
LUKIJALLE 


Kymmenen  pitkää  vuotta  on  jo  vierähtänyt  ajasta,  jolloin  yhteis- 
kunnallinen tilanne  Suomessa  kärjistyi  siihen  asteeseen,  että  aseel- 
lista yhteenottoa  työväenluokan  ja  kapit alistiluok an  välillä  ei  enään 
voitu  välttää.  Luokkasuhteet  olivat  äärimmäisyyksiin  jännittyneet, 
sovitteluille  ei  ollut  maaperää,  ja  porvaristo  valmistui  anastamaan  kai- 
ken vallan. 

Kymmenen  vuotta  on  kulunut  siitä,  jolloin  Suomen  työväenluok- 
ka nousi  riiston  ja  sorron  alaisesta  asemastaan,  vastaten  porva- 
riston taisteluhaasteeseen  julistamalla  vallankumouksen.  Tulevaisuu- 
desta toivorikkaana  tarttui  Suomen  työmies  kivääriin  kukistaakseen 
yhä  röyhkeämmäksi  käyneen  kapitalistiluokan.  Menestys  loi  lujaa 
innostusta  ja  työväenluokan  vapaus  ka j astui  jo  taivaanrannalla.  Ul- 
jaasti ja  uhrauksia  säästämättä  ryhtyi  Suomen  työväenluokka  histo- 
rialliseen tehtäväänsä  käsiksi  kylminä  tammikuun  päivinä  1918,  seu- 
raten täten  Venäjän  suuren  työväenluokan  esimerkkiä.  Yuosisataisct 
pääoman  kahleet  alkoivat  murtua  ja  uuden  yhteiskunnan  kulmakiviä 
ryhdyttiin  asettamaan. 

Mutta  vaikka  alku  näytti  hyvältä,  päättyi  taistelu  työväenluokan 
perinpohjaiseen  häviöön.  Vastaan  tulivat  kansainvälisen  imperialis- 
min väkevät  voimat.  Suomen  työläiset  eivät  voineet  niitä  vastaan 
taistella  voitokkaasti,  vaan  sortuivat  viimein  Saksan  militarismin  rau- 
takoron  alle. 

Kymmenen  vuoden  kuluttua  palautuvat  mieliin  vuoden  1918  suu- 
ren innostuksen  ajat.  Ne  herättävät  työläisjoukoissa  ylpeyden  ja  itse- 
luottamuksen tunnetta.  Vaikka  taistelu  sillä  kertaa  päättyikin  tap- 
pioon, oli  työväenluokka  kuitenkin  näyttänyt  voimansa.  Se  oli  kyen- 
nyt muuttamaan  osan  Suomea  punaiseksi  ja  osottautunut  kyllin  kyp- 
säksi olemaan  yhteiskunnan  hallitsevana  luokkana.  Tappiosta  huoli- 
matta oli  Suomen  luokkasota  kehitystä  eteenpäin  vievä  voima.  Se  on 
antanut  työväenluokalle  monta  kallista  opetusta,  jotka  tulevaisuudessa 
on  huomioonotettava. 

Kymmenen  vuoden  kuluttua  palautuvat  mieliin  myös  ne  verisen 
valkoisen  terrorin  synkät  ajat,  jotka  tappiota  seurasivat.  Tuhansien 
murhattujen  ja  vankileireillä  tapettujen  työläistovereidemme  muisto 

viiltää  sydäntämme.  Suomen  porvaristo  paljasti  itsensä  kaikessa  in- 
hoittavassa  olemuksessaan  poikiessaan  jalkoihinsa  kaikki  inhimillisyy- 
den periaatteet.  Luokkasotaa  seurannut  valkoinen  terrori  säilyy  his- 
toriassa tahraisena  lehtenä,  joka  kertoo  porvariston  hillittömästä  kos- 
tonraivosta. 

Valkoinen  terrori  on  myös  estänyt  totuuden  tulemasta  julki.  Työ- 
väenluokan ääni  on  tukahdutettu,  mutta  sitä  äänekkäämmin  on  por- 
varisto ylistänyt  u suurta  voittoaan."  Valkoiset  ovat  julkaisseet  luke- 
mattomia teoksia,  joissa  annetaan  mitä  yksipuolisin  kuva  v.  1918 
tapahtumien  kulusta,  syistä  ja  seurauksista.  Hävyttömällä  sanatul- 
valla ovat  he  yrittäneet  peittää  omaa  rikostaan. 

Valkoisten  jälessä  tulevat  vallankumouksen  petturit,  sosialidemo- 
kraattiset johtajat,  sovinnon  apostoleina  esiintyen.  He  valittavat  "vir- 
hettä", jonka  työväenluokka  muka  teki  lähtiessään  kumouksen  tielle 
ottamatta  huomioon  sitä  historiallista  tosiasiaa,  että  se  oli  ainoa  tie, 
jota  myöten  saatettiin  kulkea.  Ja  vaikka  työväenluokka  ei  ole  vielä 
saanut  puolestaan  puhuakaan,  kehottavat  sosialidemokraattiset  johta- 
jat unohtamaan  vuoden  1918  tapahtumat.  Mutta  niitä  ei  voida  unoh- 
taa, eikä  työväenluokka  saakaan  niitä  unohtaa.  Ne  tulee  päinvastoin 
pitää  mielessä  ja  ottaa  niistä  oppia  tulevien  taisteluiden  varalta.  Siten 
vältytään  uudistamasta  niitä  virheitä,  joita  tehtiin  vuonna  1918,  kun 
luokkasuhteet  uudelleen  kärjistyvät  ja  työväenluokka  astuu  kumouk- 
sen tielle. 

*       *  * 

Suomessa  yhä  edelleen  raivoava  terrorihallinto  on  tehnyt  mahdot- 
tomaksi julkaista  siellä  huomatumpaa  luokkasotaa  koskevaa  teosta, 
jossa  asioita  käsiteltäisiin  työväenluokan  kannalta.  Valkoinen  valta  ei 
vielä  kymmenenkään  vuoden  kiduttua  kestä  totuutta!  Tämän  joh- 
dosta heräsi  Amerikan  suomalaisten  työläisten  keskuudessa  halu  kus- 
tantaa jonkinlaista  teosta  luokkasodan  10-vuotismuistoksi.  Tässä  tar- 
kotuksessa  ryhdyttiin  jo  toista  vuotta  sitten  keräämään  aineistoa  eri- 
koiseen Suomen  Luokkasodan  Arkistoon,  josta  on  ollut  arvaamaton- 
apu  tämän  teoksen  toimittamisessa.  Homman  alkuunpanijoina  ja  to- 
teuttajina ovat  olleet  Amerikdn  Workers-( Kommunisti-) puolueen 
Suomalainen  Toimisto,  Amerikan  Suomal.  Sos.  Kustannusliittoon 
kuuluvat  lehtiliikkeet  sekä  arkiston  keräystä  huolehtiva  komitea. 

Pyyntöihin  luokkasotaa  koskevien  tietojen  lähettämisestä  vastat- 
tiin ihailtavalla  tavalla.  Aikaansa  ja  vaivojaan  säästämättä  ovat  luok- 

kasodassa  mukana  olleet  toverit  kirjoittaneet  kokemuksistaan.  Monet 
kirjoitukset  ovat  olleet  niin  laajat,  että  niistä  on  vain  osa  saatu  tämän 
teoksen  puitteisiin,  siitä  huolimatta  että  sivumäärää  huomattavasti 
lisättiin  alkuperäisestä  suunnitelmasta.  Useita  kirjoituksia  on  tilan- 
ahtauden takia  täytynyt  siirtää  arkistoon,  josta  niitä  tulevaisuudessa 
tullaan  käyttämään.  Erittäin  arvokkaan  avun  ovat  antaneet  monet 
Neuvostoliitossa  ja  Suomessa  olevat  toverit.  Täten  kokoontuneesta 
aineistosta  on  teoksemme,  "Suomen  Luokkasota  —  Historiaa  ja 
Muistelmia" ,  syntynyt. 

Teoksessamme  on  pyritty  antamaan  mahdollisimman  tyhjentävä 
kuva  Suomen  luokkasodan  eri  puolista.  Puutteellisuuksia  saattaa  ha- 
vaita, sillä  mahdollisuuksia  aivan  täydellisen  teoksen  laatimiseen  ei 
ole  vielä  olemassa.  Suomessa  eletään  yhä  edelleen  valkoisen  terrorin 
pinteissä  ja  matkan  etäisyys  asettaa  esteitä  toimitustyölle  Amerikassa. 
Vaikeudet  tämänkin  teoksen  toimittamisessa  eivät  ole  suinkaan  olleet 
vähäiset,  ja  se  on  syntynyt  vain  monien  tovereiden  yhteisten  ponnis- 
telujen avulla.  Erikoisen  maininnan  ansaitsee  tov.  Yrjö  Sirola,  joka 
Neuvostoliitosta  käsin  on  monella  tavalla  avustanut  toimitustyötä. 

Erittäin  tärkeätä  on,  että  vallankumoustaisteluista  jää  mahdolli- 
simman täydelliset  ja  oikeat  tiedot  ja  siksipä  on  Suomenkin  vallan- 
kumousliike tullut  jo  järjestelmällisen  tutkimustyön  alaiseksi.  Sen- 
tähden,  ken  havaitsee  tässä  teoksessa  virheellisyyksiä  tai  vaillinaisuuk- 
sia,  tekee  tälle  tutkimustyölle  palveluksen  ilmoittamalla  havainnoistaan 
toimittajalle. 

IVorcester,  Mass.,  tammik.  30  p:nä  1928. 

A.  H. 

POHJOLAN  RAATAJ AKANSA 


Tuolla  pohjolassa,  missä  tuulet 
jäiset  tuiskaa,  luonnonvoimat  kylmät 
jäätää  maan  ja  vedet  kahleillansa, 
asuu  kansa  pien' ,  mi  vuosisadat 
raudan  raskasta  on  taistelua 
olemassaolostansa  käynyt 
vuoroin  ihmisvoimaa  raakaa  vastaan, 
vuoroin  luonnon  tuiman  tuulen  kanssa. 
Kärsimysten  mittaa  pohjatonta 
vuosisadat  pitää  on  se  saanut 
käsissänsä  känsettynehissä, 
silmät  ne,  mi  uuden  päivän  koittoa 
kohti  kauan  kohdistuneet  ovat, 
ovat  kurjuuden  ja  kauhun  kuvat 
nähneet  mustemmat  kuin  manan  taivas. 
Kärsiä  se  kansa  pien'  on  saanut 
enemmän  kuin  kenkään  kansa  toinen.  — 
Kansa  tää  on  köyhälistö  Suomen. 


Vuosisadat  ovat  vierähtäneet 
siitä  ajasta,  kun  ammoin  saapui 
kylmään  pohjolahan  jäykkä  kansa, 
vapauttaan  valtavaa  se  etsi, 
sitä  saavuttaakseen  kaukaa,  kaukaa, 
Ural-vuorten  takaa  pohjan  maille 
saapui,  ottaen  kotipaikaksensa 
pohjan  kylmät,  karut  kivikunnaat, 
nepä  valitsi  ja  maansa  raivas' 
keskeen  jään  ja  synkän  korpimetsän. 


Kertoa  ei  tiedä  aikakirjat 
kauanko  se  maalla  isiensä 
vapahana  eli  —  kunnes  vieras  valta 
sinne  saapui  rautaritarein, 
kansan  lyöden  miekoin  verivirroin, 
ottaen  kuin  koiran  orjaksensa, 
mukanaan  toi  kurjuuden  ja  sorron, 
kahdenlaisia  tek'  kansastakin, 
toisesi  valtiaan  ja  toisesi  orjan. 

Vuosisadat  näin  nyt  synkät  vieri, 
sorto  jatkui,  lisääntyivät  yhä 
päivät  kurjuuden,  ne  jatkuu,  jatkuu, 
kunnes  kerran  loistaa  toivon  säde: 
"Ompi  vapaa  vieraasf  sortajasta 
maamme  Suomi!"  kautta  maan  se  kaikuu. 
Riemu  silloin  kansan  rinnan  täytti. 
—  Mutta  vapaus,  kuink'  julkeutta, 
konnuutta  ja  kurjaa  kavaluutta 

nimessäsi  voivatkaan  ne  tehdä!  

Etpä  koittanutkaan  vielä  meille, 
etpä  tullut  mökkiin  salomaiden, 
etpä  tullut  laitakaupungille. 
Vapauden  valtiaiden  luokka 
omaksensa  sepä  saikin  vainen, 
siitä  osattomaks'  orjat  jäivät. 

Mutta  viha  viilsi  kansan  rintaa, 
sepä  leimui,  pääs'  jo  irr allensa 
"Olkoon  oikeus",  jo  jyskyi  maassa, 
"me  otamme  sen,  mik'  meilt'  on  viety!" 
Pilvi  sodan  peitti  pohjan  taivaan, 
alta  sen  jo  loisti  toivon  tähti, 
toivon  tähti  —  valo  kumouksen. 

Vavahti  jo  valtaluokka  vankka, 
vapisi  jo  sorto  —  mutta  hetken 
pelastuksen  tien  se  heti  kohtas, 
tuotti  murhaveljet  vieraat  kaukaa 
mustin'  lippuinensa  synnyinmaahan, 
iski  verihinsä  köyhän  kansan, 
kansan  kalliin,  kärsineen  jo  nousseen, 
sorti  parhaat,  pani  sorakumpuun, 
murhas',  mylvi,  pilkkas ,  raiskas ,  repi, 
tappoi  miekoin,  tappoi  nälkäkeinoin  kurjin. 
Kerskui  vielä  maailmalle,  roistot: 
"läks'  tapettihin  orjain  aate, 
konsaan  nouse  ei  se  haudastansa!" 

Mutta  eipäs  kuollut  köyhä  kansa, 
eikä  kuollakaan  sen  suonut  oisi 
itse  murhajoukkokaan,  vaikk'  aikoi, 
sekä  koetti  voimin  kaikin,  kaikin 
kuoli  ett  aak  s  e  en  sorjan  sukupuuttoon. 
Kuoli  kansaa,  kaatui  urhot  tyynet, 
vaiti  vaipui  nousseen  kansan  miehet 
koirankuoppiin,  santaan  synnyinmaansa. 

Tyynnä  astui  äiti  pyssyn  eteen, 
tyynnä  tytär  kuoloon  kylmään  kulki, 
vietiin  taatot,  vietiin  äidit  hautaan, 
lapset  parkui,  kulki  rinnalV ,  itki, 
saattain  Golgatalle  vanhempiaan. 
Mutta  kohta  jälkeen  kuolon  kulun 
näytti  kuin  ois  noussut  lyöty  kansa 
kuollehista,  ylös  haudoistansa. 

Eikä  kuollut  myöskään  orjain  aate, 
syttyi  jälleen,  sytti  rinnat  kansan, 
nosti  korkeimmalle  lippuansa, 
jonka  alla  ihmisyyden  eestä 
juuri  orjat  sortui  tuhansittain. 
Uudet  voimat  täytti  moninverroin 
kaatuneiden  paikat  urhoillansa. 

Voitonvirttään  aate  soittaa  siellä 
haudoiU'  sankaritten  suurten,  sorjain, 
järvein  tuhansitten  laineet  laulaa 
sulohymniänsä  hymyil evää 
pojille  ja  tyttärille  Suomen. 
Tuutii  salon  hongat  huurrepäiset 
käsin  hellin  sortuneita  heitä, 
jotka  rauhankehdoss'  hiljaa  uinuu 
sylissä  maa-äidin  onnellisna. 
Itämeren  aallot  kuohupäiset 
kertoo  maille  kaukaisille  myöskin: 

Katsokaatte  maata  sekä  kansaa, 
vapaudelle  mi  uhriks'  antoi 
enemmän  kuin  moni  kansa  toinen, 
uljaimpansa,  kalleimpansa  antoi, 
mutta  palkaksensa  saikin  sorron, 
sorron  verisimmän  kuin  on  missään. 

Mutt'  se  nousi  taaskin,  eikä  sorru, 
taisteluun  taas  vie  se  joukkojansa, 
(<Sorronyöstä  nouskaa!"  ukon  lailla 
ääni  marssivain  soi  armeijoiden. 
Koht'  on  vapaa  kallis  pohjan  kansa. 


WM.  LAHTINEN. 


Työväen  nousu  ja  taistelut 

Punakaartin  ensimäiset  liput  kannetaan  juhlasaatossa  vihkimistilaisuudesta  v.  1905  :n  suur- 
lakon jälkeen,  Helsingin  Kaisaniemessä. 


Piirteitä  Suomen  työväenliikkeen  kehityksestä 
sen  varhaisemmilla  vuosilla 

Ensimäiset  työväenyhdistykset  —  Helsingin  ja  Vaasan  —  perus- 
tettiin v.  1884.  Näiden  yhdistysten  perustajina  olivat  pääasiassa  teh- 
tailijat ja  työnjohtajat  ja  joku  oppinutkin.  Työväestö  ei  sanottavasti 
niiden  toimintaan  osaa  ottanut,  tuskinpa  alkuvuosina  niitä  tunsikaan. 
Ne  pysyivät  kymmenkunta  vuotta  pääasiassa  porvarismielisten  har- 
rastusten tyyssijoina.  Ja  niiden  tarkoituksena  olikin  estää  sosialis- 
tisen liikkeen  syntyä  Suomessa,  "varjella  työläisiä  joutumasta  niiden 
liiallisuuksien  uhreiksi,  jotka  useinkin  ovat  ulkomaalaisten  työläisten 
vaatimusten  tunnusmerkkeinä,  mutta  joiden  esiintymisestä"  —  kuten 
Helsingin  työväenyhdistyksen  ensimäinen  puheenjohtaja  tehtailija 
von  Wright  lausui  —  ''meillä  voi  olla  mitä  ikävimmät  seuraukset 
koko  isänmaallemme  ja  joita  meidän  siitä  syystä  täytyy  kaikella  huo- 
lella välttää." 

Työväenliikkeen  voi  sanoa  alkaneeksi  1892-93,  aikana,  jolloin 
maassa  vallitsi  ankara  pulakausi.  Työttömyys,  työssäolevilla  nälkä- 
rajalla olevat  palkat,  pitkä  työpäivä  synnyttivät  tyytymättömyyttä  työ- 
väestön keskuudessa,  jopa  siinä  määrin,  että  tammikuulla  1894  työt- 
tömät marssivat  Helsingin  torin  kauppahalliin,  ottivat  sieltä  ruoka- 
tavaroita, jättäen  ne  maksamatta.  Tästä  työläisen  nälän  ja  muun  kur- 
juuden aiheuttamasta  teosta  nousi  porvaristo  lehdistöineen  työväestöä 
vastaan  vaahtoavaan  raivoon.  Porvaristo  heilutti  ankarasti  lain  miek- 
kaa, uhkasi  työläisiä  rangaista  mitä  ankarimmin,  syyttivät  muka  yllyt- 
täjiä, jotka  kiihoittivat  työläisiä  ajattelemattomiin  tekoihin.  Tämä 
tapaus  ilmaisi  luokkasuhteitten  kärjistymistä  ja  luokkataistelun  alkua. 

Kun  pulakausi  alkaa  olla  ohitse  v.  1895,  paranee  työläistenkin 
asema  ja  vilkastuu  toiminta.  Niinpä  toiminnan  konkreettisena  il- 
mauksena on,  että  "Työmies-lehti"  alkaa  ilmestyä  kerran  viikossa 
maalisk,  v.  1895.  Lehti  herättää  ja  innostaa  työläisiä,  ammattiyhdis- 

tyksissä  alkaa  toiminta  voimakkaasti  virkistyä.  Lehti  ei  omaksunut 
sosialidemokraattista  kantaa  —  sellaisena  kun  se  jo  ilmeni  ulkomailla 
—  vaan  se  ajoi  työpäivä-  ja  palkkakysymyksiä,  puhui  työväen  suoje- 
luslainsäädännöstä,  ajoi  "työväen  asiaa." 

V.  1896  kevättä  Suomen  työväenliikkeessä  on  sanottu  "suureksi 
lakkokevääksi",  sillä  sanottuna  aikana  puhkesi  kautta  maan  eri  am- 
mattialoilla lakkoja. 

Samaan  aikaan  kun  lakkotaisteluja  käytiin,  väiteltiin  kiihkeästi 
työväenyhdistyksissä  siitä,  mille  kannalle  työväen  tulee  asettua  ääni- 
oikeuden laventamis-  ja  ääniasteikon  alentamis-  tai  poistamis-kysy- 
myksessä.  Työväenluokan  valveutumiseen  vaikuttaa  vielä  Tampe- 
reella pidetty  työväenyhdistysten  II  :n  edustajakokouksen  päätökset. 
Siellä  näet  pääsi  voitolle  n.  s.  "jyrkempi"  suunta.  Kokouksen  osan- 
ottajain  pienellä  enemmistöllä  päätettiin  luopua  kannattamasta  entistä 
vanhoillista,  suomettarelaisuutta,  ja  omaksua  nuorsuomalaisten  hiu- 
kan vapaamielisempää  suuntaa  —  ääniasteikon  poistamista  —  edusta- 
va kanta. 

Vähitellen  työväenliike  vakaantuu,  tulee  jo  kehittyneemmän  työ- 
väestön sydämen  asiaksi.  Yhä  useammat  alkavat  käsittää,  että  kysy- 
myksessä on  pitkä  ja  raskas  työ  koko  yhteiskuntajärjestelmän  muut- 
tamiseksi. Työväestön  on  päästävä  yhteiskunnan  asioista  sanansa 
sanomaan  ja  määräämään.  Varsinainen  kantajoukko  onkin  kasvanut 
jo  niin,  että  ryhdytään  puuhaamaan  "Työmies-lehteä"  kaksi  kertaa 
viikossa  ilmestyväksi.  Toimenpide  aijottiin  toteuttaa  v.  1898  alusta. 
Tämä  ei  kuitenkaan  toteutunut  sen  vuoksi,  että  lupaa  viranomaisilta 
ei  saatu,  sillä  kolme  suurkapitalistien  edustajaa  tekivät  kumarrusmat- 
kan silloisen  venäläisen  kenraalikuvernöörin  luo,  ja  vaikuttivat  tähän 
Venäjän  taantumuksellisten  edustajaan,  että  kielto  tapahtui.  Kielto  ei 
kuitenkaan  estänyt  lehden  kokoa  laajentamasta,  sillä  siihen  oli  ennes- 
tään lupa.  Niinpä  "Työmies"  v.  1898  alusta  alkaa  ilmestyä  7-palstai- 
sena.  Sisältö  myös  lehdessä  paranee.  Edellisten  vuosien  kuluessa  oli 
kasvanut  työläisistä  kynämiehiä,  jotka  jo  kykenivät  itsenäisesti  ajat- 
telemaan ja  arvostelemaan  yhteiskunnallisia  asioita.  Ne  kaikki  ke- 
rääntyvät lehden  ympärille. 

Työväestö  lehtensä  avulla  puhuu  ja  keskustelee.  Näkee  selvästi 
sen  ajan  kirjoituksista,  että  etsitään  väylää  väljemmille  vesille.  So- 
sialidemokraattinen aatevirtaus  sellaisena  kuin  se  jo  naapurimaissa 
ilmenee  —  ei  vielä  selvästi  kuvastu. 

Työväenliikettä  selvittävästä  kirjallisuudesta  oli  myös  näinä  ai- 
koina ankara  puute.  Vieraita  kieliä  taitavilla  oli  kyllä  mahdollisuus 
tutustua  työväenliikettä  koskeviin  kysymyksiin,  mutta  suomenkieliset 
saivat  tyytyä  siihen,  mitä  sanomalehdet  julkaisivat.  Ilmestyi  kyllä 
vuosittain  eri  työväenyhdistysten  toimittamina  "Työväen  Kalenteri". 
Mutta  niiden  merkitys  oli  aivan  vähäinen,  sillä  ne  olivat  yleensä  toi- 
mitetut porvarilliseen  tapaan  ja  porvarillisessa  hengessä.  V.  1898 
kuluessa  vasta  ilmestyy  ensimäiset  suomenkieliset  työväen  asiaa  käsit- 
televät kirjaset. 

Suullista  agitatsionia  ei  myöskään  alkuaikoina  harjoitettu.  Ensi- 
mäinen  agitatsionimatka  suoritettiin  työväenliikkeen  nousuaikana  vuo- 
sien 1897-98  vaihteessa.  Alkuvaikeudet  voitettuna  saavutti  tämäkin 
ala  suuren  merkityksen.  Ensimäisten  agitaattorien  sanat  olivat  kuin 
kultaa  työväelle.  Ne  lankesivat  hyvään  maahan.  Tämän  työn  kautta 
kasvoi  joukkojen  luku,  sanomalehtien  levikki  laajeni,  agitatsionitilai- 
suuksissa  myytiin  runsaasti  kirjallisuutta,  samoin  näissä  kerääntyi 
varoja  työväenlehtien  ja  agitatsionikustannusten  hyväksi.  Kollektii- 
vinen toiminta  kehittyy  ja  vahvistuu. 

Oman  työväenpuolueen  perustamisajatus  alkoi  myös  kypsyä  niinä 
aikoina,  kun  "Työmies-lehti"  oli  ehtinyt  kylvöään  tehdä.  Niinpä  jo 
Tampereella  v.  1896  pidetylle  kokoukselle  esitettiin  kysymys  työväen- 
puolueen perustamisesta  omalla  ohjelmalla.  Työväen  valtuuskunta 
kuitenkin  sen  hylkäsi  kokouksessa  esille  otettavien  kysymysten  jou- 
kosta. 

Voimakkaan  sysäyksen  työväenpuolueen  synnylle  antoivat  v.  1898 
tapaukset.  Syksyllä  toimitettiin  valtiopäivämiesvaalit.  Ylimääräiset 
valtiopäivät  kutsui  Venäjän  tsaari  "antamaan  lausuntoa"  uudesta  ase- 
velvollisuuslaista. Kun  laki  olisi  tullut  kaikkein  läheisemmin  ja  ras- 
kaimmin koskemaan  työväkeä,  esittivät  työläiset  Helsingissä  ja  Tam- 
pereella porvarispuolueille,  että  ne  ottaisivat  listoilleen  työväen  asetta- 
mia ehdokkaita.  Kummassakin  kaupungissa  porvarisryhmät  hylkäsi- 
vät työväen  esitykset.  Tästä  oli  seurauksena,  että  työväestö  päätti 
tehdä  vaalilakon.  Heti  kohosi  porvarisryhmien  sanomalehdistössä 
ankaroita  syytöksiä  työväestön  epäisänmaallisuudesta.  Syytöksistä  ja 
riidoista  oli  seurauksena,  että  Helsingin  työväestö  eräässä  yleisessä 
kokouksessaan  päätti  julistautua  itsenäiseksi  paikalliseksi  työväen 
puolueeksi.  Kun  sitten  kesällä  v.  1899  oli  III  työväenyhdistysten 
edustajakokous  Turussa,  oli  ajatus  itsenäisestä  työväenpuolueesta  jo 
siksi  kypsynyt,  että  sen  perustaminen  muutamien  porvarisherrain 
äkäisestä  ja  uhkaavasta  vastustuksesta  huolimatta  hyväksyttiin. 

Työväenliikkeen  nopea  kasvaminen,  sen  yhä  monipuolisemmaksi 
kehittyminen  oli  synnyttänyt  kipeän  jokapäiväisen  sanomalehden  kai- 
puun. Sen  tyydyttämistä  vaadittiin.  Luottaen  työväen  innostuksen  voi- 
maan ja  uhraamiskyvyn  kasvamiseen  päätettiin  "Työmies-lehti"  laa- 
jentaa ilmestyväksi  joka  arkipäivänä.  Toiveet  eivät  kuitenkaan  täyt- 
tyneet. Osakkeet  eivät  menneet  kaupaksi.  Tämän  lisäksi  jakaantuu 
työväen  harrastus  ja  uhrautuminen,  kun  Turussa  alkoi  v.  1899  ilmes- 
tyä kerran  viikossa  "Länsi-Suomen  Työmies"  ja  Tampereella  kolme 
kertaa  viikossa  ilmestyvä  "Kansan-lehti".  Samaan  aikaan  puuhasi- 
vat myös  Kotkan  ja  Viipurin  seudun  työläiset  omaa  äänenkannattajaa 
itselleen. 

Paitsi  taloudellisia  vaikeuksia  oli  työväestöllä  ja  "Työmiehellä" 
kestettävänä  lisäksi  v.  1899  alkupuolella  ankara  porvariston  vaino- 

puuskaus. 

Saman  vainon  seurauksista  johtui  myös,  että  "Länsi-Suomen 
Työmies"  täytyi  siirtää  Turusta  painettavaksi  Tampereella,  sillä  tur- 

kulaiset  porvarilliset  kirjapainot  eivät  ottaneet  lehteä  painettavakseen. 
Samoin  kaikki  muutkin  siihen  aikaan  tehdyt  lehti-  ja  julkaisuyritykset 
kiellettiin  ja  ilmestyville  työväenlehdille  kovennettiin  tarkastusmää- 
räyksiä. 

Syksymmällä,  samana  vuonna  kun  työnantajat  hankkivat  Työmie- 
helle kuukauden  lakkautusmääräyksen,  näytti  lehden  asema  hyvin 
vaikealta,  sillä  työläisten  voimat  näyttivät  nyt  väsähtäneen.  Taloudel- 
linen tila  koko  maassa  oli  huono  ja  sen  seurauksena  oli  myöskin  vai- 
kea asema  työläisillekin.  Mutta  lamaannus  ei  ollut  kuitenkaan  pitkä- 
aikainen. 

Kotimaisten  kapitalistien  räikeät  riistomuodot  tehtaissa  ja  työ- 
paikoilla, järjestyneitten  työläisten  ahdistelut,  lakkolaisten  vangitse- 
miset ja  lakkoa  johtaneiden  työläistovereiden  syyttelyt  oikeusistui- 
missa. Kokoontumis-  ja  sanavapauden  ankara  vaino,  venäläisen  ja 
kotimaisen  virkavallan  mielivaltainen  ja  inhoittava  poliisi-  ja  urkkija- 
komento  v.  1900  jälkeisenä  aikana  —  mutta  varsinkin  v.  1901  Viipu- 
rin puoluekokouksen  jälkeen  —  ei  voinut  olla  vaikuttamatta  kiihot- 
tavasti, ärsyttävästi  ja  herättävästi  työväestöön. 

Lakkoja  ja  taisteluita  puhkesi  venäläisen  taantumuksellisen  ken- 
raalikuvernööri Bobrikovin  vaikeimpinakin  päivinä.  Työläiset  tais- 
telivat jo  yhdistymisvapautensa  puolesta  rohkeasti  ja  sitkeästi,  esim. 
v.  1903  Varkauden,  Fiskarsin  ja  Pin jäisten  tehtailla.  Valtava  lakko 
puhkesi  Voikan  paperitehtaalla  v.  1904  työnjohtaja  Smithin  käytök- 
sen johdosta.  Tämä  Voikan  työläisten  lakko  ei  ainoastaan  kuohutta- 
nut työväkeä,  vaan  vaikutti  myös  herättävästi  koko  maan  työtäteke- 
viin. Kiihtymys  saattoi  puhjeta  joskus  tekoihinkin.  Kärräiltiin  pa- 
himpia työläisten  kiusaajia,  pikkupomoja,  työpaikoilta  pois.  Ääni- 
oikeustaistelua  käytiin  sitkeästi.  Nuori  proletariaatti  oli  voimakkaassa 
käymistilassa. 

Silloisen  puoluejohdon  sekä  helsinkiläisten  ja  tamperelaisten  työ- 
läisten välillä  käytiin  pitkällistä  ja  sisukasta  riitaa  ammattijärjestön 
perustamiskysymyksestä.  Ammattijärjestön  perustamista  vastustavat 
katsoivat,  ettei  sellaisen  järjestön  perustaminen  ole  tarpeellista,  koska 
se  vierottaisi  laajat  joukot  pois  poliittisesta  toiminnasta  ja  siten  toi- 
minnan arvelivat  muuttuvan  jokapäiväiseksi  yksilöllistä  etua  tarkoit- 
tavaksi näpertelyksi.  Sitäpaitsi  tulisi  kaksi  työväen  järjestöä  johtoi- 
neen,  toinen  poliittisia  ja  toinen  taloudellisia  asioita  varten.  Sen  seu- 
rauksena on  sitten  se,  että  se  hajoittaa  työ  väen  joukot  eikä  kokoa.  Tä- 
män riidan  seurauksena  kuitenkin  oli  se,  että  se  vaikutti  elävöittävästi 
itse  työväestöön.  Varsinkin  helsinkiläisten  suunta  ammattijärjestön 
perustamisen  puolesta  sai  työväenjoukkojen  kannatuksen.  Samoin  ei 
ollut  työväenliikkeen  kehitykseen  ja  kasvuun  merkityksetön  Viipu- 
rissa v.  1901  pidetyn  ensimäisen  puoluekokouksen  monet  kysymykset, 
kuten  veroitus-,  työpäivä-,  asunto-  ja  torppari  y.  m.  tärkeät  kysymyk- 
set päätöksineen.  Tässä  kokouksessa  herätettiin  jo  kysymys  puolueen 
nimen  muuttamisesta  Suomen  Sosialidemokraattiseksi  Puolueeksi, 
mutta  muutos  toteutettiin  vasta  puolueen  seuraavassa  edustajako- 

kouksessa  Forssassa  v.  1903  jossa  kokouksessa  myös  puolueen  peri- 
aatteellinen ja  käytännöllinen  ohjelma  hyväksyttiin.  On  mainittava, 
että  Forssan  kokous  pidettiin  aikana,  jolloin  valtiollinen  sorto  oli 
kehittynyt  huippuunsa.  Kokouksen  keskusteluista  ja  päätöksistä  ku- 
vastui selvä  ja  tinkimätön  taistelutahto.  Forssan  kokouksessa  suori- 
tettu keskustelu  oli  valistava  ja  agiteeraava.  Ohjelman  periaatteelli- 
sen puolen  takavarikoivat,  mutta  myöhemmin,  taantumuksen  hiukan 
heikennyttyä,  saatiin  sekin  työväestön  käsiin.  Kokouksessa  hyväksyt- 
tiin myös  äänioikeus  julistus,  jossa  ilmeni  vallankumouksellinen  luok- 
kataisteluhenki  ja  joka  nostatti  porvariston  raivoon.  Tässä  julistuk- 
sessa sanottiin,  m.  m.  seuraavaa: 

"Suomen  työväki,  joka  on  kokonaan  syrjäytetty  valtiollisesta 
valasta,  ei  voi  tunnustaa  pyhiksi  niitä  lakeja,  joita  luokkaedus- 
kunta  sille  laatii,  ja  sentähden  ei  se  myöskään  voi  tuntea  mitään 
sitovia  velvollisuuksia  niitä  lakeja  kohtaan,  lukuunottamatta  sitä 
velvollisuutta,  jonka  ulkonainen  pakko  asettaa.  Samasta  syystä  ei 
työväelle  myöskään  voida  osoittaa  minkäänlaisia  sitovia  kansalai- 
suusvelvollisuuksia,  kun  siltä  on  riistetty  juuri  se,  mikä  tekee 
ihmiset  kansalaisiksi." 

Julistuksen  tämä  kohta  selitettiin  porvarilehdessä  suorastaan  anar- 
kistiseksi. Villi  raivo  kohosi  kaikissa  porvarilehdissä  julistuksen  joh- 
dosta, samoinkuin  siitä,  että  hyväksyttiin  puolueen  nimeksi  Suomen 
Sosialidemokraattinen  Puolue  sekä  puolueen  ohjelmajulistuksen  joh- 
dosta. Myöhemmin  otettiin  lausunnosta  monenkymmenentuhannen 
painos  ja  jaettiin  työväestölle.  Lausunnolla  kiihoitettiin  työläisiä  vaati- 
maan äänioikeusoloissa  uudistusta.  Forssan  kokouksella  on  Suomen 
työväenliikkeen  kehitykseen  nähden  huomattava  historiallinen  merki- 
tys. 

Venäjällä  oli  valtiollinen  tilanne  Jaappanin  sodan  ja  sisäisen  voi- 
makkaan vallankumousliikkeen  vaikutuksesta  kehittynyt  siihen  astee- 
seen, ettei  Suomessakaan  valtiollista  sortoa  käynyt  enempää  kiristää, 
Suomessakin  täytyi  kenraalikuvernööri  Bobrikovin  tultua  ammutuksi 
Helsingissä  v.  1904,  hänen  seuraajansa  ruhtinas  Obolenskin  antaa 
perään  siinä  määrin,  että  saman  vuoden  syksynä  saattoivat  monet  am- 
mattiliitot pitää  edusta jakokouksiaan,  saatiin  järjestää  luento-  ja  y.  m. 
kokoustilaisuuksia,  samoinkuin  painovapauttakin  hiukan  hellitettiin. 
Äänioikeustaistelu  saa  nyt  uutta  voimakasta  vauhtia  sen  vuoksi,  että 
hallitus  oli  päättänyt  v.  1904  syksyllä  toimittaa  valtiopäivämiesvaalit 
ja  valmistanut  ehdotuksen  laiksi  valtiollisesta  äänioikeudesta.  Tämän 
johdosta  Työmies-lehdessä  esitettiin  mielipiteitä,  että  olisi  kutsuttava 
ylimääräinen  puoluekokous  Helsinkiin  päättämään  työväen  suhteesta 
valtiopäivämiesvaaleihin.  Ylimääräinen  puoluekokous  pidettiinkin 
Helsingissä  syysk.  25 — 28  p  :nä  v.  1904. 

Tämän  kokouksen  päätösten  seurauksena  oli,  että  suomettarelai- 
nen  ja  nuorsuomalainen  puolue  —  joiden  välillä  tällöin  vallitsi  kat- 
kera riita  —  ryhtyivät  kilvan  tavoittelemaan  työväen  kannatusta. 

Näiden  porvaripuolueiden  kilpailu  johti  siihen,  että  molemmat  puo- 
lueet lupasivat  kannattaa  yleistä  äänioikeutta. 

Valtiopäiväin  kokoonnuttua  joulun  edellä  v.  1904  järjesti  työ- 
väestö mielenosoitusretkiä  äänioikeusuudistuksen  johdosta.  Valta- 
vimman  luonteen  saa  huhtik.  14  p.  1905  järjestetty  mielenosoitus  Se- 
naatin torilla  Helsingissä.  Kulkueen  edellä  kannettiin  lippua,  jossa  oli 
Kommunistisen  Manifestin  tunnuslause :  "Kaikkien  maiden  proletaa- 
rit yhtykää!"  Kulkueessa  liehui  punaisia  lippuja,  joissa  nähtiin  tun- 
nuslauseita :  "Alas  matelijat !"  "Alas  äänioikeuden  vastustajat !" 
"Alas  laki,  joka  riistää  naisilta  ihmisyyden!"  "Alas  äänioikeuden  vas- 
tustajat !"  "Kansan  tahto  on  korkein  laki !"  "Alas  luokkaedut !"  "Pois 
laittomat  olot !"  Samoin  kuin  tunnuslauseissa,  ilmeni  myös  mielen- 
osoitusretkellä  pidetyissä  puheissa  vallankumouksellinen  luokkatais- 
telun henki. 

Mutta  valtiolliset  tapaukset  Venäjällä  kehittyivät  nopeasti  edellä- 
viitattujen  syiden  vaikutuksesta.  Vallankumouksen  aallot  pärskyivät 
jo  Suomeenkin.  Syntyi  marraskuun  suurlakko  v.  1905.  Työväki  otti 
aloitteen  tehtailla  ja  työmailla  lähtiessään  mukaan  Venäjän  köyhälis- 
tön suureen  vapaustaisteluun,  julistaen  suurlakon  30  p:nä  lokakuuta. 


Suurlakon  lopettamistilaisuus  Senaatintorilla  Helsingissä  v.  1905. 


Suurlakko  muodostui  täydelliseksi  koko  maata  käsittäväksi  lakoksi, 
kestäen  marraskuun  6  p:ään  saakka.  Silloisen  puoluejohdon  yllätti 
suurlakko.  Se  joutui  eristetyksi  toiminnan  johdosta.  Helsingin  työ- 
väestö valitsi  toimeenpanevan  komitean,  n.  s.  Kansalliskomitean,  jota 
asiain  ja  tarpeiden  vaatimusten  mukaan  täydennettiin.  Miksikään 
neuvostoksi,  sellaiseksi  kuin  Pietarissa  ei  tämä  muodostunut,  eikä  sen 
merkitystä  tajuttukaan.  Kaikessa  tapauksessa  ei  se  jäänyt  ainoastaan 
pääkaupunkia  hallitsevaksi,  vaan  tuli  siitä  koko  maan  tärkeimpiä  het- 

ken  kysymyksiä  johtava  elin.  Ylioppilaitten,  porvarillisten  opettajain 
y.  m.  järjestöt  ilmoittivat  lähetystöjensä  kautta  tälle  työväen  elimelle 
ryhtyvänsä  lakkoon.  Tällä  tavalla  ja  tarmokkailla  toimenpiteillä  kaap- 
pasi proletariaatti  häilyvän  pikkuporvariston  ja  osan  porvarillista 
sivistyneistöäkin  mukaansa.  Toisaalta  oli  porvarillisilla  aineksilla 
tarkoituksena,  ilmoittaessaan  ryhtyvänsä  kannattamaan  työväestön 
julistamaa  lakkoa,  päästä  suurlakon  johtoon.  Siinä  porvaristo  ei  kui- 
tenkaan onnistunut. 

Suomen  kapitalismi,  joka  vielä  eilen  rääkkäsi  työväkeä  10 — 14 
tuntisilla  työpäivillä,  kielsi  useilla  työpaikoilla  työstä  eroittamisen 
uhalla  työläisiä  kuulumasta  paikallisiin  työväenyhdistyksiin,  hyväksyi 
santarmien  läsnäolon  työväen  kokouksissa,  kielsi  vielä  äsken  paperin 
myynnin  työväen  lehdelle,  se  porvaristo,  joka  hääti  Työmiehen  toi- 
mituksen kadulle,  sylki  kaduilla  työväen  toimitsijain  silmille,  hätkähti 
nyt  työväen  rohkeasta  ja  valtavan  yksimielisestä  esiintymisestä.  Kaik- 
kein enimmän  porvaristo  oli  peloissaan  siitä,  miten  asiat  kehittyvät 
Venäjällä. 

Venäjän  vallankumouksellisen  proletariaatin  ja  talonpoikaiston 
liikehtimisen  painostamana  julkaisi  tsaari  Nikolai  manifestin  Suo- 
meakin varten.  Manifestissa  —  saapui  marraskuun  4  p  :nä,  mutta 
lakkakomitea  antoi  sen  painattaa  vasta  5  p  :nä  —  palautettiin  porvaris- 
tolle vanhat  valtiosäännöt,  pyyhittiin  pois  Bobrikovin  aikana  annetut 
tsaaristis-imperialistiset  venäläistyttämismääräykset.  Porvaristo  tyy- 
dytettiin täydellisesti.  Niinpä  perustuslaillisetkin  heti  näyttivät  ham- 
paitaan työväestölle.  Menivätpä  jo  niin  pitkälle,  että  lakon  viimeisinä 
päivinä  olivat  valmiita  käymään  asevoimin  työväestön  kimppuun, 
kun  työväestö  ei  tsaarin  manifestin  sisällön  tunnetuksi  tultua  lopet- 
tanut lakkoa,  vaan  jatkoi  sitä  edelleen.  Ja  sittemmin  luokka  vasta- 
kohdat yhä  enemmän  kärjistyivät  ja  selvenivät  työväestölle. 

Marraskuun  suurlakon  kautta  sai  työväestö  huomattavia  helpoi- 
tuksia  puhe-,  kokoontumis-  ja  painovapausoloihin,  niin  että  nyt  oli 
suurempi  mahdollisuus  järjestää  ja  valmistaa  joukkoja  ja  vahvistaa 
järjestöjä.  Valtiollinen  äänioikeus  ja  yksikamarinen  eduskunta  saa- 
tiin myös,  mutta  vasta  jatkuvien  ponnistusten  kautta.  Näiden  saavu- 
tusten seurauksena  oli,  että  työväenliike  vahvistui  ja  työväenluokan 
vaikutus  valtiollisessa  elämässä  kasvoi.  Suurlakon  kautta  selveni,  että 
esiintyköönpä  porvaristo  minkälaisella  kauniilla  ja  kansanvaltaisella 
tunnuslauseella  tahansa,  on  se  kuitenkin  työväen  pahin  ja  julmin  vi- 
hollinen, sekä  että  se  on  samanlainen  kaikissa  maissa  ja  on  liittosuh- 
teissa keskenään.  Tästä  sai  Suomenkin  työväestö  voimakkaan  läksyn 
laajentaa  myöskin  liittosuhdetta  toisten  maiden  proletaarien  kanssa. 

Samoin  provariston  yritykset  käydä  asevoimin  työväestön  kimp- 
puun antoivat  aiheen  työväestölle  suurlakon  lopetettua  säilyttää  pu- 
naisen kaartinsa,  muodostaa  eri  osastot  koko  maata  käsittäväksi  jär- 
jestöksi ja  keskitetyn  johdon  alaiseksi,  opettaa  joukkoja  jonkun  ver- 
ran aseiden  käyttöön  ja  sotilaalliseen  kurinalaisuuteen.  Tässä  ilmeni 
jo  käsitys,  että  porvaristoa  ei  voida  kukistaa  etuoikeutetuista  asemis- 

taan  muuten  kuin  pakkokeinoilla.  Punakaartin  kuitenkin  tsaarivalta, 
selviydyttyään  v.  1905  ja  1906  vallankumousvoimista,  hajoitti  ollen 
siinä  Suomen  porvaristolla  tietenkin  osansa.  Eikä  Oulun  puolueko- 
kouskaan v.  1906  asettunut  niissä  oloissa  punakaartin  olemassaoloa 
vaatimaan,  se  katsoi  edullisemmaksi  säilyttää  julkisen  puolueen  ja  sen 
toiminnan. 

Taistelua  jatkaakseen  porvaristoa  vastaan  pyrki  nyt  työväestö 
toimintaansa  järjestämään  myöskin  maan  alle.  Tosin  ennen  suurlak- 
koakin maanalaista  toimintaa  yriteltiin.  Syntyi  pienempiä  ryhmiä 
Helsingissä  ja  muillakin  paikkakunnilla,  jotka  pohtivat  vallanku- 
mouksellisia toimenpiteitä,  ottivat  osaa  myös  aktiivistien  ja  venäläis- 
ten toimintaan.  Suurlakon  tapausten  jälkeen  tuntui  tämän  työalan 
tarpeellisuus  entistä  selvemmin.  Heti  suurlakon  päätyttyä  perustettiin 
Helsingissä  Suurlakkokomitea.  Siihen  kuului  40  jäsentä  ja  oli  se 
kokoonpantu  ammattiosastojen,  nuoriso-  ja  työväen  raittiusseurojen 
valitsemista  edustajista.  Sitäpaitsi  komiteassa  oli  edustettuna  työväen 
punakaarti  ja  sos.-dem.  puolueen  johto.  Se  oli  asiallisesti  vallanku- 
mouksellinen työväen  neuvosto  ja  kokoontui  säännöllisesti  kerran  vii- 
kossa sekä  usein,  jännittävinä  hetkinä,  kaksikin  kertaa.  Kokouksessa 
tutustuttiin  koti-  ja  ulkomaiseen  tilanteeseen,  erittäinkin  Venäjän 
tilanteeseen,  jossa  edelleen  jatkui  vallankumouksen  ja  taantumuksen 
taistelu.  Edelleen  harkittiin  rautateiden,  lennätin  y.  m.  valtionlaitos- 
ten valtauskysymyksiä  ja  toiminnan  järjestämistä  niissä.  Samoin  6 
pienempää  komiteaa,  jotka  kokoontuivat  säännöllisesti  milloin  missä- 
kin kahvilassa  tai  yksityisen  toverin  asunnossa,  harkitsivat  ja  valmis- 
telivat kunnallisia  laitoksia  koskevia  kysymyksiä,  samoinkuin  vallan- 
kumouksen propagandakysymyksiäkin. 

Maanalainen  kirjapaino  Helsingissä  valmisti  lentolehtisiä,  venä- 
jän-, viron-  ja  suomenkielisiä,  joita  levitettiin  työväen  sekä  jalkaväen 
ja  linnoitusjoukkojen  keskuuteen.  Sotilasagitatsionia  harjoitettiin 
myös  sotilaitten  järjestämissä  tanssitilaisuuksissa,  punakaartin  y.  m. 
kahviloissa,  joissa  sotilaittenkin  oli  mahdollisuus  kokoontua,  erinäiset 
ryhmät  suorittivat  myös  kauppiaitten  räjähdysainekellarien  puhdis- 
tuksia sekä  suurkapitalistien  pankki-  y.  m.  laitosten  rahavarojen  luo- 
vutuksia. Aineet  annettiin  pääasiassa  Venäjän  vallankumouksellisten 
käytettäväksi,  mutta  osa  jätettiin  myös  omia  tarpeita  varten.  Pakko- 
luovutuksista saadut  varat,  mikäli  niissä  oli  mukana  suomalaisia  työ- 
läisiä, luovutettiin  vallankumoustyötä  avustavalle  elimelle,  joka  johti 
tämän  suuntaista  toimintaa  ja  järjesti  kutakin  tehtävää  varten  10-mie- 
hisiä  joukkoja.  Rahoilla  oli  pääasiassa  tarkoitus  ostaa  aseita  ja  muita 
tarpeellisia  taisteluvälineitä,  joista  yleensä  oli  suuri  puute.  Aseita  oli 
jossain  määrin  ympäri  maan  porvarien  muodostamalla  salaisella  tais- 
telu järjestöllä,  "Voimaliitolla",  mutta  ne  eivät  tietenkään  suostuneet 
antamaan  niitä  työväen  käsiin.  Viaporin  kapinapäivinä,  jolloin  aseit- 
ten  saannista  neuvoteltiin  aktivistien  kanssa,  suostuivat  ne  antamaan 
vain  kiväärin  10  miestä  kohti  ja  senkin  ehdolla,  että  sitten  taistelun 
päätyttyä  ja  tsaarivallan  tultua  kukistetuksi  annetaan  kiväärit  heille 


18 


SUOMEN  LUOKKASOTA  — 


takaisin.  Pakkoluovutukset  synnyttivät  ristiriitaisia  arvosteluja  työ- 
väen johtavissa  piireissä,  varsinkin  kun  muutamat  tähän  toimintaan 
osaa  ottaneet  rappeutuivat  sinä  määrin,  että  rupesivat  varoja  käyttä- 
mään omiin  yksityisiin  tarkoituksiinsa.  Maltillisimmat  ainekset  eivät 
hyväksyneet  toimintaa  ensinkään. 

Maanalaista  toimintaa  jatkui  vielä  ohi  Viaporin  kapinan,  Viaporin 
kapinapäivinä  —  heinäk.  30  päivän  illasta  elok.  4  päivään  —  johti 
suurlakkokomitean  valitsema  15 -henkinen  komitea  Helsingin  asioita. 
Kapteeni  Kock'in  heinäk.  31  p:nä  julistama  suurlakko  onnistui  vain 
osiksi.  Sos.-dem.  puoluetoimikunta  kieltäytyi,  asiain  epäselvillä  olles- 
sa Venäjällä,  julistamasta  suurlakkoa  koko  maassa,  mutta  hyväksyi 
suurlakon  Helsingissä.  Kun  kapina  puhkesi  —  tosin  ennenaikojaan 
suurprovokaattori  Asevin  toimenpiteiden  johdosta  —  tuli  toimeen- 
panevan komitean  huoleksi  pitää  silmällä  työpaikkoja,  järjestää  elin- 
tarve y.  m.  kysymyksiä,  huolehtia  agitatsionityöstä,  avustaa,  vaatettaa 
ja  majoittaa  kapinallisia  venäläisiä  tovereita  sekä  pitää  yhteyttä  puna- 
kaartin esikunnan  kanssa,  joka  joukkoineen  oli  majoittunut  n.  s.  Vesi- 
linnan  mäelle. 


Viaporin  kapina  v.   1906.  Uteliasta  yleisöä  kokoontunut  Kaivopuiston  mäelle  seuraamaan 
taistelun  kehittymistä  Viaporin  saarissa. 


Viaporin  kapinan  aikuisiin  asioihin  viitattaessa,  on  mainittava 
ensimäinen  laukausten  vaihto  Suomen  lahtarikaartilaisten  kanssa 
Hakaniemen  torilla.  Noin  200  miehinen  lahtari joukko  lähti  liikehti- 
mään, tarkoituksella  hyökätä  punakaartin  kimppuun.  Punakaartilai- 
set asiasta  tiedon  saatuaan  lähettivät  10-miehisen  joukon  lahtareita 
vastaan,  se  avasi  kivääritulen  riviin  asettuneita,  ampumavalmiina  ole- 
via lahtareita  vastaan.  Lahtari  joukko  heti  pakeni  suuressa  epäjärjes- 

tyksessä,  jättäen  Hakasalmen  torille  jonkun  kaatuneen.  Tämän  seu- 
rauksena oli,  että  lahtarikaarti  riisuttiin  aseista. 

Viaporin  kapina  päättyi  tappiolla.  Ensikerran  kuitenkin  oli  vuota- 
nut Suomen  työläisten  veri  Venäjän  vallankumouksen  hyväksi  ja 
Suomen  proletariaatin  vapautuksen  puolesta.  — ■  Suomen  porvaristo 
taas  uudelleen  osoitti,  miten  se  petti  "vapaustaistelunsa"  tsarismia 
vastaan.  "Voimaliittoon"  porvaristo  kyllä  koetti  värvätä  työläisiäkin, 
mutta  ei  antanut  aseita  työläisille,  jolloin  Venäjän  vallankumouksel- 
liset olivat  taistelussa.  Porvaristo  odotti  hetkeä,  että  jos  Venäjän 
vallankumoukselliset  kukistavat  tsarismin,  ovat  he  heti  valmiina  ase- 
voimin kaappaamaan  vallan  käsiinsä.  Sitävarten  ne  seisoivat  jo  työ- 
väestöäkin vastassa  aseet  käsissään.  Kaiken  tämän  lisäksi  rankaisivat 
Suomen  porvarit  kapinassa  mukana  olleita  työläisiä  ankarasti,  tuomi- 
ten luokkaoikeuksissaan  80  työläistä  3  ja  5  vuoden,  jopa  muutamia 
pitempiaikaisiinkin  kuritushuonerangaistuksiin. 

Viaporin  kapinan  jälkeen  vallankumoustoiminta  laantui.  Ku- 
mouksellinen tilannekin  meni  ohi  ja  taantumuksen  valta  vahvistui 
vahvistumistaan.  Suomen  työväki  rupesi  valmistautumaan  parla- 
menttivaaleihin ja  muuhun  toimintaan.  Kun  maanalainen  työ  ei  ehti- 
nyt kasvaa  järjestelmälliseksi  puoluetoiminnaksi,  kuten  venäläisillä 
bolshevikeilla,  oli  seurauksena,  että  tämäkin  tehtävä  oli  myöhemmin 
opittava,  ja  juuri  venäläisiltä  bolshevikki-tovereilta. 

Vuoden  1905  suurlakko  antoi  voimakkaan  sysäyksen  työväen  he- 
räämiselle ja  julkiselle  toiminnalle.  Suomen  työväki  oli  suurlakon  jäl- 
keen voimakkaassa  kehityksen  tilassa.  Ei  ainoastaan  kaupunkien  ja 
tehdasseutujen  .työväki,  mutta  myöskin  maalaisköyhälistö  oli  liik- 
keellä. Lakkoja  oli  kaikkialla.  Niistä  vetivät  suurimman  huomion 
puoleensa  suuret  tukkityöläisten  lakot  perä-Pohjolassa,  jonne  lähetet- 
tiin poliisilaumat  rauhottajiksi,  vangittiin  muutamia  tukkilaisten  etu- 
rivin miehiä  lakkokiihoittajina  ja  tuomittiin  moniksi  vuosiksi  vanki- 
laan. Samoin  Evon  metsätyöläisten  lakkoliike  Eklöfin  tukkitytö- 
mailla  veti  koko  maan  työväen  huomion  puoleensa,  sillä  61  työläistä 
tuomittiin  3  kuukaudeksi  vankilaan.  Edelleen  huomattuja  olivat 
Tampereen  tehdasten  lakko,  Helsingin  metallimiesten  sulkulakko  sekä 
lukuisat  torpparilakot,  joista  taas  räikeimmin  joutuivat  kärsimään 
Laukon  paroonin  Standerskjöldin  torpparit.  Parooni  kutsui  Helsin- 
gistä suuren  ratsupoliisilauman  häätämään  lakkolaisia  torpistaan. 
Nämä  "piiskanvinguttajat"  rikkoivat  torpparien  ikkunat  ja  ovet,  ha- 
joittivat  uunit,  syytivät  huonekalut  pihoille  ja  kujille,  hakkasivat  rat- 
supiiskoillaan  vanhuksia  ja  lapsia.  Tämä  raakalaisteko  kuohutti  ta- 
vattomasti työväen  mieliä. 

Lakkoliikkeitten  vaikutuksesta  elpyi  ammatillinen  liike,  lukuisia 
ammattiosastoja  perustettiin,  vanhat  liitot  tointuivat  toimimaan,  uusia 
perustettiin.  Ryhdytään  myös  luomaan  eheyttä  ja  voimaa  luokka- 
taistelulle valmistamalla  koko  maata  käsittävän  ammattijärjestön 
aikaansaamista,  joka  sitten  huhtikuulla  v.  1907  Tampereella  pidetyssä 
kokouksessa  toteutetaankin.   Torpparit  pitävät  kokouksiaan  kautta 

maan  ja  edustajakokouksen  Tampereella  v.  1906,  jossa  oli  koossa  yli 
400  neuvottelijaa.  Torpparikokouksessa  valmistetaan  ja  hyväksytään 
laaja  uudistussuunnitelma  vaatimuksineen  uudesta  maanvuokralaista 
ja  viljelyspakosta. 

Vanhemman  ajan  työväen  toiminnasta  ja  sen  kehityksestä  puhut- 
taessa on  vielä  erikoisesti  mainittava  Oulun  puoluekokous  v.  1906, 
joka  muodostui  käännekohdaksi.  Siitä  alkoi  parlamenttaarisen  toi- 
minnan ja  yleensä  työväenliikkeen  uusi  ajanjakso.  Puoluekokous  pi- 
dettiin aikana,  jolloin  valtavat  köyhälistön  joukot  olivat  heränneet  toi- 
mintaan, suuret  joukko-  ja  lakkoliikkeet  jännittivät  mieliä.  Tässä 
kokouksessa  luotiin  sos.-dem.  puolueen  järjestömuoto  kunnallis-  ja 
vaalipiirijärjestöineen,  laadittiin  vaaliohjelma,  samoin  hyväksyttiin 
menettelytapa,  jota  myöhemmissä  puoluekokouksissa  täydennettiin  ja 
terästettiinkin  n.  s.  siltasaarelaishengessä.  Kokouksessa  hyväksytty 
vaaliohjelma  tähtäsi  vain  lähimpään  yhteiskunnalliseen  uudistus- 
työhön. 

Työ  työväen  järjestämiseksi  ja  valistamiseksi  haaraantuu  vielä 
monille  muille  aloille.  Niinpä  perustetaan  työläisnaisten  ja  nuoriso- 
järjestöt, harrastetaan  osuustoimintaa,  urheilua,  valistustoimintaa 
y.  m.  Työläisnaiset  olivat  heränneet  järjestettyyn  yhteistoimintaan  jo 
v.  1900  vaiheilla,  sillä  mainittuna  vuonna  pidetään  Helsingissä  ensi- 
mäinen  työläisnaisten  edustajakokous.  Palvelijatarliitto  perustetaan 
v.  1902.  Suurlakon  päivinä  palvelijattaret  herättivät  vaatimuksillaan 
herrasväen,  tilanherrani  ja  rouvain  keskuudessa  kiukkua  ja  pelkoa. 
Palkolliset  joissakin  paikoissa  jättivät  ruoat  keittämättä  ja  karjan 
ruokkimatta.  Suurlakon  aikana  vaativat  palvelijattaret  annettavaksi 
vapaapäivän  viikossa,  8  päivää  kesälomaa,  ja  jos  työtä  teetetään 
enemmän  kuin  10  tuntia,  on  ylitunneista  maksettava  korvaus.  Joissa- 
kin tapauksissa  nämä  vaatimukset  hyväksyttiin,  mutta  myöhemmin 
palvelijattaret  ne  menettivät,  eikä  liitostakaan  tullut  elinvoimaista. 

Osuustoimintaliike  syntyy  1900-luvulla.  Osuuskauppaliikkeeseen 
ei  alussa  kiinnitetty  työväestön  taholta  riittävää  huomiota,  sitä  pidet- 
tiin liikkeenä,  joka  koskettelee  vain  "yhteiskunnan  pintaa."  Sen  ar- 
veltiin olevan  tuomitun  jäämään  vähittäiskauppa-asteelle,  eikä  sem- 
moisenaan suuriakaan  hyödyttävän  työväenluokkaa.  Sikäli  kuin  liike 
kasvoi  ja  voimistui,  alettiin  kuitenkin  työväenkin  taholta  enemmän 
luomaan  huomiota  ja  käsittämään,  että  osuuskauppaliikkeestä  voi 
muodostua  tärkeä  väline  luokkataisteluliikkeelle.  Osuuskauppaliike 
kasvoikin  sitten  vuosien  kuluessa  mahtavaksi  taloudelliseksi  järjes- 
töksi. Kotkassa  pidetyssä  osuuskauppaväen  edustajakokouksesta  v. 
1913  tehty  päätös  määritteli  suhdetta  työväenliikkeeseen.  Päätöksessä 
sanottiin,  että  osuuskauppaliikkeen  on  lähennyttävä  enemmän  kuin 
tähän  asti  työväestöä  ja  otettava  huomioon  sen  vaatimukset.  Lopulta 
kuitenkin  meni  luokkasuhteitten  kärjistyttyä  osuustoimintajärjestö 
hajalle,  joten  Suomessa  muodostui  porvarillinen  ja  n.  s.  edistysmieli- 
nen osuuskauppajärjestö,  viimeksimainittu  joutuen  nykyisten  minis- 
terisosialistien  johdettavaksi. 

V.  1900-luvulla  nouseva  työväenliike  tempasi  mukaansa  nuorisoa- 
kin ensi  alussa  pääasiassa  suuremmissa  teollisuuskeskuksissa.  Sen 
aikuiset  järjestöt,  joihin  nuori  väki  oli  kuulunut,  nimittäin  raittius-  ja 
nuorisoseurat,  eivät  työläisnuorisoa  tyydyttäneet.  Alkavassa  työväen- 
liikkeessä löysi  se  vasta  oikean  paikkansa,  johon  todella  tunsi  kuulu- 
vansa ja  johon  veti  heräävä  luokkavaisto.  Alkuaikojen  innostus  saat- 
toi huomattavan  suuret  työläisnuoriso  joukot  työläis  järj  estojen  yhtey- 
teen ja  toimimaan  suurella  hartaudella  sekä  iskeytymään  itseopiskelu- 
työhön,  johon  siihen  aikaan  työväenyhdistysten  puhuja-  ja  keskus- 
teluseurat  antoivat  oivan  tilaisuuden.  Näissä  seuroissa  sitten  pantiin- 
kin  alulle  sosialidemokraattiset  nuorisojärjestöt.  Tiedettiin,  että  ulko- 
mailla on  olemassa  erikoisia  sosialistisia  nuorisojärjestöjä,  joissa  nuo- 
ret toimivat  itsekasvatustyössä  ja  ovat  ohjelmaansa  ottaneet  m.  m. 
nuorisosuojeluskysymyksen.  Tämä  innostutti  toimimaan  samaan 
suuntaan. 

Tätä  tietä  syntyivät  ensimäiset  sosialistiset  nuorisojärjestöt  vuo- 
den 1905  alkupuolella.  Ensimäiseksi  perustettiin  nuoriso-osasto  Tam- 
pereelle. Marraskuun  suurlakko  antoi  vauhtia  nuorisoliikkeellekin. 
Porvaristo,  nähtyään  valtavan  nousun  nuorisonkin  keskuudessa,  pani 
työväen  keskuudessa  siihen  aikaan  tunnetun  "kerjäläissaarnaajan" 
Mikko  Piiraisen  perustamaan  "Suomen  nuorison  veljeysliiton"  kil- 
pailijaksi sos.-dem.  nuorisoliikkeelle.  Hän  aikoi  luoda  liitostaan  yh- 
dyssiteen opiskelevan  nuorison  ja  työläisnuorison  kesken.  Liitto  ei 
kuitenkaan  tullut  elinvoimaiseksi,  se  hävisi  näyttämöltä  sos.-dem. 
nuorisoliikkeen  alettua  v.  1906  järjestetyn  toimintansa.  Nuorisoliiton 
ja  puolueen  suhde  toisiinsa  pysyi  aina  luokkasotaan  saakka  rikkomat- 
tomana. Liiton  jäsenluku  oli  yli  10  tuhatta  ja  nuorisolehden  paino- 
määrä kohosi  12  tuhanteen.  Nuorisoliikkeellä  oli  suuri  merkitys  kai- 
ken aikaa  työväenliikkeen  kehitykseen. 

Työväenliikkeen  vaurastumista  ja  kehitystä  valaistaksemme  mai- 
nitsemme vielä,  että  esim.  vuonna  1900  oli  työväenyhdistyksiä  64  ja 
niissä  jäsenluku  9,446,  mutta  v.  1915  oli  yhdistyksiä  jo  1,528  ja  niissä 
jäseniä  51,821.  Suurlakon  jälkeisinä  vuosina  muodostui  puolue  ikään- 
kuin kansainvaelluksen  valtatieksi,  jossa  liikkui  paljon  väkeä.  Osa 
vaan  vakiintui  ja  jäi  puolueeseen.  Esim.  v.  1906  kohosi  jäsenluku  85 
tuhanteen,  mutta  myöhempinä  vuosina  aina  v.  1917  saakka  pysytellen 
50  tuhannen  ala-  ja  yläpuolella.  Omia  taloja  oli  työväellä  v.  1900  vain 
14  mutta  1915  jo  911.  Yhdistysten  puhdas  omaisuus  oli  v.  1900 
285,098,  mutta  1915  kohosi  se  jo  700,515  markkaan. 

Puoluelehdistö  kasvoi  myös  nopeasti.  V.  1905  oli  vain  viisi  lehteä, 
mutta  v.  1916  jo  21.  Ensinmainittuna  vuonna  oli  lehtien  yhteinen 
painosmäärä  83,000,  mutta  v.  1916  174,000.  Puoluelehdistön  lisäksi 
oli  melkein  jokaisella  ammattiliitolla  ja  myös  Ammattiliittojärjestöllä 
oma  äänenkannattajansa,  jotka  osaltaan  huomattavalla  tavalla  vaikut- 
tivat työväestön  järjestäytymiseen  ja  tietoisuuden  kohoamiseen. 

Suuriarvoinen  oli  lukuisissa  työväenyhdistyksissä  suoritettu  valis- 
tus- ja  kasvatustyö.  Yhdistyksillä  oli  omat  kirjastonsa  ja  lukusalinsa, 

näytelmäseurat,  työväen  teatterit,  laulu-  ja  soittokunnat.  Ruumiilli- 
sen kauneuden,  terveyden  ja  reippauden  sekä  poliittisen  tietoisuuden 
kasvatuksen  hyväksi  toimivat  myös  urheiluseurat.  Tämä  kaikki  yh- 
teensä valistavine  kokouksilleen,  oppikursseilleen,  luentoineen  ja  esi- 
telmineen oli  suuriarvoista  työväenluokan  itsekasvatustyötä.  Sos.- 
dem.  puolueen  työ,  samalla  kun  se  oli  taistelua  vallassaolevaa  luokkaa 
vastaan,  oli  se  valistustyötä  työväenluokan  hyväksi.  Työväen  laajat 
joukot  tulivat  käsittämään  vallitsevat  yhteiskunnalliset  epäkohdat, 
niiden  olemassaolon  todelliset  syyt  ja  niiden  poistamiseksi  tarvittavat 
keinot. 

Tämän  vuoksi  oli  työväestö  v.  1917  vallankumoustapahtumiin, 
samoin  kuin  v.  1918  luokkasodan  puhjettua  valmis  mukaan  lähte- 
mään. 80-tuhantinen  työläisjoukko  otti  kiväärit  känsäisiin  käsiinsä 
tarkoituksella  hävittää  kapitalismin  riisto-  ja  sortojärjestelmän. 
Puuttui  kuitenkin  vielä  monien  suurten  ja  tärkeitten  asiain  syvempi 
tuntemus.  Ei  ymmärretty,  mitä  on  ja  mitä  tarkoitti  imperialismi, 
mikä  merkitys  v.  1914  puhjenneella  imperialistisella  sodalla  työväen 
vallankumoukselliseen  luokkataisteluliikkeeseen  nähden  saattoi  olla. 
Samoin  ei  käsitetty  riittävällä  tavalla  Venäjän  vallankumouksen  mer- 
kitystä, eikä  sitä,  että  se  voi  muuttua  proletaariseksi  vallankumouk- 
seksi. Yhtenäisen,  rautaisen  kurin  omaavan  kommunistisen  puolueen 
merkitystä  ja  olemassaolon  välttämättömyyttä  ei  myöskään  tajuttu. 
Kun  näiden  tärkeiden  tekijäin  tuntemus  puuttui,  oli  selvää,  että  Suo- 
menkin työväen  täytyi  nämä  oppia  ymmärtämään,  tuntemaan  ja 
omaksumaan  kovien  kokemusten  kautta.  Nyt  jo  suuri  osa  Suomen 
työväestöstä  on  näistäkin  seikoista  selvillä.  On  olemassa  Suomen 
työväen  vallankumoustaistelun  johtava  Kommunistinen  Puolue,  vaik- 
ka tosin  maanalaisena  toimiva.  Varmaa  kuitenkin  on,  että  Suomen 
Kommunistinen  Puolue,  Kommunistisen  Internatsionaalen  tukemana 
ja  ohjaamana,  johtaa  Suomenkin  paljon  kokeneen,  kärsineen  ja  tais- 
telleen työväestön  voittoon  kapitalismin  hirmujärjestelmästä. 


Otto  Vilmi. 

Tilanteen  kehittyminen  luokkasodaksi 

Venäjän  maaliskuun  vallankumouksen 
vaikutus. 

Venäjän  tsaarivallan  kukistuttua  maaliskuussa  1917  tuulahti 
Suomellekin  vapaampi  aika.  Riemu  vihatun  sortovallan  kukistumi- 
sesta oli,  varsinkin  työväestön  keskuudessa,  rajaton.  Nyt  saivat 
tsaarivallan  koron  alla  olleet  työväenjärjestötkin  toimintatilaisuuksia. 
Venäjän  vallankumoukselliset  soturit  ojensivat  veljenkättä  Suomen 
työläisille.  Elettiin  nousevan  innostuksen  vallassa. 

Eduskunta,  jossa  oli  pieni  sosialistinen  enemmistö,  kutsuttiin 
koolle  huhtik.  4  p  :nä.  Työväen  taloudellisia  taisteluita  puhkesi  heti 
keväällä  ja  kesällä  ja  melkein  poikkeuksetta  päättyivät  ne  työläisten 
voittoon.  Toiveiden  toteutumisen  kultainen  aika  näytti  olevan  käsillä. 
Ammattijärjestön  jäsenmäärä,  joka  vuonna  1916  oli  42,000,  paisui 
lyhyessä  ajassa  160,000  :een  ja  sos.-dem.  puolueen  jäsenmäärä  kohosi 
150,000  :een. 

Mutta  työväen  kasvava  valta  alkoi  pelottaa  porvaristoa.  Jonkin- 
laisen turvan  se  tosin  näki  Venäjän  porvarillisessa  väliaikaisessa 
hallituksessa,  jonka  kanssa  se  riensi  suinpäin  tekemään  konikauppoja 
Suomen  ja  Venäjän  välisistä  suhteista.  Porvariston  pelko  kasvoi 
sitäkin  suuremmaksi,  kun  järjestyksen  ylläpito  siirtyi  poliisilta  työ- 
väestöstä muodostetulle  miliisille.  Mutta  ovelasti  osasi  porvaristo 
suhtaantua  tilanteeseen.  Hil jällen  ryhtyi  se  järjestämään  omia  luok- 
kakaartejaan  ja  odotti  sopivaa  tilaisuutta  uhkaavan  työväenvallan 
nujertamiseksi. 

Huhtikuun  alussa  muodostettiin  n.  s.  Tokoin  senaatti,  jossa  oli  6 
sosialistia  ja  6  porvaria.  Sos.-dem.  puolueessa  kyllä  vastustettiin 
sosialistien  hallitukseen  menoa  ja  vain  niukalla  enemmistöllä  voitti 
hallitukseen  menoa  kannattava  ryhmä.  Kun  eduskunnassa  oli  sosia- 
listinen enemmistö  ja  senaatissa  oli  puolet  sosialisteja,  näytti  siltä 
kuin  kaikki  edellytykset  sosialistisen  ohjelman  toteuttamiseksi  olisivat 
olleet  olemassa.  Mutta  tehtävä  ei  ollut  niinkään  helppo.  Eduskuntaa 
koskevien  lakien  mukaan  saattoi  pienikin  porvarillinen  vähemmistö 
jarruttaa  jonkun  lain  hyväksymistä.  Porvaristo  käytti  näitä  asetuksia 

hyväkseen.  Vain  työväen  pontevan  esiintymisen  vuoksi  oli  se  pakoi- 
tettu  taipumaan  erinäisten  työväkeä  koskevien  lakien  hyväksymiseen. 

Kun  alkoi  käydä  selville,  että  porvaristo  ei  tule  niin  vain  suostu- 
maan työväen  tärkeisiin  vaatimuksiin,  vaan  että  se  salaisesti  järjesteli 
valtansa  tueksi  aseellisia  järjestöjä,  joita  työväestö  kutsui  lahtari- 
kaarteiksi,  ruvettiin  työväen  piireissäkin  puhumaan  punakaartin 
perustamisesta.  Sos.-dem.  puolueen  suhde  tuumaan  oli  aluksi  pidät- 
tyväinen. Asestumiselle  annettiin  kuitenkin  hyväksyminen  ja  perus- 
tettuja kaarteja  alettiin  kutsua  vaatimattomasti  "järjestyskaarteiksi." 
Kyllin  suurta  huomiota  ei  kuitenkaan  kiinnitetty  kaartien  kehittä- 
miseksi työväen  todelliseksi  armeijaksi. 

Sosialidemokraattien  toiminta  eduskunnassa  tähtäsi  mahdollisim- 
man laajaan  kansanvaltaan.  Työväen  pontevan  esiintymisen  avulla 
saatiinkin  hyväksytyksi  uusi  kunnallislaki,  jossa  varallisuuden  perus- 
teella äänestäminen  hylättiin  ja  sensijaan  jokaiselle  20  vuotta  täyttä- 
neelle annettiin  äänioikeus  kunnallisvaaleissa.  Taistelua  8-tunnin  työ- 
päivästä käytiin  myös  tuloksellisesti.  Kun  Venäjän  väliaikainen  halli- 


Senaatin  torilla  odotetaan  eduskunnan  päätöstä  8  tunnin  työpäivä-  ja  uusista 
kunnallislaeista. 


tus  alkoi  selvästi  ajaa  porvariston  pyyteitä,  ryhtyivät  Suomen  sosialis- 
tit vaatimaan  Suomelle  täyttä  riippumattomuutta.  Heinäkuun  18  p  :nä 
hyväksyikin  eduskunta  n.  s.  valtalain,  jonka  kautta  se  julistautui  kor- 
keimman vallan  haltijaksi.  Suomen  porvarien  pyynnöstä  julisti  Venä- 

jän  väliaikainen  hallitus  eduskunnan  kuitenkin  hajotetuksi  ja  määräsi 
toimitettavaksi  uudet  vaalit.  K.  Manner,  joka  oli  eduskunnan  puhe- 
miehenä, ei  totellut  hajoitusmääräystä,  vaan  kutsui  eduskunnan  koolle. 
Eduskuntatalo  oli  silloin  miehitetty  kasakoilla.  Toimenpide  synnytti 
työväen  joukoissa  suurta  kuohuntaa  ja  suuttumusta.  Lakkoliikkeet 
yltyivät  ja  kun  lisäksi  vallitsi  mitä  huutavin  elintarvepula,  oli  tilanne 
hyvin  sekasortoinen.  Eduskunta  kokoontui  kuitenkin  hajoittamismää- 
räyksistä  huolimatta,  mutta  porvariston  edustajat  jäivät  pois. 

Vaikka  eduskunnan  hajoittamisen  laittomuus  käsitettiinkin,  ryh- 
dyttiin kuitenkin  järjestämään  uusia  vaaleja.  Työväen  vaalimani  f  es- 
tissa  julistettiin  lokakuun  1  ja  2  p  :ksi  määrätyt  vaalit  "vallanku- 
mousvaaleiksi."  Työväen  äänimäärä  kohosi  370,000  :sta  450,000  :ään, 
mutta  siitä  huolimatta  ei  se  saanut  enää  enemmistöä  eduskuntaan. 
Työväen  edustajamääräksi  tuli  92  ja  porvarien  108. 

Uudessa  eduskunnassa  alkoi  porvaristo  esiintyä  röyhkeänä.  Ylin 
hallitusvalta  aiottiin  siirtää  kolmihenkiselle  valtionhoitokunnalle. 
Kaikki  työväen  uudistusvaatimukset  hylättiin.  Se  kärjisti  luokkatais- 
telua. Vallankumouksellinen  mieliala  kasvoi  ja  kun  samaan  aikaan 
elintarvetilanne  yhä  paheni,  alkoi  työväestössä  luottamus  parlament- 
tiin horjua  ja  alettiin  etsiä  kumouksellisempaa  tietä. 

Marraskuun  suurlakko. 

Uusien  vaalien  seurauksena  muodosti  Svinhufvud  puhtaasti  por- 
varillisen senaatin,  joka  kaikin  tavoin  valmistui  antamaan  iskua  kapi- 
talistista järjestelmää  uhkaavalle  työväestölle.  Kaikessa  hiljaisuu- 
dessa perustettuja  lahtarikaarteja  järjestettiin  yhä  rohkeammin  ja 
aseita  alettiin  kuljettaa  salateitse  maahan  Ruotsista  ja  Saksasta.*) 

Marraskuun  7  p:nä  alkoi  Venäjällä  proletaarinen  vallankumous 
ja  valta  siirtyi  työväenluokalle.  Suomenkin  työväen  eteen  nousi  sil- 
loin kysymys,  seuratako  esimerkkiä  ja  lähteäkö  yhteiskunnallisen 
vallankumouksen  tielle.  Joukoissa  ilmeisesti  oli  halua  noudattaa 
Venäjän  suurta  kumouskutsua,  mutta  päättäväistä  toimintaa  puuttui. 
Eduskunnassa  esittivät  työväen  edustajat  "Me  vaadimme"  ohjelman, 
jossa  lausuttiin  julki  työväen  tärkeimmät  vaatimukset.  Se  hylättiin. 
Kiihtymys  kasvoi  ja  marraskuun  15  p  :nä  se  puhkesi  julki  suurlak- 
kona. Lakon  johtoon  asetettiin  vallankumouksellinen  keskusneuvosto, 
johon  Ammattijärjestö,  sos.-dem.  puolueen  johto  ja  sos.-dem.  edus- 
kuntaryhmä nimittivät  edustajansa. 

Suurlakko  oli  loistava  näytös  työväenluokan  voimasta.  Työväestö 
olisi  helposti  voinut  ottaa  kaiken  vallan  käsiinsä.  Kaikki  pyörät 
seisoivat.  Punakaartit  olivat  kaikkialla  tilanteen  herrana.  Lahtari- 
kaartit  pysyivät  piilossa.  Hyvä  järjestys  vallitsi.  Porvaristo  älysi 
vaaran.  Se  riensi  tekemään  joitakin  myönnytyksiä.  Luovuttiin  yri- 
tyksestä siirtää  korkein  valta  3-henkiselle  valtionhoitajakunnalle  ja 

*)  Lahtareille  oli  jo  kesällä  ja  syksyllä  tuotu  aseita  ulkomailta.  Pommeja  ja  käsi- 
kranaatteja myös  valmistettiin  salaisesti  Helsingissä  ja  Viipurissa.  Tammikuun  28  p:nä 
oli  helsinkiläisillä  "tehtailijoilla"  valmiina  2,500  voimakasta  käsikranaattia,  joita  ei  kui- 
tenkaan ennätetty  lähettää  maaseudulle.  Pohjanmaalle  oli  jatkuvasti  tuotu  aseita  ja  sit- 
temmin ostettiin  ja  ryöstettiin  lisää  venäläiseltä  sotaväeltä. 

elintarvekysymyksessä,  kunnallislakien  ja  8-tunnin  työaikalain  toteut 
tamisessa  annettiin  kauniita  lu- 
pauksia. Kun  lakon  jatka- 
minen ilmeisesti  olisi  kärjistä- 
nyt huutavaa  elintarvehätää,  pää- 
tettiin se  4  päivän  jälkeen  lopettaa. 
Vallankumouksellisen  taistelun  tiel- 
tä peräännyttiin  ja  työväen  arvel- 
tiin rauhallisin  keinoin  pääsevän 
vaatimustensa  perille.  Päätös  on 
jälkeenpäin  selitetty  historiallisek- 
si virheeksi.  Ratkaiseva  askel  olisi 
ollut  otettava  silloin,  kun  porvaris- 
to oli  vielä  heikko.  Porvaristo 
käytti  hyväkseen  työväen  epäröin- 
tiä. Se  nosti  nyt  iskulauseen  "Luja 
järestysvalta !"  Se  oli  haaste  työ- 
väenluokalle. "Luja  järjestysval- 
ta" merkitsi  lujempaa  kapitalistista  vauduttava  pettuun,  tuohon 'vanhaan  tuttuun 
r  "viljanapuun."  Kuva  osottaa  miten  petäjän- 

ditatUUria.  kuori  jauhettiin. 

Työväki  oli  marraskuun  lakon  jälkeen  antanut  vallan  luisua 
käsistään.  Porvaristo  alkoi  sitä  käyttää  työväkeä  vastaan.  Aseellisia 
kaarteja  ilmestyi  varsinkin  Pohjanmaalle.  Talonpoikia  narrattiin 
kaarteihin  selittämällä,  että  kysymyksessä  on  taistelu  Suomen  itsenäi- 
syydestä ja  venäläisten  joukkojen  poisajaminen.  Tämä  valheellinen 
propaganda  menestyikin  siitä  huolimatta,  että  neuvostohallitus  oli 
joulukuun  18  p:nä  tekemän  päätöksensä  ja  tammik.  2  p  :nä  antaman 
dekreettinsä  perusteella  julistanut  Suomen  itsenäiseksi  ja  ryhtynyt 
samanaikaisesti  siirtämään  venäläisiä  sotilaita  Suomesta  takaisin 
Venäjälle. 

Mutta  varuilla  oltiin  työväenkin  taholla.  Nähtiin  selvästi,  että 
ajauduttiin  ratkaisevaan  yhteenottoon  porvariston  kanssa.  Etelä- 
Suomessa  ryhdyttiin  järjestämään  punakaarteja  entistä  tehok- 
kaammin. 


Pettua  survotaan  huhmaressa.  Yksi  luokka- 
sodan puhkeamisen  jouduttaja  oli  nälänhätä, 
joka  raivosi  Suomessa.  Köyhimpien  oli  tur- 


Luokkasodan  puhkeaminen. 

Tammikuun  loppupäivillä  alkoi  jo  selvästi  näkyä,  että  aseellista 
yhteenottoa  porvariston  ja  työväestön  välillä  ei  voida  välttää.  Porva- 
risto oli  saanut  järjestettyä  asioitaan  niin  pitkälle,  että  se  uskalsi 

ryhtyä  ratkaiseviin  toimenpiteisiin.  Lahtarit  ovat  itse  jälkeenpäin  jul- 
kaisemissaan kirjoissa  suoraan  tunnustaneet,  että  he  ai  ottivat  vuoden 
1918  luokkasodan.*)  Jälestäpäin  on  saatu  tietää,  että  senaatti  oli  jo 
tammik.  16  p  :nä  päättänyt  alottaa  kansalaissodan.  Saksan  yleisesi- 
kunnan kanssa  oli  jo  pitkän  aikaa  käyty  neuvotteluja  ja  viimein 
saatu  varmat  takeet,  että  Saksa  tulee  lähettämään  apujoukkojaan. 
Samoin  oli  järjestetty  Saksassa  sotakoulussa  olleiden  noin  2,000 
suomalaisen  jääkärin,  kotiinpaluu. 

Varoja  "vapaussotaa"  varten  olivat  porvarit  ryhtyneet  keräämään 
jo  varhain.  Jo  lokakuun  3  p  :ksi  oli  Helsingin  pörssiklubille  kutsuttu 
kokous,  johon  otti  osaa  maan  tunnetuimpia  porhoja.  Kokouksessa 
luovutettiin  varustelua  varten  9  milj.  markkaa,  joka  summa  luonnol- 
lisesti on  jälkeenpäin  maksettu  "lahjoittajille"  takaisin  (Kts.  "Suo- 
men Vapaussota"  I  s.  296.)  Tammik.  27  p  :nä  luovutti  senaatti 
Mannerheimin  käytettäväksi  13  milj.  markkaa. 

Valkoisen  armeijan  ylipäälliköstä  oli  myös  jo  aikaisin  ollut  neu- 
votteluja. Toiminnassa  ollut  sotilaskomitea  oli  siksi  nimittänyt  Venä- 
jän armeijassa  palvelleen  Claes  Charpentierin,  mutta  hän  ei  nähtä- 
västi ollut  kyllin  "pätevä."  Hänen  tilalleen  valittiinkin  Venäjän 
armeijassa  palvellut  kenraali  Carl  Gustav  Mannerheim.  Jo  tammi- 
kuun 11  p:nä  oli  Mannerheim  ottanut  ylipäällikkyyden  vastaan  ja 
nimitys  vahvistettiin  hetkistä  myöhemmin.  Mannerheim  ryhtyi  heti 
laatimaan  sotasuunnitelmaa  ja  järjestämään  Pohjanmaalla  muodos- 
tettuja lahtarijoukkoja  sotaiseen  esiintymiseen. 

Toimettomina  ei  oltu  punaistenkaan  puolella.  Nopea  esiintyminen 
ja  päättäväisyys  tosin  puuttui.  Monasti  annettiin  kalliiden  ensi  het- 
kien kulua  toimettomuudessa.  Se  oli  epäkohta,  joka  tuotti  arvaamat- 
tomia vahinkoja.  Helsingissä  kokoontui  tammikuun  26  p  :nä  lisätty 
puoluetoimikunta  kello  5  ajoissa  ent.  kenraalikuvernöörin  talolle, 
"Smolnaan."  Kokouksessa  oli  tilanne  jo  selvä.  Lyhyen  keskustelun 
jälkeen  päätettiin  vastata  porvariston  antamaan  taisteluhaasteeseen 
julistamalla  vallankumous. 

Kaikkialla  alkoi  nyt  kuumeista  touhua.  Tammikuun  27  p  :nä 
kohotettiin  Helsingin  työväentalon  torniin  punainen  lyhty  osotta- 

*)  Senaatti  oli  kuitenkin  vähällä  myöhästyttää  taisteluiden  alkamista  juuri  hetkellä, 
jolloin  Mannerheim  jo  oli  järjestänyt  näyttämön  valmiiksi  luokkasodalle.  Tammikuun 
loppupäivinä  lähetti  senaatti  M:lle  sähkösanoman,  jossa  ilmoitetaan  venäläisen  aluekomitean 
tiedottaneen,  ettei  venäläinen  sotaväki  tule  sekaantumaan  suomalaisten  riitoihin.  Jos  tiedo- 
tus olisi  tullut  julkiseksi,  olisi  talonpoikia,  jotka  luulivat  värväytyvänsä  taistelemaan  venä- 
läisiä vastaan,  ollut  vaikea  saada  mukaan.  Mannerheim  oli  pannut  sähkösanoman  taskuunsa 
eikä  antanut  sen  enää  vaikuttaa  suunnitelmiin  luokkasodan  alottamisesta.  (Kts.  "Suomen 
Vapaussota  II  s.  35.) 

maan,  että  työväki  nousee  valtaan.  Lahtarit  tunsivat  Helsingissä  ja 
Etelä-Suomessa  yleensä  heikkoutensa  eivätkä  sanottavasti  uskaltaneet 
julkiseen  esiintymiseen.  Sensijaan  jatkoivat  he  pääkaupungissa  sa- 
laista toimintaansa  ja  ryhtyivät  saboteeraamaan. 

Punakaarti  sai  tuota  pikaa  pääkaupungin  haltuunsa.  Vallotettiin 
hallitusrakennukset  ja  virastot.  Porvarilliset  virkailijat  olivat  pötki- 
neet tiehensä.  Senaatti  oli  siirtynyt  Vaasaan,  josta  tuli  valkoisen 
Suomen  "pääkaupunki." 

Työläiset  astuivat  kaikkialla  saboteeraajien  tilalle  ja  ihmeteltävän 
hyvin  saatiin  hallinto-  ja  tuotantolaitokset  käyntiin.  Rautatieliikenne 
kyettiin  järjestämään  moitteettomaan  kuntoon,  samoin  yksityiset 
teollisuuslaitokset,  jotka  otettiin  työväestön  haltuun,  pantiin  käyntiin 
ja  tuotanto  jatkui  entiseen  tapaan,  jopa  paremminkin  kuin  ennen. 
Pankit  otettiin  myös  takavarikkoon.  Näin  oli  työväki  Etelä-Suomessa 
osottanut,  että  se  on  kyllin  kypsä  asettumaan  yhteiskunnan  johtoon 
ja  järjestämään  tuotantoelämän  työväenluokan  edun  mukaisesti. 

Pakoon  pötkineen  porvarillisen  hallituksen  tilalle  perustettiin 
työväen  oma  hallitus.  Työväen  toimeenpaneva  komitea  asetti  hallitus- 
asioita  hoitamaan  Kansanvaltuuskunnan,  joka  yleisissä  kokouksissa 
myöhemmin  hyväksyttiin.  Hallitukseen  tuli  sos.-dem.  puolueen  tun- 
netuimpia johtohenkilöitä  ja  punakaartin  luottamusmiehiä.  Se  oli 
tavallaan  kokoomushallitus  oikeisto-  ja  vasemmistososialisteista. 
Kansanvaltuuskunnan  kokoonpano  oli  seuraava:  puheenjohtaja  K. 
Manner,  ulkoasiain  valtuutettu  Yrjö  Sirola,  sisäasiain  Eero  Haapa- 
lainen ja  Adolf  Taimi,  oikeusasiain  Lauri  Letonmäki  ja  Antti  Kivi- 
ranta, valistusasiain  O.  V.  Kuusinen,  raha-asiain  Jalo  Kohonen,  työ- 
asiain  J.  Lumivuokko,  maatalousasiain  Evert  Eloranta,  elintarve- 
asiain  O.  Tokoi,  liikenneasiain  Konst.  Lindqvist  ja  postiasiain  Emil 
Elo.  Tämän  ohella  asetettiin  Työväen  Pääneuvosto  ylimmäksi  vallan- 
haltijaksi.  Siihen  valitsi  sos.-dem.  puolueneuvosto  10  jäsentä,  ammat- 
tiliitot 10,  punakaarti  10  ja  Helsingin  paikallisjärjestö  5  jäsentä, 
yhteensä  35  jäsentä.  Lääneihin  ja  kuntiin  asettivat  sos.-dem.  järjes- 
töt valtuuskuntia  y.  m.  toimitsijoita.  Rautatiehallinto  jätettiin  rauta- 
tieneuvostolle,  vankilat  vankilaneuvostolle  j.  n.  e. 

Työväenluokka  oli  siis  lähtenyt  proletaarisen  vallankumouksen 
tielle  ja  luonut  työväenluokan  hallintoelimet.  Päämäärästä  ei  oltu 
varsin  tietoisia.  Käytettiin  pikkuporvarillisia  tunnussanoja.  Selitettiin 
pyrittävän  kansanvaltaan,  laadittiin  kansanvaltaisia  ohjelmia,  jotka 
luvattiin  toteuttaa,  kunhan  porvariston  hyökkäys  sadaan  torjuttua. 

Mutta  porvariston  voimia  ei  osattu  arvioida  niin  suuriksi  kuin 
mitä  ne  todellisuudessa  olivat.  Kyllin  suurta  huomiota  ei  annettu 
työväenluokan  aseellisen  voiman  kehittämiseen.  Puuttui  myös  kykyjä, 
jotka  olisivat  osanneet  luoda  aseisiin  tottumattomasta  työläisjoukosta 
todellisen  taistelukuntoisen  armeijan.  Aseistakin  oli  aluksi  puute, 
mutta  sittemmin  saatiin  niitä  Venäjältä.  Lyhyessä  ajassa  luotiin 
kuitenkin  punakaartista  75,000  miestä  käsittävä  puna-armeija,  joka 
lähetettiin  laajentamaan  työväenvaltaa.  Mutta  porvaristo  oli  saanut 
järjestettyä  lahtarikaartinsa,  sillä  oli  taidokasta  sotilaallista  johtoa, 
se  sai  lakkaamatta  apua  ulkomailta  ja  se  kykeni  torjumaan  puna- 
kaartin etenemisen  etelästä  pohjoiseen.  Sensijaan  lahtari joukot  itse 
alottivat  tunkeutumisensa  etelään.  Punakaartit  taistelivat  urhoollisesti 
vastaan  ja  niin  muodostuivat  rintamat,  joilla  käytiin  veristä  luokka- 
sotaa kymmenen  viikkoa,  kunnes  saksalaisten  joukkojen  saapuminen 
lopullisesti  ratkaisi  taistelun.  Punakaarti  lyötiin  ja  työväenvalta 
kukistettiin. 

"Senaatin  talo",  jossa  sijaitsi  Kansanvaltuuskunta  ja  muut  tärkeät 
työväen  hallintoelimet  punaisena  aikana. 


Hallinnan  ja  lainkäytön  järjestely 

Kirj.  Väinö  Jokinen. 

Mainitessamme  tämän  artikkelin  kirjoittajan  tov.  Väinö  Jokisen  nimen, 
emme  voi  olla  kajoamatta  tapaukseen,  jossa  tämä  ansiokas  Suomen  työväenluo- 
kan taistelija  uhrasi  henkensä,  koska  tuo  tapaus  tavallaan  liittyy  Suomen  luok- 
kasotaan. Tarkotamme  katalaa  verityötä,  joka  tehtiin  Pietarin  suomalaisen  kom- 
munistisen kollektiivin  kokouksessa,  n.  s.  Kuusisen  klubilla. 

On  ymmärrettävää,  että  hävityn  vallankumouksen  jälkeen  alkaa  pakolaisten 
keskuudessa  raskaat  ajat.  Masentunut  mieliala  on  omiaan  synnyttämään  riitaa 
ja  eripuraisuutta,  etsitään  virheitä,  syytöksiä  singautellaan  ja  kokemattomim- 
missa  ja  vallankumouksellisen  liikkeen  luonnetta  tuntemattomissa  pääsevät  usein 
alhaiset  vaistot  tunkeutumaan  esiin.  Näin  oli  laita  Neuvosto- Venäjälle  paennei- 
den suomalaisten  pakolaistenkin  keskuudessa  vuoden  1918  jälkeen.  Suomen  lah- 
tarit  käyttivät  tilannetta  hyväkseen,  lähettäen  joukkoon  provokaattoreita  yllyt- 
tämään "oppositsionia",  jota  oli  syntynyt  pakolaiselämässä  muodostetun  suoma- 
laisen kommunistipuolueen  johtoa  kohtaan.  Suomen  lahtarivallalle  oli  tärkeää 
saada  tukahdetuksi  nuori  suomalainen  kommunistiliike  alkuunsa.  Sentähden  vaa- 
niskelivat  ohranan  agentit  ympärillä.  Osittain  Suomen  lahtareita  onni  suosikin. 
Pakolaisten  omasta  joukosta  nousi  miehiä,  jotka  antaantuivat  lahtarien  katalien 
aikeiden  välikappaleiksi. 

Elokuun  31  p  :nä  1920  puhkesi  myyräntyö  kukkaansa.  Rauhalliseen  kokouk- 
seen kokoontuneita  tovereita  kohtasi  hirvittävä  kohtalo.  Kahdeksan  henkeä  mur- 
hattiin kylmäverisesti  ja  yhdeksää  muuta  haavoitettiin.  Surmansa  saivat  seuraa- 
vat Suomen  Kommunistipuolueen  Keskuskomitean  jäsenet,  toverit:  Jukka  Räh- 
jä, Väinö  Jokinen,  Tuomas  Hyrskymurto,  Liisa  Savolainen,  Jukka  Viitasaari, 
Konsta  Lindqvist,  Feodor  Kettunen  ja  Venäjän  Kommunistipuolueen  jäsen 
J.  V.  Sainio.  Tämä  vastavallankumouksellinen  veriteko  on  suureksi  osaksi  luet- 
tava Suomen  ohranan  ansioksi.  Se  oli  onnistunut  lähettämään  agenttejaan,  jotka 
saivat  kommunistien  riviin  eksyneitä  noskelaisia  ja  joitakin  hourupäisiä  kouhot- 
telijoita  puolelleen. 

Tässä  yhteydessä  voidaan  painaa  mieliin  Kommunistisen  Internatsionalen 
tapahtuman  johdosta  antamassa  julistuksessa  lausuttu  opetus:  "Työläiset!  Pro- 
letaarit! Kavahtakaa  porvaristoa!  Toverit!  Varokaa  sen  salajuonia!  Sillä  on 
vielä  paljo  myrkkyä.  Sillä  on  vielä  paljon  palkkasotureita,  kuiskailijoita,  pär- 
jääjiä, murhapolttajia....  Vallankumous  ei  tarvitse  provokaattoreita  eikä  heik- 

komielisiä  idiootteja,  jotka  "hyvin  aikomuksin"  kavaltavat  vallankumouksen. 
Proletaarinen  vallankumous  tarvitsee  itsetietoisia  tovereita,  jotka  eivät  takerru 
mihinkään  porvariston  onkeen,  jotka  käsittävät  kurinpidon  ei  leikkikaluna,  vaan 
ankaran,  suuren  ja  julman  pääomaa  vastaan  käytävän  työväen  taistelun  elämän 
lakina."  —  Toim. 

Julistuksessa,  joka  Kansanvaltuuskunnan  jäsenten  allekirjoitta- 
mana vallankumousliikkeen  puhjetessa  esitettiin,  oli  maan  valtiopäivä- 
järjestyksen uudistamiseksi  seuraava  ohjelma:  "Meidän  mielestämme 
on  nyt  Suomessa  pyrittävä  rohkein,  harkituin  ottein  muuttamaan 
koko  valtiojärjestystä.  Virkavalta  on  nyt  niin  murrettava,  ettei  se  voi 
enään  myöhemminkään  kansan  herraksi  päästä.  Tuomioistuinten  itse- 
valtiudesta on  tehtävä  kerta  kaikkiaan  loppu.  Koko  valtiosääntö  on 
perustettava  taatusti  työväen  etujen  mukaisen  kansanvallan  pohjalle." 

Kansanvaltuuskunnan  työtä  tämän  ohjelman  toteuttamiseksi,  mi- 
käli se  koski  vallankumouksenaikaista  hallinnon  ja  lainkäytön  järjes- 
telyä, mistä  seuraavassa  aijomme  muutamia  piirteitä  esittää,  auttoi 


Kullervo  Manner,  Kansanvaltuuskunnan  puheenjohtaja. 

SUOMEN  KANSANVALTUUSKUNNAN 

TIEDONANTOJA 


N:o  1 


Perjantaina  1  p:nä  Helmikauta 


1918 


Kansanvaltuuskunnan 

Julistus. 


Suomen  työmiehet,  kan- 
salaiset! 

Jos  li  idän  tahtonne  uu  se,  että  uiei- 
däu  on  y  tiilessä  muodostettavan  Työ- 
väen Pääneuvoston  haassa  astutta- 
\a  Iällä  kohtalokkaalla  hetkellä  tuyt- 
läiuään  maan  tallankutuousiiallituk- 
.srii  tehtäviä,  Uiiu  tahdomme  ne  teh- 
läiät  liiirjiimntta  täyttää  \oiiuainjnir 
luukaan,  hiin  köyhälistön  liata  on 
»iin  hirveä,  rttä  ty  öläisUlveri  siitä 
pelastuuksreii  nostaa  kiväärin  Olal- 
leni, ia  kun  hänessä  } litriskunnalli- 
«•II  vayaiidcu  jano  on  niin  taltata, 
että  h. ui  sen  takia  astuu  taikka  päin 
kuulemaa,  uiiu  tällöin  un  meidän  jo- 
kaiveli  työvärnliikkernmieheu  pj  hä 
«edullisuus,  tuUsii  toimessa  tain 
lartilaan.  ponnistaa  kaikki  toiniani- 
■ue  ly  öv.ieuliiokau  vnpaut uksen  aut- 
tamiseksi uiiu  pilkalle  kuin  suinkin 
mahdollista.  Mutta  jos  tahdotte,  ta- 
teril,  tnUia  miehiä  vallankumous- 
hallituksen  tilität iä  täyttämään,  niin 
sanokaa  se  millä  hetkellä  tahansa 
.thteisten  järjeslöjeuiiur  kokousten 
kautta  ja  heti  on  jokaiuen  meistä  tai- 
mis  siirtämään  ohjat  keoeHe  tc  idut:- 
raiitte. 

Me  olemme  sosialidemokraatteja. 
Tiedätte  siis,  mikä  ou  toimintaohjel- 
mamme. Se  on  sosialistinen  ohjelma. 

Me  uskomme,  että  .Suomen  työ- 
täki  voittaa  tiliiilHsensa  n.t  k.t  Lse.ssä 
tallankuuiou.-taistelu.ssa,  olkootpa  sit- 
ten tielä  edessä  oletat  ottelut  kuinka 
t aikeita  tahansa.  Ja  täilöin  on  joka 
tapauksessa  paljon  voiteltu.. niin  n.t- 
kyisten  kuin  tulevienkin  sukupuinen 
Syväksi.  Ei  ainoastaan  ole  torjuttu 
synkkiä  inaro.ia,  taan  m.tiis  tallattu 
elämän  koluuiuisen  tärkeät peni.srli- 
ifot. 

Meidän  mielestämuie  ou  nyt  Sun. 
tuessa  pyrittävä  rohkein,  harkituin 
■  •Urin  muuttumaan  koko  taltiujärjvs- 

reilata,  ellei  se  enää  myöhemmin- 
kään mi  kansan  herraksi  päästä. 
Tuumin  istuintenkin  itsetatt  ludesta 
on  tehtävä  kert.ikaikki.i.iu  1m|i|iU. 
liuko  valtiosääntö  perusti  tt.ua  t.u. 
'listi  t.tdtueu  etujen  mukaisen  kau- 
-anvallon  pohjalla.  Veroja  ja  rasituk- 
sia on  siirrettävä  tähäiaraisteu  harti- 
oilla rikkaiden  riistäjäin  kannetta- 
taksi.  Vanhain  ja  työkyty  ttöniäin  va- 
kuutus ah  Kata  käytännössä  jo  ennen 
kuin  varsinainen  vakuutuslaki  ennät- 


tää tulla  säädetyksi.  Kansanvalistus- 
asiain  johdosta  on  hävitettävä  taantu- 
muksellisuus. Torpparit  ja  mäkitupa- 
laiset heti  tapautettatu  kokonaan 
isäntiensä  vallasta.  Ja  vi  läkin  sy- 
vemmällä on  käytätä  kapitalismin 
riislojärjestelmään  käsiksi.  Pankki- 
pääoma  alistettava  yhteiskunnan  vai- 
tontataltaan  ja  sen  kautta  päästätä 
mahdollisimman  pian  pitämään  ku- 
rissa teollisuus-  ja  kauppapääomaa. 
Vähävaraisten  omaisuuteen  ei  ole  ka- 
jottava, multa  millä  alalla  kausan 
yhteiueu  hätä  jo  selvästi  vaatii  suur- 
ten riistäjäin  tuotantolaitostenkin 
ottamista  yhteiskunnan  haltuun,  väis- 
tyköön.heidän  omitusoikeuteiisa. 

Tällä  tavoin  on  päivä  päivältä, 
viikko  viikolta  astuttava  herkeämättä 
eteenpäin  sosialistisen  kuiuoukseu  lio- 
ta. Se  tui  kunioiLs.uk. mu  tapahtua 
ainoastaan  vallankumouksellisten 
sääunösteu  kautta,  joita  tallanku- 
mouksen  valtaelimet  .uitavat  ja  ioi- 
deu  toimeenpanosta  pääasiassa  tai- 
taukumoukselllueu  kansa  Ilse,  ovolne 
järjestuiueon  huulen  pitää. 

Suomen  porvarien  hallitus  ai  tui 
julkeasti  laauimnusVihsen  vakiu- 
kauppauksen  tielle.  Nyt  ou  Suoaieu 
t.vötäenluukka  tuonistaan  käyttätä 
tallankuiuuuksen  oikeuttaau,  yhteis- 
killiuallisen  edistyksen  palveluks,  en. 

1'orvarit  (ahtoivat  ..lujaa  järjes- 
tysvaltaa", tahtoivat  sitä  omien  pyy- 
leittetisu  pönkäksi.  Nyt  tulkoon  tähän 
maaliini  luja  järjestysvalta,  luutta 
köyhälistön     lurtak/U.  sorrettujen 


likiiuils.uiljati 


tuloksia  aikaa 
valtuuskunta  j 
olojen  kumuusi 
uee  vain  k.msr 
•eiisii  avulla. 


kautaiiiuie.  AI- 
altatat  osoittaa, 
Me  emme  ole 
ekään.  lähteneet  vai- 
leikin  tuoksi,  vaau 
uksesta,  että  niuoas- 
vuonien  työtäteketäu 
ja  että  sen  eteen  on 
ikinä  vaaditaan, 
lamme  samalla  suo- 
Iseslänne.  tallanko- 
öläistoverit.  riippuu 
ituinäti.  kuinka  isoja 
«aada.in.  Ei  mikään 
i  omin  p.iin  todellista 
tehdä.  Siihen  Is  jr  li  e- 
itse  suurten  jaijestö- 


li. .1.1  ja  v  ksiuiielisy  v 
ii!  Suuria  uhrauhs 
luntitta!  .Viistä  ri 
■a  työväenluokan  v 


a  nyt  ky- 
ja  uupus 


Helsingissä,  29  päivänä  taminikuuta  HUH 


KULLERVO  MANNER. 
EERO  HAAPALAINEN. 
LA  f  Rl  LETONMÄKI. 
ANTTI  KIVIRANTA. 
YRJÖ  SIROLA. 
ADOLF  TAIMI. 
O.  tV.  KUUSINEN. 


jalo  koitonen. 
i.  u.  limiviorko. 

EVERT  ELORANTA. 
O.  TOKOI. 

KONSTANTIN  LlNDOVIST. 
EMIL  ELO. 
MAITI  TUBOTA. 


Torppareille,  pienvil- 
jelijöille ja  maaseudun 
työväestölle 

Se  riistäuuän  ja  epävarmuuden  tila 
mikä  torppanluokkaa  ou  painanut  ko- 
vcmnLO  ia  elika  ra^ka.mmin  kulo  roi- 
t.i.xn  munia  kuvh.ili-tuD  osaa.  on  saa- 
nut vapautuksen  kaipuun  sanjren  voi- 
makkaaksi. Sitäkin  suuremmalla 
,-vvll.i  «n  torpparikysynivksen  intkai- 
sn  ollut  viime  aikoien  päivänkyrv- 
myksistä  tärkein,  kun  vallassa  ollut 
porvaristo  on  kaikin  keinoin  suunni- 
tellut torppariluokan  pitkäaikaisten 
tvöntulnsten  anastamista  nmauomis- 
taialnokallc.  Tämän  historiallisesti 
laaiakantoisimman  vääryyden  täysin 
käsittäen  on  Suomen  sos-alidemo- 
kraattincn .  pnolne  ottarrut  torpparien 
asian  omaksi  asiakseen  ja  aianut  sitä 
yhtenit  tärkeimpänä  ohjelmakysy- 
mykseaään  verrattai»  lyhyen,  mutta 
saavutuksista  rikkaan  olemassaolonsa 
aikani.  Nyt  kun  Suomen  valistunut 
köyholiätfl  on  saanut  vallan  käsiinsä, 
mihin  «il'ä  kansallisen  ja  osaltaan 
kansainvälisen  tuotannon  luojana  ja 
ylläpitäjänä  on  ehdoton  oikeus,  on  se 
tilaisiiudis.il  toteuttamaan  hartaina- 
man  toivomuksenpa,  joka  samalla  on 
koko  köyhälistön  ja  ertoten  torppari- 
luokan  toivomus.  Mutta  tarnä.  on 
mahdollinen  ainoastaan  yhdellä  eh- 
dolla, sillä,  että  koko  torppariluokka 
ja  picn\ i!iel'i.ivaesio.  iokn  omistusoi- 
keudella tai  vuokralla  viljelevät,  työs- 
kentelevät kaikin  vo:roin  nyt  saavute- 
tou  vallan  uysyttämiseksi.  koyhalis- 
tön  ja  neulan  itsensä  kasinsa. 

Aivan  läheisimpinä  uudistuksilla 
toimeenpantavaksi  voidaao  nyi  jo 
mainita  seuraavaa: 

1)  kaikki  torpat  ia  mäkitupa-alueet 
iiilisteta.in  itsenäisiksi,  maanornista- 
iisla  täysin  riippumattomiksi.  Tämä 
koskee  myöskin  kaikkia  kirkollis-,  so- 


rkatalo 


ai  il 


toi  lipia  ia 


jpa. alueita.  Veronsa 
torpparit  ja  mäkitu- 

' "en  suoraan  valtiolle 

irotnskysymys  koko- 
tullot  uudelleen  jär- 

linkin  piin,  että  ve- 


lma  viljelty  ja 
30  luovutettava 
ksi  viljelysrar- 

tojmilet  ■.  ar- 


nleu  muka 


vai!,. 


jsicetfain  ylenev 

taao  kaupune*. 
ovat  fl.OOO:  _ 
kauppaloissa  ja  ' 


in|:,- 


rat  kootaan 
ksen  kautta 
ta  vapaute- 
öiden  tnlot 
pienemmät 
a  ja  tn:ij»vaki«is#ä  yhdvs. 
s.  joiden  tulot  ovat.  OuO; 
pienemmät,  ja  maalla,  ioi. 
vat  3.0D0:  —  tai  sitä  pio- 


ikj; 


—  tai  sit 
den  tulot 
nemmät. 

4)  Kyyfcilaitos  on  saatava 
mahdollista  itse  kannattavaksi,  kui- 
tenkin, jos  on  kyseessä  lisävarain 
saanti,  siinä  sovellutetaan  sama  peri- 
aate kuin  edellä  on  sanottu  maanteis- 
tä; niille  kvvtilaitoksen  pitäjille,  jot- 
ka nykyisin  ovat  siitä  velvolliset  huu- 
tokaoppachdoilla  vahtaamaan,  mslcis- 


taaa  oO  pros.  korotus  huutokauppa- 
summalle. 

i)  Maatyöviiestftn  taloudellisen  ase- 
man pikainen  kohottaminen  on  mitä 
tärkein,  siksi  tullaao  viipymättä  ulot- 
tamaan kahdeksantunnin  työpäitäla- 
ki  maaseudun  kaikille  tuotantoaloille 
ja  sitä  vastaava,  mutta  säännöstelty 
tvf.aik.ilakr  varsinaisille  maatyöläi- 
sille. Maaseututyövaen  asunto-oloieu 
kohottaminen  jarjes^täao  pääasialli- 
ses'i  kannallistaloudelliseksi  toimen- 
piteeksi ia  työväen  suo.ie!uslauasja 
däntö  koko  laajuudessaan  ulotetaan 
maaseudun  kaikille  tuotantoaloille. 

C)  Kaikkien  tuotantolaitosten,  maa- 
talouskin siihen  luettuna,  valvonta 
saatetaan  ensitilassa  yhteiskunnan 
silririll.ipulou  alaiseksi;  mitkä,  sikäli 
kuin  nut  i  k.ivtetaan  vhteiskantaft  va- 
hineoirtavasli  tahi  ei  hoideta  normaa- 
liarvoisen  tuotannon  aikaansaamisek- 
si.  ovat  siirrettävät  valtion  haltuun. 

Htlssojrias*.  W  päivänä  tammikuu- 
ta 1918 

Maa1a!oa.-ajiain  komitea 


Elintarvekysymyk 
semme. 

Maan  elintarvekysymyksen  jart^sta- 
mineo  od  nykyajan  tärkeimpiä  kysy- 
myksiä. U.itääa- joutunutta  työväkeä 
uhkaa  jo  nälkäkuolema. 

Suomeo  KaiisnnvaJtuutetut  kakitta- 
vat, että  heidän  tehtävänään'  on-, 
.koettaa,  vointinsa  mukäan  peiistaa 
maan  kansa laUet  oalkakuolemasta. 

Raskas  ja  vaikea  on  taoil  tehtävä. 
Elinlarpeel  ovat  maassa  loppumas?*. 
Keinottelijat  ja  häikäilemättömät  kas- 
san viholliset  koettavat  salata  ja  peit- 
taa noki  n,  vahat  elintarpeet,  mitä  maas- 
sa mahdollisesta  vielä  jalella  on.  Työ- 
väkeä vastaan  hyökkäam.tän  lähteneet 
liorvariskaartilaiset  yrittävät  suoras- 
taan hävittää  elintarpeita  ja  estää  nii- 
den kuletusta  rikkomalla  rautati»t  ja 
uiuut  kuletusvilineet.  Selvää  on,  ett» 
eliutarveasiaia  tyydyttävä  jarjestami- 
oea  tällaisissa  oloissa  on  tuiki  vaikeaa. 
Voidaanpa  pilaa  selvänä,  etta  meidaa 
täytyy  olla  valmiit  karsimaan  puu- 
tetta ja  nälkääkin. 

Mutta  parhaamme  olemme  koettava. 

Keinottelijoita  vastaan  tulemme  me- 
nettelemään ankarasti.  ElintarveUu- 
takuntien  oikeuksia  laajennetaan  ja 
salatut  elintarvrkatköt  koetetaan  vi>- 
lää  esille.  Tarmokkaisiin  toimiin  ryh- 
dytään elintarpeiden  hankkimiseksi 
maahan.  Erikoisesti  vetoamme  lahet- 
simpiin  naapurimaihin  ja  niiden  val- 
IjukumouksellLseea  kiosaan,  joideu 
apua  toivomme. 

Toverit!  Työläiset!  Suomen  vallan- 
kumouksellinen  kansa.  Raskas  ja  kär- 
siniyksia  vaativa  on  se  tie,  juta  olejn- 
me  kulkemaan  lähteneet.  Mutta  suuri 
on  myöskin  «e  asia,  jonka  puolesta 
taistelemme  ja  luottai  n  teid.m  apuunu* 
ja  taistelumme  voittoon,  joka  on  lopul- 
lisesti työväenluokan  kärsimykset  kor- 
vaava, rohkenen  ryhtyä  tätä  vaikvxa 
kysymy-sU  järjestämään 

Suomen  Kansanvaltauston  Elintarvo- 
osaston  puolesta: 
O.  Tokoi. 


Suomen  Kansanvaltuuskunnan  Tiedonantoja  —  ensimäinen  numero,  jossa  on  Kansanvaltuus- 
^  kunnan  julistus  Suomen  työväenluokalle. 

melkoisesti  se  seikka,  että  melkein  kaikki  virastot  jo  heti  vallanku- 
mousliikkeen alettua  ja  loputkin,  hyvin  harvoja  yksityisiä  virkamiehiä 
lukuunottamatta,  ainakin  jo  helmikuun  puoliväliin  mennessä  van- 
hassa kokoonpanossaan  lakkauttivat  toimintansa.  Tämän  vuoksi  ei 
ollut  edes  tilaisuutta  tehdä  toivotonta  yritystä  vanhan,  suurelta  osalta 
vielä  tsaarivallan  aikaisen  virkakoneiston  käyttämiseksi  vallanku- 
mousliikkeen palvelukseen,  vaan  oli  päinvastoin  suoranainen  pakko 
ryhtyä  luomaan  kokonaan  uutta.  Käytettävissä  olevien  toimintavoi- 
mien  niukkuus  taas  puolestaan  pakotti  uuden  luomisessa  tyytymään 
vain  siihen,  mikä  oli  suorastaan  välttämätöntä.  Näissä  olosuhteissa 
järjestyivät  vallankumousliikkeen  aikainen  hallinto  ja  lainkäyttö. 

Tammikuun  28  p  :nä  annetussa  Työväen  Toimeenpanevan  komi- 
tean julistuksessa  tehdyn  ehdotuksen  mukaisesti  tuli  maan  vallanku- 
moushallituksena  toimimaan  Suomen  Kansanvaltuuskunta.  Tämän 
toimintaa  valvomaan  ja  sen  kanssa  yhdessä  hallitusasioita  hoitamaan 
oli  maan  työväen  keskusjärjestöt  ja  Punanen  Kaarti  yhteisesti  aset- 
tanut Työväen  Pääneuvoston.  Kun  Pääneuvosto  helmikuun  14  p  :nä 
alotti  toimintansa,  muodostui  työnjako  sellaiseksi,  että  päätösvaltaa 
lainlaadinta-asioissa  käyttivät  Pääneuvosto  ja  sen  valvonnan  alaisena 
Kansanvaltuuskunta  yhdessä,  mutta  että  päätösten  täytäntöönpano  ja 
pääasiassa  yleensäkin  varsinainen  hallinto  olivat  Kansanvaltuuskun- 
nan tehtävänä.  Vallankumousajan  ylimmäksi  hallintoelimeksi  muo- 
dostui täten  Kansanvaltuuskunta  sekä  hallintotehtäviltään,  että  työn- 
jaoltaan tuli  se  pääasiassa  vastaamaan  entistä  senaattia.  Kansanval- 
tuuskunta jakautui  tehtäviään  varten  seuraaviin  jaostoihin : 

Kanslia,  jonka  esimiehenä  oli  Kansanvaltuuskunnan  puheenjoh- 
taja, ulkoasiain  osasto,  sisäasiain  osasto,  oikeusasiain  osasto,  valistus- 
asiani osasto,  raha-asiain  osasto,  työasiain  osasto,  posti-  ja  tiedotus- 
asiani osasto,  sekä  prokuraattorin  osasto,  joiden  kunkin  esimiehenä  oli 
kansanvaltuutettu,  lukuunottamatta  sisäasiain  ja  oikeusasiain  osasto- 
ja, joissa  kumassakin  toimi  kaksi  kansanvaltuutettua. 

Jo  helmikuun  4  p  :nä  lausui  sos.-dem.  puolueneuvosto,  että  sisä- 
asiain kulku  ja  maan  siviilihallinto  yleensä  oli  erotettava  sotilaallista 
laatua  olevain  asiain  hoitamisesta.  Tämä  lausunto  aiheutui  pääosal- 
taan epäilemättä  sisäpoliittisista  näkökohdista.  Mutta  ennen  pitkää 
osottautui  suorastaan  työnjaonkin  ja  toiminnan  tarkoituksenmukai- 
suuden kannalta  erehdykseksi,  että  yhdistettiin  sekä  vallankumous- 
sodan johto,  että  yleensä  sota-asioista  huolehtiminen  jo  itsestäänkin 
laajaan  sisäasiain  hoitoon.  Oli  liian  vähän  huomiota  kiinnitetty  val- 
lankumoustaistelun johtoon  ja  tämän  taistelun  tarpeista  huolehtimi- 
seen. Liian  monialaiseksi  osottautui  myöskin  se  työ,  minkä  työ-asiain 
osasto  oli  saanut  hoitaakseen.  Pääasiassa  nämä  seikat  aiheuttivat,  että 
Pääneuvosto  maaliskuun  8  p  :nä  tekemällään  päätöksellä  uudelleen 
järjesteli  työn  jaon  kansanvaltuuskunnassa  ja  melkoisesti  lisäsi  sen 
työvoimia.  Mainitulla  päätöksellä  sisäasiain  osastosta  muodostettiin 
kaksi  osastoa,  sisäasiain  osasto  ja  sota-asiain  osasto.  Posti-  ja  tiedo- 
tusasiat yhdistettiin  liikenneasiain  osaston  hoidettavaksi  ja  tämän 

osaston  asioista  sen  sijaan  siirrettiin  sopivia  aloja  työasiain  osastolle. 
Työasiain  osaston  rinnalle  perustettiin  erikoinen  sosialiasiain  osasto. 

Kansanvaltuuskunnassa  tuli  täten,  lukuunottamatta  puheenjohta- 
jan valvonnan  alaisena  toimivaa  kansliaa,  olemaan  12  osastoa.  Työn- 
jaon näiden  eri  osastojen  kesken  sunnitteli  pääneuvosto  niiltä  osilta, 
joita  edellä  mainitut  muutokset  koskivat,  sellaiseksi,  että  eri  neuvos- 
toille kuuluisivat  pääasiassa  seuraavat  hallinnon  alat : 

Työasiain  osastolle:  teollisuus,  kauppa,  valtion  rakennustoiminta 
sekä  valtion  vesivoimat  ja  niiden  yhteydessä  olevien  laitosten  rakenta- 
minen ; 

Liikenneasiain  osastolle :  maa-  ja  meriliikenne  sekä  posti,  lennätin 
ja  puhelinlaitokset ; 

Sosialiasiain  osastolle:  työväen  suojelus,  työnvälitys,  työriitani 
sovittaminen,  vakuutustoiminta  ja  työväen  asuntokysymykset; 

Sisäasiain  osastolle  :  läänin  ja  kuntain  hallinto,  järjestyksen  pito  — 
mikäli  sotatoimet  eivät  vaadi  erikoisia  toimenpiteitä,  jolloin  niistä  huo- 
lehtii sota-asiain  osasto  —  sanomalehdistö  ja  kirjapainot  sekä  yleensä 
terveydenhoidon  asiat ; 

Sota-asiain  osastolle:  sodankäynti  ja  sotilashallinto  sekä  niiden 
välittömässä  yhteydessä  olevat  asiat. 

Muiden  osastojen  toimiala  osittain  jo  selviää  niiden  nimestä,  osit- 
tain oli  sama  kuin  entisen  senaatin  vastaavan  osaston. 

Kansan  valtuutettujen  lukumäärää  lisättiin  niin,  että  paitsi  niiden 
kansanvaltuuskunnan  osastojen  esimiehillä  olevia  kansanvaltuutettuja, 
sota-asiain  osastossa,  oikeusasiain  osastossa,  raha-asiain  osastossa, 
liikenneasiain  osastossa,  sosialiasiain  osastossa  ja  sisä-asiain  osastos- 
sa tuli  olemaan  kaksi  kansanvaltuutettua  kussakin. 

Maaliskuun  lopulla  edeltä  selostettua  työnjakoa  koetettiin  vielä 
kehittää  sikäli,  että  sotilasasiain  hallinto  ja  sotatoimien  ylijohto,  jotka 
siihen  asti  olivat  olleet  yksissä  käsissä,  erotettiin  toisistaan,  niin  että 
hallinto  tuli  olemaan  kansanvaltuuskunnan  sota-asiain  osaston  alainen, 
mutta  sotatoimien  ylijohto  kuulumaan  Punasen  Kaartin  ylipäällys- 
tölle,  joka  sitä  varten  muodostettiin  kolmimiehiseksi  ylipäällikkö- 
kunnaksi. 

Saadakseen  jonkinlaisen  käsityksen  Kansanvaltuuskunnan  osas- 
tojen toiminnasta  on  ehkä  valaisevaa  tutustua  työalaltaan  laajimpaan 


Kuusankosken  ja  Kymintehtaat.  Tehdasalue  oli  punaisten  hallussa 
luokkasodan  aikana. 

niistä,  Työasiain  osastoon,  jonka  velvollisuudeksi  muun  lisäksi  tuli 
myöskin  valvoa,  että  tehtaat  ja  työpajat  olivat  tarpeellisessa  laajuu- 
dessa käynnissä,  joissa  työt  työnantajain  sabotaashin  vuoksi  vallan- 
kumouksen alettua  pysähtyivät  kokonaan. 

Helmikuun  alkupuolella  Kansanvaltuuskunnan  Tiedonantaja  leh- 
dessä olleen  selostuksen  mukaan  oli  Työasiain  osaston  työ  järjestetty 
siten,  että  osastoa  hoiti  Työasiain  kansanvaltuutettu  ja  hänen  johdol- 
laan kaksi  sihteeriä  ja  kanslian  johtaja.  Osaston  asiat  olivat  jaetut 
viiteen  pääryhmään,  nimittäin  kauppaa,  teollisuutta,  meriasiain,  yleis- 
ten töiden  sekä  työväen  suojeluksen  ja  vakuutuksen  hoitoa  varten. 
Kullakin  ryhmällä  oli  erikoinen  valvoja,  joka  huolehti  alaansa  kuulu- 
vien osastojen  toiminnan  yhtenäisyydestä,  suunnitteli  uusia  alotteita, 
teki  esityksiä  uusien  osastojen  perustamisesta  tai  entisten  uudelleen 
järjestämisestä  sekä  esitti  alansa  jaostojen  esitykset  työasiain  osas- 
tolle. Helmikuun  keskivaiheilla  mainitaan  osastossa  seuraavat  eri  jaos- 
tot :  kauppa-asiain  valvoja,  yleisten  töiden  valvoja,  meriasiain  valvoja, 
metalliteollisuuden  valvoja,  paperi-  ja  puumassateollisuus  jaosto, 
puku-  ja  kenkäteollisuusjaosto,  sekalaisten  töiden  jaosto,  sosialiasian 
jaosto.  Maaliskuun  keskivaiheilla  muodostettiin  yllämainittu  yleisten 
töiden  jaosto,  valtion  töiden  neuvostoksi,  jonka  toimialaan  kuuluivat 
kaikki  valtion  yleiset  työt,  kuten  uusien  rautateiden  rakentaminen, 
satamain,  kanavain,  ja  yleisten  rakennusten  rakennus  ja  korjaustyöt, 
minkä  lisäksi  neuvoston  oli  käsiteltävä  kaikki  ne  komiteain  anomuk- 
set, jotka  tarkoittivat  apu-  tai  lainarahan  saantia  valtiolta  töiden  järjes- 
tämiseksi. Työasiain  osaston  alaisena  toimi  myöskin  työnvälityskes- 
kustoimisto,  kaikkien  kunnallisten  työnvälitystoimistojen  yhteydessä. 
— ■  Tehdaslaitosten  ja  teollisuusyritysten  käynnissä  pitämisessä  oli 
työasiain  osastolle  avuksi  tarkoitettu  eri  työpaikoilla  jonkin  seudun 
samalla  työalalla  ja  vihdoin  kullakin  seudulla  yhteisesti  toimiviksi 
suunnitellut  tehdaskomiteat,  teollisuusneuvostot  ja  paikallisneuvostot. 

Erikoiset  hallinnon  alat  olivat  aikaisemmin  keskitetyt  senaatin  toi- 
mituskuntien alaisina  toimiviin  keskusosastoihin.  Näistä  Kansanval- 
tuuskunta 6  p.  helmikuuta  antamallaan  määräyksellä  suoranaisesti 
lakkautti  vuosikymmenet  häikäilemättömänä  sortovirastona  toimineen 
painoasiain  ylihallituksen,  mikä  siihen  asti  onnellisesti  oli  suoriutunut 
kaikissa  valtiollisten  suuntien  vahteluissa.  Toimimaan  järjestettyjen 
keskusosastojen  johtoon  yleensä  asetettiin  neuvostot,  joko  Kansanval- 
tuuskunan  väliaikaisesti  nimittämät,  tai  kuten  kaikkiinkin  nähden  oli 
tarkoituksena  asia  myöhemmin  järjestää,  vastaavan  alan  työläisten 
valitsemat.  Siten  asetettiin  rautatieneuvosto,  metsäneuvosto  ja  maa- 
talousneuvosto. Useiden  vähemmän  merkityksellisten  osastojen  toi- 
mintaa valvomaan  nimitti  Kansanvaltuuskunta  kuhunkin  erityisen 
valvojan,  komissaarin. 

Kaikilla  hallinnon  monilla  aloilla  pyrittiin  luomaan  järjestystä, 
joka,  vastakohtana  vanhalle  virkavaltaiselle,  vastasi  niitä  vaatimuksia, 
mitä  työväestö  on  oikeutettu  asettamaan. 

Perinpohjaisemman  uudesti  muodostelun  alaiseksi  joutui  maan 

suurin  keskusvirasto,  rautatiehallitus,  mikä  häikäilemättömänä  ja 
näännyttävänä  virkavaltana  oli  vuosikymmenen  raskaasti  painanut 
tuhatlukuista  rautateiden  työläisjoukkoa.  Sen  tilalle  asetettiin  jo  hel- 
mikuun 2  päivänä  rautatien  neuvosto  ja  sille  asiain  järjestämisessä  ja 
toiminnan  valvomisessa  avuksi  paikallisia  ja  matkustavia  komissaa- 
reja. Tarkemmin  järjestettiin  rautateiden  hallinto  helmikuun  6  p  :nä 
annetulla  Kansanvaltuuskunnan  laatimalla  asetuksella.  Se  asetti  rau- 
tateiden hallinnon  työväen,  lähinnä  rautateiden  oman  henkilökunnan 
valitsemien  neuvostojen  hoidettavaksi.  Vanha  vihattu  rautateillä  nou- 
datettu rangaistusohjesääntö  kumottiin  ja  muutenkin  viitoiteltiin 
tälläkin  alalla  hallinnolle  uusi  laki. 

Tärkeimpiä  keskuselimiä  oli  myöskin  elintarvehallitus,  joka  maa- 
liskuun loppupuolella  perustettiin  aikaansaadakseen  elintarvealalla 
yhtenäisyyden  mitä  oli  häirinnyt  se,  että  Punaisen  Kaartin  muonitus- 
asiaa  myöskin,  mitä  elintarpeiden  hankintaan  tuli,  oli  hoidettu  erillään 
muusta  elintarvehallinnosta,  oman  erikoisen  elimensä  Kansanvaltuus- 
kunnan Intendenttilaitoksen  välityksellä.  Elintarvehallitus  toimi  Kan- 
sanvaltuuskunnan elintarveosaston  alaisena  ja  oli  sen  käsiin  keskitetty 
kaikki  elintarpeiden  hankintaa  ja  jakelua  koskevat  asiat.  Sama  mer- 
kitys selitettiin  toimeenpantavaksi  myöskin  kunnissa,  niissä  tuli  yksin- 
omaan elintarvelautakunnilla  olemaan  oikeus  hankkia  ja  takavarikoida 
viljaa  ja  muita  elintarpeita ;  punakaartilaisten  asiana  oli  ainoastaan 
antaa  tarvittavaa  apua.  Elintarveasiain  tilaa  ja  elintarvekysymyksen 
järjestämiseksi  annettujen  määräysten  noudattamista  valvomaan  oli 
kuhunkin  kuntaan  asetettava  erikoinen  komissaaria,  jonka  tuli  olla 
läheisessä  vuorovaikutuksessa  lääninsä  elintarvelautakunnan  kanssa. 

Tutustuttuamme  täten  valtion  hallinnon  tärkeimpiin  aloihin  sellai- 
sina kuin  ne  vallankumousaikana  olivat,  tarkastamme  lyhyesti  paikal- 
lisen itsehallinnon  järjestelyä  läänien  ja  kuntien  piirissä.  Tätä  asiaa 
oli  alustavasti  järjestetty  sisäasiain  valtuutetun  jo  toisena  päivänä  hel- 
mikuuta antamalla,  oikeastaan  ohjeitten  luontoisella  määräyksellä. 
Sen  mukaan  tuli  työväen  sos.  dem.  kunnallisjärjestö  kussakin  kun- 
nassa ja  asianomainen  sos.  dem.  piirijärjestö  kussakin  läänissä  ole- 
maan porvaristolta  siirtyneen  vallan  hallitsija.  Tarkemmin,  ja  osittain 
uusille  perusteille  järjesteltiin  asiat  Kansanvaltuuskunnan  4  p  :nä  hel- 
mikuuta antamalla  lailla  sisähallinnon  väliaikaisesta  järjestämisestä  ja 
sisäasiain  osaston  samana  päivänä  antamalla  määräyksellä  mainitun 
lain  käytäntöön  panosta.  Näiden  säännösten  mukaan  lakkautettiin 
kuvernöörin,  kruununvoudin,  poliisimestarin,  nimismiehen  ja  kaupun- 
ginvoudin virat.  Lääninhallintoa  hoitamaan  oli  asetettava  läänin  val- 
tuuskunta, siten,  että  läänin  pääkaupungin  kunnallisjärjestö  valitsi 
siihen  kaksi  jäsentä.  Läänin  sos.  dem.  piiritoimikunta  tai,  jos  niitä  on 
useampia,  ne  yhdessä  kaksi  jäsentä.  Viidentenä  jäsenenä  lääninval- 
tuuskunnassa  oli  oleva  Kansanvaltuuskunnan  määräämä  läänin  esi- 
mies. Läänin  valtuuskunnan  asiana  oli  oleva  ottaa  ja  erottaa  läänin 
virastojen  toimihenkilöt.  Niitä  tehtäviä  suorittamaan,  jotka  olivat 
kuuluneet  kruununvoudeille  ja  nimismiehille,  oli  kuhunkin  maalais- 

O.  W.  Kuusinen,  Kansanvaltuuskunnan 
valistusasiani  valtuutettu.  Nykyään  kan- 
sainvälisesti tunnettu  kommunistinen  teo- 
reetikko ja  Kommunistisen  Internationa- 
len  sihteeri. 


kuntaan  asetettava  järjestyksen 
valvoja  ja  tarpeellinen  määrä  jär- 
jestystniehiä.  Järjestyksenvalvojan 
valitseminen  oli  oleva  sos.  dem. 
kunnallisjärjestön  asiana,  tai  ellei 
sellaista  kunnassa  ollut,  läänin  val- 
tuuskunnan asiana  sen  jälkeen,  kun 
kunnan  työväen  järjestö,  tai  ellei 
sellaistakaan  kunnassa  ollut,  kunta- 
kokous oli  esittänyt  ehdokkaansa. 
Järjestysmiesten  valitseminen  oli 
oleva  kunnallisjärjestön  tai  missä 
sellaista  ei  ole,  järjestyksenvalvo- 
jan asiana.  Kaupunkeihin  oli  vas- 
taavaan tapaan  asetettava  erityinen 
järjestystoimikunta  järjestysasiois- 
ta  huolehtimaan.  Maaliskuun  lo- 
pulla annettu  laki  järjestyksen  pi- 
dosta muutti  näitä  määräyksiä  si- 
käli, että  järjestyksen  pito  myös- 
kin maaseudulla  oli  lähinnä  oleva 
erikoisen  järjestyslautakunnan  asi- 
ana, jonka  valtuusto  oli  valitseva. 
Järjestyspäällikön  asettaminen  oli  oleva  järjestyslautakunnan  tehtä- 
vänä. 

Mitä  kunnalliseen  itsehallintoon  kokonaisuudessaan  tulee,  oli  sen 
järjestely  eri  seuduilla  varsin  kirjava.  Kunnallisen  itsehallinnon  eli- 
menä oli  kussakin  kunnassa  joko  sos. -dem.  työväenjärjestö,  missä  se 
puolueasioissakin  päätti,  tai  sen  valitsema  kunnanvaltuusto,  sekä  nii- 
den asettamat  ja  alaiset  kunnalliset  lautakunnat  ja  toimihenkilöt. 
Mutta  monissa  kunnissa  suvaittiin  varsin  pitkälle  myöskin  entistä 
kunnallisvaltaa. 

Vallankumouksen  saavutusten  turvaamiselle  mitä  tärkeintä  oli 
oikeuden  käytön  järjestely.  Ensimäisiä  lakeja,  mitä  Kansanvaltuus- 
kunta antoi,  olikin  laki  vallankumousoikeuksien  järjestämisestä. 

Vallankumousoikeuksista  annetun  lain  mukaan  oli  sellaisia  asioita 
käsittelemään,  jotka  sisälsivät  rikoksen  vallankumousliikettä  ja  uutta 
järjestystä  vastaan  taikka  muun  rikoksen,  kuhunkin  kuntaan  asetetta- 
va (siksi,  kunnes  oikeuslaitos  kansanvaltaisesti  uudistetaan)  erityinen 
tuomioistuin,  vallankumousoikeus.  Jäsenet  vallankumousoikeuteen  oli 
asetettava  kunnan  järjestyneen  työväen  toimesta,  joko  välittömästi 
yleisessä  kokouksessa  tai  kunnallisen  edustuslaitoksen  kautta,  missä 
sellainen  oli.  Tarpeen  vaatiessa  voitiin  oikeuteen  asettaa  useampia  eri 
osastoja.  Vallankumousoikeuteen  oli  kuuluva  puheenjohtaja  sekä  vä- 
hintäin 4  jäsentä,  joiksi  oli  valittava  rehelliseksi  ja  oikeamielisiksi 
tunnettuja  työväen  luottamusta  nauttivia  henkilöitä.  Lisäksi  oli  kus- 
sakin oikeudessa  oleva  yleinen  syyttäjä.   Muutosta  vallankumous- 

oikeuden  päätöksiin  sai  hakea  vallankumouksellisessa  ylioikeudessa, 
jos  tuomittu  rangaistus  oli  laissa  tarkemmin  määriteltyjä  määriä  suu- 
rempi. Kaikistakin  tuomioista  oli  vallankumousoikeuksien  kuitenkin 
lähetettävä  selostus  ylioikeudelle,  joka  voi  kumota  tai  muuttaa  pää- 
töksen, vaikka  siitä  ei  oltukaan  valitettu.  Vallankumoukselliseen  yli- 
oikeuteen, joka  oli  toimiva  Helsingissä  oli  Työväen  Pääneuvoston 
nimitettävä  puheenjohtaja  ja  10  jäsentä.  Tuomionsa  oli  vallanku- 
mousoikeuksien perusteltava  luotettaviksi  katsomiinsa  todistuksiin  ja 
tosiasioihin,  otettava  huomioon  rikoksen  tehneen  luonnon  laatu  sekä 
ne  olot,  joissa  rikos  oli  tapahtunut,  samoin  kuin  muutkin  asiaan  vai- 
kuttavat seikat ;  samalla  oli  huomiota  kiinnitettävä  myöskin  siihen, 
missä  määrin  rikos  loukkasi  työtätekevän  kansan  etuja  ja  vallanku- 
mouksen menestystä.  Tuomio  voitiin  julistaa  ehdolliseksi,  kuten  oi- 
keuksien muutenkin  oli  tuomioillaan  koetettava  estää  ja  vähentää  ri- 
kollisuutta. Maalisk.  13  p.  annetulla  lailla  laajennettiin  vallankumous- 
oikeuksien  tuomiovaltaa  niin,  että  ne  sen  jälkeen  voivat  ottaa  käsiteltä- 
väkseen muitakin  oikeusasioita  kuin  rikosjuttuja.  Tarpeen  vaatiessa 
voitiin  vallankumousoikeuteen  asettaa  erityinen  siviiliasiain  osasto, 
jollainen  oli  järjestettävä  myöskin  vallankumoukselliseen  ylioikeu- 
teen. —  Punasessa  Kaartissa  palvelevat  henkilöt  olivat  tekemistään 
kurinpitorikoksistaan  ja  palveluksessa  tekemistään  rikoksista  ohje- 
sääntöjen kurinpidon,  toverioikeuden  tai  sotaoikeuden  tuomiovallan 
alaisia.  Siitä  erikseen  annettujen  säännösten  mukaan.  Huhtikuun  alku- 
päivinä määräsi  Kansanvaltuuskunta  että,  sotatoimien  alueella  Puna- 
sen  Kaartin  sota-  ja  kenttäoikeudet  olivat  oikeutetut  tutkimaan  ja  tuo- 
mitsemaan virkamiesten  ja  vastavallankumouksellisten  rikoksia  val- 
lankumoustaistelua vastaan. 

Tällainen  oli  lyhyin  piirtein  esitettynä  hallinnan  ja  lainkäytön  jär- 
jestely Suomen  vallankumouksen  aikana  talven  ja  kevään  vaihteessa 
v.  1918. 

Ulkoasiain  valtuutettuna  vallankumous- 
hallituksessa 

MUISTELMIA  JA  MIETTEITÄ. 

Olin  joutunut  työväenliikkeessä  ulkomaalaisten  kanssa  tekemisiin. 
V.  1906,  kun  olin  puoluesihteerinä,  olin  käynyt  Kansainvälisen  Sosia- 
listitoimiston  kokouksessa  Brysselissä  ja  joutunut  olemaan  sen,  sekä 
muiden  maiden  puolueiden  kanssa  kirjevaihdossa.  Olin  saanut  vas- 
taanottaa ulkomaalaisia  tovereita,  jotka  olivat  käynnillä  Suomessa.  Ja 
1910-13  olin  ollut  Amerikassa,  sekä  kesällä  1917  Tukholmassa  edus- 
tamassa puoluetta  kansainvälisissä  konferensseissa  —  ensin  hollanti- 
lais-ruotsalaisen  komitean  mukana,  kun  puolueemme  oli  vielä  vanhaa- 
perua  Toisen  Internationalen  puolueita,  ja  sitten  zimmervaldilaisten 
sakissa,  kun  puolue  kesällä  1917  liittyi  Zimmervald-Internationaleen. 

Näistä  seikoista  kai  johtui,  että  kun  tammikuun  lopulla  1918  jou- 
duttiin ottamaan  valta  ja  oli  asetettava  vallankumoushallitus,  minut 
pantiin  sen  ulkoasiain  valtuutetuksi  —  sivumennen  sanoen  hyvin  vas- 
toin tahtoani.  Vastahakoisuus  johtui  siitä,  että  oli  varsin  hämärä  kä- 
sitys siitä,  mitä  sellaisessa  asemassa  piti  ja  voi  tehdä.  —  Pieni  kan- 
sainvälisen politiikan  kokemus  kyllä  oli :  V.  1905  olin  ollut  Tampe- 
reen suurlakkokomitean  jäsenenä.  Eräänä  kauniina  päivänä  pysäytti 
minut  kadulla  herrasmies  ja  sanoi :  Näen  merkistänne,  että  kuulutte 
kaupungin  hallitukseen  (minulla  oli  punainen  marsalkan  olkanauha), 
Olen  Englannin  konsuli.  Taloni  ovella  on  valtakunnan  vaakuna,  ja 
huomautan  teille,  että  Britannian  hallitus  ei  koskaan  anna  anteeksi 
loukkauksia  sen  alamaisia  vastaan.  —  Selvisin  pian  ällistyksestäni 
(kumousaikana  oppii  nopeasti)  ja  sanoin:  tulkaa  huomenna  kello  2 
suurlakkokomiteaan,  niin  saatte  tarpeelliset  paperit.  —  Ja  paperit  laa- 
dittiin, sekä  julistettiin  Raastuvan  parvekkeelta  kokoontuneelle  kan- 
salle, että  jättäisivät  ulkovaltani  alamaiset  rauhaan.  —  Jota  kehotusta 
kaikki  kuuliaisesti  noudattivatkin. 

V.  1918  oli  tilanne  Helsingissä  hieman  toinen.  Käynnissä  oli 
suursota,  ja  ulko-asiain  valtuutetun  ymmärsin  jollain  tavoin  joutuvan 
tekemisiin  suurten  kansainvälisten  kysymysten  kanssa.  Siihen  asti 
saadusta  marxilaisesta  alkeisopista  tiesin  myös,  että  politiikka  yleensä, 
ja  erikoisesti  ulkopolitiikka,  riippuu  voimasuhteista.  Ja  mitä  siihen 
tulee,  sen  ymmärsi  ilman  muuta,  olimme  me  heikommalla  puolella. 
Ei  voitu  laskea  pistimiä,  noita  ulkopolitiikan  tärkeimpiä  tekijöitä,  sa- 
doissa tuhansissa  —  ja  ilman  sitä  tuntui  "ulkopolitiikka"  lapsenlei- 
kiltä.  Tosin  oli  meillä  turvana  Suomenlahden  vankka  jää,  ja  vaikka 

syksyllä  oli  ollut  kutakuinkin  varmaa  puhetta  saksalaisten  maahan 
tulosta,  niin  ajateltiin,  että  niiden  on  nyt  lykättävä  ne  parempiin 
ilmoihin.*)  Ruotsin  puolelta  ei  ollut  vaaraa  odotettavissa,  arvelin, 
sillä  sieltä  juuri  tulevana  tiesin,  että  Ruotsin  kansan  mielestä  olivat 
kaukana  Kaarle  XII  :n  tapaiset  seikkailut.  Ja  mitä  tuli  itäiseen  naapu- 
riin, niin  oli  sieltä  Suomen  kansan  ikivihollinen,  tsarismi,  vuosi  sitten 
kukistettu.  Samaa  tietä  oli  syksyllä  mennyt  Kerenskin  porvarisvalta, 
ja  tilalle  tullut  neuvostovalta  oli  hyvien  tovereitten  käsissä. 

Mutta  vaikka  ei  ollut  välitöntä  maahankarkauksen  vaaraa,  niin  oli 
kuitenkin  sellainen  tunto,  että  heikkoja  tässä  ollaan  suurvaltain  edes- 
sä, jotka  maailman  politiikassa  miljona-armeijainsa  avulla  isännöivät. 
Oli  myös  jonkunlainen  tunto  siitä,  että  Neuvosto- Venäjä  ei  ole  nyt 
varsin  vahva.  Tov.  Trotski  kyllä  paraikaa  saksalaisten  kenraalien 
päitten  yli  Brestistä  käsin  puhui  maailman  työväelle  rauhan  asiaa, 
mutta  Puna- Armeijaa  ei  vielä  ollut  —  se  perustettiin  vasta  samana 
päivänä,  jolloin  punalyhty  Helsingin  työväentalon  tornista  käsin  kut- 
sui kaartin  aseisiin. 

Alkutoimet. 

Ensi  tehtävä  ei  ollut  niin  vaikea.  Oli  ilmoitettava  muiden  maiden 
proletariaatille,  mitä  oli  tapahtunut.  Olihan  sitä  ennenkin  lähetetty 
kirjeitä  toveripuolueille.  Se  fraseologia  oli  tuttu.  Ja  niin  syntyi  ensin 
kirjelmä  Zimmervald-Intertionalelle.  Sitä  ei  kyllä  lähetettykään  "hal- 
lituksen", vaan  Puoluetoimikunnan  nimessä.  Ja  ensimäisten  julistus- 
tensa  joukossa  (tammik.  30  p.)  oli  puolueen  asettama  Toimeenpaneva 
Komitea  selittänyt  suhtautumista  ulkomaalaisiin.  —  Mutta  kun  nyt 
kerran  oli  julistettu  uusi  hallitus,  piti  siitä  myös  virallisesti  tiedotet- 
taman  muille  "valloille".  Ja  se  oli  tehtävä  vierailla  kielillä.  — ■  Meillä 
oli  kyllä  yksi  vieraita  kieliä  taitava  toveri,  Karl  H.  Viik,  mutta  hän 
oli  äänestänyt  vallanottoa  vastaan.  Tosin  hänet  nimitettiin  ulko-asiain 
osaston  sihteeriksi,  mutta  ei  hän  siihen  virkaan  ruvennut.  Joitakin 
pikku  töitä  teki,  käänteli  kielille  jonkun  asiakirjan,  mutta  ei  edes 
palkkaansa  huolinut ;  sanoi  vain :  "takasinhan  se  on  kuitenkin  mak- 
settava." —  Todellisuudessa  ei  käynyt  juuri  niin  yksinkertaisesti, 
vaan  täytyi  hänen  tappion  jälkeen  piileskellä  kuukausia,  ennen  kuin 
uskalsi  tulla  esille  piilopaikastaan,  vaikka  oli  ystäviä  aktivistien  jou- 
kossa ja  niille  pian  tuli  tunnetuksi  hänen  katumuksensa.**) 

Kielivaikeuksista  pelasti  minut  sattuma  —  jos  nyt  voi  sattumaksi 
sanoa  sitä,  että  kumous  tuo  esille  voimia,  jotka  siihen  asti  ovat  olleet 
salassa.  Tuli  näet  luokseni  sarkapukuun  puettu  vaatimaton  mies  ja 
sanoi :  Nuo  teidän  vieraskieliset  julistuksenne  ovat  huonoa  kieltä, 

*)  Saksalaisten  tulo  lienee  ollut  syksyllä  lähellä  toteutumistaan,  mutta  lykkäsi  sen  silloin 
Lokakuun  vallankumous  ja  sitä  seurannut  Brestin  rauhanneuvottelu,  ehkä  myös  muiden 
rintamain  vaatimukset. 


**)  Viik  on  muuten  tyypillinen  esimerkki  siitä,  kuinka  entisestä  radikaalista  voi  tulla 
vallankumouksellisen  liikkeen  luopio.  Hän  oli  tehnyt  huomattavia  palveluksia  venäläisille 
vallankumouksellisille  sekä  edustanut  Suomessa  ja  Ruotsissa  zimmervaldilaista  kantaa.  Nyt 
on  hän  noskepuolueen  sihteeri  ja  vastaa  sen  ruokottomuuksista,  vaikkakin  vähin. 

niin  että  enkö  saisi  auttaa?  — 
Kukas  te  olette?  —  Nimeni  on 
Ivar  Lass-y  ja  osaan  vähän  kieliä. 
(Kävi  selville,  että  hän  oli  Hel- 
singin yliopistossa  väitellyt  filo- 
sofian tohtoriksi  ja  osasi  kieliä : 
ranskaa,  saksaa,  englantia,  venä- 
jää, persiaa  y.  m. ;  oma  kielensä 
ruotsi  ja  puhui  hyvin  suomea.) 
—  Apunsa  oli  tervetullut  ja  sai 
hän  heti  kirj ottaa  suurvalloille 
niiden  omalla  kielellä,  että  Suo- 
messa on  hallitus  kukistunut  ja 
uusi  asetettu  tilalle  ja  toivotaan 
hyvien  välien  jatkuvan  edelleen 
j.n.e.  —  Ne  kirj  otettiin,  vietiin 
konsuleille  ja  sähkötettiin  pää- 
maihin  —  lienevätkö  saaneet,  en 
tiedä,  ainakin  unohtivat  vastata. 


YRJÖ  SIROLA, 
ulkoasiain  valtuutettu  Kansanvaltuuskunnassa 


Helsingissä  olevat  konsulit 
vastasivat.  Ranskan  konsuli  il- 
moitti saaneensa  tiedon,  jopa  lau- 
sui kohteliaasti,  että  "en  epäile 
etteikö,  kuten  tekin  toivotte,  suh- 


teet meidän  välillämme  jatkuisi  vilpittöminä  ja  ystävällisinä."  —  Mitä 
siihen  vilpittömyyteen  tulee,  emme  siihen  erikoisesti  luottaneet,  mutta 
tuntui  hyvältä  saada  niin  ystävällinen  vastaus.  Englannin  konsuli  oli 
koko  joukon  varovampi  sanonnassaan.  Ilmoitti  saaneensa  tiedon  halli- 
tusvaihdoksesta, jonka  oli  saattanut  hallitukselleen  ja  "odotan  saavani 
ohjeet  ryhtyäkseni  suhteisiin  kanssanne  tarkotuksella  valvoa  Britan- 
nian etuja  tässä  maassa."  —  Muut  konsulit  ilmoittivat,  kirjallisesti 
tai  suullisesti,  saaneensa  tiedon  ja  asettuivat  yhteyteen  kanssani  tarko- 
tuksella valvoa  "alamaistensa"  etuja  —  ja  vähän  muussakin  tarko- 
tuksessa,  josta  puhumme  myöhemmin. 

Neuvosto- Venäjän  hallitukselle  lähetetty  ilmoitus  ei  ollut  yhtä 
kuivan  virallinen;  siinä  ilmoitettiin  että  "valta  on  julistettu  otetuksi 
työväenluokan  käsiin",  ja  samalla  lähetettiin  tervehdys  Venäjän  pro- 
letariaatille ja  lausuttiin  sydämellinen  toivomus,  "että  vankka  solidari- 
suus  vallitsisi  Venäjän  ja  Suomen  työläisten  kesken  taistelussa  kapi- 
talismin kukistamiseksi."  —  Vastauksesta  ja  muusta  yhteydestä  myö- 
hemmin. 

Nyt  oli  sitten  järjestettävä  virasto.  Se  ei  ollut  niin  ihan  yksinker- 
taista, sillä  siihen  työhön  vaadittiin  vähän  muutakin  kuin  hyvää  tah- 
toa ja  proletaarista  mieltä.  Viik  kyllä  teki  satunnaisia  pikkutöitä  ja 
Lassy  käänteli  asiakirjoja,  mutta  pysyi  hänkin  toimessaan  kirjakau- 
pan apulaisena  (siirtyi  sitten  Helsingin  ulkopuolelle  huvilamailleen, 
jossa  otti  osaa  punakaartin  ja  vallankumousvallan  toimintaan  ja  sai 

palkakseen  vankilan ;  vapaaksi  päästyään  toisenkin  tuomion  sekä  siir- 
tyi neuvostomaalle,  jossa  nyt  on  Karjalan  puoluekoulun  johtajana). 

Ruotsia  taitavaksi  apulaiseksi  sain  tov.  Alfred  Vitbackan  —  joka 
kaatui  Viipurissa  taistelumme  loppupäivinä.  Ja  tämän  toi  avuksi  "sat- 
tuma" —  sanon  näin  alleviivatukseni,  että  ei  ollut  tietoista  järjestöä, 
vallankumouksellista  puoluetta,  joka  olisi  tarvittavat  henkilöt  hakenut 
ja  paikoilleen  asettanut.  Tuli  luokseni  vaatimaton  nuorukainen,  joka 
kysyi  olisiko  työtä.  Ylioppilas,  työväenlehden  toimituksessa  työsken- 
nellyt. Kun  minulla  oli  vissi  tappion  tunne  alusta  lähtien  (hyvin  huo- 
no merkki  kumouksessa),  en  halunnut  ketään  narrata  niin  epävar- 
maan yritykseen.  Kerroin  siksi  hänelle  muutamin  piirtein  Parisin 
Kommuunin  lopun  ja  kysyin,  onko  hän  ajatellut  sitä  mahdollisuutta. 
Hän  vastasi :  Olen  pari  päivää  kävellyt  Helsingin  katuja  sitä  ajatel- 
len, mutta  tulin  kumminkin ;  ei  kai  sitä  siinä  vielä  olla  ?  —  Ei  olla  vie- 
lä, myönsin,  mutta  voidaan  tulla.  —  Hän  jäi  taloon  ja  oli  parhaana 
apulaisenani  koko  kumouksen  ajan. 

Lisäksi  oli  vaimoni  jonkinlaisena  vieraiden  vastaanottajana  ja  kai 
joku  asioita  juoksemassa.  Väliin  punakaartilainen  vartiomiehenä. 
Ja  siinä  se  sitten  olikin  "foreign  office"  Suomen  vallankumouksessa 
1918.  —  Toivon  että  se  ensi  kerran  varustetaan  vähän  paremmin, 
sillä  sillä  on  koko  joukon  enemmän  tehtävää  kuin  silloin  tyhmässä 
vaatimattomuudessamma  luulimme.  —  Virastona  oli  pari  huonetta 
senaatin  talossa.  Yöksi  vedettiin  pitkäksemme  sohville  ja  aamulla 
käärittiin  tyyny  vilttiin  ja  pistettiin  sivulle. 

Maaliskuulla  tein  selostuksen  toiminnastamme  Työväen  Pääneu- 
vostossa, joka  oli  vallankumouksellinen  parlamenttimme.  Sen  alku- 
puoli on  kirjoitettu  ja  arvelen  olevan  asianmukaista  sen  tähän  kopioi- 
da. Jäsennys:  1.  Ilmoitukset  hallituksille.  2.  Ulkomaalaisten  suoje- 
leminen. 3.  Ulkomainen  omaisuus.  4.  Passi-kysymyksiä.  5.  Seka- 
laisia kysymyksiä  (läpi  rintaman  meno  y.  m.).  6.  Ahvenanmaan  ky- 
symys ja  Ruotsi.  7.  Saksan  puuttuminen  Suomen  asioihin.  8.  Paik- 
kamme kansainvälisen  köyhälistön  taisteluissa.  Näennäisesti  eristetyn, 
asiallisesti  suuren  armeijan  pieni  etuvartio. 

Suomen  Kansanvaltuuskunnan  Ulkoasiain  toiminnasta. 

"Niin  pian  kuin  vallankumoushallitus  oli  asetettu,  ilmoitettiin  nii- 
den maiden  hallituksille,  jotka  jo  olivat  tunnustaneet  Suomen  riippu- 
mattomuuden, että  maassamme  on  vallankumouksen  kautta  kukistu- 
nut hallitus,  joka  saattoi  maan  kansalaissodan  kauhuihin,  ja  on  maan 
pelastamiseksi  joutumasta  anarkiaan,  hallitusta  hoitamaan  asetettu 
Suomen  Kansanvaltuuskunta,  jonka  toimia  valvoo  Työväen  Pääneu- 
vosto. Tärkeimmille  niistä  valloista,  jotka  eivät  vielä  olleet  tunnusta- 
neet Suomen  riippumattomuutta,  lähetettiin  myös  ilmoitus  tapahtu- 
neesta vallankumouksesta  ja  pyydettiin  samalla  tunnustusta  maamme 
itsenäisyydelle.  Täällä  oleville  konsuleille  tehtiin  myös  samanlainen 
ilmoitus. 

Kansankomisaarien  Neuvostolle  tehdyn  ilmoituksen  mukana  lähe- 

tettiin  tuon  Venäjän  työläisten,  sotilasten  ja  talonpoikain  hallituksen 
kautta  Suomen  työtä  tekevän  kansan  tervehdys  Venäjän  vallanku- 
moukselliselle köyhälistölle  sekä  lausuttiin  toivomus,  että  vankka  soli- 
darisuus  vallitsisi  Venäjän  ja  Suomen  työläisten  kesken  taistelussa 
sortoa  ja  riistoa  vastaan.  Venäjän  kansankomisarien  neuvoston  puo- 
lesta vastattiin  tervehdykseen  ja  on  ystävällinen  vuorovaikutus  val- 
linnut molempien  työläishallitusten  kesken,  jota  todistaa  m.m.  1  p. 
maaliskuuta  allekjrj otettu  sopimus  välienselvittelystä  Suomen  ja  Ve- 
näjän kesken.  Venäjää  on  Suomessa  edustanut  ensin  Helsingissä 
sijaitseva  aluekomitea  ja  sittemmin  poliittisena  edustajana  toveri 
Smilga. 

Suomen  Ministerivaltiosihteeristö  on  muodostettu  Suomen  Val- 
tuuskunnaksi Pietarissa  ja  kuuluu  siihen  Suomen  Kansanvaltuuskun- 
nan valtuuttamani  valtiollisten  ja  kauppa-  y.  m.  asiain  edustajain 
lisäksi  Pietarin  Suomalaisen  Työväen  Neuvoston  valitsema.  Viras- 
ton, samoin  kuin  sen  yhteydessä  toimivan  Suomen  Passiviraston  ent. 
virkamiesten  jätettyä  paikkansa  on  toimet  väliaikaisesti  täytetty 
uudestaan  ja  samalla  ryhdytty  virastoja  uusimaan  olojen  vaatimalle 
kannalle.  Suomen  Kansanvaltuutettujen  edustajana  ovat  toimineet 
toverit  V.  Pukka*)  ja  H.  Jalava,  kolmas  edustajaksi  aiottu  J.  Rahja 
ollut  sairaana.**) 

Mitkään  porvarilliset  hallitukset  eivät  ole  Suomen  työväen  halli- 
tusta virallisesti  tunnustaneet.***)  Kuitenkin  ovat  niiden  edustajat 
olleet  asiallisissa  suhteissa  Kansanvaltuuskuntaan,  etupäässä  edusta- 
mainsa  maiden  kansalaisten  etujen  valvomiseksi.  Amerikan  lähettiläs 
Pietarissa  on  ottanut  vastaan  tov.  O.  Tokoin  ja  allekirj ottaneen,  ollen 
kysymyksessä  elintarpeiden  saanti  Amerikasta  Suomeen.  Eräiden 
maiden  konsulit  ovat  nimenomaan  ilmoittaneet  heidän  edustamainsa 
maiden  hallitusten  olevan  puolueettomia  Suomen  sisällissotaan  näh- 
den. 

Tervehdyksiä  on  Suomen  vallankumouksellinen  työväki  saanut 
vastaanottaa  toveripuolueilta  ja  Tukholmasta  Kansainväliseltä  Sosia- 
listiselta Komisionilta,  jonka  kautta  on  lähetetty  tervehdys  kaikkien 
maiden  luokkataistelupuolueille.  Varsinkin  ovat  venäläiset  toverit 
lukuisain  edustajakokousten  ja  toimikuntain  kautta  veljellisesti  ter- 
vehtineet meitä.  Ruotsin  vasemmistososialistisen  puolueen,  Norjan 
sos.  dem.  puolueen,  Venäjän  bolshevikkien  ja  vasemmistososialisti- 
vallankumouksellisten edustajat  ovat  olleet  läsnä  Kansanvaltuuskun- 

*)  Nuori  mies,  joka  1918  esiintyi  "Suomen  Tasavallan  Edustajana",  väliin  "lähetti- 
läänä"; "arvo"  kun  nousi  päähän.  Hänestä  tuli  sitten  v.  1920  tapahtuneeseen  kommunaa- 
rien  murhaan  johtaneen  "opposition"  pääjohtajia. 


**)  Tov.  Rahja  haavoittui  Kämärän  taisteluissa  luokkasodan  alussa.  Oli  sitten  Suo- 
men Kommunistipuolueen  perustajia  ja  sen  Keskuskomitean  jäsen.  Sai  surmansa  imperia- 
listien ja  lahtarien  kätyrin  luodista  1920. 

***)  Kansainvälisen  oikeuden  oppikirjassaan  sanoo  Liszt:  "Kumoukselliset  voidaan,  jos 
heillä  on  tosiasiassa  hallussaan  osa  valtion  aluetta  ja  se  järjestetyn  hallinnno  alaisena,  ja 
jos  he  voivat  pitää  yllä  säännöllisiä  suhteita  muiden  valtioiden  kanssa,  tunnustaa  sotaa  käy- 
väksi vallaksi.  Tunnustaminen  sitoo  vain  tunnustavaa  valtiota;  se  velvoittaa  ennen  kaikkea 
puolueettomuuteen.  Mutta  se  velvoittaa  myös  tunnustuksen  saanutta  alistumaan  kansain- 
välisen oikeuden  säännöksiin." 


HISTORIAA  JA  MUISTELMIA 


45 


nan  kokouksessa  tervehdys-  ja  neuvottelutarkotuksella.  Myös  Ruotsin 
oikeistosos.  dem.  puolueen  ja  Ammattijärjestön  edustajien  kanssa 
on  Kansanvaltuuskunta  keskustellut  Ruotsista  lähetettäväksi  aiotuista 
sairaanhoito-  ja  apuretkikunnista. 

Myös  tiedustelivat  viimemainitut  edustajat,  yhdessä  vasemmisto- 
sosialistiseen  puolueeseen  lukeutuvan  pormestari  Lindhagenin  kanssa, 
mitä  mahdollisuuksia  olisi  välitystoiminnalla,  jota  Ruotsin  sosiali- 
demokraatit haluaisivat  ryhtyä  puuhaamaan,  jolloin  Ruotsin  hallitusta 
olisi  ajateltu  välittäjäksi.  Ruotsalaisille  tovereille  selitettiin  tarkoin 
tämän  taistelun  synty  ja  luonne  sekä  osotettiin,  että  Ruotsin  hallituk- 
sella ei  voitaisi,  varsinkaan  Ahvenanmaalla  juuri  tapahtuneen  val- 
tauksen vuoksi,  katsoa  olevan  sitä  puolueettomuuden  auktoriteettia, 
jota  edellyttäisi  välitys,  mistä  työväenluokalle  olisi  edullisia  tuloksia 
odotettavana. 

Ulkomaalaisiin  nähden  noudatetaan,  kuten  tunnettua,  yleensä 
sivistysmaissa  sellaista  menettelyä,  että  ne  ovat  henkilön  loukkaamat- 
tomuuteen ja  omaisuuteensa  nähden  erityisesti  turvatut.  Tämä  perus- 
tuu osaksi  eri  valtioitten  välisiin  sopimuksiin,  osaksi  taas  kansainväli- 
sen oikeuden  alalla  vakiintuneisiin  periaatteisiin,  joiden  noudattamista 
valvoo  asianomaisten  hallitusten  tarpeen  tullen  harj ottama  painostus, 
jopa  uhkakin.  Vallankumous  aikoina  ja  sisällissodan  raivotessa  jou- 
tuvat väliin  ulkomaalaiset  omaisuuksineen  asemaan,  jossa  niiden 
loukkaamisia  ei  voi  välttää.  Jos  ulkomaalainen  osuu  asumaan  tai  tila- 
päisesti oleskelee  likellä  paikkaa,  jossa  on  taisteluita  käynnissä,  joutuu 
hän  vaaraan.  Jos  ulkomaalainen  asuu  talossa,  jossa  on  vallattava  pu- 
helinasema  tai  asevarasto  tms.,  niin  tulee  hänen  kotirauhansa  tahto- 
mattakin häirityksi.  Pahempi  on  jos  ulkomaalainen,  luokka-asemansa 
takia  tai  muuten,  antaa  vastavallankumoukselliselle  porvaristolle  kan- 
natusta, jopa  apuakin  muodossa  tai  toisessa.  Varsinkin  voivat  ulko- 
maalaiset liikemiehet  monin  tavoin,  ostamalla  tai  nimiinsä  ottamalla 
liikkeitä,  taloja,  maatiloja,  tehtaita  tai  tavaravarastoja  sekä  sitten 
vaatimalla  niille  "turvaa"  paljon  vaikeuttaa  työväen  vallankumousta. 
Sellaista  näyttää  täälläkin  tapahtuneen,  vaikka  asian  laadun  vuoksi  on 
yksityistapauksia  vaikea  toteen  näyttää.  Mutta  perustellut  epäluulot- 
kin saattavat  kansan  keskuudessa  herättää  nurjaa  mielialaa  ulkomaa- 
laisia vastaan.  Sen  vuoksi  onkin  ulkomaalaisia  erityisillä  kehotuksilla 
pyydetty  ottamaan  huomioon,  että  heille  voidaan  toimittaa  kansain- 
välisen oikeuden  edellyttämää  turvaa  vain  sillä  ehdolla,  että  ulkomaa- 
laisetkin noudattavat  ehdotonta  puolueettomuutta.  Ulkolaisten  ja 
konsulien  tehtyä  muistutuksia  ulkomaalaisten  kohtelua  koskevissa 
kysymyksissä  on  heti  ryhdytty  toimenpiteisiin,  tiedusteltu  asian  laitaa 
ja  kun  on  saatu  selvityksiä,  ilmoitettu  asianomaisille. 

Ulkomaalaisten  omaisuuteen  nähden  on  maassamme  vallitsevan 
sotatilan  johdosta  jouduttu  neuvottelemaan  seuraavalla  tavalla:  yksi- 
tyisomaisuuteen on  ehdottomasti  kielletty  koskemasta;  väkijuomiin 
nähden  on  kuitenkin  raittiuden  valvojilla  ollut  täysi  toimintavapaus; 
yleensä  on  toivottu  ulkomaalaisten,  kuten  kaikkien  tuotanto-  y.  m. 

liikelaitosten  mahdollisimmassa  määrin  olevan  käynnissä ;  mikäli  ulko- 
maalaisen liikemiehen  omistama  tai  hänen  nimissään  oleva  tavara- 
varasto  tai  muu  omaisuus  on  ollut  sotilaallisen  välttämättömyyden 
edellyttämää  tarvetta  varten  tarpeellinen,  on  se  pakkotilattu,  tietenkin 
korvausvelvollisuudella.  Useat  ulkomaalaiset  ja  heidän  konsulinsa 
ovatkin  käsittäneet,  että  sotilaallisen  välttämättömyyden  vaatimuk- 
siin on  alistuttava,  mutta  toiset  ovat  tehneet  vaikeuksia. 

Konsulien  asema  muodostuu  tällaisissa  oloissa  perin  ristiriitai- 
seksi. He  ovat  kapitalististen  hallitusten  asettamia,  etupäässä  edusta- 
mansa maan  liikemiesten  etujen  valvojia,  ja  kun  vallankumous  yleen- 
sä saattaa  jonkinlaista  häiriötä  liike-elämään,  suhtautuu  liikemiesten 
edustaja  siihen  tavallisesti  kriitillisesti.  Työväen  kumousta  katselevat 
diplomaatti  ja  konsuli  liikemiehen  silmällä.  He  voivat  kuitenkin  säi- 
lyttää jonkinlaisen  puolueettomuuden,  jos  itsekin  ovat  ulkomaalaisia. 
Mutta  kun,  kuten  yleensä  on  tapana,  konsulin  ja  varakonsulin  toimia 
(usein  vain  titteleitä)  on  annettu  Suomenkin  liikemiehille,  on  sellaisen 
miltei  mahdoton  samassa  henkilössä  olla  sekä  porvarillinen  vastaval- 
lankumouksellinen että  puolueeton  konsuli.  Niinpä  ei  tässä  kohdin 
olekaan  voitu  kahnauksia  välttää.  Esim.  Viipurissa  joutui  konsuli 
pidätetyksi,  koska  hän  kaupunginvaltuuston  varapuheenjohtajana  oli 
ollut  kutsumassa  Karjalan  suojeluskuntia  Viipuria  vastaan,  mikä 
tapaus,  kuten  tunnettua,  oli  mitä  arveluttavin  kansalaissodan  puhkea- 
misen välitön  aiheuttaja.  Ruotsin  konsuli  Loviisassa  oli  kuulunut  suo- 
jeluskunnan esikuntaan,  mutta  vapautettiin  hänet  antamansa  selityk- 
sen perusteella,  että  oli  luopunut  siitä  heti  kun  näytti  syntyvän  kansa- 
laissota, jota  ei  ollut  tahtonut,  vaan  johon  nähden  piti  velvollisuute- 
naan osottaa  puolueettomuutta.  Eräästä  konsulaatista  on  tavattu 
carbon-papereita,  jotka  osottavat  siellä  monistetun  vastavallanku- 
mouksellisia tiedonantoja.  Kun  muutamia  muitakin  tällaisia  tapauksia 
oli  ilmennyt,  lähetti  ulkoasiain  osasto  Helsingissä  oleville  pääkonsu- 
leille kirjelmän,  jossa  osotti,  kuinka  tärkeätä  ulkomaalaisten  turvalli- 
suuden takia  on,  että  heidän  etujaan  valvovat  sellaiset  konsulit,  jotka 
todella  kykenevät  pysymään  puolueettomina. 

Muita  asioita,  joissa  konsulit  ovat  kääntyneet  ulkoasiain  osaston 
puoleen,  on  ollut  konsulaattien  toimivapauden  rajat.  On  näet  sotilaal- 
lisista syistä  täytynyt  supistaa  puhelimen  ja  sähkölennättimen  käyttöä, 
joka  on  aiheuttanut ....  (Tähän  katkeaa  käsikirjotus)  ;  Asialla  kävi- 
jöitä oli  aikaisesta  aamusta  yöhön,  ja  puhelin  soi  yhtenään.  Pikakir- 
j otusta  ei  juuri  käytetty,  niin  että  nukkaan  menivät  puheet  ja  selos- 
tukset, jotka  olisivat  olleet  ensi  käden  vallankumousajan  kuvauksia  — 
kuten  ne  ovat  Venäjän  vallankumouksen  muistomerkkejä.  Jäsennys- 
muistiinpanoista  näkyy,  että  olen  selostanut  seuraavia  asioita:  konsu- 
lien vastalause  Punasen  Ristin  merkin  väärinkäyttämisestä,  toinen 
väkivallanteoista;  mieskohtaisia  häiritsemisiä  ja  kotirauhan  rikkomi- 
sia; kysymys  liikkeenharj ottamisen  oikeudesta  maassa;  konsulien 
valekaupat;  ulkolaisten  liike-edut;  puolalainen  pataljona  Viipurissa 

(oli  vastavallankumouksellinen  ja  sen  asiamies  vaati  sille  oikeutta 
matkustaa  Ruotsin  kautta  kotiin)  ;  kysymys  juutalaisten  oikeuksista 
(siitä  keskustelu  Poale-Zionin  edustajan  kanssa)  ;  yhteys  ulkomaiden 
kanssa  (posti  ollut  keskeytyksessä,  sähköyhteys  katkenneena)  ;  suo- 
malaisia pyrkinyt  ulkomaille,  vain  poikkeustapauksessa  päässeet  jne. 

Lukijaa  on  kai  oudostuttanut  ja  huvittanut,  selostukseni  "viralli- 
nen" sävy.  Tarkotus  oli  julaista  se  lehdissä,  jolloin  se  olisi  luettu 
ulkomailla;  ja  silloinhan  riippuu  siitä  jonkun  verran  arvio,  millainen 
se  sikäläinen  "rosvohallitus"  on.  Monet  selostuksessa  lyhyesti  mai- 
nitut asiat  vaatisivat  pitemmän  selostuksen,  mutta  se  täytyy  tilan 
puutteessa  jättää.  Koskettelen  joihinkin  erikoiskysymyksiin.  Viit- 
taan myös  kokoelmassa  "Suomen  työväen  tulikoe"  julkaistuun  kirjo- 
tukseen "Työväen  vallankumous  on  kansainvälinen",  jossa  selostelen 
näitä  asioita. 


Varma  ystävä. 

Ei  ollut  pieni  tasavaltamme  yksin.  Sen  rinnalla  oli  suuri  Neu- 
vosto-Venäjä, ja  on  luonnollista,  että  mitä  läheisin  yhteistoiminta  val- 
litsi molempien  proletaarisen  vallankumouksen  maiden  kesken  (mei- 
dänkään vallankumoustamme  ei  voi  luonnehtia  muuksi  kuin  proletaa- 
riseksi, huolimatta  siinä  ilmenneistä  puolinaisuuksista,  demokratisista 
harhoista  y.m.)  Paitsi  alkupäivien  virallisia  tervehdyksiä  oli  useita 
koko-  ja  puolivirallisia  tervehdyskäyntejä  molemmin  puolin.  Tam- 
mik.  30  p.  kävi  K.  V  :n  luona  Neuvosto- Venäjän  posti-  ja  telegrafi- 
komissari  Prosjan.  Hän  lausui  tervehdyksessään,  kuinka  "ilahutta- 
vaa  ja  rohkaisevaa  on,  kun  porvarisvallan  ketjusta  katkeaa  rengas 
lisää."  Ja  lupasi  hän  kaikkea  kannatusta  taistelullemme.  Helmik.  15 
päivänä  kävin  tov.  Torniaisen  kanssa  Pietarissa  ja  pidin  puheen  Neu- 
vostojen Keskuskomiteassa.  Korostin  sitä,  kuinka  neuvostohallitus 
oli  tunnustanut  Suomen  riippumattomuuden,  vaikka  silloin  oli  Suo- 
messa porvarishallitus.  "Tapaukset  ovat  osottaneet,  että  olimme  oi- 
keassa. Niille  jotka  ovat  epäilleet,  että  Suomen  riippumattomuus  vain 
johtaisi  eristäymiseen  ja  muihin  natsionalistisiin  pyrkimyksiin,  voim- 
me osottaa  Suomen  työväen  vallankumoukseen,  joka  on  meitä  toi- 
siimme vapailla  siteillä  yhdistänyt."  —  "Suomen  työväki  tunsi  itse- 
näisyyden itseään  velvoittavan.  Se  käsitti  että  sillä  ei  ole  oikeutta 
sallia  sotavoitoista  juopuneen  porvariston  tehdä  itsenäisyydestä  itsel- 
leen rahamyllyä."  Sitten  totesin,  että  "olemme  saaneet  arvokasta  apua 
venäläisiltä  tovereilta." 

Tämä  on  tarpeen  panna  merkille,  sillä  porvariston  puolelta  on  eri- 
koisesti yritetty  ratsastaa  sillä,  että  muka  kumouksemme  tarkotuksena 
oli  saattaa  Suomi  jälleen  Venäjän  alaisuuteen,  ja  oli  se  muka  Venä- 
jältä käsin  määrättykin.  Teoksessa  "Suomen  Vapaussota"  (III,  sivu, 
183)  kerrotaan,  kuinka  muka  "eräs  ruotsalainen  kapteeni  L.  von 

Stedingk  on  kertonut,  että  hän  ollessaan  helmikuulla  v.  1918  Helsin- 
gissä oli  nähnyt  kapinan  johtajain  asiapaperien  joukossa  erään  sähkö- 
sanoman, jonka  oli  allekirj ottanut  Trotskij  ja  joka  kuului  seuraa- 
vasti: "Toiminnan  alkamisen  hetki  on  tullut.  Keskittäkää  15,000 
punakaartilaista  Helsinkiin  ja  sen  ympäristölle.  Anastakaa  valta. 
Vangitkaa  hallitus."  —  Jo  "sähkösanoman"  muoto  osottaa,  että  se  on 
keksintöä.  Tov.  Trotski  tervehti  meitä  Brest-Litovskista  Venäjän 
rauhanlähetystön  puolesta  seuraavalla  sähkösanomalla:  "Me  terveh- 
dimme Suomen  sankarillista  työväenluokkaa,  joka  on  temmannut 
valtiovallan  porvariston  käsistä.  Täst'edes  on  tämä  nuori  tasavalta 
valistuneine  ja  järjestyneille  köyhälistöilleen  oleva  esimerkiksi  kelpaa- 
vana sosialistisen  talouden  koekenttänä.  Viesti  voitostanne  sytyttää 
sydämet  kaikissa  maissa  ja  antaa  uusia  voimia  taistelussa  sotaa  ja 
kapitalismia  vastaan.  —  Täällä  Brest-Litovskissa  taistellessamme  kes- 
kusvaltain  porvariston  imperialistisia  pyyteitä  vastaan  tunnemme  vah- 
vistuvamme teidän  voitonviestistänne.  —  Suomen  työtätekevien  jouk- 
kojen sitkeys  ja  kestävyys  on  parhaana  takeena  siitä,  että  te  suoriu- 
dutte kaikista  vaikeuksista  ja  johdatte  kansanne  sosialistisen  kehityk- 
sen laajalle  polulle.  Köyhälistön  yhteenkuuluvaisuuden  uudet  siteet 
yhdistävät  nyt  uuden  Suomen  vapaaseen  Venäjään.  Teillä  ja  meillä 
on  yhteiset  viholliset  ja  yhteiset  ystävät,  samat  ihanteet  ja  sama  tie. 
Sydämemme  sykkii  teidän  sydämenne  kanssa  yhteen.  Eläköön  veljel- 
linen sosialistinen  Suomi !" 

Siellä  Helsingissä  oli  kyllä  käymässä  herra  Stedingk;  oli  saanut 
edustajaltamme  Tukholmassa,  tov.  A.  Useniukselta,  suosituksen. 
Kävi  jonkun  kerran  luonani.  Luennoin  hänelle  kumouksemme  syistä  ; 
selitin  torpparien  riistämistä  ja  köyhän  kansan  tilaa  sekä  porvarien 
provokatiota.  —  "Mutta  kuitenkin",  huudahti  hän,  "sivistyneen  kan- 
san ryhmät  toisiaan  tuhoamassa !"  —  Huomautin  hänelle,  että  kyllä 
niitä  on  sivistyneempiäkin  maita,  joissa  on  ollut  kansalaissotia.  Hän 
ymmärsi  minun  tarkottavan  Parisin  Kommuunia  ja  vaikeni.  Teki 
sitten  suomalaisten  porvarien  kanssa  valhekauppoja,  otti  nimiinsä  nii- 
den omaisuutta,  ja  lähtiessään  kokosi  taskuihinsa  suuren  joukon  lah- 
tarien  kirjeitä.  Kun  tämän  tiesimme,  annoimme  Poriin  lähetetyille 
edustajillemme,  A.  Vitbackalle  ja  Hanna  Malmille,  määräyksen  tar- 
kastaa hänen  laukkunsa  ja  taskunsa.  Turhaan  protesteerattuaan  en- 
nätti hän  työntää  postiaan  ruotsalaisessa  laivassa  oleville  ystävilleen  ja 
tuli  sitten  ylpeästi  tarkastettavaksi.  —  Hänkin  esimerkki  siitä,  kuinka 
ulkolaiset  käyttivät  väärin  heille  osotettua  kohteliaisuutta. 

Kysymys  siitä,  oliko  Venäjä  valtiona  ollut  sodassa  Suomen  kans- 
sa, tuli  kansainvälisenä  kysymyksenä  esille  rauhanneuvotteluissa  Ber- 
linissä  Neuvosto- Venäjän  ja  valkoisen  Suomen  kesken.  Lausunnossa, 
joka  on  julaistu  "Kumous"  lehdessä  No.  7  (syysk.  7  p.  1918),  kumot- 
tiin tuo  väite  venäläisen  delegation  puolesta.  Valkoiset  perustelivat 
väitettään  sillä,  että  venäläisen  sotaväen  puolesta  Suomessa  oli  luok- 
kasotamme alussa  julistettu  sota  valkokaarteja  vastaan.  Se  on  totta, 
mutta  on  muistettava,  että  valkoiset  hyökkäsivät  näiden  kimppuun 

siten  alkaen  sodan,  joten  niiden  joukkojen  oli  puolustauduttava,  jota 
muutamat  yrittivätkin.  Kuitenkaan  eivät  venäläiset  joukot  ottaneet 
sotaan  osaa,  mutta  kyllä  vapaaehtoisia  sotilaita  ja  upseereita.  Myös 
oli  sairashoitomme  palveluksessa  venäläisiä  lääkäreitä,  joita  lahtarit 
kiinnisaatuaan  ampuivat  —  osottaen  siten,  kuinka  he  kunnioittivat 
Punasen  Ristin  merkkiä,  jonka  merkitystä  valkoiset  lääkärit  punai- 
sessa Suomessa  sekä  heidän  ystävänsä  konsulit  meille  korostivat.  — 
Valkoisten  puolella  oli  muuten  runsaasti  venäläisiä  upseereita. 

Meidän  kantamme  tässä  kysymyksessä  tuli  tulkituksi  jo  tammik. 
30  p:n  "Tiedonantajassa"  (virallisessa  lehdessämme).  Siinä  seloste- 
taan kuinka  vastavallankumouksellinen  porvaristo  levittää  huhuja, 
että  työväki  muka  "ei  tahtoisi  säilyttää  Suomen  täyttä  riippumatto- 
muutta, vaan  sitoisi  sen  sellaisiin  suhteisiin  Venäjään,  joka  riippu- 
mattomuuttamme rajottaisi."  Tämä  on  pötyä.  Porvaristo  on  kyllä 
saattanut  Suomen  itsenäisyyden  vaaraan,  kun  ei  ole  noudattanut  re- 
hellisesti puolueettomuutta,  josta  elintarpeiden  saanti  on  kärsinyt. 
Englannin  edustaja  onkin  siitä  huomauttanut.  Vielä  sanotaan  lehdessä, 
että  tov.  Manner  ja  Sirola  ovat  jo  käyneet  sotilasten  aluekomiteassa 
neuvottelemassa  välien  selvittämisestä  ja  pian  ryhdytään  siinä  suh- 
teessa toimenpiteisiin. 

Venäjän  ja  Suomen  asiain  selvittelykomitean  asettamisesta  on 
uutinen  helmik.  16  p.  ja  nimitettiin  siihen  Suomen  puolesta  Gylling, 
Valpas  (joka  kävi  kai  kerran  kokouksessa,  mutta  ei  ottanut  sitten 
osaa),  Arjanne,  Tokoi  ja  Kirves.  Esityksessä,  jonka  perusteella  se 
asetettiin,  sanotaan  sen  tehtäväksi  käsitellä  seuraavat  kysymykset : 

"Suomen  riippumattomuudelle  ja  puolueettomuudelle  kansain- 
välisten takeiden  hankkiminen;  Venäjän  valtion  Suomessa  olevain 
maiden  ja  laitosten  Suomen  omiksi  saaminen ;  linnoitusten  hävittämi- 
nen ja  venäläisen  sotaväen  Suomesta  vieminen ;  valtiolainoista  sopimi- 
nen; Jäämeren  rannalta  sataman  saaminen  ja  mahdollisesti  tarpeelli- 
seksi käyvät  rajajärjestelyt ;  Venäjän  valtion  Suomessa  teettämien 
töiden  selvittelyt."  —  Kuten  näkyy  on  tässä  jälkiä  utopistisesta  suh- 
tautumisesta kysymykseen  ("kansainväliset  takeet").  Joka  tapaukses- 
sa selvitteli  komitea  kysymyksiä  ja  sen  töiden  tuloksena  allekirj otet- 
tiin maalisk.  1  p.  "Sopimus  Venäjän  ja  Suomen  sosialististen  tasaval- 
tain  välillä."  —  Neuvotteluissa  oli  ollut  kysymys  tasavaltamme  ni- 
mestä ja  on  se  sopimuksessa  "Suomen  Sosialistinen  Työväentasaval- 
ta."  Sitä  ei  Helsingissä  pidetty  oikein  asiallisena,  kun  emme  olleet 
vielä  julistaneet  valtaamme  sosialistiseksi,  jopa  olimme  esittäneet 
demokraattisen  Valtiosäännönkin,  jota  tekoa  tov.  O.  V.  Kuusinen 
tunnetussa  itsekritiikissään  on  niin  ankarasti  arvostellut.  ("Suomen 
työväen  tulikoe",  siv.  30-39.) 

Tov.  Leninillä  oli  siinä  yhteydessä  ollut  tilaisuus  arvostella  niin  ve- 
näläisten kuin  suomalaisten  nationalistisia  syrjäpyrinnöitä.  Joka  ta- 
pauksessa on  sopimus  merkittävä  historiallinen  asiakirja.  Siitä  näkyy 
kuinka  työväen  valtiovallat  ilman  diplomaattisia  kierouksia  ja  etui- 
luja voivat  järjestää  keskenäiset  asiansa  veljellisesti.   Lahtarit  ovat 

koettaneet  tulkita  sopimuksen  Suomelle  epäedulliseksi  ja  sen  allekir- 
jottamisen  maanpetolliseksi  teoksi.  Sillä  metelillä  ovat  he  vain  koet- 
taneet hämätä  sitä  todellista  maanpetosta,  jonka  heidän  Sianpäänsä 
samoihin  aikoihin  teki*  myydessään  Suomen  imperialistisen  Saksan 
alusmaaksi.   Jo  silloin   herättivät  hänen   tekemänsä  myönnytykset 


LENIN  kirjotuspöytänsä  ääressä. 


pahaa  verta  valkoisenkin  porvariston  keskuudessa  ja  historia  on  vielä 
paljastava  sitä  julkeutta,  millä  Saksa  —  tämä  valkoisten  "'jalomielinen 
auttaja  ja  pelastaja"  —  valvoi  vai tausetu jaan  Suomen  kansan  kus- 
tannuksella. 

Oli  meillä  toinenkin  ystävä  ja  naapuri  —  Viron  Työväen  Kom- 
muuni. Sen  neuvostohallitus  lähetti  meille  lämpimän  tervehdyksensä : 

"Viron  työväki,  joka  marraskuussa  kukisti  porvarisvallan,  ojentaa 
teille  lahden  toiselta  puolelta  toverillisesti  kätensä.  Eläköön  työväen 
diktatuuri.  Eläköön  kansainvälinen  työväen  neuvostotasavalta." 
Allekirjoittaneet :  Anwelt,  Kingisepp,  Pöögelmann,  Käspert,  Elsa 
Lell,  Heintuk,  Sokolov,  Magi,  Päld.  —  Virolaisten  työläisten  valta 
kukistui  aikeisemmin  kuin  meidän  (25/11).  Saksalaiset  valtasivat 
maan  ja  me  olimme  tilaisuudessa  ottamaan  vastaan  virolaiset  toverit, 
jotka  yli  lahden  pakenivat  saksalaisten  vallattua  Tallinnan.  Heillä  oli 
meidän  edellämme  se  etu,  että  heillä  oli  vallan  johdossa  jo  bolshevis- 
tinen puolue.  Sillä  pohjalla  on  Viron  köyhälistö  senkin  jälkeen  sanka- 
rillisesti taistellut  teurastajiaan  vastaan  tuossa  pienessä  imperialistien 
vasallimaassa.  (Sivumennen  kannattaa  mainita,  että  virolaiset  toverit 
varustivat  meille  tuotavaksi  aselaivan,  jonka  kuitenkin  valkoisten  kä- 
tyrit onnistuivat  ostamaan  ja  oli  se  lähellä  Helsinkiä  kalliine  lastei- 
neen odottamassa  valkoisia  "omistajiaan.") 

"Puolueeton"  Ruotsi. 

Sodan  aikana  oli  Ruotsin  yleinen  mielipide  ympärysvaltain  puo- 
lella, mutta  militaristiset  piirit  sekä  kuningas  tahtoivat  liittyä  sotaan 
Saksan  puolella.  Suomalaiset  aktivistit  tekivät  parhaansa  auttaakseen 
viimemainittuja.  Siitä  ei  kuitenkaan  tullut  mitään  ja  pääsi  Ruotsi 
Suomen  kansalaissotaan  asti  kutakuinkin  "puolueettomana."  Mutta 
nyt  kiihtyivät  vaatimukset.  Helmik.  6  p  :ltä  on  sähkösanoma,  että  40 
sanomalehtimiestä  on  esittänyt  ulkoministerille,  että  Ruotsi  ottaisi 
osaa  Suomen  sisällissotaan  valkoisten  puolella.  Ministeri  vastasi,  että 
"hallitus  katsoo  tällä  kertaa  mahdottomaksi  virallisen  sekaantumisen." 
Helmik.  12  p.  kerrottiin  kuitenkin  "Tiedonantajassa",  että  Ahvenan- 
maalta on  tullut  lähetystö  Tukholmaan  ja  että  Ruotsi  tulee  jollain 
tavalla  sekaantumaan. 

Helmik.  21  päivätyssä  kirjelmässä  esittää  Suomen  Kansanvaltuus- 
kunta vastalauseen  Ruotsin  edustajalle  sen  johdosta,  että  tämä  hel- 
mik. 17  p.  on  esittänyt  armeijan  ja  laivaston  aluekomitealle,  että 
"Suomessa  ja  Ahvenanmaalla  vielä  olevat  venäläiset  joukot,  niin  pian 
kuin  se  voi  tapahtua,  kutsuttaisiin  pois."  Kirjelmässä  selitetään,  kuin- 
ka venäläinen  sotaväki  ei  loukkaa  Suomen  riippumattomuutta  ja  kuu- 
luu sen  poisvieminen  hallitusten  kesken  käynnissä  olevaan  välienselvit- 
telyyn. —  Samalla  huomautetaan  Ruotsin  edustajalle,  että  vastaval- 
lankumoukselliset saavat  Ruotsista  avustusta  muodossa  ja  toisessa, 
mikä  ei  osota,  että  Ruotsin  hallitus  pitäisi  huolta  puolueettomana  pysy- 
misestään. Helmik.  15  p.  on  Ahvenanmaalle  saapunut  ruotsalaisia 
sota-aluksia,  joista  on  noussut  maihin  ruotsalaisia  sotilaita  ja  suoma- 
laisia vastavallankumouksellisia. 

Helmik.  28  p.  on  lehdessä  tieto  Ruotsin  ulkoministerin  vastauk- 
sesta välikysymykseen  toisessa  kamarissa.  Sen  mukaan  "ei  ole  tarko- 
tuksena  ryhtyä  aseelliseen  esiintymiseen  Suomessa  niin  kauan  kuin 
Ruotsin  oikeudet  ja  edut  eivät  joudu  alttiiksi  loukkauksille."  Hallitus 

ei  anna  lupaa  aseellisten  joukkojen  muodostamiseen  Suomeen  lähetet- 
täviksi, mutta  yksityiset  saavat  luvan  matkustaa.  Myös  on  Ruotsin 
hallitus  taipuvainen  tekemään  alotteen  "rauhallisen  sopimuksen  ai- 
kaansaamisesta Suomen  sisäisessä  taistelussa",  mutta  on  Vaasan  hal- 
litus siitä  kieltäytynyt.  Edellä  on  selostettu,  mitä  Kansanvaltuuskunta 
asiassa  vastasi.  —  Ruotsista  tuli  valkoisia  auttamaan  "musta  brigaa- 
di",  joksi  sen  ruotsalaiset  toverit  nimittävät. 

Ruotsin  puuttuminen  Ahvenanmaan  asioihin  aiheutti  niin  punaisen 
kuin  valkoisenkin  Suomen  hallituksen  puolelta  vastalauseen.  Kumpi- 
kin julisti  sen  asiattomaksi  sekaantumiseksi  Suomen  asioihin  ja  kum- 
pikin pani  vastalauseen  sitä  vastaan,  että  maan  hallitus  oli  jätetty 
ulkopuolelle.  Valkoisten  sotahistoriassa  (III,  siv.  400-441)  kerrotaan 
siitä  katkeralla  sävyllä.  Mannerheim  oli  käskenyt  sinne  tulleen  val- 
koisen joukon  puolustautumaan,  ja  pani  sotaoikeuteen  kapt.  Fabri- 
tiuksen,  joka  ruotsalaisten  houkuttelemana  lähti  sieltä  pois.  Ahve- 
nalaisten  pyynnöstä  Ruotsi  näet  välitti  siellä  sovinnon,  jonka  mu- 
kaan valkoiset  lähtivät  pois  ja  Ruotsi  kuljettaa  venäläisetkin  pois 
— -  paitsi  mitä  omaisuuden  hoito  edellyttää.  Sopimuksen  kautta  estyi 
punakaarti  myös  suorittamasta  tehtäväänsä  siellä  ja  oli  sen  lähdettävä 
pois.  Neuvostohallituksen  edustaja  Tukholmassa,  tov.  W.  Worovski 
oli  myös  sopimusta  tehtäessä  läsnä  ja  hyväksyi  hän  sen  pelastaakseen 
venäläisen  sotaväen  "tarpeettomasta  taistelusta".  "Tiedonantajan" 
mukaan  ei  meidän  puolella  pidetty  W  :n  selitystä  tyydyttävänä  ja 
olikin  hän  toiminut  ominpäin.  —  Tämä  ruotsalaisten  "humanitaa- 
rinen" vallotusretki  jäi  pian  varjoon,  kun  Ahvenaan  tulivat  saksa- 
laiset. Tässä  lisättäköön  vain,  että  Ruotsi  tietysti  tällä  tekopyhällä 
tavalla  ajoi  omia  etujaan.  Se  halusi  saada  Ahvenanmaan  ja  yritti- 
kin sitä  tämän  jälkeen  käyttäen  hyväkseen  ahvenalaisten  oikeutettua 
pyrkimystä  itsemääräämiseen.  —  Kun  asia  myöhemmin  tuli  Kansain 
Liitossa  esille,  osasi  valkoinen  Suomi  antaa  imperialisteille  parem- 
mat takeet  —  kuten  siitä  jo  nyt  alkaa  esiintyä  paljastuksia  —  niin 
että  Kansain  Liitto  tuomitsi  saaret  sille.  Nosket  ovat  tässä  asiassa 
esittäneet  v:n  1918  jälkeen  surkeaa  osaa:  lupasivat  ensin  suostua 
ahvenalaisten  kansanäänestykseen  —  10  vuoden  päästä,  mutta  pe- 
ruuttivat senkin.  Kommunistit  O.  V.  Kuusinen,  J.  Lumivuokko,  A. 
Vallenius  ym.  julkaisivat  1920  Ruotsin  lehdissä  kirjelmän,  jossa  tun- 
nustivat ahvenalaisten  itsemäärääisoikeuden  ja  kehottivat  näitä  ryh- 
tymään itse  toimiin  sen  toteuttamiseksi. 

"Tiedonantajan"  ensimäisessä  numerossa  on  allekirjoittaneen 
sähkösanoma  Ruotsin  meriministerille,  sos.dem.  vapaaherra  E.  Palms- 
tjernalle,  jonka  huomiota  kiinnitin  siihen,  että  valkoiset  saavat  aseita 
Ruotsista  ja  kehotin  toimimaan  niin,  ettei  Ruotsi  esiintyisi  taantu- 
muksen tukena  Suomessa.  Vastausta  ei  saatu,  mutta  myöhemmin 
selvisi,  että  tämä  "toveri"  oli  sallinut  ruotsalaisten  sotalaivain  saat- 
taa läpi  Ruotsin  saariston  saksalaisia  laivoja,  jotka  kulettivat  aseita 
ja  jääkäreitä  Vaasan  hallitukselle.  —  Näin  esiintyivät  ruotsalaiset 
sosdemit  Suomen  työväen  teurastajien  apureina. 

Ruotsin  edustajana  Helsingissä  oli  hra  W.  Ahlström,  joka  kävi 
miltei  joka  päivä  puheillani  esittämässä  muistutuksia.  Hän  vaati 
myös  itselleen  viipymätöntä  pääsyä  puheilleni  "ainoana  diplomaat- 
tina" kaupungissa.  Oli  näet  charge  d'affaires.  Keskustelumme  oli- 
vat ulkonaisen  kohteliaat,  vaikka  ei  aina  ihan  ystävälliset.  Kun  tuli 
tunnetuksi,  että  hän  oli  ennen  sodan  alkua  salasähkösanomilla  aut- 
tanut Svinhufvudia  aseistamispuuhissa,  herätti  se  punakaartilaisissa 
pahaa  verta,  kuten  luonnollista.  Ja  hän  itsekin  katsoi  parhaaksi  il- 
moittaa, että  on  kutsuttu  pois.  Sai  passinsa  ja  lähti ;  tilalle  jäi  toinen, 
joka  oli  tietenkin  samanlainen.  —  Ruotsin  lähetystö  teki  lahtareille 
suuren  palveluksen  välittämällä  Kirkkonummella  saarroksissa  ole- 
vain suojeluskuntalaisten  antautumisen  sekä  valvoi  niiden  kohtelua. 
Kun  konsulit  pyysivät  lisää  tuollaisia  valtuuksia,  vastattiin  heille  tov. 
K.  Mannerin  allekirj ottamalla  kirjelmällä,  jossa  osotettiin  millaista 
on  vankien  kohtelu  valkoisten  puolella  ja  kysyttiin,  mitä  he  ovat 
siellä  tehneet  niiden  kansainvälisten  sopimuksien  noudattamiseksi, 
joista  he  meille  puhuvat.  —  Sivumennen  huomautettakoon,  että  jo 
kumouksemme  alkupäivinä  selostettiin  Kansanvaltuuskunnan  leh- 
dessä kansainväliset  säännökset  vankien  kohtelusta  ja  oli  punakaarti 
saanut  siinä  suhteessa  selvät  ohjeet.  Kansalaissodan  luonteesta  joh- 
tuu, että  tällaisia  sääntöjä  ei  tarkalleen  noudateta  —  siinä  toimivat 
joukot  ovat  aluksi  vapaaehtoisia  eivätkä  tunne  keskuksen  antamain 
sääntöjen  velvoitusta  samalla  tavalla  kuin  säännöllisen  armeijan  so- 
tilaat. Valkoiset  ovat  pitäneet  ympäri  maailman  ääntä  niistä  väkival- 
lantöistä,  joita  eräät  punakaartilaiset  tekivät.  Että  sellaista  tapahtui, 
johtui  osaksi  siitäkin  syystä,  että  kaartilaiset  nähdessään  vallankumo- 
usoikeuksien  laskevan  vapaiksi  heidän  vangitsemiaan  lahtareita,  otti- 
vat oikeuden  omiin  käsiinsä.  Siis  väärinkäsitetty  lempeys  keskuksen 
puolelta  johti  joissakin  tapauksissa  tarpeettomaan  väkivaltaan  rivi- 
miesten  puolelta;  —  emme  puhu  mitään  niistä  teoista,  joilla  on  ilmei- 
sen hulikaaninen  luonne  ja  joista  punakaartiin  tunkeutuneita  heitti- 
öitä rangaistiin,  usein  kuolemalla.  Joka  tapauksessa  ovat  punaisella 
puolella  tapahtuneet  väkivallanteot  vain  pisara  meressä  verrattuna 
siihen  mielettömään  teurastukseen,  jonka  valkoiset  panivat  toimeen, 
kostaen  työväenliikkeen  henkilöille,  sellaisillekin,  jotka  eivät  ottaneet 
osaa  kumoukseen.  Se  herätti  paheksumista  ulkomaalaisten,  jopa  eräi- 
den porvarillistenkin  ainesten  taholta. 

Saksan  sekaantuminen. 

Yksi  tuntuva  virhe  punaisen  Suomen  ulkopolitiikassa  on  merkit- 
tävä —  se  että  ei  pantu  kyllin  huomiota  Brestin  rauhanneuvotteluille, 
jotka  olivat  käynnissä,  kun  taistelumme  alkoi.  Tosin  ne  kyllä  pian 
päättyivät  tov.  Trotskin  kuuluisalla  "emme  allekirjoita  —  lopetam- 
me sodan"  tempuilla,  josta  oli  seurauksena,  että  ne  ehdot,  jotka  kui- 
tenkin oli  allekirjoitettava,  tulivat  meihinkin  nähden  epäedullisemmat 
kuin  olisivat  olleet  edelliset,  (kts  O.  V.  Kuusisen  kirjotusta  "Kom- 
munisti", N  :o  3,  1925).  Mutta  kuitenkin  olisi  pitänyt  valppaammin 

seurata  Saksan  toimia  ja  yrittää  toimenpiteitä,  jotka  ehkä  olisivat 
voineet  sen  tuloa  ehkäistä,  tai  viivyttää. 

Ei  voi  sanoa,  että  olisimme  olleet  Saksan  sekaantumisen  vaaraa 
huomaamatta;  se  oli  yhtenä  vaikuttimena  niillä  meistä,  jotka  mar- 
raskuussa epäröivät  ottaa  valtaa.  Sillä  vedet  olivat  auki  ja  —  ku- 
ten eräs  Suomen  porvarilehti  kerskuu  —  "Suomenlahdella  liehuvat 
sellaisen  maan  laivain  liput,  joka  osaa  pitää  järjestystä"  (sitaatti 
muistista).  Osa  punasista  piti  tätä  vaaraa  olemattomana;  sanoivat: 
mitä  ne  tänne  tulisivat,  onhan  Saksa  tunnustanut  Suomen  itsenäi- 
syyden! Tällainen  johtui  tietysti  imperialismin  puuttuvasta  ymmär- 
tämisestä. Suomi  oli  Saksalle  sodan  alusta  asti  ollut  yksi  mahdolli- 
nen toimialue,  sieltä  käsin  kun  voisi  opereerata  Pietaria  vastaan. 
Myöhemmin  kun  Muurmannin  rata  oli  valmistunut,  kasvoi  tietysti 
Saksan  kiinnostus,  mutta  tilanne  muilla  rintamilla  ei  sallinut  sen 
panna  riittävää  huomiota  tälle.  Suomen  aktivistit  olivat  väliin  ihan 
epätoivoiset,  kun  ei  heidän  suunnitelmansa  täysin  luonnistanut.  Mutta 
kun  sitten,  lokakuun  vallankumouksen  jälkeen,  Suomen  suurporva- 
risto  oli  heittänyt  arpansa  Saksan  puolelle  ja  sen  edustajat  tarjosi- 
vat riittävät  lunnaat,  lähti  Saksa  Suomeen. 

Maalisk.  alkupuolella  saatiin  siitä  ensi  tiedot.  Helsingistä,  pu- 
naisten törkeän  laiminlyönnin  johdosta,  oli  Svinufvud  päässyt  kar- 
kaamaan —  vieden  mukanaan  jäänmurtaja  "Tarmon" ;  ja  teki  Ber- 
liinissä kaupat.  Helmik.  21  p.  ("S.  Vap.  S."  III  siv.  443)  muo- 
dostettiin keisarin  käskystä  laivue,  joka  kolmena  ryhmänä  lähti  Suo- 
meen. Maalisk.  5  p.  saapui  Westfalen  Ahvenanmaalle.  Tietysti 
vaikutti  tieto  saksalaisten  tulosta  lamauttavasti.  Täysi  työ  oli  jo  puo- 
lustautumisessa upseerien  johtamia  valkoisia  vastaan.  Tunnettiin  että 
taistelu  harjaantuneita  imperialistisen  armeijan  joukkoja  vastaan 
kävisi  ylivoimaiseksi.  Tässä  oli  kyllä  jonkun  verran  liioittelua,  sillä 
kuten  punakaartilaiset  sitten  sanoivat :  "pystyy  se  luoti  saksalaiseen- 
kin". Ja  saksalaisten  päällikkö,  kreivi  Goltz  on  itse  kirjassaan  myön- 
tänyt, että  punaset  pitivät  monin  paikoin  puoliaan  ihmeteltävällä  vim- 
malla. 

Kansanvaltuuskunta  kyllä  ryhtyi  toimenpiteisiin.  Sen  edustajina 
kävivät  lehtori  G.  Boldt,  R.  Österman  ja  Y.  Laine  Ahvenanmaalla. 
Niille  oli  taattu  loukkaamattomuus  ja  täytyi  suomalaisten  lahtarien 
tyytyä  hammasten  kiristyksellä  osottamaan  mieltään  läheteille.  Maa- 
lisk. 16  p.  esittivät  he  asiansa  saksalaisten  päällikölle,  joka  selitti 
heidän  tulleen  "Suomen  hallituksen"  pyynnöstä  ja  olevan  tehtävänsä 
pitää  järjestystä  Ahvenanmaalla.  Politiikasta  ei  ruvennut  keskuste- 
lemaan, mutta  lupasi  lähettää  Kansanvaltuuskunnan  tiedot  hallituk- 
selleen. Harkinnan  jälkeen  katsottiin,  ettei  tuollaisesta  kirjeenvaih- 
dosta olisi  hyötyä. 

Saksalaisten  maihinnousu  Hangossa  aiheutti  sen,  että  Kansan- 
valtuuskunnan oli  siirryttävä  Viipuriin,  josta  Punakaartin  Helsin- 
gin päämaja  huhtik.  4  p.  joukoille  tiedotti.  Ja  tähän  oikeastaan 
päättyykin  ulko-osastomme  toiminta.   Allekirj ottanut  joutui  Pieta- 

riin  Suomen  komiteaan,  koska  ainoa 
"ulko-asia"  nyt  oli  sieltä  käsin  avus- 
tus ja  evakuoimistoimet.  —  Tosin  he- 
räsi ulkopoliittinen  kysymys  vielä 
Kansanvaltuuskunnan  viimeisen  edel- 
lisessä istunnossa  Pietarissa  huhtik. 
27  p.  siten  että  O.  Tokoi  joidenkin 
muiden  kannattamana  nosti  kysymyk- 
sen, että  olisi  liityttävä  ympärysval- 
toihin. Tokoi  olikin  ollut  englanti- 
laisten kanssa  keskusteluissa  ja  oli 
pari  viikkoa  tätä  ennen  Viipurissa 
tehnyt  ympärysvaltoihin  liittymiseh- 
dotuksen  kansanvaltuutettujen  ja  pu- 
nakaartin päälliköiden  kokouksessa, 
mutta  oli  se  hylätty.  Nyt  uudisti  hän 
ehdotuksensa  ja  lähti  seuraavana  päi- 
vänä Moskovaan.  Siellä  sai  hän  ko- 
mitealta, jolle  valtuudet  oli  siirretty, 
luvan  mennä  etsimään  Arkangelin 
puolesta  sahalaitoksia,  mihin  pakolai- 
sia saataisiin  töihin.  Hän  oli  suunni- 
tellut retken  puj  antaakseen  englanti- 
laisten puolelle,  jotka  pian  sen  jälkeen 
valtasivat  Arkangelin  ja  Muurman- 
nin. Siten  sai  hän  tilaisuuden  ryhtyä 
provokatooriseen  työhönsä  Venäjän  suurta  vallankumousta  vastaan. 
Muurmannin  radan  varrella  oli  muodostunut  suomalainen  legiona, 
jota  muodostaessa  vastuunalaisia  punaisia  oli  mukana,  kun  englan- 
tilaiset eivät  silloin  vielä  esiintyneet  vihollisina  ja  suostuivat  avusta- 
maan punakaartilaisia  Suomen  lahtareita  vastaan.  Legionaa  ei  kos- 
kaan saatu  lähtemään  Neuvosto-Venäjää  vastaan,  mikä  on  sille  ikui- 
seksi kunniaksi.  Samoin  kuin  on  Tokoille  ikuiseksi  häpeäksi,  että 
hän  koetti  houkutella  suomalaisia  pois  Neuvosto- Venäjältä  sen  vi- 
hollisten puolelle,  jota  petturillista  menettelyä  äskettäin  ilmestyneessä 
O.  V.  Itkosen  kirjassa  "Murmannin  suomalainen  legioona"  koete- 
taan esittää  suurena  valtiomiestekona.  Englantilaiset  eivät  vapautta- 
neet Suomen  työläisiä  valkoisten  ikeestä,  vaikka  he  kyllä  hyväksyi- 
vät suomalaiset,  porvarit  ja  sosdemit,  vasalleikseen  kun  nämä  siksi 
innolla  tarjoutuivat.  Sen  sijaan  on  Tokoin  parjaama  Neuvosto- 
liitto yhä  kaikkien  maailman  sorrettujen  vapausliikkeiden  keskus  ja 
tukikohta. 

Ystäviä  ja  "ystäviä"  länsimaissa. 

Niitä  oli,  vaikka  ei  vielä  ollutkaan  kommunistipuolueita  eikä 
Kommunistista  Internationalea.  Zimmervald-Internationalen  "Kan- 
sainvälinen Sosialistinen  Komissioni"  Tukholmassa  julkaisi  helmik. 


Tämä  pyylevännäköinen  mies  on  Oskari 
Tokoi,  joka  vallankumouksen  jälkeen  in- 
nokkaasti liehakoi  englantilaisia,  kohoten 
everstiksi  ja  alkoi  solvata  Venäjän  neu- 
vostovaltaa. 

6  p.  julistuksen,  jossa  erikoisesti  selostetaan  Suomen  työväen  tais- 
telua. —  Ruotsin  vas-sos-dem-puolueen  edustajat  Z.  Höglund  (myö- 
hemmin kavaltaja)  ja  O.  Grimlund  sekä  norjalainen  Egede-Nissen 
olivat  läsnä  Kansanvaltuuskunnan  istunnossa  helmikuun  alkuopuolel- 
la.  Ruotsalaiset  toverit  olivatkin  uskollisimpia  ystäviämme  länsimais- 
sa. Ne  julkaisivat  oikeita  tietoja,  paljastivat  Ruotsin  porvarien  ja 
brantingilaisten  pelin  Suomen  työläisiä  vastaan  ja  ottivat  veljelli- 
sesti vastaan  Ruotsiin  tulleet  pakolaiset.  —  Samoin  Norjan  ja  osal- 
taan Tanskan  toverit. 

Saksassa  puolustivat  Suomen  työväen  asiaa  riippumattomat  ja 
spartakuslaiset.  Valtiopäiväin  valiokunnassa  panivat  vastalauseensa 
Suomen  retkeä  vastaan  ja  kesäk.  25  p.  lausui  Haase,  että  on  mieltä 
masentavaa,  kun  saksalaisia  sotilaita  on  käytetty  porvariston  har- 
vainvallan pelastamiseksi.  Mutta  aika  tulee,  jolloin  Suomen  työväki 
ja  talonpojat  tekevät  tiliä  herrainsa  kanssa,  eikä  silloin  tule  saksa- 
laiset joukot  herrain  avuksi.  —  Eräät  toverit  ovat  kertoneet,  että 
Saksassa  oli  ollut  tekeillä  aktiivisiakin  toimenpiteitä  Suomen  retken 
ehkäisemiseksi  ja  kuului  niillä  olleen  osittaista  menestystäkin.  Ei 
ole  kuitenkaan  vielä  onnistuttu  saamaan  asiasta  lähempiä  tietoja. 
Joku  sotilas  oli  kieltäytynyt  lähtemästä  Suomeen  ja  rangaistukseksi 
siirretty  ulommille  tulilinjoille. 

Yhä  laajempien  piirien  huomio  kiintyi  Suomen  asiaan,  kun  tuli 
tietoja  porvariston  verisestä  terrorista  vierailla  aseilla  saadun  voiton 
jälkeen.  Sveitsin  työväenpuolueen  kokous  heinäk.  1918  lausui  jyrkän 
vastalauseensa  Suomen  työväen  veristä  kuristamista  vastaan.  Sveit- 
sin työväki  kohottaa  äänensä,  sanotaan  päätöslauselmassa,  vieraiden 
sotilasvoimien  sekaantumista  vastaan  riippumattoman  maan  yhteis- 
kunnalliseen taisteluun,  joukkomurhia  ja  vangitsemisia  vastaan,  jotka 
tuhoavat  Suomen  työväenluokkaa. 

Kyllä  tiesimme,  että  meillä  oli  runsaasti  ystäviä  Amerikassa, 
vaikka  emme  onnistuneetkaan  pääsemään  yhteyteen  niiden  kanssa. 
Onnellinen  sattuma  antoi  tilaisuuden  pyytää  tov.  Nuortevaa  edusta- 
jaksemme. Olimme  Tokoin  kanssa  Amerikan  lähettilään  Frances'in 
puheilla  Pietarissa.  Tilaisuuden  järjesti  meille  ev.  Robbins.  Pu- 
huimme Amerikasta  Skandinaviaan  tulleista  viljalasteista,  joita  pyy- 
simme toimittamaan  meille  eikä  Saksan  ystäville.  Lähettiläs  lupasi- 
kin —  vaikka  ei  siitä  kystä  tullut.  —  Samalla  matkalla  tapasin  ame- 
rikalaisia,  jotka  sanoivat  voivansa  toimittaa  perille  sähkösanoman 
Nuortevalle,  ja  niin  pääsi  alkuun  hänen  hyödyllinen  toimintansa,  josta 
hän  tässäkin  teoksessa  kertoo. 

Elonmerkkinä  Amerikasta  on  "Tiedonantajassa"  maalisk.  21  p. 
oleva  tov.  J.  W.  Ahlquistin,  Canadan  Suomalaisen  Järjestön  puolesta 
allekirjoittama,  sähkösanoma:  "Syvällä  myötätunnolla  olemme  seu- 
ranneet teidän  urhoollista  taisteluanne.  Toivoen  teille  lopullista  voit- 
toa, tahdomme  auttaa  teitä." 

Oli  siis  todellisia  ystäviä,  mutta  oli  myös  "ystäviä",  s.  o.  susia 
lammasten  vaatteissa.  Voimme  hyvin  ymmärtää,  että  vallankumouk- 

semme  oli  murheellinen  tosiasia  Hj.  Brantingille  ja  hänen  luutnan- 
teilleen. Olivathan  he  koettaneet  omilleen  uskotella,  että  vallanku- 
mous kuuluu  jo  menneisyyteen.  Ja  nyt  —  ihan  lahden  takana  jo 
tapeltiin!  Ja  osotti  Ruotsin  työväki  ilmeistä  sympatiaansa  punaisille. 
Moisesta  "väärinkäsityksestä"  pitää  tehdä  loppu,  päätteli  Branting. 
Hän  pani  alulle  välityshomman,  josta  on  edellä  puhuttu.  Ja  hän 
lähetti  Suomeen  s.d.  puolueen  toimikunnan  ja  valtiopäiväryhmän 
edustajina  G.  Mollerin  sekä  Ammattijärjestön  puheenjohtajan  Arvid 
Thorbergin.  Niiden  mukaan  panemassaan  kirjeessä  lausuu  hän  mm. 
että  "Ruotsin  työväenpuolueen  keskuudessa  odotetaan,  että  Suomen 
sosialistinen  työväenluokka  ei  asettuisi  torjuvalle  kannalle  Suomelle 
tuhoavan  sisällissodan  selvittämistä  kohtaan".  —  Kuten  edellä  olem- 
me nähneet,  hylkäsi  lahtarihallitus  ilman  muuta  tuollaisen  esityksen. 
(Sovittelua  hommasi  myös  Suomessa  Valpas  ym.  Kun  siitä  kysyt- 
tiin mieltämme,  osotimme  että  "sovinto"  tulisi  työväen  kannalta  ky- 
symykseen vain  ehdoilla,  joita  lahtarit  eivät  hyväksy.  Olemme  edellä 
nähneet,  millaisia  ystäviä  olivat  nämä  Ruotsin  nosket.  He  olisivat 
kyllä  välittäneet  sovinnon  —  ja  vaatineet  vastapalvelukseksi  Ahve- 
nanmaan Ruotsille.  Sen  voi  sanoa  heidän  sen  jälkeisen  politiikkansa 
perusteella.) 

Ruotsalaisten  sosdemien  mukana  tuli  Suomeen  myös  Tukholman 
pormestari  Carl  Lindhagen,  tunnettu  humanisti.  Hän  lähti  matkalle 
vas-s.d. -puoluejohdon  tahtoa  vastaan;  hallitus  oli  estänyt  Z.  Hög- 
lundin tulon.  Ja  päähuolena  oli  Lindhagenilla  Pellinkiin  paenneitten 
lahtarien  pelastaminen.  Kävi  niitä  sieltä  etsimässäkin,  mutta  ei  liene 
löytänyt;  olivat  piiloutuneet  tai  lähteneet  pyrkimään  Viroon,  johon 
joku  lienee  päässytkin.  Suomen  vallankumouksellisen  proletariaatin 
taistelun  tukemisesta  ei  tämäkään  "toveri"  välittänyt;  hän  onkin  sit- 
temmin hakeutunut  takasin  noskelan  isänkotiin. 

Sopii  myös  mainita,  että  me  otimme  tovereina  vastaan  myös 
erään  virolaisen  delegation,  jossa  johtajana  oli  M.  Martna.  Hän 
oli  ollut  Helsingissä  ja  sitten  "Työmiehen"  kirjeenvaihtajana  Sveit- 
sissä. Esiintyi  toverina  ja  lieneekin  selostanut  kumoustamme  sym- 
paattisesti ulkomailla.  Matkusti  tovereineen  länsimaille  hankkimaan 
tunnustusta  "demokraattiselle  tasavallalle" ;  me  tiedämme  nyt,  mil- 
lainen siitä  tasavallasta  sitten  tuli  —  ja  Martna  yhä  sen  toimihen- 
kilöitä. —  Me  kehotimme  heitä  puhumaan  asiastaan  Venäjän  Neu- 
vostohallituksen kanssa.  Tämäkin  juttu  osottaa,  kuinka  epäselvät 
olivat  vielä  käsitykset  kansainvälisen  sosialismin  eri  ryhmien  todel- 
lisesta sisällöstä. 

Mutta  pianpa  niitä  kylmät  tosiasiat  selventävät.  Venäjällä  sain 
käsiini  Saksan  noskelehden  "Vorwärtsin"  huhtik.  24  p.  numeron. 
Siinä  valitetaan,  että  heidän  "täytyy  sekaantua  Suomen  sisäiseen, 
suureksi  osaksi  punakaartin  aiheuttamaan  sekamelskaan",  mutta  toi- 
vovat kuitenkin,  että  "Suomi  on  vastaisuudessa  elävä  kanssamme 
pysyvässä  rauhassa  ja  ystävyydessä !"  —  Tuon  käsiin  saatuani,  tou- 
kokuun lopulla,  purin  sen  johdosta  tuntemani  suuttumuksen  kirjo- 

tukseen,  jossa  ennustetaan,  että  "ei  ole  sitä  roistontyötä,  missä  sak- 
salaiset hallitussosialistit  eivät  olisi'  mukana".  Me  tiedämme  nyt,  että 
tämä  on  täysin  toteutunut. 

Lopuksi. 

Vielä  on  yhtä  ja  toista,  mikä  muistuu  mieleen,  kun  sen  aikuisia 
papereita  selailee.  Mutta  tila  ei  salli  enää  niihin  tarkemmin  puuttua. 
Mainitsen  vain  vielä  niistä  konsuleista,  että  joidenkin  kanssa  olisi 
ollut  hyvinkin  tähdellisiä  asioita.  Esim.  Amerikan  konsulin  Thornwell 
Haynes'in  kanssa  keskusteltiin  Tampereen  kenkätehtaiden  käyntiin 
saamisesta ;  niiden  koneet  kun  olivat  kenkätrustin  omaisuutta.  Elin- 
tarvekysymys  olisi  aiheuttanut  hyvinkin  vakavia  neuvotteluja,  sillä 
nälkä  uhkasi  maata  ja  Siperiasta  voitiin  saada  viljaa  vain  hitaasti ; 
pian  olisi  se  tyyten  katkennut,  kun  syntyi  tsekkoslovakkien  rintama. 

—  Viimemainituista  muistuu  mieleen,  että  kumouksemme  loppuai- 
kana oli  puhetta  niiden  ottamisesta  meidän  rintamalle  taistelemaan 
saksalaisia  vastaan.  Kuvitelkaapa  millaiseksi  olisi  muodostunut  ku- 
moustilanne,  jos  ne  eivät  olisikaan  muodostaneet  Uralin  rintamaa, 
jonka  sitten  antoivat  Koltshakille,  vaan  muodostaneet  —  vaikka  esim. 
Karjalan  kannaksen  rintaman  Pietaria  vastaan !  —  Ei  se  mahdotonta 
olisi  ollut,  jos  sinne  olisivat  päässeet.  Täperällä  saattaa  usein  olla 
suurten  asiain  kohtalo.  Siksi  vaaditaankin  meiltä  tarkkuutta  pienis- 
säkin asioissa. 

Eräillä  konsuleilla  oli  varsin  vaatimattomia  toivomuksia.  Norja- 
lainen oli  ystävällinen  ukko,  jonka  toivomus  oli  olla  rauhassa  ja  saada 

—  valkoista  leipää.  Eräs  suomalainen  konsuli  kävi  pyytämässä  tur- 
vaa öisiä  vieraita  vastaan,  jotka  venäläisten  matruusien  puvussa, 
"anarkisteina"  harjottivat  pakkoluovutuksiaan  —  ei  vallankumouksen 
laskuun,  mutta  omaan  tiliinsä.  Kaikille  konsuleille  oli  tullut  ihmeel- 
linen halu  lähetellä  kuriireja  joka  laivassa.  Ja  —  "kuriireina"  oli 
tavallisesti  Suomen  porvarillisia,  jotka  siten  yrittivät  livistää  Ruotsiin. 
Ja  joku  pääsikin.  Mutta  pian  täytyi  ilmoittaa  esim.  Persian  konsu- 
lille, herru  Liliukselle,  että  Persialla  ei  mahda  olla  niin  kovin  kii- 
reellisiä asioita  länsimaiden  kanssa. 

Huvittava  —  ja  opettava  —  on  juttu  Ranskan  konsulin  asia- 
miehistä.  Minulle  oli  eräänä  iltana  tullut  syntinen  halu  nukkua  ko- 
tonani yksi  yö.  Mutta  ei  kulukaan  pitkää  aikaa,  ennen  kun  on  auto 
talon  edustalla  ja  alaovelle  kolkutetaan.  Menin  avaamaan.  Puna- 
kaartilaisia. Sanovat  että  on  heti  tultava  heidän  mukaansa,  heillä 
kun  on  "Ranskan  konsuli  satimessa".  No  mikäs  —  lähdettävä  oli. 
Ajettiin  Vuorimiehenkadulle,  jossa  oli  Helsingin  punakaartin  tie- 
dustelu-osasto. Sen  kanssa  ei  oltu  oikein  hyvissä  väleissä,  ne  kun 
harjottivat  omalaatuistaan  "porvarien  verottamista."  Ottivat  kiinni 
herrasmiehiä  —  jotka  epäilemättä  olivat  valkoisia  —  ja  sitten  las- 
kivat vapaaksi  "takuita  vastaan".  —  Epäilin  siis,  että  oli  jotain 
tämän  tapaista.  Mutta  ei  ollut  aivan  niin.  Siellä  oli  Ranskan  kon- 
suli ja  kaksi  "liikemiestä".  Pojat  olivat  myyneet  niille  platinana  — 

pussin  haulia,  ja  syyttivät  nyt  niitä  keinottelusta.  Konsuli  oli  tuotu 
sinne,  kun  miehet  selittivät  ostelevansa  platinaa  Ranskan  hallituksen 
laskuun.  Hän  selitti  nyt,  että  maassa  on  platinaa,  jota  ympärysvallat 
ovat  tuoneet  tänne.  Nyt  uhkaavat  ne  joutua  saksalaisten  käsiin  ja 
siksi  ostelee  hän  niitä  pois  hallituksensa  laskuun.  Tietääkseni  ei 
tällainen  liikkeenharjotus  ollut  vielä  dekreetillä  kielletty,  ja  kun  ha- 
lusin olla  Ranskan  kanssa  hyvissä  väleissä,  mietin  mitä  olisi  tehtävä. 
—  Alkoi  kuulustelu,  mutta  kun  kaartilaiset  yrittivät  kuulustella  pi- 
dätettyjä kovin  "kollektiivisesti",  kutsuin  ne  etuhuoneeseen,  jossa  so- 
vimme, että  vain  puheenjohtaja  kuulustelee  ja  muut  esittävät  kysy- 
myksensä hänen  kauttaan.  Joka  tapahtui  täydessä  järjestyksessä. 
Konsuli  puhui  englanninkieltä  ja  sillä  tultiin  toimeen.  Lopuksi  so- 
vittiin, että  miehet  pääsevät  vapaiksi,  kun  konsuli  takaa,  että  tulevat 
vallankumousoikeuden  eteen,  joka  asian  ratkaisee.   Sille  myös  luo- 


Punakaartilaisosasto  marssimassa.  Kun  uljaannäköinen  punakaarti- 
laisjoukkue  marssi  reippaassa  tahdissa,  sykähtelivät  työläisten  sy- 
dämet ilosta  ja  porvaristo  vapisi. 


vutetaan  rahat.  Sopimus  oli  mennä  rikki,  kun  kaartilaiset  vaativat 
konsulin  takausta  kirjallisesti  ja  hän  taas  kiivaasti  selitti,  että  kun 
ranskalainen  antaa  sanansa,  niin  sen  pitää  riittää.  Pojat  tyytyivät 
tulkintaani,  että  kun  lupaus  on  annettu  minun  läsnäollessani,  on  se 
riittävä.  Herrat  olivat  tyytyväiset,  saivat  seuraavana  päivänä  pöy- 
täkirjan ranskan  kielellä.  Alaoikeus  kai  ratkaisi  jutun  niitä  vastaan, 
mutta  ylioikeus  niiden  hyväksi.  Mutta  rahoja  ei  liene  ennätetty  mak- 
saa; lienevätkö  valkoiset  suorittaneet. 

Vieraiden  lähdettyä  juttelimme  poikien  kanssa,  miten  ulkolaisiin 
on  suhtauduttava.  He  ymmärsivät  sen  jutun  täydelleen.  Mutta  sitä 
eivät  tahtoneet  ymmärtää  miksi  heillä  ei  ole  oikeutta  ottaa  pidätetyiltä 
takuurahoja.  Selittivät,  että  heidän  laitoksensa  ei  tule  hallitukselle 
maksamaan  mitään.  Minä  selitin  heille,  että  he  saavat  hakea  palkka- 
rahansa ja  kulunsa  Kaartin  päämajan  kautta,  yksityinen  "finansi- 
oiminen"  on  kielletty.  —  Suurin  osa  heistä  lienee  jäänyt  pakkoluo- 
vuttamine  tavaroineen  lahtarien  käsiin.  —  Tämä  tapaus  muistutti 

elävästi,  kuinka  tärkeä  on  kumouksessa  kurinalainen  erikoiskomitea. 

Kun  ne  konsulit  niin  ahkerasti  kävivät  kuriiripapereita  hake- 
massa, heräsi  minussakin  halu  lähettää  kuriireja  matkaan.  (Oli  virhe 
että  en  pannut  sitä  alun  alkaen  ehdoksi  heidän  kuriiriensa  matka- 
luville.)  Mutta  eihän  meidän  kuriireja  missään  vastaanotettu.  To- 
veri A.  Vallenius  yritti  eri  teitä,  mutta  tuli  takasin.  Eräs  hollanti- 
lainen sikaaritehtailija,  joka  oli  radikaali  ja  oli  käynyt  meillä  jo  sodan 
aikana,  sai  minulta  kuriiripaperit,  mutta  oli  heittänyt  ne  mereen 
ennen  Ruotsin  rantaa.  Luin  Ruotsin  lehdistä  sellaisen  pilajutun  "Si- 
rolan kuriirista".  —  Opetus :  vallankumouhallitus  voi  saada  vissiä 
etuja,  kun  osaa  sovelluttaa  periaatetta :  palvelus  palveluksesta. 

Passin  hakijoista  voisi  vielä  jutella.  Niitä  oli  runsaasti.  Oli 
ulkolaisia  ja  suomalaisia.  Sisä-asiain  osasto  kyllä  ratkasi,  kuka  saa 
maasta  matkustaa,  mutta  paljon  oli  niitä  meidänkin  vaivoina.  Ja 
annettiinhan  niille  lupia.  Kuuluu  joku  Kerenskin  ministerikin  sitä 
tietä  menneen,  ehkä  joku  "korkeampikin".  Epäilyttävä  oli  muuan 
saksalainen,  joka  sanoi  olevansa  "pasifisti"  ja  pyrkivänsä  länsimaille 
"rauhan  asiaa  ajamaan".  Saattoi  olla  sotavanki,  saattoi  myös  olla 
vastavallankumouksellinen;  näytti  "säikähtäneeltä".  Hän  ennusteli 
meille,  että  Saksa  sotataitonsa  sääntöjen  mukaan  tulee  "rullaamaan" 
meidän  rintamamme  itää  kohti.  Ei  käynyt  juuri  niin. 

Muuan  norjalainen  liikemies  oli  keinotellut  itselleen  pari  miljoo- 
naa ruplaa  ja  pyrki  niiden  kanssa  kotipuoleensa.  Rahat  pantiin  kon- 
sulin läsnäollessa  juhlallisesti  Suomen  Pankin  holviin  odottamaan 
lähempiä  selvityksiä,  mistä  olivat  kotoisin. 

Kaikista  näistä  oli  puuhaa,  enimmän  kuitenkin  niistä  jotka  pyr- 
kivät rintaman  läpi.  Joukko  englantilaisia  upseereja  oli  hankkinut 
Mannerheimilta  luvan  mennä  valkoisen  Suomen  kautta  kotimaahansa, 
ja  me  lupasimme  niille  pääsyn.  Mutta  punakaarti  ei  ollut  samaa 
mieltä.  Kuten  luonnollista  tuottaa  tuollainen  sotatoimille  haittaa. 
Mutta  kyllä  siitä  yksi  englantilainen  lähetys  meni.  Toijalassa  oli 
myös  Ranskan  lähettilään  juna  Venäjältä,  mutta  niille  ei  voitu  jär- 
jestää läpikulkua.  Palasivat  Venäjälle,  asettuivat  Vologdaan  ja  te- 
kivät paljon  pahaa.  Parempi  olisi  ollut  lähettää  ne  pois. 

Ja  tähän  voin  lopettaakin.  Meidän  kumouksemme  ulkopoliittisista 
kokemuksista  ei  nyt  enää  ole  paljoa  hyötyä,  kun  on  sen  jälkeinen 
Neuvostoliiton  rikas  kokemus  siltä  alalta.  —  Suurin  opetus  on,  että 
pieninkin  maa  voisi  tehdä  suuren  kansainvälisen  hyödyn  vallanku- 
moukselle, jos  se  kunnolla  hoidetaan.  Nyt  sai  Mannerheim  tilaisuuden 
kehua,  että  hän  on  pysäyttänyt  "bolshevismin  vallotusretken  länsi- 
maille". Se  on  totta,  mutta  —  ulkopolitiikkamme  vika  se  ei  suu- 
restikaan ollut,  sillä  se  politiikka  oli  niin  pientä. 


Leningrad,  toukok.  15  p.,  1927. 


Yrjö  Sirola. 

Pukkilan  vallankumousoikeuden  istunto  maaliskuun  20  p:nä   1918.   1 — 5  puheenjohtaja  ja 
oikeuden  jäsenet,  6  yleinen  syyttäjä,  7  kirjuri,  8 — 9  haastemies  ja  vahtimestari. 


Vallankumousoikeudet  Suomessa  v.  1918 

Meidän  työläisvaltiotamme  vuodelta  1918  nimitetään  väliin  Suo- 
men Neuvostotasavallaksi.  Se  ei  ole  täsmällinen  nimitys.  Voisi  sa- 
noa, että  se  oli  työväenjärjestöjen  tasavalta.  Puolueeseen  ja  ammat- 
tiliittoihin —  joista  meidän  valtiojärjestömme  suurin  piirtein  katsoen 
muodostui  —  kuului  kyllä  valtava  määrä  kaupunki-  ja  maalaistyö- 
väkeä,  vieläpä  torppareitakin.  Mutta  ne  eivät  olleet  kumminkaan 
riittävän  laajat  järjestöt,  voidakseen  sulkea  syliinsä  kaikki  työtä- 
tekevät joukot.  Eikä  niistä  sitä  paitsi  muutenkaan  ole  sellaisinaan 
valtiotamuodostaviksi  järjestöiksi.  Puolueen  muuttuminen  valtiojär- 
j estoksi  ja  sen  häviäminen  pois  luokan  johtavana  etujoukkoja,  on 
taas  piirre,  jolla  ei  ole  mitään  yhteistä  vallankumouksellisen  marxi- 
laisuuden kanssa. 

Meidän  oikeuslaitoksemmekin  muodostuivat  tietenkin  muun  val- 
tiojärjestömme mukaisiksi :  —  niistä  tuli  järjestyneen  työväen  oi- 
keuksia, eikä  kansanoikcuksia  kuten  Neuvostoliitossa,  missä  oikeus- 
laitoksenkin tarkoituksena  on  vetää  kaikki  työtätekevät  joukot  mu- 
kaan valtion  hallintoon. 

Vallankumousoikeuksia  koskevan  lain  2  §  :n  mukaan  —  jonka 
lain  Suomen  Kansanvaltuuskunta  julkaisi  helmik.  1  p  :nä  —  perustet- 
tiin vallankumousoikeudet  seuraavalla  tavalla:  "Jäsenten  asettami- 
nen niihin  sekä  yleisen  syyttäjän  määrääminen  tapahtuu  kunnan  jär- 
jestyneen työväen  toimesta,  joko  välittömästi  yhteisessä  kokouksessa 
tai  paikallisen  edustajalaitoksen  kautta,  missä  sellainen  on."  Edel- 
leen sanotaan  3  §  :ssä :  "Vallankumousoikeuteen  kuuluu  puheenjoh- 

taja  sekä  vähintäin  4  jäsentä,  joiksi  valitaan  rehellisiksi  ja  oikeudel- 
lisiksi tunnettuja,  työväen  luottamusta  nauttivia  henkilöitä." 

Vallankumousoikeudet  siis  valittiin  lain  mukaan  valtiollisesti  ja 
ammatillisesti  järjestyneitten  työläisten  kokoukissa,  väliin  sos.-dem. 
puolueen  kunnallisjärjestön  kokouksissa,  Helsingissä  Työväenjärjes- 
töjen eduskunnan  kokouksessa,  eräin  paikoin  kuitenkin  yleisen  val- 
lankumouksessa valitun  kunnallisneuvosten  toimesta. 

Meidän  vallankumouksemme  ei  kehittynyt  loppuun  saakka  pro- 
letaarista demokratiaa.  Mutta  sen  sijaan  liittyi  siihen  useita  sosiali- 
ja  porvaridemokratian  tartuttamia  heikkouksia.  Marxilais-leniniläisen 
teoretisen  selvyyden  ja  määrätietoisuuden  puuttuessa  sai  toimintam- 
me haparoivan  luonteen.  Se  vika  oli  oikeudenkäytössämmekin. 

Vallankumousoikeutemme  tehtävät  suunnittelimme  liian  laajaksi : 
Äskenmainitun  lain  1  §  :ssä  määritellään,  vallankumousoikeuksien  tar- 
koituksena olevan  "käsitellä  asioita,  jotka  sisältävät  rikoksen  vallanku- 
mousliikettä ja  kansan  perustamaa  uutta  järjestystä  vastaan,  taikka 
muun  rikoksen". 

Tämän  mukaan  olivat  oikeutemme  tarkoitetut  ensi  kädessä  "val- 
lankumoustribunaaleiksi".  Se  selittää  muuten  niiden  kiireellisen  pe- 
rustamisenkin:  —  tuli  saada  aikaan  luja  proletaarinen  järjestys  sen 
sissisotatilanteen  asemasta,  mitä  porvaristo  yritti  ylläpitää  työväen- 
vallan  muodostuttuakin. 

Todellista  vallankumoustribunaalia,  joka  Neuvostovallassa  toimi 
kansanoikeuden  rinnalla,  ei  vallankumousoikeudestamme,  ikävä  kyllä, 
kuitenkaan  muodostunut.  Se  oli  ja  pysyi  kansanoikeuden  kaltaisena. 
Ne  muut  tehtävät,  mitä  oikeuksillamme  tuli  poliittisten  juttujen 
lisäksi,  olivat  yhtenä  syynä  niiden  halpaantumiseen. 

Niiden  käsiteltävinä  oli  alusta  alkaen  muutkin  rikosjutut.  Ja  maa- 
lisk.  13  p:nä  annetulla  asetuksella  laajennettiin  vallankumousoikeuk- 
siemme  toimialaa  vielä  siten,  että  niiden  tuli  ottaa  ratkaistavakseen 
nekin,  ennen  kihlakunnan-  ja  raastuvanoikeuksien  toimialaan  kuu- 
luneet asiat,  jotka  eivät  niiden  tehtäviin  kuuluneet  ensinmainitun  lain 
mukaan.  Tämä  laajennus  johtui  käytännön  syistä,  vallankumous- 
oikeuksien  tehtyä  kyselyjä  sanottujen  asiain  käsittelyjärjestyksestä. 
Samalla  asetettiin  maalisk.  13  päivän  lain  kautta  oikeuksiemme  hoi- 
dettavaksi myös  maistraattien  ja  järjestysoikeuksien  tuomioistuin  ja 
ulosottoasiat.  —  Näin  laajennettuja  tehtäviä  varten  tuli  vallanku- 
mousoikeuksien kuitenkin  asettaa  erityisiä  osastoja. 

Oliko  tämän  viimemainitun  asetuksen  antaminen  virhe?  Ilmeisesti 
se  ei  ollut  virhe.  Sitä  edellytti  vallankumouksellisen  käytännön  tarve. 
Mutta  virhe  oli  siinä,  että  kun  nähtiin,  minkälaisiksi  laitoksiksi  — 
kansanoikeuksiksi  —  vallankumousoikeutemme  muodostuvat,  ei  niit- 
ten rinnalle  luotu  uutta,  erikoista  tuomioistuinta  poliittisten  juttujen 
käsittelyä  varten. 

Kuten  myöhemmin,  yksityiskohtaisemmasta  kuvauksesta  näemme, 
ei  vallankumousoikeuksistamme  todellakaan  ollut  —  kuten  ei  Neu- 
vosto-Venäjälläkään kansanoikeudesta  —  poliittisten  juttujen  käsit- 

telijäksi.  Viimeksimainitut  vaativat  aivan  erikoislaatuisen,  Neuvosto- 
Venäjän  vallankumousiribunaalien  ja  erikoiskomiteoitten  kaltaisen 
terävän  ja  joustavan  järjestön. 

Meidän  on  käsiteltävä  vallankumousoikeuttamme  kansanoikeutena 
eikä  vallankumoustribunaalina,  jollaista  laitosta  meiltä  itse  asiassa 
kaikesta  huolimatta  puuttui.  Sellaisena  tarkastelkaamme  sitä  edelleen : 

Tuomio  peruste  ja  rangaistukset :  Millä  perusteella  vallankumo- 
usoikeus  langettaa  tuomionsa,  siitä  sisälsi  6:s  §  sen  aivan  oikean 
määritelmän,  että  oikeus  itse  päättää,  mitkä  todisteet  ja  tosiseikat  se 
katsoo  riittäviksi  tuomion  perusteeksi,  ottaen  huomioon  määrättyjä 
seikkoja,  "myöskin  sen,  missä  määrin  rikos  loukkaa  työtätekevän 
kansan  etuja  vallankumouksen  menestyksestä". 

Rangaistuksiksi  määritellään  7  §  :ssä :  "varoitus,  rahasakko,  vi- 
rasta eroittaminen  tahi  omaisuuden  tai  vapauden  menettäminen"  jne., 
niin  monta  lajia  rangaistuksia  yhdellä  kertaa  kuin  oikeus  harkitsee 
oikeaksi.  —  "Kuolemanrangaistusta  tai  kidutusta  älköön  rangais- 
tuksena käytettäkö."  —  Tämä  oli  kuolemanrangaistukseen  nähden 
joutavaa  jopa  vahingollistakin  hempeyttä.  Sillä  kuitenkin  tahdottiin 
torjua  se  hillitön  provokatoorinen  yllytys,  jota  porvaristo  oli  käyt- 
tänyt mobilisoidessaan  joukkojansa  —  etenkin  talonpoikaisjoukkoja 
—  punaisia  vastaan,  syyttäen  meitä  mitä  kauneimmiksi  julmureiksi 
ja  murhamiehiksi.  Ja  Buharin  sanoo,  että  "proletaarisen  oikeuden 
käytäntö  osoittaa  suurta  suvaitsevaisuutta  vihollisiinsa  nähden  yh- 
teiskunnan nousevissa  luokissa,  joilla  on  tulevaisuus,  samalla  kun 
nähdään  suuri  oikeudenkäytön  julmuus  kuolevissa  luokissa".  — 
Nämä  sanat  sopivat  hyvin  niin  meidän  kuin  muihinkin  työväenval- 
lankumouksiin. 

Tuomaritoimeen  nähden  antoi  oikeusasiani  osasto  ohjeita,  joissa 
sanottiin  m. m. :  "Tuomarin  tulee  olla  inhimillinen  mutta  ei  hem- 
peämielinen.  .  .  Älköön  missään  tapauksessa  annettako  oikeudenkäy- 
tön kompastua  vanhojen  turhantarkkojen  muotojen  ja  kaavamai- 
suuksien tavoitteluun,  vaan  olkoon  oikeus,  kuten  sen  nimikin  kuuluu, 
vallankumousoikeus,  omantunnon  ja  kansan  väärentämättömän  oi- 
keustajunnan tarmokas  tuomioistuin". 

Tuomio  voitiin  julistaa  ehdolliseksi,  kuten  oikeuden  oli  muuten- 
kin koetettava  tuomioillaan  "estää  ja  vähentää  rikollisuutta".  Sa- 
malla tuli  —  tuomarinohjeitten  mukaan  —  vallankumousoikeuden 
"oikeamielisyydellään  hankkia  kansan  luottamus  ja  kannatus".  — 
Valitusoikeus  oli  vissinlaatuisissa  asioissa  ylioikeuteen,  jonka  Työ- 
väen Pääneuvosto  asetti. 

Oikeustoimitsi joina  oli  kussakin  oikeudessa  yleinen  syyttäjä  sekä 
Helsingissä  vallankumousprokuraattori  —  viimemainittuun  toimeen 
sattui  kykenemätön,  haluton  ja  luihu  mensheviikki,  herra  Matti  Tur- 
kia.  —  Muita  toimitsijoita  olivat  järjestys-  ja  ulosottomiehet. 

Juttuja  panivat  vireille  punaisen  kaartin  tiedusteluosastot,  milii- 
silaitokset,  y.m.  viranomaiset  ja  yksityiset  kansalaisetkin. 

Koko  oikeuslaitos  ei  sitonut  kovinkaan  paljoa  vallankumoukseni- 

sia  voimia.  Kansanvaltuuskunnan  oikeusasiani  osastossa  oli  kansan- 
valtuutettujen  lisäksi  vain  pari  teknillistä  henkilöä,  edelleen  oli  pro- 
kuraattorivirasto,  oikeusasiain  osastoon  liitetty  lainvalmistelukunta 
ja  ylioikeus.  Kaikissa  näissä  oikeusasiain  osaston  laitoksissa  henki- 
lökuntaa yhteensä  noin  25. 

Mitä  vankiloihin  tulee,  asetettiin  niihin  —  samoin  kuritushuonei- 
siin ja  kasvatuslaitoksiin  —  komisarien  ohella,  henkilökunnan  valit- 
semia vankilaneuvostoja  —  3-jäsenisiä  työpaikkakomiteoja.  ■ —  Tämä 
pyrkimys  komiteain  ja  neuvostojen  kautta  vetää  mukaan  asiainhoi- 
toon  itse  työntekijät  kaikilla  eri  aloilla,  oli  muuten  vallankumoukses- 
samme yleinen  piirre,  joka  osoitti  tarvetta  laajentaa  suppeahkoa  työ- 
läisdemokratiaamme. 

Väärien  porvarillisten  luokkatuomioitten  nojalla  vankiloissa  is- 
tuvia työväenluokan  jäseniä  ryhdyttiin  vankilaneuvostojen  y.m.  an- 
tamien lausuntojen  nojalla  vapauttamaan;  porvarioikeuksien  tuomiot 
yleensä  vähennettiin  puoleen. 

V r  ällänkin  n  o  us oikeuksien  käytännöllisestä  toiminnasta. 

Vallankumousoikeudet  toimivat  useimmissa  kunnissa  noudattaen 
oikeusasiain  osaston  antamia  ohjeita.  Vihatun  porvarillisen  oikeu- 
den tilalle,  joka  pohjautui  —  ja  pohjautuu  Suomessa  edelleenkin  — 
aina  vuoden  1734  lakiin  saakka,  ja  missä  sydämettömät  porvaristuo- 
marit  ja  juristi-verenimijät  porvarillisine  raatimiehineen  ja  suur- 
talonpoikaisine  lautamiehineen  olivat  vuosisatoja  istuneet  työläisiä  ja 
torppareita  röyhkeästi  sortamassa,  —  sen  tilalle  tuli  nyt  känsäkou- 
raisten  työläisten  oma  oikeus.  Ja  se  työläisoikeus  tuomitsi  työläis- 
käsityksensä  mukaan. 

Mitenkä  vallankumousoikeutemme  käytännössä  toimivat,  siitä 
esitän  seuraavassa  pari  kuvausta.  Ensinnäkin  Helsingin  vallankumo- 
usoikeuden  I  osaston  yleisen  syyttäjän  tov.  R.  A.  Aarnion  kuva- 
uksen, jonka  hän  on  antanut  tätä  kirjoitustani  varten: 

"Valkoisen  lahtarivallan  alaisessa  osassa  Suomea  riehui  Manner- 
heimin verinen  terrori,  aseettoman  työväen  teurastus,  koko  siellä  ole- 
van työväestön  vankeus  ja  omaisuuden  ryöstö.  Punaisen  rintaman 
sisäpuolella  taas  provoseerasi  porvaristo  edesvastuutonta  ainesta  veh- 
keilemään  punaisen  hallituksen  y.m.  vallankumouselinten  auktoritee- 
tin ja  vallan  kukistamiseksi.  Oli  välttämätöntä  muodostaa  nopeasti 
vallankumousoikeudet.  Helsingissä  valitsi  kaupungin  Työväenjär- 
jestöjen eduskunta  —  järjestyneitten  työläisten  neuvosto  —  val- 
lankumousoikeuden  I  osaston;  myöhemmin  valittiin  lisää  II  ja  III 
osasto. 

Vallankumousoikeus  toimi  kansan  syvien  rivien  oikeudentunnon 
ja  sosialistisen  käsityksen  mukaan,  osoittamatta  armeliaisuutta, 
mutta  haluamatta  myös  kostoa.  Vastuussa  toiminnastaan  oli  oikeus 
vallankumouselimille,  lähinnä  Työväenjärjestöjen  eduskunnalle. 

Vala  poistettiin  uskonnollisuuteen  perustuvana.  Todistajien  tuli 

oikeuden  edessä  lausua:  Omantuntoni  mukaan  vakuutan  oikeuden 
edessä,  että  puhun  totta,  ilman  omaa  etua  tai  toisen  painostusta.  — 
Väärästä  todistuksesta  seurasi  vankeusrangaistus.  Syytetyllä  oli  oi- 
keus käyttää  puolustusasiamiestä,  ketä  hyvänsä,  paitsi  ei  sellaista, 
joka  oli  silloin  itse  syytteenalaisena.  Yleisellä  syyttäjällä,  syytetyllä 
tai  hänen  valtuutetullaan  oli  oikeus  tuomioon  tyytymättömänä  ve- 
dota ylioikeuteen. 

Oikeus  otti  tarkoin  huomioon,  minkälaisissa  oloissa  syytetty  oli 
rikoksen  tehnyt,  mitä  kouluja  hän  oli  käynyt,  minkälainen  oli  hänen 
taloudellinen  ja  yhteiskunnallinen  asemansa,  miten  on  syytetty  saa- 
nut kootuksi  rikkautensa,  mistä  johtuu  ehkä  hänen  köyhyytensä  jne. 
Ei  ainakaan  Helsingin  kaupungin  Vallankumousoikeuden  I  osastolla 
kukaan  muu  syytetyistä  kuin  2  ammattivarasta  valittaneet,  että  heitä 
olisi  pahoin  pidelty  tai  pakoitettu  tunnustuksiin  kuulustelussa. 

Vallankumousoikeus  langetti  tuomion  ainoastaan  jos  syyte  oli 
todistettu.  Korkein  tuomio  poliittisissa  jutuissa  oli  12  vuotta  kuri- 
tushuonetta ja  omaisuuden  takavarikoiminen.  Tehdaskapitalisteja, 
yksityisiä  ja  yhtiöitä  vastaan  käytettiin  korkeimpana  tuomiona  koko 
teollisuuden  kiinteän  ja  irtaimen  omaisuuden  menetystä  valtiolle. 
Tehtailijoihin,  osakeyhtiöihin  ja  kartanonomistajiin  kohdistuvat  syyt- 
teet käsitteli  ja  ratkaisi  oikeus  siinäkin  tapauksessa,  vakkei  vastaaja, 
jolle  haaste  oli  toimitettu,  ollutkaan  saapunut  oikeuteen  vastaamaan. 
Tämänluontoisista,  omaisuuden  menetystä  koskevista  syytteistä  jul- 
kaistiin haaste  sanomalehdissä.  Suurin  osa  näistä  suurkapitalisteista 
oli  valkoisen  rintaman  takana;  mitä  oli  punaisella  alueella,  olivat 
ne  aktiivisia  vastavallankumouksellisia.  Yleensä  koko  porvaristo 
koetti  saada  teollisuuden  ja  liikenteen  pysähtymään,  talouden  rappio- 
tilaan ja  työväestön  nälkäkuolemaan.  Nämä  porvariston  hankkeet 
teki  tyhjäksi  kuitenkin  vallankumousoikeus  y.m.  vallankumouselimet. 
Esim.  suurimmassa  osassa  punaista  Suomea  oli  raskas  teollisuus 
käynnissä,  vaikka  kansalaissota  riehui  ympärillä. 

Rikosoikeudellisiakin  syytteitä  oli  paljon,  mutta  ne  —  etupäässä 
varkausjuttuja  —  olivat  perintöä  ennen  vallankumousta  olleelta 
ajalta.  Sillä  vallankumousajalla  tapahtui  Helsingissä  rikoksia  häm- 
mästyttävän vähän,  vaikka  porvaristo  koettikin  provoseerata  edesvas- 
tuutonta ainesta  häiriöihin.  —  Siviiliasioita  ehti  oikeus  käsitellä  vain 
muutaman ;  avioerojuttuja  oli  pari,  jokunen  avoliiton  vahvistamis- 
toimitus. 

Työläisyleisöä  oli  oikeudenistuntoja  runsaasti  seuraamassa,  ja 
osoitti  se  yleensä  hyväksyvänsä  tuomiot.  Pikkuporvarillisissakin  pii- 
reissä herätti  vallankumousoikeus  arvonantoa." 

Että  vallankumousoikeudet  toimivat  maaseuduilla  heikommin,  sitä 
osoittaa  seuraava  kuvaus  Kotkan  seudun  vallankumous  oikeuksista. 

Niitä  perustettiin  useimpiin  kuntiin,  toisiin  vasta  maaliskuun 
lopulla.  Niissä  oli  usein,  paitsi  puheenjohtajaa,  kirjuria  ja  yleistä 
syyttäjää,  myös  yleinen  puolustusasianajaja,  lisäksi  haastemiehet, 
joina  kuitenkin  useimmin  toimivat  järjestyksenvalvojat. 

Varkaus-,  ryöstö-  yms.  omai- 
suusrikos juttuihin  sovelluttivat  oi- 
keudet tavallisesti  ehdonalaisuus- 
periaatetta  ;  yleisiä  naisia  tuomittiin 
työvankeuteen.  Yleensä  käsitteli- 
vät oikeudet  maaseudulla  —  val- 
lankumouksen viime  viikkoinakin 
—  runsaasti  kaikenlaisia  omaisuus- 
rikos- ja  siviilijuttuja. 

Takavarikoitujen  elintarpeitten 
myynnistä  ja  rajahintain  ylittämi- 
sestä tuomittiin  talonpoikia  sak- 
koihin —  100—500  mk.  —  Salatut 
ja  ilmisaadut  viljat  tuomittiin  me- 
netetyksi. Elintarvekulassi  pääsi 
1,000  mk.  sakolla. 

Suuret  yhtiöt,  kuten  Hallan  ja 
Karhulan,  jotka  eivät  toteutta- 
neet Kansanvaltuuskunnan  päätös- 
tä palkanmaksusta  suurlakkoa j al- 
ta, tuomittiin  palkat  maksamaan 
sekä  lisäksi  johtokunnan  jäsenet 
ja  johtajat  5,000  markan  sakkoon. 
Vertauksen  vuoksi  mainittakoon, 
että  S.  Osuuskauppain  Keskuskun- 
ta Helsingissä  tuomittiin  samanlaisesta  rikoksesta  palkat  maksamaan 
sekä  20,000  mk.  sakkoa. 

Hallayhtiön  henkilökunta,  joka  teki  saboteerauslakon,  tuomittiin 
toimista  eroitetuksi  ja  häädettäväksi  yhtiön  huoneista.  Samanlaisesta 
saboteerauksesta  tuomittiin  Helsingissä  parikymmentä  postivirkaili- 
jaa vuodeksi  vankeuteen.  Kotkassa  tuomittiin  saboteeraavat  opetta- 
jat eroitetuksi  toimistaan. 

Eräässä  tapauksessa  —  Iitissä  —  tuomittiin  talollinen  työläis- 
murhan  avustamisesta  y.m.  vastavallankumouksellisesta  toiminnasta 
1,000  mk.  sakkoon.  Miehikkälässä  jätettiin  vastavallankumoukselli- 
sesta toiminnasta  syytetty  talonpoika  "ehdonalaiseen  vapauteen",  jo- 
hon samassa  vallankumousoikeudessa  jätettiin  myös  eräs  talonpoika, 
joka  osoittautui  valkokaartin  tiedoitta  jaksi  ja  avustajaksi.  Anjalan 
papin  poika  jätettiin  vastavallankumouksellisena  "paikallisen  valvon- 
nan alaiseksi". 

Useissa  paikoin  tuomittiin  paenneiden  talonpoikain  talot  mene- 
tetyiksi valtiolle.  Viipurin  maalaiskunnassa  tuomittiin  kaksi  toimit- 
tajaa vankeuteen  sodan  loppuun  saakka  sekä  1,000  mk.  sakkoon 
lahtarien  aktiivisesta  avustamisesta.  Samoin  vankeusrangaistukseen 
ja  3,000  mk.  sakkoon  eräs  maisteri  syyllisenä  "kauheaan  veljesveren 
vuodattamiseen".  Kotkassa  tuomittiin  samoin  vangiksi  sodan  ajaksi 
eräs  talonpoika  ja  kamreeri. 


Nuori  punakaartilainen. 

Ylläolevat  kuvaukset  antavat  käsityksen  vallankumousoikeuksien 
toiminnasta.  Yleensä  antoivat  ne  maaseudulla  lievempiä  tuomioita 
kuin  kaupungeissa.  Talonpoikia  kohtaan  oli  Kotkan  seutujen  vallan- 
kumousoikeuksissa  havaittavissa  varsin  lieviä  tuomioita.  Mainitta- 
koon muuten  tässä  yhteydessä,  että  talonpoikia  ja  pienviljelijöitä  otti 
Kyminlaaksossa  osaa  punakaartiin  ensi  aluksi  tuskin  ollenkaan ; 
mutta  vallankumouksen  loppupuolella  havaittiin  muutos  niiden  al- 
kaessa vähitellen  liittyä  punakaartiin. 

Vallankumous  oikeutemme  verrattuna  Neuvostovallan 
oikeuksiin. 

Voidaksemme  saada  perusteellisen  käsityksen  vallankumousoi- 
keuksiemme  hyvistä  ja  huonoista  puolista,  ja  saada  oppia  vastaisen 
varalle,  on  meillä  syytä  verrata  niitä  Neuvostovallan  senaikaisiin  oi- 
keuselimiin. 

Kun  meillä  Suomessa  yritettiin  saada  kaksi  kärpästä  yhdellä  is- 
kulla —  yhdistettynä  vallankumousoikeudessa  kansanoikeus  ja  vallan- 
kumoustribunaali  — ,  niin  toimivat  Neuvostovallassa  kummatkin  pro- 
letaarisen oikeuden  alat  erikseen. 

Vallankumoustribunaaleja,  perustettiin  tammikuusta  1918  aikain, 
yksi  kuhunkin  lääniin.  Kansanoikeuksille  jäivät  kriminaali-  y.  m.  ei- 
poliittiset  rikokset,  mutta  vallankumoustribunaalit  yhdessä  erikois- 
osastojen kanssa  käsittelivät  vastakumouksellisten,  spekulanttien, 
suurten  virkarikollisten  y.m.s.  asiat.  Vallankumoustribunaaleissa  oli 
yhtenä  jäsenenä  läänin  erikoiskomitean  kollegion  jäsen,  toisen  jäsenen 
ja -puheenjohtajan  nimitti  läänin  toimeenpaneva  komitea.  Rangaistus- 
määrää  ei  oltu  rajoitettu,  tuomiot  olivat  lopulliset. 

Tämän  ohella  oli  vallankumouksellisia  sotatribunaaleja,  jotka  tuo- 
mitsivat myös  siviiliväkeä  sotatilaan  julistetulla  alueella.  Edelleen  oli 
muitakin  erikoistribunaale j a. 

Erikoiskomiteat  perustettiin  1918  taistelemaan  vastakumoukselli- 
sia,  keinottelijoita  ja  virkarikollisia  vastaan,  ja  oli  niillä  omat  aseelli- 
set joukko-osastonsa. 

Korkeinta  rangaistusmäärää,  ampumista,  ruvettiin  käyttämään 
luokkataistelun  kiihtyessä  kevättalvella  1918  ja  langettivat  näitä  tuo- 
mioita erikoiskomiteat  ja  vallankumoustribunaalit.  Oikeus  tuomita 
kuolemaan  poistettiin  näiltä  laitoksilta  tammikuussa  1920. 

Kansanoikeuksia  alettiin  joukkojen  itsensä  toimesta  perustaa  loka- 
kuun vallankumouksen  tapahduttua  jo  ennen  mitään  dekreettiä  por- 
varisdemokratisen  oikeuslaitoksen  hajoittamisesta,  joka  julkaistiin 
joulukuulla  1917.  Puheessaan  huhtik.  29  p:nä  1918  lausui  tov.  Lenin, 
että  kansanoikeudet  olivat  silloin  vielä  tavattoman  heikot.  ''Tuntuu 
siltä,  ettei  vielä  ole  lopullisesti  murrettu  sitä  suurtilallista  ja  porvaris- 
ton orjuuden  ajalta  perittyä  kansan  käsitystä,  että  oikeus  on  jotain 
virallista,  käsittämätöntä.  Ei  ole  riittävästi  tietoisuutta  siitä,  että  oi- 
keus on  elin  nimenomaan  koko  köyhälistön  vetämiseksi  valtion  hallin- 

toon  (sillä  oikeustoiminta  on  yksi  valtion  hallinnon  tehtävistä),  että 
oikeus  on  proletariaatin  ja  köyhimmän  talonpoikaiston  vallan  elin,  — 
että  oikeus  on  kuriin  kasvattamisen  keino." 

Tässä  Leninin  lausunnossa  ilmenevät  määritelmät  ovat  kansan- 
oikeuden  perusperiaatteet.  Kansantuomarit  nimittää  läänin  toimeen- 
paneva komitea,  joka  vahvistaa  kansanlautamiestenkin  luettelon,  jon- 
ka laativat  ammattiliitot,  kyläneuvostot  y.m.  joukko  järjestöt.  Kukin 
lautamies  vapautuu  otettuaan  osaa  kuuteen  oikeusistuntoon ;  hänellä 
on  samat  oikeudet  kuin  tuomarilla.  —  Löytyy  vielä  läänin-  ja  yli- 
oikeudet sekä  prokuraattorivirasto. 

Kansanoikeuden  on  tuomitessaan  otettava  huomioon  syytetyn  yh- 
teiskunnallinen asema,  sivistyneisyys  j.n.e.  Se  on  —  lain  asettamissa 
rajoissa  —  vapaa  määräämään  rangaistuksen  sosialistisen  oikeuskäsi- 
tykensä  mukaan.  Kaikessa  oikeudenkäytössä  on  sen  palveltava  työtä- 
tekevien joukkojen  etuja. 

Muodollisten  todistusten  sitomatta  on  se  oikeutettu  itse  määritte- 
lemään todistukseksi  riittävät  asiat.  Valaa  ei  käytetä.  Koko  oikeus- 
laitos tähtää  rikollisten  kasvattamiseen  yhteiskunnalle  hyödyllisiksi 
kansalaisiksi,  ja  käyttää  se  myös  ehdonalaisia  tuomioita. 

Jos  nyt  vertaamme  tässä  vain  lyhyesti  selostettuun  Neuvostovallan 
oikeuslaitokseen  meidän  vallankumousoikeuksiamme,  huomaamme 
helposti  yhtäläisyydet  ja  eroavaisuudet.  Niihin  yleisiin  oikeudenkäyt- 
töperiaatteisiin  nähden,  mihin  vallankumousoikeutemme  nojasi,  ei  se 
suurestikaan  eronnut  Neuvostovallan  kansanoikeudesta.  Se  oli  yhtä 
tietoisesti  luokkaoikeus,  eikä  pyrkinytkään  vetoamaan  porvarillisen 
demokratian  yhdenvertaisuus-  y.m.  aatteisiin.  Samalla  lailla  sekin  no- 
jasi tuomarien  työläiskäsitykseen  muodollisten  todisteitten  asemasta. 
Ei-poliittisiin  rikollisiin  nähden  oli  tietoisesti  esillä  kasvatusnäkö- 
kohdat,  j.n.e. 

Miksei  oikeutemme  pyrkinyt  koko  työväen  ja  pienviljelijäin 
joukon  vetämiseen  valtion  oikeusalallakin  ilmenevään  hallintoon,  siitä 
olen  alempana  maininnut. 

Luomalla  sellaisen  oikeuden,  mikä  vallankumousoikeutemme  itse 
asiassa  oli,  täyden  vastakohdan  porvarilliselle  oikeudelle,  osoitti  Suo- 
men proletariaatti  tähdänneensä  syvään  yhteiskunnalliseen  kumouk- 
seen, vaikkakaan  sillä  ei  ollut  vielä  silloin  vallankumouksellisen  marxi- 
laisuuden ja  leninismin  kirkkaita  majakoita  tietä  näyttämässä. 

Eroavaisuutena  Neuvostovallan  senaikaisiin  oloihin  nähden  oli,  että 
meillä  sama  oikeus  käsitteli  poliittiset  ja  ei-poliittiset  jutut.  Kun  niitä 
ei  eroitettu  eri  osastoille,  edelleen  kun  oikeuksissamme  vallitsi  sosiali- 
demokratiasta peritty  hempeys  ja  kun  vallankumousoikeuksiemme 
rinnalla  ei  ollut  päättäväisiä  vallankumouksellisia  erikoisosastoja,  niin 
tulos  oli,  että  oikeutemme  saivat  asioita  kätensä  täyteen  ja  halpaan- 
tuivat.  Erikoisosastoina  yrittivät  meillä  toimia  punaisen  kaartin  tie- 
dusteluosastot. Mutta  ollen  asetetut  sotilaallisia  tehtäviä  varten, 
omaamatta  keskitystä  y.  m.  syistä  eivät  ne  pystyneet  puhdistamaan 
selkäpuolta  riittävässä  määrässä.  Kun  tämä  tuli  selväksi,  perusti  Kan- 

sanvaltuuskunta  oman  tiedusteluosastonsa.  Mutta  sitä  ei  kehitetty 
sellaiseksi  voimakkaaksi  laitokseksi  omine  osallisine  voimineen  j.n.e. 
—  kuin  Neuvostovallan  erikoisosastot  olivat. 

Vallankumousoikeutemme  kyllä  tehtaita  ja  maatiloja  takavarikoi- 
malla ja  yleenä  joukkojen  omaa  luomistyötä  ilmaisten  sekä  järjestystä 
rakentaen,  auttoi  puolestaan  vallankumouksen  asiaa.  Mutta  toiselta 
puolen  sen  lievät  tuomiot,  väliin  vastavallankumouksellisista  tihutöis- 
täkin antavat  sakkopäätökset,  herättivät  tyytymättömyyttä  punaisen 
kaartin  jyrkemmissä  aineksissa.  Ja  lahtarit  kävivät  yhä  röyhkeim- 
miksi. 

Vallankumousoikeuksien  liian  lievien  tuomioitten  johdosta  antoi- 
kin Kansanvaltuuskunta  maalis-  ja  huhtikuun  vaihteessa  julistuksen, 
jossa  sanotaan:  Koska  porvaristo  pyrkii  yhä  enemmän  vastavallan- 
kumoukselliseen vehkeilyyn,  ovat  Punaisen  kaartin  sota-  ja  kenttä- 
oikeudet  sotatoimien  alueella  oikeutetut  tutkimaan  ja  tuomitsemaan 
virkamiesten  y.  m.  vastavallankumouksellisten  ainesten  saboteeraus- 
y.  m.  rikokset  vallankumoustaistelua  vastaan.  "Missä  taasen  vallan- 
kumousoikeudet  tuomitsevat  tällaisia  rikoksia,  on  niiden  kiihtyvän 
taistelutilanteen  johdosta  rikosta  käsitellessä,  tuomioissa  ja  tuomioi- 
den täytäntöönpanossa  noudatettava  sotaoikeuden  mukaista  nopeutta 
ja  ankaruutta." 

Vallankumousoikeuksia  ei  kuitenkaan  saatu  kehitettyä  vallan- 
kumoustribunaaleiksi ;  ne  pysyivät  alusta  aikain  loppuun  saakka  kan- 
sanoikeuksina. 

Loppupäätelmänä  on  todettava,  että  meidän  vallankumousoikeu- 
temme puutteistaan  ja  heikkouksistaan  huolimatta  edusti  uutta  yhteis- 
kuntaa. Proletariatin  diktatuurin  aines  ilmeni  siinä  selvästi :  sillä  oli 
avoimesti  luokkaluonne.  Suomen  vallankumouksellinen  proletariaatti 
tulee  käyttämään  hyväkseen  sen  antamaa  kokemusta.  Vallankumouk- 
sellisen kansanoikeuden  rinnalle,  johon  saa  esimerkin  omasta  vallan- 
kumouksestamme 1918,  on  asetettava  vallankumoustribunaali  ja  eri- 
koisosasto, joista  taas  saa  esimerkin  Neuvostovallasta  1918-19.  Ensi 
kerralla,  kun  vallankumouksen  ratsut  ravaavat  Suomen  niemellä,  tul- 
laan lahtareita  tuomitsemaan  eri  paikassa  kuin  "yhteisen  kansan  jäse- 
niä." Sellainen  etuoikeus  tuleekin  sitten  olemaan  porvariston  viimei- 
nen etuoikeus. 

Petroskoissa,  toukokuulla  1927. 

L.  Letonmäki. 

Miten  rautatieliikenne  järjestettiin 

(Artturi  Siveniuksen  laajemmista  käsikirjoituksista  "Pakolais-muistelmia 
Neuvosto- Venäj  ältä."  ) 

HIUKAN  LUOKKASODAN  ALKAMISESTA. 

Julkisuudessa  on  ollut  usein  kysymys  siitä,  olisiko  Suomen  luok- 
kasota 1918  voitu  välttää.  Olisiko  ollut  minkäänlaista  mahdollisuutta 
kompromissiin  ennen  sen  alkua?  Ja  ennen  kaikkea,  oliko  kenelläkään 
edes  halua  sellaiseen? 

Sikäli  kuin  yksilö  omalta  kohdaltaan  voi  asiaa  arvioida  sen  tunte- 
muksen perusteella,  minkä  tilanteesta  voi  saada,  täytyy  sanoa,  että 
sitä  ei  voitu  välttää.  Viha  oli  niin  voimakas  kaikkialla,  että  sen  tunsi 
jokainen  jo  ilmassa.  Syyn  ja  seurausten  lahjomaton  laki  loi  tilanteen 
sellaiseksi,  että  se  oli  kiertämätön.  Ne  tuhannet  ja  sadat  tuhannet, 
jotka  aikoinaan  olivat  vääryyttä  kärsineet,  kilometritehtaan  pakka- 
sissa kurjistuneet,  tahtoivat  koetella  kerran  voimiaan  vihollisensa 
kanssa  ja  sitä  tietä  luoda  itselleen  tinkimättömän  elämänpohjan, 
jolla  seisoa  ja  jolle  rakentaa.  Ei  ollut  kysymys  lainkaan  maksimista, 
vaan  minimi  tahdottiin  kylläkin  saada  vahvalle  perustalle.  Tämä  siitä 
syystä,  että  työväki  vainusi  jäävänsä  kokonaan  osattomaksi  niistä 
voitoista,  mitä  se  luokkatietoisena  oli  ollut  mukana  hankkimassa  itse- 
näisyystaistelussa, vaikkakaan  se  ei  siinä  saanut  niin  suurta  marttyy- 
rikunniaa  kuin  porvari  Krestyn  matkoillaan.  Mutta  se  tiesi  kuiten- 
kin saman  asian  puolesta  tehneensä  paljon  työtä,  samalla  kun  se 
kärsi  nälkää,  vaikkakin  tsaarivalta,  taktillisista  syistä,  antoi  sen  olla 
vähän  höllemmissä  ohjaksissa. 

Sammumaton  oli  porvariston  viha  työväenluokkaa  kohtaan  eikä 
kestänytkään  kauan,  ennenkuin  se  tuotiin  julki.  Ja  se  oli  enemmän 
kuin  kukaan  osasi  aavistaa.  Työväestöstä  piti  sittenkin  aivan  toden 
teolla  tulla  paariasluokka,  jolla  olisi  vain  velvollisuuksia  eikä  mitään 
oikeuksia. 

Rehellinen  työläisvaisto  tunsi  tämän  ja  sielussaan  työväestö 
aavisti  porvariston  aseiden  hankinnasta  ja  "palokuntien"  perustami- 
sesta sekä  Saksan  jääkäriliikkeestä  saavansa  hirttonuoran,  joten  se 
sankoin  parvin,  omasta  alotteestaan,  keräytyi  maaseuduilta  liikekes- 

kuksiin,  vaatien  itselleen  aseita,  puolustautuakseen  porvareita  vas- 
taan, joilla  oli  aseita  ainakin  hyvin  alkuun  päästäkseen. 

Jos  yhteentörmäys  olisi  ollut  vältettävissä,  niin  olisivathan  sitä 
vastaan  silloin  nousseet  nekin,  jotka  nyt  suuriäänisesti  saarnaavat 
sitä  tyhmyyttä,  joka  nousussa  tehtiin,  kun  hävittiin.  Mutta  hekin 
nähtävästi  huomasivat  tilanteen  kehittyneisyyden  ja  vaikenivat,  kun 
pelkäsivät  vastarinnalla  saattavansa  itsensä  päätä  lyhemmäksi.  Vasta 
nyt,  kun  perästäpelaajien  ammattia  on  harjoitettu,  viritetään  syy 
toisten,  muka  "kommunistien"  hartioille,  joiden  olisi  pitänyt  nousta 
kansaa  hillitsemään  samaan  aikaan,  kun  nykyiset 


parjaajat  piileksivät  puukellareissa. 

Rehellinen  ja  kunnioitettava  oli  Eetu  Salin  vai- 
naja, joka  astui  "Kansanvaltuuskunnan  Tiedonan- 
tajan" palvelukseen,  sanoen,  ettei  hän  voi  jättää 
luokkaansa,  jonka  kanssa  on  niin  kauan  taistellut, 
ei  silloinkaan,  vaikka  se  hänen  läksy jensä  mukaan 
tekisi  "tyhmyyksiä."  Johtoon  asettuneet  henkilöt 
yrittivät  tehdä  minkä  taisivat,  vaikka  johtajan 
suuriarvoista  taitoa  ei  olisi  ollutkaan. 

Yleisestihän  oltiin  kompromissin  kannalla  kai- 
ken aikaa.  Maassa  oli  tuskin  yhtään  tietoista  kom- 
munistia. On  suotta  puhua  siitä,  että  periaatteelli- 
sesti täysin  selvä  ohjelma  olisi  työväestöllä  ollut 
luokkasodassa  ajettavanaan.  Mutta  porvareilla  se 
sensijaan  oli.  Luokkasota  tuli  kuin  tuulispää,  niin 
että  ani  harvat  kerkesivät  mitään  edes  ajatella, 
vielä  vähemmin  varustautua. 

Kuka   sitten   alkoi   luokkasodan;  Nykyinen 


Reipas  punakaarti-  sosialidemokraattinen  puolue  väittää,  että  sen 
alkoi  työväki.  Mutta  porvarien  historiat  taasen 
kertovat,  että  luokkasodan  aloite  oli  porvarien  käsissä.  "Suo- 
men Vapaussota"  näet  kertoo  aivan  avoimesti  silloisen  senaatin  pää- 
tökset kenraali  Mannerheimin  ottamisesta  ylimmäksi  päälliköksi  ja 
määrärahojen  luovuttamisesta  hänen  käytettäväkseen.  Lähtiessään 
Pietarista  oli  tämä  kenraali  itsekin  antanut  ymmärtää,  mikä  hänen 
Suomeen  matkustamisensa  perimmäisenä  tarkotuksena  oli.  Tähän 
käsitykseen  on  virallisten  asiakirjojen  perusteella  tultava.  Tätä  to- 
distaa parhaiten  sekin  seikka,  ettei  ainoatakaan  virkamiestä,  ainakaan 
pääkaupungissa,  potkittu  pois  tuoliltaan,  vaan  lähtivät  he  itse  joko 

piiloon  "maalaisserkku jensa"  luo  tai  rintamalle,  valkoisten  puolelle. 
Heitä  oikein  kaivattiinkin  hoitamaan  entisiä  tehtäviään,  mutta  ne 
kassat,  jotka  jo  aikoja  ennen  oli  varattu  korkeamman  virkamiehistön 
eläkkeitä  varten,  nehän  ne  houkuttelivat  herroja  "lomalle."  Rinta- 
malta saivat  he  tietenkin  lisää,  sikäli  kuin  osasivat  "veivata." 

Korkein  virkamiehistö  oli  siis  jo  aikoja  ennen  varannut  varoja 
ei  ainoastaan  toimivaa  armeijaa,  vaan  myös  taistelun  aikana  elätet- 
täviä, virkamiehiä  varten.  Maaseudulla  ja  pikkukaupungeissa  sitä- 
vastoin lienee  sattunut  tapauksia,  että  joku  vallesmannin  nappula  ja 
poliisikomisarius  heitettiin  ulos  virkahuoneistaan.  Kun  selviä  ohjeita 
ei  ollut,  niin  on  luonnollista,  että  menettely  kullakin  paikkakunnalla 
oli  sen  mukaista,  miten  vihatuksi  kukin  virkamies  oli  itsensä  ansioit- 
tanut. 

Rautaticlaitos  työväen  hallussa. 

Tällaisen  käsityksen  saa  luokkasodan  alkamisesta  tavallinen  rivi- 
mies, joka  yhtäkkiä  temmataan  —  kuten  niin  monia  toisiakin  — 
johtamaan  virastoa,  josta  herrat  olivat  lähteneet.  Tämän  kirjoittaja, 
joka  vanhan  ammattinsa  perusteella  sai  määräyksen  ruveta  järjestä- 
mään rautatieasioita,  lähtikin  toveriseurassa  helmikuun  1  p  :nä  kat- 
somaan oliko  rautatiehallituksessa  ketään,  kun  kukaan  "tirehtööri"  ei 
enää  suvainnut  vastata  puhelimeen.  Kun  saavuttiin  paikalle,  tavattiin 
vain  muutamia  vahtimestareita,  ja  joitakin  naisia,  kai  kolmisen  kap- 
paletta. Kun  viimemainitut  selittivät  myös  haluavansa  mieluummin 
lähteä  pois  kuin  jatkaa  työskentelyä,  niin  saivat  he  vapaasti  mennä. 
Vahtimestarit  eivät  sanoneet  itseänsä  irti  toimestaan.  Kun  sitten 
alettiin  paikkoja  tarkastella,  niin  huomattiin  kaikki  olevan  paikoil- 
laan, mutta  kaikki  laatikot  ja  kaapit  olivat  lukittuina,  joten  niitä  oli 
avattava  tiirikoilla  tai  murtamalla.  Kun  entisistä  haltijoista  ei  moni- 
kaan ilmoituksista  huolimatta  tuonut  avaimia,  oli  tämä  toimenpide 
välttämätön,  sillä  toiminta  täytyi  alottaa  entisten  sääntöjen  mukaan, 
entisiä  lomakkeita  ja  osaksi  leimasimiakin  käyttäen,  ennenkuin  asioi- 
den järjestyttyä  uusille  uomille,  kerittiin  siinäkin  suhteessa  ryhtyä 
toimenpiteisiin. 

Itsestään  on  selvää,  että  virkakoneistoa  täytyi  saada  kokoon. 
Senvuoksi  pantiin  sanomalehtiin  sitä  tarkoittava  ilmoitus.  Hakemus- 
papereita  tulikin  runsaasti,  mutta  hakijat  olivat  yleensä  nuoria, 
kokemattomia  ja  niukoilla  koulutiedoilla  varustettuja.  Herrat  virka- 
miehet, jotka  tietenkin  lukivat  ilmoitukset  myöskin,  lähettivät  pai- 

kanhakuun  muutamia  vähäjärkisiä,  narrattavia,  vanhoja  palvelijoi- 
taan, jotka  tällaisen  ajan  hengessä  lienevät  menettäneet  lopunkin 
tolkkunsa.  Samalla  kun  tällainen  menettely  todisti  sivistyneen  luokan 
moraalittomuutta,  oli  se  törkeää  pilaa  noita  onnettomia  kohtaan, 
jotka  kuitenkin  olivat  herroille  välttämättömiä  orjia,  sillä  kukapa 
heitä  olisi  ruokkinut,  siivonnut  ja  vaatettanut,  jolleivät  nämä  olisi 
sitä  tehneet. 

Pulmasta  kuitenkin  selvittiin,  kun  ensin  saatiin  eri  tehtäväryhmi- 
tyksiä  varten  vastuunalaiset  päälliköt.  Nämä  pitivät  taasen  kunnia- 
asianaan  saada  osastonsa  niin  mallikelpoiseen  kuntoon  kuin  suinkin 
ja  niinpä  pyörät  kaiken  kiusallakin  vain  pyörivät.  Sähköttäjistä  oli 
suurin  puute  yli  koko  linjan.  Mutta  onni  oli  tässä  onnettomuudessa 
kuitenkin  se,  etteivät  ne  kaikki  alussa  lakkoilleetkaan.  Meille  jäi 
aikaa  kouluuttaa  uusia.  Koulu  pantiin  heti  alulle,  kun  opettajavoimat 
vain  oli  saatu  kerättyä  kokoon.  Muutaman  viikon  kuluttua  sieltä 
alkoikin  tulla  sähköttäjiä,  joten  meillä  oli  jo  linjalle  lähettää  voimaa 
lopulta  riittävästi 

Kun  sitten  keskusvirastossa  oli  noin  250  henkilöä  toimessa,  niin 
olivat  silloin  muut  toimistot  käynnissä,  paitsi  kontrolli-  ja  tilastotoi- 
misto, joiden  järjestelystä  ei  oltu  edes  suuntaviivojakaan  vedetty. 
Kontrollipuolessa  ei  ollut  kyllä  ajatustakaan  tehdä  muutoksia,  mutta 
tilastokonttoriin  nähden  olisi  kai  saattanut  tulla  kyseeseen  melko 
huomattavat  järjestelyt. 

Kaikkien  osastojen  päämiehet  ja  apulaiset  tekivät  tuona  kolmen 
kuukauden  aikana  hurjasti  työtä.  Ei  kukaan  valittanut  työtaakkansa 
suuruutta,  vaikka  työpäivä  ei  koskaan  rajoittunut  kymmeneen  tun- 
tiin, vaan  oli  säännöllisesti  kuusitoistatuntinen  ja  joskus,  kun  asiat 
vaativat,  valvottiin  koko  yö.  Laitoksen  neuvostoon  saattoi  päivätyön 
jälkeen  soittaa  milloin  tahansa,  sillä  puhelin  kytkettiin  yöksi  aina 
puheenjohtajan  sängyn  vieressä  olevaan  koneeseen.  Yleisöä  otettiin 
vastaan  yhdeksän  tuntia  päivässä  ja  kävijöitä  oli  runsaasti.  Enim- 
mällä  osalla  oli  kirkas  ilonkyynel  silmänurkassaan,  kun  astuivat  onni- 
tellen huoneeseen.  Ulkomaalaiset  lähetystöt,  jotka  läpikulkumatkal- 
laan poikkesivat  asioillaan,  olivat  myöskin  tyytyväisiä  kohteluun  ja 
sanoivat  avoimesti,  että  Suomen  vallankumoukselliset  ovat  kaikkialla 
olleet  kunnon  miehiä,  ystävällisiä,  rehellisiä  ja  kohteliaita.  Suuri 
ällistys  kohtasi  myös  Ruotsin  sosialidemokraatteja,  kun  he  Pietarin 
matkalla  eivät  saaneetkaan  annetuksi  juomarahaa  heidän  kapineitaan 
kantaneelle  ja  vaunuun  sijoittuneelle  rautatiepalvelijalle.   Tämä  oli 

kieltääntynyt  ottamasta  juomarahaa,  selittäen  itsellään  olevan  laitok- 
sesta kuukausipalkan  ja  se  oli  näiden  ruotsalaisten  sosialidemokraat- 
tien mielestä  niin  suuri  kumma,  että  he  utelivat  miehen  persoonaa  ja 
palkkaa.  Kun  heitä  saattamaan  määrätty  junamies  sitten  selitti,  että 
tuo  kantaja  oli  rautatieneuvoston  puheenjohtaja  ja  että  hänellä  on 
sama  palkka  kuin  konduktöörilläkin,  niin  ei  hämmästys  suinkaan 
pienentynyt,  vaan  johti  se  nöyrään  anteeksipyyntöön. 

Harvinaisen  paljon  asiakkaita  liikkui  ainakin  rautatieneuvostossa. 
Niiden  joukossa  kuitenkin  havaittiin  tikusta  tehdyllä  asialla  esiinty- 
viä uteliaita  urkkijoita  sekä  salahankkeita  hautovia  aktivisteja.  Yksi 
piirre  näillä  kaikilla  oli  yhteinen  —  se  nimittäin,  että  heidän  esiinty- 
misensä paljasti  heidät  perinpohjin.  Yksi  ainoa,  eräs  virolainen  len- 
nätinrevisori  sai  petoksella  itselleen  luottamuksen  ja  kerkesi  Turussa 
ja  Toijalassa  sotkea  jonkun  verran  johtoja,  kunnes  tamperelaiset 
hänet  keksivät  ja  antoivat  miliisin  huostaan. 

Puhelinlaitos  oli  kuitenkin  murheenlapsi  kaiken  aikaa.  Siihen 
lienee  ollut  sivu  johto,  joten  puheluja  varmasti  kuunneltiin,  jopa 
katkottiinkin.  Vikaa  ei  lopullisesti  löydetty,  kun  sen  etsimisellekään 
ei  niin  suurta  painoa  pantu. 

Itsestään  on  selvä,  että  kaikkien  vastuunalaisimpien  toimitsijain 
työtaakka  oli  tällä  ajalla  raskas.  Useita  eronpyyntöjäkin  se  jo  sen- 
vuoksi  aiheutti.  Mutta  eiväthän  ne  johtaneet  mihinkään  tulokseen, 
sillä  aika  oli  yleensä  kaikkialla  vaikea,  joten  jokaisen  oli  vain  tyy- 
dyttävä. Siksipä  tämänkin  kirjoittajan  erohakemus  hylättiin  Kansan- 
valtuuskunnassa. 

Helsingin  asema  oli  Suomen  asemista  tärkein.  Se  sai  kantaa, 
kuten  luonnollista,  liikenteen  raskaimman  taakan.  Ja  hyvin  se  tehtä- 
vänsä täyttikin.  Ei  yhtään  valitusta  tullut  miltään  taholta.  Veturi- 
miehet täyttivät  erinomaisesti  velvollisuutensa,  samoin  konepaja. 
Ainoat,  jotka  hiukan  juonittelivat,  olivat  konduktöörit.  Niiltä  oli 
kerran  punakaarti  juonut  maidon  eivätkä  konduktöörit  senvuoksi 
saaneetkaan  Riihimäeltä  ostaa  tavanmukaista  tilkkaansa.  Silloin 
nämä  herrat  tulivat  suuttuneina  neuvostoon.  He  pitivät  maidosta 
niin  kovaa  ääntä,  että  varmasti  heidät  olisi  entinen  tirehtööri  heittä- 
nyt ulos.  Mutta  nyt  he  saivat  vapaasti  purkaa  sisunsa  ja  poistuivat 
vihdoin  tyytyväisinä  kätellen  ja  tuskinpa  heidän  maitojuttunsa  lienee 
siitä  viisastunut.  Ei  siihen  ainakaan  neuvoston  taholta  voitu  sekavan 
tilanteen  takia  puuttua,  vaikkapa  olisi  haluttanutkin. 

Toinen  rytäkkä  sattui  tilin  myöhästymisen  takia,  kun  ei  saatu 

pankista  rahaa  aikanaan.  Helsingin  aseman  palveluskunta  tuli  kas- 
saan sakilla  meluamaan.  Kun  kuitenkin  melun  nostajat  vietiin  yksi- 
tyiskohtaiseen keskusteluun,  niin  meluhaluisia  ei  ollut  enää  yhtään 
ja  suurisuisimmatkin  uskoivat,  ettei  rahaa  huutamalla  saa,  ellei 
kerran  pankki  ole  asiaa  voinut  järjestää. 

Yrittivät  entiset  virkamiehetkin  vähän  takana  päin  mutista  siitä, 
ettei  heille  annettu  rautatien  elintarvekortteja.  Mutta  he  ymmärsivät 
kuitenkin,  ettei  heillä  siihen  ollut  oikeutta,  kun  he  olivat  laittomalla 
tavalla,  ilman  mitään  irtisanomista,  jättäneet  karkulaisen  tavalla  paik- 
kansa. Tämä  ''mutina"  jäikin  siis  omiin  nahkoihinsa,  samoinkuin 
heidän  "häätönsäkin."  Neuvosto  ei  luultavasti  heihin  nähden  olisi 
mitään  häätöpäätöksiä  tehnytkään,  ellei  se  olisi  saanut  osakseen  terä- 
väpäisiä  kysymyksiä  siitä  minkä  verran  rautatielaitos  sai  vuokraa 
entisiltä  virkamiehiltä,  jotka  vielä  asuivat  ja  lämmittelivät  rautatien 
taloissa.  Heistä  liekin  osa  kerinnyt  muuttamaan  ennenkuin  Helsinki 
tuli  uhatuksi,  mutta  lienee  joitakin  jäänyt  odottamaan  sitä,  mikä 
sitten  tulikin,  nimittäin  punaisten  kukistumista  Helsingin  kuului- 
sassa valtauksessa. 

Yleiskuva  Suomen  luokkasodan  aseellisesta 
taistelusta 

Suomen  luokkasodan  aseellisista  voimista  ja  taisteluista  ovat  lah- 
tarit  kirjoittaneet  kymmenittäin  suurempia  ja  pienempiä  teoksia.*) 
Niissä  he  kertovat  miten  heidän  vuosikymmenien  aikana  Suomen  va- 
pauttamiseksi suorittamansa  työ  Saksan  imperialismin  y.  m.  avulla 
saatiin  kiteytymään  sellaiseksi  sotavoimaksi,  joka  avoimessa  rintama- 
taistelussa kykeni  voittamaan.  Toiseksi  he  erikoisesti  alleviivaavat  sen 
miten  he  melkeinpä  tyhjin  käsin  joutuivat  taistelemaan  aina  ylivoi- 
maista ja  hyvän  sotajohdon  omaavaa  vihollista  vastaan.  Kolmanneksi 
heidän  kirjoituksissaan  pyritään  peittämään  "isänmaan  venäläisistä 
vapautumisen"  varjoon  se  terävä  luokkataistelu,  jota  proletaari  ja 
köyhä  talonpoika  kävivät  elinehtojensa  puolesta.  On  luonnollista,  että 
tällainen  historiallisten  tosiseikkojen  kiero  esitys  ei  voi  johtaa  muu- 
hun kuin  historian  väärennykseen. 

Me  luokkasotaan  osallistuneet  punikit  olemme  vähän  kirjoittaneet 
luokkasotamme  valmistuksesta,  sen  ensi  päivistä  ja  varsinaisista  rinta- 
mataisteluista. Vallankumoussodan  teoriassa  ja  käytännössä  nuo 
kaksi  ensimäistä  tekijää  ja  niistä  vississä  historiallisessa  tilanteessa 
varsinkin  toinen  muodostavat  sen  kohdan,  jonka  oikein  ymmärtämi- 
sestä riippuu  koko  luokkasodan  ratkaisu.  Ne  ovat  kapinan  taidon 
avaimia  ja  niiden  tutkiminen  siinä  mielessä,  että  selvitetään  se  mitä 
tehtiin  ja  mitä  ei  tehty,  on  yksi  tämän  päivän  tehtävistämme.  Aineis- 
toa tälle  tutkimiselle  antaa  luokkasodan  historia  sillä  —  "kansalais- 
sotain kokemukset  eivät  ole  työväelle  pelkkää  historiallista  luettavaa, 
vaan  myös  arvokasta  oppia  vastaisen  varalta"  (Sirola). 

Tältä  näkökannalta  on  Suomen  Kommunistipuoluekin  järjestänyt 
ja  ohjannut  Suomen  luokkasodan  tutkimustyötä.  Tätä  työtä  vaikeut- 
taa suuressa  määrin  se,  että  käytettävänä  oleva  aineisto  on  sangen 
rajoitettu  ja  siitä  johtuu,  että  useat  kysymykset  jäävät  toistaiseksi 
avoimiksi  ja  työn  tulokset  ilmaantuvat  hitaasti.  Tässä  kirjoituksessa 
esitetään  kollektiivisen  työmme  tuloksista  se  osa,  joka  koskee  Suomen 
luokkasodan  rintamataisteluiden  yleistä  kulkua.  Toivomme,  että  asian 
tärkeys  ja  työssämme  mahdollisesti  löytyvät  virheet  nostavat  Suomen 
luokkasodan  kysymykset  päiväjärjestykseen  ja  että  se  antaa  toverei- 
demme  verestetyt  tiedot  jatkuvan  tutkimuksen  käytettäviksi. 


*)  Kirjoituksessa  esiintyvät  lahtareiden  sotavoimia  koskevat  numerotiedot  on  koottu 
näistä  teoksista. 

Lahtarien  sotavalmistukset  ja  lahtariarmeija. 
Suomen  porvariston  vapauspyrkimykset,  jotka  luokkataistelun 
kärjistyminen  vissillä  aikakaudella  muutti  lahtareiden  sotavalmistuk- 
seksi  ja  sodaksi  Suomen  työtätekevää  kansaa  vastaan,  alkavat  jo  XIX 
vuosisadan  ensi  puoliskolla.  Näissä  sotavalmistuksissa,  niiden  mo- 
nista muodoista  huolimatta,  voidaan  eroittaa  kaksi  suuntaa  ja  kaksi 
aikakautta.  Ensimäistä  niistä  voidaan  kutsua  propagandan  aika- 
kaudeksi. Siihen  sisältyy  Suomen  itsenäisyysasian  ajaminen  ulkomai- 
den porvariston  keskuudessa  lentokirjasten  ja  lähetystöjen  avulla. 
Toisen  aikakauden  kuvaavana  piirteenä  on,  että  tsaarin  hallituksen 
politiikka  ja  Suomen  porvariston  erilaiset  taloudelliset  edut  ja  täyden 
vallan  himo  lyö  kiilaa  heidän  väliinsä.  Sen  tuloksena  on,  että  XX  v  :n 
alussa  vapausliikkeen  historia  merkitsee  passivistien  ja  aktivistien 
tominnan  (kolmannen,  edellistä  vastustavan  ryhmän  muodostavat  ne 
porvarikerrokset,  joita  taloudelliset  edut  liittivät  tsaarin  kannatta- 
jiksi). Passivistit  jatkoivat  edeltäjiensä  propagandistien  työtä,  mutta 
nyt  agitatio-muodossa.  Eri  maiden  sanomalehtiin  ilmestyy  Suomen 
asiaa  koskevia  kirjoituksia  ja  jotkut  valtiomiehet  joutuvat  punnitse- 
maan Suomen  porvaristolle  mahdollisesti  annettavan  avun  taloudel- 
lista kannattavaisuutta.  Aktivistit  sen  ohessa  puuhaavat  aseellisen 
taistelun  hommissa.  Venäjän- Japanin  sodan  ja  "v.  1905  vallanku- 
mouksen aikana  heillä  oli  kiinteä  yhteys  ja  toimintasuunnite.1  mat  venä- 
läisten sosiali vallankumouksellisten  kanssa  yhtäältä  ja  toisaalta  heillä 
oli  yhteys  japanilaisten  kanssa.  Kaiken  tämän  tarkoituksena  oli  hank- 
kia aseita  Suomeen,  mahdollisesti  kapinoida  ja  vaikeuttaa  tsaarin 
sodankäyntiä. 

Maailmansodan  aikana  herää  aktivisteissa  ajatus,  että  vapautumi- 
sen voi  ehkä  saavuttaa  hankkimalla  vierasta  aseellista  voimaa.  He 
suunnittelivat  suomalaisten  sotilaskasvatuksen  järjestämistä.  Tämän- 
laisen kiinteän  ehdotuksen  tekivätkin  Ruotsin  hallitukselle.  Vastaus 
oli  kielteinen.  He  yrittivät  uudelleen  Tanskassa  ja  tulos  oli  taaskin 
kielteinen.  Vasta  tammik.  1915  he  onnistuivat  saamaan  Saksan  hal- 
lituksen suostumuksen  suomalaisen  jääkäripataljoonan  perustami- 
sesta Saksaan.  Tämän  suostumuksen  maksoivat  he  ryhtymällä  Sak- 
san yleisesikunnan  vakoilijoiksi  Suomessa.  He  kehuvat  itse,  että  hei- 
dän vakoilukoneistonsa  oli  niin  hyvä,  että  ei  yksikään  sotalaiva  tai 
-joukko  lähtenyt  Suomesta  niin,  että  sitä  ei  olisi  Saksan  yleisesikunta 
tietänyt.  Tämän  työn  ohella  he  myös  järjestivät  koneiston  jääkärien 
värväystä  ja  heidän  salakuljetustaan  varten.  Saattaisi  otaksua,  että 
nyt  jolloin  Suomen  porvariston  isänmaanrakkaus  oli  myynyt  maansa 
keskusvaltioiden  imperialismille  heidän  suhteet  entente-valtioihin  olisi 
katkaistu.  Niin  ei  kuitenkaan  ole  asia.  Aktivistit  tekevät  työtä  Sak- 
sassa ja  passivistit  laativat  vv.  1914-16  kolme  eri  itsenäisyysasiaa  kos- 
kevaa ohjelmaa.  Näitä  ohjelmia  sitte  lahtarilähetystöt,  tilanteen  mu- 
kaan esittivät  käydessään  Englannissa  ja  Amerikassa  vapausasiaa  aja- 
massa. Tämän  lisäksi  he  osallistuivat  "Venäjän  vierasheimoisten 
liiton",  "ihmisyyden  ja  oikeuden  etevimmälle  esitaistelijalle"  presi- 

dentti  Wilsonille  lähettämään  sähkösanoman.  Se  sisälsi  'Vetoomuk- 
sen sivistyneeseen  maailmaan"  ja  "avun"  sekä  suojeluksen  huudon. 

Siis  monipuolista  hommaa.  Siinä  on  meillekin  jotain  oppimista. 
Mutta  hypätkäämme  kronoloogisten  tapausten  ja  niiden  sisällön  yli 
sekä  kiteyttäkäämme  ne  tulokset,  joita  tästä  työstä  oli:  1)  liike  sai, 
hintaan  katsomatta,  kiinteän  tukikohdan  —  Saksan.  2)  Suomeen  muo- 
dostettavan armeijan  upseerikysymys  tulee  jääkärikouluutuksen  yh- 
teydessä ratkaistuksi,  3)  olosuhteet  pakoittavat  luomaan  monipuolis- 
ten tehtävien  vaatimuksia  vastaavan  koneiston,  4)  pitkä  salaisen  työn 
aikakausi  kasvatti  käytettäväksi  joukon  henkilöitä,  jotka  olivat  tottu- 
neita joustavuutta  vaativaan  organisatiotyöhön,  5)  ennakolta,  porva- 
rillisen vapausliikkeen  hyväksi  suoritettu  työ  muuttui,  luokkataistelun 
kärjistyessä,  lahtareiden  ennakkovalmisteluksi  kansalaissotaa  varten. 
On  luonnollista,  että  näistä  seikoista  koitui  lahtareille  suunnaton  hyö- 
ty punaisten  selkäpuolen  vakoilussa,  suojeluskuntain  muodostamises- 
sa, aseiden  piiloittamisessa  ja  jakamisessa,  maassa  löytyvän  upseeris- 
ton luetteloimisessa  ja  käyttämisessä  sekä  lahtariarmeijan  mobilisoi- 
misessa. 

Lahtarien  julkaisemissa  luokkasotaa  koskevissa  teoksissa  lukijan 
huomio  kiintyy  m.  m.  siihen,  että  niissä  erikoisesti  alleviivataan  sitä, 
kuinka  heillä  oli  suunnaton  upseeriston  ja  aseiden  puute.  On  kyllä 
kieltämätöntä,  että  näitä  kahta  seikkaa  ei  koskaan  ole  sodassa  liikaa, 
ja  totta  on  myös  se,  että  joillakin  paikkakunnilla  suojeluskunnat  alus- 
sa joutuivat  toimimaan  huonosti  varustettuina,  mutta  suuremman 
kunnian  saavuttamiseksi  liikkeelle  laskettua  valetta  on  se,  kun  lahtarit 
tämän  tilanteen  yleistävät.  Sen  voi  numeroilla  osoittaa. 

a)  Lahtariupseeristo.  Sota-akademiassa  opiskelleita,  kaartissa 
tai  tsaarin  armeijassa  palvelleita  kenraali-arvolla  varustettuja  upsee- 
reita lahtareiden  käytettävänä  oli  11;  entisiä  Suomen  kadettikoulun 
oppilaita  oli  480;  jääkäreiden  joukossa  oli  403  upseeriarvolla  olevaa 
miestä;  jääkärialiupseereita  oli  724;  Vöyrin  sotakoulusta  lahtarit 
päästivät  1/IV  1918  mennessä  118  aliupseeria.  Näiden  lisäksi  saapui 
eri  maista  eri  arvoisia  upseereita  lahtareiden  käytettäväksi.  Niinpä 
esim.  Ruotsista  tuli  27  aktiiviupseeria,  Saksasta  ja  Norjasta  4  kum- 
mastakin, Tanskasta  ja  Venäjältä  tuli  myös  upseereita,  —  niiden 
lukumäärä  ei  ole  selvillä.  Käytettävänä  olleen  upseeriston  yleisluku- 
määräksi  saamme  näinollen  n.  1771  miestä. 

Lahtariarmeijan  aseistus.  Lahtarit  hankkivat  aseita  monesta  eri 
maasta  ja  monella  eri  tavalla.  Niiden  määräpaikkoihinsa  lähettäminen 
tapahtui  pitkän  aikaa  salaa  ja  pienissä  erissä.  Myöhemmin  olosuhtei- 
den muuttuessa  lähetys  tapahtui  vapaasti  ja  suurissa  erissä.  Heidän 
käytettävänään  olleiden  aseiden  yleismäärän  saantia  vaikeuttaa  se, 
että  tiedot  niistä  ovat  perin  ripotellut  ja  luonnollista  on,  että  vaan  osa 
käytettävänä  olleiden  aseiden  määrästä  ilmoitetaan.  Seuraavassa  tau- 
lukossa numeroita  lahtareiden  aseiden  hankintatyön  tuloksista: 


Valkoisen  armeijan  ylin  johtaja,  ent.  tsaariarmeijan  kenraali  Carl  Gustav  Mannerheim. 

Kiväärin      Kone-  Käsi-  Tykistöä 

Mistä  aseet  oli  saatu         Kivääreitä      patrooneja  kivääreitä  pommeja  Tykkejä:  Ammuksia 

Saksal.  aseläh.  X/17               7,000         1,000,000         30  5,000 

Venäl.  ryöstetyitä                      7,880         1,143,000          10    12  1,420 

Saksal.  aselähet.*)                  70,000       21,500,000         70  .  16***)  9,400 

Saksal.  aselähet.*)                 70,000       60,000,000       180**)  500,000  16***)  8,000 

Yhteensä    154,880       83,643,000       290  505,000       44  18,820 

Taulukossa  esitetyn  viimeistä  edellisen  aselähetyksen  mukana  oli  vielä  360  pistoolia  ja 
niille  60,000  patrunaa ;  30,000  patruunalaukkua,  33  kenttäkeittiötä,  30,000  sapöörilapiota, 
500  pientä  sapöörityökalua,  1  sanitettivarustus,  40  kenttäpuhelinta,  12  valonheittäjää,  1  lan- 
gaton lennätin  ja  2  vastaanottoasemaa. 

Taulukon  kolme  ensimäistä  asemäärää  toteaa  meille,  että  helmi- 
kuun loppuun  mennessä  lahtareiden  käytettävänä  oli  mm.  84,880  ki- 
vääriä ja  26,643,000  patruunaa.  Rintamilla  olevan  lahtariarmeijan 
suuruus  oli  samaan  aikaan  10,000  miestä,  helmik.  mobilisointi  antoi 
heille  33,200  miestä  (oletamme  että  nämä  olivat  mainittuna  aikana 
aseistetut),  siis  yhteensä  43,200  miestä.  Suoritamme  yksinkertaisen 
laskuesimerkin:  84,880  —  43,200=41,680  kivääriä  jäi  jälelle,  patroo- 
nia  jäi  11,904,800  kpl.  ja  lahtarit  kertovat,  miten  he  jakoivat  eri 
seuduille  näitä  ylijäämiä  ja  miten  tuo  kiväärimäärä  teki  mahdolliseksi 
jo  helmikuun  loppupuoliskolla  Seinäjoen,  Kuopion  ja  Sortavalan  ase- 
varikon muodostamisen. 

Ylläolevat  varustemäärät  muodostavat  kuitenkin  vain  osan  siitä 
mitä  lahtareilla  todellisuudessa  oli.  Heidän  tiedoistaan  käy  ilmi,  jos- 
kin ilman  lukumäärää,  että  he  saivat  sotatarpeita  Ruotsista ;  saksalai- 
set (lukuunottamatta  esitettyjä)  lähettivät  heille  niitä  vedenalaisilla 
veneillä;  he  ostivat  sotatarpeita  venäläisiltä  lahtariupseereilta  ja  hei- 
dän onnistui  ryöstää  huomattava  osa  Suomessa  olevaa  Venäjän  val- 
tion sotatarveomaisuutta  (m.  m.  raskaan  tykistön  he  muodostivat 
venäläisiltä  ryöstetyistä  6"  ja  42"'  tykeistä.) 

Lahtariarmcija. 

a)  Jalkaväki.  Lahtariarmeijan  runko  muodostui  niistä  palokun- 
nista, urheiluseuroista,  poliisikouluista,  suojeluskunnista,  joita  he 
muodostivat  jo  siitä  saakka  kun  saksalaiset  tarttuivat  armeijan  luomi- 
seen. V.  1917  lopulla  nämä  joukot  alkavat  selvemmin  kiteytyä.  Niitä 
myös  keskitetään.  Lahtariarmeijan  perustamishistoriassa  meillä  on 
vapaaehtoisuus-perusteen  aika. 

Lahtareiden  värväysyritykset  ja  vapaaehtoisen  armeijan  ensimäiset 
liikkeet  —  kiitos  sen  vastustuksen,  jota  työtätekevä  väestö  koko  hom- 
malle osoitti  —  opetti  lahtareille,  että  vapaaehtoisuus  ei  heille  armeijaa 
anna.  Ja  helmikuun  15  p  :nä  he  antoivat  julistuksen  pakollisesta  ase- 
velvollisuudesta. Suunnitelmiin  sisältyi  kolmen  jääkäriprikaadin 
muodostaminen,  a  3  rykmenttiä.  Tämän  käskyn  toimeenpano  kohtasi 
ankaraa  vastarintaa  työläisten  ja  Karjalan  köyhäin  talonpoikain  kes- 
kuudessa.  Lahtareiden  täytyi  luopua  suunnitelmasta  ja  ensi  aluksi 

*)  Saksassa  olleen  suomalaisen  majurin  Mannerheimille  27/2  lähettämän  tiedon  mu- 
kaan. 

**)  Sekä  niihin  10,800,000  saksalaista  konekivääri  patruunaa. 
***)  Niiden  joukossa  16  haupitsia  ja  8  miinanheittäjää. 

tyytyä  vain  kolmeen  rykmenttiin,  joissa  komppaniain  vahvuus  nousi 
625  mieheen  (yht.  16,875  miestä).  Rintama-armeijan  suuruuden  he 
itse  mainitsevat  olleen : 

Helmikuun  lopulla    10,000  miestä 

Tampereen  liikkeen  aikana   24,000  „ 

Huhtikuun  alussa   36,000  „ 

Sodan  loppuaikana  koko  armeija  noin      70,000  „ 

b)  Ratsuväki.  Helmikuun  lopulla  lahtareilla  oli  opetettuna  514 
taistelukuntoista  rakuunaa  ja  niillä  17  upseeria  ja  37  aliupseeria  (ra- 
kuunoiden varusteet  oli  venäläisiltä  ryöstetty.) 

c)  Tykistö.  Tampereen  valloituksen  aikana  lahtareiden  käytettä- 
vänä oli  32  patteria,  a  2  tykkiä ;  Tampereen  valloituksen  jälkeen  luku- 
määrä nousi  8  patteristoon,  joissa  yhteensä  oli  100  eri  kaliberista 
tykistöasetta. 

d)  Ilmailuvoimat.  Ruotsin  porvaristo  lahjoitti         8  lentokonetta 

Saksasta  lahtarit  saivat    3 

Venäläiset  lahtarit  möivät   4 

Yhteensä  15  lentokonetta 

Ruotsista  tuli  11  lentäjää;  Saksasta  2;  venäläisiä  4  ja  Tanskasta 
1  lentäjä. 

Vieras  apu.  Saksan  imperialismin  suomalaisille  lahtareille  osoit- 
tama apu  ei  rajoittunut  yksinomaan  jääkäreiden  kasvatukseen  ja  asei- 
den lähetykseen.  Siihen  sisältyy  vielä  von  der  Goltzin  Hangossa  mai- 
hin nousseen  retkikunnan  ja  Brandensteinin  Loviisassa  maihin  nous- 
seen apuretkikunnan  varustaminen  ja  lähettäminen.  Saksalaiset  soti- 
lasjohtajat laativat  myös  ne  organisatioperusteet,  joilla  Suomen  ar- 
meija luotiin. 

Armeijaa  johtavan  koneiston  eri  osien  rakentajien  ja  toimitsijoi- 
den kouluttajina  käytettiin  myös  ulkomaalaisia  sotilasspesialisteja, 
niinpä  esim.  armeijan  päämajan  operatio-osastojen  päällikköinä  oli- 
vat ruotsalaiset  esikunta-upseerit,  topografisen  (kartoitus)  osaston 
työn  järjestivät  ruotsalaiset,  tykistökoulun  johto  ja  opetus  oli  ruotsa- 
laisten käsissä.  Saksan  sota  johdon  ja  lahtareiden  sotajohdon  välistä 
yhteyttä  ja  toimintaa  ohjasi  saksalainen  yhteysupseeri  j.n.e. 

Ruotsin  porvaristo  toimi  erittäin  innokkaasti  lahtareiden  auttami- 
sessa. Sen  käytännöllisinä  tuloksina  oli,  että  Ruotsin  pankit  lainasivat 
rahaa  "Suomen  lailliselle  hallitukselle"  m.m.  vapaaehtoisten  värväystä 
varten  (suunnitelmiin  sisältyi  25  upseerin,  200  aliupseerin,  50  tykki- 
miehen  ja  50  konekiväärimiehen  värväys).  Edelleen  —  ruotsalainen 
porvaristo  varusti  ja  ylläpiti  511  miestä  käsittävän,  lahtareita  aktiivi- 
sesti auttamaan  lähetetyn  "mustan  brigadin."  Neljä  "Punaisen  Ris- 
tin" osastoa  ja  yksi  eläinlääkäriosasto  toimi  lahtareiden  puolella  täysin 
varustettuna  Ruotsin  porvariston  varoilla.  Myöskin  Norjan  porva- 
risto osallistui  luokkasotaamme  lähettämällä  lahtareiden  avuksi  kaksi 

"Punaisen  Ristin"  osastoa  ja  Tanskan  porvaristo  lähettämällä  yhden 
osaston. 

Tehdessämme  yhteenvedon  lahtareiden  sotavalmistuksista,  armei- 
jasta ja  sen  varusteista  täytyy  meidän  yhtäältä  todeta,  että  heidän 
pitkäaikaisesta  valmistuksestaan  ja  ulkomaalaisten  antamasta  avusta 
johtuu,  että  heillä  näissä  seikoissa  vallitsi  tyydyttävä  tilanne,  ja  toi- 
saalta —  se  että  suojeluskunnat  joissakin  paikoissa  ensipäivinä  jou- 
tuivat liikkumaan  huonosti  aseistettuina,  ei  johdu  —  kun  otamme  vi- 
hollisen voimat  ja  taidon  huomioon  —  aseiden  puutteesta,  vaan  siitä, 
että  heidän  koneistonsa  ei  aina  alkuaikoina  sisäisten  ristiriitojen  vielä 
repimänä  kyennyt  toimimaan  kyllin  nopeasti  ja  tarmokkaasti. 

Punaisten  sotavalmistukset  ja  punakaarti. 

Jos  lahtareiden  sotavalmistus  oli  pitkäaikaista  ja  monipuolista,  niin 
samaa  ei  voida  sanoa  meidän  sotavalmistuksestamme.  Tällaisen  asian- 
  tilan  juuret  ovat  Suomen  työväen- 


liikkeessä. Se  ei  suinkaan  merkitse 
sitä,  että  Suomen  työväenluokka  ei 
olisi  käynyt  luokkataistelua,  että 
sillä  taistelulla  ei  olisi  ollut  pää- 
määrää. Ei,  ei  se  sitä  ole.  Suomen 
työväenluokka  kävi  taistelua  ja  sil- 
lä taistelulla  oli  päämäärä,  mutta 
virhe  on  siinä,  että  sitä  päämäärää 
pyrittiin  saavuttamaan  pelkästään 
rauhallisen  toiminnan  muodoilla. 
Lyhyesti  sanoen  :  Suomen  työväen- 
luokka ei  kasvattanut  itseään  aseel- 
lista taistelua  ja  proletariaatin 
diktatuuria  varten.  Näin  ollen  on 
luonnollista,  että  kun  luokkataiste- 
lu kärjistyi  siihen  pisteeseen,  että 
se  pakoitti  tarttumaan  kivääriin, 
niin  siihen  jouduttiin  ilman  sitä 
valmistusta  ja  valmeutta,  jota 
aseellinen  taistelu  vaatii.  Tällainen 
tilanne  löi  leimansa  kaikkeen  ja 
niinpä  myös  punakaartin  organisa- 
tioon,  joka  tästä  syystä  muodostui 
hyvin  monipiirteiseksi.  Niinpä  kun 
kesällä  v.  1917  lahtareiden  suoje- 
luskuntahomma  yhä  kiihtyi,  se  joh- 
ti siihen,  että  eri  seuduilla  maata 
työväki  ryhtyi  perustamaan  järjes- 
tyskaarteja. Vasta  marraskuun  ta- 


Nuori  punakaartilainen  täysissä  tamineissa.   paUSten     painostuksesta  valitaan 

järjestyskaarteille  Keskustoimikunta.  Se  oli  kuitenkin  voimaton  teh- 
täväänsä, m.m.  siitä  syystä,  että  itse  kaartilaisten  keskuudessa  vallitsi 
erimielisyyttä  kaartin  ja  puolueen  keskinäisestä  suhteesta.  Vaikka  jou- 
lukuussa pidetty  järjestyskaartien  kokous  Tampereella  tunnustikin 
puolueen  määräämisvallan  kaartiin  nähden,  niin  ei  se  vielä  merkin- 
nyt kaartin  järjestörakenteen  yhtenäistyttämistä.  Vasta  luokkasodan 
aaattona  tammikuussa  puolue  julistaa  kaartin  aseelliseksi  voimakseen 
ja  kehoittaa  muodostamaan  100  miestä  käsittäviä  komppanioita. 

Kaikista  näistä  seikoista  ja  siitä  että  meidän  luokkasotaa  koskeva 
arkistomme  jäi  lahtareille,  johtuu  että  punakaartista,  sen  suuruu- 
desta, varusteista  ja  yksityiskohtaisemmasta  toiminnasta  meillä  on 
sangen  vähän  tarkistettuja  tietoja.  Useat  toverit  ovat  näitä  seikkoja 
tutkineet  ja  esim.  tov.  Lehen  on  tutkimuksissaan  tullut  seuraavaan 
johtopäätökseen:  " —  Punakaartilaisten  lukumäärä  nousi  kansalais- 
sodan alkuun  mennessä  noin  20,000 — 25,000  mieheen,  mutta  tais- 
teluvoimana oli  punakaartien  merkitys  vähäinen,  sillä  niiltä  puuttui 
pari  kaikkein  tärkeintä  seikkaa,  joita  taistelussa  tarvitaan,  ensinnä- 
kin puuttui  aseita  ja  toiseksi  puuttui  melkein  täydellisesti  alkeellisin- 
kin sotilaskoulutus." 

Tov.  Manner  oli  jo  v.  1919  tekemissään  luokkasotaa  koskevissa 
yhteenvedoissa  ja  opetuksissa  tullut  punakaartia  koskevissa  seikoissa 
seuraaviin  tuloksiin:  —  "Porvaristo  kuvitteli  jo  silloin  (tammikuus- 
sa 1918)  ja  on  myöhemmin  väittänyt,  että  punaisilla  tammikuun  lo- 
pulla olisi  ollut  15,000  miestä  aseissa.  Se  ei  valitettavasti  pidä  paik- 
kaansa." 

Edelleen,  kaartin  myöhempää  kehitystä  tov.  Manner  kuvaa  seu- 
raavasti :  "Jatkettiin,  minkä  ehdittiin  ja  osattiin  Punaisen 

kaartin  taistelukuntoon  saattamista.  Kaikkiaan  noin  70,000  miestä 
kuului  siihen  luokkasodan  aikana"  *) 

Mutta  kysymyshän  ei  ole  yksinomaan  numeroista,  vaan  siitä  missä 
määrin  punakaarti  vastasi  vallankumoussodan  sille  asettamia  taiste- 
lukuntoisuusvaatimuksia.  Näihin  vaatimuksiin  sisältyy  että  kapina- 
ryhmillä,  punakaarteilla  ja  vallankumousarmeijalla  täytyy  olla  so- 
tilasvalmistuksen  saanut  päällikkökunta,  niillä  täytyy  olla  aseita  ja 
taitoa  käyttää  niitä,  niiden  täytyy  tietää,  että  vallankumoussodan 
menestys  riippuu  ensipäivien  alotteesta  ja  yhtämittaisesta  säälimät- 

*)  Lahtarit  ilmoittavat  punakaartin  runsaudesta  seuraavia  numeroita: 

Miestä 


Helsingissä  oli  maalisk.  lopulla  4  rykment.  2   patalj.   7,920 

Uudellamaalla   Keravan  rykmentti   ym   ~~                    —  -     1,760 

Turussa  12-2-18,  myöhemmin  Turussa  ainakin  3  rykm.  —  5,280 

Turun  piirissä      -    -  -    3,630 

Porissa  sodan  alussa    ~  -  -      -  749 

Porin  piirissä                                                          ..  — .      3,221 

Kotkan   piirissä    jo    31-1-18    (?)    puhuttiin    Kotkan    prikaadista   ja  lienee 

siihen  kuulunut  Kotkan  ja  Kymin  teht.  rykm.    3,520 

Tampereella  sodan   puhjetessa         .—  —  2,000 

Hämeen  piirissä  oli  maalisk.  alkup.  ainakin  1 rykm   2,640 

Viipurin  piirissä       8,090 

Lahden    piirissä   —  -  ._  -    3,723 


Miehiä  yhteensä  42,533 
Lahtareiden  lopullinen  yhteenveto  kuuluu:    "Punakaartilaisten  lukumäärä  sodan  aikana 
kohosi  todennäköisimmin  yli  100,000  miehen". 

tömästä  hyökkäyksestä  ja  vihollisen  tuhoamisesta.  Niiden  täytyy 
tietää,  että  siihen  sisältyy  yhtä  säälimätön  apua  odottamaton  vihol- 
lisen selkäpuolella  käyty  sissisota.  Ne  eivät  missään  tilanteessa  saa 
unohtaa,  että  ilman  tiedustelua,  suojelusta  ja  toiminnan  yhteyttä  ne 
muodostavat  lauman,  joka  ei  pysty  sille  asettamia  tehtäviä  suorit- 
tamaan. Näiden  seikkojen  tietäminen  johtaa  siihen,  että  ne  joukot 
eivät  odota  järjestystä  ja  organisatiota  ylhäältä,  vaan  ne  luovat 
tilannetta  vastaavat  ja  kaavoista  vapaat,  päämäärän  saavuttamis- 
vaatimusten  mukaiset  kimmoisat  toiminta-  ja  organisatiomuodot,  nii- 
den jokaisen  yksilön  täytyy  olla  tietoisen,  vallankumouskurin  läpi- 
tunkeman, sillä  ilman  kuria  oleva  joukko  tekee  mitä  se  tahtoo,  eikä 
sitä  mikä  sen  tehtäväksi  on  asetettu.  Ja  lopuksi  niiden  täytyy  tietää, 
että  jokaisessa  tilanteessa  oikealla  tavalla  suoritettu  poliittinen  työ 
helpoittaa  ylläolevien  vaatimusten  suoritusta,  uusien  terveiden  voi- 
mien mukaansa  tempaamista,  omien  joukkojen  varustamista  ja  sel- 
käpuolen vahvistamista  sekä  vihollisen  selkäpuolen  hajotusta.  Näitä 
vaatimuksia  punakaarti  ei  tietysti,  jo  esittämiemme  syiden  vuoksi, 
kyennyt  täyttämään.  Olisi  kuitenkin  väärin  otaksua,  että  me  emme 
pyrkineet  asemaamme  parantamaan  ylläolevia  vaatimuksia  silmällä- 
pitäen. Niinpä  esim.  sodankäyntimme  kipeintä  kysymystä,  päällik- 
kökysymystä,  pyrittiin  ratkaisemaan  perustamalla  konekiväärikurs- 
seja,  tykistökursseja  ja  jalkaväkikursseja.  Suunnitelmiin  sisältyi 
vielä  insinööri-,  lento-  ja  ratsuväkikurssien  perustaminen. 

Aseellisen  joukon  täytyy  olla  taistelukykyinen.  Jotta  se  olisi  sitä, 
täytyy  sillä  olla  vastaava  organisatio,  ja  kun  sillä  on  se,  niin  se  ei 
enää  ole  joukko  tai  kaarti,  vaan  vallankumousarmeija.  Punakaar- 
timme luomistyö  tähtäsi  myös  tähän  päämäärään  ja  todisteena  meillä 
siitä  on  seuraava  tätä  seikkaa  koskeva  historiallinen  asiakirja:  *) 


Osa  Tikkurilan  punakaartia.  Ensimäisenä  oikealla  on  komppanian  päällikkö,  joka  myöhemmin 
tapettiin   Viipurissa.    Ylärivissä  ensimäinen   vasemmalla   on    15-vuotias   nuorukainen,  joka 
kaatui  taistelussa  saksalaisia  vastaan.  Useat  tässä  kuvassa  olevista  menettivät  henkensä  tais- 
tellessaan työväenluokan  vapauden  puolesta. 


*)  Kopioitu  alkuperäisestä  Suomen  Kommunistisen  Puolueen  luokkasodan  1918  ar- 
kistossa olevasta  asiakirjasta. 

"Asetu  s" 

sotajoukkojen  kenttähallinnasta  sodan  aikana 

"1)  Tällä  asetuksella  sotajoukkojen  kenttähallinnasta  sodan  ai- 
kana määritellään :  joukkojen  hallinta järj estys,  jotka  on  määrätty 
sotilastehtäviä  varten,  niiden  selkäpuolen  rakenne  sekä  myöskin  vel- 
vollisuudet ja  oikeudet  sekä  järjestöjen  toimeenpaneva  aparaatti  kent- 
tähallinnossa. 

2)  Meri-  ja  aseellisten  joukkojen  järjestely,  jotka  ovat  määrätyt 
sotilastehtäviä  varten,  määritellään  sitä  vastaavilla  merilainsäädök- 
sillä. 

3)  Maavoimat,  jotka  on  määrätty  sotatehtäviä  varten,  muodos- 
tavat korkeimpia  sotilasyhdistelmiä  —  armeijoita,  joihin  kuuluu  kaksi 
tai  useampia  divisioita.  Armeijoilla  on  numerojärjestys  tahi  nimi. 

4)  Jokaisen  armeijan  johto  uskotaan  armeijan  komentajalle. 

5)  Korkein  johto  kaikilla  maa-  sekä  merivoimilla,  jotka  on  mää- 
rätty sotilastehtäviin,  uskotaan  ylikomentajalle ;  tähän  kuuluu  myös 
esikunta.  Samallaisia  esikuntia  järjestetään  myöskin  armeijan  ja 
divisionan  komentajille. 

6)  Armeijoitten  ja  divisioitten  suhteet  määritellään  vastaavasti 
ylikomentajien,  tai  armeijan  komentajien  taholta. 

7)  Joukkojen  jaottelun  armeijoitten  kesken,  armeijoitten  taiste- 
lutehtävät, sekä  samoin  selkäpuolen  päärakenteen  suorittaa  ylikomen- 
tajan  esikunta." 

"Ylikomentajan  esikunta" 

"8)  Ylikomentajan  esikunta  palvelee  seuraavia  tarkoituksia : 

1)  Joukkojen  keräyksen  ylläpitäminen  ja  tiedonantojen  val- 
mistus, jotka  ovat  välttämättömiä  ylikomentajalle  sotaliikkeiden 
johtamisessa. 

2)  Hänen  antamiensa  ohjeiden  valmistaminen  operatiivi- 
liikkeitä  varten. 

3)  Rautatieverkon  ohjaaminen  sotanäyttämöllä. 

4)  Hänen  määräyksiensä  lähettäminen  tarkoituksenmukai- 
sesti. 

9)  Ylikomentajan  esikunta  on  kokoonpantu  seuraavista  hallin- 
noista : 

1)  Operatiivinen, 

2)  organisationi, 

3)  sotilaskulkutiet  ja 
4.  meriasiat." 

Asetuksen  ensimäisessä  johtavassa  osassa  vedetään  siis  yleisiä 
sotahallinnollisia  rajoja  strategisten  taisteluyksiköiden  ja  koko  armei- 
jan johdolle.  Asetuksen  seuraavat  kohdat  käsittävät  ensimäisessä 
osassa  esitettyjen  elimien  rakennetta,  eri  osastojen  ja  esikuntien  pääl- 
liköiden tehtäviä.  Asetus  päättyy  seuraaviin  kohtiin  : 

"87)  Divisioitten  lukumäärä  armeijassa  määritellään  rintaman 
komentajan  taholta. 

88)  Divisia  on  kokoonpantu  kolmesta  rykmentistä,  I  divisiona 
(3  patteria)  tykistöä,  insinöörikomppania,  sairaala,  sitomisosasto  ja 
kuormasto. 

89)  Asetukset  rykmentin  ja  patterin  hallinnosta  tullaan  julkai- 
semaan erikseen." 

Tällaisia  oli  siis  tällä  alalla  suunnitelmissa.  Miten  tämä  suunni- 
telma vastasi  niitä  vaatimuksia,  jotka  luokkasodan  taistelutilanne  pu- 
nakaartin organisatiolle  asetti  ja  mitä  meillä  käytännössä  oli,  siitä 
muutamia  näkökohtia  alempana. 

Aseistus.  Siitä  asemäärästä,  mikä  meidän  käytettävissä  oli  luok- 
kasodan Ensipäivinä,  voidaan  lausua  vain  arveluja,  sillä  tarkkoja 
tietoja  siitä  ei  ole.  Piirteenä  ensiaikojen  asehankinnoille  on,  että 
niitä  osteltiin  pienissä  erissä.  Näitä  pikkueriä  sijoiteltiin  sitten  pää- 
asiallisesti Viipuriin,  Kymiin,  Kuopioon,  Helsinkiin  ja  Tampereelle. 
Merkittävä  on,  että  sellaiset  Suomen  oloissa  huomattavat  teollisuus- 
paikat kuin  Värttilä,  Varkaus,  Oulu,  Pietarsaari  ym.  jäivät  ilman 
aseita,  ja  siinä  meillä  on  yksi  niistä  syistä,  jotka  aiheuttivat  sen, 
että  nämä  paikat  niin  helpolla  joutuivat  lahtareiden  mielivallan  alle. 
Myöhempänä  aikana  s. o.  silloin  kun  kansalaissotaa  jo  käytiin,  oli 
aseita  ja  ammuksia  riittävästi. 

Venäläisten  tovereitten  osanotto  luokkasotaamme .  Tässä  kysy- 
myksessä meidän  on  eroitettava  seuraavat  kaksi  osaa :  1 )  Venäläisen 
punakaartin  muodostamiskysymys  Suomeen  sijoitetusta  venäläisestä 
sotaväestä.  Tämä  jäi  kuitenkin  aivan  organisatioasteelleen  sen  vuoksi, 
että  Brestin  rauhansopimus  pakoitti  Neuvostohallituksen  kutsumaan 
kaikki  Suomessa  olevat  sotavoimat  kotimaahan.  2)  Yksityiset  ve- 
näläiset toverit  vapaaehtoisina  Suomen  luokkasodassa.  Ne  venäläiset 
toverit,  jotka  tällä  tavalla  osallistuivat  luokkasotaamme,  tunsivat  ja 
tiesivät,  että  työväenluokan  taistelulla  ei  ole  "isänmaata",  vaan  se  on 
kansainvälistä  taistelua.  Sen  taistelun  sankarit  ovat  nimettömiä  ja 
niin  on  venäläisten  tovereittemmekin  osuus.  Siellä  missä  heitä  oli, 
olivat  he  tavallisemmin  tykkimiehinä  tai  kuularuiskupäällikköinä.  He 
olivat  reippaudellaan  ja  rohkeudellaan  esimerkkeinä  meille.  Meidän 
historiamme  on  aina  kunnioituksella  heistä  puhuva  ja  heidän  osuut- 
taan tutkiva. 

Tämän  yhteydessä  herää  ehdottomasti  kysymys :  miksi  emme  toi- 
mineet siten,  että  olisimme  saaneet  heitä  esikuntiin  johtamaan  puna- 
kaartimme taistelua,  kun  meillä  ei  kerran  itsellämme  ollut  siihen 
kykeneviä  sotilaskasvatusta  saaneita  henkilöitä?  Kyllä  siihen  suun- 
taan toimittiin  ja  muutamia  yksilöitä  meillä  sillä  linjalla  olikin.  Asi- 
assa oli  kuitenkin  vaikeasti  voitettavia  vastuksia.  Yksi  ja  tärkein  niistä 
oli  se,  että  meillä  ei  ollut  mitään  takeita  entisten  venäläisten  upsee- 
reiden luotettavaisuudesta,  ja  heidän  kontrolloimisensa  tuotti  suuria 
vaikeuksia  ensinnäkin  kielivaikeuksien  vuoksi  ja  sen  vuoksi,  että  emme 
olleet  sota-asiasta  perillä.  Toinen  vastuksia  synnyttävä  seikka  oli  se, 
että  emme  olleet  täysin  vapautuneet  kansallisista  ennakkoluuloista 

venäläisiä  kohtaan  yleensä.  Tätä  seikkaa  hyvin  selvästi  kuvaa  seu- 
raava raportti  :*) 

 "ilmoitti :  Yleisesikunta  on  lähettänyt  esikuntiimme  ve- 
näläisiä upseereita,  jotka  vaativat  sikäläisiltä  toimihenkilöiltä  kaiken 
vallan  sekoittaen  järjestelmällisen  työn"  .  (Kursiveeraus  kir- 
joittajan).  Asianomainen  esikunta  oli  käsitellyt  niitä  toimenpiteitä, 

joihin  se  katsoi  tarpeelliseksi  ryhtyä  ja  sen  päätös  oli  seuraava:  

—  "ei  hyväksyä  tällaisia  lähetyksiä.  Ellei  yleisesikunta  kutsu  niitä 
pois,  niin  ne  karkoitetaan  seurauksista  huolimatta"  (kursi- 
veeraus kirj.). 

Opetuksena  tämä  raportti  sanoo  meille  vakavana  sen,  että  kan- 
sallisen ahdasmielisyyden  voittaminen  kysyy  pitkäaikaista  ja  järjes- 
telmällistä itsemme  kasvattamista  kansainvälisen  solidaarisuuden  ym- 
märtämiseksi. 

Naiset  punakaartissa  ja  niiden  osallistuminen  taisteluihin. 

Työläis-  ja  työtätekevän  talonpoikaisnaisen  asema  oli  Suomes- 
sakin vielä,   valloitetuista   demokraattisista  oikeuksista  huolimatta, 


lutovereittensa  tuskia.  Moni  heistä  joutui  hengellään  maksamaan  uh- 
rautuvaisuutensa, sillä  lahtarin  kuula  ei  kunnioittanut  heidänkään 
työtänsä. 

Vieläkin  lujemmin  ja  tarmokkaammin  he  kävivät  taisteluun  kä- 


Kaksi  punaista  sairaanhoitajatarta.  Oikean- 
puolisen lahtarit  murhasivat  Lahdessa. 


sama  kuin  missä  muussa  kapita- 
listimaassa tahansa.  Suomen  lain- 
säädäntö siunasi  naisten  kotior- 
j uuden.  Tuo  järjestelmä  sitoi  ko- 
ko eliniäkseen  naiset  pienen  koti- 
talouden hoitoon,  sen  hermostut- 
tavaan ja  tylsistyttävään,  taloudel- 
listen huolien  raskauttamaan  ja 
mitättömän  vähän  näkyviä  tulok- 
sia antavaan,  päivällä  ja  yöllä,  py- 
hänä ja  arkena,  vuodesta  vuoteen 
yhdessä  nurkassa  ja  kuolettavassa 
yksitoikkoisuudessa  sekä  liiankin 
usein  sairaana,  nälässä  ja  rääsyis- 
sä suoritettavaan  työhön.  Myös- 
kin tätä  tilannetta  vastaan  nousi 
suomalainen  työmies.  Mutta  hei- 
dän ei  tarvinnut  nousta  yksin, 
sillä  sisaret  ja  tulevat  vaimot  sekä 
äidit  tunsivat  taistelun  omakseen. 
He  kiirehtivät  apuun.  Ensiavun 
siskoina,  itseään  säästämättä  he 
taistelukentillä  lievensivät  taiste- 


*)  S.K.P:n  arkisto.    Tiedotusosaston  päiväkirjasta  maaliskuulla. 

siksi.  Muistakaamme  vaan,  miten  punakaartimme  naiskomppaniat 
kunnostautuivat  taisteluissa.  Kyminlaakson  nais  joukot  panivat  sak- 
salaiset perääntymään,  kun  ne  yrittivät  Kausalaan.  Uudenkylän  tais- 
teluissa Lahdesta  tulleet  naisosastot  taistelivat  rinnan  miesten  kanssa 
ja  pakoon  ajamamme  saksalaiset  sotilaat  repivät  kaatuneiden  sisko- 
jemme vaatteita  varmistuakseen  siitä,  että  ne  todellakin  ovat  naisia. 
Kuinka  tietoista  ja  sisukasta  olikaan  Tampereen  naiskomppanian  ja 
muiden  työläisnaisten  taistelut  Tammelan  kaupungin  osassa.  Tarmoa 
ja  pelkäämättömyyttä  kysyivät  nekin  terroriluontoiset  lahtarihurttien 
"autuaaksitekemiset",  joita  he  luokkasodan  jälkeisenä  aikana  järjes- 
tivät. Helsingin  valloituksen  aikana  Borgströmin  tupakkatehtaan 
tytöt  antautuivat  vasta  saksalaisen  tykkitulen  raatelemina  ja  Sör- 
näisten paljon  kärsineet  äidit  jakoivat  Vesilinnan  kallionkolojen  tar- 
joamat ampumakuopat  miestensä  kanssa  taistellen  saksalaista  rauta- 
korkoa  vastaan. 

Ylläolevasta  selviää,  että  suomalainen  työläis-  ja  työtätekevä  ta- 
lonpoikaisnainen  on  siten  osallistunut  luokkasotaamme,  että  ei  tarvitse 
lähemmin  selittää  sen  merkitystä.  Teoillaan  ja  taisteluillaan  he  ovat 
kirjoittaneet  punakaartin  historian  kunniakkaimman  sivun.  Se  sivu 
on  ollut  ja  on  edelleenkin  oleva  esimerkkinä  siitä,  kuinka  kapitalisti- 
sessa yhteiskunnassa  heikon  merkillä  leimattu,  sen  yhteiskunnan  sor- 
retuin jäsen  —  nainen,  kykenee  täydellä  voimalla  ottamaan  osaa 
siihen,  historiallisen  kehityksen  välttämättömäksi  tekemään  taiste- 
luun, joka  on  oleva  lähtökohtana  sen  yhteiskunnan  rakentamiselle, 
jossa  naisellakin  on  vapaat  kehittymismahdollisuudet  omaavan  yhteis- 
kuntajäsenen  täydet  oikeudet  ja  velvollisuudet.  Naisten  taistelu- 
armeijan  etujoukossa  tuleva  historia  kunnioittaa  suomalaista  naista 
yhtä  paljon  kuin  se  halveksii  lahtareita  siitä  raakuudesta  ja  eläimel- 
lisyydestä, jolla  he  voitetuita  naistaistelutovereitamme  kohtelivat,  se 
tekee  sen  sitäkin  suuremmaksi  syystä,  että  tuo  siskojemme  taistelu- 
tarmo  ei  ole  kuollut,  vaan  se  elää  ja  voimistuu  tulevaisuutta  varten. 

Tehdessämme  lyhyen  yhteenvedon  luokkasotamme  aseellisista  voi- 
mista, on  meidän  merkittävä  lahtareiden  ylivoima.  Tällainen  tilanne 
oli  luonnollinenkin  sillä  meidän  on  otettava  huomioon,  että  lahtarit 
olivat  vallassaolevan  luokan  asemassa.  Tästä  johtuu  että  heidän  käy- 
tettävänään oli  valtiokoneisto  ja  varat.  Näiden  seikkojen  seuraukset 
ilmenivät  kahdella  pääsuunnalla :  a)  lahtareilla  oli  tilaisuus  hankkia 
laajassa  mitassa  ulkomaalaista  apua,  b)  kotimaassa  heillä  oli  vapaat 
kädet  sodankäynnin  ennakkovalmistuksessa.  Lahtariarmeijan  luomi- 
sessa nämä  seikat  kiteytyvät  niihin  tuloksiin,  joista  edellä  esitimme 
piirteitä. 

Aivan  toisin  oli  asia  työväenluokalla.  On  selvää,  että  vuosikausien 
valmistuksesta  emme  voi  puhua.  Mutta  jos  otamme  vaikkapa  v.  1917 
loppupuoliskolla  suoritetut  valmistusyritykset,  niin  näemme  että  niitä 
vastusti  yhtäältä  venäläinen  valtaan  noussut  porvaristo  ja  toisaalta 

suomalaiset  lahtarit.  Tässä  tilanteessa  me  yrityksinemme  olimme 
kainoja  lahtareiden  ollessa  häikäilemättömiä.  Kun  me  lopultakin 
heräsimme  toimimaan,  parantamaan  punakaartiamme,  niin  tapaukset 
kehittyivät  siksi  nopeaan,  että  emme  ehtineet  suunnitelmiamme  to- 
teuttaa. Oppiessamme  lahtareista  häikäilemättömyyden  olemme  ot- 
taneet aimo  askeleen  asiamme  hyväksi. 

Sotasuunnitelmat  ja  taisteluiden  yleinen  kulku. 

a)  Lahtarit.  Sotatoimiensa  tukialueeksi  lahtarit  valitsivat,  otta- 
malla yhteiskuntapoliittiset  tekijät  huomioon,  Pohjanmaan.  He  tie- 
sivät, että  sen  alueen  vankka  talonpoikaisto  on  heidän  parhain  tu- 
kensa, ja  toisaalta  he  katsoivat  edullisemmaksi  saada  välimatkaa  ve- 
näläisistä ja  etelän  teollisuuspaikoista.  Tähän  valintaan  on  myös 
vaikuttanut  se,  että  XX  :n  vuosis.  sodankäyntitapa  edellytti  yleensä 
säännöllisiä  rintamia  ja  asemasotaa.  Ne  taasen  puolestaan  edellyt- 
tivät perusteellista  valmistusta,  sillä  ilman  sitä  ei  olisi  kyetty  alis- 
tamaan vihollista  hyökkääjän  tahdon  alle.  Näitä  kaavoja  lahtarit 
sotavalmistuksissaan  noudattivat.  Niiden  ensimäisenä  asteena  oli 
se,  että  ne  keskittivät  rautatiekalustoa  ja  elintarpeita  Pohjanmaalle. 
Sinne  keskitettiin  myös  huomattavat  aselähetykset  ja  suojeluskuntien 
kiteyttäminen  oli  siellä  myös  vapaampaa.  Edelleen  —  lahtareiden 
ensimäisiin  aktiivisiin  sotasuunnitelmiin  sisältyi  Pohjois-Suomeen  si- 
joitettujen venäläisten  armeijaosastojen  aseistariisuminen.  Tätä 
suoritettaessa  heiltä  meni  tammikuu.  Epätarkkojen  laskelmien  mu- 
kaan oli  Pohjois-Suomeen  sijoitettu  kaikkiaan  noin  20,450  venäläistä 
sotilasta.  Kuinka  suuri  määrä  näistä  joutui  lahtareiden  vangiksi  ja 
kuinka  paljon  heidän  onnistui  ryöstää  näiden  joukkojen  varusteita, 
ei  ole  tarkasti  tiedossa.  Näiden  operatioiden  tuloksena  oli,  että  tule- 
van rintaman  selkäpuoli  tuli  puhdistetuksi  lahtareille  epävarmoista 
aineksista. 

Lahtareiden  alkuperäiset  rintamasuunnitelmat  menivät  sodan 
alussa  sekaisin.  He  kertovat,  että  rintama  tuli  sinne,  mihin  sitä  ei 
oltu  suunniteltu.  Tämä  tilanne  vei  vanhat  sotilaskasvatuksen  saaneet 
kenraalitkin  tolalta.  He  kertovat,  että  Kankaanpäällä  olleet  joukot 
olivat  valmiit  perääntymään  Kauhajoelle;  Haapamäeltä  käskettiin 
jättää  Vilppula  ja  siirtyä  Kolhoon ;  Mäntyharjun  kirkonkylä  ja  asema 
oli  hermostuneisuuden  vallassa  jätetty  ja  Karjalassa  valmistauduttiin 
perääntymään  Vuoksen  taakse.  Lahtareiden  tilanne  oli  lyhyesti  sa-' 
noen  sellainen,  että  pienempikin  puristus  pitkin  rintamaa  olisi  saanut 
heidät  siirtymään  pohjoiseen  ja  luovuttamaan  Haapamäen. 

Huomiota  tuossa  lahtareiden  rintamatilanteessa  herättää  se,  että 
he  olivat  valmiina  perääntymään  pitkin  rintamalinjaa.  Se  johtuu  osit- 
tain siitä,  sotilaskasvatuksesta,  jonka  porvariarmei joiden  upseeristo 
oli  saanut.  Siihen  sisältyi,  että  rintama  ja  taistelujoukot  oletettiin 
yhtenäiseksi  linjaksi.  Ensimäisen  puolustuslinjan  takana  edellytettiin 
toinen,  kolmas  ja  neljäskin.  Joukkojen  sijotus  ja  liikkeet  määrättiin 

tarkkojen  kaavojen  mukaan  ylhäältä  alas.  Jos  jostain  syystä  tuo 
koneisto  ei  voinut  kyllin  tarkkaan  näitä  seikkoja  määrätä,  niin  alem- 
pana syntyi  sellainen  paniikki,  että  katsotaan  välttämättömäksi  siirtyä 
heti  toiselle  tahi  kolmannelle  linjalle.  Juuri  tämänlaista  tilannetta 
lahtareiden  keskuudessa  todistivat  nämä  hätätiedonannot.  Tällaisen 
sodankäyntitavan  heikkona  puolena  on,  että  se  riistää  alotekyvyn 
alemmilta  päälliköiltä  ja  koko  sodankäynti  perustuu  ylempää  tul- 
leiden yksityiskohtaisten  käskyjen  täyttämiseen.  Tähän  tilanteeseen 
lahtarit  pyrkivät.  Ja  päämajan  antama  päiväkäsky  N  :o  75  sisältää 
ensimäiset  yleiset  askeleet  tähän  suuntaan.  Siinä  määritellään  sota- 
ja  kotialueen  raja  pohjoisessa  kulkevaksi  linjaksi  Kristiina-Peräsei- 
näjoki-Pieksämäki-Savolinna-Sortavala.  Tämän  alueen  eteläpuolinen 
osa  muodosti  sota-alueen.  Lahtareiden  hallussa  ollut  alue  jaet- 
tiin neljään  operatiivialueeseen.  Ensimäkien  niistä  on  Sata- 
kunnan ryhmä.  Se  käsitti  alueen  Pohjanlahdesta  itään  linjalla 
Alavuus-Näsijärven  länsipuoli.  Toisena  rintamaosana  oli  Hämeen 
ryhmä,  joka  ulottui  edellisen  rajasta  Päijänteen  länsirantaan.  Kol- 
mantena: Savon  ryhmä,  se  ulottui  viimemainitusta  rajasta  linjalle 
Savonlinna-Lappeenranta.  Neljäntenä  Karjalan  ryhmä,  joka  käsitti 
jälelle  jääneen  alueen  aina  rajalle  asti.  Armeijan  päämaja  asettui 
Seinäjoelle.  Sieltä  armeijan  ylipäällikkö  välittömästi  johti  Satakun- 
nan ja  Hämeen  ryhmien  sotaliikkeitä.  Savon  ryhmän  esikunta  oli 
sijoitettu  Mikkeliin  ja  Karjalan  ryhmän  esikunta  oli  Antreassa. 

Jokaisen  operatiivialueen  päällikkö  sai  päämajasta  toimintakäs- 
kyt.  Satakunnan  ryhmään  päällikön  saamassa  ohjeessa  käskettiin 
m. m.  —  "että  samaan  aikaan  kun  eversti  Wetzer  tulisi  liikehtimään 
Tamperetta  vastaan  koillisesta  ja  idästä  (vaalea  nuoli  kartassa  Tam- 
pereesta oikealle)  hyökättäisiin  asemia  vastaan  Tampereen  länsi-  ja 
lounaispuolelta,  joko  tehden  syvästi  saartavan  liikkeen  Toijalaa  kohti 
tai  ilman  sitä." 

Savon  ryhmän  rintamaosan  asiat  järjestyivät  helmikuun  puoli- 
välissä. Ryhmän  ensimäisenä  tehtävänä  oli  vallata  Varkaus.  Yli- 
päällikön ohjeessa  käskettiin  Kalkkisen,  Heinolan  kirkonkylän,  Jä- 
niskylän,  Varpaisen  ja  Ristiinan  linjaa  lujasti  vartioimaan,  sekä  kat- 
kaisemaan kaiken  liikenteen  etelään.  Varkauden  valtauksen  jälkeen 
kenraalimajuri  Toll  määritteli  ryhmälle  m.m.  seuraavat  tehtävät : 
"Savon  ryhmän  tulee  estää  joukkojen  siirtoja  Lahden,  Kouvolan  ja 
Lemin  seuduilta.  Sysmän  rintama-alueella  on  tiedustelua  suoritet- 
tava Lahden  seudulla  olevan  vihollisjoukon  suuruuden  selvittämiseksi. 
Voimakkailla  tiedusteluilla,  yöllisillä  hyökkäyksillä  ja  yrityksillä  vi- 
hollisen yhteyksiä  vastaan  on  sidottava  rintamalla  olevia  vihollisen 
taisteluvoimia.  —  Mäntyharjun  rintama-alueella  on  käytettävinä 
olevilla  voimilla  vihollinen  karkoitettava  Voikoskelta.  Tiedustelua  on 
suoritettava  Jaalan-Selänpään-Tuohikotin  linjalta.  Suomenniemen 
rintama-alueella  on  takaisin  vallattava  Savitaipale.  Tiedustelua  Kait- 
järveä-Lappeenrantaa  kohti." 

Karjalan  ryhmän  lahtarit  sotasuunnitelmiensa  pääajatuksesta  joh- 

tuen  jättivät  heikompaan  tilanteeseen,  kuin  mitä  toiset  rintamaosat 
olivat.  Siellä  vallinneesta  tilanteesta  puhuu  ylipäällikölle  lähetetty 
sähkösanoma:  "Ylivoimaisen  vihollisen  painostuksesta  on  etuvartio- 
asema Kavantsaarella  jätetty,  asema  Hannilassa  on  todennäköisesti 
myös  jätettävä.  Vihollinen  moninkertaisesti  ylivoimainen  mieslukuun 
ja  aseistukseen  nähden.  Vasen  siipi  etenee  keskustaa  vastaan.  Ti- 
lanne uhkaavampi  kuin  koskaan  ennen,  jollei  pikaista  ja  tehokasta 
apua  saada." 

Ylläolevan  mukaisia  tiedonantoja  voisimme  esittää  kaikilta  toi- 
siltakin rintamaosilta,  mutta  tyytykäämme  lyhyeen  lahtareiden  si- 
säistä ja  rintamatilannettava  kuvaavien  asioiden  seuraavaan  keskityk- 
seen: 1)  Se  että  lahtarit  eivät  omanneet  kimmoista  liikuntasotataitoa, 
aiheutti  heille  epämääräisen  rintamatilanteen  luokkasodan  alussa.  2) 
Armeijain  osittainen  epäluotettavuus  ja  alussa  ilmennyt  suuri  ku- 
rittomuus vaikeutti  alkutoimenpiteitä.  3)  Ristiriidat  hallituksen  ja 
ylipäällikön  välillä  yhtäältä  ja  jääkäreiden  sekä  ylipäällikön  välillä 
toisaalta  pakottivat  lahtarit  sanomaan:  " —  jos  ei  tapahdu  korjausta 
kenraali  Mannerheimin  toimenpiteissä,  saattaa  se  johtaa  ilmi-kapinan 
syttymiseen."  4)  Asemasotakauden  aikana  lahtareiden  sodankäynti 
tuli  menestykselliseksi  osittain  senkin  vuoksi,  että  he  olivat  sellaiseen 
sodankäyntiin  oppineita. 

b)  Punaisten  sotasuunnitelmat.   Meidän  sotasuunnitelmissamme 


on  eroitettava  kolme 
osaa:  1)  ne  joita  paikal- 
liset punakaartin  elimet 
oma-alotteisesti  tekivät 
paikallisia  tarpeita  var- 
ten. 2)  Yleisesikunnan 
koko  sotatoimintaa  sil- 
mälläpitäen laaditut  suun- 
nitelmat ja  niistä  joh- 
tuvat joukoille  annetut 
ohjeet  ja  käskyt  ja  3)  ne 
suunnitelmat,  ohjeet  ja 
käskyt  joita  paikalliset 
esikunnat  laativat  ja  an- 
toivat yleisesikunan 
käskyjen  perusteella. 

Mikäli  kysymys  on 
ensimäistä  kohtaa  koske- 
vista asioista,  niin  niissä 
on  tietysti  vallinnut  hy- 
vin monipuoliset  menet- 
telytavat. Toveri  Järvi-  Tyypillinen  punakaar- 
mäki  kertoo  toimialueel-  tilainen  varusteissaan- 


laan  saamistaan  koke- 
muksista tässä  asiassa  m. 

m.  seuraavaa :  

"Lahdessa  pidettiin  Hen- 
nalan  kasarmilla  kaartin, 
ammattiosastojen  ja  puo- 
lueyhdistysten  yleinen 
kokous,  jossa  päätettiin 
ottaa  valta  työväestön 
käsiin  ja  heti  miehittää 
kaikki  tärkeät  paikat 
Lahdessa  ja  sen  ympäris- 
tössä. Valittiin  n.  s.  yleis- 
esikunta, joka  samana 
yönä  kokouksessaan  Lah- 
den työväentalolla  valitsi 
keskuudestaan  seuraavat 
organit :  rintamaesikun- 
nan,  muonitus-  ja  vaate- 
tusjaoston,  jonka  tehtä- 
väksi jäi  myös  takavari- 
koiminen, sekä  paikallis- 


esikunnat."*) 

*\  Nämä  toimenpiteet  eivät  koskaan  olleet  oma-alotteisia,  sillä  Helsingissä  käyneet 
edustajat  olivat  saaneet  näissä  asioissa  yleisiä  evästyksiä,  yksityiskohdat  sensijaan  ovat 
kokonaan  oma-alotteisia. 


94 


SUOMEN  LUOKKASOTA  — 


Suunnilleen  samalla  tavalla  on  ehkä  toimittu  toisillakin  paikka- 
kunnilla ennen  yleisesikunnan  muodostamista.  Keskitettyyn  ja  suun- 
nitelmalliseen toimintaan  pyrkivä  yleisesikunnan  kaartin  joukoille  an- 
tama, toista  kohtaa  koskeva,  ohjepäiväkäsky  sisältää  seuraavaa:*) 

"Helsinki  27  p.  tammikuuta  1918.  Päiväkäsky  Suomen  Punaisen 
Kaartin  Piiriesikunnalle  ja  Rykmentille.  (Salainen.) 

Suomen  Punaisen  Kaartin  Yleisesikunta  ilmoittaa,  että  se  on  muo- 
dostunut Toimeenpanevan  Komitean  määräyksen  mukaisesti  Työväenjär- 
jestyskaartista  ja  Punaisesta  Kaartista,  joiden  esikunnat  ovat  yhtyneet 
kuten  aikaisemmin  sanomalehdissä  ilmoitettu. 

Toimeenpaneva  Komitea  on  antanut  Yleisesikunnalle  seuraavat  mää- 
räykset :  "Työväenkaartit  tulee  panna  liikekannalle  tammikuun  26  p  :nä 
klo  12  yöllä  ja  on  se  loppuun  suoritettava  kolmen  päivän  kuluessa.  Eri- 
koisessa teille  annettavassa  luettelossa  mainittavat  henkilöt  vangitaan  ja 
kuljetetaan  teidän  määräämäänne  paikkaan,  jossa  teidän  on  vastattava 
vangittujen  turvallisuudesta  sekä  kunnollisesta  kohtelusta.  Kaartien 
omaa,  niin  hyvin  sotilaallista  kuin  muuta  kaartin  tarvetta  varten  on 
teillä  oikeus  määrätä  takavarikoitavaksi  erinäisiä  varastoja,  josta  teidän 
on  annettava  tarkka  ilmoitus  Toimeenpanevalle  komitealle,  mainiten  siinä 
takavarikoitujen  tavaroiden  laatu  ja  paljous.  Määräyksen  saatuanne  val- 
lataan nimitettyjen  komissarioidemme  läsnäollessa  senaatti,  yliopisto, 
läänienhallitukset,  ylihallitukset  ja  pankit.  Yleisesikunta  on  oikeutettu 
oman  harkintansa  mukaan  ottamaan  haltuunsa  sen  sotilaallisille  tarkoi- 
tuksille välttämättömät  rakennukset  ja  paikat  sekä  kulkulaitokset  että 
puhelimet. 

Väkijuomavarastot  tuhotaan  tavattaessa.  Ryöstöt  ovat  asevoimin 
viipymättä  tukahutettava.  Ulkovaltojen  alamaiset  ja  niiden  edustajat 
turvataan  henkeen  ja  omaisuuteen  nähden  kaikelta  väkivallalta." 

"Tähän  nähden  Yleisesikunta  määrää : 

Kaikki  Työväen  Punaiset  Kaartit  eri  piireissä  ovat  asetettava  liike- 
kannalle ja  koottava  sellaisiin  paikkoihin,  missä  ne  ovat  välttämättömiä 
lahtarikaartien  liikehtimisen  vuoksi  ja  missä  ne  paraiten  voidaan  ases- 
taan.  Piirien  keskukset,  rautatiesolmut  y.m.  ovat  sellaisia  sopivia  paik- 
koja. Jokaisen  kaartilaisen  on  koetettava  ottaa  mukaansa  niin  paljon 
kuin  mahdollista  vaatteita,  ainakin  2  kk.  oleskelua  varten  muualla,  sekä 
lisäksi  sellaisia  tarpeita  kuten  kirves,  lapio,  sidetarpeita,  puukko,  kanto- 
laukku sekä  ruokaa  jos  mahdollista  muutamien  päivien  varalta.  Piiriesi- 
kuntlen  samoinkuin  rykmenttienkin  esikuntineen  on  suunniteltava  ja  täy- 
täntöön pantava  elintarpeiden  ja  aseiden  takavarikoiminen.  Tämän  sei- 
kan ei  kuitenkaan  ole  annettava  estää  nopeita  sotaliikkeitä,  jos  ne  ovat 
tarpeellisia."**) 

Porvarilliset  virkahenkilöt  samoinkuin  sellaiset  henkilöt,  jotka  tie- 
detään olevan  työväestölle  erikoisen  vihamielisiä,  on  vangittava  ja  siinä 
suhteessa  meneteltävä  Toimeenpanevan  Komitean  määräyksen  mukai- 
sesti. Valtion  ja  kunnallisten  laitosten  hoitoon  on  työväen  järjestön 
astuttava.  Porvarillinen  sanomalehdistö  lakkautettava.***) 

Ylipäänsä  huomautetaan,  että  kaikissa  esiintymisissä  on  noudatettava 
päättäiväisyyttä  ja  varmuutta  sekä  kylmäver isyyttä,  mutta  samalla,  var- 
sinkin tarkastuksissa  ja  vangitsemisissa,  noudatettava  päättäväisyyden 
ohella  kohteliaisuutta  (kursiveeraus  kirjoittajan).  Vankien  ja  haavotet- 
tujen  rääkkääminen  ei  saa  tulla  kysymykseenkään.   Mitä  puhtaasti  soti- 

*)  Kopioin  lahtarilähteestä  edellyttäen,  että  alkuperäinen  muoto  on  säilytetty. 

**)  Päiväkäskyssä  annetaan  tämän  jälkeen  yksityiskohtaisempia  ohjeita  takavarikoi- 
misesta ja  kasarmipaikkojen  haltuunottamisesta. 

***)  Tämän  jälkeen  toistuu  ryöstöjen  estämistä  koskeva  ohje,  edelleen,  miliisilaitos  siir- 
tyy kaartin  riveihin  ja  kehoitetaan  noudattamaan  Toimeenpanevan  komitean  antamia  mää- 
räyksiä. 

kalliseen  toimintaan  tulee.  Yleisesikunta  määrää,  että  Piiriesikuntien  on 
tarkalleen  valvottava  sotaliikkeiden  kulkua  ja  kehitystä  piirissään.  On 
koetettava  järjestää  muonitus-  ja  vaatetuskysymys  mahdollisimman  hy- 
vin. Esikunnan  on  saatava  tarkka  paikallistuntemus  sekä  järjestettävä 
vakoilu."*) 

"Sellaiset  joukot,  jotka  ovat  esteenä  joukkojen  nopealle  liikehtimi- 
selle, ovat  poistettavat.  Asemasodassa  (kurs.  kirj.)  kuitenkin  voidaan 
käyttää  aseettomia  linnoitus  ym.  sellaisissa  ammattitöissä."**) 

"Piiriesikunnat  velvoitetaan  tämän  tuojan,  Yleisesikunnan  lähetin 
mukaan  antamaan  mahdollisimman  tarkka  selvyys  piirissä  sijaitsevista 
joukko-osastoista,  niiden  lukumäärästä,  asemapaikoista  ja  päälliköistä. 

Ilmoitetaan,  että  Helsingissä  alkoi  aktiivinen  toiminta  t.k.  27  p  :nä 
klo  11  i.p. 

Ryhtykää  toimintaan  ja  heti. 

Punaisen  Kaartin  esikunta. 
Helsinki.  (Sinetti) 
Ylipäällikkö : 
Varmentaa :" 

Tehdessämme  johtopäätelmiä  juuri  esitetystä  historiallisesta  asia- 
kirjasta täytyy  meidän  lähteä  niistä  kolmesta  tukikohdasta,  joihin 
jokainen  vallankumous  perustuu,  niistä  vaatimuksista  joita  silloin 
vallinnut  tilanne  asetti  ja  siitä  mitä  siinä  tilanteessa  tehtiin.  Ensi- 
mäinen  näistä  tukikohdista  sisältää :  toimenpiteet  vallan  valtaamista 
varten.  Tätä  varten  me  tässä  määräsimme  a)  Korkeimman  sota- 
johdon,  b)  aseellisten  voimien  liikekannalle  panon,  c)  toimenpiteitä 
vihollisen  vaarattomaksi  tekemiseksi,  d)  väkijuomavarastot  hävitet- 
täviksi ja  e)  toimenpiteet  huligaanien  kurissa  pitämiseksi.  Toinen 
tukikohta  on  vallan  otto.  Siihen  me  sisällytimme  a)  korkeimpien 
hallituskukkuloiden  valtaamisen  (puuttuu  posti-  ja  lennätinlaitos). 

Kolmantena  kohtana  kuuluu  toimenpiteet  vallan  käsissä  pitä- 
mistä varten.  Tätä  varten  löydämme  seuraavat  toimenpiteet,  a) 
porvarisanomalehdistön  lakkauttaminen,  b)  aseellisten  voimien  luet- 
telointia ja  varustamista  koskevia  toimenpiteitä,  c)  pehmeitä  ja  epä- 
määräisessä muodossa  annettuja  sotatoimia  koskevia  yleisiä  määrä- 
yksiä, d)  yksityiskohtaisempia,  joukkojen  sisäistä  järjestystä  ja  toi- 
mintaa koskevia  toimenpiteitä.***)  —  Tämän  lisäksi  ulkomaalaisiin 
suhtautumisesta  annetut  ohjeet. 

Esittämämme  asiakirja  ei  ole  ensimäinen  vallanottoamme  koskeva 
määräys  (ennen  tätä  oli  Toimeenpanevan  komitean  määräyksiä). 
Molemmat  täydentävät  toistaan.  Vaikka  näin  on,  täytyy  meidän 
kuitenkin  esille  tuoda  tämän  määräyksen  virheitä.  Ne  ovat  ennen 
kaikkea  siinä,  että  ei  alleviivata  sitä  ratkaisevaa  merkitystä,  mikä 

*)  Tämän  jälkeen  kiinnitetään  ylläolevassa  mielessä  huomio  rautateihin  y.m.  sellaisiin 
seikkoihin,  joilla  voi  olla  merkitystä  "hyökätessä  tai  perääntyessä". 

**)  Tämän  jälkeen  seuraa  kohtia,  jotka  antavat,  sotilaskieltä  käyttäen,  kenttäpalve- 
lusohjesäännön  luontoisia  määräyksiä  siitä  miten  marssisuojelus,  hyökkäys  ja  tuli  on  jär- 
jestettävä. 

***)  Esitettyjä  kohtia  ei  saa  ymmärtää  toisistaan  erillään  olevina  itsenäisinä  tekijöinä, 
vaan  kiinteänä  vallankumouksen  muodostavana  yhtenäisyytenä.  Se  jaotellaan  näin  sen- 
vuoksi,  että  sen  monipuolisuudesta  voitaisiin  eroittaa  sen  tuhannet  eri  puolet  ja  täyttää 
niiden  asettamat  vaatimukset. 

PUNAISTEN  STRATEGIKON,  ALI  AALTOSEN  PUOLUSTUSSUUNNITELMA. 
Musta  viiva:  varsinainen  puolustuslinja  (ympyrä  ja  nuoli:  joukkojen  keskitys  Kouvo- 
laan hyökkäystä  varten  Savon-rintamalle).  —  Murtoviiva  taempi  puolustuslinja  Tampe- 
reen suuntaan  ja  puolustuslinja  mahdollisen  perääntymisen  varalta  Porin  suuntaan.  — 
Kaksoisviiva  todellinen  rintama  maaliskuun  alussa. 

aseellisen  toiminnan  ensipäivillä  on  vallankumouksessa,  siinä  ei  ko- 
rosteta alotekykyä,  joka  alistaa  vihollisen  meidän  tahtomme  alle  ja 
siinä  ei  käsketä  nopeaan,  ratkaisevaan  ja  säälimättömään  vihollisen 
tuhoamiseen.  On  luonnollista,  että  nämä  puutteet,  tämän  päiväkäskyn 
antama  henki  vaikuttivat  punakaartiin  pidättävästi,  enemmän  tai  vä- 
hemmän ne  hämärryttivät  käsitystä  siitä,  mitä  aseelliseen  luokkataiste- 
luun sen  tärkeimmällä  hetkellä  sisältyy. 

Siirtykäämme  kuitenkin  edelleen  tarkastamaan  niitä  toimenpi- 
teitä, joita  tämä  päiväkäsky  aiheutti.  Otamme  taaskin  tov.  Järvimäen 
kokemukset.  Hän  kertoo :  "Ensimäisen  operatiivisen  määräyksen 
saa  Lahden  ja  Kouvolan  rintamaesikunnat  30  p.  tammik.  SPKYE  :- 
Itä."  "Se  koski  selkäpuolen  puhdistusta.  Tässä  kiinteästi  mainittiin 
kunkin  joukon  suuruus,  marssisuunta,  liikkeellelähtö  ja  yhtymisaika 
sekä  -paikka,  olipa  otettu  reservikin  huomioon,  määrätty  sen  marssi- 
suunta  ja  pysähdyspaikka  kuin  myös  jokaiselle  joukolle  annettu  pää- 
tehtävä." 

Tähän  suuntaan  on  toiminta  nähtävästi  muillakin  alueilla  kehitty- 
nyt. Mitä  tulee  Yleisesikunnan  taholta  suoritettuun  sotatoimien  kes- 
kitettyyn johtoon,  niin  siitä  ei  meillä  maaliskuun  alkupäiviin  saakka 
ole  mitään  yhtäjaksoista  ainehistoa.  Että  sota-asiat  tällä  ajalla  olivat 
kiinteän  huomion  esineenä,  sitä  todistaa  m.m.  tov.  Ali  Aaltosen  laa- 
tima sotasuunnitelma.  Missä  sitä  käsiteltiin  ja  mitä  toimenpiteitä  se 
mahdollisesti  aiheutti,  se  on  tulevan  historian  selvitettävä.  Samaa  on 
sanottava  venäläisen  punakaartin  ja  sen  päälliköiden  ja  meidän  kaar- 
timme ja  sen  johdon  välisistä  yhteisen  toiminnan  järjestämisyrityk- 
sistä.  Ainoa  minkä  nyt  voimme  sanoa  on,  että  niitä  yrityksiä  oli, 
joskin  tapausten  kehitys  aiheutti  sen,  että  käytännössä  ei  tätä  yhteis- 
toimintaa ollut. 

Mitä  tulee  punakaartin  maaliskuun  alkuun  saakka  suorittamiin 
käytännöllisiin  sotatoimioperatioihin,  niin  niillä,  koska  ne  olivat  enem- 
män tai  vähemmän  itsenäisesti  suoritettuja,  oli  sangen  monipuoliset 
muodot.  Taisteluiden  asettamista  vaatimuksista  ja  sotilaskasvatuksen 
saaneiden  päälliköiden  puutteesta  johtui,  että  kaarti  toi  itselleen  kol- 
lektiivisia taistelujen  johtoelimiä.  Punakaartilaiset  valitsivat  par- 
haimpia tovereitaan  johtoon  sanoen :  perustakaa  esikunta  ja  johtakaa, 
yhdessä  sen  voitte  tehdä  paremmin  kuin  yksin.  Näin  ja  tästä  syystä 
syntyi  se  laaja  esikuntaverkko,  joka  punakaartillamme  sodan  aikana 
oli.  Jos  koettaa  asettaa  niitä  jononkin  systeemiin,  niin  se  rikkoutuu, 
sillä  paikallisesikunnista,  paikallisen  punakaartin  päällikkökunnan 
esikunnista,  piiriesikunnista,  rintaman  Yleisesikunnasta  ja  joistakin 
joidenkin  piiriesikuntien  rintamalle  lähettämäni  joukko-osastojen  pii- 
riesikuntain  haaraosastojen  toimintaa  ei  saa  sopimaan  yleisesikunnan 
alaisiksi  keskitetyn  sotajohdon  elimiksi.  Kaikkien  näiden  elimien 
ilman  suunnitelmaa  ja  keskitettyä  johtoa  tai  hyvin  heikolla  keskite- 
tyllä johdolla  suoritetun  työn  tuloksena  oli  kuitenkin,  että  lahtarit 
pakenivat  Etelä- Suomesta,  että  he  eivät  uskaltaneet  julkisesti  esiintyä 
meidän  selkäpuolellamme,  että  rintama  maaliskuun  alkuun  mennessä 

asettuu  linjalle :  Merikarvia-Kankaanpää-Ikaalinen-Orivesi-Kuhmoi- 
nen-Sysmä-Mäntyharju-Savitaipale-Imatra-Antrea  ja  pitkin  Vuoksen 
linjaa  Laatokalle  saakka.  (Katso  karttaa.  Mitä  mainittuihin  paikkoi- 
hin tulee,  niin  niitä  ei  saa  ymmärtää  kirjaimellisesti,  sillä  kaavallisessa 
kartassa  esim.  rintama  Sysmässä  merkitsee,  että  se  on  ollut  ehkä  ei 
juuri  Sysmässä,  mutta  yleensä  Sysmän  alueella.)  Sotilaskasvatusta 
saamaton  suomalainen  työmies-punakaartilainen  ja  hänen  toverinsa 
sahatyömies-maalari-vaskiseppä-päällikkönsä  hyvin  usein  antoivat  sel- 
kään everstien  ja  kenraalien  johtamalle  armeijalle. 

Helmi-maaliskuun  vaihteessa  tapahtuu  kaartin  johdossa  kuitenkin 
huomattavia  parannuksia.  Ne  johtuvat  siitä,  että  yleisesikunnan  pal- 
velukseen ylipäällikön  apulaiseksi  saadaan  kiinnitetyksi  aikaisemmin 
Tampereella  toiminut  venäläinen  eversti  Svetshnikov.  Hän  kertoo 
tilanteesta  ottaessaan  toimen  vastaan  m.m.  seuraavaa : 

 "Etenkin  oli  huomio  vakavasti  kiinnitettävä  kahteen 

seikkaan:  1)  uhkaavaan  tilanteeseen  Viipurissa  ja  2)  täydelliseen 
strategisten  reservien  puutteeseen,  vaikka  näitä  joukkoja  olisi  tarvittu 
sekä  aktiivista  että  passiivista  toimintaa  varten  kansalaissodan  edel- 
lyttämissä puitteissa."*) 

 "Keski-Suomessa  olivat  valkoiset  jo  maaliskuun  20  päi- 
vän tienoilla  edenneet  aina  Mäntyharjulle  asti,  joka  oli  ollut  meidän 
hallussamme  maaliskuun  alussa." 

 "Tästä  kaikesta  tein  sen  johtopäätöksen,  että  valkoiset 

saatuaan  haltuunsa  Haapamäen  aseman  ja  turvattuaan  sen  eteläpuol- 
ta valtaamalla  Vilppulan  aseman,  alkavat  etenemisen  rautatielinjaa 
pitkin  Pieksämäelle.  Samalla  he  kokoaisivat  tien  varrelta  uusia  jouk- 
koja asevelvollisuuslain  nojalla  ja  painuisivat  Mikkelin  kautta  ete- 
lään, niin  että  Helsinki-Viipurin  rata  tulisi  uhatuksi  ja  punaisten 
joukkojen  päähuomio  kääntyisi  pois  valkoisten  varsinaisesta  pää- 
määrästä. 

 "Tämä  kävi  selville  jo  yksistään  siitä,  etteivät  valkoiset 

toimineet  erikoisen  tarmokkaasti  tällä  alueella.  Aktiivinen  toiminta 
Karjalan  alueella  viittasi  taas  siihen,  että  valkoisten  tarkotuksena  oli 
katkaista  kulkuyhteys  nimenomaan  siellä."**) 

Ylläolevien  tietojen  perusteella  laadittiin  sitten  yleisesikunnassa 
seuraava  sotasuunnitelma,  joka  sitten  3-1 II- 18  klo  12  päiväkäskyn 
muodossa  lähetettiin  asianomaisiin  paikkoihin. 
"Salainen". 

"1)  Valkoisten  päävoimat  on  ryhmittyneet  linjalle  Vaasa-Seinäjoki- 
Haapamäki-Jyväskylä-Mikkeli-Sortavala-Antrea,  samalla  kun  etelään 
on  sijoitettu  vahvoja  kärkijoukkoja,  ja  sitäpaitsi  on  kautta  koko  Suo- 
men pienempiä  pesäpaikkoja,  joissa  kapina  puhkeaa  ilmi  tuon  tuostakin. 

Etenkin  innokkaasti  valkokaarti  toimii  Heinola-Mäntyharjun  alueel- 
la ja  Antreassa.   Tästä  voi  päättää,  että  heidän  tarkoituksenaan  on  val- 

*)  Seuraa  lyhyt  esitys  lahtareiden  esiintymisistä  Hannilassa,  Kämärässä  ja  Galit- 
sinassa. 

**)  Pyydän  lukijaa  vertaamaan  näitä  Svetshnikovin  johtopäätelmiä  aikaisemmin  esit- 
tämiini lahtareiden  suunnitelmiin.  Vertailu  antaa  pienen  kuvan  siitä  missä  määrin  sodassa 
voidaan  oikein  arvioida  vihollisen  suunnitelmia. 

Iata  rautatielinja,  joka  yhdistää  Suomen  Pietariin  ja  eroittaa  toisistaan 
länsi-  ja  itä-Suomen  sotavoimat. 

2)  Käsken  kaikkia  Suomessa  olevia  sotajoukkoja  valmistautumaan 
3 — 9  päivänä  maaliskuuta  hyökkäykseen  ja  ryhtymään  10  päivänä  maa- 
liskuuta ratkaisevaan  toimintaan,  niin  että  valkokaartilaiset  saataisiin 
hajotetuiksi  ja  vallatuksi  Vaasa-Sortavalan  rautatielinja,  ensi  sijalla  Haa- 
pamäen ja  Pieksämäen  välinen  osa  siitä. 

3)  Hyökkäystä  varten  joukot  jaetaan  seuraavalla  tavalla: 

A)  Länsi-Suomi. 

Joukkojen  päällikkönä  on  toveri  Salmela.    Apulaisina  toveri 
Wasstein  ja  toveri  Bulatslj. 
Esikunta  Tampereella. 

Alueen,  johon  kuuluvat  Turun,  Porin  ja  Hämeenlinnan  piirien 
joukot,  eroittaa  keskialueesta  Päijänne  (se  on  keski-Suomen  alu- 
eella). 

Alueen  joukkojen  tehtävänä  on  ensi  sijalla  Haapamäen  aseman 
valloittaminen. 

B)  Keski-Suomi. 

Joukkojen  komentajana  toveri  Hasu.  Apulaisena  toveri  Roine. 
Esikunta  Kouvolassa. 

Alueen    rajana    idässä    linja    Savonlinna-Lappeenranta- Simola 
(aina  itä-Suomeen  saakka). 
Joukkojen  tehtävänä  valloittaa  Mikkeli  ja  sitten  Pieksämäki. 

C)  Itä-Suomi. 

Joukkojen  komentajana  toveri  Backman.  Apulaisena  toveri  Vla- 
dimirov. 

Esikunta  Viipurissa. 

Joukkojen  tehtävänä  turvata  Suomen  Pietarin  välinen  rautatie- 
linja ja  samalla,  jos  valkoiset  siirtävät  joukkojaan  toiselle  rinta- 
malle, toimia  aktiivisesti  ja  valloittaa  Imatra  ja  Antrea  sekä 
tilaisuuden  sattuessa  myöskin  Saimaan  ja  Laatokan  välinen  kannas 
Imatra-Hiitolan  rintamalla. 

D)  Strateginen  reservi. 

Riihimäen  reservin  päällikkönä  toveri  Grundqvist. 
Helsingin  alue. 

Reservit  on  keskitettävä  tärkeimpiin  kohtiin  linjalla  Hämeenlin- 
na-Riihimäki ja  Porvooseen  ja  määräämisvalta  kuuluu  ylimmälle 
johdolle."*) 

(Kartalla  nämä  alueet  ovat  merkitty  latinalaisella  N.  I,  II,  III. 
Esikunnat  ovat  merkityt  pienellä  lipulla  ja  reservi  ympyriäisellä  täp- 
lällä.) 

Tämä  yleisesikunnan  antama  päiväkäsky  merkitsi  sotasuunnitel- 
man perusteella  toimitettavaa  kaartin  joukkojen  strategista  ryhmi- 
tystä ja  suunnitelmanmukaista  kunkin  ryhmän  määräaikana  aloitta- 
maa hyökkäystehtävän  suoritusta.  Suunnitelmassa  oleva  tärkein  ylei- 
nen operatiopäämäärä  (Haapamäen  valtaus)  on  ehdottomasti  oikea. 
Samaa  on  sotateorian  näkökannalta  sanottava  niistä  organisatorikäs- 
kyistä,  joita  päiväkäsky  sisältää.  Mutta  missä  määrin  tämä  käsky 
vastasi  luokkasotatilannetta  Suomessa  v.  1918,  siitä  muutamia  aja- 
tuksia loppulauseessa. 


)  >  Tämän  jälkeen  päiväkäskyssä  seuraa  yleisiä  tiedusteluja,  yhteyttä,  reserviä,  tie- 
donantoja ja  joukkojen  —  sekä  asestustiedonantoja  koskevia  lyhyitä  pykäliä,  jotka  tässä 
yhteydessä  eivät  mieltämme  kiinnitä. 

Taisteluiden  yleinen  kulku  saksalaisten  tuloon  saakka. 

Länsi-Suomen  sota-alueella  asetettiin  siis  pohjoisella  rintamalla 
olevien  joukkojen  tehtäväksi  vallata  Haapamäki.  Tämän  tehtävän 
pohjoisen  rintaman  sota  johto  päätti  suorittaa  antamalla  vasemmalla 
siivellä  sivustaiskun  Virroille  ja  oikealla  siivellä  sivustaiskun  Länki- 
pohjan suunnalta  pohjoiseen.  Sivustojen  työntäessä  vihollista  edel- 
lään oli  määränä  antaa  pääisku  keskeltä.  Muistamme  kuitenkin,  että 
lahtareiden  jo  helmikuussa  laatimiin  suunnitelmiin  sisältyi  koillisesta 
ja  idästä  Tamperetta  vastaan  kohdistuva  isku  ja  samanaikainen  hyök- 
käys Tamperetta  vastaan  länsi-  ja  lounaispuolelta.  Kun  nyt  Virroille 
hyökkäävät  punakaartilais joukot  kohtaavat  viimemainittua  tehtävää 
suorittavan    "mustan    brigadin"     (ruotsinmaalaiset    lahtari  joukot) 


Matkalla  telotuspaikalle.  Punakaartilaisia  kuljetetaan  telotettavaksi  Tampereella,  ent.  venä- 
läisen kasarmin  taakse. 


Kurun  suunnalla,  niin  meidän  joukkomme  perääntyvät  ilman  taiste- 
lua. Oikealla  siivellä  (Länkipohjan  suunnalla)  viivytellään  hyökkä- 
ystä ja  lahtarit  etenevät  päästen  hetkeksi  Orivedelle.  Edelleen  lahtarit 
työntyvät  etelään  ja  katkasevat  radan  Tampereen  eteläpuolelta.  Poh- 
joisessa olevat  joukot  vetäytyvät  taistellen  ja  ilman  taistelua  Kor- 
keakoskelle, josta  ne  sitten  luonnonvoimaisesti  painuvat  Tampereelle. 
Samanaikaisesti  taistellaan  Porin  suunnalla  lujasti  ja  lahtareiden  on- 
nistuu katkaista  Tampereen  yhteys  länteen.  Kaikesta  tästä  oli  seu- 
rauksena, että  Tampereen  saarto  kehittyi  23-24-25  p  :nä  maaliskuuta 
täydelliseksi.  Tampereella  hukkaantuneiden  joukkojen  mielialaa  ku- 
vaa parhaiten  se,  että  Tampereen  kaupungin  puolustus  oli  parhaiten 
järjestetty  kaikista  luokkasotamme  kaupunkitaisteluista.  Puolustus- 

linjat  oli  järjestetty  kaupungin  ulkopuolelle,  esikaupunkiin  ja  kau- 
pungin sisään.  Puolustajat  kestivät  huhtikuun  6  p  :ään  saakka,  — 
Tampereen  oli  pakko  antautua.  Ainoastaan  pieni  ryhmä,  500 — 600 
miestä  murtautui  kaupungin  länsipuolelta  (Kerttulasta  Mouhijärvelle 
ja  sieltä  Narvaan)  ulos  ja  liittyi  myöhemmin  Lempäälässä  taistele- 
viin joukkoihin.  Lännempänä,  Porin  suunnalla,  meikäläiset  myös 
hiukan  perääntyivät  Porin  kuitenkin  jäädessä  meidän  käsiin. 

Keski-Suonii.  Näimme  jo  edellä  miten  keskisen  rintaman  selkä- 
puoli tuli  puhdistetuksi.  Rintamataisteluista  omaamme  m.m.  seuraa- 
via tietoja:  —  "18  p  :nä  helmikuuta  lähetettiin  Helsingistä 

Lahteen  määräys  vallata  Heinolan  kaupunki.  Joukkoja  oli  noin  3,000 
miestä.  Joukot  lähtevät  19  p:nä  kolmessa  kolonnassa  kohti  Heinolaa. 
Rintama  asettuu  luonnonvoimaisesti.  —  20  p  :n  seuduilla  lahtarit 


Lahtarien   pommituksen  tuhoja   Tampereella.    Työläisten  kaupun- 
ginosia vastaan  suunnattu  tuli  sytytti  kaameita  tulipaloja,  jotka 
polttivat  raunioiksi  kokonaisia  kaupunginosia. 


liikehtivät.  28  p.  helmikuuta  lahtareita  tulee  huomattavasti  aikomuk- 
sella vallata  Heinola.  Heinola  joutuu  saarrokseen.  Lahti  lähettää 
apua.  Kouvola  laatii  taistelusuunnitelmat  sekä  oikean  että  vasem- 
man siiven  taisteluita  varten.  Heinolan  ensimäiset  taistelut  päättyvät 
lahtarien  tappioon.  Heinolassa  saatu  voitto  innostaa.  Heinolassa 
laaditaan  suunitelma  uutta  hyökkäystä  varten  pohjoiseen  (Lusiin). 
Lusista  saatiin  siellä  olevat  viljavarastot  n.  50,000  kg  siirretyksi  Hei- 
nolaan. Heinolan  katastroofi  löi  lahtarit  niin,  että  heillä  ei  ollut  jouk- 
koja Lusissa.  .  . 

"Heinolan  toinen  taistelu  on  maaliskuun  15  p  :nä.  Joukot  haluaa 
lomalle.  Se  estetään  aseiden  käytön  uhalla.  .  .  Taistelut  olivat  ankarat 
ja  kestivät  ne  19y2  tuntia.  Moraali  oli  hiton  hyvä.  Lahtarit  perään- 
tyivät. He  varustivat  Heinolan  pohjoispuolen.  Vaikka  taistelut  on- 
nistuivat hyvin,  niin  provoseeraus  pääsi  valtaan.  Joukot  vaativat  rin- 

tamaesikuntaa  vastuuseen  siitä,  että  se  yritti  myydä  Heinolan  40,000 
mk.  ja  että  se  oli  jakanut  viinaa  juovuttaakseen  joukot .  .  . 

Rintamalinja  jäi  seuraavaksi :  Padasjoki-Heinola  kirkonkylä- 
Voikoski-Savitaipale."*) 

Keskisen  rintaman  alueeseen  kuuluvalla  Mikkelin  suunnalla  tais- 
telut kehittyivät  seuraavasti:**) 

"1  :nen  päivä  helmikuuta  lähetettiin  ensimäiset  joukot  kohti  Mik- 
keliä ja  ne  pääsivät  esteettömästi  aina  Hillosen  salmeen,  jossa  kohta- 
sivat lahtarien  santasäkkipanssari junan.  Siellä  oli  ensimäinen  lauka- 
usten vaihto  ja  ensimäinen  uhri.  Tästä  jatkettiin  matkaa  Voikoskelle, 
jossa  taas  vähän  kallistettiin  ja  eteenpäin  Mouhuun.  Samoin  mitä- 
tön kahina.  Kumminkin  olimme  siinä  4  päivää,  antaen  lahtareille 
hyvää  aikaa  varustautua. 

"Varhain  7  päivän  aamuna  läksi  junamme  liikkeelle  kohti  Män- 
tyharjua .  .  .  Mäntyharjun  asemalla  kulkee  rata  läpi  leikkauksen  ja 
kummallakin  puolella  on  venäläisten  kaivauttamat  juoksuhaudat 
(maailmansodan  aikana  eri  seuduilla  maata  kaivettujen  puolustusvyö- 
hykkeiden  osia.  —  A.  T.).  Niihin  lahtarit  olivat  sijoittuneet  ja  junan 
tullessa  leikkaukseen  saimme  vastaamme  tulen.  Panssarijuna  avasi 
tulen  ja  miehet  syöksyivät  rataojaan,  josta  avasivat  kivääritulen  jo 
pakenevien  lahtarien  jälkeen.  Sinne  hangelle  näkyivät  uupuneen 
useimmat  ja  tie  Mäntyharjuun  oli  vapaa.  Illalla  jatkui  taistelu  vielä 
Kiepin  sillan  luona,  kestäen  aina  pimeän  tuloon  saakka. 

 Viikko  lojuttiin  ja  annettiin  parin  lahtarin  härnätä.  Joka 

yö  panssarijuna  hälyytti  miehet  ketjuun  poistuen  taaskin. 

 Kolmessa  päivässä  oli  Kiepin  silta  korjattu  ja  odo- 
timme eteenpäinmenoa,  mutta  johdossa  oli  käänne.  Lahtelaiset  tah- 
toivat johtaa  ja  punakaartin  päällystö  ei  antanut  ja  siinä  sitä  kinat- 
tiin. 

14  p:vän  aamuna  alkoi  taistelu  Mäntyharjun  kirkolla.  Samaan 
aikaan  selkäpuolella  eräs  lahtarisakki  särki  rataa  32  eri  kohdasta  ja 
iltapäivällä  he  tekivät  hyökkäyksen  Kiepin  sunnalta,  kestäen  taiste- 
lut pimeän  tuloon  saakka.  Emme  menettäneet  yhtään  kaatunutta, 
mutta  joitakin  haavottui.  Lahtarit  perääntyivät  ja  samoin  teimme 
mekin. 

Lähetessämme  Mouhua  tuli  vastaamme  Kouvolasta  lähtenyt  apu- 
joukko. Sekin  kääntyi  takaisin.  Vasta  Mouhussa  pysähdyttiin. 

Lättiläiset  sanoivat  hyvästi  ja  lähtivät  pois  panssarijunineen. 
Tästä  meidän  moraalimme  laski  huomattavasti.  .  . 

Toiminta  Mouhulla  rajoittui  johonkin  tiedusteluretkeen  Jänis- 
kylään  ja  Turkkiin.  Lahtarit  tekivät  pari  epäonnistunutta  hyökkä- 
ystä, jotka  torjuttiin.  —  Yleensä  puhuttiin,  että  Varkaudesta  ja 
Kuopiosta  joukot  ovat  jo  tulossa  Pieksämäelle  saakka  ja  kun  he  en- 
nättävät Mikkeliin  ei  meidän  tarvitsekaan  tapella  ja  vuodattaa  tur- 
haan verta." 


*)  Kopioin  arkistossa  löytyvästä  luokkasodan  tutkimiskerhon  pöytäkirjasta. 
**)  Kopioin  arkistossa  löytyvästä  tov.  kirjoituksesta. 

Tämän  jälkeen  seuraa  yksityiskohtaisempia  kuvauksia  taisteluista, 
joita  näillä  seuduilla  käytiin.  Siitä  mitä  opetuksia  ja  tuloksia  ne 
antoivat  kertojamme  esittää  seuraavaa: 

 "Kun  näin  oltiin  saatu  jo  niin  monta  katkeraa  koke- 
musta ja  näytettä  lahtarien  aktiivisuudesta,  heräsi  luonnollisesti  ky- 
symys rintaman  muodostamisesta,  että  saataisiin  sivustat  ja  selkäpuoli 
turvattua.  Kun  vielä  saapui  lisävoimia,  alettiin  niitä  sij ottaa  kum- 
mallekin sivustalle.  Lahtarit  eivät  kyllä  tykänneet,  panivat  vielä 
vastaankin,  mutta  se  ei  nyt  auttanut.  Näin  sijoitettiin  joukkoja  Tur- 
kin, Nuolniemen  ja  Nurmaan  kyliin,  joten  muodostui  todella  oikea 
rintama.  Aukkoja  siihen  jäi  paljonkin,  mutta  ei  nyt  enää  ollut  ai- 
nakaan selkäpuoli  vaarassa.  Näin  muodostui  rintama  Heinolasta 
Jaalan  kirkon,  Nurmaan-Leppäniemen  kautta  Voikoskelle  ja  edelleen 
Turkki-Savitaipale  aina  Saimaaseen  saakka.  Suurin  aukko  oli  Tur- 
kin ja  Savitaipaleen  välillä." 

Itä-Suomi.  Itäisen  rintaman  kehitys  alkaa  lahtareiden  22/1  suun- 
nittelemasta Viipurin  valtaamisesta.    Nämä   suunnitelmat  menivät 


Antrean  asema  sodan  aikana. 


niiden  viekkaudesta  huolimatta  sekaisin.  Se  johtui  venäläisten  päät- 
tävästä esiintymisestä.  Lahtarit  olivat  pakoitetut  siirtymään  Venä- 
jän saareen,  jossa  he  olivat  26  p.  tammik.  Sieltä  he  yrittivät  puh- 
kaista itselleen  tietä  Säiniön  kautta  Vuokselle,  mutta  epäonnistuivat 
punakaartin  vastustuksen  vuoksi.  Toinen  yritys  Kämärästä  ja  siellä 
taistelu  Rahjan  asejunan  kanssa  onnistuu  heille  siinä  määrin,  että 
he  pääsivät  Antreaan.  Tätä  kantajoukkoa  vastaan  keskittyykin  itäi- 
sen rintaman  alkutoimenpiteet.  Heinjärvellä,  Valkjärvellä  ja  Rau- 
dussa on  hiljaista.  Me  rajoitumme  Viipuri-Pietari  välisen  radan 
vartiointiin  ja  asemien  suojelukseen  siitä  huolimatta,  että  meillä  jo 
helmikuun  alkupäivinä  oli  joukkoryhmityksiä  Kivennavalla.  Meidän 
toimintaamme  täällä  kuvaa  se,  että  me  Raudun  taisteluiden  ensi- 
vaiheiden aikana  ajamme  lahtarit  pakoon  Kiviniemen  suunnalle.  Me 
tyydyimme  siihen,  emme  ajaneet  heitä  takaa  ja  annoimme  heille  aikaa 

uuteen  keskitykseen  silloin  kun  he  sanovat,  että  heillä  "oli  jo  lupa 
perääntyä  Vuoksen  taakse,  mutta  sitä  ei  tarvinnut  panna  toimeen 
koska  punaiset  eivät  hyökänneet."  Tampereen  valtauksen  jälkeen 
lahtarijoukkojen  keskitys  suuntautuu  itäiselle  rintamalle  ja  toiminnan 
painopiste  siirtyy  sinne.  Huhtikuun  ensi  päivään  mennessä  itäinen 
rintama  on  sijoittunut  alueille:  Antrea-Hein joki- Valkjärvi  ja  Rautu. 

Lopettakaamme  kuitenkin  rintamien  yleiskatsaus  tähän  ja  muis- 
takaamme, että  Tampereen  vallotuksen  jälkeen  koko  luokkasodan 
rintama  oli  asettunut  seuraaville  alueille :  Noormarkku-Kauvatsa- 
Lempäälä-Pälkäne-Tuulos-Heinola  kk.  -  Voikoski  -  Savitaipale-Imat- 
ra-Antrea-Hein  joki- Valkjärvi-Rautu.  (Kartalla  toinen  yhtäjaksoinen 
viiva.)  Tämän  jälkeen  siirrymme  katsomaan  mitä  tapahtui  meidän 
rintamiemme  selkäpuolella. 

Saksalaisen  maihinnousu] oukkue en  tulo  ja  operatiot. 

Suomen  porvarillisen  vapausliikkeen  näkökannalta  on  meille  mie- 
lenkiintoista tutustua  16  p.  syyskuuta  1914  Preussin  lähettiläshotel- 
lissa,  Saksan  entisen  Parisissa  olleen  lähettilään  luona  pidettyyn  Ve- 
näjää koskevaan  neuvotteluun.  Näin  senvuoksi  että  siihen  neuvot- 
teluun otti  osaa  eräs  suomalainen  emävalkoinen.  Hänen  esittämiensä 

mielipiteiden  yleisestä  sisällöstä  lahtarit  kertovat  seuraavaa :  

"Jos  onnistuttaisiin  se  kukistamaan  (Venäjä  —  A.T.)  tulisi  sen  alu- 
eesta erottaa  ja  muodostaa  joukko  valtioita  Saksan  suojaksi.  Sem- 
moisina luetteli  Castren  itsenäisen  Puolan,  kohtuullisissa  rajoissa, 
Liettuan,  Valko- Venäjän,  Itämeren  maakunnat  ja  itsenäisen  Suo- 
men. Hän  ei  pitänyt  mahdollisena  Itämeren  maakuntien  jakoa  eri 
kansallisuuksien  mukaan,  koska  sikäläinen  saksankielinen  yläluokka 
oli  sitä  vastustanut,  ja  sen  jäseniä  oli  huomattavassa  asemassa  Ber- 
liinissä. Ehkäpä  voitaisiin  Balticumista  tehdä  Saksan  liittovalta,  kun 
muut  puskurivaltiot  taas  tulisi  tehdä  itsenäisiksi.  Ukrainaa  ei  Castren 
katsonut  kypsyneeksi  itsenäisen  valtion  asemaan.  Saksan  etuja  itse- 
näiseksi tehdystä  Suomesta  perusteltiin  erittäin  tarkoin  monelta  eri 
näkökannalta/'  (Kursiv.  kirj.) 

Näin  voittoa  toivova  Saksan  imperialismi  keräsi  itselleen  ainehis- 
toa.  Suomalainen  saksalaisystävällinen  porvariston  osa  oli  sen  nöy- 
ränä palvelijana,  toivoen  muruja  herran  pöydältä.  Samaan  aikaan 
tilanne  kehittyy  ja  kärjistyy.  Venäjän  työtätekevät  luokat  kyllästyvät 
sodan  tuottamaan  kurjuuteen.  Vuonna  1917  ne  tuhoavat  venäläisen 
sota-  ja  feodali-imperialismin  rakentaman  mädän  hallituskoneiston. 
Sen  tuhoutuessa  Suomen  porvaristo  menetti  sen  isännän,  jolta  se 
pyysi  ja  sai  apua  silloin  kun  työväki  tai  köyhä  talonpoika  tiukemmin 
vaati  itselleen  olojensa  parannusta.  Taloudellisesti  tuon  isännän  ku- 
kistaminen merkitsi  sotatarvetilausten  vähenemistä,  työttömyyttä  ja 
nälkää.  Ne  puolestaan  pakoittivat  suomalaisen  työmiehen  ja  perheen 
äidin  kadulle.  Tästä  suomalainen  lahtari  ei  vielä  pahasti  säikähtänyt, 
sillä  hänen  selkänsä  takana  oli  valtaan  noussut  venäläinen  porvari 

ja  siltä  oli  apua  kyllä  tiedossa.  Mutta  historian  pyörä  pyöri  kuitenkin 
nopeasti.  Sekin  turva  petti .  .  .  sillä  venäläinen  työmies  ja  sotamiehen 
takissa  oleva  talonpoika  lähetti  porvarinsa  sinne  mihin  se  oli  tsaarin- 
kin lähettänyt.  Lahtarimme  joutuivat  punnitsemaan  tilannetta  ja  Ve- 
näjään nähden  he  tulivat  seuraavaan  tulokseen :  ■  "Mutta  niin 

kauan  kuin  Saksa  hätyytti  Pietaria  Itämeren  maakunnista  käsin,  ei 
ollut  luultavaa,  että  tänne  riittäisi  suuria  joukko-osastoja  ja  jos  Ve- 
näjä tekisi  Saksan  kanssa  rauhan,  oli  otaksuttavampaa,  että  sotaan 
kyllästyminen  oli  jo  päässyt  vaikuttamaan  venäläisiin  tarpeeksi  asti. 
Mitään  kestävää  avustusta  heiltä  tuskin  oli  odotettavissakaan"  — 

 Omassa  maassa  vallitsevan  tilanteen  arvioinnin  tuloksia  kuvaa 

seuraava  eräässä  Saksan  yleisesikunnan  poliittisella  osastolla  pide- 
tyssä kokouksessa  suomalaisen  lahtarin  päästämä  seuraava  hätä- 
huuto :  "Sata  vuotta  on  Suomi  kärsinyt  Venäjän  vallanalaisuudessa. 
Nyt  se  tahtoo  päästä  vapaaksi  ja  niin  on  tapahtuva.  Yksinään  se  ei 
voi  vapautua.  Kernaimmin  toivotaan  Saksan  apua.  Mutta  jos  sitä 
ei  saada,  pyydetään  sitä  Ranskalta,  Englannilta,  Kiinalta,  Japanilta 
tahi  miltä  vallalta  tahansa.  Auttaja  lienee  saatavissa."*) 

Muistakaamme,  että  Neuvosto-Venäjä  oli  tunnustanut  Suomen 
itsenäisyyden.  Ei  siis  enää  voinut  olla  puhettakaan  mistään  "vapau- 
tuksesta". Johtopäätöksiä  saattaa  olla  vain  yksi  ja  se  on :  lahtarit 
tunsivat,  että  he  eivät  pysty  kukistamaan  voimansa  tuntevaa  Suomen 
työväenluokkaa  ja  he  hakivat  teurastajan  muualta. 

Tällainen  historiallinen  prosessi  meillä  siis  oli  yhtäältä.  Toisaalta 
Saksa.  Saksalle  oli  sangen  tärkeätä  vapautua  yhdestä  vihollisestaan, 
voidakseen  suuremmalla  voimalla  rynnätä  jälelle  jääneiden  kimppuun. 
Tästä  syystä  oli  Saksan  imperialismille  Venäjän  proletaarinen  val- 
lankumous edullinen,  sillä  se  poisti  vihollisen  riveistä  n.  30%  elävää 
voimaa.  Neuvosto- Venäjä  teki  välirauhan  Saksan  kanssa  joulukuun 
5  p:nä  1917.  Tämän  jälkeen  alkoivat  varsinaiset  rauhanneuvottelut. 
Neuvosto- Venäjän  täysivaltainen  edustaja  niissä  oli  Trotski.  Rauhan 
ehdot,  jotka  Saksan  taholta  esitettiin,  olivat  suhteellisen  helpot.  Tov. 
Trotski  ei  kuitenkaan  ymmärtänyt  tilannetta.  Hän  ei  käsittänyt  että 
venäläisen  työläisen  ja  talonpojan  täytyi  saada  lepohetki.  Se  oli  tar- 
peen siksi,  että  voitaisiin  järjestäytyä  uusien  vihollisten  varalle.  Kun 
Trotski  ei  näitä  seikkoja  käsittänyt,  niin  hän  ei  alistunut  saamiinsa 
ohjeisiin  eikä  kirjoittanut  rauhansopimuksen  alle.  Hänen  tunnuslau- 
seensa olivat  "Ei  sotaa  eikä  rauhaa,  saksalainen  ei  voi  hyökätä.  Me 
voimme  julistaa  sodan  päättyneeksi."  Hän  perusteli  tätä  kantaansa 
m.m.  sillä,  että  Saksassa  vallitsee  siinä  määrin  vallankumouksellinen 
tilanne,  että  Saksa  ei  kykene  omassa  maassa  puhkeavan  vallankumo- 
uksen pelosta  hyökkäämään.  Tästä  tov.  Trotskin  teosta  tov.  Kuusi- 
nen on  lausunut  seuraavaa:  "Saksan  hallituksen  silloiset  rauhan 
ehdot  olivat  ei  ainoastaan  Neuvosto- Venäjälle,  vaan  myöskin  Suomen 
työläishallitukselle  suotuisammat  kuin  myöhemmin   saneltu  rauha. 

*)  Kokouksen  aikaa  lahtarit  eivät  merkitse,  mutta  seuraten  heidän  asioiden  käsittelyään 
tulee  tulokseen,  että  kokous  on  ollut  jouluk.  1917  tai  v.  1918  alussa. 

Ennen  tov.  Trotskin  viimeistä  matkaa  Brest-Litovskiin  (tammikuun 
lopulla)  vakuutti  tov.  Lenin  vakuuttamalla,  että  niin  kuin  saksalaiset 
esittävät  rauhanehtonsa  on  ne  allekirjoitettava.  Jos  rauha  olisi  sil- 
loin Neuvosto- Venäjän  ja  Saksan  välillä  allekirjoitettu,  niin  ei  Sak- 
san hallitus,  kaiken  todennäköisyyden  mukaan,  olisi  marssittanut 
joukkoja  Suomeen.  Tämä  käy  ilmi  muutamista  saksalaisten  sota- 
päälliköiden sodan  jälkeen  julkaistuista  muistelmista.  Mutta  tov. 
Trotski  hylkäsi  (10  p.  helmikuuta)  saksalaisten  tarjoamat  rauhan 
ehdot.  Kului  kallis  kuukausi  ilman  rauhaa  ja  sen  kuukauden  aikana 
Neuvosto- Venäjä  menetti  saksalaisille  Räävelin  ja  muita  kaupunkeja. 
Ja  me  Suomessa  saimme  saksalaiset  maihinnousu  joukot  rintamamme 
selkään."*) 

Ylläolevasta  tulemme  johtopäätökseen  1)  että  suomalaisten  lah- 
tareiden  aikaisemmin  noudattama  tyrkytyspolitiikka  ja  myöhempi 
hätärummun  pärinä  valmisti  Saksan  avunantoa  2)  Saksa  lähetti  jouk- 
konsa Suomeen  tarkoituksella  painostaa  Venäjä  rauhaan  sekä  samalla 
hakea  Suomesta  ehkäpä  hetkellistä  ja  vähäistä,  mutta  kuitenkin  ta- 
loudellista hyötyä. 

Nämä  seikat  todellistuvat  helmikuun  22  p  :nä  1918.  Silloin  Sak- 
san keisari  antaa  käskyn  Itämeren  divisionan  muodostamisesta.  Siitä 
ja  sen  operatiosta  alempana. 

a)  M curerin  laivue  ja  sen  suorittama  tehtävä.  Ennen  kuin  välit- 
tömästi käymme  käsittelemään  saksalaisten  liikkeitä  on  meidän  mai- 
nittava muutama  sana  alkutapahtumista  Ahvenanmaalla.  Tämän  saa- 
ristoalueen valkaisemista  varten  kerääntyi  Uuteenkaupunkiin  helmi- 
kuun alkupävinä  suojeluskuntajoukko-osastoja  Turusta,  Naantalista, 
Vehmaalta,  Taivalsalolta  ym.  Neljän  komppanian  suuruinen  joukko 
lähti  7  p  :nä  helmikuuta  Ahvenanmaalle  tarkoituksella  alistaa  se  "lail- 
lisen hallituksen"  alaiseksi.  Suunnitelmiin  sisältyi  venäläisen  varus- 
väen (n.  900  miestä,  toiset  tiedot  n.  2,000  miestä)  likvideeraus  ja 
linnoitusten  haltuunotto.  Paikallinen  väestö  oli  kuitenkin  asioista  eri 
mieltä.  Ja  tammikuussa  he  lähettävät  lähetystön  ja  adressin  Ruotsiin. 
Tarkoituksena  oli  saada  Ahvenanmaa  liitetyksi  Ruotsiin. 

Mitä  tulee  Ahvenanmaalla  olleen  punakaartin  suuruuteen  ja  sen 
sijoituspaikkoihin,  ei  siitä  ole  varmoja  tietoja.  Muutamia  pienempiä 
punakaartilaisryhmiä  siellä  lienee  kuitenkin  ollut,  koskapa  Turun  pu- 
nakaarti lähetti  jäänsärkijä  Murtajalla  heille  apumiehistöä. 

Uudestakaupungista  tulleiden  lahtarijoukkojen  toiminnan  kes- 
keytti kuitenkin  se,  että  Ruotsin  hallitus  lähetti  13  p  :nä  helmikuuta 
Ahvenanmaalle  muutamia  laivoja  ja  sotaväkeä.  He  toimivat  rauhan- 
välittäjinä venäläisten  ja  suomalaisten  lahtarien  välillä.  Ruotsalaiset 
asettivat  päämääräkseen  poistaa  suomalaiset  lahtarit  Ahvenanmaalta. 
Tehtävässään  he  onnistuivat  niin  hyvin,  että  helmikuun  22  pnä 
Uudenkaupungin  retkikunta  riisutaan  aseista  Eckerössä  (osa  aseista 
joutui  ruotsalaisille,  osa  annettiin  venäläisille  ja  osa  jäi  paikkakun- 


*)  Kommunisti  s.  116,  vk.  1925. 

nalle)  ja  23  pnä  tuo  joukko  on  matkalla  Pohjois-Suomeen.  Ruot- 
salaiset jäivät  tilanteen  herroiksi.*) 

Tätä  herruutta  ei  kuitenkaan  kestänyt  kauan.  Saksalaiset  tulivat 
ja  lopettivat  sen.  He  nimittäin  tarvitsivat  laivastolleen  tukikohtaa 
sillä  alkuperäiseen  avustussuunnitelmaan  sisältyi  saksalaisten  joukko- 
jen maihinlasku  jossain  Pohjanlahden  rannikolla.  Tämän  suunnitel- 
man perilleviemistä  varten  lähti  Danzigin  satamasta  28  p.  helmikuuta 
1918  amiraali  Meurerin  johtama  laivue.  Siihen  sisältyi  9  taistelu- 
alusta (niistä  kaksi  linjalaivaa)  ja  19  erilaista  apulaivaa,  1100  miestä 
erilaisia  maajoukkoja  (ilman  tykistöä)  ja  3  lentokonetta.  Tämä  lai- 
vue saapui  Eckeröhön  maaliskuun  5  p  :nä.  (Kartalla  on  Meurerin 
laivueen  tukikohta  merkitty  Eckerön  luona  olevalla  linjalaivalla. 
Hänen  joukkojensa  suorittamat  liikkeet  nuoliviivoilla.  Punais- 
ten perääntymissuunta  on  merkitty  Turkuun  kohdistetulla  nuo- 
liviivalla.)  Ensitehtäväkseen  saksalaiset  ottivat  yhteyden  ruot- 
salaisten kanssa  ja  kaikessa  sovinnossa  he  jakoivat  Ahvenan- 
maan saariston  keskenään.  Tilanne  siellä  oli  nyt  siis  seuraava :  ruot- 
salaisilla oli  vaikutusalueensa,  saksalaisilla  samoin,  venäläisellä  varus- 
väellä samoin,  punakaartilla  samoin  ja  tämän  lisäksi  Uudenkaupun- 
gin retkikunnasta  eronneet  paikalliset  lahtarit  muodostivat  oman 
joukkonsa.  He  eivät  kylläkään  kyenneet  saamaan  itselleen  vaikutus- 
aluetta, vaan  olivat  he  saksalaisten  käskyjen  alaisina.  Saksalaiset 
ryhtyivät  nopeasti  puhdistustyöhön.  Ensimäiset  liikkeet  koskivat  ve- 
näläisiä. He  valtasivat  miehillä  ja  aseilla  lastatut  laivat  ja  lahtari- 
tietojen  mukaan  vangit  lähetettiin  Libauhun.  Tämän  jälkeen  seurasi 
Ahvenanmaan  linnakkeiden  saariston  ja  erillisten  saarilinnoitusten 
valloitus.  Vaikeissa  olosuhteissa  ja  ilman  tukikohtia  punakaarti  pe- 
rääntyi taistellen  Turkuun  ja  näin  ollen  tuli  Ahvenanmaa  eroitetuksi 
meidän  vaikutuksemme  piiristä.  Samalla  saksalaiset  selvittävät  itsel- 
leen sen,  että  maihinnousu  Pohjanlahden  rannikolla  ei  siihen  vuoden- 
aikaan ollut  mahdollista.  Etelärannikon  länsikärjen  seutuvilla  suo- 
ritetut tutkimukset  sen  sijaan  osoittivat  heille,  että  siellä  maihinnousu 
saattoi  tapahtua.  Näiden  tietojen  perusteella  muutettiinkin  alkupe- 
räistä suunnitelmaa  siten,  että  saksalaisen  Itämeren  divisionan  von 
der  Goltzin  komennossa  oleva  osa  päätettiin  laskea  maihin  Hangon 
seuduilla. 

Von  der  Goltzin  maihinnousu  joukkue  ja  operatiot.  Tämän  jou- 
kon lähettäminen  ei  ollut  mikään  yksinkertainen  asia.  Sille  täytyi 
asettaa  yleinen  päämäärä,  laatia  suunnitelma  ja  antaa  sen  mukaisia 
tehtäviä  varten  yleisiä  ohjeita.  Itämerellä  ja  Suomenlahdella  oli  liik- 
kuminen, jää-  ja  miinaesteiden  vuoksi,  vaikeata  ja  senvuoksi  oli  sen 
matka  valmistettava  huolella.  Tätä  tehtävää  suorittamaan  lähettivät 
saksalaiset  erikoiset  miinanetsijälaivueet. 

*)  Lahtarien  sotahistorioissa  Ahvenanmaan  kysymys  muodostaa  "mustan  sivun."  He 
kertovat  katkeruudella  siitä  "oikeusloukkauksesta"  jota  he  joutuivat  ruotsalaisten  taholta 
kärsimään.  He  viittaavat  omiin  ristiriitoihinsa  Ahvenanmaa-kysymyksessä,  sotaylioikeuden 
tuomioista  Ahvenanmaa-kysymyksessä  y.  m.  jota  tämän  yhteydessä  ei  ole  tilaisuus  esille- 
tuoda. 

Kun  eri  lähteistä  tutkii  tälle  joukolle  laaditun  toimintasuunnitel- 
man eri  vaiheita,  niin  siellä  ilmenee:  1)  että  saksalaisille  annettiin 
liioiteltuja  tietoja  meidän  voimistamme  ja  lisäksi  alleviivattiin  sitä 
että  me  muka  "saamme  jatkuvia  lisävoimia  Pietarista",  2)  osa  lah- 
tareista  alleviivasi  sitä,  että  saksalaisten  toiminnan  täytyi  muodostua 
yhtenäiseksi  heidän  suorittamansa  Tampereen  hyökkäysliikkeen 
kanssa,  3)  osa  heistä  selvitti  saksalaisille,  että  heitä  tarvitaan  vasta 
sitten  jos  omat  operatiot  punaisten  tuhoamiseksi  epäonnistuvat,  4) 
ensimäinen  saksalaisten  toimintasuunnitelma  sisälsi  Riihimäen  val- 
tauksen ja  siitä  edelleen  menestyksen  kehittämisen  tilanteen  mukaan, 
5)  Helsingissä  ylläpidetyn  "terrorin"  pelästyttämät  lahtarit  saivat 
saksalaisille  lähettämillään  hätähuudoilla  aikaan  sen,  että  alkuperäi- 
nen toimintasuunnitelma  muutettiin  Helsingin  valloitussuunnitel- 
maksi,  6)  saksalaisen  maihinnousu  joukon  ja  lahtariarmeijan  kes- 
kitetty toiminta  ei  päässyt  toteutumaan  sen  vuoksi,  että  von  der 
Goltzin  kunnia  ei  sallinut  hänen  asettuvan  suomalaisten  lahtarien 
komennettavaksi. 


Saksalaisten  joukkojen  maihinnousu  Hangossa. 

Maaliskuun  31  pnä  1918  Itämeren  divisionan  osasto  lähtee  9,000 
miestä,  18  tykkiä,  10  miinanheittäjää,  97  raskasta  ja  68  kevyttä  ko- 
nekivääriä käsittävänä  joukkona  Saksasta.*)  Sen  toimintasuunnitel- 
maan sisältyi  iskun  antaminen  punaisen  Suomen  selkään.  Tämän 
täyttämiseksi  sen  tuli  nousta  maihin  Hangossa  ja  ryhtyä  sieltä  toteut- 
tamaan tämän  suunnitelman  asettamaa  erinäistä  päämäärää,  s. o.  Hel- 
singin valtausta.  Maihinnousu  tapahtui  määräpaikassa  3  p.  huhti- 
kuuta. Ensimäisiin  toimenpiteisiin  sisältyi  kaupungissa  löytyvien 
huomattavimpain  tukikohtain  valtaus.  Sivustasuoj uksen  tehtäväksi 

*)  Hallinnolliselta  kokoonpanoltaan  divisionaa  voidaan  nimittää  erikoisdivisionaksi, 
sillä  se  oli  muodostettu  silmälläpitäen  niitä  maastosuhteita,  joissa  sen  tuli  toimia.  Divisionaan 
liittyi  m.  m.  400  punaisesta  Suomesta  karannutta  lahtaria. 

annettiin  —  käyttämällä  paikallisia  suojeluskuntia  apuna  —  puh- 
distaa saaristo,  Salon  kauppala  ja  Turku  punaisista.  Kaukotiedus- 
telu  sai  tehtäväkseen  Hyvinkään  radan  rikkomisen  ja  välitön  tie- 
dustelu likvideerasi  lähistöllä  mahdollisesti  löytyvät  punaiset.  Näiden 
toimintojen  aikana  pääjoukko  nousi  maihin  ja  valmisti  itsensä  toi- 
mintaa varten. 

Hangossa  olleet  punaiset  joukot  upottivat  satamaan  joitakin  höy- 
rylaivoja ja  evakuoivat  rautatien  liikkuvan  kaluston.  Joukot  perään- 
tyivät Hangosta  ilman  taistelua.  Tammisaaressa  oli  hiukan  lauka- 
usten vaihtoa,  mutta  senkin  saksalaiset  valloittivat  jo  4  pnä  huhti- 
kuuta. Rautatiesillat  jäävät  ehjinä  saksalaisten  haltuun.  Näillä  paik- 
kakunnilla löytyviä  punaisia  joukkoja  oli  kuitenkin  keskitetty  ja 
edelleen  keskitettiin  Pojo-Karja-Fagervik-rintamalinjalle.  Karjalta 
nämä  joukot  etenivät  pitkin  Karjan  rataa.  Ne  pääsivät  Raaseporiin 
saakka.  Siinä  ne  kohtasivat  saksalaisten  kaukotiedustelijat  ja  rin- 
tama muodostui  siihen.  Taistelut  olivat  ankarat.*)  Ne  eivät  kui- 
tenkaan olleet  pitkäaikaiset,  sillä  saksalaiset  valmistivat  tykistötulen 
avulla  iskua  meidän  vasempaan  siipeemme.  Heidän  tarkoituksensa 
oli  katkaista  meidän  paluutiemme  (erikoisella  tarmolla  he  yrittivät 
tykistön  avulla  katkaista  Karja-Helsinki  ja  Karja-Hyvinkää  ratoja 
siinä  kuitenkaan  onnistumatta).  Meidän  täytyi  perääntyä  ylivoiman 
edessä,  sillä  tapahtumat  kehittyivät  niin  nopeasti,  ettei  meidän  luon- 
nonvoimaisesti tapahtuva  joukkojen  keskitys  ennättänyt  vahvistaa 
tämän  seudun  puolustusjoukkoja.  Toisena  syynä  oli  kieltämättä  se, 
että  osa  täällä  olleista  joukoista  oli  saksalaispelon  läpitunkema.  Hei- 
dän moraalinsa  "ne  ovat  saksalaisia,  emme  voi  niille  mitään"  vaikutti 
sen,  että  Karjan  ratapihalla  saksalaisten  pommittaessa  Karjaa  luon- 
nonvoimaisesti syntynyt  kokous  vaati  perääntymistä.  Huhtikuun  6 
p:vän  iltana  viimeiset  joukkomme  jättivät  Karjan. 

,  Karjan  valtauksen  jälkeen  saksalaiset  jatkoivat  tehtävänsä  suori- 
tusta liikkuen  pääjoukollaan  Karja-Helsinki  rataa  myöten  Helsinkiä 
kohti.  Heidän  sivustasuojeluksensa  hyökkäsi  pitkin  Karja-Hyvinkää 
rataa.  Tämän  radan  suuntaan  perääntyneet  punaiset  joukot  asettui- 
vat ensin  asemiin  Svartön  aseman  luona.  Siitä  peräännyttiin  Loh- 
jalle. Sielläkään  ei  vastustuksemme  pitänyt  vaikka  käytettävissämme 
oli  venäläisten  aikaisemmin  kaivetut  varustukset.  Peräännyimme  edel- 
leen Nummelaan  ja  rintama  jäikin  siihen  toistaiseksi.  (Katso  saksa- 
laisten liikehtimistä  kartasta.) 

Helsinkiä  kohti  perääntyneet  joukot  jatkavat  matkaansa  nähtä- 
västi Kirkkonummi-Kilo- Alberga  varustuksille  saakka,  jossa  ne  sit- 
ten osallistuivat  Helsingin  puolustustaisteluihin. 

Helsinki  —  Suomen  vallankumouksen  keskus,  oli  nyt  vaarassa. 
Nousi  kysymys  sen  puolustuksen  järjestämisestä.  Tätä  tarkoitusta 
varten  Kansanvaltuuskunnan  T.K.  piti  kokouksen  3  p.  huhtikuuta. 

*)  Saksalaisten  arvioiden  mukaan  oli' meidän  joukkojemme  suuruus  ainakin  8,000  miestä; 
lahtarit  arvelevat  n.  4,000.  Näihin  taisteluihin  osallistuneena  arvelen,  että  paikallisia  puna- 
kaartin joukkoja  oli  n.  1,300 — 1,500  miestä  ja  niiden  lisäksi  "Kokon  komppania"  sekä  kaksi 
panssarijunaa. 

Siinä  päätettiin  m.m.  että  Helsingin  puolustusta  ja  hallintoa  varten 
on  muodostettava  diktatuurihallitus.*)  Huhtikuun  6  pnä  Kansanval- 
tuuskunta päättää  toteuttaa  Helsingin  evakuoinnin  tarkemmin  laa- 
ditun suunnitelman  mukaan.  Helsinki  sai  hiukan  toisenlaisen  ulko- 
näön, sillä  kaikki  työt  lakkautettiin  5  pnä  ja  samalla  annettiin  julistus 
yleisestä  työvelvollisuudesta.  Mobilisoitu  työvoima  piti  joutua  kaar- 
tin käytettäväksi.  Huhtikuun  9  pnä  antaa  Kansanvaltuuskunnan 
sota-asiainosasto  aivan  yleisluontoisen  määräyksen  Helsingissä  ole- 
valle Kaartin  päällystölle  kaupungin  puolustamisesta  "niin  kauan 
kun  se  on  mahdollista".  Tällaisia  yrityksiä  meillä  siis  oli  johtavien 
elimien  taholta  ja  toisaalta  meillä  oli  piiri-  ja  paikallisesikuntia  ja 
kaartilaisia,  jotka  käsittivät  evakuoimismääräyksen  "häpeällisenä  te- 
kona", jota  ei  voida  toimeenpanna  ellei  kuunnella  mitä  toiset  sanovat. 
Eräiden  pettureiden  johtama  suunta  oli  kuitenkin  paljon  vaaralli- 
sempi, koska  se  julisti  rauhanneuvotteluja  ja  antautumista.  Tästä 
oli  seurauksena,  että  ristiriidat  repivät  nekin  heikot  taistelusuunni- 
telmat,  joita  meillä  oli.  Vasta  silloin,  kun  saksalaisten  tykkien  jyrinä 
kuului  Helsinkiin,  pääsi  vallankumouksellinen  suunta  jossain  mää- 
rin voitolle.  Suoritettiin  eräitä  vangitsemisia  ja  tunnuslause  oli : 
"taisteluun" .  On  luonnollista,  että  tässä  tilanteessa  ei  enää  saattanut 
olla  kysymystä  suunnitelmallisesta  kaupungin  puolustamisesta  ja  tais- 
teluista. Ne  muodostuivat  vaistomaisiksi  voimannäytteiksi,  joissa 
känsäkourat  uhrasivat  itsensä  mahdollisimman  kalliisti.  .  . 

Näiden  kohtalokkaiden  hetkien  aikana  saksalaiset  etenivät.  Huh- 
tik.  11  p.  ne  olivat  jo  Huopalahden  ja  Fredriksbergin  välillä.  Heidän 


Punaisten  tykkien  tuhoja  saksalaisten  asemassa. 


*)  Siihen  kuuluisi:  1)  paikallinen  esikunta,  2)  piiriesikuntien  edustus,  3)  työväenjär- 
jestöjen toimeenpaneva  komitea,  4)  etelärintaman  päällikkö  ja  5)  kaupungin  päällikkö. 

sotaliikkeensä  sisälsi  kaupunkiin  hyökkäyksen  sen  länsipuolelta 
(Töölö).  Samanaikaisesti  toinen  joukkue  teki  syvästi  saartavan  liik- 
keen Tikkurilan  kautta  Vanhankaupungin  maantielle  (Helsingin  itä- 
puolella). Liikkeen  tarkoituksena  oli  kaupungin  saarto,  pakoteiden 
katkaisu.  Se  ei  kuitenkaan  aivan  täydelleen  onnistunut,  sillä  Kera- 
valle oli  kerääntynyt  lähiseutujen  punakaartilaisjoukkoja  ja  ne  yrit- 
tivät Helsinkiin.*)  Nämä  hyökkäsivät  saksalaisten  kimppuun  poh- 
joisesta ja  pääsivät  Oulunkylän  seuduille  saakka.  Tikkurilasta  suori- 
tettu saartoliike  ja  Tikkurilan  sillan  räjäytys  esti  kuitenkin  menestyk- 
sen saannin  tältä  suunnalta.  Näin  joutui  Helsinki  eristetyksi.  Taiste- 
lut siirtyivät  kaupungin  sisälle.  Maanpuolelta  saksalaisten  joukkojen 
ahdistaminen  ja  mereltä  saksalaisen  laivaston  pommittamana  punais- 
ten tukikohdat  tulivat  tuhotuiksi.  Viimeiset  taistelut  käytiin  Söörnäi- 
sissä  ja  niiden  tauottua  13  p  :nä  huhtikuuta  lahtarit  ovat  tilanteen  her- 
roina —  Helsinki  oli  valloitettu. 

Herää  kysymys  Viaporista  ja  muista  sen  vyöhykkeeseen  kuulu- 
vista linnoitussaarista.  Viapori  oli  koko  luokkasodan  ajan  lahtareiden 
silmätikkuna?  He  kertovat,  että  jo  maaliskuussa  heidän  onnistui  tehdä 
kelvottomaksi  kuuden  saaren  tykit.  Nähtävästi  on  heillä  myös  aikai- 
semmin ollut  jonkunlainen  yhteys  amiraali  Selenoin  kanssa,  koskapa 
he  jo  huhtikuun  14  p  :nä  saavat  sopimuksen  aikaan  siitä,  että  venäläiset 
luovuttavat  Viaporin  lahtareille.**)  Makelon  saarta  linnoituksena 
lahtarit  eivät  saaneet,  koska  siellä  12  p.  huhtik.  sattui  räjähdys,  joka 
sen  tuhosi.***) 

Mitä  tulee  toisiin  Helsingin  ympäristön  seutuihin,  niin  niistä  mei- 
käläiset perääntyivät  useissa  tapauksissa  ilman  taisteluita  (esim.  Por- 
voo). Siellä  missä  lahtareiden  esiintyminen  oli  ripeämpää,  sattui  pie- 
niä yhteentörmäyksiä. 

Karjan  aseman  länsipuolella  punaiset  taasen  siirtyivät  Saloon  ja 
Turkuun.  Tenalassa,  Koskella,  Perniössä  ja  Kemiön  saarella  saivat 
paikalliset  lahtarit  saksalaisten  tulon  johdosta  rohkeutta.  He  ottivat 
vallan  käsiinsä.  Punaisen  ja  valkoisen  valta-alueen  raja  Etelä-Uudel- 
lamaalla  oli  12 — 14  p  :än  aikana  suunnilleen  linjalla  Kemiö,  Perniö, 
Nummela,  Kerava  ja  Porvoo.  Mitä  tämän  itäpuolella  tapahtui,  niin 
siitä  seuraavassa. 

c)  Brandensteinin  brikadin  maihinnousu  ja  operatiot.  Lahtarit 
otaksuivat,  että  Tampereen  valtaus  tuhosi  punaisten  sodankäynnin 
kokonaan  sitäkin  suuremmalla  syyllä,  kun  von  der  Goltzin  samanaikai- 
sesti piti  ratkaista  meidän  selkärankamme  s.  o.  rautatieyhteydet.  Niin 
ei  kuitenkaan  käynyt.  Helsingistä  lahtarit  lähettivät  hätähuutoja  sak- 
salaisille ja  sai  heidät  suuntaamaan  sotaliikkeensä  Helsingin  valtaami- 
seen.   Tampereelta    perääntymisen    jälkeen    länsirintama  asettui 

*)  Kuvaavaa  on,  että  esim.  Nummelan  rintamalla  olevat  helsinkiläiset  joukot  pitivät, 
saatuaan  tiedon,  että  Helsinkiä  uhkaa  vaara,  kokouksen,  jossa  päättivät  lähteä  sitä  puolusta- 
maan. Ei  siinä  auttanut  paikallisen  esikunnan  selitykset  siitä,  että  iskujoukon  lähtö  hävittää 
asianomaisen  rintaman  taistelukyvyn. 

**)  Venäläinen  Itämeren  laivastossa  palvellut  amiraali. 

***)  Katso  kirj.  "Makelon  linnoituksen  vaiheet."  —  Toim. 

Lindellin  koulun  piha  Tampereella.  Koulua  käyttivät  punaiset  sairaalana.  Valkoiset  "tyhjen- 
sivät" sairaalan  tappamalla  sairaat  punaiset  ja  sitten  heittämällä  ruumiit  pihamaalle.  Ku- 
vaavimpia  valkoisten  "sankaritekoja!"  On  luonnollista,  että  sairailla  ollut  omaisuus  joutui 

"sotasaaliiksi." 


uusille  alueille  ja  taistelut  jatkuivat.  Muualla  rintama  yleensä  pysyi 
entisillä  paikoillaan.  Tämä  sai  lahtarit  hätääntymään.  Sitä  lisäsi  vielä 
se  tosiseikka,  että  Saksa  oli  solminnut  rauhan  Neuvosto-Venäjän 
kanssa.  Se  oli  suomalaisille  lahtareille  sangen  epäedullista,  koska  sak- 
salaiset sillä  saavuttivat  sen  päämäärän,  jota  he  ajoivat  takaa  hyökä- 
tessään Suomeen.  Tästä  päämäärän  saavutuksesta  saattoi  olla  se  seu- 
raus, että  Saksa  antaa  joukoilleen  käskyn  poistua  Suomesta.  Lahta- 
reille taasen  sodan  jatkaminen  ilman  saksalaisten  apua  oli  sangen  hä- 
märä kysymys.  Tässä  tilanteessa  he  rummuttivat  alkuperäisen  rauta- 
tieyhteyksien katkaisua  koskevan  suunnitelman  nopeaa  toteuttamista 
lisäapujoukkojen  avulla.  Saksassa  arvosteltiin  tilannetta  ja  saksalaiset 
näkivät,  että  heille  on  edukasta  selvitä  Suomen  lahtareista  mahdolli- 
simman nopeasti.  Sen  saavuttamiseksi  antoi  Saksan  yleisesikunta 
huhtikuun  2  p  :nä  Tallinnassa  palvelleelle  eversti  von  Brandensteinille 
käskyn  muodostaa  Suomessa  olevan  Itämeren  divisienan  operatioita 
varten  avustavan  joukko-osaston. 

Huhtik.  5  p.  tämän  joukko  lähti  Brandensteinin  brikadin  nimisenä 
Tallinnan  satamasta.*)  Joukon  tehtävänä  oli  nousta  maihin  Kotkassa, 
katkaista  rata  Kouvolassa  ja  sen  jälkeen  toimia  yhtenäisesti  Itämeren 

*)  Joukon  suuruus:  1)  rykmentti  jalkaväkeä,  polkupyöräpataljoona,  eskadr.  ratsu- 
väkeä ja  tykistö.    Yht.  n.  600  miestä,  lentäjäkomennuskunta  y.  m.  apujoukkoja. 

Saksalaiset  olivat  jo  ennen  brikadin  lähtöä  Tallinnasta  ottaneet  haltunsa  Seiskarin, 
Lavansaaren  ja  Suursaaren.  Näille  saarille  sijoitettu  miehistö  oli  valmiina  apuliikkeiden 
suoritusta  varten  jos  brikadin  tilanne  sitä  vaati. 

divisionan  kanssa  ja  sen  tilanteesta  riippuen.  Maihinnoususta  Kot- 
kassa täytyi  luopua  sen  vuoksi,  että  Konkinsaarella  olevat  punaiset 
ottivat  saksalaisten  etujoukon  perin  lämpimästi  vastaan.  Uudeksi 
maihinnousupaikaksi  saksalaiset  valitsivat  Loviisan.  Huhtik.  7  p.  sak- 
salaiset nousevat  maihin.  (Kartalla  nämä  liikkeet  ovat  merkityt  kat- 
koviivalla ja  Loviisan  luona  on  linjalaivan  kuva).  Huhtikuun 
11  päivänä  Loviisassa  nousi  maihin  brikadin  toinen  osa.  Mo- 
lemmat joukot  nousivat  maihin  kohtaamatta  mitään  vastarintaa. 
Saksalaisten  tiedustelijat,  sivusta  ja  kärkisuojelus joukot  raivasivat 
pääjoukolle  tietä  ja  samalla  ne  selvittivät  tilannetta.  Sen  kehittymi- 
sestä seuraavat  yleispiirteet  : 

"Loviisasta  saksalaiset  lähettävät  8  p.  huhtik.  joukkoja  Kotkaa 
kohti.  Kotka  hälyttää  Kyminlinnan  nais  joukot  Ahvenkoskella.  Nämä 
joukot  torjuvat  saksalaisten  hyökkäyksen.  Niiden  oli  peräännyttävä. 
—  7  p.  huhtik.  sai  keskisen  rintaman  johto  ensimäisen  tiedon  siitä, 
että  saksalaiset  olivat  nousseet  maihin  Loviisassa.  Lahdesta  lähetet- 
tiin 2  komppaniaa  punakaartilaisia  käskyllä  puolustaa  Loviisaa.*) 
Juna  pysäytettiin  Kuggoinissa.  Tiedustelijat  lähtivät  eteenpäin.  Hei- 
dän tiedotuksistaan  kävi  selville,  että  Loviisan  pohjoispuolella  on  sak- 
salaisten ketjut.  Meidän  joukkomme  ryhtyivät  8  p.  huhtik.  taisteluun. 
Meikäläiset  perääntyivät  saksalaisten  tykistötulen  edessä.  Lapinkylän 
seuduilla  jatkettiin  taisteluita.  Ne  olivat  meille  menestyksellisiä. 
Saimme  saksalaisilta  kuorman  ampumatarpeita  ja  sanitarikuormaston. 
Seuraavana  aamuna  taistelut  jatkuivat.  Saksalaiset  yrittivät  kiertää 
oikeaa  sivustaa,  mutta  epäonnistuivat  (Lappträsk).  Vasemmalla  sii- 
vellä (Safträskin  alue;  Liljendal)  heidän  saartoliikkeensä  onnistui. 
Asemat  Liljendalissa  pettivät.  Se  johti  siihen,  että  koko  tämä  pieni 
rintama  petti.  Joukkomme  perääntyivät  Lahteen."**) 

Saksalaisilla  oli  tie  nyt  vapaana.  He  etenivät  Helsinki-Pietari 
rataa  kohden.  Brandenstein  otti  huhtik.  13  p.  iskunsa  kohteeksi  Kau- 
salan. Hyökkäys  sinne  epäonnistui  siksi,  että  Kausalassa  olleet  punai- 
set pakoittivat  heidät  perääntymään. 

Samanaikaisesti  saksalaiset  suuntasivat  liikkeensä  Uudenkylän 
asemalle.  He  ottivat  aseman  haltuunsa,  katkaisivat  radan  ja  heidän 
joukkonsa  asettuivat  kaivamiinsa  kenttävarustuksiin.  Päämäärä  oli 
siis  saavutettu  —  meidän  selkärankaamme  oli  isketty. 

Vaikka  meille  nyt  vielä  jää  mahdollisuus  kiertää  Uusikylä  pohjoi- 
sesta ei  se  merkinnyt  sitä,  että  olisimme  jättäneet  radan  noin  vain 
saksalaisten  haltuun.  Lahti  lähetti  joukkoja  Uudenkylän  rintamalle. 
Tältä  suunnalta  suoritettiin  useita  hyökkäyksiä  saksalaisten  asemia 
vastaan  (Idässä  s. o.  Kausalassa  olevien  joukkojen  toiminta  rajoittui 
siihen,  että  ne  sitoivat  osan  saksalaisia  joukkoja  itseään  vastaan.  Näin 
tuli  radan  itäpuoli  turvatuksi).  Ne  taas  puolestaan  hyökkäsivät  län- 

*)  Lahtarit  kirjoittavat  tästä  seuraavaa:  "Kun  illalla  oli  saapunut  tietoja,  että  punaiset 
aikovat  hyökätä  Loviisaa  vastaan  monituhantisella  miesvoimalla  sekä  konekiväärien  ja  tykis- 
tön avulla,  lähetettiin  2  komppaniaa  kaupungin  pohjoispuolella  kukkulalla  sijaitsevalle  olut- 
panimolle. 

**)  Kopioin  SKP:n  arkistossa  olevasta  tutkimuskerhon  pöytäkirjasta. 

nen  joukkoja  vastaan.  Paikalliset  seutuesineet  siirtyivät  kädestä  kä- 
teen. Meidän  puolellamme  näissä  taisteluissa  kunnostautui  m.m.  Lah- 
den naiskomppania.  Näiden  taisteluiden  tuloksena  oli,  että  yöllä  16 
p.  vastaan  saksalaiset,  jättäen  kaatuneet  kentälle  ja  huomattavan  mää- 
rän sotatarpeita,  perääntyivät  Uudenkylän  ympäriltä  Orimattilan 
suuntaan.  Me  otimme  Uudenkylän  aseman  haltuumme,  korjasimme 
hyvin  perusteellisesti  hävitetyn  radan  ja  näin  ollen  saimme  meille  niin 
tärkeän  yhteyden  palautetuksi. 

Jättäkäämme  kuitenkin  hetkeksi  Brandensteinin  näitä  seuraavat 
operatiot  ja  muistaakamme,  että  tähän  mennessä  lahtareiden  hallussa 
Etelä-Suomessa  oli  seuraavien  paikkojen  eteläpuolella  olevat  alueet : 
Kemiö  —  Perniö  —  Nummela  —  Kerava  —  Orimattila  —  Kymijoen 
länsiranta  (Kartalla  ovat  Brandensteinin  suorittamat  liikkeet  mer- 
kityt.) 

Punaisten  sotajolidon  toimenpiteet  saksalaisten  tulon  johdosta. 

Kysymys  niistä  toimenpiteistä,  joihin  me  ryhdyimme  saksalaisten 
tulon  johdosta,  jakaantuvat  useampaan  alaan.  Esitän  tässä  seuraavat: 
1)  sotajohdon  toimenpiteet,  2)  yleisvaltiolliset  toimenpiteet  ja  3) 
Kansanvaltuuskunnan  yleiset,  kaikkien  tietoon  saatettavat  toimenpi- 
teet. Seuraavassa  osia  jälkimäisen  tapaisesta  julistuksesta. 

"Hensinki  11  p:nä  maaliskuuta  1918." 

"Kaikille" 

"Suomen  vapaan  kansan  nykyisen  hallitusvallan  edustajina  me 
lausumme  vastalauseemme  sitä  Saksan  hallituksen  menettelyä  vastaan, 
että  se  on  ryhtynyt  tekemään  sopimuksia  maamme  vastavallankumo- 
uksellisten kanssa  ja  lähettänyt  niiden  avuksi  sotaväkeä  Ahvenan- 
maalle.*) 

Toivomme,  että  Saksan  hallitus  luopuu  hyökkäämästä  kansamme 
kimppuun,  tahi  ellei  luovu,  että  Europan  maiden  työväenliike  ja  valis- 
tunut yleinen  mielipide  tuomitsee  sellaisen  hyökkäyksen  ja  suo  voi- 
makkaan siveellisen  kannatuksensa  Suomen  kansanvallan  itsepuolus- 
tus- ja  vapaustaistelulle." 

Yleisvaltiollisiin  toimenpiteisiin  kuului  Kansanvaltuuskunnan  lä- 
hettämät neuvottelijat  Ahvenanmaalle.  He  saapuivat  sinne  15  p.  maa- 
liskuuta. Vaativat  selitystä  siitä  minkä  vuoksi  saksalaiset  joukot  oli- 
vat saapuneet  Ahvenanmaalle  ja  tiedustelivat  ottaisiko  Saksan  halli- 
tus vastaan  valtuuskunnan  neuvottelijoita.  Heille  annettuun  vastauk- 
seen sisältyi  m.  m.  huomautus  siitä,  että  "Saksan  hallituksen  tunnus- 
tama Suomen  hallitus  oli  pyytänyt  apua"  ja  sen  vuoksi  saksalaiset 
joukot  olivat  tulleet  "turvaamaan  levollisuutta  ja  järjestystä." 

Tällä  linjalla  meillä  siis  oli  ainakin  kaksi  tärkeätä  toimintayritystä. 
Niihin  sisältyi :  a)  vetoomus  kansainvälisen  työväenliikkeen  solidari- 


*)  Tämän  jälkeen  seuraa  lyhyt  kertaus  Saksan  hallitukselle  tammik.  lähetetyn  ilmoi- 
tuksen sisällöstä  ja  samalla  osoitetaan,  että  lahtarihallituksella  ei  ole  kansan  kannatusta  sekä 
alleviivataan,  että  sillä  ei  ole  oikeutta  tehdä  sopimuksia  vieraan  vallan  kanssa. 

suuteen  ja  b)  poliittinen  hyökkäys,  jonka  tulos  oli,  että  punainen  halli- 
tus sai  lopullisen  varmuuden  saksalaisten  tulon  tarkoituksesta. 

Nyt  täytyi  ryhtyä  ripeään  toimintaan  sillä  tapausten  nopea  kehitys 
osoitti  tilanteen  kehittyvän  erittäin  vaaralliseksi  saksalaisten  etelä- 
Suomeen  tekemän  hyökkäyksen  johdosta.  Vetäkäämme  muutamia  piir- 
toja syntyneestä  rintamatilanteesta  sillä  se  helpottaa  meidän  evakuoi- 
mistoimenpiteiden  ja  niiden  eri  vaiheiden  esilletuomista.  Punainen 
Suomi  muodostui  nyt  pitkästä,  idästä  länteen  ulottuvasta  kaistaleesta, 
joka  hiukan  leveni  lännessä  käsin.  Sen  ohkaisimmaksi  ja  helpoimmin 
katkaistavaksi  kohdaksi  uhkasi  muodostua  Lahden  länsipuolinen  seu- 
tu. Idässä  taasen  repeämä  oli  jo  alkanut  sillä,  että  lahtarien  onnistui 
saartaa  Rautu.  Se  tuhoutui  5  p.  huhtikuuta.  Yleinen  suunta  oli  siis 
seuraavanlainen :  a)  lahtarit  tulevat  yrittämään  Suomen  ja  Venäjän 
yhteyden  katkaisua  näiden  maiden  rajalla  ja  sen  suunnassa,  b)  saman- 
aikaisesti he  tulevat  yrittämään  Länsi-  ja  Itä-Suomen  yhteyden  kat- 
kaisua Lahden  seutuvilla,  c)  näiden  liikkeiden  tarkoituksena  tulee  ole- 
maan punaisten  joukkojen  tuhoaminen  näiden  alueiden  sisällä  (katso 
karttaa). 

Tässä  tilanteessa  täytyi  siis  laatia  toimintasuunnitelma,  joka  takaisi 
mahdollisimman  varman  joukkojen  uudelleen  ryhmityksen.  Puna- 
kaartin sota  johto  ei  kuitenkaan  odottanut  tilanteen  näin  pitkälle  kehit- 
tymistä. Huhtik.  2  p:nä  1918  antoi  kaartin  ylipäällikkö  määräyksen 
johon  m.  m.  sisältyi,  että  länsirintamalla  olevat  joukot  on  keskitettävä 
pääasiallisesti  Toijala-Helsinki  linjalle.  Keskisen  rintaman  joukoille 
annettiin  määräys  puolustaa  hallussa  olevaa  rintamaa  je  estää  viholli- 
sen maihinnousut  omilla  alueilla.  Itäisen  rintaman  joukkojen  tehtä- 
väksi määrättiin  niinikään  oman  rintaman  puolustus. 

Tapaukset  kehittyivät  kuitenkin  nopeasti.  Saksalaiset  nousivat 
Hangossa  maihin  huhtikuun  3  p  :nä.  Se  teki  tilanteen  vieläkin  uhkaa- 
vammaksi. Nyt  olivat  tarpeen  nopeat  ja  tarmokkaat  liikkeet.  Puna- 
kaartin johto  lähetti  seuraavan  määräyksen: 

"Suomen  Punaisen  Kaartin  Ylipäällikön  Esikunta." 

"Määräys" 

"Ylipäällikön  esikunnan  jäsen,  toveri  Eino  Rahja  määrätään  käyt- 
täen apunaan  toveri  E.  Kronqvistia  huolehtimaan  Punaisen  Kaartin  jouk- 
kojen siirtämisestä  lännestä  itäänpäin,  niiden  suunnitelmien  mukaan,  joita 
siirrosta  on  annettu  ja  viimeksi  tämän  mukana  annetaan.  Samalla  kehoi- 
tetaan  siirtoja  tarmolla  kiirehtimään. 

Viipurissa,  S.P.K:n  Päämajassa,  14  päivänä  huhtikuuta  1918  kello 
10:30  ip. 

Ylipäällikkö :  Kullervo  Manner. 
Varmentaa  :  W.  Rinne."' 

Määräyksessä  sanotaan,  että  sitä  seuraa  joukkojen  siirtosuunnitel- 
ma. Esitämme  sen  kokonaan : 
"Salainen" 

"Suomen  Punaisen  Kaartin  Ylipäällikön  Kanslia." 
"Eino  Rähjälle" 

"Ylipäällystön  määräyksiä  joukkojen  siirtämisestä  pois  Porin-Tam- 
pereen rintamaosilta  on  törkeästi  rikottu  ja  sillä  rikkomuksella  aikaan- 

saatu  korvaamattomia  tappioita  asiallemme  ja  koko  kaartille.  Tästä  myös- 
kin aiheutuu,  että  aikaisemmat  suunnitelmat  rintaman  järjestämisestä  eivät 
enää  pidä  paikkaansa,  vaan  täytyy  kiireellä  ryhtyä  paljon  suurempiin  rin- 
tamasiirtoihin  ja  alueluovutuksiin  kuin  aikaisemmin  tehdyn  suunnitelman 
mukaan  olisi  ollut  tarpeen. 

"Asiantilan  edes  osittaiseksi  korjaamiseksi  tinkimättä  noudatetta- 
vaksi määrätään : 

"ILPorin-Tampereen  linjan  joukot  ovat  vedettävät  heti  pois  sanotulta 
linjalta  ja  tuotavat  Lahden-Kouvolan  ja  Viipurin-Terijoen  linjalle,  suo- 
raan, välillä  mihinkään  pysähtymättä.  Niin  pian  kuin  sanotut  joukot  ovat 
lähteneet  Toijalasta  itään,  on  Tottijärven-Lempäälän-Kangasalan  rinta- 
malla toimivat  joukot  heti  vedettävät  itäänpäin,  linjalle:  Asikkala-Tuulos- 
Hattula-  Parola-Tammela-  Portaa-  Pyhäjärvi- Vihdin-  Pakosela-  Häntsilä- 
Nummelan  asema.  Joukkojen  siirto  tälle  linjalle  on  toimitettava  joutui- 
sasti ja  hyvässä  järjestyksessä,  säilyttämällä  ehdoton  rintamajärj estys. 
Kun  tämän  siirron  kautta  rintama  suuresti  lyhenee,  on  siten  vapautuvat 
joukot  kiireellä  lähetettävä  Viipuriin  ylläpitämään  yhteyttä  linjalla  Vii- 
puri-Pietari. Kaikki  Porin  seudun  joukot  ja  vähintäin  neljä  pataljoonaa 
Urjalan-Lempäälän-Hauhon  rintamalla  nyt  olevista  joukoista  on  heti 
lähetettävä  itään,  Viipuriin  ja  Karjalan  kannakselle. 

Heti  joukkojen  siirryttyä  edelläsanotulle  (Asikkalan,  Tuuloksen, 
Hattulan,  Parolan  ja  Vihdin)  linjalle  on  ylipäällikölle  siitä  ilmoitettava 
ja  noudatettava  viipymättä  niitä  määräyksiä,  mitä  hän  joukkojen  sijoituk- 
sen ja  siirron  suhteen  on  antanut  ja  edelleen  antaa.  Jos  sanotulle  linjalle 
joukkojen  siirryttyä  yhteys  näiden  joukkojen  ja  niiden  päällystön  sekä 
ylipäällikön  ja  hänen  virastonsa  välillä  olisi  katkennut,  on  näiden  paikka- 
kuntien punaisten  kaartien  ylempien  päällikköjen  heti  keskenään  neuvo- 
teltua päätettävä  siitä,  onko  siirtoa  itäänpäin  edelleen  jatkettava  yhtenäi- 
sellä rintamalla,  joka  siirtyy  tasaisesti,  kumminkin  niin,  että  rannikon 
puoli,  Helsingin  seutu  siihen  luettuna,  siirtyy  nopeammin  ja  pohjoiseen  jo 
muodostuneen  uuden  läntisen  rintaman  kulma,  joka  tämän  suunnitelman 
mukaan  tulee  olemaan  Asikkalassa,  siirtyy  hitaammin,  ja  niin,  että  kun 
kaartin  joukkojen  merenpuoleinen  sivusta  siirtyy  linjalle  Porvoo-Tuusula- 
Riihimäki,  pysyy  pohjoinen  kulma  vielä  paikoillaan  ja  vasta  sitten,  kun 
merenpuoleinen  sivusta  ehtii  linjalle  Loviisa-Mäntsälä-Riihimäki,  lähtee 
läntisen  linjan  pohjoinen  pää:  Riihimäki-Asikkala  liikkeelle  ja  kulkee, 
sikäli  kuin  välttämättömyys  vaatii,  samassa  asennossa  ja  suhteessa  itää 
kohti  hyvässä  järjestyksessä  ja  ripein  vastahyökkäyksin  torjuu  vihollisen 
mahdolliset  hyökkäykset.  Tähän  siirtoon  on  ryhdyttävä  tarvittaessa  sen- 
kin uhalla,  että  Helsinki  siten  jäisi  linjojemme  ulkopuolelle.  On  kummin- 
kin koetettava  saada  Helsingin  kaartin  joukot  mukaan.  Kaikki  ne  joukot, 
mitä  näin  suoritettavassa  siirrossa  vapautuu,  on  viipymättä  lähetettävä 
itäänpäin  pitämään  auki  vapaata  tietä  Venäjälle. 

Mikään  ei  saa  estää  tällaista  joukkojen  itäänpäin  siirtoa,  sillä  vihol- 
listemme järkähtämättömänä  tarkoituksena  on  katkaista  yhteytemme 
Venäjän  kanssa  ja  sitä  emme  voi  sallia. 

Näihin  määräyksiin  ja  tähän  siirtosuunnitelmaan  on  oikeutettu  teke- 
mään muutoksia  ainoastaan  Punaisen  Kaartin  Ylipäällikkö,  jonka  mää- 
räyksiä on  ehdottomasti  noudatettava. 

Jos  Porin  piirin  joukot  eivät  vielä  maanantaihin  huhtikuun  15  päi- 
vään kello  10  mennessä  ole  saapuneet  Lempäälän  rintamalla  olevien  kaar- 
tin joukkojen  yhteyteen,  on  Tottijärveii-Kangasalan  välisellä  rintamalla 
olevien  kaartin  joukkojen  siirtäminen  sanotulla  tunnilla  alettava  siinä 
suunnassa  kuin  edellä  on  sanottu  ja  siinä  järjestyksessä  kuin  taistelujärj es- 
tys vaatii.  Tästä  kylläkin  voinee  seurata  Porin  seudun  joukkojen  jäämi- 
nen lahtarien  linjojen  sisään,  mutta  koko  maan  Kaartin  joukkojen  pelas- 
taminen ehdottomasti  vaatii  joukkojemme  vetämistä  itäänpäin. 

Pankaa  tämä  suunnitelma  päättävästi  täytäntöön  ja  muistakaa,  että 
olette  vastuussa  sen  toteuttamisesta." 

"S.P.K.  Päämaja.  Viipuri,  huhtik.  14  p.  1918  klo  10:30  ip." 

"Ylipäällikkö:  Kullervo  Manner. 
"Varmentaa:  W.  Rinne."*) 

Näiden  lisäksi  oli  meillä  vielä  Svetshnikovin  laatima  suuripiirtei- 
nen joukkojen  uudestaanryhmitys  ja  hyökkäyssuunnitelma.  Esitäm- 
me siitä  muutamia  kohtia  sen  historiallisen  merkityksen  vuoksi. 

"Edellämainittu  (uutta  tilannetta  kuvaava  selostus  AT.)  huo- 
mioon ottaen  on  ensitilassa  erikoisesti  vahvistettava  Karjalan  rintama, 
vaikka  se  täytyisikin  tehdä  Länsi-Suomen  kustannuksella,  josta  on 
tarpeen  siirtää  joukot  rintamalle  Toijala-Riihimäki-Helsinki  ja  siitä 


Valkoisen  valloituksen  jälkiä.  Joukko  telotettuja  punakaartilaisia. 


edelleen,  jos  käy  aivan  mahdottomaksi  pitää  tätä  rintamaa  —  peräytyä 
linjalle :  Mäntyharju-Kouvola-Kotka. 

Järjestettyämme  ja  vahvistettuamme  joukkojamme  tulemme  me 
hyökkäyksellämme  korjaamaan  asemamme,  vallottaen  koko  Länsi- 
Suomen  rannikkokaupunkeineen  Helsingin,  Turun  j.n.e.  

Karjalan  rintaman  lujittamiseksi  on  välttämätöntä:  1.  Turvata 
itsellemme  Vuoksen  linja.  2.  Mahdollisuuden  mukaan  valloittaa 
koko  Saimaan  ja  Laatokan  välinen  alue,  rintamalla  Imatra- Sortavala. 

Toisarvoisena  tehtävänä  lahtarien  huomion  vetämiseksi  pois  An- 
treasta  ja  Raudusta,  olisi  maihinnousu  Sortavalan  ja  Käkisalmen 
luona.  Sitä  varten  tarvitaan  6  torpeedovenettä,  12  höyrylaivaa  ja  4 
proomua  sekä  1000  miestä. 

*)  Kopioin  S.K.P  arkistossa  löytyvästä  asiakirjasta.   Alleviivaukset  ovat  alkuperäiset. 

Toisarvoisen  maanpuolisen  operatsionin  voisi  alottaa  Olonetsista 
(Aunus)  Sortavalaan  päin.  Tätä  varten  olisi  joukot  siirrettävä  rau- 
tateitse Ladeinoja  Poleen  (Latinapelto)  saakka  ja  sieltä  jalkaisin 
Olonetsiin  . .  . 

Vähitellen  laajentaen  rintamaa  itään  Muurmannin  rautatielle 
päin  tulemme  yhteyteen  Kemin  ja  niiden  Punaisen  Kaartin  osastojen 
kanssa,  joita  avustavat  ranskalaiset  ja  englantilaiset.*) 

Allekirjoitus." 

Missä  määrin  nämä  määräykset  ja  sunnitelmat  tällaisina  vastasi- 
vat sitä  tilannetta,  joka  oli  syntynyt,  siitä  muutamia  ajatuksia  loppu- 
lauseessa. 

Suunnitelmien  toteuttaminen. 

a)  Länsirintama.  Huhtikuun  2  p  :nä  annetun  perääntymismää- 
räyksen  tietoja  vihollisesta  osassa  sanottiin,  että  saksalaiset  olivat 
nousseet  maihin  Hangossa.  Näin  ollen  siinä  määräyksessä  suhtaudut- 
tiin tilanteeseen  vakavasti.  Näin  ei  kuitenkaan  tehty  siellä  mihin  tätä 
päiväkäskyä  lähetettiin.  Porin  seuduilla  perääntymiskäskyyn  suhtau- 
duttiin seuraavasti : 

 "Me  saimme  perääntymismääräyksen  huhtikuun  alkupäivi- 
nä. Sitä  ei  toteutettu  heti.  Kokous  10/IV-18  päätti  että  ryhdytään 
perääntymään  saadun  määräyksen  mukaisesti.  Rintaman  evakuoinnin 
aikana  ei  ollut  mitään  painostusta  lahtarien  taholta."**) 

Turussa  asiaan  suhtauduttiin  seuraavasti : 

 "Turkuun  tuli  perääntymissuunnitelma  jo  huhtikuun  alussa 

2  tai  3  päivä.  Huhtikuun  10  päivänä  lopullisesti  hyväksyttiin  perään- 
tyminen ja  se  toteutettiin.  14  päivänä  lähtivät  viimeiset  joukot."***) 

Porilaiset  joukot  pääsivät  esteettä  perääntymään  ja  23  p.  huhti- 
kuuta ne  tulivat  Hämeenlinnaan.  Niiden  lukumäärä  oli  n.  4000  mies- 
tä. Sieltä  he  jatkoivat  matkaa  kohti  Riihimäkeä.  He  pääsivät  aina 
Leppäkosken  asemalle  saakka.  Täällä  niitä  vastassa  oli  saksalaiset, 
jotka  jo  21  päivän  ajoissa  olivat  Helsinki-Riihimäki  rataa  myöten 
hyökäten  valloittaneet  Riihimäen  ja  nyt  jatkoivat  hyökkäystään  Hä- 
meenlinnaa kohti.  Leppäkoskelle  ei  rintama  kuitenkaan  muodostu 
sillä  porilaiset  perääntyvät.  Taistelut  Hämeenlinnasta  keskittyivät 
Hauhon  seuduille.  Saksalaiset  valloittivat  Hämeenlinnan  26  p  :nä 
huhtikuuta.****) 

Ylläolevassa  tilanteessa  ei  siis  enää  saattanut  olla  kysymystä  alku- 
peräisen perääntymismääräyksen  toteuttamisesta  sellaisenaan.  Pe- 
rääntyviä joukkoja  tuli  kuitenkin  vielä.  Hämeenlinnaan  ne  eivät 
päässeet.  Luonnonvoimaisesti  nämä  joukot  liikehtivät  kiertäen  Hä- 
meenlinnan pohjoispuolelta  Syrjäntaka-Tuulos  alueille.  Lännestä  nii- 

*)  Kopioin  SKP:n  arkistosta  löytyvästä  asiakirjasta. 
**)  Kopioin  S.K.P.  luokkasodan  tutkimuskerhon  pöytäkirjasta. 
***)  Samoin. 

****)  Näistä  ajoista  lähtien  lahtarien  historioiden  mukaan  seurasi  saksalaisten  ja  suo- 
malaisten operatiivinen  yhteistoiminta.  Kirjoituksissaan  he  toteavat,  että  saksalaisten  taholta 
se  oli  nopeaa  tilanteen  ymmärtämistä  ja  ripeää  toimintaa,  suomalaisten  taholta  se  oli  hätä- 
huuto, alotekyvyn  puutetta  ja  taistelua  saamattomuutta  vastaan. 

tä  ajoi  takaa  saksalaiset  ja  ruotsinmaalaiset  lahtarit.  Pohjoisessa  niitä 
vastassa  olivat  Näsi järvi-Päi jänne  rintamaosalla  olleet  suomalaiset 
lahtari joukot.  Huhtikuun  27  ja  28  p:nä  käytiin  Hauholla  ja  Syrjän- 
takana  ankaria  saksalaisille  huomattavia  tappioita  tuottaneita  taistelui- 
ta. Niiden  jälkeen  näille  seuduille  kerääntyneet  punakaartilais-  ja 
pakolais  joukot  liikehtivät  jo  ennestään  pakolaisjoukkojen  täyttämillä 
maanteillä  kohti  Lahtea. 

Tälläkin  suunnalla  oli  tie  jo  tukittu.  Sen  oli  sulkenut  Uudesta- 
kylästä  perääntynyt  Orimattilasta  Lahteen  hyökännyt  ja  sen  19  p  :nä 
huhtikuuta  vallannut  Brandensteinin  brikadi.  On  kuitenkin  otaksut- 
tavaa, että  sen  voimat  eivät  olisi  riittäneet  pidättämään  meikäläisiä,  jos 
he  yrittäisivät  murtaa  Orimattilan  suunnassa.  Itämeren  divisionan 
päällikkö  otti  tämän  huomioon.  Hän  keskitti  Helsingissä,  Karja- 
Hyvinkään  rataosan  puhdistuksessa  olleet  ja  Riihimäelle  sijoitetut 
vapaat  joukot,  Riihimäki-Lahti  rataosalle.  Ne  joukot  pääsivät  28/1 V 
Järvelään,  jossa  punakaarti  ne  pysäytti.  Samanaikaisesti  Brandenstein 
sai  Itämeren  divisionan  päälliköltä  käskyn  hyökätä  Orimattilasta 
Simolan  kautta  Herralaan.  Huhtikuun  28  päivän  ja  toukokuun  1  p  :n 
välisenä  aikana  käytiin  tällä  suunnalla  lujia  taisteluita.  Punaiset  jou- 
kot tulivat  työnnetyiksi  radalta  pohjoiseen  ja  Lahden  suunnalta  län- 
teen Sairakkalan  ja  Kosken  alueille.  Taistelut  jatkuivat  vielä 
toukokuun  2  päivänä.  Rengas  kiristyi  etelästä  yhä  tiukemmalle, 
pohjoisessa  se  ei  revennyt  ja  tuloksena  oli,  että  von  der  Goltz  sähkötti 
toukok.  2  p  :n  iltana  Saksan  kenttäarmeijan  yleisesikunnan  päällikölle 
seuraavasti :  "Viisipäiväisessä  taistelussa  Lahden  ja  Hämeen- 
linnan seuduilla  on  punaisten  länsiarmeija  tuhottu.  Kärsien  erittäin 
verisen  tappion  on  vihollinen  menettänyt  20,000  miestä  vankeina.  N. 
50  tykkiä  ja  yli  200  konekivääriä,  tuhansia  hevosia  ja  kuormastoajo- 
neuvoja  on  saatu  saaliiksi.  2  panssarijunaa  on  jäänyt  käsiimme. 

Väistyen  Wolf  fin  brikadin  tieltä  kaakkoon,  Tuuloksessa  käydyn 
ankaran  taistelun  jälkeen,  kohtasi  vihollinen  lopullisen  turmansa  Lah- 
den länsipuolella  Brandensteinin  maihinnousu  joukon  sekä  Hamiltonin 
ja  Hallingin  erillisosastojen  yhtenäisten  sotatoimien  nujertamana 
(Kaikki  esitetyt  päälliköt  ovat  saksalaisia  AT).  Joukkojemme  keski- 
tettyihin hyökkäyksiin  vastasi  vihollinen  epätoivoisen  kiihkeästi  suori- 
tetuilla läpimurtamisyrityksillä." 

Näihin  taisteluihin  osallistuneiden  tovereiden  kertomusten  mukaan 
on  meillä  näissä  taisteluissa  ollut  n.  8,000 — 9,000  taistelukuntoista 
miestä.  Pakolaisten  lukumäärän  he  sanovat  olevan  vaikeasti  määritel- 
tävissä, mutta  arvelevat,  että  se  on  ollut  n.  30,000—36,000  henkeä. 
(Lahtarit  ilmoittavat  punakaartilaisia  olleen  11,600  miestä  ja  vanki- 
luvun he  ilmoittavat  25,000  hengeksi.)  Tästä  joukosta  murtautui  läpi 
ainoastaan  n.  400  miestä,  toiset  joutuivat  lahtarien  käsiin. 

Tämänlaisen  lopputuloksen  yhtenä  syynä  täytyy  tässä  heti  merkitä 
se  kurittomuus,  jolla  länsirintaman  joukot  ottivat  punakaartin  sota- 

johdon  perääntymiskäskyn  vastaan.  Sitä  ei  heti  toteltu.  Sen  seurauk- 
set osotimme  juuri.  Ne  ovat  meille  vakavia  opetuksia  siitä,  miten 
sota-asioissa  on  sen  johdon  käskyihin,  määräyksiin  ja  ohjeisiin  suh- 
tauduttava. 

b)  Keskinen  rintama.  Tampereen  menetys  tuntui  keskisellä  rin- 
tamalla siten,  että  lahtarit  alkoivat  voimakkaimmin  työntyä  etelään 
päin.  Voimakkainta  tuo  painostus  oli  Asikkalan  suunnalla.  Sen  tulok- 
sena oli,  että  meikäläiset  perääntyivät  Heinolaan  ja  Vierumäkeen 
Huhtik.  22  p  :nä  eräs  tällä  suunnalla  hyökännyt  suomalainen  lahtari- 
joukko  saapui  saksalaisten  valtaamaan  Lahden  kaupunkiin.  Keskinen 
rintama  menetti  näin  yhteytensä  länsirintaman  kanssa. 

Etelässä   Uudenkylän-Kausalan,    Orimattilan   ja  Ahvenkosken 


Lahtarien  pommituksen  tuhoja  Tampereella. 


suunnilla  olivat  saksalaiset  ja  me  tiedämme  jo,  että  keskisen  rintaman 
joukot  kävivät  taistelua  niitä  vastaan. 

Keskisen  rintaman  itäosassa  Savitaipaleen  joukot  perääntyivät 
27  p:nä  huhtikuuta  Tuohikottiin  (Kouvolan  ja  Voikosken  keskipaik- 
keilla  n.  15  km.  radasta  itään).  Radan  varrelta  Hillosensalmelta 
punakaarti  perääntyi  Selänpäähän. 

Huhtikuun  27  p  :nä  keskiseltä  rintamalta  katkesi  rautatieyhteys 
itäisen  rintaman  kanssa,  senvuoksi  että  Lappeenrannasta  perääntyneet 
punaiset  joukot  katkaisivat  radan  Simolan  asemalla.  Samanaikaisesti 
tuli  Viipurista  hätyyttäviä  tietoja.  N.  1,200 — 300  miestä  lähetti  keski- 
nen rintama  apujoukoiksi  sille  suunnalle. 

Huhtikun  29  p:nä  Lappeenrannasta  lähteneet  Simolan  valloitta- 
neet ja  sieltä  Pulsaan  hyökänneet  lahtarit  katkaisivat  radan  Pulsan 

länsipuolelta.  Tällöin  katkesi  lopullisesti  keskisen  rintaman  yhteys 
itäisen  rintaman  kanssa. 

Näiden  tapausten  aikana  28-30/IV2/V  keskisen  rintaman  vasem- 
malla siivellä  (lännessä)  olleet  joukot,  suoraan  pohjoisessa  ja  oikealla 
siivellä  olleet  joukot  virtasivat  alueille  Kausala-Harju-Taavetti  (n. 
30  km.  säteellä  Kouvolasta.) 

"Keskisen  rintaman  punakaartin  edessä  oli  nyt  kysymys :  mitä 
tehdä?  Vasemmalla  siivellä  oli  voimaa  n.  3,100  miestä  ja  Kouvolan 
voimat  käsittivät  n.  3,200  miestä,  yhteensä  n.  6,500  miestä. 

Murtoyritys  epäonnistui  siitä  yksinkertaisesta  syystä,  että  kokous 
ei  sitä  hyväksynyt. 

Saksalainen  lentokone  heitti  Kausalaan  julistuksia,  joissa  kehoitet- 
tiin  luovuttamaan  päälliköt  ja  antautumaan.  Kirjoitettiin  julistus, 
joka  sisälsi,  että  emme  antaudu,  vaan  tappelemme.  Tämän  lisäksi  vie- 
timme Vappua  kaikkine  juhlallisuuksilleen. 

3/V  Kouvolan  esikunta  piti  viimeisen  kokouksen.  Se  päätti  että 
joukot    keskitetään    linjalle:    Hamina-Inkeroinen- Ahvenkoski."*) 

Näistä  keskityksistä  ei  sanan  varsinaisessa  merkityksessä  tullut 
täyttä  totta,  sillä  näiden  alueiden  asutuskeskuksiin  perääntyneet  pu- 
naiset joukko-osastot  antautuivat  useissa  tapauksissa  ilman  vastarin- 
taa. Osa  joukoista  pakeni  metsiin.  Tarmokkaimmat  ja  tietoisimmat 
osastot  taistelivat  hallussaan  olevilla  seuduilla  ja  perääntyivät  sään- 
nöllisesti. Lopuksi  he  Kotkassa  nousivat  laivoihin,  suuntasivat  Pieta- 
ria kohti  ja  pelastuivat  lahtarien  raivolta. 

c)  Itäinen  rintama.  Tampereen  vallotuksen  jälkeen  lahtarit  siir- 
sivät sotatoimiensa  painopisteen  tälle  rintamalle.  Huhtikuun  ensi  päi- 
vien aikana  he  siirsivät  tänne  n.  20,000  miestä,  tykistöä  y.m.  sotatar- 
peita.  Suunnitelmiin  sisältyi  yllätyksellä  tapahtuva  Viipurin  valtaus. 
Sen  tuli  alkaa  Valkjärven  suunnalta  aloitetulla,  rajaa  pitkin  suunnatul- 
la, Venäjän  ja  Suomen  välisen  rautatieyhteyden  katkaisevalla  sivusta- 
iskulla.  Kun  meidän  huomiomme  näin  oli  saatu  kiinnitetyksi  itään, 
seurasi  lahtarien  suunnitelmissa  Heinjoelta  Kämärälle  ja  länteen 
(Tali)  suuntautuva  isku.  Se  tähtäsi  välittömästi  Viipurin  valtauk- 
seen. Vastaavat  päällikkönimitykset,  aluejaot  ja  joukkosijoitukset 
suoritettuaan  lahtarit  aloittavat  tämän  suunnitelman  toteuttamisen 
hyökkäämällä  Valkjärveltä  huhtik.  19  p:nä  Kivennavan  suuntaan.**) 

Huolimatta  siitä,  että  tällä  rintamaosalla  oli  kaikkien  parhaat  va- 
rustamis-  y.  m.  sodankäyntimahdollisuudet  ja  siitä  huolimatta,  että 
se  koko  tähänastisessa  sotatoiminnassa  ei  yrittänytkään  toimeenpanna 
sitä  määräystä,  jonka  perusteella  sen  olisi  lahtarien  hyökätessä  pitänyt 
aloittaa  yleinen  hyökkäys,  se  ei  nytkään  voimiaan  säästäneenä  laisin- 
kaan kestänyt  suunnitelmiensa  toteuttamista  alottavien  lahtarien  pai- 
nostusta. 

*)   S.K.P:n  luokkasodan  tutkimuskerhon  pöytäkirjasta. 

**)  Kartalla  hämärä  nuoli.  Tätä  ennen  lahtareilla  oli  pieniä  menestyksiä  pitkin  itä- 
rintamaa, mutta  kuvauksen  yleisen  luonteen  vuoksi  sivuutamme  ne.  Muistamme  kuitenkin 
että  Rautu  oli  tähän  mennessä  menetetty. 

Valk järveltä  alkaneen  hyökkäyksen  edessä  joukkojemme  perään- 
tymistempo  oli  niin  voimakas,  että  jo  24  p  :nä  huhtik.  lahtarit  oli- 
vat katkaisseet  radan  Ollilan  itäpuolelta  (heidän  etenemä  matka  n.  50 
km.).  Siitä  etenivät  he  länteenpäin. 

Heinjoen  rintama-alueelta  22  p.  aloitettu  hyökkäys  menestyi  lahta- 
reille  niin  hyvin,  että  24  p.  he  olivat  jo  Talin  aseman  länsipuolella 
(Antrea-Viipuri  rataosalla).  Samanaikaisesti  oli  rata  itäänpäin  kat- 
kaistu Kämärästä  ja  Kolkkalasta.  Viipuri  oli  jo  siis  puolittain  saar- 
roksissa. 

Kämärän  itäpuolelle  jääneistä  joukoista  osa  suuntautui  Kuolema- 
järven  ja  Uudenkirkon  suunnille.  Sieltä  ne  taistellen  etenivät  meren 
rannikolle  ja  edelleen  jäätä  myöten  Venäjälle.  Toinen  osa  keskittyi 
Terijoelle  ja  sen  pohjoispuolelle.  Nämä  joukot  murtautuivat  anka- 
rasti taistellen  länteenpäin  hyökkäävien  lahtarien  ketjun  läpi  Venä- 
jälle (Kartalla  tumman  renkaan  ympäröimä  soikio). 


Viipurin  Kolikkoinmäen  patteri  taistelun  jälkeen. 


Viipuria  kohti  suunnattujen  saartoliikkeiden  tuloksena  oli  nyt,  että 
meikäläiset  joukot  vetäytyivät  24  p.  huhtik.  kaupungin  linnakkeiden 
suojaan.  Taistelut  suuntautuivat  Säiniöstä  ja  Talista  hyökkäävää  vi- 
hollista vastaan.  Pohjoispuolella  ei  ollut  vielä  erikoista  painostusta, 
koska  Lappeenranta-Simola  sunnalla  olleista  lahtari- joukoista  osa 
keskitettiin  Juustilaan,  osa  joutui  Taliin.  Lahtarien  murtoyritykset 
tulivat  lyötyä  takaisin.  Huhtikuun  27  p.  osa  punaisia  murtautui  Nuo- 
raan kautta  ulos.  Taistellen  he  etenivät  itäänpäin  ja  osan  onnistui  pae- 
ta Venäjälle.  Miten  Viipurin  sisällä  yksityiskohtaisesti  järjestettiin 
perääntymistä  ei  vielä  ole  tarkistettuna  tiedossamme.  Yleisenä  toi- 
menpiteenä oli,  että  28/1 V  annettiin  Viipurissa  oleville  joukoille  pe- 
rääntymiskäsky  Haminaan  ja  Kotkaan  (ne  menetettiin  4/V).  Sa- 
malla osa  puolustusjoukkoja  ja  hallintokoneisto  poistui  Viipurista  lai- 
voilla. Puolustusjoukot  perääntyivät  28  p.  taistellen  Haminan  tietä 
myöten.   Naulasaaressa  nämä  joukot  joutuivat  ankaraan  taisteluun 

Juustilassa  olleiden  lahtari joukkojen  kanssa.  Suurin  osa  näistä  jou- 
koista joutui  vangiksi,  osa  kaatui  ja  pieniä  ryhmiä  pääsi  pakenemaan 
metsiin. 

Punaisen  Suomen  rintamien  lopullinen  tuho  alkoi  näinollen  itä- 
rintamalta. Sen  jälkeen  seurasi  läntisen  rintaman  tuho.  Viimeisenä 
ja  järjestelmällisemmin  taistelivat  keskisen  rintaman  joukot  ja  samaa 
täytyy  ainakin  tähänastisten  tutkimusten  perusteella  sanoa  aikaisem- 
mastakin keskisen  rintaman  taisteluista. 

Muutamia  yhteenvetoja  ja  loppulause. 

Vallankumouksien  aikakausi  antaa  kokemuksia  ja  oppia  enemmän 
kuin  mikään  muu  aikakausi.  Työväenluokan  täytyy  kuitenkin  useim- 
miten ottaa  sen  antamat  opetukset  karvaasti  ja  kalliilla  hinnalla.  Se 
johtuu  siitä,  että  nykyisen  taistelukauden  aikana  niihin  sisältyy  vallit- 
sevan järjestelmän  ja  sen  edustajien  perinpohjaista,  säälimätöntä  tu- 
hoamista ja  uuden  järjestelmän  rakentamista  koskevat  vaikeimmat 
kysymykset  yhtäältä  ja  toisaalta  niihin  sisältyy  jokaisen  barrikaadin 
tällä  puolella  taistelevan  yksilön  ja  joukon  ennen  avonaisia  taisteluita 
ja  taisteluiden  aikana  tapahtuvan  päämäärästään  tietoisen  luokkatais- 
telijan  kasvatuskysymykset. 

Lähtökohdaksi  näiden  kysymysten  selvittelyssä  otamme  tov. 
Leninin  antamat  kapina-  ja  vallankumouskysymystä  koskevat  pykälät. 
Hän  opettaa,  että  jokaisen  vallankumouksen  omatakseen  mahdollisim- 
man suuret  menestyksen  mahdollisuudet  täytyy  tukeutua  ensiksi :  työ- 
väenluokkaan ja  sen  etujoukkoon,  toiseksi ;  sen  täytyy  tukeutua  kan- 
san vallankumoukselliseen  nousuun  ja  kolmanneksi  sen  täytyy  tukeu- 
tua siihen  historialliseen  taistelukohtaan,  jolloin  etujoukkojen  aktiivi- 
suus on  suurin,  jolloin  valtaapitävän  luokan  rivit  ovat  heikoimmat  ja 
koko  luokka  ratkaisukyvyttömin  ja  kohtaan  jolloin  vallankumouksen 
heiluvat  ainekset  saadaan  parhaiten  neutralisoiduiksi. 

Näitä  seikkoja  olemme  monasti  sovelluttaneet  Suomessa  v.  1917 
toisella  vuosipuoliskolla  vallinneeseen  tilanteeseen.  Se  on  selvittänyt 
meille,  että  Suomen  työväenluokan  etujoukolle,  sen  puolueelle  työväen- 
luokan aseellinen  luokkataistelu  ja  vallankumous  eivät  olleet  käytän- 
nössä suoritettavia,  työväelle  luokkavallan  antavia  taistelukeinoja.  Se 
ei  ollut  kasvattanut  itseään  sitä  varten  ja  Suomen  työväenluokan  talou- 
dellisten ja  poliittisten  oikeuksien  vaatimuksetkaan  eivät  aikaisemmin 
olleet  ratkaisevasti  pakoittaneet  sitä  tälle  tielle.  Tästä  johtui,  että  rat- 
kaisevalla historiallisella  hetkellä  se  käytännössä  unohti  vallanku- 
mouksen ja  oli  jokapäiväisissä  taktiikkakysymyksissä  kiinni.  Sellai- 
nen oli  esim.  kesällä  1917  suurta  huomiota  herättänyt  eduskunnassa 
käsitelty  valtalakikysymys.  Sos.  dem.  puolueen  taholta  siinä  tilan- 
teessa käytettynä  vihollisia  tuntuvasti  hajoittavana  taktillisena  otteena 
se  oli  ehkä  paikallaan,  mutta  samanaikaisesti  olisi  työtätekeväin  ker- 
rosten keskuudessa  täytynyt  kaikella  tarmolla  asestautua,  valmistaa 
taisteluryhmiä  ja  sunnitella  niiden  iskuja.  Jos  näin  olisi  tehty  niin 
marraskuun  tilanne  ei  olisi  jäänyt  käyttämättä.  Tätä  kaikkea  ei  kui- 

tenkaan  tehty.  Joukkojen  mukaansa  vetäminen,  lahtarien  vastuksen 
ja  tapausten  nopean  kehityksen  opettamina  puolue  vähitellen  oppi  tie- 
tämään, että  ainoastaan  voima  se  on,  joka  voittaa.  Mutta  vieläkään  ei 
selvästi  ymmärretty  sitä,  että  se  voima  on  syntymisprosessissa,  tai  jo 
käynnissä  olevan  vallankumouksen  muodostamien  aseellisten  voimien 
oikeassa  organisatiossa.  Mehän  tiedämme,  että  punakaartimme  valitsi 
alimmat  päällikkönsä  itse,  että  ylemmät  päälliköt  nimitettiin  puo- 
lueen taholta  ja  että  taistelutilanteessa  punakaarti  loi  itselleen  taistelu- 
johtoelimet  lukuisten  rintamalla  toimivien  esikuntien  muodossa.  Täl- 
lainen asiantila  oli  alussa  aivan  luonnollinen  ja  välttämätön  sillä  eihän 
vallassa  oleva  porvariluokka  salli  työväen  julkisuudessa  muodostaa 
itselleen  mitään  taisteluelimiä.  Ne  syntyvät  tilanteen  kärjistyessä  ja 
ensi  taisteluiden  aikana.  Silloin  ne  myöskin  kunnialla  suorittavat  sen 


Lahtarien  pommituksen  tuhoja  työläisten  kaupunginosassa,  Viipurissa. 


historiallisen  tehtävän  mikä  niillä  on.  Tällaisten  elinten  toiminta  ei 
kuitenkaan  voi  yhä  jatkuvan  taistelutilanteen  aikana  eikä  yleensäkään 
kestää  kauan.  Kokemus  osoittaa,  että  joukon  valitsemat  päälliköt  eivät 
likikään  aina  ole  tehtäväänsä  sopivia.  He  ovat  liiaksi  paljon  "kansan 
miehiä"  ja  se  johtaa  siihen,  että  vallankumouksen  aseellisesta  voimasta 
tulee  vähitellen  kuriton  lauma,  joka  useinkin  tekee  mitä  se  tahtoo. 
Tällaisessa  taisteluiden  alkutilanteessa  puolueen  korvaamaton  merki- 
tys on  juuri  siinä,  että  herkillä  tuntosarvillaan  se  tuntee  ja  niiden 
avulla  se  tietää  minkälainen  tilanne  kullakin  kaudella  vallitsee  ja  mitä 
se  vaatii.  Kun  taisteluiden  tilanne  tulee  sellaiseksi,  että  tämä  alku- 
peräinen taistelu johtokoneisto  ei  enää  kykene  sille  langenneita  tehtä- 
viä suorittamaan,  niin  puolue  ohjaa  ja  näiden  kysymysten  loogillisessa 
kehitysprosessissa  se  työntää  näitä  elimiä  sille  kehityksen  tielle,  joka 
synnyttää  tilanteen  kärjistymisen  luomalle  aseelliselle  vallankumous- 
joukolle  sen  organisation,  joka  tekee  siitä  voiman,  vallankumousarmei- 

jan.  Soveltaessamme  näitä  seikkoja  punakaartimme  rakennuskysy- 
myksiin,  me  näemme,  että  me  emme  kyenneet  synnyttämään  sinne  sitä 
puolueen  vallankumouksellista  ydintä  ja  selkärankaa,  joka  olisi  vienyt 
sen  mainitsemallemme  kehityksen  tielle.  Että  me  koetimme  tälle  tielle 
päästä,  näkyy  siitä,  että  sotajohtomme  antamissa  päiväkäskyissä  yhä 
selvemmin  ja  monipuolisemmin  käskettiin  lähettämään  tietoja  kaartin 
suuruudesta,  asestuksesta,  päälliköistä  y.  m.  kaartin  organisation  ra- 
kentamisessa välttämättömistä  seikoista.  Samaa  tehtävää  suoritta- 
maan perustettiin  yleisesikunnan  tiedusteluosasto.  Se  lähetti  tiedus- 
telijoitaan rintamille  ottamaan  selvää  näistä  seikoista.  Sekään  toimen- 
pide ei  lyhyessä  ajassa  antanut  tuloksia  sillä  nämä  tiedustelijat  eivät 
useinkaan  omanneet  käsitystä  tehtävänsä  laadusta  ja  tärkeydestä. 

Emme  me  punakaartilaisetkaan  tavatessamme  näitä  tiedustelijoita 
likikään  aina  suhtaantuneet  tähän  kysymykseen,  kuten  olisi  pitänyt. 
Emme  ymmärtäneet,  että  luja  kurinalainen  joukko  on  voiton  ehto, 
emme  ymmärtäneet,  että  kaartimme  ei  sitä  ole,  emmekä  ymmärtäneet, 
että  siihen  päämäärään  täytyy  kaikella  tarmolla  pyrkiä.  Eikä  tämä 
kysymys  vielä  tänäänkään  ole  kaikille  tovereille  selvä.  Se  näkyy  m.  m. 
seuraavista  ajatuksista : 

"On  pantava  mieleen,  että  eri  rintamien  päälliköt  nimitettiin  lain- 
kaan kysymättä  niitten  joukkojen  mielipidettä,  joita  komentamaan 
nämä  päälliköt  joutuivat.  Myöskään  ei  otettu  huomioon,  olivatko 
nämä  päälliköt  joukkojen  yleisen  mielipiteen  mukaan  parhaiten  vali- 
tut, enempää  kuin  muutakaan,  mikä  olisi  osoittanut  sitä,  että  taistelua 
olisi  johdettu  proletaarista  kansanvaltaisuutta  noudattaen. 

Pääasia  on,  että  vallankumousliikkeen  ja  vallankumousarmeijan 
johtoa  määriteltäessä  kaikkialla  tulivat  puolueneuvoston  pääpukareit- 
ten  sormet  esiin  siitä  huolimata,  että  luonnollisempana  ja  solidarisuut- 
ta  kasvattavampaa  olisi  ollut  ainakin  punaisen  kaartin  päälliköitä 
valittaessa  ottaa  huomioon  kaartin  oma  mielipide.  Sitä  ei  kuitenkaan 
missään  muodossa  sallittu."*) 

Kaiken  sen  jälkeen  mitä  edellä  on  esitetty  ei  luultavasti  enää  tar- 
vitse selvittää,  että  juuri  esittämämme  Suomen  luokkasodan  opetuksia 
koskevat  ajatukset  ovat  perusteitaan  myöten  virheelliset  ja  vielä 
enemmän,  —  ne  ovat  Suomen  työväenluokan  vallankumoukselle  hy- 
vin vaarallisia  ajatuksia.  Ne  ovat  sitä  sen  vuoksi,  että  niissä  vaaditaan 
yhä  enemmän  sitä  kansanvaltaa,  jonka  tulokset  joissakin  punakaartin 
osissa  ja  päälliköissä  ilmenivät  siinä,  että  ylempää  saatujen  määräys- 
ten johdosta  pidettiin  kokouksia  ja  kaikella  kansanvaltaisuudella  pää- 
tettiin siitä  totellaanko  saatua  sota  johdon  tai  puolueen  antamaa  käskyä, 
tai  eikö  sitä  totella.  Meidän  suuria  virheitämme  olivat  juuri  ne,  että 
taisteluiden  pitkittyessä  me  annoimme  sekä  sopivien  että  sopimatto- 
mien kaartin  itsensä  valitsemien  päälliköiden  edelleen  pitää  paikkansa, 
että  meidän  taistelumme  oli  kansanvaltaisuuden  perusteelle  rakentuvaa 
taistelua  silloin,  kun  viimeisetkin  meissä  roikkuneet  kansanvallan  rip- 


*)  Kopioin  Amerikassa  v.  1922  painetusta  K.  Kelon  kirjasta:  "Keskisen  rintaman 
taistelut." 

peet  olisi  pitänyt  tuhota,  että  puolueen  sormet  eivät  kyllin  voimak- 
kaasti tuntuneet  juuri  punakaartimme  riveissä,  puolue  ei  pannut  par- 
haita järjestäjävoimiaan  kansalaissodan  välittömään  palvelukseen. 
Jos  näin  olisimme  tehneet,  niin  on  varmaa,  että  tilanne  olisi  jossain 
määrin  parantunut.  Silloin  olisi  kuitenkin  ehkä  toteltu  saatuja  mää- 
räyksiä, omavaltainen  rintamilta  poistuminen  olisi  vähentynyt,  sota- 
johto  olisi  saanut  kaartilta  niitä  sen  voimaa  koskevia  tietoja,  joiden 
puutteessa  kaartin  organisation  parantaminen  oli  mahdoton.  Näiden 
seikkojen  avulla  taasen  olisimme  päässeet  siihen,  että  sotajohto  olisi 
rintamilta  saanut  sellaisia  tiedonantoja,  joiden  perusteella  se  olisi  to- 
dellakin voinut  taisteluita  johtaa.  Niiden  tiedonantojen  perusteella 
joita  rintamilta  lähetettiin,  sitä  ei  voinut  tehdä.  Asian  selvittämiseksi 
tutustukaamme  yhteen  tiedonantoon  joka  rintamalta. 

"14/2.  Porista  ilmoitettiin  lähemmin  Suodenniemen  taistelusta, 
että  siellä  on  varsinkin  keskiviikkona  riehunut  kiivas  taistelu  puna- 
kaartilaisten ja  valkokaartilaisten  välillä.  Valkokaartilaisia  on  kaatu- 
nut 13  ja  sitäpaitsi  suuri  joukko  haavoittuneita,  joiden  lukumäärästä 
ei  ole  tietoa.  Punakaartilaisten  puolelta  on  kaatunut  3  ja  haavoittunut 
2,  joista  toinen  hyvin  vaikeasti.  Eilisen  päivän  kuluessa  ei  käyty  var- 
sinaisia taisteluita  vaan  on  kumpikin  puoli  varustanut  asemiaan." 

Keskiseltä  rintamalta  on  esim.  seuraavanlainen  rintamatiedonanto : 

"Sos.dem. -puoluetoimistosta*)  klo  6  j.p.p. 

 soitti  että  sinne  soitettiin,  että  Joutsenossa  täytyi  perääntyä 

kun  vihollisella  oli  tykkiä  ja  heillä  ei." 
Itäiseltä  rintamalta : 

"Kivennavan- Valkjärven  rintamalla  oli  eilen  kova  taistelu.  Kaa- 
tuneita ja  haavoittuneita  molemmin  puolin. 

Karjalan  rintaman  esikunta  16/3."**) 

Näiden  luontoisia  tiedonantoja  yleisesikunta  sai  rintamalta  paljon. 
Ei  minkään  armeijan  esikunta  voi  milloinkaan  tällaisista  tiedonannois- 
ta saada  mitään  kuvaa  rintamatilanteesta,  vielä  vähemmin  se  voi  näi- 
den perusteella  laatia  suunnitelmia.  Jokaisen  tiedonannon  täytyy  olla 
määrätylle  henkilölle  osoitettu  (komppanian,  pataljoonan,  rykmentin 
j.n.e.  päällikölle),  siinä  täytyy  mainita  vuosi,  kuukausi,  päivä,  tunti, 
minutit,  numero  ja  lähettämispaikka.  Tiedonannon  täytyy  sisältää : 
1)  tiedot  vihollisesta  ja  tiedot  siitä  mitä  se  tekee  (vihollinen  niiden  ja 
niiden  paikkojen  linjalla,  hyökkää,  puolustaa  tai  perääntyy  siltä  ja 
siltä  alueelta),  2)  missä  ovat  ja  mitä  tekevät  (aikovat  tehdä)  ilmoituk- 
sen tekijän  haltuun  uskotut  joukot  (komppania,  pataljoona,  rykmentti 
siellä  ja  siellä,  hyökkää,  puolustaa,  perääntyy  sinne  ja  sinne),  3)  mui- 
ta tarpeellisia  tiedotuksia  (vangeilta  saatu  niitä  ja  niitä  tietoja ;  vihol- 
lisen puolelta  karannut  meille  niin  ja  niin  paljon ;  voidakseni  täyttää 
annetun  käskyn  tarvitsen  sen  ja  sen  syyn  vuoksi  niin  ja  niin  paljon 

*)  Tässä  on  nähtävästi  kysymys  siitä,  että  rintamalta  on  perääntymisestä  ilmoitettu 
puoluetoimistoon  ja  se  lähetti  saamansa  tiedon  yleisesikunnalle. 

**)  Kopioin  S.K.P:n  arkistossa  olevista  yleisesikunan  tiedotusosaston  saamista  alku- 
peräisistä tiedonannoista. 

apujoukkoja  y.m.  ja  4)  allekirjoitus  (esim.  3  rykm.  I  patalj.  pääl- 
likkö). 

Edelleen  toinen  suuri  virhe  meillä  oli  näiden  tiedonanto j emme 
lähetysjärjestyksessä.  Muistamme,  että  pääasiallisempana  punakaar- 
tinkin joukkoyksikkönä  oli  komppania,  joissain  paikoin  tunnettiin 
pataljoonakin.  Nämäkin  lähettivät  tiedotuksiaan  suoraan  yleisesikun- 
nalle Helsinkiin.*)  Selvittääksemme  kysymyksen  miten  tuo  tiedo- 
tus sitten  täytyy  tapahtua  oletamme  kaavallisesti,  että  rintama  muodos- 
taa suoran  viivan  A-B  (Katso  piirrosta).  Sille  rintamalle  on  sijoitettu 
3  patalj onaa,  joissa  ensimäisen  hallussa  on  alue  A-b,  toisen  b-c  ja 
kolmannen  c-B.   Kussakin  pataljoonassa  on  kolme  komppaniaa  ja 

Kaavallinen  esitys,  jossa  osotetaan  miten  tiedonantojen  lähetyksen  rintamalta  tulisi 
tapahtua,  (kts.  kirj.) 


*)  Sen  aikaisen  taistelu  järjestyksen  mukaan  oli  komppanian  taistelualue  300  m.  pitkä. 
Luokkasodan  rintamien  pituus  n.  500  km.  Vaikka  vaan  pieni  murto-osakin  olisi  lähettänyt 
säännölliset  tiedonannot,  olisi  niiden  selvitys  Helsingissä  ollut  mahdoton. 

niiden  päälliköt  ovat  komppaniansa  alueen  keskikohdalla  järjestyk- 
sessä I,  II,  III,  IV,  V,  VI,  VII,  VIII,  IX.  Pataljoonani  alueiden 
keskikohdissa  ovat  pataljoonani  päälliköt.  Niiden  yläpuolella  on  ryk- 
mentin päällikkö,  hänen  yläpuolellaan  divisionan  päällikkö  ja  sen  jäl- 
keen (yksinkertaisuuden  vuoksi)  suoraan  yleisesikunta.  Hienot  mus- 
tat nuolilla  varustetut  kokonaisviivat  osoittavat  miten  komppanioista 
lähetetyt  tiedonannot  joutuvat  patalj.  päällikölle.  Hän  tekee  niistä 
yhteenvedon  ja  lähettää  oman  tiedonantonsa  rykmentinpäällikölle. 
Hän  taas  vuorostaan  tekee  yhteenvedon  patalj.  päälliköiden  tiedon- 
annoista ja  lähettää  omansa  divisian  päällikölle.  Näin  tuo  työ  jatkuu 
siksi  kunnes  se  päättyy  yleisesikuntaan.  Saamiensa  koottujen  tieto- 
jen perusteella  yleisesikunta  tilanteen  mukaan  asettaa  uudet  päämää- 
rää vastaavat  tehtävät  joukkojen  suoritettavaksi  (esimerkissämme  siis 
divisian  päällikkö  saa  divisian  taistelutehtävän).  Vastaava  päällikkö 
taas  tehtävän  hänen  käskyssään  oleville  joukoille  ja  niiden  päälliköt 
taas  jakavat  tehtävät  joukoilleen.  Tätä  tietä  ja  tässä  muodossa  saa 
siis  sodan  ylijohto  rintamatiedot  ja  vastaavaa  tietä  myöten  tulee  jouk- 
kojen yhteistoiminnan  kautta  toteutetuksi  ne  operatiotehtävät,  jotka 
korkein  sota  johto  joukoille  asettaa.  Tätä  koneistoa  ei  punakaarteilla 
ollut.  Piirroksessa  olevat  pilkkuviivat  osoittavat  yhden  niistä  monista 
yhteysmuodoista,  jotka  meidän  aseellisten  voimiemme  käskevien  ja 
toimeenpanevien  elimien  välillä  vallitsi.  Kun  siis  näinollen  tuon  esit- 
tämämme tarkasti  toimivan  koneiston  tilalla  meillä  oli  tällainen  epä- 
määräinen ja  epäsäännöllisesti  toimiva  koneisto,  niin  onhan  luonnol- 
lista, että  sotatoiminta  kärsi  siitä  suunnattomasti. 

"Asetus  sotajoukkojen  kenttähallinnosta  sodan  aikana"  muodostaa 
sisältönsä  puolesta  punakaartimme  rakennustyössä  myöskin  yhden 
virheen.  Me  jo  tiedämme,  että  puolue  kehoitti  muodostamaan  komp- 
panian suuruisia  kaartilaisosastoja.  Ne  olivat  yleisimmät  ja  tyypilli- 
simmät kaartin  joukkoyksiköt.  Säännölliset  pataljoonatkin  olivat 
poikkeuksia  puhumattakaan  sitten  rykmenteistä.  Tässä  tilanteessa 
sotajohto  laati  asetuksen,  joka  päättyi  divisioiden  hallinnolliseen  ko- 
koonpanon määritykseen.  Viimeisessä  pykälässä  huomautetaan,  että 
asetus  rykmentin  hallinnosta  julaistaan  erikseen.  Ja  tämä  tapahtui 
silloin,  kun  olisi  kunnollisen  organisation  vuoksi  ennen  kaikkea  tar- 
vittu juuri  kenttähallintoasetusta  rykmentille  ja  pataljoonille.  Tästä 
johtui,  että  tällä  asetuksella  ei  ollut  käytännöllistä  merkitystä,  se  ei 
auttanut  punakaartin  organisation  parantamista,  se  jäi  elämästä  irral- 
laan olevaksi  akateemiseksi  kansliapaperiksi. 

Maaliskuun  alussa  suoritettu  rintama-aluejako  toi  järjestystä  so- 
dankäyntiimme. Sotasuunnitelmaan  sisältyvä  strateginen  tehtävä  — ■ 
Haapamäen  valtaus  oli  yksi  sodankäyntimme  suurimerkityksellisem- 
piä  kysymyksiä.  Tämän  suunnitelman  toteuttamiseksi  joukoille  anne- 
tun käskyn  muoto  oli  ohjekäskyn  luontoinen.  Se  edellytti,  että  pai- 
kanpäällä on  sotilaskasvatuksen  saaneita  henkilötä,  jotka  osaavat  sen 
perusteella  laatia  joukoille  toimintasuunnitelmat  ja  antaa  niitä  vastaa- 
vat operatiivikäskyt.   Näimme  jo  edellä,  että  pohjoisella  rintamalla 

tämä  joten  kuten  saatiin  tehdä.  Toisilta  rintamilta  meillä  on  esimerk- 
kejä siitä,  että  esikunnat  kielsivät  (tämän  ohjekäskyn  perusteella) 
kaikki  hyökkäysliikkeet.  Kun  muistamme  kuinka  kriitillinen  tilanne 
lahtareilla  vallitsi  näihin  aikoihin  ja  kun  tiedämme,  että  joukot  olisivat 
halunneet  hyökätä,  niin  meille  selviää,  että  tämän  ohjekäskyn  sana- 
muodon sotateoriaa  tuntemattomat  punakaartilaispäälliköt  esim.  itäi- 
sellä rintamalla  ymmärsivät  kirjaimellisesti  siten,  että  nyt  heidän  ei 
tarvitse  tehdä  muuta,  kuin  odottaa  lahtarien  hyökkäystä  ja  vasta  sitten 
ryhtyä  aktiiviseen  toimintaan.  Perustan  näille  käsityksille  oli  luonut 
jo  27  p.  tammik.  yleisesikunnan  antama  päiväkäsky,  jossa  kuten  muis- 
tamme edellytettiin  m.m.  asemasodan  käyntiä.  Edelleen,  —  tässä 
ohjekäskyssä  ei  käsketä  voimakkaisiin  sivustahyökkäyksiin  (vaan  suo- 
raan iskuun  vasten  "taulua")  eikä  siinä  myöskään  käsketä  järjestä- 
mään Suomen  maastossa  niin  erinomaisesti  sopivaan  sissisotaan. 
Näin  ollen  siis  tämä  yleistä  sotahenkeä  luova  päiväkäsky  oli  aivan 
liian  kaavamainen.  Se  sitoi,  sen  sijaan  että  se  olisi  kaikilla  mahdolli- 
silla tavoilla  päästänyt,  käytettävissämme  olevat  tulta  täynnä  olleet 
joukot  toimintaan.  Ohjekäskyssä  olisi  pitänyt  erikoisesti  alleviivata 
sitä  että  vallankumoussodassa  ratkaisee  itsealote,  nopeus,  säälimättö- 
myys ja  voitosta  voittoon  jatkuvasti  viimeisetkin  voimat  ponnistava 
vihollista  tuhoava  hyökkäys.  Käskyssä  olisi  täytynyt  kolme  kertaa 
alleviivata,  että  puolustus  on  vallankumouksen  kuolema.  Me  olisimme 
silloin  vielä  voineet  hyökätä  ripeästi  sillä  aseita  olimme  jo  saaneet. 
Reserviä  meillä  ei  tosin  ollut  punaisessa  Suomessa,  mutta  se  oli  moni- 
tuhantisena joukkona  lahtarien  selkäpuolella.  Jos  me  olisimme  j oka- 
puolella  iskeneet,  niin  se  reservi  olisi  tullut  käytettäväksemme.  Näistä 
seikoista  johtuu,  että  tällä  ohjekäskyllä  oli  suuria  taisteluidemme  ylei- 
seen kulkuun  hyvinkin  epäedullisesti  vaikuttavia  puutteellisuuksia. 

Saksalaisten  maihinnousujoukkojen  etenemisen  johdosta  puna- 
kaartille huhtikuun  14  p  :nä  annetussa  perääntymiskäskyssä  määrät- 
tiin joukot  asettumaan  rintamalle,  joka  oli  keskimäärin  50  km.  Hel- 
sinki-Hämeenlinnan rataa  lännempänä.  Muistamme  että  saksalaiset 
valloittivat  Helsingin  12  p:nä  huhtikuuta.  Jos  tämä  määrä  olisi  tul- 
lut toteutetuksi,  olisi  se  merkinnyt  sitä,  että  saksalaiset  olisivat  edel- 
leen olleet  meidän  selkäpuolellamme.  Miten  saattoi  tällainen  virhe 
syntyä.  Olisihan  uudessa  määräyksessä  pitänyt  ottaa  uusi  tilanne 
huomioon  ja  käskeä  heti  perääntymään  suoraan  Kymin  joen  linjalle 
(lopputulosta  tämä  ei  kylläkään  olisi  muuttanut  sillä  Brandensteinin 
joukot  olisivat  sittenkin  katkaisseet  perääntymistien).  Mitä  tulee  toi- 
seen Svetsnikovin  allekirjoittamaan  perääntymis-  ja  Karjalan  puo- 
lustussuunnitelmaan, niin  sillä  saattoi  jo  silloin  olla  ainoastaan  histo- 
riallisen asiapaperin  merkitys.  Tämä  johtuu  siitä,  että  esim.  siinä  esi- 
tetty pitkin  Laatokan  itärantaa  maitse  Aunuksen  kautta  Sortavalaan 
suunnattu  isku,  jossa  olisi  pitänyt  edetä  500  km  jalkasin  harvaan  asut- 
tuja seutuja  myöten,  ei  vastannut  sitä  operatiokykyä,  minkä  punakaar- 
ti omasi.  Samaa  täytyy  sanoa  laivaston  muodostamisesta  ja  sen  avulla 
toimitettavasta  Käkisalmeen  ja  Sortavalaan  kohdistettavasta  hyök- 

käyksestä.  Ei  punakaarti  olisi  enää  myöskään  kyennyt  Kyminjoen 
linjalta  Länsi-Suomea  lahtareilta  ja  saksalaisilta  takaisin  valloitta- 
maan sen  vuoksi,  että  meidän  sotatoimintamme  heikkous  ja  tapausten 
monipuolisuus  ja  niiden  nopea  kulku  olivat  asteettain  vaikuttaneet  pu- 
nakaartiin siten,  että  sen  laatu  oli  muuttunut  määräksi.  Kun  näin  oli, 
niin  sille  oli  tarpeeksi,  jos  se  kykeni  itsensä  pelastamaan.  Syyn  ja  seu- 
rauksen rautainen  laki  esti  kuitenkin  senkin  toteutumisen. 

Suomen  työväen  luokkataistelun  lopullisen  kohtalon  ratkaisi  por- 
variston luokkavallan  kansainvälisyys.  Suomen  lahtarien  luokkavalta 
oli  v.  1918  vaarassa.  Eri  maiden  porvaristo  riensi  heidän  avunhuuto- 
jensa  herättämällä  auttamaan.  Huomatuin  niistä  oli  Saksan  imperia- 
lismin rautakorko.  Se  oli  liian  raskas  ja  sen  piikit  liian  terävät.  Nii- 
den alla  täytyi  elämänehto  jensa  puolesta  taistelevan  suomalaisen  työ- 
miehen, talonpojan,  työläis-  ja  talonpoikaisnaisen  sortua.  Vasta  sen 
jälkeen  pääsi  suomalainen  lahtari  nauttimaan  toisilta  ostamansa  voi- 
ton tuloksia. 

Suomen  lahtarit  ovat  menettelyillään  osoittaneet,  että  heidän  val- 
tansa aikana  Suomi  ei  kykene  maailman  taloudellisella  näyttämöllä 
näyttelemään  mitään  osaa.  He  ovat  osoittaneet,  että  maailman  poliitti- 
sella näyttämöllä  heidän  merkityksensä  on  siinä,  että  tänään  he  luok- 
kaetu jensa  turvaamiseksi  myyvät  tuon  isänmaansa  jollekin  maailman- 
vallalle ja  huomenna  he  tulevat  myymään  sen  toiselle  tarjotakseen  yli- 
huomenna sitä  kolmannelle. 

Kuitenkin  tästä  huolimatta  siellä  on  elämänehto  jensa  puolesta 
edelleenkin  taistelua  käypä  työväen  ja  pienviljelijäin  luokka.  Sen  tais- 
telut ovat  pieniä  osia  kansainvälisen  työväen  luokkataistelusta,  sen 
rintama  on  tämän  rintaman  pieni  osanen.  Tällä  rintaman  osalla  Suo- 
men työväenluokka  on  suorittanut  historian  kehityksen  sille  asetta- 
man taistelutehtävän.  Se  on  sen  taistelun  hävinnyt  ja  hävinnyt  siksi, 
että  se  ei  ole  osannut  kapinan  taitoa.  Kunnioituksella  me  paljastamme 
päämme  niille  esitaistelijoille,  jotka  nimettömänä  ovat  itsensä  ilman 
tätä  taitoa  uhranneet.  Heidän  aloittama  tehtävä  velvoittaa,  heidän 
muistonsa  edessä  me  nostamme  päämme  pystyyn,  me  opimme  heidän 
tappiostaan,  pystyssä  päin  ja  taistelumielin  me  kuljemme  kohti  tulevia 
taisteluita  sillä  me  tiedämme,  että  me  emme  ole  yksin  ja  että  tulevai- 
suus on  meidän. 


1927.  9/VII. 


A.  Toivola. 

Läntisen  rintaman  taisteluista 

Taistelun  alkuvaiheista. 

Läntisen  rintaman  taisteluketjut  olivat  kehittymässä  alueella,  joka 
käsitti  Lavian,  Suodenniemen  ja  Karkun  pitäjät.  Pohjoista  kohti 
nähtiin  luokkataistelun  alkupäivinä  hiihtelevän  miehiä  pienissä  ryh- 
missä. Ne  olivat  valkoisia,  jotka  pakenivat  punaisten  alueelta 
yhtyäkseen  Pohjanmaalta  tuleviin  valkoisiin  joukkoihin. 

Punaiset  olivat  jo  ennen  varsinaisten  taisteluiden  alkua  järjestä- 
neet pienen  komppanian,  joka  harjoitus-  ja  majapaikakseen  oli  otta- 
nut Karkun  Polvialan  työväentalon,  jossa  myös  esikunta  sijaitsi. 
Karkun  punakaartin  osasto  oli  eräiden  innokkaimpien  työläistove- 
reiden  perustama  ja  aluksi  siinä  oli  14 — 15  jäsentä.  Vapaaehtoisia 
työläisiä  alkoi  kuitenkin  pian  liittyä  ja  pieni  ryhmä  voitiin  lähettää 
Laviassa  toimivien  tovereiden  avuksi.  Nämä  joukot  yhdessä  estivät 
moninverroin  lukuisamman  valkoisen  joukon  etenemisen  etelää  kohti. 

Tämä  ensimäinen  aseellinen  joukko  oli  pieni,  vaikka  kaartissa 
olikin  nimellisesti  kaksi  tai  kolme  kertaa  niin  paljon  miehiä.  Mutta 
he  olivat  ilman  aseita.  Aseita  ja  ammukkeita  tarvittiin  silloin  kaik- 
kialla. Aseiden  vähyyden  synnyttämää  epäkohtaa  korjatakseen  ja 
samalla  turvallisuussyiden  takia  antoi  päällystö  määräyksen  osalle 
kaartilaisia  lähteä  takavarikoimaan  kaikki  ampuma-aseet,  joita  tie- 
dettiin paikkakunnalla  olevan  talollisilla  ja  herraskaisilla.  Samalla 
järjestettiin  säännöllinen  vahtipalvelus.  Vahtiaika  oli  4  tuntia  ker- 
rallaan. Toinen  4  tuntia  käytettiin  harj  otuksiin. 

Emme  kerinneet  montaa  päivää  harj  otella,  tuskin  kaikki  saivat 
kiväärin  käsittelyäkään  selville,  kun  saimme  määräyksen  kiireesti 
valmistautua  lähtemään  rintamalle.  Sota  oli  silloin  vielä  hajanaista 
kahakoimista  Lavian  ja  Suoraniemen  rajaseuduilla,  mutta  se  oli 
kehittymässä  tiiviiksi  yhtäjaksoiseksi  taisteluksi.  Rohkeimmat  miehet 
alkuaikoina  tekivät  aika-ajoittaisia  hyökkäyksiä  vihollisen  kimppuun. 
Se  oli  ikäänkuin  harjoitusta  tulevan  taistelun  varalta.  Sattui  tapauk- 
sia, jolloin  vihollispatrulli  valkoisiin  mekkoihin  ja  päähineihin  pukeu- 
tuneena yht'äkkiä  hiihtää  esiin  tien  sivusta  paksun  lumen  joukosta  ja 

Taistelualueet    Pori — Tampere — Seinäjoki. 


alkaa  ampua  rintamalle  kulkevia  punakaartilaisia.  Pikkukahakoita 
sattui  taisteluiden  alussa  tiheään.  Ennen  niin  rauhalliset  perukat 
olivat  joutuneet  taistelunäyttämöksi. 

Punaisten  hiihtokomppania  teki  retken  valkoisten  alueella  Lavias- 
sa,  yllättäen  joukon  valkoisia,  joista  osa  oli  parhaillaan  saunassa 
kylpemässä.  Äkkiä  alkoi  sataa  "rakeita"  saunan  seiniä  vasten.  Mie- 
hille oli  tullut  niin  kova  kiire,  että  housutkin  unohtuivat  saunaan. 

Sitä  mukaa  kuin  joukkoja  kokoontui  ja  aseistus  parani,  kehittyi 
sissisota  luonteeltaan  vakavaksi.  Valkoiset  alottivat  säännölliset 
hyökkäykset,  jotka  lopuksi  pakoittivat  punaisten  perääntymiseen. 
Läntisen  rintaman  joukot  joutuivat  viimeiset  taistelunsa  käymään 
saksalaisia  vastaan  Lahdessa,  yrittäessään  raivata  itselleen  tietä 
itäiinpäin  valkoisten  murharai voita  välttyäkseen.  —  Emil  Stenhall. 

*K  H*  H8 

TAISTELUTAPAHTUMISTA  SATAKUNNASSA. 

Luokkasodan  puhjettua  alkoivat  Satakunnan  lahtarit  kiireesti 
keskittää  joukkojaan  Kankaanpään  pitäjään,  josta  sitten  tehtiin 
äkkihyökkäyksiä  eri  paikkakunnille,  kuten  Suodenniemelle,  Laviaan, 
Lassilaan  y.  m.  paikkakunnille,  jossa  työväki  oli  avuttomana  ilman 
aseita.  Näillä  retkillä  saamansa  vangit  veivät  valkoiset  mukanaan 
Kankaanpäähän,  jossa  kymmeniä  työläisiä  surmattiin  m.  m.  työntä- 
mällä heitä  Pasko-nimisen  järven  jään  alle.  Pakotettiinpa  vankeja 
kiipeämään  puihin,  joista  lahtarit  sitten  heitä  ampuivat  alas. 

Yön  aikana  liikkuivat  lahtarit  syrjäseuduillakin  tehden  hyökkäyk- 
siä rauhallisiin  koteihin  ja  monen  perheen  isä  tai  joku  muu  jäsen 
joutui  mitään  aavistamatta  näiden  verikoirien  raadeltavaksi.  Useita 
pelastui  piiloutumalla  ja  toisia  hiihti  punaisten  puolelle  turvaan. 

Punakaarteja  koottiin  kiireesti  ja  sankoin  joukoin  riensi  työläisiä 
uhraamaan  kaikkensa  suuren  asian  puolesta.  Avoimia  yhteenottoja 
tapahtui  valkoisten  ja  punaisten  välillä  m.  m.  Äetsässä,  Huittisissa, 
Lauttakylässä  ja  Porin  lähellä  sijaitsevan  Vanhan  kartanon  luona, 
Pietsaniemellä,  jossa  valkoiset  tuimasta  vastarinnasta  huolimatta 
lyötiin.  Lahtarit  olivat  linnoittautuneet  kartanon  kivirakennuksiin  ja 
taistelun  ollessa  tuimimmillaan  nostivat  he  antaantumismerkin.  Tätä 
seurannutta  keskeytystä  käytti  osa  lahtareita  hyväkseen,  perääntyen 
kartanon  alueelta,  toisten  avatessa  yhtäkkiä  uudelleen  kivääri-  ja 
kuularuiskutulen  rakennusten  ympärille  muodostunutta  punaisten 
piiritysketjua  vastaan.  Viimein  oli  valkoisten  kuitenkin  antaannut- 
tava  ja  osa  vietiin  vankina  Poriin. 

Pohjois-Satakunnan  pitäjien  työläisiltä  oli  tullut  avunpyyntöjä. 
Helmikuun  loppupuolella  ilmoitti  Porin  esikunta,  että  pieni  osasto 
lähetetään  Laviaan  siellä  olevien  punaisten  avuksi.  Siellä  oli  taisteltu 
jo  useita  kertoja,  kylän  vaihtaessa  omistajaa  useita  kertoja. 

Matka  Porista  Laviaan  oli  vaarallinen,  sillä  tällä  noin  60  kilomet- 

riä  käsittävällä  taipaleella  tiedettiin  olevan  valkoisia  hiihtojoukkoja. 
Katsottiin  parhaaksi  kulkea  yöllä.  Matka  onnistui  hyvin  ja  työläiset 
ja  torpparit  kaikkialla  tervehtivät  punaisia  joukkoja  ilolla,  antaen 
kaikkea  mahdollista  apuaan.  Päästyämme  varsinaiselle  taistelualueelle 
saimme  nähdä  sodan  jälkiä.  Työväentalo  oli  pommitettu  säpäleiksi 
jo  tammikuun  lopulla.  Helmikuun  puolivälissä  tapahtui  taas  taistelu. 
Harjunpäästä  oli  lähetetty  punainen  osasto,  joka  joutui  kovaan  otte- 
luun valkoisten  kanssa.  Kun  sille  ei  saapunut  apujoukkoja,  poistui  se 
kylästä  ylivoiman  edessä.  Lahtarit  olivat  jotenkuten  kuitenkin  saa- 
neet tietää,  että  punaisille  oli  lähetetty  apua  Suodenniemeltä,  joten 
hekään  eivät  vallottaneet  kylää,  vaan  perääntyivät  nopeasti.  Kylä  jäi 
kahden  armeijan  väliin  autioksi.  Kylään  oli  punaisilta  jäänyt  haavoit- 
tuneita, jotka  joutuivat  paikallisten  lahtarien  uhriksi.  Punaisten  saa- 
vuttua kylään  kohtasi  heitä  hirveä  näky.  Vankien  teurastaja  vangit- 
tiin ja  ammuttiin. 

Vähitellen  alkoivat  muodostua  laajemmat  rintamat.  Lahtarit 
alkoivat  hyökätä  suuremmalla  alueella  ja  puolustus  täytyi  järjestää 
myös  vastaavaksi.  Satakunnan  rintama  käsitti  seuraavat  paikkakun- 
nat :  Alhainen,  Pomarkku,  Lassila,  Lavia,  Ikaalinen. 

Lavian  luona  käytiin  helmikuun  lopulla  n.  s.  Sompakosken  tais- 
telu, jossa  kumpikin  puoli  kärsi  tuntuvaa  mieshukkaa.  Punaiset  me- 
nettivät noin  40  miestä,  mutta  rintamat  jäivät  entiselleen.  Maalis- 
kuun alkupäivinä  valkoiset  tekivät  voimakkaan  hyökkäyksen  pitkin 
linjaa,  mutta  pienellä  menestyksellä.  Lavia  tosin  menetettiin  valkoi- 
sille ja  rintama  siirtyi  linjalle  Suodenniemi — Noormarkku.  Lahtarien 
sotilaalliset  menestykset  kiihoittivat  heitä  yhä  julmempaan  terroriin. 
Susikoskella  heti  vallotusiltana  telotettiin  5  miestä  ja  samanlaisia 
telotuksia  järjestettiin  kaikkialla  valkoisten  rintaman  selkäpuolella. 

Maaliskuun  loppupuolella  alkoi  taistelun  tuiske  kaikilla  Satakun- 
nan rintamilla.  Taisteluja  kesti  viikonpäivät  ja  lahtarien  hyökkäykset 
tulivat  vielä  kerran  torjutuiksi.  Innostusta  oli  punaisten  puolella, 
vaikkakin  taisteluissa  oli  menetetty  paljon  sotilaita  ja  alipäälliköltä. 

Suodeniemi  jäi  valkoisille  ilman  taistelua.  Tämän  aiheutti  Kyrös- 
kosken Ikaalisten  rintaman  murtuminen,  jonka  takia  tämä  rintama- 
osa oli  joutunut  epäedulliseen  asemaan. 

Rintamaliikkeisiin  ja  sodankäyntiin  tottumattomat  ja  sotakuria 
vailla  olevat  punaiset  joukot  eivät  olisi  halunneet  jättää  asemia, 
joissa  lahtarien  hyökkäykset  oli  toverien  veren  hinnalla  saatu  torju- 
tuksi. Joukot  halusivat  taistelua  ja  varsinkin  urheat  naissotilaat  luo- 

vuttivat  kaihoisin  mielin  rakkaiksi  tulleet  kivet  ja  kukkulat.  Rintama- 
linjaksi tuli  nyt  Noormarkku,  Harjakangas,  Kullaa,  Kiikoinen,  Mou- 
hijärvi. Silloin  saatiin  Satakunnan  rintamaa  koskeva  Kansanvaltuus- 
kunnan perääntymiskäsky.  Sitä  ei  kuitenkaan  ymmärretty  ryhtyä 
toteuttamaan  heti,  vaan  hukattiin  kallista  aikaa. 

Tampereen  piirityksen  yhteydessä  oli  rintama  siirtynyt  Kark- 
kuun,  jossa  käytiin  hurjia  taisteluita.  Urhokas  naiskomppania  ei 
lähtenyt  määräyksistä  huolimatta  perääntymään,  vaan  taisteli  Kar- 
kun kirkon  luona  viimeiseen  saakka.  Yleisen  perääntymisen  vihdoin 
alettua  suunnattiin  kulku  marssien  Loimaan  ja  Urjalan  kautta  Hä- 
meenlinnaan, sillä  Tampere  oli  joutunut  jo  lahtareille  ja  Porin — 
Tampereen  rata  oli  niiden  hallussa  aina  Tyrväälle  saakka.  Punaiset 
vielä  puolustivat  Vammalan  kauppalaa,  joka  syttyi  tuleen  luultavasti 
lahtarien  pommeista.  Kylän  syttyessä  tuleen  poistuivat  punaiset  kii- 
reellisesti yhä  taistellen  hätyyttelevää  lahtari joukkoa  vastaan. 

Koko  rintama  oli  kuitenkin  saatu  jotenkuten  perääntymään  ja 
saavuttiin  Loimaalle.  Täällä  menetettiin  päällikkö  Dunkman,  jonka 
valkoisen  salamurhaajan  luoti  pudotti  ratsunsa  selästä.  Loimaalta 
jatkui  marssi  Urjalaa  ja  Hämeenlinnaa  kohti,  päämääränä  ollen 
ensikädessä  Lahti,  jonne  tiedettiin  saksalaisten  tulleen  Loviisasta  kä- 
sin. Parin  päivän  kuluttua  saavuttiin  Hämeenlinnaan,  jossa  toveri 
Dunkmanin  ruumis  laskettiin  haudan  poveen  saksalaisten  sotilaslen- 
tokoneiden suristessa  ilmassa.  Päivän  levon  jälkeen  alettiin  jälleen 
marssi  Kosken  kautta  Lahtea  kohti. 

Siitä  huolimatta,  että  saksalaisten  sotilasmaine  oli  synnyttänyt 
kauhua,  paloi  punakaartissa  taisteluhalu  näitä  vieraita  verihurttia 
vastaan.  Eräänä  kauniina  huhtikuun  aamuna  tultiin  Vesalaan  ja 
Lahden  edustalla  jouduttiin  veriseen  yhteenottoon  saksalaisten  kans- 
sa. Taistelu  saksalaisia  vastaan  kävi  kalliiksi,  sillä  he  olivat  hyvissä 
suojapaikoissa.  Kaikesta  huolimatta  opetettiin  saksalaisia  hiukan  pe- 
rääntymäänkin.  Punakaarti  menetti  paljon  parhaita  voimiaan,  mutta 
taistelu  saksalaisia  vastaan  oli  välttämätön,  jos  kerran  haluttiin  rai- 
vata itselle  pääsy  itäänpäin,  turvaan  lahtarien  verenhimoiselta  kos- 
tolta. 

Hirveällä  voimalla  hyökkäsivät  yhdistyneet  vihollisjoukot  punai- 
sia vastaan.  Vieraat  ja  omat  lahtarijoukot  olivat  päässeet  yhtymään. 
Hämeenlinnakin  oli  joutunut  jo  saksalaisten  haltuun.  Taistelun 
tuoksinassa  saatiin  kuulla,  että  Viipurin  rintamakin  oli  murtunut. 
Tämän  takia  alkoi  joukoissamme  ilmaantua  hajaannusta,  vaikka 

Lahden  edustalla  olikin  menestyksellisesti  taisteltu  saksalaisia  vas- 
taan. Huhtikuun  viimeisen  päivän  iltana  oli  puna-armeijan  rintamaan 
tullut  aukkoja.  Turhaan  yrittivät  enää  naissotilaatkaan  urhoollisuu- 
dellaan muita  innostaa.  Hajaannus  oli  tullut  yleiseksi.  Seurasi  an- 
taantuminen  ja  vankina  olo.  Niistä  kerrotaan  jälempänä. 

E.  Korpi. 

*       *  * 

LAVIAN  TAISTELU. 

Huittisissa  joutuivat  porilaiset  joukot  lahtarien  kanssa  taisteluun 
helmikuun  ensimäisenä  sunnuntaina,  mutta  silloin  ei  valkoisista  ollut 
suurta  vastustusta.  Helmikuun  puolivälissä  jouduttiin  otteluun  La- 
viassa.  Punakaartilaisia  oli  kaikkiaan  silloin  110  miestä  ja  kaksi 
sairaanhoitajatarta.  Lahtarit  hyökkäsivät  Kankaanpäästä  Lavian 
kirkolle  aamulla  kello  5  ja  6  välillä.  Olin  mennyt  nukkumaan  kello 
4  ja  kun  heräsin,  oli  ankara  kiväärituli  käynnissä.  Mentyäni  ulos, 
huomasin  heti  ensi  silmäyksellä,  että  lahtarit  ovat  kylän  herroina, 
mutta  sisuni  ei  sallinut  heti  lähteä  karkuunkaan.  Komensin  neljä 
miestä  rinnalleni  erään  kiviaidan  taakse  ja  käskin  ampumaan  minkä 
kerkesivät  lahtareita  vastaan.  Eräs  miehistäni  haavoittui  ja  jouduin 
kantamaan  häntä  selässäni  noin  puoli  kilometriä  kylästä  metsään, 
missä  sanitääri  otti  miehen  hoiviinsa.  Minä  palasin  tulilinjalle  ta- 
kasin. 

Kylää  emme  voineet  kuitenkaan  pelastaa,  se  jäi  lahtareille.  Meitä 
kaatui  yhdeksän  miestä  ja  yksi  nainen.  Naisen  olivat  saaneet  van- 
giksi, mutta  ampuivat  hänet  Karhijärven  jäällä.  Mutta  jo  seuraavana 


Susikosken  silta,  jonka  luona  taisteltiin  kiivaita  taisteluita  Lavian 
omistamisesta. 

päivänä  otimme  kylän  uudestaan  haltuumme.  Lahtarit  olivat  huonoja 
ampumaan.  Kirkon  vieressä  maantiellä  oli  suuri  sakki  lahtareita, 
mutta  eivät  osanneet  minuun,  vaikka  juoksin  tietä  pitkin  kilometrin 
verran.  Pääsin  omaan  ketjuumme  ja  komensin  ketjun  maantielle. 
Marssittiin  Suodenniemelle,  jossa  vedettiin  ketju  uudestaan.  Lahtarit 
seurasivat  jonkun  aikaa  jälessä,  mutta  palasivat  takasin  kylään  ja 
tappoivat  kiukuissaan  kylän  nahkurin,  jonka  poika  oli  punaisten 
puolella.  Ampuivat  tämän  65-vuotiaan  ukon  aivan  alastomana  helmi- 
kuun pakkasessa.  Löysin  itse  ukon  seuraavana  päivänä  maantien 
vierustalta. 

Alhaisten  rintamalla  saivat  punaiset  tehdä  tuttavuutta  ruotsalai- 
sen brigaadin  kanssa.  Ruotsin  verihurtat  olivat  tulleet  Suomen 
punaisia  kurissa  pitämään,  mutta  saivatkin  kuuman  vastaanoton. 
Koko  yön  joutuivat  he  olemaan  punaisten  tulen  alla,  hyökätessään 
yhtenään  meren  lahdelta  käsin  meidän  ketjujamme  vastaan.  He 
menettivät  useita  miehiä  kaatuneina,  mutta  koettivat  aina  saada 
ruumiit  pois  jäältä.  Aamulla  nähtiin  miten  he  olivat  vetäneet  ruu- 
miita perässään  yli  lahden  toiselle  rannalle,  jossa  oli  sanitaari.  Kolme 
miehen  ruumista  oli  jäänyt  vielä  jäälle.  Yksi  oli  hyvin  puettu  ja 
myöhemmin  selveni,  että  hän  oli  papin  poika  Torniosta.  Lahtarit 
pyysivät  pojan  ruumista  meiltä,  mutta  eivät  uskaltaneet  tulla  hake- 
maan jäältä,  vaikka  me  annoimme  luvan.  Pimeän  tultua  kävivät  he 
varkain  sen  hakemassa. 

Toisen  kerran  hyökkäsivät  ruotsalaiset  pimeän  aikana,  mutta 
niiden  täytyi  verta  vuotaen  palata  takasin. 

Porilaiset  lopputais  t  e  luissa . 

Maaliskuun  9  p  :nä  saivat  porilaiset  määräyksen  lähteä  junalla 
Tyrväälle.  Kun  siellä  oli  oltu  yksi  viikko,  tuli  määräys  siirtyä  Pun- 
kalaitumelle,  Koivukylään.  Siellä  saivat  punaiset  kovan  vastaan- 
oton. Lahtarit  olivat  sulkeutuneet  erääseen  meijerirakennukseen. 
Emme  saaneet  niitä  ulos  kivääritulella  ja  siksi  panimme  kolmi- 
tuumaisen  tykkimme  puhumaan.  Ensimäinen  laukaus  meni  yli,  mutta 
jo  toinen  laukaus  meni  katosta  sisälle.  Lahtarit  eivät  vieläkään  tul- 
leet ulos,  vaan  kun  kolmas  laukaus  ammuttiin  ikkunasta  sisään,  niin 
tulivat  valkokauhtanaiset  lahtarit  toinen  toistaan  auttaen. 

Täältä  saimme  määräyksen  mennä  Sarkolan  kylään,  jonne  tuli 
kulkea  noin  5 — 6  kilometriä  metsätietä  myöten.  Saimme  erään  van- 
han miehen  oppaaksemme.  Hän  johti  kaksi  komppaniaamme  suoraan 

lahtarien  ketjun  sisälle.  Jouduimme  saarroksiin  ja  poispääsy  näytti 
mahdottomalta.  Saimme  kuitenkin  raivattua  itsellemme  pakotien  ja 
pelastuimme  neljäätoista  lukuunottamatta,  jotka  kaatuivat.  Emme 
voineet  kulettaa  ruumiitakaan  mukanamme,  sillä  kuulia  tuli  joka 
taholta.  Huonosti  kävi  "oppaallekin",  sillä  hänkin  kaatui. 

Kun  olimme  saarroksista  selkiytyneet,  saimme  määräyksen  läh- 
teä Hämeenlinnaan.  Tampere  oli  silloin  jo  joutunut  lahtareille.  Hä- 
meenlinnasta lähdimme  suoraapäätä  Riihimäelle,  jossa  oli  jo  täysi 
sekasorto  ja  hämminki  vallalla.  Meidän  tulomme  rohkaisi  miehiä  ja 
saatiin  muodostetuksi  ketju.  Kyminlaakson  naiskomppania  siirtyi 
myös  vapaaehtoisesti  ketjuun,  jossa  he  näyttivät  mihin  naisetkin 
pystyvät.  Kun  miehet  tulivat  verissä  päin  asemalta  takaisin,  niin 
naiset  Silläaikaa  antoivat  lyijyä  saksalaisille.  Saksalaisille  alkoi  jo 
tulla  hätä,  mutta  saivat  viime  tingassa  apujoukkoja.  Yhtä  punaisten 
konekivääriä  eivät  tahtoneet  saada  vaikenemaan.  Sitä  käytti  ennen- 
kuulumattoman rohkea  nainen  niinkauan,  kuin  patruunoita  riitti  ja 
senjälkeen  otti  kiväärinsä  ja  puolusti  sillä  itseään,  kunnes  haavoittui. 
Radalla  oli  juna  odottamassa  ja  kaikki  naiset,  neljää  kaatunutta 
lukuunottamatta,  pääsivät  siihen. 

Riihimäeltä  lähdimme  junalla  Lahtea  kohti,  joka  oli  saksalaisten 
hallussa.  Hiukan  levättyämme  saimme  tehtäväksemme  saksalaisten 
ketjun  murtamisen.  Seitsemänsataa  porilaista  onnistui  murtautumaan 
lävitse.  Saksalaisille  tuli  apujuna  Loviisasta  käsin.  Meidän  pojat 
asettivat  konekiväärin  aivan  radan  viereen.  Saksalaisten  junan  lähes- 


Punaisten  läntisten  joukkojen  antaantumisen  jälkeen.  Vankeja  ja  kuormastoa  vahditaan 
kuularuiskujen  avulla.  Vangit  saivat  olla  päiväkausia  taivasalla. 

tyessä  avattiin  konekiväärituli  sitä  vastaan.  Saksalaisille  tuli  silloin 
kiire  perääntyä.  Meidän  perässä  ei  tullut  muita  komppanioita,  vaikka 
tietääksemme  olimme  avanneet  tien,  joten  meidän  perässä  olisi  pi- 
tänyt päästä  tulemaan.  Huhtikuun  loppupäivinä  tulimme  Kou- 
volaan. Toukokuun  ensimäisenä  päivänä  lähdimme  Kouvolasta 
Luumäen  kirkolle  panssarijunalla.  Lahtareilla  oli  rautatien  var- 
rella pieni  tykki,  jolla  ampuivat  minkä  kerkesivät  meidän  junaam- 
me vastaan.  Me  vastasimme  tuleen.  Hetken  perästä  hyökkäsivät 
he  junan  kimppuun,  mutta  saivatkin  hyvän  selkäsaunan.  Aamulla 
hyökkäsivät  he  uudestaan.  Silloin  meidän  täytyi  jo  jättää  koko  kylä 
lahtareille  ja  lähdimme  Säkkijärven  pitäjää  kohden.  Juuri  kilo- 
metrin päässä  Säkkijärven  kirkolta  oli  lahtareilla  ketju  yli  tien.  He 
antoivat  tiedustelijamme  mennä  rauhassa,  mutta  kun  rintamapääl- 
likkö ja  komppanian  päällikkö  saapuivat  ketjun  kohdalle,  niin  ko- 
mennettiin heiltä  kädet  ylös.  Minä  käänsin  hevoseni  äkkiä  ympäri 
ja  palasin  miesten  luo.  Neuvottelimme  mitä  pitäisi  tehdä.  Silloin 
tuli  kaksi  lahtarien  lähettiä,  jotka  kehottivat  antautumaan  sovin- 
nolla, selittäen  että  ketään  suomalaista  ei  ammuta,  mutta  sensijaan 
venäläisille  käy  huonosti.  Joukossamme  ei  ollut  yhtään  venäläistä. 
Sentähden  antaannuimmekin,  koska  emme  nähneet  enää  muuta 
keinoa. 

Meidät  kuljetettiin  nyt  vankina  Viipuriin.  Siellä  huudettiin 
esiin  kaikki  päälliköt,  jotka  vietiin  eri  huoneeseen.  Seuraavana 
aamuna  kello  3  aikaan  vietiin  heidät  sorakuopalle,  jossa  huma- 
lainen mies  ampui  heidät  konekiväärillä.  Jouduin  itse  kuoppaamaan 
päällikköni  Armas  Honkasalon.  Toinen,  jonka  tunsin  oli  Viljo 
Vuori,  joka  oli  myös  toiminut  päällikkönä.  Olimme  nähneet  ikku- 
nasta, kun  heidät  oli  muiden  mukana  viety  sorakuopalle. 


E.  Hämäläinen. 

Muistelmia  keskisen  rintaman  taisteluista 

Lahtarien  hyökkäys  torjutaan. 

Helmikuun  alkupuolella  sai  helsinkiläinen  joukkue  eräänä  iltana 
käskyn  lähteä  rintamalle.  Komppania  varustettiin  ampuma-aseilla 
ja  muilla  tarpeilla.  Jokainen  mies  sai  kiväärin  ja  toisille  annettiin 
lisäksi  käsipommeja.  Vaatteita,  kuten  sukkia  ja  alusvaatteita,  an- 
nettiin myös.  Päällysvaatteita  ei  sensijaan  ollut  antaa,  joten  jokai- 
nen sai  lähteä  omissaan. 

Matkalle  lähdimme  Helsingistä  junalla  Lahteen  ja  sieltä  edel- 
leen Heinolaa  kohti.  Siellä  olivat  punaiset  joutuneet  vahvan  lahta- 
riketjun  piiritykseen.  Ainoastaan  pieni  joukko  oli  päässyt  tunkeu- 
tumaan ketjun  läpi  tuomaan  avunpyynnön  Lahteen,  mistä  komen- 
nettiin apua.  Ennen  meitä  oli  Lahdesta  jo  lähetetty  apujoukkoja. 
Lahden  ympäristön  punakaartit  oli  lähetetty  rintamille  ympäri  Suo- 
men. Tunkeutuessamme  Heinolaa  kohden,  tuli  vastaamme  pako- 
laisia, jotka  selittivät  tilanteen  olevan  vakavan  Heinolassa  ja 
punaisten  ehkä  jo  antaantuneen.  Heillä  oli  vähän  ammukkeita. 

Vierunmäessä  tapasimme  punaisten  apujoukot  ja  yhdyimme 
niihin.  Pitkää  aikaa  ei  oltu  Vierunmäessä,  kun  taas  lähdimme  mat- 
kalle. Nyynösten  kartanon  kohdalle,  joka  on  4  kilometrin  päässä 
Heinolasta,    asetuimme   ketjuun.    Kuljimme    samoja   jälkiä  kuin 


Punaisten   varustuksia  Heinolassa. 

valkoiset  piirittäessään  kaupunkia.  Kaikki  puhelinpylväät  oli  sahattu 
poikki  Nyynöisten  ja  Heinolan  välillä. 

Lahtarien  vartijat  tapasivat  edellä  kulkevat  tiedustelijamme. 
Silloin  valkoiset  perääntyivät  ja  yhtyivät  päävoimiinsa.  Valkoiset 
näkivät  suuren  voimamme  ja  huomasivat  nyt  vuorostaan  joutu- 
neensa saarroksiin.  He  koettivat  nyt  viedä  pois  joukkojaan,  joihin 
kuului  peräpohj alaisia  suojeluskuntalaisia  ja  päällikkönä  toimi  suo- 
malaisten lisäksi  ruotsalainen  eversti  Glimstedt. 

Puolustuspaikat  olivat  punaisilla  hyvät.  Lahtarit  huomattuaan 
asemansa  koettivat  hyökätä  kaupunkiin.  He  pääsivät  jo  saarelle, 
jota  kutsutaan  Siltasaareksi,  mutta  toisella  sillalla  joutuivat  he  kovan 
tulen  alaisiksi.  Piiritetyillä  punaisilla  oli  sillankorvassa  erään  kivi- 
talon kellarista  kaksi  kuularuiskua,  jotka  tekivät  selvää  kaupunkiin 
pyrkivistä  valkoisista.  Lahtarien  ei  auttanut  muu  kuin  koettaa 
uudelleen  päästä  pakoon  apujoukkojen  ketjun  läpi.  Silläaikaa,  kun 
lahtarit  yrittivät  kaupungin  kautta  ulospääsyä,  vahvistimme  me 
asemamme  ja  olimme  valmiit  lujaan  otteluun.  Olimme  varmat,  että 
elleivät  valkoiset  antaudu,  niin  heillä  on  edessään  varma  kuolema. 
Meillä  oli  etuna  se,  että  saimme  olla  hyvissä  suojissa,  valkoisten 
joutuessa  olemaan  avoimilla  silloilla  ja  saarella.  Meidän  täytyi  am- 
pumisessa olla  kuitenkin  varovaisia,  sillä  kaupungissa  olevat  punaiset 
olivat  vaarassa. 

Kaupungissa  antaantumaisillaan  olleet  punaiset  alottivat  nyt 
uuden  lujan  taistelun  valkoisten  päävoimia  vastaan.  Me  pidimme 
kurissa  saarron  tehneitä  joukkoja.  Kellarissa  olevat  kaksi  kuularuis- 
kua olivat  apuna.  Sopinee  mainita,  että  ilman  näitä  kuularuiskuja 
olisi  Heinolan  täytynyt  antaantua,  sillä  Glimstedtin  ratsujoukot  oli- 
sivat ajaneet  kaupunkiin. 

Saimme  määräyksen  rynnätä  kaupunkiin  ja  hävittää  valkoisten 
saarto  joukon.  Hyökättyämme  pakenivat  valkoset  edellämme,  jättäen 
ruumiita  Heinolan  sillalle.  Saavuttuamme  saarelle  oli  lahtarien 
valittavana  joko  antaantuminen  tai  joutuminen  kellarissa  olevien 
kuularuiskujen  ruoaksi.  Antaantumismerkkiä  ei  annettu.  Glimstedt 
ja  kuusitoista  ruotsalaista  ratsua  ajoi  sillan  yli,  mutta  kaatui  ka- 
dulle. Tuo  ruotsalainen  lahtarisakki  tuli  lyödyksi  viimeistä  miestä 
myöten.  Eversti  Glimstedtin  taskuista  löydettiin  tärkeitä  määräyk- 
siä, m.  m.  määräys  Heinolan  valtaamisesta  äkkirynnäköllä  yöllä. 
Piti  hakata  puhelinpylväät  ja  katkaista  langat,  etteivät  punaiset  saisi 
annettua  hälyytystä.  Kaupungissa  olevat  punaiset  piti  myös  tuhota. 

Sen  jälkeen  piti  hyökätä  äkkiä  Hämeenkangasta  pitkin  Kausalaan 
ja  Uuteenkylään  ja  katkaista  Pietarin  liikenne  vallottamalla  huoma- 
tut paikat  rautatiellä  ja  särkeä  rata.  Kaikki  suunnitelmat  kuitenkin 
sillä  kertaa  epäonnistuivat. 

Miten  paljon  valkoiset  menettivät  kaatuneita  pääjoukostaan, 
emme  saaneet  selville,  sillä  tapansa  mukaan  korjasivat  he  ruumiit. 
Saartoa  tehnyt  valkoinen  joukko  menetti  varmaan  satoja.  Punaiset 
menettivät  koko  taistelussa  toistasataa  kaatunutta  ja  paljon  haavoit- 
tuneita. 

Punainen  komento  Heinolassa. 

Heinola  oli  vapautettu  valkoisten  piirityksestä,  mutta  rintama 
oli  edelleen  kaupungin  sivulla.  Kaupungissa  oli  kaikki  sekamelskan 
vallassa,  kuten  ainakin  piiritetyssä  kaupungissa.  Erikoisosastot  lait- 
toivat kaupunkia  kuntoon.  Sieltä  täältä  löytyi  joku  lahtari,  joka  oli 
päässyt  pujahtamaan  kaupunkiin  piirityksen  aikana.  Kolmipäiväinen 
taistelu  oli  jättänyt  jälkensä.  Ihmiset  olivat  piilossa  kellareissa  ja 
kaupunginlaidoissa  oli  eläimiä  kuolleena.  Kaatuneita  sotilaita  oli 
myös  vielä  korjaamatta.  Alkoi  yleinen  puhdistus  erikoisosaston  kat- 
sannon alaisena.  Piirityksen  aikana  haavoittuneet  lähetettiin  sairaa- 
loihin Lahteen  ja  Helsinkiin. 

Heinolassa  astui  järjestys  voimaan  kaikessa  ankaruudessaan. 
Vallankumous  julistukset  asetettiin  kaikkialla  luettavaksi.  Vallan- 
kumousoikeus  antoi  tuomioita  niin  valkoisille  kuin  omille  rikollisille. 
Perustettiin  Heinolan  paikallinen  esikunta  toimittamaan  käytännölli- 
siä asioita.  Alkoi  liikkua  rosvoja,  jotka  halusivat  kaupoista  taka- 
varikoida tavaroita  omiin  nimiinsä.  Koska  vallankumous  julistuksissa 
sanottiin,  että  takavarikoita  tekee  ainoastaan  Kansanvaltuuskunnan 
valtuuksilla  toimivat  henkilöt,  niin  toimitettiin  omilla  valtuuksillaan 
toimineet  vallankumousoikeuden  eteen.  Pari  tapausta  sattui,  jolloin 
asianomaiset  joutuivat  hengellään  sovittamaan  tekonsa.  Komppani- 
oihin asetettiin  henkilöt  valvomaan  toverikurin  noudattamista. 

Sotilaallinen  järjestys  palautui  Heinolassa  olevien  joukkojen  kes- 
kuudessa. Komppanioissa  toimeenpantiin  uudet  jaottelut.  Neljä 
ensimäistä  lahtelaista  komppaniaa  muodosti  ensimäisen  pataljoonan, 
yksi  Heinolan  ja  Helsingin  komppania  muodostivat  toisen  pataljoo- 
nan. Kaksi  Riihimäen  ja  Hyvinkään  komppaniaa  muodosti  kolman- 
nen pataljoonan.  Esikunnat  ja  tiedusteluosastot  myös  uudistettiin. 
Taisteluvoimat  olivat  kolme  pataljoonaa,  12  komppaniaa. 

Lahtareita  hätyytetään. 

Heti  järjestelyn  jälkeen  lähdettiin  vihollisen  perään.  Huomates- 
saan tilanteen  vaaralliseksi,  alkoivat  valkoiset  perääntyä.  Toinen 
pataljoonamme  ryhtyi  hyökkäämään.  Heinolan  kirkonkylässä  syntyi 
ottelu.  Lahtarit  tyhjensivät  kylän  kaikesta  tavarasta,  vieden  men- 
nessään. Kunnan  viljavarasto  oli  myös  viety.  Puolustuspaikakseen 
olivat  he  valinneet  mäet  ja  kukkulat.  Me  asetuimme  taloihin,  jotka 
olivat  autiot.  Etuvartiomme  ahdisti  vihollista.  Emme  hyökänneet, 
vaan  odotimme  toisia  joukkoja,  että  voisimme  käydä  suurempaan 
hyökkäykseen.  Illan  tullen  tapahtui  pienempiä  otteluita  etujoukko- 
jen välillä.  Valkoiset  perääntyivät,  luullen  meidän  jatkavan  hyök- 
käystä. Seuraavana  aamuna  saapui  avuksemme  ensimäinen  patal- 
joona ja  me  saimme  määräyksen  hyökätä.  Vihollinen  perääntyi 
kirkonkylän  ja  Lusin  välisen  metsäalueen  kautta  ilman  taistelua. 

Lusin  kylän  edustalle  olivat  he  laittaneet  haloista  ja  lumesta 
itselleen  vallit,  joitten  suojissa  ampuivat.  Me  huomasimme  ne  kyl- 
lin ajoissa  ja  aloimme  vetää  ketjua  voidaksemme  estää  heidän  pake- 
nemisen. Valkoisten  etujoukot,  jotka  olivat  aivan  meitä  lähellä, 
saivat  määräyksen  perääntyä  kylään.  Kuulimme  heidän  peräänty- 
miskäskynsä,  mutta  suurille  joukoille  antoivat  he  hyökkäyskäskyjä. 
Asetimme  tykkimme  kuntoon  ja  aloimme  kahdella  tykillä  pommittaa 
kylää.  Lahtarit  saivat  vuoroin  kuularuiskuista,  tykeistä  ja  kivää- 
reistä. Näyttivät  olevan  vielä  peloissaan  Heinolan  taisteluista  ja 
alkoi  taas  näkyä  oireita  perääntymisestä.  Meidät  komennettiin  taa- 
j entämään  ampumista  ja  samalla  teimme  hyökkäyksen  kylään. 
Hyökkäys  onnistui  hyvin.  Lahtarit,  jotka  olivat  ottaneet  varustuk- 
sikseen  tuulimyllyn  ja  kylän  korkeita  paikkoja  pakotettiin  lopetta- 
maan ampumisensa  ja  perääntymään,  sillä  tykkitulemme  alkoi  tehdä 
selvää. 

Sitä  mukaa  kuin  saimme  kylän  haltuumme,  teimme  tarkastuksia. 
Emme  löytäneet  muuta  kuin  jonkun  piiloutuneen  miehen,  joka  ei 
ollut  halukas  lähtemään  lahtarien  mukana.  Iltaan  mennessä  saimme 
kaikki  joukkomme  kylään  ja  kolmas  pataljoona  sijoitettiin  Heinolan 
kirkonkylään  siltä  varalta,  että  jos  tarvitaan,  niin  voivat  lähteä, 
Helsingin  ja  Loviisan  komppania  joutuivat  etuvartioon  parin  kilo- 
metrin päähän  kylästä.  Yöllä  saapui  lahtareita  hakemaan  suuria  vil- 
javarastoja, joita  valkoiset  olivat  keränneet  vaivastalon  rakennuk- 
siin. Yrityksessään  he  epäonnistuivat.  Heidän  hevosensa  joutuivat 
meille.  Miehet  selittivät  tulleensa  hakemaan  viljaa  valkoisten  pakot- 

tamina.  Annoimme  heidän 
kuljettaa  viljaa,  mutta  ei  poh- 
joiseen päin  vaan  etelään,  pu- 
naisten vallassa  olevalle  alu- 
eelle. 

Seuraavana  päivänä  kä- 
vimme esikunassa  ottamassa 
määräyksiä.  Käsky  oli  hyö- 
kätä eteenpäin,  mutta  var- 
maa aikaa  ei  sanottu.  Valmis- 
tauduimme kaikkien  mahdolli- 
suuksien varalle.  Valkoisten 
tiedustelijat  yrittivät  tulla  ot- 
tamaan selvää  aikomuksistam- 
me,  mutta  aina  tulivat  ne  yl- 
lätetyiksi. Arvelimme  heillä 
olevan  hyökkäysaikeita  ja  tie- 
dotimme siitä  esikunnalle.  Lo- 
viisan komppania  lähetettiin 
avuksemme  ja  niin  lähdettiin 
eteenpäin.  Aivan  heti  tulivat 
edeltäkäsin  kulkemaan  lähet- 
tämämme tiedustelijat  takai- 
-^-"<  sin    ilmoittaen  lahtarien  pie- 

Heinolan  taistelualueen  kartta.  r 

nen  osaston  olevan  valmiina 
hyökkäämään.  Asetimme  ketjun  hyökkäystä  torjumaan  ja  läksimme 
taas  eteenpäin.  Pienempi  joukko  yritti  tunkeutua  valkoisten  selkä- 
puolelle. Valkoisten  voimat  osottautuivat  heikoiksi. 

Vihollisten  joukko,  joka  olikin  vain  etujoukko,  perääntyi  Tuus- 
niemelle,  Kekkosen  kartanoon.  Me  muodostimme  rintaman  Sysmän, 
Hartolan  ja  Mäntyharjun  teitten  risteykseen.  Olimme  jo  liian  kau- 
kana Lusista.  Asema  olisi  saattanut  muodostua  meille  vaaralliseksi, 
sillä  pääjoukkoamme  ei  kuulunut  tulevaksi.  Sysmässä  oli  suuri 
joukko  valkoisia,  joita  nimitettiin  "Hämeen  piruiksi."  Tämän  nimen 
olivat  he  saaneet  Kuhmoisten  taistelun  jälkeen,  kohdeltuaan  voitton- 
sa jälkeen  työläisiä  raakamaisesti. 

Valkoiset  joutuivat  epätoivoiseen  aseinaan.  Me  alotimme  taiste- 
lun vahvassa  luulossa,  että  saamme  apua.  Valkoiset  alkoivat  valmis- 
tautua jättämään  paikan.   Lähettimme  sai  päämajassa  joukot  Hik- 

keelle,  että  saattaisimme  estää  vihollisen  perääntymisen  tavaroineen. 
Suojatakseen  perääntymistään  ampuivat  valkoiset,  mutta  meidän 
sivu  joukkomme  pitivät  huolen,  että  he  eivät  saaneet  mukaansa 
tavaroita,  vaan  varastot  jäivät  meille.  Heillä  oli  myös  viljaa,  jota 
olivat  sodan  varalta  koonneet  etelässä.  Jäätyneitä  ruumiita  edelli- 
sistä taisteluista  jättivät  he  myös  jälkeensä.  Odotimme  määräystä 
lähteä  eteenpäin,  mutta  saimmekin  käskyn  palata  Lusin  kylään  ja 
odottaa  siellä  uusia  määräyksiä,  sillä  toiset  rintamat  oli  järjestettävä 
samanaikaiseen  hyökkäykseen.  Me  ihmettelimme  suuresti  perään- 
tymismääräystä,  sillä  mitään  pakkoa  emme  siihen  nähneet.  Pala- 
simme kuitenkin  Lusiin.  Toisen  pataljoonan  kaksi  komppaniaa  jäi 
Mikkelin  tietä  vartioimaan,  päävoimain  siirtyessä  kylään. 

Esikunnasta  kuulimme  uutisia,  että  Turun  ja  Helsingin  työläiset 
olivat  lähettäneet  kiitossähkösanomia  Heinolan  rintamalla  taistele- 
ville joukoille  saavutettujen  voittojen  johdosta.  Saimme  myös  yleis- 
tä sotatilannetta  koskevia  tietoja.  Tuleviin  sotatoimiin  nähden 
annettiin  esikunnasta  määräyksiä.  Jos  vihollinen  tulee  Mikkelistä 
käsin,  on  se  meidän  otettava  vastaan,  mutta  jos  hyökkäys  tehdään 
Sysmästä  käsin,  niin  jää  siitä  huolehtiminen  pääjoukolle.  Kaikki 
tykit,  kuularuiskut  ja  varastot  oli  kylässä.  Meillä  oli  kaksi  kuula- 
ruiskua.  Nukuimme  yön  hyvin,  mutta  aamulla  vähää  vailla  kuusi 
huomaa  vahtimme  vihollisen  puolella  liikehtimistä.  Se  ei  ole  tiedus- 
telutoimintaa, vaan  joukkojen  asettamista  taisteluun. 

Valkoiset  uudistavat  hyökkäyksensä. 

Päätämme  äkkiä  tehdä  hyökkäyksen  ja  ottaa  joitakin  vankeja 
saadaksemme  heiltä  tietoja  valkoisten  suunnitelmista.  Samalla  an- 
noimme lähettiläiden  kautta  tiedon  esikuntaan  asemastamme.  Paik- 
ka, mistä  lähdimme  tekemään  hyökkäystä,  oli  metsää.  Saimme  joita- 
kin lahtareita  elävänä  ja  veimme  ne  talteen  ampumisen  jatkuessa. 
Valkoisten  aikomuksena  oli  tehdä  hyökkäys,  sillä  he  olivat  saaneet 
apua  Sysmästä  ja  toisilta  rintamilta.  Annoimme  yleisen  häivytyk- 
sen, mutta  ainoastaan  etuvartiokomppaniat  olivat  valmiit  ja  niistä- 
kin toinen  vailla  hyviä  puolustusasemia. 

Näemme  kylän  kohdalla  paljon  valkopukuisia  miehiä  valmiina 
hyökkäykseen.  Meitä  ihmetyttää  miksi  eivät  kaikki  joukkomme  ole 
valmiit.  Viholliselta  saaduilta  miehiltä  olemme  saaneet  tietää,  että 
heitä  on  paljon.  Hyökkäysmääräys  on  annettu  kello  seitsemäksi. 
He  ovat  paikoillaan  ja  hyvissä  asemissa.  Tilanne  etujoukoissamme 

Savitaipaleen  kirkonkylä,  joka  lahtarien  pommituksesta  syttyi  tu- 
leen ja  paloi  poroksi. 


näyttää  kriitilliseltä.  Jos  valkoiset  onnistuvat  aikeissaan,  niin  etu- 
joukkomme on  lyöty,  sillä  mahdollisuutta  perääntymiseen  ei  ole. 
Lähetimme  metsää  myöten  suoraan  kirkonkylään  tiedon  varajou- 
koille  siinä  pelossa,  että  pääjoukot  ovat  saarroksissa.  Se  osottautui- 
kin  todeksi.  Esikunnan  saatua  tiedon  alkoi  yleinen  hälyytys.  Tuli 
komennus  mennä  ketjuun  ja  hyökätä.  Asemiin  olisi  pitänyt  mennä 
yli  pellon,  mutta  se  oli  mahdotonta.  Valkoisten  hyökkäys  alkoi. 

Valkoiset  kohdistivat  meitä  vastaan  kovan  tulen.  Punaisilla  ei 
ollut  asemia  ja  perääntymistie  oli  katkaistu.  Mahdollista  oli  perään- 
tyä korkealle  mäelle  ja  paeta  sitä  tietä,  mutta  sekin  oli  vaarallista. 
Valkoiset  hyökkäsivät  pellolle  ja  se  helpotti  punaisten  asemaa. 
Mutta  me  olimme  varmat,  että  tykkimme  ja  kuormastomme  on 
menetetty.  Jos  voimmekin  perääntyä,  niin  olemme  kuitenkin  menet- 
täneet paljon  miehiä.  Tietoisuus  tilanteesta  kammottaa,  mutta  sitä 
innokkaammin  hyökätään  etujoukoissa.  Aiheutamme  hyökkäyksel- 
lämme  valkoisissa  pelkoa.  Kohdistamme  hyökkäyksemme  kylään 
päin  tunkeutuvia  kohti.  Valkoiset  perääntyvät  ja  asettuvat  ase- 
miinsa. Saimme  lähettiläältä  määräyksen  pitää  puolia  niin  kauan 
kuin  tavarat  on  korjattu.  Apuvoimien  sanotaan  tulevan  pian  puh- 
distamaan tien  valkoisista.  Mutta  silloin  alkoi  valkoisten  hyökkäys 
meitä  vastaan  suurella  voimalla.  Niiden  oikea  siipi  koetti  meitä 
saartaa  ja  yksi  meidän  komppaniamme  joutui  lujan  koetuksen  alai- 
seksi. Kranaatit  ja  shrapnellit  räiskyivät.  Loviisan  komppania  tais- 
teli kuolemaa  pelkäämättä  ja  esti  saarron  tapahtumasta.  Apujoukot 

saapuivat  myös.  Pienempi  osasto  lähetetään  metsää  myöten  meitä 
auttamaan,  mutta  suurin  osa  jäi  aukaisemaan  perääntymistietä.  Toi- 
vottomalta näyttänyt  tilanne  paranee.  Saamme  uutta  intoa. 

Harventunut  on  joukkomme.  Monta  elämää  olivat  lahtarit  sam- 
muttaneet, mutta  ketjumme  on  jälleen  eheä  ja  lahtarien  rintama- 
murtoyritys  on  epäonnistunut.  Kylmäverisyyden  ansio  on,  että  kes- 
timme hyökkäykset.  Haavoittuneita  oli  molemmin  puolin,  mutta  oli 
vaarallista  mennä  niitä  auttamaan,  sillä  kuulia  ja  käsipommeja  len- 
teli ilmassa.   Hyvin  olimme  pitäneet  puoliamme. 

Lahtarit  alkoivat  nyt  hyökkäyksen  kylää  kohden,  jättäen  meidät 
vähemmälle.  He  pommittivat  kylää  tykeillä.  Punaiset  olivat  avan- 
neet tien  ja  alkoivat  viedä  tykkejä  ja  kuormastoa  pois.  Työ  tuli  kal- 
liiksi. Paljon  miehiä  kaatui.  Juuri  rintamalle  tullut,  vasta  muodos- 
tettu Riihimäen  "isku"  menetti  puolet  miehistään.  Samoin  toisista 
komppanioista  kaatui  useita. 

Punaiset  pitävät  puoliaan. 

Kun  kaikki  oli  saatu  poistetuksi  Lusista,  annettiin  käsky  perään- 
tyä kirkonkylälle  uusiin  asemiin.  Perääntyminen  oli  tehtävä  metsää 
myöten  kaiken  aikaa  taistellen.  Loviisan  joukot  vetivät  ensin  itsensä 
pois,  sitten  kärkijoukot.  Viivyimme  metsässä  kauan.  Joukot  olivat 
jo  uudestaan  ketjussa,  kun  saavuimme  kylään.  Oli  ollut  liikkeellä 
jo  huhu,  että  olimme  jääneet  vihollisen  omaksi.  Jätimme  heille 
ainoastaan  kaksi  kuularuiskua.  Nekin  kelvottomina.  Mieshukka 
oli  meidänkin  komppaniassamme  tuntuva.  Saimme  paikkamme 
uudessa  ketjussa.  Puolustus  oli  uudelleen  järjestetty.  Joitakin 
komppanioita  oli  kyllä  laskettu  Heinolaan  lepäämään,  sillä  yleisesi- 
kunta oli  lähettänyt  uusia  voimia.  Lahtarien  aikeet  tällä  rintamalla 
tiedettiin  ja  siksi  varattiin  tarpeeksi  voimaa. 

Kansanvaltuuskunnan  tiedustelijat,  n.  s.  Mannerin  etsivät,  oli 
lähetetty  ottamaan  selvää  rintamalla  vallitsevasta  mielialasta,  agi- 
tatsionista  j.  n.  e.  Valkoisten  agentteja  tavattiin  rintamalla  teke- 
mässä häiriötä.  Heinolassa  pidettiin  joukoille  innostavia  puheita  ja 
hyvien  toiveitten  vallitessa  lähtivät  joukot  rintamalle.  Heinolan  kir- 
konkylässä oli  taistelu  käynnissä.  Sinne  olivat  valkoiset  jo  ennättä- 
neet. Vihollisten  voimat  olivat  suuret  ja  voitoista  innostuneina 
hyökkäsivät  lahtarit  vimmatusti. 

Punaisten  täytyi  valmistautua  perääntymään  Heinolaan,  sillä 
muuten  olisivat  valkoiset  voineet  tehdä  suuremman  saartoliikkeen. 

Punakaartit  kyllä  itsekseen  ihmettelivät  miksi  täytyi  perääntyä  pai- 
koilta, jotka  oli  kalliisti  vallattu.  Perääntyminen  alkoi  toisissa  syn- 
nyttää masennustakin. 

Peräännyttiin  Heinolaan  ja  asetuttiin  harjuille  ja  muille  sopiville 
paikoille.  Tehtiin  puolustusvalmistuksia.  Hakattiin  metsää,  missä 
se  oli  haittana  ja  kaivettiin  kuoppia  maahan  ja  lumeen.  Joukkoja 
sijoitettiin  hyviin  puolustusasemiin.  Tykit  siirrettiin  ulos  kaupun- 
gista. Tiedustelua  ja  urkintaa  tehtiin  valkoisten  puolelle  niinpaljon 
kuin  suinkin.  Kerran  onnistuivat  tiedustelijamme  pääsemään  yöllä 
valkoisten  puolelle,  josta  saivat  tarkkoja  ja  oikeita  tietoja.  Tiedus- 
telijat käyttivät  lahtareilta  saatuja  vaatteita  ja  merkkejä. 

Kun  valkoiset  alottivat  hyökkäyksen,  niin  tapahtui  se  siten,  kuin 
tiedustelijat  olivat  saaneet  selville.  Valkoisten  yritys  Heinolan  val- 
taamiseksi oli  tällä  kertaa  varovaisempi  kuin  ennen.  He  eivät  uskal- 
taneet tehdä  saartoa,  vaan  yrittivät  suoralla  hyökkäyksellä  vallottaa 
kaupungin.    Ensimäinen  yritys  ja  häviö  oli  heitä  opettanut. 

Tykkimme,  jotka  olivat  4 — 5  kilometrin  päässä  Heinolasta,  pom- 
mittavat valkoisia  tähystäjiemme  kenkäpuhelimella  antamien  määrä- 
ysten mukaan.  Valkoiset  antoivat  myös  tykkitulta,  mutta  se  ei  tuot- 
tanut meille  sanottavaa  vahinkoa.  Taistelun  toisena  yönä  toivat  val- 
koiset kuularuiskunsa  aivan  meidän  eteemme.  Aamulla  alkoivat  niillä 
suunnata  tulen  meitä  vastaan.  Ne  olivat  meille  suurena  haittana. 
Kohdistimme  niitä  vastaan  tulemme  aina  tykistöä  myöten.  Yksi  val- 
koisten tykki  vaikeni.  Otaksuimme  siihen  osanneemme.  Viimein 
saimme  haltuumme  myös  kuularuiskut,  mutta  emme  niillä  mitään 
tehneet.   Valkoisten  kuularuiskumiehistä  osa  pakeni,  loput  kaatuivat. 

Jonkun  päivää  kestäneiden  taisteluiden  jälkeen  huomasivat  lah- 
tarit  turhaksi  Heinolan  vallottamisen  ja  alkoivat  perääntyä.  Juuri 
rintamalle  tulleet  joukkomme  alottivat  takaa-ajon.  Mutta  silloin  lah- 
tarit  tekivät  uuden  hyökkäyksen,  saatuaan  meidät  pois  varusteistam- 
me. Kuitenkin  tuli  heille  lähtö  kirkonkylään,  sillä  koko  punainen 
voima  heitä  ahdisti.  Sieltäkin  joutuivat  he  lähtemään  Lusiin,  missä 
asettuivat  puolustukseen  ja  siinä  pysyi  rintama  kauan.  Käytiin  pie- 
niä kahakoita,  mutta  kumpikin  puoli  pysyi  asemissaan. 

Punaisilla  oli  suunnitelmana  tehdä  koko  keskirintamalla  hyökkäys 
ja  Heinolan  rintama  kuului  siihen.  Tiedustelijat  pantiin  ottamaan 
selvää  valkoisten  aikomuksista.  Joukko  tiedustelijoita  poikkesi  erää- 
seen taloon  ja  heidän  siellä  ollessaan  joutuivat  valkoisten  piirittä- 
miksi.  Taistelu  oli  seurauksena  ja  osa  punaisia  jäi  haavoittuneena 

lahtarien  käsiin,  osa  pääsi  pakenemaan.  Sittemmin  punaiset  valloit- 
tivat paikkakunnan.  Haavoittuneina  paikalle  jääneet  toverit  tavattiin 
ruhjottuina,  silmät  päästä  pois  kaivettuina,  työväenjärjestöjen  jäsen- 
kirja ja  punakaartin  kortti  jokaisen  rintaan  hakattuna. 

Rintama  pysyi  koko  talven  paikallaan.  Lahtarit  eivät  enää  uskal- 
taneet tehdä  yritystä,  ennenkuin  vasta  saksalaisten  tultua.  Punaiset- 
kaan eivät  voineet  hyökätä,  sillä  joukkoja  siirrettiin  pohjoisen  rin- 
taman avuksi. 

Keskisellä  Heinolan  rintamalla  oli  suuri  merkitys  Suomen  val- 
lankumoustaistelussa. Valkoiset  yrittivät  tämän  kautta  päästä  kat- 
kaisemaan Pietariin  johtavan  rautatien,  samalla  murtaa  punaisten 
rintaman  ja  estää  joukkojen  kuljetuksen.  Heinolan  rintaman  tais- 
teluista ja  voitoista  voi  kiittää  hyvää  johtoa,  kovaa  kuria  ja  joukko- 
jen suurta  innostusta. 

Saksalaisten  saavuttua  murtui  Heinolankin  rintama.  Sen  murtu- 
misen ja  saksalaisten  ja  suomalaisten  lahtarien  yhdyttyä  ei  punainen 
armeija  voinut  perääntyä  itään,  vaan  Lahden  seuduille  jäivät  par- 
haat voimat  saksalaisten  vangiksi.  Jos  läntisellä  ja  pohjoisella  rin- 
tamalla punaiset  olisivat  perääntyneet,  niinkuin  oli  määräys,  olisi  se 
jatkanut  taistelua,  huolimatta  saksalaisten  Suomeen  tulosta. 

Sotaretkestä  Sysmään. 

Luokkasodan  alkuaikoina,  helmikuun  alussa,  alkoi  yleinen  hyök- 
käys Päijänteen  kahta  puolta  Keski-Suomea  kohti.  Toinen  puna- 
kaartin osasto  kulki  Kuhmoisiin,  toinen  Sysmään.  Jouduin  olemaan 
Sysmään  päin  taivaltavassa  joukossa. 

Valkoiset  oli  lyöty  Uudellamaalla  ja  joukkojen  jätteet  kulki- 
vat pohjoista  kohti.  Meidän  matkamme  kulki  Vääksyn  kanavan 
kautta  Kalkkisiin.  Siellä  olivat  valkoiset  majailleet  ja  näimme  niitä, 
kun  ne  pakenivat  meidän  edellämme.  Koskisen  kartano,  jossa  val- 
koiset olivat  majailleet,  oli  tyhjä  ja  me  jäimme  sinne  lepäämään. 
Kuulimme  puhelimen  soivan  ja  riensimme  vastaamaan  saadaksemme 
mahdollisesti  valkoisilta  jotain  tietoja.  Pääsimmekin  heidän  kans- 
saan juttusille.  Valkoiset  kyselivät  punaisia,  miten  paljon  niitä  on 
ja  mitä  ne  aikovat  tehdä.  Talon  puhelinta  emme  huomanneet  sär- 
keä lähtiessämme  ja  sillä  saatettiin  sentähden  antaa  valkoisille  tietoa 
meidän  lähdöstämme. 

Jatkoimme  matkaamme  vihollisen  jälestä  Norlundin  kartanoon, 
joka  oli  Sysmän  puolella.    Valkoiset  poistuivat  kartanosta  meidän 

saavuttuamme  ilman  taistelua.  Olimme  kartanossa  yön.  Aamulla 
tiedustelijamme  toivat  tiedon,  että  lahtarit  ovat  Nuoramoisten  ky- 
lässä valmiina  taisteluun.  Lähdimme  vihollista  kohti.  Etujoukkom- 
me teki  hyvää  työtä,  niin  että  pääjoukossa  olleiden  ei  tarvinnut  muu- 
ta kuin  kulkea  mukana.  Kaikki  näytti  oudolta  ja  kammottavalta, 
sillä  emme  olleet  vielä  tottuneet  sotaan.  Sotilaallista  järjestystä 
meillä  sentään  vähän  oli.  Oli  esikunta  ja  päällystöäkin  vaikkakaan 
se  ei  ollut  tietoinen  juuri  muusta  kuin  että  valkoiset  piti  voittaa. 

Päällystö  pysähdytti  matkamme.  Kirkonkylässä  meidän  oli  mää- 
rä vallottaa  valkoisten  varusteet,  kivinavetat  ja  muut  suojapaikat. 
Tykkien  ja  ampumatarpeiden  puutteessa  jäivät  ne  kuitenkin  vallot- 
tamatta.  Toisen  päivän  ikäpuolella  tuli  luoksemme  eräs  vaimo,  joka 
ilmoitti  lahtarien  hyökkäysaikeesta.  Päällikkömme  luuli  häntä  val- 
koisten asiamieheksi  ja  kohteli  häntä  röyhkeästi.  Ei  ruvettu  min- 
käänlaisiin varovaisuustoimenpiteisiin,  lämmitettiin  sauna  ja  mentiin 
joukolla  kylpemään.  Saunan  ollessa  täynnä  miehiä  alkoi  yht'äkkiä 
kuulua  huutoja  ja  laukauksia.  Etujoukkomme  oli  perääntynyt  joen 
yli  ja  saunassa  olijat  jäivät  lahtarien  tulen  alle.  Vaatteet  kainalossa 
lähtivät  kylpijät  käpälämäkeen  helmikuun  pakkasessa,  kuulien  vin- 
kuessa. Kaikki  pääsivät  pakenemaan  ja  sen  jälkeen  alkoi  hurja  am- 
puminen. 

Punaisten  puolella  ei  säästetty  kuulia,  vaan  ammuttiin  hurjasti. 
Valkoiset  perääntyivät.  Valkoisten  toinenkin  yritys  epäonnistui. 
Mutta  he  tekivät  vielä  kolmannen  yrityksen.  Jotkut  punaisten  pääl- 
liköt lähtivät  karkuun  ja  veivät  vielä  joukkojakin  mukanaan.  Jälelle- 
jääneitä  uhkasi  tuho,  mutta  hätä  keksi  keinon.  Kerättiin  joukko, 
joka  esti  perääntymisen  ja  järjesti  puolustuksen.  Valkoiset  yrittivät 
yli  jään,  mutta  eivät  päässeet.  Heidän  joukkonsa  lähti  Päijännettä 
myöten  Kalkkista  kohden,  koettaen  päästä  punaisten  eteen,  jotka 
tulivat  maata  myöten. 

Punaisten  perääntyneet  joukot  saivat  määräyksen  palata  kiireesti 
takasin,  mutta  he  eivät  palanneet.  Lähetit  toivat  kuitenkin  Lahdesta 
tiedon,  että  siellä  muodostetaan  joukkoa,  joka  tulee  avuksi.  On  pi- 
dettävä puolia  siihen  asti.  Valkoisten  tekemä  saartoyritys  epäonnis- 
tuikin  ja  he  huomasivat  Päijänteelle  menon  vaaralliseksi.  Viidakossa 
Päijänteen  rannalla  olimme  aivan  lähellä  lahtareita. 

Tulimme  käsittämään,  että  meidän  on  peräännyttävä,  ellei  tule 
apua,  mutta  jos  peräännymmekin,  niin  täytyy  se  tapahtua  järjestel- 
mällisesti eikä  karkaamalla.    Valkoisten  uudistetulla  hyökkäyksellä 

oli  tarkotuksena  päästä  yli  joen  ja  siksi  tekivät  he  raivokkaita  ryn- 
täyksiä. Me  laskimme  kuulavarastomme,  joka  oli  huvennut  vähiin, 
ja  huomasimme,  että  ampumavarojen  puutteen  takia  meidän  on  pe- 
räännyttävä. 

Lähetimme  joukon  edellämme  Kalkkisiin  pitämään  perääntymis- 
tietä avoinna  siltä  varalta,  että  valkoiset  oikaisevat  jäätä  myöten 
edellemme.  Perääntymisemme  muodostui  aika  rytäkäksi.  Valkois- 
ten ratsut  tulivat  jälkeemme.  Me  ammuimme  kivien  takaa  ja  koe- 
timme estää  päällekarkauksen.  Valkoiset  tulivat  jälkeemme  Kalkki- 
siin, mutta  eivät  jatkaneet  matkaansa,  sillä  he  eivät  uskaltaneet  men- 
nä jäälle.  Me  pääsimme  Vääksyn  kanavalle  väsyneinä  ja  uupuneina, 
mutta  olimme  oppineet  tuntemaan  sotaa. 

Vääksyssä  oli  Lahdesta  tulleita  joukkoja  ja  päälliköitä.  Joukot 
joutuivat  uuden  järjestelyn  alaisiksi.  Ylempiä  tehtävänsä  laiminlyö- 
neitä päälliköitä  erotettiin  toimistaan,  toisia  pidätettiin  ja  tutkittiin. 
Epäiltiin  yhteyttä  lahtarien  kanssa.  Sitä  ei  kuitenkaan  todettu,  vaan 
vastoinkäymiseen  oli  syynä  ollut  sotataidon  puute  ja  pelkuruus. 
Retki  oli  hyväksi  opiksi.  Alettiin  kohdistaa  enemmän  huomiota  rin- 
tamalle ja  pantiin  virasto-  y.  m.  tehtäviin  vähemmän  miehiä,  sillä 
kokemus  osotti,  että  ensin  on  vihollinen  voitettava  taistelussa. 

Kaikista  varovaisuustoimenpiteistä  huolimatta  tuli  päällikön  pai- 
kalle monasti  suulas  henkilö,  joka  luuli  olevansa  hyvinkin  etevä 
soturi,  mutta  käytäntö  osotti  toista. 

V.  Koski. 

*       *  * 
EPÄONNISTUNUT  RETKI  SAVOON. 

Asejunan  yhtä  osaa  lähdettiin  luokkasodan  alkuaikoina  kuljetta- 
maan Savon  rataa  myöten  Mikkeliä  kohti.  Käytyämme  pieniä  kaha- 
koita, saavuimme  hiljalleen  Mäntyharjun  asemalle.  Siihen  matkam- 
me loppuikin.  Lahtarit  olivat  särkeneet  puoli  kilometriä  asemalta 
sijaitsevan  Kiepin  sillan.  Osa  joukostamme  komennettiin  radalle. 
Osa  särjetyn  sillan  yli  koululle  ja  osa  jäi  asemalle.  Säpöörit  alkoi- 
vat korjata  siltaa. 

Välillä  piti  aina  tapella,  sillä  lahtarit  hätyyttivät  meitä  kaiken 
aikaa.  Laskivat  räjähdysaineilla  lastatun  vaunun  täyttä  vauhtia 
tarkotuksella  saada  se  räjähtämään  rakenteilla  olevan  sillan  luona. 
Olimme  kuitenkin  ottaneet  kiskoja  irti  niin  kaukana  sillasta,  että 
hirveällä  voimalla  räjähtävä  vaunu  ei  vahingoittanut  siltaa.  Rata- 
penkereen se  sensijaan  löi  muun  maan  tasalle. 

Radan  vierestä  löysimme  ensimäiset  lahtarien  uhrit.  Ne  oli  kidut- 
tamalla tapettu.  Varkauden  tapahtumista  saimme  myös  viestejä. 
Paloimme  halusta  taisteluun.  Mutta  ei  osattu  tapella.  Johto  ei  ollut 
tehtävänsä  tasalla.  On  suorastaan  anteeksiantamatonta,  että  rata 
Kouvolasta  Mäntyharjuun  jätettiin  ilman  suojelusta  sivusta  käsin, 
eikä  miehitetty  radan  varrella  sijaitsevia  kyliä.  Lahtarit  pääsivät 
särkemään  radan  takaamme  kymmenistä  kohdista  ja  sitten  tekivät 
hyökkäyksen,  jota  ei  kyetty  torjumaan,  vaan  peräännyttiin  taistellen 
ja  rataa  korjaten  Voikoskelle,  johon  rintama  jäikin  sodan  loppuun 
saakka. 

E.  Leino. 

*       *  * 

SAVITAIPALEEN  TAISTELUISTA. 

Maaliskuun  1  p  :nä  läksimme  Kouvolasta  yöjunalla  päämääränä 
ollen  Mikkeli.  Leikkiä  laskien  puhuvat  toverit,  että  viikon  peräs- 
tä ollaan  jo  Mikkelissä  ja  niin  on  raivattu  tie  auki  Savoon.  Tuota- 
pikaa olimme  Taavetissa,  jossa  jäimme  pois  junasta  ja  hetken  pe- 
rästä oli  joukkomme  valmiina  marssimaan  Savitaipaletta  kohti.  Jouk- 
komme käsitti  5  komppaniaa  kiväärimiehiä,  kaksi  raskasta  vuoristo- 
tykistöä,  kaksi  2  ja  puolen  tuuman  Maxim-pikatykkiä,  5  kuula- 
ruiskua  miehistöineen.  Lisäksi  oli  hyvä  kuormasto  ampumatarpeita. 
Etujoukkona  oli  kaksi  osastoa  suksimiehiä. 

Ilman  vastusta  kuljimme  30  kilometriä  ja  illalla  olimme  saapu- 
neet Lyytikkälä  nimiseen  kylään.  Kello  puoli  12  heräsimme  kiivaa- 
seen ampumiseen.  Lahtarit  tekivät  hyökkäyksiä  asemiamme  vastaan. 
Kahden  tunnin  taistelun  jälkeen  olimme  karkottaneet  lahtarilaumat 
pakosalle.  Aamulla  lähdettiin  kohti  Savitaipaleen  kirkonkylää.  Kul- 
jettuamme kaksi  kilometriä  kohtasimme  lahtarien  etujoukot.  Lahta- 
rit väistyivät  tieltämme.  Välillä  laitoimme  vuoristotykkimme  puhu- 
maan ja  kun  kuularuiskuilla  jatkoimme,  avautui  tie.  Ilman  suurem- 
paa vastustusta  vallotimme  kirkonkylän  maaliskuun  2  p  :nä. 

Kouvolasta  lähdettyämme  oli  aikomuksenamme  edetä  pitemmälle, 
mutta  esikunnasta  tuli  nyt  määräys,  ettemme  saa  jatkaa  etenemistä, 
koska  Mäntyharjun  rintama  ei  ole  päässyt  etenemään  samassa  suh- 
teessa. Meille  oli  ollut  helppoa  mennä  edemmäksi,  mutta  määräyk- 
siä oli  toteltava.  Savitaipaleen  kirkonkylästä  tuli  pitkäaikaisempi 
pysähdyspaikka,  kuin  mitä  osasimme  aavistaa. 

Oltuamme  viikon  kirkonkylässä,  tekivät  lahtarit  hyökkäyksen. 

Eräs  meikäläismielinen  lahtariarmeijan  sotilas  toi  lahtarien  hyök- 
käysaikeesta  tiedon.  Hyökkäys  tapahtui  noin  kilometrin  pituisella 
rintamalla.  Kärnäkosken  puoleiselta  rintamaosastolta  käsin  hyökät- 
tiin myös.  Taistelun  tuoksinassa  oli  yksi  osastomme  edennyt  Suo- 
menniemelle johtavaa  tietä  myöten.  Hämärän  tullen  alkoi  lahtarien 
hyökkäys  entistä  vimmatummin.  Jouduimme  osaltamme  peräänty- 
mään noin  100  metriä.  Päätimme  joko  voittaa  tai  kaatua.  Lahta- 
reilla  oli  tällä  kertaa  ylivoima.  Kuitenkin  löimme  lahtarit  suurta 
mieshukkaa  kärsien  pakosalle.  Kaksikymmentäneljä  tuntia  taistel- 
tuamme olimme  karkottaneet  lahtarit  ympäristöltämme. 

Torjuttuamme  vihollisen  hyökkäyksen,  aloimme  tehdä  varustuk- 
sia. Mäkirinteisiin  rakensimme  juoksuhautoja  ja  valmistimme  piik- 
kilanka-aitaesteitä.  Tämä  työ  koitui  meille  suureksi  hyödyksi  vas- 
taisissa taisteluissa. 

Noin  kaksi  viikkoa  saimme  olla  rauhassa.  Maaliskuun  20  p  :nä 
saamme  määräyksen  mennä  vallottamaan  Kärnäkosken.  Aamulla 
kello  8  tienoissa  on  joukkomme  lähtövalmiina.  Signaalitorvella  an- 
nettiin merkki  hyökkäyksen  alkamisesta.  Emme  kerinneet  hyökätä 
kuin  kaksi  kilometriä,  kun  kohtaamme  lahtarien  etujoukot.  Etenem- 
me varovaisesti.  Ensin  tiedusteluosasto,  sitten  jalkaväki  kuularuis- 
kuosastoineen  mukana  5  kuularuiskua,  jälempänä  tulee  kaksi  pika- 
tykkiä  ja  kaksi  raskasta  vuoristotykkiä.  Kuinka  ollakaan,  kielletään 
etenemästä  ja  määrätään  perääntymään  takasin.  Yhtäkkiä  avaavat 
lahtarit  kuularuisku-  ja  kivääritulen  joukkoomme.  Se  synnyttää 
hajaannusta.  Tykistöä  ei  tahdota  saada  millään  käännetyksi,  sillä 
perääntymiskäskyä  on  alettu  noudattaa.  Komennukset  tuntuvat  kai- 
kuvan kuuroille  korville.  Vihdoin  saamme  joukkomme  järjestyk- 
seen. Hyökkäyksestä  ei  kuitenkaan  tullut  mitään,  vaan  perään- 
nyimme järjestyksessä  Savitaipaleen  kirkonkylään. 

Maaliskuun  25  p  :nä  saamme  uudelleen  määräyksen  vallottaa 
Kärnäkosken.  Pääjoukko  joutui  noin  kaksi  kilometriä  edettyään 
taisteluun.  Lahtarien  vastarinta  vähitellen  näytti  murtuvan.  Koko 
jäivän  jyrisivät  tykkimme.  Olimme  jo  4  ja  puolen  kilometrin 
päässä  Kärnäkoskelta.  Ilta  alkoi  jo  hämärtää  ja  lähetimme  tiedus- 
telijoita liikkeelle.  Mutta  taasenkin  keskeytimme  hyökkäyksemme 
ja  väsyneinä  saavuimme  takasin  Savitaipaleen  kirkonkylään.  Pää- 
joukot olivat  perääntyneet  myös.  Pääjoukoilla  olikin  ollut  ankara 
päivä.  Kärnäkoskelle  tekemämme  hyökkäyksen  jälkeen  saamme  ko- 
kea kaksi  kolme  lahtarien  hyökkäystä  joka  viikko.    Ne  alkoivat  ta- 

vallisesti  iltapäivällä  puoli  kolmen  aikaan.  Niihin  pian  totuimme. 
Rintamasaartoa  eivät  lahtarit  kyenneet  tekemään  ja  tavallisesti  oli 
Taavettiin  johtava  tie  auki. 

Huhtikuun  puolivälissä  olemme  saaneet  viestin  Tampereen  me- 
netyksestä, Helsingin  tappiosta  ja  Kansanvaltuuskunnan  muutosta 
Viipuriin.  Aloimme  olla  selvillä  miten  taistelu  päättyy.  Joka  ilta 
pitivät  lahtarit  meitä  virkeinä.  Huhtikuun  23  p  :nä  alottivat  he 
yleisen  hyökkäyksen.  Se  alkaa  shrapnellitulella.  Miehiämme  alkaa 
tulla  juosten  ketjuun  ja  pian  meidänkin  tykkimme  ilmoittavat  ole- 
massaolostamme. Hetkisen  kuluttua  säestävät  kuularuiskut  ja  kivää- 
rituli  yhtyy  samaan  nuottiin.  Meillä  on  Savitaipaleella  vähän  vaille 
800  miestä,  kaksi  raskasta  vuoristotykkiä,  kaksi  Maxim-pikatykkiä, 
yhdeksän  venäläismallista  kuularuiskua  ja  ammukkeita  suuri  varasto, 
mutta  sittenkin  taistelu  osoitti,  että  paljon  enemmän  olisi  tarvittu. 

Koko  kirkonkylä  on  helvetillisen  räiskeen  vallassa.  Ylipäällikkö 
Kalle  Koskelo  on  pois,  hänen  tilallaan  on  Pekka  Kroger.  Kuolema 
niittää  saalistaan  ja  haavoittuneita  kerääntyy  paljon.  Kello  12  syt- 
tyy ensimäinen  tulipalo.  Meidän  punaisen  ristin  talo,  Savitaipaleen 
apteekki,  syttyy  tuleen.  Samanlaisia  näkyjä  saimme  nähdä  muual- 
lakin. Kello  puoli  viisi  ampuivat  lahtarit  tulipommin,  joka  sytytti 
ison  puisen  Savitaipaleen  kirkon  palamaan.  Varmaan  tuli  piruille 
lähtö ! 

Notkelmassa  sijaitseva  pappilan  navetta  on  muutettu  sairaalaksi. 
Se  alkaa  täyttyä  haavoittuneista.  Noin  neljääkymmentä  haavoittu- 
nutta lähdettiin  kuljettamaan  Taavettia  kohti. 

Savitaipaleen  vallotuksessa  sanotaan  lahtareilla  olleen  noin  viisi 
tuhatta  miestä.  He  saattoivat  vaihtaa  uusia  miehiä  väsyneiden  tilal- 
le, mutta  me  sitävastoin  seisoimme  paikoillamme  levähtämättä.  Pyy- 
simme Kouvolasta  lisäväkeä  ja  ammukkeita.  Saatiin  kuitenkin  kiel- 
teinen vastaus.  Ei  auttanut  muu  kuin  taistella  entistä  lujemmin. 
Lahtareilla  oli  19  kuularuiskua  toimessa,  kaksi  haupitsia,  viisituhatta 
kiväärimiestä  ja  saksalainen  johto. 

Taistelun  toisen  päivän  iltana  taukoaa  laukausten  vaihto.  Lah- 
tarit lähettävät  lähetin  solmimaan  välirauhan.  Mutta  pian  selvisi, 
että  heillä  oli  petos  mielessä.  Lähetti  palasi  niine  hyvineen  takasin. 
Heti  alotimme  ankaran  tulen.  "Neuvottelujen"  aikana  olivat  lahta- 
rit kerinneet  korjata  asemiaan  ja  nyt  alkoi  hurjin  ammunta  mitä  oli 
ollut  koko  aikana.    Kello  yhden  aikaan  yöllä  alkaa  jo  kuulua  kuis- 


HISTORIAA  JA  MUISTELMIA 


155 


Reippaita  punakaartilaisia. 


keitä  perääntymisestä.  Se  muuttuu  määräykseksi  perääntyä  järjes- 
tyksessä. Mutta  häiriöttä  ei  perääntyminen  tapahtunut. 

Perääntyminen  suoritettiin  kranaatti-  ja  shrapnellitulessa.  Kuula- 
ruiskut  rätisivät.  Suuret  tulipalot  loimusivat.  Tietä  myöten  menee 
kuormastoa,  naisia  ja  lapsia.  Hevosia  ei  ole  tarpeeksi.  Joku  van- 
hus laahustaa  nyytti  kädessä.  Peräännymme  yhtäpainoa  Virroille 
asti.  Savitaipale  on  menetetty.  Hyökkäyksemme  Savon  työläisten 
avuksi  on  rauennut  tyhjiin.  Valkoinen  peto  oli  voittanut. 


Mukana  ollut." 

TAMPERE. 


Punaisen  Tampereen  menetys 

Verisimpiä  ja  ratkaisevimpia  Suomen  luokkasodan  taisteluita  oli 
kamppailu  Tampereen  kaupungista.  Vallankumouksen  puhjettua 
pääsi  työväki  helposti  kaupungin  haltijaksi,  sillä  lukuisat  teollisuus- 
laitokset olivat  vuosikymmenien  kuluessa  kasvattaneet  luokkatietoi- 
sen  ja  toimintaintoisen  työväestön,  joka  nousi  yhtenä  miehenä  sil- 
loin, kun  työväenluokan  etu  sitä  vaati.  Mutta  kun  Tampereelta 
aiottiin  lähettää  punaisia  joukkoja  pohjolan  työläisten  avuksi,  koh- 
dattiinkin  voimakas  lahtarien  vastarinta.  He  olivat  ovelasti  Pohjan- 
maalla suorittaneet  sotaliikkeensä  jo  ennenkuin  punaisilla  oli  aavis- 
tustakaan ja  kaikki  urheat  yritykset  tunkeutua  pohjoiseen  epäon- 
nistuivat. Rintama  muodostui  Vilppulaan,  josta  tuli  läntisen  rinta- 
man varsinainen  keskipiste  taistelun  alkuaikoina. 

Vaikka  punaiset  eivät  päässeetkään  etenemään  Vilppulaa  edem- 
mäksi, näytti  kuitenkin  tilanne  työväestölle  edulliselta.  Taisteluissa 
oli  menestystä  ja  sitä  mukaan  kuin  punaisten  valta  etelässä  lujittui, 
ryhdyttiin  järjestämään  hallinnollista  ja  taloudellista  elämää  uuteen 
kuntoon.  Toiveet  paikallisesta  voitosta  murtuivat  kuitenkin  maa- 
liskuun puolivälissä,  sillä  silloin  punaiset  joukot  kärsivät  Vilppulassa 
tappion.  Rintama  murtui  ja  joukot  alkoivat  perääntyä  Tampereelle 
asettuakseen  siellä  uuteen  vastarintaan.  Vilppulassa  kärsittyä  tap- 
piota seurasi  joukkojen  keskuudessa  lamaannus,  jota  lahtarien  pro- 
vokaattorit menestyksellisesti  lisäsivät. 

Vilppulan  maantie-  ja  rautatiesillat.  Tärkeä  strateginen  paikka  luokkasodassa.  Punaisten 
rintaman  murtuminen  Vilppulassa  asetti  Tampereen  kaupungin  vaaranalaiseksi. 

Maaliskuun  17  p  :n  ja  23  p  :n  välisenä  aikana  olivat  joukot  siir- 
tyneet Vilppulasta  Tampereen  laidoille  täydellisessä  hajaannustilas- 
sa.  Lähenevä  vihollinen  opetti  kuitenkin  joukoissa  järjestymisen  ja 
kurin  tarpeen.  Jokainen  punakaartilainen  käsitti,  että  Tampereen 
menetys  merkitsi  lopun  alkua.  Siksipä  yritettiin  uudella  innolla  jär- 
jestää joukot  taistelukuntoon.  Etelä-Suomesta  lähetettiin  myös  jouk- 
koja Tamperetta  puolustamaan,  mutta  punaista  Etelä-Suomea  lähe- 
nevä ulkomainen  vihollinen  särki  suunnitelmat.  Siksipä  jäi  Tampe- 
reen puolustus  Vilppulasta  perääntyneiden  joukkojen  ja  Tampereen 
työläisistä  muodostettujen  joukkojen  tehtäväksi. 

Maaliskuun  25  p  :nä  olivat  lahtarit  jo  niin  lähellä  Tamperetta, 
että  alottivat  kaupungin  pommituksen.  Punaisten  asemat  eivät  olleet 
kehuttavat.  Nekin  juoksuhaudat,  jotka  tsaarihallitus  oli  rakennutta- 
nut, eivät  olleet  sille  suunnalle,  jolta  vihollinen  hyökkäsi.  Tykkituli 
oli  kiivasta  aamusta  iltaan  saakka  ja  sitä  säesti  kiväärien  ja  kuula- 
ruiskujen  pauke  sekä  pommien  ja  käsikranaattien  hirvittävä  räiske. 
Lahtarien  tykkitulesta  joutuivat  luonnollisesti  ensin  kärsimään  laita- 
kaupunkien työläisasunnot.  Niitä  eivät  lahtarit  suinkaan  säälineet- 
kään.  Tammelan  kaupunginosassa  sytyttivät  lahtarien  tulipommit 
työläisasunnon  toisensa  jälkeen  tuleen  ja  yön  aikaan  synnyttivät  tuli- 
palot kammottavaa  tunnetta. 

Niinkauan  kuin  punaisten  tykistöllä  riitti  ampumavaroja,  torjut- 
tiin toistamiseen  uusiintuneet  lahtarien  hyökkäykset.    Maaliskuun  28 

p:nä  aamuyöstä  alotti  vihollinen  tykistötaistelun  Lempäälän,  Messu- 
kylän ja  Tammelan  puolelta.  Kaikki  punaisten  tykit  pantiin  myös 
puhumaan.  Niitä  olikin  eri  puolilla  kaupunkia  kaikkiaan  32  kappa- 
letta, joista  yksi  11-tuumainen.  Punaisten  tuli  vaimensi  lahtarien 
hyökkäysyritykset.  Lahtarit  itsekin  myöntävät,  että  punaisten  tykki- 
tuli vei  heidän  joukkonsa  aivan  hajalle.  Lahtarijoukot  olivat  pelois- 
saan ja  pakokauhun  vallassa,  mutta  pakolla  saivat  upseerit  heidät 
ajetuksi  uusiin  yrityksiin. 

Punaisille  tuli  voittamaton  este.  Ampumavarat  loppuivat.  Uusia 
ei  saatu  mistään.  Vihollisen  tykkituli  vain  yltyi  ja  sen  suojassa  saat- 
toivat lahtarijoukot  hiljalleen  lähestyä  kaupunkia.  Kun  tykistötais- 
telu  päättyi,  yrittivät  punaiset  vielä  kivääreillään  ja  kuularuiskuillaan 
pitää  puoliaan  ja  maksattaa  lahtareille  kaupungista  niin  raskaan  hin- 
nan kuin  suinkin.  Lahtarit  tämän  huomattuaan  lähettivät  valkoisen 
lipun  suojassa  rauhanneuvottelijoita  punaisten  puolelle.  Heidän  tuo- 
mansa ehdot  olivat  kuitenkin  täydelliset  antaantumisehdot.  Punais- 
ten päälliköiden  ja  kaupungissa  olevien  ase-  ja  ammusvarastojen 
luovuttamista  vaadittiin.  Miehistölle  sensijaan  luvattiin  vapaus. 
Punaiset  tiesivät  hyvin  miten  paljon  lahtarien  rauhantarjouksiin  oli 
luottamista  siksipä  vastasivatkin  joukot  taistelulla  lahtarien  antautu- 
misehdotukseen.  Punaisten  oli  kuitenkin  peräännyttävä  askel  aske- 
leelta kaupunkia  kohden.  Vihollisen  lähestymisestä  rohkaistuivat 
kaupungissakin  olleet  lahtarit  ja  ryhtyivät  ammuskelemaan  piilopai- 
koistaan punaisia.  Kaikista  etsinnöistä  huolimatta  olivat  lahtarit 
kyenneet  kätkemään  aseita.  Vihollinen  oli  nyt  sekä  edessä  että 
takana. 

Huhtikuun  2  p  :n  vastaisena  yönä  pääsivät  lahtarijoukot  jo  Hä- 
meensillalle.  Päivällä  alkoivat  varsinaiset  katutaistelut.  Molemmin 
puolin  käytettiin  sekä  kuularuiskuja  että  kivääreitä.  Talo  talolta 
joutui  lahtareiden  haltuun.  Varsin  kiivas  taistelu  käytiin  kaupungin- 
talon omistamisesta.  Koko  päivän  yrittivät  lahtarit  sitä  saada  hal- 
tuunsa, mutta  vasta  uhkaamalla  käyttää  tykistöä  saivat  piirittäjät 
puolustajat  luopumaan  taistelusta.  Puolustajista,  joita  oli  vain  30 — 
40  henkeä,  oli  puolet  naisia,  jotka  urhoollisesti  taistelivat  miespuna- 
kaartilaisten  rinnalla.  Pluhtikuun  5  p  :nä  päättyivät  katutaistelut  ja 
huhtikuun  7  p  :nä  oli  kaupunki  täydellisesti  lahtarien  hallussa. 

Kaupungin  vallotuksessa  vangiksi  joutuneet  tuhannet  punakaarti- 
laiset, miehet  ja  naiset,  kerättiin  kauppatorille,  jossa  he  joutuivat 
viluissaan,  uupuneina,  nääntyneinä  ja  masentuneina  seisomaan  kuu- 

Tampereen  antaantumisessa  vangiksi  otetuita  punakaartilaisia  voittajien  armoilla 

Kauppatorilla. 


laruiskujen  uhkaamina  toista  vuorokautta  ilman  ruokaa.  Torilta  vie- 
tiin vangit  rautatiemakasiiniin,  joka  täyttyi  niin,  että  vankien  nukku- 
misesta ei  saattanut  olla  puhettakaan.  Lisäksi  oli  se  niin  kylmä,  että 
hampaat  löivät  loukkua.  Täällä  kävivät  valkoiset  sotilaat  ja  alipääl- 
liköt ryöstämässä  vangeilta  saappaat  ja  kengät  jaloista  ja  varasta- 
massa kellot  ja  rahat  y.  m.  arvoesineet.  Vangit  olivat  avuttomina 
ryöstäjien  kynsissä,  sillä  pieninkin  vastarinta  merkitsi  telotusta.  Ma- 
kasiinissa joutuvat  vangit  olemaan  2 — 3  päivää  ilman  ruokaa.  Maka- 
siinin seinään  tulleesta  ampumareiästä  näkivät  vangit  miten  aivan 
toisen  päädyn  edustalla  telotettiin  heidän  joukostaan  etsityt  venäläi- 
set ja  muutama  suomalainenkin,  joiden  yltä  ryöstettiin  melkein  kaik- 
ki vaatteet.  Puolialastomat  ruumiit  jätettiin  virumaan  korkeaan 
ruumisläjään,  jonka  päälle  uusien  telotettavien  oli  kiivettävä.  Vie- 
reiselle sillalle  kerääntyi  kaupungin  porvareita  katsomaan  telotusnäy- 
telmää.  Monet  hienot  herrasneidit  ja  -rouvat  tuntuivat  olevan  kovin 
ihastuneita  näkyyn.*) 


*.)  Eräs  Tampereen  puolustuksessa  mukana  ollut  toveri  kertoo  luokkasodan  arkistolle 
lähettämässään  kirjeessä:  "Kun  olimme  luovuttaneet  aseemme,  niin  lahtarit  asettivat  Pyy- 
nikin trikootehtaan  pihaan  riviin  seisomaan  ja  komensivat  jotain  ruotsiksi,  jota  emme  ym- 
märtäneet. Heidän  ensimäinen  työnsä  oli  nuuskia  taskumme.  Senjälkeen  meidät  pantiin 
kaksimiehisiin  riveihin  ja  komennettiin  juoksemaan.  Raihnaisina  ja  väsyneinä  meidän  piti 
juosta  Pyynikin  kuraisia  polkuja  aina  Esplanaadille  asti.  Sitten  vietiin  meidät  Tampereen 
tavaramakasiinille,  jossa  tapasimme  tuhansia  toisia  tovereita.  Ensimäinen  näky  oli  kauhea. 
Miehiä  oli  alusvaatteillaan  rivissä.  Toiset  olivat  epätoivon  vallassa,  mutta  toisilla  oli  uljas 
vallankumoussoturin  hymy  huulilla.  Sitten  alkoi  julma  lahtaus.  Yksi  kerrallaan  kutsuttiin 
miehiä  ulos  rivistä.  Toisia  oli  jo  ammuttu  kymmenittäin  ja  heistä  useat  potkivat  vielä 
henkitoreissaan  ruumiskasassa.  Pitkät  työläisrivit  seurasivat  jännityksellä  tätä  •  lahtausta, 
jota  kesti  melkein  taukoamatta  aamusta  iltaan.  Kun  päivä  oli  kulunut  ja  aurinko  siirty- 
nyt idästä  länteen,  oli  seinän  vierustalle  muodostunut  suuri  ruumiskasa.  Ihmislihaa!" 

Jonkinlainen  kenttäpikaoikeus  oli  käytännössä,  mutta  vaikka  se 
olisi  kuinka  ahkeraan  toiminut,  ei  se  olisi  kerinnyt  pienelle  osalle- 
kaan telotetuista  langettamaan  tuomiota,  joten  surmaaminen  suurim- 
maksi osaksi  tapahtui  ilman  vähäsintäkään  tutkintoa  tai  tuomiota.*) 
Kun  telotusvimma  oli  hiukan  heikentynyt,  alkoi  toisenlainen  kuolema 
vaania  vangituita.  Se  oli  nälkäkuolema.  Tampereen  menetystä  seu- 
rasi vankilahelvetti.  Noin  10,000  vankia  teljettiin  "kuoleman  esikar- 
tanoihin".   Vankileirioloista  kerrotaan  jälempänä. 

Valkoisten  suorittama  sotaliike  Tampereen  valtaamiseksi  selvenee 
seuraavasta  valkoisten  päämajoitusmestari  Ignatiuksen  antamasta 
päiväkäskystä : 

"Tampereen  kukistumisen  kautta  on  maaliskuun  15  p  :nä  aloitetun  hyök- 
käyksen ensimäinen  päämäärä  saavutettu. 

Tämän  sotaliikkeen  alkaessa  oli  vihollinen  Satakunnassa  pääpiirteissään 
linjalla  Lavia-Ikaalinen.  Näiden  ryhmien  ja  Vilppulan  rintamamme  vastassa 
Hämeessä  olevien  melkoisten  voimien  välillä  oli  huomattava  ryhmä  tunkeu- 
tunut Kuruun  ja  osastoja  siitä  aina  Vaskivedelle  saakka.  Idempänä  oli  vihol- 


Vallotuksen  jälkeen  Tampereen  hautausmaalla.   Vainajien  omaiset  etsiskelevät  rakkaim- 
piensa ruumiita.  Ruumiilta  on  ryösteytty  kaikki  käyttökelpoiset  vaatteet  ja  kengät. -Porva- 
rillinenkin kulttuuri  asettaa  ruumiinryöstön  kaikkein  alhaisimmaksi  rikokseksi.  Porvarit, 
katsokaa  kuvasta  minkälaista  työtä  olette  tehneet! 


*)  Huhtik.  7  p:nä  antoi  valkoisten  ylipäällikkö  kenraali  Mannerheim  joukoilleen  päi- 
väkäskyn, jossa  hän  kiittää  joukkojaan  Tampereen  vallotuksen  johdosta  m.  m.  seuraavin 
sanoin:  "Tämä  voitto  ei  merkitse  ainoastaan  Suomen  vapautta  ja  itsenäisyyttä,  tämä  voit- 
to on  myös  koko  maailman  kulttuurivoitto  Venäjän  bolshevikeistä  ja  heidän  maailmaa- 
mullistavista  ja  sivistystä  hävittävistä  opeistaan  .  .  .  Paljon  verta  on  vieläkin  vuodatetta- 
va, ennenkuin  Suomi  on  valkoinen,  mutta  mikään  kansa  ei  saa  vapauttaan  lahjaksi,  sillä 
vapaus  on  ostettava  verellä,  jotta  sillä  olisi  arvoa.  ("Mannerheim",  toim.  Y.  Koskelai- 
nen s.  31.) 

lisen  eteneminen  Jämsää  kohti  pysäytetty  linjalle  Kankaanpää— Virrat— Vilp- 
pula sekä  Jämsään.  Aikomus  oli  yhfaikaa  hyökätä  Virroilta  ja  Jämsästä  ja 
piirittää  Vilppulassa  olevat  viholliset,  samalla  kuin  Satakunnan  ryhmän  tuli 
etenemällä  Porin  rataa  kohti  kiinnittää  vihollisen  huomiota  itseensä  ja  sitoa 
mahdollisimman  paljon  vihollisen  voimia. 

Maaliskuun  16  p  :nä  eversti  Vilkmanin  johtama  Jämsän  ryhmä  hyökkäsi 
vallaten  taistelun  jälkeen  Länkipohjan.  Samana  päivänä  eversti  Hjalmarson 
mursi  vihollisen  vastarinnan  Vaskivedellä  saapuen  Kuruun.  17  p  :nä  jatkui 
Vilkmanin  liikehtiminen  Orivettä  kohti,  samalla  kuin  eversti  Wetzerin  joh- 
tama Hämeen  ryhmä  ahdisti  vihollista  Vilppulan  rintamalla  eteläänpäin  ja 
Hjalmarsonin  joukot  asettuivat  Murolessa  olevia  lujia  vihollisasemia  vastaan. 

Sillä  aikaa  kuin  Hämeessä  sotaliikkeet  näin  edistyivät  ja  joukomme  19 
p  :nä  pakoittivat  vihollisen  peräytymään  Murolesta  ja  20  p  :nä  valloittivat 
Oriveden,  sai  Satakunnan  ryhmä  käydä  tuimia  taisteluita  Lavialla  ja  Kyrö- 


Lahtarien  pommituksen  tuhoja  Puuvillatehtaankadulla.  Kadulla  nähdään  makaavan  kaatu- 
neiden punakaartilaisten  ruumiita. 


koskella,  missä  eversti  Linderin  sotaliikkeet  sitoivat  huomattavia  vihollisvoi- 
mia estäen  niiden  sijoittamisen  Hämeen  rintamalle. 

Sittenkuin  vihollisen  vastarinta  linjalla  Teisko-Orivesi  oli  lopullisesti 
murrettu,  suoritettiin  maalisk.  21 — 26  p  :nä  Tampereen  saarto  loppuun. 

Suurin  piirtein  katsoen  tällöin  ryhmä  Wetzer  eteni  suoraan  Suinulaan, 
kun  taas  Vilkmanin  osasto  asettui  eteläänpäin  johtavia  vihollisen  yhteys- 
linjoja  vastaan.  Kangasalan  lujat  asemat  valtasi  Vilkmanin  ryhmä  voimak- 
kaan tykistövalmistelun  jälkeen,  sitten,  päämäärästä  tietoisen  ja  tarmokkaan 
johdon  alaisena,  vallaten  Lempäälän  tiukan  taistelun  jälkeen.  Jo  seuraavana 
päivänä  joukot  ahdistivat  Tamperetta  etelästä  päin. 

Satakunnan  ryhmän  osalle  tulleen  painostuksen  huojentamiseksi  oli  tällä 
välin  Hjalmarsonin  osasto  maalisk.  22  p  :nä  siirretty  Teiskosta  Näsijärven 
6 

yli  Viljakkalaan.  Saatuaan  näin  apua  eversti  Linder  24  p  :nä  voitti  vastus- 
tajansa perin  pohjin  Kyrökoskella  ja  Viljakkalassa,  tunki  se  tuottaen  sille 
raskaita  tappioita  eteläänpäin  ja  voi  nopean  marssin  jälkeen  26  p  :nä  katkaista 
Porin  radan  Siurossa,  samalla  kuin  osa  hänen  joukoistaan  Hjalmarsonin  joh- 
dolla ahdisti  Tampereen  länsilaidalla  olevia  vihollisasemia. 

Maaliskuun  27 — 28  p  :nä  Wetzerin  ja  Vilkmanin  ryhmät  tiukasti  taistellen 
valtasivat  kaupungin  itäreunalla  olevan  kasarmialueen,  minkä  jälkeen  voitiin 
ryhtyä  valmistelemaan  lopullista  hyökkäystä. 

Voimakkaan  tykistövalmistelun  jälkeen,  mistä  kaupunkikin,  ikävä  kyllä, 
sai  kärsiä,  alkoi  eversti  "VVetzerin  johtama  hyökkäys  huhtik.  3  p  :nä  klo  3 
aamulla.  Kolmessa,  jääkärimajuri  Malmbergin,  jääkärieversti  Ausfeldin  ja 
eversti  Graf Strömin  johtamassa  ryhmässä  valtasi  jalkaväki  rynnäköllä  vähitel- 
len itäiset  ja  kaakkoiset  kaupunginosat,  pakoittaen  vihollisen  lopuksi,  katkerien 
katutaistelujen  jälkeen  antautumaan  5  päivän  illalla. 

Näiden  sotaliikkeiden  kautta  viholliselle  koitunut  tappio  on  huomattava, 
jollei  otetakaan  huomioon  Tampereen  kukistumisen  strateegista  merkitystä. 
Paitsi  hyvin  suurta  kaatuneiden  määrää,  mikä  on  monin  verroin  suurempi 
kuin  meikäläisten  kaatuneiden,  on  vihollinen  menettänyt  8,000 — 10,000  miestä 
vankeina.  Olemme  vallanneet  30  tykkiä,  70 — 80  konekivääriä  ja  suuren  joukon 
kiväärejä.  Paljon  ammuksia,  ammus  vaunu  ja  ja  muita  sotatarpeita  sekä  22 
veturia  ja  suurehko  määrä  vaunuja  joutui  Tampereella  meidän  käsiimme." 

Tällainen  on  lyhykäisyydessään  valkoisten  selostus  Tampereen 
valtauksesta. 


Heinolan  toisen  ison  taistelun  jälkeen  sai  Helsingin  hyökkäys- 
komppania  viikon  loman.  Miehet  lähtivät  iloisina  ja  uteliaina  katso- 
maan miltä  Helsinki  näyttää.  Rautatiematka  Lahdesta  Helsinkiin 
sujui  rauhallisesti,  mutta  Helsinkiin  saavuttuamme  huomasimme, 
että  lomanpidosta  ei  tullutkaan  mitään.  Miehiä  lähetettiin  kovasti 
rintamalle.  Kuulimme,  että  läntisellä  rintamalla  alkavat  taistelut 
käydä  ratkaiseviksi. 

Menimme  päämajaan,  ilmoitimme  tulomme  ja  saimme  ruoka- 
lipun.  Samalla  saimme  määräyksen  mennä  vahtipalvelukseen  rau- 
tatieasemalle, sillä  entiset  vahdit  lähetetään  rintamalle.  Olimme 
vahdissa  yhdessä  Helsingin  Jyryn  komppanian  kanssa.  Vahtivuoro 
oli  neljä  tuntia  kerrallaan.  Jyryn  komppania  oli  hiljan  juuri  saapu- 
nut itäiseltä  rintamalta.  Siksi  se  oli  samassa  asemassa  kuin  hyök- 
käyskomppaniakin. 


Joukkoja  Tampereen  avuksi. 

Ennätimme  olla  vahdissa  vain  kolmetoista  tuntia,  kun  saimme 
määräyksen  astua  junaan  kaikkine  kamppeinemme.  Määräys  koski 
kolmea  komppaniaa:  Helsingin  Jyryn,  suutarien  ja  hyökkäyskomp- 
paniaa.  Joidenkin  syiden  perusteella  Jyryn  komppania  ei  lähtenyt. 

Tällä  kertaa  oli  joukkojen  lähetyksessä  tapahtunut  se  muutos, 
että  ei  sanottu  minne  mennään.  Havaitsimme  tapojen  tulleen  pa- 
remmiksi ja  tarkemmiksi.  Ennen  oli  pari  päivää  aikaisemmin  ilmoi- 
tettu jokaiselle  lähtijälle  minne  mennään  ja  siksi  tiesi  kuka  tahansa 
joukkojen  siirron  ja  se  oli  viholliselle  eduksi. 

Huhuiltiin  saksalaisten  nousseen  maihin  Ahvenanmaalla.  Tie- 
simme olevan  toden  kysymyksessä.  Monet  olisivat  halunneet  tavata 
omaisiaan,  mutta  siihen  ei  ollut  enää  aikaa.  Lähtö  kuitenkin  myö- 
hästyi illasta  aamuun,  sillä  täytyi  odottaa  Helsingin  miliisikomppa- 


niaa.  Lähtö  aamulla  oli  juhlallinen.  Yleisöä  oli  kerääntynyt  Rauta- 
tientorille paljon.  Rintamalle  lähtijöille  pidettiin  puheita  ja  puna- 
kaartin soittokunta  soitti.  Junan  lähtiessä  liikkeelle  saimme  tietää 
mukana  olevan  seuraavat  punakaartin  komppaniat :  Helsingin  suuta- 
rien, kivimiesten,  miliisien  (I-komppania)  komppania  sekä  hyök- 
käyskomppania.  Matkalla  saimme  lisää  Malmin  komppanian,  Por- 
voon komppanian  ja  Hyvinkään  komppanian. 

Näillä  joukoilla  lähdimme  avaamaan  tietä  piiritykseen  joutu- 
neelle Tampereelle.  Varustuksemme  olivat  hyvät.  Jokaista  komp- 
paniaa varten  oli  useita  laatikollisia  käsipommeja,  lyhyitä  aseita  oli 
monilla.  Junassa  matkalla  annoimme  opetusta  käsipommien  heitossa 
niille,  jotka  niitä  eivät  osanneet  käyttää.  Liikenne  oli  vapaa  Toija- 
laan saakka.  Siinä  saimme  nousta  pois  junasta.  Kuulimmekin  kau- 


Valkoisten  varustus  punaisten  tykkitulen  alaisena  Lempäälässä. 

kaa  ampumista  rintamalta.  Reppumme  täytettiin  ruoalla  ja  ammuk- 
keilla.  Kaikesta  huomasimme  olevamme  pian  tulilinjalla. 

Osa  joukoista  lähti  heti  suoraapäätä  taisteluun.  Porvoon  komp- 
pania ja  hyökkäyskomppania  joutuivat  perään,  asettuen  Viialan 
rukoushuoneelle.  Lähettimme  esikunnassa  sai  tietää,  että  hyökkäys- 
tä valmistetaan.  Tampereella  piirityksiin  joutuneet  punaiset  on  pe- 
lastettava ja  lahtareille  on  annettava  lähtö  takasin  Pohjanmaalle. 
Punaisille  tulee  ampumatarpeiden  puute,  ellei  saada  tietä  auki. 

Harvoja  laukauksia  kuului  sieltä  täältä,  mutta  hiljaisuutta  ei 
kestänyt  kauaa.  Mekin  saimme  määräyksen  lähteä  rintamalle.  Jou- 
duimme vasemmalle  siivelle,  linjan  kulkiessa  Viialan  ja  Mattilan 
pysäkin  välillä  rautatien  kohdalla.  Vesilahdella  oli  alkanut  iso  hyök- 
käys ja  meidän  piti  alottaa  omalla  kohdallamme.  Rintama  järjestä- 
jät antoivat  meille  määräyksiä.  Tampereelle !  Se  oli  kaikilla  tunnus- 
sanana. 

A  p  ujo  tik  k  o]  en  hyökkäys. 

Hyökkäyksen  alussa  etenimme,  vihollisen  tehdessä  kovaa  vasta- 
rintaa. Kyselimme  tiedetäänkö  vihollisen  voimista  ja  muista  sei- 
koista. Kukaan  ei  tietänyt,  käskettiin  vain  koettamaan.  Kyselimme 
ketä  on  esimerkiksi  lähellä  sijainneessa  saaressa.  Sanottiin  sen  ole- 
van tyhjän  ja  jos  siellä  ketään  onkin,  niin  on  ne  omia  joukkoja. 
Alotimme  hyökkäyksen.  Oli  kuljettava  kapean  pellon  yli.  Mene- 
timme heti  siinä  11  kaatunutta  ja  paljon  haavoittuneina.  Haavoittu- 
neita emme  voineet  auttaa,  sillä  kuulasade  oli  siksi  ankara.  Jos  pu- 
nainen risti  koetti,  niin  ampuivat  lahtarit  senkin  jäseniä.  Saaressa 
olikin  valkoisia,  jotka  avasivat  meitä  kohtaan  ankaran  tulen  sivusta. 
Tapaus  osotti  tiedustelun  puutetta.  Ei  otettu  selvää  keitä  siellä  oli. 

Pimeän  tullen  saimme  asemamme  vahvistetuksi,  vihollisen  pe- 
rääntyessä uusiin  asemiin.  Olimme  varmat,  että  jos  koko  rintamalla 
hyökätään,  niin  pian  päästään  Tampereelle.  Koko  yön  olimme 
ketjussa  hiljaisessa  taistelussa  lähellä  vihollista.  Huutelimme  lahta- 
reille ilkeyksiä  ja  he  vastasivat.  Yöllä  vahvistivat  lahtarit  puolustus- 
taan. Toivat  tykkinsä  ja  antoivat  siitä  meille  vuoroin  kranaatteja, 
vuoroin  shrapnelleja.  Meillä  ei  ollut  kuin  kiväärit,  kuularuiskut  ja 
käsipommit,  mutta  käsipommeista  ei  ollut  suurta  hyötyä.  Pidimme 
kuitenkin  paikkamme  ja  pyysimme  apua. 

Valkoisten  oli  lopetettava  hyökkäyksensä  ja  me  otimme  aseman 
haltuumme  ja  pidimme  sitä  pitkän  ajan.   Avun  tultua  pääsimme 

lepäämään.  Kaikki  talot  olivat  ahdetut  täyteen  miehiä.  Jonkun  tun- 
nin levon  jälkeen  meidät  komennettiin  Lempäälään,  rintaman  kes- 
kustan oikealle  siivelle.  Lempäälän  rintaman  keskusta  käsitti  rauta- 
tien kummallakin  puolella  olevan  alueen,  ulottuen  kummallakin 
puolella  järveen.  Paljon  oli  joukkoja  kerätty  kahden  puolen  rauta- 
tietä. Käytettävissämme  oli  myös  panssarijuna  ja  toista  odotettiin 
saapuvaksi.  Rautatien  ja  Lipon  välisellä  alueella  olivat  seuraavat 
komppaniat :  Fredriksbergin  rautatieläiskomppania,  Pakinkylän, 
Maarian,  Vähän-Heikkilän,  Malmin  ja  Helsingin  putkityöläisten 
komppania  sekä  Helsingin  hyökkäyskomppania.  Jokaiselle  komppa- 
nialle oli  määrätty  paikkansa. 

Saimme  määräyksen  hyökätä  eteenpäin.  Koko  keskustassa  alot- 
tivat  punaiset  joukot  hyökkäyksen.  Panssarijuna  syöksi  tulta  kahta- 
puolen rataa  ja  jalkaväki  hyökkäsi  sivustoilla.  Vihollinen  pakeni 
Lempäälän  aseman  ja  Mattilan  pysäkin  väliselle  alueelle.  Punaisten 
rintamaesikunta  asettui  Mattilan  pysäkin  rautatierakennukseen  ja 
viereisiin  taloihin  siirrettiin  lepäävät  joukot.  Luultiin  päästävän  jo 
seuraavana  päivänä  Tampereelle  viemään  ammuksia  siellä  oleville 
punaisille. 

Hyökkäystä  emme  voineet  jatkaa,  koska  keskusta  oli  edennyt 
liian  kauaksi  sivustoista.  Luultiin  päästävän  jo  voittoon,  mutta  so- 
dassa ei  tiedä  milloin  tulee  voittamattomia  vastuksia. 

Vasemmalla  rintamaosalla  kävi  taistelu,  mutta  punaiset  eivät 
muuttaneet  asemiaan.  Oikealla  ei  ollut  elonmerkkiä.  Keskusta  sai 
yksin  hyökätä.  Lähetit  veivät  sivustoille  määräyksiä,  mutta  jäivät 
sille  tielle.  Järvet  tekivät  haittaa  rintamayhteydelle,  sillä  jää  oli 
heikkoa  ja  liikkuminen  vaarallista.  Yhtenäisen  taistelun  puute  kävi 
tuntuvaksi  täällä  niinkuin  monella  muullakin  rintamalla.  Ei  ollut 
yhteistä  lujaa  taisteluketjua.  Voimia  oli  paljon,  mutta  sotataidolli- 
nen  järjestely  puuttui.  Keskusta  eteni  ja  joutui  valkoisten  ahdiste- 
lun alaiseksi,  mutta  siivet  eivät  auttaneet.  Lopulta  oikealla  siivellä 
olevat  punaiset  alkoivat  edetä  Metsäkylän  kohdalla.  He  tekivät 
rohkeita  hyökkäyksiä  ja  pakottivat  lahtarit  perääntymään.  Tätä 
rintamaosaa  johti  kahden  Pietarin  suomalaisen  komppanian  yli- 
päällikkö. 

Oikealla  siivellä  oli  rintamayhteys  Valkeakosken  kautta  Hämeen- 
linnan suunnalla  olevien  joukkojen  kanssa.  Helsingin  suutarien 
komppania  rohkaisi  maalaiskomppanioita,  joilla  oli  heikko  johto. 
Oikea  siipi  eteni,  päästen  jo  melkein  keskustan  tasolle.   Mutta  sil- 

loin  alkoi  valkoisten  hyökkäys  oikeaa  siipeä  vastaan.  Keskusta  aut- 
toi oikeaa  siipeä,  pommittaen  lahtareita  tykeillä  ja  saaden  heidän 
ampumatarvevaraston  tuleen.  Suuret  metsät  tekivät  punaisten  puo- 
lustuksen vaikeaksi  ja  oikean  siiven  oli  viimein  peräännyttävä.  Kes- 
kustasta veivät  lähetit  jyrkkiä  määräyksiä,  että  ei  saa  perääntyä, 
vaan  tulee  hyökätä  eteenpäin.  Lähetit  valittiin  Helsingin  ja  Turun 
ratsukomppanioista.  Perääntyville  ilmoitettiin  keskustan  auttavan 
hyökkäystä.  Punaiset  alottivatkin  uuden  hyökkäyksen,  mutta  eivät 
voineet  sitä  kestää.  Valkoiset  olivat  tiedusteli jainsa  kautta  saaneet 
selville,  että  punaisten  rintamalla  on  heikkoja  kohtia.  Kerran  jou- 
tuivat valkoisten  lähetit  kiinni  ja  punaiset  saivat  heiltä  tunnussanan 
ja  käyttivät  sitä  jonkun  aikaa  hyväkseen. 

Yritys  epäonnistuu. 

Lahtarit  kohdistivat  hyökkäyksensä  pääpainon  Helsingin  milii- 
sien ja  suutarien  komppanioita  vastaan.  He  tekivät  kiilanmuotoi- 
sen  hyökkäyksen,  mutta  saivatkin  siinä  vastaansa  suuremman  vas- 
tuksen, kuin  mitä  olivat  odottaneet.  Helsingin  suutarien  komppania 
oli  monissa  taisteluissa  karaistunut.  Ei  se  ensi  hyökkäyksistä  kar- 
kuun lähtenyt.  Miliisikomppania  perääntyi  lopulta  Urjalan  ja  Fors- 
san komppanioiden  mukana.  Lahtarit  saivat  nyt  rintamamurron. 
Helsingin  suutarit  jäivät  yksin  ja  joutuivat  surman  suuhun.  Heistä 
joutui  35  miestä  valkoisten  vangiksi.  Ennen  vangiksi  joutumistaan 
he  vielä  käsikähmässä  käsipommeillaan  tekivät  suurta  tuhoa  viholli- 
selle. Viimein  joutuivat  he  valkoisten  toisen  jääkäripataljoonan 
armoille.  Heidät  tapettiin  kaikki.  Se  on  jälkeenpäin  saatu  selville. 

Tappion  oli  osalta  aiheuttanut  omien  joukkojen  poistuminen  tais- 
telusta, kun  tositaistelu  oli  kysymyksessä.  Kansanvaltaisilla  perus- 
teilla varustetut  päälliköt  osottautuivat  heikoiksi. 

Suutarien  komppania  oli  taistellut  metsässä  ja  Forssan  ja  Urja- 
lan komppania  sekä  miliisikomppania  heistä  Lipon  järveen  päin, 
siiven  ulottuessa  rantaan  asti.  Perääntymään  lähteneet  punaiset 
eivät  nähneet  mitään  vaaraa,  vaan  perääntyivät  11  kilometriä  pitkän 
matkan  pitkin  järven  rantaa  johtavaa  tietä,  jättäen  jälkeensä  kaiken 
tavaran.  Lahtarit  aikoivat  oikaista  Lipon  järven  erään  lahden  yli 
jäätä  myöten  ja  saavuttaa  perääntyvät  punaiset.  Keskustassa  olevat 
punaiset  huomasivat  tilanteen  ja  alottivat  lahtareita  vastaan  sivusta 
tulen.  Järven  rannalle  vedettiin  ketjuun  kolme  komppaniaa  miehiä  ja 
kaksi  kuularuiskua.  Jäällä  olevia  lahtareita  alettiin  ampua  hurjasti. 

Heitä  kaatui  jäälle.  Tykin  edessä  oleva  hevonen  myös  kuoli  ja  tykki 
jäi  paikalleen.  Kaikesta  huolimatta  jatkoivat  punaiset  perääntymis- 
tä, he  eivät  hädissään  huomanneet,  että  lahtarit  eivät  enää  voineet 
heitä  ajaa  takaa.  Keskusta  ei  voinut  heitä  pidättää.  Sekasortoista 
perääntymistä  eivät  tee  muut  kuin  tottumattomat  joukot. 

Seuraavana  aamuna  varustettiin  taas  keskustasta  lähetti  viemään 
oikealle  ja  vasemmalle  siivelle  määräyksiä.  Lähetit  kulkivat  Lipon 
kylään,  joka  oli  aivan  tyhjä  kummankin  puolen  sotilaista.  Keinossa 
tapasivat  lähetit  punaisten  joukkoja,  Pietarin  punakaartin  ja  Man- 
nisen komppanian.  Lähetit  jatkoivat  matkaa  ja  joutuivat  lahtarien 
kanssa  kosketuksiin.  Punaiset  vetivät  ketjun.  Pietarilaisten  ylipääl- 
likkö oli  tapaamassa  perääntyneitä  punaisia,  jotka  olivat  Metsä- 


Vangituita  punakaartilaisia  kuljetetaan  vankileirille  Lempäälän 
rintamalta. 


kansassa.  Lähetit  olivat  myös  ylipäällikköä  tapaamassa  sopimassa 
yleisen  laajan  hyökkäyksen  alottamisesta.  Jos  joukot  saadaan  tais- 
telukuntoon, niin  annetaan  merkki  valopommilla. 

Ensimäinen  valopommi  nousi  ilmaan  kello  9  illalla  ja  sen  jälkeen 
joka  viiden  minuutin  kuluttua.  Se  on  merkki  hyökkäyksen  alkami- 
sesta. Kaikkien  piti  alottaa  todellinen  taistelu,  hyökätä  ja  voittaa  ja 
mennä  sunnuntaiksi  Tampereelle.  Valomerkillä  annettiin  tietoja  eri 
rintamaosille.  Kaikkialla  tehtiin  varusteluja.  Lahtarit  ehkä  arvasi^ 
vat  punaisten  aikeet  ja  ryhtyivät  hyökkäämään  keskustaa  vastaan. 
Perjantai-iltana  alkoi  hurja  taistelu,  mutta  yön  mittaan  se  kuitenkin 
taukosi.    Lauantai-aamuna  alkoi    se  uudelleen    entistä  kovemmin. 

Esikunnan  täytyi  jo  kerran  perääntyä  Mattilan  pysäkille,  mutta 
myöhemmin  siirtyi  se  jälleen  takaisin  entiseen  paikkaan. 

Rintaman  keskustalle  saatiin  uusia  tykkejä  ja  niillä  pommitet- 
tiin hajalle  lantakasoja,  joiden  taakse  lahtarit  olivat  yönaikana  hiipi- 
neet. Lahtarit  perääntyivät  ja  me  lähdimme  niiden  jälessä.  Saim- 
me hyökkäyskäskyn  ja  kaikki  tottelimme.  Hyökkäys  tapahtui  koko 
rintamalla.  Lähetit  toivat  tiedon,  että  koko  keskusta  etenee  ja  että 
vasemmalla  siivellä  on  alkanut  taistelu,  joka  ampumisesta  päättäen 
on  luja.  Panssarijuna  kävi  silloin  tällöin  syöksemässä  terästä  lah- 
tarien  varustuksiin.  Mutta  silloin  tuli  suuri  yllätys.  Rintamanmurto 
oli  tulossa  keskustassa,  missä  kaikkein  kovemmin  oteltiin.  Syynä  ei 
suinkaan  ollut  halu  lähteä  karkuun,  vaan  jonkinlainen  myrkytys, 
josta  emme  tiedä  tuliko  se  ruoasta  vai  myrkyllisestä  kaasusta.  Kaik- 
ki komppaniat  olivat  syöneet  samaa  Viialasta  tuotua  ruokaa,  mutta 
silti  eivät  kaikki  sairastuneet.  Myrkytyksen  oireita  olivat  ylönanto 
ja  tiedottomaksi  tuleminen.  Kaksi  miestä  eräästä  komppaniasta 
kuoli  oltuaan  jonkun  aikaa  tiedottomassa  tilassa.  Lahtarit  huomasi- 
vat heikentymisen  ja  alottivat  ahdistelun. 

Sivustoille  annettiin  määräys  pommittaa  sille  suunnalle,  johon 
oli  tullut  aukko.  Ensin  pelotti  omia  joukkoja  sivusta  ampuminen, 
mutta  se  ei  haitannut.  Toimeliaan  punaisen  ristin  avulla  saimme 
sairaat  hoidettaviksi.  Myrkytys  alkoi  toisissa  kello  11  a.p.  ja  toi- 
sissa kello  2  iltapäivällä.  Suomalainen  lääkäri  selitti  sen  johtuneen 
ruokaan  sekotetusta  myrkystä,  mutta  norjalainen  lääkäri  epäili  sen 
johtuvan  myrkyllisestä  kaasusta.  Rintamalla  annettiin  meille  sai- 
rastuneille ensiapu  ja  sitten  lähetettiin  junalla  Toijalaan  ja  sieltä 
Helsingin  sairaalaan.  Mattilan  pysäkin  ja  Viialan  välisellä  alueella 
pääsimme  junaan.  Panssarijuna  tuli  sairasjunan  suojaksi. 

Oli  lauantai-ilta  ja  oikealta  siiveltä  näkyi  komeat  valot.  Se  oli 
merkkinä,  että  kaikki  oli  valmiina  suureen  hyökkäykseen.  Kauniin 
kevätyön  taivas  oli  monenvärinen  valopommien  ja  tykkitulen  hei- 
jastamana. Jokaista  vaivasi  pelonsekainen  ajatus.  Mitä  nyt  on 
tuleva?  Toiset  sanoivat  oltavan  saarroksessa  ja  kaiken  olevan  lopussa. 
Esikuntamiehet  kieltävät  liikenteen.  Junat  seisahtuvat.  Lääkärit 
vaativat  haavoittuneita  vietäväksi  eteenpäin.  Uusia  haavoittuneita 
tuodaan  rintamalta.  Valitusta  kaikkialla,  epätoivo  yleinen. 

Pian  lähti  panssarijuna  takasin  rintamalle,  missä  oli  luja  tais- 
telu käynnissä.  Mutta  taistelu  menetettiin  urheista  ponnistuksista 
huolimatta. 

Toijalassa  haavoittuneet  ja  sairaat  joutuivat  kansainvälisen  pu- 
naisen ristin  vaunuihin,  jossa  riisuttiin  aseet.  Toijalassa  näimme 
hirveitä  näkyjä.  Kaikkialla  silvottuja  ihmisiä.  Ne  oli  tuotu  Lem- 
päälästä  eri  rintamaosilta.  Oli  huhtikuun  5  päivä  1918. 

V.  Koski. 


Lahtarien  ulkomainen  apu 

Porvariston  turvautuminen  Saksaan. 

Tunnustettu  tosiasia  on,  että  ilman  ulkomaiden  apua  ei  Suomen 
porvaristo  olisi  saanut  työväestöstä  niin  täydellistä  voittoa,  kuin 
miksi  vuoden  1918  luokkasota  sille  koitui.  Jo  etukäteen  tiesi  por- 
varisto, että  lopullisessa  voimain  mittelyssä  se  tulee  ilman  suurem- 
paa ulkomaista  apua  jäämään  alakynteen.  Sillä  kaj astui  mielessä  työ- 
väestön aikaisemmat  suuret  voimannäytteet:  vuoden  1905  suurlakko 
ja  työväen  osanotto  Viaporin  kapinaan  vuonna  1906.  Venäjän  maa- 
liskuun vallankumous  1917  oli  muuttanut  työväenliikkeen  kerrassaan 
jättiläismäiseksi  ja  porvaristo  näki  jo  tuhonpäivät  edessään.  Mutta 
se  ryhtyi  valmistamaan  suunnitelmia  valtaan  astumaisillaan  olevan 
työväenluokan  nujertamiseksi.  Samalla  aikaa  kuin  omassa  maassa 
alettiin  järjestää  lahtarikaarteja,  poliisikoulujen  ja  palokuntien  muo- 
dossa, puuhailtiin  kiihkeästi  ulkomailla  avun  saamiseksi  sieltä  hädän 
hetkellä.  Monet  neuvottelut  käytiin  tässä  tarkotuksessa  Saksan 
ylimpien  viranomaisten  kanssa.  Ja  avulias  toisen  maan  porvaristo 
onkin  auttamaan  toisen  maan  porvaristoa,  varsinkin  kun  vihollisena 
on  järjestynyt  työväenliike,  kaikkien  maiden  porvaristojen  murheen- 
lapsi  ja  avunannosta  on  itsellekin  hyötyä. 

Maailmansodan  aikana  oli  Suomessa  selvästi  havaittavissa  Sak- 
salle suosiollista  mielialaa.  Toivottiin  tsaarivallalle  häviötä  ja  Saksalle 
voittoa.  Suomen  porvaripiireissä  suunniteltiin  sotatoimien  siirtämis- 
tä Suomeenkin  ja  Suomen  liittämistä  Saksan  liittolaiseksi.  Kun 
tässä  ei  onnistuttu,  haluttiin  lähettää  nuoria  miehiä  "sivistyneistä 
perheistä"  Saksaan  saamaan  sotilasopetusta  "tulevien  tapahtumien 
varalta."  Vuoden  1915  ja  1916  aikana  värvättiinkin  Saksaan  kaik- 
kiaan noin  2,000  nuorta  miestä,  joista  oli  tuleva  johtajia  tulevalle 
"kansannousulle."  Nämä  2,000  miestä,  joista  muodostettiin  kuuluisa 
jääkäripataljoona,  kasvatettiin  Saksassa  ehta  militaristisessa  hen- 

gessä,  vaikkakaan  heidän  osallisuutensa  taisteluun  Venäjän  jouk- 
koja vastaan  itäisellä  rintamalla  ei  vastannut  toiveita.  Mutta  kun 
nämä  kouluutetut  murhaajat  sittemmin  Suomen  porvariston  kut- 
susta saapuivat  takasin  kotimaahan  taistelemaan  oman  maansa  työ- 
väenluokkaa vastaan,  osottivat  he,  että  hyvin  olivat  oppineet  läksynsä 
Saksassa. 

Saksan  sotilaallinen  apu. 

Helmikuun  alussa  lähetettiin  suomalainen  jääkäripataljoona 
Suomeen  kapteeni  Ausfeldin  johdolla.  Jääkärit  saapuivat  Vaasaan, 
valkoisen  Suomen  "pääkaupunkiin",  josta  he  nopeasti  hajaantuivat 
järjestämään  ja  johtamaan  Mannerheimin  kokoamia  talonpoikais- 
joukkoja. Lahtarien  jälkeenpäin  kirjoittamissa  sotakirjoissa  tunnus- 
tetaan, että  vain  tämä  suomenkielinen  alipäällystö  kykeni  nostamaan 
ja  kouluuttamaan  punaisille  vertoja  vetävän  sotajoukon.*) 

Mutta  Saksan  apu  ei  rajoittunut  tähän.  Punaiset  joukot  kykeni- 
vät lyömään  jääkärienkin  johtamat  armeijat  verissä  päin  takasin. 
Tuntuvampaa  apua  pyysi  Suomen  porvaristo  Saksalta  ja  sitä  myös 
sai.  Paitsi  aseita,  joita  oli  lähetetty  osin  jo  pitkin  syksyä  ja  varsin- 
kin talvella,  suostui  Saksan  ylin  armeijajohto  lähettämään  kokonai- 
sen armeijaosaston  ja  laivaston  Suomeen. 

Huhtikuun  1  p:nä  lähti  hiljattain  järjestetty  saksalainen  Itä- 
meren divisioona  Danzigin  satamasta  Suomea  kohti.  Suunnaton  lai- 
vasto, joka  käsitti  10  suurta  saksalaista  valtamerilaivaa,  linjalaivoja, 
risteilijän,  lukuisia  torpedoveneitä  ja  pienempiä  laivoja,  kaikkiaan 
30  laivaa,  lähti  kuljettamaan  ensiluokkaista  ja  mitä  moninaisimmilla 
aseilla  varustettua  armeijaa  Suomen  työväenluokkaa  murhaamaan. 
Tämä  armeija-osasto  käsitti  seuraavat  joukot:  3  tarkka-ampujaryk- 
menttiä,  3  jääkäripataljoonaa,  5  polkupyöräkomppaniaa,  2  vuoristo- 
konekivääriosastoa,  1  baijerilainen  vuoristokenttätykistöosasto,  2 
raskasta  patteria,  1  eskadroona,  1  pioneerikomppania,  puhelinmie- 
histö,  kipinälennätinmiehistö,  saniteetti-  ja  voimavaunuryhmät  ■ — 
kaikkiaan  noin  15,000  miestä.  Myöhemmin  saivat  joukot  avukseen 
n.  s.  Brandensteinin  maihinnousujoukon,  joka  saapui  Tallinasta  kä- 
sin Loviisaan.  Näitä  joukkoja  oli  3  jalkaväkipataljoonaa,  1  polku- 
pyöräpataljoona,  1  eskadroona  ja  2  patteria. 

*)  Lahtarit  käyttivät  ovelasti  hyväkseen  talonpojissa  vallinnutta  luottamusta  jääkä- 
reihin.  Ennenkuin  varsinainen  pataljoona  oli  saapunut  Saksasta,  ylläpidettiin  joukoissa 
toivoa  jääkärien  pikaisesta  tulosta.  Sodan  alkuaikoina  tehtiin  "jääkäreiltä"  sellaisistakin 
miehistä,  jotka  eivät  milloinkaan  ole  käyneetkään  Saksassa.  Kysyntä  jääkärien  univor- 
muista oli  suuri.  Miten  herkästi  Suomen  talonpoika  onkaan  ollut  narrattavissa  l  (Kts. 
"Suomen  Vapaussota"  II  s.  416). 

Joukkojen  mukana  lähetettyihin  merisotavoimiin  kuului  miinan- 
etsintäveneitä,  jäänmurtajia,  kuljetuslaivoja  ja  taistelulaivoja. 

Pelkästä  osanotostako  Suomen  "kansan  kovaan  kohtaloon"  Sak- 
sa ryhtyi  näin  suureen  uhraukseen  aikana,  jolloin  se  "kipeästi  tarvitsi 
kaikki  voimansa  omilla  rintamillaan?  Ei  suinkaan.  Saksalla  oli 
omat  imperialistiset  edut  valvottavanaan.  Puhe  Suomen  "kansan" 
auttamisesta  oli  tarkotettu  vain  syötiksi  tyhmyreille  ja  aaseille. 

Kirjassaan  "Toimintani  Suomessa  ja  Baltian  maissa"  sanoo 
Suomeen  lähetettyjen  saksalaisten  joukkojen  ylipäällikkö,  kreivi 
von  der  Goltz,  Suomen  sotaretken  "järkisyistä"  seuraavaa:  "Oli 
kysymyksessä  pitää  aisoissa  Neuvosto- Venäjää,  joka  oli  Suomen 
kapinan  takana,  tehdä  tyhjäksi  jokainen  sen  vallan  laajennus,  estää 
sitä  muodostamasta  uutta  itärintamaa  .  .  .  Mutta  samalla  olisi  kysy- 
mys estää  Englannin  vaikutus  Venäjään.  Englantilaiset  olivat  otta- 
neet haltuunsa  jäistä  vapaan  Muurmanin  rannikon  ja  Muurmanin 
radan.  He  saattoivat  sieltä  käsin  painautua  Pietaria  vastaan,  ku- 
mota siellä  bolshevikien  valtiuden,  voittaa  omia  tarkotuksiaan  varten 
Kronstadtissa  olevan  venäläisen  laivaston,  joka  yhä  vielä  oli  entisten 
keisarillisten  johdossa  ja  joka  Pietarin  valtiaihin  nähden  oli  säilyttä- 
nyt kokonaan  itsenäisen  aseman,  ja  täten  maalla  ja  merellä  saada 
nousemaan  uuden  vaarallisen  vihollisen  idässä  .  .  .  Suomessa  sijaitse-' 
vat  saksalaiset  joukot  ja  laivat  muodostivat  Saksan  Itämeren-valtiu- 
den kulmakiven,  uhkasivat  Pietaria  ja  sivultapäin  Muurmanin  ra- 
taa, englantilaisten  hyökkäystietä  Venäjälle.  Päämäärä  oli  niin  suuri, 
että  hyvin  kannatti  sijoittaa  ja  jättää  sinne  vähäisiä  voimia." 

Ja  kuitenkin  Suomen  talonpojille,  jopa  pikkuporvaristollekin 
uskoteltiin,  että  saksalaiset  olivat  tulleet  pelkästään  ihmisystävälli- 
sissä tarkotuksissa!*) 

Saksalaisten  sotatoimet. 

Alunperin  oli  saksalaisten  joukkojen  maihinnousu  suunnitel- 
tu tapahtuvaksi  Raumalla  ja  siinä  tarkotuksessa  oli  jo  maaliskuun 
alkupuolella  miehitetty  Ahvenanmaan  saaret.    Sittemmin  muutettiin 

*)  Saksalaisten  avun  saapumisesta  ilmoittaa  m.  m.  kenraali  Mannerheim  joukoilleen 
Tampereella  huhtik.  8  p:nä  antamassaan  päiväkäskyssä  seuraavasti:  "Suomen  hallituksen 
pyynnöstä  on  joukko-osasto  Saksan  voittoisasta  ja  mahtavasta  armeijasta  noussut  maihin 
Hangossa  auttamaan  meitä  karkottamaan  maastamme  bolshevikit  ja  heidän  murhaajakop- 
lansa.  Olen  ^  vakuutettu,  että  se  aseveljeys,  joka  vastaisissa  taisteluissamme  solmitaan 
verellä,  on  lisäävä  sitä  ystävyyttä  ja  luottamusta,  jolla  Suomen  kansa  on  aina  katsonut 
Saksan  suureen  keisariin  ja  mahtavaan  kansaan  ....  Tervehtien  Saksan  urhokkaita 
sotureita  tervetulleiksi  Suomeen,  toivon,  että  jokainen  mies  Suomen  armeijassa  käytök- 
sellään osottaa,  että  hän  ymmärtää  sen  uhrin  suuruuden,  jonka  Saksan  jalo  kansa  kan- 
taa maallemme  aikana,  jolloin  joka  mies  tarvitaan  sen  oman  maan  sodassa."  ("Manner- 
heim", toim.  Y.  Koskelainen,  siv.  31-32.) 

sotasuunnitelmaa  niin,  että  joukot  laskettiin  maihin  Hangossa  huhti- 
kuun 3  p:nä.  Näin  oli  vihollinen  päässyt  punaisten  joukkojen  sel- 
käpuolelle samaan  aikaan,  kun  päällekarkaavia  lahtareita  vastaan 
käytiin  ankaraa  kamppailua  suunnilleen  linjalla  Pori — Tampere — 
Heinola — Viipuri. 

Saksalaiset  alkoivat  etenemisensä  Hangosta  nopeasti.  Tuotapikaa 
oli  vallotettu  suojaton  Hanko  ja  Tammisaari.  Pääjoukot  suuntasi- 
vat kulkunsa  suorinta  tietä  Helsinkiä  kohden,  mutta  sivustaa  suojele- 
maan lähetetty  joukko-osasto  kohtasi  Karjalla  punaisten  joukkojen 
ankaraa  vastarintaa.  Kaksi  päivää  kestäneiden  taistelujen  jälkeen 
saivat  saksalaiset  vihdoin  Karjan  rautatieaseman  haltuunsa  punais- 
ten perääntyessä  ylivoiman  edessä. 

Ennenkuin  saksalaiset  ryhtyivät  valloittamaan  Helsinkiä,  olivat 


Huopalahden  taisteluista.  Saksalaiset  etenevät  kivilouhosten  suojassa,  punaisten  tehdessä 

urhoollista  vastarintaa. 

he  tehneet  Helsingissä  olleen  venäläisen  laivaston  edustajien  kanssa 
sopimuksen,  että  se  tulevassa  hyökkäyksessä  pysyisi  puolueettomana 
ja  saisi  siitä  hyvästä  luvan  poistua  Kronstadtiin.  Täten  sai  saksa- 
lainen laivasto  tilaisuuden  meren  taholta  tukea  maan  puolelta  pää- 
kaupunkia vastaan  tehtävää  hyökkäystä,  jota  kiiruhdettiin  tarkotuk- 
sella  estää  punaiset  saamasta  puolustustaan  vahvistetuksi. 

Huhtikuun  10  p:nä  saapuivat  saksalaiset  joukot  Helsingin  linnoi- 
tusvyöhykkeen  alueelle.  Huhtikuun  11  p:nä  olivat  joukot  jo  Alber- 
gassa.    Punaiset  olivat  edullisissa  asemissa  ja  valmiina  vastaanotta- 

maan  saksalaiset  kylmällä  syleilyllä.  Mutta  silloin  ilmestyi  Ruotsin 
lähetystöön  kuuluva  ratsumestari  Ekström,  yrittäen  taivuttaa  punai- 
sia antaantumaan.  Lopuksi  saatiinkin  saksalaisten  kanssa  neuvot- 
telu. Saksalaiset  vaativat  antaantumista  ja  antoivat  punaisille  muka 
miettimisaikaa  kello  4:ään  asti  iltapäivällä,  jolloin  saksalaiset  alotta- 
vat  hyökkäyksen,  elleivät  punaiset  siihen  mennessä  olleet  antaan- 
tuneet.*) 

Punaiset  päättivät  hylätä  antaantumisen  ja  ottaa  kaupungista  niin 
korkean  hinnan  kuin  suinkin.  Ankara  taistelu  alkoi.  Veristen  ja 
vaivaloisten  ottelujen  jälkeen  saksalaiset  joukot  hyvin  hitaasti  eteni- 
vät.**) Askel  askeleelta  oli  punaisten  joukkojen  peräännyttävä  ja 
huhtikuun  12  p  :nä  iltapäivällä  olivat  saksalaiset  joukot  jo  Töölön 
sokeritehtaalla.  Mutta  vielä  ei  ollut  kaupunki  saksalaisten  hallussa. 
Punaiset  taistelivat  Suomen  lahtarien  ulkomaisia  liittolaisia  vastaan 
vielä  kaduillakin.  Sopimuksen  mukaisesti  pommitti  saksalainen  lai- 
vasto satamaa  ja  laski  joukkoja  maihin.  Huhtikuun  13  p:nä  vielä 
taisteltiin,  mutta  huhtikuun  14  p  :nä  oli  kaupunki  jo  täydellisesti  sak- 
salaisilla. Pääkaupungin  porvaristo,  joka  oli  ollut  työväenluokan 
rautaisen  kurin  alla  loukoissaan  tammikuun  27  päivästä  saakka,  us- 
kalsi nyt  astua  esiin  kukittaakseen  saksalaisvoittajat  ja  järjestääk- 
seen heille  mässäykset,  mutta  ennenkaikkea  ryhtyäkseen  tyydyttä- 
mään varsinkin  viimeisten  kahden  kuukauden  aikana  kasvanutta  kos- 
tonhimoaan. 

Saksalaiset  sotilaat  ja  sotaherrat  mielellään  antaantuivat  "veljei- 
lyyn"  Suomen  porvarien  ja  niiden  naikkosten  kanssa.  Kemuja  jär- 
jestettiin, irstailua  harjoitettiin,  teurastettiin  työläisiä,  ryövättiin,  va- 
rastettiin, hekumoitiin  ja  isänmaallisia  puheita  pidettiin.***) 

Saksalaisten  tehtävä  ei  päättynyt  Helsingin  valloitukseen.  Oli  es- 
tettävä punaisten  joukkojen  perääntyminen  itäänpäin.  Tässä  tarko- 
tuksessa  lähetettiin  joukkoja  valtaamaan  itäänpäin  johtavat  rautatiet. 
Brandensteinin  maihinnousu  joukot  olivat  marssineet  Loviisasta  Lah- 
den itäpuolelle,  miehittäen  viimein  Lahden  huhtik.  18  p:nä  ja  huhti- 
kuun 20  p:nä  päästen  Heinolan  luona  yhteyteen  suomalaisten  lah- 

*)  Ovela  temppu,  jolla  tahdottiin  synnyttää  hajaannusta  punaisten  keskuudessa.  Tar- 
kotuksena  oli  vain  ajan  voittaminen  hyökkäysjärj  estelyä  varten.  ''Niin  paljon  aikaa 
tarvitsin  joka  tapauksessa  hyökkäykseni  alkamiseen."  —  v.  d.  Goltz.  "Toimintani  Suo- 
messa", s.  91. 

**)  v.  d.  Goltz  myöntää  mainitussa  kirjassaan  ".  .  .  punaiset  vastustajat  osottautui- 
vat  tarkoiksi  ampujiksi." 

***)  Heti  Helsingin  vallotuksen  jälkeen  alettiin  myös  oikeistososialidemokraatteja 
houkutella  asettumaan  vallankumouksellisia  työläisiä  vastaan.  Niinpä  jo  v.  d.  Goltz 
ilmoitti  eräälle  sosialidemokraattiselle  sanomalehden  toimittajalle,  etteivät  saksalaiset  suin- 
kaan sotineet  hänen  puoluettaan  ( !)  vastaan,  koskapa  saksalaistenkin  riveissä  taisteli 
myös  paljon  sosialidemokraatteja.  —  v.  d.  Goltz,  mainittu  kirja,  s.  96. 

tarijoukkojen  ja  Mikkelissä  sijainneen  Mannerheimin  päämajan 
kanssa. 

Hyvinkään  ja  Riihimäen  tärkeät  rautatieristeykset  valloittivat 
saksalaiset  huhtik.  21  ja  22  p:nä  ja  26  p:nä  oli  Hämeenlinnakin 
saksalaisten  hallussa.  Huhtikuun  27  p  :nä  tunnustelivat  saksalaiset 
pääsyä  Tuulosta  ja  Hauhoa  kohti,  mutta  tulivat  lyödyiksi.  Punaiset 
joukot  olivat  perääntymismatkalla  itään  ja  raivasivat  raivokkaasti 
tietä  itselleen  auki.*)  Lahden  edustalle  saakka  pääsivät  punaiset  ja 
antaantuivat  epätoivon  vimmalla  taisteluun  saksalaisia  vastaan.  Apu- 
joukkoja saapui  saksalaisille,  mutta  heidän  asemansa  oli  epävarma 
punaisten  yrittäessä  toistamiseen  murtautua  itäänpäin  turvaan  uh- 
kaavalta verilöylyltä  ja  valkoisten  vankeudelta.  Vain  saksalaisten 
joukkojen  taidokkaat  sotaliikkeet  ja  punaisten  joukkojen  järjesty- 
mättömyys  ja  heidän  keskuudessaan  hyvään  vauhtiin  päässyt  la- 
maannus ja  epätoivo  estivät  läpimurtautumisen.  Huhtikuun  30  ja 
toukokuun  2  päivän  välisellä  ajalla  käydyt  taistelut  päättyivät  pu- 
naisten häviöön  saksalaisten  saadessa  suunnattoman  määrän  vankeja 
ja  ryöstösaalista.  Kaikkiaan  laskettiin  saadun  25,000  vankia,  40  tyk- 
kiä, 200  konekivääriä,  4,000  hevosta  ja  2  panssarijunaa. 

Saksalaiset  olivat  palauttaneet  lahtarikomennon  Etelä-Suomessa, 
estäneet  punaisten  joukkojen  siirtymisen  itään  ja  tekivät  mahdolli- 
seksi Viipurin  vallotuksen  huhtik.  28  ja  29  p  :nä.  Mutta  palkkioksi 
"suuresta  avustaan"  oli  Saksa  nyt  isäntänä  Suomessa.  Tsaarihalli- 
tuksen  asemasta  oli  saatu  uusi  vieraan  vallan  ruoska,  jonka  iskut  al- 
koivat pian  tuntua.  Mutta  kummitus,  kommunismin  kummitus,  jota 
saksalaiset  olivat  Suomeen  tulleet  kukistamaan,  ilmestyi  omaan  rak- 
kaaseen "Vaterlandiinkin."  Rintamilla  kohtasi  tappio  ja  keisarivalta 
romahti.  Työväki  yritti  nousta  Saksassakin,  mutta  ei  onnistunut. 
Joka  tapauksessa  Suomen  porvariston  tuki  lysähti  ja  saksalaisia 
joukkoja  saavuttiin  Suomestakin  hakemaan  laivalla,  jonka  mastossa 
liehui  jo  punainen  lippu.  Kiireesti  etsi  porvaristo  sentähden  tukea 
toisista  maista,  tällä  kertaa  maailmansodassa  voitolle  päässeiltä  en- 
tente-valloilta.  Tämä  porvariston  saastainen  antaantuminen  milloin 
yhden  milloin  toisen  vieraan  vallan  turviin  ei  suinkaan  ole  estänyt 
sitä  heittämästä  lokaa  Suomen  työläisten  silmille  sen  takia,  että  se 
oli  uskaltanut  ottaa  apua  Venäjän  työläisiltä  —  tosin  liian  vähäisessä 

*)  v.  d.  Goltz  kertoo  kirjassaan  "Toimintani  Suomessa"  s.  103:  "Yhä  uudelleen 
yrittivät  punaiset  ulvoen  kuin  tiikerit  murtautua  etelään^  yötä  päivää  .  .  Naisia  housut 
jalassa  etumaisina  riveissä,  paljon  venäläisiä  univormuja.  Asema  oli  äärimmäisen  va- 
kava. Näin  tuimasti  lienevät  tuskin  ranskalaisetkaan  hyökänneet  kuin  nämä  raakalai- 
suuden  uuden  evankeliumin  kiihkomieliset  kannattajat." 

määrässä,  valitettavasti  aivan  liian  vähäisessä  määrässä  ja  sittemmin 
Saksan  ja  Venäjän  välisen  sopimuksen  takia  se  kävi  kokonaan  mah- 
dottomaksi. 

Ruotsin  apu. 

Suuret  avuntoiveet  Suomen  porvaristolla  oli  lähimpään  naapu- 
riin, Ruotsiin,  nähden.  Aseita  ja  ampumatarpeita  olikin  sieltä  hil- 
jalleen kuljetettu  jo  syksyllä  ja  varsinkin  talvella.  Mutta  vaikutta- 
vampaa apua  oltiin  vailla  ja  avunpyyntöjä  ja  lähettejä  lähetettiin 
tuon  tuostakin.  Poliittinen  tilanne  ja  vasemmistososialistien  ponteva 
esiintyminen  esti  Brantingin  "liberaalisen"  hallituksen  virallisesti  se- 
kaantumasta ja  lähettämästä  joukkoja.  Tosin  Ahvenanmaalle  oli  lä- 
hetetty joku  laiva  ja  vähäisiä  joukkoja,  mutta  saivat  nekin  myöhem- 
min väistyä  saksalaisten  tieltä. 

Yksityisiä  avunantajia  ilmaantui  sensijaan  Ruotsistakin  melko 
runsaasti.  Useat  armeijan  upseerit,  joita  kannusti  Kaarle  XII  :n 
aikuiset  sotaretket,  erosivat  muodollisesti  Ruotsin  armeijasta  ja  siir- 
tyivät Suomeen  Mannerheimin  palvelukseen.  Tämän  lisäksi  värvät- 
tiin mitä  epäilyttävimmistä  aineksista  miehiä  n.  s.  Ruotsin  Brigaadiin 
(Mustaan  brigaadiin),  johon  sen  Suomessa  ollessa  lienee  kuulunut 
lähemmäs  600  miestä. 

Minkälaisista  aineksista  muodostui  tämä  "sivistyksen"  puolesta 
taistelemaan  lähtenyt  brigaadi  selvenee  Ture  Nermanin  pienestä  kir- 
jasesta "Svarta  Brigaden".  Sen  mukaan  oli  brigaadissa  vain  hyvin 
vähäinen  määrä  miehiä,  jotka  olivat  enemmän  tai  vähemmän  vakuu- 
tettuja, että  he  palvelevat  muka  vapauden  ja  kulttuurin  asiaa.  Suu- 
rempi määrä  oli  ammattisotilaita,  joilla  ei  ollut  minkäänlaista  aatteel- 
lista vaikutusta.  Moraalisesti  vielä  alhaisempi  oli  kolmas  ryhmä, 
joka  värväytyi  brigaadiin  puhtaasti  taloudellisista  syistä.  Miehet 
möivät  itsensä  murhaajiksi  ja  pyöveleiksi.  Noin  100 — 200  värväy- 
tynyttä muodostui  sellaisista  miehistä,  joilla  erinäisten  rötösten  takia 
maa  alkoi  polttaa  jalkojen  alla  Ruotsissa. 

Suomessa  täyttivät  ruotsalaiset  lahtarin  paikan  siinä  kuin  suoma- 
lainenkin lahtari.  Heidän  toimintansa  rajoittui  etupäässä  sotatoimiin 
Satakunnassa,  Heinolan  rintamalla  ja  avunantoon  Tampereen  vallo- 
tuksessa. 

Kieltämättä  oli  Ruotsin  apu  Suomen  porvaristolle  hyvään  tarpee- 
seen ja  tuotti  taisteleville  punakaartilaisille  suurta  häiriötä.  Vieras 
apu,  olipa  se  kuinka  pientä  tahansa,  kelpaa  kyllä  porvaristolle.*) 

*)  Tanskasta,  Norjasta  ja  Ruotsista  läksi  myös  muutamia  upseereita  valkoisten  avuksi 
ja  huomattavan  avun  saivat  valkoiset  myös  näistä  maista  lähetetyistä  ambulansseista. 

Porvaristo  oli  päättänyt  voittaa,  maksoi  mitä  tahansa.  Ja  varsin 
pieni  ei  ollutkaan  lasku,  jonka  Ruotsin  ja  Saksan  auttajat  esittivät. 
Mutta  olihan  porvariston  valta,  kapitalistinen  järjestelmä  Suomessa 
pelastettu.  Kukapa  muu  silloin  laskut  maksaa  kuin  työväenluokka, 
jonka  riiston  kustannuksella,  kaikki  kuitataan.  Siksipä  työväenluokka 
joutuikin  entistä  lujempiin  pihteihin.  Se  muutettiin  pariasluokaksi, 
jolla  ei  ollut  muuta  oikeutta  kuin  raataa  nälkäpalkalla.  Mutta  riisto 
kasvattaa  uusia  "punikkeja"  lahdattujen  tilalle.  Työväenluokan  ku- 
moushenki  elpyy,  kasvaa  ja  voimistuu  ja  uudelleen  joudutaan  val- 
lankumouksen tielle.  Mutta  Suomen  työväenluokka  on  silloin  koke- 
neempi ja  viisaampi  kuin  vuonna  1918. 


Saksalaisten  hyökkäys  Helsinkiin 

Puolustuksen  järjcstämin en . 

Kun  tuli  tiedoksi  saksalaisten  maihinnousu  Hangossa  lähetettiin 
Helsingistä  kaikki  mahdolliset  joukot,  yksin  työkomppaniakin,  otta- 
maan vieraan  maan  sotajoukkoja  vastaan.  Komppanioitten  jätteet 
yhdistettiin  ja  muodostettiin  uusia  komppanioita.  Monen  komppa- 
nian miehistä  oli  suuri  osa  kaatunut  ja  osa  oli  Helsingissä  ruvennut 
miliisiksi  tai  ryhtynyt  muihin  tehtäviin.  Miliisillä  olikin  kova  työ 
estäessään  rikollisia  aineksia,  jotka  yrittivät  tehdä  kolttosia  vallanku- 
mouksen nimeen.  Kaupungissa  oli  saksalaisia  vastaan  lähettää  myös 
joitakin  rintamakomppanioita,  joita  oli  siirretty  toisilta  rintamilta. 

Saksalaisten  eteneminen  Hangosta  tapahtui  nopeasti  ja  siksi  niitä 
vastaan  tarvittiin  kiireellisesti  voimia.  Saksalaiset  olivat  jo  Karjalla, 
kun  tämän  kirjoittaja  joukkoineen  lähti  Helsingistä.  Pääsimme  tais- 
teluun osalliseksi  Albergassa  venäläisten  rakennuttamissa  juoksuhau- 
doissa. Taistelu  oli  tuimaa.  Kaikkialla  nähtiin  saksalaisia  mitä  mo- 
ninaisimmilla taisteluvälineillä  varustettuna.  Punaisten  puolella  oli 
mieliala  masentunut.  Jokainen  tunsi  saksalaisten  sotataidon.  Tie- 
toisempia työläisiä  taistelu  saksalaisia  vastaan  sentään  innosti.  Jokai- 
nen tiesi,  että  ei  auta  antaantua  ilman  taistelua. 

Albergassa  rintama  pysyi  jonkun  aikaa  paikoillaan,  sillä  puolus- 
tuspaikat  olivat  hyvät.  Saksalaisten  tehtyä  saartoliikkeen,  täytyi  pu- 
naisten kuitenkin  perääntyä.    Sanottiin  oikean  siiven  miesten  poistu- 

neen  ketjusta  ja  vihollisen  etenevän  Oulunkylää  kohti.  Merenran- 
nasta Albergaan  pysyi  ketju  paikallaan  pitkän  aikaa,  mutta  kun  sit- 
ten peräännyttiin,  pääsi  sekasorto  valtaan.  Huopalahdessa  asetuttiin 
uusiin  asemiin.  Huopalahden  kallioilla  jouduimme  otteluun.  Olim- 
me heitä  väijymässä  ja  pääsimme  salaa  ampumaan  kuularuiskuilla, 
kivääreillä  ja  tykeillä.  Saksalaiset  pysähtyivät  kärsittyään  huomat- 
tavaa mieshukkaa.  Rintama  oli  paikallaan  perjantai-,  huhtik.  12  p  :n 
aamuun  asti.  Huopalahden  pelloilla  alkoi  uusi  taistelu,  mutta  saksa- 
laiset työnnettiin  takasin.  Takaa-ajoon  emme  voineet  ryhtyä,  sillä 
siihen  ei  ollut  määräystä.    Tarkotushan  olikin  vain  puolustaa. 

Torstain  ja  perjantain  välisenä  yönä  olivat  saksalaiset  kuljetta- 
neet joukkojaan  Oulunkylään  ja  Vanhaankaupunkiin,  joten  perjan- 
tai-aamuna  Helsinki  oli  piirityksessä.  Huopalahden  suunnalla  pat- 
rullimme teki  koko  yön  tiedusteluja,  ottaen  selvää  vihollisen  aiko- 
muksista, ettei  se  päässyt  yllättäen  hyökkäämään.  Pakolais  joukot 
siirrettiin  Töölön  entisiin  venäläisiin  kasarmeihin  ja  Turun  kasar- 
miin Heikinkadun  varrella.  Meidän  osastomme  pääsi  syömään  Työ- 
väentalolle. Siellä  saimme  määräyksen  asettaa  viisi  vastamuodostet- 
tua naiskomppaniaa  aseisiin  ja  suorittamaan  kaupungilla  vahtipalve- 
lusta, sillä  piilopaikoissaan  olleet  lahtarit  alkoivat  ampua  kadulla 
olevia  punaisia.  Viisikymmentäneljä  miestä  pantiin  naisille  opasta- 
jiksi ja  naiset  muodostivat  patrulleja  ympäri  koko  kaupungin.  He 
pitivät  vahtia  koko  yön  aamuun  asti,  jolloin  heidät  kutsuttiin  pois. 
Lahtarit  olivat  alottaneet  ampumisen  Vladimirinkadulla.  Kruunu- 
haasta kuului  samaa.  Tällöin  ei  pidetty  viisaana  pitää  naisia  kaduilla, 
koska  heiltä  puuttui  kokemus  tämäntapaiseen  sodankäyntiin.  Naisten 
tilalle  pantiin  nyt  miehiä  kaduille  vahtiin. 

Työväentalolla  ilmoitettiin  naiskomppanialle,  että  heitä  täytyy 
opettaa  ja  vasta  sitten  viedä  taisteluun.  Monet  naiset  vaativat  tilai- 
suutta päästä  taisteluun,  sillä  he  olivat  menettäneet  omaisiaan,  vel- 
jiään, sulhasiaan  ja  tovereitaan  ja  se  velvoitti  heitä  uhraamaan  itsen- 
sä yhteisen  asian  hyväksi.  Kohta  olikin  apu  tarpeen.  Naisille  hom- 
mattiin opettajat  ja  päälliköt. 

Lähdimme  patrulliksi  Huopalahden  ja  Töölön  väliselle  tielle. 
Kuljimme  tietä  pitkin  ja  teimme  tiedustelua  tien  sivulle  metsiin. 
Yöllä  olivat  saksalaiset  nuotiolla.  Joka  puolen  tunnin  perästä  an- 
noimme havainnoistamme  tiedon  päämajaan.  Suurempaa  liikehti- 
mistä emme  havainneet,  ennenkuin  aamulla  vähää  ennen  heidän 
hyökkäyksensä  alkua.    Kaikki  punaisten  voimat  komennettiin  silloin 

ketjuun.  Rivit  olivat  tiiviit  ja  varaväkeä  oli  myös  saatavana.  Näytti 
siltä,  että  pidämme  puolemme,  emmekä  tule  antamaan  Helsinkiä  sak- 
salaisille, ellei  heillä  ole  suurta  ylivoimaa. 

Taistelu  pääkaupungin  omistamisesta. 

Taistelu  Helsingistä  alkoi.  Järjestely  oli  tehty  punaisten  puolella 
niin  hyvin  kuin  oli  mahdollista. 

Jouduimme  ketjuun  Seurasaaren  kohdalla.  Osastomme  ulottui 
rannasta  Ukkokodin  mäkeen.  Kalliolle  asetuimme  hyvään  puolustus- 
paikkaan.  Toisella  puolella  lahtea  näimme  komeita  saksalaisia  meri- 
sotilaita.   Kohdistimme  tulen  heitä  vastaan  ja  saimme  heidät  hiljai- 


Saksalaisten  pommituksen  tuhoja  Helsingissä. 


siksi.  Tikanmäeltä  käsin  kuului  ammuntaa.  Siellä  olivat  saksalai- 
set. Panimme  lähetit  liikkeelle.  He  palasivat  ilmoittaen  oltavan 
saksalaisten  ketjun  saartamina.  Tuli  pulmallinen  kysymys.  Antautua- 
ko tai  koettaa  tunkeutua  ketjun  läpi.  Otaksuimme,  että  he  eivät  ole 
selvillä  maanmuodostuman  ja  metsän  takia,  että  olimme  jääneet  poh- 
jukkaan. Siksi  päätimme  meren  rantaa  pitkin  hiipiä  Tilkan  tien- 
risteykseen ja  rynnätä  saksalaisten  ketjun  läpi.  Saksalaisia  oli  Til- 
kan tienristeyksessä  kuularuiskuineen.  Teimme  ryntäyksen  ja  pää- 
simme ulos,  mutta  toinen  puoli  joukostamme  oli  jäänyt  saksalaisten 
kuularuiskun  uhriksi. 

Pääsimme  Töölöön  omien  joukkojemme  pariin.  Siihen  mennessä 
olivat  joukkomme  asettuneet  uuteen  ketjuun.  Kaikki  harhailevat 
punaiset  järjestettiin  uudelleen  puolustukseen.    Hiljalleen  perään- 

nyimme  ja  melkein  huomaamatta  olimme  joutuneet  jo  kaupunkiin. 
Nyt  alkoi  kaduilla  taistelu.  Se  oli  saksalaisille  vaikeampaa.  Hyvillä 
sotaneuvoillaan  he  pellolla  ja  metsissä  kykenivät  lyömään  punaiset, 
mutta  kadulla  taisteleminen  tuotti  heille  vastusta.  Saatuaan  avuksi 
hirvittäviä  sotakoneitaan  kykenivät  he  lannistamaan  kuitenkin  pu- 
naisten joukot.  Panssariautommekaan  eivät  voineet  heille  paljon  mi- 
tään. Iltaan  mennessä  jouduimme  jo  keskikaupungille.  Turun  ka- 
sarmin luona  oli  kiivaita  taisteluita,  samoin  Heikinkadulla  ja  Heikin 
puistossa.  Töölössä  ja  kaupungilla  oleville  joukoille  annettiin  pe- 
rääntymiskäsky.  Peräännyttiin  Pitkällesillalle,  jolle  rakennettiin 
barrikaadeja. 

Saksalaiset  yrittivät  hyökätä  yli  sillan,  mutta  heidät  lyötiin  aina 
takasin.   Viimein  keksivät  he  keinon.    Vangiksi  saaneista  punakaar- 


tilaisista ja  työläisistä  rakensivat  he  suojuksia  tai  marssittivat  van- 
keja edellään,  koettaen  niiden  suojassa  kulkea  sillan  yli  Tämä  syn- 
nytti hämminkiä  punaisten  puolella. 

Työväentalolta,  Kallion  kansakoululta  ja  kaikista  punaisten  pai- 
koista valmistettiin  poislähtöä  Helsingistä.  Siksi  koetettiin  pitää 
puolia  ja  hävittää  ne  sotavälineet,  mitä  ei  voitu  viedä  mukana.  Har- 
taasti odotettiin  myös  apuvoimia.  Niitä  kai  olikin  yrittänyt  tulla, 
mutta  tulo  oli  käynyt  mahdottomaksi.  Omin  voimin  täytyi  siis  hin- 
nalla millä  hyvänsä  puolustautua.  Päätettiin  ampua,  mutta  mahdol- 
lisen tarkasti  yli  vanki  joukon.  Kuularuiskut,  jotka  oli  asetettu  Pit- 
känsillan vieressä  oleviin  taloihin,  alkoivat  syöstä  kuulia  sillalle 
tunkeutuneita  saksalaisia  kohti.    Suuri  joukko  ihmisiä  kaatui  yhteen 

läjään.  Siinä  meni  saksalaisia  ja  omia.  Saksalaiset  olivat  myös  am- 
puneet vankeja,  mutta  suurin  osa  suureksi  suruksi  kaatui  punaisten 
kuulista.  Saksalaiset  olivat  onnistuneet  pirullisessa  tarkotuksessaan, 
mutta  sillan  yli  he  eivät  niin  vain  päässeet. 

Eläintarhan  ja  Vesilinnan  mäellä  saksalaiset  etenivät  aina  Söör- 
näisten  kaduille  asti,  tullen  pitkin  Linjoja  Itäiselle  Viertotielle.  Nyt 
alkoi  rynnistys.  Piti  hyökättämän  ulos  kaupungista.  Mitään  johtoa 
ei  enää  ollut.  Ei  päälliköitä  eikä  neuvonantajia.  Toiset  päälliköistä 
olivat  lopettaneet  päivänsä  välttyäkseen  lahtarien  rääkkäyksiltä.  Toi- 
set joutuivat  lahtarien  vangeiksi,  toisia  oli  kaatunut.  Työkomppanian 
päällikkö  oli  kuitenkin  järjestänyt  uloshyökkäystä,  vaikkakaan  siinä 
ei  onnistuttu.  Tie  tosin  saatiin  raivatuksi  auki.  Hermannissa  tuhoa 
tekevät  saksalaiset  joutuivat  perääntymään  ja  me  seurasimme  heitä 
nopeasti.  Hyökkäystä  emme  jatkaneet,  sillä  saimme  kaupungissa 
olevilta  määräyksen  pysähtyä.  Saksalaisten  oli  luultu  kaikkialla  pe- 
rääntyvän. Selitettiin  saksalaisten  voimat  niin  pieniksi,  että  ne  eivät 
voikaan  vallottaa  kaupunkia.  Koko  yön  riehui  taistelu  hurjalla  vauh- 
dilla. Helsingin  naiskomppaniat  saivat  nyt  myös  tottua  taisteluun. 
Ne  oli  lähetetty  Vesilinnan  mäkeen,  missä  kävi  kiivas  taistelu.  Niiden 
sanotaan  taistelleen  urhokkaasti,  kuolemaa  pelkäämättä. 

Oltiin  jännittyneitä  mitä  lauantai  tuo  tullessaan.  Jokaisella  alkoi 
olla  vain  tappio  mielessä,  joskin  oli  olemassa  toivo  päästä  pois  saksa- 
laisten piirityksestä. 

Antaantuminen. 

Lauantai-aamuna  sai  taistelu  uuden  vauhdin.  Ratkaisu  näytti  lä- 
henevän. Huomattuaan  olevansa  lujilla  Helsingin  vallotuksessa,  tar- 
josivat saksalaiset  rauhanehtoja.  Rauhanneuvotteluihin  lähetettiin- 
kin  edustajat.  Vihollisen  alueelle  jouduttuaan  sidottiin  heiltä  silmät 
ja  kuljetettiin  saksalaisten  esikuntaan,  joka  oli  silloin  Töölön  sokeri- 
tehtaalla. 

Lähetit  toivat  vastauksen,  joka  oli  saksan-  ja  suomenkielellä. 
Siinä  vaadittiin  antaantumaan  ja  luovuttamaan  kaikki  punakaartin 
päälliköt,  toiset  pääsisivät  muka  vapaaksi.  Ei  suostuttu  tähän,  sillä 
katsottiin,  että  punakaartissa  ovat  kaikki  saman  arvoisia,  päälliköt 
on  valittu  omista  joukoista.  Kun  rauhanehtoihin  ei  suostuttu,  niin 
määräajan  kuluttua  alkoi  taistelu  jälleen  entistä  lujempana.  Silta- 
saari joutui  kovan  pommituksen  alaiseksi.  Siihen  kohdistettiin  tuli 
monelta  suunnalta.   Yhtäkkiä  ilmestyi  saksalainen  laivasto  Kruunun- 


HISTORIAA  JA  MUISTELMIA 


181 


vuoren  selälle  ja  sieltä  alettiin  pommittaa  kaupunkia.  Sieltä  ehdotet- 
tiin myös  neuvotteluja.  Helsingin  miliisipäällikkö  Nyquist  ja  joku 
komisari  ja  yksi  punakaartilainen  menivät  neuvotteluihin.  He  toi- 
vat ehdot,  jotka  sisälsivät: 

Saksalaiset  ottavat  vallan  käsiinsä,  riisuvat  aseista  punaiset  ja 
valkoiset.  Ketään  ei  rangaista,  mutta  uusiin  levottomuuksiin  osalli- 
set joutuvat  saksalaisen  sotaoikeuden  tuomittaviksi.  Jokaisen  on 
vietävä  aseensa  Pitkällesillalle  ja  sieltä  pääsee  vapaaksi.  Tunnin  ku- 
luttua on  antaannuttava  tai  saksalainen  laivasto  alottaa  pommituksen. 

Irmari  Rantamala  luki  ehdot  ja  punaiset  päättivät  antaantua,  kos- 


Punaisten  viimeinen  katusulku  Pitkälläsillalla.  Sitkeästi  puolustivat  punaiset  työläisten 
kaupunginosaa,  Söörnäisiä,  joka  vasta  viimeisenä  antaantui  saksalaisten  ja  suomalaisten 

lahtarien  armoille. 


ka  ei  ollut  enää  toiveita  päästä  ryntäämään  ulos  kaupungista.  Ran- 
tamala vakuutti,  että  saksalaisten  lupauksiin  ei  ole  luottamista,  he 
voivat  tehdä  mitä  tahansa.  Valkoisten  puolella  on  tehty  sodan  aikana 
hirvittäviä  tekoja  ja  niin  tullaan  edelleenkin  tekemään.  Parasta, 
että  jokainen  koettaa  tehdä  parhaansa.  Hän  rohkaisi  joukkoja  ja 
kehoitti  ottamaan  kaiken  vastaan  tyynesti,  niin  raskasta  kuin  se 
onkin.  Ylivoiman  edessä  emme  voi  mitään.  Mikään  hävitys  ei  meitä 
hyödytä,  eikä  se  kuulu  meille. 

Talojen  katoille  alkoi  nousta  valkoisia  vaatteita,  mutta  siitä  huoli- 
matta alkoi  laivasto  pommittaa  ja  useita  taloja  syttyi  tuleen,  m.  m. 
Työväentalo.   Palokunta  riensi  sitä  sammuttamaan,  mutta  lahtarit 

estivät  sen.  Niin  sortui  komea  Helsingin  Työväentalo,  jossa  päivällä 
punainen  lippu,  yöllä  punainen  valo  osotti  luokkataistelun  olevan 
käynnissä. 

Kauhea  aika  alkoi  Helsingin  työläisille.  Suurissa  riveissä  kulje- 
tettiin heitä  vankileireille  ja  lahtauspaikoille.  Sopimus  ei  merkinnyt 
mitään,  saksalaiset  sillä  vain  halusivat  säästää  omia  joukkojaan.  Ne 
punaiset,  jotka  veivät  aseensa,  otettiin  vangiksi  ja  lähetettiin  pidätys- 
paikoille,  kouluille,  Europa-laivaan,  tai  Katajanokan  kasarmiin. 

V.  Koski. 


Kosketuksissa  saksalaisten  kanssa 

Huhtikuun  loppupuolella  saimme  Pyhtään  kirkonkylässä  sijaitse- 
vaan esikuntaan  Loviisasta  tiedon,  että  saksalaiset  ovat  nousseet  mai- 
hin ja  että  Loviisan  punakaarti  perääntyy.  Soitimme  Kotkaan  patal- 
joonan esikuntaan.  Sieltä  vastattiin  lyhyesti :  "Älkää  hosuko,  eivät 
ne  ole  kuin  Suursaaresta  pakenevia  kalastajia." 

Oliko  tämä  tietämättömyyttä,  vai  oliko  joukkoomme  tullut  juu- 
daksia?  Loviisalaisia  alkoi  saapua  joukottain  vahvistaen  tiedon  sak- 
salaisten saapumisesta.  Läksin  silloin  ratsain  erään  toverini  kanssa 
omin  silmin  ottamaan  selvää  miten  on  asian  laita.  Emme  ehtineet 
montakaan  kilometriä  ratsastaa,  kun  metsätiellä  tien  käänteessä  tulla 
tupsahti  saksalainen  moottoripyörä  joukkue  aivan  vastaamme.  Se  oli 
hämmästys  sekä  meille  että  heille.  Käänsimme  hevosemme  ja  karau- 
timme sen  minkä  käpälistä  lähti.  Samassa  alkoivat  saksalaisten  ke- 
vyet konekiväärit  toimia  ja  kuulat  vihelsivät  korvissamme.  Onneksi 
oli  tie  metsäistä  ja  mutkikasta  ja  siksi  vältyimme  kuulilta. 

Saavuttuamme  ensimäisen  talon  kohdalle  Loviisasta  päin  Pyh- 
tään kirkonkylään  mennessä,  kaatui  hevoseni  ja  toverini  hevonen 
kompastui  minun  kaatuneeseen  hevoseeni.  Jäin  jalastani  kuolin- 
kamppailussa  potkivan  hevosen  alle  jääneeseen  satulan jalustimeen. 

Saksalaiset  lakkasivat  ampumasta,  toivoen  saavansa  elävän  puni- 
kin. Laskeutuivat  noin  10 — 15  metrin  päässä  minusta  pyöriltään. 
Silloin  sain  nykäistyä  jalkani  hevosen  alta  ja  tuossa  tuokiossa  hyp- 
päsin talon  nurkan  taakse.  Talon  suojassa  läksin  juoksemaan  kar- 
kuun.  Se  oli  saksalaisille  pettymys. 

Jälestäpäin,  kun  valtasimme  uudelleen  yllämainitut  paikat,  sain 

kuulla,  että  he  olivat  yrittäneet  ampua  perääni  ja  siinä  touhussa  haa- 
voittaneet pahasti  omaa  miestään.  Talo,  jonka  suojissa  olin  päässyt 
pakenemaan,  oli  saanut  kuularyöpyn  seiniinsä  ja  talon  palvelija  oli 
kuulista  haavoittunut. 

Silläaikaa  perääntyivät  joukkomme  kohti  Kyminlinnaa.  Perään- 
tymisestä vastuu  ja  syy  langennee  Kotkan  päällystölle,  joka  ei  anta- 
nut apua  silloin,  kun  sitä  pyysimme.  Jos  Pyhtään  kirkonmäelle  olisi 
ollut  edes  yksi  ruisku,  eivät  saksalaiset  olisi  päässeet  yli  Kymijoen. 
Sen  lisäksi  olisimme  voineet  tuhota  heidän  selkäpuolella  Kymin  joen 
toisessa  haarassa  olevan  sillan.    Se  olisi  ollut  helppo  suorittaa. 

Peräännyttyämme  Kyminlinnaan  järjestettiin  kiireellisesti  puo- 
lustus. Saksalaiset  tekivät  kiivaita  hyökkäyksiä  saadakseen  linnoi- 
tuksen haltuunsa.  Se  ei  heille  kuitenkaan  onnistunut,  vaan  pakotim- 
me heidät  perääntymään  hyvin  onnistuneen  manöveerauksemme  joh- 
dosta aina  Ahvenkoskelle  saakka.  Sinne  muodostui  Suomen  luokka- 
sodan viimeinen  rintama,  joka  murtui  vasta  toukokuun  4  p:nä  1918, 
kello  6  illalla. 

E.  Leino. 


Viipurin  vankileirin   soittokunta.   Johtaja   Hugo   Rahkonen,  säh- 
köttäjä,  istuu  pianon  ääressä. 

Makelon  luodot,  nähtyinä  Porkkalan  majakasta,  äärimmäinen  ja  viimeinen  saari  vasem- 
malla on  Makelon  linnoitus. 

Makelon  linnoituksen  vaiheet 

Luokkasodan  oltua  joitakin  viikkoja  täydessä  käynnissä  oli  Hel- 
singissä paljon  tehtäviä  tarjolla.  Rintamille  pohjoiseen,  Keski-Suo- 
meen  ja  Karjalaan  vietiin  komppania  komppanian  perästä.  Miehiä 
tarvittiin  joka  puolella.  Pataljoonia  muodostettiin  toisensa  jälkeen, 
mutta  aina  oli  uusia  pyrkijöitä.  Muodostettiin  jo  rykmenttejäkin  ja 
erikoisjoukkoihin,  kuten  tykistöväkeen  ja  kuularuiskukomppanioihin, 
oli  runsaasti  tulijoita.  Pakkomobilisointia  ei  vielä  tarvittu.  Innos- 
tusta riitti.    Voittoon  luotettiin.    Olihan  aatteemme  oikea. 

Ylin  päällystö  antoi  komppaniallemme  valintaoikeuden  kolmeen 
tehtävään  nähden.  Joko  lähteä  osalliseksi  suunniteltuun  kiertoliik- 
keeseen Muurmanille,  Siperiaan  viljaa  noutamaan  lähtevän  junan 
vartijaksi,  tai  Mac  Elliot  nimisen  saarilinnoituksen  vartijaksi.  Nuo- 
remmat punakaartilaiset  kannattivat  lähtöä  kahteen  edelliseen,  mutta 
vanhemmat  perheelliset,  jotka  halusivat  käydä  joskus  kotiväkeä 
tapaamassa,  vastustivat  pitempää  reisua.  Niin  valittiin  "Makelo", 
kuten  Mac  Elliotia  yleisemmin  kutsuttiin.  Arvelimme,  että  saisihan 
sielläkin  olla  lahtarien  läheisyydessä,  sillä  olihan  koko  rannikko- 
alueen saaristo,  jonne  he  olivat  Kirkkonummelta  vetäytyneet,  heidän 
hallussaan. 

Maaliskuun  2  p  :nä  kokoontui  komppaniamme  Katajanokan  laitu- 
rille, jossa  meitä  odotti  "Silatch"  niminen  venäläinen  jäänmurtaja. 
Sama  laiva  sai  myöhemmin  valkoisilta  nimen  "Ilmarinen",  kun  se 
muun  "sotasaaliin"  mukana  joutui  heidän  haltuunsa.  Autot  kuljetti- 
vat punakaartin  muonituskomitean  lähettämiä  eväitä  laivaan  suuren 

määrän,  ettei  poikien  tarvitsisi  nälissään  olla  aavan  meren  keskellä. 

Ennen  pimeän  tuloa  laskimme  Makelon  satamalaituriin.  Tätä 
linnoitusta  sanottiin  varusteittensa  puolesta  vahvimmaksi  mitä  Rää- 
velin  ent.  linnoitusalueeseen  kuului.  Venäjän  hallitus  oli  uhrannut 
kymmeniä  miljoonia  ruplia  tämän  kalliosaaren  linnoittamiseen.  Nyt 
kaikki  varusteet  luovutettiin  haltuumme.  Saari  oli  mitä  huolellisim- 
min varustettu  ja  kaikin  puolin  uudenaikaisessa  kunnossa.  Saisi  siinä 
lahtari  tehdä  toisenkin  yrityksen  valloittaakseen  sen  punakaarti- 
laisilta. 

Satamalaituriin  saattoi  tulla  suurinkin  panssarilaiva,  sillä  aivan 
laiturin  vieressä  oli  syvyyttä  40  metriä  ja  saaren  eteläkärjestä  oli 
avomerelle  vain  muutama  sata  metriä.  Saimme  tämän  johdosta  olla 
toivossa  saksalaistenkin  "vierailusta".  Ei  siinä  hermostuttu,  vaan 
tuumailimme,  että  jos  tulevat,  niin  osaammehan  mekin  ampua,  kun 
kerran  on  hyvät  "pyssyt".  Ja  olihan  niissä  "pyssyissä"  kokoa.  Ne 
olivat  11-tuumaisia  tykkejä,  jotka  olivat  rakennetut  monen  metrin 
vahvuisille  sementtijalustoille.  Kauemmaksi  näkyi  vain  pyöreä  pans- 
saritorni,  josta  esiin  pistivät  hirveät  tykinpiiput.  Tykkejä  saattoi 
kääntää  mihin  suuntaan  tahansa.  Niiden  kantovoima  laskettiin  32 
kilometriksi.  Ei  ollut  ammuskaan  pieni.  Sadoissa  kiloissa  voi  sen- 
kin painon  laskea,  mutta  helposti  saatiin  ne  ulos  tykkien  alla  olevista 
varastohuoneista.  Kaikki  kävi  koneellisesti,  mutta  miesvoimallakin 
olisi  laitteita  voitu  käyttää,  jos  vihollinen  olisi  onnistunut  tuhoamaan 
sähkövoima-aseman.  Näitä  suurtykkejä  oli  meillä  4,  lisäksi  oli  3 
tykkiä  lentokoneiden  ammuntaa  varten.  Suurempien,  14-tuumaisten, 
tykkien  paikoilleen  asettaminen  oli  vielä  kesken  ja  kesken  se  tuli 
jäämäänkin. 

Tykistöä  meillä  oli  niin  paljon  kuin  arvelimme  tarvitsevammekin. 
Tykistötaistelua  ei  ollut  odotettavissakaan  muualta,  kuin  ehkä  Sak- 
san laivaston  taholta.  Se  olikin  jo  Turun  ja  Ahvenanmaan  saaris- 
tossa lahtareita  avustamassa.  Pienemmät  maihinnousuyritykset  arve- 
limme voivamme  torjua  monilukuisilla  kuularuiskuillamme. 

Helppoa  oli  järjestää  tehokas  vartiointi  saarella,  joka  ei  ollut 
kuin  suunnilleen  kilometrin  pituinen  ja  puolen  levyinen.  Vartioin- 
nissa ei  jouduttu  miehistöä  liiaksi  rasittamaan.  Asunto-olot  olivat 
hyvät,  huoneita  oli  runsaasti.  Komppaniamme  käsitti  5  plutoonaa, 
mutta  sittemmin  lisättiin  joukkojen  lukua  erikoisella  kuularuisku-  ja 
teknillisellä  joukkueella.  Sairaanhoidosta  huolehti  välskäri.  Esikun- 
nan välityksellä  saimme  lisäksi  4  ohjaajaa  tykistö-  ja  kuularuisku- 

osastolle.  Tykistöohjaaja  oli  venäläinen,  kuularuiskuopettajat  viro- 
laisia. Teknillisen  osaston  miehet  laittoivat  sähkö-  ja  puhelinjohdot 
kuntoon  sekä  korjasivat  kaikki  moottorit  ja  koneet.  Saaresta  johti 
puhelinkaapeli  Rääveliin,  Viaporin  kautta  Helsinkiin  ja  kolmas  johto 
Masabyn  puhelinasemalle,  jonka  kautta  varsinaisesti  olimme  yhtey- 
dessä Helsingin  esikunnan  kanssa.  Saarella  oli  myös  täydellinen 
apteekki  sekä  sairaala.  Lisäksi  oli  kirkko  Venäjän  vallan  peruina. 
Kirkossa  oli  pitkät  penkit  ja  pöydät,  sillä  sitä  oli  käytetty  myös  ruo- 
kasalina. Keittiö  sijaitsi  samassa  rakennuksessa  kuin  kirkko.  Ulkoa- 
päin ei  rakennusta  olisi  kirkoksi  arvannut  muusta  kuin  katolla  ole- 
vasta rististä  ja  sisällä  nurkassa  olevista  jumalankuvista. 

Tykkipatterin  alla,  syvällä  kallion  sisässä,  kulki  pitkät  käytävät, 
jotka  paikoin  laajenivat  suuriksi  ammusvarastohuoneiksi.  Siellä  oli 
ruutipusseja  niinkuin  halkoja  pinossa,  samoin  kranaatteja  ja  shrap- 
nelleja.  Oli  myös  benziiniä,  nitoglyseriniä  ja  pyrokselinia.  Saarella 
oli  myös  kapearaiteinen  rautatie,  vaunut  ja  kolme  veturia.  Myös 
voimakas  moottorivene  oli  käytettävissä. 

Tässä  on  tullut  hiukan  mainituksi  siitä  Makelon  omaisuudesta, 
jonka  venäläinen  sotaväki  oli  jättänyt  meidän  vartioitavaksemme 
heidän  poistuttua  Suomesta  Saksan  kanssa  tehdyn  rauhansopimuk- 
sen mukaisesti.  Mutta  juuri  ennen  venäläisten  poistuttua  saarelta 
sattui  heidän  ja  lahtarien  välillä  kahakka  saaren  isännyydestä.  Tässä 
kahakassa  valkoiset  lyötiin  pakosalle  kärsittyään  suuren  mieshukan. 
Asian  kulku  on  seuraava : 

Valkoiset,  jotka  Kirkkonummella  olivat  olleet  punaisten  piirittä- 
minä, olivat  perääntyneet  Sigurdsin  kartanoon  ja  lähellä  olevaan 
koulun  mäkeen  lujiin  puolustusasemiin.  Taistelussa  joutuivat  he 
kuitenkin  häviölle.  Osa  joutui  punakaartilaisten  vangiksi,  mutta  osa 
pääsi  murtautumaan  punaisten  piiritysketjun  läpi  Masabyn  kohdalla. 
Lahtarien  onnistui  päästä  aina  Porkkalaan  saakka. 

Heillä  oli  tiedossa  venäläisten  liikehtimiset  Suomessa.  Olivat 
siinä  uskossa,  että  Makelo  on  jätetty  niin  vähille  puolustajille,  että 
sen  valtaus  kävisi  äkkiyllätyksellä  päinsä.  He  ajoivat  suuressa  jou- 
kossa hevosineen  Porkkalan  Majakkasaaren  ja  Makelon  välillä  ole- 
vien kallioluotojen  suojaan.    Tämä  tapahtui  pimeän  turvin. 

Lahtarit  jättivät  hevoset  kallioiden  suojaan  ja  itse  lähtivät  lumi- 
paitoihin  verhottuina  hiipimään  Makeloa  kohti.  Edellään  lähettivät 
he  kaksi  huimapäisempää  joukostaan,  työmiehiksi  puettuna  ja  kelk- 
kaa vetäen,  venäläisten  luokse  muka  jauhoja  ostamaan.    Kun  venä- 

Iäiset  sotilaat  olivat  ennenkin  myyneet  lähisaarien  asukkaille  elintar- 
peita, niin  arvelivat  he  tämän  jauhonostomatkan  tuntuvan  aivan  jo- 
kapäiväiseltä. Jos  lahtarien  valtausretki  olisi  onnistunut,  niin  olisi- 
vat he  saaneet  haltuunsa  sellaisen  linnoituksen,  jota  me  emme  olisi 
kyenneet  takasin  vallottamaan  muuten,  kuin  suurten  panssarilaivojen 
avulla. 

"Jauhonostajat"  lähestyivät  rantaa.  Menivät  viattoman  näköi- 
sinä rannassa  olevan  vartijan  luo  ja  pyysivät  päästä  saarelle  hake- 
maan muka  sitä  jauhosäkkiä,  jonka  he  olivat  jo  päivällä  ostaneet 
joltakin  sotilaalta. 

"Eipä  tuossa  mitään  estettä,  menkää  veikkoset",  tuumaili  vartija 
ja  laski  miehet  kelkkoineen  saarelle.  Mutta  samassa  hän  huomasi 
liikehtimistä  meren  jäällä.  Oli  kuin  jäälle  olisi  ilmestynyt  pieniä 
lumikumpuja,  jotka  liikkuivat  rantaa  kohden.  Ehkä  on  jotain  "vi- 
nossa", arvelee  vartija  ja  soittaa  vartiopäällikölle.  Sanoo  kahden 
miehen  tulleen  saarelle  ja  mainitsee  jäällä  näkyvästä  eriskummalli- 
sesta liikkeestä.  Samassa  huomaa  vartiosotilas,  että  puhelu  äkkiä 
keskeytyy.  Saman  huomion  tekee  vartiopäällikkö  toisessa  päässä 
lankaa.  Sotilas  ryntää  ulos  ja  juuri  parhaaksi,  sillä  nyt  näkyy  jo 
selvästi  mikä  on  kysymyksessä.  Suomen  lahtarit  ovat  hyökkäämässä 
heidän  kimppuunsa.  Aseet  on  venäläisilläkin  varattuna.  Sotilaalla 
on  kuularuisku  kunnossa.  Hän  asettaa  sen  laukaisuvalmiiksi  ja 
"soitto"  alkaa.  Vartiopäällikkö  on  sillävälin  häivyttänyt  joukot  ja 
"jauhonostajat"  on  vangittu.  Lahtarit  ovat  joutuneet  pahaan  pin- 
teeseen, eivät  pääse  perääntymään.  He  ovat  pakoitetut  hyökkää- 
mään epätoivon  vimmalla.  Kuularuiskut  lakasevat  heitä  kuin  heinää. 
Suuri  joukko  antautuu  vangiksi.  Kauempana  olevat  pakenevat  suin 
päin.  Venäläiset  ovat  päättäneet  antaa  muiston  "jauhojen  ostosta". 
Tykeillä  ammutaan  kranaatteja  ja  shrapnelleja  jäälle.  Lahtarien 
hevoset  kimpaantuvat  helvetillisestä  paukkeesta.  Ne  laukkaavat  sinne 
tänne  tottelematta  ohjaajia.  Toiset  ryntäävät  avoimeen  laivaväylään, 
painuen  syvyyteen  kuormineen. 

Kun  tarkastelimme  jäätä  saarien  välillä,  missä  lahtarien  hevoset 
olivat  olleet  ja  mistä  he  olivat  hyökänneet,  niin  oli  jää  siltä  paikalta 
ammuttu  seulaksi.  Venäläiset  hautasivat  ruumiit  kranaattien  teke- 
mistä reijistä  jään  alle  ja  vangit  lähetettiin  Helsinkiin.  Jäällä  olevat 
verilammikot  ja  ammutut  kiväärinpanokset  osottivat  verisen  kamp- 
pailun tuoksinaa.    Makelon  isänniksi  olivat  venäläiset  jääneet  ja 

niiltä  saimme  nyt  me,  Suomen  punakaartilaiset,  saaren  avaimet 
haltuumme. 

Elämä  Makelossa  ei  tuntunut  lainkaan  yksitoikkoiselta.  Valit- 
tiin toimihenkilöt,  koneiden  käyttäjät,  muonitusmestarit,  kokit,  lei- 
purit, hevosten  ja  sikojen  hoitajat.  Meillä  oli  m.  m.  sikala,  sillä 
ruokien  tähteillä  voitiin  elättää  useita  sikoja.  Kuularuisku-  ja  tykis- 
töohjaajat  puuhasivat  miehineen  harjoituksissa  ahkerasti.  Jokainen 
teki  tehtävänsä  iloisella  mielellä.  Olimmehan  nyt  itse  isäntiä  linnoi- 
tuksessa ja  kannoimme  osaltamme  kortta  vallankumousroihuun. 

Liikennettä  Helsingin  ja  saaremme  välillä  ylläpitämään  saimme 
pienen  siistin  laivan  nimeltä  "Nautilus".  Elämä  muuttui  saarella 
viihtyisäksi  senjälkeen,  kun  saimme  kaikki  järjestelytyöt  suoritettua. 
Jokainen  tiesi  tehtävänsä  ja  j outoa j at  kuluivat  kaikenlaisissa  harjoi- 
tuksissa, pistettiin  painiksi,  soitettiin  j.  n.  e.  Toisinaan  lähdimme 
ammuskelemaan  saaren  eteläpäässä  olevan  sulaveden  rannalle,  maa- 
litauluna ollen  jään  reunalle  nouseva  hylkeen  pää.  Lokkiparvi,  joka 
kirkuen  lenteli  veden  yllä,  joutui  tähtäimeemme  laskeutuessaan  aal- 
lon harjanteelle. 

Mannermaan  välissä  olevien  kalliosaarten  suojassa  harjoitteli 
kuularuiskuosastomme,  mutta  saivat  "ruiskun"  käyttöön  tutustua 
toisetkin  soturit,  ettei  kiireen  tullen  olisi  ollut  puutetta  aseiden  käyt- 
täjistä. Aseita  oli  vaikka  minkälaisia.  Vakituista  univormua  ei 
meillä  sensijaan  ollut.  Kenellä  oli  yllään  matruusin  puku,  ken  asteli 
tykkimiehen  univormussa,  mutta  lomalla  oli  jokaisella  siviilipuku 
yllään.  Alusvaatteita  sai  jokainen  ken  oli  tarpeessa,  mutta  niistä  pi- 
dätettiin 10%  palkasta.  Monet  saivat  myös  ylleen  "kaartin  pompan" 
s.  o.  lyhyen  sarkatakin,  joka  olikin  lämmin  merenviimoja  vastaan. 

Eräänä  päivänä  tulla  höyrysi  venäläinen  alus  rantaan  ja  sotilaita 
ja  työmiehiä  alkoi  kömpiä  laiturille.  Emme  niin  vain  uskoneet 
"valtuuspapereita"  vaan  panimme  miehet  kasarmiin  tarkan  valvon- 
nan alle.  Odotamme  heidän  tuloonsa  selvyyttä.  Tiedustamme  mikä 
on  se  "likvidatsionikomitea",  joka  on  lähettänyt  miehet  purkamaan 
koneita,  viemään  tykkien  lukot  j.  n.  e.  Uudet  tulokkaat  olivat  vah- 
vasti asestettuja.  Olipa  toisilla  käsikranaattejakin  vyöllä.  Riisuim- 
me heidät  aseista  ja  panimme  kasarmiin  ja  kuularuiskuosasto  sai 
tehtäväkseen  huolehtia  vartioimisesta. 

Lähetimme  tiedon  esikuntaan.  Siellä  luvattiin  asiasta  ottaa  selko, 
mutta  siihen  mennessä  ei  ole  tulokkaita  laskettava  ulos  kasarmista. 
Pian  saatiinkin  asiasta  selvyys.  Venäläinen  likvidatsionikomitea  oli 

tehnyt  erehdyksen.  Annettiin  määräys  tuoda  miehet  tarkasti  var- 
tioituna takasin  Helsinkiin,  sillä  joukossa  tiedettiin  olleen  joitakin 
suomalaisia  valkoisiakin.  Koko  roikka  vietiin  kaupunkiin  ja  saimme 
siis  toistaiseksi  olla  isäntinä  linnoituksessa.  Elämä  jatkui  entiseen 
tapaan  päivästä  toiseen,  mutta  pian  tuli  taas  vieraita. 

Venäläinen  työ-  ja  sotamiesneuvosto  oli  lähettänyt  meille  tykistö- 
opettajan.  Eihän  oppi  ojaan  kaada.  Yksi  opettaja  oli  ennestään, 
mutta  tehokkaampaahan  on  opetus,  kun  on  useampia  opettajia. 
Uusi  tulokas  oli  venäläinen.  Saimme  kuitenkin  esikunnaltamme 
Helsingistä  tiedon,  ettei  siellä  tiedetä  mitään  lähetetystä  "opettajasta", 
joten  on  syytä  olla  varuillaan  tämänkin  "lähetyksen"  suhteen. 

Pääsimme  selville,  että  mies  oli  urkkija  ja  pian  lähtikin  hän 
saarelta  lipettiin  ilman  "laillista  irtisanomista."  Lähetimme  pluuto- 
nan  miehiä  perässä  ja  vasta  lähellä  Porkkalan  mannerta  hänet  tapa- 
sivat. "Opettaja"  oli  pyörähtänyt  ympäri  ja  alkanut  ampua  kah- 
della "Nagan"-revolverillaan  minkä  ennätti.  Kun  meidän  pojat 
antoivat  myöskin  paukahtaa,  niin  katsoi  karkuri  parhaaksi  nostaa 
kätensä  ylös.  Olimme  tekemisissä  urkkijan  kanssa,  joka  oli  hank- 
kinut haluamansa  tiedot  sotasalaisuuksistamme.  Häneltä  löysimme 
tarkan  kartan  varastoista,  miesten  sijoituksista  eri  kasarmeihin,  kai- 
kesta, josta  lahtareille  olisi  ollut  hyötyä.  Kuolema  on  vakoilijan 
palkka,  mutta  siitä  huolimatta  lähetimme  hänet  tutkittavaksi  Hel- 
sinkiin. Tiedossani  ei  ole,  pääsikö  hän  vapaaksi,  vai  saiko  rangais- 
tuksensa. 

Kevätaurinko  ja  tuuli  teki  meistä  ruskeanahkaisia  sotureita. 
Kevättalven  kuluessa  saimme  vartiopaikallamme  pientä  vaihtelua. 
Saksalaisten  maihinnousu  Hangossa  ja  lahtarien  liikehtiminen  lähi- 
saaristossa pakoitti  meidät  ryhtymään  valppaampaan  toimintaan  ollak- 
semme valmiit  ottamaan  vastaan  vihollisemme  mihin  aikaan  vuoro- 
kaudesta tahansa. 

"Jobinpostia"  alkoi  tulla  vähän  joka  suunnalta.  Ahvenanmaalla 
isännöivät  Ruotsin,  Saksan  ja  Suomen  lahtari joukot.  Nyt  olivat 
saksalaiset  jo  vallottaneet  Hangon,  Tammisaaren  ja  Karjan  ase- 
man, joten  rautatieyhteys  Turkuun  oli  mahdollinen  vain  Toijalan 
kautta.  Tampereen  olivat  lahtarit  saaneet  valiot ettua  jo  aikaisem- 
min, joten  yhteys  Porin  rintaman  kanssa  oli  katkennut.  Nämä  uuti- 
set panivat  väkisinkin  mielen  alakuloiseksi.  Mutta  "viel'  uusi  päivä 
kaikki  muuttaa  voi."  Uskoimme  tappiomme  olevan  vain  tilapäistä. 
Huhut  tiesivät  kertoa,  että  lahtarit  laskettiin  Tampereelle  kuin  pus- 

sin  perään  jossa  ovat  joutuneet  sellaiseen  ahdinkon,  että  niiden  on 
kohta  antaannuttava.  Huhut  ovat  huhuja,  mutta  esikunnaltamme 
saimme  salaisen  tiedonannon,  jossa  tehtiin  selkoa  tappiostamme 
Tampereen  rintamalla. 

Saaremme  yllä  leijaili  saksalaisten  lentokoneita.  Ne  tulivat  Rää- 
velin  (Tallinnan)  suunnalta  ja  kiertelivät  toisinaan  hyvinkin  mata- 
lalla Makelon  yllä,  painautuen  taas  samaan  suuntaan  mistä  olivat 
tulleetkin.  Teki  mieli  koettaa  mihin  zenith-tykkimme  pystyvät  sillä 
ne  olivat  juuri  lentokoneiden  ampumista  varten.  Kun  tiedustelimme 
ohjeita  Helsingin  esikunnasta,  niin  sieltä  kiellettiin  ampumasta  ja 
selitettiin,  että  saksalaiset  lentokoneet  ovat  vain  tarkastamassa  venä- 
läisten poistumista  linnoituksesta  Brest-Litovskin  sopimuksen  mu- 
kaan. Vasta  siinä  tapauksessa,  että  lentokoneet  laskeutuvat  alas,  on 
lentäjät  vangittava. 

Saksalaisten  maihinnousu  Hangossa  ja  eteneminen  pitkin  rataa 
Karjalle  saakka  oli  tehnyt  Helsingissä  olevat  valkokaartilaiset  jo 
niin  rohkeiksi,  että  uskaltautuivat  sellaisillekin  tihutöille  kuin  Til- 
kassa olevan  Tallbergin  ruutikellarin  räjähdyttämiseen.  Julkiseen 
taisteluun  eivät  he  vielä  antaantuneet.  Odottivat  vain  tilaisuuden 
saapumista  ja  sen  tilaisuuden  tarjosivatkin  saksalaiset  päästyään 
rantarataa  myöten  Helsingin  ympäristöön  ja  saksalaisen  laivaston 
saapuessa  pääkaupungin  edustalle 

Päällikkömme  oli  Helsingissä  saamassa  lähempiä  tietoja  Makelon 
suhteen.  Kun  hän  palasi,  toi  hän  sellaisen  tiedon,  että  meidän  on 
jätettävä  Makelon  saari  ja  palattava  Helsinkiin,  jossa  voitiin  jo 
odottaa  taisteluiden  alkamista  millä  hetkellä  tahansa.  Ennen  pois- 
tumistamme tulisi  meidän  tuhota  kaikki  viholliselle  vähänkin  arvo- 
kas omaisuus.  Turman  pilvet  lähestyivät  Helsinkiä.  Elämä  oli  kuin 
hermosafraan  liikehtimistä,  sanoi  päällikkömme.  Hulinaksi  näyttää 
kaikki  menevän.  Ehkä  samanlainen  kohtalo  odottamassa  kuin  Via- 
porin kapinallisia  1906.  Mutta  tappelutta  ei  työmies  hellitä  asettaan. 
Tapellaan! 

Helsingistä  saapui  kaksi  laivaa  käytettäväksemme.  Ne  toivat 
tullessaan  myös  venäläiset  upseerit,  jotka  olivat  saaneet  tehtäväkseen 
lopullisesti  tuhota  Makelon  saaren,  räjähdyttää  ammusvarastot,  ben- 
siinisäiliön ja  tuhota  sotatarkotukseen  soveltuvat  koneet  ja  tykit. 

Toinen  laivoista,  "Aegir"  nimeltään,  oli  komppaniamme  kuljetus- 
ta varten  ja  ammuksia  y.  m.  sotatarpeita  lastasimme  koko  seuraavan 
yön  kumpaiseenkin  laivaan.  Kukaan  ei  joutanut  levolle.  Esikunnalta 

tullutta  määräystä  "jättäkää  saari"  noudatettiin,  vaikka  mielessäm- 
me sotikin  määräystä  vastaan. 

Soitan  Kirkkonummelle,  Sigurdsin  kartanoon,  ja  tiedustan  tapah- 
tumista. Ilmoittavat  asemaseudulla  jo  tapeltavan  ja  kartanossa  ole- 
vien punaisten  joukkojen  olevan  lähdössä  juuri  taisteluuun.  Sohl- 
bergin  ilmoitetaan  olevan  jo  lahtarien  hallussa.  Ilman  tappelua  ei 
Kirkkonummelta  lähdetä.  Komisari  ilmoittaa  lujasti  otettavan  vas- 
taan. "Tämä  on  ehkä  viimeinen  kerta,  kun  voimme  täältä  soittaa. 
Joukot  käyvät  rohkeasti  saksalaisia  vastaan.  Emme  unhoita  teitä 
sinne  linnoitukseen  jääviä.  Pysykää  rohkeina."  Nämä  olivat  viimei- 
set sanat.  En  mainitse  mitään  meille  tulleesta  poistumismääräyk- 
sestä,  sillä  pelkään  lahtarien  nappaavan  tiedon  ja  ryhtyvän  sen  mu- 
kaisiin toimenpiteisiin. 

Vasta  aamun  valjetessa  olimme  valmiit  lähtemään  laivoihin. 
Venäläiset  upseerit  jäivät  viimeiseksi.  'Ensin  asettivat  helvetin- 
koneen bensini varastoon.  Kun  se  sitten  räjähti  syntyi  huikea  ilo- 
tulitus. Sitten  tuli  pyrokseliini-  ja  tykinammus  varastojen  vuoro.  Ty- 
keistä olimme  ottaneet  lukot  ja  upottaneet  ne  meren  syvyyksiin. 
Varmoja  olimme  jokainen,  etteivät  ne  milloinkaan  tulisi  lahtarien  käy- 
tettäviksi. 

Laivamme  oli  Porkkalan  Majakkasaaren  takana,  kun  viimeinen 
paukaus  Makelossa  räjähti.  Sitä  voisi  kutsua  toiseksi  "Viipurin 
pamaukseksi."  Ilmanpaine  oli  niin  suuri,  että  se  heilahdutti  laivaam- 
me, vaikka  olimme  jo  pitkän  matkan  päässä.  Ensin  kohosi  hirveän 
suuri,  musta  savupatsas  ilmaan  ja  vasta  hetken  kuluttua  kuului 
paukaus. 

Suuri  savupilvi  peitti  koko  Makelon  linnoituksen  näkyvistämme. 
Ilman  laukauksen  vaihtoa  jäi  saari  lahtareiden  ja  saksalaisten  ryös- 
tettäväksi, sikäli  kuin  sinne  mitään  kelpoista  jäi  jälelle. 

"Aegir"  mennä  huristeli  täydellä  voimalla  Helsinkiä  kohti.  Häi- 
pyivät Porkkalan  ääriviivat  etäisyyteen.  Ja  hieno  sumuviiva  laskeu- 
tuu meren  ylle.  Ei  tosin  niin  paksulti,  etteikö  olisi  nähnyt  reimarilta 
reimarille  kulkea,  mutta  kuitenkin  niin  runsaasti,  että  ilman  oli 
koleaa. 

Yhtäkkiä  nousee  laivamme  kokka  pystyyn  ja  samassa  hetkessä 
kuulu  kova  rysähdys  ja  tuokion  kuluttua  on  taas  perä  ilmassa.  Olim- 
me ajaneet  karille  ja  nyt  oli  uppoamisen  vaara  tarjolla  joka  hetki. 
Vettä  tulvi  hirveästi  ruumaan  ja  ei  auttanut  muu  kuin  ajaa  laiva 
lähimmälle  matalikolle,  joka  maan  puolelta  oli  löydettävissä.  Siihen 

sitä  jäätiin.  Syynä  karilleajoon  ei  ollut  kykenevien  ohjaajien  puute. 
Syynä  oli  yksinkertaisesti  se,  että  luotsi  oli  täysiverinen  lahtari,  joka 
tahallaan  saattoi  onnettomuuden  aikaan.  Tämä  oli  suuri  "isänmaal- 
linen teko",  josta  Helsingin  Sanomat  kirjoitti,  "Punikit  yrittäneet 
paeta  laivoineen  Venäjälle,  mutta  ajaneet  lähellä  Porkkalaa  karille.,, 

Ollessamme  matalikolla  laivamme  kohotti  hätämerkit  ja  antoi 
höyrypillillä  merkkejä  hädänalaisesta  asemasta.  Jälessämme  tuleva 
laiva  oli  huomannut  hätämerkkimme  ja  riensi  apuun  täydellä  höy- 
ryllä. Pääsimme  avuksi  tulleeseen  venäläisten  laivaan  ja  niin  jatket- 
tiin matkaa  Helsinkiin. 

Satamassa  oli  venäläinen  laivasto  lähtöpuuhissa.  Matruusit 
sanoivat,  että  Helsinkiin  on  jäänyt  liian  vähäiset  punakaartilais jou- 
kot kyetäkseen  puolustamaan  kaupunkia  saksalaisia  vastaan.  Kehot- 
tivat lähtemään  mukaan  Kronstadtiin  ja  Pietariin.  Mutta  meillä  ei 
ollut  pako  mielessä.  Emme  olleet  lähteneet  Makelosta  pakomatkalle, 
vaan  taisteluun.  Kohtalokkaat  ajat  olivat  edessämme. 


Punakaartin  perääntyvien  joukkojen  yritys  murtautua  saksalais- 
ten hallussa  olevan  Lahden  läpi,  itäänpäin,  kehitti  epätoivoisen  tais- 
telun. Nyt  oli  punakaartia  vastassa  saksalaiset  harjaantuneet  joukot. 
Punaisten  hyökkäykset  olivat  kuitenkin  siksi  ankarat,  että  jälestä- 
päin  saatujen  tietojen  mukaan,  he  jo  osittain  olivat  tyhjentäneet 
Lahden  perääntyäkseen  Loviisaa  kohti.  Kaikkein  kriitillisimmällä 
hetkellä  he  turvaantuivat  petokseen  ja  helppoahan  olikin  pettää  sel- 
laisessa tilassa  olevia  punaisia.  Johtajat  olivat  suureksi  osaksi  jät- 
täneet osastonsa  oman  onnensa  nojaan.  Komppaniat  olivat  sekaantu- 
neet toisiinsa,  niin  että  samoissa  ryhmissä  oli  tuskin  kolmea  miestä, 
jotka  tunsivat  toisensa.  Helppoa  oli  lietsoa  eripuraisuutta  ja  epä- 
luuloja joukoissa.  Mutta  sittenkin  oli  joukkoja,  jotka  alusta  loppuun 
pysyivät  järjestyksessä  ja  joiden  päälliköt  viimeiseen  saakka  seisoi- 
vat paikoillaan. 

Osa  Lahden  kaupunkia  kohden  hyökkäävistä  joukoista  taisteli 
täydellisessä  järjestyksessä,  kuolemaa  halveksien.  Naiset  näyttivät 
hyvää  esimerkkiä.  Esimerkkinä  voisi  mainita  kaksi  turkulaista  nais- 

komppaniaa,  joiden  hyökkäys  oli  niin  kiihkeä,  että  ainoastaan  har- 
vat mieskomppaniat  pystyivät  vetämään  niille  vertoja.  Joidenkin 
tietojen  mukaan  näiden  naiskomppanioiden  jäsenistä  vain  16  säilytti 
henkensä.  Taistelun  verisin  näytelmä  esitettiin  Heimalan  kasarmi- 
alueella, josta  osa  vallotettiin  punaisille.  Mahdotonta  on  sanoa  pal- 
jonko valkoiset  menettivät  miehiä.  Eräässä  kohdassa  tienvieressä 
näkyi  satojen  saksalaisten  jäännöksiä.  Ei  käynyt  sääliksi,  vaikka 
mahdollisesti  heidänkin  joukossaan  oli  monta,  jotka  mieluummin 
olisivat  kääntäneet  aseensa  komentajiaan  vastaan.      E.  Stenhall. 


Viimeisten  joukkojen  antaantuminen 

Kiivaita  taisteluita  käytiin  Suomen  luokkasodan  viimeisellä  rin- 
tamalla:  Pyhtää- Ahvenkoski.  Toukokuun  4  päivä  on  ikimuistettava 
päivä.  Se  oli  valkoisen  voiton  ja  vihan  päivä,  joka  paljasti  porvarien 
lupauksiin  uskoneiden  työläisten  silmät  näkemään,  kuinka  paljon 
heihin  on  luottamista. 

Hyvin  opetetut  Saksan  imperialismin  varustamat  pyöveli  joukot 
tekivät  vimmatuita  hyökkäyksiä  tunkeutuakseen  Kymin  joen  yli  Pyh- 
tään ja  Ruotsinpyhtään  pitäjien  kohdalla.  Pyhtään  puoleisella  ranta- 
töyräällä  ja  siltojen  päissä  olivat  punakaartin  harvalukuiset  ja  huo- 
nosti opetetut  työläistaistelijat  juoksuhaudoissa  torjumassa  saksalais- 

ten  hyökkäystä  ja  estämässä  heidän  pääsyä  Kymin  joen  yli  iskemään 
ja  hyökkäämään  maitse  Kotkaan,  Kouvolaan  y.  m. 

Punaisten  puolella  oli  ulkonäön  puolesta  sotilaallisesti  arvotonta 
joukkoa,  suurimmaksi  osaksi  naisia  ja  vanhuksia,  Loviisasta  perään- 
tyneistä joukoista  osa,  Stockf orsin  naiskomppania,  Kuusankosken 
komppania  sekä  joitakin  hajallisia  joukkoja.  Käytäntö  kuitenkin 
totesi,  että  joukot  tiesivät  tehtävänsä,  tiesivät,  että  heidän  on  joko 
voitettava  tai  sorruttava. 

Punaisten  rintamapäällikkönä  toimi  nimellisesti  E.  Rautio,  joka 
oli  sotilaallisesti  kykenemätön.  Muutkaan  johtajat  eivät  olleet  soti- 
laallisesti päteviä,  mutta  rehellisiä  köyhälistön  taistelijoita.  Mitään 
kokonaisuutta  ei  rintamaosalla  ollut.  Jokainen,  aina  osastopäällikös- 
tä alkaen,  oli  isäntänä  osastossaan.  Täydellinen  yhteys  puuttui. 
Ylemmillä  päälliköillä  oli  tietenkin  jonkinlainen  yhteys  keskenään, 
päättäen  siitä,  että  mainittu  Rautio  ja  eräs  toinen  korkeampaan  pääl- 
lystöön kuuluva  teki  tämän  kirjoittajallekin  esityksen  hankkia  moot- 
torivene ja  paeta  heidän  kanssaan  Viroon.  Moottoria  ei  hankittu, 
mutta  "esikunta"  katosi  muita  teitä. 

Taisteluiden  kestäessä  kävimme  saksalaisten  kanssa  neuvotteluja, 
mutta  niistä  ei  tullut  mitään  tulosta.  Toukokuun  4  p  :nä  saapui  sit- 
ten se  surullinen  sanoma,  että  valkoiset  ovat  vallottaneet  Kotkan 
aamupäivällä.  Samalla  saksalaiset  ehdottivat  uudelleen  rauhanneu- 
votteluja. Olimme  tukalassa  asemassa,  saksalaiset  edessä,  Kotkan 
vallottaneet  valkolaumat  takana  ja  oikealla  ja  vasemmalla  meri.  Siis 
täydellisessä  piirityksessä.  Neuvotteluissa  saksalaiset  esiintyivät  hil- 
litysti, vaan  kuitenkin  selvästi  esittäen  meille  tilanteen,  jossa  olimme. 
Samalla  jättivät  he  rauhanehdot,  jotka  lyhennettyinä  olivat  seuraa- 
vat : 

Ennen  kello  6  illalla  toukokuun  4  p:nä  on  ensimäisen 
punaisen  joukkueen  oltava  Loviisan  puoleisella  Kymin  joen 
rannalla  ilman  aseita.    Aseet  on  jätettävä  toiselle  rannalle. 
Sen  jälkeen  on   saavuttava   joukkueittain   kiväärit  remmissä 
lataamattomina  yli  sillan  ja  luovutettava  aseet  saksalaisille. 
Jokaiselle  näin  antaantuneelle  taataan  täydellinen  koskematto- 
muus. Niitä,  jotka  salaavat  aseita,  uhkaa  kenttätuomio. 
Kuultuamme  antaantumisehdon,  syntyi  keskustelua.  Toivoton 
asema,  missä  olimme,  puhui  antaantumisen  puolesta,  työläisten  kurja 
asema,  jonka  korjaamiseksi  olimme  taistelussa,  synnytti  taistelu- 
halua.  Tulos  oli,  että  ensimäinen  punainen  joukkue  P.  N  :n  johdolla 

kulki  yli  sillan  kello  6  ja  sen  jälkeen  vähin  erin  viimeiset  punaiset 
joukot  arviolta  noin  300-350  henkeä. 

Pian  saimme  tuntea  saksalaisten  komentoa.  Meidät  komennettiin 
5-miehisiin  riveihin  ja  nyt  alkoi  marssi  Loviisan  kaupunkia  kohti. 
Matkalla  ryöstivät  saksalaiset  joukoiltamme  mitä  irti  saivat  käsi- 
neistä kelloihin  ja  lompakkoihin  asti.  Loviisassa  sijoitettiin  meidät 
koululle  lahtarien  vahdin  alle.  Vartijain  "täsmällisyyttä"  osottaa 
seuraavakin  murha:  Rakennuksen  toisen  kerroksen  ikkunasta  kat- 
seli ulos  Pyhtäältä  kotoisin  oleva  H.  Haavisto.  Alhaalla  seisova  val- 
koinen enkeli  huusi :  "Poikkee  sieltä  akkunasta."  Samassa  sai  Haa- 
visto kuulan  rintaansa.  Hän  kaatui  kuolleena  lattialle.  Tällä  tavoin 
valkoiset  huviksensa  ampuivat  vankejaan,  milloin  tappaen  milloin 
haavoittaen. 

Huoneisiimme  tunkeutui  joukottain  lahtareita  hakemaan  oman 
paikkakuntansa  työläisiä  viedäkseen  heidät  tapettavaksi.  Pyhtääläi- 
sistä lahtareista  on  mainittava  Brunolf  Peltola  n.  k.  "Tammenpoika", 
joka  omia  naapureitaan  vei  ainakin  8 — 10  hämäräperäisille  reisuille. 
Peltolaa  pidettiin  jonkun  verran  löylynlyömänä,  ollen  tyypillinen  val- 
koisen joukon  edustaja.  Loviisan  vanhojen  linnavallien  juurella 
päättyivät  monen  raatajan  päivät.  E.  Leino. 


Suomenlinnasta  v:lta  1918.  Vankeja  keittopuuhissa. 

Luokkasodan  alkuvaiheet  Karjalassa 

Sunnuntaita  vasten  yönä  tammik.  19  p  :nä  1918  oli  Viipurissa 
Pietisen  huonekalutehtaalla  kahakka.  Noin  30  työväen  järjestys- 
kaartin miestä  oli  tehdasta  tarkastamassa  ja  muutamia  vahtivaihdosta 
palaavia  venäläisiä  sotilaita  osui  myös  paikalle,  ollessaan  matkalla 
Keisarinkadulla  sijaitsevalle  kasarmille.  Tehtaaseen  oli  kätkeytynyt 
lahtareita  aseineen  ja  niitä  lähtivät  punakaartilaiset  karkottamaan. 
Kahakassa  sai  surmansa  Hjalmar  Anderson,  innokas  toveri  ja  jär- 
jestyskaartin toimitsija.  Valkoisten  puolelta  kaatui  Jallu  Hiukka  ja 
haavoittui  T.  Pietinen,  tehtaanomistajan  poika.  Punaiset  löysivät 
tehtaasta  huomattavan  määrän  aseita  ja  ampumatarpeita.  Tämä  to- 
disti sitä,  että  tilanne  Karjalassakin  kärjistyy  ja  että  varsinaista  so- 
taa ei  voida  välttää. 

Tiistaina  tammik.  22  p  :nä  oli  ihmisiä  kaupungilla  runsaasti  liik- 
keellä. Olihan  päivällä  levitetty  huhuja  "Karjalan  liikehtimisestä". 
Karjalan  "rahvas"  kuulema  nousee  suojaamaan  "kotia  ja  isänmaata" 
punaista  "ruttoa"  vastaan  ja  saapuu  ottamaan  haltuunsa  "Karjalan 
kunniakkaan  pääkaupungin"  —  Viipurin. 

Kello  kahdeksan  aikaan  illalla  nähdään  Viipurin  aseman  edus- 
talla jotain  erikoista.  Poikaviikarit  juoksevat  meluten  ja  niiden  jä- 
lessä  saapuu  marssien  merkillisen  näköistä  joukkoa.  Siellä  nähdään 
herrasmiehiä  sarkaisissa  sotilaspukimissa.  He  saapuvat  Papulasta 
päin  nelimiehisissä  riveissä.  He  olivat  laskeutuneet  junasta  pienelle 
Loikkasen  pysäkille.  Joukko  käsitti  yli  600  miestä,  jotka  olivat 
aseistetut  kivääreillä,  haulikoilla  ja  salonkikivääreillä  ja  johtajilla  ja 
sentapaisilla  komeili  vyöllä  mauser  tai  barabellum.  Toisilla  oli  käsi- 
kranaattikin vyöllä.  Huudot  ja  komennukset  kajahtelivat.  Tuossa 
tuokiossa  oli  rautatieasema  piiritetty  ja  patrulleja  järjestettiin  mie- 
hittämään kaupungin  tärkeimpiä  paikkoja. 

Sakkolan  nimismies  U.  Seitola  oli  jonkinlaisena  komentajana. 
Joukossa  näkyi  joku  tuttavakin  m.  m.  "toveri"  Hans  Vakkilainen, 
joka  käski  liittymään  mukaan,  koska  muuten  kävisi  ohrasesti. 

Suojeluspatrullit  lähtivät  liikkeelle  Aleksanterinkadulle,  Karja- 
lankadulle, Braahenkadulle  ja  Havintielle,  Pantsarlahden  rannassa. 

Punaisten  panssarijuna  Karjalassa. 

Osa  joukoista  meni  Tennishalliin  saamaan  "lepoa"  ja  noin  kaksisataa 
jäi  asemaa  piirittämään. 

Työväestön  taholla  oltiin  toimettomia.  Selitettiin  vain,  että  soti- 
lasneuvoston komendantti  on  antanut  määräyksen  aseistettujen  mies- 
ten aseistariisumisesta,  jos  kadulla  tavataan.  Työväen  järjestys- 
kaartille on  kyllä  annettu  määräys  kokoontua  entisiin  sotilaskasar- 
meihin  ja  olla  siellä  valmiina.  Joukkoja  kerääntyikin  kasarmeihin, 
mutta  jäivät  toimettomiksi. 

Sillävälin  lahtarit  lähettivät  "ultimatumin"  venäläisten  sotilas- 
neuvoston päällikölle,  vaatien  haltuunsa  linnoituksen  ja  kaupungin 
ja  venäläisten  sotilaiden  poistumista  rajalle.  Sotilasneuvosto  ei  suos- 
tunut tähän,  vaan  antoi  illalla  kello  11  aikaan  lahtareille  ultimatumin, 
jossa  niitä  vaadittiin  poistumaan  kaupungista.  Ultimatumin  vahvik- 
keeksi ammuttiin  joitakin  tyhjiä  laukauksia  varotukseksi  Viipurin 
linnasta.  Lahtareille  tuli  silloin  kiire  neuvotteluihin.  Ne  pidettiin 
Viipurin  linnassa  aamuyöllä  kello  2  aikaan.  Saapuvilla  olivat  työ- 
väen järjestyskaartin  johtoasemassa  olleet  "Työ"-lehden  silloiset  toi- 
mittajat: Latukka,  Kirjarinta  ja  Otto  Niinipuro*)  sekä  J.  Hupli  ja 
porvarit:  Rantakari  ja  Ikonen. 

Silläaikaa,  kun  neuvottelut  olivat  käynnissä,  oli  työväen  järjes- 
tyskaartilaisia pienissä  ryhmissä  lähtenyt  ulos  kasarmeista  ja  päässyt 

*)  Niinipuron  lahtarit  ampuivat  heti  Viipurin  vallotuksen  jälkeen  Rosuvoissa  eläin- 
hautausmaalla. 

taistelunylettyville  lahtarien  kanssa.  Yön  pimeydessä  oli  oteltu  kii- 
vaastikin  aseman  edustalla  ja  Aleksanterinkadulla.  Lahtarit  puikki- 
vat karkuun  asemalta  ja  muualtakin  ja  neuvotteluissa  olleet  porvarit 
perääntyivät  vaatimuksissaan  ja  olivat  tyytyväisiä,  kun  pääsivät  säi- 
kähdyksellä lähteinään  meren  jäätä  pitkin  6  kilometrin  päässä  sijait- 
sevaan kauppaneuvos  Sellgrenin  kesä-asuntoon,  Venäjänsaareen. 

Venäläisen  sotilasneuvoston  päällikkö  oli  myös  tyytyväinen  (hän 
oli  menshevikki).  Mutta  työväki  ei  ollut  enää  tyytyväinen  tällaisen 
provosoivan  yrityksen  jälkeen.  Se  alkoi  varustautua  valtavampaan 
toimintaan.  Mutta  varustelussa  ei  osotettu  kyllin  suurta  pontevuutta. 
Annettiin  rauhantoimille  liian  paljon  huomiota,  silloin  kun  lahtaristo 
varustautui  aseelliseen  hyökkäykseen.  Jos  olisi  Viipurissakin  heti 
toimittu  tarmokkaasti,  olisi  lahtariarmeijan  alku  joukko  saatu  murs- 
katuksi Itä-Suomessa  ja  se  olisi  paljon  vaikuttanut  tilanteeseen  koko 
maassa. 

Viipurista  poistuttuaan  jatkoivat  lahtarit  liikehtimistä  Viipurin 
ympäristöllä,  järjestivät  joukkojaan  ja  keräsivät  lisää  voimia.  Lau- 
antai-yönä  ja  sunnuntai-aamuna  joutuivat  lahtarit  kosketuksiin  puna- 
kaartilaisten kanssa  Säiniöllä  ja  Kämärällä.  Taistelussa  kaatui  pu- 
naisia 8  ja  lahtareita  9.  Lahtarit  olivat  yrittäneet  katkaista  liiken- 
teen Pietariin,  mutta  eivät  onnistuneet.  Kumpaisenkin  puolen  uhrit 
tuotiin  Viipuriin.  Paljon  kansaa  kokoontui  katsomaan  sodan  ensi- 
uhreja.  Punaisten  hautajaissaattue  käsitti  tuhansia  työläisiä  lippui- 
neen ja  soittokuntineen.  Mutta  häiriöttä  ei  saanut  hautauskaan  ta- 
pahtua. Lahtarit  ampuivat  salakavalasti  saattojoukkoa  Massisen  ja 
Kuschakoffin  taloista  Pietarinkadulla.  —  N.  H. 


Katsaus  taisteluihin  Karjalan  rintamalla 

Aseelliset  taistelut  alkoivat  Karjalassa  jo  viikkoa  aikaisemmin 
kuin  muualla  Suomessa.  Kaikessa  hiljaisuudessa  kootut  lahtarijou- 
kot  aikoivat  yksinkertaisesti  kovalla  melulla  vallottaa  Viipurin,  kui- 
tenkin surkeasti  toiveissaan  pettyen.  Mutta  lahtarien  toiminta  ei 
loppunut  Viipurin  epäonnistuneeseen  vallotusyritykseen.  Joukkoja 
ryhdyttiin  heti  järjestämään  uudelleen  ja  tulevaa  toimintaa  suunni- 
teltiin. Alunperin  oli  tarkotuksena  eristää  Karjala  Venäjästä  särke- 
mällä rautatiesillat,  mutta  suunnitelma  meni  myttyyn  punaisten  valp- 
paan esiintymisen  vuoksi. 

Verraten  pian  onnistuivat  lahtarit  keräämään  huomattavia  jouk- 
koja ja  kun  punaiset  Viipurista  tai  Pietarista  käsin  lähtivät  Karja- 
lan työläisiä  auttamaan,  olikin  vahva  rintama  heitä  vastassa.  Lahtarit 
olivat  ottaneet  puolustusasemikseen  edullisen  Vuoksen  linjan,  ulot- 
tuen pohjoisesta  Vuoksenniskasta  ja  päättyen  etelässä  Kiviniemeen. 
Vaikeaksi  kävi  lahtareille  tämän  linjan  puolustaminen  ja  monet 
avunpyynnöt  lähetettiin  lahtariarmeijan  pääkenraalille  Mannerhei- 


Karjalan  taistelualueen  kartta. 


mille.  Jotenkuten  onnistuivat  he  pitämään  puoliaan  punakaartin  tar- 
mokkaista hyökkäyksistä  huolimatta.  Täpärällä  olivat  taistelut  Kar- 
jalan päänäyttämöillä  Antreassa  ja  Raudulla.  Yksinpä  rintaman 
selkäpuolellakin  oli  lahtareilla  tekemistä  ja  kesti  kolmisen  viikkoa 
ennenkuin  se  saatiin  "rauhoitettua".  Kriitillisen  tilanteen  vuoksi 
eivät  lahtarit  häikäilleet  ryhtyä  minkälaisiin  toimenpiteisiin  tahansa. 
Niinpä  jo  maaliskuun  alussa  panivat  he  pakollisen  asevelvollisuuden 
voimaan.    Tosin  saivat  he  sen  kautta  "epäluotettavaakin"  ainesta, 

joka  aiheutti  heille  suuria  häiriöitä.*)  Venäläisten  apukin  oli  lahta- 
reille  tervetullutta  siitä  huolimatta,  että  tyhmille  karjalaisille  talon- 
pojille selitettiin  tapeltavan  "ryssiä"  vastaan.  Upseerit  kyllä  kelpasi- 
vat valkoisille.**) 

Punaisten  ensimäiset  yritykset  päästä  Karjalan  sisäosiin  Karja- 
lan rataa  pitkin  viivästyivät  lahtarien  särettyä  Talin  ja  Karisalmen 
rautatiesillat.  Viipymistä  käyttivät  lahtarit  hyväkseen  järjestääkseen 
puolustustaan.  Punaisten  kiivaiden  hyökkäysten  jälkeen  täytyi  lah- 
tarien vetääntyä  pois  Kavantsaarelta,  punaisten  yrittäessä  hätyytellä 
lahtareita  pois  Antreastakin,  siinä  kuitenkaan,  sitkeistä  ponnistuk- 
sista huolimatta,  onnistumatta. 

Helmikuun  20  päivän  aikoihin  ryhtyivät  lahtarit  Antrean  rinta- 
man eri  suunnilla  hyökkäykseen.    Kummankin  puolen  voimat  olivat 


Punaisten  varustuksia  Penttilän  kylässä,  Jääskessä,  Viipurin — Imatran  maantien  varrella. 


suuret.  Miesten  lukumäärä  laskettiin  tuhansissa.  Taistelua  käytiin 
vaihtelevalla  onnella.  Jos  punaiset  eivät  päässeet  etenemään,  imu 
eivät  valkoisetkaan  saaneet  valtaansa  laajennetuksi.  Punaiset  koetti- 
vat sekä  oikealta  että  vasemmalta  siiveltä  saartaa  valkoisia  ja  tappio- 
ta kärsien  lahtarit  hiukan  perääntyivät  helmikuun  23  p  :nä.  Maalis- 
kuun alkupäivinä  hyökkäsivät  punaiset  kiivaasti,  mutta  sankarillisista 
ponnistuksista  huolimatta  ei  yritys  onnistunut. 

*)  Pakollisen  värväyksen  avulla  valkoiseen  armeijaan  otettujen  miesten  joukossa  oli 
paljon  punaisia.  Kun  esim.  Nurmeksesta  lähetettiin  Raudun  rintamalle  260  rekryyttiä, 
tekivät  ne  jo  junassa  kapinan  eikä  niitä  voitu  käyttää  taistelussa.  Sittemmin  miesluette- 
lossa  lyhyesti  määriteltiin  miesten  luotettavaisuus.  Sen  mukaan  oh  nimen  edessä  kirjai- 
met "P",  "PP"  tai  "PPP."  Luettelon  alla  oli  selitys  "P"  —  punikki;  "PP"  —  paha 
punikki;  "PPP"  —  pirun  paha  punikki.  "Pirun  pahoja  punikkeja"  oli  tietenkin  paljon. 
Kts.  "Raudun  taistelu",  kirj.  Simo  Eronen  (Valkoinen  kynäilijä)  s.  56. 

**)  "Kun  alussa  ilmeni  epäluottamusta  Venäjän  armeijassa  palvelleisiin  henkilöihin 
nähden,  kehoittivat  johtavat  jääkärit  yhteisen  hyvän  nimessä  luopumaan  tästä  vieromisesta. 
Sillä  olikin  maakunnan  puolustuksessa  paljon  voitettu."  —  "Suomen  Vapaussota"  IV  s.  425. 

Samaan  aikaan  kun  punaiset  ja  valkoiset  tavattomalla  vimmalla 
taistelivat  Antreassa,  kohtasivat  luokkaviholliset  toisensa  myös  Jout- 
senon rintamaosalla.  Punaiset  hätyyttelivät  Antreassa  olevaa  vihol- 
lista Lappeenrannasta  käsin,  mutta  joutuivat  yhteenottoon  sen  kanssa 
jo  Joutsenossa.  Sotaonni  oli  vaihteleva.  Punaiset  kerran  menetti- 
vät Joutsenon,  mutta  vallottivat  sen  takasin  helmikuun  lopulla. 

Helmikuun  lopulla  punaiset  miehittivät  Jääsken  Penttilän  kylän, 
edeten  sieltä  Kuurmanpohjaan  päin.  Valkoiset  alkoivat  jo  epäjär- 
jestyksessä perääntyä,  mutta  saivat  viimein  apujoukkoja  ja  pysäh- 
dyttivät punaisten  etenemisen.*) 

Varsin  verisiksi  muodostuivat  taistelut  Raudun  rintamaosalla, 
Vuoksen  eteläpuolella.  Heti  taisteluiden  alettua  saivat  punaiset  hal- 
tuunsa tärkeän  Raudun  rautatieaseman  ja  saattoivat  olla  junayhtey- 
dessä Pietarin  kanssa.  Raudusta  muodostui  tärkeä  punaisten  puo- 
lustusasema, joka  linnoitettiin  ja  aseistettiin  vahvasti  ja  tuon  tuosta- 
kin tekivät  lahtarit  epäonnistuneita  hyökkäyksiä  sitä  vastaan.  Rau- 
dusta käsin  tekivät  myös  punaiset  hyökkäyksiä  valkoisten  asemia 
vastaan,  saattaen  heidän  asemansa  usein  epätoivoiseksi.  Ankaria 
taisteluita  käytiin  myös  Valkjärven  suunnalla,  joka  on  Raudusta 
hiukan  länteen.  Maaliskuun  6  p:nä  oli  valkoisten  peräännyttävä 
Valkjärven  kirkonkylältä  aina  Kiviniemeen  saakka. 

Maaliskuun  24  p:nä  alkoi  Raudun  rintamaosalla  yleinen  valkois- 
ten hyökkäys.  Valkoiset  ryhtyivät  kiertoliikkeeseen.  Niiden  osas- 
toja pääsikin  tunkeutumaan  punaisten  selkäpuolelle,  särkien  rau- 
tatiesillat Viisijoen  ja  Sahajoen  luona.  Raudussa  alkoi  samaan  ai- 
kaan ankara  taistelu.  Vasta  myöhään  illalla  maaliskuun  26  p  :nä 
se  lopetettiin  kestettyään  yhtämittaa  44  tuntia,  mutta  Raudun  asema 
oli  vielä  punaisilla.  Antreassa  olivat  kuitenkin  valkoiset  ryhtyneet 
toimenpiteisiin  apuväen  lähettämiseksi  Rautuun  ja  maaliskuun  28 
p:nä  saapui  Pohjanmaalta  tykkejä  ja  30  p:nä  alotetaan  punaisten 
asemien  pommitus.  Koko  päivän  käytiin  taisteluita.  Punaisten  pans- 
sarijuna yritti  pitää  rataa  auki,  mutta  suistui  pois  kiskoilta  ja  joutui 
valkoisten  haltuun.    Huhtikuun  2  ja  3  p  :nä  käytiin  kiivaita  taiste- 

*)  Itse  Mannerheimkin  käväsi  Karjalan  rintamalla  tutustumassa  tilanteeseen.  Hänen 
karjalaisille  sepustama  tervehdyksensä  on  saastaisuudessaan  voittamaton.  Siinä  sanotaan 
m.  m.:  "Saapuessani  Karjalan  rintamalle  tervehdin  urhoollisia  karjalaisia,  jotka  niin  mie- 
huullisesti ovat  taistelleet  Leninin  roistoja  ja  heidän  kurjia  kätyreitään  vastaan  ...  Ja 
minä  vannon  sen  suomalaisen  talonpoikaisarmeijan  nimessä,  jonka  ylipäällikkönä  minun  on 
kunnia  olla,  etten  pane  miekkaani  tuppeen,  ennenkuin  laillinen  järjestys  vallitsee  maassa, 
ennenkuin  kaikki  linnoitukset  ovat  meidän  käsissämme,  ennenkuin  viimeinen  Leninin 
soturi  ja  huligaani  on  karkotettu  niin  hyvin  Suomesta  kuin  Vienan  Karjalastakin."  Hän 
siis  jo  tällöin  (helmik.  23  p:nä)  suunnitteli  ryöstöretkeä  Venäjän  Karjalaan.  Aikomus, 
joka  kuitenkin  meni  myttyyn.  Vasta  vähän  myöhemmin  järjestettiin  "epävirallinen"  rosvo- 
joukko Karjalaa  hävittämään. 

luita.  Ratkaiseva  hyökkäys  Raudussa  olevia  punaisia  vastaan  alkoi 
huhtikuun  4  p  :nä.  Punaiset  puolustautuivat  epätoivon  vimmalla. 
Yön  aikaan  valmistuivat  ne  viimein  poislähtöön.  Tykit  saatettiin  käyt- 
tökelvottomiksi samoin  ne  konekiväärit,  joita  ei  voitu  ottaa  mukaan. 
Valkoisten  saartoketju  murtui  punaisten  hyökätessä  ulos.  Valkoiset 
saivat  kuitenkin  perääntyvät  punaiset  ahdinkoon,  vain  osa  punaisista 
pääsi  pakenemaan,  muiden  joutuessa  valkoisten  tulen  alaisiksi  Maan- 
selän  alla  olevassa  notkossa.  Valkoisten  murhavimma  yltyi  heidän 
huomattua  punaisten  avuttoman  aseman.  Noin  1,000 — 1,200  puna- 
kaartilaista ja  venäläistä  sotilasta  myöntävät  valkoiset  teurastetun. 

Vallattuaan  Raudun  lähtivät  valkoiset  etenemään  katkaistakseen 
Viipurin  ja  Pietarin  välisen  rautatien  ja  samaan  aikaan  saatettiin  nyt 
jo  ryhtyä  ahdistelemaan  Viipuria.  Huhtikuun  23  p  :nä  onnistuivat- 
kin lahtarit  katkaisemaan  rautatien  Kämärän  luona  ja  jo  seuraavana 
päivänä  katkaistiin  Kavantsaaressa  olevien  punaisten  joukkojen  yh- 
teys Viipuriin  Talin  aseman  kohdalla  ja  samana  päivänä  vallottivat 
lahtarit  yllätyksellä  Papulan.  Kun  Kavantsaarella  olevat  punaiset 
joukot  joutuivat  eristetyiksi,  uskalsivat  valkoiset  joukot  Hannilan  ja 
Joutsenon  rintamalta  alottaa  etenemisensä.  Niin  alkoi  Viipurin  piiri- 
tys. Yöllä  huhtikuun  26  p  :nä  tehtiin  neljä  hyökkäystä  kaupunkia 
vastaan.  Punaiset  torjuivat  ne  lahtarien  kärsiessä  ankaraa  mies- 
hukkaa. 

Huhtikuun  28  p  :nä  alkoivat  ratkaisevat  hyökkäykset  punaista 
Viipuria  vastaan.  Ankaran  tykistötaistelun  jälkeen  hyökkäsivät  lah- 
tarit kaupunkiin  koillisesta  ja  idästä.  Punaiset  taistelivat  epätoivon 
vimmalla  ja  vielä  kaduilla  kaadettiin  monta  valkoista  valiotta  jaa. 
Huhtikuun  29  p  :nä  aamulla  oli  Viipurin  vallotus  täydellisesti  ta- 
pahtunut. 

Punaisten  viimeisenä  toivona  oli  murtautuminen  saartorenkaan 
läpi  länteen.  Useita  tuhansia  punakaartilaisia  pääsikin  Tienhaaraan 
saakka,  mutta  siellä  olivat  lahtarit  joukkoineen  heitä  vastassa.  Hurja 
taistelu  syntyi.  Viimein  oli  punakaartilaisten  antaannuttava  vangiksi. 
Huhtikuun  päättyessä  olivat  päättyneet  myös  taistelut  Karjalassa. 
Työläisten  suuret  toiveet  ja  unelmat  olivat  kärsineet  haaksirikon. 
Saksalaisten  maihinnousun  takia  olivat  valkoiset  saaneet  kuljetetuksi 
Karjalaan  niin  suuret  joukot,  että  punakaartin  sankarillisimmatkaan 
yritykset  eivät  enää  auttaneet.  Ei  edes  pakoa  itään  päin,  punaiseen 
Pietariin,  enää  kyetty  kyllin  hyvin  järjestämään.  Suomen  työväen 
urhoolliset  pojat  jäivät  lahtarien  armoille.    Koston  liekit  leimusivat 

pian  korkealla.  Satoja  ja  tuhansia  työläisiä  teurastettiin  kuin  koiria 
ja  toistakymmentätuhatta  yksistään  Viipurin  seudullakin  otettiin 
vangiksi  ja  teljettiin  vankileireille  näkemään  nälkää  ja  kurjuutta  ja 
hiljalleen  kuolemaan.  Mutta  sittenkään  ei  työväenluokkaa  lopulli- 
sesti voitettu.  Peloissaan  näkee  porvaristo  sen  voimistuvan,  eikä  se 
suotta  pelkääkään.  Taistelu  jatkuu  vielä,  siksi  kunnes  työväenluokka 
voittaa. 


K 


Muistelmia  Karjalan  kamppailuista 

Kivääri  oli  minulle,  kuten  suurelle  enemmistölle  työläisiä,  tunte- 
maton kapine.  Muutamia  päiviä  Viipurin  kasarmissa  harjoitusaikaa 
ja  sitten  vahtipalvelukseen  Neitsytniemeen.  Parin  viikon  perästä 
siirrettiin  jo  vahtipalvelukseen  Talin  asemalle.  Lahtarit  olivat  yrit- 
täneet muutamia  kertoja  räjähdyttää  erään  sillan  heikontaakseen 
siten  punaisten  toimintaa  Antrean  rintamalla.  Ensimäinen  vahtivuoro 
yön  pimeydessä  oli  pitkä  ja  pelottava,  mutta  seuraavana  päivänä  sain 
tilaisuuden  tutustua  ympäristöön. 

Talissa  meitä  pidettiin  kaksi  viikkoa  ja  sitten  saimme  määräyksen 
lähteä  Antrean  rintamalle  Pullilaan.  Kavantsaaren  asemalta,  joka 
oli  viimeinen  punaisten  hallussa  oleva  sema,  oli  Pullilaan  viiden  kilo- 
metrin matka.  Kavantsaaren  asema  oli  kuin  ainakin  suuri  sota- 
asema  —  muonitusvaunuja,  ampumatarvevaunuja,  sairaalavaunuja, 
lomalle  lähteviä  ja  lomalta  palaavia  punakaartilaisia,  lentokoneita, 


Kavantsaaren  asema.  Punaisten  kenttäkeittiöt  toimessa. 

raskasta  tykistöä,  y.  m.  Vasemmalta  Syvälahdelta  kuului  alinomaista 
ammuntaa  ja  oikealla  Pullilassa  räiske  harvoin  taukosi. 

Oli  keskiyön  aika,  kun  väsyneinä  tulimme  Pullilaan.  Jouduimme 
parhaiksi  näkemään,  kun  uusi  levähtänyt  joukko  lähti  ketjuun.  Kai- 
kista kylän  taloista  painui  miestä  ulos,  kuka  yskien,  kuka  paperos- 
siaan  sytyttäen.    Pitkä  jono  painui  metsätielle,  joka  johti  ketjulle. 

Seuraavana  päivänä  tuli  meidän  uusien  tulokkaiden  lähteä  ket- 
juun. Aurinko  paistoi  kauniina,  ilma  oli  tyyni,  mutta  alinomainen 
pauke  häiritsi  luonnon  rauhaa.  Saavuttuamme  juoksuhautoihin, 
avasimme  vimmatun  tulen.  Lieneekö  ampumisemme  johtunut  pelosta 
vai  innostuksesta,  ehkä  olivat  molemmat  tekijöinä! 

Huhtikuun  8  p  :nä  valkoiset  tekivät  äkkirynnäkön.  Yritimme 
puolustaa  asemiamme,  mutta  pakokauhu  pääsi  valtaan.  Tarvitaan 
rautaisia  hermoja,  kylmää  harkintaa  ja  hyvää  johtoa  ennenkuin  pa- 
kokauhu kyetään  pysähdyttämään.  Rintama  järjestettiin  uudelleen, 
mutta  sitten  tuli  tieto  Tampereen  antaantumisesta  ja  se  toi  uutta 
masennusta  mieliin. 

Yöllä  huhtik.  14  p  :nä  tuli  valkoisten  puolelta  pari  pakosta  mobili- 
soitua työläistä  ilmoittamaan,  että  lahtarit  valmistavat  uutta  hyökkä- 
ystä 15  päivän  yöllä.  Yllättääksemme  valkoiset  antoi  esikuntamme 
määräyksen  hyökkäykseen,  jonka  piti  alkaa  muutamia  tunteja  ennen 
valkoisten  aikomaa  hyökkäystä.  Se  muodostuikin  valkoisille  yllä- 
tykseksi ja  etenimme  melkein  entisille  asemillemme.  Menetimme 
kuitenkin  koko  joukon  miehiä  kaatuneina  ja  haavoittuneina.  Kun 
vihollinen  huomasi,  että  voimamme  olivat  uuvuksissa,  avasi  se  kra- 
naattitulen, joka  alkoi  tehdä  aukkoja  riveihimme.  Siksi  tuli  esikun- 
nasta jälleen  määräys  vetääntyä  lähtöasemillemme  takasin  ensin  kor- 
jattuamme haavoittuneet  ja  kaatuneet. 

Seuraavana  päivänä  sain  kahden  päivän  loman  viedäkseni  rinnal- 
lani taistelleen,  18-vuotiaan,  kaatuneen  veljeni  pikkukapistukset  kotia. 
Lomalla  ollessani  ilmoitettiin  sanomalehdissä,  että  kaikki,  joilla  on 
kokemusta  merenkäynnissä,  liittyisivät  muodostettavaan  punaiseen 
laivastoon.  Täytin  kyselykaavakkeen,  jossa  tiedusteltiin  kokemusta. 
Havaitsin,  että  Viipurissa  koetettiin  saada  satamassa  seisovia  laivoja 
käyntikuntoon.  Menin  meriesikuntaän,  jossa  esitin  asiani.  Yksi 
esikunnan  jäsenistä  oli  todella  meriasioita  tunteva.  Hän  kehotti  pa- 
laamaan rintamalle  saamaan  komppaniasta  eron  ja  palaamaan  heti 
takasin  Viipuriin. 

Tultuani  seuraavana  päivänä  rintamalta  uudelleen  takasin,  mää- 

rättiin  minut  Suomen  Höyrylaiva  O.  Y:n  rahtilaivaan  Hectoriin, 
joka  oli  talven  maannut  Viipurin  satamassa.  Kapteeni  oli  suomen 
ruotsalainen  ja  oli  muka  olevinaan  mielissään,  kun  sai  miehen,  joka 
oli  ollut  muuallakin  kuin  Saimaalla.  Hectoria  ryhdyttiin  kovalla  kii- 
reellä laittamaan  merikuntoon,  sillä  Antrean  rintama  oli  jo  kokonaan 
vedetty  Viipuriin.  Oli  ikävä  katsella,  kun  uupuneiden  raatajien, 
vanhojen  ja  nuorien,  täytyi  perääntyä  ylivoimaisen  vihollisen  edessä. 
Viipurin  ympärille  muodostui  uusi  ketju,  mutta  Tampereen  ja  Hel- 
singin menetykset  olivat  jo  vaikuttaneet  masennuttavasti  joukkoihin. 
Masennusta  lisäsivät  Länsi-Suomesta  paenneet  perheet  ja  tieto,  että 
muonavarat  olivat  kulumassa  loppuun  samaan  aikaan,  kun  lahtarien 
yhdistyneet  voimat  pommittivat  työläisten  kaupunginosia.  Puhuttiin 
antaantumisesta  siinä  uskossa,  että  tullaan  saamaan  tavallisen  sota- 
vangin kohtelu. 

Tällaisen  tilanteen  vallitessa  yritettiin  saada  laivoja  käyttökun- 
toon. Kesken  kiireiden  tuli  tieto,  että  vihollinen  tarjoaa  aselepoa. 
Tarjous  otettiin  vastaan,  mutta  se  olikin  lahtarien  sotajuoni  voidak- 
seen sillä  aikaa  siirtää  tykistöään  sellaisille  paikoille,  josta  oli  helppo 
pommittaa  kaupungin  eri  osia.  Vihollisen  esittämät  antaantumis- 
ehdot  olivat  mahdottomat  ja  siksi  ne  hylättiin.  Silloin  alkoi  kauhea 
pommitus.  Viipurin  vanhassa  linnassa  säilytettiin  kaupungin  aktii- 
visia lahtareita.  Kun  kranaatteja  osui  linnaan,  jossa  oli  säilytettynä 
suuri  määrä  ampumatarpeita,  katsoi  meikäläisten  esikunta  turvalli- 
semmaksi siirtää  vangit  Patterinmäen  kasarmeihin.  Muutaman  päi- 
vän perästä  vangit  tappoivat  punaiset  vartijat  ja  alottivat  taistelun. 
Se  ei  kestänyt  pitkää  aikaa,  sillä  heidät  kukistettiin. 

Äkkiä  levisi  tieto,  että  punaisten  johtohenkilöt,  joita  uhkasi  var- 
ma tuho  kukistuvassa  kaupungissa,  olivat  siirtyneet  Pietariin.  Tieto 
herätti  entistä  suurempaa  epätoivoa  joukoissa.  Päivää  myöhemmin 
kuin  Kansanvaltuuskunnan  jäsenet  olivat  poistuneet,  ryntäsi  vaimoja 
lapsineen  Kolikkoinmäeltä  täydellisen  pakokauhun  vallassa  Hectoriin. 
Sitten  tuli  esikunnasta  määräys,  että  laiva  pitää  tyhjentää.  Se  oli 
vaikea  tehtävä.  Täytyi  selittää,  että  eivät  suinkaan  lahtaritkaan  tule 
tappamaan  naisia  ja  lapsia.  Lopulta  myöntyivät  he  lähtemään  lai- 
valta. Yön  aikana  oli  sitten  jollain  tavalla  miesten  keskuuteen  levin- 
nyt huhu,  että  Hectorin  pitäisi  lähteä.  Heräsin  aamulla  aikaisin 
kovaan  meteliin.  Laiva  oli  täynnä  miehiä  kuularuiskuineen,  käsi- 
pommeineen  ja  kivääreineen,  vaatien  laivan  irrottamista.  Laiturilla 
oli  vielä  suurempi  joukko,  kuularuiskuineen  ja  pikatykkeineen,  uha- 

ten  ampua  laivan  pohjaan,  jos  yksikään  köysi  irroitetaan.  Siinä  pu- 
huttiin ja  selvitettiin  asioita.  Vakuutettiin,  että  huhu  laivan  lähdöstä 
oli  perätön  ja  osotettiin  miten  rikollista  olisi  ruveta  tappamaan  toi- 
nen toisiaan.  Ehdotettiin,  että  kaikki  poistuisivat  laivasta,  laivaston 
miehistön  ainoastaan  jäädessä  laivaan.  Ehdotus  hyväksy ttiinkin  ja 
selkkaus  oli  vältetty.  Sekamelskassa  onnistui  kapteenin,  perämiesten 
ja  koneenkäyttäjien  luikkia  tiehensä. 

Iltapäivällä  tuli  määräys,  että  laivan  piti  olla  valmiina  lähtemään 
ja  että  kello  12  yöllä  tuodaan  laivaan  haavoittuneita  ja  ruokatarpeita. 
Valmistimme  lastiruumat  niin  hyvään  kuntoon  kuin  lyhyessä  ajassa 
oli  mahdollista.  Keskiyöllä  alkoi  tulla  haavoittuneita,  toiset  omin 
neuvoin,  toiset  toinen  toistaan  auttaen.  Aikaisemmin  päivällä  olimme 
neuvotelleet  mistä  saisimme  kapteenin  laivaan.  Joukossa  oli  mies, 
joka  oli  pistänyt  perämiehen  lakin  päähänsä,  vakuuttaen  suoritta- 
neensa perämiehen  tutkinnon.  Koneenkäyttäjäksi  lupautui  laivan 
"tunkkinaan",  joka  osottautui  kunnon  mieheksi.  "Kapteenia"  koh- 
taan sensijaan  alkoi  syntyä  epäilystä.  Kun  kaikki  oli  valmiina,  seu- 
rasin miten  "kapteeni"  toimi.  Hän  seisoi  komentosillalla  kykene- 
mättä antamaan  asiaan  kuuluvia  komennuksia  sen  paremmin  täkille 
kuin  konehuoneeseenkaan.  Katsoin  silloin  velvollisuudekseni  tarttua 
itse  ohjaksiin  siinä  toivossa,  että  Uuraasta  saisimme  kykenevän  mie- 
hen, joka  veisi  meidät  Pietariin. 

En  unohda  näkyä,  jonka  näimme  Viipurista  lähtiessämme.  Kra- 
naatit räjähtivät  ilmassa.  Taivas  oli  punaisena  tulipalosta,  joka  rai- 
vosi Kolikkoinmäellä.  Viipurissa  käytiin  kamppailua  elämästä  ja 
kuolemasta. 

Tultuamme  Uuraaseen,  lähetimme  venheen  maihin  siinä  toivossa, 
että  saisimme  jonkun  kokeneen  miehen  johtamaan  laivaa  Pietariin. 
Toivossa  petyimme.  Onnistuimme  kuitenkin  saamaan  erään  nuoren 
miehen,  joka  tunsi  väylän  Tuppuran  selälle  saakka.  Kun  Hector 
oli  suurenlainen  rahtilaiva,  ei  voitu  ajatella  kulkua  Koiviston  salmen 
kautta,  joten  ainoa  tie  oli  ulkoreitti.  Se  oli  vielä  kiintojäässä,  mutta 
yrittää  piti,  sillä  takasin  paluu  olisi  merkinnyt  kuolemaa.  Kun  tu- 
limme Tuppuralle,  otimme  Tiuriin  saarelta  parisataa  venäläistä  soti- 
lasta, jotka  olisivat  armotta  joutuneet  valkoisten  tapettaviksi.  Ase- 
tuimme yöksi  ankkuriin.  Ennen  maatemenoa  tutkimme  englannin- 
kielistä merikarttaa.  Otin  niin  tarkat  ohjeet  ja  merkit  kuin  suinkin 
ja  suunnitelma  seuraavaa  päivää  varten  oli  valmis.    Oli  kaksi  huo- 

lestuttavaa  seikkaa:  jaksammeko  särkeä  jään  ja  onnistummeko  pu- 
jahtamaan yli  Suomenlahden,  etteivät  saksalaiset  huomaa. 

Yön  aikana  olimme  ajautuneet  ajojään  mukana  likelle  rantaa. 
Aamulla  ankkuri  ylös  ja  täydellä  höyryllä  eteenpäin.  Kiinto jäässä 
saatoimme  kulkea  vain  muutaman  laivan  mitan  kerrallaan.  Hiljalleen 
päästiin  kulkemaan,  rahtilaiva  Hector  edellä  ja  viisi  pienempää  laivaa 
perässä. 

Viimein  alkoivat  Kronstadtin  linnoitukset  häämöttää.  Kun  pää- 
simme äänenkuuluville,  huusimme  keitä  olemme.  Hetken  perästä 
tuli  laivalle  sotilasvirkailijoita  ja  luotsi.  Samana  iltana  jatkoimme 
matkaa  Pietariin.  Oli  jo  keskiyön  aika,  kun  olimme  turvallisesti 
kytkeneet  laivamme  Pietarin  laituriin.  Sairaat  vietiin  heti  sairaa- 
loihin. 

Seuraava  päivä  oli  Vapunpäivä  ja  Venäjän  köyhälistö  vietti  ensi- 
mäistä vappuaan  vapaana  sortajistaan,  mutta  Suomesta  paenneet 
punakaartilaiset  olivat  liian  väsyneitä  ottamaan  siihen  osaa.  Murhe 
häviöstä  ja  omaisten  kohtalosta  Suomessa  oli  alituisesti  mielessä. 

Otto  S  .  .  .n. 


Valkoisten  panssarijunan  tulisadetta  vastaan 

(Kuvaus  Jyryn  komppanian  vaiheista  Karjalan  rintamalla.) 

Vasta  illan  suussa  olimme  jalkapatikassa  paiskelleet  8  km  :n  tai- 
paleen Syvälahden  kylästä  Kavantsaaren  kansakoululle  vähän  lepää- 
mään. Olimme  olleet  Syvälahdessa,  rintaman  vasemmanpuoleisella 
siivellä  suorittamassa  rintamapalvelusta.  Siellä  saimme  syltä  syvän 
lumen  peittämien  rotkojen  ja  mäkien  yli  tehdä  hyökkäyksiä  viholli- 
sen etuvarustuksia  vastaan.  Sen  vuoksi  olivat  pojat  lopen  väsyneitä 
ja  levon  tarpeessa. 

Mutta  sittenkään  eivät  huolet  painaneet.  Kohta  kun  olimme  pääs- 
seet tilavan  kouluhuoneen  suloiseen  lämpöön  ja  saaneet  maistaa 
"soppaministerimme"  hankkimaa  suolaista  hevosenmakkaraa  ja  ma- 
keaa makaroonivelliä,  alkoi  ilo  elää. 

Vielä  ennen  nukkumaan  menoa  päätettiin  suorittaa  ympäristön 
kanssa  sopusoinnussa  olevaa  ohjelmaa.  Kunnon  toveri  Huttusen 
esityksestä  yhteisesti  laulettiin  osia  "Mustalaisruhtinattaresta".  Opet- 
tajattaren suosiossa  oleva  Oskari   soitti  koulun  urkuharmoonilla 

"virren",  johon  "seurakunta"  har- 
taasti yhtyi.  Sitten  piti  komppani- 
amme pidetty  "pastori"  S  :der  sy- 
dämiin ja  munaskuihin  käyvän 
saarnansa. 

Pi  kkunumeroita  mainitsematta 
tuntuikin  siinä  olevan  ohjelmaa  sii- 
hen tilaisuuteen  kylliksi.  Ohjelman 
jälkeen  näkyi  yhtä  ja  toista  rau- 
keasti nukuttavan.  Alettiin  katsella 
"yöpuuta."  Jallu  ensimäisenä  va- 
litsi paikkansa  salin  keskilattialta  ja 
asettui  tavanmukaiseen  ja  ominta- 
keiseen asentoonsa,  kädet  housun- 
taskussa suulleen,  pylly  pystyssä. 
Me  toisetkin  otimme  tilamme  ja 
koetimme  tehdä  asentomme  oman 
makumme  mukaan  niin  viihtyisäk- 
v  .  .  <iT     „  ,  .  .   ,     si,  kuin  tila  ja  olosuhteet  suinkin 

Kaksi     Jyryn     komppanian  sisukasta        '  J 

rivimiestä.  sallivat.  Monta  hetkeä  ei  viipynyt, 

kun  koko  komppania  eli  unten  mailla  ja  tietysti  näki  kauniita  unia 
tulevasta  Suomen  työväenluokan  tasavallasta. 

Sitä  herkkua  ei  kuitenkaan  saanut  jatkua  pitkää  aikaa,  sillä  jo 
aamuyöstä  saimme  hälyytyksen.  Noin  kello  neljän  aikaan  aamuyöllä 
ratsuhevosella  saapunut  esikunnan  lähetti  herätti  meidät  sikeimmästä 
unestaan,  kovasti  huutaen :  "Jyryn  komppania  ulos.  Lahtarit  hyök- 
käävät aallopilta". 

"Piru  heidät  periköön,  kun  eivät  anna  yörauhaa",  murisi  urkujen 
vierestä  ylösnoustessaan,  Syvälahdessa  kaatuneen  Marttisen  tilalle 
vasta  nimitetty  uusi  komppaniapäällikkömme  Aatami.  Ja  hän  jatkoi 
sotaäänellä  :  "Pojat !  Takit  päälle  ja  ulos,  ja  pian !" 

Eikä  siinä  monta  minuuttia  nokat  ehtineet  tuhista,  kun  pukineis- 
saan nukkuneet  miehet  olivat  vetäneet  takit  päälleen  ja  rientäneet 
pihamaalle  kivääri  olalla  odottamaan  lähtöä.  Kirpeän  pakkasen 
maustamina  teimme  virkistävän  pikamarssin  asemalle  saamaan  esi- 
kunnalta tarkempia  määräyksiä. 

Esikunnan  antama  määräys  oli  lyhyt  ja  selvä :.  "Lahtarien  pans- 
sarijuna on  aallopilla  ja  hyökkää  pian  asemalle.    On  mentävä  junaa 

vastaan  ja  rata  on  hajotettava  sen  edestä.  Aallopilla  on  tarvittavat 
työkalut." 

"Hyvä  on,  mutta  tilanteesta  on  ensin  otettava  selvä",  kuului 
vastaus. 

Panssarijunan  tykin  piiput  näkyivät  syöksevän  kidastaan  tulta 
ampumamatkan  päässä  aallopin  toisella  puolen  olevan  kallion  leikka- 
uksen suojassa.  Panssarijunan  ja  aseman  välinen  kenttä  oli  avoin  ja 
radan  vasemmalta  puolen  metsästä  kuului  tuntemattoman  kuularuis- 
kun  ajoittaista  papatusta. 

Komppanian  päälliköiden  käymän  hetken  neuvottelun  'tulos  oli : 
Pienemmän  joukon  on  otettava  selvä  tuntemattoman  kuularuiskun 
tarkoituksesta  ja  omistajista  ja  pääjoukon  tulee  marssia  pitkin  rataa 
vihollisen  panssarijunaa  vastaan. 

"Pikku-Eetun"  tehtäväksi  uskottiin  kuularuiskun  tutkiminen  ja 
hän  valitsikin  nopeasti  joukkonsa  ja  lähti  sivutietä  matkaan.  Mutta 
me  toiset  aloimme  harvanlaisessa  peräkkäisjonossa  pikamarssin  pit- 
kin rataa  panssarijunaa  vastaan. 

Kun  olimme  asemalta  jonkun  matkan  edenneet,  alkoi  oman  puo- 
len tykistökin  toimintansa.  Se  ryhtyi  tukemaan  hyökkäystämme 
ampuen  asemalta  päämme  yli  vihollisen,  panssarijunaa  tavoitellen. 
Tuntui  peloittavan  juhlalliselta  marssia  pitkin  rataa  tykin  kuulien 
melkein  hipoessa  nahkalakkiemme  tupsuja.  Aina  kun  kuula  vinkui 
yli  pään,  näkyi  yksi  ja  toinen  notkistelevan  polviaan,  ikäänkuin  kuu- 
lia väistellen.  Mutta  huonosti  olivat  valkoisten  kuulat  räjähtämis- 
ajalle  asetettuja  ja  tähdättyjä.  Vain  yksi  kuula  räjähti  lähellä  pääm- 
me yläpuolella,  mutta  sekään  ei  saanut  aikaan  pienintäkään  vahinkoa. 

Onnellisesti  saavuimme  aallopille.  Aalloppi  muodosti  poikittain 
kulkevan  juoksuhaudantapaisen  mainion  turvapaikan.  Kiireellä  siellä 
järjestettiin  miehet  rintamaketjun  muotoon  ja  aloitettiin  hyökkäys 
uudelleen,  nyt  jo  lähellä  vain  kahden  tai  kolmensadan  metrin  päässä 
olevaa  tultasyöksyvää  panssarijunaa  kohden.  Kauaksi  emme  kui- 
tenkaan ehtineet,  kun  jo  huomasimme  panssarijunan  perääntyvän. 
Se  oli  meille  yllätys,  sillä  kuumempaan  tappeluun  luulimme  joutu- 
vamme. Sen  enempää  emme  junaa  lähteneet  seuraamaan.  Olimme 
saaneet  määräyksen  radan  katkaisemiseen  ja  nyt  oli  lähdettävä  lopul- 
lisesti tehtävää  suorittamaan. 

Kolmas  ja  neljäs  plutuuna  muodostivat  radalle  jonkun  matkan 
päähän  etuvartion  ja  toinen  ja  suuri  osa  ensimäistä  plutuunaa  alkoi- 
vat repiä  rataa. 

Mutta  missä  olivat  hyvät  työaseet? 

Etsittiin  ja  lopulta  löydettiinkin  aallopilta  vasara,  ratahakku  ja 
yksi  mutteriavain.  Mutta  hyviksi  niitä  ei  olisi  voinut  sanoa.  Näytti 
suorastaan  epätoivoiselta  lähteä  sellaisilla  työkaluilla  kovassa  pakka- 
sessa vihollisen  kuulille  avoimessa  paikassa  hajoittamaan  rataa.  Mut- 
ta yritettävä  oli. 

Kovalla  työllä  saimme  kiskojen  liitoksista  olevat  pultit  yhdestä 
kohden  irralleen,  mutta  vielä  olivat  jälellä  tukevat  ratanaulat  sito- 
massa kiskoja  pölkkyihin  kiinni.  Naulojen  irrottaminen  sellaisilla 
työkaluilla  ei  olisi  voinut  tulla  kysymykseenkään.  Jään  ja  naulojen 
liittämänä  pysyivät  kiskot  järkkymättöminä  kuin  kallioon  valettuna. 

Joku  joukosta  teki  ehdotuksen :  ''Koetetaan  voimalla". 

Keksintö  tuntui  lapselliselta.  Mutta  se  oli  tilanteessa  ainoa  mah- 
dollisuus.   Päätettiin  yrittää. 

Hakulla  lyötiin  jäätä  ja  santaa  kiskojen  alta  niin  paljon  pois,  että 
sinne  sormenpäät  sopivat.  Miehet  asettuivat  kylki  kyljessä  kiskon 
kahden  puolen  nostamaan  ja  yksi  joukosta  antoi  merkkiä:  "vks, 
kaks,  kolme."  —  Tapahtui  nykäys,  mutta  kisko  ei  antanut  perää. 

Uusi  yritys :  "yks,  kaks,  kolme."  —  Kuului  narskahdus  ja  kisko 
vähän  liikkui.    Se  oli  innostavaa.    Nyt  oli  yritettävä  kolmas  kerta. 

"Kaikki  voimat  liikkeelle:  yks,  kaks,  kolm."  —  Teräsjousien  ta- 
voin ojentuivat  miesten  jäntereiset  selät  ja  luokkana  kaartui  kisko 
natisten  ylöspäin  ja  sivuun. 

Samaa  tietä  meni  toinenkin  kisko.  Iloisin  mielin  palasimme  ase- 
malle takaisin,  jossa  "Pikku-Eetu"  meitä  miestensä  kanssa  jo  odotteli. 

Tehtävä  oli  suoritettu  ja  tällä  kertaa  se  oli  tapahtunut  voiman 
avulla.  H  :gin  Työv.  Yhd.  V.  ja  U-seura  Jyryn  laitoksella  kasvate- 
tun ja  jalostetun  voiman  avulla. 

Tässä  tehtävässä  ei  tarvinnut  yhdenkään  elämänhaluisen  toverin 
erota  joukosta  pois.  Sentähden  siitä  jäi  hauska  muisto  jälelle. 

Neljännen  plutuunan  poika. 

Rintamapäällikkö  tehtävissään 

Ei  ollut  asiat  enään  oikein  hyvällä  tolalla  silloin  kuin  Ukko- 
Rantala  oli  komennettu  Karjalan  rintaman  päälliköksi.  Rintamilla 
jo  toista  kuukautta  melkein  yhtämittaisesti  taistelleet  joukot  olivat 
uupuneita,  sillä  varajoukkojen  siirto  levähdyskausiksi  oli  miltei 
mahdotonta.  Ne  vähät,  mitä  kaupunkiin  oli  kokoontunut,  tarvittiin 
useinkin  kiireellisesti  tärkeimpiin  strateegisiin  paikkoihin,  joten 
"kansanvaltaiseen"  rintamaosien  vahvistukseen  ei  ollut  varaa.  Ei 
ollut  varaa  lepohetkiin,  niin  sydämestään  kuin  esikunta  ja  erikoisesti 
Ukko-Rantala  olisivatkin  suoneet.  Eikä  olekaan  ihme  jos  on  sellai- 
sia punakaartilaisia,  jotka  olivat  rintamalla  koko  sotakauden.  Eihän 
ollut  vapaaehtoisia  niin  paljon  kuin  vastustaja  kykeni  pakkomobili- 
soinnillaan  asestamaan.  Väsymystä  ja  ankaraa  puhetta  lähetystöt 
selittivät  eri  joukko-osastoissa  olleen  vallalla,  mutta  silti  asiaa  ei 
voinut  auttaa.  Ukko-Rantalankin  täytyi  lähetystöille  selittää  asiat 
niinkuin  ne  olivat  ja  kehoitti  yhä  edelleenkin  ponnistamaan.  Ei  ollut 
helppoa.  Lähetystöjä  kävi  lakkaamatta  yötä  ja  päivää  ja  melkein 
kaikkien  asiana  oli  saada  lepoa  tai  sitten  lisää  joukkoja. 

Paitsi  rintamalähetystöjä,  jotka  toivat  tietoja  tapahtuneista  tais- 
teluista ja  vihollisen  liikehtimisistä,  kävi  ylipäällikön  puheilla  kaiken- 
laisia asiakkaita,  kuka  haluten  lupalappua  matkustaa  rintaman  ohi 
mikä  milläkin  asialla,  vaimoja  ja  lapsia,  jotka  pyysivät  vapausta 
miehilleen  tai  isilleen  kotona  sattuneiden  sairauksien,  synnytyksien 
tai  muiden  seikkojen  takia.  Kaikkien  kanssa  oli  puheltava,  joten  oli 
melkein  enemmän  kuin  paikallaan,  kun  Ukko  sanoi :  En  olisi  uskonut 
sodassa  jouduttavan  näin  monenlaisia  ja  niin  toisilleen  vastakkaisia 
asioita  ratkaisemaan. 

Sotilas  hän  kaikesta  päättäen  oli.  Pitkä,  solakka  vartalo,  joskin 
hieman  kumara,  elämän  karkean  murjonnan  tuloksena.  Oli  noin 
viidenkymmenen  ikäinen.  Kasvoillaan  herttaisen  vakava  ilme,  jota 
hyvin  somisti  tuuheahkot  viikset  ja  huolellisesti  tasoiteltu  pukinparta. 
Hänestä  sai  hellän  työläisisän  vaikutelman,  niin  että  esikunnassa 
tuntui  kuin  olisi  väärässä  paikassa.  Siinäpä  sitä  kumminkin  oltiin. 
Leppoisankin  luonteen  täytyi  karaistua,  käsittää,  että  työväenluokka 

on  elämänoikeuksiensa  puolesta  taistelussa  vihollista  vastaan,  joka 
raivoissaan  siitä,  että  työläinen  oli  nostanut  aseensa  vuossataista 
orjavoutiaan  kohti,  suunnitteli  teurastuksiaan,  kostoaan. 

Taistelumme  voitonpäivät  olivat  jo  himmeämmät.  Vilppulassa 
oli  rintamamme  murtunut  ja  joukkomme  perääntyivät  sekasortoisina 
Tamperetta  kohti.  Tämä  oli  vakava  tieto.  Yleisesikunnan  tiedonan- 
nossa viitattiin  siihen,  että  rintaman  murtumiseen  oli  suurena  teki- 
jänä provokatsioni  ja  kehoitettiin  eri  rintamaesikuntia  huolehtimaan 
siitä,  että  joukoille  tiedotetaan  provokaattorien  menettelytapojen 
muodoista.  Opetuksesta  vaaria.  Niinpä  Ukko  määräsi  laadittavaksi 
lentolehtisen,  jota  jaettiin  rintamille,  m.  m.  lentokoneen  avulla. 

Joka  päivä  ilmeni  jotain  uutta.  Joskus  yösydännä  yritimme 
hieman  nukahtaa,  mutta  harvemmin  siinä  onnistuttiin,  sillä  aina 
vaan  saapui  asiakkaita.  Rintama-asenteet  tahtoivat  muuttua.  Raudun 
rintamalle  kaivattiin  lisää  joukkoja,  sillä  taistelut  alkoivat  kärjistyä 
ja  valkoisten  voimat  kasvaa,  joten  pienet  joukkomme  siellä  olivat 
alituisessa  kahakassa  vihollisen  kanssa.  Samoin  tarvittiin  lisävoimia 
Jänhiälän  rintamaosalle,  josta  joukkomme  oli  peräydyttävä  Jout- 
senoon. Peräytymisen  ja  sekaannuksen  osaltaan  aiheutti  sen  rinta- 
maosan heikko  johto.  Yleensä  kuitenkin  olisi  tarvittu  lisävoimia, 
mutta  tämän  seikan  korjaamiseksi  tarvittiin  Kansanvaltuuskunnan 
toimenpiteitä  —  pakollisen  asevelvollisuuslain  julistaminen.  Asevel- 
vollisuus oli  jo  kerran  voimassakin,  vaan  syystä  tai  toisesta  peruu- 
tettiin, joten  nekin  joukot,  jotka  oli  pakollisen  lain  perusteella 
koottu,  hajaantuivat.  Kumminkin  jonkinlaista  paikallista  asevelvolli- 
suuslakia toteutettiin  ja  niin  palvelukseen  joutui  monia  sellaisia, 
joilta  puuttui  halua  ja  rohkeutta  taistella  riveissämme. 

Tämä  seikka  aiheutti  esikunnassa  kiusallisen  tilanteen,  sillä  paljon 
aikaa  meni  otettaessa  vastaan  "vatsatautiin"  tai  muihin  vaivoihin 
sairastuneita,  jotka  tähtäsivät  vaatimukseen  saada  vapautta  rintama- 
palveluksesta. Puolisen  päivää  tällaisia  otettiinkin  vastaan,  vaan  jo 
Ukko  teki  päätöksen  asiassa  ja  antoi  määräyksen  vahtisotilaalle  tie- 
dustella asiaa  ennenkuin  päästää  sisälle  ja  ohjata  "vatsavaivoihin" 
joutuneet  lääkäriin. 

Taasen  naputettiin  ovelle.  Sisälle  astui  nuorehko,  hieman  liiaksi 
sotilaallisesti  pukeutunut  helsinkiläinen  (heidät  tunnettiin  Viipurissa 
pomppatakistaan)  sillä  Viipurin  ja  lähistön  joukoilla  ei  ollut  paljon- 
kaan yhdenlaista  sotilaspukua.  Tulija  oli  hieman  hermostunut  ja 
masentuneella  äänellä  selitti,  että  hän  on  panssarijunan  päällikkö, 

joka  yritti  edetä  Kavantsaarelta  Antreaa  kohti,  mutta  että  oli  ajettu 
varomattomasti  ja  edetty  liian  kauas  ketjusta,  noin  pari  kilometriä, 
jossa  juna  suistui  pois  kiskoilta,  pitäen  puoliaan.  Toimenpiteisiin  olisi 
ryhdyttävä  sen  pelastamiseksi.  Esikunta  kokoontui  ja  pian  päätettiin 
antaa  määräys  nopeasta  hyökkäyksestä  niin  pitkälle  ainakin,  että 
saadaan  juna  rintamamme  selkäpuolelle.  Määräys  pantiin  pian  täy- 
täntöön ja  hyökkäys  onnistuikin  iltaan  mennessä,  ja  juna  saatiin 
pelastettua,  rintama  siirtyen  noin  pari  kilometriä  eteenpäin. 

Ukko  käväsi  kuitenkin  Joutsenon  tienoilla  ja  sai  selville,  että 
sikäläinen  päällikkö  oli  hermostunut  ja  saattanut  aikaan  joukoissa 
sekaannuksen.  Kertoi  saaneensa  järjestyksen  aikaan.  Sitten  taasen 
tuli  vieraita,  Valkajärveltä,  Raudusta,  teknilliseltä  osastolta  ja  jopa 
Kansanvaltuuskunnastakin.  Selityksiä,  vaatimuksia,  allekirjoituksia 
ja  määräyksiä.  Sota  on  monenlaista. 

T.  M—lo. 


Punaisen  Viipurin  menetys 

Viipurin  menetys  huhtikuun  29  päivänä  1918  oli  luokkasodan 
päätös.  Sillä  vaikkakin  vielä  viikon  ajan  sen  jälkeen  riehui  valkoi- 
nen "puhdistus",  (joukkoteurastukset  Hollolassa  sekä  muuallakin) 
niin  suoritettiin  kuitenkin  viimeiset  suurimmat  rintamataistelut  Vii- 
purin edustalla. 

Viipurin  valloituksen  alottivat  valkoiset  huhtikuun  puolivälissä. 
Ensin  he  katkaisivat  rautatieliikenteen  Pietarin  välillä,  estääkseen 
punaisten  joukkojen  siirtymisen  rajan  toiselle  puolelle,  tahi  mah- 
dollisesti apujoukkojen  tulon  sieltäpäin.  Niinikään  he  katkasivat 
rautatien  Helsingin  välillä,  Lahden  tienoolla,  siten  estääkseen  Sata- 
kunnasta peräytyvien  punaisten  joukkojen  pääsyn  Viipurin  avuksi. 
Viipuriin  johtaa  viisi  maantietä.  Näitä  teitä  myöten  suuntasivat  val- 
koiset saartonsa  Viipuriin  ja  tiukensivat  sitä  säännöllisesti.  Jo  huh- 
tikuun viimeisellä  viikolla  viipurilaiset  kellarisankarit  eräänä  yönä 
hyökkäsivät  n.  s.  itäistä  patteria  valloittamaan,  mutta  hävisivät  sillä 
kertaa.  Vielä  silloin  oli  Kansanvaltuuskunta  Viipurissa.  Tämä  vii- 
meinen viikko  olikin  taukoamatonta  räiskettä  ja  pauketta.  Öisin 
räiskyttelivät  siellä  täällä  kellareista  hiipineet  lahtarit  taskuaseillaan 
kaduilla.  Kaupunkia  ympäröivillä  tulilinjoilla  rätisivät  kiväärit  ja 
kuularuiskut.    Ja  tykit  säestivät  kuten  syvät  bassot  moniäänistä 

kuoroa.  Usein  räjähtelivät  vanhat  ammusvarastot  pattereilla  ja 
esikaupungeissa  tämän  tästä  syttyi  asuinrakennuksia  palamaan. 

Sunnuntaina,  huhtik.  28  :nnen  päivän  iltapuoli  oli  melkoisen  hil- 
jainen, oli  niinkuin  tuhoa  ennustavaa  tyyntä.  Itäisessä  esikaupun- 
gissa palavien  talojen  jäännökset  vain  illan  tyynessä  hiiltyivät.  Itäi- 
nen patteri  oli  jo  valkoisten  huostassa.  Koiviston  tiellä,  jota  myöten 
valkoisten  joukko-osasto,  punaisten  pitäessä  sitkeästi  vastarintaa, 
pyrki  pattereille,  oli  kuolon  sato  verrattain  runsas.  Siinä  kaatui 
paljon  molempia.  Samanlaiseksi  muodostui  tilanne  kaupungin  länti- 
sellä puolella.  Tienhaaran  ja  Naulasaaren  varustuksilla  suoritettiin 
maanantaita  vastaisen  yön  kuluessa  ankara  taistelu  ja  aamuun  menj- 
nessä  siltäkin  taholta  oli  valkoisella  joukolla  vapaa  tie  Viipuriin. 

Pilvisenä  ja  koleana  valkeni  kauhun  maanantai,  huhtikuun  29 
päivä.  Usealta  taholta  yhtäaikaa  tulivat  valkoiset  joukot  kaupunkiin. 
Varhaisesta  aamusta  alkaen  ryhtyivät  voittajat  kaikkialla  vetämään 
vangittavien  nuottaa.  Yhdenkään  työmiehen,  enempää  aseettoman 
kuin  sattumalta  aseellisenkaan,  henki  ei  enää  ollut  turvassa. 

Kaikkialla  kaduilla  kuului  ampumisen  räiskinää  ja  yleensä  eivät 
luodit  hukkaan  menneet.  "Kaikki  panokset  sattuivat  maaliin,  ellei- 
vät ensikerroilla  niin  ainakin  seuraavilla."  —  Näin  kehuskelivat  val- 
koiset sotilaat. 

Ihmisiä  raastettiin  asunnoistaan  ulos  ja  koottiin  suurin  laumoin 
kaduille  ja  aukeoille.  Valkoisen  armeijan  sotilaat  keräytyivät  vanki- 
joukkojen  lähettyville  ja  irvistellen  näyttelivät  vangeille  panoksilla 


Valkoisten  pommituksen  tuhoja  Kolikkoinmäellä. 

täytettyjä  vöitään.  "Katsokaapa,  punikit,  näitä  annoksianne !  Kovia 
nämä  tosin  ovat  syötäviksenne,  mutta  maistunevat  toki  yhden  ker- 
ran." Noin  ilkkuivat  valkoiset  sotilaat.  Eräät  heistä  ojensivat  ki- 
väärinsä vankeja  kohti,  asettelivat  siinä  panosta  sisälle  ja  juttelivat 
nauraen :  "Katsokaa !  Tästä  se  lähtee  ja  sieltä  latvapäästä  osaa  tulla 
oikeaan  paikkaansa."  Jääkäriherrat  katselivat  tuota  kaikkea  naures- 
kellen. Kaiken  tuon  ohessa  havaitsivat  valkoiset  vanki  joukossa 
eräänkin  kerran  pari  venäläistä  koululaista,  ehkä  18 — 19  v.  ikäisiä 
nuorukaisia.  Niinikään  oli  erään  keski-ikäisen  miehen  päässä  venä- 
läinen sotilaslakki.  "Riviin  ryssät !"  —  huusi  eräs  jääkäriherra.  No- 
peasti vietiin  nämä  kolme  "ryssää"  läheiseen  pihaan,  jossa  eräitä 
laukauksia  heti  ammuttiin.  Pyövelisotilaat  palasivat  paikalle  naures- 
kellen. Tällaista  leikittelyä  pitivät  valkoiset  voittajat  huhtikuun  29 
päivän  aamuna  Viipurin  Punasenlähteen  aukealla.  Tulkoon  samalla 
mainituksi,  että  tässä  tilaisuudessa  olleen  joukko-osaston  sotilaat  oli- 
vat kotoisin  Pohjanmaalta  Alajärven  kunnasta. 

Samoihin  aikoihin  suorittivat  voittajat  mitä  kauheinta  ihmisteu- 
rastusta  kaupungin  läntisessä  osassa  n.  s.  Hiekan  vallien  välissä. 
Mainittujen  vanhojen  vallien  väliin  raastettiin  lukemattoman  suuri 
ihmislauma,  miehiä,  naisia  ja  lapsiakin.    Vallien  sola  pystysuorine 


Vankien  teurastus  Viipurissa.  Kuvassa  näkyy  lahtari,  joka  juuri  pistää  miekkaansa  tuppeen 
pistettyään  kuoliaaksi    vielä    henkitoreissaan    makaavan    punakaartilaisen.    Tappopaikka  on 
Viipurin  linnan  läheisyydessä  oleva  vallihauta.  Useina  vuosina  sinne  öiseen  aikaan  ilmestyi 
kukkia  ja  puisia  ristejä,  jotka  valkoiset  kuitenkin  päivällä  poistivat. 

seinineen  on  niin  syvä,  ettei  yksikään  uhreista  voinut  yrittääkään 
siitä  pakenemaan.  Vallille  asettuivat  pyövelit  heittopommeineen  ja 
luotiruiskuineen,  sillä  voittajien  mielestä  noin  suuren  joukon  telotta- 
minen yksitellen  olisi  ollut  liiaksi  pitkäveteistä  ja  ehkä  hermostut- 
tavaa. Niinpä  tehtiinkin  "joukkotyötä".  Kuularuiskut  ja  heitto- 
pommit  toimivat  aikansa.  Verinen  höyry  sekaantui  sumuiseen  aamu- 
ilmaan. Lukemattoman  suuri  sekasortoisesti  kaatunut  röykkiö  va- 
vahtelevia ruumiita  oli  valloittajilla  saaliinaan.  Tässä  julkaisussa 
oleva  hämärä  valonkuvajäljennös  puhuu  puolestaan  edellä  kerrotusta. 
Näkyyhän  kuvassa  m.  m.  eräs  voittajaurho,  joka  lienee  antanut  "vii- 
meisen voitelun"  eräälle  uhrille,  pistääkseen  sitten  "miekkansa  tup- 
peen". Aikanaan  kerrottiin,  että  Hiekan  vallien  välissä  teurastettu 
ihmislauma  oli  suureksi  osaksi  kaupungissa  asuvia  venäläisiä.  Olihan 
valkoisilla  venäläisiä  vastaan  sellainen  murharaivo,  etteivät  he  laisin- 
kaan katsoneet  oliko  tapettava  porvarisryssä  tahi  "bolsheviikki". 
Niinpä  Viipurin  verilöylyn  jälkeen  joutui  valkoinen  hallitus  maksa- 
maan korvauksia  tapettujen  porvarisvenäläisten  leskille  ja  muille 
jälkeläisille. 

Viipurissa  sullottiin  kasarmeihin  kymmenisen  tuhatta  punakaarti- 
laista sekä  sen  lisäksi  paljon  muuta  siviiliväkeä,  lukuisa  joukko  naisia 
mukana.  Alkuajat  vankina  elettiin  mitä  kammottavimmassa  olotilassa. 
Kaikilta  kiskottiin  pois  satunnaiset  eväänrippeet,  puhumattakaan 
paremmista  vaatteista  sekä  arvoesineistä.  Kolmen  vuorokauden  ku- 
luessa ei  annettu  minkäänlaista  ruokaa.  Väsyneenä  ja  nälkäisenä 
miesjoukossa  sairastui  moni  jo  alussa.  Sitä  seurasi  kaikista  hirmui- 
sin kohtalo,  se  on  vankien  kuljetus  öisin  "koirahaudalle".  (Telotus- 
paikka  kaupungin  ulkopuolella,  Ristimäen  takalistolla.)  Nimiluettelo 
kädessä  kuljeskelivat  pyövelit  vanki  joukossa,  haeskellen  tarkotta- 
miaan  henkilöitä  "tutkinnolle".  Kaikki  ne  etsittävät,  jotka  osasivat 
välttyä  moiseen  tutkintoon  joutumasta,  välttyivät  myös  koirahaudalle 
vietävien  kulkueesta.  Tavallisesti  iltaisin  toimitettiin  tuo  kauhistut- 
tava "nimenhuuto",  jonka  nojalla  "tutkinnolle"  vietävät  eristettiin. 
Sitä  myöten  kuin  tutkittujen  eristetty  joukko  suureni  ja  ehdittiin 
kenttätuomioita  jakaa,  lähti  aina  aamuyöstä  hiljainen  joukko  viimei- 
selle matkalle.    Vain  pyövelit  luotiruiskuineen  sieltä  palasivat. 

Lukuisa  joukko  työväenliikkeessä  tunnettuja  entisiä  tovereita  ja 
kansanedustajia  tapettiin  Viipurissa  kenttätuomioiden  nojalla.  Heistä 
mainittakoon:  Sofia  Hjulgren,  J.  V.  Häkkinen,  Samuli  Häkkinen, 
Kalle  Auvinen,  Juho  Rikkonen,  Vilho  Lehokas,  opettaja  Riku  Pent- 


HISTORIAA  JA  MUISTELMIA 


217 


tinen,  toimittaja  Niinipuro,  postiljoonit  Valo  ja  Kössi  Ahmala,  vii- 
meksi mainittu  aikanaan  tunnettu  harras  työläisnuorisoliikkeen  mies 
ja  kirjailija.  Niinikään  tapettiin  Viipurissa  sanomalehden  toimittaja, 
runoilija  Emil  Lehen.  Eduskunnan  jäsen  Albin  Valjakka  kuoli 
nälkään. 

Tulkoon  myös  mainituksi,  että  kuuluisan  säveltäjän  Toivo  Kuu- 
lan tappoivat  valko  jääkärit  vappukemuissaan  Viipurin  seurahuoneel- 
la. Kerrottiin  aikanaan,  että  Kuula  olisi  moittinut  valloittajia  aseet- 
tomien ihmisten  joukkoteloittamisesta  ja  siksi  hän  sai  kuolettavan 
luodin  omaan  päähänsä.  Olkoon  miten  tahansa  asian  alkuperäisyys, 
on  joka  tapauksessa  tosi  se  seikka,  että  Kuulan  murhaajia  ei  aina- 


Punaisten  kenttätykistöä  Torkel  Knuutinpojan  linnan  pihalla  taistelun  jälkeen. 

kaan  saatu  eikä  todenteolla  yritettykään  saada  syytteeseen,  vaan  jäi 
asia  sikseen. 

Kuten  sanottu,  säilyivät  verenhimoisen  porvariston  vainoomat 
sangen  useat  tunnetut  henkilöt  vain  siten,  että  pahimman  ajan  koetti- 
vat olla  tuntemattomina  suuressa  joukossa.  Vankien  nimiluetteloa 
tosin  pidettiin  jo  alussa,  mutta  se  ei  pysynyt  luotettavana.  Niinpä 
kun  eivät  henkilökohtaisesti  tunteneet  haettavaa,  vastasivat  toiset 
osatoverit :  "Hänet  on  jo  ammoin  viety  koirahautaan"  tahi  että  "on 
kuollut  nälkään".  Kun  syksykesällä  jouduttiin  tutkinnolle  ja  "synti- 
luettelot"  olivat  tutkijaherrojen  salkussa,  tuiskivat  herrat  tavallisesti : 
"Miksi  ette  heti  vangiksi  jouduttuanne  ilmoittautuneet  tutkinnolle? 
Silloin  olisi  vähemmällä  päästy".  —  Ja  melkoisen  vähillä  päänvai- 

voilla  sittenkin  "tuomarit"  osasivat  antaa  vähintään  elinkautisia 
tuomioita  kaikille  niille,  jotka  olivat  olleet  pitemmän  aikaa,  eritoten 
luottamustoimissa  työväenliikkeessä.* ) 

Tampereen  valloituksen  "jälkiselvitys"  oli  verinen  mutta  sitäkin 
verisemmäksi  tuli  Viipurin  "puhdistus".  Miten  suuri  joukko  aseet- 
tomia vankeja  Viipurissa  murhattiin,  siitä  ei  ole  lähimainkaan  tilas- 
toa. Puhuttiin  aikanaan  neljästä  tuhannesta  ihmisestä  ja  eräs  tilasto 
antaa  siihen  tukea.  V  :n  1918  lopulla  kertoi  eräs  Viipurissa  asuva 
venäläinen  (porvari),  että  Viipurin  venäläisen  seurakunnan  jäseniä, 
sellaisia,  jotka  eivät  millään  tavoin  osallistuneet  luokkasotaan,  hävisi 
Viipurin  valloituksen  aikana  alun  neljättä  tuhatta  henkilöä.  Kertoja 
uskoi,  että  vain  harvoilla  lienee  ollut  mahdollisuutta  päästä  pakene- 
maan esim.  Venäjälle,  vaan  että  seurakunnasta  hävinneet  henkilöt 
saivat  valkosuomalaisten  kädestä  surmansa  Viipurin  valloituksessa. 
Viipurin  venäläinen  seurakunta  oli  niinä  aikoina  verrattain  suuri, 
mutta  vierasmaalaisten,  semminkin  eri  uskoisten  seurakuntayhteys 
on  aina  läheisempää  ja  henkilötilastokin  niin  ollen  on  tarkempaa, 
jonka  vuoksi  Viipurin  venäläisen  tiedonanto  on  uskottavaa.  Ja  kun 
venäläisiä  tapettiin  noin  paljon,  niin  ei  liene  edellämainittu  vähintään 
nelituhantinen  henkilöluku  Viipurin  uhreista  liioiteltu. 

Hengissä  säilyneiden  punaisen  Viipurin  puolustajien  kohtalo 
päättyi  vankileiriin,  johon  lukijoilla  on  tilaisuus  tutustua  toisen  artik- 
kelin yhteydessä. 

— Dolco. 


*)  Ensimäisenä  vankeusviikkonä  sai  kirjoittaja  tietää,  että  kansanvaltuuskunnan  jäsen 
Edward  Gylling  on  Viipurissa.  Ensimäiset  kauhun  vuorokaudet  hän  majaili  aivan  vanhan 
kaupungin  keskuksessa,  Katariinan  kadun  varrella.  Luultavasti  eräät  porvaritkin  tiesivät 
Gyllingin  olevan  kaupungissa,  mutta  eivät  tehneet  ilmiantoa.  Joka  tapauksessa  olisivat 
pyöveliporvarit  silloin  maksaneet  "Gyllingin  päästä"  mitä  tahansa.  Sen  totesi  sittemmin 
porvarislehtien  uutisten  verenhimoinen  sävy,  kun  nämä  kertoivat  G:n  matkustaneen  Hel- 
sinkiin sekä  sittemmin  Ruotsiin.  Yrittiväthän  sitten  porvarit  kaikkensa  saadakseen  G:n 
Ruotsista  käsiinsä. 

Toimenpiteet  Aunuksessa*) 

Eräänä  maaliskuun  päivänä  saapui  Karjalan  rintamaesikuntaan 
eräs  Uudeltakirkolta  kotoisin  oleva  toveri,  joka  halusi  saada  mukaan- 
sa pari  venäjänkieltä  taitavaa  toveria.  Kun  asia  oli  selitetty,  suostui 
rintamapäällikkö  erooni  ja  niin  jouduin  "Uudenkirkon-ukon"  komen- 
nuksen alle.  Mukaamme  lähti  myöskin  eräs  lapsuuden  toverini  ja 
niin  oli  jonkinlainen  "esikunta"  koossa.  Päällikkömme  selitti  tarkoi- 
tuksensa olevan  lähteä  Venäjän-Karjalaan,  Aunuksen  kaupunkiin, 
jossa  olisi  koottava  sinne  siirtyneet  pakolaiset  ja  järjestettävä  ne 
joukko-osastoksi,  jonka  tehtävät  lähemmin  määrätään  yleisesikunnan 
taholta. 

Matkustimme  Pietariin.  Siellä  liittäytyi  mukaamme  pari  helsin- 
kiläistä teknilliseen  osastoon  kuuluvaa  toveria,  ja  eräs  nainen,  joka 
seurasi  päällikköä.  Myöhään  illalla  kerrottiin  n.  s.  "Koskelon  junan" 
lähtevän  Muurmanille.  Tähän  junaan  sijoittauduimme  ja  seuraa- 
vana aamuna  aikaisin  lähti  juna  porhaltamaan  pohjoista  kohden. 

Juna  saapui  kaikenlaisten  pikkuvaikeuksien  jälkeen  Ladeinopolin 
asemalle,  johon  meidän  oli  määrä  jäädä.  Aunuksen  kaupunkiin  mat- 
kaaminen Ladeinopolista  täytyi  suorittaa  hevosella. 

Myöhään  illalla  saavuimme  onnellisesti  perille  ja  aloimme  haes- 
kella "yöpuuta".  Kaupungin  sotilasneuvoston  taholta  kehoitettiin 
menemään  kasarmille.  Siellä  olikin  suuri  joukko  suomalaisia  pako- 
laisia, vaimoineen  ja  lapsineen.  Päällikkömme  luonnollisesti  tarvitsi 
rauhaisan  ja  leppoisan  sijan  ja  niinpä  hänen  onnistuikin  saada  oikea 
majapaikka  —  "linnan"  pastorin  tykönä.    Hyvää  yötä ! 

Seuraavana  päivänä  juteltiin  pakolaisten  kanssa,  me  suunnitel- 
mistamme ja  he  niistä  olosuhteista,  joiden  painostamina  olivat  lähte- 
neet pois  kotipaikoiltaan.  Koko  joukko  oli  rehellisiä  proletaareja, 
jotka  eivät  tahtoneet  joutua  taistelemaan  luokkaveljiään  vastaan  val- 
koisten pakko-oton  kautta,  vaan  katsoivat  parhaaksi  paeta  rajan  toi- 
selle puolelle  ja  liittyä  oinaan  armeijaan,  jos  mahdollisuutta  ilmenee. 

*)  Aunuksen  toimenpiteisiin  jotkut  olivat  kiinnittäneet  suuriakin  toiveita,  sillä  sota- 
tieteellisesti  toteutettuna,  olisi  suunnitelmat  joita  nähdäkseni  yleisesikunnan  taholta  oli 
vakavastikin  pohdittu,  saattaneet  pahastikin  häiritä  vihollisen  selkäpuolta  Antrean  rintama- 
osalla. Mutta  suunnitelmat  eivät  toteutuneet  ja  syy  niiden  epäonnistumiseen  selvenee  tästä 
kirjotuksesta. 

Nälkä  ja  puute  oli  heitäkin  vaivannut  jo  pitemmän  aikaa  ja  ensi- 
työksi he  kehoittivat  järjestämään  asioita  siten,  että  voidaan  hankkia 
ruokaa.  Paikalliset  asukkaat  katselivat  meitä  jonkinlaisella  ennakko- 
luulolla, eivätkä  olleet  halukkaat  myymään  meille  mitään.  Tämän 
seikan  takia  täytyikin  ryhtyä  suunnittelemaan  heti  toimenpiteitä 
saadaksemme  sotilasneuvoston  apua  elintarvekysymyksessä.  Tapa- 
simme erään  venäläisen  punakaartilaisen,  jolta  aloimme  tiedustella, 
miten  voisimme  hankkia  pakolaisille  ruokaa.  Selitimme  paikkakun- 
nan väestön  suhtautumisen  pakolaisiin  aikaisemmin  ja  eritoten  mei- 
hin, jotka  liikuskelimme  aseistettuna.  Hän  ilmoitti  parhaillaan  ole- 
van koolla  Aunuksen  läänin  neuvoston  ja  kehoitti  kääntymään  neu- 
vostokokouksen  puoleen.  Loppujen  lopuksi  saimme  valmiiksi  venä- 
jänkielisen kirjallisen  selostuksen,  jonka  sisältö  lyhykäisyydessään  oli 
seuraava : 

Aunuksen  läänin  neuvostokokoukselle. 
Hyvät  toverit : — 

Tietoonne  lienee  tullut,  että  Suomessa  käydään  parhaillaan  luokkasotaa. 
Työväestö  taistelee  porvaristoa  ja  suurtilallisia  vastaan,  jotka  hyökkäyksellään 
tahtovat  nujertaa  raatajarahvaan  elämänoikeudet  ja  painaa  sen  entistäänkin 
kurjempaan  olotilaan.  Suomen  työväestön  puolustus  kaipaa  myöskin  toimen- 
piteitä tällä  puolen  rajan.  Niihin  on  ryhdytty  Suomen  Punakaartin  Yleisesi- 
kunnan alotteesta  neuvostoviranomaisten  suostumuksella.  Tilanne  on  vakava 
ei  ainoastaan  Suomen  työväelle,  mutta  myöskin  Karjalan  talonpojille  ja  työ- 
läisille, sillä  Suomen  valkoisen  armeijan  komentaja  on  julkilausunut  ajatuksia, 
jotka  tähtäävät  aluelaajennuksiin  erikoisesti  Venäjän-Karjalan  Suomeen  liittä- 
misessä. Yhteistyö  ja  myötätunto  toimenpiteillemme  Aunuksen  ja  Arkangelin 
lääneissä  on  toivomuksemme  mahdollisien  sotilasliikkeiden  syntyessä  ja  erikoi- 
sesti tällä  hetkellä  elintarpeiden  ja  muun  avun  antaminen  Suomesta  paenneille 
työläisille  ja  talonpojille.  Tällä  hetkellä  on  tässä  Olonetskin  linnassa  noin  200 
suomalaista  pakolaista  äärettömässä  hädässä,  joten  pyydämme  pikaisia  toimen- 
piteitä neuvostonne  kokoukselta.  Allekirjoitukset. 

Menimme  alkaneeseen  kokouksen  istuntoon.  Siellä  istui  suurehko 
sali  täynnä  karjalaisia  talonpoikia.  Virkailijoina  kokouksessa  oli  joi- 
takin koulunkäyneitä,  sillä  toisilla  oli  ylioppilaslakinreuhka  päässään. 
Esitimme  kirjelmän  puheenjohtajalle,  joka  hieman  silmäiltyään  kir- 
jelmää, pudisti  päätään  ja  loppujen  lopuksi  selitti,  ettei  asiaa  voi 
ottaa  esille  tässä  kokouksessa,  sillä  se  käsittelee  ainoastaan  "omia 
kysymyksiään".  En  epäile,  ettei  heillä  ollut  tärkeitäkin  probleemeita 
ratkaistavana,  mutta  silti  puheenjohtajan  esiintyminen  tuntui  tylylle 
ja  tuhmalle.  Koskettelihan  esityksemme  myöskin  karjalaisia.  Hie- 
man alakuloisena  lähdimme  kokoushuoneustolta.  Hetken  oltuamme 
neuvottomina  päätimme  yrittää  uudelleen  ja  käyttää  "tepsivimpiä" 
keinoja.  "Hyökkäyksemme"  tällä  kertaa  onnistui.  Kokous  käsitteli 

asiaa  ja  teki  hyvän  päätöksen  meille  ja  niin  saimme  rohkeutta  ryhtyä 
hommiin  käsiksi. 

Pakolais  joukolle  saatiin  samana  iltana  hankituksi  leipää  ja 
muistaakseni  vähän  sokeriakin,  joten  teetä  juotiin  ja  leipää  piiras- 
tiin sinä  iltana  innostunein  mielin. 

Joitakin  päiviä  majailtuamme  kasarmilla,  kerääntyi  sinne  yhä 
enemmän  pakolaisia  ja  miehet  olivatkin  taisteluintoisia.  "Komen- 
dantillamme" ei  ollut  kuitenkaan  minkäänlaisia  toimintamääryksiä 
tiedossaan,  joten  täytyi  lähettää  lähettejä  Pietariin  antamaan  selvää 
tilanteesta  sekä  kyselemään  toimintasuunnitelmia.  Ensimäinen  lä- 
hetti, eräs  Impilahden  poika,  käväsikin  siellä  koko  nopeaan,  mutta 
pahaksi  onneksi  ei  löytänyt  esikuntaa.  Lähetettiin  toinen,  ja  hän 
kai  sen  löysi,  mutta  meni  ensin  omilla  asioillaan  käymään  Viipurissa 
mikä  matka  sotilaallisesti  oli  mitä  arvottomin.  Hän  toi  vain  tervei- 
siä ja  kertoi  saaneensa  kotona  "hyvät  sapuskat." 

Päällikkömme  oli  myöskin  oikea  "Olavi."  Söi  pappilassa,  otti 
päivälliskävelyn  pitkin  "linnan"  kuraisia  teitä  ja  oli  mielestään  hy- 
vin "strateeginen"  pistäytyessään  kasarmilla.  Meille  usealle  alkoi 
kasvaa  se  käsitys,  ettei  yleisesikunta  ollut  osunut  oikeaan  valitessaan 
"Olavin"  sotapäälliköksi.  Harvoinkos  niitä  virheitä  sattuu.  Olavi 
oli  ihmeteltävän  hidasluontoinen,  kävellä  laahusti  harvalleen  ja  jos 
jostain  asiasta  kysäsi  neuvoa,  niin  oli  hänen  vastauksensa  säännöl- 
lisesti :  "No,  en  minä  osaa  siihen  asiaan  sanoa  mitään,  ennenkuin 
saadaan  Pietarista  tietoja."  Viimein  kumminkin  teki  päällikkömme 

"strateegisen"  siirron  ja  sanoa  tokasi,  että  lähdetään  koko  sakilla 
"Latinanpeltoon"  (kylä  Muurmanin  radan  varrella).  Tämäkään 
älynvälähdys  ei  luonnollisestikaan  syntynyt  noin  vain.  Siihenkin 
oli  pakottavat  syynsä. 

Odottamattoman  nopeaan  alkoivat  Olonetskin  linnan  asukkaat 
meihin  kyllästyä.  Leipää  piti  kirrata  kaikilla  keinoilla,  sillä  lähistön 
talonpojat  eivät  oikein  käsittäneet,  vaan  "pimittivät"  leivän  "ruot- 
sheilta",  kuten  meitä  siellä  kutsuttiin.  Tultiin  myöhemmin  havait- 
semaan, että  niukanlaisesti  elintarpeita  tahtoo  olla  talonpojilla  itsel- 
läänkin, joten  ei  ole  ihme,  että  talonpojat  saivat  sotilasneuvoston 
antamaan  meille  joka  päivä  kehoituksia  siirtää  pakolais  joukot  jon- 
nekin muualle. 

Ja  niinpä  tapahtuikin  tämä  "strateegisesti"  välttämätön  siirto. 
Naiset  ja  lapset  sijoitettiin  vietäväksi  hevoskyydillä  ja  tietysti  Olavi 
naisseuralaisensa  kanssa.  Miehet  lähtivät  kävellen.  Matkaa  muis- 
taakseni oli  parikymmentä  virstaa.  Tultiin  illalla  "Latinanpeltoon." 
Joukot  majoitettiin  erääseen  kestikievariin,  joka  oli  likaisuudellaan 
ja  muine  epämukavuuksineen  omiaan  synnyttämään  katkeraa  mieli- 
alaa joukossa.  Jokaisella  oli  hirvittävä  ruokahalu  koko  päivän  kes- 
täneen marssin  jälkeen  raittiissa  ulkoilmassa. 

Sinä  iltana  kuitenkin  onnistuttiin  saamaan  kylänneuvoston  väli- 
tyksellä puoli  paunaa  leipää  henkilöä  kohti  ja  majoituspaikasta  saa- 
tiin teetä,  joten  katkeruus  hieman  tyyntyi  ja  alettiin  katsella  ja 
valmistella  lepopaikkoja. 

Esikunta  lähti  hakemaan  itselleen  päämajaa,  sillä  Olavin  suunni- 
telmiin kuului,  että  majoitutaan  tähän  oikein  olemaan  ja  että  hän 
lähtee  itse  Pietariin  hankkimaan  tietoja.  Ja  niinpä  hän  painuikin 
yöjunaan  —  ei  yksinään. 

"Esikunnallekin"  löytyi  huoneusto  ja  majoittui  sinne  viisi  mies- 
tä. Ladeinopolissa  olleita  suomalaisia  pakolaisia  tuli  seuraavana  päi- 
vänä juttusille  ja  kertoilivat,  että  joitakin  valkoisia  liikuskelee  paik- 
kakunnalla, tehden  ostoksia  ja  kuljettaen  tavaroita  ja  aseita  Suo- 
men puolelle.  Tämä  vaati  tietysti  toimenpiteitä,  mutta  eihän  sitä 
paljain  käsin  mihinkään  voi  lähteä.  Aseistuksena  meillä  oli  ainoas- 
taan kolme  kivääriä  ja  pari  käsipyssyä. 

Ylipäällikkö  oli  ottanut  "lähetin"  paikan,  syystä  kylläkin,  joten 
muodostui  ilman  muuta  komitea,  jonka  tuli  huolehtia  asioista  sillä 
aikaa.  Käsitettiin,  etteihän  tässä  minkäänlaisiin  toimenpiteisiin  val- 
koisten hätyyttämi seksi  voi  ryhtyä,  ellei  hankita  lisää  aseita.  Osa 

komitean  pojista  lähti  kylän  sotilasneuvoston  puheille  pyytämään 
kiväärejä  ja  ammuksia.  Eihän  niitä  saatu,  sillä  suomalaisten  toi- 
menpiteet eivät  olleet  tunnettuja  heille.  Keskusteltiin  asiasta  komi- 
teassa ja  tämän  kirjoittaja  päätettiin  lähettää  Pietariin  hankkimaan 
aseita. 

Niinpä  kävinkin  yöjunaan  ja  aamulla  varhain  olin  Pietarissa. 
Menin  Suomen  asemalla  sijainneeseen  esikuntaan  ja  kerroin  ase- 
masta toiminta-alueellamme.  Tov.  Kettunen  oli  kanssani  samaa 
mieltä,  että  aseita  on  saatava  sinne  ja  ryhdyttävä  jonkinlaisiin  toi- 
menpiteisiin. Niinpä  hän  lupasikin  aluksi  lähettää  Nikolain  asemalle 
laatikollisen  kiväärejä  ja  joitakin  laatikollisia  ammuksia.  Hän  tiesi, 
ettei  aseita  saanut  kuljetella  noin  vain,  joten  antoi  jonkinlaisen 
lapun,  jonka  kanssa  piti  saada  aseiden  kuljetuslupa. 

Kettusen  lähetys  olikin  pian  Nikolain  aseman  asemasillalla. 
Vaan  lupa  niiden  kuljettamiseen  ei  ollutkaan  helpoimpia  tehtäviä. 
Hyppäsin  muistaakseni  Pietarin  sotilasneuvoston  kansliassa,  joka 
sijaitsi  Taurian  palatsirakennuksessa.  Sieltä  sain  lapun,  jota  piti 
kuljettaa  edelleen  jonnekin  toimistoon,  joka  sijaitsi  Sadovaja  ka- 
dulla. Siellä  kirjoitettiin  lappuun  jotakin  ja  lähetettiin  edelleen 
hyväksyttäväksi.   Oli  havaittavissa  yleistä  virastokankeutta. 

En  ryhtynyt  pitempiin  toimenpiteisiin.  Lähdin  Sadovaja-kadun 
toimistosta  suoraan  asemalle  ja  tiedustelin  junan  lähtöaikaa.  Aikaa 
oli  vielä  yllinkyllin  ja  niinpä  sain  istahtaakin.  Jonkun  ajan  kuluttua 
juna  tuotiin  asemalaiturin  eteen  ja  matkustajat  alkoivat  sijoittua 
junaan.  Pyysin  erästä  kantajaa  avukseni  ja  nostettiin  laatikot  nel- 
jännenluokan  vaunuun,  t.  s.  "härkävaunuun."  Otin  paikkani  laati- 
koiden päällä,  ja  niin  lähdin  matkaan,  eikä  kukaan  kysellyt  sen  pa- 
remmin kuljetusaoikeuksia.  Aamulla  saavuin  Ladeinopoliin.  Pojat 
olivat  asemalla  vastassa  ja  alettiin  poistaa  vaunusta  painavia  laatikoi- 
ta. Tällöin  herätti  laatikoiden  muoto  ja  paino  erään  asemakomisarin 
huomiota  ja  hän  tuli  tiukkaamaan  lupalappua.  Kaivoin  taskustani 
lapun,  jossa  oli  Pietarin  Sotilasasiain  Komisariatin  otsake  ja  jossa  se- 
litettiin aseidenkuljetusta  koskevia  asioita.  Hänestä  pääsimme  vä- 
hällä. Vilkaistuaan  paperiin  hän  oli  tyydytetty  ja  niin  saimme  aseet 
vuorokauden  sisällä  osalle  miehistöä.  Illalla  sakilla  puhdisteltiin 
kivääreitä,  jotka  olivat  paksun  rasvan  peitossa.  Rajapitäjän  pako- 
laiset olivat  kovasti  innostuneita  ja  puheltiin  jo  viehättävistä  sota- 
liikkeistäkin, kunhan  tässä  maat  kuivuu  ja  jäät  sulaa. 

Aamulla  saimme  lähteä  manööveriretkelle.  Ladeinopoliin  oli  tele- 


224 


SUOMEN  LUOKKASOTA  — 


fonitse  tullut  avunpyyntö  erään  kylän  lähettyvillä  Syvärin  varrella, 
noin  parikymmentä  virstaa  Ladeinopolista  sijaitsevan  Nobelin  öljy- 
säiliön työläisiltä.  Avunpyynnön  yhteydessä  mainittiin,  että  heiltä 
oli  ryöstetty  kaikki  varastossa  jälellä  olleet  elintarpeet.  Ladeinopolin 
sotilaalliset  voimat  olivat  pienet,  nim.  kahdeksan  miestä.  Sotilas- 
neuvoston päällikkö  kääntyikin  puoleemme  ja  pyysi  kymmenkuntaa 
suomalaista  avuksi  retkelle.  Luvattiin  ja  niin  lähdettiin.  Saavuimme 
paikalle  noin  neljän  aikana  iltapäivällä.  Työläiset  ottivat  meidät 
ystävällisesti  vastaan.  Tarjoten  vähäisistä  varoistaan  meille  illallisen. 
Selittivät  läheisen  kylän  miesten  tulleen  edellisenä  päivänä  noin 
viidenkymmenen  hevosen  kanssa,  varustettuna  viidellä  kiväärillä  ja 
vaativat  työläisten  varastoissa  olevia  elintarpeita.  Työläisten  vas- 
tustellessa tätä  pakkoluovutusta,  ryhtyivät  he  väkivoimin  toimeen. 
Kylän  vanhin  oli  määrännyt  rikottavaksi  varastohuoneiden  lukot  ja 
lastattavaksi  kaikki  jauhot  ja  muut  elintarpeet  rekiin.  Näin  suori- 
tettiin ja  työläiset  jäivät  puille  paljaille.  Kertoivat,  että  talonpojilla 
ei  ole  vielä  läheskään  niin  puutetta,  että  olisivat  tarvinneet  ryhtyä 
tällaiseen. 

Pienen  sotilaallisen  neuvottelun  jälkeen  päätettiin  lähteä  kylään. 
Annettiin  määräys,  ettei  saa  ammuskella,  ennenkuin  siihen  kehoite- 
taan,  ja  kehoitus  annetaan  vasta  siinä  tapauksessa,  että  talonpojat 
avaavat  tulen  meitä  vastaan.  Muutamat  tulisimmat  kuitenkin  ammus- 
kelivat ilmaan.  Kylän  väki  ei  alkanut  ampua,  havaiten  kai  aseistetun 
voimamme  olevan  ylivoimaisen.  Niin  saavuttiinkin  kylään  ja  kutsut- 
tiin koolle  kylänväki  ja  päällikkömme,  luultavasti  jokin  ylioppilas, 
piti  pienen  selityksen  vallitsevasta  järjestelmästä  ja  osoitti  tapahtu- 
neen pakkoluovutuksen  luonteen  sopimattomaksi  nykyisessä  työläis- 
ten ja  talonpoikain  valtiossa.  Painosti  työläisten  ja  talonpoikain  yh- 
teisiä etuja.  Tämä  tepsi  ja  talonpojat  lupautuivat  kuljettamaan  elin- 
tarpeet takaisin.  Rangaistukseksi  määrättiin  kiväärit  luovutettavaksi 
työläisille.  Annoimme  heille  lisää  ammuksia  ja  jätimme  kylän. 

Ylipäällikköämme  viehätti  nähtävästi  kovasti  "lähetin"  toimi, 
koska  ei  vieläkään  palannut  Ladeinopoliin.  Aloimme  ihmetellä  mis- 
sä hän  oikein  mahtanee  viipyä.  Pakolaiset  kävivät  hyvin  kiukkui- 
siksi, sillä  komitealle  ei  päällikkö  ollut  jättänyt  minkäänlaisia  käyt- 
tövaroja eikä  myöskään  ohjeita  toimenpiteisiin.  Odoteltiin,  että 
pääsisi  vaikka  tappelemaan,  mutta  siihenkin  puuttui  määräyksiä  ja 

suunnitelmia.  Kuultiin  jo  katkeria  uhkauksiakin,  jollei  pikaisesti 
hankita  heille  ruokaa  ja  siedettävämpiä  asunto-oloja. 

Tilanteen  käsittäen,  tunsimme  levottomuutta.  Koetettiin  tuu- 
mailla keinoja  ja  ennenkaikkea  toivottiin  päällikön  saapumista.  Ei 
saapunut.  Haeskelin  hänen  huoneestaan  joitakin  tilannetta  selvittä- 
viä asiapapereita.  Ei  löytynyt  mitään,  lukuunottamatta  päivittäi- 
siä raportteja,  jotka  hyvin  kyllä  osoittivat  tilanteen  vaikeutta,  mutta 
ei  viittaustakaan  tehtävistämme.  Vihdoin  avasin  erään  pöytälaati- 
kon. Siellä  oli  kirje,  avaamaton  kirje,  Suomen  Punakaartin  Yleis- 
esikunnan otsikolla  varustettuna.  Epäilin  hieman  oikeuksiani  avata 
kirjettä.  Rohkenin  kuitenkin.  Hämmästyksekseni  sain  siitä  lukea 
selvät  määräykset  erikoisesti  Aunuksen  lääniin  paenneisiin  suoma- 
laisiin nähden.  .  .  .  koottava  pakolaiset  .  .  .  muodostaa  niistä  jouk- 
ko-osasto, .  .  .  selostaa  tilanne  karjalaisille  .  .  .  ryhtyä  toimenpitei- 
siin häiritäksemme  vihollisen  selkäpuolta  ja  edetä,  jos  mahdollista, 
Sortavalaa  kohti. 

Näytin  kirjettä  toisille  pojille  ja  rupesimme  ihmettelemään  kir- 
jeen avaamattomana  joutumista  päällikön  laatikkoon.  Tulimme  siihen 
tulokseen,  että  hän  on  pistänyt  kirjeen  toisten  paperien  mukana 
taskustaan  laatikkoon  ja  niin  unohtanut  koko  sotasuunnitelman  ja 
saattanut  meidät  tällaiseen  toimettomuuden  ja  epätoivon  tilaan. 
Tässä  löytyi  meille  syytä  sadatella  johtajaamme  ja  aikamme  ihme- 
teltyämme ja  keskusteltuamme  tuli  komitea  siihen  tulokseen,  että  on 
parasta  viedä  joukot  Pietariin  saamaan  parempaa  huoltoa,  sillä  nai- 
set ja  lapset  olivat  todella  kurjassa  tilassa. 

Toinenkin  toimenpide  sai  sinä  iltana  alun.  Päätettiin  nimittäin 
ryhtyä  hätistelemään  seutuvilla  liikuskelevia  valkoisten  asiamiehiä, 
jona  yhtenä  oli  Laatokalla  sijaitsevan  majakan  hoitaja.  Arvioitiin 
lahtareita  olevan  neljä  tai  viisi,  jotka  voidaan  tavata  majakalla  tai 
sitten  majakan  läheisellä  rannikolla.  Määrättiin  neljä  miestä  aseis- 
tettuna kivääreillä  suorittamaan  vangitseminen. 

Tämän  kirjoittaja  määrättiin  järjestelemään  pakolaisjoukkojen 
siirtoa  Pietariin.  Menin  heidän  luokseen,  mukanani  eräs  rajakylän 
pakolaisista.  Mieliala  oli  katkera,  sen  sai  tuntea  kaikenlaisista  let- 
kautuksista, jopa  uhkauksistakin.  Ihmetellyt  olen  itsekin  miten  sel- 
viydyimme tässä  tilaisuudessa.  En  ollut  koskaan  ennen  puhunut 
joukkojen  edessä,  joten  puhujakykyjäni  en  ainakaan  voi  kiittää  sii- 
tä, että  jonkun  ajan  kuluttua  kuultiin  joukosta  hyväksymisenkin 
lauseita.    Tosiasiat  painoivat.    Kirje,  jonka  omituinen  avaamatto- 

mana  säilyminen  herätti  heissäkin  mielenkiintoa,  ja  seikka,  että  pääl- 
likkömme oli  viehättynyt  lähetintehtävään  jo  neljäksi  päiväksi,  jät- 
täen meidät  ilman  käyttövaroja  ja  suunnitelmia.  Selitin  komitean 
suunnitelleen  heidät  siirrettäväksi  Pietariin,  jossa  miehet  varmasti 
voisivat  liittyä  joukko-osastoihin,  joko  lähetettäväksi  sitten  tänne 
tai  muualle.  Naiset  ja  lapset  voisivat  saada  siellä  parempaa  huolen- 
pitoa. Tähän  joidenkin  hieman  vastustellessa  lopuksi  suostuttiin. 

Toverini  lähti  asemalle  vaatien  yöjunaan  liitettäväksi  yhden  läm- 
mitetyn vaunun.  Tähän  vaatimukseen  oli  asemakomisaarilla  este- 
lynsä, sillä  Muurmanilta  tuleva  juna  oli  jo  joitakin  tuntia  myöhässä 
ja  sanoi  sen  olleen  ylimääräisen  pitkän  entuudestaan,  joten  on  aivan 
mahdoton  siihen  enää  liittää  lisää  vaunuja.  En  sano,  että  tämä  oli 
pahalla  tarkoituksella,  mutta  tämä  tieto  siinä  tilanteessa  tuntui,  että 
kaiken  maailman  esteet  asettuvat  eteemme  ja  niin  päätettiin  lähteä 
uudelleen  asemalle  ja  selitimme,  ettemme  voi  enää  pitkittää  tätä 
suunnitelmaamme  sekä  sanoimme  vakuuttavasti,  että  junaan  on  liitet- 
tävä yksi  lämmitetty  vaunu.  Loppujen  lopuksi  asemakomisari  lupasi 
liittää  vaunun  junaan. 

Seuraavan  päivän  aamupäivällä  oltiin  pakolaisjoukkojen  kanssa 
Pietarissa  ja  heidät  sijoitettiin  Suomen  asema-alueella  oleviin  parak- 
keihin. Kävin  esikunnassa,  josta  sain  toimintamääräyksiä  edelleen. 
Mobilisointi,  joukkojen  tuominen  Pietariin,  sillä  Raudun  rintama  oli 
muodostunut  taistelujen  kiintoisammaksi  kohdaksi,  jonne  tarvittiin 
apua. 

"Koskelon  juna"  oli  jälleen  matkalla  Kantalahteen.  Koetin  ehät- 
täytyä  siihen.  Ehdinkin  ja  jo  sinne  oli  ehtinyt  "Olavikin"  yhä  edel- 
leen "seuroissa". 

Mieleni  hieman  kuohahti,  vaan  koetin  olla  mahdollisimman  rau- 
hallinen. Aloin  selittää  mitä  oli  tehty  sillä  aikaa,  kun  hän  oli  "lähet- 
tinä". Koetin  viitata  hänelle,  että  oli  väärin  menetellyt  jättäessään 
meidät  ilman  käyttöohjeita  Ladeinopoliin,  josta  oli  edelläkerrottuja 
vaikeuksia  suurelle  joukolle. 

Jätin  Olavin  ja  menin  toiseen  vaunuun.  Siellä  tapasin  junan 
miehistöä.  Hekin  olivat  kiihkeässä  keskustelussa.  Junassakin  oli 
asiat  päällystön  ja  miehistön  kanssa  sekaisin.  Hieman  samantapainen 
kohtaus  oli  sattunut  junapäällikön  ja  erään  miehistöön  kuuluvan  pu- 
nakaartilaisen välillä,  kun  kaartilainen  oli  huomauttanut  heikkouk- 
sista. Miehistö  jutteli  kapinasta  ja  kapina  päätettiinkin  alkaa  Ladei- 

nopolissa.  Junan  miehistön  ja  päällystön  välinen  uhkaus  saatiin 
kumminkin  ratkaistuksi  rauhallisesti,  joten  juna  voi  jatkaa  mat- 
kaansa pohjoiseen. 

Juna  saapui  Ladeinopoliin.  Olavin  "väki"  ja  minä  jäimme  ase- 
malle ja  lähdimme  tallustelemaan  päämajaan. 

Tervehdittyämme  päämajassa  olleita  tovereita,  jotka  olivat  kaikin 
synkännäköisiä,  ryhtyi  päämajan  hoitaja,  eräs  rajapitäjän  toveri, 
esittämään  raporttia  joukkueen  toiminnasta,  joka  oli  lähetetty  van- 
gitsemaan valkoisten  asiamiehiä. 

Onnettomasti  oli  käynyt.  Aberg  kuollut  ja  toinen,  impilahtelai- 
nen  toveri,  julmasti  raadeltuna  sairaalassa. 

Tällä  syvän  surun  ja  masennuksen  hetkellä  syntyi  koston  miete. 
Kenen  syy? 

Moni  syyttävä  katse  tähtäsi  Olaviin.  Ja  ainoastaan  hetken  kysy- 
mys oli,  ettei  hän  saanut  mahdollisesti  liian  ankaraa  rangaistusta 
laiminlyönneistään.  Kuitenkin  hänet  riisuttiin  aseista  ja  valtuuksista 
ja  sai  mennä. 

Komitean  taholta  ryhdyttiin  mobilisoimiseen.  Käytiin  talosta  ta- 
loon. Saimme  kokoon  taasen  suuren  joukon,  joka  matkusti  Pieta- 
riin, liittyen  Raudun  joukko-osastoihin.  Tämän  työn  kestäessä  saai- 
pui  Pietarista  sähkösanoma : 

"Kaikki  loppu,  tulkaa  kaikki  tänne". 

Kaikki  loppu  ?  Tämä  oli  hämmästyttävä  uutinen  yht'äkkiä ! 
Joku  suu  kertasi  synkistynein  ilmein  —  Kaikki  Loppu!  Hämmäs- 
tyksestämme  vähän  toinnuttuamme,  neuvottelimme  ja  aloimme  epäil- 
lä sähkösanoman  tulkintaa  ja  niin  päätettiin  lähettää  minut  yksin 
matkaan  ottamaan  parempaa  selvää  tarkoituksesta. 

Istuuduin  heti  ensi  junaan,  joka  lähti  kiidättämään  kohti  Pietaria. 
Matka  tuntui  ijäisyyttä  pitemmältä,  ajatukseni  risteilivät  kaikkialla, 
luoden  kauhun  kuvia  ...  jos  niin  on? 

Vihdoinkin  juna  pysähtyi  nytkähdellen  Nikolain  asemalle.  Ensi- 
mäisenä,  läpi  ihmisjoukon,  tunkeuduin  katuvaunuun,  joka  vei  Suo- 
men asemalle.  Siellä  sijaitsi  tärkeitä  sota-toimistojamme,  joista  voin 
pian  saada  varmuuden.  Pian  olinkin  määräpaikassa.  Ennenkuin 
olin  astunut  asemalle  —  olin  jo  varma.  Halusin  kuitenkin  saada 
yksityiskohtaisempia  tietoja. 

Joukottain  seisoi  ryysyisiä,  väsynein  ilmein,  rintamalta  palan- 
neita tovereita.    Kaikki  olivat  vaiti.    Muutama  asiaan  kuulumaton 

sana  ja  taas  hiljaisuus.  Haeskelin  tuttuja  kasvoja.  Pian  tapasinkin 
tutun  toverin,  vaan  niin  toisen  näköinen  oli  hän,  että  luulin  melkein 
erehtyneeni.  Aioin  kysyä  häneltä  jotakin  tapahtumista,  vaan  hänen 
menehtynyt,  tuijottava  katseensa  kielsi  minua  koskemasta  asiaan. 
Kävelin  eteenpäin,  kaikkialla  samanlaisia  ilmeitä,  kasvoilla  synkkyy- 
den ja  pohjattoman  surun  leima.  Kaikki  olivat  raskaisiin  ajatuksiin 
vaipuneina.  Ei  kukaan  halua  puhua  —  ei  kaivannut  toisen  sanoja. 
Tuntui  siltä,  kun  joku  sivullinen  kysäsi  jotakin,  että  hän  rikkoi, 
pyhän  hiljaisuuden  sopimattomasti.  Katseet  kohtasivat  kysyjää 
moittivasti,  ikäänkuin  sanoen,  "miksi  häiritset,  ajattelematon  ?" 

Raskain  askelin  astelin  pois  täältä  tuijottavien  ihmisten  maail- 
masta. Sama  synkkä  tuijotus  tarttui  minuunkin.  Kuljin  tuntikau- 
palla, pitkin  Pietarin  vilkasliikkeisiä  katuja,  näkemättä  mitään.  Kaik- 
ki hyörinä  tuntui  unelta.  Tuntui  siltä,  kuin  ihmiset,  autot,  katuvau- 
nut  ja  kaikki  olisivat  tanssineet  näyttämöllä  —  ilveilyä  elämästä. 
Rattaiden  kolina,  torvien  törähdykset  kuuluivat  kuin  kaukaa  annetta- 
vat varoitukset  —  jostakin  kauheasta,  joka  oli  tuleva.  Menehtyneenä 
—  uupuneena,  vihdoin  saavuin  asuntooni,  jossa  nukahdin  pian  kai- 
kenlaisten unien  valtaan.  Aamulla  herättyäni,  menin  lennätintoimis- 
toon  ja  toistin  sanat :  "Kakki  loppu,  —  Tulkaa  kaikki  tänne  . .  . !" 

Kymmenen  vuotta  on  kulunut  näistä  ajoista.  Olemme  oppineet 
paljon.  Olemme  oppineet  havaitsemaan  heikkoutemme  noina  kuu- 
kausina v.  1918,  jolloin  jouduimme  aseelliseen  kamppailuun  teoreet- 
tisesti ja  käytännöllisesti  käsittämättä  täysin  tehtäviämme  tällaisissa 
tilanteissa. 

Maailmassa  yhä  edelleen  jatkuu  keskeytymätön  kamppailu  sor- 
rettujen ja  sortajien,  riistettyjen  ja  riistäjien  kesken.  Kuten  muiden- 
kin maiden  porvaristo,  ei  Suomenkaan  tyhmän  pöyhkeilevä  valta- 
luokka  kyennyt  joukkoteurastuksillaan  työväenluokkaa  murskaa- 
maan. Verikenttien  vielä  höyrytessä  syntyi  uusi  voima,  uusi  uhma, 
joka,  hyväksikäyttäen  esitaistelijain  kokemuksia,  tulee  kaatamaan 
lahoavilla  perusteilla  hoippuvan  riistojärjestelmän  ja  luomaan  yhteis- 
kunnan, jossa  työtätekevien  oikeudet  työnsä  hedelmiin  turvataan. 

Kymmenen  vuotta  on  kulunut.  Uudet  taistelut,  uudet  uhraukset 
tulevat  kysymykseen,  mutta  näihin  taisteluihin  me  ryhdymme  tietoi- 
sempina tehtävistämme.  Unhoitamme  masennuksen  hetket  ja  vah- 
vistamme itseämme  maailman  proletariaatin  liikehtimisestä  ratkaise- 
vaan taisteluun.  -p   1/  jn 

Muistelmia  värväysmatkalta  Karjalassa 

Lyhyessä  ajassa  saatiin  punakaarti  koko  lailla  toimikuntoiseksi. 
Sota  vaati  uhreja  ja  uutta  voimaa  tarvittiin.  Kun  punaisten  puolella 
ei  ollut  pakko-ottoa,  niin  alettiin  järjestää  agitatsioni joukkueita 
värväämään  uusia  miehiä  vallankumousarmeijaan.  Niinpä  Itä-Suo- 
men sos.  dem.  vaalipiirin  sihteeri  Leskinen  järjesti  12  paria,  24 
miestä,  Viipurin  ympäristöpitäjiin  selostamaan  tilannetta  ja  ohjaa- 
maan värväytyneet  miehet  etappipaikkoihin.  Tähän  kunniatehtävään 
joutui  tämän  kirjoittajakin. 

Oli  maaliskuun  8  p  :n  ilta,  kun  vanhemman  toverini  M.  E.  A  :n 
kanssa  lähdimme  matkalle  kylmän  pakkasen  vallitessa.  Jouduimme 
kyytihevosella  taivaltamaan  24  kilometriä  meren  jäätä  pitkin,  pää- 
määränämme ollen  Säkkijärven  pitäjä,  noin  50  kilometrin  päässä 
Viipurista.  Yövyimme  Tervajoen  majataloon.  Kun  olimme  yksin- 
kertaisen näköisiä  matkamiehiä,  oli  yösijan  saanti  vaikeaa.  Sanottiin, 
että  ei  ole  tilaa.  Kun  lopuksi  esiinnyimme  jyrkempinä,  muuttui  koh- 
telu ja  tilaa  löytyi.  Käsitimme,  että  talossa  on  valkoinen  mieliala, 
mutta  kun  alue  kuuluu  meille,  niin  täytyi  mukautua. 

Kun  aamulla  ilmoitimme  haluavamme  kyytihevosen,  oli  se  tuossa 
tuokiossa  kunnossa  ja  jälleen  olimme  matkalla  suuret  julistukset  ja 
värväyspaperit  mukanamme,  mutta  ilman  minkäänlaista  asetta.  Tilan- 
ne ei  ollut  mikään  turvallinen.  Öiseen  aikaan  olivat  lahtarit  katko- 
neet puhelinpylväitä  ja  lankoja.  Matkaa  jatkoimme  kuitenkin  reip- 
pain mielin  ilman  mitään  pelkoa. 

Ensimäinen  pysähdyspaikka  oli  Heinlahti.  Kokoustilaisuudessa 
oli  vähänlaisesti  yleisöä,  mutta  saimme  kolme  vapaaehtoista.  Seu- 
raava paikka  oli  Vilajoki.  Taaskin  oli  vähän  yleisöä,  mutta  neljä 
vapaaehtoista  saatiin.  Laihialla  loppui  kokous  lahtarien  mellastuk- 
seen toverini  juuri  pitäessä  puhetta.  Lamppu  sammutettiin  ja  yleisen 
sekamelskan  vallitessa  pääsimme  yön  pimeyteen.  Hetken  aikaa  har- 
hailtuamme löysimme  kylän  reunalta  miehen  valjastamassa  hevos- 
taan. Pistimme  miehen  kouraan  rahasumman  ja  sanoimme :  "Hevo- 
nen ja  reki  on  meidän".  Enempää  ei  ollut  aikaa  miehelle  selitellä. 
Vinhaa  kyytiä  lähdimme  Säkkijärven  kirkonkylää  kohti.  Kirkon- 

kylän  naapurikylään,  Suurpäälään,  järjestettiin  ensin  kokous.  Se 
onnistui  loistavasti.  Punakaartiin  liittyi  21  nuorta  miestä.  Seuraa- 
vana päivänä  oli  tilaisuus  Karvalan  ja  kirkonkylän  yhteisellä  V.  P. 
K:n  talolla.  Tilaisuus  muodostui  juhlahetkeksi.  Lähtevien  rekryyt- 
tien kunniaksi  järjestettiin  lopuksi  tanssit.  Köyhälistön  vapaaehtoi- 
seen armeijaan  oli  kirjoittautunut  32  miestä. 

Tanssien  kului  ilta  ja  lähtöpäivän  välisenä  maanantaina  oli  kii- 
rettä touhua.  Oli  järjestettävä  joukko  käytännöllisiä  pikkuasioita. 
Niinpä  oli  mentävä  pitäjän  pappilaan  rovastin  luo  toimituttamaan 
pikavihkiminen  eräälle  pariskunnalle  ja  eräs  pienokainen  oli  asetet- 
tava isän  nimelle.  Kaikki  haluttiin  järjestää  silloisten  tapojen  ja 
voimassaolleiden  sääntöjen  jälkeen.  Rovasti  sensijaan  oli  vastahakoi- 
nen tällaisia  töitä  suorittamaan  punaisten  määräyksestä,  mutta  kun 
hän  näki  ylipäällikkö  Eero  Haapalaisen  kirjoittaman  valtakirjan,  ei 
hän  uskaltanut  pitemmälti  panna  vastaan. 

Lähtöpäivän  aamuna,  maalisk.  19  p.,  valkeni  keväimen  kirkkaana. 
Kansaa  kerääntyi  kirkonkylään  monisatalukuisena.  Seitsemäntoista 
kyytimiestä  rekineen  oli  valmiina  kunnantalon  edustalla.  Sos.  dem. 
nuorisoliiton  tyttäret  olivat  ryhmittyneet  kehään  hulmuttaen  lippuaan 
korkealle  nuorten  sotilaiden  ollessa  keskellä.  Se  oli  innostava  lähtö- 
hetki puheineen  ja  selostuksineen.  Toimitettiin  nimihuuto  ja  joka 
ainoa  värvääntynyt  oli  saapuvilla.  Asetuttiin  rekiin  ja  lähdettiin 
liikkeelle.  Nuorisoliiton  neitoset  virittivät  Marseljeesin,  johon  lähti- 
jätkin yhtyivät.  Aamulla  paikalle  saapunut  punakaartin  hiihtojouk- 
kue, 9  miestä,  ampui  yhteisen  kunnialaukauksen.  Se  oli  juhla  — 
muistorikas  hetki.  Lähdön  tuoksinassa  ryöpsähti  neljä  neitostakin 
mukaan.    Eivät  millään  suostuneet  lähtemään  takasin. 

Vila joella  olivat  värväytyneet  neljä  miestä  valmiina,  samoin 
Heinlahdessa  kolme  ja  niin  oli  kuusikymmentä  sotilasrekryyttiä  ja 
neljä  sairaanhoitajatarta  matkalla  kohti  Viipuria,  valmiina  lähtemään 
taistelemaan  koko  Suomen  työväenluokan  puolesta  valkoista  lahtari- 
armeijaa  vastaan.  —  N.  H. 

Osa  Pietarin  suomalaista  punakaartia  lähdössä  rintamalle.  Kuva  otettu  Pietarin  Suomen- 
asemalla  v.  1918.  (X  Pietarin  suomalaisen  punakaartin  silloinen  päällikkö  V.  Turunen.) 


Pietarin  suomalaisesta  punakaartista 

Pietarin  Suomalainen  Punakaarti  muodostui  v.  1917  rinnan  ve- 
näläisten toverien  perustamien  punakaartilaisosastojen  kanssa.  Siihen 
kuului  suomalaisia  työläisiä,  jotka  olivat  olleet  työansioilla  Lenin- 
gradissa (silloisessa  Pietarissa)  ja  Venäjän  vallankumouksen  puh- 
jettua v.  1917  tarttuneet  kivääriin,  ottaen  osaa  venäläisten  toverien 
rinnalla  helmikuun  ja  lokakuun  suureen  vallankumoukseen  ja  taiste- 
luun vastavallankumousta  vastaan.  Sen  perustajista  ja  toimitsijoista 
mainittakoon  ensitilassa  veljekset  Eino  ja  Jukka  Rahja,  joilta  mui- 
den lukuisten  vallankumoustehtäviensä  ohella  riitti  aikaa  myöskin 
tähän.  Muista  suomalaisista  tovereista  mainittakoon  A.  Dufva,  A. 
Uotinen,  V.  Turunen,  J.  Rautiainen  ja  T.  Lindqvist. 

Alussa  Pietarin  Suom.  Punakaartin  päällikkönä  oli  A.  Dufva, 
sittemmin  V.  Turunen  loppuun  saakka.  Venäjän  vallankumouksen 
asettamien  tehtävien  ohella  oli  Pietarin  Suomalaisella  Punakaartilla 
tärkeänä  tehtävänä  välittää  aseita  Suomen  punakaartille.  Tämä  ei 
tosin  täysin  onnistunut  sentähden,  että  Suomen  sos.-dem.  puolueen 
johto  ei  kyllin  tarmokkaasti  hankkinut  aseita  vaikka  lukuisat  työläis- 
lähetystöt  kävivät  niitä  pyytämässä.  Pietarin  suomalaisten  punakaarti- 
laisten mieli  paloi  Suomeen  taistelemaan  lahtariporvaristoa  vastaan. 
Toive  myöhemmin  täyttyi.  Pietarin  Suomalaisen  Punakaartin  ensi- 
mäinen  komppania  vei  kuuluisan  asejunan  Suomeen,  taistellen  voit- 
toisan, Suomen  vallankumouksen  ensimäisen  varsinaisen  taistelun, 
"Kämärän  taistelun",  paljon  mieslukuisampaa  lahtari joukkoa  vastaan. 

Tässä  taistelussa  kaatui  punakaartilaisia  neljä  miestä  ja  haavottui 
noin  kolmekymmentä,  niiden  joukossa  tov.  Jukka  Rahja.  Se  oli  suuri 
vahinko  Suomen  vallankumoukselle.  Lahtareita  kaatui  ja  haavottui 
paljon  enempi. 

Kun  aseet  oli  asejunasta  jaettu  Suomen  punakaarteille,  otti  Pieta- 
rin Suomalainen  Punakaarti  tämän  jälkeen  osaa  lukuisiin  taisteluihin 
Suomen  luokkasodassa,  kuten  Vilppulassa,  Väärinmajassa,  Ruove- 
dellä, Pekkalassa,  Tampereella,  Lempäälässä,  Raudussa  y.  m.,  ollen 
yksi  parhaimpia  punakaartilaisosastoja.  Pietarin  Suomalaiseen  Puna- 
kaartilaisosastoon  kuului  useampia  komppanioita.  Lukuisat  olivat  ne 
suomalaiset  työläistoverit,  jotka  Pietarin  Suomalaisen  Punakaartin 
riveissä  taistellen  joutuivat  antamaan  kalleimpansa  vallankumouksen 
eteen,  siten  täyttäen  velvollisuutensa  viimeiseen  saakka  vallanku- 
mousta ja  työväenluokkaa  kohtaan.  Kunnia  sen  riveissä  taistelleille 
ja  kaatuneille  työläissankareille !  Entiset  Pietarin  suomalaiset  puna- 
kaartilaiset ovat  joka  hetki  valmiit  uudelleen  nousemaan  aseelliseen 
taisteluun  lahtareita  vastaan. 

Eläköön  nouseva  aseellinen  vallankumouksellinen  taistelu  pää- 
omaa vastaan ! 

Leningrad,  15.  9.  '26. 

V .  Turunen. 


Pohjois-Hämeen  punakaartista 

Juupajoen  työläiset  olivat  aina  olleet  aikaansa  seuraavaa  väestöä. 
Paikkakunnalle  levisi  ennen  luokkasotaa  sanomalehdistöä  enemmän 
kuin  moniin  muihin  pitäjiin,  väkilukuun  verraten.  "Kansanlehti" 
oli  saanut  huomatun  jalansijan.  Aina  lokakuun  vallankumouk- 
sesta lähtien  alkoi  lehden  kanta  ja  lukijakuntakin  horjua.  Oikeisto- 
laiset yrittivät  uittaa  työläisiä  vastavirtaan  bolshevismille.  Vasem- 
mistolaiset taasen  taistelivat  bolshevismin  puolesta.  Kirjoitukset 
saattoivat  vaihdella  puoleen  ja  toiseen,  mentiinpä  vihamielisyyteen- 
kin asti.  Keväällä  1917  piirikokouksessa  Tampereella  maalaiset  se- 
lostivat kaupunkilaisten  "klikkien"  sortavan  jne.  Oikeisto  ja  va- 
semmisto olivat  vastakkain.  Jälkeen  kokouksen  lehden  kanta  muut- 
tui maalaisille  vastenmielisemmäksi,  mutta  pikkutalonpojat  olivat 
yhtä  pätevästi  selvillä  vallankumouksesta  kuin  kaupungin  työväestö- 
kin. Maalaiset  kunnissaan  pitivät  "kansalaiskokouksiansa"  ja  panivat 

viralta  pois  vanhan  hallituksen  vallesmanneja  ja  sapeliherroja.  Lau- 
suivat mielipiteenänsä  olevan  sen,  että  vallan  työläisten  kouriin  ot- 
tamisen aika  on  tullut.  Kirjoittivat  tästä  sanomalehtiin  ja  raport- 
teerasivat  Kansanlehteenkin  kokousten  päätöksistä  ja  tuloksista. 
Mutta  sanotun  lehden  toimitus  työnsi  tukuttain  käsikirjoituksia  pa- 
perikoriin. Mutta  työväen  järjestyskaartit  olivat  jo  silloin  toimin- 
nassa. Pian  ne  muuttuivat  punakaarteiksi.  Pohjoisissa  Hämeen  pi- 
täjissäkin oli  vallankumouksen  puhdas  siemen  itämässä.  Ensimäi- 
sellä  tilalla  reippaudessa  mainittakoon  Juupajoen  pitäjä,  jossa  har- 
joitteli seitsemän  punakaartiosastoa.  Ja  marraskuun  suurlakossa 
olivat  ensimäiset  kenraaliharjoitukset. 

Mainitusta  paikkakunnasta  sitten  tammikuun  lopulla  1918  lah- 
tarien  hyökätessä  pohjoisesta,  muodostuikin  heille  heti  Hämeessä, 
pohjoisissa  pitäjissä  ensimäinen  ylipääsemätön  kynnys.  Orivesi, 
Längelmäki,  Korpilahti,  Jämsä,  Vilppula,  Ruovesi  olivat  ne  rintama- 
seudut,  jotka  miehensä  luovuttivat  suoraan  kirvesvarresta,  pelloilta  ja 
metsistä  taistelujen  tuoksinaan.  Nämä  pienviljelijät  ja  suurin  osa 
talonpojistakin,  olivat  selvillä  mistä  on  kysymys  . . .  Mutta  yleistä 
järjestelyä  ja  ennakkosuunnitelmaa  eteläisten  keskustojen  kanssa 
ei  ollut.  Helsingissä  ei  kyetty  senparemmin  katsomaan  edemmäksi, 
kuin  Hämeen  sydänmaillakaan.  Aseita  kaivattiin  jo  monia  kuu- 
kausia aikaisemmin.  Luvattiin  ja  höpistiin,  mutta  aikaan  ei  saatu 
tarpeeksi.  Oli  siis  parasta  luottaa  omiin  voimiinsa.  Maatyöläiset 
kävivät  paikkakunnallaan  järjestämään  itse  asioitaan  siten  kuin  voi- 
vat. Talo  talolta  aseet  takavarikoitiin.  Jokainen  sohlo  otettiin  käy- 
täntöön, kuurattiin  ruoste  ja  rasvattiin  lukko  ja  tähtäimet  suoristet- 
tiin. Joku  vanha  sapeli  oli  ruotsinvallan  ajoilta  jonkun  ullakolla, 
otettiin  sekin  ja  kirkastettiin.  Sitten  kuulat  valettiin  hirvikuulien 
malliin  haulikoiden  huilun  täyteisiä.  Ruutia  oli  asekaupoissa  ostet- 
tavissa, myös  yksityiset  olivat  sitä  varanneet  vähinerin  omaa  tar- 
vetta enemmäksi.  Vaisto  oli  käskenyt  hankkimaan  myös  nalleja  ja 
patruunoita.  Samoillessa  sydänsaloilla  eräretkillä,  kiusasi  miesten 
mieltä  maailman  sota  ja  melske.  Olivatpa  monet  ilmikin  lausuneet, 
ettei  se  Suomikaan  kastamatta  kahakasta  selviä.  Sota  siitä  tulee 
ilmisota,  jos  ei  muiden  kanssa,  niin  röyhkeiksi  tulleiden  saalistajien 
ja  köyhien  kiusaajien  kanssa  on  yhteen  iskettävä. 

Mies  mieheltä  äänimyhkyä  yritykseen  yhdyttiin.  Punakaartista 
puhelivat  pojatkin  kesken  kisailujen.  Muut  riennot  kaikki  sivuun 
saivat.   Olihan  historian  hetki  lyönyt  mahtavan  iskunsa.  Kumeasti 

se  kutsui  kaikkia  mukaan  ottamaan  asemia  haltuunsa,  venäläinen 
valkoryssän  valtikka  oli  kukistunut  ja  kansa  oli  yhteiskuntalaivassa. 

Mutta  kaikki  eivät  ottaneet  aktiivisesti  osaa  toimintaan.  "Puo- 
lueettomuus" petti  ja  antoi  kannatusta  veriviholliselle.  "Puolueet- 
tomat" vasta  senjälkeen  huomasivat  katkeran  pettymisensä,  kun 
heitä  koirakuopille  kuskattiin,  kun  valkoinen  valta  oli  vieraan  ikeen 
avulla  astunut  voimaan  ja  mahtavuuteen  röyhkeänä.  . . 

Paikalleen  jääneet  piiloutuneet  punakaartilaiset,  valkoisen  voi- 
ton jälkeen,  metsästeltiin  ja  etsittiin  esiin.  Enempää  kuin  armoa 
antoivat  hurttahuovit  muinoin,  kun  talonpoikia  Ilkan  aikoina  mes- 
tasivat, enempää  eivät  nytkään  valkoiset  "veljet"  armahtaneet.  So- 
rakuopilla ja  korpien  laiteilla  päättyi  Pohjois-Hämeenkin  pitäjien 
punakaartilaisten  matkanmäärä.  Tuntematon  heidän  on  lukunsa, 
tuntematon  hautakumpu  ja  tappopaikka.  Tuntematon  tapa  millä 
raakuudella  henki  heistä  otettiin.  Aavistamattomat  ovat  viimeiset 
sanansa,  joita  lahtareillensa  ilmi  lausuivat.  Että  ajatusten  ilmaisu 
on  ollut  erikoinen,  sen  monet  valkoiset  hurtat  ovat  itse  kuulleet, 
jotka  ovat  sen  kaikujakin  kuulemasta  päästäkseen  lopun  kaikelle 
itse  etsineet. 


Oulun  läänin  alueella  oli  ennen  luokkasodan  puhkeamista  jota- 
kuinkin varmojen  tietojen  mukaan  koekyselyissä  työväestön  puo- 
lustusvoimiin liittynyt  noin  14,000  miestä.  Ne  olivat  kaikki  va- 
paaehtoisia, joita  luokkavaisto  pakoitti  toimimaan.  Tietenkin  oli 
vielä  enemmän  niitä,  jotka  eivät  nähneet  tarpeelliseksi  liittyä  puo- 
lustusjoukkoihin, vaikka  olivatkin  tietoisia  lähenevästä  vaarasta. 
Toimeliaisuutta  oli  havaittavissa  Perä-Pohjolassakin.  Niinpä  Rova- 
niemeltäkin  lähetettiin  kaksi  lähettiä  Helsinkiin  hommaamaan  asei- 
ta. Se  tapahtui  kuitenkin  liian  myöhään,  sillä  heidän  ollessa  paluu- 
matkalla, katkaisivat  valkoiset  Pohjanmaan  radan  Vilppulassa  tam- 
mikuun 27  p  :nä.  Kaikesta  näki,  että  valkoiset  olivat  tuon  päivän 
valinneet  alkamispäiväksi,  sillä  kaikkialla  alkoi  tällöin  heidän  jul- 
kinen esiintymisensä.  Missä  järjestyksen  ylläpito  ja  hallinnolliset 
laitokset  olivat  työväen  käsissä,  siellä  ryhtyivät  valkoiset  asevoimin 
valtaamaan  niitä  haltuunsa. 


Lauri  Luoto. 

Rovaniemellä  oli  pieni  osasto,  16  miestä,  työväen  järjestyskaar- 
tia epävarman  ajan  vuoksi  sijoittautunut  työväentalolle  olemaan 
valmiina  puolustukseen  joka  hetki.  Tammikuun  27  p:nä  kello  10 
illalla  valkoiset  vangitsivat  kauppalan  alueella  joukon  tunnetuita  työ- 
väenmiehiä,  kuten  nimismiehenä  toimineen  H.  Marttilan,  miliisi- 
päällikkö  Leo  Pakkalan,  A.  Rätyn  y.m.,  jotka  myöhemmin  teld- 
tettiin.  Työväen  kaartin  osasto  ei  hätkähtänyt.  Joukko-osastom- 
me päällikkö  Kaarlo  Kurki  sattui  olemaan  itse  työväentalolla.  Kii- 
reellisesti asetuttiin  asemiin,  koska  oli  odotettavissa  valkoisten  hyök- 
käys työväentaloa  vastaan.  Lähimmistä  asunnoista  riensi  lisää  puo- 
lustusväkeä,  niin  että  lukumme  oli  24  miestä.  Kello  1 :20  yöllä 
jouduttiin  taisteluun.  Moninkertainen  ylivoima  hyökkäsi  kahdelta 
suunnalta  taloa  kohden.  Siekailematta  vastattiin  meidän  puolelta 
tuleen.  Tuossa  tuokiossa  olivat  työväentalon  seinät  seulana  ja 
ikkunat  säpäleinä.  Tilanne  näytti  hetken  aikaa  kriitilliseltä,  mutta 
viimein  oli  lahtarien  peräännyttävä,  toisten  paetessa  kotiaan  saakka. 

Aamun  koittaessa  selvisi,  että  työväen  johtomiehiä  oli  vangittu 
ja  raahattu  palokunnan  talolle.  Kauppalan  alue  oli  yön  kuluessa 
jaettu  kahtia.  Toista  puolta  miehittivät  punaiset,  toista  valkoiset. 
Aamutunneilla  kaappasimme  vangiksi  joitakin  valkoisia  vastapai- 
noksi vangituille  työläisille  ja  vaihtokaupalla  saimme  vangitut  pu- 
naiset vapautetuiksi. 

Aamuyöstä  lähetettiin  viestinviejiä  lähiseudun  työmaille  tarko- 
tuksella  koota  niillä  olevia  punakaartilaisia.  Ne  saapuivat  kuitenkin 
5  tuntia  liian  myöhään.  Lahtarit  olivat  Kemissä  saaneet  muodos- 
tettua joukkonsa  ja  lähteneet  koko  voimalla  tuomaan  aseita  ja  käsi- 
kranaatteja Rovaniemelle.  Kun  puhelinlaitos  ja  rautatieasema  Ke- 
missä oli  valkoisten  hallussa,  eivät  kemiläiset  punaiset  voineet  il- 
moittaa Rovaniemelle  lahtarien  tulosta.  Ase-  ja  miesjunan  saapu- 
minen Rovaniemelle  puolenpäivän  aikaan,  taisteluyön  jälkeen,  oli 
yllätys  punaisille.  Junan  valtaus  näytti  mahdottomalta.  Lyhyessä 
neuvottelussa  hyväksyttiin  laajempi  suunnitelma.  Päätettiin  kat- 
kaista Rovaniemelle  saapuneilta  valkoisilta  yhteys  Kemin,  Tornion 
ja  eteläisempien  seutujen  kanssa  ja  saartaa  ne  rautatien  päätepis- 
teeseen. Tietämättä  kenen  hallussa  Kemi  oli,  päätimme  rohkeasti 
pyrkiä  sinne.  Rovaniemeltä  poistuminen  tapahtui  huomaamatta,  Ke- 
miin johtavaa  maantietä  marssimme  ensimäiselle  pysäkille  28  km. 
päähän.  Siinä  kohtasimme  etelästäpäin  tulleen  posti  junan,  jonka 
helposti  valtasimme.    Matkustajat  poistuivat  vapaaehtoisesti  Hir- 

vaan  pysäkillä.  Kuljettaja  ja  lämmittäjä  suostuivat  kääntämään 
junan  Kemiin,  konduktööri  sensijaan  kieltääntyi. 

Talviyön  harmaassa  synkeydessä  syöksyi  junamme  vaaralli- 
sella nopeudella  Kemiä  kohden,  mukanaan  36  punakaartilaista. 
Syöksähdimme  mahtavan  Kemijoen  sillan  yli,  kunnes  3  kilometriä 
Kemin  pohjoispuolella  hiljensimme  vauhtia  ja  miehet  hyppäsivät 
junasta  lumihankeen,  ainoastaan  kuljettaja  ja  lämmitäjä  ja  muka- 
namme tuomamme  konduktööri  jatkoivat  matkaa  Kemin  asemalle. 

Joukot  kahlasivat  syvässä  lumessa  suoraan  Karihaaran  työväen- 
talolle, Kemin  esikaupunkiin.  Tapasimme  talon  tyhjänä  kello  4 
aamulla.  Samaan  aikaan,  kun  paikallisia  voimia  ryhdyttiin  kiireel- 
lisesti mobilisoimaan,  asetuimme  pariksi  tunniksi  levolle  ryhtyäk- 
semme  sen  jälkeen  valtaamaan  Kemiä.  Tiedustelija  lähetettiin  kau- 
punkiin jo  etukäteen  ottamaan  selvää  tilanteesta  ja  miten  kaupun- 
gissa majailevat  venäläiset  joukot  suhtaantuvat  aikeisiimme.  Rat- 
suväen eversti  tiesi  heti  reilusti  sanoa,  että  he  eivät  tule  kysymyk- 
sessä puuttumaan  puoleen  eikä  toiseen,  koska  heillä  oli  aseistus  ja 
tavarat  jo  pakattu,  joukkojen  uskoessa  pääsevänsä  pian  kotimaa- 
hansa. Seuraavana  päivänä  he  sitten  poistuivatkin,  mutta  eivät 
päässeet  Oulua  pitemmälle.  Kemin  venäläiseltä  jalkaväeltä  olivat 
päälliköt  karanneet,  mikä  Ruotsiin,  mikä  valkoisten  puolelle.  Ilman 
päälliköitä  ollen  ei  jalkaväki  tietänyt  sanoa  sitä  eikä  tätä.  Tiedus- 
telijamme juoksi  siellä  ja  täällä  ympäri  kaupunkia  näkemättä  mis- 
sään valkoisia  koolla.  Varmaan  he  luottivat  Rovaniemen  retki- 
kunnan pitävän  punaiset  kurissa.  Käytyään  työväentalolla  ilmoit- 
tamassa tulostamme,  palasi  lähetämme  Karihaaraan. 

Joukkomme  oli  lähtövalmiina  ja  rientomarssissa  tulvahdimme 
kaupunkiin.  Valtaus  näytti  menevän  laukausta  päästämättä,  mutta 
kaupunkiin  jäänyt  valkoisten  reservi  avasikin  tulen  lyseon  ullakolta. 
Vastattuamme  tuleen,  he  lopettivat  ampumisen. 

Kaupunki  oli  helposti  joutunut  haltuumme  ja  nyt  oli  suoritet- 
tava kaikki  järjestelytoimet  ja  ratkaistava  kenelle  luovutetaan  toi- 
meenpanovalta. Tässä  jouduttiin  tekemään  se  virhe,  että  valittiin 
liian  monimiehinen  sotaneuvosto.  Sen  jäsenet,  vaikkakin  olivat 
tunnontarkkoja  miehiä,  osottautuivat  kokemattomiksi  sotatoimissa. 
Sen  päätökset  usein  olivat  äänestyksen  perusteella  tehtyjä.  Jär- 
jestys olisi  ollut  parempi,  jos  yksi  vastuunalainen,  päättäväinen  ja 
joukkojen  luottamusta  nauttiva  mies,  kuten  Kaarlo  Kurki,  olisi 
saanut  riippumatta  tehdä  päätöksiä.   Kurki  m.m.  ehdotti,  että  vai- 

taisimme  aseistuksen  toimettomalta  venäläiseltä  sotaväeltä,  koska 
arveli  valkoisten  sen  kuitenkin  tekevän,  kuten  tekivätkin  myöhem- 
min.  Neuvosto  epäröi  ja  lopuksi  hylkäsi  ehdotuksen. 

Kauaa  emme  halunneet  olla  Kemissä.  Jätimme  pienen  varusväen 
kaupunkiin  ja  lähdimme  Ouluun.  Siellä  toivoimme  saavamme  aseita 
sekä  tilaisuuden  yhdessä  oululaisten  kanssa  puhdistaa  kaupunkia 
valkoisista  ja  muodostaa  Siikajoelle  rintaman  Pohjanmaan  val- 
koisten joukkojen  etenemistä  torjumaan.  Jos  niin  olisi  käynyt,  olisi 
valkoisille  jäänyt  jokseenkin  pieni  mobilisoimisalue,  sillä  punaiset 
etelässä  olivat  Vilppulassa  saakka. 

Oulussa  oli  punaisilla  aseistusta  noin  tuhannella  miehellä.  Val- 
koiset pitivät  varovaisesti  puoliaan  Kirkkokadulla  lääninhallituk- 
sessa ja  yleensä  merenpuoleisessa  kaupunginosassa.  Kurki  ehdotti, 
että  katkaistaisiin  tie  Siikajoelle  ja  että  siellä  olevat  tärkeät  paikat 
miehitettäisiin  ja  että  jo  samana  päivänä  kello  4  i.p.  puhdistettaisiin 
Oulun  valkoisten  hallussa  olevat  korttelit  Rovaniemen  ja  Kemin 
yhdistyneiden  joukkojen  avulla.  Tehtävä  oli  tärkeätä  suorittaa  jo 
samana  päivänä,  sillä  oli  kiirehdittävä  ahdistamaan  jo  yöllä  tai  seu- 
raavana päivänä  selän  takana  pohjoisessa  olevia  valkoisia  joukkoja. 

Lukuisia  tilanteen  vaatimia  suunnitelmia  tehtiin  Oulussa.  Mutta 
niistä  tuskin  yksikään  toteutui,  sillä  ne  edellyttivät  ripeää  liikeh- 
timistä ja  toimintaa.  Oulun  työväentalon  yläkerrassa,  josta  käsin 
asioita  järjestettiin,  oli  toimettomuutta  ja  horjuvaisuutta.  Kaarlo 
Kurki  jokseenkin  tarkkaan  ennusti  miten  tulee  käymään,  ellei  no- 
peasti ja  päättäväisesti  toimita.  Kaupungissa  oli  koskemattomana 
sisäinen  vihollinen  ja  ulkoapäin  tulevaa  vihollista  vastaan  oli  puo- 
lustauduttava. Hänen  mielessään  kajasti  rintaman  muodostaminen 
Oulun  pohjoispuolelle,  jos  Siikajoella  epäonnistutaan.  Punaisilla 
olisi  silloin  maayhteys  Ruotsiin  ja  Venäjälle  ja  vaikeasti  puolustet- 
tava ja  elintarpeita  vailla  oleva  Oulu  hyljättäisiin.  Oulun  puna- 
kaartissa oli  kyllä  hyvinkin  rohkeaa  miehistöä  ja  johtoakin,  mutta 
useinkin  luvan  saanti  yrityksiin  oli  enemmä  kuin  lujassa  ja  usein 
se  saatiin  liian  myöhään.  Joukkojen  keskuudessa  oli  suuri  halu 
puhdistaa  kaupunki  sisäisistä  vihollisista,  mutta  neuvotteluissa  vii- 
vyteltiin, kunnes  ulkoinen  vihollinen  tuli  esteeksi.  Läänin  hallituk- 
sesta käsin  tarjosivat  valkoiset  neuvotteluja  ja  päiväkaudet  kes- 
kusteltiin. Ja  kuitenkin  tahtoivat  valkoiset  voittaa  vain  aikaa. 

Työväentalolle  kutsutussa  punakaartilaisten,  kokouksessa  pyysi 
Kaarlo  Kurki  Oulun  kaartilta  aseita,  noin  100  kivääriä,  karastunei- 

Suomesta  saapuneita  sotapakolaisia  Muurmanilla. 


den  miesten  käsiin.  Kokous  myönsi  35  kivääriä  panoksineen.  Tä- 
män jälkeen  kiirehti  Kurki  joukkoineen  Kemiin  ja  jo  seuraavana 
päivänä  oli  taistelu  Tervolan  kirkolla,  lähellä  Kaisajoen  rautatie- 
siltaa. Punaisia  oli  junassa  noin  100  miestä.  Valkoiset  yllättivät 
suojattoman  junan,  mutta  silmänräpäyksessä  olivat  punaiset  puo- 
lustusasemissa ratavallilla  ja  läheisellä  metsätörmällä.  Taistelussa 
menetimme  muutamia  miehiä.  Heti  sopivan  tilaisuuden  tultua  pe- 
räännyimme. Vaikka  yrityksemme  olikin  epäonnistunut,  pidätti  se 
kuitenkin  valkoisia  lähenemästä  Kemiä. 

Torniossa  oleva  punakaarti  oli  tällävälin  mennyt  Ouluun,  yh- 
distyen sen  puolustukseen,  mutta  silloin  alkoivat  valkoiset  lähennellä 
suojatonta  Torniota.  Kemissä  olevat  joukot  Tervolasta  palattuaan 
tekivät  yrityksen  ehtiä  Ouluun,  mutta  ennättivät  vain  Tuiraan,  Ou- 
lun pohjoispuolelle,  sillä  Oulu  oli  silloin  jo  täydellisesti  antaantunut. 
Oulua  hätyyttäville  valkoisille  oli  Etelä-Pohjanmaalta  saapunut  ra- 
jattomasti lisäjoukkoja. 

Apein  mielin  totesimme  Oulun  kohtalon  voimatta  kourallisella 
miehiä  tehdä  mitään  sen  hyväksi.  Saavuttuamme  jälleen  Kemiin 
havaitsimme  neuvostossa  olevan  toivottomuuden  vallalla.  Kaupunki 
oli  lahjoittanut  punakaartille  5,000  mk.  hyvästä  järjestyksen  pidosta. 
Ehdotettiin,  että  näillä  rahoilla  ostettaisiin  hevosia  voidaksemme 
joukkona  edetä  koilliseen  Simojoki-laaksoa  ja  saada  aseita  Muur- 
manin radan  kautta,  tai  sitä  tietä  siirtyä  Etelä-Suomeen. 

Pari  päivää  Oulun  valtauksen  jälkeen  ei  näkynyt  kuin  yksi  neu- 
voston jäsen.  Lyhyen  tarkastuksen  jälkeen  päällikkömme  päätteli, 
että  Kemin  puolustaminen  ei  käy  laatuun,  koska  ilmeni,  että  ei  ollut 
jälellä  kuin  8  patruunaa  mieheen.  Joukot  saivat  pyrkiä  ryhmissä 
tai  yksin,  miten  parhaiten  näkivät,  Muurmania  kohden.  Joukot  ha- 
jaantuivat. Hetken  perästä  tuli  tieto,  että  Vöyrin  sotakoululaiset 
ovat  tulossa  Kemiin,  ollen  jo  asemavälin  päässä,  Maksniemessä. 

Kiväärillä  ja  browningilla  aseistettuna,  11  mk.  45  p.  rahaa  tas- 
kussa, lohen  kimpale  ja  jäkäläleipää  laukussa  ja  työväentalon  näyt- 
tämön pukuvarastosta  sieppaamani  ohut  munkinkaapu  ainoana 
päällyssuojanani,  lähdin  Kemin  satamasta  meren  jäälle,  päämääränä 
häämöittäen  kaukainen  Muurmanski  pohjoisessa. 

Akseli  Kauppinen. 


Luokkasodan  tapahtumia  Torniossa 

Jo  vuosi  1917  elettiin  Pohjois-Suomessa  melkeinpä  sisällissodan 
merkeissä.  Tämän  kirjoittaja  oli  tilaisuudessa  seuraamaan  por- 
variston touhuja  Ruotsin  ja  Suomen  rajalla.  Elintarpeita  vietiin 
suuret  määrät  Ruotsin  puolelle  ja  sieltä  edelleen  Saksaan,  vaikka 
Pohjois-Suomen  työläiset  jo  silloin  kärsivät  suoranaista  nälkää. 
Työläisille  ei  myyty  elintarpeita.  Tornionjoen  seudut  olivatkin 
täynnä  gulasheja.  Suomesta  vietiin  viljaa  ja  ulkomailta  tuotiin 
Suomeen  aseita. 

Syksyllä  kävi  työläisten  asema  entistä  tukalammaksi.  Nälkä 
ja  kurjuus  lisääntyivät.  Kun  marraskuussa  tuli  tieto,  että  Ve- 
näjän työläiset  ovat  kukistaneet  Kerenskin  hallituksen,  lamaannutti 
se  vähän  porvariston  julkista  aseistautumista.  Kun  työväki  alkoi 
myös  osottaa  toiminnan  merkkejä,  kiihtyi  porvariston  salainen  aseis- 
tautuminen. Kaikesta  näki,  että  porvaristo  oli  päättänyt  keinolla 
millä  tahansa  nujertaa  työläiset. 

Marraskuun  suurlakon  aikana  piti  Tornion  työväki  hyvää  jär- 
jestystä yllä.  Pienviljelijäin  keskuuteen  levittivät  porvarit  kaiken- 
laisia ryövärijuttuja  työläisten  toiminnasta,  saadakseen  provosoi- 
duksi taistelun  työväkeä  vastaan.  Marraskuussa  perustettiin  työ- 
läisten järjestyskaarti  Tornioon,  koska  näytti  varmalta,  että  por- 
varisto ennemmin  tai  myöhemmin  hyökkää  työläisten  kimppuun. 

Tammikuun  loppupuolella  1918  näimme,  että  taistelua  ei  voida 
välttää  ja  helmikuun  3  p  :nä  kello  5  illalla  hyökkäsivät  valkoiset 
Tornion  kaupunkiin.  Valkoisia,  jotka  olivat  hyvin  aseistettuja,  oli 
noin  400 — 500.  Tornion  punakaartin  osastossa  oli  vain  noin  250 
miestä.  Punaisilla  ei  ollut  aseita  juuri  nimeksikään,  joten  valkois- 
ten oli  helppo  vallottaa  Tornionjoen  seudut.  Jonkun  verran  laukaus- 
ten vaihtoa  oli  valkoisten  ja  venäläisen  sotaväen  välillä.  Pohjois- 
suomen työläiset  olivat  yleensä  huonosti  aseistettuja  ja  siksi  val- 
koisten olikin  helppo  vallottaa  koko  Oulun  lääni.  Puoluejohto  ei 
voinut  hommata  aseita,  vaikka  useita  kertoja  vaadittiin.  Miehiä 
kyllä  olisi  ollut,  reippaita  nuoria  miehiä. 

Päästyään  helmikuun  4  p  :nä  voitolle  Torniossa,  alottivat  valkoi- 
set hurjan  ajojahdin  työläisiä  vastaan.  Suurin  osa  Tornion  pu- 
nakaartin jäsenistä  joutui  valkoisten  vangiksi  ja  kuten  jälkeenpäin 
on  saatu  selville,  useita  kymmeniä  telotettiin  Kemin  kaupungin  edus- 
talla olevassa  saaressa. 

O.  Huttunen. 


Valkoisen  alueen  "metsäkaartilaiset" 

Valkoisella  alueella  oleviin  työläisiin  koski  kipeästi  se,  että  he 
eivät  voineet  antaa  apuaan  etelässä  taisteleville  punaisille  joukoille. 
Keski-  ja  Pohjois-Suomessa  onnistuivat  valkoiset  talvella  1918 
tekemään  punaisten  toiminnan  mahdottomaksi.  Työläisiä  vainottiin, 
johtavimpia  henkilöitä  vangittiin  ja  vietiin  keskitysleireille  ja  toi- 
sia ajettiin  pakolla  valkoiseen  armeijaan. 

Valkoisten  vainolta  välttyäkseen  pakeni  paljon  työläisiä  sydän- 
maille piilopirtteihin  "metsäkaartilaisiksi".  Salaa  vietiin  heille  ruo- 
kaa ja  välitettiin  tietoja  heidän  ja  muun  maailman  välillä.  Sano- 
mattoman tuskallista  oli  elämä  piilopirteissä,  mutta  sittenkin  paloi 
useimmissa  taisteluhenki,  jolle  valkoisen  ylivoiman  johdosta  oli 
mahdotonta  antaa  tyydytystä. 

Näistä  metsäkaartilaisista  kirjoittaa  muudan  työläisvaimo  seu- 
raavaa : 

Toimintani  luokkasodan  aikana  rajoittui  paikkakunnallani  Jäm- 
sässä n. s.  Heikkilän  sydänmailla  olleiden  pakolaisten  elättämiseen 
ja  avustamiseen.    Hongiston  ja  Kanerviston  välillä  suon  reunassa 

olevassa  turvepehkuvajassa  oli  meidän  "postipaikkamme".  Sinne 
kirjeellä  joka  päivä  tiedotin  tapahtumista,  joita  kuulin.  Sinne  vein 
maitoa,  voita,  herneitä,  kauranryynejä  y.m.  ruokatarpeita,  mikäli 
kokoon  sain,  samoin  lukemista. 

Minulla  on  säilytettynä  suuri  joukko  pakolaistovereiden  lähet- 
tämiä kirjeitä.  Lainaan  tähän  kohtia,  joista  voi  saada  jonkinlaisen 
käsityksen  metsäkaartilaisen  elämästä. 

"Erämaasta. 

Toveri,  sydänystävä ! 

On  sangen  suloista,  että  meillä  kurjilla  on  joku  ystävä,  todellinen  ys- 
tävä, joka  kestää  koettelemuksen  hetkinäkin  —  se  on  jaloa  ystävyyttä.  Emme 
täältä  osaa  sinua  kiittää  niinkuin  tahtoisimme.  Sinä  teet  kaiken  voitavasi 
todellisen  aatteen  tähden,  oman  sisäisen  kutsumuksesi  vuoksi. 

Me  täällä  tunnemme  katkerinta  tuskaa  siitä,  että  heikot  toverit  luopuva^, 
eivät  kestä  koetusta,  ovat  kuin  Pietari,  joka  kolmasti  kielsi  herransa.  Monet 
meidänkin  tovereistamme  ovat  "kieltäneet  herransa",  luopuneet  ja  ruvenneet 
sortajien  kätyreiksi,  nostaneet  säilän  oman  perheensä  jäseniä  vastaan.  (Esim. 
Hylkylän  Kalle.)    Kauheaa ! 

Minä  en  voi  luopua,  en,  en !  Minun  täytyy  kerran  tuoda  näitä  hirmutöitä 
esille,  minun  täytyy.  Voi  miten  ihmiset  kulkevat  ummessa  silmin.  Eivät  näe 
miten  ympärillä  käy  kiljuva  jalopeura,  etsien  kenen  saisi  niellä.  Miten  monta 
se  peto  on  niellyt  näiden  kolmen  kuukauden  aikana,  lukuunottamatta  sitä  hi- 
vuttavaa kulutusta,  joka  on  vähitellen  syönyt  kansamme  heikoksi  vuosikym- 
menien ajaksi.  Raukkoja!   Eivät  tiedä  mitä  tekevät. 

(Seuraa  selostus  pakolaisten  tarpeista,  pyydetään  m.m.  kenkiä,  vaat- 
teita y.m.) 

Me  olemme  ajatelleet,  että  jos  nyt  valkoinen  hallitus  pääsee  voitolle,  niin 
silloin  olemme  kuin  kahlekoirat,  ilman  oikeuksia.  Jos  olisi  mahdollista,  niin 
yrittäisimme  silloin  päästä  pois  ja  auttaa  sinuakin  pääsemään  täältä  hirmujen 
maasta  kauas,  kauas,  Amerikaan.  Ehkä  saamme  apua  tovereilta  Amerikassa. 
Jos  taas  me  tulisenpunaiset  sosialistit,  vallankumoukselliset  punikit,  pääsem- 
me valtaan,  saamme  oikeudet,  joiden  puolesta  taistelemme  ja  silloin  on  Suomi 
meidän  työmaamme.  Kaivamme  ojat,  lannoitamme  maat  entistä  enemmän,  ehkä 
ne  silloin  hedelmiäkin  kantavat. 

Silloin  voisit  sinäkin  saada  toimialoja,  sellaisia,  joihin  sinulla  on  taipu- 
musta. Paranevat  umpeen  veriset  haavat.  Alamme  uuden  elämän,  uusina 
ihmisinä,  uudella  innolla.  Silloin  on  meillä  taas  kevät,  todellinen  kevät.  Nyt 
sensijaan  ei  kevät  tunnu  keväältä,  ei  päivä  lämmitä,  soinnuton  on  lintujen 
laulu.  Vain  musta  korppi  vaakkuu,  syö  ihmisen  lihaa.  Hyi !" 

"Metsässä  8-4-18. 

Korkean  kuusen  juurella  rauhallisessa  paikassa  piirtelen  näitä  rivejä  si- 
nulle. On  puhdas  tuoksu  ilmassa.  Tänne  ei  tunnu  raadon  haju  eikä  veren 
löyhkä.  Aurinko  paistaa  lämpimästi.  Me  täällä  taas  voimme  kuivata  jalki- 
neitamme auringossa.  Vieno  tuulen  henkäys  käy  hiljaisena  hyminänä  ympä- 
rilläni. Tunnen  kuin  olisin  jossain  pyhätössä  ja  teen  tiliä  itseni  kanssa. 

Olen  kärsinyt  tuskaa,  polttavaa  tuskaa  sen  vuoksi,  että  monet  ystäväni, 
sanalla  sanoen  kaikki  ystäväni,  joita  olen  pitänyt  itseäni  ylempänä,  ovat 
kurjan  rosvojoukon  kahleissa.  Sortotuomio,  ehkä  kuolema  on  tullut  heidän 
osakseen. 

Olen  ajatellut,  että  onko  minulla  oikeus  piileskellen  jäädä  syrjään.  Eihän 
minun  henkeni  ja  elämäni  ole  kalliimpi  kuin  muidenkaan  toverien.  Vaan  sit- 
tenkin, ei  aikani  ole  vielä  tullut.  Uskon,  että  joskus  voitamme  ja  tarvitaan- 
han silloinkin  voimia  työhön,  joka  edeltäjiltämme  jäi  kesken.    Sielussani  on 

auennut  uusi  elämänymmärrys  ja  tosiliekissä  leimuaa  se  henki,  jonka  palve- 
lukseen käyn.  Elämä  on  kallis  ja  lyhyt,  senvuoksi  täytyy  se  tarkasti  säi- 
lyttää ja  kehittää  sitä  oman  itsensä  ja  lähimmäisensä  iloksi. 

Kolme  meistä  korpivaeltajista  on  joutunut  kiinni  toissa  yönä.  Nyt  tätä 
meidän  sakkiamme  on  vielä  kolme  ja  uskomme,  että  meitä  eivät  lahtarit 
löydä.  Pidä  sinä  —  kulta  visusti  huoli  suksien  laduista  korvessa,  etteivät 
pääse  jäljille.  Ahkera  sinä  olet  ollut  latuja  sekottamaan,  kyllä  ovat  saaneet 
sadat  kilometrit  turhia  hiihdellä. 

On  ikävää  olla  kuin  suuri  rosvo  aina  lymyssä.  En  ole  nähnyt  edes  An- 
niani enkä  ole  uskaltanut  tulla  teille  asti.  Olen  paljon  sinulle  kiitollisuuden- 
velassa. Millä  sen  palkinnen.  Kunhan  nyt  lahtarit  eivät  elämääni  riistäisi, 
niin  ehkä  voisin  jotain  minäkin.  Voisitko  toimittaa  minulle  kengät,  et  usko 
miten  jalkineeni  ovat  särkyneet.  Laita  paketti,  piilota  lehtikerppoon  taas.  Tulen 
sitä  sieltä  etsimään.  Voi,  kun  lumi  sulaisi,  ettei  jäljet  näkyisi,  niin  jonakin 
yönä  hiiviskelisin  teille  asti !  Kuule,  laita  pakettiin  kirjojakin. 

Korpikaartilaiset  odottivat  hehkuvin  rinnoin  Heikkilän  suuressa 
erämaassa  Vilppulan  taistelun  onnekasta  ratkaisua,  että  olisivat 
jääneet  rintaman  toiselle  puolelle,  jolloin  he  olisivat  olleet  valmiit 
vereksin  voimin  yhtymään  puna-armeijaan  antamaan  voimansa,  ve- 
rensä, henkensä  ja  enemmänkin  jos  voisivat,  vapauden  pyhän  aat- 
teen edestä. 


Punaisten  tiedustelutoiminnasta 

Tiedusteluosostoja  oli  kahta  lajia,  toiset  rintama-  ja  toiset  n.  s. 
paikallisia  osastoja.  Tampereella  oli  nämä  molemmat.  Toista  nimi- 
tettiin Pohjoisen  rintaman  vakoiluosastoksi,  joka  harjoitti  rintamal- 
vakoilua  vihollisen  puolella  ja  toinen  oli  Tampereen  Tiedustelu- 
osasto. Edellisen  kanssa  en  ollut  niin  paljoa  kosketuksissa,  että 
voisin  sen  toiminnasta  mainita. 

Tampereen  Tiedusteluosasto  muodostettiin  jo  syystalvella  1917, 
toimien  alkuaikoina  niin  salaisesti,  ettei  suurin  osa  Tampereen  Työv. 
Yhdistyksen  jäsenistäkään  tietänyt  sen  olemassaolosta,  vaikka  meillä 
oli  kokoushuone  (kanslia)  mainitun  yhdistyksen  talon  viidennessä 
kerroksessa.  Alkuaikoina  oli  osaston  miesluku  noin  20,  mutta  toi- 
minnan tultua  julkiseksi  ja  enempi  voimia  kysyväksi,  lisättiin  mies- 
luku 32  :een. 

Ennen  varsinaisten  taistelujen  alkua  oli  miehistön  tehtävänä  pitää 
silmällä  vihollisen  liikehtimistä  ja  taisteluvalmistuksia,  koettaa  saada 
selville  heidän  asevarastojansa  ja  salaisia  harjoituspaikkojansa, 
yleensä  saada  selville  mitä  vastavallankumouksellisten  keskuudessa 
toimitaan.   Silloin  kun  joku  sai  tietoa  pienimmästäkin  asekätköstä 

y.m.,  toi  hän  tiedon  siitä  osastolle,  jossa  tavallisesti  iltasin  kokoon- 
nuttiin. (Olimme  päivät  silloin  vielä  tavallisissa  jokapäiväisissä 
töissämme.)  Siellä  asiaa  ja  paikkaa  harkittuamme,  lähti  yön  aikana 
niin  monta  miestä,  kuin  katsottiin  kulloinkin  olevan  tarpeellista,  toi- 
meenpanemaan kotitarkastusta  ja  löydetyt  aseet  y.m.  takavarikoitiin 
ja  kuljetettiin  päämajaan.  Suurimmaksi  osaksi  näin  saadut  aseet 
olivat  metsästyksessä  käytettäviä,  mutta  saatiin  sentään  joitain  ki- 
väärejäkin ja  taskuaseita  koko  hyvä  varasto.  Suurin  saalis  mitä 
yksityiseltä  henkilöltä  saatiin,  oli  6  colt-pistoolia,  2  mauser-pistoolia, 
4  browning-pistoolia  ja  noin  2,000  patruunaa.  Nämä  takavarikoi- 
tiin eräältä  entiseltä  Tampereen  työväen  yhdistyksen  jäseneltä,  joka 
toimi  silloin  aseiden  välittäjänä  valkoisille,  nykyään  hyvin  tunnetulta 
lahtari  Matti  Lindgreniltä.  Osasto  myös  vangitsi  henkilöt,  joilta 
aseita  löydettiin,  tai  jotka  muuten  toimivat  vastavallankumouk- 
sellisina. 

Joukkojen  liikekannalle  tultua,  tuli  myös  tiedusteluosaston  toi- 
minta laajenemaan,  käsittäen  sen  toiminta  koko  pohjois-lännen. 
Tällä  alueella  oli  osastolla  oikeus  toimittaa  kotitarkastuksia,  taka- 
varikoita ja  vangitsemisia.  Näissä  toimenpiteissä  avustajina  oli- 
vat paikalliset  punakaartit  ja  kaikki  vangitsemansa  lahtarit  y.m. 
rikokselliset  kuljettivat  he  Tampereelle,  jossa  tiedusteluosaston  oli 
toimitettava  alustava  tutkinto.  Siinä  syntyneet  pöytäkirjat  tuli  lä- 
hettää vallankumousoikeudelle,  joka  lopullisesti  tuomitsi  tai  vapautti 
syytettynä  olevan  henkilön.  Useassa  tapauksessa  olikin  tuomio  vai- 
pauttava,  sellaisillekin  henkilöille,  jotka  eivät  olisi  tarvinneet  muuta 
kuin  asettaa  kiväärin  eteen  seisomaan.  Usein  olivat  tuomiot  myös 
sellaisia,  että  kiellettiin  poistumasta  paikkakunnalta  ja  käskettiin  käy- 
dä näyttämässä  itsensä  tiedusteluosaston  kansliassa,  kuka  kerran 
viikossa,  kuka  joka  päivä. 

Jälkeenpäin  tuntuu  naurettavalta,  että  tämmöisiä  tuomioita  anne- 
taan vallankumouksen  aikana,  mutta  niin  se  kuitenkin  oli.  Näin  va- 
pautetuille henkilöille  annettiin  siis  täysi  vapaus  toimia  edelleen  vas- 
tavallankumouksellisina ja  tämä  armeliaisuus  oli  myös  yhtenä  teki- 
jänä häviöömme. 

Osaston  oli  myös  etsittävä  rintamilta  karanneita  punaisia  ja  lä- 
hetettävä takaisin  samaan  joukko-osastoon,  mistä  olivat  omin  lu- 
pinsa  lähteneet.  Sattui  joskus,  että  tuotiin  kokonainen  komppania 
osaston  tutkittavaksi  omavaltaisen  ja  tottelemattoman  käyttäytymi- 
sen takia.    Näille  ei  annettu  erikoisesti  mitään  rangaistusta,  huo- 

mautettiin  vain,  että  olivat  menetelleet  sopimattomasti,  annettiin 
heille  riisutut  aseet  takaisin  ja  lähetettiin  uudelleen  rintamalle. 

Porvarilehdistö  on  Suomen  kansallissodan  jälkeisinä  aikoina 
koettanut  saada  punaisten  kontolle  mahdollisimman  paljon  murhia 
y.m.  rikoksia.  Mutta  mitä  tulee  Tampereen  osalle,  niin  siellä  an- 
nettiin vain  kaksi  kuolemantuomiota  ja  kyseessä  olevat  henkilöt 
olivat  punaisten  toimissa  olevia.  Toinen  oli  Ikaalisten  rintaman 
päällikkö,  Seppälä,  jota  syytettiin  joukkojen  myynnistä  lahtareille. 
Todistettua  tuli,  että  hän  oli  saanut  40,000  Smk.  siitä,  kun  järjesti 
joukkonsa  siten,  että  lahtareilla  oli  edullinen  tilaisuus  hyökätä. 
Hyökkäyksessä  punaisia  kaatui  suuri  joukko,  toisten  päästessä  pe- 
rääntymään. Tarkkojen  tutkimuksien  ja  todistuksien  jälkeen  lan- 
getettiin hänelle  toverien  pettämisestä  kuolemantuomio  ja  pantiin 
se  myös  täytäntöön.  Toinen,  joka  sai  toverien  pettämisestä  kuole- 
malla korvata,  oli  nimeltä  Anthoon,  hän  oli  pohjoisen  rintaman 
yleisesikunnan  tulkkina,  ollen  samalla  myös  asioitsi  ja.  Hän  välitti 
kaikki  esikunnasta  saamansa  tiedot  lahtareille. 

Myöskin  pidätettiin  eräs  mies,  joka  esiintyi  naisena,  hänestä 
tiedän  kertoa  seuraavaa : 

Tampereella  toimivaan  punaisen  ristin  osastoon  yhtyi  venäläi- 
nen mies,  joka  esiintyi  naiseksi  puettuna.  Hän  osasi  puhua  myös 
suomea.  Naisten  vaatetus  sopi  hänelle  mainiosti.  Jaloissa  hänellä 
oli  naisten  korkeakorkoiset  kengät,  hyvin  pientä  kokoa.  Käytök- 
sessään osasi  matkia  verrattain  hyvin  naista,  nukkui  punasen  ristin 
tyttöjen  kanssa  samalla  vuoteella  ja  päivillä  toimi  heidän  kansL 
sansa  kuin  ainakin  samaa  sukupuolta  oleva  henkilö.  Tytöt  kyllä 
jonkunverran  ihmettelivät  kun  hänellä  oli  taipumus  liialliseen  suu- 
telemiseen, mutta  kun  myös  tiesivät,  että  se  on  venäläisillä  yleistä, 
niin  ei  sekään  antanut  heille  suurempaa  epäilemisen  aihetta.  Sa- 
moin ei  antanut  sekään,  että  hänellä  oli  lyhyeksi  leikattu  tukka,  kun 
sellaista  käytti  toisetkin  sairaanhoitajat.  Ääni  hänellä  oli  myös 
matalampi  kuin  tavallisesti  naisella  on,  mutta  sattuuhan  joskus  ys- 
kän takia  ääni  painumaan. 

Erään  kerran  kävellessäni  Hämeenkatua  muutamien  osasto- 
tovereiden  kanssa,  satuin  kohtaamaan  tämän  "naisen"  kahden  her- 
rasmiehen seurassa  ja  hyvin  vilkkaassa  keskustelussa.  Huomioni 
kiintyi  hänen  äänensä  mataluuteen  ja  kaulaansa,  sillä  se  näytti  sil- 
miini kovin  miesmäiseltä.  Käskin  tovereiden  häntä  seuraamaan  ja 
menin  itse  osaston  kansliaan.   Jonkun  ajan  kuluttua  tuli  ilmoitus, 

että  he  olivat  menneet  Hämeenkadun  varrella  olevaan  Fennia-hotel- 
liin. Annoin  käskyn  hänen  pidättämiseensä  ja  viemään  etsivään 
osastoon,  jossa  oli  naisrikollisia  varten  naisvartija  ja  katsoin  sopi- 
vammaksi tehdä  hänessä  ruumiintarkastuksen.  Naisvartija  oltuaan 
hänen  kanssaan  jonkun  aikaa  sanoi,  ettei  voikaan  lähemmin  häntä 
tarkastaa,  sillä  hän  on  mies.  Silloin  meni  kaksi  etsivääpoliisia 
tämän  vankikoppiin  ja  he  toimittivat  täydellisen  ruumiintarkastuksen, 
jossa  selvisi  hänen  olevan  toista  sukupuolta,  kuin  mitä  hänen  pukunsa 
todisti.  Nyt  vietiin  hänet  pohjoisen  rintaman  yleisesikuntaan,  jossa 
hänet  asetettiin  tunnustukselle.  Hän  sanoi  toimineensa  vakoilijana 
jo  useita  vuosia,  ollen  maailmansodan  aikana  Venäjän  ja  Saksan  väli- 
sessä sodassa  saksalaisten  palkkaama  vakoilija  ja  nyt  olevansa  Suo- 
men valkoisten  palveluksessa. 

Tampereella  olevat  venäläiset  sotilaat  saatuaan  kuulla,  että  tämä 
on  venäläinen  ja  ollut  ennemmin  jo  heitä  pettämässä,  pyysivät  että 
tämä  vakoilija  luovutetaan  heille  ja  että  he  saavat  tehdä  hänen 
kanssaan  loppuselvityksen.  Tähän  suostuttiin,  joten  ei  meillä  ollut 
hänen  kanssaan  sen  enempää  tehtävää. 

Punaisten  toiminnassa  oli  kyllä  hyvin  paljon  vajavaisuutta,  joka 
johtui  siitä,  ettei  ollut  tarpeeksi  kykeneviä  toimitsijoita.  Suomen 
työväki  ei  ollut  vielä  valmistunut  vallankumouksen  moninaisiin  teh- 
täviin. Toimitsijoilta  puuttui  harkintakykyä,  miten  missäkin  asiassa 
olisi  paras  menetellä. 

Esimerkiksi  Tampereella  toimiva  vallankumousoikeus  oli  liiaksi 
aulis  uskomaan  lahtareiden  kunniasanoihin.  Kun  tiedusteluosaston 
toimesta  pidätettiin  paikallisia  lahtareita,  niin  vallankumousoikeu- 
dessa  nämä  sanoivat  antavansa  kunniasanansa,  etteivät  toimi  mil- 
lään tavalla  punaisia  vahingoittaakseen,  eivätkä  poistu  paikkakun- 
nalta. Vallankumousoikeus  uskoi  heihin  ja  laski  vapauteen,  jonka 
jälkeen  he  jatkoivat  vakoilua  entiseen  tapaan,  sillä  kunniasanallensa 
lahtarit  eivät  antaneet  minkäänlaista  arvoa. 

Edellämainittujen  vakoiluosastojen  lisäksi  toimi  n. s.  Liikenne^- 
jaosto,  josta  m.m.  matkustamaan  aikovan  henkilön  oli  haettava 
matkustuslupa.  Aluksi  näitä  lupatodistuksia  annettiin  poikkeuksetta 
kaikille,  ollenkaan  ottamatta  selvää  henkilöstä,  mitä  hän  on  mie- 
hiään. Tästä  johtui,  että  keskuudessamme  toimivat  lahtarit  saivat 
tällaisen  todistuksen,  jota  näyttivät  punaisten  vartiostolle  ja  näin 
pääsivät  käymään  valkoisten  alueella,  josta  heillä  myös  oli  mat- 
kustuslupa. Sattui  kuitenkin,  että  tiedusteluosaston  miehet  pidättivät 

kerran  erään  henkilön,  jota  epäilivät.  Kävi  niin,  että  tarkastuksessa 
häneltä  löydettiin  sekä  punaisten  että  valkoisten  antama  todistus 
matkustamista  varten. 

Tämän  jälkeen  tämän  kirjoittaja  tiedotti  liikennejaostolle,  että 
ei  saa  antaa  matkalupaa  kenellekään  muuten,  paitsi  jos  hakevat 
tiedusteluosastosta  suositustodistuksen,  tai  jos  hakija  on  työväen 
järjestön  jäsen,  niin  tulee  hänen  näyttää  jäsenkirjansa  matkus- 
tuslupaa hakiessaan.  Tämä  esti  ainakin  jonkunverran  lahtareilta  liik- 
kumismahdollisuutta. 

Tämän  kirjoittaja  teki  myös  esityksen  yleisesikunnalle,  että 
passitetaan  kaikki  vangit  Venäjälle,  jossa  ne  olisivat  panttivankeina 
häviömme  varalta.  Tätä  ei  kuitenkaan  siellä  otettu  huomioon.  Tiesin 
kyllä,  että  venäläisillä  tovereilla  oli  kyllin  omiensakin  kanssa  järjes- 
tämistä, mutta  uskon  että  he  olisivat  tähän  suostuneet. 

Jos  me  olisimme  näin  tehneet,  lähettämällä  sinne  vaikka  vaan 
pari  tuhatta  huomatuimpaa  lahtaria,  jotka  meillä  oli  saatavissa  ja 
sitten  ilmoitettu,  että  jokaisesta  punaisesta,  minkä  he  vangiksi  saa- 
tuaan murhaavat,  tapetaan  kymmenen  lahtaria,  niin  uskon  että  hei- 
dän murharaivonsa  olisi  ollut  paljon  pienempi  kuin  mitä  se  oli, 
kun  ei  heillä  ollut  pelkoa  omaan  luokkaansa  kuuluvien  henkilöiden 
kohtalosta. 

A.  R—n. 


Lehtiä  punakaartilaisen  muistikirjasta 

Vallankumous  alkoi  Helsingissä  tammik.  27  p  :nä.  Olin  sil- 
loin raitiovaunun  kuljettajana.  Tammikuun  15  p  :nä  oli  alkanut 
lakko,  jota  kesti  vallankumouksen  puhkeamiseen  asti.  Vallanku- 
mouksen merkiksi  oli  Työväentalon  torniin  sytytetty  punainen  tuli. 
Lähdin  ottamaan  selvää  mitä  oli  tekeillä.  Näin  tovereiden  vakavina 
kuljeskelevan  kiväärit  olalla  ja  pian  sain  selville  mitä  oli  tapahtu- 
massa. Sydämeni  sykkäili  oudon  juhlallisen  tunteen  vallassa.  Nytkö 
siis  on  se  suuri  päivä  valkenemassa,  jolloin  työväki  sorron  yöstä 
nousee ! 

Kiiruhdin  juoksujalkaa  asuntooni,  reippaasti  repäsin  raitiotie- 
kuljettajan  puvun  yltäni  ja  pukeuduin  omaan  pukuuni.  Menin 
Työväentalolle,  jossa  sain  punakaartin  kortin.  Tuhannet  muut 
työläiset  liittyivät  myös  kaartiin. 

Raitiotien  henkilökunta  kutsuttiin  koolle  Heikinkatu  22  :een, 
nuorisoklubille.  Siellä  muodostimme  oman  komppaniamme.  Päälli- 
köksi valittiin  entinen  soturi  toveri  Malin.  Minut  valittiin  alipääl- 
liköksi. Tässä  toimessa  olin  kaksi  viikkoa.  Se  oli  tulista  toimintaa. 
Ei  ainoatakaan  lepohetkeä.  Väliaikoinani  kävin  Kallion  koululla 
kuularuiskukoulua. 

Keskiviikkona  13  p  :nä  helmikuuta  suoritin  kuularuiskukurssin 
ensimäisen  tutkinnon.  Suoriuduin  hyvin.  Saman  viikon  lauantaina 
16  p:nä  asetettiin  minut  Helsingin  paikallisen  kuularuiskukomppa- 
nian  päälliköksi.  (Kolmeen  yöhön  ei  lainkaan  lepoa.) 

Sunnuntaina  helmik.  17  p  :nä  sain  käskyn  lähteä  Heinolan  rin- 
tamalle. Kello  puoli  5  seuraavana  aamuna  saavuimme  Lahteen. 
Palokunnan  talolla  levähdimme  nelisen  tuntia.  Kello  10  aamulla 
olimme  taas  lähtövalmiina.  Torvisoittokunta  soitti  Marseljeesia  ja 
punakaarti  lähti  reippaassa  tahdissa.  Marssittuamme  viiteen  saakka 
iltapäivällä  alkoi  kuulua  kiväärin  ammuntaa  ja  taajaa  kuularuiskun 
rätinää.  Hevosilla  ei  voitu  enää  jatkaa  matkaa.  Ryömimme  vetäen 
kuularuiskua,  kunnes  tie  oli  kokonaan  tukittu.  Telefoonipylväitä 
oli  kaadettu  maantielle  ja  esteitä  oli  laitettu  vahvasti  pitkin  tietä. 
Samalla  saimme  kuulia  vastaamme.  Ilma  oli  yhtenä  rankkasateena 
kuulista.  Kohtasimme  ensimäisen  joukon  lahtareita.  Komensin 
miehille :  Valmiit,  koneet  käyntiin !  Ja  niin  annoimme  lahtareille 
samasta  sarvesta. 

Olimme  2  kilometriä  Heinolasta,  joku  sata  metriä  lahtareista 
ja  saatoimme  hyvin  nähdä  miten  he  koettivat  parhaansa.  Heidän 
ponnistuksistaan  huolimatta  ei  kestänyt  kauaa,  kun  voitto  oli  meidän 
ja  marssimme  kaupunkiin. 

(Muistikirjan  seuraavilla  lehdillä  kosketellaan  taisteluita  Hei- 
nolan ympärillä,  joista  olemme  kertoneet  toisessa  paikassa  ja  sen- 
tähden  sivuutamme  ne  kohdat.  — ,Toim.) 

Huhtikuun  alussa  sain  4  päivän  loman  ja  käytin  tuon  ajan 
uusien  kuularuiskumiesten  opettamiseen  Kallion  koululla  Helsin- 
gissä. 

Huhtikuun  8  p  :nä  sain  käskyn  lähteä  Hämeenlinnaan.  Kello  7 
aamulla  seuraavana  päivänä  saavuin  Hämeenlinnaan.  Esikunnan 
määräys  oli  mennä  Hauholle,  jossa  edellisenä  päivänä  oli  taisteltu. 

Huhtikuun  9  p:nä  olin  taas  tulisen  rintaman  edessä  Hauhon 
kirkonkylässä.  Lahtarit  olivat  4  kilometrin  päässä,  yrittäen  turhaan 
vallata  kylää.   Taistelimme  kolme  ja  puoli  viikkoa  pääsemättä  tu- 

loksiin.  Silloin  saimme  määräyksen  poistua  Viipuriin  ja  tien  sanot- 
tiin olevan  selvän.  Tuuloksen  joukkojen  piti  olla  paikoillaan  siksi, 
kunnes  me  olisimme  päässeet  läpi  Tuuloksen  Lammin  tielle.  Jou- 
kot olivat  kuitenkin  poistuneet  Tuuloksesta  huhtikuun  26  p  :nä 
kello  3  yöllä  ja  kun  me  seuraavana  päivänä  saavuimme  kylään,  oli 
se  täynnä  lahtareita  (28-4).  Meille  surkea  pettymys.  Olivat  saa- 
neet kylän  haltuunsa  ilman  taistelua.  Eivät  toki  huomanneet  meidän 
tuloamme  heti.  Olimme  päässeet  jo  puoli  kilometriä  kylään,  ennen- 
kuin ennättivät  ampua.  Sitten  alkoi  ankara  lyijysade  ja  jyrinä. 
Pääsimme  paeten  Lammin  kirkolle.  Nälkä  ja  uupumus  rasitti  meitä. 
Lammilla  piti  saada  ruokaa,  mutta  lahtarit  eivät  antaneet  ruoka- 
rauhaa, vaan  pakottivat  taas  uuteen  otteluun. 

Saimme  käskyn  mennä  Järvelän  maantien  varteen.  Se  oli  on- 
neton käsky.  Johdin  kolmea  kuularuiskua  ja  rupesin  järjestämään 
miehiä  santakasan  turviin  metsän  laitaan,  jossa  olisimme  voineet 
paremmin  puolustautua.  Yrityksemme  osottautui  turhiksi.  Vihol- 
linen oli  ylivoimainen.  Meitä  kaatui  kuin  heinää.  Meitä  vastassa  ei 
tällä  kertaa  ollutkaan  hulluna  juovuksissa  oleva  lahtari joukko,  vaan 
hyvin  järjestetty  saksalainen  armeija. 

Menin  tarkastamaan  onko  ketjumme  eheä.  En  löytänyt  yhtään 
miestä,  muuta  kuin  haavoittuneita  ja  kuolleita  jokaisen  pensaan  juu- 
ressa. Siellä  haavoittuneet  vuodattivat  verta  ja  valittivat  surkeasti. 
Se  koski  kipeämmin  kuin  ehkä  luoti  olisi  koskenut. 

Annoin  kuularuiskumiehille  määräyksen  poistua,  vaan  vihollinen 
oli  jo  liian  lähellä,  50 — 60  metrin  päässä.  Oli  mahdotonta  kuljettaa 
mukana  ruiskuja.  Ne  täytyi  jättää  ja  yrittää  suojella  itseään  pii- 
lotellen kivien  takana.  Mäkeen  jäi  kaksi  ruiskua  ja  9  miestä. 

Onneksi  huomasin  pellon  laidassa  hevosen  rattaineen.  Siitä 
sain  henkeni  pelastajan,  muuten  olisin  armotta  sille  tielle  jäänyt. 
Tulisella  otteella  ja  uhkarohkeudella  tempasin  hevosen  irti,  heitin 
yhden  kuularuiskun  rattaille  ja  heittäydyin  sen  päälle  suulleni  ja 
annoin  hevosen  laukata  sen  kuin  pääsi.  Perääni  ammuttiin  tur- 
kaisesti,  rattaiden  pyörät  vain  rapisivat  ja  kaksi  puolapuuta  katkesi. 
Hevonen  ja  minä  säästyimme  kuitenkin  luodilta. 

Uutta  innostusta. 

Alkoi  jo  kuulua  meikäläisten  tykinjyske.  Shrapnellit  räiskyivät. 
Kirkko  syttyi  tuleen.  Kaikkialta  kuului  huutoa,  itkua,  valitusta. 
Kiväärin  ammunta  yltyi  yhä  kiihkeämmäksi,  kunnes  ruudin  savu 
täyttää  koko  ilman. 

Yöllä  kello  3  tulin  Lamminkoskelle  omien  joukkojen  pariin. 
Saimme  olla  siellä  rauhassa  kolme  tuntia.  Meitä  oli  vain  pieni 
joukko. 

Huhtikuun  viimeinen  päivä.  Marssimme  rauhallisesti  eteenpäin 
Okeroisiin  saakka.  Kun  olimme  kokonaan  ilman  leipää,  niin  erään 
sairaanhoitajattaren  kanssa  päätimme  leipoa  eräässä  talossa.  Kaikki 
näytti  onnistuvan.  Lepuutimme  hermojamme  ja  jäseniämme  ja  ra- 
vitsimme nälkiintynyttä  vatsaamme.  Viimeiset  leivät  olivat  uunissa. 
Silloin  myötätuuli  loppui.  Hääräsin  juuri  paitahihoillani  uunilla, 
kun  ovesta  sisään  astuu  saksalainen  ja  suomalainen  lahtari  kysellen 
punikkeja.  Emännän  vastattua  kysymykseen .  kielteisesti,  poistuivat 
he.  Meille  tuli  myös  talosta  lähtö.  Leivät  jätimme  uuniin. 

Ajoimme  kaksi  kilometriä  ja  saavutimme  oman  joukkomme. 
Tuli  vapunpäivän  vastainen  yö.  Ilma  oli  kylmä.  Meitä  värjötti 
kymmentuhantinen  joukko  taivasalla,  peittona  halla.  Kaikki  oli 
menetetty,  ei  ollut  päällikköitä  eikä  komentajia.  Vapunpäivänä  pi- 
dettiin kokous.  Neuvoteltiin  joko  antaantumisesta  tai  taistelun  jat- 
kamisesta. Päätettiin  antaantua  vangiksi.  Päätös  tehtiin  kello  2 
aikaan  vappuna,  tuona  työväen  kansainvälisenä  juhlapäivänä. 

Ihmistulva  virtasi  Lahtea  kohti.  Valkoiset  pedot  riehuivat  mur- 
haten, ryöstäen  mitä  irti  saivat.  Meidät  ryöstettiin  aivan  putipuh!- 
taiksi.  Otettiin  rahat,  sitten  vaatteet,  vieläpä  saappaatkin  ja  minulta 
vietiin  lopuksi  lakkikin.  Kun  kahdeksan  vuorokautta  olin  saanut 
puolialastomana  värjötellä  taivasalla,  vietiin  minut  Hennalan  vanki- 
leirille. 

Toukokuun  13  p:nä  vietiin  meistä  Hennalan  vangeista  noin 
kaksi  tuhatta  Lappeenrantaan.  Siellä  saimme  ruokaa  säännöllisem- 
min, mutta  niukalti.  Meitä  sullottiin  45  miestä  komeroon.  Kun  jon- 
kun viikon  kuluttua  pääsimme  Lappeenrannan  helvetistä  Helsinkiin, 
oli  m.  m.  siinä  murjussa,  jossa  minä  olin  45  miehestä  elossa  ai- 
noastaan 16. 

Kesäkuun  alkupäivinä  oli  matka  Mjölön  saarelle.  Meidät  las- 
tattiin härkävaunuihin,  jotka  suljettiin  sen  jälkeen,  kun  käteen  oli 
annettu  yksi  kolmasosa  silliä  ja  pieni  pala  leipää.  Vasta  seuraavan 
päivän  iltana  pääsimme  Helsinkiin.  Koko  aikana  emme  olleet  saaneet 
edes  veden  pisaraa  suun  kastikkeeksi.  Monet  olivat  pyörtyneet  ja 
tajuttomassa  tilassa,  kun  vaunun  ovet  viimein  avattiin. 

Meidät  vietiin  laivan  ruumaan  ja  lähdettiin  kuljettamaan  Mjölön 
saarelle.  Joitakin  saksalaisia  keinottelijoita  tuli  laivan  sivuun  kaupit- 

telemaan  leivän  paloja.  Vaativat  20  markkaa  leipäpalasesta,  joka 
oli  ehkä  sentimetrin  paksuinen.  Nälkä  oli  joukostamme  tyysti  hä- 
vittänyt ihmisyyden  ja  toveruuden  ja  järjestyksen.  Säälittä  saattoi 
vahvempi  ryöstää  heikommalta  leipäpalan  siitä  huolimatta,  että  var- 
tijat armotta  rusikoivat  kiväärin  perällä.  Se  oli  julmaa,  epätoivoista 
taistelua  leipäpalasta.  Minäkin  ostin  viimeisellä  20  markkasella 
leipäpalan  saksalaisilta,  mutta  en  saanut  murentakaan  siitä  suuhuni, 
sillä  nälkäiset  toverini  sen  kahmasivat.  Limpun  kauppias  hieman  sääli 
minua  nähdessään  kuinka  kävi  ja  antoi  minulle  toisen  kappaleen. 
Nyt  onnistuin  olemaan  toisia  vikkelämpi  ja  piilotin  palan  housun- 
kauluksesta sisään.  Siellä  se  säilyi,  sillä  eivät  älynneet  housujani 
repiä.  Kauan  täytyi  tuon  leipäpalan  riittää.  Ei  sitä  sieltä  koskaan 
kokonaisena  esille  otettu.  Murenen  vain  kerrallaan  näpistin  ja  sala- 
vihkaa pistin  suuhuni. 

Kolme  kuukautta  kesti  olo  Mjölön  saarella.  Siellä  saimme  taistella 
nälän  kanssa  enemmän  kuin  koskaan  ennen.  Tuhannet  taisteluun  sor- 
tuivat. Monasti  itsekin  viruin  tunnottomana  kuumeessa  ja  nälässä. 
Monen  monta  järkyttävää  muistoa  mielessäni  ikäni  säilyvät. 

Eräs  nuori  18-vuotias  toverini,  joka  aina  oli  hilpeä  ja  toverilli- 
nen ei  kestänyt  vankileirin  helvetillistä  elämää.  Samalla  kertaa,  kun 
hänen  ruumiinvoimansa  heikkenivät,  himmeni  hänen  järkensäkin 
valo,  kunnes  eräänä  kesäpäivänä  näin  hänet  ihan  raivohulluna  pi- 
halla suuren  kiven  vieressä  polvillaan,  kiveä  kiihkeästi  syleilemässä. 
Yhä  uudestaan  ja  uudestaan  hoki  hän  sanoja:  "Voi  äiti  rakas,  voi 
äiti  rakas !  Sinä  vihdoinkin  muistit  poikaasi,  mutta  miksi  annoit 
minulle  näin  kovaa  leipää  ?" 

Vahdissa  olleet  lahtarit  asettivat  usein  oman  ruokailunsa  vanki- 
lan pihamaalle  meidän  nähtäväksemme,  kiusatakseen  sillä  meitä. 
Minulle  tuli  kerran  niin  heikko  hetki,  että  alennuin  kerjäämään 
heiltä  ruokaa.  Heillä  oli  hyvää  lihasta  ja  kaalista  keitettyä  soppaa, 
jonka  hajukin  jo  ravitsi.  Pyyntööni  vastattiin:  "kyllä  annamme." 
Lautaselle  pistettiinkin  soppaa,  mutta  ennenkuin  se  annettiin  minulle, 
höysti  jokainen  pöydässä  ollut  joko  sylkemällä  siihen,  pistämällä 
sikaarin-  tai  paperossinpätkiä,  tulitikkuja,  tai  jotain  muuta  roskaa, 
kunnes  lautanen  oli  kukkuroillaan  sontaa.  Sitten  se  armeliaasti  ojen- 
nettiin minulle.  Purin  huuliani.  Viskasin  moskan  menemään,  vaikka 
nälkä  kouristi  suoliani.  Ajattelin,  kun  saisin  minäkin  tilaisuuden 
antaa  teille  soppaa,  niin  panisin  siihen  vielä  myrkkyä,  piru  vie  pani- 
sinkin.  —  /.  P. 

Kokemuksia  punaisten  sairaalassa 

Kun  Helsingissä  sijaitseva  Fennia-hotelli  otettiin  punakaartin 
haltuun  ja  muodostettiin  sairaalaksi,  sai  tämän  kirjoittaja  Kansan- 
valtuuskunnalta määräyksen  mennä  sinne  sijoitettavan  Uudenmaan 
läänin  lääkevaraston  hoitajaksi.  Sitä  ennen  oli  sairaalaan  nimitetty 
ylilääkäriksi  tohtori  Vilska  ja  ylisairaanhoitajaksi  rouva  Halme. 
Tämän  kirjoittajan  tehtävänä  oli  hoitaa  sitä  lääkevarastoa,  josta 
jaettiin  lääkkeet  kaikille  rintamalle  lähteville  ensiapu  joukoille,  pa- 
kata sidetarpeet  pusseihin  ja  antaa  tavallisimmat  lääkkeet  jokaisen 
ensiapujoukon  päällikön  haltuun.  Myöskin  oli  autettava  tohtori  Vils- 
kaa  sidevaihdossa  pari  tuntia  päivässä.  Kun  alussa  oli  vielä  vähän 
haavoittuneita,  kerkesin  tämän  hyvin  tekemään,  vaikka  kotiin  en 
joutanut  silti  koskaan  yöksikään,  sillä  täytyi  olla  aina  valmiina  anta- 
maan lääkkeitä  ja  sidetarpeita  koska  hyvänsä  niitä  tultiin  hakemaan. 
Myöhemmin,  kun  haavoittuneita  tuli  enemmän,  jouduin  olemaan 
enemmän  sidevaihdossa  ja  sain  apulaisen  lääkevarastoon. 

Jokaisen  rintamalle  lähtevän  komppanian  mukaan  varustettiin 
myöskin  ensiapu  joukko,  johon  kuului  tavallisesti  kolme  miestä  ja 
neljä  naista,  joskus  useampiakin.  Näihin  ensiapu  joukkoihin  pääsi 
ensi  aluksi  kuka  vain  halusi  ja  siitä  johtuikin,  että  joukkoon  pääsi 
sellaisiakin,  joilla  ei  ollut  alkeellistakaan  tietoa  ensiavun  annosta 
haavoittuneelle. 

Sittemmin  saatiin  lääketieteen  ylioppilas  Vainio  luennoimaan 
joka  päivä  ensiavusta  haavoittuneille  ja  näille  luennoille  oli  jokaisen 
pakko  mennä  joka  halusi  kuulua  punaseen  ristiin.  Sen  jälkeen  kun  he 
olivat  olleet  luennoilla,  piti  heidän  suorittaa  kokeet  ja  lyhyesti  selittää 
mitä  osaavat  tehdä  ja  mitä  tekevät  kussakin  tapauksessa  haavoittu- 
neelle. Kokeiden  tarkastajana  toimi  välskäri  Aro.  Myöhemmin  se  jäi 
allekirjoittaneen  tehtäväksi  ja  näissä  kokeissa  hyväksytty  henkilö 
vasta  laskettiin  rintamalle.  Täten  saatiin  ensiavun  anto  jotenkin 
tyydyttäväksi. 

Alussa  oli  Fenniaan  järjestetty  jo  sadalle  viidellekymmenelle 
sairaalle  tila,  mutta  tiloja  lisättiin  niin,  että  lopussa  oli  jo  kaksisataa 
viisikymmentä  sairassijaa,  joista  oli  noin  kuusikymmentä  kuume-  ja 

sisätautisairasta  varten,  loput  kaikki  olivat  haavoittuneille.  Tämän 
lisäksi  oli  hoidettava  noin  parisen  sataa,  jotka  olivat  lievästi  haavoit- 
tuneita joko  käteen  tai  muuhun  vaarattomaan  ruumiinosaan  ja  kävi- 
vät vain  määrätyllä  ajalla  sidevaihdossa  Fenniassa. 

Haavoittuneiden  joukossa  oli  myöskin  vangiksi  saatuja  valkoisia, 
joita  hoidettiin  samanlaisella  huolella  kuin  omiakin  haavoittuneita. 
Kuumeosastolle  tuotiin  myöskin  kerran  vangiksi  otettu  kirjailija 

Santeri  Ivalo  ja  häntä  hoidettiin 
siellä  viikon  päivät,  jonka  jälkeen 
laskettiin  vapaaksi.  Hän  puoles- 
taan antoi  kiittävän  lausunnon  hä- 
neen kohdistetusta  kohtelusta. 

Yleensä  sairaiden  mieliala  oli 
Fenniassa  hyvin  toivorikas  ja  iloi- 
nen. Kirjallisuutta  hankittiin  mo- 
nenlaista ja  sitä  jaettiin  sairaille 
luettavaksi.  Tuttavat  ja  omaiset 
saivat  käydä  kaiken  päivää  haa- 
voittuneita tervehtimässä,  paitsi 
kuumeosastolla,  jonne  ei  laskettu 
kuin  määrätunteina.  Kun  tuotiin 
valkoisia  haavoittuneita,  niin  syn- 
tyi pientä  kahinaa.  Kun  punai- 
nen ja  valkoinen  joutui  vierek- 
käin makaamaan,  niin  tuppasivat 
pojat  kiusaamaan  valkoista  sai- 
rasta, mutta  kun  heille  selitettiin 
tilanne,  että  he  ovat  sairaalassa 
kaikki  ainoastaan  haavoittuneita, 
sairaita  ihmisiä,  niin  lopulta  tuli 
hyvä  rauha  sairaitten  kesken  ja 

Pari  urheata  punaisen  ristin  tyttöä.  Oikean-  jnkainPn  valkoinen  näästvään  nois 
puolinen  sai  raskaan  vankilatuomion  sentäh-  J  Okainen  VaiKOUien  paasiyaan  pOlS 
den,  että  parans^valkobten  luotien  aiheutta-    sairaalasta     kiitti     hyvästä  kohte- 

lusta. 

Haavoittuneiden  lukumäärän  lisäännyttyä  oli  paljon  työtä,  joten 
tohtori  Vilska  ei  enään  kerinnyt  yksin  siitä  suoriutumaan,  vaan 
täytyi  tämän  kirj ottajankin  kokonaan  antautua  hänelle  avuksi.  Niin 
järjestettiin  toinen  pöytä  sitomohuoneeseen  ja  kyllä  oli  meille  kah- 
dellekin tarpeeksi  työtä.  Saimme  tehdä  koko  päivän  työtä  ja  sittenkin 

tuppasi  jäämään  siteitä  vaihtamatta.  Mutta  yleensä  kaikki  haavoittu- 
neet paranivat  hyvin. 

Tohtori  Vilskalta  sai  tämän  kirjoittaja  niiden  kolmen  kuukauden 
aikana,  jotka  yhdessä  työskentelimme,  joka  päivä  monta  arvokasta 
opetusta  haavojen  hoidossa.  Lopulta  uskoi  hän  haltuuni  kokonaan 
yöjunalla  tulevat  sairaat,  joten  jouduin  ottamaan  vastaan  joka  yö 
rintamalta  tulevat  haavoittuneet.  Heidät  oli  heti  tarkastettava  ja 
haavat  puhdistettava,  ennenkuin  laskettiin  joko  kotiin,  tai  pahimmin 
haavoittuneet  sairaalaan.  Asemalla  oli  henkilö,  joka  järjesti  ja  jaoit- 
teli  mihin  sairaalaan  kukin  haavoittunut  joutui  ja  Fenniaan  lähetetyt 
sairaat  oli  minun  otettava  vastaan  kello  yhdestä  kolmeen  joka  yö. 

Näin  meni  kaikki  tavallisessa  tohinassa,  kunnes  tuli  se  päivä, 
jolloin  Helsinki  valloitettiin. 

Jo  huhtikuun  11  p:n  iltana  alkoi  kuulua  kaukaista  tykin  jyrinää 
ja  kaamea  aavistus  sanoi,  että  edessä  on  kohtalokkaat  ajat.  Ilta  oli 
Fenniassa  hyvin  rauhaisa  ja  tyyni.  Kaikki  oli  hyvin  hiljaista,  ei 
kuulunut  sairaiden  huoneestakaan  laulua  eikä  naurua,  kuten  taval- 
lista. Tyyntä  myrskyn  edellä.  Kun  ilta  oli  näin  hiljainen,  ei  tullut 
uusia  sairaita  eikä  mitään  erikoista  tapahtunut,  läksi  tohtori  Vilska 
kotiinsa  yöksi,  vaikka  hän  tavallisesti  nukkui  Fenniassa.  Koko  sai- 
raala vaipui  hiljakseen  unen  helmoihin,  kaukaisen  tykin  jyrinän 
ollessa  kehtolauluna. 

Valkeni  huhtikuun  12  päivä.  Jo  aamulla  kello  kuudelta  tultiin 
herättämään  allekirjoittanut  sillä  sitomohuoneeseen  oli  jo  tuotu  haa- 
voittuneita Huopalahdesta,  jossa  parhaillaan  taisteltiin.  Tykinjyrinä 
kuului  jo  paljon  lähempää  ja  kovempana.  Nyt  alkoi  raskain  päivä- 
työ, minkä  olen  koskaan  elämäni  varrella  viettänyt.  Haavoittuneita 
alkoi  tulla  yhä  enemmän  ja  enemmän.  Jo  tuli  tieto,  että  Töölössä 
taisteltiin  ja  sitomohuoneen  akkunasta,  joka  oli  Rautatien  torille 
päin,  näkyi  kuinka  tulikuulat  lensivät  saksalaisten  pommittaessa 
Turun  kasarmia,  joka  kohta  syttyikin  palamaan.  Samaan  aikaan 
alkoi  myöskin  Työväentalo  palaa.  Sitten  alkoivat  katutaistelut  Hel- 
singin valtaamisesta.  Pakolaisia  alkoi  tulvata  Fenniaan  kadulta  niin, 
että  jokainen  kellarihuone  oli  niitä  täynnä  ja  Fennian  kuuluisa  talvi- 
puutarha, jota  ei  käytetty,  täytyi  nyt  avata.  Sinne  laskettiin  niitä 
ihmisiä,  jotka  pakenivat  katutaistelun  jaloista.  Siellä  oli  naisia  ja 
lapsia  sekä  myöskin  osaksi  miehiä. 

Haavoittuneita  tuli  nyt  niin  paljon,  että  niitä  oli  oven  takana 
jonossa  odottamassa  vuoroaan  päästä  sitomopyödälle.  Tämän  kir- 

joittaja  sai  yksin  tehdä  nyt  työtä,  sillä  tohtori  Vilska  ei  saapunut- 
kaan aamulla.  Jo  siinä  tuli  kirottua  Vilska  moneen  kertaan,  kun 
juuri  pahimpana  aikana  jätti  yksin  ja  lääkäriä  ei  ollut  mistään 
saatavissa.  Rouva  Haline  kyllä  koetti  auttaa  sen  minkä  kerkesi  ja 
eräs  toinen  sairaanhoitajatar,  jonka  nimeä  en  nyt  satu  muistamaan. 
Siinä  kiireessä  ei  joutanut  edes  syömään  jos  olisi  ollut  jotain  syötä- 
vääkin, sillä  ne  pienet  ruokavarastot,  jotka  olivat,  täytyi  jättää  sai- 
raille ja  niin  henkilökunta  sai  olla  ilman  ruokaa  koko  päivän. 

Kerran  jouduin  hetkeksi  vilkaisemaan  ovesta  käytävään  ja  näin 
siinä  parisenkymmentä  miestä  jonossa  verta  vuotaen  odottamassa 
vuoroaan  päästä  sidottavaksi.  Kukin  koetti  tukkia  haavansa  miten 
parhaiten  taisi,  mutta  nyt  tuli  apua  aivan  odottamatta.  Talvipuutar- 
haan oli  pakolaisten  joukossa  eksynyt  eräs  puolalainen,  joka  tuli  ja 
esitti  itsensä  lääkäriksi  ja  tarjoutui  minua  auttamaan.  Se  oli  terve- 
tullut ja  kyllä  hän  sitten  tekikin  parhaansa. 

Kello  kahden  aikaan  päivällä  tuli  niin  paljon  hiljaisuutta,  että 
meille  tuotiin  mustaa  kahvia  sitomohuoneeseen.  Siinä  viereisellä 
pöydällä  kahvia  juodessa  temmattiin  ovi  auki  ja  sisälle  tuotiin  eräs 
haavoittunut  saksalainen  sotilas  kahden  saksalaisen  kantamana.  He 
jättivät  taakkansa  pöydälle,  jolta  kiireesti  oli  viskattu  kahvikupit 
nurkkaan  ja  läksivät.  Taas  alkoi  tulla  uusia  haavoittuneita.  Sitä  kesti 
kello  yhdeksään  iltaan.  Kun  olin  saanut  viimeisen  sidotuksi,  oli 
kello  vähän  yli  yhdeksän.  Koskaan  en  ole  ollut  niin  väsyksissä  kuin 
olin  silloin.  Käteni  ja  koko  ruumiini  vapisi,  että  en  olisi  enään  miten- 
kään jaksanut  sen  pitemmälle  työskennellä.  Sain  pienen  palan  niin 
sanottua  laivakorppua,  jota  lioitin  mustassa  kahvissa.  Siinä  oli  sen 
päivän  ruoka-annos.  Sairaille  oli  ollut  antaa  vähän  parempaa. 

Sinä  päivänä  sai  nähdä  vaikka  minkälaisia  haavoittuneita,  naisia 
oli  myöskin  paljon  haavoittuneiden  joukossa.  Muistuu  mieleen  eräs 
kaikkein  pahimmin  haavoittunut  ja  se  oli  nainen,  tämä  siksi  kerrot- 
takoon. Kun  hän  kannettiin  paareilla  ja  nostettiin  pöydälle  huusi 
hän  vallan  kauheasti.  Iältään  oli  hän  noin  kahdenkymmenen  viiden 
vuoden  vanha,  nimeä  en  tullut  tietämään.  Hän  raivosi  aivan  kuin 
mielipuoli  tuskasta.  Neljä  miestä  piti  olla  häntä  kiinni  pitämässä, 
muuten  hän  olisi  pudonnut  pöydältä.  Kun  vihdoin  saatiin  vaatteet 
leikatuksi  hänen  päältään,  sillä  muuten  oli  aivan  mahdoton  niitä 
saada  pois,  oli  näky  kerrassaan  kauhea.  Shrapnelli  oli  räjähtäessään 
reväissyt  häneltä  kokonaan  toisen  rinnan  pois  ja  vatsaan  oli  mennyt 
useita  kuulia.  Hänen  siinä  huutaessa  ja  rukoillessa,  että  tappaisimme 

hänet,  että  hänen  ei  tarvitsisi  kärsiä  kauheita  tuskia,  teimme  mitä 
voimme  hänen  pelastamisekseen.  Neljä  miestä  piti  häntä  kiinni  ja 
sairaanhoitajatar  antoi  hänelle  vuoroon  morfiini-  ja  kanvärttiruis- 
keita,  että  hän  rauhoittuisi.  Nyt  ei  ollut  kysymyskään  mistään  pa- 
remmasta haavojen  puhdistamisesta,  kunhan  edes  jotenkin  olisin 
saanut  nuo  kauheat  haavat  sidotuksi.  Meni  aikaa  hyvästi  puolitun- 
tinen, ennenkuin  kaikki  hänen  haavansa  olivat  sidotut.  Kun  viimein 
sain  ne  kuntoon  ja  hän  oli  rauhoittunut  sen  verran,  että  nostettiin 
paareille  aikomuksella  viedä  sänkyyn,  niin  silloin  hän  heitti  henkensä. 
Siinä  tuli  silloin  pakostakin  ajatelleeksi  raa'asti,  että  miksi  ei  hän 
kuollut  hiukan  ennemmin  kuin  kerettiin  tuoda  sitomopöydälle.  Olisi 
silloin  säästänyt  suuren  työn  meiltä  ja  toiset  vuoroaan  odottavat 
olisivat  päässeet  ennemmin  sidottavaksi.  Mutta  niin  kauan  kuin  on 
elämää,  tietysti  koetetaan  auttaa,  sillä  tämäkin  toveritar  oli  osaltaan 
tehnyt  tehtävänsä.  Oli  ehkä  ollut  monessakin  taistelussa  mukana  ja 
melkein  lopussa  olivat  hänen  kuulansa  patruuna  vyössä  joka  oli  hä- 
nellä yllään.  Hänet  vietiin  kellariin  jossa  säilytettiin  ruumiita  ja 
josta  sitten  valkoiset  joutuivat  heidät  korjaamaan.  Niin  hänkin  jou- 
tui tuntemattomana  haudatuksi.  Hänen  nimeään  ei  kukaan  päässyt 
tietämään. 

Toinen  kaameampi  sattuma  oli,  kun  eräs  mies,  jonka  hyvin 
tunsin,  kannettiin  sisälle.  Hyvin  levollisesti  sanoi  hän,  että  taitaa 
olla  jalka  poikki,  tuntuu  siltä  ja  kun  minä  tartuin  saappaaseen  ja 
poistin  sen  hänen  jalastaan,  jäi  jalkaterä  saappaaseen.  Tuntui  niin 
omituiselta,  kun  mies  oli  entisiä  työtovereita.  Hänenkään  myöhem- 
mästä kohtalostaan  en  tiedä.  Näissä  tällaisissa  tehtävissä  oli  päivä 
kulunut  eikä  siis  ollenkaan  ihme  jos  olin  väsynyt.  Merkillistä  muu- 
ten, että  koko  sinä  yönä  ei  sitten  tullut  enää  yhtään  haavoittunutta. 
Tykit  jyskivät  ja  kuularuiskut  rätisivät  kyllä  koko  yön,  taistelu  oli 
jo  siirtynyt  keskikaupungille  ja  me  olimme  siis  jo  valkoisten  puolella. 

Lauantaina,  13  päivän  aamulla,  tuli  heti  valkoinen  upseeri  Fen- 
niaan tarkastukselle.  Silloin  jokainen  pelkäsi,  että  nyt  alkaa  valkoi- 
nen murhenäytelmä.  Hän  tarkasti  jokaisen  huoneen  ja  kun  tapasi 
siellä  valkoisia  haavoittuneita,  kyseli  heiltä  miten  heitä  oli  kohdeltu 
ja  kai  se  sitten  oli  näiden  kiittävä  lausunto  joka  pelasti,  että  ei  hän 
ruvennut  sen  enempiin  toimenpiteisiin  kuin  että  järjesti  vahdin 
ovelle  ja  antoi  määräyksen,  että  ketään  ei  saa  laskea  ulos.  Päivem- 
mällä  tuli  silloin  tällöin  aina  joku  haavoittunut,  mutta  ei  paljon 
enään.  Olin  juuri  sitomassa  erästä,  joka  oli  haavoittunut  jalkaan, 

kun  ovi  tempaistiin  auki  ja  saksalainen  upseeri  tuli  ovelle  ja  katsoi 
hyvin  pitkään  ensin  minuun  ja  sitten  siihen  haavoittuneeseen,  joka 
sattui  onneksi  olemaan  valkoinen.  Silloin  puolalainen  lääkäri,  joka 
sitoi  erästä  toista  henkilöä  meni  hänen  luokseen  ja  rupesi  hänen 
kanssaan  puhumaan.  Upseeri  viittasi  minut  luokseen  ja  puolalaisen 
ollessa  tulkkina  kysyi  onko  tässä  sairaalassa  saksalaisia  sotilaita.  An- 
nettuani hänelle  vastauksen,  pyysi  jatkamaan  työtämme,  poistuen 
samalla. 

Nyt  saapui  tohtori  Vilskakin.  Hän  kertoi  olleensa  kovassa  tus- 
kassa, kun  ei  voinut  edellisenä  päivänä  tulla,  vaikka  olisi  tahtonut. 
Sanoi,  että  se  talo  missä  hän  asui  Töölössä,  oli  piiritetty  eikä  ketään 
laskettu  ulos,  vaikka  hän  näytti  lääkärikirjansakin,  selittäen  että 
hänen  täytyy  mennä  sairashuoneelle.  Sittenkään  ei  laskettu,  joten  se 
ei  siis  ollutkaan  Vilskan  syy,  jos  hän  oli  juuri  kiireimmän  ajan  pois. 

Ensimäisiä  toimenpiteitä  valkoisten  puolelta  oli  se,  että  tuotiin 
uusi  ylisairaanhoitajatar,  kun  ei  luotettu  enään  rouva  Halmeeseen, 
sekä  myöskin  uusi  lääkäri.  Vilska  kuitenkin  sai  jäädä  vielä  toistai- 
seksi hoitamaan  tointansa.  Sitten  kerättiin  kaikki  terveet  miehet, 
joita  oli  Fenniassa,  ja  vietiin  vankilaan.  Tämän  kirjoittaja  sai  olla 
rauhassa  aina  maanantaihin,  huhtik.  15  päivään  asti,  jolloin  joutui 
Ratakadun  koululle,  joka  oli  järjestetty  tilapäiseksi  vankilaksi.  Sieltä 
Suomenlinnaan  ja  niin  alkoi  se  kuuluisa  nälkäkuuri,  mutta  sehän  ei 
kuulukaan  enää  tähän. 


Luokkasodan  syttyessä  perustivat  muutamat  työväenyhdistysten 
alaiset  voimisteluseurat  omia  aseellisia  joukkueitaan,  jotka  taistelivat 
mukana  toisten  työläisistä  muodostettujen  joukkueiden  kanssa.  Täl- 
laisia perustettiin  m.  m.  Helsingissä,  Viipurissa,  Tampereella  ja 
Turussa  ja  mahdollisesti  muillakin  vähemmän  suuremmilla  paikka- 
kunnilla. Kun  näiden,  nuorista  ja  rohkeista  urheilijoista  muodostet- 
tujen komppanioiden  ansio  taisteluissa  oli.  monasti  suuriarvoinen,  ei 
ole  ehkä  väärin,  vaikka  tässä  teoksessa  mainittaisiinkin  yhdestä  täl- 
laisesta joukko-osastosta. 

Kukapa  ei  olisi  kuullut  mainittavan  nimeä:  "Jyryn  komppania." 
Tuo  nimi  tunnettiin  jo  taistelujen  aikana  kummallakin  puolen  rinta- 


Julius  Kallio. 


komppania 


258 


SUOMEN  LUOKKASOTA  — 


maa.  Työläisten  puolella  se  herätti  kunnioitusta  ja  lahtarien  puolella 
—  pelkoa.  Siitä  liikkui  monenlaisia  huhuja.  Milloin  lahtarien  puolella 
levitettiin  sähkösanomia,  että  komppania  on  tuhottu  sillä  tai  tällä 
rintamalla,  missä  osittain  ja  missä  lopullisesti.  Punaisessa  Helsin- 
gissäkin liikkui  samanlaisia  huhuja  komppanian  rintamilla  ollessa. 
Kerromme  komppanian  perustamisesta. 

Painittiin  "Helsingin  piirin"  mestaruudesta  Jyryn  voimistelu- 
salilla vallankumouksen  aattona,  t.  s.  lauantaina,  tammikuun  26 
p:nä.  Kilpailuja  oli  määrä  jatkaa  seuraavana  iltana,  vaan  vallanku- 
mous julistuksen  tiedoksi  tultua  jo  samana  iltana,  päätettiin  että  kil- 
pailuja ei  enää  jatketa,  vaan  matot  kääritään  kasaan.  Tilanne  käsi- 
tettiin vakavaksi.  Keskusteltiin  heti  tilaisuuden  jälkeen  painijoiden 
kesken  seuran  pesuhuoneessa,  miten  nyt  lähdetään  oikein  tosissamme 
"kaatamaan"  porvaria. 

Asiasta  tulikin  tosi.  Tiistaina  perusti  seura  oman  komppanian 
johon  liittyi  heti  lähemmä  sata  seuran  jäsentä,  etupäässä  painijoita, 
voimistelijoita,  juoksijoita,  hiihtäjiä  sekä  joitakin  seuran  penkkiur- 
heilijoitakin.*) Tällainen  oli  komppanian  kokoonpano. 

Joka  päivä  tuli  uusia  jäseniä,  ulkopuolelta  seurankin,  niin  että 
lopulta  oli  jäsenluku  tuossa  120  korvissa.  Valittiin  komppanian  pääl- 
likkö, plutoonapäälliköt,  osastopäälliköt  ja  kaikki  muut  tarvittavat 
esimiehet.  Saatiin  kiväärit,  minkä  jälkeen  alkoivat  varsinaiset  har- 
joitukset. Oli  saatava  komppanian  vaatetus  samanlaiseksi  ja  sen- 
vuoksi  määrättiinkin,  ettei  saanut  käyttää  tarpeettoman  paljon  pu- 
naisia nauhoja,  joka  varsinkin  alkuaikoina  oli  yleistä  muissa  komp- 
panioissa. Riviharjoitukset  suoritettiin  kaikella  tarkkuudella  ja  huo- 
lellisuudella, jotta  esiintyminen  kaupungilla  näyttäisi  komppanian 
arvolle  sopivalta.  Olihan  komppania  kokoonpantu  Suomen  mahtavim- 
masta  ja  kuuluisimmasta  v.-  ja  u. -seurasta.  Kaikki  marssiliikkeet 
tehtiin  kuten  voimisteluharjoituksissa,  kivääritemput  venäläiseen 
tapaan. 

Näin  kului  parisen  viikkoa,  komppanian  suorittaessa  vahti-  sekä 
järjestyspalvelusta  ja  myös  väkijuomien  takavarikoimisia.  Pidettiin 
huolta  myöskin  lahtareiden  salaisten  harjoituspaikkojen  tiedoksisaa- 
misesta. Tällainen  rauhallinen  toiminta  ei  kuitenkaan  tyydyttänyt 
komppaniaa.  Olo  kaupungilla  muodostui  pitkäveteiseksi;  teki  mieli 
rintamalle.  Kerrottiin  kuitenkin  huhuna,  että  komppaniaa  "sääste- 

*)  Jo  syksyllä  kuului  "Jyrystä"  muodostettu  komppania  "järjestyskaartiin."  —  Toim. 


HISTORIAA  JA  MUISTELMIA 


259 


tään"  kaupungin  järjestyksenpitoon  ja  että  haluttiin  muutenkin  sääs- 
tää urheilumiehiä  joutumasta  alttiiksi  vaaraan  rintamilla. 

Alettiin  puhua  rintamalle  lähdöstä  yksityisinä  tai  toisissa  komp- 
panioissa, ellei  päästäisi  omassa  joukossa.  Asia  sai  kuitenkin  pian 
käänteen,  sillä  muutamat  innokkaimmat  rintamalle  pyrkijät  käväsivät 
kansanvaltuuskunnassa  esittämässä,  tai  oikeammin  vaatimassa  rin- 
tamalle. 

Heti  seuraavana  päivänä  tulikin  ilosanoma,  että  komppania  lähe- 
tetään rintamalle.  Komppania  vaatetettiin  rintamavarusteihin : 
saimme  sarkavaatteet  ja  pitkävartiset  nauhakengät.  Teetimme  noin 
neljän  tuuman  levyisen  silkkinauhan  "Jyryn"  merkillä  varustettuna, 
merkiksi  takin  hihaan.  Mitään  muita  "koristuksia"  ei  saanut  olla. 

Kun  komppania  tuli  olleeksi  rintamalla  koko  taistelujen  ajan, 
tulisi  liian  pitkäksi  kertoa  niistä  yksityiskohtaisesti.  Komppanian 
mielenkiintoisista  reisuista  rajotumme  vain  mainitsemaan  ne  paikat, 
missä  komppania  ennätti  taistelemaan. 

Ensimäinen  ja  kaikessa  suhteessa  hauska  matka  tehtiin  Mänt- 
sälän ja  Pernaisten  pitäjien  puhdistamiseen  lahtareista.  Se  oli  parem- 
min riemumarssia  kuin  tappelua,  sillä  lahtarit  pakenivat  suinpäin, 
jättäen  kiireessä  ruokatavaransakin  meille  käytettäväksi,  kuten 
Mäntsälän  kirkonkylässä  kävi.  Hernesoppa  höyrysi  kahdessa  suu- 
ressa kattilassa  komppanian  saapuessa  kylään.  Kohtelias  teko  meille, 
nälkäisiä  kun  olimme.  Muodostimme  punakaartin  osastot  kyliin  ja 
palasimme  työn  tehtyä  takaisin  Helsinkiin. 

Kavantsaari  oli  seuraava  rintamaosa,  johon  matka  suuntautui. 
Emme  malta  olla  mainitsematta  erästä  hauskaa  välikohtausta,  joka 
sattui  komppanian  saapuessa  Viipurin  asemalle. 

Sikäläisen  esikunnan  tovereiden  oli  määrä  vastaanottaa  mei- 
dät. Muodostuimme  tietenkin  heti  kiireenvilkkaa  rintamariviin 
asemasillalle  odottamaan  vastaanottajiamme.  Joukkomme  oli  komea. 
Kaikki  nuoria,  alle  kolmenkymmenen  ikävuoden,  hyväryhtisiä  urhei- 
lijoita, joille  oli  erikoisesti  painettu  mieliin  arvokas  esiintyminen. 
Siinä  seisoessamme  marssii  meitä  kohden  komearyhtinen,  venäläisen 
kenraalin  sinelliin  puettu  mies.  Pysähtyy  kohdallemme  ja  sanoo  mah- 
tavalla äänellä :  "Terve  pojat,  terveisiä  Karjalan  rintamalta !"  Yhteen 
ääneen  kajahduttaa  komppaniamme:  "Samoin!"  Syntyy  miehen  ja 
päällikkömme  kanssa  keskustelu,  missä  esittää  itsensä  kuuluisaksi 
Kaljuseksi.  Lausuu  toivomuksen,  että  komppaniamme  lähtisi  hänen 

kanssaan  Raudun  rintamalle,  niihin  päällikkömme  vastaa:  "Joka 
mies !" 

Leveällä  huumorilla  kertoo  sitten  Kaljunen,  miten  ei  rintamalla 
ole  tarvis  pelätä  lahtarien  kuulien  vaikutuspiiriä,  sillä  ne  lentelevät 
korkealla  päitten  yläpuolella,  jotta  puunlatvat  rapisevat.  Halusi 
meille  näyttää  myöskin  rintamalla  vangitsemaansa  lahtaria,  joka  oli 
asemahuoneen  suojissa  säilytettävänä.  "  Adjutanttinsa"  noutikin 
miehen  komppaniamme  eteen.  Mies  oli  puettu  valkoiseen  kaapuun  ja 
lakkiin.  Näytti  työläiseltä,  joka  oli  joutunut  lahtarien  joukkoihin, 
joko  tietoisena  tahi  sitten  tietämättömänä,  kuten  niin  moni  muukin. 
Kaljunen  kertoi,  miten  mieheltä  oli  punainen  sänitääri  ottanut  kivää- 
rin —  lumilapiolla  pois ! 

Viipurilainen  esikunta  lähetti  komppanian  Kavantsaaren  rinta- 
malle. Kaljunen,  joka  luuli  saavansa  joukon  Rautuun,  pettyi  suu- 
resti saatuaan  tietää  tämän.  Oli  lähtenyt  suoraan  Helsinkiin  kokoa- 
maan itselleen  vapaaehtoista  sissi  joukkuetta. 

Nyt  tämän  rintamareisun  jälkeen  oli  komppanialla  paljon  koke- 
muksia. Se  tapasi  Kavantsaaressa  vastassaan  järjestetyn  lahtariar- 
meijan,  jota  vastaan  tappeleminen  ei  ollutkaan  leikin  tekoa.  Mene- 
tettiin komppania  päällikkö  Marttinen  kaatuneena,  sekä  neljä  muuta- 
kin jäsentä,  joista  tekee  mielemme  mainita  juuri  senkin  vuoksi,  että 
olivat  parhaimpia  ja  pidetyimpiä  joukostamme.  Ruuskanen,  toisen 
plutoonan  päällikkö,  sai  kuolettavan  murhakuulan  eräältä  lahtarilta, 
jota  oli  yrittänyt  ottaa  hengissä  vangiksi  parin  muun  torevinsa 
kanssa  eräässä  hyökkäyksessä.  Sinne  jäivät  Kalle  Meriö,  komppa- 
nian mainio  kuplettimestari  ja  ilonpitäjä,  sekä  pari  nuorempaa  jäsen- 
tämme. 

Voisi  kirjoittaa  hauskan  ja  samalla  jännittävän  kirjasen  jo  yksis- 
tään Kavantsaaren  tappeluista  ja  siellä  vietetyistä  vapaahetkistä. 
Niin  mielenkiintoisia  ne  olivat.  Niihin  liittyisivät  "aallopin"  yölliset 
seikkailut,  koulutalossa  vietetyt  "hartaushetket"  ja  samassa  talossa 
opettajattaren  kanssa  pidetyt  kahvikestit  ja  lukemattomat  jännittävät 
—  jopa  toisinaan  liiankin  uhkarohkeat  seikkailut.  Voisimme  kertoa 
niistä  kohtalokkaista  suolaisista  makkaroista,  jotka  jäivät  sieltä  läh- 
tiessämme riippumaan  koulutalon  puiden  oksille  ja  mitkä  varmaan 
vankileireissä  muistuivat  haikeasti  poikiemme  mieleen. 

Elämä  oli  vielä  luokkasodan  alkuaikoina  joukossamme  hilpeätä 
ja  surutontakin.  Kauniina  kuvana  päilyi  jokaisen  poikamme  sisim- 
mässä uuden  aamun  sarastus.  Aavistustakaan  ei  ollut,  mitä  tuleman 

piti.  Luotimme  voimiimme  sokeasti.  Se  häipyi  kuitenkin,  joudut- 
tuamme Tampereen  valloituksen  jälkeen  Viialan  rintamalle  ja  sieltä 
edelleen  Lahden  rintamalle  saksalaisia  roistoja  vastaan  tappelemaan. 

Siellä  komppania  joutuikin  taistelemaan  yli  voimiensa.  Vaikka 
Vesalan  kylässä  oli  "miestä  kun  heinää",  saimme  kuitenkin  olla  ket- 
jussa vuorokausikaupalla,  nälkäisinä  ja  uupuneina.  Oli  turha  vaiva 
saada  joukkoja  kylästä  ketjuun.  Niiltä  oli  jo  taisteluinto  sammunut; 
niillä  oli  tieto  ylivoimasta.  Vapunpäivän  aamuna,  1  päivä  toukokuuta, 
marssivat  saksalaiset  kylään,  senjälkeen  kun  miehet  oli  siirretty 
odottamaan  antautumista.  Kolmisenkymmentätuhatta  miestä  ja 
naista  marssitettiin  Hennalaan  ja  Lahden  kaupunkiin  nelihenki- 
sissä riveissä,  saksalaisten  ryöstäessä  koko  matkan  heitä.  Siellä  ve- 
dettiin saapasta  ja  kenkää  jalasta,  sekä  kohmittiin  taskuja  ja  naisten 
povia,  etsittäessä  "sotasaalista." 

Jokainen  tietääkin  lopun  kertomuksestamme.  Joitakin  menehtyi 
joukostamme  nälän  murtamana,  toisten  selviytyessä  "ehdonalaisina" 
punikkeina,  menetettyään  vuosien  varrella  treenaamansa  lihakset  tai 
hilpeät  ja  nauravat  kasvonsa  ikuisiksi  ajoiksi.  Tilalle  jäi  tiukat  ja 
syvämietteiset,  kostoa  kantavat  ilmeet,  jotka  odottavat  vielä  kerran 
uutta  ja  parempaa  aikaa.  Silloin  ei  enään  tule  kysymykseen  antautu- 
minen, vaan  voitto. 

Amatööri. 


Poimintoja  porvarilehdistä  vuodelta  1918 

Tämän  julkaisun  lukijoita  kiinnostanee  seuraavat  leikkaukset, 
joita  olen  poiminut  tamperelaisesta  "Aamulehdestä"  v  :lta  1918.  Jo 
vuoden  ensimäisessä  numerossa  on  kirjoitus,  joka  on  kuin  johdan- 
tona seuraaville  tapahtumille.  Lainaan  puhuvimman  kohdan  : 

"Leipää ! 

jakava  tilanne  tosiaan  on  Tampereellakin. 

Sananlasku  sanoo :  Mitäs  sitten  kun  leipä  loppuu.  Siihen  sisältyy  kaamea 
totuus.  Särpimellä  ei  pitkälle  potkita  ja  kelläs  siihen  riittää  varaakaan.  Niin 
kauart  kuin  on  leipää,  niin  kauan  joinkin  säilyy  henki  ja  yhteiskunnallinen 
rakennus. 

Jo  kello  2  (sanoo  kaksi)  yöllä  maanantaita  vastaan  saapuivat  ensimäiset 
leivänostajat  hallin*)  pihaan.  Kun  halli  vähää  vaille  8  aamulla  avattiin,  oli  jono 
jo  niin  pitkä,  että  se  muodosti  kaksi  hallin  mittaa.  Leipä  loppui  klo  2  ja  vielä 
oli  jonon  pää  kovin  pitkällä.  Syntyi  kova  ääni  ja  vaatimus  saada  leipää.  Elin- 


*)  Kauppahalli,  jossa  myydään  kaikenlaatuisia  ruokatarpeita.  —  Kirj.  muist. 

tarvelautakunnan  onnistuikin  saada  Järvensivulta  3  kuormallista  leipää  ja  jako 
alkoi  klo  5  i.  p.  —  Arvion  mukaan  riittäneet  leipää  jonottajille. 
Tämä  on  vakava  kuva  tilanteesta." 

Huomattava  on,  että  jonottajat  olivat  työläisiä,  sillä  tiedetään 
herrasperheiden  hankkineen  itselleen  muonaa  varastoihinsa.  Eikä  jo- 
nossa koskaan  nähtykään  herraskaisia.  Herraskaisethan  juuri  "jär- 
jestivät" leipäkysymyksen  ja  tietysti  edukseen. 

Seuraava  leikkaukseni  on  3  p  :ltä  tammikuuta  1918. 

"Pravdassa  on  tänään  julkaistu  seuraava  julistus : 

Vastaukseksi  Suomen  hallituksen  päätökseen  koskeva  Suomen  tasavallan 
itsenäisyyttä  on  kansankomisarioiden  neuvosto  täydellisessä  sopusoinnussa  peri- 
aatteessa kansojen  itsemääräämisoikeudesta  päättänyt: 

a)  tunnustaa  Suomen  tasavallan  valtiollisen  riippumattomuuden; 

b)  muodostaa  sopimuksen  mukaan  Suomen  hallituksen  kanssa  erityisen 
komitean  kummankinpuolisista  edustajista  valmistamaan  niitä  käytännöllisiä 
toimenpiteitä,  jotka  johtuvat  Suonien  erosta  Venäjästä. 

Kansankomisarioiden  neuvoston  puolesta 
Uljanov  (Lenin)." 

Samaa  asiaa  koskee  eräs  artikkeli  6  p  :nä  tammikuuta.  Otan  siitä- 
kin näytteen : 

"Uuden  vuoden  lahjaksi  saimme  sen  ilosanoman,  että  Venäjän  nykyinen 
vallassa  oleva  hallitus  on  tunnustanut  Suomen  itsenäisyyden,  mikä,  joskaan  se 
ei  vielä  merkitse  itsenäisyytemme  lopullista  toteutumista,  on  kuitenkin  merkit- 
tävä mitä  ilahuttavimmaksi  edistysaskeleeksi  lopullista  päämäärää  kohti.  Eilen 
saapui  tieto,  että  myöskin  työ-  ja  sotamies-  sekä  talonpoikaisneuvostojen  kes- 
kuskomitea on  tuohon  tunnustukseen  yhtynyt.  Kun  tiedämme  millainen  valta 
neuvostoilla  Venäjällä  on,  niin  emme  voi  muuta  kuin  mitä  suurimmalla  tyyty- 
väisyydellä panna  merkille  tämänkin  uuden  askeleen  itsenäisyytemme  tiellä." 

15  p:n  numerossa  on  lehdessä  otteita  useiden  elintarvelauta- 
kuntien  kirjelmistä  Elintarvehallitukselle.  Otsikkona  on:  Nälänhätä. 
leikkaan  muutamia  näytteitä : 

"Pyhäjärven  (U.  L.)  Elintarvelautakunta :  Nöyrimmästi  pyydämme  emmekö 
olisi  tilaisuudessa  kauttanne  saamaan  edes  pienemmän  määrän  syömäviljaa. 

Vetelin  E.  1.  Vilja  on  aivan  kaikki  ja  ehdoton  hätä  edessä,  ellei  aivan  heti 
viljaa  tänne  saada. 

Pyhäjärven  (O.  1.)  Minun  täytyy  uudistaa  pyyntöni  saada  aivan  heti  leipä- 
viljaa 4,250  hengelle  huomauttaen,  että  tämä  henkilömäärä  jää  nyt  aivan  yksin- 
omaan tuontiviljan  varaan.  —  Pitäjän  kahdella  kyläkunnalla  on  useita  nälkä- 
kuumesairaita. 

Suojärven  E.  1.  Puhtaalla  sienellä  ja  jäkälällä  ei  täällä  yksistään  voida 
elää.  Antakaa  viljaa!" 

Kirjoituksessa  luetellaan  16  elintarvelautakuntaa,  jotka  pyytävät 
ja  rukoilevat  leipää.  Työläiset  kärsivät  nälänhädästä  kaikkialla  Suo- 
messa. 

Edelläolevat  lainaukset  ilmaisevat  kaksi  tosiasiaa:  Maassa  vallit- 
see ankara  nälänhätä  ja  —  maa  on  saatu  itsenäiseksi.  Mutta  maassa 
on  vielä  muutakin:  on  hirvittävä  työttömyyskausi.  "Aamulehti" 
tietää  siitäkin  kertoa.  Tammikuun  16  p:n  numerossa  kirjoittaa 
insinööri  Solitander  uhkaavasta  työttömyydestä.  Työttöminä  ovat 
enimmäkseen  ulkotyöläiset,  mutta  tehtaista  varsinkin  kenkätehtaat 
supistavat  työtään.  Työttömyysilmiö  oli  yleinen  koko  maassa. 

Maassa  on  voimakas  työväenliike,  sen  olivat  porvarit  huomanneet 
ja  sen  he  päättivät  tukahduttaa  keinolla  millä  hyvänsä.  On  turhaa 
puhua  "vapaussodasta"  kun  kerran  vapaus  ja  itsenäisyys  oli  jo 
kieltämätön  tosiasia.  Mutta  porvari  tahtoo  kierolla  tempulla  päästä 
siitä  syytöksestä,  että  he  hioivat  miekkaa  nälän  ja  työttömyyden 
kanssa  kamppailevaa  työväenluokkaa  vastaan.  On  näet  "isänmaalli- 
sempaa"  ja  maailman  silmissä  "jalompaa"  selittää  kansalaissota  "va- 
paussodaksi" kuin  tarkoitukseksi  tehdä  työläisistä  "paarioita."  Että 
työläiset  eivät  käyneet  "itsenäisyyden"  kimppuun,  sen  todistaa 
"Aamulehtikin"  omalla  tavallaan.  Lainaan  tammikuun  15  p:n 
numerosta  vain  komean  otsikon :  "Turun  punakaartilaiset  ryöstöret- 
kellä.  Ryöstäneet  Hankkijan  viljamakasiinin  Mellilässä."  Uutisensa 
lopussa  lehti  kuitenkin  myöntää,  että  "vilja  annettiin  Turun  elin- 
tarvesuojeluskunnalle."  Tietysti  turkulaisille  nälkääkärsiville  jaet- 
tavaksi. 

Pankit  ja  teollisuuslaitokset  jakavat  korkeita  osinkoja  osakkeiden 
omistajille  ja  .antavat  lahjoja  "palokunnille",  s.  o.  suojeluskunnille, 
tietää  lehti. 

Porvarit  olivat  perustaneet  palo-  ja  suojeluskunnaan  ja  koettivat 
niitä  parhaansa  mukaan  asestaa.  Niiden  vastapainoksi  olivat  työläiset 
perustaneet  "Punakaartinsa."  Porvarit  vakuuttelivat,  että  suojelus- 
kunnat ovat  tarkoitetut  venäläisiä  vastaan,  mutta  työläiset  tiesivät, 
että  porvaristo  asestautui  heidän  päänsä  varalle  ja  siksi  he  ryhtyivät 
senmukaisiin  toimenpiteisiin.  Tammikuun  8  p  :nä  kertoo  lehti : 

"Viime  perjantaina  tuli  Porvoosta  Keravalle  saapuvan  junan  mukana  tois- 
takymmentä laatikkoa  Saksanniemen  poliisikoulun  pukuja  ja  satuloita,  jotka 
olivat  pikatavarana  lähetetyt  Kauhavalle.*)  Urkki jainsa  kautta  olivat  Helsingin 
ja  Keravan  punakaartilaiset  saaneet  tiedon  lähetyksestä  ja  päättäneet  vallata 
tavarat.  Ja  valtasivatkin." 

Vakavampi  kahakka  tapahtui  Viipurissa  19  p:nä  tammikuuta, 
jolloin  Viipurin  punakaartilaiset  valtasivat  erään  suojeli  jäin  puolus- 


*)  Miksi  Kauhavalle?  Miksi  ei  itärajalle,  siellähän  vihollinen  oli?  Työläisillä  taisi 
olla  heikompi  kohta  pohjoisessa.  —  Kirj.  huom. 

taman  tehtaan,  josta  löydettiin  40  kivääriä.  Käydyssä  kahakassa  sai 
surmansa  yksi  punakaartilainen  ja  yksi  suojelija,  kertoo  lehti.  Ta- 
paukset alkavat  kehittyä  nopeassa  tempossa.  23  p  :nä  tammikuuta  on 
Viipurissa  huomattava  ensikahakka.  Siellä  alkaa  kunnallinen  lakko 
ja  porvarit  ovat  koonneet  sinne  tuhansittain  suojelijoitaan.  24  p  :nä 
kertoo  lehti,  että  suojelijat  ovat  ryhtyneet  riisumaan  aseista  puna- 
kaartilaisia Sortavalassa  ja  Joensuussa.  Pienempiä  yhteenottoja 
tapahtuu  pitkin  Suomea,  kunnes  tammikuun  29  p  :nä  alkaa  yleinen 
kamppailu  ja  porvarilliset  lehdet  lakkautetaan. 

*       *  * 

Annamme  Tampereen  valtauksen  tapahduttua  ilmestyneelle 
"Aamulehdelle"  puheenvuoron.  Otamme  huhtikuun  8  p  :n  numerosta 
seuraavan  palasen : 

"  Taivaaseen  asti  huutaa  kostoa  se  terrori,  joka  maassamme  on 

riehunut  punaisten  "vallankumouksen"  nimessä.  Mutta  jääköön  kosto  pois,  sillä 
se  ei  kuulu  ihmisille.  Tapahtukoon  laillisen  tutkinnon  ja  tuomion  nojalla  oikeu-* 
denmukainen  rangaistus,  jottei,  kun  isänmaamme  on  tästä  katalasta  kapinasta 
puhdistettu,  jäisi  vihaa  kytemään." 

Lehti  sanoo,  että  kosto  ei  kuulu  ihmisille.  Eihän  ne  suojelijat 
ihmisiä  olleetkaan.  Ne  olivat  petoja  —  ja  pahempiakin.  Tapahtuiko 
laillista  tutkimista  ja  tuomiota?  Ei!  Laittomat  tuomioistuimet  langet- 
tivat kostotuomioita  ja  lahtarit  panivat  ne  täytäntöön.  Kaikki  koe- 
tettiin tehdä  urkkijoiksi  ja  toistensa  vakoojiksi.  "Aamulehti"  antaa 
11  p:nä  huhtik.  neuvoja  miten  työläisiä  oli  pyydystettävä: 

"Tässä  (pyydystämisessä)  tulee  talonomistajien  antaa  kaiken  apunsa,  sillä 
he  paremmin  kuin  muut  tuntevat  minkälaista  väkeä  heidän  taloissaan  asuu. 
Tehkööt  viipymättä  tarkat  luettelot  jokaisen  talon  asukkaista  ja  liittäkööt 
isännät  niihin  selityksensä  kunkin  vuokralaisensa  luotettavaisuudesta." 

Tamperelaiset  työläiset  tietävät  millä  innolla  monetkin  isännät 
täyttivät  lehden  kehotukset.  Monet  isännät  antoivat  ilmi  vuokralai- 
siaan ja  monet  kauppiaat  puotilaisiaan.  Siinä  tilanteessahan  oli  niin 
mukava  päästä  vanhoista  "kalaveloista"  ja  epämiellyttävistä  vuokra- 
laisistaan. 18  p  :nä  samaa  kuuta  ulostaa  lehti  pääkirjoituksessaan : 

"  Senvuoksi  on  puhdistus-  ja  rankaisutoimenpiteet  koko  ankaruu- 
dessaan kohdistettava  myöskin  naisiin,  ja  juuri  naisiin,  sillä  muuten  ei  päästä 
tämän  mätäpaiseen  syvimpiin  ja  salaisimpiin  juuriin.  Siis  ulos  yhteiskunnasta, 
ulos  terveitten  joukosta  naiskaartilaiset,  katunaiset  ja  ryssän  morsiamet.  Ehdot- 
tomasti pois !" 

Ja  kyllä  te  pedot  panittekin  "pois"  lapsia,  naisia,  vanhuksia  ja 
nuorukaisia.  Ja  ilkuitte  ja  ivasitte  ja  "lohdutitte"  seuraavaan  ta- 
paan (4.  5.  1918)  : 

"Ei  omaisten  huoli  olla  huolissaan  saksalaisten  vangiksi  joutuneiden  punik- 

kien  suhteen;  suomalaiset  ottavat  ne  heiltä  ja  tutkivat  ja  tuomitsevat  heidät." 

Huhtikuun  21  p  :nä  on  lehdessä  Mannerheimin  julistus.  Luetaan- 
pa  sekin: 

"Julistus  kapinoitsijoille. 

Minä  varotan  teitä  toimeenpanemasta  murhia,  ryöstöjä  tai  murhapolttoja, 
ja  huomautan  teille,  että  minulla  on  jo  yli  30,000  vankia,  joita  kohdellaan 
inhimillisesti  ja  ettei  moni  teistäkään  pääse  pakoon,  vaan  tulette  vangiksi. 
Mutta  samalla  vakuutan,  että  minä  pidän  oikeutenani  ja  velvollisuutenani  kuo- 
lemalla rangaista  teitä  ja  jo  ennen  ottamiani  vankeja  jokaisesta  murhasta, 
ryöstöstä  tahi  murhapoltosta,  joka  tapahtuu  Etelä-Suomessa.  —  Mannerheim." 

Eikö  tunnukin  "inhimilliseltä" ! 

Tyytyväisenä  kertoi  "Aamulehti"  (samaten  kuin  muutkin  porva- 
rilehdet)  22  p:nä  toukokuuta  1918: 

"Eilen  ammuttiin  Helsingissä  m.  m.  suurta  pahennusta  aikaansaanut  yllyt- 
täjä ja  kiihoittaja  Maiju  Lassila  —  Irmari  Rantamala." 

Mitä  muuta  hän  oli  aikoinaan  aikaansaanut,  se  jätettiin  mainitse- 
matta. Jätettiiii  mainitsematta,  että  hänessä  ammuttiin  suomalainen 
kirjailija,  jonka  nimi  tulee  ainaisesti  olemaan  kirjallisuushistorian 
lehdillä,  mutta  joka  ei  ollut  alistunut  lahtarikomentoon. 

Teen  vielä  yhden  lainauksen,  joka  sopii  mainiosti  edellisen  lai- 
nauksen jatkoksi.  Se  on  nähnyt  julkisuuden  8  p  :nä  toukokuuta  1918. 
Lainaan  vain  kuvaavimman  kohdan : 

" —  —  —  Koko  tuo  räyhäävä,  räiskivä  hulluus,  joka  tappeli  vastoin 
kaikkia  luonnollisia  sotatapoja  sittenkin,  kun  kaupunki  (Tampere)  aivan  näkyi 
joutuvan  meille,  tuo  mieletön  hulluus  ei  ollut  sankaruutta,  joka  oli  juoksuhau- 
doissa taistelua  viimeiseen  mieheen,  se  ei  ollut  hirsipuuhuumoria.  Mitä  se  oli? 
Se  oli  laumaolentojen  noloutta,  joka  arvioi  ainoastaan  askeleen  eteenpäin. 
Tunsin  näiden  olentojen  vihollisenakin  itseni  noloksi. 

Mutta  hetken  vain!  Tampere  oli  meidän.  Elämä  nousi  jälleen  sen  ka- 
duille. 

 Me  olimme  iskeneet  ensimäisen  suuren  iskumme,  ratkaisevimman 

mitä  tässä  sodassa  iskettiin.  Me  ennätimme  näin  näyttää  ennen  sakasalaisten 
aseveljiemme  tuloa,  että  me  myöskin  osaamme  taistella,  hyökätä  ja  voittaakin. 

Tampereen  taistelu  on  meille  ikuinen  ylpeys  ja  itsetietoisuus. 

Lauri  Haarla. 

Kuka  on  Lauri  Haarla?  Hänkin  on  suomalainen  kirjailija,  mutta 
tuskin  kohonnee  ammutun  Maiju  Lassilan  tasolle  milloinkaan.  Tämä 
sama  mies  vaati  runoilija  Siljon  päästä  tuhannen  punikin  päätä 
jonkinlaiseksi  "sovintouhriksi",  vaikka  Siljo  kuoli  sairaalaan  rinta- 
malla saamansa  haavan  johdosta,  eikä  salakytän  kautta,  kuten  H. 
väitti.  Kansalaissodan  jälkeen  on  Haarla  kirjoitellut  näytelmiä,  joita 
on  tyrkytellyt  työväen  näyttämöille,  vieläpä  onnistuenkin  muutamissa 
tapauksissa.  Riku  R. 

Jäämeren  rantaa  Muurmanilla. 


Katsaus  Muurmanin  legioonaan 

Merkillisimpiä  Suomen  luokkasodan  seurauksia  oli  n.  s.  Muur- 
manin Legioonan  syntyminen  Pohjoisen  Jäämeren  rannalle.  Maail- 
mansodan aikana  oli  paljon  suomalaisia  työläisiä  töissä  Muur- 
manin radan  rakennuksella.  He  olivat  olleet  pakoitettuja  myymään 
työvoimansa  tsaarihallitukselle.  Kun  sitten  maaliskuun  vallan- 
kumous puhkesi  ja  tsaarivalta  kukistui,  olivat  suomalaisetkin  työ- 
läiset suurelta  osalta  valmiit  antamaan  apunsa  vallankumouksellisten 
hyväksi.  Viestit  Suomen  vallankumouksen  puhkeamisesta  tammi- 
kuussa 1918  koskivat  Muurmanin  radalla  työskenteleviin  suomalai- 
siin sitäkin  läheisemmin. 

Vallankumous  ei  kuitenkaan  menestynyt  Suomessa  niinkuin  oli 
toivottu.  Pohjois-Suomessa  kärsittyjen  tappioiden  johdosta  pakeni 
Pohjanmaalta  ja  peräpohjolasta  punakaartilaisia,  synkkiä  metsiä 
samoillen  ja  luonnonvoimia  vastaan  taistellen,  Muurmanille.  Aiot- 
tiin hyökätä  lahtareita  vastaan  seläntakaa  ja  siten  auttaa  Etelä- Suo- 
messa taistelevia  punaisia  joukkoja.  Mutta  apu  ei  tullut  kyllin  ajois- 
sa. Eikä  sitä  olisi  missään  tapauksessa  voitu  järjestää  kyllin  riittä- 
västikään.  Rintamat  murtuivat  etelässä.  Muurmanille  siirtyneet  ja 
siellä  olleet  suomalaiset  työläiset  vannoivat  kostoa  ja  päättivät  kai- 
kesta huolimatta  taistella  Suomen  lahtareita  ja  saksalaisia  vastaan. 
Siksi  päättivät  muurmanilaiset  pysyä  koossa  ja  harjaantua  edessä 
oleviin  suuriin  tehtäviin. 

Luonnollista  olisi  ollut,  että  Muurmanilla  olleet  taisteluhaluiset 
suomalaiset  työläiset  olisivat  liittyneet  Venäjällä  vastamuodostet- 

Lappalainen  pororaitoineen  Muurmanilla. 


tuun  punaiseen  armeijaan,  mutta  sillä  hetkellä  oli  Venäjällä  vaikeat 
ajat,  ei  ollut  lähettää  varusteita  kauaksi  Muurmanille,  ei  ollut  riittä- 
västi vaatetusta  eikä  muonaa. 

Olosuhteiden  ollessa  kurjat  ja  hädän  ollessa  suuren  muurmani- 
laisten  keskuudessa,  tulivat  lähettyville  englantilaiset,  uskotellen  suo- 
malaisille työläisille  tulleensa  auttamaan  Venäjää  tämän  taistelussa 
saksalaisia  vastaan.  Todellisuudessa  olivat  englantilaiset  tulleet 
Muurmanille  ajamaan  omia  imperialistisia  etujaan  ja  ennenkaikkea 
taistelemaan  nousevaa  Venäjän  neuvostotasavaltaa  vastaan. 

Epäillen  suhtaantuivat  suomalaiset  englantilaisten  kehotukseen 
liittyä  Englannin  armeijan  palvelukseen,  mutta  muutakaan  keinoa  ei 
näyttänyt  olevan.  Englantilaisille  asetettiin  ehtoja,  että  suomalaisia 
ei  tulla  käyttämään  taisteluun  muita  kuin  saksalaisia  ja  suomalaisia 
lahtareita  vastaan  eikä  missään  tapauksessa  vallankumouksellisia 
venäläisiä  vastaan.  Muodostettiin  Englannin  valvonnan  alaisena 
toimiva  suomalainen  armeijaosasto,  Muurmanin  Suomalainen  Le- 
gioona, jolle  laadittiin  tarkat  säännöt  ja  joiden  noudattamista  huolel- 
lisesti valvottiin. 

Olo  imperialistisen  maan  armeijaosana  ei  ollut  kuitenkaan  mi- 
tään helppoa  vallankumouksellisille  työläisille.  Osa  pakeni  Venäjälle 
ja  jälelle  jääneiden  keskuudessa  harjoitettiin  törkeätä  provokatsio- 
nia.  Saapui  "tovereita",  jotka  rupesivat  harjoittamaan  kätyröimistä 
ja  tekemään  palveluksia  Englannin  ja  liittolaismaiden  imperialis- 
mille. Ensimäisenä  sellaisena  saapui  August  Wesley,  joka  oli  ka- 
rannut Neuvosto- Venäjältä  tekemiensä  kolttosien  takia.  Kielitaitoi- 
sena pääsi  hän  englantilaisten  suosioon  ja  legioonan  komentajaksi. 


268 


SUOMEN  LUOKKASOTA  — 


Legioonalaisten  tykistöharjoilus. 

Uskotteli  joukoille,  että  neuvostovalta  pian  kukistuu  Venäjällä  ja 
yllytti  joukkoja  taisteluun  venäläisiäkin  vastaan. 

Wesleyn  jälkeen  tulivat  Muurmanin  legioonaan  O.  Tokoi,  E. 
Elo  ja  K.  Hämäläinen,  jotka  olivat  saaneet  tehtäväkseen  hakea  sopi- 
via tehdas-  ja  sahalaitoksia  suomalaisten  pakolaisten  huostaan. 
Mutta,  kun  englantilaiset  samoihin  aikoihin  vallottivat  Arkangelin, 
katsoivat  miehet  parhaaksi  valvoa  omaa  etuaan  ja  siirtyivät  englan- 
tilaisten puolelle.  Tokoin  koristivat  englantilaiset  oikein  everstin 
arvomerkeillä  ja  -nimellä. 

Suomalaisen  Kommunistisen  Puolueen  Keskuskomitea  antoi  Pie- 
tarissa syyskuun  24  p:nä  1918  Muurmanin  legioonalaisille  julistuk- 
sen, jossa  selostetaan  missä  asemassa  he  ovat  ollessaan  Englannin 
armeijassa  ja  osotetaan  mitä  ovat  miehiään  Tokoi,  Elo,  Hämäläinen 
y.  m.  Tämän  julistuksen  johdosta  Tokoi,  Elo,  Hämäläinen,  Aarne 
Orjatsalo  ja  Vilho  Halme  antoivat  puolestaan  julistuksen,  jossa  täy- 
dellisesti paljastavat  itsensä.  Julistukseen  yhtyivät  myöhemmin 
Knäsössä  Primus  Nyman  ja  Aug.  Wesley.  Siinä  selitetään  Venä- 
jän vallankumous  "sekavaksi  kansalaissodaksi",  jonka  hyväksi  ei 
kannata  vuodattaa  "tippaakaan  suomalaista  verta."*) 

Tokoi  tovereineen  antaantui  polkemaan  lokaan  Venäjän  vallan- 
kumousta ja  Tokoi  selitti,  että  neuvostovalta  saa  puolelleen  vain 
"kansan  huonoimpia  aineksia,  ryöstönhimoisia  huligaaneja."  Ruot- 
siin lähettämässään  kirjeessä  Tokoi  selittää  miten  hyödyllistä  on  ru- 
veta yhteistoimintaan  liittolaisten  kanssa  ja  jatkaa:  "Asiat  ovat  sillä 
kannalla,  että  meidän  on  palattava  sovittelujen  tielle,  ja  koetettava 


*)  Suomalaisen  Kommunistisen  Puolueen  Keskuskomitean  julistuksessa,  jonka  ovat 
allekirjoittaneet  Yrjö  Sirola,  Jukka  Rahja,  O.  V.  Kuusinen,'  K.  M.  Evä,  ja  Lauri 
Letonmäki,  julistetaan  O.  Tokoi,  Emil  Elo,  Aug.  Wesley  ja  K.  Hämäläinen  ankarin 
sanoin  vallankumouksen  pettureiksi. 

saada  kaikki  kansanvaltaiset  ainekset  Suomessa  liittymään  yhteen 
taantumusta  vastaan.  Suomessa  täytyy  olla  tilaa  kaikille  suomalai- 
sille tehdä  työtä  isänmaan  hyväksi.  Samalla  on  meidän  avoimesti 
selitettävä  luopuvamme  väkivallan  tieltä." 

Syyskun  10  p:nä  1918  tiedetään  Tokoin  kirjoittaneen  Ameri- 
kaan  olevansa  vakuutettu,  ''että  Venäjä  ei  voi  kohota  ja  vapautua 
sekasorrostaan  omin  voiminsa",  jonka  takia  "meidän  täytyy  julki- 
sesti pyytää  liittolaisilta  apua."*) 

Vallankumouksen  pettureiden  tarkotuksena  oli  saada  suomalaiset 
legioonalaiset  taistelemaan  Neuvosto- Venäjää  vastaan,  kuten  englan- 
tilaiset toivoivat.  He  eivät  siinä  kuitenkaan  onnistuneet.  Legioonan 
jäsenten  luokkatietoisuutta  ei  niin  vain  onnistuttu  turmelemaan. 
Venäläisiä  työiäistovereita  vastaan  eivät  legioonalaiset  joutuneet  tais- 
telemaan englantilaisten  ja  suomalaisten  pettureiden  houkutteluista 
huolimatta.  Englantilaisten  oli  viimein  toimitettava  legioonalaiset 
Suomeen,  jossa  he  joutuivat  maistamaan  valkoista  terroria.**) 


*)  Tämä  kirje,  jonka  Tokoi  lähetti  tov.  Santeri  Nuortevalle,  julkaistiin  Raivaajassa 
No.  235  v.  1918.  Kirjeessä,  joka  osottaa  Tokoin  lyhytnäköiseksi  valtiomieheksi  ja  tuhmaksi 
profeetaksi,  sanotaan  m.  m. : 

"  ....  Se  suurisuuntainen  taloudellinen  vallankumous,  jota  bolshevikismi  Venäjällä  nyt 
koetta  ajaa,  on  Venäjällä  tuomittu  täydellisesti  epäonnistumaan.  Venäjän  taloudelliset  olot 
eivät  vielä  ole  lähestulkoonkaan  kehittyneet  sille  asteelle,  että  taloudellinen  vallankumous  olisi 
mahdollinen  ja  Venäjän  kansan  alhainen  sivistystaso  ja  häilyvä  luonne  tekee  sen  vieläkin 
mahdottomammaksi  .  ..  .  Minä  en  usko,  että  tällä  hetkellä  löytyisi  koko  Venäjän  maalla  sel- 
laista yhteiskunnallista  voimaa,  joka  kykenisi  maan  olot  järjestämään.  Sen  vuoksi  on  mieles- 
täni ensialuksi  aivan  avoimesti  ja  rehellisesti  turvauduttava  liittovaltojen  apuun.  Saksan 
apu  ei  voi  tulla  kysymykseenkään,  sillä  se  omien  etujensa  vuoksi  on  pakotettu  tukemaan 
bolshevikkivaltaa  mahdollisimman  kauan,  jolta  se  puolestaan  puristaa  itselleen  yhä  uusia  ja 
uusia  poliittisia  ja  taloudellisia  'etuja,  jopa  siinä  määrin,  että  koko  Venäjä  vähinerin  joutuisi 
kokonaan  Saksan  siirtomaaksi. 

_  "Joutuu  heti  kysymään,  onko  liittolaisvallat  sitten  sen  parempia,  ja  täytyy  heti  vastata, 
etteivät  suinkaan  nekään  tulisi  mitään  sosialistista  yhteiskuntaa  perustamaan  Venäjälle,  mutta 
niiden  maiden  traditsionit  antavat  jo  jonkun  verran  varmuutta,  että  niiden  luoma  yhteis- 
kuntajärjestys on  oleva  demokraattinen. 

"Kysymys  on  lopultakin  kiertynyt  sellaiseksi,  että  Venäjän  on  turvauduttava  joko 
liittolaisvaltojen  tai  Saksan  apuun,  on  valittava  niinkuin  sanotaan  kahden  pahan  väliltä.  Ja 
kun  asiat  ovat  niin  hullusti,  niin  on  avoimesti  ja  julkisesti  valittava  pienempi  paha.  Kie- 
murtelemalla siitä  ei  näy  mihinkään  pääsevän.  Venäjä  ehkä  olisi  tästä  onnettomasta  tilan- 
teesta aikoinaan  pelastunut,  jos  se  heti  maaliskuun  vallankumouksen  jälkeen  ymmärsi  enem- 
män demokraattisten  ainesten  yhteenliittämisen  välttämättömyyden.  Bolshevikismi  on  epäile- 
mättä vienyt  Venäjää  aimo  askeleen  onnettomuuttaan  kohden,  josta  se  ei  enää  nyt  omin  voi- 
min voi  pelastua." 


**)  Oskari  Tokoin  puhe  legionalaisille  v.  1919  tammikuulla,  Legioonan  ruokalassa 
Knäsössä. 

Toverit!  Legioonalaiset! 

Niukat  ovat  ne  tiedot,  mitä  me  saamme  tänne  maailman  pohjoiseen  osaan  suuren 
maailman  tapahtumista,  mutta  on  tullut  sähkösanoma,  jossa  puhutaan  Saksasta  ja  siellä 
tapahtuneesta  vallankumouksesta.  Sähkösanoman  mukaan  on  Saksassa  saavutettu  se,  mikä 
meiltä  jäi  kesken  saksalaisten  sotajoukkojen  Suomeen  tulon  vuoksi.  Siis  demokraattisen, 
sosialistisen  kansanvallan  hallituksen  etunenässä  on  saksalaiset  toverit  Scheidemann,  Noske 
y.m.  Nama  ovat  perustaneet  hallituksen.  Saksa  on  kointähti  koko  maailmalle.  Niille  kis- 
koille (seernoille)  joille  Saksa  nyt  on  perustettu,  perustuu  koko  Europan  vallankumous. 
Demokraattiseen,  sosialistiseen  kansanvaltaan  on  se  perustuva,  siihen  on  myös  Venäjän 
PaLattaYa  kansalaiskapinoidensa  ja  terrorinsa  jälkeen.  Se  verenvuodatus,  jota  nykyisin  käy- 
dään Venäjällä,  on  surkuteltavaa.  Se  hulluus,  joka  bolshevikien  ajettavana  on,  nim.  kom- 
munismi, ei  tule  saavuttamaan  päämääräänsä.  En  ainakaan  minä  tunne,  mitä  on  kommu- 
nismi Teistä  joku  voi  ehkä  tuntea,  mitä  kommunismi  on.  Niinkuin  äsken  sanoin,  on  Sak- 
sassa laskettu  perustus  tulevalle  Europan  vallankumoukselle,  josta  koko  Europa  kunnioittaa 
saksalaisia  tovereita.  On  syytä  kiittää  saksalaisia  tovereita,  vaikka  olkoot  kiitetyt  venäläi- 
setkin taisteluissaan.  (J.  A.  Väinölän  käsikirjoituksesta.) 

Muurmanin  legioonan  vaiheet  ovat  siksi  mielenkiintoisia,  että 
niihin  kannattaa  lähemmin  tutustua  seuraavasta  mukana  olleen  tove- 
rin kirjoituksesta. 


Muurmanin  Suomalainen  Legioona  koolla. 


Muurmanin  legioonan  parissa 

Pako  Muurmanill e. 

Kun  punaisten  asia  oli  menetetty  peräpohjolassa,  alkoivat  vainon 
alaisiksi  joutuneet  punakaartilaiset  järjestää  pakomatkaa  Venäjän 
puolelle,  Muurmanille,  jonne  matkaa  tiedettiin  suorintakin  tietä  ole- 
van yli  700  kilometriä.  Lisäksi  oli  parhaillaan  keskitalven  pahin 
keli.  Pahaksi  onneksi  olin  vielä  haavoittunut  Tervolassa  neljää  päi- 
vää ennen  lähtöäni  pakomatkalle  Muurmanille  ja  neulokset  haa- 
voissa kiristyivät  ponnistuksista  ja  viilsivät  tuskaisesti  hien  valuessa 
haavaan.  Hyytävä  pakkanen  ahdisti  kuolemanväsyneitä  miehiä. 
Tuntui  toisinaan  olevan  helppoa  erota  elopahasesta,  mutta  toivo, 
että  jotain  vielä  voidaan  tehdä  asian  hyväksi,  karkoitti  masennuk- 
sen. 

Vaiherikkaan  sissiretken  jälkeen  kokoontui  Nuorti joki-laaksossa 
helmikuun  puolivälissä  lähemmäs  sataan  nouseva  nuorekas  joukko 
aatteelleen  uskollisia  työläisiä.  Oli  toivottu  suurempaa  liikehtimistä 
tännepäin,  mutta  matka  oli  osottautunut  toisille  ylivoimaiseksi.  Se 
vaati  kehittynyttä  metsänkävijän  vaistoa  ja  päättäväisyyttä.  Useim- 
mat pakolaiset  olivat  taivaltaneet  70  kilometriä  päivässä,  joten  700 
kilometrin  taival  vaati  vähintäin  10  päivän  ankarat  ponnistukset. 

Monen  sitäpaitsi  täytyi  vainottuna  ja  takaa-ajettuna  tehdä  mutkia, 
joten  matka  venyi  sitäkin  pitemmäksi.  Pisimmän  talottoman  välin, 
160  kilometrin  matkan,  jälkeen  yhtyivät  retkeläiset,  jotka  olivat 
kulkeneet  pienissä  ryhmissä,  joukoksi.  Edelläkävijät  saavutettiin  yö- 
tulilla  ja  ruokailupaikoissa.  Etujoukot  olivat  saaneet  ponnistella 
halki  rikkomattomien  hankien. 

Paljon  oli  kullakin  kertomista  vaiheistaan.  Seikkailuja  elämän 
ja  kuoleman  välillä  oli  jokaisella  ollut  karun  luonnon  ja  valkohurt- 
tien  ahdistellessa.  Raatelevia  muistoja  miten  voittaja  julmurit  olivat 
repineet  ja  teurastaneet  vankinsa.  Kun  miehiä  oli  melkein  kaik- 
kialta kautta  Pohjois-Suomen,  selvesi  pian  koko  tilanne  tällä  alueella. 
Joukossa  oli  rehtiä  talonpoikiakin,  kuten  talonisäntä  Saukkonen 
Sodankylästä,  mutta  ikäväkseni  täytyy  sanoa,  että  harvat  talonpojat 
ymmärsivät  asemansa,  kuten  hän. 

Kuin  lentävät  joutsenet,  vaihdoimme  taas  etumaista  miestä,  jonl- 
ka  oli  ponnisteltava  hankea  auki.  Siinä  kulki  urheata  joukkoa,  joka 
saattoi  kotkan  lailla  iskeä,  kun  tilaisuus  siihen  ilmenisi.  Pian  sivuu- 
timme nelipenikulmaisen  Nuorti järven  ja  matkaa  oli  enää  60  kilo- 
metriä Kuolaan.  Oli  aika  tehdä  varusteluja.  Ristikentän  lappalais- 
kylään  saavuttuamme  lähti  pari  miestä  aamuyöstä  poroilla  kiitämään 
Muurmanskiin  hankkimaan  asuntoa  y.  m.  Sillävälin  saatiin  toisille 
varatuksi  500  miehen  kasarmi,  mutta  kun  parin  päivän  kuluessa 
registeröimme  Muurmanin  lähistöllä  toimivat  suomalaiset  rautatie- 
työläiset  ja  paikallisesta  suomalaisesta  väestöstä  ilmoittautuneet 
vapaaehtoiset  joukkoomme,  niin  nousi  lukumäärä  kahdeksannelle 
sadalle.  Asunto  kävi  heti  aluksi  liian  ahtaaksi.  Ruokala  ei  pysty- 
nyt tälle  joukolle  valmistamaan  ruokaa.  Käännyimme  paikallisen 
neuvoston  puoleen  saadaksemme  elintarpeita  luotolla  ja  aseita.  Edel- 
leen pyydettiin  junia,  että  joukko  voitaisiin  siirtää  Helsinkiin  ja 
sieltä  eteläiselle  rintamalle  taistelemaan  lahtareita  vastaan.  Tässä 
tarkotuksessa  lähetettiin  Helsinkiin  pari  sähkösanomaa,  mutta  vas- 
tausta ei  tullut.  Elintarpeita  sensijaan  luvattiin.  Tunnin  perästä 
tuotiinkin  jo  lihaa,  silavaa,  herneitä,  voita,  leipää  y.  m.  Päällepäät- 
teeksi  puoli  tusinaa  kiväärejä.  Auliisti  luvattiin  venäläisten  taholta 
kolmen  kuukauden  sotilasopetus.  Saimme  vielä  keittiöt  ja  yhden 
kasarmin  lisää,  joten  tilanahtaus  loppui. 

Oivalsimme  kyllä  aseharjoittelun  välttämättömyyden,  varsinkin 
saksalaisia  vastaan  tapeltaessa,  mutta  opetuspäivät  olisivat  tuntuneet 
liian  pitkiltä  tovereiden  taistellessa  etelässä.  Kolme  päivää  oltuam- 

me  Muurmanilla  tiukkasimme  junia  mennäksemme  etelään.  Luvat- 
tiinkin kolme  junaa  kahden  päivän  väliajoilla  Pietariin.  Niihin 
arvelimme  mahtuvan  pari  tuhatta  miestä,  siis  jokseenkin  kaikki 
radan  varrella  olevat  miehet. 

Eräänä  iltana  nousimmekin  ensimäiseen  meille  varattuun  junaan. 
Joukko  käsitti  noin  600  miestä.  Pari  vuorokautta  kerkesimme  mat- 
kustaa, kun  saavuimme  Sorobnoskajan  asemalle,  Vienan  merestä 
etelään  pistävän  Äänislahden  sivulla,  noin  puolivälissä  Muurmanista 
Pietariin.  Suureksi  yllätykseksemme  tuli  tällä  asemalla  meitä  vas- 
taan suomalainen  veturi  No.  27,  jota  kutsuttiin  "Mummuksi."  Se 
ähisi  ja  puhisi  yltyleensä  jäänryysteessä,  yrittäen  taivaltaa  pohjoista 
kohden  korkeiden  lumitöyräiden  välissä.  No.  27  oli  lähtenyt  tuo- 
maan Muurmanilla  oleville  suomalaisille  raskasta  aselastia,  8,000 
kivääriä,  pari  miljoonaa  patruunaa  ja  useita  kuularuiskuja.  Perä- 
pohjalaiset  aseiden  noutajat  olivat  sittenkin  toimineet,  vaikka  tapah- 
tumain kulku  oli  estänyt  aseiden  kuljetuksen  Suomen  kautta  pohjo- 
lan työläisille.  He  olivat  saaneet  lähettämämme  sähkösanomat  ja 
olivat  tehneet  Helsingissä  olevan  sotajohdon  kanssa  suunnitelmia, 
tuoden  kaivatuita  aseita. 

Nyt  oli  nopeasti  käännyttävä  takasin.  Junat  liitettiin  yhteen  ja 
molemmat  veturit  eteen.  Suomalaisessa  junassa  olleet  makuuvaunut 
muutettiin  virastoiksi.  Jokaiselle  asemalle  ja  pysäkille  ja  tunnetulle 
suomalaisseudulle  täytyi  jättää  julistuksia  ja  kehotuksia  kokoontua 
Kantalahden  kauppalaan  tai  Knäsökubaan,  jotka  olimme  valinneet 
tukipaikoiksemme  tehdäksemme  hyökkäyksen  Suomen  lahtareiden 
selkään. 

Kahden  vuorokauden  kuluessa  kokoontui  Kantalahden  ja  Knäsö- 
kuban  seuduille  kaksituhatta  miestä  ja  pari  sataa  hevosta  ja  sitten- 
kään eivät  kaikki  olleet  vielä  ennättäneet  saapua.  Saimme  myös 
hyviä  viestejä.  Lieksan  kautta  Pielisjärven  kohdalta  oli  Suomesta 
kuulema  tullut  puolitoistatuhatta  miestä  Karjalan  alueelle.  Lähetim- 
me viestin  viejän  ja  kehotuksen  kokoontua  joko  Vienan  Kemiin  tai 
Kantalahteen.  Mutta  vain  muutamat  kymmenet  noudattivat  keho- 
tusta. He  olivatkin  vain  pakolaisia,  jotka  vetäytyivät  pian  takasin 
Suomen  puolelle,  joutuakseen  siellä  kuitenkin  sotaan  valkoisten 
puolelle. 


Kolme  komppaniaa  siirtyi  junalla  Kantalahdesta  Knäsöön,  jo- 
hon varsinainen  päämaja  sijoitettiin.  Maaliskuun  14  p  :nä  1918 
lähtivät  ensimäiset  joukot  liikkeelle  Suomeen.  Ala-Kurtinkylän 
kohdalla  kuljettiin  rajan  yli.  Knäsöstä  oli  tänne  matkaa  112  kilo- 
metriä. Kaksi  päivää  kului  matkalla  ja  kolmantena  päivänä  oli  jo 
taistelu  Nivalassa.  Taistelu  ei  ratkennut  täysin  meidän  eduksemme. 
Tulimme  kipeästi  huomaamaan  suksien  puutteen.  Vahvassa  lumessa 
emme  voineet  kyllin  nopeasti  edetä.  Taistelukenttä  Tuntsa-joen  luo- 
na jäi  autioksi  ja  kumpikin  puoli  vetäytyi  illan  tullen  takasin,  punai- 
set 6  km.  päähän  Kinislammille  leiritulille  ja  valkoiset  tyhjensivät 
Ala-Kurtin  kylän. 

Päämajassamme  Knäsössä  kyllä  tehtiin  valmistuksia  kiireelli- 
sesti, mutta  kun  oli  huolehdittava  joukkojen  lähettämisestä  myös 
vasemmalle  siivelle  Ruvan-Puolangan-Paanajärven-Kuusamon  suun- 
nalle, niin  kesti  melkein  viikon  ennenkuin  saimme  ruokatarpeita  ja 


Taistelussa  lahtareita  vastaan. 


Ulkovarustus  ja  vartiopaikka. 

apuväkeä.  Nämä  päivät  olivat  kurjia  oikealla  siivellämme  Kurtin 
suunnalla  Tolvantojärven  leirillä.  Pahimpien  talvimyrskyjen  aikana 
ilman  ruokatarpeita  oli  pahimmassa  pakkasessa  ainoana  suojana 
havuista  tehdyt  kodat.  Kolmen  vuorokauden  aikana  ei  ollut  muuta 
syötävää  kuin  eläimille  tarkotettua  "velliä."  Haavoittuneiden  laita 
oli  pahin.  Heitä  piti  suojella  pakkaselta  sinelleillä  ja  takeilla,  joita 
terveet  luovuttivat  päältään,  ja  haudata  lumeen,  kunnes  hevosia  saa- 
pui heitä  noutamaan.  Lähimpään  ihmisasuntoon  Tolvannolta  oli 
matkaa  55  km. 

Kun  vihdoin  saapui  apua,  aloimme  heti  varustaa  järven  länsi- 
päässä olevaa  kukkulaa.  Joukkomme  lukumäärä  edellytti  jo  sään- 
nöllisempää elintarpeiden  hankintaa.  Kantalahden,  Vienan  Kemin 
ja  eräiden  muiden  neuvostojen  kanssa  saatiinkin  aikaan  sopimus 
ruoka-  ja  rehutarpeiden  toimittamisesta.  Kantalahteen  saatiin  myös 
sairaala,  venäläinen  lääkäri  ja  sairastarpeita.  Helsingistä  saapui 
aseistustamme  täydentämään  n.  s.  teknillinen  juna,  tuoden  tulles- 
saan kaksi  lennätinkonetta,  joista  toinen  sijoitettiin  lähelle  rintamaa 
Kouta järven  päähän,  Kanasen  kylään,  rintamapäämajan  läheisyyf- 
teen.  Kauan  kaivattuja  suksia  saatiin  myös.  Apujoukkoja  ei  eteläs- 
täpäin  näyttänyt  liikenevän.  Rintaman  läpi  kyllä  oli  murtautunut 
joitakin  kymmeniä. 

Maailmansodassa  opetuksen  saanut  nuori  ylipäällikkömme  Iivo 
Ahava  yhdessä  yleisesikuntapäällikkömme  Alex  Tuorilan  kanssa 
toimi  verrattomalla  uhrautuvaisuudella.  Jokainen  sotilaskin  käsitti, 
että  tärkeä  merkitys  sodankäyntiin  oli  siinä,  onnistummeko  tunkeu- 
tumaan kylliksi  syvälle  Kuusamon-Oulun  tai  Kuola järven-Rova- 
niemen  teitä  joutumatta  alttiiksi  sivustahyökkäyksille.  Sitä  mukaan, 
kuin  valtaamamme  alue  oli  laajentunut,  olisi  taisteleva  miehistöm- 
mekin  kasvanut  ja  senvuoksi  oli  rintaman  lähettyvillä  aina  valmiina 
aseita.  Venäjän  pohjoisseuduilla  vallitsi  epäjärjestys,  joten  mitään 
apua  sieltä  käsin  emme  voineet  odottaa. 

Valkoiset  käsittivät  asemansa  vaikeuden  ja  he  olivat  pakoitetut 
tälle  rintamaosalle  siirtämään  etelästä  Tampereella  kunnostautuneita 
iskujoukkojaan.  Kevään  tullen  emme  saaneet  etelästä  minkäänlaista 
apua  Pietarin  kautta.  Uutisia  tuli,  usein  rohkaisevia,  useimmin  ikä- 
viä. Kävimme  sotaa  omin  päin.  Valkoiset  keräsivät  vastaamme  yli- 
voiman ja  parhaalla  tarmollammekaan  emme  voineet  etenemis- 
suunnitelmaamme toteuttaa.  Yhteisen  taistelun  hyväksi  päätimme 
kuitenkin  sitoa  toiminnallamme  mahdollisimman  suuret  valkoiset 

Muurmanin  Legioonan  urheaa  sairaalanhenkilökuntaa. 


joukot  vastaamme  ja  estää  heidät  siten  taistelemasta  punaisia  vas- 
taan etelässä.  Puolustusalueemme  kasvoi  suunnattoman  laajaksi  aina 
Petsamosta  Vienan  Kemiin  saakka.  Alhaisimman  arvion  mukaan 
sidoimme  vastaamme  10,000  lahtaria. 

Valkoiset  tekivät  Vienan  Kemiin  retken,  mutta  tulivat  perinpoh- 
jin lyödyiksi.  Talven  kuluessa  Ala-Kurtin  Nivalan  taistelun  jälkeen, 
käytiin  seuraavat  suuremmat  taistelut:  Kuusamon  suunnalla  Souko- 
la  järven,  Kivisalmen,  Susi  järven,  Onnensalmen  taistelut  ja  Tolvan- 
nolla  Lehonlammin,  Kuivitsan  ja  Kinisjärven  taistelut.  Kaikissa 
taisteluissa  jouduimme  taistelemaan  lukuisampaa  joukkoa  vastaan. 
Soukolossa  oli  esim.  punaisia  450  miestä  ja  valkoisia  1,200.  Punai- 
silla oli  onneksi  edullinen  asema.  Vuorokauden  taisteltuaan  saivat 
punaiset  100  miestä  avuksi  ja  ajoivat  valkoiset  verissäpäin  pakosalle. 
Vielä  suuremman  urhoollisuuden  näytteen  antoivat  punaiset  Kuivit- 
san taistelussa.  Siinä  110  miestä  taisteli  12  tuntia  480  valkoista 
valiojoukkoa  vastaan,  lyöden  vihollisen  perinpohjin.  Valkoisten  tap- 
piot olivat  suuret,  m.  m.  heiltä  kaatui  9  komentavaa  päällikköä.  Pu- 
naiset selviytyivät  harvinaisen  pienellä  mieshukalla,  ainoastaan  neljä 
miestä  kaatuneina,  niiden  joukossa  pidetty  komppanianpäällikkö 
Frans  Miettinen.  Kinislammella  niinikään  taisteli  yli  800  punaista 
ja  1,500  valkoista,  kamppailun  päättyessä  valkoisten  tappioon  ja  pa- 

koon.  Näissä  taisteluissa  olivat  sotilaamme  oppineet  sotataitoa  käy- 
tännössä. 

Tilanne  etelässä  kärjistyy  tappion  jälkeen. 

Mielikarvaudeksemme  saimme  etelästä  viestin  kaiken  luhistumi- 
sesta. Murtui  sekin  toivomme,  että  saisimme  sieltä  vaatetusta  repa- 
leiksi käyneiden  vaatteiden  uusimiseksi.  Verhomme  olivat  nuotiolla 
kärventyneet,  taisteluissa  repeytyneet,  verisiksi  ja  nokisiksi  käyneet. 
Koko  aikana  ei  ollut  saapunut  yhtään  metriä  kipeästi  kaivattua  kan- 
gasta eikä  kenkiä.  Repaleitaan  korjaillen  koetti  kukin  päästä  päi- 
västä päivään.  Jälkeenpäin  saimme  tietää,  että  meille  oli  lähetetty 
600  pukua,  mutta  ne  olivat  jääneet  matkalle. 

Etelässä  tapahtunut  katastroofi  ei  lainkaan  muuttanut  meidän 
asemaamme.  Oli  jatkuvasti  oltava  taistelukannalla,  ellei  tahdottu 
vapaaehtoisesti  tulla  vangituksi  tai  ajetuksi  Vienan  mereen.  Voitos- 
taan hullaantunut  valkoinen  hallitus  kohdisti  entistä  raivokkaammin 
hyökkäyksensä  viimeistä  taistelukunnossa  olevaa  punaisten  joukkoa 
vastaan.  Toukokuun  puolivälissä  alkanut  kelirikko  laimensi  sota- 
toimet melkein  kokonaan.  Punaisetkin  vetäytyivät  Koutajärven  itä- 
puolelle. Venäjän  neuvostohallitukselta  olimme  saaneet  jo  talvella 
luvan  ampua  alueellamme  600  poroa  175  markan  hinnasta  kappale. 
Koutajärven  ja  Vienan  meren  väliselle  kannakselle,  joka  kapeim- 
masta  kohdasta  on  5  km.  leveä,  leiriytyivät  joukkomme  2  km.  rauta- 
tien sivuun  hyvin  puolustettaville  kukkuloille  ja  pieneen  laaksoon, 
jossa  virtasi  kirkasvesinen  puro.  Santaisesta  maaperästään  sai  leiri 
nimekseen  Santamäen  leiri. 

Tilanne  oli  sekava  ja  sentähden  oli  parasta  olla  aina  varuillaan. 
Santamäen  leiri  tarjosi  luonnon  muokkaaman  puolustusaseman.  Tän- 
ne oli  tuotu  kaikki  taisteluvälineemme.  Siellä  olivat  myös  sotavan- 
kimme.  Vangit,  jotka  olivat  saaneet  vihiä  valkoisten  voitosta  Suo- 
messa, katselivat  kummeksuen  päättäväisyyttämme  jatkaa  edelleen 
sotatoimia.  Koutajärvellä  saimme  käytettäväksemme  kaksi  höyry- 
laivaa ja  kevään  kuluessa  laitoimme  ne  purjehduskuntoon  vartioteh- 
täviin ja  joukkojen  kuljetukseen  järvellä.  Lähetettiin  lähetystö  Pie- 
tariin neuvottelemaan  tilanteesta  ja  hakemaan  vaatetarpeita. 

Etelästä  alkoi  saapua  silloin  tällöin  joukkonsa  menettäneitä  pääl- 
liköitä, joista  osa  osottautui  epäilyttäviksi  seikkailijoiksi.  Leirissä 
olo  muodostui  miehistöä  rasittavaksi  poliittisten  kriisien  ja  tappioi- 
den syiden  pintapuolisen  pohdinnan  temmellyskentäksi.  Jokainen 

saapuneista  vieraista  katsoi  velvollisuudekseen  luvata  säälittävän  rää- 
syiselle  joukollemme  yhdeksän  hyvää  ja  kahdeksan  kaunista.  Eräällä 
kävijöistä  oli  kansanvaltuuskunnan  sinetillä  varustettu  valtakirja. 
Hänen  ohjeisiinsa  kuului  m.  m.  kehotus,  että  ne,  jotka  katsovat  voi- 
vansa turvallisesti  palata  Suomeen,  voivat  sen  tehdä.  Toukokuun 
23  p:nä  ilmottautui  yhteensä  42  Suomeen  lähtijää.  Esikuntamme 
rajoitti  lukua  pidättämällä  sotakuntoiset  miehet.  Ilmoittautuneista 
28  pääsi  lähtemään.  Seurauksena  oli,  että  valkoiset  osan  ampuivat, 
osan  joutuessa  vankileirille. 

Suomeen  palaamiskuume  oli  mennyt  eikä  sitä  sanottavassa  mää- 
rässä ollut  alunpitäenkään.  Miehistömme  halusi  pysyä  eheänä  jouk- 
kona ja  kaikkiin  hajoitusyrityksiin  suhtaannuttiin  epäluulolla.  Sit- 
ten tuli  tieto  Buin  suomalaisen  siirtolan  perustamisesta.  Sinne  luul- 
tavasti olisimme  menneetkin,  mutta  junien  saannissa  kohtasimme 
voittamattomat  esteet.  Oma  veturimme  No.  27  oli  talven  kuluessa 
ajettu  raunioksi.  Teknillisten  vaikeuksien  takia  raukesi  siis  puuha 
siirtyä  Buihin. 

Suomalaisen  Legioonan  perustaminen. 

Vihdoin  kesäk.  3  p  :nä  1918  saapui  Pietarista  Eino  Rahja  tuoden 
vaatteita  ja  rahaa.  Santamäen  leirissä  ollessamme  oli  sattunut  epä- 
säännöllisyyksiä elintarpeiden  saannissa.  Pulan  aikana  olimme  teu- 
rastaneet toistakymmentä  hevosta  ravinnoksemme.  Päivittäin  myön- 
nettiin noin  300  miehelle  lomaa  kalastukseen  ja  metsästykseen. 


Legioonalaisia  kuularuiskuharjoituksissa.  "Ruisku"  on  asetettu  suksille. 

Pulasta  selvittiin  ja  säännöllisyys  elintarpeiden  saannissa  palautui. 
Rahja  selitti  olevansa  valtuutettu  edustamaan  neuvostohallitusta. 

Näihin  aikoihin  tekivät  englantilaiset  tuloa  Muurmanille,  muka 
neuvostohallituksen  ystävänä  auttaakseen  Venäjää  sentähden,  että 
Brest-Litovskin  rauhansopimuksesta  huolimatta  oli  Saksa  miehittä- 
nyt osan  Ukrainaa  y.  m.  alueita  ja  kaapannut  Suomenkin  vasalli- 
maakseen.  Suomen  tilannetta  englantilaiset  erittäin  huolellisesti  seu- 
rasivat. Aikaisemmin  keväällä  oli  eräs  englantilainen  ja  ranskalai- 
nen sotilashenkilö  käynyt  neuvostohallituksen  sotilasedustajan  eversti 
Sasonovin  kanssa  rintamamme  päämajassa  Kanasen  kylässä  tutus- 
tumassa joukkojemme  asemiin  ja  puolustuskuntoisuuteen.  Silloin 
lausuttiin  arveluja,  että  kesän  tullen  tulevat  sotatoimet  laajenemaan 
Petsamosta  Suomenlahteen  saksalaista  imperialismia  vastaan.  Eng- 
lantilaiset  antoivat  ymmärtää,  että  he  tulevat  antamaan  suomalaisille 
oman  alueen  ja  tilaisuuden  taistella  suomalaisia  ja  saksalaisia  lahta- 
reita  vastaan. 

Englantilaiset  olivat  antaneet  meille  suomalaisille  kehotuksen 
määritellä  mitenkä  laajalla  alueella  Suomen  rajaa  vastaan  me  kat- 
soimme voivamme  toimia.  Yleisesikuntamme  päällikkö,  sekä  Iivo 
Ahava,  Eino  Rahja  y.  m.,  kaikkiaan  kahdeksan  miestä  valittiin  asias- 
sa toimimaan  ja  esittämään  sopimusluonnoksensa  koko  miehistön 
hyväksyttäväksi.  Englantilaiset  olivat  auliita  myöntämään  suomalai- 
sille tilaisuuden  laatia  sopimusehdotuksen.  Sopimuksessa  määritel- 
tiin ehdotuksemme  mukaan  toiminta-alueeksemme  Imanteron  järven 
pohjoispäästä  etelään  Polarnojen  asemalle  ulottuva  rautatie  noin 
180-200  kilometriä.  Vartioitavaksemme  jätettiin  kaikki  tällä  välillä 

olevat  sillat  y.  m.  ja  radalta  länteenpäin  Suomen  rajalle  ulottuvat 
alueet,  kaikkiaan  noin  27,000  neliökilometriä  käsittävä  alue. 

Englantilaiset  suostuivat  antamaan  meille  täydellisen  sotilasope- 
tuksen  eri  aselajien  käytössä.  Opetuskielenä  tulisi  olemaan  suomi. 
Vaatetuksesta  ja  ruoasta  pitäisivät  englantilaiset  huolen,  samoin 
mahdollisesti  tarvittavasta  lisäaseistuksesta  ja  sotavälineistä. 

Sopimuksen  hyväksyjät  sitoutuivat  taistelemaan  suomalais-sak- 
salaisia  lahtareita  vastaan,  mutta  ei  missään  tapauksessa  Neuvosto- 
Venäjää  eikä  sen  joukkoja  vastaan. 

Tässä  oli  lähetystön  Kantalahdessa  laatiman  sopimusluonnoksen 
pääsisältö.  Kokouksessa  tehtiin  huomautus,  että  englantilaisille  olisi 
erikoisesti  huomautettava,  että  me  olemme  vallankumouksellista  jouk- 
koa ja  vaikka  olemmekin  joutuneet  taistelemaan  samaa  vihollista  vas- 
taan, niin  se  ei  sido  meitä  sen  jälkeen  pitempään  ystävyyteen  eng- 
lantilaisten kanssa.  Lähetystö  kertoi  Rahjan  tehneen  tästä  puolesta 
jo  selkoa  englantilaisille.  Samalla  huomautettiin  siitä,  että  jos 
Suomessa  alkaisi  sisällissota  monarkistien  ja  kansan  kesken,  niin 
mikään  sopimus  ei  viivyttäisi  meitä  rientämästä  Suomeen  kumouk- 
sellisten avuksi. 

Kahdeksan  päivää  oli  ehdotus  pohdittavanamme  joukoissamme. 
Niin  päällystön  kuin  miehistönkin  keskuudessa  oli  luottamus  eng- 
lantilaisiin nollan  arvoinen.  Sotilasharjoituksia  pidettiin.  Kaikki 
vihollistoimet  näytti  kohdistuvan  Suomen  valkoisiin  ja  saksalaisiin. 
Kaiken  mahdollisen  teimme  yllätyksien  varalta.  Sopimusluonnos 
kypsyi  vähitellen  yksityiskohtia  myöten  ja  tarkasti  halusimme  mää- 
ritellä kantamme,  että  emme  missään  tapauksessa  joudu  taistelemaan 
vallankumouksellisia  voimia  vastaan. 

Suureksi  tekijäksi  emme  itseämme  arvioineet.  Itsekin  arvoste- 
limme, että  olemme  kuin  hyttysen  kyynel  Itämeressä.  Mutta  sitten- 
kin huomasimme,  että  joukkona  yrittäen  aina  jotain  saadaan  aikaan. 
Joukkomme  teki  voitavansa  estääkseen  valkoisen  hirmuvallan  levittä- 
mästä valtaansa  turvattoman  Karjalan  yli. 

Kesäkuun  10  p  :nä  pidettiin  ratkaiseva  kokous  Santamäen  leirillä. 
Noin  kolmesataa  oli  englantilaisiin  liittymistä  vastaan.  He  saivat 
lähteä  mihin  halusivat  ja  saivat  mukaansa  aseet  ja  ampumatarpeita. 
Yhteistoimintaan  ja  englantilaisiin  joukkoihin  jäämiseen  oli  pakotta- 
via syitä.  Meillä  oli  m.  m.  joukko  miehistöä  sairaalassa.  Yksipuoli- 
nen ruoka  oli  aiheuttanut  jäsenten  kangistumista  ja  kuumetautia  oli 

myös  ilmaantunut.  Haavoittuneiden  osastolla  ei  sensijaan  ollut  pal- 
jon, sillä  vaikeammin  haavoittuneet  olimme  lähettäneet  Pietariin. 

Toimitetussa  äänestyksessä  300  kannatti  yksilöllistä  toimintaa 
englantilaisiin  liittymisen  asemasta.  Muut  kannattivat  yhtymistä 
englantilaisiin.  Äänestyksen  perusteella  perustettiin  Suomalaisen 
Punakaartin  Pohjoinen  Osasto,  jota  alettiin  kutsua  Suomalaiseksi 
Legioonaksi.  Sotilaspuvussaan  kantoivat  legioonalaiset  olkapoletin 
päässä  punaista  kolmiota.  Päällikön  merkit  olivat  samantapaiset 
punaisine  nauhoilleen  poletissa.  Legioonalla  oli  myös  oma  lippunsa, 
punainen,  yläkulmassa  keltainen  kolmio  ja  kirjaimet  S.  L.  ja  al- 
haalla F.  L.  (Finnish  Legion). 

Suomalaisen  Legioonan  toiminnasta. 

Heti  alussa  vuokrattiin  40,000  ruplan  summasta  harjoituskenttä. 
Aluksi  kolme  kasarmeiksi  sopivaa  rakennusta  Knäsökubasta.  Muut- 
to kävi  nopeasti,  sillä  leiriltä  ei  ollut  matkaa  kuin  8  virstaa  kauppa- 
laan. Menimme  omine  kiluinemme  kaluinemme,  oma  oli  kuormasto, 
aseet  ja  ammukset.  Rattailla  kuljetettava  langaton  lennätin  vaih- 
dettiin käytännöllisempään  hevosen  selässä  kuljetettavaan.  Upseeri- 
koulu perustettiin.  Legioonaan  saapui  36  englantilaista  opetus-  ja  ali- 
upseeria, erikoisopettajat  tykistöä,  konekivääreitä  y.  m.  varten. 
Tykistöä  ei  sikäläisellä  maastolla  tosin  paljon  tarvinnut,  mutta  har- 
jotusvälineenä  tykitkin  olivat  paikallaan. 

Kesä-  ja  heinäkuun  aikana  saapui  Suomen  vankileireiltä  Riihi- 
mäeltä, Hennalasta,  Hämeenlinnasta  ja  Viipurista  silloin  tällöin 
joku,  jonka  oli  onnistunut  karata  varmasta  kuolemasta.   He  liittyi- 

vät  joukkoomme.  Useimmin  he  olivat  kuitenkin  niin  nääntyneitä, 
että  otti  pari  kuukautta,  ennenkuin  he  toipuivat. 

Kauaa  emme  kasarmielämässä  joutuneet  olemaan,  sillä  Suomen 
valkoiset  tunkeutuivat  kesän  kuluessa  Uhtualle,  Oulankaan,  Ruvaan 
ja  Tumpsaan.  Heinäkuun  18  p  :nä  läksimme  kaikki  upseerikokelaat, 
noin  100  luvultamme,  sekä  toinen  ja  kolmas  komppania  puhdista- 
maan Karjalaa  valkoisista.  Heti  etenimme  talvellisille  asemillemme 
saakka  Tolvannolla,  Tumpsassa  ja  Ruvassa.  Nämä  paikat  tulivat 
miehityspaikoiksi  ja  ne  varustettiin  puhelimella  ja  Ruvaan  perustet- 
tiin langaton  lennätinasema.  Englantilaiset  sotalentokoneet  olivat 
myös  apuna. 

Kesäkuun  kuluessa  oli  ollut  jo  muutamia  kahakoita  valkoisten 
joukkojen  kanssa  Karjalassa.  Tarkotuksemme  oli  pitää  alueemme 
puhtaana  rajavyöhykkeeseen  asti.  Toivoimme  Suomessa  vielä  tilan- 
teen muuttuvan.  Ennenkaikkea  odotimme  saavamme  Suomesta  pa- 
kolaisten muodossa  lisäväkeä.  Toivo  osottautui  turhaksi.  Suomen 
työväki  oli  perinpohjin  lyöty  ja  toiseksi  uskottiin  lujasti  Saksan 
militarismin  romahtamattomuuteen.  Lahtarien  joukossamme  har- 
joittama provokatsioni  vaikutti  myös  siihen,  että  pakolaisia  ei  sanot- 
tavammin tullut.  Selitettiin,  että  me  olemme  imperialistien  sokeita 
käskyläisiä,  joiden  kanssa  työläisillä  ei  ole  mitään  tekemistä  ja  sanot- 
tiin, että  me  taistelemme  myös  Neuvosto- Venäjän  joukkoja  vastaan. 
Sanomalehdissä  sitten  julkaistiin  oikein  "seikkaperäisiä"  kuvauksia 
näistä  taisteluista.  Mentiinpä  niinkin  pitkälle,  että  laadittiin  selos- 
tuksia muka  aseellisista  taisteluista  legioonalaisten  keskuudessa.  Le- 

Suomen  hallituksen  laatiman  "punaisen  listan"  miehiä,  joilta  kiellettiin  pääsy  Suomeen. 

gioonan  joukoille  tämä  provokatsioni  antoi  paljon  naurun  aihetta, 
mutta  se  samalla  kasvatti  meitä  vastustuskykyisiksi  kaikille  provo- 
katsioneille.  Tämän  kirjoittaja  oli  säännöllisessä  kirjevaihdossa  bol- 
shevikien  puolella,  Metveigorossa,  olevan  ylipäällikkömme  kanssa  ja 
provokatsioonikirjoitukset  osattiin  asettaa  oikeaan  valoon.  Mutta, 
kuten  sanottu,  ne  menivät  herkkäuskoisiin  työläisiin  täydestä  Suo- 
messa. 

Lukuisilla  retkilläni  valkoisten  rintaman  takana  Suomessa  tulin 
huomaamaan,  kuinka  heikko  ja  horjuva  valkoisten  puolustusteho  oli 
Saksan  monarkian  luhistumisen  jälkeen.  Mutta  vielä  heikommaksi 
osottautui  työläisten  taistelutahto.  He  eivät  voineet  luvata  mitään. 
Pakko-ottoinen  sotaväki,  ainakin  ne,  joiden  kanssa  onnistuin  pääs- 
tä kosketuksiin,  lupasi  auttaa,  mutta  joukkojen  kesken  ei  ollut 
mitään  tietoyhteyttä,  joten  ne  eivät  tietäneet  toisistaan  mitään.  Meil- 
lä sensijaan  pidettiin  vaikeuksista  huolimatta  yhteyttä  Pietarin  pu- 
naisten joukkojen  kanssa. 

Legioonan  poliittinen  johto  ja  ylipäällystö. 

Kesäkuun  10  päivän  jälkeen  olimme  saaneet  olla  omine  koetel- 
tuine johtoinemme  ja  olisimme  jotenkuten  tulleet  toimeen  edelleen- 
kin. Eino  Rahja  kesäkuun  loppupäivinä  lähti  muihin  tehtäviin  Pie- 
tariin. Kesäkuun  loppupäivinä  tuli  Arkangelista  joukkoomme  Au- 
gust Wesley,  joka  oli  ollut  punaisten  päällikkönä  Suomen  luokka- 
sodan aikana.  Leveästi  kertoi  hän  miten  hän  oli  Kansanvaltuuskun- 
nalle painostanut  diktatuurin  välttämättömyyttä  ja  oli  kai  itse  pitä- 
nyt itseään  sopivana  diktaattoriksi.  Englanninkieltä  hallitsevana  hän 
helposti  kohosi  ylipäälliköksemme. 

Knäsössä  piti  Wesley  kaikille  legioonan  joukoille  puheen  englanti- 
laisten suostumuksella.  Suomen  kohtalosta  ei  hän  paljoakaan  mai- 
ninnut, mutta  sensijaan  arvosteli  ankarasti  Venäjän  silloisia  oloja, 
hajanaisuutta  ja  järjestyksen  puutetta,  jota  hän  oli  joutunut  koke- 
maan. Kertomansa  mukaan  hän  oli  tullut  laivoilla  Venäjän  jokia 
myöten  niin  pitkälle,  kuin  oli  päässyt.  Piti  erittäin  pahana  sitä,  kun 
Venäjän  punasotilaat  olivat  muutamilla  paikkakunnilla  pidättäneet 
hänet  ia  herroilta  näyttävän  seurueensa.  Ei  löytänyt  hyvää  missään 
neuvostovallan  alueella.  Miehestä  mieheen  kävi  sentähden  kuiske : 
mikset  jäänyt  asioita  korjaamaan,  koska  sinulla  kerran  on  niin  tark- 
ka silmä  vikoja  huomaamaan!  Selvästi  saattoi  huomata,  että  häntä 
kannusti  kunnianhimo.  Legioonan  miehistö  kyllä  salli  tosiperäisen 
arvostelun,  mutta  hyvää  tarkottavan  ja  kaikkensa  uhranneen  työ- 
väestön ja  sen  kumouksellisten  johtajien  solvaus  oli  jo  liikaa.  Siksi 


Suomalainen  legioona  paraadissa  ennen  lähtöä  Suomeen. 

me  jurot  pohjolan  miehet  katselimmekin  toisiamme  ja  epäilys  Wes- 
leytä  kohtaan  kasvoi. 

Upseerikoululaisten  mukana  lähti  Wesley  retkelle  Tolvantoon. 
Viha  valkoisia  kohtaan  oli  entistä  katkerampi.  Saimme  käskyn  sur- 
keilematta ajaa  valkoiset  joukot  Karjalan  alueelta  ja  ottaa  vangiksi 
niin  paljon  kuin  suinkin.  Mutta  Wesley  tällä  retkellä  joko  tahalli- 
sesti tai  pelkuruudesta  päästi  helposti  vallattavan  valkoisten  partio- 
joukon  käsistään,  tyytyen  vähäpätöisen  vartion  saartamiseen.  Tältä 
retkeltä  palattua  suhahteli  kuultavana  kuiskeena  hänen  korvissaan 
sana  "lahtari".  Päällikköuransa  loppui  siihen,  kestettyään  neljä 
viikkoa.  Sensijaan  hänen  mukanaan  tulleesta  seurueesta  jäi  miehis- 
töömme pieni  ryhmä,  16  miestä.    Useista  heistäkin  tuli  ainainen 

kiusankappale  ja  rienaaja,  varsinkin  Itkosesta*)  ja  Johansonista,  jot- 
ka vihdoin  luikkivatkin  valkoisten  puolelle.  Mitään  erikoista  he  eivät 
saaneet  aikaan  meitä  vahingoittaakseen,  lukuunottamatta  laatimaansa 
nimiluetteloa  johtavissa  toimissa  olevista  101  :stä  miehestä,  jonka 
sitten  antoivat  valkoiselle  hallitukselle. 

Heinäkuun  loppuviikolla  saapui  Knäsökubaan  Oskari  Tokoi. 
Hän  kertoi  tehtävänään  olleen  työpaikkojen  hankkimisen  puutavara- 
teollisuudessa  Suomesta  Venäjälle  paenneille  suomalaisille.  Arkan- 
gelissa joutui  hän  tekemisiin  englantilaisten  kanssa  ja  kuultuaan 
Suomalaisen  Legioonan  olemassaolosta,  siirtyi  hän  sinne.  Entisen  toi- 
mintansa perusteella  tuli  hänestä  itseoikeutettu  auktoriteetti.  Tokoi 
hääräsi  enemmän  englantilaisten  kanssa  ja  otti  sensijaan  vähemmän 
osaa  käytännöllisiin  sotatoimiin. 

Suomalaiseksi  ylipäälliköksi  sota-asiain  alalla  saimme  elokuussa 
Neuvosto- Venäjän  puolelta  lähetetyn  Verner  Lehtimäen.  Hän  oli 
päällikkönämme  kesän  1918  ja  talven  1919,  kunnes  toukokuussa  siir- 
tyi rintaman  yli  takasin  Neuvostovallan  puolelle. 

Kun  talvella  katsottiin  hyökkäysaikeet  Suomeen  lopullisesti  rau- 
enneiksi, niin  oli  Suomalainen  Legioona  kuin  kuollut  alueella,  jossa 
oli  kaiken  maailman  sotaväkeä,  serbialaisia,  ranskalaisia,  amerikalai- 
sia  ja  englantilaisia  joukkoja.  Käynnissä  ollut  agitatsioni  ja  neuvosto- 
vallan voimistuminen  oli  vaikuttanut  näissäkin  joukoissa  niin,  että 
ne  halusivat  heittää  hiiteen  Venäjän  työväen  vallan  kukistumisen, 
jota  varten  ne  oli  tänne  Jäämeren  perukoille  haalittu.  Ensimäisenä 
poistettiin  amerikalaiset  joukot  ja  viimeksi  serbialaiset. 

Nyt  olisi  suomalaisia  joukkoja  vastoin  sopimusta  haluttu  käyt- 
tää neuvostojoukkoja  vastaan  Karhumäessä,  Petroskoin  lähellä.  Mei- 
dän alueemme  oli  600  virstaa  pohjoisemmassa.  Erittäin  haluttuja 
olisivat  olleet  harjaantuneet  hiihtojoukkueet,  kun  onnettomuudeksi 
eräs  englantilainen  kenraali  harjoituksissa  sattui  näkemään  oivalliset 
hiihtäjämme.  Ensin  tarjottiin  vähäpätöistä  "kunniakasta"  tehtävää 
pienelle  ryhmälle.  Alkuunpanijana  kiihotukselle  taisteluun  neuvosto- 
joukkoja vastaan  väitettiin  olleen  Legioonasta  erotetun  Aarne  Orjat- 
salon.  Käsitimme,  että  myöntyminen  alussa  merkitsisi  myöntymistä 
lopussa.  Ponteva,  yksimielinen  kieltääntyminen  vaikutti,  että  asia 
raukesi  alkuunsa.    Orjatsalon  housut  alkoivat  nyt  tutista  ja  hän 

*)  Mainittu  Itkonen  on  kirjottanut  kirjan  "Muurmanin  Suomalainen  Legioona",  joka  on 
hengeltään  täysin  valkoinen  ja  asiatiedoiltaan  monessa  suhteessa  vääristelty.  Siitä  huolimatta 
tyrkytetään  sitä  sosialidemokraattien  taholta  työläisten  luettavaksi.  —  Toim. 

siirtyi  pois  koko  maasta,  pestautuen  brittiläiseen  sotaväkeen  —  up- 
seerina enemmän  näyttelijä  kuin  sotilas. 

Viimein  englantilaiset  katsoivat  viisaammaksi  yrittää  sopimusta 
Suomen  hallituksen  kanssa  Legioonan  Suomeen  palaamisesta.  Neu- 
votteluja käytiin  Virossa,  Tallinnassa.  Kaksi  suomalaista,  Pikku- 
virta  ja  Anttonen  sekä  englantilainen  päällikkömme  Burton  lähtivät 
Norjan'  ja  Ruotsin  kautta  sinne.  Sopimus  saatiinkin.  Sopimuksessa 
luvattiin  vapaa  paluu  Legioonan  miehistölle,  mutta  valkoinen  hallitus 
oli  sille  toimitetun  luettelon  perusteella  nimittänyt  satayksi  johtohen- 
kilöä, joita  se  ei  katsonut  voivansa  laskea  maahan.  Näihin  nähden 
toivottiin  saatavan  toinen  sopimus.  Englantilaiset  lupasivat,  että  jos 
legionalaisia  tuomittaisiin,  niin  he  myöntäisivät  asumusoikeuden  jos- 
sain siirtomaassa,  etupäässä  Canadassa.  Lopullista  sopimusta  odotel- 
lessa kului  kevät  ja  kesä  1919. 

Toimettomuudessa  eivät  legioonalaiset  kuitenkaan  olleet.  Voimis- 
telua ja  harjoitusten  viimeistelyä  oli  edelleen.  Tämän  lisäksi  huoleh- 
dittiin valistustehtävistä  ja  myös  huvipuolesta.  Ruvassa  toimi  kesän 
tultua  ulkoilmateatterikin,  esittäen  työväen  luokka-aiheisia  kappa- 
leita. Saimmepa  keskuudessamme  olleilta  kirjailijoilta  useita  uusia- 
kin kappaleita. 

Ajan  oloon  oli  meidän  huollettavaksemme  karttunut  vainon  alai- 
sia työläisiä,  naisia  ja  lapsia,  joita  oli  sotapakolaisina  ja  orpoina  vir- 
rannut luoksemme  suuri  joukko. 

Tiedustelua  ja  retkeilyä  Suomen  alueelle  oli  edelleen.  Yrittipä 
muutamia  kymmeniä  miehiä  pujottautua  serbialaisten  rintaman  yli 
neuvostovallan  puolelle,  mutta  vain  muutamille  tämä  onnistui  mat- 
kan vaikeuden  ja  pituuden  takia.  Eräällä  tällaisella  retkellä  menetti 
henkensä  m.  m.  päällikkömme  Iivo  Ahava,  jonka  imperialistien  pal- 
veluksessa olevat  joukot  ampuivat. 

Paluu  Suomeen. 

Olimme  sekä  Suomesta  ja  Pietarista  olevilta  suomalaisilta  saa- 
neet kehoituksia  mennä  Suomeen,  jos  vain  luulemme  siellä  saavam- 
me olla  vapaalla  jalalla.  Jokainen  toivoi  otollisempaa  aikaa  taistel- 
lakseen uudelleen  hirmuhallitusta  vastaan. 

Syyskuussa  lähti  Knäsöstä  junia  Muurmanin  satamaan,  josta 
matka  kulki  laivalla  Englannin  kautta  Itämerelle,  Tallinnan  väy- 
lälle ja  Itävillingin  saarelle,  lähelle  Helsinkiä.  Täällä  oli  määrä  suo- 
malaisten viranomaisten  meitä  tutkia.  Viikkomääriä  tutkittuaan  he 

Osa  legioonaa  Knäsössä  ennen  lähtöä  Suomeen. 

saivat  erotetuksi  36,  joille  olisivat  mätkineet  linnatuomioita.  Englan- 
tilaiset veivät  heidät  sopimuksen  mukaisesti  Englantiin  ja  sieltä 
syksyllä  Canadaan.  Muurmanille  oli  jäänyt  vain  ne  101  Suomen 
hallituksen  mielestä  pahinta.  Näistä  jäi  omasta  halustaan  neljänä- 
kymmenettä miestä  Pohjois-Venäjän  ja  Muurmanin  alueelle  metsä- 
sisseinä  odottamaan  neuvostojoukkojen  saapumista  etelästä.  Nämä 
ehtivät  joutua  valkoisten  kynsiin  paria  kolmea  viikkoa  ennen  neu- 
vostojoukkojen saapumista.  Useimpien  täytyi  paeta  Suomeen  tai 
Norjaan. 

Suomeen  menijät  tutkittiin  Muurmanilla  ennen  lähtöä  tarkoin 
ja  oltiin  sitä  mieltä,  että  heitä  ei  voitaisi  minkään  oikeuden  mukaan 
tuomita,  varsinkin,  kun  oli  sovittu,  että  sodasta  valkoisia  vastaan 
ei  syytetä.  Ensimäisestä  lähetyksestä  jälelle  jääneet  matkustivat 
jokseenkin  samoja  reittejä  kuin  ensimäisetkin.  Tokoi  jäi  Tallinnaan 
ja  ent.  kansanedustajat  E.  Elo  ja  K.  Hämäläinen  näyttivät  myös 
pitävän  hyvää  huolta  omasta  turvallisuudestaan.  Muut  läksivät  Hel- 
sinkiin, jossa  oli  merkillinen  vastaanotto.  Meidät  vietiin  Kolera- 
parakille  yöksi,  vaimot  ja  lapsetkin.  Vaatteet  poltettiin  ja  sitten 
pantiin  kahden  viikon  karanteeniin  muka  tautien  varalta,  ilman  ruo- 
kaa, Tammisaaren  vankilaan.  Helsinkiin  olimme  saapuneet  marras- 
kuun 15  p:nä  ja  seuraavana  päivänä  vietiin  Tammisaareen.  Vasta 
joulun  jälkeen  alettiin  tutkia.  Kaikki  saivat  tuomion  ja  ehkä  vain 
äärimmäinen  tilanahtaus  ehkäisi  kaikkien  saamasta  elinkautista. 
Elinkaudeksi  tuomittiin  August  Junel  ja  Akseli  Kauppinen,  12  vuo- 
deksi Pekka  Lyytikäinen,  Emil  Pyttynen,  A.  Silsden,  H.  Pekkala, 
J.  Eskelinen  ja  vähän  jälkeenpäin  E.  Pikkuvirta  ja  Smolander. 
Korkein  oikeus  näitä  tuomioita  hiukan  muutti,  mutta  kukaan  ei  va- 

pautunut  ennenkuin  vuosien  kuluttua.  Viimeisimpinä  pääsivät  A. 
Kauppinen  ja  Smolander,  lähes  viiden  vuoden  vankeusajan  jälkeen. 

Talinnassa  oli  Tokoi  leimannut  itsensä  toisten  kohtalosta  välittä- 
mättömäksi,  kunhan  hänellä  itsellään  vain  oli  mukavuuksia.  Teoil- 
laan sanoi  hän  ikuisesti  hyvästi  taisteleville  työläisjoukoille. 

Paljon  on  arvosteltu  Muurmanin  Suomalaista  Legioonaa  sen  joi- 
denkin kelvottomien  johtajien  takia.  Mutta  käytäntö  jälkeenkinpäin 
osotti,  että  joukot  olivat  sentään  tervettä  ainesta.  Kun  1920  talvella 
Suomen  lahtarit  taas  alkoivat  rosvoretkensä  Karjalan  Kommuunin 
alueelle,  niin  useat  legioonalaiset,  jotka  huomasivat,  että  heillä  ei  ole 
mahdollisuutta  suuriakaan  Suomessa  toimia,  siirtyivät  puolustamaan 
työväen  vallan  alueita  neuvostojoukkojen  riveissä.  Keväällä  1920 
legioonalaisia  meni  Karjalaan  yli  400  miestä.  (Myöhemmin  enem- 
män). Syvän  iskun  he  tahtoivat  lyödä  työväenvallan  puolesta.  He 
näyttivät  käytännössä,  että  ei  ole  ollut  haitaksi  vaikka  sotataitoa  on 
opittu  englantilaisilta,  kunhan  vain  toiminta  on  tähdätty  jaloon  pää- 
määrään, suuren  sorretun  luokan  vapauttamisen  hyväksi.  Joukko 
näytti  myös,  että  yksimielisyyden  vallitessa  voidaan  antaa  vaikka 
"kättä  pirulle"  silti  saastuttamatta  itseään. 

Päätänsä  pitempänä  kohoutuvat  Jukka  Lappalainen,  Julius  Kos- 
kinen ja  Pikkuvirta.  Viimeksimainittu  saavutti  tuloksen,  jota  voi- 
daan pitää  ennätyksenä  alallaan.  Hän  vapautui  Tammisaaren  kur- 
j  alasta  v.  1921.  Kuuden  viikon  kuluttua,  saapui  laitoksen  "musta 
korppi",  pastori,  luokseni  selliin  valittamaan,  että  kuinka  on  ymmär- 
rettävissä, että  vasta  kuusi  viikkoa  sitten  vapautunut  Pikkuvirta  on 
johtanut  punaisten  taistelua  Neuvosto-Karjalassa  Kiimi järvellä. 
Samalla  näytti  hän  mukanaan  tuomaa  Helsingin  Sanomien  selostusta 

valkoisten  ryöstöretkestä.  Mietin  miestä,  etäisyyttä  ja  aikaa,  enkä 
sanonut  minäkään  ymmärtäväni,  sillä  siksi  heikkona  hän  vapautui 
vankilasta. 

Omasta  kokemuksestani  voin  sanoa,  että  vain  perinpohjin  koe- 
tellut joukot  saattavat  selviytyä  vaikeuksista  ja  kiusauksista  ja 
pysyä  uskollisina  aatteelleen.  Sellaista  tapausta,  kuin  liittymistä  eng- 
lantilaisiin joukkoihin,  en  suosittele  uusittavaksi,  mutta  tapahtumain 
kulku  on  niin  monivaiheinen,  että  edeltäpäin  ei  voi  yksityiskohtia 
suunnitella,  mutta  päämäärän  voimme  pitää  ja  siihen  pyrkiessämme 
olemme  pakoitetut  ottamaan  huomioon  kaikki  käytännölliset  seikat.  — 


(Artturi  Siveniuksen  laajemmista  käsikirjoituksista  "Pakolaismuis- 
telmia  Neuvosto-Venäjältä"). 

Yleisestä  häviöstä  huhuiltiin  jo  varmana  asiana  huhtikuun  alku- 
päivinä ja  silloin  alkoivat  varsinkin  johtoasemassa  olevat  henkilöt, 
joita  uhkasi  varma  kuolema,  silmäillä  Venäjälle  päin  sekä  tutkia 
karttaa.  Rautatieneuvosto  päätti  epävirallisesti,  ainoastaan  yksityis- 
keskusteluissa, siirtyä  ensin  Viipuriin.  Ketään  ei  kehotettu  mihin- 
kään lähtemään,  vaan  sai  kukin  harkita  oman  kohtalonsa  mukaisesti 
asemansa.  Neuvoston  enemmistö  siirtyikin  sinne  ja  muutamia  vir- 
kailijoita seurasi  mukana,  tai  saapui  myöhemmin. 

Punakaarti  vastusti  kiihkeästi  kaikkien,  johtoasemassa  olevien 
siirtymistä,  kuuluivatpa  he  sitten  sotilas-  tai  siviili-"säätyyn."  Jokai- 
sen pienimmänkin  johtajan  olisi  pitänyt  olla  paikallaan.  Tämä  kai 
johtui  pääasiassa  siitä,  että  kaarti  halusi  välttää  paniikkia. 

Viipuriin  saavuttuamme  avasi  toveri  Viinikka-vainaja  sikäläisen 
piirihallituksen  huoneiston,  murtaen  sinetit  ja  toivoi  rautatieneuvos- 
ton  asettuvan  sinne  suorittamaan  tehtäviään.  Vahtimestari  oli  tässä 
laitoksessa  ainoa,  joka  pälyili  eteisessä  vielä  muutama  päivä  sen  jäl- 
keenkin, mutta  hänkin  hävisi  vähin  äänin  omiensa  luo. 

Rautatieverkon  asioita  hoidettiin  sitten  jonkun  verran  vielä  Vii- 
puristakin käsin,  vaikka  kaikki  näyttikin  olevan  lopun  alkua.  Suurin 
osa  Kansanvaltuuskunnan  jäseniä  y.  m.  siviilitoimitsi joita  kävikin 
silloin  aseisiin  tavallisina  rivimiehinä  ja  nämä  tilapäisesti  kokoonpan- 

nut  osastot  torj  uivatkin  vihollisen  ensimäiset  hyökkäykset  Viipuria 
vastaan. 

Kun  rautatien  kassassa  oli  vielä  jonkun  verran  varoja,  niin  kään- 
tyi tämän  kirjoittaja  pääesikunnan  puoleen,  joka  silloin  jo  oli  muut- 
tanut Viipurin  linnaan,  tiedustellen  varojen  mahdollista  siirtoa,  kos- 
ka silloin  jo  kuultiin  vihollisen  kuularuiskujen  ääntä  Papulan  mäeltä. 
Esikunta  piti  kuitenkin  tilannetta  siksi  rauhoittavana,  että  se  käski 
vain  järjestämään  junia  Simolaan  ja  Lappeenrantaan  joukkojen 
siirtämistä  varten  Viipuriin.  Mutta  tilanne,  joka  kärjistyi  joka 
minuutti,  ei  suonutkaan  enää  mahdollisuutta  palata  asemalle.  Val- 
koisten kuularuiskujen  ilmoitettiin  sillä  välin  siirtyneen  Papulan 
sillankorvaan  laulamaan  kuoleman  tuutulaulua  punaisille. 

Linnasta  suunnattiin  viholliseen  tykkituli.  Tulta  suitsusi  kanuu- 
noista ja  jyrinä  täytti  koko  ympäristön.  Päätin  silloin  kuolla  yhdes- 
sä tovereiden  kanssa  linnan  puolustuksessa.  Nousin  tornin  ylimpään 
kerrokseen  ja  tarkastelin  ympäristöä,  etsien  näköpiiristäni  jotain 
komentavan  päällikön  tapaista  tiedustellakseni  häneltä  mitä  voisin 
tehdä  asian  hyväksi.  Sellaista  en  kuitenkaan  löytänyt.  Sensijaan 
eräissä  huoneissa  oli  runsaasti  naisia  ja  lapsia  sekä  matkatavaroita. 
Punakaartilaisia  nukkui  eräissä  suojissa  myöskin  huolimatta  kuusi- 
tuumaisten kanuunain  jyskeestä.  He  olivat  nähtävästi  ylenrasittu- 
neita  ja  uupuneita,  koska  voivat  sellaisessa  ryskeessä  nukkua.  Kävin 
permannolle  istumaan,  miettien  tilanteen  vakavuutta.  Ainoatakaan 
tuttavaa  en  löytänyt  tästä  kirjavannäköisestä  joukosta. 

Tällävälin  oli  kello  jo  kulkenut  yli  puolen  yön.  Silloin  ilmestyi 
keskuuteemme  eräs  toveri,  joka  ilmoitti  puolikuuluvalla  äänellä : 
"Nyt  lähdetään." 

Kaksi  henkeä  riviin  käyden  läksimme  sitten  portaita  alas  linnan 
pihalle.  En  kysynyt  mihin  mennään,  mutta  ajattelin,  että  mennään 
mihin  tahansa.  Jonon  etupää  suuntasi  kulkunsa  kaupunkiin  päin  pit- 
kin siltaa,  kääntyen  sitten  sillan  korvasta  heti  oikealle,  jossa  oli  vesillä 
viisi  pientä  saarstolaismatkustajalaivaa.  Niissä  ei  ollut  valoja  enem- 
pää kuin  rannallakaan,  vaan  jonomme  sijoittautui  pimeän  päin 
mihin  sattui.  Yleensä  ei  kukaan  puhunut  paljoa.  Vähän  vain  ja 
kuiskaamalla.  Yhtä  vähä-äänisesti  irroitettiin  touvit  ja  koneet  alkoi- 
vat hiljalleen  työskennellä  laivan  keulan  ollessa  Uuraaseen  päin 
käännettynä. 

Matka  alkoi  tuntematonta  päämäärää  kohti.    Venäjälle  kaikki 
arvasivat  mentävän,  jos  enää  päästään,  sillä  mitään  takeita  ei  siitä- 
10 

kään  ollut,  koska  Koivistolla  tiedettiin  jo  olleen  valkoisten  järjestet- 
tyjä joukkoja.  Matkalla  mennessämme  näimme  kaameita  tulipaloja, 
joita  pommit  sytyttivät  Viipurin  esikaupungeissa.  Kolme  suurta 
tulipaloa  levitti  yön  pimeydessä  valoa  taivaalle.  Me  näimme  niiden 
tuhoavan  punaisten  majoja  ja  me  kuvittelimme  sitä  suurta  tuskaa 
ja  kauhua,  mitä  heillä  oli  kestettävänään.  Me  tunsimme  siinä  oman 
luokkamme  häviöntuskat  ja  kauhulla  totesimme  sen  tällä  kertaa 
häviävän  taistelun. 

Uuraaseen  saavuttuamme  oli  laivojen  saatava  puita,  jotta  matkaa 
voitaisiin  jatkaa.  Täällä  punakaarti  nousi  vastaan  ja  kielsi  aluksi 
jyrkästi  lähtemästä  mihinkään.  He  eivät  olleet  vielä  menettäneet 
toivoaan  voitosta,  vaikka  olivat  eläneet  mukana  koko  taistelun  vai- 
heet. Kun  siinä  asiaa  selvitettiin  puolelta  ja  toiselta,  antoivat  he 
meidän  yrittää  edelleen.  Puut  oli  pian  saatu  laivaan  satojen  matkus- 
tajien yhteisellä  työllä  ja  niin  lähdettiin  edelleen  ulapalle  —  Kron- 
stadtia  kohti.  Sinne  saavuttiin  puolen  päivän  tienoissa.  Meidät  tar- 
kastettiin, tutkittiin  ja  ilmoitettiin  Pietariin  meidän  tulostamme. 

Matkalla  tapasimme  kuitenkin  vielä  erään  pienen  sotalaivan,  joka 
toi  apuväkeä  Viipurille,  mutta  joka  lienee  tapahtunut  kuitenkin  liian 
myöhään. 

Pietariin  saavuimme  sitten  illalla  kello  6  aikaan  ja  jokainen  mat- 
kustaja sai  määräyksen  pysyä  laivassa  toistaiseksi.  Kiväärit,  joita 
matkustajilla  oli  mukanaan,  julistettiin  heti  takavarikoiduiksi.  Näin 
oli  henki  tältä  pieneltä  punaisten  ryhmältä  saatu  säilytettyä.  Jokai- 
nen tunsi  rinnassaan,  kaameiden  sotamuistojen  lävitsekin  suurta  kii- 
tollisuuden ja  turvallisuuden  tunnetta.  Nyt  oltiin  työläisten  Venä- 
jällä. 


VUODEN  1918  MUISTOT:  # 
Varkauden  tykki,  jonka  nälkäiset  työläiset  itse  valmis- 
tivat puolustaessaan  kyläänsä  valkoisia  vastaan. 

Maatalouskysymys  Suomen  vallankumouksessa 

Omistus-  ja  väestö  suhteet  maaseudulla  luokkasodan  aattona. 

Kapitalistinen  kehitys  viime  vuosisadan  viimeisinä  vuosikymmeni- 
nä vaikutti  mullistavasti  Suomen  maaseudunkin  omistus-  ja  väestö- 
oloihin.  V.  1901  oli  virallisen  tilaston  mukaan  maaseudun  ruokakun- 
tien luku  ja  ryhmitys  seuraava : 

omaa  maata  viljeleviä  ruokakuntia   110,629  eli  23  °/o 

vuokramaata  viljeleviä  ruokakuntia    160,525  "    34  " 

ilman  viljelystä  olevia  ruokakuntia   206,988  "    43  " 

Tämä  osoittaa  että  tilattomien,  siis  omistamattomien,  ruokakun- 
nat jo  v.  1901  käsittivät  lähes  puolet  kaikista  maaseudun  ruokakunnis- 
ta. Toisen  suuren  ryhmän  muodostivat  orjuutetussa  asemassa  elävät 
maanvuokraajat.  Vain  vajaa  neljäs  osa  oli  itsenäisiä  talonpoikaista- 
louksia  ja  niistäkin  runsaasti  5/6  pientalonpoikaistalouksia  tai  kää- 
piötiloja.  Näin  ollen  olivat  jo  silloin  tilattoman  väestön  ja  torppari- 
kysymykset  muodostuneet  kapitalistiselle  yhteiskunnalle  vakaviksi 
pulmakysymyksiksi.  Ja  talonpoikaiskysymys  yleisemmässäkin  merki- 
tyksessä oli  sellaiseksi  kehittymässä. 

Tämän  vuosisadan  ensimäisenä  puolitoistavuosikymmen jaksona 
jatkui  maaseudun  omistusolojen  kehitys  yhä  selvemmin  kapitalisti- 
sissa merkeissä.  Maaomaisuudet  keskittyivät  yhä  harvempiin  käsiin. 
Suurmaanomistus  anasti  haltuunsa  viljavimmat  ja  metsärikkaimmat 
alueet.  Niiden  kautta  suurmaanomistajain  riistovalta  lujittui.  Maan- 
viljelys sai  joko  yhä  kapitalistisemmat  piirteet,  tai  jäi  se  toisarvoiseksi 
metsätalouden  rinnalla.  Maaomaisuuksien  keskittyminen  merkitsikin 
ennenkaikkea  metsäomaisuuksien  kerääntymistä  tukkikapitalistiyhty- 
mien  y.  m.  suurporhojen  käsiin. 

Luokkasodan  aattona,  v.  1917  alussa,  kuului  9,755  maan  tärkeintä 
suurtilaa  joko  sellaisille  suurmaanvilj  eli  joille,  joilla  kullakin  oli  maata 
vähintäin  2,000  hehtaaria,  tai  sitten  kapitalistiyhtiöille.  Nämä  suurtilat 
olivat  todellisuudessa  ne  johtavat  kukkulat,  jotka  määräsivät  sekä 
käytännöllisesti  että  poliittisesti  koko  porvarillisen  yhteiskunnan  ag- 
raaripolitiikan  suuntalinjat.  Ja  että  nämä  suurtilat  todella  kuuluivat 
varsinaisille  suurkapitalisteille,  siitä  antaa  havainnollisen  kuvan  seu- 
raavat virallisen  tilaston  tiedot : 

336  :lle  kapitalistiyhtiölle  kuului  8,063  tilaa  eli  82,8  %  suurtiloista 

19  :lle  yhdistyks.  ja  osuuskunnalle     25    "     "    0,2  " 
391  :lle  yksityiskapitalistille  (kaup- 
pa- tai  teollisuuskapitalisteja)_..l,079    "     "  11,0  " 
113:lle  suurmaanvilj  ehjälle   kuului  588    "     "    6,0  "  " 

Noista  tiedoista  ilmenee,  että  859  teollisuusyhtiötä,  suurkapitalis- 
tia ja  suurmaaporhoa  omistivat  maa-  ja  metsätaloudellisesti  tärkeim- 
mät tilat.  Virallinen  tilasto  jaottelee  nuo  mainitut  yhtiöt  kolmeen 
ryhmään:  pikkuyhtiöt,  suuryhtiöt  ja  jättiläisyhtiöt.  Näistä  oli  maata 
kullakin  pikkuyhtiöllä  2,000 — 5,000  ha,  suuryhtiöillä  kullakin  5,000 
—50,000  ha  ja  jättiläisyhtiöllä  kullakin  50,000—400,000  ha.  Yhteen- 
sä oli  kullakin  eri  ryhmällä  maan  pinta-alaa  hallussaan  seuraavasti : 

Pikkuyhtiöillä    229,247  ha,  eli    9,6  %  koko  yhtiömaista 

Suuryhtiöillä    710,446    "    "  29,6  " 

12  jättiläisyhtiöllä  1,454,458    "    "  60,8  99  99 

Nuo  tiedot  havainnollisesti  osoittavat,  että  teollisuus-  ja  rahakapi- 
talistit  olivat  v  .1917  kohonneet  todellisiksi  valtiaiksi  maataloudessa- 
kin. Yksistään  12  :lle  "jättiläisyhtymälle"  kuului  lähes  iy2  miljoonaa 
hehtaaria  maata.  Yleensä  oli  varsinainen,  mitä  häikäilemättömin  suur- 
kapitalismi  ulottanut  vaikutusvaltansa  maaseudullekin.  Kapitalististen 
olojen  synnyttämät  luokkavastakohdat  kärjistyivät  ja  ristiriidat  kas- 
voivat. Tästä  johtuu,  että  taistelunkin  oli  pakko  siirtyä  myös  maa- 
seudulle. 

Torpparikysymys  ja  Suomen  työväen  vallankumous. 

Monta  vakavaa  kysymystä  astui  maaseudullakin  kapitalistisen  yh- 
teiskuntajärjestelmän eteen.  Se  ei  kyennyt  synnyttämiään  pulmaky- 
symyksiä  ratkaisemaan.  Torpparikysymys  oli  yksi  niistä.  Sellaisia 
maanomistajia,  jotka  omistivat  torppia,  oli  verrattain  pieni  määrä, 
mutta  kun  ne  suurkapitalisteina  olivat  vaikutusvaltaisimpia  maanomis- 
tajaluokan ja  koko  vallassaolevan  luokan  keskuudessa,  muodostui 
torpparikysymys  koko  riistäjäyhteiskunnan  kysymykseksi.  Vuonna 
1918  oli  maan  125,000  talollisesta  ainoastaan  24,000:11a  torppia.  Siis 
yli  neljä  viidettä  osaa  maanomistajista  oli  sellaisia,  joilla  ei  ollut  ai- 
noatakaan torppaa.  Sitä  paitsi  torppia  omistavistakin  maanomistajista 
oli  24  sellaisia,  joilla  oli  vain  1  tai  2  torppaa.  Sellaisia  suurmaanomis- 
tajia, joilla  kullakin  oli  yli  10  torppaa,  oli  koko  maassa  v.  1918  vain 
476. 

Eräät  porvarilliset  agraaripolitikoitsijat  selittivätkin  torpparikysy- 
myksen  ratkaisuasteella  ollessa,  että  torpparikysymyksen  ratkaisemi- 
nen merkitsee  vain  noiden  476  suurtilallisen  ja  maan  torppariluokan 
välisten  asioiden  järjestelyä.  Kun  niiden  väliset  suhteet  saadaan  tyy- 
dyttävästi ratkaistua,  niin  koko  tuo  kapitalistisen  yhteiskunnan  pulma- 
kysymys  on  ratkaistu.  Niin  selitettiin.  Mutta  nuo  suurtilalliset  ne  oli- 
vatkin juuri  niitä,  joiden  varpaille  kapitalistivaltio  ei  niin  vain  voinut 
eikä  voi  astua.  Torpparikysymyksen  vallankumouksellinen  ratkaisu 
oli  kiertämättömästi  edessä. 

Esimerkkinä  tyypillisimmistä  torppariorjuttajista  mainittakoon 
seuraavat :  Ahlström,  joka  omisti  noin  500  torppaa  eri  puolilla  maata ; 
Gutzeit-yhtiö,  Halla-yhtiö  ja  Jokioinen,  kukin  yli  300  torppaa,  Köy- 
liön ja  Vuo  joen-kartanot,  Fiskarsin  ruukki,  Kymi-yhtiö,  Rosenlew- 

yhtiö,  The  Finland  Wood  Co.,  Gustaf  Cederberg  ja  kumpp.  omistivat 
kukin  yli  100  torppaa.  Samanlaisia  oli  edelleen  monet  kartanot  ja  yh- 
tiöt, kuten  Sarvilahden  kartano  Pernajassa,  Elimäen  kartanot,  Ratula 
Art järvellä,  Laukon  kartano  Vesilahdella,  Pekkalan  kartano  Ruove- 
dellä ja  eräät  muut  Hämeen  ja  Etelä-Suomen  suurtilat.  Näemme  siis 
miten  yleensä  suurtilani  omistajina  ja  samoin  torpparien  orjuttajina 
olivat  samat  suurkapitalistit,  jotka  teollisuustyöväestöäkin  orjuttivat 
ja  sortivat.  Torppariluokan  ja  maaväestön  valtiaina  oli  siis  varsin 
uusaikaiset  maakapitalistit.  Torppariväestön  ahdistaminen  muodos- 
tuikin julkean  häikäilemättömäksi. 

Suurmaakapitalistit  alkoivat  harjoittaa  uusaikaista  maataloutta. 
Niiden  viljelystavat  nojautuivat  kapitalistiseen  markkinatalouteen. 
Vanhat  talonpoikaiset  viljelystavat  olivat  heille  vieraita.  Metsäin 
omistus  ja  niistä  rikkauksien  kasaaminen  näytteli  heidän  pyrkimyk- 
sissään pääosaa.  Torpparit  kuluttivat  metsää  polttopuina  ja  rakennus- 
tarpeina ja  näin  ollen  tältäkin  pohjalta  lähteviä  rettelöitä  riitti  loppu- 
mattomiin. Ei  tyydytty  yksinomaan  siihen,  että  torpparien  metsän- 
käyttöoikeuksia  rajoitettiin.  Torpparit  piti  saada  ajettua  pois  kon- 
nuiltansa. Heistä  ei  ollut  enään  kapitalisteille  vastaavaa  hyötyä.  Torp- 
parien joukkohäädöt  astuivat  päiväjärjestykseen.  Niilläkin  suurtiloil- 
la, missä  maanviljelystä  harjoitettiin,  muuttui  viljelystavat  siinä  mää- 
rin, että  torpparien  työvoima  päivätyö  verojen  suorittamisessa  ei  enään 
ollut  riistäjille  yhtä  tärkeää  kuin  aikaisemmin.  Tämäkin  oli  omiansa 
kiihdyttämään  häätöpyrkimyksiä. 

Kiristyksien  lisääntyessä  ja  häätöraivon  kasvaessa  muodostui 
torppariväestön  asema  tukalaksi  ja  epävarmaksi.  1905  vallankumous- 
liike, joka  yleensä  ravisti  hereille  työtätekevien  suuret  joukot  Suomes- 
sakin, ulotti  herättävän  vaikutuksensa  myös  torppariväestön  keskuu- 
teen. Siihen  saakka  nukkunut  torppariväestö  alkoi  liikehtiä.  Eri  puo- 
lilla maata  pidettiin  torpparien  kokouksia  ja  pohdittiin  yhteisiä  kysy- 
myksiä. Lakkojakin  oli  siellä  täällä  paikallisten  vaatimusten  pohjalta 
lähteneinä.  1906  kokoontuivat  torpparien  edustajat  puolituhatlukui- 
sena  koko  maata  käsittävään  torpparien  edustajakokoukseen  Tampe- 
reelle. Maalaistyöväenyhdistyksien  yhteyteen  perustettiin  torppari- 
osastoja  ja  torppariliike  alkoi  mennä  eteenpäin  järjestyneenä  liikkee- 
nä, mahdollisimman  kiinteästi  kytkeytyen  silloisen  sos.-dem.  työväen- 
puolueen ympärille  ja  sen  johdonalaiseksi.  Vaikka  myöhemmin  torp- 
pariosastojen  yhdyssiteeksi  muodostui  maanvuokraajain  liitto,  niin  ei 
läheinen  suhde  silloiseen  sos.-dem.  puolueeseen  silti  kadonnut.  Torp- 
pari joukoista  muodostui  puolueen  vankimmat  kannattajajoukot  maa- 
seudulla. Parlamenttaariset  saavutukset  jäivät  laihoiksi.  Mutta  se 
tunnustus  on  silloiselle  puolueelle  annettava,  että  rehellisesti  se  maan- 
vuokraajain asioita  ajoi.  Jos  se  olisi  osannut  ottaa  edes  yhtä  asiallisesti 
koko  talonpoikaiskysymyksen,  niin  sen  asema  olisi  luokkasodan  syt- 
tyessä ollut  maaseudulla  vankka. 

Varsinkin  torppariväestön  herättämisessä  näytteli  silloinen  parla- 
menttityö  huomattavaa  osaa.  Kun  esim.  1907,  siis  20  vuotta  sitten, 

suuret  joukkohäädöt  riehuivat  Laukon  maalla,  lähti  sos.-dem.  eduskun- 
taryhmä voimakkaaseen  taisteluun  sorrettujen  torpparien  puolesta. 
Laajat  torppari  joukot  kautta  maan  liikehtivät.  Laukon  torpparien 
asian  käsittivät  he  kaikkialla  omaksi  asiaksensa.  Näiden  liikehtimisien 
vaikutuksesta,  porvariston  vastustuksen  raivokkuudesta  huolimatta, 
saatiin  v.  1909  maanvuokralakiin  määräys,  joka  ehkäisi  tai  ainakin 
huomattavasti  rajoitti  häätöjen  toimeenpanemista  viiden  lähinnä  seu- 
raavan vuoden  aikana.  V.  1915  olisi  ehkä  astunut  häädöt  jälleen  lu- 
kuisina päiväjärjestykseen,  mutta  edellisenä  vuonna  syttynyt  maail- 
mansota toi  uusia  kysymyksiä  esille.  Sellaisia  olivat  esim.  markkina- 
suhteitten  katkeamisesta  tai  muuttumisesta  johtuneet  elintarvepula- 
y.m.s.  kysymykset.  Ne  vaativat  kapitalistien  ja  suurmaaporhojen 
huomion.  Sitäpaitsi  sota-ajan  poikkeuslait  eivät  päästäneet  siinä  tilan- 
teessa joukkohäätöjä  uusiintumaan. 

Vuoden  1917  tapaukset  ja  torppariväestö. 

Maaliskuun  vallankumouksen  kautta  avautui  työtätekeville  kaik- 
kialla vissejä  toimintamahdollisuuksia.  V.  1917  keväällä  alkaa  torppa- 
riväestökin  liikehtiä.  Maanvuokraa  jäin  vaatimukset  tehostuvat  ja 
laajenevat.  Verotyöpäivien  lyhentämistä  vaaditaan.  Samoin  verohel- 
potuksia yleensä.  Mutta  näiden  olojen  helpottamista  tarkoittavien 
vaatimusten  ohella  sukeltautuu  konkreettisena  ja  tinkimättömänä 
esille  vaatimus  torppariluokan  täydellisestä  vapauttamisesta  maan- 
omistajain  mielivallan  alaisuudesta.  Lukemattomissa  kokouksissa 
kautta  maan  tämä  vaatimus  tuodaan  esille.  Niissä  monissa  lakoissa, 
joita  suurtilojen  alustalaiset,  torpparit,  muonamiehet,  palkolliset  ja 
päivätyöläiset  toimeenpanivat  keväällä  1927  oli  keskeisimpänä  vaati- 
mukset työpäivän  lyhentämisestä  sekä  erinäisten  epäkohtain  korjaa- 
misesta, mutta  näiden  ohella  oli  kaikkialla  aivan  yleisimpänä  mainittu 
torpparivapautusvaatimuskin,  vaikka  lakot  eivät  olleetkaan  yksin- 
omaan pelkkiä  torpparilakkoja.  Useimmilla  paikkakunnilla  olivat  var- 
sinaiset maatyöläiset,  muonamiehet,  päiväläiset  ja  vuosipalkolliset  tä- 
män historiallisen  maatyöväen  lakkoliikkeen  johtajina  ja  eturinta- 
massa. 

Silloinen  Tokoin  ja  Tannerin  senaatti  sovitteli  uutterasti.  Lakkoja 
yritettiin  tukahduttaa  hinnalla  millä  tahansa.  Varsinkin  senaattorit 
Väinö  Vuolijoki  ja  Tokoi  etsivät  sos.-dem.  edustajia  y.  m.  työväen 
luottamuksen  saaneita  lakkosovitteli joiksi.  Lakkosovitteli joista  py- 
rittiin saamaan  mahdollisimman  nöyräniskaisia  maakapitalistien  etu- 
jen "ymmärtäjiä."  Tämä  osoittaa,  että  mainitut  herrat  eivät  enään 
hallituksessa  olleetkaan  yhtä  rehellisiä  torpparien  ja  maatyöläisten 
asianajajia,  kuin  silloinen  puolue  yhä  oli.  Allekirjoittaneella  on  tästä 
omakohtaista  kokemusta.  Väinö  Vuolijoki  koetti  saada  meidät  ym- 
märtämään maatyöväen  lakkojen  sopimattomuuden.  Maakapitalisteil- 
la  oli  muka  "oikeus  puolellaan"  sen  vuoksi  kun  he  kasvattivat  leipää 
ja  maassa  oli  nälkä.  Toiset  muokattavista  sovittelijoista  ottivatkin  se- 
naattorien moiset  neuvot  vakavasti.  Niinpä  nykyinen  sos.-dem.  kan- 

sanedustaja  Mikko  Ampujakin  Järvenpään  kartanossa  Tuusulassa 
esiintyi  lakkokokouksessa  niin  kilttinä  kartanonherran  "ymmärtäjä- 
nä", että  torpparit  ja  maatyöläiset  ottivat  Mikon  hartioilleen  ja  kan- 
toivat maantielle,  kehoittaen  palaamaan  lähettäjiensä  luokse.  Tämä 
esimerkki  muutoin  osoittaa  silloisia  torpparien  ja  maatyöläisten  mie- 
lialoja. 

Porvaristo  ja  heidän  sanomalehtensä  esiintyivät  silloisia  oikeutet- 
tuja lakkoliikkeitä  vastaan  suorastaan  provokatoorisesti.  Maanomis- 
tajia yllytettiin  pysymään  jyrkkinä.  Nämä  tietysti  tottelivat.  Muuta- 
min paikoin  länsi-Suomessa  (esim.  Mouhijärvellä)  turvautuivat  maa- 
kapitalistit  aseelliseen  toimintaankin  lakkolaisia  vastaan.  Lahtarikaar- 
tin  ensimäiset  laukaukset  näin  kajahtelivat  maatalousväen  lakkoalu- 
eilla  oman  maan  työläisiä  vastaan. 

Eduskunnassa  työväenedustajat  vaativat  torpparien  vaatimusten 
tyydyttämistä  sekä  päivän  vaatimuksiin  nähden  että  torpparivapau- 
tuksen  toteuttamisessa.  1917  keväällä  kokoontuneessa  eduskunnassa 
oli  työväenpuolueella  enemmistö  ja  näin  ollen  voitiinkin  asettaa  valio- 
kunniassa  etualalle  torppareille  ja  maatyöläisille  tärkeät  kysymykset. 
Mutta  porvaristo  turvautui  jarrutukseen.  Nykyisen  kokoomuspuo- 
lueen agraarijohtajan  Kyösti  Haatajan  johdolla  he  tappelivat  järjes- 
telmällisesti eduskunnan  maatalousvaliokunnassa  pienimpiäkin  torp- 
pariväestön  parasta  tarkoittavia  uudistuksia  vastaan.  Heidän  sabo- 
taashinsa  oli  täysin  harkittua. 

Torppariväestö  seurasi  siihen  aikaan  valppaasti  asioiden  kulkua. 
Pian  heistä  alkoi  näyttää,  ettei  eduskunnasta  apua  tule.  Torppariva- 
pautusta  ei  sieltä  kautta  ilman  pakkoa  saada. 

Kerenskin  hallitus  hajoitti  eduskunnan.  Lokakuun  vaaleissa  va- 
littuun eduskuntaan  ei  enään  saatukaan  työväen  enemmistöä.  Porva- 
risto, saatuaan  enemmistön,  kävi  entistä  häikäilemättömämmäksi. 
Usko  eduskuntaan  alkoi  torppariväestöltäkin  kadota.  Heidän  monissa 
kokouksissaan  asetettiin  koko  maata  käsittävän  verojenmaksulakon 
tunnus  keskeisimmäksi.  Torpparit  selittivät,  että  koska  kerran  ei 
eduskunnassa  torpparivapautusta  suoriteta,  niin  me  suoritamme  sen 
itse.  Lakkautetaan  verojen  suorittaminen  maanomistajille  heti  tule- 
van vuoden  alusta  lähtien.  Näin  päätti  monet  torpparikokoukset.  Nä- 
mä lakkoilupyrkimykset  kohosivat  aivan  spontaanisesti  ja  olojen  pa- 
kosta joukkoliikkeeksi. 

"Me  vaadimme." 

Lokakuun  vaaleissa  valitun  eduskunnan  kokoonnuttua  esitti  sos.- 
dem.  eduskuntaryhmä  eduskunnalle  yhdessä  puolueneuvoston  kanssa 
hyväksytyn  "ME  VAADIMME"-julistuksen.  Siinä  sanottiin  torp- 
parivapautuksesta  seuraavaa : 

"Torpparit  ja  mäkitupalaiset  ovat  heti  julistettavat  isännistään 
täysin  riippumattomiksi  asumiensa  maiden  haltioiksi,  kunnes  lainsää- 
dännöllä ratkaistaan  kysymys  torpparien  omistusoikeudesta  ja  järjes- 
tetään heidän  metsänsaantinsa  y.  m.  alustavat  vapaudet  yksityiskohta!- 

sesti,  pitäen  ohjeena  pääasiallisesti  torpparien  ja  mäkitupalaisten  omia 
vaatimuksia." 

Samassa  julistuksessa  oli  joukko  muitakin  torppariväestölle  ja 
maaseudun  työtätekeville  tärkeitä  vaatimuksia.  Porvarit  suhtautuivat 
niihin  häikäilemättömällä  vastustuksella.  Myöhemmin  kaikki  lahta- 
rien  käsiin  joutuneet  "Me  vaadimme"- julistuksen  allekirjoittajat 
joutuivat  syytteeseen  "rikollisista  vaatimuksistaan."  Ne  julistuksen 
hyväksyjistä,  jotka  joutuivat  lahtarien  käsiin  1918  keväällä,  menetti- 
vät armotta  henkensä  ja  myöhemmin  joutuneet  tuomittiin  pitkäaikai- 
siin vankeusrangaistuksiin.  Niin  suurena  röyhkeytenä  omistava  luok- 
ka piti  noita  oikeutettuja  torppariväestön  ja  muiden  työtätekevien  pa- 
rasta tarkoittavia  vaatimuksia. 

Työväen  edustajain  taholta  tehtiin  näillä  v.  1917  toisilla  valtiopäi- 
villä uusi  alote  torpparivapautuslakiin.  Tämän  ehdotuksen  peruste- 
luista sanottiin  m.  m. : 

"Maamme  torppariluokan  aseman  turvaamiseksi  on  siis  jo  näillä 
valtiopäivillä  säädettävä  väliaikaisia  määräyksiä,  joilla  olisi  torppari- 
luokan  lopullisiin  oikeuksiin  ja  etuihin  nähden  perustava  merkitys. 
Sellaisena  toimenpiteenä  olisi  laki,  joka  julistaisi  torpat  ja  mäkitupa- 
alueet  päätiloista  ja  niiden  omistajista  riippumattomiksi,  säilyttäen 
kumminkin  torppariluokalle  kaikki  ne  edut  ja  oikeudet,  jotka  heille 
vuokrasopimuksiensa  perusteella  tai  muutoin  kuuluvat.  Tällainen  toi- 
menpide antaisi  torppariluokalle  mahdollisuuden  taloudellisen  asemansa 
vakaannuttamiseen,  silti  vaikeuttamatta  maanomistajien  asemaa;  sa- 
malla kun  se  osaltaan  kiirehtisi  torpparivapautuksen  lopullisesti  jär- 
jestävän lainsäädännön  aikaansaamista. 

Tämä  laki  tulee  koskemaan  kaikkia  niitä  torppia  ja  mäkitupa-aluei- 
ta, joista  oli  olemassa  joko  suullisia  tai  kirjallisia  vuokrasopimuksia 
maaliskuun  14  p  :nä  1909  ja  tulisi  se  määrätä  perustuslain  voimaisena 
olemaan  voimassa  niin  kauan  kunnes  torpparivapautus  on  lainsäädän- 
nöllä lopullisesti  voimaan  saatettu." 

Eduskunnan  porvarillinen  puhemiehistö  kieltäytyi  ottamasta  laki- 
esitystä eduskunnan  asiakirjoihin.  Eduskunnan  porvarillinen  enem- 
mistö hyväksyi  puhemiehistön  menettelyn.  Vasemmistoedustajat  sai- 
vat sen  luettua  eduskunnan  pöytäkirjoihin. 

Nykyiset  Suomen  sos.-dem.  puolueen  johtajat  yrittävät  yhä  selit- 
tää, miten  muka  kysymyksessä  oleva  torpparivapautusesitys  ja  tais- 
telu sen  puolesta  oli  heidän  työtänsä.  Nykyisillä  sos.-dem.  johtajilla 
ei  kuitenkaan  ole  asiassa  vähintäkään  osuutta.  Päinvastoin  monet 
heistä  kuuluivat  lain  vastustajiin,  vaikkakaan  eivät  v.  1917  vallanku- 
mouksellisessa tilanteessa  uskaltaneetkaan  aivan  julki  sotaan  sitä  vas- 
taan nousta.  Kysymyksessä  olevan  lakiesityksen  eduskunnalle  esitti 
Venäjällä  maanpaossa  oleva  Santeri  Mäkelä.  Kaikki  toisetkin  sen  laa- 
timiseen osallistuneet  valkoisten  suurtuhossa  eloon  jääneet  ovat  siitä 
saakka  olleet  joko  vankiloissa  tai  maanpaossa  ja  kuuluneet  kommunis- 
tisen liikkeen  riveihin.  Tällä  en  tahdo  väittää  sitä,  että  vaatimus  olisi 
ollut  erikoinen  kommunistinen  vaatimus,  mutta  sellainen  torpparivä- 
estön vallankumousvaatimus  se  oli,  jonka  ajamisessa  nykyisillä  sos.- 
dem.  johtajilla  ei  ole  mitään  osuutta. 

Todellinen  torpparivapautus  toteutettiin  "Punaisessa  Suomessa" 

v.  1918  talvella.  Suomen  kansanvaltuuskunta  toteutti  torppariväestön 
omain  vaatimusten  mukaisen  torpparivapautuksen  jo  valtakautensa 
kolmantena  päivänä.  Tämä  kansanvaltuuskunnan  laatima  ja  hyväksy- 
mä laki  on  julaistuna  Suomen  asetuskokoelmassa  ja  kuuluu  seuraa- 
vasti : 

LAKI 

torpparien,  lampuotien  ja  mäkitupalaisten  julistamisesta 
maanomistajista  riippumattomiksi. 
Annettu  Helsingissä  31  p:nä  tammikuuta  1918. 
Suomen  Kansanvaltuuskunnan  päätöksellä  säädetään  tä- 
ten : 

1  P^. 

Kaikki  torpparit,  lampuodit  ja  mäkitupalaiset,  jotka  asu- 
vat sellaisia  alueita,  kuin  tarkoitetaan  asetuksessa  maaliskuun 
12  p  :nä  1909  annetun  torpan,  lampuotitilan  ja  mäkitupa- 
alueen  vuokrausta  koskevan  asetuksen  soveltamisesta  aikai- 
semmin syntyneisiin  vuokrasuhteisiin,  tahi  jotka  ovat  niihin 
verrattavassa  asemassa,  julistetaan  tästä  lähtien  maanomista- 
jista riippumattomiksi,  ja  saakoot  he  tähän  asti  asumiaan 
alueita  kaikkine  niihin  kuuluvine  etuineen  ilman  vuokramak- 
sua esteettömästi  viljellä  ja  hallita. 

2  pyk. 

Tästä  laista  johtuvan  lopullisen  vapautuksen  toimeenpa- 
nosta sekä  siitä,  missä  määrin  pienten  tilojen  omistajilla  on 
tällöin  oikeus  saada  valtion  varoista  korvausta  menettämis- 
tään eduista,  säädetään  erikseen. 

3  pyk. 

Tämä  laki  koskee  myöskin  kaikkia  virkatalojen  torppia  ja 
mäkitupa-alueita. 

4  pyk. 

Tämä  laki  astuu  voimaan  heti. 

Älköön  tätä  lakia  muutettako  tahi  kumottako,  ellei  Suo- 
men kansa  yleisessä  äänestyksessä  tätä  hylkää  tahi  muutosta 
tähän  hyväksy. 

Edellä  olen  kiinnittänyt  Suonien  maalaisväestön  kysymyksistä 
torpparikysymykseen  näin  suurta  huomiota  sen  vuoksi,  kun  mainittu 
kysymys  sekä  luokkasodan  edelliskautena  että  luokkasodassa  oli  maa- 
talouskysymyksistä  tärkein  ja  suurimerkityksellisin.  Yli  160,000  per- 
hekuntaa käsittäväin  torpparien  ja  mäkitupalaisten  —  yleensä  vuok- 
ratilallisten joukko  vapautuspyrkimyksineen  muodosti  silloisen  "ta- 
lonpoikaiskysymyksemme."  Talonpoikaiskysymystä  koko  laajuudes- 
saan ei  silloinen  Suomen  sos.-dem.  työväenpuolue  ymmärtänyt.  Ei 
osattu  vetää  varsinaista  itsenäistä  köyhää  talonpoikaistoa  liittolaisek- 
semme. Torppariväestön  suuret  joukot  sen  sijaan  seisoivat  uskolli- 
sesti työläisveljiensä  rinnalla  niin  hyvin  vaalitaisteluissa  kuin  v.  1918 
luokkasodassakin.  Edellä  esitetystä  kansanvaltuuskunnan  julkaise- 

masta  torpparivapautuslaista  tosin  selvästi  ilmeni,  että  pientalolliset 
asetettiin  eri  asemaan  kuin  suurtilalliset.  Laki  takasi  pientalonpojille 
korvauksen  kaikesta  siitä  mitä  he  torpparivapautuksen  kautta  joutui- 
vat kärsimään.  Suurmaanomistajille  ei  korvauksen  suorittamista 
edellytetä.  Tämä  osoitti,  että  pyrkimys  talonpoikaiskysymyksessäkin 
oli  oikeaan  suuntaan,  vaikkakaan  ei  sitä  määrätietoisesti  osattu  to- 
teuttaa. 

Lahtarit  talonpoikaistoa  provosoimassa. 
Lahtarit  jo  koko  kesän  1917  harjoittivat  mitä  edesvastuuttominta 


Valkoisen  koston  uhrit.  Valkoinen  terrori  jätti  25,000  työläislasta  orvoiksi. 

demagogiaa  talonpoikaiston  vetämiseksi  kannattajiksensa.  He  provo- 
soivat talonpoikia  asekaarteihinsa  muka  "ryssää  vastaan."  "Ryssät" 
piti  karkoittaa  maasta.  Lahtareilla  oli  laumottain  salaisia  ja  julkisia 
agentteja,  jotka  perustelivat  lahtarikaartej a  kotien  suojelemisesta  huo- 
lehtivien suojeluskuntien  nimellä,  tai  jos  ei  saatu  sellaisiin  kannatta- 
jia, niin  palokuntain  nimellä. 

Silloinen  elintarvepula  maailmansodan  ajoilta  saakka  jatkuneena 
oli  aiheuttanut  viljan  takavarikoimisia  ja  yleensä  kireän  kärjistyneen 
tilanteen  maaseudullakin.  Talonpojille  selitettiin  tämän  kaiken  johtu- 
van työväen  suurista  vaatimuksista,  työväen  liikehtimisestä,  lakkoi- 
luista j.  n.  e.  Täten  saatiin  talonpoikain  huomio  kiinnitettyä  lahtarien 
puuhiin.  Lahtarit  laskivat,  että  kunhan  he  saavat  talonpojat  riveihinsä 
vaikkapa  minkä  nojalla  tahansa,  niin  kyllä  he  sitten  Mannerheimei- 
nensa  ja  jääkäreinensä  tulevat  niitä  komentamaan  mille  retkelle  ja 
mihin  tekoihin  tahansa.  Moni  talonpoika  otti  suojeluskuntakiväärin 
vastaan  kodin  suojelemisen  kauniissa  nimessä,  mutta  myöhemmin 
huomasikin  joutuneensa  suurriistäjien  puolesta  taistelemaan  työläis- 
veljiänsä  vastaan. 

Osoitukseksi  lahtarien  kiihoitustyöstä  esitän  erään  marraskuun 
loppupäivinä  1917  painetun  julistuksen,  jolla  lahtarit  kutsuivat  talon- 
poikia asiansa  kannattajiksi.  Tämä  julistus  on  merkillinen  siitä,  että 
siinä  ei  enää  pyritäkään  kiihoittamaan  talonpokia  yksinomaan  eikä 
edes  pääasiassakaan  "ryssiä"  vastaan  ,vaan  kiihoituksen  ja  provoka- 
tion  kärki  on  tähdätty  työläisiä  vastaan.  Julistus  kuuluu : 

"SUUPOHJAN  MIEHET ! 
Suuri  kansalaiskokous  Kristiinassa  keskiviikkona,  jouluk.  5  p  :nä, 
1917,  alkaen  klo  1  päivällä. 
Kansalaiset ! 

Te  olette  lukeneet  päivälehdistä,  mitä  painostusta,  sortoa  vieläpä 
ennenkuulumatonta  kiristystä  sosialidemokraattisen  puolueen  nimessä 
viime  viikoilla  on  maassamme  harjoitettu.  Te  olette  syvällä  kammolla 
kuulleet,  miten  viattomien  kansalaistemme  veri  on  vuotanut.  Heitä  on 
ammuttu  asunnossaan  kuin  koiria  kuoliaaksi,  ryöstetty  heidän  omai- 
suutensa, toisia  viety  vankityrmään,  missä  vieläkin  osa  heistä  saa  virua 
vain  siksi,  että  ovat  uskaltaneet  puolustaa  kansalaisvapautta  ja  lakia. 
Maahamme  perustetut  punakaartit  ovat  näin  verikoirien  tavoin,  venä- 
läisten murha-asein  tuhonneet  monen  perheen  onnen  ja  vieneet  kym- 
meniltä kunnon  kansalaisilta  hengen. 

Mutta  tästä  on  tehtävä  loppu.  Niin  kauan  kuin  meissä  virtaa  vä- 
hänkään entistä  pohjalaista  vapauden  verta,  niin  kauan  kuin  meissä 
vanhaa  vapauden  ja  itsenäisyyden  tunnetta  on  jäljellä,  on  meidän  tämä 
yhä  jatkuva  sekasorto  ja  laittomuuden  tila  lopetettava.  Veljiemme  veri 
huutaa  maasta,  se  velvoittaa  meitä  ryhtymään  niin  ponteviin  toimiin, 
että  kansanvallan  vastustajat,  kansan  alimpien  vaistojen  kiihoittajat, 
murhamiehet  ja  edesvastuuttomat  kiristäjät  saavat  huomata,  missä  to- 
della on  maassamme  kansanvalta,  missä  kansa.  Emme  saa  toimettomi- 
na emmekä  pelkuruudesta  ajatella:  kyllä  aika  pian  paranee.  Sillä  ei 
se  parane,  ryöstöt,  murhapoltot,  kiristykset  eivät  lopu  ellemme  toden- 
teolla ryhdy  niitä  lopettamaan. 

Te  ymmärrätte,  että  me  emme  muuta  vaadi  kuin  saada  rauhallisesti 
tehdä  työtä  pellollamme  ja  turvata  voimassa  oleviin  lakeihin. 

Sentähden,  että  saataisiin  jälleen  rauha  ja  kansalaisten  vapaus  taa- 
tuksi Suupohjassa,  on  meidän  liityttävä  yhteen  ja  osoitettava  mitä 
merkitsee  vapaa  kansalainen  näillä  lakeuksilla.  Tämän  saavuttamiseksi 
pyydämme  kaikkia  Suupohjan  talonpoikia  sadoin  kustakin  pitäjästä 
samoin  kuin  kaikkia  niitä  työväkeen  kuuluvia  kansalaisia,  jotka  eivät 
hyväksy  nykyisiä  terroristisia  tuhotöitä,  saapumaan  Kristiinaan  ensi 
keskiviikkona  t.  k.  5  p  :nä  klo  1  päivällä  yhteiseen  kokoukseen  torille 
keskustelemaan  ja  päättämään  turvallisuuden  järjestämisestä  Suupoh- 
jan pitäjissä,  sekä  yhteisistä  toimintamuodoista  eri  kuntien  kesken  y. 
m.  asian  yhteydessä  olevista  seikoista. 

Mies  talosta,  kaksi  parhaasta  matkaan ! 

Kuka  mies  tahtoisi  jäädä  pois,  kun  on  kodin,  vanhempien,  lasten, 
sisarten  turva  kysymyksessä ! 
Siis  kaikki  miehet  mukaan ! 

Kansalaisia." 

Edelläoleva  julistus  osoittaa,  että  lahtarit  jo  näin  aikaisin  järjesti- 
vät joukkojansa  ja  nostattivat  niiden  sotaista  mielialaa.  Talonpojille 
uskoteltiin,  että  toisilla  paikkakunnilla  tapahtuu  jo  varsin  hirveitä  ja 
tällä  tavalla  saatiin  suuret  joukot  rehellisiä  talonpoikia  narratuksi 
''kotejansa  suojaamaan."  Näissä  kokouksissa  mukana  olleet  kertovat 
siitä  rumasta  demagogiasta,  millä  lahtariagentit  joukkojen  murharai- 
voa  nostattivat.  Ne  kurittomuustapaukset  mitä  työväen  puolella  oli 
sattunut  marraskuun  lakon  aikana,  olivat  aivan  vähäisiä  ja  yleensä 
suuri  osa  lahtarimielisistäkin  talonpojista  tämän  kotipaikkakuntaansa 
nähden  myönsikin,  mutta  porvarillisten  sanomalehtien  sekä  edelläesi- 
tetyn kaltaisten  julistuksien  avulla  saatiin  mieliala  kohotettua  lahta- 
reille  tarvittavaan  vireeseen. 

Mitä  teki  työväestö. 

Työväen  taholta  ei  mihinkään  tällaiseen  mielialan  nostattamiseen 
turvaannuttu.  Ei  edes  läheskään  kyllin  tehokkaasti  osattu  osoittaa 
lahtarien  rumien  tekojen  merkitystä  talonpoikaisväestölle. 

Kuitenkin  siellä  osassa  Suomea  mikä  joutui  punaiseksi  Suomeksi, 
suuret  talonpoikais-  ja  varsinkin  torppari  joukot  ottivat  osaa  puna- 
kaartiin, taistellen  urhoollisesti  ja  uhrautuvaisina  suurmaanomistajien 
ja  suurkapitalistien  asioilla  liikkuvia  lahtarijoukkoja  vastaan  ja  työ- 
väen vallankumouksen  puolesta.  Suurmaanomistajat  etelä-Suomessa- 
kin pakenivat  joko  ulkomaille  tai  Vaasan  hallituksen  alueille,  jättäen 
monet  heistä  tilansakin  kaikkea  hoitoa  vaille.  Kansanvaltuuskunnan 
maatalousosasto  joutui  ottamaan  työväen  hoitoon  ja  valvontaan  suu- 
ren osan  hoidotta  jääneitä  maatiloja.  Paikkakunnan  työläisistä,  torp- 
pareista ja  talonpojista  valittiin  tilanhoitajat  ja  hoitokunnat. 

Tällä  tavalla  työväen  järjestettyyn  hallintaan  ja  hoitoon  otettuja 
tiloja  hoidettiin  sodan  kestäessäkin  huolella  ja  tarkkuudella.  Maan 
suurimmat  kartanot  Jokioinen,  Harviala,  kamariherra  Linderin  tilat 
useissa  pitäjissä  y.  m.  suurkartanot  joutuivat  työväen  hallintaan. 
Useitten  näitten  tilojen  omistajat  lahtarien  voiton  jälkeen  palaudut- 
tuaan  myönsivät  tilansa  hoidetuksi  niin  hyvin,  että  heillä  ei  ollut  mi- 
tään syytevaatimuksia  tilojen  hoitokuntia  vastaan,  niin  lahtareita  kuin 

olivatkin.  Herra  Linder  esim.  julkisesti  asettui  vastustamaan  valkoista 
terroria  ja  sen  kohdistamista  niihin,  jotka  olivat  oikeastaan  tehneet 
hyvän  työn.  Linderin  tapaiset  harvat  pääskyset  pakotettiin  valkoisen 
terrorin  otteilla  vaikenemaan.  Niinpä  Linderinkin  oli  myytävä  omai- 
suutensa ja  paettava  ulkomaille.  Lahtarivoimat  silloin  lakia  lukivat. 
Lukevat  yhä  —  valkoisessa  Suomessa.  Työväen  toimesta  hoidettujen 
tilojen  hoitajat  ja  hoitokunnat  tuhottiin,  mikäli  ne  lahtarien  käsiin 
jäivät. 

Raskaita  uhreja  joutui  Suomen  maalaisväestökin  kantamaan 
lahtarien  voitettua.  Mutta  vallankumous  ei  ole  kuollut.  Yhä  kasvavat 
epäkohdat  Suomen  maaseudullakin  pakottavat  yhä  suurempia  maa- 
laisväestön  joukkoja  vallankumoukselliseen  taisteluun.  Selvää  on,  että 
proletaarisen  vallankumouksen  voitonliput  tulevat  liehumaan  kapi- 
talismilta vallattujen  limaotusten  yllä. 

Kalle  Lepola. 


Helsingin  Työväentalo  nykyisessä  asussaan. 

Hiukan  "punakapinasta" 

"Puolustus  on  jokaisen  aseellisen  nousun 
surma."  —  Marx. 

Jos  Suomessa  ennen  vuotta  1917  olisi  kuka  tahansa  väittänyt,  että 
Suomen  työväki  aivan  lyhyen  ajan  kuluessa  joutuu  ase  kädessä  tais- 
telemaan omaa  porvaristoaan  vastaan  poliittisesta  vallasta,  niin  ei  täl- 
laista "profeettaa"  monikaan  olisi  ottanut  vakavalta  kannalta  luokka- 
tietoisen  työväen  valistuneimpienkaan  ainesten  keskuudessa.  Vallan- 
otto työväen  käsiin  vallankumouksellisen  aseellisen  taistelun  kautta, 
joka  vuonna  1917  tuli  Suomen  työväelle  välittömän  käytännön  kysy- 
mykseksi, oli  vielä  maailmansodan  aikanakin  ollut  Suomen  työväen- 
liikkeessä parhaassa  tapauksessa  vain  teorian,  aatteen  kysymys. 

Maailmansota  joudutti  kapitalistisen  järjestelmän  romahtamista, 
imperialismin  kuolinkamppailun  lähestymistä  niin  rajua  vauhtia,  että 
sitä  eivät  osanneet  odottaa  kaukonäköisimmätkään  kansainvälisen 
työväenliikkeen  miehet.  Kun  monessa  Euroopan  maassa  maailmanso- 
dan välittömänä  seurauksena  syntyi  vallankumouksellinen  tilanne, 
joka  asetti  näiden  maiden  työväelle  poliittisen  vallan  valtaamisen  vä- 
littömäksi tehtäväksi,  ei  työväenliike  näissä  maissa  ollut  tällaiseen  teh- 
tävään valmistunut. 

Se  seikka,  että  Venäjän  proletariaatti  osoittautui  olevan  tämän 
tehtävän  tasalla,  että  siellä  jo  ajoissa  kehittyi  selväpiirteinen  vallan- 
kumouksellinen sosialismi,  joka  pääpainon  pani  vallankumouksellisen 
taistelun  probleemien  selvittämiseen,  johtui  ennenkaikkea  siitä,  että 
tsaristinen  järjestelmä  ja  sen  suojassa  harjoitettu  häikäilemätön  työ- 
läisten riisto  jo  aikoja  sitten  oli  luonut  vastakohtansa,  vallankumouk- 
sellisen työväenliikkeen,  ja  samalla  ajoi  käytännöllisesti  pohtimaan 
vallankumouksellisen  taistelun  suorittamisen  kysymyksiä. 

Vaikka  Suomi  vielä  maailmansodan  aikana  olikin  yhdistettynä 
taantumukselliseen  Venäjään,  niin  oli  Suomen  asema  monessa  suh- 
teessa samanlainen  kuin  puolueettomien  maiden,  esim.  Skandinavian. 
Suomalaiset  eivät  ottaneet  osaa  sotaan  välittömästi,  fyysillisesti,  eikä 
Suomi  myöskään  joutunut  varsinaisten  maailmansodan  sotatoimien 
jalkoihin.  Eräissä  suhteissa  oli  Suomi  maailman  demokraattisimpia 
maita.  Kun  sen  lisäksi  ottaa  huomioon,  että  tilanteen  kärjistyminen 
Suomessa  aseelliseen  luokkasotaan  saakka  ei  ollut  yksinomaan  oman 
maan  luokkavastakohtien  kehittymisen  tulos,  vaan  että  siinä  huomat- 
tavaa osaa  näyttelivät  ulkoapäin  tulleet  tekijät,  ennenkaikkea  Venäjän 
vallankumous  ja  sen  seurauksena  vallankumouksellinen  kuohunta 
Suomessa  majailleen  monikymmentuhantisen  venäläisen  sotaväen 

keskuudessa,  niin  käsittää  helposti,  miksi  Suomessa  ei  ennen  vuotta 
1917  syntynyt  sellaista  vallankumouksellista  työväenliikettä,  joka  olisi 
käytännölliseksi  päämääräkseen  asettanut  vallan  valtaamisen  työväen 
käsiin  ja  olisi  siihen  johdonmukaisesti  valmistunut. 

Venäjän  helmikuun  vallankumouksen  aiheuttama  vallankumouk- 
sellinen tilanne  taas  tuli  siksi  odottamatta  ja  se  vei  siksi  rajua  vauhtia 
ratkaisevaa  yhteentörmäystä  kohti,  että  parhaalla  tahdollakin  oli  mah- 
dotonta niin  lyhyen  ajan  kuluessa  oppia  vallankumouksellisen  toimin- 
nan läksyä. 

5j«  H«  * 

Vallankumoukselliseen  toimintaan  kuuluu  määrättyinä  ajankohti- 
na myöskin  aseellinen  taistelu,  kapina.  Ilman  sitä  on  vallan  otto  sor- 
retun luokan  käsiin  mahdoton.  Mutta  aseellisessa  kapinassa,  samoin- 
kuin luokkataistelussa  yleensä,  ei  riitä  pelkkä  hyvä  tahto,  eipä  vielä 
pelkkä  tappelusisukaan.  Sen  lisäksi  vaaditaan  vielä  taitoa. 

On  itsestään  selvää,  että  Suomen  työväenliike  ja  sen  johto  eivät 
voineet  ratkaisevan  taistelun  hetken  tullen  hallita  kapinan  taitoa,  kun 
ei  sitä  oltu  edeltäkäsin  harrastettu,  ja  että  niin  ollen  jouduttiin  autta- 
mattomasti tekemään  monia  virheitä.  Näistä  virheistä,  jotka  nyt  näin 
jälestäpäin  ovat  verrattain  helpot  huomata,  ei  ole  mitään  syytä  vaieta, 
mutta  olisi  typerää  niistä  ketään  syytellä,  enempää  joukkoja  kuin  yk- 
sityisiä henkilöitäkään,  kun  ottaa  huomioon  ne  olosuhteet,  joissa  Suo- 
men työväenliike  kehittyi. 

Ensimäinen  sellainen  virhe  oli  se,  että  taisteluun  ei  valmistauduttu 
ajoissa,  kaikin  käytettävissä  olevin  keinoin.  Jo  kesällä  1917  alkoi  syn- 
tyä punakaarteja  kaikkialla  maassa,  mutta  niiltä  puuttui  kaikkein  tär- 
kein, nim.  aseet  ja  sotilaskoulutuksen  saaneet  ohjaajat,  joita  ilman 
niiden  merkitys  taisteluvoimana  oli  vähäinen.  Kun  ottaa  huomioon 
Suomeen  sijoitetun  venäläisen  sotaväen,  joka  helmikuun  vallanku- 
mouksen jälkeen  joutui  täydelliseen  hajoamistilaan  ja  melkoiselta 
osaltaan  oli  myötätuntoinen  Suomen  työväen  taistelulle,  olisivat  olo- 
suhteet aseitten  hankkimiselle  olleet  verrattain  suotuisat.  Ei  olisi 
myöskään  ollut  mahdotonta  järjestää  jonkinlaista,  vaikkakin  alkeel- 
lista sotilasopetusta  punakaartien  johtaja-ainekselle. 

Toinen  virhe  oli  se,  että  taisteluun  käytiin  liian  myöhään,  jolloin 
kaikkein  otollisimmat  edellytykset  voiton  saavuttamiselle  olivat  jo 
menneet  ohi.  Nyt  ei  enää  kukaan  kiellä,  että  voimasuhde  tammikuun 
lopulla  1918,  jolloin  taistelu  alkoi,  oli  paljoa  epäedullisempi  punaisille 
kuin  se  oli  marraskuun  suurlakon  aikana  1917,  että  vallanotto  mar- 
raskuussa 1917  olisi  ollut  verrattain  helppo  asia. 

Marraskuussa  1917  porvariston  sotavalmistelut  eivät  olleet  vielä 
edistyneet  niin  pitkälle,  että  se  olisi  kyennyt  vakavaan  vastarintaan. 
Parhaana  osoituksena  siitä  on  se,  että  porvaristo  marraskuun  suurla- 
kon aikana  vielä  pelkäsi  ja  vältti  avointa  taistelua,  että  se  "vaatimat- 
tomasti" pysytteli  puolustuskannalla,  antoi  vastarintaa  tekemättä  rii- 
sua aseista  suojeluskuntiaan  eri  puolilla  maata,  alistui  kotitarkastuk- 
siin,  vangitsemisiin  j.  n.  e.  työläisten  suurlakkoelimien  taholta. 

Tammikuussa  1918  oli  porvaristolla  jo  valkoinen  armeija,  hyvin 
aseistettu  Saksasta  tuoduilla  kivääreillä  ja  kuularuiskuilla,  satojen  suo- 
malaisten ja  muukalaisten  upseerien  johtama.  Silloin  se  myöskin  tunsi 
oman  voimansa,  esitti  röyhkeät  uhkavaatimuksensa  työväelle,  otti 
toiminnan  aloitteen  käsiinsä  ja  pahoitti  punaiset  ottamaan  vastaan 
taistelun  olosuhteissa,  jotka  olivat  kokonaan  muuttuneet  epäedulli- 
siksi niille. 

Edelleen  oli  virhe  se,  että  heti  aseellisten  taistelujen  alettua  ei  vii- 
pymättä käyty  hyökkäykseen,  vaan  että  ensimäisten  voittojen  jälkeen 
asetuttiin  puolustavalle  kannalle  ja  ruvettiin  muodostamaan  kansalais- 
sodan punaista  rintamaa. 

Ei  riittävästi  arvioitu  sitä  seikkaa,  että  sen  jälkeen  kun  kapina 
kerran  on  alettu,  ei  kapinallisilla  enää  ole  mitään  odotettavaa,  että 
silloin  voi  voimasuhde  muuttua  edullisemmaksi  kapinallisille  ainoas- 
taan sillä  ehdolla,  että  pysähtymättä  hyökätään,  levitetään  kapinan 
paloa  mahdollisimman  laajalle,  saadaan  siihen  liittymään  yhä  uusia 
joukkoja  ja  alueita.  Väliaikainen  puolustautuminen  siinä  mielessä,  että 
ensin  muodostetaan  oikea  kunnollinen  armeija  ja  sitten  vasta  käydään 
hyökkäykseen,  on  suuri  virhe,  sillä  on  aivan  väärä  käsitys  se,  että  sor- 
rettu luokka  kykencisi  sotilaallisen  järjestämistyön  alalla  kilpailemaan 
kapinaan  noustuaan  vastavallankumouksen  voimien  kanssa,  joiden 
vahva  puoli  on  juuri  se,  että  niillä  on  käytettävänään  satoja  ja  tuhan- 
sia sotilasammattimiehiä,  joiden  avulla  verrattain  nopeasti  voidaan 
panna  pystyyn  taistelukuntoinen  armeija  vastahakoisemmistakin,  pa- 
kolla mobilisoiduista  joukoista,  mutta  joita  ilman  armeijan  luominen 
parhaimmistakin,  taistelukuntoisimmistakin  aineksista  edistyy  hitaasti. 

*       *  * 

Tammikuun  28  p  :nä  1918  julistettiin  Helsingissä  vallankumouk- 
sellisten työläisten  valta.  Helsingissä  siirtyi,  valta  työläisten  käsiin 
ilman  verenvuodatusta.  Verrattain  helppo  oli  voitto  koko  Etelä-Suo- 
messa aina  Poria  ja  Tamperetta  myöten.  Oli  vain  mutamia  pikku 
kahakoita  Helsingin,  Porvoon  ja  Turun  lähistöllä.  Mutta  niistäkin 
suoriuduttiin  pian  voittajina  ja  muutaman  päivän  kuluessa  oli  koko 
Etelä-Suomessa  valkoisten  valta  murrettu. 

Vallankumouksen  helppo  voitto  Etelä- Suomessa  osoittaa,  kuinka 
kypsä  ja  otollinen  oli  maaperä  proletaariselle  vallankumoukselle. 
Mutta  toiselta  puolen  oli  tämä  helppo  alkumenestys  omiaan  synnyttä- 
mään sitä  vaarallista  käsitystä,  että  voitto  oli  yleensä  helppo  asia,  että 
vastustaja  oli  heikko. 

Itse  asiassa  olivat  Etelä-Suomen  kahakat  vasta  taistelun  alkua. 
Vihollisen  päävoimat  keskittyivät  Etelä-Pohjanmaalle,  jossa  jo  kuu- 
kausien kuluessa  oli  varustettu  valkoisten  tukialuetta,  koottu  aseita, 
elintarpeita  ja  rautatien  liikkuvaa  kalustoa  j.n.e.  Kaikesta  tästä  oli 
punaisten  puolella  vain  hämärä  aavistus. 

Tammikuun  lopulla  katsoi  kenraali  Mannerheim,  joka  sitä  ennen 
oli  nimitetty  Suomen  valkoisen  armeijan  ylipäälliköksi,  armeijansa 

kyllin  voimakkaaksi  alkamaan  pyövelin  tehtävänsä,  karkaamaan  Suo- 
men työväen  kimppuun. 

Ensi  työksi  oli  lopullisesti  lujitettava  valkoinen  valta  omalla  tuki- 
alueella, Etelä-Pohjanmaalla.  Mannerheim  antoi  määräyksen,  jonka 
mukaan  Vaasassa,  Lapualla,  Seinäjoella,  Ilmajoella  ja  Ylistarolla  ole- 
vat venäläiset  sotaväenosastot  oli  yöllä  tammikuun  28  päivää  vasten 
yllätettävä  ja  riisuttava  aseista.  Yhteensä  näillä  paikkakunnilla  lienee 
ollut  tuhatkunta  venäläistä  sotamiestä.  Riisumalla  venäläinen  sotaväki 
aseista  tahdottiin  saada  takeet  sen  puolueettomuudesta,  kuten  sille 
selitettiin.  Sitäpaitsi  saatiin  sillä  tavoin  joku  määrä  lisää  aseita  ja 
ennen  kaikkea  tykistöä,  jota  valkoisilla  ei  vielä  ollut.  Edelleen  saatiin 
tilaisuus  näyttää  sellaiselle  ainekselle,  jonka  isänmaallista  mielialaa 
tahdottiin  käyttää  hyväkseen,  että  muka  tosiaankin  oli  kysymys  tais- 
telusta vierasheimolaista  maansortajaa,  "ryssää"  vastaan. 

Tämä  suunnitelma  pantiin  täytäntöön  täsmällisesti.  Yön  kuluessa 
koottiin  suuria  suojeluskuntajoukkoja  mainittujen  paikkakuntain  lä- 
histöille ja  aamuyöstä,  miltei  samalla  kellonlyömällä  joka  paikassa, 
rynnättiin  venäläisen  sotaväen  majoituspaikkoihin  ja  riisuttiin  ne 
aseista. 

Valkoisen  armeijan  ensimäinen  julkinen  esiintyminen  oli  menes- 
tynyt täydellisesti.  Mikään  erikoinen  urotyö  se  ei  kylläkään  ollut, 
sillä  kysymyksessä  olleet  venäläiset  joukko-osastot  eivät  olleet  mitään 
Punaista  Armeijaa,  vaan  täydellisessä  hajoamistilassa  olevan  tsaarin 
armeijan  jätteitä,  joilla  ei  ollut  minkäänlaista  taisteluhalua  ja  jotka 
eivät  osoittaneet  missään  vakavaa  vastarintaa  valkoisille.  Sitäpaitsi 
olivat  valkoiset  kaikkialla  kiinteässä  yhteydessä  venäläisten  upseerien 
kanssa,  joista  sangen  monet,  jos  ei  suurin  osa,  tekivät  —  maksua  vas- 
taan ja  ilmaiseksikin  —  arvokkaita  palveluksia  suomalaisille  luokka- 
vei  jilleen,  auttaen  näitä  sotamiestensä  aseistariisumisessa.  Mutta  se 
seikka,  että  monituhantiset  suojeluskunta  joukot  kykenivät  helponkin 
tehtävän  suorittamaan  niin  täsmällisesti,  samanaikaisesti  eri  paikka- 
kunnilla, toimimaan  yhtenäisesti,  ylhäältä  saatujen  ohjeitten  mukaan, 
keskittämään  voimiaan  määrätyllä  hetkellä  määrättyyn  paikkaan, 
osoitti,  että  Suomen  porvaristo  oli  jo  luonut  itselleen  armeijan,  jota 
sillä  vielä  marraskuussa  ei  ollut. 

Vaasan  punakaarti,  jolla  ei  ollut  aseita,  ei  tietenkään  voinut  tehdä 
tehokasta  vastarintaa  näille  valkoisen  armeijan  päävoimille.  Niin  ol- 
len ei  Etelä-Pohjanmaalla  enää  mikään  häirinnyt  valkoisten  valtaa. 
Mutta  lahtareille  ei  tietenkään  riittänyt  sellainen  valkoinen  valtakunta, 
johon  ei  paljon  muuta  kuulunut  kuin  Vaasan  kaupunki,  Härmä  ja 
Lapua.  Mutta  jos  mieli  laajentaa  valkoisen  valtakunnan  aluetta,  oli 
toimittava  nopeasti,  muuten  voivat  punaiset  ehtiä  ennen,  panna  joka 
puolelta  telkeet  valkoisen  vallan  levenemiselle,  vetää  sen  ympärille 
punaista  rengasta,  kuristaa  .  . . 

Heti  Etelä-Pohjanmaan  "hytinän"  jälkeen  lähetettiin  voimakas 
lahtariretkikunta  Perä-Pohjanmaalle,  jossa  vankat  työläiskeskukset 
Oulu,  Kemi,  Tornio  y.  m.  reippaine,  vaikkakin  miltei  aseettomine 

punakaarteineen  olivat  vakavana  uhkana  valkoiselle  vallalle.  Helmi- 
kuun 3  p:nä  joutui  Oulu  valkoisten  käsiin,  sen  jälkeen  kuin  Oulun 
työläiset,  joilla  oli  hiukan  aseita,  olivat  koko  vuorokauden  pitäneet 
puoliaan  moninkerroin  ylivoimaista  aseellista  lahtarilaumaa  vastaan. 
Helmikuun  6  p  :nä  antautuivat  Kemi  ja  Tornio. 

Siten  oli  koko  Pohjanmaa  joutunut  valkoisten  käsiin.  Valkoiset 
voivat  tästä  lähtien  suunnata  kaikki  voimansa  ja  kaiken  huomionsa 
etelään,  punaisten  päävoimia  vastaan.  Valkoisen  armeijan  selkäpuoli 
oli  rauhoitettu. 

Samaan  aikaan  kuin  valkoisten  päävoimat  rauhoittivat  Perä-Poh- 
jolaa, järjestivät  he  osalla  voimistaan  "kilpajuoksun  etelään."  Etelä- 
Pohjanmaalta,  samoin  Savossa  ja  Karjalassa  lähetettiin  pitkin  etelään 
päin  kulkevia  rauta-  ja  valtamaanteitä  pieniä  lahtariporukoita,  joiden 
oli  määrä  miehittää  tukikohtia  muodostettavaa  valkoista  rintamaa 
varten,  viedä  aseita  näiden  paikkakuntien  lahtareille.  Valkoisille  oli 
hyvin  tärkeää  saada  rintama  muodostumaan  Haapamäen-Pieksämäen- 
Elisenvaaran  rautatien  eteläpuolelle,  saada  käsiinsä  tämä  rautatie, 
sillä  sen  pohjoispuolella  ei  silloin  ollut  lännestä  itään  kulkevaa  yhdys- 
rataa, joten  siellä  joukkojen  siirto  ja  sotatarpeitten  kuljetus  olisi  pitä- 
nyt suorittaa  jalkapatikassa  ja  rekipelillä.  Tällainen  sodankäynti  olisi 
ollut  sitäkin  hankalampaa,  kun  noilla  harvaan  asutuilla  seuduilla  olisi 
ollut  vaikea  löytää  riittävää  määrää  hevosia,  rekiä,  elintarpeita  sekä 
tykinruokaa  valkoiseen  armeijaan. 

Jo  31  p  :nä  eteni  tällainen  lahtariporukka  Vilppulaan,  jossa  se 
asettui  puolustusasemiin.  Samoihin  aikoihin  tunkeutui  samanlaisia 
porukoita  Jyväskylän  seuduille,  Mikkeliin,  Savonlinnaan,  Vuoksen 
etelärannalle.  Näiden  porukkain  ympärille  muodostui  valkoinen  rin- 
tama Pohjanlahdesta  Laatokkaan  asti,  kulkien  Porin,  Tampereen, 
Heinolan  ja  Lappeenrannan  pohjoispuolitse  ja  edelleen  Vuoksea 
pitkin. 

Näin  olivat  valkoiset  saaneet  haltuunsa  tavattoman  laajoja  alueita, 
mikä  antoi  heille  mahdollisuuden  haalia  kokoon  suurilukuisen  armei- 
jan, koota  sodankäyntiin  tarvittavat  varat.  Haapamäen-Elisenvaaran 
rata  teki  mahdolliseksi  hyvän  yhteyden  valkoisen  rintaman  eri  osien 
kesken,  voimien  siirtämisen  ja  keskittämisen  kulloinkin  tarvittavalle 
suunnalle.  Viisi  kuudetta  osaa  koko  Suomen  pinta-alasta  oli  joutunut 
valkoisten  haltuun. 

Tämä  suunnaton  menestys,  jonka  valkoinen  armeija  saavutti  heti 
ensi  päivien  kuluessa,  oli  mahdollinen  vain  sen  kautta,  että  se  sai 
muutaman  päivän  harjottaa  "kilpajuoksua"  yksinään,  ilman  kilpailijaa 
ja  ehti  niin  ollen  saamaan  hyvän  etumatkan,  ennenkuin  Etelä-Suomen 
punakaartit  alkoivat  liikehtiä  pohjoista .  kohti.  Kun  punaiset  sitten 
muutaman  päivän  kuluttua  yrittivät  edetä  pohjoiseen  päin,  kohtasivat 
he  kaikkialla  lujan  vastarinnan  puolustusasemiin  asettuneen  vastusta- 
jan taholta.  Tämän  valkoisen  puolustuslinjan  eteen  oli  punaisen  rin- 
taman pysähdyttävä. 

Punaisille  jäi  tosin  väkirikkain,  teollisuuden  ja  kulkuyhteyksien 

puolesta  kehittynein  osa  Suomea,  mutta  sittenkin  muodostunut  rin- 
tama oli  hyvin  epäedullinen  punaisille,  joille  jäi  vain  kaita  maakais- 
tale. Itä-Suomessa  kulki  valkoinen  rintama  monin  paikoin  vain  parin 
kolmen  kymmenen  kilometrin  päässä  Pietarin-Riihimäen  radasta, 
punaisen  Suomen  valtasuonesta. 

Tällaisen  epäedullisen  rintaman  muodostuminen  olisi  ollut  väl- 
tettävissä vain  siten,  että  mahdollisimman  kaukana  pohjoisessa  olisi 
ajoissa  saatu  järjestetyksi  työläisten  aseellinen  vastarinta,  että  taiste- 
lun ensi  hetkestä  alkaen  olisi  pantu  toimeen  vinha  kilpajuoksu  lahta- 
rien  pääpesiä,  Vaasan  ja  Härmän  seutuja  kohti,  lännessä,  Vuoksen 
pohjoispuolelle  idässä;  mahdollisimman  kaukana  pohjoisessa  pantu 
tie  pystyyn  etelään  juokseville  lahtariporukoille.  Jos  samanaikaisesti 
olisi  voitu  järjestää  samanlainen  kilpajuoksu  Perä-Pohjolan  työläis- 
keskuksista  eteläänpäin,  sensijaan  että  jouduttiin  odottamaan  siksi 
kunnes  lahtarit  itse  tulivat  näihin  työläiskeskuksiin,  olisi  Suomen 
luokkasodan  kartta  muodostunut  aivan  toiseksi  kuin  se  muodostui. 

Näin  olisi  voitu  toimia,  jos  olisi  ajoissa  tietoisesti  ja  johdonmu- 
kaisesti taisteluun  valmistauduttu,  aseistettu  ajoissa  työläisiä  ei  vaan 
Etelä-Suomessa,  vaan  myöskin  pohjoisempana,  Jyväskylän  ja  Kuo- 
pion seutujen  työläiskeskuksissa,  Perä-Pohjolassa  ja  mikäli  mahdol- 
lista kaikkialla,  jos  olisi  ajoissa  opittu  kapinan  taitoa  ja  selvästi  käsi- 
tetty, että  aseellisen  kapinan  onnistumisen  välttämätön  ehto  on  se, 
että  heti  ensi  hetkestä  alkaen  käydään  hyökkäykseen,  maksoi  mitä 
maksoi,  ja  että  "puolustus  on  aseellisen  nousun  surma." 

*       *  * 

Saatuaan  muodostetuksi  itselleen  edullisen  rintaman,  valkoiset 
siirtyivät  puolustukseen.  Kun  heidän  armeijansa  alussa  oli  verrattain 
vähälukuinen,  eivät  he  voineet  toivoa  heti  Etelä-Suomen  takaisin 
valloittamista,  vaan  oli  heidän  voitettava  aikaa  suurentaakseen,  järjes- 
tääkseen ja  lujittaakseen  armeijaansa.  Heille  oli  puolustustaistelu 
tässä  vaiheessa  edullista,  sillä  heidän  oli  mahdollista  lyhyen  ajan 
kuluessa  saada  voimansa  monin  kertaisesti  kasvamaan.  Ensinnäkin 
heillä  oli  suuret  määrät  Venäjällä  palvelleita  sekä  Saksassa  kouluu- 
tettuja  upseereja,  siis  ammattitaitoista  työvoimaa,  joiden  avulla  armei- 
jan järjestäminen  edistyi  nopeasti,  heidän  hallussaan  olevat  laajat 
alueet  antoivat  mahdollisuuden  saada  tarpeeksi  tykinruokaa.  Sitä- 
paitsi oli  Ruotsista  tulossa  vapaaehtoinen  lahtariretkue,  "musta  pri- 
kaati", Saksasta  oli  tulossa  lisää  aseita. 

Myöskin  punaiset  panivat  rintaman  muodostumisen  jälkeen  pää- 
painon voimiensa  järjestämiseen,  punaisen  armeijan  luomiseen.  Mut- 
ta osoittautui,  että  tämä  armeijan  luominen  tapahtui  hyvin  hitaasti, 
sillä  asiaa  ymmärtäviä  ammattimiehiä  ei  ollut  juuri  nimeksikään. 
Aseita  kyllä  saatiin,  mutta  joukoille  ei  voitu  antaa  alkeellistakaan  so- 
tilasopetusta  eikä  niitä  myöskään  kyetty  järjestämään  rintamasodan 
vaatimuksia  vastäaviksi  joukkoyhtymiksi,  pataljooniksi,  rykmenteiksi 
j.  n.  e.  Useimmissa  tapauksissa  oli  komppania  ainoa  tunnettu  jouk- 
koyhtymä.  Kymmenet  komppaniat  olivat  välittömästi  eri  rintamäesi- 

kuntien  alaisina.  Itse  asiassa  merkitsi  tämä  sitä,  että  nämä  komppaniat 
useimmissa  tapauksissa  joutuivat  toimimaan  omin  päin.  Tapahtuipa 
niinkin,  että  joukko  keskusteli  siitä,  onko  annettu  taistelumääräys 
pantava  täytäntöön,  vai  eikö;  joku  joukko  läksi  omin  päin  lomalle 
j.  n.  e.  Ei  onnistuttu  luomaan  sotakuria. 

Maaliskuun  puolivälissä  yrittivät  punaiset  siirtyä  yleiseen  hyök- 
käykseen koko  400  kilometrin  pituisella  rintamalla.  Päähyökkäys  piti 
tehtämän  Tampereen  suunnalla.  Hyvin  käsitettiin,  että  sitä  varten 
olisi  Tampereen  suunnalla  pitänyt  keskittää  suuret  voimat,  siirtää 
sinne  runsaasti  apuväkeä,  mutta  tätä  hyvää  ajatusta  ei  voitu  panna 
täytäntöön  ja  hyökkäys  meni  myttyyn.  Sellainen  voimien  keskittä- 
minen olisi  edellyttänyt  jossakin  määrin  järjestettyä  armeijaa. 

Huhtikuun  alkupuolella  kävivät  valkoiset  hyökkäykseen.  He  ky- 
kenivät johdonmukaisesti  siirtelemään  ja  keskittämään  voimiaan. 
Puolet  koko  valkoisesta  armeijasta,  20,000  miestä,  oli  keskitetty 
Tamperetta  vastaan,  jonne  he  ensin  suuntasivat  pääiskunsa.  Kun 
Tampere  oli  vallattu,  jättivät  he  sen  puolustamiseksi  verrattain  pieniä 
voimia  ja  päävoimansa  heittivät  Viipurin  suunnalle,  jonne  suunnat- 
tiin seuraava  pääisku,  punaisen  Suomen  eristämiseksi  vallankumouk- 
sellisen Venäjän  yhteydestä,  mikä  myöskin  täydellisesti  onnistui. 

Jotkut  arvelevat,  että  Suomen  valkoiset  olisivat  kansalaissodassa 
kärsineet  tappion  ilman  saksalaisten  apua.  Tämä  epäilemättä  pitää 
paikkansa  sikäli,  mikäli  on  kysymyksessä  Saksan  apu  aseitten  ja  val- 
koisen armeijan  upseerien  kouluuttamisen  muodossa,  joita  ilman 
Suomen  porvariston  olisi  ollut  hyvin  vaikea  saada  aikaan  riittävän 
suurilukuista  valkoista  armeijaa.  Mutta  eri  kysymys  on,  olisivatko 
valkoiset  päässeet  voitolle  ilman  saksalaisen  sotaväen  välitöntä  se- 
kaantumista kansalaissotaan. 

Siitä  miten  olisi  käynyt,  voitaisiin  kiistellä  loppumattomiin.  Mutta 
joka  tapauksessa  osoittavat  ylläesitetyt  tosiasiat  jääväämättömästi, 
että  muodostunut  kansalaissodan  rintama  oli  punaisille  hyvin  epä- 
edullinen, että  sen  muodostumisen  jälkeen  voimasuhde  muuttui  pu- 
naisille yhä  epäedullisemmaksi,  että  tämä  kaikki  olisi  voitu  välttää 
vain  sillä  ehdolla,  että  olisi  alun  pitäen  toimittu  päättäväisesti  ja  no- 
peasti, että  heti  taistelun  alettua  olisi  joka  suunnalta  käyty  hyökkäyk- 
seen lahtarien  tukialuetta,  Etelä-Pohjanmaata  kohti  eikä  olisi  annettu 
niille  aikaa  muodostaa  ja  lujittaa  rintamaansa. 

Suomen  luokkasodan  kokemus  osoittaa,  miten  suuri,  ratkaiseva 
merkitys  on  kansalaissodan  ensi  päivillä  ja  hetkillä,  sillä,  mitä  silloin 
tehdään  tahi  tekemättä  jätetään. 

Tuure  Lehen. 

Mitä  Suomen  työväenluokka  on  voittanut  vallan- 
kumoustaistelunsa kautta  v.  1918? 

"Vallankumous  on  —  historian  vetu- 
reja." —  Marx. 

"Ei  ole  epäilystäkään  siitä,  että  vallan- 
kumous opettaa  meitä,  opettaa  kansan- 
joukkoja." —  Lenin. 

"Tappiolle  joutuneet  armeijat  oppivat 
hyvin."  —  Lenin. 

1.  Kysymyksen  asettelusta  ja  sisällöstä. 

Tässä  kirj otuksessa  asetetaan  kysymys,  onko  Suomen  työväen- 
luokka voittanut  mitään  vallankumoustaistelunsa  kautta,  joka  päättyi 
sille  tappioon,  ja  mitä  se  mahdollisesti  on  voittanut.  Tämän  kysymyk- 
sen asettaminen  marxilais-leniniläisessä  mielessä  merkitsee  konkreet- 
tisen vastauksen  antamista  kysymykseen,  onko  Suomen  työväen- 
luokka voittanut  vallankumoustaistelunsa  kautta  v.  1918  mitään  sel- 
laista, mikä  edistää,  helpottaa  ja  varmentaa  proletariaatin  historialli- 
sen tehtävän  loppuun  suorittamista,  nim.  porvariston  kukistamista, 
kapitalistisen  yksityisomistuksen  ja  riistämisen  lakkauttamista  sekä 
kommunistisen  yhteiskunnan  rakentamista. 

Yhdeltä  puolen  vain  tällä  tavalla  proletariaatti  sekä  voi  että  sen 
tuleekin  tämä  kysymys  asettaa,  pysyäkseen  uskollisena  vallankumouk- 
selliselle tehtävälleen.  Toiselta  puolen  taas  ilman  oikean  vastauksen 
antamista  näin  asetetulle  kysymykselle  eivät  Suomen  työväenvallan- 
kumousta  ja  sen  merkitystä  koskevat  tärkeimmät  pääkysymykset  ole 
saaneet  bolshevistista  selvitystä.  Ja  sitä  selvitystä  ovat  työväenjoukot 
osin  tietoisesti,  osin  vaistomaisesti  etsineet  ja  etsivät. 

2.   Valkoinen  porvaristo  ja  työväenvallankumouksen  tappio. 

Valkoinen  kansallinen  porvaristo,  joka  kansalaissodassa  pääsi 
voittajaksi,  —  ei  kyllä  omalla  voimallaan  ja  "sankaruudellaan"  vaan 
1)  vieraan  vallottajan,  Saksan  imperialismin,  2)  "perivihollistensa", 
tsaarin  upseerikätyrien,  3)  "kansallisen  sivistyksen  vihollisten"  ystä- 
väin, Ruotsin  taantumusporvaristoon  —  mustain  prikaatien  ja  4) 
Viron  lahtariveljien  aseitten  avulla,  aivan  niinkuin  Ranskan  porvaristo 
pääsi  Bismarckin  aseitten  avulla  Parisin  Kommuunin  voittajaksi  — 

tämä  Suomen  porvaristo  on  sekin  kohta  kymmenen  vuotta  pyrkinyt 
antamaan  oman  porvarillisen  luokkaetunsa  ja  luokkakatsantokantansa 
mukaista  "opetusta"  valtavaan  vallankumoustaisteluun  nousseelle  ja 
siinä  lyödyksi  tulleelle  työväenluokalle. 

Herrojansa  vastaan  kapinaan  nousseille  orjille  on  porvariston 
"opetusohjelma"  sisältänyt  seuraavaa : 

Ensiksi,  porvaristo  on,  joudettuaan  työväen  joukkoteurastami- 
selta,  lähes  kymmenen  vuotta  myötäänsä  työväen  edessä  ylvästellyt 
ja  lahtarimaineensa  ylistykseksi  itselleen  patsaita  pystyttänyt  siitä 
"sankaruudestaan",  että  se  kykeni  hampaisiin  asti  asestettuna  omin 
käsin  telottamaan  ja  nälkään  tappamaan  yli  20,000  aseetonta  punaista 
työmiestä  ja  työnaista,  jotka  saksalaiset,  ruotsalaiset,  venäläiset  ja 
virolaiset  "sivistyksen  pelastajat"  olivat  vangittuina  luovuttaneet  suo- 
malaisten lahtarien  käsiin. 

Toiseksi,  porvaristo  on  koko  vallankumouksen  jälkeisen  valkoisen 
komentonsa  ajan  järjestelmällisesti  jatkanut  pirullista  kostoaan  kapi- 
nallisille ja  koko  sille  luokalle,  mihin  kapinalliset  kuuluvat,  jättämättä 
mitään  tilaisuutta  käyttämättä,  että  se  saisi  "armahduksistakin",  mil- 
loin se  siihen  on  ollut  pakotettu,  kapinallisten  nöyryyttämisen  aseen. 

Kolmanneksi,  porvaristo  on  kymmenen  vuoden  ajan  julkeasti  juh- 
linut omanaan  voittoa  työväenvallankumouksesta,  minkä  voiton  vie- 
raat voimat  kilisevästä  kullasta  sille  valmistivat.  Vaikka  Suomen  lah- 
tariporvaristolla  ei  olekaan  historiallista  oikeutta  juhlia  itseään  työ- 
väenvallankumouksen  todellisena  voittajana,  vaan  ainoastaan  ruumiit- 
ten ryöstäjänä,  niin  on  sillä  kyllä  syy  onnitella  itse  itseään  siitä,  että 
sen  päivät  johtavana  ja  valtaapitävänä  luokkana  eivät  vielä  sillä  ker- 
taa päättyneet,  sitäkin  enemmän  kun  porvarillisen  valtakomennon,  ka- 
pitalistisen yksityisomistuksen  ja  riistämisen  pyhä  kolmiyhteys  jo 
kymmenen  kuukauden  ajan  (huhtikuusta  1917  —  tammikuuhun 
1918)  oli  ollut  mitä  vakavimmin  uhattu  ja  sitten  kolmen  kuukauden 
aikana  (helmikuusta  —  huhtikuun  loppuun  1918)  tosiasiallisesti  oli 
poistettu  voimasta  ja  vallasta  proletaarisen  vallankumouksen  kautta 
Suomenmaan  valtiollisesti  ja  taloudellisesti  tärkeimmissä  osissa. 

Neljänneksi,  porvaristo  on  riisunut  demokratiansa  yltä  osan  sen 
todellista  diktatuuriol emusta  peittäviä  verhoja  ja  on  esiintynyt  kainos- 
telematta omana  itsenään,  valkoisen  luokkadiktatuurin  pystyssäpitä- 
jänä.  Lahtariporvaristo,  näet,  tarvitsi  yhtäällä  "rauhaa",  voidakseen 
täysin  mitoin  nauttia  vastavallankumouksen  voiton  antimista.  Ja  sen 
vuoksi  se  on  tehostanut  ja  uusilla  byrokratia-  ja  militarismilisäk- 
keillä  varustanut  sortavan  valtiokoneistonsa,  mikä  vanhassa  muodos- 
saan ei  ollut  kestänyt  proletaarisen  vallankumouksen  moukarin  iskuja, 
vaan  oli  murtunut.  Toisaalta  porvaristo  tarvitsi  "lujaa  järjestysval- 
taa", voidakseen  laillistuttaa  vastavallankumouksen,  mikä  oli  palaut- 
tanut porvariston  luokkavallan,  kapitalistisen  yksityisomistuksen  ja 
toisen  työvoiman  riistämisen  pyhyyden.  Ja  tämän  vuoksi  se  on  pans- 
saroinut uudestaan  nyrkkinsä,  mikä  oli  murskaantunut  proletariaatin 
luokkanyrkin  iskuihin,  sekä  historian  näyttämöltä  poispyyhkäistyn 

tsarismin  että  Saksan  ja  Englannin  mätänevän  imperialismin  metoo- 
dein.  Niin  kovasti  pelkäävät  nämä  "voittajat",  nämä  ruumiitten  ryös- 
täjät, nämä  taantumuksen  elävät  "sankaripatsaat"  "voitettujen"  pro- 
letaarien uutta  nousua ! 

Tietenkään  eivät  valkoisen  porvariston  luokkaedut  ole  kehottaneet 
eivätkä  kehota  sitä  kuuluttamaan  julki  tätä  ainaista  pelkoaan.  Mutta 
se  ei  ole  voinut  estää  sitä,  että  elävät  tosiasiat  kaikesta  huolimatta  sen 
joka  päivä  todistavat. 

Sitä  vastoin  on  kaiken  epäilyksen  ulkopuolella,  että  porvaristo  on 
tahtonut  ja  tarkoittanut  lahtariylvästelyllään,  "sankaripatsaillaan", 
jatkuvalla  kostopolitiikallaan,  vastavallankumouksen  voiton  juhlimi- 
sella ja  valkoisen  diktatuurin  kiristämisellä  alituisesti  sanoa  työväen- 
luokalle :  "siinä  saitte,  kun  nostitte  asestetun  kätenne  pyhää  porvaril- 
lista järjestystä,  yksityisomistusta  ja  riistämisvapautta  vastaan;  sa- 
maa teille  pesee,  jos  vastaisuudessa  aiotte  herrojanne  vastaan  kapi- 
noida." 

Tätä  on  valkoinen  porvaristo  "opettanut." 

Tämän  "opetuksen"  kautta  porvaristo  on  tähdännyt  siihen  käy- 
tännölliseen päämäärään,  että  työväenluokka  heittäisi  kapinaunelmat 
ja  "järkiintyisi"  alistuvaiseksi ;  hylkäisi  vallankumouksellisen  luokka- 
taistelun periaatteen  ja  tekisi  johtavaksi  periaatteekseen  luokkasovin- 
non ;  luopuisi  tehtävästään  nousta  hallitsevaksi  ja  johtavaksi  luokaksi 
sekä  sen  kautta  kommunismin  toteuttajaksi,  vaan  sensijaan  julistau- 
tuisi itse  paariaksi ;  laillistuttaisi  vastavallankumouksen  sensijaan,  että 
taistelisi  henkeen  ja  vereen  asti  sen  murskaamiseksi ;  vakiinnuttaisi 
valkoisen  diktatuurin  sensijaan,  että  sen  raunioille  pystyttäisi  punai- 
sen, proletariaatin  diktatuurin. 

3.  N  o  sk  e  johtajat  "vallankumouksen  opetuksia"  selvittämässä. 

Työväenvallankumouksen  tappio  tuli  osalle  sosialidemokraattisia 
johtajia  ikäänkuin  tilauksesta,  "opetus"-välineeksi.  Tämä  koskee  var- 
sinkin niitä  vanhan  sos.-dem.  puolueen  avonaisesti  revisionistisia  joh- 
taja-aineksia, jotka  eivät  taistelleet  hyvin  eikä  huonosti  vallankumouk- 
sellisen työväen  mukana,  vaan  olivat  alunperin  jääneet  rintaman  taak- 
se "puolueettomiksi",  s.  o.  olivat  menneet  lahtarien  puolelle.  Näin 
menetellen  nämä  ainekset  tosiasiallisesti  alkuhamasta  lähtien  valmisti- 
vat tappiota  työväen  taistelulle,  tilasivat  itselleen  "opetus"-välineen  — 
porvariston  hyväksi.  Kun  porvaristo  suunnattomasti  riemuitsi  siitä, 
että  vieraat  voimat  sille  hankkivat  voiton  ja  teurasuhreja  sekä  heku- 
moitsivat  työväen  veressä,  niin  nuo  sos.dem.  johtajat  puolestaan  rupe- 
sivat lyömään  poliittista  väärää  mynttiä  työväen  vallankumouksen 
tappiosta,  mihin  välittömästi  liittyi  ennenkuulumaton  lahtarien  kosto. 
Vallankumouksellisten  tappiosta  ja  teurastuksesta  ovat  nuo  sos.-dem. 
johtajat  koettaneet  hankkia  perusteita  petturi-  ja  sovittelupolitiikal- 
leen  ennen  vallankumousta,  sen  aikana  ja  sen  jälkeen.  Kuin  sotaros- 
vot  ja  haaskalinnut  ovat  he  olleet  veriin  lyödyn  työväenluokan  kim- 
pussa. 

Tällä  tavalla  menettelivät  ne  sos.-dem.  johtajat,  jotka  taistelun  ensi 
hetkestä  alkaen  pettivät  työväenluokan  asian  (Ryömät,  Evert  Hut- 
tuset y.  m.). 

Toinen  osa  sos.-dem.  johtajista  ehti  vasta  vähän  myöhemmin  tä- 
hän peliin.  Ne  nimittäin,  jotka  olivat  ensin  seuranneet  taistelevan 
työväen  mukana,  mutta  sittemmin  pettivät  vallankumouksen  karkasi- 
vat porvariston  puolelle  (Tokoi,  Turkia,  Anton  Huotari  y.  m.),  todis- 
taakseen lahtareille,  että  he  eivät  olleet  työväen  taistelurintamassa 
rehellisesti,  vakavasti  ja  tiukasti  olleetkaan.  Näille  olioille  on  ollut 
luonteenomaista  —  ainakin  osittain  —  se,  että  ne,  todistaakseen  lah- 
tarien  edessä  katumuksensa  vilpittömyyttä,  ovat  työväenluokkaa  ja 
sen  sankarillista  vallankumoustaistelua  vieläkin  ruokottomammin  raa- 
delleet ja  tappiosta  itselleen  väärää  rahaa  lyöneet,  kuin  nuo  ensiksi 
mainitut. 

Olisi  väärin  väittää,  että  noskejohtajat  ylipäänsä  olisivat  aina 
esiintyneet  aivan  samalla  lailla  kuin  varsinaiset  lahtarit  ja  antaneet 
työväelle  "opetusta  vallankumouksesta"  aivan  samoin  metoodein  kuin 
heidän  omat  opettajansa,  porvarit.  Ei,  niin  ei  ole  asianlaita. 

Noskejohtajilla  on  ollut  erikoinen,  omalaatuisensa  "vallankumouk- 
sen opetuksien"  esittämistapa. 

Se  johtuu  porvariston  ja  noskejohtajien  kesken  vallitsevasta 
työnjaosta.  Noskejohtajat  ovat  olleet  työväenliikkeen  sisällä,  porva- 
rit taas  sen  ulkopuolella.  Työväenluokan  ja  sen  liikkeen  sisällä  ei 
olisi  voinut,  edes  pahimpana  lahtarien  kostoraivon  aikana,  saatikka 
sitten  myöhemmin,  rankaisematta  ylistää  porvarien  tavoin  lahtari- 
tekoja  ja  työväen  vallankumouksen  kukistamista.  Takapajuisimmat 
ja  rauhallisimmatkin  työläiset  olisivat  sellaista  kammoksuneet  ja  vas- 
tustaneet ja  katsoneet  sellaisen  ilmeiseksi  lahtarimaisuudeksi  ja  työ- 
väen luokka-asian  häväis etniseksi. 

Tämän  vuoksi  noskejohtajat  ovatkin  "vallankumouksen  opetuk- 
sia" esittäessään  tehneet  sen  niin,  että  se  näyttäisi  tapahtuvan  työ- 
väenluokan etujen  näkökannalta  lähtien,  vaikka  se  tosiasiassa  ajaa 
porvariston  luokkaetuja. 

Se  on  tietysti  tuhat  kertaa  inhoittavampaa  ja  rikoksellisempaa 
kuin  työväenluokan  selvien  luokkavihollisten  antamat  "opetukset". 
Vai  eikö  kapitalistien  työväenjärjestöön  palkkaama  provokaattori, 
joka  menestyäkseen  kurjassa  työssään  esiintyy  aina  "työväen  etu" 
huulilla,  ole  tuhat  kertaa  inhoitta vampi,  rikoksellisempi  kuin  julkiset 
pyssyhurtat,  joista  jokainen  jo  tietää  ja  näkee,  että  he  ovat  kapitalis- 
tien palkkakätyrejä  ja  työväen  taistelun  verivihollisia!  On.  Provo- 
kaattori hankkii  itselleen  työväen  luottamusta  "jyrkällä  esiintymisel- 
lä" ja  "työväen  etujen  tarmokkaalla  puolustamisella."  Noskejohtajat 
esittävät  "vallankumouksen  opetuksia"  "työväenluokan  tulevaisuuden 
nimessä." 

Vain  poikkeustapauksissa,  tosin  ei  aivan  harvinaisissa,  ovatkin 
noskejohtajat  katsoneet  voivansa  esiintyä  julkisesti  yhtä  julkeasti 
kuin  julkeat  lahtarit  "opetuksen"   antajina.   Sellaisista  tapauksista 

kannattaa  mainita  esim.  noskelaistohtori  Hannes  Ryömä,  joka  no- 
peasti vallankumoustaistelujen  päätyttyä  julkaisi  syytöskirjan,  jota 
lahtarit  lähes  10  vuotta  ovat  käyttäneet  todistusaineistona  vallanku- 
mouksellisia toimihenkilöitä  vastaan,  sekä  herrat  ministerit  Väinö 
Tanner  ja  Kalle  Heinonen,  jotka  työväen  vallankumouksen  10-vuotis- 
päiväksi  ovat  virallisesti  antaneet  siunauksensa  veri-kenraali  Manner- 
heimin tulolle  Helsinkiin,  johtamalla  sosialidemokratian  nimessä  sen 
muistoksi  pidetyn  lahtariparaatin.  Herra  Ryömä  osotti  vastavallan- 
kumoukselle tuhansien  vallankumouksellisten  ruumiitten  ääressä,  että 
hän  on  valmis  porvariston  kanssa  täydellisesti  poisjuurittamaan  kaik- 
ki "rikokselliset"  ainekset  "opetukseksi  ja  varotukseksi."  Herrat 
Väinö  Tanner  ja  Kalle  Heinonen  taas  näkivät  ajan  olevan  käsissä  tun- 
nustaa julkisesti  ja  virallisesti,  virallisen  sosialidemokratiankin  nimes- 
sä, vastavallankumouksen  "juhlallisen"  sisäänmarssin,  koska  vallan- 
kumouksen voimien  kasvu  osoittaa,  ettei  se  olekaan  kuollut.  Hekin 
haluavat  "opettaa"  kapinallisille  proletaareille:  "tästä  lahtarikaartista 
pesee . . ." 

Vaikka  siis  noskejohtajat  vain  poikkeustapauksissa  ovatkin  avo- 
naisesti tunnustautuneet  lahtareiksi,  ja  sellaisina  työväelle  "vallanku- 
mouksen opetuksia"  antaneet,  niin  silti  koko  sosialidemokratian  johto- 
kopla  on  kyllä  horjumatta  ajanut  porvariston  poliittisia  tarkoitus- 
periä kaikella  "opetuksellaan"  vallankumouksestamme  ja  porvariston 
"opetuksen"  vaikutusta  työväenluokkaan  tehokkaaksi  ja  täydelliseksi 
koettanut. 

Noskejohtajain  esittämät  tärkeimmät  "vallankumouksen  opetuk- 
set" ovat  seuraavat : 

1)  "Ei  olisi  pitänyt  tarttua  aseisiin"  ja  "lyödä  päätä  seinään." 

2)  "Työväen  mieletön  yritys  vain  aukaisi  portit  taantumukselle." 

3)  "Työväen  tappiot  ja  menetykset  olivat  korvaamattoman  ras- 
kaat." 

4)  "Älkää  astuko  uudelleen  tuolle  kohtalokkaalle  tielle." 

On  välttämätöntä  tarkastaa  näiden  "opetusten"  sisältöä  silloisen 
tilanteen  ja  sen  pohjalla  esiintyneitten  tosiasiain  pohjalla,  jotta  voi- 
daan ratkaista,  onko  se  oikeaa  opetusta  vallankumouksesta,  vai  eikö. 

Ensimäinen  sos.-dem.  "opetus":  "Ei  olisi  pitänyt  tarttua  aseisiin" 
ja  "lyödä  päätä  seinään." 

Tämä  on  vanha,  tuttu  menshevistinen  "viisaus."  Sen  esitti  jo 
menshevikki  Plehanov  v.  1905  Moskovan  kapinan  vallankumouksel- 
lisille sankareille  heidän  häviönsä  jälkeen.  Ja  Lenin  vastasi,  että  piti 
tarttua  aseisiin  .  .  . 

Eikö  Suomen  työväen  olisi  pitänyt  tarttua  v.  1918  aseisiin? 

Porvaristohan  oli  aseistettu,  se  hyökkäsi.  Noskelaisen  "opetuk- 
sen" mukaan  olisi  työväen  pitänyt  ottaa  porvariston  aseistetun  nyrkin 
isku  vastaan  kättään  nostamatta  ja  antaa  murskata  päänsä. 

"Ei  olisi  pitänyt  tarttua  aseisiin",  vaikka  porvaristo  jo  ajoissa  oli 
tehnyt  kaupat  vieraitten  teurastajien  kanssa  kuohunnassa  olevan  työ- 
väen aseilla  kukistamisesta.   Noskelaisen  "opetuksen"  mukaan  olisi 

pitänyt  vain  odottaa  armopistoa  ja  varustautua  ihailevin  silmin  katso- 
maan "sankaripatsaita",  joita  "voittoisa"  Suomen  porvaristo  olisi 
itselleen  pystyttänyt. 

"Ei  olisi  pitänyt  tarttua  aseisiin",  vaikka  porvaristo  uudistusten 
sijasta  tarjosi  lyijyä  ja  terästä  Kerenskin  raakunain,  Porvoon  poliisi- 
koulun ja  palokunniksi  puettujen  suojeluskuntain  kivääreistä,  kuula- 
ruiskuista  ja  sapeleista.  Työväen  olisi  noskelaisen  "opetuksen"  mu- 
kaan pitänyt  nämä  "uudistukset"  hyvillä  mielin  nauttia. 

"Ei  olisi  pitänyt  tarttua  aseisiin"  ja  lyödä  maahan  sortajaa,  joka 
jo  oli  ensimäiset  lyijyllä  tehostetut  iskut  työväelle  antanut.  Noskelai- 
sen luokkataisteluaapiston  mukaan  olisi  pitänyt  odottaa,  että  sortaja 
olisi  lyönyt  toisen  ja  paremman  kerran. 

"Ei  olisi  pitänyt  tarttua  aseisiin",  koska  tappio  jo  ennakolta  oli 
varma."  Vai  muka  varma,  vaikka  koko  työväenluokka  oli  jalkeilla. 
Noskelaisen  luokkataisteluopin  mukaan  olisi  työväen  jo  ennakolta, 
ilman  muuta  pitänyt  taistelutta  itse  julistaa  itsensä  voitetuksi. 

"Ei  olisi  pitänyt  tarttua  aseisiin"  ja  mennä  kansalaissodan  jul- 
maan kouluun,  vaikka  avoin  kansalaissota  jo  riehui  porvariston  tah- 
dosta. Olisi  pitänyt  vapaaehtoisesti  ja  nöyrästi,  noskelaisen  "opetuk- 
sen" mukaan,  mennä  porvariston  valkoisen  terrorin  vieläkin  julmem- 
paan kouluun. 

Mutta  Suomen  työväki  ei  katsonut  luokkaetu jensa  ja  tulevaisuu- 
tensa vaativan  1)  antaa  aseistetun  lahtarinyrkin  vastustamatta  murs- 
kata päätään,  2)  odottaa  äänetönnä  surmaniskua  vierasmaalaisilta 
interventionisteilta,  3)  tyytyä  porvariston  lyijy-  ja  sapeliuudistuksiin, 
4)  julistautua  voitetuksi  ilman  tappelua  ja  5)  vapaaehtoisesti  ottaa 
käydäkseen  valkoisen  terrorin  koulua.  Vaan  Suomen  työväki  tarttui 
aseisiin  taantumusta  vastaan,  vapautuksensa  puolesta. 

Pitikin  tarttua  aseisiin. 

Toinen  sos.-dem.  "opetus":  "Työväen  mieletön  yritys  vain  aukaisi 
portit  taantumukselle." 

Tähän  "opetukseensa"  noskejohtajat  —  ne  nimittäin,  jotka  olivat 
niin  "viisaita",  että  alunpitäen  luopuivat  työväen  joukkoliikkeestä  ja 
menivät  lahtarien  puolelle  —  lisäävät,  porvariston  tavoin,  huomau- 
tuksen, että  "tunnottomat  johtajat"  sen  työväen  oikeastaan  "villitsi- 
vät." Tällä  on  tarkoitus  vilauttaa  anteeksiannon  päästökirjaa  työ- 
väen joukoille,  jotta  ne  kääntäisivät  katseensa  sellaisiin  "tunnollisiin" 
johtajiin,  jotka  varmasti  ohjaavat  työväen  taistelun  tieltä  — porvarilli- 
seen suohon.  Mitä  tulee  työväen  johtajiin  vallankumouksessa,  niin 
tosiasia  on,  että  niiden,  useimpien  parhaidenkin,  suurin  vika  ja  heik- 
kous oli  siinä,  että  ne  eivät  kyllin  ajoissa  nähneet,  mihin  välttämättä 
oltiin  menossa,  että  ne  eivät  kyllin  ajoissa  ymmärtäneet  ja  pystyneet 
järjestämään  taisteluhaluista,  vallankumouksellista  työväkeä  kumous- 
ta varten,  vaan  liian  kauan  pikemmin  pidättivät  vallankumouksellisia 
joukkoja,  kuin  kehottivat,  valmistivat  ja  "villitsivät." 

Mutta  työväen  vallankumoustaisteluko  taantumukselle  portit 
avasi  f 

Ei!  Sellainen  väite  on  törkeää  tosiasiain  vääristelyä  porvariston 
hyväksi  ja  työväenluokan  pettämistä. 

Porvarillinen  taantumus  oli  jo  kesällä  v.  1917  siihen  määrään  yl- 
tynyt, että  osa  pikkuporvarillisiakin,  jotka  suurporvariston  vana- 
vedessä olivat  ennen  kulkeneet,  alkoivat  siitä  luopua.  Muutama  räi- 
kein  esimerkki  osoittakoon  asian  todellisen  laidan. 

Ensinnäkin,  Suomen  suurporvaristo  hallitusherroineen  solmi  ke- 
sällä salaliiton  Venäjän  taantumuksellisen  porvariston,  menshevikien 
ja  es-errien,  Suomen  kansan  sortajien  ja  sen  valtiollisen  itsenäisyyden 
ja  riippumattomuuden  vannottujen  vihollisten  kanssa  Suomen  itse- 
näisyyttä vastaan,  jota  edusti  työväenluokka,  suurin  osa  talonpoikais- 
toa  ja  melkoinen  osa  kaupunkien  pikkuporvarillisia.  Suomen  suur- 
porvariston  ja  venäläisten  kansallisuussortajain  yhteinen  salaliitto 
tallasi  Kerenskin  rakuunain  saappailla  porvarillisen  demokratian  ja 
parlamenttaarisen  järjestyksenkin  maahan  ja  tosiasiallisesti  julisti 
porvarillisen,  valkoisen  diktatuurin  ja  lahtaripistimet  päiväjärjestyk- 
seen. Eikö  tämä  ole  mustinta  taantumusta  ja  "kansallisuuden"  kaval- 
lusta ! 

Toiseksi,  suurporvaristo  v.  1917  syksyllä,  kun  Venäjän  vallan- 
kumouksellinen työväki  oli  katkaissut  kynnet  Suomen  suurporvaris- 
ton venäläisiltä  salaliittolaiskumppaneilta,  kääntyi  Saksan  keisarillisen 
taantumuksen  puoleen  ja  myi  sille  Suomen  itsenäisyyden,  lyödäkseen 
väkivalloin  maahan  vallankumouksellisen  työväenluokan  ja  turvatak- 
seen valkoiselle  diktatuurilleen  "kehitysmahdollisuuden." 

Eikö  tämä  ole  porvariston  alkaman  kavalluksen  jatkamista  ja 
taantumuksen  panssaroimista ! 

Kolmanneksi,  yritti  suurporvaristo  vuoden  1917  lopulla  riistää 
eduskunnalta  sen  täysivaltaisuuden,  sen  ainoan  kerran  kun  sillä  se 
täysivaltaisuus  todellisuudessa  on  ollutkin,  ja  laillistuttaa  nousemassa 
oleva  valkoinen  diktatuurinsa  "kolmen  kuninkaan"  asettamisen  kautta. 

Eikö  tämä  merkitse  sitä,  että  taantumus  jo  käy  työväenluokan 
kurkkuun ! 

Neljänneksi.  Johdonmukainen  jatko  kaikelle  edelliselle  on  se,  että 
Suomen  suurpovaristo  nyt  myöhemmin  on  sitonut  kohtalonsa  maail- 
man mustimman  taantumusmahdin,  Englannin  imperialismin  kohta- 
loihin niin  lujasti,  että  sen  nähtävästi  on  yhdessä  sen  kanssa  hukut- 
tavakin  maailman  proletariaatin  moukariniskuihin. 

Noskelaisjohtajat  antaessaan  "vallankumouksen  opetuksia"  työ- 
väelle pyrkivät  siis  sälyttämään  työväen  vallankumouksen  niskaan 
isäntäinsä,  suurporvarien  ja  omat  konnuutensa  taantumukselle  tien 
tasottamisessa.  Ehkä  ne  aikovat  panna  Suomen  punaiset  vuodelta 
1918  vastuuseen  siitäkin,  että  sosialidemokraattiset  ministerit,  nykyi- 
sen taantumuksen  edustajina,  vuonna  1927  kutsuvat  vapautensa  puo- 
lesta taistelevan  Kiinan  kansan  teurastajat,  Englannin  imperialistiset 
suurrosvot,  kansainvälisen  taantumuksen  etuvartion,  sotalaivoineen 
vieraakseen;  ehkä  siitäkin,  kun  nämä  sosialidemokraattiset  ministerit 
antavat  Englannin  taantumukselle  tilaisuuden  valmistaa  Itämerellä  ja 

Suomenlahdella  sotaa  Sosialistista  Venäjää  vastaan.  Ei  olisi  ihmeel- 
listä, että  tästäkin  vuoden  1918  punaisia  syytettäisiin  !  Sillä  nykyinen 
sosialidemokraattinen  taantumus  on  kesän  1917  porvarillisen  taantu- 
muksen jatko  ja  tämänpäiväinen  ilmenemismuoto,  vaikka  sosiali- 
demokraattinen puolue  antaakin  sille  noskejohtajain  hallitukseen- 
menon  johdosta  julkaisemassaan  julistuksessa  nimen  "työväen  vaiku- 
tusvalta !" 

Taantumusta  ei  siis  synnyttänyt  työväenluokka,  sille  ei  portteja 
avannut  työväenvallankumous.  Vallankumouksellinen  työväenluokka 
taisteli  sitä  taantumusta  vastaan,  nousi  hurjaan,  sankarilliseen  vallan- 
kumoussotaan, ainoaan  luvalliseen  ja  oikeutettuun  sotaan  kaataakseen 
sen  taantumuksen,  sulkeakseen  sen  ja  sen  taantumuksen  edustajan, 
suurporvariston,  kapitalistit  ja  riistäjät  ulkopuolelle  portteja,  katkais- 
takseen siltä  kädet,  niinkuin  teki  Venäjän  proletariaatti  Suomen  taan- 
tumuksen venäläisille  salaliittolaiskumppaneille. 

Yhdestä  seikasta  sentään  voi  työväenvallankumoustamme  "syyt- 
tää" tässä  kysymyksessä.  Siitä  nimittäin,  että  se  ei  pystynyt  sillä  ker- 
taa suurilla  uhreilla  ja  sankarillisuudellaankaan  valkoista  taantumusta 
Suomesta  pois  juurittamaan.  Ja  sitä  seikkaa  valittaa  kaikkein  enim- 
män vallankumouksellinen  työväki  itse,  "arvostellen  alituisesti  it- 
seään", "pilkaten  hirvittävän  perusteellisesti  ensimäisten  yritystensä 
puolinaisuuksia,  heikkouksia  ja  surkeuksia",  kuten  Marx  sanoo 
uusimman  ajan  proletaarisista  vallankumouksista. 

Mutta  jos  joku  on  taantumukselle  portteja  avannut  ja  levittänyt, 
niin  sen  ovat  tehneet  herrat  no  sk  elais  johtajat,  jotka  1)  työväenvallan- 
kumouksen  aikana  olivat  työväkeä  vastaan  ja  porvarien  puolella,  vas- 
tavallankumouksen voittoa  helpoittaen,  2)  sen  jälkeen  vallankumouk- 
sellisia ilmiantoivat,  parjasivat  ja  kehottivat  taantumusherrain  edessä 
alistuvaisuuteen,  3)  taantumuksellisen  porvariston  laillisina  ja  luotta- 
musta nauttivina  edustajina,  herroina  ministereinä,  johtavat  valkoi- 
sen taantumuksen  kulkua  työtätekeviä  vastaan  —  kansainvälisen 
taantumuksen  pääedustajan,  Englannin  imperialismin  johdolla. 

Suomen  vallankumouksellisen  työväen  velvollisuus  oli  v.  1918 
nousta  päättävään  taisteluun  taantumusta  vastaan. 

Ja  se  nousi. 

Se  taistelee  tänäpäivänäkin  valkoista  taantumusta  vastaan,  vaik- 
kapa se  on  puettu  sosialidemokraattiseenkin  vaippaan.  Eikä  työväen- 
luokka voi  olla  sitä  tekemättä,  kaikkein  vähimmin  sen  vallankumouk- 
sellinen etujoukko,  —  luopumatta  luokka-asiastaan. 

Kolmas  sos.-dem.  "opetus" :  "Työväen  tappiot  ja  menetykset  oli- 
vat korvaamattoman  raskaat."  "Mitään  muuta  kuin  tappiota  ja  on- 
nettomuutta ei  työväenluokka  osakseen  voittanut." 

Tätä  "opetusta  vallankumouksesta"  antaessaan  ovat  noskelais joh- 
tajat pukeutuneet  surupukuun,  samanlaisella  "vakavuudella"  ja  "osan- 
otolla" kuin  vallankumouksellisten  telottamistilaisuudessa  vapaaehtoi- 
sesti pöytäkirjaa  pitävä  lurjus  suruun  verhoutuu! 

Tappiot  ja  menetykset  olivat  työväenluokalle  kyllä  suuret  ja  ras- 

kaat.  Paljon  se  uhrasi  suuren  asiansa  eteen.  Sen  sankaruus  kamp- 
pailussa oli  valtava.  Vallankumoukselliset  proletaarit  koko  maailmas- 
sa paljastavatkin  kunnioittaen  päänsä  tienraivaajain  ja  etuvartiotais- 
telijain  muiston  edessä  ja  ottavat  oppia  heidän  uljuudestaan,  päättä- 
väisyydestään ja  uskollisuudestaan  työväenluokan  yleiselle  vapautu- 
misen asialle  sekä  oppivat  heidän  heikkouksistaan  ja  virheistään  vält- 
tääkseen niitä.  Ruikuttamisella  ei  tappiota  poisteta  ja  menetyksistä 
päästä,  paljailla  valituksilla  ei  opita  voittamaan. 

Mutta  sos.-dem.  johtajat  'valittavat!"  "Valittelun"  ja  "välittä- 
jäin" laatua  valaisee  seuraava. 

Ensiksi,  työväenluokan  tappioitten  johdosta  "valittavat"  ne  noske- 
johtajat,  jotka  taistelun  päivinä  eivät  olleet  työväen  mukana  tappioita 
ja  menetyksiä  vähentämässä  ja  estämässä,  vaan  menettelyllään  val- 
mistivat taisteleville  tappiota.  Maksaako  esim.  lakkopetturin  "valit- 
telu" mitään? 

Toiseksi,  tappioita  "valittavat"  ne  noskelaiset,  jotka  vallanku- 
mouksen pettivät  juuri  silloin  kun  oli  kansalaissodan  tuhasta  noustava 
ja  uudelleen  rivit  koottava  tulevia  voittoisia  taisteluita  varten. 

Kolmanneksi,  nosket  ruikuttavat  ja  valittavat  tosissaan  sitä,  että 
työväki  ei  alistunut,  vaan  nousi  herroja  vastaan.  Noskein  ruikutus 
ja  valitus  merkitsee  sitä,  että  työväen  olisi  pitänyt  kärsiä  tappio,  me- 
nettää ja  antaa  uhrit,  joita  taantumus  vaati  —  vapaaehtoisesti. 

Neljänneksi,  noskein  ruikutus  ja  "valitus"  merkitsee  heidän  mur- 
hettaan siitä,  että  työväki  ei  tavotellut  luokkasovintoa,  ei  nöyrtynyt, 
taistelematta  antautunut  porvarison  "lujan  järjesysvallan"  paariaksi, 
ei  tunnustanut  vastavallankumousta  ja  porvariston  diktatuuria,  joka 
v.  1917-18  teki  alastomana  tuloaan,  "kansanvallan  voitoksi",  lailli- 
seksi, pyhäksi  ja  loukkaamattomaksi.  N  o  sk  e  johtajat  tämän  kaiken 
ovat  tehneet,  mitä  ei  punainen  työväki  suostunut  tekemään  v.  1918. 

Viidenneksi,  noskejohtajain  ruikutus  ja  "valittelu"  johtuu  siitä, 
että  työväenluokka  pani  peliin  kaiken  parhaan,  mitä  sillä  oli  aikaisem- 
man taistelutoiminnan  kautta,  uhrasi  verensä  ja  henkensäkin  kukis- 
taakseen porvariston  luokkavallan,  hävittääkseen  kapitalistisen  omis- 
tuksen ja  riistämisen,  eikä  niiden  edessä  kunnioituksesta  maahan  ku- 
martanut, pyrki  niittämään  sadon  kaikesta  aikaisemmasta  taistelus- 
taan, niinkuin  tapahtui  samoihin  aikoihin  Virossa,  Baijerissa,  Latvias- 
sa, Unkarissa,  eikä  ruvennut  noskelaisten  johtajain  kanssa  porvaril- 
lista demokratiaa,  s.  o.  valkoista  diktatuuria  ja  kapitalismia  rakenta- 
maan. 

Noskejohtajain  valitukset  ja  ruikutukset  ovat  kurjaa,  inhottavaa 
teeskentelyä  työväen  edessä,  voidakseen  jatkaa  vastavallankumouk- 
sellista "opetustaan"  porvariston  asettamina  koulumestareina  työ- 
väenluokan keskuudessa.  Ne  ovat  työväenluokan  pelottamista  uusista 
taisteluista.  Ne  ovat  antautumisen  ja  kavalluksen  oppeja. 

Mitä  tulee  siihen  heidän  väitteeseensä,  että  työväenluokan  tappiot 
ovat  korvaamattomia,  niin  —  lyhyesti  huomauttaen  —  viimeisen  kym- 
menen vuoden  historia  Suomen  työväenliikkeessä  puhuu  toista.  Kaa- 

tuneitten  hautakummuilta  on  kohonnut  ja  edelleen  kohoaa  uusi,  entis- 
tä voimallisempi  ja  voittoisampi,  tietoisesti  vallankumouksellinen  työ- 
väenliike. Siitä  taas,  mitä  työväenluokka  vallankumoustaistelunsa 
kautta,  tappionsa,  menetyksiensä,  virheittensä  opettamana,  tosiasialli- 
sesti on  voittanut,  puhutaan  yksityiskohtaisesti  ja  konkreettisesti 
edempänä  tätä  kirjoitusta,  ja  tulemme  näkemään,  että  noskelaisten 
sekin  "opetus",  että  vallankumoustaistelusta  "työväelle  oli  paljasta 
vahinkoa",  on  yhtä  väärä  kuin  muutkin  niiden  "opetukset",  kun  asiaa 
katsotaan  työväen  todellisten,  nykyisten  ja  tulevien  luokkaetujen 
valossa. 

Neljäs  sos.-dem.  "opetus"  kuuluu :  "Älkää  astuko  uudelleen  tuolle 
kohtalokkaalle  tielle." 

Tämä  sos.-dem.  "opetus"  on  noskein  kaikkien  "opetusten"  johto- 
päätös ja  käytännöllinen  loppuvaatimus.  Tämän  vaatimuksen  perus- 
telemiseksi sos.-dem.  johtajat  esittävät  kaikki  tappion  kauhunkuvat, 
menetysten  paljouden,  maalaavat  pirunkuvia  seinälle  tulevaisuudesta; 
ne  pelottavat  työväkeä  lahtarivallan  voimalla,  mutta  samaan  aikaan 
itse  sitä  politiikallaan  vahvistavat,  eivätkä  heikennä ;  ne  valittavat  työ- 
väenluokan heikkoutta,  mutta  samalla  sitä  itse  jatkuvasti  pyrkivät  hei- 
kentämään, eivätkä  lujita.  Ja  virren  loppuponsi  heillä  on  aina:  "älkää 
astuko  uudelleen  tuolle  kohtalokkaalle  tielle." 

Mitä  se  merkitsee  ? 

Ensiksikin,  merkitsee  se  sitä,  että  työväenluokan  pitäisi  tosiasialli- 
sesti kumartaa  lahtarien  "sankaripatsaille",  liueta  lahtarikaarteihin, 
veljellisesti  pusertaa  ruumiinryöstäjien  käsiä  ja  juhlia  ministerien 
Tannerin  ja  Heinosen  kanssa  "suurta  voittajaa"  Mannerheimia,  lah- 
tarien "vapaussotaa." 

Toiseksi,  merkitsee  noskepomojen  "opetus"  sitä,  että  työväenluo- 
kan pitäisi  ainaiseksi  sulkea  itseltään  tie  päättävään,  ratkaisevaan  tais- 
teluun luokkavihollistaan  vastaan  ja  sallia  lahtarien  jatkuvasti  ja  ainai- 
sesti olla  isäntinä. 

Kolmanneksi,  noskein  "opetus"  merkitsee,  että  työväenluokan  pi- 
täisi kannattaa,  pönkittää  ja  rakentaa  valkoista  lahtaridiktatuuria, 
koska  muka  lahtarivaltio,  valkoinen  diktatuuri,  porvariston  "valtio- 
valta on  lakannut  olemasta  yksinomaan  keinona  yläluokan  käsissä  sen 
(porvariston)  luokkaetujen  edistämiseksi",  niinkuin  Suomen  sos.- 
dem.  puolueen  puoluetoimikunta  porvariston  tahdosta  on  julistanut 
julkisessa  kirjeessään  puolueen  jäsenille  noskejohtajain  hallitukseen- 
menon  johdosta. 

Neljänneksi,  tuo  noskein  "opetus"  merkitsee  sitä,  että  työväen- 
luokan pitäisi  haudata  historiallisen  päämääränsä,  sosialismin  ja  kom- 
munismin, pitäisi  stabilisoida  kapitalismi,  imperialismi,  luokkasorto  ja 
riistäminen,  julistaa  itse  itsensä  voitetuksi. 

Tämä  noskejohtajain  tarjoama  "vallankumouksen  opetus"  on 
alastominta,  törkeintä  ja  inhottavinta  luokkasovinnon  rakentamisen, 
"kansan  ehjyyttämisen"  aikaansaamisen,  luokkapetturuuden  oppia, 
mitä  olla  voi.  Se  on  niiden  petospolitiikan  huippu.  Nosket  ovat  olleet 

ja  ovat  pääsemättömästi  porvarillisessa  suossa.  Samaan  suohon  he 
moisilla  ' 'opetuksillaan"  pyrkivät  vetämään  työväenluokankin. 

Kun  ne  näkevät,  että  työväenluokka  ei  halua  eikä  voi  seurata  heitä 
porvarilliseen  suohon  uppoamaan,  niin  noskejohtajat  varotuksen  ja 
"opetuksen"  muodossa  uhkaavat :  "muistakaa  vuotta  1918,  muistakaa 
tappiotanne  ja  menetyksiänne,  älkää  enää  menkö  sille  tielle  . . ." 

Tämä  sos.-dem.  "opetus"  on  vain  toisilla  sanoilla  samaa,  mitä  lah- 
tarit  "opettavat",  kun  ne  sanovat  silmät  verenhimoisesti  hehkuen : 
"siinä  saitte,  kun  uskalsitte  nousta  herrojanne  vastaan;  sitä  samaa 
pesee,  jos  . . ." 

4.   Vuoden  1918  tappio  —  tulevan  voiton  porras. 

On  täysin  kiistämätöntä,  että  Marxin,  Engelsin  ja  Leninin  ope- 
tukset vallankumouksesta  ja  erikoisesti  vallankumouksien  tappioitten 
johdosta  soveltuvat  kaikessa  oleellisessa  myös  Suomen  työväenvallan- 
kumoukseen  virheineen  ja  heikkouksineen. 

Nyt  on  katsottava,  mitä  tärkeimpiä  pääopetuksia  vuoden  1918 
Suomen  vallankumous  tappioineen  on  työväenluokalle  antanut.  Mi- 
käli ne  opetukset  ovat  olleet  sellaisia,  että  ne,  proletariaatin  omaisuu- 
deksi tullen  ja  tultuaan,  ovat  työntäneet  ja  työntävät  sitä  yhä  eteen- 
päin tietoiseen  vallankumoukselliseen  taisteluun  ja  objektiivisesti  edis- 
tävät, helpoittavat  ja  varmentavat  uutta  proletaarista  vallankumousta 
ja  sen  voittoa,  sikäli  ne  opetukset  ovat  myöskin  vallankumoustaistelun 
saavutuksia,  siitä  huolimatta,  että  itse  taistelu  v.  1918  päättyikin  tap- 
pioon. 

Olemme  siitä  vakuutetut,  että  tärkeimmät  opetukset,  marxilais- 
leniniläisessä  mielessä,  ovat  todellakin  jo  tulleet  Suomen  proletariaa- 
tin tietoiseksi  omaisuudeksi  sangen  huomattavassa  määrässä. 

Tärkeimmät  pääopetukset,  jotka  samalla  ovat  proletariaatin  saa- 
vutuksia vallankumoustaistelussaan,  ovat  seuraavat: 

1)  Kokemus  osotti,  että  työväenluokka  voi  syöstä  porvariston 
vallasta  ja  vallata  käsiinsä  valtiollisen  vallan ;  että  särjetyn  porvarilli- 
sen valtiokoneiston  tilalle  proletariaatin  on  luotava  oma  valtiokoneis- 
tonsa, jota  se  käyttää  omiin  tarkoituksiinsa. 

2)  Porvaristo  valtakomentoineen  on  tullut  riisutuksi  alastomaksi 
ja  sen  todellinen  lahtariluonne  on  tullut  paljastetuksi. 

3)  Vallankumouksellisen  taistelun  välttämättömyys  proletariaa- 
tin diktatuurin  toteuttamiseksi  työväenluokan  lopullisen  vapautuksen 
pääehtona  selveni  ja  käsitys  siitä  syveni  ja  vahvistui. 

4)  Tuli  kapinantaidon  ymmärtämistä  ja  kokemusta  vallanku- 
mouksellisen sodan  käynnissä. 

5)  Kapinaan  ja  vallankumoukseen  valmistumisen  välttämättö- 
myys voiton  yhtenä  ehtona  selveni. 

6)  Työväen  ja  talonpoikain  vallankumouksellisen  liiton  välttä- 
mättömyys riistäjäin  kukistamiseksi  tuli  selväksi  tosiasiaksi. 

7)  Sosialidemokratian  kykenemättömyys  ja  kelvottomuus  johta- 
maan vallankumouksellista  taistelua  paljastui  täydellisesti  ja  todella 

vallankumouksellisen  proletaarisen  puolueen,  kommunistisen  puo- 
lueen perustaminen  osottautui  välttämättömäksi  ja  se  perustettiin. 

Nyt  on  lähemminen  tarkastettava  näitä  väitteitä  kohta  kohdaltaan. 

Ensimäisestä  väitteestä.  Vv.  1917-18  vallankumouksellinen  kuo- 
hunta nosti  valtakysymyksen,  kysymyksen  vallan  valtaamisesta  työ- 
väen käsiin  Suomessakin  konkreettisesti  päiväjärjestykseen.  Esim. 
sos.-dem.  puolueen  marraskuussa  1917  pidetyssä  puoluekokouksessa 
oli  se  keskeisenä. 

Aikaisemmin  ei  kysymys  ollut  tullut  puolueessa  eikä  puolueen 
johdolla  myöskään  joukoissa  vakavan  ja  perusteellisen  periaatteelli- 
sen käsittelyn  ja  selvittelyn  alaiseksi.  Se  oli  paha  laiminlyönti.  Sen 
vuoksi  puoluekokouksessa  tämän  peruskysymyksen  käsittelyä  ja  käy- 
tännöllistä kannan  ottoa  siinä  vaivasikin  tavaton  epäselvyys,  haparoi- 
minen ja  huojuminen.  Tämä  koskee  niitä  aineksia,  jotka  olivat  kal- 
listuvia vallankumoukselliseen  taisteluun  ja  vallan  ottoon,  mutta  eivät 
päättävästi  sitä  tietä  ottaneet.  Toisaalta  taas  selvät  reformistit  ja  op- 
portunistit päättävästi  asettuiva  vallan  valtaamista  vastaan.  Jotenkin 
selvä  bolshevismin  tiellekin  pyrkivä  kanta  toki  esiintyi  puoluekokouk- 
sessakin. 

Nämä  kolme  pääkantaa  esiintyvät  seuraavasti:  1)  Selvästi  ja  jyr- 
kästi vastustavat  lausuivat  ehdotuksessaan  m.  m. :  ''Köyhälistön  dik- 
tatuurilla, jolla  puolueen  keskuudessa  nykyään  on  kannatusta,  ei  talou- 
dellisesti kehittymättömässä  maassamme  ole  riittäviä  edellytyksiä."*) 
Sen  vuoksi :  valtaa  ei  ole  pyrittävä  työväen  käsiin  valtaamaan,  sillä 
sitä  ei  pystytä  valtamaan  eikä  säilyttämään.  2)  Selvästi  puolustavan 
kannan  (tov.  Tuomen)  ehdotus :  "Nykyisen  tilanteen  vallitessa  on 
käytävä  päättävästi  vallankumoustielle,  hallitus-  ja  valtiovallan  val- 
taamiseksi työväenluokan  käsiin/'  Sillä :  valta  voidaan  vallata  ja  tulee 
vallata.  3)  Keskustalaisen  kannan  ehdotus :  "Koska  näinä  vallanku- 
mouksellisina aikoina  saattaa  esiintyä  tilanteita,  jolloin  —  työväenluo- 
kan lähimpäin  perusvaatimusten  läpiajaminen  voi  vaatia  tilapäisesti 
joko  hallitus-  ja  valtiovallan  ottamista  kokonaan  sosialidemokratian 
käsiin  taikka  sosialidemokraattien  osanottoa  sellaiseen  kokoomushal- 
litukseen, jossa  porvarilliset  jäsenet  ovat  vähemmistönä",  niin  erikoi- 
sen harkinnan  pohjalla  jompikumpi  "olkoon  toistaiseksi  sallittu." 
Siis :  puuttui  vakaumusta  ja  tietoisuutta  vallan  oton  välttämättömyy- 
destä työväen  käsiin,  valmiutta  siihen  ja  uskoa  sen  ottamisen  mahdol- 
lisuuteen. Se  oli  opportunismia. 

Tämä  kolmas  keskustasosialidemokraattinen  kanta  voitti  ratkai- 
sevassa äänestyksessä  kokouksen  enemmistön  (allekirjoittanut  mu- 
kaan luettuna)  kannatuksen,  70  ääntä  113:sta;  toinen,  bolshevistinen 
ehdotus  (johon  liittyi  myös  äkkijyrkkä,  epäbolshevistinen  häntä, 
kaikkien  kompromissien  periaatteellinen  hylkääminen)  sai  28  ääntä 
95  :stä ;  ensimäinen,  oikeistososialidemokraattinen  ehdotus  sai  44 
ääntä  103  :sta. 


S.  S.  D.  Puolueen  marrask.  25 — 27  p.  1917  pidettyä  puoluekokousta  koskevat  lainaukset 
on  otettu  Anton  Huotarin  valmistamasta  kokouksen  pöytäkirjaselostuksesta. 

Mutta  vallankumouksen  myyrä  kaivoi  väsymättä.  Joulukuussa 
keskustalaisainekset,  jotka  eivät  tahtoneet  asettua  vallankumouksellis- 
ta työväkeä  vastaan,  vaikkei  niillä  ollut  kykyä  kulkea  edelläkään, 
siirtyivät  askeleen  vasemmalle,  tekivät  pesäeron  oikeistososialidemo- 
kraateista  ja  liiton  vallankumouksellisten  ainesten  kanssa,  mikä  tam- 
mik.  lopussa  johti  —  vallan  valtaamiseen  työväen  käsiin. 

Valta  vallattiin.  Porvaristo  lyötiin  vallasta  Suomen  koko  etelä- 
osassa. Samalla  alueella  porvariston  vastarinta  suurelta  osalta  nujer- 
rettiin. Porvarillinen  valtiokoneisto  itseasiassa  särjettiin.  Sen  sijalle 
asetettiin  työväen  omilla  voimilla  toinen.  Vaikeaa  elintarvekysymystä 
hoidettiin  tyydyttävästi,  ei  huonommin  kuin  porvarit.  Teollisuustuo- 
tantoa pantiin  työväen  johdolla  käyntiin.  Vallankumouksellinen  oi- 
keuslaitos pantiin  pystyyn.  Virkamiesten  sabotashin  vaikutus  tehtiin 


Tampereen  pellava-  ja  rautatehtaita.  Nämä  on  niitä  punikkipesiä, 
joista  työväenliike  saa  vallankumouksellista  voimaa. 


tehottomaksi  asettamalla  proletaarisia  toimimiehiä.  Luotiin  punaisen 
armeijan  pohja  ja  käytiin  sotaa  vastavallankumousta  vastaan  sekä 
hyvin  että  huonosti  j.n.e. 

Proletaarinen  vallankumous  ja  sen  valtio  palveli  työväenluokan 
etuja,  vaikka  paljon  virheitä  tehtiinkin  ja  heikkouksia  esiintyi.  Kuten 
Parisin  Kommuunista  voi  Suomenkin  vallankumousvallasta  sanoa, 
että  se  tosiasiallisesti  oli  työväen  diktatuuria. 

Suomen  vallankumouksellinen  työväenluokka  on  oman  kokemuk- 
sensa kautta  näinollen  osottanut,  että  työväenluokka  voi  vallata  kä- 
siinsä vallan.  Se  kysymys  on  siis  ratkaistu  periaatteellisesti.  Kysy- 
mys on  vain  sen  käytännöllisestä  ratkaisusta  seuraavalla  kerralla  kun 
kutsu  kuuluu.  Tämä  on  tavattoman  arvokas,  ratkaiseva  askel  eteen- 
päin, voitto  verrattuna  siihen  tilaan,  mikä  oli  vuoden  1918  vallan- 
kumouksen kysymyksellä. 

Toinen  saavutus  on  se,  että  omakin  vallankumouskokemus  vah- 
visti työväenluokalle  sen  Marxin  opetuksen,  että  työväenluokka  ei  voi 
n 

yksinkertaisesti  vallata  porvarillista  valtiokoneistoa,  (kuten  nosket 
vääristellen  Marxia  opettavat)  vaan  että  sen  on  särjettävä  ja  pystytet- 
tävä työväenluokan  oma  valtiokoneisto  palvelemaan  sen  tarkoituksia, 
ja  että  työväenluokka  senkin  pystyy  tekemään. 

Näissä  kahdessa  peruskohdassa  on  Suomenkin  vallankumouksen 
kokemus  murskannut  sirpaleiksi  silloisten  ja  nykyistenkin  oikeisto- 
ja keskustasosialidemokraattien  vastaväitteet  ja  epäilykset  ja  todista- 
nut oikeaksi  vallankumouksellisten  vakaumuksen  ja  uskon. 

Mutta  valtaa  ei  pystytty  säilyttämään.  Vallankumous  ei  pystynyt 
puolustautumaan.  Lenin  sanoo :  "Jokainen  vallankumous  on  ainoas- 
taan silloin  jonkun  arvoinen,  jos  se  osaa  puolustautua,  mutta  vallan- 
kumous ei  taas  kerrallaan  opi  puolustautumaan."  Tämän  kysymyksen 
ratkaisemiseksi  tai  paremmin,  ratkaisun  valmistamiseksi,  on  käytet- 
tävä hyväksi  —  muuta  keinoa  ei  ole  —  sekä  oman  vallankumouksem- 
me kokemuksia,  oppien  sen  virheistä  ja  heikkouksista,  että  erikoi- 
sesti Venäjän  Lokakuun  vallankumouksen  opetuksia,  vallankumouk- 
sen, joka  on  osannut  sekä  perustaa  työväen  vallan  että  puolustautua 
ja  säilyttää  vallan  työväen  käsissä,  pitää  pystyssä  proletariaatin  dikta- 
tuurin. 

Toisesta  väitteestä.  Siinä  on  kysymys  porvariston  todellisen  luon- 
teen paljastamisesta.  Eikö  sen  luonne  siten  ollut  työväenluokalle  ja 
sen  puolueelle  selvillä?  Oli  kyllä  määrätyssä  määrässä.  Tiedettiin, 
että  porvaristo  on  työväen  sortaja,  sen  valtiokin  sortaa  työväkeä,  että 
kapitalistit  ovat  riistäjiä,  että  "julmin  peto  on  porvaristo,  kun  sen 
kukkaroon  kosketaan."  Tämä  tiedettiin  ja  oltiin  vakuutettuja,  että 
niin  se  asia  onkin.  Yleinen,  ylimalkainen  oikea  käsitys  siis  oli  porva- 
ristosta. 

Mutta  siihen  myös  liittyi  joukko  kohtalokkaita  harhaluuloja  por- 
varistosta. 

Vallankumouksessa,  verisessä  kansalaissodassakin  tämä  vielä 
esiintyi  tavattoman  selvästi.  Niinpä,  pari  esimerkkiä  mainitaksemme, 
oli  sellaisiakin,  jotka  uskoivat,  että  "oma"  porvaristo  olisi  vähemmän 
verinen  kuin  esim.  saksalaiset  lahtarit ;  oli  sellaisia  "jyrkän  luokkatais- 
telun" miehiä,  jotka  kuvittelivat,  että  kansalaissodan  puhkeamisen 
jälkeen,  kun  työväen  tappio  jo  rupesi  häämöttämään,  olisi  mahdollista 
saada  porvariston  kanssa  aikaan  työväelle  jossain  määrin  edullinen 
"sovinto",  jos  heitettäisiin  aseet. 

Tietysti  tuollaiset  ynnä  muut  samanluontoiset  uskot  ja  kuvittelut 
olivat  jyrkässä  ristiriidassa  yleisen  historiallisen  kokemuksen  kanssa 
(esim.  Parisin  Kommuuni,  Venäjän  vallankumous  1905).  Mutta  tuo 
historiallinen  kokemus  ei  ollut  tullut  Suomen  työväen  yleiseksi  omai- 
suudeksi, ei  edes  sen  etujoukonkaan,  silloisen  sos.-dem.  puolueen 
omaisuudeksi.  Sen  lisäksi  Suomen  työväenluokan  ja  sen  sos.-dem. 
puolueenkin  omassa  historiallisessa  kokemuksessa  oli  tekijöitä,  jotka 
harhakäsityksiä  porvaristosta  ylläpitävät. 

Suomen  työväen  ja  sen  silloisen  puolueen  osaksi  ei  vielä  ollut  tul- 
lut käydä  sellaisia  ankaria  taisteluita,  mitkä  tosiasiain  pakolla  olisivat 

paljastaneet  porvariston  täydellisesti.  Ei  ollut  esim.  v.  1905  :kään  sitä 
ja  sellaista  kokemusta  kuin  Venäjän  työväellä.  Olihan  kyllä  ollut  tais- 
teluita (esim.  Laukon  torpparilakko  ja  v.  1905  suurlakon  loppunäy- 
tökset, Viaporin  kapina),  joissa  porvariston  luonne  oli  näkynyt,  mutta 
vain  osittain  ja  määrättyjen  porvariryhmäin  todellinen  luonne.  Sa- 
maan aikaan  kun  osa  porvaristoa  oli  ollut  tsaarivallan  puolella  etu- 
jensa vuoksi,  porvariston  eräät  osat  olivat  taistelleet  tsaarivaltaa  vas- 
taan, määrätyissä  tapauksissa  ja  määrätyssä  määrässä  myös  yhdessä 
työväen  kanssa,  kansalliselta  pohjalta  lähtien.  Tietysti  tämä  osa  por- 
varistoa teki  sen  omain  etujensa  ajamana.  Mutta  sen  esiintyminen 
hämäsi  työväkeä.  Koko  porvariston  todellinen  luonne  tässä  asiassa 
paljastui  kyllä  sitten  kesällä  1917,  kun  osa  porvaristoa  suorastaan 
teki  liiton  Venäjän  porvariston  kanssa  Suomen  työkansaa  vastaan, 
osa  hyväksyi  tuon  kavalluksen.  (Petturi  Oskari  Tokoi  vaikenee 
"Kansan-lehdessä",  kesäk.  17  p.  1927  julkaisemassaan  kirjoituksessa 
tästä  porvariston  kavalluksesta  kokonaan  ja  yrittää  pestä  lahtareita 
"puhtaiksi.") 

Vihdoin  parlamenttitoiminnan  kautta  työväki  oli  voittanut  mää- 
rättyjä etuja  ja  reformeja.  Ilman  aseellista  pakkoa  Suomessa  se  ta- 
pahtui, vaikka  itse  parlamenttiareena  olikin  voitettu  työväen  vallan- 
kumousluonteisella  kamppailulla  1905,  tosin  pääasiassa  kiitos  Venä- 
jän vallankumouksellisen  työväen  verisen  taistelun.  Parlamenttire- 
formit  istuttivatkin  harhakäsityksiä  parlamentin  merkityksestä  ja  por- 
varillisesta demokratiasta,  ilman  että  selvästi  tajuttiin,  että  "porvaris- 
to itse  asiassa  kaikissa  maissa  kiertämättömästi  muokkaa  itselleen 
kaksi  hallintosysteemiä,  kaksi  taistelumetodia  etujensa  puolesta  tais- 
tellakseen ja  herruutensa  turvatakseen",  kuten  Lenin  opetti,  nim. 
väkivallan  metodin,  myönnytyksien  kieltämisen  ja  "liberalismin" 
metodin,  reformien  myöntämisen,  valiten  kulloinkin  sen  metodin, 
mikä  sen  etujen  mukaista  kulloinkin  oli. 

Kun  oli  harhakäsityksiä  porvaristosta  ja  porvarillisesta  demokra- 
tiasta, ei  taistelu  niitä  vastaan,  niitten  kukistamiseksi,  myöskään  ollut 
kyllin  terävää  ja  päättävää. 

Sos.-dem.  puoluekaan  ei  pystynyt  harhoja  vastaan  taistelemaan  ja 
porvariston  olemusta  riittävästi  paljastamaan  työväen  joukoille.  Puo- 
lue oli  itsekin  samojen  harhojen  vallassa  ja  niitten  seurausten  vanki ; 
se  ei  ollut  pystynyt  hankkimaan  itselleen  niitä  marxilaisuuden  aseita, 
joitten  avulla  se  olisi  maailman  työväenluokan  ja  sen  vallankumouk- 
sellisten taistelujen  historian  opetuksien  pohjalla  vapauttanut  itsensä 
harhoista  ja  asettanut  joukoille  Suomen  porvariston  oikeaan  valais- 
tukseen, käyttäen  hyväksi  Suomen  työväen  oman  historian  kokemuk- 
sia, jotka  kyllä  olisivat  oikealle  tielle  johtaneet. 
Lenin  kirjoittaa : 

"Vallankumouksen  tulee  osottaa  proletariaatille  —  ja  ainoas- 
taan (harvennus  minun.  —  K.  M.)  se  voi  ensimäisenä  osottaa 
proletariaatille,  minkälainen  on  itseasiassa  määrätyn  maan  por- 
varisto . . .".  "Meidän  on  väsymättä  selvitettävä  proletariaatille 

teoreettisia  totuuksia,  jotka  koskevat  porvariston  ja  pikkuporva- 
riston luokkaetuja  porvarillisessa  yhteiskunnassa.  Mutta  nämä 
totuudet  menevät  todella  laajojen  joukkojen  veriin  ja  ytimiin 
ainoastaan  (harvennus  minun.  —  K.  M.)  silloin  kun  nämä 
luokat  näkevät,  saavat  kouraantuntuvasti  kokea  tuon  tai  tämän 
puolueen  menettelyn."  (Sanomalehtimiehen  huomautuksia). 

"Jokainen  vallankumous  merkitsee  jyrkkää  muutosta  kan- 
san suurten  joukkojen  elämässä"  .  . .  "Vallankumouksen  aikana 
miljoonat  ja  kymmenet  miljoonat  ihmiset  oppivat  joka  viikko 
enemmän,  kuin  vuodessa  tavallista  uneliasta  elämää.  Sillä  koko- 
naisen kansan  elämän  jyrkässä  käänteessä  erikoisen  selvästi 
tulee  näkyviin,  mitkä  kansanluokat  ajavat  tuota  tai  tätä  tarkoi- 
tusta, minkämoiset  voimat  niillä  on,  millaisilla  keinoilla  ne  toi- 
mivat." (Perustuslaillisista  harhoista.) 
Jo  kansalaissodan  aikana  oli  lahtariporvaristo  oman  rintamansa 
takana  hurjan  kostokiihkonsa,  terroriolemuksensa,  petomaisuutensa 
paljastanut.  Punaisten  joukkojen  voittamisen  jälkeen  se  teki  saman 
punaisella  alueella.  Ei  ole  tarvis  kuvata  sitä,  sillä  olemme  sen  jo  pää- 
asiassa edellä  tehneet.    Se  on  diktatuurinsa  koko  kauden  jatkanut 
periaatteellisesti  samaan  suuntaan.  Sen  osottaa  Suomen  porvariston 
historia  tappion  jälkeen.  Eivät  lahtarit  enää  peitäkään  pahasti  ole- 
mustaan. Ne  kutsuvat  ylvästellen  itseään,  ellei  aina  lahtareiksi,  niin 
valkoisiksi,  mikä  merkitsee  samaa:  niitten  kätyrit  työväenliikkeessä 
pitävät  kunnianimenään  työväen  teurastajan  Nosken  nimeä.  Tietysti 
lahtarien  ja  niiden  noskelaisten  apurien  tarkotus  ei  ole  ollut  eikä  ole 
paljastaa  itseään  ja  todellista  olemustaan.  Mutta  ne  eivät  enää  luokka- 
taistelun nykyisellä  asteella  voi  olla  paljastamatta  itseään  taistelles- 
saan vastavallankumouksena  vallankumouksellista  liikettä  vastaan. 

Nyt  on  työväen  edessä  porvaristo  lahtarina,  alastomana  ja  jul- 
keana, jommoiseksi  porvaristo  tulee  kapitalismin  rappeutumisen  aika- 
na; jommoinen  se  itseasiassa  oli  jo  ennen  vallankumousta,  vaikkei  sitä 
selvästi  käsitetty.  Nyt  näkee  työväki,  että  kaikkein  demokraattisinkin 
porvarikomento  on  porvariston  diktatuuria,  niinkuin  se  aina  on  ollut, 
vaikkei  sitä  ymmärretty,  —  johon  peittelemättömänä  joudutaan,  kun 
porvariston  valta  objektiivisesti  on  hajoamisen  tiellä,  kun  on  taistelu 
kahden  diktatuurin  välillä.  Kymmenen  vuoden  kokemus  kansalais- 
sotaa, josta  kolme  kuukautta  oli  avointa,  aseellista  sotaa,  on  osottanut 
minkämoinen  Suomen  porvaristo  itseasiassa  on :  häviöön  tuomittu, 
hävitettävä,  vahingollinen,  tuhoisa  loiseläin. 

Nämä  tosiasiat  ovat  karsineet  ja  karsivat  harhaluuloja  työväen 
keskuudessa  porvaristosta  ja  sen  valtakomennosta.  Se  on  merkinnyt 
luokkatietoisuuden  kohoamista  ja  kasvua.  Se  taas  sysää  johdonmu- 
kaisen, päättävän  vallankumouksellisen  taistelun  tielle.  Se  on  riida- 
ton voitto  työväenluokalle  ja  sen  asialle.  Vai  eikö  ole  voitto  se,  että 
työväen  luokkavihollinen  on  nähtävänä  sellaisena  kuin  se  on?  On,  on. 

Mutta  samalla  on  taaskin  osottautunut,  kuinka  hitaasti  työkansan 
joukot  oppivat,  huolimatta  kovista  kokemuksista.  Vielä  on  työväessä 

niitäkin,  eikä  niin  vähän,  jotka  elävät  entisissä  harhoissa.  Tärkeänä 
syynä  siihen  on  se,  että  noskejohtajat  kaikella  toiminnallaan  pyrkivät 
peittämään  porvariston  lahtarimaisuutta,  hommaavat  "kansan  ehjyyt- 
tämistä"  j.n.e.  Mutta  heidän  ei  ole  onnistuva  estää  sitä  laajojen  jouk- 
kojen silmien  avautumisprosessia,  minkä  porvaristo  itse  on  aikaan- 
saanut ja  jatkuvasti  aikaansaa,  ja  jota  työväen  näön  terävöitymistä 
kommunistinen  puolue  ja  liike  kaikessa  taistelutoiminnassaan  edes- 
auttaa. 

Lahtariporvaristo  on  vetänyt  päälleen  vallankumouksellisten  jouk- 
kojen valtavan  tietoisen  vihan :  vaistomainen  viha  on  vieläkin  laajem- 
missa joukoissa  ja  on  tietoiseksi  kehittymistiellä. 

Kolmannesta  väitteestä.  Lenin  selittää  erinomaisen  terävästi,  mitä 
on  marxilaisuus,  esittämällä  m.  m. : 

"Pääasia  Marxin  opissa  on  luokkataistelu.  Niin  puhutaan  ja 
kirjoitetaan  hyvin  usein.  Mutta  se  ei  ole  oikein.  Ja  tästä  vää- 
rästä käsityksestä  johtuu  vähä  väliä  marxilaisuuden  opportunis- 
tinen väärentäminen,  sen  väärentäminen  porvaristolle  kelpaa- 
vaan muotoon.  Sillä  luokkataisteluoppia  ei  luonut  Marx,  vaan 
porvaristo  ennen  Marxia,  ja  yleensä  se  on  porvaristolle  kelpaa- 
va. Se,  joka  tunnustaa  ainoastaan  luokkataistelun,  ei  vielä  ole 
marxilainen.  Se  voi  vielä  osottautua  porvarillisen  ajatustavan 
ja  porvarillisen  politiikan  puitteissa  olevaksi.  Marxilaisuuden 
raj  ottaminen  luokkataisteluoppiin  merkitsee  marxilaisuuden  ly- 
hentämistä, sen  väärentämistä,  sen  supistamista  siihen,  mikä  on 
porvaristolle  kelpaavaa.  Marxilainen  on  ainoastaan  se,  joka 
ulottaa  luokkataistelun  tunnustamisen  proletariaatin  diktatuurin 
tunnustamiseen  saakka.  Tässä  on  kaikista  syvin  ero  marxilai- 
sen ja  tavallisen  pikkuporvarin  (sekä  suurporvarinkin)  välillä. 
Tällä  kovasimella  on  koeteltava  todellista  marxilaisuuden  käsit- 
tämistä ja  sen  tunnustamista.  Eikä  ole  kummallista,  että  kun 
Europan  historia  johti  työväenluokan  käytännöllisesti  tähän 
kysymykseen,  niin  ei  yksinomaan  kaikki  opportunistit  ja  refor- 
mistit, vaan  myös  kaikki  "kautskylaiset"  (reformismin  ja 
marxilaisuuden  välillä  horjuvat  ihmiset)  osottautuivat  surku- 
teltaviksi filistereiksi  ja  pikkuporvarillisiksi  demokraateksi,  jot- 
ka kieltävät  proletariaatin  diktatuurin."  (Valtio  ja  vallan- 
kumous.) 

Leninin  tämä  lausunto  ja  arvostelu  asettaa  Suomen  vanhan  so- 
sialidemokratian väärentämättömään  valaistukseen  yleensä  ja  vallan- 
kumouksen aikana  erikoisesti.  (Verratkaa  edellä  olevaa  selostusta 
sos.-dem.  puolueen  marrask.  puoluekokouksessa  tehtyihin  ehdotuk- 
siin.) 

Suomen  vanha  työväenliike,  erikoisesti  sos.-dem.  puolue  oli  "jyr- 
kän luokkataistelun"  kannalla  sekä  sanoissa  että  myös  teoissa.  Jopa 
siinä  oli  pyrkimyksiä  sellaiseenkin  "jyrkkyyteen",  että  "periaatteelli- 
sesti" kielletään  kaikki  kompromissit.  Mutta  se,  mikä  marxilaisuu- 
dessa on  oleellista,  luokkataistelun  vieminen  loppuunsa,  proletariaatin 

diktatuuriin  asti,  se  oli  hepreaa  sille  "jyrkälle  luokkataistelukannalle." 
Että  proletariaatin  diktatuuriin  kuitenkin  tosiasiallisesti  tultiin,  ei  ole 
"kautskyläisten"  ansio,  vaan  tapahtumain  logiikan,  historian,  vallan- 
kumouksen myyrän. 

Kun  oli  puutteellinen  käsitys  porvariston  todellisesta  luonteesta, 
niin  seurasi  siitä  myös  sen  ymmärtämättömyys,  että  "proletariaatin 
diktatuuri  on  kaikkein  päättävin  ja  vallankumouksellisin  proletariaatin 
luokkataistelun  muoto  porvaristoa  vastaan."  (Lenin). 

Ei  ymmärretty  erikoisesti  imperialismin  aikaa  ja  sen  esille  työntä- 
mää  ratkaisevaa  taistelua  kahden  diktatuurin,  porvariston  ja  proleta- 
riaatin diktatuurin  välillä. 

Mutta  vallankumouksen  kokemus  asetti  näkyville,  etualalle  kysy- 
myksen proletariaatin  diktatuurista.  Se  osotti,  että  proletriaatin  luok- 
kataistelun yleensä,  ollakseen  loppuun  asti  johdonmukainen,  ollakseen 
todella  vallankumouksellinen  täytyy  johtaa  taisteluun  diktatuurista. 
Myös  osottautui,  että  työväenluokan  vapautuminen  kapitalismin  riis- 
tosta ja  sorrosta  on  toteutettavissa  ainoastaan  proletariaatin  dikta- 
tuurin kautta ;  samalla  on  selvinnyt  sekin,  että  pienimmänkin  todelli- 
sen parannuksen  aikaansaaminen  työväenluokalle  tänä  aikana  on  mah- 
dollista ainoastaan  johdonmukaisen  vallankumouksellisen  joukkotais- 
telun  kautta,  "jota  ilman  ei  missään  koko  maanpiirillä  ole  saavutettu 
mitään  vakavaa  ihmiskunnan  kehityksessä."  (Lenin). 

Ei  riitä  yksin  luokkataistelu,  ei  edes  jyrkkä  luokkataistelu,  vaan 
tarvitaan  loppuun  asti  johdonmukaista  vallankumouksellista  luokka- 
taistelua, jonka  huippu  on  proletariaatin  diktatuuri. 

Suomen  työväen  vallankumoustaistelu,  oma  kokemus  opetti  tä- 
män. Se  on  selvinnyt  eläväksi  suurelle  joukolle  työväkeä.  He  sen 
tunnustavat  ja  siihen  tähtäävät,  sitä  noudattavat.  Se  on  tärkeä,  suuri 
saavutus  jo  tänä  päivänä  ja  tulevaisuutta  varten. 

Tässä  yhteydessä  on  todettava  sekin,  että  "jyrkän  luokkataistelun" 
kanta  oli  monessa  suhteessa  myös  kansallisen  rajottuneisuuden  kah- 
leissa. Vasta  vallanumous,  yhteinen  taistelu  venäläisen  proletariaatin 
kanssa,  Saksan  proletariaatin  kykenemättömyys  estää  saksalainen 
interventio,  imperialismin  (Englannin)  kynsiin  joutuminen  on  opetta- 
nut työväelle,  että  proletariaatin  vallankumouksellisen  luokkataistelun 
täytyy  olle  kansainvälistä  ja  että  se  sitä  on  taistelussa  proletariaatin 
diktatuurin  puolesta,  ja  että  se  vain  sellaisena  voi  lopullisesti  voittaa- 
kin koko  maailmassa. 

Neljännestä  väitteestä.  Ennen  vuotta  1918  ei  Suomen  työväen- 
luokalla ollut  kokemuksen  kautta  saatua  ymmärtämystä  proletaari- 
sessa joukkokapinassa  voiton  saavuttamiseen  tarvittavasta  taidosta  ja 
vallankumouksellisen  sodan  käynnistä.  Se  ei  vielä  ollut  ollut  aseelli- 
sessa kansalaissodassa,  ei  ollut  joutunut  imperialistiseen  sotaan,  ei 
edes  puoleentoistakymmeneen  vuoteen  ollut  porvarillisen  armeijan 
kouluutusta  joutunut  kokemaan. 

Mutta  vuosien  1917-1918  vallankumouksellinen  nousu  yhtäkkiä 
heitti  työväenluokan  kapinaan  ja  vallankumoussotaan.  Ja  silloin  opit- 

tiin  huomaamaan,  että  "kapina,  niinkuin  sotakin  on  taitoa"  (Marx), 
johon  on  suhtauduttava  taitona  ja  taidolla,  voittaakseen. 

Vaikka  kokemus  onkin  joukkojen  paras  ja  perinpohjaisin  opet- 
taja —  mikä  sääntö  tietenkin  koskee  myös  proletariaatin  puoluetta  — , 
niin  silti  on  proletariaatin  puolueelta  vaadittava,  että  se  hankkii  tois- 
ten maitten  työläisten  vallankumousopetuksista  ainakin  määrätyssä 
määrässä,  itselleen  ja  sopivalla  tavalla  proletaarisille  joukoille  sen  tai- 
don teoreettista  ymmärtämistä,  ainakin  sen  verran,  ettei  se  ole  "ennen 
kuulumaton"  asia,  ja  siitä  enemmän,  mitä  enemmän  objektiiviset,  his- 
torialliset olot  estävät  sitä  taitoa  tulemasta  luokkavihollisen  välityk- 
sellä. Mutta  tässäkin  oli  sos-dem.  puolueen  marxilainen  asevarasto 
köyhä. 

Mutta  vallankumous  ja  kansalaissota  opetti  antamaan  arvoa  sille 
taidolle  ja  sen  käyttämiselle. 

Kokemuksen  kautta  on  nyt  opittu,  että  kapinalla  ei  saa  leikkiä,  — 
leikkijöitäkin  oli;  että  kun  kerran  on  alettu,  on  lujasti  mentävä  lop- 
puun, —  ei  menty  aina  lujasti  eikä  loppuun  asti,  vaan  jäätiin  puoli- 
tiehen; että  ratkaisevalla  hetkellä,  ratkaisevassa  paikassa  on  hankit- 
tava ylivoima,  —  ratkaisevia  hetkiä  ja  ratkaisevia  paikkoja  ei  aina 
nähty  ja  jos  nähtiin  ei  osattu  eikä  pystytty  ylivoimaa  järjestämään; 
että  on  hyökättävä,  hyökättävä  päättävästi,  —  puolustauduttiin,  usein 
päättämättömästi ;  että  on  yllätettävä  vasusta j an  voimat,  kun  ne  ovat 
hajalla,  —  vihollinen  pääsi  yllättämään  työväen  voimia  j.n.e.,  kuten 
Marx  opettaa. 

Nyt  tämä  tiedetään  käytännön  kautta.  Käytännön  kokemus  johti 
—  teoriaankin,  sitä  oppimaan. 

Vallankumous  opetti  monta  muutakin  vallankumouksellisen  sodan 
käyntiin  kuuluvaa  asiaa.  Esim.  kasvattamaan  ja  opettamaan  päälli- 
köitä, käyttämään  työväelle  suosiollisia  porvarillisia  ammattimiehiä, 
järjestämään  punaista  kaartia  punaiseksi  armeijaksi,  kuria,  vastusta- 
jan selkäpuoleen  huomion  kiinnittämisen  ja  siellä  olevien  ystävien  hy- 
väksikäyttämisen. Myöskin  on  vallankumouskokemus  opettanut  pro- 
letariaattia omaksi  hyväkseen  käyttämään  sitä,  että  vastavallanku- 
mous loi  itselleen  armeijan,  jossa  proletaarit  oppivat  aseitten  käyttöä. 

Suomen  vallankumous  v.  1918  sortui  osaksi  sen  vuoksi,  että  prole- 
tariaatti ei  osannut  käydä  vallankumoussotaa.  Mutta  sen  sodan  koke- 
mus opetti  sille  tätä  taitoa  ja  sen  taidon  merkitystä  ymmärtämään. 

Vain  se,  joka  kieltää  proletaarisen  vallankumouksen,  voi  kieltää, 
että  työväenluokka  kansalaissodassa  käymänsä  koulun  kautta  tässäkin 
voitti  osakseen  ratkaisevan  edun. 

Viidennestä  väitteestä.  Edellisessä  kohdassa  käsiteltyyn  kysy- 
mykseen liittyy  ehdottomasti  voiton  ehtona  kysymys  valmistumisesta 
joukkokapinaan  ja  vallankumoussotaan  sekä  kysymys  niiden  valmis- 
tamisesta. 

Suomen  vallankumouskokemus  on  saattanut  tämänkin  kysymyk- 
sen huomion  esineeksi  ja  auttanut  löytämään  oikean  vastauksen. 
Suurena  apuna  tietenkin  on  myös  muitten  maitten  proletaarien  tais- 


Suomen  sosialidemokraattinen  hallitus,  joka  v.  1927  antoi  palveluksensa  v.  1918  voitolle 
päässeelle  valkoiselle  porvaristolle. 

telut,  ennenkaikkea  Venäjän  proletariaatin  kokemus  ja  voittoisa  tais- 
telu. 

Vakavan  valmistamisen  yleisenä  ennakkoehtona  tietenkin  on,  että 
proletariaatin  johtavalla  puolueella  ja  vallankumouksellisilla  työläi- 
sillä on  kurssi,  suunta,  proletaariseen  vallankumoukseen,  jonka  kon- 
kreettinen alkusoitto  on  joukkokapina  porvaristoa  vastaan,  ja  että 
siihen  myös  pyritään,  eikä  sitä  periaatteellisesti  vastusteta  tai  periaat- 
teellisesti horjuta  siinä. 

Suomen  vanhan  sosialidemokratian  pääheikkous  tässä  suhteessa 
oli  se,  että  se  horjui  ja  haparoi  vielä  silloin,  kun  kurssi  olisi  viimeis- 
tään ollut  otettava. 

Vaarallisempi  vaikutukseltaan,  kuin  suoranainen  vallankumouk- 
sen vastustaminen  tai  sen  suhteen  horjuminen,  on  sellainen  sallimus- 
uskoinen  kanta,  että  kyllä  vallankumous  tulee,  tapahtuu  ja  voittaa,  jos 
on  voittaakseen,  vieläpä  "vaikka  sitä  kaikki  vastustaisimme."  Vastus- 
tajan näkee  jokainen  työmes  ja  aina  sekä  erittäinkin  vallankumouk- 
sellisessa tilanteessa  leimaa  vallankumouksellinen  työmies  sellaisen 
vastustajan  vastavallankumoukselliseksi.  Horjuvan  horjuminen  myös 
nähdään,  eikä  sellaiseen  luottamus  kasva  vallankumouksellisten  jouk- 
kojen keskuudessa  kumouksellisessa  tilanteessa  varsinkaan,  päinvas- 
toin. Mutta  se,  joka  vakuuttaa  vallankumouksen  tulevan  ikäänkuin 
taivaasta,  vieläpä  voittavankin,  se  nukuttaa  työväenluokkaa  uneen, 
josta  se  yllätettynä  herää. 

Lenin  kyllä  vakuuttaa  ehdottomasti  oikein,  että  ' 'vallankumousta 
ei  voi  "tekaista",  vallankumoukset  puhkeavat  esiin  objektiivisesti 
(puolueitten  ja  luokkien  tahdosta  riippumattomista)  kypsyneistä  his- 
torian kriiseistä  ja  murroksista."  Mutta  Lenin  on  samalla,  niinkuin 
Marxkin,  vuosikymmeniä  opettanut,  että  sekä  kapinaa  että  vallanku- 
mousta on  valmistettava  ja  niihin  valmistuttava,  sillä  ilman  sitä  ei  voi 
voittaa  vallankumouksessa. 

Kun  tarkastaa  niitä  puutteita  ja  virheitä,  joita  Suomen  vallan- 
kumouksessa paljastui  tässä  suhteessa,  niin  kokemus  sanoo,  että  jouk- 
kokapinan  ja  vallankumouksen  voiton  valmistamiseen  vaaditaan  m.  m. 
1)  kapinan  ja  vallankumouksellisen  sodankäynnin  taidon  välttämättö- 
myyden käsittäminen  ja  sen  taidon  hankkiminen  entisestä  kokemuk- 
sesta oppia  ottaen,  2)  yleispoliittinen  valmistuminen,  tarkasti  seuraten 
tilanteitten  kehittymistä,  3)  joukkojen  saattaminen  tietoiseksi  siitä, 
mitä  on  tulossa  ja  mitä  vaaditaan,  4  sotaväen  voittaminen  vallanku- 
mouksellisten puolelle,  5)  taistelun  kynnyksellä  ollen,  puolueen  mobi- 
lisoiminen taistelevaksi  puolueeksi,  tunnuksen  antaminen  välittömästä 
aseistumisesta,  järjestymisestä  erikoisesti,  j.n.e.  Muistettava  aina, 
että  kapinalla  ei  saa  leikkiä. 

Lenin  sanoo,  että  ne  jotka  eivät  tunnusta  valmistautumisen  ja 
valmistamisen  välttämättömyyttä  eivätkä  sitä  tee,  ne  on  säälimättä 
karkoitettava  vallankumouksellisten  riveistä. 

Vasta  Suomen  vallankumouksen  kokemus  on  Suomen  työväelle 
opettanut,  että  joukkokapinan  ja  vallankumouksen  valmistaminen  on 

välttämätöntä ;  se  sama  kokemus  on  opettanut  sitäkin,  miten  missäkin 
tilanteessa  voi  ja  tulee  valmistaa. 

Se  on  laskettava  voitoksi  eikä  vahingoksi  proletariaatille  ja  sen 
vapautusasialle. 

Kuudennesta  väitteestä.  Tässä  on  kysymys  työväen  ja  talonpoi- 
kain suhteista,  erikoisesti  vallankumouksessa. 

Ei  voida  väittää,  etteikö  Suomen  vanha  sosialidemokratia  olisi 
ollut  yhteydessä  maaseudun  kanssa.  Kyllä  se  oli. 

Maalaisproletariaattiin  oli  yhteys.  Sen  etuja  ajettiin  proletaareina. 
Maalaisproletariaatti  kannatti  sosialidemokratiaa. 

Puoliproletaarien,  torpparien  kanssa  oltiin  kosketuksissa,  ajaen 
niiden  vapautumista  alustalaisorj uudesta ;  sitä  suhdetta  voi  kutsua 
työväen  ja  torpparien  taisteluliitoksi. 

Osa  itsenäisiä  pikkutalonpoikia  oli  myös  lähellä  sosialidemokra- 
tiaa. Mutta  enin  osa  niistä  ja  keskitalonpojat,  joista  suuri  osa  on 
myös  työtätekevä,  vieroi  sos.-dem.  puoluetta.  Siihen  vaikutti  puo- 
lueen torpparipolitiikka,  jota  he  isäntinä  ja  torppien  omistajina  eivät 
kannattaneet. 

Sos.-dem.  puolueen  kantaa  vaivasi  toisen  internationalen  puoluei- 
den yleinen  virheellinen  kanta  suhteessa  talonpoikiin.  Esim.  torppa- 
rien vapautusasiaa  ajettiin  enemmän  kapitalismin  kehityksen  vaati- 
muksia silmälläpitäen  ja  reformistisessa  mielessä,  kun  torpparien  ja 
suurtilallisten  välisen  taistelun  kehittämistarkoituksessa.  Talonpoikain 
maan  suhteen  ei  tehty  ennakolta  selväksi,  että  työtätekevän  talonpojan 
maata  ei  proletariaatti,  valtaan  päästyään,  ryöstä.  Pikemmin  päin- 
vastainen agitatio  ja  käsitys  sai  rehottaa. 

Puolue  määritteli  suhdettaan  maaseutuun  melkein  yksinomaan 
vaalikannatuksen  saavuttamista  silmälläpitäen.  Se  johti  toisaalta  pik- 
kuporvarillisten pyrintöjen  edessä  kumartamiseen,  toisaalta  marxilai- 
sen kannan  salaamiseen,  pulmallisissa  kysymyksissä.  Selvää,  tietoista 
työväen  ja  työtätekeväin  talonpoikain  taisteluliiton  linjaa  kapitalisteja 
ja  suurtilallisia  vastaan,  niiden  kukistamiseksi,  ei  puolue  ollut  pysty- 
nyt aikaansaamaan. 

Imperialistisen  maailmansodan  aikana  tuli  eräs  tekijä,  joka  häiritsi 
entisiä  hyviäkin  suhteta.  Elintarvehintakysymyksessä  joutuivat  työ- 
väki ja  talonpojat  ristiriitaan.  Kesällä  1917  kehittynyt  luokkataistelu 
maalaisproletarien  ja  suurtilallisten  välillä  oli  omansa  pelottamaan 
myös  pien-  ja  keskitalonpoikia,  kun  puolue  ei  jo  ennemmin  ollut  teh- 
nyt selväksi,  ettei  heidän  tarvitse  maansa  puolesta  pelätä  työväkeä. 

Tämä  luokkataistelu  maaseudulla  osaltaan  myös  häiritsi  sitä  kos- 
ketusta laajempien  talonpoikaisryhmien  kanssa,  mikä  oli  syntynyt 
taistelussa  Venäjän  porvaristoa  vastaan  maan  itsenäisyyden  puolesta 
ja  jossa  Suomen  suurporvaristo  oli  työväkeä  ja  talonpoikaistoa  vas- 
taan selvemmin  tai  vähemmän  selvästi. 

Vaikka  suurporvaristo  ja  suurtilalliset  itse  ovat  talonpoikain  maan 
ryöstäjiä  ja  vaikka  suurporvaristo  itse  veljeili  Venäjän  porvariston 
kanssa,  onnistui  lahtariporvariston  kuitenkin  johtaa  talonpoikaiston 

suurin  osa  vallankumouksellista  työväkeä  vastaan,  käyttämällä  hyväk- 
seen talonpoikaiston  yksityisomistusvaistoa  ja  kansallisvaistoa,  "rys- 
sävihaa."  Sos.-dem.  puolue  ei,  kuten  sanottu,  ollut  aikaisemmin  tur- 
vannut itseään  oikealla  politikalla  tältä,  eikä  myöskään  pystynyt  v  :n 
1917  pulmallista  tilaa  selvittämään  niin,  että  työtätekevät  talonpojat 
eivät  olisi  luisuneet  lahtarien  mukaan. 

Se  oli  kohtalokas  seurauksiltaan.  Valkoinen  porvaristo  sai  talon- 
poikain suuresta  osasta  itselleen  valkoisen  komentonsa  tukijoita,  sekä 
v.  1918  kansalaissodassa  että  sen  jälkeen. 

Itse  työväenvallankumous  käytännössä  kyllä  osotti,  että  vallan- 
kumouksellinen työväki  vapauttaa  alustalaisorjat,  mutta  ei  ryöstä  ta- 
lonpoikain maata  eikä  pane  heitä  yhteistalouden  karsinaan  pakolla. 
Mutta  tämä  tosiasia  ei  enää  vuoden  1918  vallankumoustaistelussa 
ehtinyt  sanottavasti  vaikuttaa.  Vallankumouksen  koulu  tässäkin 
asiassa  opetti  Suomen  vallankumouksellista  työväkeä  löytämään  oi- 
kean tien  talonpoikiin  suhtautumisessa.  Se  opetti  työväkeä  luopu- 
maan ryhmäkuntaisuudesta  ja  eristyväisyydestä ;  se  opetti  työväen  ja 
talonpoikain  taisteluliiton  mahdollisuuden  ja  välttämättömyyden  kapi- 
talisteista saatavan  voiton  ehtona,  lähtien  siitä,  että  vallankumouksel- 
linen työväki  puolustaa  tarmolla  riistettyjä  talonpoikia  kaikkia  riistä- 
jiä vastaan  ja  vetää  ja  ohjaa  näitä  talonpoikia  taisteluun  pääomaa 
vastaan. 

Talonpojillekin  kokemus  on  opettanut,  että  porvaristo  ei  heitä 
auta  eikä  pelasta  pääoman  kiristyksestä,  vaan  ainoastaan  taisteluliitto 
vallankumouksellisen  työväen  kanssa. 

Tämä  opetus  on  jo  niin  vaikuttanut,  että  paras,  tietoisin  ja  tais- 
telukuntoisin  osa  talonpoikaistoa  jo  taistelee  liitossa  vallankumouksel- 
lisen työväen  kanssa.  Eräät  osat  työtätekevää  talonpoikaistoa  tempo- 
vat itseään  irti  porvariston  ja  sen  suurtalonpaikaisten  apurien  talu- 
tusnuorasta. 

Mitä  tulee  vallankumoukselliseen  työväkeen,  niin  se  puolestaan 
käytännöllisellä  politiikallaan,  ajaen  työtätekevän  talonpojan  etuja 
kapitalia  vastaan,  joka  päivä  rakentaa  sitä  liittoa  ja  vahvistaa  sen 
perusteita. 

Suomessa,  missä  talonpoikaisto,  varsinkin  pientalonpoikaisto, 
muodostaa  niin  valtavan  väestön  osan,  merkitsevät  edellä  viimeksi 
mainitut  tosiasiat  suurta  askelta  eteenpäin  työväen  ja  talonpoikain  val- 
lankumouksellisen taisteluliiton  kehittymisprosessissa,  merkitsevät 
saavutusta. 

Seitsemännestä  väitteestä.  Edellisiä  kohtia  käsitellessä  olemme  jo 
joutuneet  esittämään  vallankumouksen  johdossa  olleen  sos.-dem.  puo- 
lueen pääheikkoudet  ja  päävirheet.  Muutamia  toteamisia  ja  johto- 
päätöksiä on  vielä  tästä  tehtävä. 

Puolue  oli  kyllä  pystynyt  järjestämään  työväenluokan  aktiivisim- 
mat ja  tietoisimmat  kerrokset  luokkapuolueeseen.  Se  oli  pystynyt 
hankkimaan  puolueelle  laajojen  teollisuustyöväen  ja  maalaistyöväen 
sekä  puoliproletaarienkin  kannatuksen  ja  luottamuksen,  kulkemalla 

niiden  taistelujen  etunenässä,  ei-aseellisten  taistelujen  etunenässä. 
Talonpoikaisten  työtätekevää  suurta  osaa  se  ei  kuitenkaan  ollut  ym- 
märtänyt puolelleen  voittaa. 

Mutta  puolue  —  kuten  on  nähty  —  ei  ollut  pystynyt  itseänsä 
marxilaistuttamaan,  mikä  nykyisellä  kielellä  merkitsee :  bolshevisoi- 
maan,  vaan  oli  jäänyt  "kautskylaisuuden"  asteelle,  eikä  se  myöskään 
ollut  kyennyt  itselleen  kasvattamaan  johtavia  kaadereita,  "ideologeja", 
jotka,  Leninin  sanoja  käyttääksemme,  olisivat  "olleet  siihen  määrään 
teoreettisesti  valmistuneita,  että  oltaisi  turvattuja  kaikenlaiselta  häi- 
lymiseltä."  Tämäkin  tehtävä  olisi  kuulunut  puolueelle  kokonaisuu- 
dessaan, Leninin  mukaan.  Ja  se  olisi  ollut  välttämätöntä  sillä  lausuu 
Lenin,  "ei  ainoakaan  luokka  historiassa  ole  saavuttanut  herruutta, 
ellei  se  ole  nostanut  itselleen  johtajia,  omia  etumaisia  edustajiaan,  jot- 
ka ovat  kykenevät  järjestämään  ja  johtamaan  liikettä." 

Kaikki  sos.-dem.  puolueen  heikkoudet,  puutteet  ja  virheet  yhdessä 
tekivät  sen,  että  puolue  ei  pystynyt  johtamaan  vallankumousta  tien 
näyttäjänä,  edelläkävijänä  »parhaimpana  taistelijana,  kaukonäköisim- 
pänä  ohjaajana,  horjumattomimpana,  kestävimpänä  ja  kurinalaisim- 
pana.  Toisin  sanoen :  sos.-dem.  puolue  osottautui  vallankumouksen 
tulikokeessa  kykenemättömäksi  ja  kelvottomaksi  hyvin  johtamaan 
Suomen  vallankumouksellista  proletariaattia  sen  siihen  asti  suurim- 
massa taistelussa. 

Tästä  lausuu  toverimme  O.  V.  Kuusinen  m.  m.  seuraavaa: 

"Kun  tuli  todenteolla  eteen  se  ratkaiseva  historiallinen  pro- 
sessi, proletaarinen  vallankumous,  joka  myöskin  sos.-dem.  oh- 
jelmassamme oli  loppukoristeena,  johon  valmistautumista  kai- 
ken aikaisemman  työväenliikkeen  olisi  pitänyt  tarkoittaa  ja  jossa 
työväenliikkeen  vihdoinkin  piti  päästä  pitkästä  kylvöstään  satoa 
korjaamaan,  silloin  paljastuikin  sosialidemokratian  "korkea  ke- 
hity skanta' 3  vaaralliseksi  avuttomuudeksi:  se  oli  puoleksi  sokea 
•  ja  puoleksi  rampa.  Se  oli  vallankumoukselliselle  työväelle  pi- 
kemmin vastus  ja  vaara  kuin  apu  ja  ase,  voiton  viiri."  (S.  K'. 
P  :n  perustavan  kokouksen  "Avoin  kirje  tov.  Leninille",  syysk. 
3  piitä  1918). 

Niin,  kuinka  voisikaan  sokea  näyttää  tietä  ja  rampa  kulkea  uran 
aukaisijana ! 

Ei  ole  vähintäkään  epäilystä,  että  työväenluokan  tulevaisuudelle  ja 
proletaarisen  vallankumouksen  asialle  oli  voitto,  että  sosialidemokra- 
tia paljastui  siksi  mitä  se  oli,  että  paljastui  sen  kykenemättömyys  val- 
mistamaan, järjestämään  ja  johtamaan  proletariaattia  voittoon. 

Tämä  paljastuminen  merkitsi  samalla  myös  sosialidemokratian 
sirpaleiksi  menoa,  sen  romahtamista  kasaan,  sen  katoamista  näyttä- 
möltä proletaarisena  puolueena.  Samalla  kun  vallankumouksen  tap- 
pio terävästi  paljasti  ja  huomattavalta  osalta  työväkeä  murskasi  kaik- 
ki ja  kaikenlaiset  demokraattiset  harhat,  murskasi  se  myöskin  niitten 
harhojen  sokeaksi  tekemän  ja  halvaannuttaman  sosialidemokraattisen 
puolueen. 

Tämä  sirpaleiksi  särkymisprosessi  oli  konkreettisesti  alkanut  jo 
marraskuun  puoluekokouksessa,  jolloin  oikeistososialidemokraatit 
Eetu  Salinin  suun  kautta  vaativat  itselleen  oikeutta  'Vapaasti  toimia 
omien  periaatteittensa  mukaan."  Silloiset  oikeistolaiset  sosialidemo- 
kraatit tekivätkin  sen  mitä  uhkasivat  ja  heidän  tiensä  on  vienyt  ny- 
kyiseen noskelaisuuteen,  joka  on  porvariston  ' Vasen"  siipi. 

Tämänkin  on  vallankumous  ja  sen  jälkeinen  aika  paljastanut.  Ja 
se  on  voitoksi  sekin  vallankumouksen  asialle. 

Mutta  vanhan  sosialidemokratian  paljastuminen  kelvottomaksi 
sen  silloisen  aseman  asettamaan  historialliseen  tehtävään  oli  vasta 
toinen  puoli  voittoa.  Se  oli  kyllä  välttämätön  edellytys  askeleelle 
eteenpäin,  nim.  todella  proletaarisen  vallankumouksellisen  puolueen 
perustamiselle. 

Mutta  vallankumous  ja  sen  tappio  teki  tehtävänsä  perinpohjaisesti 
ja  synnytti  sen  puolueen,  Suomen  kommunistisen  puolueen. 

Vanha  suomalais-venäläinen  bolshevikki  tov.  Shottman  sanoi 
S.K.P:n  perustavan  kokouksen  päättäjäisissä:  " 'Sanomattomain  uh- 
rien kokemuksen  koulu  on  ohjannut  suomalaiset  toverit  kommunis- 
miin." 

Niin  on  asia.  Kova  koulu  opetti  vallankumouksen  ja  kansalais- 
sodan koulun  käyneet,  bolshevismiin  pyrkivät,  ainekset  Suomen  van- 
hassa työväenliikkeessä  sosialidemokratian  raunioille  pystyttämään 
kommunistisen  puolueen,  rakentamaan  sen  työväen  vallankumouk- 
sellisen taistelun  uudeksi  johtajaksi  ja  voiton  järjestäjäksi. 

Niin  kävi  Suomessa,  kuin  Lenin  on  opettanut  käyvän  koko  maail- 
massa. Proletariaatin  diktatuurin  kausi  luo  uuden  puolueen,  kommu- 
nistisen puolueen.  Tänä  kautena  ovat  kaikki  objektiiviset  ja  subjek- 
tiiviset tekijät  kypsyneet  sitä  varten.  Vähin  merkitys  ei  ole  ollut  sillä, 
että  sosialidemokratia  oli  paljastunut  ei-vallankumoukselliseksi. 

Proletariaatin  kommunistisen  puolueen  luominen  on  tärkein  ja 
suurin  saavutus  Suomen  työväen  vallankumoustaistelussa. 

Proletariaatin  tietoisimmat  ja  parhaat  voimat  ovat  S.  K.P  :n  luo- 
neet ja  rakentaneet  ja  edelleen  vievät  sitä  eteenpäin  yhtenäisenä,  lu- 
jana ja  järkkymättömänä  bolshevismin  tiellä  Kominternin  johdolla  ja 
Suomen  kansalaissodan  sekä  proletariaatin  muitten  historiallisten  ko- 
kemusten opastamana. 

Proletariaatin  diktatuurin  aikaansaanti,  sen  kaikinpuolinen  val- 
mistaminen on  puolueen  toiminnan  ja  taistelun  suurena  keskeisenä 
päätehtävänä.  Sen  alle  alistetaan  kaikki  muut  tehtävät. 

Porvaristo  ja  nosket  kommunistista  puoluettamme  vihaavat  ja 
kaikki  niiden  yhteiset  ponnistukset  tarkoittavat  kommunistisen  puo- 
lueen ja  sen  vaikutuksen  tuhoamista.  Mutta  työväenluokan  vallan- 
kumoukselliset joukot  sanovat  siitä:  se  on  meidän  puolue.  Työtäteke- 
vien laajemmatkin  joukot  yhä  kasvavassa  määrässä  tuntevat  sen  edus- 
tajakseen, esitaistelijalleen  ja  oikean  tien  näyttäjäksi. 

*       *  * 

Tämän  luvun  alussa  tekemämme  väitteet  ovat  yksityiskohtaisessa 

tarkastelussa  osottautuneet  oikeiksi.  Se  on  syvä  vakaumuksemme.  Ja 
johtopäätöksenä  on  sanottava:  Suomen  työväenluokka  hävisi  vallan- 
kumoustaistelussa v.  1918,  se  menetti  silloin  valtaamansa  aseman  ja 
tungettiin  takaisin  —  toistaiseksi.  Mutta  taistelunsa  kautta,  uhraus- 
tensa  hinnalla  ja  kokemuksen  ankarassa  koulussa  se  objektiivisesti 
voitti  ne  tärkeimmät  perusedellytykset,  mitkä  proletariaatin  lopullisen 
voiton  takaavat.  Nyt  jo  nämä  saavutukset  ovat  työväenluokan  etu- 
maisimman,  vallankumouksellisimman  joukon  elävää  omaisuutta.  Sen 
tehtävänä  on  saattaa  ne  mitä  laajimmassa  mitassa  työväenluokan  yh- 
teisomaisuudeksi.  Vain  sillä  tavalla  lyöty  armeija  muuttuu  voitta- 
vaksi armeijaksi  ja  tappioonkin  päättynyt  vallankumous  tulee  histo- 
rian voimakkaaksi  ja  valtaisaksi  veturiksi. 

Kullervo  Manner. 

Heinäk.  1  p.  1927. 


"KÄY    EESPÄIN    VÄKI    VOIMAKAS  .  .  ." 


Valkoinen  terrori 

Katsaus  valkoiseen  terroriin 

Väliverho  on  laskettu  Suomen  luokkasotaa  seuranneen  verisen 
draaman  eteen,  mutta  vielä  kymmenen  vuoden  kuluttuakin  palautuu 
näky  mieliin  kammottavana,  tuskaa  ja  vihaa  synnyttävänä.  Kun 
taistelut  olivat  päättyneet  ja  porvaristo  oli  ulkovaltojen  avulla  pääs- 
syt voitolle,  alkoi  hirvittävä  valkoinen  terrori.  Työväenluokka  oli 
kuin  verissään  makaava  haavoitettu  jättiläinen,  jonka  kimppuun  kor- 
pitkin ovat  uskaltaneet  nokkansa  ja  kyntensä  iskeä.  Historiasta 
emme  löydä  saastaisempia  lehtiä  kuin  mitä  ovat  ne,  joille  Suomen 
lahtarien  kostonleikki  v.  1918  on  piirretty.  Kostonhimoaan  tyydyt- 
tääkseen porvaristo  polki  jalkoihinsa  lait  ja  oikeuskäsitteet.  Koko 
työväenluokka  oli  valkoisen  terrorin  jaloissa  —  pariasluokkana. 
Yksikään  sen  jäsenistä  ei  ollut  turvattu.  Sarkanuttuun  pukeutunut, 
valkoista  käsivarsinauhaa  kantava  pyöveli  ei  säästänyt  naista,  ei 
lasta,  ei  vanhusta,  eikä  nuorukaista. 

Telotukset. 

Suomen  metsät  ja  sorakuopat  tietävät  kertoa  mitä  kylmäverisim- 
mistä  joukkotelotuksista.  Ei  riittänyt,  että  työläisiä  olisi  keväällä 
ja  kesällä  1918  tapettu  yksitellen.  Ei,  niitä  raahattiin  telotuspaikalle 
joukottain.  Pantiinpa  vangitut  työläiset  ensin  kaivamaan  omat  hau- 
tansa ja  senjälkeen  asettumaan  seisomaan  haudan  partaalle  ollakseen 
valmiina  kaatumaan  hautaan  saatuaan  kuulan  rintaansa  lahtarien 
kivääreistä. 

Käytettävissä  on  lukemattomasti  todistuksia  mitä  kaameimmista 
telotuksista,  jotka  vasta  myöhemmin  ovat  tulleet  päivänvaloon. 
Yksin  tätä  teostakin  varten  on  kirjoitettu  lukuisia  sydäntävihlovia  ker- 
tomuksia, mutta  tilanahtaus  ei  salli  niiden  julkaisemista  tällä  kertaa. 

Senlisäksi,  että  yksityiset  lahtarit  telottivat  vangiksi  saamiaan 
työläisiä  omien  mieli johteidensa  tyydyttämiseksi,  oli  toiminnassa 
erikoisia  kenttäoikeuksia,  jotka  jakelivat  kuolemantuomioita  run- 
saalla kädellä.  Mitkään  Suomen  lait  eivät  tunne  kenttäoikeuksia, 
mutta  siitä  huolimatta  ylläpiti  niitä  "laillisuuden"  puolesta  taistellut 
valkoinen  hallitus  ja  niiden  langettamat  tuomiot  lasketaan  tuhansissa. 

Valkoiset  suorittamassa  punakaartilaisten  telotusta. 


Valkoistenkin  sotilaiden  kertomusten  mukaan  ammuttiin  vangiksi 
saatuja  työläisiä  kuin  koiria  joukottain.  Vielä  senkin  jälkeen,  kun 
senaatin  tiedonannossa  toukokuun  18  p:ltä  julistetaan  "kapinan 
voitollisesta  loppumisesta",  jatkavat  kenttäoikeudet  työtään.  Eikä 
ihmekään.  Valkoiset  olivat  jatkuvasti  harjoittaneet  katalaa  kiihotus- 


Telotuksen  tapahduttua.  Valkoinen  upseeri  revolvereineen  murhatyötä  vielä  viimeistelemässä. 

ta.  Papit,  kirjailijat  y.  m.  valkoisen  "sivistyneistön"  edustajat  oli- 
vat yllyttäneet  alhaisella  vaistolla  varustettuja  joukkioita  ryöstämään 
ja  murhaamaan.  Veri  virtasi  valtoinaan. 

Laatimiemme  tilastojen  mukaan  telotettiin  v.  1918  14,604  työ- 
läistä. Tähän  määrään  eivät  sisälly  rintamilla  kaatuneet  punakaar- 
tilaiset, vaan  käsittää  se  yksinomaan  valkoisten  koston  uhriksi  jou- 
tuneet työläiset.  Lahtarit  ovat  mielellään  puhuneet  punaisesta  terro- 
rista ja  sepittäneet  kirjan  "sitä  varten  ettei  totuus  unohtuisi",  mutta 
kuitenkaan  eivät  he  ole  saaneet  tilastoihin  muuta  kuin  630  punaisella 
alueella  tapahtunutta  murhatyötä,  joiden  uhriksi  joutui  valkoisia 
juonittelijoita.  Edelleen  on  myönnettävä,  että  punakaartin  johto, 
Kansanvaltuuskunta  ja  johtavat  henkilöt  lakkaamatta  varottivat 
punakaartilaisia  turvaantumasta  väkivaltaisiin  keinoihin  aseettomia 
lahtareitakaan  vastaan.  Tästä  on  olemassa  lukuisia  esimerkkejä.  Val- 
koiset sensijaan  murhaa jiaan  yllyttivät.*)  Monessa  tapauksessa  ker- 
kesivät punaiset  rangaista  henkilöitä,  jotka  väkivaltaisilla  töillään  veti- 
vät vallankumouksen  asiaa  lokaan,  mutta  valkoiset  sensijaan  nostivat 
suurmurhaajansa  maineen  kukkuloille  ja  joulukuun  7  p:nä  1918 
julkaisivat  manifestin,  jolla  tehdään  mahdottomaksi  valkoisten  rikol- 
listen syytteeseen  asettaminen. 

Telotuksia  koskevat  tilastot  yksistään  puhuvat  kaameata  kieltä. 
Ne  synnyttävät  koko  työväenluokassa  inhoa,  vihaa  ja  syvää  halvek- 
sumista porvaristoa  kohtaan.  Tehtyä  ei  voida  muuttaa  tekemättö- 
mäksi. Kuolleita  ei  voida  herättää.  Leskien  kyyneleet  ovat  vuota- 
neet, orpojen  itku  on  muuttunut  nyyhkytykseksi,  mutta  muistot  eivät 
lakkaa  kirvelemästä.  Vuoden  1918  hirveät  telotusnäytelmät  palautu- 
vat vielä  vuosikymmenien  takaa  silmiemme  eteen.  Olkoot  ne  porva- 
ristolle lakkaamattomana  painajaisena!  Vaivatkoot  ne  loppumatto- 
masti sen  mielenrauhaa ! 

Vankileirit. 

Valkoisten  koston  toiseksi  ilmenemismuodoksi  muodostuivat  van- 
kileirit. Punaisen  kaartin  osastoja  oli  eri  puolilla  maata  antaantunut 
valkoisten  armoille  siinä  hyvässä  uskossa,  että  heitä  kohdellaan  kan- 

*)  "Keskisuomalainen"  nimisessä  lehdessä  kehottaa  m.  m.  nimim.  "Jääkäri"  lahtareita 
julmaan  kostoon.  Mikään  hempeys  ei  saanut  tulla  kysymykseen  kohdeltaessa  punaisia.  Lai- 
naamme tämän  lausunnon,  koska  se  on  tyypillinen  lukemattomista  valkoisten  kynäsanka- 
rien  kiihotuskirjoituksista.    "Artikkelissa"  sanotaan: 

"Antakaamme  veitsi  lääkärin  käteen  ja  kehoittakaamme  häntä  leikkaamaan  pois 
mätänevä  jäsen  ruumiista,  jotta  kuitenkin  henki  voitaisiin  pelastaa.  Ja  tällöin  ei  ole 
haikeamielisyys  ja  väärä  hempeys  paikallaan.  On  rikolliselle  itselleen  parempi  lähettää 
hänet  Kaikkivaltiaan  oikeamielisen  tuomioistuimen  eteen  katuvalla  mielellä,  kuin  että 
sentimentalisesti  hänen  katuvaisuutensa  johdosta  etsitään  lieventäviä  asianhaaroja  ja 
hänet  pistetään  linnaan,  jossa  hän  jälleen  sydämensä  paaduttaa  ja  kenties  katumatto- 
mana astuu  korkeimman  eteen,  ehkä  vasta  vuosien  kuluttua." 

sainvälisten  sotalakien  mukaan.  Ne  vangitut,  joita  ei  telotettu,  tel- 
jettiin tilapäisille  vankileireille.  Taisteluiden  yhteydessä  vangituiden 
lisäksi  suljettiin  leireille  henkilöitä,  jotka  pidätettiin  kautta  maan  toi- 
mitetuissa ajojahdeissa.  Ilmiantojen  perusteella  hääräsivät  lahtarit 
kuin  villipedot  ja  täyttivät  vankilat  ja  vankileirit  tulvilleen. 

Tilastot  vankileireille  teljetyiden  punaisten  lukumäärästä  ovat 
ristiriitaiset.  Sotavankilaitoksen  ylipäällikkö  arvioi,  että  vankien 
korkein  määrä  olisi  ollut  82,000,  mutta  todennäköisesti  oli  se  suu- 
rempi. Melkoisella  varmuudella  voidaan  sanoa,  että  keväällä  1918 
oli  vankileireillä  kaikkiaan  noin  90,000  punaista. 

Vankileirejä  oli  m.  m.  seuraavilla  paikkakunnilla:  Helsinki  (Via- 
pori, Santahamina,  Katajanokka),  Hämeenlinna,  Kuopio,  Lahti 
(Hennala),  Mikkeli,  Oulu,  Riihimäki,  Tammisaari,  Tampere,  Tur- 
ku, Vaasa,  Viipuri,  Raahe,  Kokkola,  Lappeenranta  ja  Artjärvi. 
Tilapäisiä  vankileirejä  tai  vankisiirtoloita  oli  m.m.  seuraavilla  paikka- 
kunnilla: Kannus,  Kouvola,  Joensuu,  Vöyry,  Jyväskylä,  Käkisalmi, 
Pietarsaari,  Vilppula,  Hunsala  ja  Konnunsuo.  Kaikkiaan  oli  keski- 
tysleirejä toukokuulla  63,  kesäkuulla  20  ja  vielä  joulukuulla  9. 

Suomen  vankileirit  ennättivät  saada  jo  kansainvälisen  kuuluisuu- 
den. Jos  telotukset  lankeavat  Suomen  porvariston  häpeäksi,  niin 
vankileirit  sitä  yhä  lisäävät.  Valkoinen  hallitus  ei  kyennyt  ylläpitä- 
mään leireillä  edes  alhaisimmankaan  vaatimuksen  mukaisia  olosuh- 
teita ja  vaikka  sen  johdosta  kuolema  niitti  runsasta  satoa,  ei  se  suos- 
tunut vankeja  vapauttamaan.  Ahtaissa  ja  likaisissa  leireissä  näänny- 
tettiin avuttomia  miehiä  ja  naisia.  Tilastomme  vankileireillä  kuol- 
leista eivät  ole  täydelliset,  mutta  porvarillistenkin  tietojen  mukaan 
kuoli  leireillä  9,496  henkeä.  Lukumäärää  voidaan  kuitenkin  pitää 
alhaisena  ja  varmuudella  voidaan  sanoa,  että  vankileireillä  kuolleiden 
lukumäärä  nousee  toiselle  kymmenelle  tuhannelle.  Eduskunnassa 
huhtik.  30  p  :nä  esitetyn  välikysymyksen  johdosta  syntyneessä  kes- 
kustelussa selitti  sos.  dem.  ed.  Hakkila  virallisten  viikkoraporttien 
osottavan,  että  vankileireillä  kuoli  neljän  kuukauden  kuluessa  11,000 
tutkintovankia  ja  että  koko  vuonna  kuoli  kaikkiaan  14,000  vankia. 

Pääsyyt,  joiden  takia  vankileirit  muodostuivat  työläisten  "kuo- 
leman esikartanoiksi",  olivat :  nälkä,  ahtaus,  likaisuus,  syöpäläiset, 
sairaudet,  raaka  kohtelu,  ikävä  ja  murhe  omaisten  kohtalosta,  toivei- 
den pettymys  ja  alituinen  jännitys  omasta  kohtalosta. 

Olosuhteet  eri  leireillä  olivat  jokseenkin  samanlaiset.  Ei  voida 
sanoa,  että  toisessa  leirissä  olisi  ollut  parempi  olla  kuin  toisessa. 

Suurissa  vankileireissä  oli 
tavallisesti  kyllä  ruoka 
niukempaa  kuin  pienem- 
missä, mutta  missään  lei- 
rissä ei  se  vastannut  edes 
alhaisinta  määrää,  minkä 
ihminen  tarvitsee  ravin- 
nokseen. Useimmat  kuo- 
lemantapaukset johtuivat- 
kin  nälästä  tai  siitä  seu- 
ranneesta alttiudesta  tau- 
teihin. Kun  vankileiri- 
skandaali  kehittyi  lopuksi 
julkiseksi,  alkoi  porvaris- 
ton omastakin  leiristä  vii- 
mein nousta  miehiä,  jotka 
uskalsivat  nostaa  äänensä 
ihmisyyden  puolesta.  Tä- 
mä johtikin  valkoisen 
hallituksen  jouduttamaan 
"kapinallisten"  tuomitse- 
mista n.  s.  "valtiorikosoi- 
keuksissa."  Kertomukset 
vanki  leireistä  tarjoavat 
jälkipolville  mitä  mielen- 
kiintoisinta lukemista,  mutta  ennenkuin  siirrymme  niihin,  tutustu- 
kaamme hiukan  valkoisesta  terrorista  laadittuihin  tilastoihin. 


Yleisin  "ajanviete"  vankileirillä  —  täitä  tapetaan. 


Tilastoja. 

Valtion  laatimien  tilastojen  mukaan  kuoli  vuonna  1918  Suomessa 
kaikkiaan  95,102  henkeä.  Kun  vuonna  1916  kuoli  58,863  henkeä 
ja  tätä  määrää  voidaan  pitää  yleensä  normaalisena,  niin  jää  v.  1918 
ja  1916  kuolleisuusmäärän  erotus  yksinomaan  luokkasodan  ja  val- 
koisten murharaivon  laskuun.  Täten  saadaan  uhriluvuksi  36,239. 
Rintamilla  kaatuneiden  lukumäärä  oli  seuraava: 

Punaisia   -   3,463 

Valkoisia    3,178 

Tuntemattomia    153 


Yhteensä  6,794 

Tauteihin  kuoli  sotatoimien  aikana : 

Punaisia    526 

Valkoisia   .   195 

Tuntemattomia    270 

Yhteensä  991 

Kaatuneita  ja  kuolleita  yhteensä    7,785 

Punaisten  alueella  surmattu  valkoisia   630 

8,415 


Kun  tämä  luku  vähennetään  luokkasodan  yhteisestä  uhrimäärästä 
36,236  osottaa  jäännös  27,821  valkoisen  terrorin  uhrimäärää  ja 


saamme  siis  seuraavan  tilaston : 

Kaatuneita  ja  kuolleita  yhteensä    7,785 

"Punaisen  terrorin"  uhreja    630 

Valkoisen  terrorin  uhreja  27,821 


Yhteensä  36,236 

Laatimamme  tilaston  mukaan  on  valkoisten  telottamien  punais- 
ten lukumäärä  14,604,  joten  tämän  laskelman  mukaan  jää  vankilei- 
rillä tapettujen  lukumääräksi  yli  10,000.  Vaasan  läänin  maaherran, 
edustaja  Sarlinin  eduskunnassa  huhtik.  30  p.  1919  esittämien  nume- 
rotietojen perusteella  kuoli  vankileireillä  yhteensä  11,783  vankia, 
joista  sairaaloihin  9,010  ja  kasarmeihin  2,773. 

Sos.  dem.  Puoluetoimikunnan  keräämien  tilastojen  mukaan  kuoli 
vankiloissa  v.  1918  kaikkiaan  8,376  punaista  ja  heti  vankilasta 
päästyä  710  punaista.  Puoluetoimikunta  kuitenkin  myöntää,  etteivät 
tilastot  ole  täydelliset. 

Sosialihallituksen  tilaston  mukaan  jäi  luokkasodassa  tapetuilta 
yli  20,000  lasta  orvoksi.  Todellisuudessa  on  sotaorpojen  lukumäärä 
paljon  suurempi. 

Tilastoa  valkoisen  terrorin  uhreista  paikkakunnittain. 

Täydellistä  tilastoa  valkoisen  terrorin  uhreista  ei  voida  miten- 
kään saada.  Allaolevat  tilastot,  jotka  perustuvat  sanomalehdissä 
julkaistuihin  selostuksiin  ja  moniin  muihin  tietolähteisiin,  lienevät 
täydellisimmät,  mitä  tähän  mennessä  on  vielä  laadittu,  mutta  puut- 
teellisuuksia on  näissäkin  vielä  havaittavissa.  Myöhemmin  saatujen 
tietojen  perusteella  on  kuitenkin  melkoisessa  määrässä  voitu  täyden- 


342 


SUOMEN  LUOKKASOTA  — 


tää  ja  korjata  esim.  Tannerin  puolustuspuheessa  esitettyjä  tilastoja, 
jotka  kaameudellaan  hämmästyttivät  koko  sivistynyttä  maailmaa. 
Allaolevaa  tilastoa  laadittaessa  on  käytettävissä  ollut  Amerikassa  ke- 
rätty Suomen  luokkasodan  arkisto.  Valitettavasti  ei  ole  onnistuttu 
saamaan  tietoja  kaikista  pitäjistä,  kunnista  eikä  kaupungeistakaan, 
joten  loppusumma  saattaa  olla  jonkunverran  toisenlainen,  kuin  mitä 
allaolevista  tilastoista  tulee. 


Vanki- 
leirillä 


T  1  • 

l  elotettujen 

i     11  %a 
icuoiieiQ' 

x  aiKKaKunta 

lukumäärä 

lukumää 

Akaa     

  79 

85 

Alajärvi   

  2 

—~ 

Alastaro   

  28 

58 

Alavieska   

? 

1 

Alavuus    

? 

2 

Angelniemi   

1 

7 

Anjala    

  - — 

30 

Antrea   

29 

23 

Anttola   

  4 

2 

Artjärvi   

35 

20 

Asikkala  

32 

6 

Askola  -  

9 

20 

Aura    —  

  1 

12 

Dragfjörd   

  ? 

14 

Eräjärvi   

4 

17 

Espoo    

 -       1 1 

52 

Eura    

198 

65 

Eurajoki   

  27 

37 

Evi  järvi   

2 

3 

Finby    

  3 

25 

Halikko   

  3 

30 

Hangon  mlk. 

  ? 

18 

Hankasalmi   

  2 

4 

Hankilahti   

? 

19 

Harjavalta  .   

  12 

11 

Hartola   

5 

30 

Haukipudas 

  1 

10 

Haukivuori   

  ? 

3 

Hausjärvi    

  87 

59 

Hattula    

  34 

56 

Hauho    

  63 

53 

llCiiiaVCsi   

9 

3 

Heinolan  mlk. 

  44 

10 

Helsingin  pit.  .... 

? 

95 

Hiitola   

2 

10 

Hinnerjoki   

? 

10 

Hirvensalmi   

10 

? 

Hollola    

42 

18 

Humppila   

  57 

42 

Huittinen   

39 

121 

Huopalahti   

45 

? 

Hyrynsalmi   

i 

Hyvinkää  

216 

? 

Hämeenkyrö 

97 

134 

Hämeenlinnan  m. 

k.  ....  13 

18 

Iitti   

  41 

34 

Ilomantsi   

? 

9 

Imatra   

i 

? 

Impilahti   

2 

? 

Inari   

  2 

i> 

Inkoo  

20 

i> 

Jaakkima   

? 

12 

.Taala    ... 

? 

20 

Janakkala   

43 

50 

Johanneksen  p.  .. 

  20 

15 

Jokela   

10 

? 

Jokioinen   

65 

32 

Joroinen   

  146 

6 

Vanki- 
leirillä 
Telotettujen  kuolleiden 


Paikkakunta  lukumäärä 

lukumaai 

Joutsa   

3 

25 

Joutseno   

29 

57 

Juupajoki      

66 

15 

T 

Juva    

? 

4 

Jyväskylän  mlk   

3 

6 

Jämijärvi   

5 

12 

Jämsä   

250 

60 

Jääski  

6 

4 

Kaarina    

? 

64 

Kajaanin  mlk.  

? 

6 

Kalvola    

62 

41 

Kangasala  —   

22 

63 

Kangaslampi  

13 

p 

Kankaanpää   

12 

18 

Kannus     , 

2 

2 

Karhulan  tehdasalue  _ 

76 

? 

Karinainen   

5 

27 

Karisalmi   

13 

? 

Karja 

40 

28 

Karjalan  kapp.  T&P.  1. 

? 

1 

Karjalohja   

9 

20 

Karkku    

12 

40 

Karstula   

5 

? 

Karvia   

? 

3 

Kauhava   

4 

5 

Kaukola   

4 

7 

Kauvatsa   

30 

40 

Kemi   

50 

? 

Kemin  mlk   

12 

8 

Kemijärvi     

6 

? 

Keuruu   

13 

g 

Kiikka   

16 

50 

Kiikoinen   

10 

■? 

Kirvu  —   

6 

9 

Kisko   

1 

11 

Kiukainen   

78 

30 

Kitee   

? 

5 

Koivisto  

88 

3 

Kokemäki    

60 

10 

Kontiolahti   

5 

? 

Korpilahti   

33 

13 

Korpiselkä     

2 

1 

Kortesjärvi     

2 

1 

Koski,  T.  1  

? 

12 

Koski,  H.  1.   

15 

12 

Kruunupyy     

2 

? 

Kuhmalahti   

9 

20 

Kuhmoinen     

40 

11 
8 

Kuhmoniemi    

? 

Kuivaniemi   

2 

? 

Kuola  järvi   

12 

? 

Kuopion  mlk   

? 

35 

Kuorevesi    — 

5 

28 

Kuru   -   

15 

? 

Kuusankosken  ja  Kymin 

tehdasalue   

300 

? 

Kullaa 

11 

72 

Kuusjoki  

? 

10 

Telotettujen 


Paikkakunta  lukumäärä 

Kuusjärvi    ? 

Kylmäkoski      28 

Kymi   93 

Kytö  järvi    10 

Käkisalmi  kaup.  ja  pit.  ? 

Kärkölä  ...   13 

Kärsämäki    ? 

Köyliö    ? 

Laitila    .  ? 

Lammi    85 

Lappee    121 

Lappi  U.  1.    4 

Lappträsk    4 

Lapväärt    ? 

Laukaa    3 

Lavia    10 

Lemi    18 

Lempäälä    128 

Lemu   ? 

Leppävirta    ? 

Lieksa    48 

Lieto    10 

Lohja    48 

Loimaa    33 

Loppi    52 

Luhanka    1 

Luopioinen    28 

Luumäki    85 

Luvia   -  ,  1 

Längelmäki    11 

Marttila    ? 

Masku    3 

Merikarvia   45 

Messukylä    ? 

Metsämaa    ? 

Metsäpirtti    26 

Mickelspiltom    7 

Miehikkälä    40 

Mouhijärvi    140 

Multia    1 

Mustion  tehdasal   ? 

Mynämäki    3 

Mäntsälä    ? 

Mäntyharju    100 

Nakkila  -   ? 

Nastola    27 

Normarkku    ? 

Nummi,  U.  1.    25 

Nurmes  — .   3 

Nurmijärvi    68 

Nurmo    27 

Orimattila    33 

Oulun  joki    ? 

Paavola    ? 

Padasjoki      53 

Paimio     ? 

Parainen    .   4 

Parikkala    ? 

Perkjärvi      39 

Pernaja      11 

Perniö    ? 

Pertteli  ..    2 

Petäjävesi    6 

Pieksämäki    ? 

Pielavesi    2 

Pielisjärvi    15 

Piikkiö    ? 

Pihtipudas    ? 

Pirkkala     45 

Pohjan  p.    14 

Polvijärvi    2 

Pomarkku     9 

Porin  mlk.     45 


Vanki-  Vanki- 
leirillä leirillä 
kuolleiden  Telotettujen  kuolleiden 

lukumäärä  Paikkakunta  lukumäärä  lukumäärä 

2  Pornainen   2  23 

24  Pukkila      2  8 

189  Punkalaidun   .  19  121 

?  Pusula     30  6 

5  Puumala   — .  3  ? 

11  Pyhtää     26  15 

2  Pyhäjärvi      36  47 

49  Pyhäjärvi  O.  1.    ?  3 

13  Pyhäjoki     5  ? 

28  Pälkäjärvi    ?  8 

48  Pälkäne    17  ? 

17  Pöytyä  ja  Aura    ?  135 

4  Raisio    ?  12 

1  Rauman  mlk.    6  17 

4  Rautu    304  ? 

?  Rautalampi    ?  14 

6  Rantasalmi    ?  3 

?  Reitkalli    20  ? 

9  Renko    15  23 

30  Riihimäki    500  ? 

?  Ristiina    7  2 

37  Rovaniemi    32  ? 

106  Ruokolahti    36  31 

150  Ruotsinpyhtää    23  25 

50  Ruovesi   ?  300 

1  Rymättylä    1  8 

59  Räisälä    2  10 

26  Rääkkylä    _  ?  6 

?  Saarijärvi    3  5 

?  Sahalahti    ?  23 

13  Sammatti    35  5 

7  Seinäjoki    34  — 

30  Sauvo    14  11 

5  Siikainen    9  7 

22  Sippola    20  22 

10  Siuntio    ?  40 

?  Soanlahti    2  2 

52  Sodankylä    5  ? 

20  Sommerniemi    19  15 

4  Somero    76  51 

5  Sotkamo      2  3 

17  Sulkava    2  8 

32  Suodenniemi    40  60 

35  Suomenniemi    8  7 

45  Suomussalmi    1  ? 

22  Suoniemi    15  7 

116  Säkylä     ?  32 

9  Sääksmäki    170  121 

?  Sääminki    2  3 

37  Taivassalo    ?  3 

4  Tammela    291  130 

41                                   (Forssa  400?) 

9  Tarvasjoki    ?  20 

17  Teisko    ?  20 

31  Terijoki      18  8 

18  Tohmajärvi     4  ? 

20  Toivakka    ?  7 

8  Tottijärvi   39  10 

?  Tuulos    34  18 

34  Tuusniemi    -  ?  20 

13  Tuusula     31  64 

15  Tyrväntö    26  13 

4  Tyrvää    ?  76 

6  Töysä                           .  ?  2 

2  Ulvila    32  158 

15  Urjala    80  134 

21  Valkeala    211  103 

9  Vampula    ?  39 

100  Vanaja    _  30  28 

43  Varkaus    450  ? 

?  Vesanto    ?  8 

27  Vesilahti    29  43 

114  Vihti    160  10 

Vanki- 
leirillä 
Telotettujen  kuolleiden 


Paikkakunta  lukumäärä  lukumäärä 

Viipurin  mlk.   121  20 

Viitasaari     ?  3 

Viljakkala    _  4  8 

Vilppula   39  55 

Vimpeli     1  — 

Virolahti   10  19 

Voikka     114  ? 

Värtsilä   ?  13 

Ylivieska    ..—    15  1 

Yläjärvi    10  38 

Yläne   8  29 

Ypäjä    28  34 

Ätsäri   38  ? 


Yhteensä   8,056  6,584 

Kaupungeissa; 

Helsinki     400  885 

Hamina     269  ? 

Heinola  _    4  ? 

Hämeenlinna      44  16 

Joensuu    300  ? 

Jyväskylä      10  ? 


Vanki- 
leirillä 
Telotettujen  kuolleiden 


Paikkakunta  lukumäärä  lukumäärä 

Kajaani     8  14 

Kemi    130  ? 

Kotka   1,200?  85 

Kokkola    50  5 

Käkisalmi   11  ? 

Kuopio    13  ? 

Lahti   76  33 

Lappeenranta  —   21  ? 

Oulu   8  25 

Porvoo  —   17  8 

Pori   82  — 

Pietarsaari     12  — 

Rauma    20  22 

Savonlinna    6  2 

Tampere   600  ? 

Turku    200?  ? 

Uusikaupunki    16  22 

Uusikaarlepyy    44  2 

Vaasa    7  2 

Viipuri   _   3,000?  3 


Yhteensä  14,604  7,708 


Vankileireillä  kuolleista  kaupunkien  asukkaista  ei  ole  käytettä- 
vissä täydellisempiä  tilastoja,  joten  yksityiskohtaisiin  tietoihin  perus- 
tuvaa loppusummaa  emme  kykene  esittämään. 


Valkoinen  terrori  ja  vankilat 

1.  Terrori  rintaman  takana. 

"Ei  ole  julmempaa  petoa,  kuin  porvari, 
jonka  kukkaroon  on  koskettu." 

Mottona  olevan  lauseen  paikkansa  pitäväisyyden  on  Suomen  lah- 
tariporvaristo  vuoden  1918  kansalaissodan  aikana  ja  sitä  seuranneina 
vainon  vuosina  mitä  kouraantuntuvimmalla  tavalla  osoittanut.  Se 
käsitti  aivan  hyvin,  että  Venäjän  maaliskuun  vallankumouksen  jäl- 
keen alkanut  Suomen  työväenluokan  liikehtiminen  ja  sitä  seurannut 
työläisten  taistelu  suojeluskuntia  vastaan,  uhkasi  sen  riistoetuja.  Sen 
tähden  varusti  se  1917  kesällä  ja  syksyllä  suojeluskuntiansa  sellai- 
sella innolla  ja  sentähden  esiintyi  se  työläisten  kärsimän  tappion  jäl- 
keen niin  rajattoman  veren-  ja  kostonhimon  valtaamana. 

Porvariston  terrori  itse  luokkataistelujen  aikana,  rintaman  selkä- 
puolella, osoittaa  jo  itseasiassa  sen  todellisen  luonteen  ja  tarkoituk- 
sen. Sen  tarkoituksena  ei  ollut  suinkaan  vain  järjestyksen  palautta- 
minen, niinkuin  he  itse  ovat  yrittäneet  maailmalle  uskotella.  Sen  tar- 

koituksena  oli  alusta  aikain  tuhota  työläisten  järjestöt,  ja  kaikki  tie- 
toinen työläisaines  mahdollisimman  tarkkaan.  Tässä  tarkoituksessa 
kylvivät  lahtarimurhaajat  jo  heti  taistelujen  alettua  rintaman  selkä- 
puolellakin kuolemaa  ja  kauhua  ympärilleen. 

Kuten  tiedetään  joutui  Pohjois-  ja  Itä- Suomi  lahtarikaartien  hal- 
tuun miltei  kokonaan  ilman  taisteluja.  Ainoastaan  Varkaudessa,  Kuo- 
piossa, Oulussa  ja  Tervolassa  oli  jonkunlaiset  taistelut.  Niistäkin 
oli  Varkauden  taistelu  ainoa  vakavampi  yritys  puolustautua  päälle- 
hyökkäävää  vihollista  vastaan.  Sen  lisäksi  lienee  Mikkelistä  tavattu 
punakaartilta  joku  kymmenen  kivääriä.  Mutta  yleensä  oli  työväestö 
tässä  osassa  Suomea  kokonaan  vailla  aseita.  Jo  tästä  syystä  ei  sillä 
monellakaan  paikkakunnalla  voinut  olla  aikomustakaan  ryhtyä  tais- 


Punaisia  kuljetetaan  kuoppaan  luokkasodan  aikana  Kuopiossa. 


teluun  porvaristoa  vastaan.  Mutta  tämä  ei  mitään  merkinnyt  silloin 
kun  porvari  oli  joutunut  murhahimon  valtaan.  Sille  oli  pääasia  tu- 
hota kaikki  työläiset,  jotka  vähänkin  olivat  osoittaneet  halua  vapau- 
tua porvariston  talutusnuorasta.  Varsinkin  järjestöjen  etupäässä 
toimineet  toverit  joutuivat  sen  vihalle  alttiiksi.  Keitä  ei  heti  tapettu, 
ne  koottiin  vankileireille,  joissa  nälkä,  "kenttätuomioistuimet"  ja 
vartijain  "vahingonlaukaukset"  harvensivat  alituisesti  rivejä. 

Tällä  tavalla  murhattiin  esim.  Pietarsaaressa  jo  tammikuun  lo- 
pussa leipuri  ja  kansanedustaja  Kalle  Suosalo  sekä  kuusi  muuta  pai- 
kallista työväen  luottamusmiestä  työväentalon  edustalla.  Murhaajat 
jättivät  vielä  ruumiit  kadulle,  niinkuin  salamurhaajat  ainakin.  Sa- 
moin tulivat  suojeluskuntalaiset  Käkisalmessa  ammattiosaston  ko- 
koukseen ja  vangitsivat  miltei  kaikki  osanottajat.  Tapettaviksi  vie- 
tiin heti  toverit  A.  Kivivalli,  Havikka,  Mikko  Asikainen,  Komulai- 

nen  ja  Savolainen.  Kaikkiaan  tapettiin  siellä  21  työläistä.  Sorta- 
valassa tapettiin  kymmenkunta  henkeä.  Varsinkin  kelloseppä  Sainion 
murha  tapahtui  raakamaisella  tavalla.  Käkisalmesta  ja  Sortavalasta 
oli  viimemainittuun  paikkaan  koottu  yli  300  vankia.  Joukossa  oli 
myöskin  Savonlinnan  piirin  järjestyskaartin  päällikkö  J.  Johansson, 
jota  lahtarit  kävivät  kahden  viikon  ajan  joka  yö  rääkkäämässä.  Kun 
hän  ei  sittenkään  lannistunut,niin  vietiin  hänet  Seinäjoelle,  jossa 
murhattiin  22  päivänä  helmikuuta  1918.  Kuvaavaa  "sivistyneiden" 
porvarien  johdossa  olevien  suojeluskuntien  raakamaisuudelle  jo  tä- 
hän aikaan  oli,  että  juopuneet  suojeluskuntalaiset  Sortavalan  poliisi- 
vankilassa raiskasivat  Parikkalan  pitäjästä  kotoisin  olevaa  nuorta 
tyttöä  toisten  naisten  täytyen  katsella  vieressä. 

Kuuluisimmaksi  näistä  lahtarin  rintaman  takana  järjestämistä 
rauhallisten  ihmisten  teurastuksista  on  tullut  se,  jonka  rusthollari 
Saari  järjesti  Veikko  Sippolan  ja  entisen  viinatrokarin  Jussi  Fromin 
avustuksella  Jämsän  kirkon  kellotapulissa.  Joku  vuosi  sitten  noita 
teurastajia  vastaan  nostetun  oikeusjutun  yhteydessä  selvisi,  että  mai- 
nitussa kellotapulissa  oli  murhattu  ainakin  70  työläistä.  Toisena  teu- 
rastuspaikkana käytettiin  rusthollari  Saaren  riihtä.  (1925  syksyllä 
hirtti  Saari  itsensä  samaan  riiheen  jossa  oli  aikaisemmin  omin  käsin 
tappanut  punikkeja).  Jämsässä  tapettiin  ainakin  185  työläistä,  tois- 
ten tietojen  mukaan  400  henkeä.  Kun  näiden  murhien  johdosta  nos- 
tettiin syyte  mainittua  Veikko  Sippolaa  vastaan,  niin  auttoivat  Suo- 
men viranomaiset  hänet  karkaamaan  Amerikaan  ja  kun  Amerikan 
hallitus  vangitsi  hänet,  niin  hankittiin  hänelle  vapaaksipääsyyn  tar- 
peellinen takuuraha.*) 

Yleensä  on  tapettujen  luvusta  ollut  vaikea  saada  täsmällistä  tie- 
toa. Suuri  joukko  jää  niistä  ainaiseksi  hämäryyden  peittoon.  Mutta 
sikäli  kun  tiedetään  tapettiin  niinkin  kaukana  rintamalta  kuin 
Joroisissa  146  henkeä.  Rovaniemellä  noin  60,  Kemissä  40 — 50,  Tor- 
niossa ja  Kemijärvellä  yli  kymmenen  kummassakin.  Kemiin  vietiin 
Oulustakin  työläisiä  tapettavaksi.  Paitsi  näitä  vangiksi  otettujen 
työläisten  tappamisia,  joita  emme  yritäkään  tässä  kaikkia  luetella, 
tapettiin  myös  paljon  sellaisia  työläisiä,  jotka  eivät  suostuneet  läh- 
temään lahtariarmeijaan.  Siten  tapettiin  esim.  Oulussa  ainakin  4 
lähipitäjistä  kotoisin  olevaa  nuorukaista.  Toveri  Veitsiluodon  tap- 
poivat suojeluskuntalaispoikaset  taas  Oulun  läänin  vankilan  käytä- 
välle, kun  hän  otti  vesijohdosta  vettä  juodakseen. 

*)  Sittemmin  hävisi  hän  teille  tietymättömille,  jättäen  takausrahat  lunastamatta.  — 
Toim. 

Siellä  missä  työväki  oli  vähänkin  aikaa  tilaisuudessa  pitämään 
puoliansa  päällehyökkäävää  lahtari joukkoa  vastaan,  siellä  ei  porva- 
riston terrorilla  ollut  mitään  rajoja.  Varkaudessa  esim.  oli  työväellä 
käytettävänään  vain  80  kivääriä  monta  kertaa  voimakkaampaa  ja 
paremmin  varustettua  vihollista  vastaan.  Heti  taistelun  päätyttyä 
määräsivät  lahtarit,  että  vangeista  on  tapettava  joka  kymmenes  mies. 
Siten  tapettiin  heti  noin  123  työläistä.  Mutta  sen  jälkeen  tapettiin 
vielä  pitkän  aikaa  päivittäin  15  henkeä.  Täten  tuli  tuon  80  kiväärin 
käyttämisen  tähden  tapettua  ainakin  450  työläistä.  Sen  lisäksi  oli 
vielä  suuri  joukko  vankileireille  lähetettyjä  työläisiä,  joilla  usealla 


Ammuttuja  Varkauden  punakaartilaisia  raahattuna  massatehtaan  lattialle. 


oli  valmis  tappotuomio  mukanaan  ja  jotka  siis  tulivat  toisella  paik- 
kakunnalla tapettua.  Erään  Varkauden  taistelun  jälkeen  Leppä- 
virran pitäjässä  vangitun  toveri  Mustosen  tuomiota  koskevista  val- 
tiorikosoikeuden  asiakirjoista  löytyi  esim.  sellainen  14  nimeä  käsit- 
tävä tappolista. 

Sillä  aikaa  siis  kuin  Etelä-Suomen  työläiset  ponnistelivat  pääs- 
täkseen aseettomia  tovereitansa  auttamaan,  sillä  aikaa  täyttyi  lahta- 
rien  rintaman  selkäpuoli  telotettujen  työläisten  haudoista  ja  vanki- 
leireistä. Suurempia  vankileirejä  muodostui  jo  helmikuun  aikana 
ainakin  Kuopioon,  Mikkeliin,  Seinäjoelle,  Vaasaan,  Kokkolaan,  När- 
piöön ja  Ouluun.   Sen  lisäksi  olivat  maalla  miltei  kaikki  työväen- 

talot  ja  kansakoulut  vankiloina.  Kokkolan  ja  Vaasan  leireillä  lienee 
ollut  jo  siihen  aikaan  n.  1000  vankia.  Viimeksi  mainittuun  tuotiin 
m.  m.  Sortavalasta  jo  mainitut  300  vankia.  Kuopion  leirillä  oli  myös 
useita  satoja  vankeja,  joista  osa  siirrettiin  myöhemmin  Iisalmen- 
Ylivieskan  radalle  työhön. 

Tämä  kaikki  oli  kuitenkin  vain  alkua  kaikelle  sille,  mitä  oli  tuleva 
Etelä-Suomenkin  jouduttua  takaisin  porvariston  vallan  alaiseksi. 

Omia  veriteko  jaan  lieventääkseen  on  Suomen  porvaristo  kautta 
vuosien  koettanut  hyvin  mahtipontisesti  puhua  punaisesta  terrorista. 
Tosiasiassa  eivät  he  kuitenkaan  ole  saaneet  uhriensa  lukua  nouse- 
maan 1000  korkeammaksi.  Kun  ottaa  huomioon  kolme  kuukautta 
kestäneen  taistelun  verrattain  pitkällä  rintamalla,  niin  voi  jo  siitä 
päätellä,  että  tuo  luku  käsittää  pääasiassa  rintamalla  kaatuneet  lahtarit. 

Eikö  sitten  ollut  olemassa  minkäänlaista  punaista  terroria?  Sii- 
hen on  epäilemättä  vastattava,  että  jotakin  alkua  tähän  oli  olemassa. 
Punaisten  puolellakin  tapahtui  erinäisiä  terroristisia  tekoja,  mutta 
mitään  järjestettyä,  johdonmukaista  ja  laajempaa  punaista  terroria 
ei  ollut.  Tähän  saakka  ei  vielä  mikään  vallankumous  ole  tullut  toi- 
meen ilman  terroria.  Suomen  työläisarmeijakaan  ei  voinut  välttää 
sitä,  että  sen  täytyi  kohdella  vallankumouksellisella  ankaruudella 
erinäisiä  rintamalinjoilla  tavattuja  lahtarien  vakoilijoita  ja  vehkeili- 
jöitä. Mutta  punaisten  rintaman  takana  saivat  lahtarit  jotenkin  rau- 
hassa vehkeillä.  Suomen  vallankumouksen  johto  toisti  siinä  jo 
Parisin  Kommunin  tekemän  virheen.  Se  oli  liian  helläkourainen  rin- 
taman takana  olevia  vihollisia  kohtaan.  Ikäänkuin  tätä  ivatakseen 
ovat  porvarit  sittemmin  esittäneet  m.  m.  kuvan  helsinkiläisestä  nai- 
sesta, joka  kulettaa  kuularuiskunauhoja  lahtariarmeijalle.  Kuvassa 
muodostavat  kuularuiskunauhat  hänellä  miltei  koko  päällystakin  alai- 
sen puvun  osan. 

Useita  lahtareita  kyllä  vangittiin  vastavallankumouksellisesta  veh- 
keilystä itse  teossa.  Mutta  vallankumousoikeudet  vapauttivat  ne  ta- 
vallisesti tai  tuomitsivat  heidät  vain  mitättömiin  sakkoihin  ja  päästi- 
vät syytetyt  jälleen  vehkeilemään.  Tällainen  aiheutti  luonnollisesti 
tyytymättömyyttä  vallankumouksellisissa  työläisissä,  jotka  siitä  syys- 
tä väliin  ottivat  oikeuden  omiin  käsiinsä.  Niin  oikeutettu  kuin  rat- 
kaisu useimmin  olikin,  on  nyt  —  erikoisesti  Venäjän  vallankumouk- 
sen kokemusten  jälkeen  —  selvää,  että  vallankumouksellisen  lain 
ankaruutta  voi  menestyksellä  käyttää  vain  erikoinen  elin,  jolla  on 
pätevä  poliittinen  johto.  Muutoin  tulee  rankaisu  epätasaiseksi :  koh- 

taa  vähemmän  arvoisia,  kun  suuremmat  syylliset  sen  sijaan  pääsevät 
helpommalla.  Sen  lisäksi  heikontaa  omavaltainen  terrori  vallanku- 
mouksellista kuria  omien  joukkojen  keskuudessa.  Väärän  humaani- 
suuden ja  sentimentaalisuuden  vallassa  ollen  emme  ymmärtäneet, 
miten  välttämätöntä  olisi  ollut  sovelluttaa  ankara  ja  johdonmukainen 
kuri,  aina  terroriin  saakka,  myöskin  rintaman  takana  vehkeileviin  lah- 
tareihin  nähden.  Ainoastaan  sen  kautta  on  mahdollisuus  supistaa 
verenvuodatuskin  mahdollisimman  vähiin. 

Sotavankien  kohtelu  punaisten  taholta  oli  aivan  päinvastaista 
kuin  lahtarien.  Kun  Kirkkonummen  kapinallisten  antauduttua  yli 
600  lahtaria  joutui  vangiksi,  niin  ei  hiuskarvaakaan  heidän  päässään 
loukattu.  Ja  kuitenkin  olivat  useimmat  heistä  aikaisemmin  pyhillä 
valoilla  vakuuttaneet,  etteivät  taistele  työläisvaltaa  vastaan,  mutta 
sitten  kuitenkin  luikkineet  lahtariarmeijaan.  Mikä  ero  siis  heidän 
ja  rehellisesti  taistelleiden  Varkauden  työläisten  välillä!  Yhtä  hellä- 
varoen  kohdeltiin  Viipurissa,  jo  puolittain  piiritetyssä  kaupungissa 
kapinaan  nousseita  suojeluskuntalaisia.  Jokainen  heistäkin  säilytti 
henkensä. 

Erästä  lajia  terroria  vallankumousarmeijan  omallatunnolla  kui- 
tenkin on.  Se  valvoi  nimittäin  erittäin  ankarasti  sitä,  etteivät  mit- 
kään hämärät  voimat  saaneet  käyttää  vallankumoustilannetta  yksityi- 
seksi hyödykseen.  Niinpä,  kun  punaisen  armeijan  ollessa  jo  perään- 
tymismatkalla  saatiin  tietää,  että  muuan  ammattivarkaista  kokoon- 
pantu erään  Mikkolan  johtama  autoilla  kulkeva  joukko  keräsi  arvo- 
esineitä muka  vallankumousarmeijan  nimessä,  niin  ryhdyttiin  sen 
johdosta  heti  päättäviin  toimenpiteisiin.  Noin  kaksikymmentä  hen- 
keä käsittävästä  koplasta  ainoastaan  yksi  jätettiin  ampumatta. 

2.  Terrori  Etelä-Suomessa. 

Punaisten  jalomielisyys  vehkeilijöitä  ja  voitettuja  kohtaan  ei 
vähääkään  estänyt  lahtareita  taas  Tampereen  valloituksen  jälkeen 
ampumasta  joka  kymmenettä  miestä  suunnattomasta  vanki  joukosta. 
Tällainen  umpimähkäinen  vankien  tappaminen  jatkui  sitten  kautta 
koko  Etelä-Suomen,  sikäli  kuin  se  joutui  porvariston  armeijan  val- 
taan. Niin  tapahtui  myös  Lahdessa,  Viipurissa,  Kouvolassa  ja  Kot- 
kassa. Yksi  lahtariarmeijan  raaimpia  ja  kurjimpia  tekoja  on  se,  että 
saksalaiset  joukot  teloittivat  Lahden  edustalla  kuularuiskuilla  150 
naissotilasta.  Nämä  olivat  urhoollisella  ja  uhrautuvalla  hyökkäyk- 
sellään Lahtea  vastaan  vetäneet  lahtarien  raivon  päällensä.  Suomen 

Mustanlahden  kallio  Tampereella.  Valkoisten  eräs  hyökkäys  kaupunkiin  tapahtui  rauta- 
tiesiltaa myöten.  Heidän  joukkonsa  oli  sijoitettu  taustalla  näkyvään  Lapinniemen  puu- 
villatehtaaseen. Osa  ruumiita  lienee  kaatuneita,  osa  valtauksen  jälkeen  ammutuita.  Tais- 
telua käytiin  etualalla  olevasta  Hämeen  museorakennuksesta.  Rakennuksen  varjo  näkyy 

kuvassa. 


sotajoukkojen  nykyinen  ylipäällikkö  kenraali  Sihvo  on  myös  kerran 
sanonut,  ettei  hän  elämässään  niin  mitään  kadu  kuin  sitä,  ettei  hän 
sittenkin  tapattanut  niitä  400  vankia  Viipurin  edustalla,  jotka  hänellä 
olisi  ollut  tilaisuus  tapattaa  ja  jotka  hän  oli  aikonut  vielä  tappaa. 

Ennen  tappamista  joutuivat  vangit  usein  mitä  petomaisimman 
rääkkäyksen  alaiseksi.  Varsin  pöyristyttäviä  ovat  kertomukset  ta- 
pettavaksi määrättyjen  naisvankien  kohtelusta.  Eversti  Malmin 
Vienan-Karjalaan  tekemältä  retkeltä  kerrotaan,  miten  lahtarit  m.  m. 
erään  kerran  tappoivat  muutaman  karjalaisista  kokoonpannun  jouk- 
kueen kokonaan.  Ennen  tappamista  oli  eräiltä  tapetuilta  kuitenkin 
käännetty  silmä  poskelle  ja  eräältä  oli  leikattu  kieli  elävänä  sekä  nau- 
lattu kielenpää  vieressä  olevaan  puuhun.  Tällaista  tapahtui  koti- 
maassakin paljon.  Sukupuolielimet  ja  muut  ruumiin  heikommat  osat 
olivat  aina  erityisen  pahoinpitelyn  esineenä.  Yhtenä  kidutuksen 
muotona  oli  se,  että  vankien  itsensä  täytyi  kaivaa  hautansa,  tai  että 
toisten  vankien  täytyi  katsella  vieressä  kun  tovereita  tapettiin. 

Ilman  tutkintoja  ja  tuomioita  toimitettuja  murhia  jatkui  sitten 
koko  touko-  ja  kesäkuun  ajan.  Yksityisten  suojeluskuntalaisten  sa- 
nelun mukaan  kirjoitettiin  tapettavien  listaan  nimiä  aivan  rnielinmää- 
rin.  Työnantajat  tapattivat  epämieluisia  työmiehiään  kartanonomis- 
tajat torppareita,  joiden  maita  mielivät.   Monet  suojeluskuntalaiset 

tapattivat  yksityisiä  vihamiehiänsä.  Erityiset  teloituskomppaniat  toi- 
mivat jatkuvasti.  Kun  Kymintehtaalla  kysyttiin  tapettavien  listan 
allekirjoittaneelta  everstiltä,  minkälaisten  syiden  nojalla  esim.  se  ja 
se  henkilö  on  tapettu,  niin  vastasi  tuo  sotaherra  vain  hyvin  rauhal- 
lisesti, mutta  samalla  niin  kuvaavasti :  "En  minä  tiedä,  mutta  P.  (eräs 
paikallinen  pikkupomo)  sanoi,  että  hän  on  vaarallinen  mies."  Sit- 
temmin kävi  selville,  että  mainittu  pikkupomo  oli  tehnyt  ilmiantonsa 
kokonaan  persoonallisten  riitaisuuksien  tähden. 

Varsinkin  siellä,  missä  edellisenä  kesänä  oli  ollut  maatyöväen 
lakkoja,  siellä  raivosivat  suurtilalliset  erityisen  murhahimoisina. 
Siten  tapettiin  Mouhijärven  pitäjässä  ainakin  140  henkeä.  Suode- 
niemellä  20,  pienessä  Sammatin  kappelissa  35.  Vihdissä  ainakin  80. 
Näissä  kaikissa  paikoissa  oli  1917  kesällä  ollut  suuria  maatyöläisten 
lakkoja.  Kaupungit  eivät  suinkaan  antaneet  missään  suhteessa  pe- 
rään näille  kartanonherrojen  järjestämille  teurastuksille.  Lappeen- 
rannassa tapettiin  ainakin  310  ja  Hämeenlinnassa  noin  200  työläis- 
tä. Ei  ikä  eikä  sukupuoli  tullut  siinä  kysymykseen.  Tiedetään 
ammutuksi  12-vuotisia  poikia  ja  70-vuotisia  ukkoja.  Tappamisissa 
oli  usein  niin  kiire,  ettei  joudettu  aina  odottamaan  edes  niin  kauvan 
kuin  uhri  olisi  kuollut.  Hautaamassa  olevat  toverit  kertovat  miten 
haudan  peittäminen  täytyi  joskus  keskeyttää  sentähden,  että  upseeri 
pääsi  antamaan  "armonlaukauksia"  itsepäisesti  haudasta  käsiänsä 
kurottavalle  uhrille. 

Myöhempinä  vuosina  on  useiden  selvästi  yksityiskostosta  tai 
ryöstöhalusta  tehtyjen  murhien  johdosta  nostettu  syytteitä  niiden 
tekijöitä  vastaan.  Siten  kulki  m.  m.  muuan  "kapteeni"  Husso  oikeu- 
desta oikeuteen  useamman  sellaisen  murhan  johdosta.  Samoin  monta 
muuta.  Mutta  aina  ovat  he  loppujen  lopuksi  tulleet  vapautetuksi  tai 
päästetty  karkaamaan  niinkuin  Sippola. 

Teurastukset  olivat  niin  perinpohjaisia,  että  joitakin  niihin  aikai- 
semmin yllyttäjinä  toimineita  porvareitakin  rupesi  jo  hirvittämään. 
Senaattori  Wrede  vaati  jo  25  päivänä  toukokuuta  eduskunnassa,  että 
tällainen  "poikkeuksellinen  lainkäyttö"  on  lopetettava,  "jos  Suomesta 
halutaan  uudelleen  tehdä  oikeusvaltio."  Englantilainen  sanomalehti 
Times  oli  jo  aikaisemmin  kirjoittanut,  että  Suomen  porvaristo  on 
näillä  teurastuksillaan  osoittanut  kuuluvansa  enemmän  itään  kuin 
länteen.  Mainittuna  päivänä  väitti  senaattori  Setälä,  että  Senaatti 
olisi  jo  antanut  määräyksen,  "jossa  sotilashallintoa  kehoitetaan  kii- 
reellisesti lopettamaan  ne  rangaistusmuodot,  jotka  nyt  ovat  käytän- 

nössä."  Mutta  tosiasia  on,  että  teurastukset  jatkuivat  vielä  yleisesti 
tämän  jälkeenkin.  Viipurin  vankileirillä  kerrotaan  esimerkiksi  sen 
jälkeen  ammutun  vielä  noin  600  vankia.  Yhtenä  teurastuskomppa- 
nian  komentajana  toimi  m.  m.  sittemmin  Tammisaaren  pakkotyölai- 
toksen apulaisjohtajana  kunnostautunut  lakitieteitten  ylioppilas  Kont- 
tinen. Erityisenä  tappamisen  muotona  esiintyi  n.  s.  kotipaikalle  vie- 
minen. Vankileirille  ilmestyi  jonkun  pitäjän  suojeluskunnan  osasto 
nimilistan  kanssa,  vaatien  saada  ne  ja  ne  vangit  kotipaikalle  vietä- 
väksi. Toisinaan  huudettiin  vain  kaikki  määrätyn  paikkakunnan 
miehet  kasaan  muka  samaa  tarkoitusta  varten.  Miltei  säännöllisesti 
merkitsi  tämä  sitä,  että  koko  vanki  joukko  tapettiin  matkalla,  hyvin 
usein  jo  aivan  vankileirin  vieressä.  Niin  huudettiin  esim.  Tampereen 
leirillä  kerran  kaikki  Kolhosta  kotoisin  olevat  kotiin  vietäväksi. 
Kahdestakymmenestä  ilmoittautuneesta  tapettiin  kaikki,  yhtä  lukuun- 
ottamatta, joka  pääsi  karkaamaan.  Vuoden  1927  toukokuun  7  päi- 
vänä kertoo  "Työväenjärjestöjen  Tiedonantaja"  m.  m.  erään  sellai- 
sen tapauksen  Mäntyharjun  pitäjästä,  jolloin  torppari  Evert  Savo- 
lainen tuli  murhattua  myös  muka  kotimatkalla.  Tappajat  väittävät 
nyt,  että  heillä  oli  asianomaiset  valtuudet  tähän  tekoonsa.  Entistä 
kansanedustaja  A.  Harjulaa  yrittivät  Vaasan  suojeluskuntalaiset 
monta  kertaa  saada  ulos  Vaasan  lääninvankilasta  murhatakseen  hänet. 
Lääninvankilan  johtaja  ei  kuitenkaan  katsonut  voivansa  enää  tähän 
konnantyöhön  suostua. 

Työläisarmeijan  tappion  jälkeen  vangitsivat  lahtarit  kaikki  sekä 
aseelliset  että  aseettomat  työläiset,  joita  he  vähänkin  epäilivät  myötä- 
tuntoisuudesta  punaisia  kohtaan.  Kaksitoistavuotisia  lapsia  ja  80- 
vuotisia  ukkojakin  koottiin  leireille.  Vankimäärän  suurimmillaan  ol- 
lessa nousi  se  ainakin  90,000  henkeen,  n.  3%  Suomen  kansasta. 
Tästä  oli  melko  suuri  osa  naisia.  Yksistään  Hennalan  kasarmilla 
Lahdessa  sanotaan  olleen  1000  naista,  niistä  86%  15  ja  20  vuoden 
välillä.  Vankien  lukua  pienensivät  jo  kerrotut  teurastukset  joka 
päivä.  Tilan  ja  ravinnon  puutteen  tähden  täytyi  myös  jo  alustavien 
kuulustelujen  jälkeen  päästää  vapaalle  jalalle  noin  15,000  työläistä 
"vähemmän  vaarallisina",  asiallisesti  kaikkea  näennäistäkin  syytä  vail- 
la. Mutta  kun  metsässä  piileskelleitä  vangittiin  vielä  kaiken  kesää, 
niin  oli  vankien  luku  kesäkuun  26  päivänä  1918  vielä  73,915  henkeä. 
Aluksi  oli  tämä  vankimäärä  ollut  sijoitettuna  61  eri  vankileirille  eri 
puolilla  maata.  Mutta  mainittuna  ajankohtana  oli  se  koottu  jo 
yhdeksälletoista  keskitysleirille.    Niissä   oli   vankeja:  Helsingissä 

Tätä  kiveä  vasten  ammuttiin  Valkeakoskella  satoja  työläisiä. 


13,173,  Hämeenlinnassa  9,932,  Lahdessa  (Hennala)  9,826,  Tammi- 
saaressa 8,560,  Riihimäessä  8,306,  Tampereella  7,693,  Viipurissa 
5,924,  Kuopiossa  2,614,  Turussa  2,449,  Lappeenrannassa  1,879, 
Oulussa  881,  Vaasassa  859,  Sortavalassa  700,  Mikkelissä  607,  Toija- 
lassa 166,  Raahessa  112,  Savonlinnassa  107,  Artjärvellä  67,  Seinä- 
joella 54.  Tämän  lisäksi  oli  vielä  useita  pienempiä  sijoituspaikkoja, 
mutta  olivat  niihin  sijoitetut  vangit  näiden  keskusleirien  kirjoissa 
ja  siis  niissä  oleviksi  mainitut. 

3.  Rääkkäykset  ja  tuomiot  valtiorikosoikeudessa. 

Pahoinpitelyt  ja  rääkkäykset  olivat  vankileireillä  aivan  yleisiä. 
Tammisaaren  vankileirillä  teljettiin  esim.  toukokuussa  1918  toista- 
kymmentä vankia  miehen  rinnan  korkeudelta  vettä  olevaan  kellariin. 
Täällä  saivat  he  olla  kymmenkunta  päivää  aivan  ilman  ruokaa,  jolla 
ajalla  toisia  jo  kuolikin.  Samoin  teljettiin  päävahdin  selliin  numero 
13  kerran  neljä  vankia  ilman  ruokaa,  joten  he  kuolivat  sinne  nälkään. 
Kun  muutamat  vangit  olivat  v.  1919  hautaamassa  yksinäisessä  sel- 
lissä kuollutta  toveri  Susilahtea  ja  avasivat  arkun  kannen,  niin  koh- 
tasi heitä  kauhea  näky.  Susilahden  niskat  olivat  käännety  kokonaan 

nurin,  niin  että  kasvot  olivat  taaksepäin.  Kuka  tämän  oli  tehnyt  ei 
ole  vielä  tähän  päivään  mennessä  tullut  täydellisesti  selvitettyä. 
Hämeenlinnan  vankileirillä  vietiin  muuan  tov.  Jalava  vankitovereille 
tuntemattomasta  syystä  päävahtiin.  Jonkun  päivän  päästä  joutuivat 
toverit  kantamaan  Jalavan  ruumista  ruumishuoneelle  jolloin  tapasi- 
vat paksun  sinkkivarpin  hänen  kaulansa  ympärille  kiedottuna  sekä 
koko  ruumiin  mäsäksi  hakattuna. 

Erityisen  kuuluisaksi  tuli  nimismies  Troberg  vankileireillä  toi- 
mittamistaan rääkkäyksistä.  Siinä  tarkoituksessa  hän  kulki  leiriltä 
leirille.  Sinkkivarppi  oli  vaatimattomampia  hänen  ja  apuriensa  käyt- 
tämistä rääkkäysvälineistä.  Rääkkäyksen  jälkeen  olivat  uhrit  vuoro- 
kausimääriä  tajuttomana  tai  suorastaan  kuolivat  siihen.  Aivan  yleis- 
tä oli  myös  jäsenten  ruhjominen  tai  sijoiltaan  vääntäminen.  Mutta 
ilman  sitäkin  ei  kukaan  rääkätyistä  ole  senjälkeen  tervettä  päivää 
nähnyt.  Erityisesti  Suomenlinnan,  Hämeenlinnan  ja  Tampereen 
vankileireillä  olivat  rääkkäykset  erittäin  kauheita.  Tampereen  vanki- 
leirillä, jossa  Trobergin  apulaisena  ja  hänen  työnsä  jatkajana  esiintyi 
jääkäriluutnantti  Tamminen,  tapahtui  rääkkäyksiä  joka  päivä  aina 
marraskuun  puoliväliin  saakka.  Senkään  jälkeen  eivät  ne  kyllä  mi- 
tään harvinaisia  olleet.  Naisetkaan  eivät  tältä  säästyneet.  Sen  ohessa 
oli  varsinkin  Hämeenlinnan  leirillä  naisten  väkivaltainen  raiskaami- 
nen hyvin  yleistä.  Trobergin  maine  tuli  lopulta  niin  tunnetuksi  peto- 
maisena rääkkääjänä,  että  hallitus  oli  v.  1919  pakoitettu  siirtämään 
hänet  toiseen  toimeen.  Mutta  vielä  tänäkin  päivänä  ovat  rääkkäyk- 
set aivan  jokapäiväisiä  Suomen  ohranassa. 

Rääkkäykset  tapahtuivat  enimmäkseen  n.  s.  alustavien  kuuluste- 
lujen yhteydessä.  Suomalainen  rikoslaki  määrää  sellaisessa  tapauk- 
sessa rääkkää jälle  neljän  vuoden  kuritushuonerangaistuksen.  Siitä 
huolimatta  tapahtui  se  aivan  julkisesti.  Vangit  tahdottiin  saada  hy- 
väksymään suojeluskuntien  esikuntien  ja  yksityisten  suojeluskunta- 
laisten sepittämät  valheelliset  ja  kokonaan  päättömät  raportit.  Ku- 
vaavaa näiden  raporttien  laadulle  on  se,  että  nykyään  vaan  aniharva 
niiden  allekirjoittajista  julkeaa  tunnustaa  raportteja  omikseen. 
Miltei  joka  ainoa  niistä  päättyi  toivomukseen,  ettei  asianomaista 
henkilöä  enään  tarvittaisi  nähdä  kotipaikallansa  tai  oli  se  varustettu 
mustalla  ristillä,  joka  merkitsi  samaa.  Ja  kuitenkin  nämä  samaiset 
raportit  olivat  tavallisesti  ainoat  valtiorikosoikeuden  tuomion  perus- 
teena käytetyt  todistuskappaleet.  Minkäänlainen  puolustusten  ja 
vastatodistusten  esittäminen  ei  tullut  kysymykseenkään  silloin  kun 

Punakaartilaisten  hauta   Kuopiossa  valkoisten  jäljiltä. 


suojeluskunnan  esikunta  oli  raportin  antanut.  Useissa  tapauksissa 
olivat  vangit  tuomioistuimen  eteen  joutuessaan  vielä  niin  sairaita, 
että  heidät  täytyi  viedä  sinne  paareilla,  jolloin  eivät  he  luonnollisesti 
jaksaneet  ollenkaan  seurata  asian  käsittelyä. 

Suuresta  vangittujen  joukosta  nostettiin  syyte  valtiorikosoikeuk- 
sissa  75,575  henkeä  vastaan.  Näistä  katsottiin  syyllisiksi  67,788  hen- 
keä eli  yli  89  prosenttia.  Riihimäellä,  Hämeenlinnassa  ja  Tammi- 


Punaisten  haudat  Kuopiossa  nykyisessä  kunnossaan. 

saaressa  oli  vapautettujen  luku  suhteellisesti  pienin.  Huomiota  he- 
rättää erityisesti  se,  että  lahtarien  hallussa  olleella  alueella  toimineet 
valtiorikosoikeudetkin  ovat  löytäneet  syylliseksi  havaittuja  ihmeelli- 
sen paljon.  Oulussa  tuomittiin  785  miestä  ja  4  naista,  vain  139  syyt- 
teessä ollutta  vapautettiin,  Mikkelissä  tuomittiin  651  miestä  ja  20 
naista  ja  217  vapautettiin,  Vaasassa  490  miestä  ja  3  naista  ja  230 
vapautettiin,  Kuopiossa  tuomittiin  2066  miestä  ja  4  naista  ja  189 
vapautettiin. 

Virallisen  tilaston  mukaan  oli  tuomituista  4  poikaa  alle  15  vuo- 
den ja  962  miestä  ja  138  naista  vain  15  vuotta  täyttäneitä.  Yleensä 
oli  tuomituista  28.6%  alle  21  vuoden.  Näkyy  siis,  että  porvariston 
viha  kohdistui  erityisen  voimakkaasti  nuorisoon.  Suhteellisesti  suu- 
rin oli  25 — 29  ikävuoden  välillä  olevien  tuomittujen  luku.  Mutta 
vanhojakaan  ei  suinkaan  säästetty.  50 — 59  vuoden  välillä  olevia  tuo- 
mittiin 2274  henkeä,  60 — 69  vuoden  välillä  olevia  389  miestä  ja  26 
naista,  70  vuoden  ja  siitä  yli  oleviakin  tuomittiin  41  miestä  ja  3 
naista.  Kuolemaankin  tuomittiin  yksi  60-vuotias.  Nämä  numerot 
osoittavat,  paitsi  sitä,  miten  paljon  porvaristo  pelkäsi  lapsia  ja  jo 
haudan  partaalla  olevia  vanhuksiakin,  myöskin  sen,  että  Suomen  työ- 
läisten taistelu  oli  yhteinen  sen  kaikille  ikäluokille. 

Kaupunkilaisia  oli  tuomituista  27.6%,  maaseutulaisia  72.4%. 
Edellisistä  oli  naisia  6.6%  ja  jälkimäisistä  5.6%.  Yhteiskunnallisen 
asemansa  puolesta  kuuluivat  tuomitut,  Lännen  Vähemmistökansalli- 
suuksien  Yliopiston  oppilaiden  tekemän  jaottelun  mukaan,  maaseu- 
dun puolproletaareihin  (pikkutilallisiin  y.m.)  12.23%,  palkkatyöläi- 
siin 80.84%,  intelligentteihin,  pikkuporvaristoon  y.m.  6.93%.*) 

Valtiorikosoikeuksien  toimintaa  käsittelevä  virallinen  tilasto  ei 
mainitse  mitään  niistä  tuomioista,  joita  antoivat  m.  m.  rautatiellä 
toimineet  erityiset  tuomioistuimet.  Niissä  tuomittujen  henkilöiden 
lukukin  nousee  useihin  satoihin.  Sen  lisäksi  on  valtiorikosoikeuksien 
lakkauttamisen  jälkeen  tuomittu  vielä  toista  sataa  henkeä  säännölli- 
sissä oikeuksissa.  Vielä  tänäkin  vuonna  on  niissä  nostettu  useita 
syytteitä  vuoden  1918  tapausten  johdosta.  Kun  virallinen  tilasto 
arvioi  kuolemantuomion  27  ja  elinkautisen  tuomion  18  vuodeksi,  niin 
laskee  se  tuomitun  yhteensä  292,331  vuotta  kuritushuonetta,  eli 
keskimäärin  4  vuotta  24  päivää  jokaista  tuomittua  henkeä  kohden. 
Valtiorikosoikeuksien  tuomitsemista  kuolemantuomioista  pantiin  vielä 


*)  Katso  tuomioiden  jakaantumista  suuruuden  mukaan  kirjoituksesta  "Oikeuslaitos 
luokkakoston  välikappaleena."  —  Toim. 

täytäntöön  ainakin  150.  Niistä  72  Suomenlinnassa,  31  Lahdessa, 
Viipurissa  12  ja  Tammisaaressa  noin  20. 

4.  Armahdukset  ja  niiden  toimeenpano. 

Sen  suuren  vankimäärän  elättämisen  ja  säilyttämisen,  jonka  Suo- 
men porvaristo  oli  voittonsa  jälkeen  koonnut  vankileireille,  täytyi  se 
itsensäkin  pian  myöntää  mahdottomaksi.  Osittain  ammattitaitoisen 
työväen  suuren  puutteen  tähden  oli  se  jo  alustavien  kuulustelujen 
jälkeen  täytynyt  laskea  15,000  työläistä  vapaalle  jalalle  odottamaan 
tuomiotaan.  Samasta  syystä  täytyi  porvarillisen  hallituksen  järjestää 
myöskin  niin,  että  yleensä  kolme  vuotta  tai  siitä  alle  olevat  tuomiot 
olivat  ehdonalaisia.  Mutta  toisestakin  syystä  oli  sen  pyrittävä  vä- 
hentämään poliittisten  vankien  lukua  mahdollisimman  pian.  Suomi 
tarvitsi  viljan  ja  muiden  elintarpeiden  tuontia  varten  ehdottomasti 
ulkomaista  luottoa.  Useampien  kymmenien  tuhansien  työläisten 
vankileireillä  kiusaaminen  ei  taas  suinkaan  ollut  omiansa  helpotta- 
maan luotonsaantimahdollisuuksia.  Päinvastoin  oli  sen  luvun  nopea 
vähentäminen  yksi  ehto  ulkolaisten  rahamiesten  luottamuksen  herät- 
tämiseksi. Tämän  takia  täytyi  porvariston  jo  lokakuun  30  p.  1918 
järjestää  armahdus  6  vuodeksi  ja  siitä  alle  tuomituille.  Siten  pääsi 
jouluun  1918  mennessä  noin  10,000  vankia  vapaaksi.  Samanlaisia 
hallituksen  antamia  armahduksia  annettiin  vielä  7  p.  joulukuuta  1918 
(vapautui  6519  vankia)  ja  19  p.  kesäkuuta  1919  (vapautui  2667). 
7  päivä  joulukuuta  1918  annetun  asetuksen  mukaan  alenivat  kaikki 
yli  6  vuotta  olevat  tuomiot  elinkautiset  12  vuoteen  ja  kuoleman- 
tuomiot muuttuivat  elinkautisiksi.  Näin  jälelle  jääneestä  tuomiosta 
oli  vapausrangaistuksena  kärsittävä  puolet  ja  loppu  ehdonalaisena. 
Kuolemaantuomittujen  täytyi  istua  8  vuotta  ja  olla  sen  jälkeen  12 
vuotta  ehdonalaisena.  Eduskunta  antoi  ensimäisen  armahduslakinsa 
30  p  :nä  tammik.  1920.  Kirjassaan  Suomalaisesta  Legioonasta  Muur- 
mannilla  väittää  muuan  O.  V.  Itkonen,  että  tämän  armahduksen  olisi 
aiheuttanut  legionalaisten  kotiintulo  ja  että  se  olisi  vapauttanut 
30,000  työläistä.  Mitä  jälkimäiseen  tietoon  tulee,  niin  on  se  pötyä. 
Virallisen  tilaston  mukaan  vapautti  tämä  laki  välittömästi  vain  2410 
henkeä.  Sen  kautta,  että  edellisenä  vuonna  annetun  armahdusasetuk- 
sen  käytäntöönpanoa  täydyttiin  myös  samalla  tarkistaa,  vapautui 
tosin  vielä  584  henkeä.  Toistakin  osaa  Itkosen  tiedosta  saattaa  aina- 
kin sellaisenaan  epäillä.  Pikemminkin  on  siihen  ratkaisevammin  vai- 
kuttanut vuoden  1919  ja  1920  vaihteessa  huomattavissa  ollut  työ- 

väenliikkeen  voimistuminen  yhdessä  yhä  lisääntyneen  ulkomaisten 
lainojen  tarpeen  kanssa.  Suomen  ja  Venäjän  välillä  tehdyn  rauhan- 
sopimuksen nojalla  annetun  armahduksen  johdosta,  jolloin  maan- 
petossyytteet raukesivat,  vapautui  myös  1921  alkupuolella  joku  mää- 
rä työläisiä.  Varsinkin  tämän  lain  määräysten  noudattamisessa 
käyttivät  porvarilliset  virkamiehet  mitä  kierointa  menettelyä. 

Nämä  armahdukset  eivät  suinkaan  olleet  mieluisia  porvaristolle. 
Sentähden  oli  niiden  täytäntöönpano  aina  mitä  mielivaltaisin.  Ku- 
vaavimpana  tässä  suhteessa  on  se  täytäntöönpanoasetus,  jonka  halli- 
tus antoi  eduskunnan  30  p.  tammikuuta  1920  antaman  armahdus- 
lain  johdosta.  Se  muutti  lain  kokonaan  toiseksi.  V.  1921  oli  porva- 
rillinen hallitus  pakoitettu  itsekin  myöntämään,  että  lakia  ei  oltu 
edes  tämän  täytäntöönpanoasetuksen  puitteissa  sovitettu  noin  200 
sellaiseen  vankiin,  jotka  olisivat  sen  mukaan  pitäneet  päästä  vapaak- 
si. Aivan  samalla  tavalla  oli  virallisen  tilaston  mukaan  19  päivänä 
kesäkuuta  1919  annettu  asetus  jätetty  sovelluttamatta  584  henkeen. 
Maanpetossyytteiden  raukeamisen  johdosta  muuttuvien  tuomioiden 
käsittely  tapahtui  aivan  samassa  hengessä.  Tapahtuipa  niinkin,  että 
presidentti,  jonka  piti  viime  kädessä  päättää  tämän  lain  sovelluttami- 
sesta,  alensi  sen  nojalla  Rovaniemeltä  kotoisin  olevan  Aksel  Kauppi- 
sen tuomion,  mutta  oikeuskansleri  määräsi  sen  koroitettavaksi  jälleen 
entiseen  määräänsä.  Monessa  aivan  selvässäkin  tapauksessa  kieltäy- 
dyttiin sitä  noudattamasta,  kuten  erään  toveri  Lovenin  suhteen. 
Hän  oli  tuomittu  ainoastaan  valtio-  ja  maanpetoksesta  kuolemaan. 
Kun  jälkimäinen  raukesi  olisi  korkein  mahdollinen  tuomio  annettu- 
jen armahdusten  jälkeen  ollut  vain  12  vuotta,  josta  olisi  pitänyt 
päästä  vapaaksi  jo  viimeistään  1924  syksyllä.  Mutta  Loven  istui 
Tammisaaressa  aina  1927  toukokuun  puoliväliin  saakka. 

Myöhemmissä  armahduslaeissa  asetettiin  jo  alunpitäen  eräs  osa 
luokkasodan  vankeja  poikkeusasemaan.  Porvariston  virkakoneisto 
selitti  nimittäin  kaikki  varsinaiset  vallankumoustoiminnassa  suorite- 
tut konkreettiset  teot,  kuten  vangitsemiset,  kotietsinnät,  takavarikot, 
vastustajain  ampumiset  rintamalla,  tai  sen  takana,  yksityisrikoksiksi. 
Näyttää  siltä  niinkuin  porvaristokaan  ei  olisi  alusta  alkaen  ollut  tässä 
asiassa  niin  taantumuksellinen  kuin  se  sittemmin  oli.  Joulukuun  7  p. 
1918  annetussa  armahdusasetuksessa  vapautetaan  syytteestä  m.  m. 
yksityistä  omaisuutta  vastaan  tehdyt  rikokset,  samoin  kotietsinnät  ja 
rikokset  toisen  vapautta  vastaan.  Mutta  sitä  ennen  näistä  annetut 
tuomiot  olivat  kuitenkin  nimenomaan  suljetut  pois  useista  myöhem- 

mistä  armahdusasetuksista.  Tässä  tulkinnassa  on  sosialidemokraat- 
tisen puolueen  johdolla  myöskin  hyvin  huomattava  osansa.  Lehdis- 
sään ja  ulkomailla  ja  eduskunnassa  pitämissään  puheissa  korostivat 
he  aina  sitä  seikkaa,  että  osa  vankilassa  olevista  vallankumoustaiste- 
luun osaaottaneista  työläisistä  on  yksityisrikollisia.  Luonnollisesti 
eivät  he  silloin  eduskunnassa  ja  sen  valiokunnissakaan  vaatineet 
näiden  vapauttamista.  Tämä  sosialidemokraattien  kanta  tuli  erityi- 
sen selvästi  näkyviin  n.  s.  poliittisten  vankien  oikeuksia  koskevan 
lain  yhteydessä.  Yksinpä  Oskari  Tokoin  Muurmannilla  värkkää- 
mässä isänmaallisen  korkealentoisessa  ohjelmassakin  vaadittiin  ar- 
mahdusta vain  niille,  "jotka  eivät  ole  tehneet  itseänsä  syypääksi  yksi- 
tyisiin rikoksiin."  Mutta  Tokoillekaan  ei  voinut  enään  tätä  ohjelmaa 
laatiessaan  olla  tuntematonta,  minkälaiset  vallankumoukselliset  teot 
lahtariporvaristo  selitti  kriminaalirikoksiksi.  Miten  suurta  osaa  val- 
lankumoussotureista  tämä  ruokottomuus  kohtasi,  osoittaa  se,  että 
vuonna  1922  keväällä  oli  Tammisaaressa  n.  s.  puolpoliittisia  vankeja 
vielä  noin  600  kappaletta.  Yleensä  joutui  punasenkaartin  aktiivisin 
osa  tähän  poikkeukselliseen  asemaan. 

Sosialidemokraattinen  puolue  oli  aina  kaikissa  vaaleissa  ilmoitta- 


Eräs  punaisten  hauta,  jossa  lepää  22  työläistä. 

nut  ajavansa  poliittisten  vankien  vapauttamista.  Mutta  mitään  todel- 
lista tointa  ja  harrastusta  ei  heiltä  silti  ole  koskaan  riittänyt  tämän 
kysymyksen  hyväksi.  Monta  sellaista  tilaisuutta,  jolloin  päättävällä 
esiintymisellä  olisi  voitu  saada  asiaa  huomattava  askel  eteenpäin, 
jätettiin  käyttämättä.  Varsinkin  sosiali-demokraattien  ja  edistys- 
mielisten parlamenttaarisen  blokin  aikana  vuosina  1919-22,  välttivät 
he  tässä  asiassa  kaikkea  päättävää  esiintymistä.  Sosialidemokraattien 
velvollisuuksiin  tämän  liiton  aikana  kuului  myös  työskentely  ulko- 
mailla sen  hyväksi,  että  Suomelta  poistuisi  valkoisen  terrorin  maan 
maine.  Tässä  tarkoituksessa  Väinö  Tanner  juuri  piti  Tukholmassa 
erään  vallankumoukseen  osaaottaneita  työläisiä  häpäisevistä  puheis- 
taan. Vuoden  1921  viimeisinä  päivinä  julisti  Väinö  Tanner  myös 
sosialidemokraattisen  eduskuntaryhmän  nimessä,  että  he  tulevat  jar- 
ruttamaan budjetin  käsittelyä  siksi  kunnes  porvaristo  lupaa  päästää 
poliittiset  vangit  vapaaksi.  Tästä  suurilla  eleillä  aletusta  kamppai- 
lusta luovuttiin  kuitenkin  häpeällisesti  jo  muutaman  tunnin  keskus- 
telun jälkeen. 

Viimeisen  yleisen  armahduksen  jälkeen,  21  p.  toukokuuta  1921, 
jäi  vankilaan  900  kansalaissodasta  tuomittua.  15  päivä  lokakuuta 
1923  oli  heitä  virallisten  tietojen  mukaan  vielä  482.  Vasta  1926  syk- 
syllä pääsivät  ensimäiset  kuolemaantuomitut  vapaaksi.  Mutta  vielä- 
kin on  heitä,  joko  myöhemmin  tuomittuina  tai  muuten  mielivallan 
uhreina,  Helsingin  keskusvankilassa  on  noin  20  ja  ehkä  saman  ver- 
ran Tammisaaressa.  Sosialidemokraattisen  hallituksen  esityksestä 
1927  annettu  "armahdus''  ei  vapauttanut  ketään  vankilassa  olevista 
työläisistä.  Sosialidemokraatit  ovat  puolustelleet  itseänsä  sillä,  että 
kansalaissodan  johdosta  tuomittuja  on  siellä  enään  niin  vähän.  Mut- 
ta he  vaikenevat  siitä,  että  tämän  tästä  nostetaan  vielä  uusia  syytteitä 
tuon  ajan  tapahtumista.  Ompa  tuomiot  saaneet  viimeisinä  vuosina 
aivan  uuden  muodonkin.  Kun  valtiorikospykälien  mukaan  tuomitta- 
vat teot  ovat,  johtajia  ja  "kiihottajia"  lukuunottamatta,  armahdettu, 
niin  joutuvat  nyt  esim.  rintamalla  lahtarin  ampuneet  työläiset  tuomi- 
tuiksi kuin  yksityisrikolliset.  Tuomionsakin  he  joutuvat  kärsimään 
yksityisrikollisten  joukossa. 

Määräys  siitä,  että  kansalaissodan  johdosta  tuomittu  "voidaan" 
päästää  puolet  rangaistusajasta  kärsittyään  ehdonalaiseen  vapauteen, 
muodostui  kostonhimoisten  vankilaviranomaisten  käsissä  mitä  tuhoi- 
simmaksi aseeksi  heidän  valtaansa  joutuneita  työläisiä  kohtaan.  Kun 
ehdonalaiseen  vapauteen  päästäminen  voi  tapahtua  vain  vankilaviran- 

omaisten  ehdotuksesta,  niin  käyttivät  he  mitä  laajinta  mielivaltaa 
näitä  ehdotuksia  tehdessään.  Moni  vanki  sai  pitkät  ajat  yli  määrä- 
ajan odottaa  sitä.  Milloin  olivat  nuo  jo  mainitut  "yksityisrikokset" 
tekosyynä  milloin  joku  muu  keksitty  syy  esteenä.  Monet  toverit  jou- 
tuivat sentähden  istumaan  noin  kaksikin  vuotta  yli  lain  määräämän 
ajan.  Toiselta  puolen  tekivät  virkavaltaiset  nimismiehet  kaikkensa 
ehdonalaisen  vapauden  nauttimisen  vaikeuttamiseksi.  Ehdonalainen 
ei  saa  poistua  paikkakunnalta  ilman  kruunun  nimismiehen  lupaa. 
Mutta  sangen  usein  kävi  niin,  että  nimismiehet  kieltäytyivät  anta- 
masta passia  toiselle  paikkakunnalle  työnhakuun  lähtevälle  ehdon- 
alaiselle työläiselle.  Jos  taas  lähti  omalla  luvallaan,  niin  joutui  palve- 
lemaan ehdonalaistaan  vankilaan.  Huhtikuussa  1927  pääsi  Tammi- 
saaren pakkotyölaitokselta  vapaaksi  Säkki  järveltä  kotoisin  oleva 
Näppi-niminen  mies,  joka  oli  tällä  tavalla  joutunut  viiden  vuoden 
tuomiosta  kolmessa  osassa  kärsimään  jokaisen  päivän.  Kuitenkin 
piti  viisivuotisten  vapautua  jo  30  päivä  lokakuuta  1918  annetun 
asetuksen  mukaan.  Ja  kansalaisluottamuksenakin  heidän  olisi  pitä- 
nyt saada  jo  1921.  Kun  nimismies  oli  kieltäytynyt  antamasta  hä- 
nelle lupaa  lähteä  työnhakuun,  eikä  kotipaikkakunnalla  kuitenkaan 
ollut  sitä  saatavissa,  oli  hän  lähtenyt  ilman  lupaa.  Mutta  siitä  oli 
ollut  seurauksena,  että  hänet  oli  aina  jonkun  kuukauden  päästä  kär- 
rätty Tammisaareen.  Kerran  oli  hän  tuotu  Tammisaareen  takaisin, 
vaikka  oli  saanut  nimismieheltä  luvankin  lähteä  työnhakuun.  Pisin 
vapausaika  hänellä  oli  ollut  8  kuukautta. 

Kärsimänsä  tappion  jälkeen  on  Suomen  työväenluokka  jälleen 
koonnut  rivinsä  ja  seisoo  tällä  hetkellä  taas  tasavertaisena  mahtina 
päälle  hyökkäävää,  voiton-  ja  verenhimoista  porvaristoa  vastassa. 
Rikkaine  kokemuksineen  tulee  kärsitty  tappio  muodostumaan  vain 
ponnahduslaudaksi  tuleviin  voittoihin.  Käydyn  taistelun  valossa  käy 
kommunismin  kirkas  oppi  päivä  päivältä  yhä  suuremmille  työläis- 
joukoille selvemmäksi  ja  selvemmäksi.  Kommunismin  oppien  valai- 
semana tulee  Suomen  työväenluokka  ohjaamaan  luokkataisteluansa 
suorinta  tietä  lopulliseen  voittoon.  Tässä  kehityksessä  tulevat  kym- 
menientuhansien työläisten  vankilakokemukset  keskusteluineen  ja 
elämyksineen  olemaan  yhtenä  merkittävänä  tekjänä.  Siten  eivät 
vankilassa  vietetyt  vuodet  ja  siellä  kärsityt  vaikeudetkaan  ole  olleet 
kokonaan  turhia. 

Moskovassa  kesäkuulla  1927. 


/.  A.  Lehtosaari. 

Teurastuksen  jälkeen  Tampereella.  Tässä  hirvittävässä  ruumiskasassa  on  sekä  kaatuneita 
että  tapetuita  punakaartilaisia,  joukossa  naisia  ja  lapsia.  —  "Kulttuurivaltio!"  huudahti 

Mannerheim. 


Tampereen  valtauksessa  joutui  tuhansia  punakaartilaisia,  heidän 
vaimojaan  ja  lapsiaan  valkoisten  vangiksi.  Valtauksen  jälkeiset  päivät 
kuluivat  hirveän  jännityksen  vallassa  valkoisten  raahatessa  joukot- 
tain  punakaartilaisia  telotuspaikoille.  Viimein  muuttui  jännitys  tus- 
kalliseksi kidutukseksi  vankileirillä.  Keväällä  lienee  vankien  luku- 
määrä ollut  7,700.  Helsingin  ruotsinkielisten  porvarien  äänenkan- 
nattaja Hufvudstadsbladet  kertoo,  että  elokuun  1  p  :nä  1918  oli  Tam- 
pereen vankileirillä  olevien  vankien  lukumäärä  vielä  4,035. 

Ei  voida  sanoa,  että  olot  Tampereen  vankileirillä  olisivat  olleet 
rahtuakaan  paremmat  kuin  muillakaan  leireillä.  Asuntona  Tampe- 
reen "punikeilla"  oli  ensimäisten  tilapäisten  sijoituspaikkojen  jälkeen 
laudoista  kokoonkyhätyt  parakit,  joihin  kuhunkin  mahtui  500 — 600 
vankia.  Varsinkin  syksyllä  olivat  parakit  kylmät  ja  vetoiset.  Ikku- 
nat ja  ovet  olivat  hatarat,  puita  oli  vähän  käytettävissä  ja  uunit  oli- 
vat kelvottomat.  Makuusijoina  olivat  pitkät  kaksikerroksiset  laverit. 
Mitään  patjoja  tai  peitteitä  ei  ollut.  Yön  aikaan  olivat  laverit  niin 
täynnä  miehiä,  että  he  joutuivat  nukkumaan  kuin  sillit  tynnyrissä. 
Sähköjohdot  olivat  rikki  eikä  niitä  laitettu  kuntoon.  Valoa  ei  pi- 
meän tullen  saanut.  Lattiat  ja  laverit  olivat  likaiset.  Ilma  oli  pa- 

Sairaalaan  tapettuja  ja  ulos  heitetyitä  punaisia  Tampereella. 


haita  löyhkäävää.  Miesten  vaatteet,  alusvaatteetkin,  saivat  olla 
yllä  viikko-  jopa  kuukausimääriäkin  pesemättöminä.  Sen  vuoksi 
olivat  ne  syöpäläisten  viihtyisiä  metsästysmaita. 

Ruoka  oli  alusta  lähtien  kelvotonta.  Alussa  meni  useita  päiviä, 
ettei  ruokaa  näytettykään.  Sekin  ruoka,  mikä  sittemmin  annettiin, 
oli  kurjaa,  hapankaalista  ja  perunanvarsista  keitettyä  sakkaa,  jossa 
särpimenä  oli  vanhaa  livekalaa  tai  ilkeänmakuista  rasvaa.  Keitosta 
annettiin  lähes  litran  annos  kullekin  rautapeltiseen  "pakkiin."  Leipää 
eikä  muutakaan  todellista  ruokaa  ei  saanut  nähdäkseenkään  kuu- 
kausimääriin. Heinäkuun  puolivälissä  saivat  vangit  luvan  vastaan- 
ottaa ruokapaketteja  ulkoapäin  sukulaisilta  ja  tuttavilta.  Mutta  tämä 
oli  nähtävästi  liian  suuri  armonosotus,  sillä  joulukuussa  pakettien 
vastaanotto  taas  kiellettiin.  Omaisien  ei  sallittu  käydä  leirillä  van- 
gituita  tapaamassa. 

Sairaudet  olivat  yleiset.  Keripukki,  kuume,  nälkäkouristukset  ja 
tulirokko  tekivät  kamalaa  jälkeä.  Ylilääkäri  Moberg  senparemmin 
kuin  alilääkäritkään  eivät  katsoneet  arvolleen  sopivaksi  käydä  para- 
keissa katsomassa  edes  kuoleman  tuskissa  olevia  avuttomia  vankeja. 
Kun  toiset  vangit  paareilla  kantoivat  tovereitaan  ylilääkärin  luo,  su- 
vaitsi hän  tällaisellakin  hetkellä  singautella  arvonimiä  "punikki" 
y.  m.,  selittäen,  että  nyt  saatte  töittenne  edestä  kärsiä. 

Työläisten  sankarihauta  Tampereella.  Työläiset  ovat  koristaneet  hautausmaan,  jonka  sano- 
taan kätkevän  poveensa  noin  6,000  työläisen  ruumiit. 


Ruumiinkantajat  todistavat,  että  kevään  ja  kesän  aikana  kuoli  70 
henkeä  vuorokaudessa  ja  heinä-  ja  elokuun  vaihteessa  "siunattiin" 
parisataa  ruumista.  Saatujen  tietojen  mukaan  kuoli  kesäkuun  26  ja 
heinäk.  1  p  :n  välisellä  ajalla  77  henkeä  eli  19  vuorokaudessa  ja  hei- 
näkuun 16  ja  26  p  :n  välisenä  aikana  yli  200  henkeä. 

Vankileirioloja  tutkimassa  ollut  tohtori  T.  A.  Aulio  antoi  touko- 
kuun 29  p  :nä  1918  tutkimuksistaan  raportin,  jossa  sanotaan  m.  m.: 
"Näkemäni  ja  kuulemani  perusteella  kutsuttuna  tänään  Taiston  talon 
vankileiriin  No.  3,  katsoo  allekirjoittanut  velvollisuudekseen  Herra 
Komendantin  tietoon  kaikessa  lyhykäisyydessään  saattaa  seuraavaa: 
1)  että  hyvin  suuri  osa  mainitun  vankileirin  vangeista,  kaikkiaan 
noin  20  sairaustapausta,  sairastivat  joko  vaikeata  vatsatulehdusta  tai 
keuhkopussintulehdusta ;  2)  että  mainitut  sairaustapaukset  ovat  kat- 
sottavat nälän  ja  vilun  pääasiallisesti  aiheuttamiksi;  3)  että  vankien 
ravitsemistila  yleensä  on  perin  huono  .  .  ." 

Vankien  hirvittävästä  nälästä  on  lukuisia  esimerkkejä.  Tilan- 
ahtauden takia  mainittakoon  vain  pari.  Aikaisin  keväällä  oli  vanki- 
lan syrjässä  hevoshaaska,  joka  oli  jo  mätänemistilassa.  Siitä  huoli- 
matta nälkiintyneet  vangit  kävivät  keskenään  tapellen  siihen  käsiksi 
ja  söivät  ahnaasti  suuhunsa  palat,  jotka  sattuivat  irti  saamaan.  — 
Kesäkuumalla  kaadettiin  joukko  sillinhäntiä  likaveden  mukana  haise- 
vaan likakaivoon.  Tämän  huomattuaan  syöksyi  useita  kymmeniä 
vankeja  niitä  hakemaan,  riidellen  keskenään.  Väliin  juossut  vartija 
ei  kyennyt  estämään  nälkäistä  joukkoa  etsimästä  nälälleen  tyydy- 
tystä likakaivosta. 

Punaisten  hautakumpu  Tampereen  hautausmaalla.  Eri  ammatti-  ja  puolueosastot  valitse- 
vat vuosikokouksissaan  edustajia  toimikuntaan,  joka  huolehtii  haudan  kunnossapidosta. 


Kärsimyksistään  vapautuneiden  vankien  hautaus  oli  vailla  inhi- 
millisyyden ja  säädyllisyyden  lakeja.  Ruumiit  kuljetettiin  pitkillä 
kärryillä  alastomina,  ladottuina  parikymmentä  päällekkäin.  Ilman 
peittoa  kuljetettiin  kuormat  suuren  väkijoukon  nähden  hautaus- 
maalle. Toiset  vangit  saivat  luoda  tovereidensa  haudan  umpeen. 
Myöhemmin  haudattiin  ruumiit  jonkinlaisissa  laatikoissa. 

Ruumiillista  rangaistusta  jaettiin  viljalti.  Onpa  vankeja  järjes- 
tysrikkomuksista  tapettukin.  Monina  öinä  kuului  päävahdista  (pa- 
rakki No.  18)  tuskallisia  avunhuutoja  ja  voihkinaa. 

Vankien  henkistä  tilaa  ei  kuitenkaan  onnistuttu  kokonaan  masen- 
tamaan. Selvää  on,  että  viikko-  ja  kuukausimääriä  kestänyt  kidutus 
ja  tyhjiin  rauenneet  toiveet  vapaaksi  pääsystä  löivät  leimansa,  mutta 
sittenkin  paloi  useassa  rinnassa  taistelun  tuli.  Kun  esim.  Helsin- 
gissä alkoi  ilmestyä  noskelainen  "Suomen  Sosialidemokraatti"  nimi- 
nen lehti,  joka  vähitellen  yhä  julkeammin  alkoi  polkea  jalkoihin  työ- 
väen aatteen  jaloimpia  oppeja,  synnytti  se  Tampereen  vangeissakin 
syvää  suuttumusta.  Tosin  löysi  se  kannattajia  heikoimmissa,  jotka 
luulivat  lehden  esittämän  "rauhallisen"  suunnan  johtavan  siihen  pää- 
määrään, joka  heiltä  oli  jäänyt  saavuttamatta.  Mutta  voimakkaim- 
missa,  varsinkin  nuorissa,  säilyi  taisteluinto.  Tämän  tosiasian  tun- 
nustivat nekin,  jotka  luulivat  sosialidemokratiassa  löytävänsä  pelas- 

tuksen.  Eräskin  "Sosialidemokraatin"  vetelöitetyistä  artikkeleista 
tyydytystä  löytänyt,  väsähtänyt  ja  masentunut  toveri  kirjoitti  suo- 
raan :  "Paljon  on  sellaisia,  jotka  tuskin  sallivat  puhuttavankaan  rau- 
hanaatteesta ja  parlamenttarismista,  vaan  tarkottavat  velan  maksetta- 
vaksi korkoineen  ja  suoraan  ilman  välikäsiä  sille,  jolle  velkaa  ol- 
laan." 


Tammisaaren  kurjala 

V  ankileirialue . 

Tammisaaren  vankileiri,  joka  on  vieläkin  osittain  valtiollisten 
vankien  säilytyspaikkana,  on  kasarmialue,  käsittäen  noin  kilometrin 
pituisen  ja  400 — 500  metriä  leveän  kaistaleen.  Se  sijaitsee  loivan 
harjanteen  rinteellä,  lähellä  meren  rantaa.  Kesällä  1918  oli  tästä 
alueesta  noin  kolme  neljäsosaa  vankileirinä.  Kasarmirakennukset 
ovat  alastomia  ja  ristiin  rastiin  kulkevat  piikkilanka-aidat  lisäävät 
kaameata  ulkonäköä. 

Toukokuussa  1918  oli  leirillä  vain  muutamia  satoja  vankeja, 
mutta  toukokuun  viimeisinä  päivinä  ja  kesäkuussa  tapahtui  leirille 
oikea  "kansojen  vaellus."  Viikon  kuluessa  saapui  n.  7,000  miestä  ja 
800  naista.  Kesäkuun  6  ja  heinäkuun  31  päivän  välisenä  aikana 
vaihteli  vankien  lukumäärä  6,027  :stä  8,597  :aan.  Sanomaton  epä- 
järjestys pääsi  vallalle.  Tulijat  saivat  sijoittautua  niinkuin  parhaiten 
taisivat.  Parin  kolmen  viikon  ajan  oli  kaikki  sekasin.  Tuttavistaan 
ei  saanut  selvää  muuten  kuin  sattumalta  tai  huutelemalla  ja  etsimällä 
päiväkaudet.  Kesäkuun  puolivälissä  alkoi  registeröinti  alustavia 
kuulusteluja  varten.  Se  oli  vapaaehtoinen.  Jos  antoi  nimensä,  pääsi 
kuulusteltavien  joukkoon,  mutta  jos  halusi  pysyä  tuntemattomana, 
oli  siihen  tilaisuus  elokuulle  saakka,  jolloin  toimeenpantiin  pakolli- 
nen registeröinti. 

Vankien  kohtelu. 

Kesällä  huolehti  vartioinnista  Porin  rykmentin  sotilaat,  sitäpaitsi 
oli  palkkaa  nauttivia  vartijoita,  n.  s.  E-miehiä.  Piikkilanka-aitauksen 
sisällä  saivat  vangit  liikkua  vapaasti,  mutta  vapauksia  sittemmin  rajoi- 
tettiin.   Alussa  olivat  vangit  täydellisesti  E-miesten  mielivaltaisen 

kohtelun  uhreina.  Pienistäkin  järjestysrikkomuksista  seurasi  mitä 
ankarin  rangaistus.  Vartijain  rautakeppi  oli  järjestyksen  ohjesään- 
tönä. Lyömäaseina  käytettiin  myös  puukeppejä,  pistimiä  y.  m. 
Revolveria  käytettiin  usein  ja  moni  menetti  henkensä  aivan  pikku- 
seikan takia.  Naiset  eivät  jääneet  kurinpidosta  osattomiksi.  Hakat- 
tiinpa  heitä  aivan  tainnoksiin  saakka.  Elokuulla,  jolloin  terveitä  työ- 
kuntoisia tutkintovankeja  oli  vähän,  pakotettiin  osittain  sairaitakin 
vankeja  ampumisen  uhalla  kaikennäköisiin  töihin. 

Tilanahtaus  oli  huoneissa  niin  suuri,  että  lattian  pinta-ala  vankia 
kohden  on  vaihdellut  0.72 — 3.04  neliömetrin  välillä  ja  kuutioala  oli 
2.9 — 11.2  kuutiometriä  vankia  kohden.  Viimeksi  mainittu  määrä  oli 
vain  yhdessä  kasarmissa.  Tuomitut  eivät  saaneet  poistua  huoneis- 
taan edes  välttämättömille  tarpeilleen,  vaan  sitä  varten  oli  olemassa 
yhteinen  saavi.  Itsestään  on  selvä  miten  saastaiseksi  ilma  huoneessa 
tuli. 

Makuusuhteet  olivat  kelvottomat.  Vangit  saivat  maata  osaksi 
lattialla  osaksi  puulavitsoilla,  joita  oli  kaksi,  kolme  tai  neljä,  jopa 
viisikin  päällekäin.  Likaisuus  oli  kauhistuttava.  Sitä  edisti  varsinkin 
kesällä  vallinnut  veden  puute.  Vankien  tuli  tuntikaupalla  jonottaa 
vedentilkkaa,  joka  kipeästi  tarvittiin  janon  sammuttamiseen.  Pesey- 
tymiseen ei  vettä  riittänyt.  Aivan  lähellä  siinsi  meri,  mutta  meren- 
rantaan ei  päästetty,  ennenkuin  vasta  myöhemmin.  Suurta  iloa  ja 
vaihtelua  tuotti  sittemmin,  kun  pari  kekseliästä  vankia  rakensi  tuke- 
vista laatikoista  kasarmin  pihalle  "saunan."  Kymmenkunta  miestä 
pääsi  yhdellä  lämmittämisellä  löylyyn. 

Ruoka. 

Tärkein  keskustelun  aihe  vankien  kesken  oli  ruoka.  Sen  ympä- 
rillä kiersivät  vankien  ajatukset  aamusta  iltaan  ja  illasta  aamuun. 
Kesällä  jaettiin  ruoka  ulkona  kello  11  aamulla  ja  kello  4  iltapäivällä. 
Kuumuuden,  pölyn  ja  usein  sateiden  vuoksi  muodostui  nälkäisten 
haamujen  jonotus  kiduttavaksi  hetkeksi.  Hirvittävän  näköinen  paik- 
ka oli  suvanto,  joka  muodostui  jakelupaikan  alapuolelle.  Nälän,  lian 
ja  väsymyksen  tylsisty ttämät  miehet  jäivät  vaistomaisesti  tuijotta- 
maan ruoan  jakeli  joita  ja  ruokaa,  jota  pistettiin  toisten  vankien  kup- 
peihin. 

Mitä  oli  vankien  ruoka  laadultaan?  Kelvottomista  jauhoista 
valmistettu  "leipä",  jossa  akanapitoisuus  oli  22  pros.  ja  kapakala- 
keitto,  "joukkomurha",  joksi  vangit  sitä  kutsuivat.  "Leipää"  purek- 

siessa  menivät  ikenet  rikki  ja  hampaiden  välit  tulivat  täyteen  tikkuja. 
Vähätpä  tuosta,  jos  tätäkin  "ravintoa"  olisi  saanut  kyllikseen.  Vielä 
myöhemminkin,  jolloin  oloja  jo  ruvettiin  "vakiinnuttamaan",  oli 
ruoka  kelvotonta  ja  ravintopitoisuudeltaan  ala-arvoista. 

Kuolleisuus. 

Ei  ole  mikään  ihme,  että  kuolema  alkoi  korjata  leirillä  suurta 
saalista.  Koko  maailman  suureksi  hämmästykseksi  pääsi  julkisuu- 
teen professori  Robert  Tigerstedtin  vankileirielämää  koskevat  pal- 
jastukset. Hän  esitti  leirielämästä  raportteja,  jotka  paljastivat  koko 
skandaalin  kaameassa  alastomuudessaan.  Prof.  Tigerstedtin  raportin 
mukaan  kuoli  kesäk.  6  ja  heinäk.  1  p  :n  välisenä  aikana  vankeja 
yhteensä  1,347.  Tästä  määrästä  ainoastaan  337,  eli  25  pros.  sai  tilai- 
suuden kuolla  sairaalassa.  Loput  kuolivat  odotushuoneiden  pen- 
keillä tai  murjuissaan.  Tuomari  Hakkilan  prokuraattorille  jättämän 
kirjelmän  mukaan  kuoli  Tammisaaren  leirillä  kymmenen  viikon 
kuluessa  1,777  vankia,  joista  1,450  heikkoudesta  tai  nälkään.  Vii- 
kossa kuoli  milloin  257,260  tai  269  vankia. 

Professori  Tigerstedtin  esittämän  raportin  mukaan  oli  kuollei- 
suus 1,000  vankia  kohden  viikossa  eri  aikoina  seuraava: 


Kesäk.    6 — 12  p. 

5.90  henkeä 

„      13—19  p. 

8.56  „ 

„      20—26  p. 

23.00  „ 

„      27 — 3    p.  heinäk. 

14.60  „ 

Heinäk.    4—10  p. 

18.87  „ 

11—17  p. 

26.76  „ 

18—24  p. 

'  41.11  „ 

25—31  p. 

42.33  „ 

Elok.      1—7  p. 

41.43  „ 

8-14  p. 

40.27  „ 

15—22  p. 

50.13  „ 

Elokuun  lopulla  ja  syyskuun  alussa  kuoli  viikossa  joka  13  :s  vanki. 
Prof.  Tigerstedt  selittää,  että  ravinnon  riittämättömyys  ja  sopimat- 
toman ruoan  ja  veden  synnyttämät  vaikeat  häiriöt  ruoansulatuseli- 
mistössä olivat  varsinaisia  kuolevaisuuden  aiheuttajia. 

Onnellisessa  asemassa  olivat  myöhemmin  vangit,  joilla  oli  vapau- 
dessa sukulaisia  ja  joille  myöhemmin  aukeni  tilaisuus  saada  heiltä 
ravintoa  ulkoapäin.  V.  1919  saivat  vangit  vastaanottaa  paketteja  vain 
2  kertaa  kuukaudessa,  silloinkin  vain  määrätyitä  ruokalajeja  seuraavat 
määrät:  2  kg.  leipää,  puoli  kg.  voita,  1  kg.  sellaisenaan  syötäväksi 

kelpaavaa  lihaa,  *4  kg.  sokeria  sekä  200  savuketta,  pala  saippuaa. 
Vain  vähäinen  määrä  vankeja  sai  ulkopuolelta  edes  tämänkään  ver- 
ran apua.  Kaikkein  kirotuinta  oli  lisäksi  se,  että  kun  köyhien  suku- 
laisten kokoonhaalimat  ruokapaketit  saapuivat  leirille,  niin  joutuivat 
ne  ensiksi  viranomaisten  tullattaviksi  ja  mitään  harvinaista  ei  ollut, 
että  koko  paketti  hävisi.  Tulevien  kirjeiden  laita  oli  sama. 

Sairaanhoito. 

Sairaiden  hoito  oli  surkealla  kannalla.  Sairaala  oli  liian  pieni. 
Sairassijoja  oli  n.  600,  mutta  useita  satoja  vuoteita  olisi  tarvittu 
lisää.  Usein  täytyi  sairaiden  odottaa  sairaalaan  pääsyä  odotushuo- 
neessa vuorokausikaupalla,  kunnes  joku  kuoleva  antoi  tilansa  seu- 
raavalle. Lukemattomat  menettivät  odotushuoneessa  henkensä. 

Keripukki  oli  vankien  keskuudessa  yleinen  sairaus.  Mätähaavoja 
ja  paiseita  oli  useimmilla  miehillä.  "Ensiavun"  antajana  hääräsi 
"välskäri",  joka  oli  kokonaan  kykenemätön  ja  haluton  tehtäväänsä. 
"Kuoleman  apulaiseksi"  häntä  nimitettiinkin.  Ainoa  lohdutus,  jonka 
hän  saattoi  antaa  sairauttaan  valittavalle  vangille  oli :  "Mäessä  on 
kyllä  tilaa." 

Parannusmenettely  oli  pintapuolinen  ja  kaavamainen.  Lääkkeinä 
oli  tavallisesti  jodi  ja  salisyyra.  Eräässäkin  tapauksessa  oli  vuode- 
tovereina  kolme  miestä.  Yksi  sairasti  vatsatautia,  toisella  oli  vettä 
keuhkoissa  ja  kolmannella  reumatismi  —  mutta  kaikilla  oli  sama 
lääke :  salisyrapulveri. 

Totta  on,  että  "mäessä  oli  tilaa,"  Kohtelu  ei  muuttunut  sen 
paremmaksi,  vaikka  jo  oli  luopunut  "valtion  pettämisestä"  ja  siirty- 
nyt tuonentuville.  Kerrankin  saapui  leirille  kaksi  vaununlastillista 
ruumisarkkuja,  jotka  hajusta  ja  näöstä  päättäen  olivat  jo  ennenkin 
olleet  käytännössä.  Suurin  osa  oli  kuluneita  ja  rikkinäisiä.  Kesällä, 
jolloin  kuolevaisuus  oli  suuri,  ei  riittänyt  arkkuja  jokaiselle  kuol- 
leelle, vaan  täytyi  survoa  kolmekin  ruumista  samaan  arkkuun. 

Hirvittävä  oli  kosto,  jonka  alaisiksi  Tammisaarenkin  vangit  jou- 
tuivat. Mutta  sittenkään  ei  porvaristo  kyennyt  vangeista  kokonaan 
elämänhalua  ja  taisteluintoa  riistämään.  Eräskin  vanki  kirjoitti 
kidutuksen  keskeltä  seuraavaa: 

"Eristäminen  ei  ole  voinut  eristää  meitä.  Muistot  niinkuin  suu- 
ret linnut  lentävät  täältä  kauas  sinne,  missä  ovat  kunkin  rakkaam- 
mat. Missä?  Miten?  —  Elävätkö,  vai  joko  ovat  sortuneet,  nuo 
pienet  avuttomat,  heikot,  turvattomat  rakkaat?  Yöllä  unissakin  nuo 

kysymykset  painajaisina  vaivaavat.  Ulkonaisesti  kylmänä,  tyynenä 
ja  haluttomana  toimii  vanki  säännöllisiä  askareitaan,  mutta  muistot 
entisistä  lentelevät  aina  .  .  ." 

Niin,  muisto  rakkaammista,  huoli  niiden  toimeentulosta  ja  elä- 
mästä piti  vankien  henkeä  ruumiissa.  Se  piti  taistelukipinää  vireillä. 
Noiden  pienokaisten,  noiden  rakkaimpien,  koko  kärsivän  työväenluo- 
kan puolestahan  oli  taisteluunkin  lähdetty.  Kestävyyttä  ja  lujuutta 
ja  varmuutta,  että  viel'  uusi  päivä  kaikki  muuttaa  voi,  kysyttiin 
Tammisaaren  vankileirin  hoippuvilta  haamuilta.  Sitä  kysyy  elämä 
Tammisaaren  ulkopuolellakin.  Taistelu  ei  ole  tauonnut.  Näytelmä 
ei  ole  vielä  lopussa.  Se  jatkuu  ja  kehittyy,  joka  päivä,  kunnes  voitto 
on  saavutettu. 

Eräitä  piirteitä  vankileirielämästä. 

Tov.  J.  A.  Lehtosaari,  joka  kärsi  vankileiripiinaa  kokonaista  7 
vuotta  ja  vasta  neuvostohallituksen  avulla  pääsi  siirtymään  Neuvosto- 
liiton puolelle,  kirjoittaa  kokemuksistaan  tätä  teosta  varten  seuraavaa: 

Vankimäärän  supistuessa  oli  vankileirien  lukuakin  aina  vähitellen 
vähennetty.  1919  oli  Helsingin  keskusvankilassa  säilytetyt  kansan- 
edustajat ja  muut  johtajiksi  katsotut  siirretty  Lappeenrannan  työ- 
laitokselle, johon  sittemmin  tuotiin  myös  vangit  Turusta.  Hämeen- 
linnan leirin  väki  siirrettiin  jo  1919  lopussa  Tammisaareen.  Hen- 
nelan  leiriltä  ensin  Riihimäkeen,  ja  kun  se  lopetettiin,  osa  Tammisaa- 
reen ja  osa  Turun  kautta  Lappeenrantaan.  Muut  leirit  oli  jo  lope- 
tettu aikaisemmin.  Vuonna  1921  oli  poliittisia  vankeja  suuremmat 
määrät  enään  Tammisaaressa  ja  Lappeenrannassa.  Vuoden  1922 
lopussa  siirrettiin  Lappeenrannassakin  olleet  Tammisaareen,  jossa 
Suomen  punakaartin  jäännökset  siten  joutuivat  kärsimään  palvelus- 
aikansa loppuosan.  Vuodesta  1921  kuljetettiin  tänne  myöskin  myö- 
hemmästä vallankumouksellisesta  luokkataistelutoiminnasta  tuomitut 
työläiset  joutuen  he  kuitenkin  vain  pieneltä  osalta  asumaan  vanhan 
kaartin  jäännösten  kanssa.  Myöhempinä  vuosina  asuivat  he  eri  ra- 
kennuksissa tai  muuten  eristettyinä,  mutta  oli  heidän  kohtelunsa 
aivan  samanlaista  kuin  vuoden  1918  miestenkin.  Mielivalta  ja  vaino 
kohdistui  heihin  niinkuin  toisiinkin. 

Vankileirien  olot  eivät  vankien  luvun  vähentyessäkään  parantu- 
neet sanottavasti.  Mikäli  ruoka  ja  asunto-olot  muuttuivat  hiukan 
siedettävimmiksi,  sikäli,  ja  osittain  vielä  nopeamminkin  kiristyivät 
olot  toiselta  puolen.  Vuoden  1921  alussa  antoi  eduskunta  kyllä  lain 

poliittisten  vankien  laajemmista 
oikeuksista.  Sen  täytäntöönpano 
oli  kuitenkin  aivan  mielivaltai- 
nen. Koskaan  se  ei  ole  ollut  käy- 
tännössä siinä  laajuudessa  kuin 
lain  sanamuoto  edellyttäisi.  Jo- 
kainen uusi  ministeri  ja  vanki- 
lanjohtaja on  tulkinnut  sitä  omal- 
la tavallaan.  Sitäpaitsi  oli  siihen 
sosialidemokraattisten  edustajain 
suosiollisella  myötävaikutuksella 
tullut  sellainen  määräys,  että  laki 
koskee  vain  niitä  poliittisia  van- 
keja, jotka  ovat  tuomitut  ainoas- 
taan    valtiorikoksia  koskevain 

Tammisaaresta  -  Itäisen  vankilakasarmin      rikoslain  kohtien  nojalla.  Tämän 

paaty*  kautta   joutui    suurin   osa  lain 

voimaan  astuessa  vankilassa  ol- 
leista kansalaissodan  johdosta  tuomituista  työläisistä  ja  painova- 
pauslain sekä  n.  s.  sosialistipykälän  nojalla  tuomitut  osattomaksi 
tämän  lain  myöntämistä  laajemmista  oikeuksista.  Sitäpaitsi  jätti 
tämäkin  laki  viranomaisille  rajattoman  vapauden,  mitä  vankien 
kohteluun  tulee. 

Tammisaaren  pakkotyölaitokselle  luonteenomaista  oli  se,  että, 
aivan  viimeisinä  vuosina  ilmestyneitä  joitakin  poikkeuksia  lukuun- 
ottamatta, kaikki  johtajat  ja  virkailijat  ylimmästä  alimpaan  saakka 
olivat  enemmän  tai  vähemmän  kunnostautuneet  työläisten  teurastuk- 
sissa kesällä  1918.  Moni  heistä  oli  itse  kertonut,  että  oli  tullut 
vartijaksi  sentähden,  ettei  uskaltanut  mennä  enään  kotipaikallensa. 
Kuka  taas  oli  tullut  leirille  etsimään  sitä  punakaartilaista,  joka  oli 
häneltä  1917  kesällä  elintarvelautakunnan  toimenannosta  takavarikoi- 
nut kätkettyä  viljaa.  Useilla  vartijoilla  olikin  vankien  keskuudessa 
nimenä  numero,  joka  merkitsi  asianomaisen  oman  tai  toisten  ilmoi- 
tuksen mukaan  tappamaa  työläisten  lukua.  Ketä  taas  nimitettiin  tä- 
män entisen  virkansa  mukaan  vain  yksinkertaisesti  "pyöveliksi", 
"kauhuksi"  t.  m.  s.  Eräs  Lönmark-niminen,  myöskin  pyövelin- 
nimellä  tunnettu  vartija  oli  m.  m.  1918  kesällä  Hämeenlinnan  Pol- 
tinahon kasarmeilla  teljennyt  erään  vangin  ruumishuoneeseen.  Kun 
tämä  tuli  siellä  hulluksi  ja  alkoi  huutaa,  meni  L.  ja  ampui  ovelta 

useita  laukauksia,  kunnes  huuto  lakkasi.  Tämä  ja  monet  muut  pyö- 
velintyönsä  saattoivat  miekkosen  ajoittain  näkemään  pikkuäijiä,  ollen 
hän  sentähden  erään  väliajan  mielisairaalassakin.  Tällaiset  miehet 
ottivat  luonnollisesti  tehtävänsä  kokonaan  persoonallisen  koston  kan- 
nalta. Omantunnonvai vojen  synnyttämää  katkeruutta  koettivat  he 
lieventää  vallassaan  olevia  työläisiä  kiusaamalla.  Sentähden  oli  van- 
kien provosominen  ja  sen  kautta  kurinpitorangaistukseen  saattami- 
nen heidän  mieluisimpia  tehtäviään.  Varsinkin  hermostuneemmat  ja 
sairaat  toverit  joutuivat  heidän  käsissään  kerrassaan  säälittävään 
asemaan.  Raakamaiset  ruumiintarkastukset  olivat  varsinkin  viimei- 
sinä vuosina  miltei  jokapäiväisiä.  Vangit  pakoitettiin  joko  yksitellen 
tai  huone  kerrallaan  riisumaan  vaatteet  päältään.  Vaatteista  kään- 
nettiin jokainen  sauma  nurin  sekä  kourittiin  eräitä  kohtia  vangin 
ruumiista.  Sen  lisäksi  toimitettiin  vielä  vaatteiden  päältä  kopeloimi- 
nen vähintäin  neljä  kertaa  päivässä.  Siitä  innosta  päättäen,  millä 
eräät  vartijat  tekivät  tämän  tehtävän,  voi  päätellä,  että  he  käyttivät 
sitä  myös  vähemmän  terveiden  taipumustensa  tyydyttämiseksi. 

Varsinaisena  kiusaamisen  ja  koston  välineenä  käytettiin  vankilan 
puolesta  annettua  sairashoitoa.  Vangin  sairastuessa  riippui  avun 
saanti  kokonaan  sattumasta.  Yleisenä  suuntana  oli  se,  että  vielä  kuo- 
lemaisillaankin  oleva  vanki  täytyy  saada  tuntemaan  olevansa  lahtari- 
porvariston  koston  uhrina.  Mikään  nopea  ja  tehokas  sairasavun 
antaminen  ei  tullut  kysymykseenkään.  Tavallisesti  laitoksen  sairaan- 
hoitajat ja  lääkärit  olivat  kansalaissodan  aikana  kunnostautuneita 
lottia  ja  haavureita.  Tuntuu  hieman  traagilliselta,  mutta  sittenkin 
se  on  totta,  että  sairaanhoitaja  selittää  olevansa  punikkien  sairaan- 
hoitajana sentähden,  että  hänen  isänsä  talo  oli  rintamien  väliin  jou- 
tuneena palanut  punaisten  tykkitulesta,  niinkuin  hän  väitti.  On 
itsestään  selvää,  missä  mielessä  sellainen  hoitaja  antaa  sairasapua. 
Toiselta  puolen  estettiin  johdon  ja  vartijain  taholta  kaikki  kunnolli- 
nen sairaanhoito.  Jokaiselle  kunnolliselle  sairaanhoitajattarelle  ja 
lääkärille  oli  tämän  tähden  mahdotonta  säilyä  talossa.  Moni  kunnol- 
liseen sairashoitoon  pyrkinyt  sairaanhoitajatar  oli  pakoitettu  kuukau- 
den tai  parin  kuluttua  lähtemään  talosta.  Uusi  lääkäri  oli  aina 
vuosikausia  ilmiriidassa  laitoksen  johdon  kanssa.  Sen  jälkeen  hän 
joko  oppi  lahtarimaisen  lääkitsemistaidon  tai  lähti  talosta.  Lääkäri- 
kin saattoi  täydellisesti  omaksua  tämän  lahtarikomennon.  Kun 
Kymintehtailta  kotoisin  oleva  toveri  Aartelo  kuoli  suorastaan  liian 
myöhään  tulleen  sairasavun  uhrina,  niin  kehtasi  laitoksen  lääkäri 

vielä  ilvehtiä  siitä  kuolevalle  samalla  kun  ilmoitti,  että  ensi  yönä 
tapahtuu  lähtö.  Kun  muuan  Kotkasta  kotoisin  oleva  toveri  Hynni- 
nen v.  1925  putosi  katukivitykseen  korkeilta  tikapuilta  sähkötöitä 
tehdessään,  niin  antoi  lääkäri  hänen  maata  5  tuntia  auttamatta.  Kun 
lääkäri  vihdoin  suvaitsi  ryhtyä  loukkaantunutta  tarkastamaan,  niin 
kuoli  tämä.  Varsinkin  Helsingin  keskusvankilan  vartijan  pojan 
Lauri  Säilän  ollessa  Tammisaaren  pakkotyölaitoksen  johtajana  on 
lääkärillä  aina  ollut  laitoksen  johdon  lähettämä  mustalista,  jossa  mai- 
nitaan kenelle  vangeista  ei  saa  antaa  lääkärin  apua.  Lääkäri  ei  saa 
määrätä  edes  sairaslomaa  vangille,  vaikkapa  tämä  ei  sitten  pääsisi 
paikasta  liikkumaan.  Se  täytyy  alistaa  johtajan  ratkaistavaksi.  Sa- 
moin erityisten  sairauksien  vaatimat  ruoat.  Vatsakataria  sairastavat 
olivat  esim.  aikaisempina  vuosina  saaneet  kaurapuuroa  lääkärin 
määräyksestä.  Mutta  Säilän  aikana  on  tuon  vaatimattoman  ja  muuta 
ruokaa  halvemman  ruokalajin  saantiin  täytynyt  saada  johtajan  lupa. 
Lääkärin  kirjoittamien  määräysten  yli  ilmestyy  aina  musta  risti,  jos 
vanki  ei  ole  johdon  suosiossa.  Taudin  laatu  ja  aste  ei  tule  kysymyk- 
seenkään. Tämä  selittääkin  sen,  että  Tammisaaren  pakkotyölaitok- 
sella olevista  poliittisista  vangeista  kuoli  vielä  niinkin  myöhään  kuin 
1923  ja  1924  noin  9 — 11  henkeä  tuhatta  kohti  vuodessa.  Ja  kuiten- 
kin oli  suurin  osa  vangeista  parhaassa  miehuuden  iässä.  Kuvaavaa 
on,  että  tämä  komento  on  vain  kiristynyt  sosialidemokraattisen  hal- 
lituksen aikana. 

Erityisesti  on  kaikkien  vankilain  johto  vainonnut  poliittisesti  val- 
veutuneempia  tovereita.  Tammisaaren  pakkotyölaitoksella  järjestet- 
tiin jo  vuonna  1923  syksyllä  tätä  varten  erikoinen  n.  k.  Siperia, 
johon  tällaiset  erityisesti  kiusattavaksi  määrätyt  toverit  eristettiin. 
Lopulta  oli  niitä  kaksikin.  Toinen  kansalaissodan  jälkeisestä  luokka- 
taistelutoiminnasta  tuomittujen  työläisten  keskuudessa.  Sitä  vangit 
nimittivät  "Sahaliniksi",  erotukseksi  ensiksi  syntyneestä  eristettyjen 
ryhmästä.  Näihin  ryhmiin  siirtämiseen  ei  tarvittu  mitään  tuomiota. 
Pelkkä  hämärä  ilmianto,  jota  ei  aina  kehdattu  edes  vangille  sanoa, 
riitti  tähän  erityisesti  vainottavien  ryhmään  siirtämiseen.  Tähän  ase- 
maan joutuneet  olivat  vielä  täydellisemmän  mielivallan  alaisena  kuin 
toiset  vangit.  Alkeellisimmatkin  vangille  kuuluvat  oikeudet  saatettiin 
heiltä  riistää.  Juuri  heihin  sovellutettiin  m.  m.  jo  mainittua  sairas- 
avun  kieltämistä  kaikessa  ankaruudessaan.  Kuvaavin  on  siinä  suh- 
teessa Pöytyältä  kotoisin  oleva  toveri  Rinnen  kohtalo.  Hän  oli  jo 
monta  vuotta  sairastanut  pitkälle  kehittynyttä  reumatismia  ja  sydän- 

tautia.  Mutta  siitä  huolimatta  oli  hänetkin  aivan  perättömän  ilmi- 
annon perusteella  siirretty  eristettyjen  joukkoon.  Vuoden  1925  tam- 
mikuussa sairastui  hän  vielä  hyvin  vaikeaan  ruusuun.  Tämän  joh- 
dosta määräsi  lääkäri  hänet  sairaalaan.  Mutta  jonkun  päivän  kulut- 
tua määräri  johtaja  Säilä,  että  R.  on  siirrettävä  takaisin  selliinsä. 
Hyvin  huonosti  lämmitetyssä  sellissä  sai  hän  sitten  olla  useita  päi- 
viä aivan  ilman  hoitoa,  vaikka  kuumetta  oli  yli  40  astetta.  Kuume- 
houreissaan  hän  muun  muassa  loukkasi  jalkansa  hyvin  pahasti. 
Lopulta  saatiin  sairaanhoitajatar  häntä  katsomaan.  Mutta  sairaa- 
laan ei  johtaja  sittenkään  antanut  viedä  häntä  tästä  kylmästä  sellistä. 
Näin  häilyi  hän  kahden  kuukauden  ajan  elämän  ja  kuoleman  välillä, 
kunnes  elämä  sentään  lopulta  voitti.  Samanlaisia  tapauksia  sattui 
Tammisaaren  pakkotyölaitoksella  useita. 

"Siperian"  ja  "Sahalinin"  syntyminen  on  yhteydessä  erään  tämän 
paljon  kokeneen  työläisjoukon  keskuudessa  viimeisinä  vuosina  syn- 

tyneen  ikävän  ilmiön  kanssa.  Se  mielivalta  jota  vankilan  johto  har- 
joitti ehdonalaiseen  vapauteen  pääsemisestä  vaadittavia  esityksiä  teh- 
dessään, sekä  eräät  muutkin  seikat,  olivat  eräissä  heikoimmissa  luon- 
teissa herättänyt  vireille  halun  päästä  vankilan  johdon  erityiseen  suo- 
sioon. Vankilaoloissa  on  tällainen  pyrkimys  kerrassaan  tuhoisa  toi- 
sille tovereille.  Ansioituminen  voi  siellä  tapahtua  vain  tovereiden 
kustannuksella.  Pyrkien  ensin  muulla  tavalla  osoittamaan  olevansa 
muita  vankeja  parempia  ja  toverien  yrittäessä  sen  johdosta  ohjata 
heitä  oikealle  tielle,  menivät  eräät  entiset  toverit  lopulta  niin  pitkälle, 
että  tekivät  johdolle  suoranaisia  ilmiantoja  tovereiden  päälle.  He 
tiesivät,  että  vankilan  johto  oli  pyrkinyt  jo  monta  vuotta  erittele- 
mään vangit  aktiivisuutensa  ja  tietoisuutensa  mukaan.  Näiden  ilmi- 
antajien avulla  se  heille  jossain  määrässä  onnistuikin.   Alun  tässä 

suhteessa  teki  muuan  Paraisilta  kotoisin  oleva  rappeutunut  olio. 
Mutta  varsinaiseksi  suunnaksi  muodosti  sen  helsinkiläinen  punakaar- 
tin päällikkö  Leivo,  veljiensä  Lindroosin  ja  Nurmen  kanssa,  erään 
Mauno  Ilolan  ollessa  heillä  "poliittisena"  selkärankana  ja  neuvon- 
antajana. (Punakaarti  oli  jo  kansalaissodan  aikana  vanginnut  Lei- 
von erinäisten  omavaltaisuuksien  tähden).  Ajan  kuva  on,  että  näiden 
miesten  johdolla  toimineen  ilmiantajasakin  teoillekin  koetettiin  antaa 
poliittinen  leima.  Nämä  miehet  perustelivat  tekoansa  aivan  avoi- 
mesti S.  Sosialidemokraatin  "Sasun"  kirjoituksilla.  Niinhän  "Sasu- 
kin"  tekee.  Nykyisissä  puoluekiistoissa  pitää  niinkin  tehdä.  Noin 
puolustelivat  varsinkin  heidän  "poliittiset  neuvonantajansa"  noita 
tekoja.  Ja  että  tämä  olisi  paremmin  sopusoinnussa  "Sasun"  kanssa, 
niin  annettiin  toverit  ilmi  kommunisteina.  Asiallisesti  olivat  he  vain 
rehellisiä,  herroja  kumartelemaan  taipumattomia  luokkatietoisia  työ- 
läisiä. 

Erityisenä  rangaistuksen  muotona  käytettiin  vankileireillä,  niin 
Tammisaaressa  kuin  muuallakin,  kriminaalivankiloihin  lähettämistä. 
Kaikki  sellaiset  toverit  esim.  jotka  olivat  joskus  karanneet  vanki- 
leireiltä joutuivat  kärsimään  rangaistustaan  monet  vuodet  joko  Hel- 
singin tai  Turun  kuritushuoneella.  Muustakin  syystä  voitiin  sinne 
lähettää.  Sellaisen  erikoisrangaistuksen  johdosta  on  joitakin  puna- 
kaartilaisia vieläkin  noilla  kuritushuoneilla.  Vuonna  1921  siirrettiin 
Tammisaaresta  myös  Turun  lääninvankilaan  toistakymmentä  toveria 
poliittisesta  kiihoituksesta  epäiltynä. 

Kaikista  porvariston  apurien  ja  kätyrien  yrityksistä  saada  van- 
kilaan teljetyt  työläiset  sekä  ruumiillisesti,  että  henkisesti  murtu- 
maan, säilyi  mieliala  sittenkin  kautta  vuosien  aniharvoja  poikkeuksia 
lukuunottamatta  reippaana  ja  taisteluhaluisena.  Harrastus  ja  mielen- 
kiinto vapaana  olevien  tovereiden  taisteluja  ja  pyrintöjä  kohtaan  oli 
aina  suuri.  Tämän  voi  sanoa  niin  kansalaissodan  johdosta  kuin 
myöskin  myöhemmästä  luokkataistelutoiminnasta  tuomituista  työ- 
läisistä. Porvariston  kauhea  terrori  ei  suinkaan  ollut  vieroittanut 
sen  uhriksi  joutuneita  työläisiä  vallankumouksellisesta  luokkataistelu- 
toiminnasta.  Kun  vankileireille  vuoden  1918  ja  1919  vaihteessa 
levisi  tieto  Suomen  Kommunistisen  Puolueen  perustamisesta,  niin 
oli  siellä  olleiden  työläisten  myötätunto  sitä  kohtaan  heti  selvä  ja 
jakamaton.  Ainoastaan  osa  johtaja-ainesta  pysyttäytyi  joko  puoli- 
tiessä tai  kokonaan  vastustavalla  kannalla.  Vapautensa  puolesta  tais- 
telleiden työläisten  kannan  selviämistä  edisti  epäilemättä  myös  kan- 

salaissodan  jälkeisen  sosialidemokraattisen  puolueen  johdon  taantu- 
muksellisuus ja  vapautensa  puolesta  taistelevien  työläisten  ruokoton 
solvaaminen.  Mutta  pohjaltansa  oli  se  kuitenkin  terveen  luokka- 
vaiston  ilmaus. 

Väärin  olisi  silti  sanoa,  että  yksilöiden  kehitys  vankilassakaan 
olisi  aina  progressiivista.  Kaikesta  eristäytyneisyydestään  huolimatta 
tapaa  siellä  miltei  kaikki  ne  ilmiöt,  jotka  yleensä  esiintyvät  työväen- 
liikkeen keskuudessa.  Siellä  olevat  toveritkaan  eivät  ole  kokonaan 
eristettyjä  pikkuporvarilliselta  vaikutukselta.  Jotkut  erityiset  seikat 
voivat  siellä  vielä  auttaa  salassa  piileskelleiden  pikkuporvarillisten 
vaistojen  ja  pyrkimysten  ilmoille  tulemista.  Hyvin  vaikuttavana  teki- 
jänä tässä  ovat  yleisen  työväenliikkeen  saavutukset  tai  menetykset. 
Epäilijät,  raukat  ja  luopiot  esiintyvät  vankiloissakin  aina  silloin  kun 
ulkopuolista  työväenliikettä  kohtaa  vastukset.  Jotkut  toverit  antau- 
tuvat myös  siellä  liian  paljon  yksityisiin  harrastuksiinsa,  joko  yksi- 
puolisesti ahmimaan  porvarillista  kirjallisuutta  t.m.s.,  ja  eivät  huo- 
maakaan, kun  se  on  jo  vaikuttanut  heidän  valtiollisiin  mielipiteisiin- 
säkin.  Johonkin  heikompaan  luonteeseen  vaikuttaa  vankila  siihen 
suuntaan,  että  hänen  päänsä  alkaa  työskennellä  vain  sen  kysymyk- 
sen ratkaisemiseksi,  miten  saisi  luokkataistelun  kivuttomaksi  ja  uhrit- 
tomaksi. Silloin  pyritään  kaikki  menettelytapakysymykset  ratkaise- 
maan vain  tätä  seikkaa  silmällä  pitäen.  Voipa  sanoa,  että  Suomen 
poliittisten  vankien  keskuudessa  oli  huomattavissa  eräitä  vivahduk- 
sia, jotka  ovat  jossakin  määrässä  sukua  Venäjän  sosialidemokraatti- 
sen puolueen  keskuudessa  vuosina  1908-12  esiintyneelle  "machilai- 
suudelle"  y.m.s.  Eräissä  aikaisemmin  vallankumouksellisina  esiinty- 
neissä tovereissa  aiheuttivat  nämä  seikat  hiljaisen  rämettymisen,  joka 
vapaaksi  päästessä  joskus  sai  luopuruuden  muodon.  Toiselta  puolen 
ilmenivät  pikkuporvarillisten  ja  proletaaristen  vaikutteiden  keskinäi- 
nen kamppailu  vankien  keskuudessa  suoritettuina  väittelyinä  vallan- 
kumouksellisen työväenliikkeen  menettelytavoista,  järjestömuodoista 
ja  lähimmistä  tehtävistä.  Vaikka  nämä  erilaiset  virtaukset  esiintyi- 
vätkin  selvempinä  ja  nykyaikaisempina  jälkeen  luokkasodan  tuomit- 
tujen keskuudessa,  niin  eivät  ne  silti  puuttuneet  ja  olleet  kokonaan 
mielenkiintoa  vailla  vanhojen  punakaartilaistenkaan  joukossa.  Ajoit- 
tain oli  keskustelu  niistä  mahdollisuuksiin  ja  olosuhteisiin  katsoen 
kautta  koko  vankileirin  hyvin  vilkasta.  Toistensa  poliittisessa  kas- 
vattamisessa olivat  nämä  keskustelut  hyvin  tärkeitä.  Yleensä  tekivät 

kaikki  vangit  yksitellen  ja  yhteisesti  työtä  itsensä  ja  toisten  poliitti- 
sen kasvattamisen  ja  kehittämisen  hyväksi. 

Voimakkaan  poliittisen  harrastelun  ja  kasvatustyön  ansiota  on, 
että  tuollaiset  horjumiset  ja  luopuruudet  sittenkin  ovat  jääneet  ver- 
rattain harvinaisiksi  ilmiöiksi.  Yleensä  vallitsi  vanki  joukossa  aina 
terve  ja  reipas  henki.  Tämä  oli  sitäkin  tärkeämpää,  kun  ainoastaan 
yksimielisinä  ja  taisteluhaluisina  voitiin  edes  jossakin  määrässä  aset- 
taa rajoja  sille  kidutukselle  ja  sorrolle,  jota  vankilain  lahtarimainen 
johto  pyrki  poliittisiin  vankeihin  sovelluttamaan.  Voisi  kertoa  useita 
esimerkkejä  siitä,  miten  suuresta  merkityksestä  vankilassakin  on 
yksimielisyys.  Pakollinen  jumalanpalveluksissa  käyminen  esim.  saa- 
tiin Tammisaaren  pakkotyölaitoksella  poistettua  kirkkolakon  avulla. 
Sen  johdosta  tuomittiin  kyllä  ensin  250  miestä  kurinpitorangaistuk- 
seen, mutta  jonkun  ajan  kuluttua  poliittiset  vangit  kuitenkin  vapau- 
tettiin tästä  velvollisuudesta.  Miten  välttämätön  tämä  vapautus  oli, 
näkyy  siitä,  ettei  yksikään  heistä  sen  jälkeen  ollut  läsnä  jumalan- 
palveluksissa. 

Vaikka  vankien  ruoka  ja  kohtelu  oli  mitä  koiramaisinta,  niin  töitä 
heiltä  olisi  silti  vaadittu  aivan  rajattomasti.  Varsinkin  viimeisinä 
vuosina  kävivät  vaatimukset  siinä  suhteessa  aivan  mahdottomiksi. 
Jos  eivät  pitkäaikaisen  puutteellisen  ravinnon  heikontamat  vangit 
kyenneet  täyttämään  mahdottomia  vaatimuksia,  niin  joutuivat  he  sen 
johdosta  rangaistuksen  alaiseksi.  Tiesi  mihin  saakka  vankilaherrain 
vaatimukset  olisivat  kohonneetkaan,  jos  vankien  yhteistoiminta  ei 
olisi  ollut  siinä  pahana  esteenä.  Selvää  myös  on,  ettei  luokkakoston 
uhreina  vankilaan  teljetyillä  työläisillä  voinut  olla  halua  lisätä  työ- 
tehoansa ja  vankilain  tuloja  ja  siten  helpottaa  suurten  vanki  joukko- 
jen  pitämistä.  Päinvastoin.  Vuoden  1921  lopussa  oli  pyykinpesussa 
työskenneillä  tovereilla  oikea  työtaistelukin.  Vankilan  johto  tahtoi 
nimittäin  korottaa  päivässä  pestävän  kappaleluvun  niin  suureksi,  että 
sen  suorittamiseksi  olisi  pitänyt  olla  koko  päivän  pesuhuoneessa, 
joka  ei  vastannut  alkeellisimpiakaan  terveyden  vaatimuksia.  Kolme 
kertaa  uusittiin  koko  työsakki,  toisia  kuljetettiin  päävahtiin  ja  tuo- 
mittiin rangaistuksiin,  toisia  pidettiin  pesuhuoneessa  18  tuntiakin 
yhtämittaa  syömään  päästämättä,  uhattiin  rangaistusajan  pidentämi- 
sellä j.n.e.,  mutta  sittenkään  ei  löytynyt  vankien  joukosta  pettureita. 
Noin  kaksi  viikkoa  kestäneen  kamppailun  jälkeen  päättyi  taistelu 
vankien  täydelliseen  voittoon.  M.  m.  laitoksen  vahtimestari  ei  voi- 
nut olla  lausumatta  ihailuansa  vankien  yksimielisyyden  johdosta. 

Tämä  vankilan  työtaistelu  osoittaa  kaikkein  parhaiten  miten  voi- 
maton porvaristo  on  yksimielistä  työväen  joukkoa  vastaan  silloinkin, 
kun  sillä  on  tavallaan  kaikki  voimakeinot  käytettävissään.  Samalla 
se  osoittaa  sen,  miten  itsetietoista,  taisteluhaluista,  yksimielistä  ja 
uhrautuvaa  Suomen  työväenluokan  paras  osa  sentään  on.  Sellaista 
työväenluokkaa  ei  porvaristo  kykene  verisemmälläkään  terrorilla,  ei 
kauheimmillakaan  vankilarääkkäyksillä  lopullisesti  maahan  lyömään. 
Lahtarien  pyssynpiippujen  edessä  seistessään  huusivat  kuolemaan- 
tuomitut toverimme  "Eläköön  vallankumous !"  Vielä  vankilassakin 
asettivat  he  yksimielisyytensä  porvariston  apurien  lannistamisyrityk- 
siä  vastaan. 


Viapori,  saarilinnoitus  Helsingin  edustalla,  jonne  teljettiin  tuhansia  punavankeja. 


Helsingin  vankileirin  keskuspaikkana  oli  Viaporin  linnoitus. 
Tänne  muutaman  kilometrin  päässä  Helsingin  rannasta  sijaitsevalla 
saariryhmälle  teljettiin  eri  puolilta  maata  vangituita  punaisia.  Varsi- 
naisten Viaporin  saarten  lisäksi  käsitti  Helsingin  vankileirialue  myös 
Ison  Mjölön,  Santahaminan  ja  Katajanokan  vankileirit  ja  joitakin 
poliittisia  vankeja  säilytettiin  myös  Söörnäisten  kuritushuoneella. 
Kaikkiaan  lienee  punavankeja  ollut  Helsingissä  kolmentoista  tuhan- 
nen paikkeilla.  Vielä  lokak.  3  p:nä  1918  jolloin  jo  paljon  vankeja 
oli  vapautettu,  tai  siirretty  muualle,  oli  Viaporissa  5,150  vankia. 

Vankiloiksi  muutetut  kasarmit  olivat  Viaporissa  eristetyt  vah- 

voilla  piikkilankaesteillä.  Aitauksien  sisällä  saivat  vangit  vapaasti 
liikkua.  Alussa  oli  sekin  kielletty. 

Asunto  ja  vaatetus. 

Kun  vankeja  tuotiin  Viaporiin  laivoilla  ja  proomuilla  sadottain 
ja  tuhansittain,  täyttyivät  pian  tilavimmatkin  kasarmit.  Varsinkin 
kasarmeissa  No.  1  ja  7  olivat  olot  kerrassaan  hirvittävät.  Kummas- 
sakin oli  ahtauden  lisäksi  likaisuus  tavaton.  Puhtaanapito  oli  mahdo- 
ton yksistään  senkin  syyn  takia,  että  vangeilla  ei  ollut  vettä  riittä- 
västi käytettävissä.  Kasarmissa  No.  1  oli  ahtaus  niin  suuri,  että 
vangit  makasivat  kuin  sillit  tynnyrissä  eikä  sittenkään  tahtonut  yön 
aikaan  riittää  kaikille  lattiapintaa  edes  jäsenten  oikaisemiseksi. 
Eräässä  huoneessa,  jonka  lattian  pinta-ala  oli  90  neliömetriä,  oli  sul- 
lottuna 95  vankia.  Vuodevaatteista  ei  saattanut  olla  puhettakaan. 
Omia  likaisia  vaateryysyjään  pitivät  vangit  sekä  pito-  että  sänky- 
vaatteineen. 

Esitämme  seuraavassa  kuvaavan  tilaston,  jonka  vankilapiirin 
viranomaiset  ovat  tehneet  vankien  vaatesuhteista.  Tilasto,  joka  on 
kahteen  kertaan  tarkastettu,  käsittää  vankilapiirin,  jossa  oli  977 
vankia.  Se  on  laadittu  syyskuun  6  p  :nä  1918.  Sen  mukaan  oli  van- 
kien vaatetus  seuraavanlainen : 


Ilman  paitaa 

345  vankia; 

1  paita 

463  vangilla 

Ilman  alushousuja 

420 

f> 

1  pari  alushousuja 

419  „ 

Ilman  sukkia 

746 

>> 

1  pari  sukkia 

130  „ 

Ilman  housuja 

262 

1  pari  housuja 

625  „ 

Ilman  liivejä 

481 

yhdet  liivit 

385  „ 

Ilman  takkia 

339 

>i 

1  takki 

539  „ 

Ilman  palttoota 

672 

i> 

1  palttoo 

166  „ 

Ilman  sänkyvaatteita 

788 

>> 

sänkyvaatteet 

31  „ 

Ilman  käsiliinoja 

688 

>> 

1  käsiliina 

134  „ 

Ilman  tyynyä 

783 

>» 

1  tyyny 

54  „ 

Ilman  kenkiä 

436 

»> 

1  pari  kenkiä 

494  „ 

Ilman  työpuseroa 

809 

>» 

1  työpusero 

68  „ 

Edellä  oleva  tilasto  osottaa  sitä  hirvittävää  tilaa,  jossa  vangit 
olivat  vaatetukseen  nähden  juuri  talven  tehdessä  tuloaan.  Saman- 
suuntaiset olisivat  tilastot  muistakin  Viaporin  vankilapiireistä. 


Ruoka. 

Vangeille  annettu  ruoka  oli  laadultaan  ala-arvoista  ja  ravinto- 
pitoisuudeltaan  riittämätön.  Ravinnon  riittämättömyyden  paljasti 
ensimäisenä  dosentti  Carl  Tigerstedt,  joka  toimitti  ruokaoloissa  tutki- 

muksia.  Antamassaan  lausunnossa  selittää  hän,  että  levossa  olevan 
tulee  saada  ravinnokseen  1,900  kaloriaa  sisältävän  ruokamäärän.  Jos 
hiukankin  tekee  työtä  nousee  kaloriatarve.  Hänen  tutkimuksensa 
Viaporissa  osottivat,  että  vain  harvoin  saivat  vangit  1,400  tai  1,500 
kaloriaa  käsittävän  ravintomäärän  vuorokaudessa.  Melkein  sääntönä 
oli,  että  ruokamäärä  rajoittui  1,000  reen  tai  800:aan  kaloriaan,  mennen 
joskus  sitäkin  vähemmäksi. 

Ruoan  laadusta  kerrottakoon  seuraava  esimerkki,  joka  tuli  julki- 
seksi sanomalehtien  kautta.  Eräs  vanki  kirjoitti  syksyllä  v.  1918: 
"Iltasopat  ovat  olleet  niin  kurjat,  että  miehet  eivät  voi  niitä  syödä. 
Perjantai-iltana  700  miehestä  vain  300  saattoi  syödä  sopan.  Lauan- 
tai-aamuna  vietiin  edellisen  illan  soppaa  400  tai  500  litraa  sioille, 
mutta  siatkaan  eivät  syöneet,  haistelivat  vain  ja  täytyi  sekottaa  muu- 
ta ruokaa  sekaan,  ennenkuin  se  kelpasi.  Iltasoppa  on  makeista  juu- 
rista ja  niissä  on  sellaisia  vihreitä  lehtiä  niinkuin  nokkosia  seassa  ja 
juuret  ja  lehdet  ovat  homeisia  ja  haisevia.  " 

Kesällä  saivat  vangit  ylläkuvatunlaista  keittoa  päivällä  ja  illalla 
5 — 10  silakkaa,  myöhemmin  pienen  leivänpalan  ja  milloin  kokonai- 
sen, milloin  puolikkaan  silliä.  Alkuaikoina  annettiin  keitos  pesu- 
vadeissa yhteisesti  8 — 10  vangille,  myöhemmin  sai  jokainen  vanki 
itselleen  oman  astian,  "pakin." 

Sairaudet  ja  kuolleisuus. 

Ei  ole  ihme,  että  tällaisissa  olosuhteissa  kuolema  teki  niittoaan  ja 
että  melkein  kaikki  vangit  sairastivat  milloin  lievemmin  milloin  vaka- 
vammin. Lokakuussa  oli  5,150  vangista  1,000  sairaana.  Sairaalassa 


Kaatuneiden  punakaartilaisten  haudan  ääressä  Helsin- 
gin Mäntymäellä. 

ei  hoito  ollut  alhaisiakaan  vaatimuksia  vastaava.  Kuolleisuus  oli  hir- 
vittävä. Vielä  lokakuussa,  jolloin  olosuhteet  olivat  parantuneet,  kuoli 
yhdellä  ainoalla  viikolla  33  vankia.*) 

Viaporissa  tapahtuneet  vankien  rääkkäykset  ovat  yleisesti  tulleet 
tunnetuiksi.  Niinikään  lienee  tällä  vankileirillä  telotettu  enemmän 
kuin  muilla  leireillä.  Pienistä  järjestysrikkomuksistakin  saattoi  me- 
nettää henkensä  ja  useita  kuvaavia  viranomaisten  julistuksia  toimite- 
tuista telotuksista  on  tallella.  Viaporissa  telotetuista  ei  ole  tarkkaa 
lukumäärää.  Marraskuun  2  p  :nä  kertoo  muuan  helsinkiläinen  lehti 
telotuksista  seuraavaa : 

"Suomenlinnassa  (valkoisten  antama  nimi  Viaporille)  on  ollut 
tapana  haudata  kuolleet  2  kertaa  viikossa,  nim.  tiistai-  ja  perjantai- 
päivinä. Hautaaminen  on  toimitettu  vangeilla  ja  ruumiit  on  haudattu 
Santahaminaan,  jossa  nyt  on  pitkiä  rivejä  osottamassa  kapinallisten 
surullista  kohtaloa.  Telotetut  ja  luonnollisella  tavalla  kuolleet  on 
haudattu  eri  paikkoihin.  Haudalla  on  muistomerkkinä  ripa,  johon 
on  merkitty  järjestysnumero.  Telotettujen  haudoilla  on  korkein 
numero  235,  joka  osottaa,  että  niin  monta  ammuttua  on  haudattu 
ja  numeroitu.  Melkoinen  joukko  viimeaikoina  haudattuja  on  vielä 
numeroimatta.  Viime  tiistaina  haudattiin  15,  joista  7  ammuttuja. 
Menneinä  aikoina  on  ammuttujen  ruumiit  ampumapaikalta  kulje- 
tettu Sairaalasaareen,  josta  ne  on  otettu  laivaan,  mutta  nyt  olivat 
ruumiit  jätetyt  ampumapaikalle,  josta  ne  poikettiin  matkalla  otta- 
maan." 

Katajanokka  ja  Santahamina. 

Mantereen  puolella  Katajanokassa  sijaitsevassa  ent.  venäläisen 
meriväen  kasarmissa  säilytettyjä  vankeja  käytettiin  etupäässä  töissä 
satamissa,  Santahaminassa  y.  m.  Ahtaus  ja  likaisuus  oli  Kataja- 
nokan leirillä  ehkä  vielä  kammottavampi  kuin  Viaporin  saarilla. 
Kun  esimerkiksi  kerran  tuotiin  Viaporista  lisää  "työvoimaa",  noin 
400  henkeä,  oli  heidän  tulonsa  Katajanokan  vankilaviranomaisille 
"yllätys."  Kaikki  uudet  tulokkaat  sullottiin  yhteen  ainoaan  suureen 
saliin.   Vaikka  sali  näyttikin  ensi  silmäyksellä  suurelta,  täyttyi  se 

*)  "Sairashoidosta"  on  käytettävissämme  monta  kuvaavaa  esimerkkiä.  Kerrottakoon 
eräs.  Toveri  Ville  Venäläinen  oli  rintamalla  ollessaan  haavoittunut  jalkaansa.  Ensin  oli 
hän  punaisten  sairaalassa,  jossa  jalka  leikattiin  nilkan  kohdalta  poikki.  Valkoisten  pääs- 
tessä voitolle,  vietiin  hänet  Viaporiin,  vankileirin  sairaalaan.  Siellä  lääkäri  paransi  sää- 
renpään,  niin  että  toveri  saattoi  kainalosauvojen  varassa  lähteä  tuomiolle.  Hän  sai  kuo- 
lemantuomion. Sitä  ei  kuitenkaan  pantu  täytäntöön,  vaan  tuomittu  siirrettiin  Turkuun. 
Jalkaa  alkoi  nyt  kovasti  polttaa  ja  lääkärin  täytyi  avata  säärenpää  uudelleen.  Esille  tuli 
esine,  joka  ei  kuulu  ihmisruumiiseen  eikä  edes  lääkärien  työkaluihin.  Lääkäri  veti  sen 
ulos  ja  se  oli  puolitoista  tuumaa  pitkä  rautanaula.  Sen  olivat  tietysti  valkoiset  lääkärit 
sinne  asettaneet  saadakseen  potilaalle  lisää  tuskia  ja  mahdollisesti  verenmyrkytyksen. 

tuossa  tuokiossa  ja  yön  tultua  ei  löytynyt  edes  lattialta  nukkuma- 
tilaa.  Toiset  torkkuivat  ikkunoilla,  toiset  lattialla  toinen  toistensa 
päällä. 

Santahaminassa  säilytettiin  etupäässä  naisvankeja.  Olosuhteet 
eivät  olleet  siellä  sen  kummemmat  kuin  muillakaan  leireillä.*) 

Olo  Viaporin  vankileirillä  oli  raskas,  mutta  se  paljasti  näkemään 
porvariston  kaikessa  inhottavassa  alastomuudessaan.  Monen  uinuva 
luokkatietoisuus  karastui  leirillä  raudanlujaksi  päättäväisyydeksi. 


Riihimäen  vankileirin  korkein  vankimäärä  oli  11,000.**)  On  sel- 
vää, että  tällaisen  vankimäärän  keskuudessa  olivat  olosuhteet  kau- 
heat. Ahtaus  oli  tavaton.  Erittäin  vastenmielisen  ja  epäsiistin  vai- 
kutuksen teki  suuri  kasarmi,  jossa  oli  useita  osastoja  ilman  väli- 
seiniä. Viidettä  sataa  miestä  oli  yhdessäkin  ainoassa  kasarmissa. 

Ahtaudesta  oli  luonnollisena  seurauksena  likaisuus.  Vangit  ma- 
kasivat puulavereilla  ilman  sänkyvaatteita.  Laverit  olivat  saastaisen 
likaisia.  Omien  alusvaatteiden  pesemiseen  ei  ollut  tilaisuutta.  Syö- 
päläisiä sikisi  tavattomalla  vauhdilla.  Jos  niitä  omista  vaatteistaan 
tappoikin,  tuli  niitä  makuulaverien  raoista  aina  uusia.  Vasta  vuoden 
kidutuksen  jälkeen  alettiin  puhtaudellisiin  seikkoihin  kiinnittää  huo- 
miota, mutta  vielä  silloinkin  luettiin  saippua  ja  pyyhe  ylellisyyksiin 
kuuluviksi. 

Ruokaan  nähden  sopivat  samat  määritelmät  mitä  on  sanottu 
muista  vankileireistä.  Keväällä  ja  kesällä  1918  oli  leirillä  suoranais- 
ta nälkäkidutusta.  Myöhemmin  yritettiin  jonkinlaisia  parannuksia, 
mutta  tuon  tuostakin  loppuivat  ruokatarpeet  koko  laitokselta  ja  van- 
git saivat  milloin  pitempiä  milloin  lyhempiä  aikoja  olla  kokonaan 
ilman  leipää  tai  muita  arvokkaimpia  ravintoaineita.***) 

Kun  vangeilta  puuttuivat  ihmisruumiin  terveydelle  kaikkein  vält- 
tämättömimmät ehdot :  puhdas  ilma,  riittävä  ravinto,  puhtaat  vaat- 
teet ja  liikunto,  niin  ei  ole  ihme,  että  kuolemantapaukset  ja  sairaudet 

*)  Katso  kirjoitusta:  "Mitä  työläisnaiset  saivat  kokea." 

**)  Vielä  marraskuussa  1919  oli  Riihimäen  "pakkotyölaitoksella",  joksi  vankileiri  ni- 
mitettiin, 1,500  punavankia. 

***)  Yksityiskohtaisia  kuvauksia  Riihimäen  vankileirielämästä  saa  kirjoituksesta  "Leh- 
tiä punavangin  päiväkirjasta." 

Nälkäänkuolleiden  haudat  Riihimäellä.  Tuhansia  työläisiä  tapettiin  nälkään  Riihimäelläkin. 
Siitä  ovat  valtavat  haudat  todistuksena. 


olivat  kammottavan  lukuisat.  Lääkärinhoito  oli  kaikkea  muuta  kuin 
tyydyttävä.  Välskärillä  oli  "lääkkeenä"  merenruokoinen  keppi,  jolla 
hän  paukutteli  vankeja  sääriin  ja  mihin  sattui  osaamaan,  jos  he 
uskalsivat  mennä  hänelle  kipujaan  valittamaan.  Jos  vanki  pyysi 
hoitoa  turvonneille  säärilleen,  sanoi  välskäri  kiukkuisesti :  "Sinä 
saatana  syöt  liikaa."  Toisinaan  määräri  hän  lääkkeeksi  hevosen 
lantaa  ja  usein  otti  hän  taskustaan  esille  revolverin,  sanoen :  "Tästä 
minä  annan  sinulle  lääkettä." 

Vasta  pitkien  aikojen  perästä  saatiin  vankien  toistuneiden  vali- 
tusten tuloksena  "välskäri"  erotettua.  Hän  oli  ollut  tehtävässään 
porvariston  toiveita  vastaava.  Välskärin  ammatista  ei  hänellä  tiedetä 
olleen  tietoja,  mutta  sensijaan  oli  hän  varkaudesta  ollut  suoritta- 
massa jälkikurssin  Turun  Kakolassa. 

Yhteys  vankien  omaisten  kanssa  oli  tavattoman  vaikeaa.  Kirjei- 
den lähettämisestä  ja  vastaanottamisesta  annettiin  tuon  tuostakin 
uusia  ukaaseja.  Kirjeiden  lähettämisestä  salaa,  samoinkuin  sanoma- 
lehtien lukemisestakin  seurasi  koppirangaistus.  Myöhemmin,  kun 
vankien  tuomitseminen  jo  oli  suoritettu,  sai  ensimäisen  luokan  vanki 
lähettää  ja  vastaanottaa  kuukaudessa  yhden  kirjeen,  toisen  ja  kol- 
mannen luokan  vanki  sai  kirjoittaa  ja  vastaanottaa  kaksi  kirjettä. 

Vankeja  kuoli  uskomattomat  määrät.  Eräänäkin  heinäkuun  päi- 
vänä 1918  tuli  eräs  vartiopäällikkö  Räsänen  hiki  hatussa  hautaus- 
matkalta  ja  kiroten  kerskasi,  että  olipa  se  tänään  luja  päivä,  kun  83 
raatoa  vietiin  kuopalle.  Kuormaa  ladottiin  kymmenenkin  alastonta 
ruumista  päällekkäin  ja  vietiin  sellaisenaan  hautausmaalle. 

Kun  valkoinen  hallitus  viimein  julisti  kauan  odotetun  "armah- 

duksen",  osottautui,  että  vangit  joutuivat  ankaran  seulomisen  alai- 
siksi. Armahduksen  ulkopuolelle  jätettiin  säännöllisesti  henkilöt, 
jotka  aikaisemmin  olivat  kuuluneet  sos.  dem. -puolueeseen.  Seurauk- 
sena olikin  vankien  keskuudessa  yleinen  masennus.  Koko  "amnestia" 
käsitettiin  hirtehispilaksi. 

Kaikista  vastuksista  huolimatta  yrittivät  vangit  keskuudessaan 
ylläpitää  henkisiäkin  harrastuksia.  Kun  sos.  dem. -puolueen  edus- 
kuntaryhmän jäsenet  marraskuussa  1919  tekivät  vierailun  leirille 
tervehdittiin  heitä  vankien  torvisoittokunnan  soitolla  ja  köörilau- 
lulla.  Silloin  ei  vielä  niin  selvästi  nähty,  että  sos.  dem.  edustajista 
kehittyy  Suomen  työväenluokan  katalia  pettureita.  Pientäkin  valon- 
pilkkua  synkässä  elämässään  tervehtivät  vangit  riemulla.  Se  osotti, 
että  heissä  sittenkin  palaa  taistelijani  tuli.  Riihimäenkään  vankila- 
helvetti  ei  kyennyt  tappamaan  heissä  taisteluhalua  ja  uhrausval- 
meutta  työväenluokan  hyväksi. 

Esitämme  lopuksi  erään  Riihimäen  leirillä  viruneen  ent.  vangin 
pari  tätä  teosta  varten  sepustamaansa  muistelmaa. 

Riihimäen  vankileirin  johtaja,  majuri  Kraemer. 

Harmaantuneista  viiksistään  ja  hoikasta  varrestaan  huolimatta 
oli  majuri  Kraemer  säilyttänyt  sotilaallisen  ryhtinsä.  Sensijaan 
hänen  olemuksensa  kaikessa  muussa  teki  vähemmän  sotilaallisen 
vaikutteen.  Kun  majuri  Kraemer  hienoon  univormuunsa  pukeutu- 
neena liikkui  piikkilanka-aitauksen  sisäpuolella  olevain  vankien  kes- 
kuudessa, oli  hänen  taskuaseensa  aina  paljastettuna  ja  valmiina 
ampumaan.  Puhe  oli  sopertavaa  ja  katseesta  ilmeni  hurja  pelko. 
Se,  että  majuri  Kraemer  toisinaan  uskalsi  taskuaseellaan  ampua 
piikkilanka-aitauksen  sisäpuolella  olevia  aseettomia  vankeja,  ei  suin- 
kaan ollut  mikään  rohkeuden  ilmaus.  Se  ei  ainakaan  tehnyt  sotilaal- 
lista vaikutusta. 

Kerran,  kun  vangit  tapansa  mukaan  vaiteliaina  kuluttivat  aikaan- 
sa kasarmin  seinustalla,  sattui  siitä  majuri  Kraemer  kulkemaan  ohi. 
Kukaan  ei  mieheen  kiinnittänyt  sen  suurempaa  huomiota,  mutta  sen 
sijaan  majuri  Kraemer  katsoi  vanki  joukkoon  epäilevän  tiukasti,  lau- 
kaisi aseensa  joukkoa  kohden  erikoisesti  tähtäämättä  ja  jäi  katso- 
maan seurausta.  Pahemmin  haavoittunut  tarttui  lantioonsa  ja  ääntä 
päästämättä  tupertui  istumaan.  "Sattuiko",  kysyi  ampuja  maltilli- 
suutta teeskentelevällä  äänellä.    "Sattui",  kuului  vastaus!  "Niin 

sen  pitikin  sattua",  pirullisella  äänellä  lisäsi  vankileirin  johtaja  ma- 
juri Kraemer  ja  jatkoi  matkaansa. 

Kuolemaan  tuomittu. 

Heinäkuinen  aurinko  heitteli  puiden  latvojen  lomista  viimeisiä 
säteitään.  Hermoja  vihlova  sekamelskainen  vankileirin  elämä  ja 
vartijain  raa'at  kiroukset  olivat  hetkeksi  tauonneet.  Joukko  kasarmi 
21  asukkaista  syventyi  lukemaan  vasta  kirjoitettua  kirjettä,  jonka 
päävahdin  siivooja  "Lahden  poika"  oli  tuonut  nähtäväksi.  Kirje  oli 
luvaton.  "Lahden  poika"  oli  saanut  sen  postiin  toimittamista  varten. 

Koruttomalla  tavalla  kirjoitettu  kirje  puhui  järkyttävää  kieltä: 

"Rakas  äiti — 

Nyt  minä  olen  kuolemaan  tuomittu.  Ainoa  rikos  minkä  tein  oli  se,  että 
läksin  pyytämään  kylästä  ruokaa.  Minut  saatiin  kiinni  ja  vankileirin  päälliköt 
tuomitsivat  minut  ammuttavaksi  tänä-iltana.  Mieluummin  kuolen  kuulasta 
kuin  nälkään. 

Rakas  äiti.  Antakaa  minulle  anteeksi  kaikki,  mitä  olen  teitä  vastaan  rik- 
konut. Älkää  surko  minua. 

Ainoa  toivomukseni  on,  että  minun  ruumiini  siirretään  kotipitäjääni  Luu- 
mäelle. 

Kyyneleet  vuotaa.   En  jaksa  enempää  kirjoittaa. 

Jääkää  hyvästi, 

(Allekirjoitus.)" 

Tuskin  kirjeen  viimeinen  rivi  oli  ehditty  lukemaan,  kun  vasta- 
päätä olevan  päävahdin  portin  saranat  narisivat.  Väsynein  laahus- 
tavin askelein  astui  portista  ulos  nuorukainen,  tuskin  18  vuoden  ikäi- 
nen. Nuorukaisen  jälessä  käveli  kaksi  riihimäkeläistä  pyöveliä.  Tih- 
rusilmäinen  ja  leveälieristä  tummaa  hattua  käyttävä  synkän  näköi- 
nen mies  (Lehmus  ja  ?).  Varovaisten  pyövelien  kiväärien  piiput 
olivat  suunnatut  uhrin  selkään  parin  jalan  etäisyydestä.  Hiljalleen 
liikkui  surullisen  näköinen  kulkue. .  Se  suuntasi  matkansa  esikunnan 
ja  metsän  puoleista  vankileirin  porttia  kohden.  Ennen  kuin  porttia 
heidän  jälkeensä  oli  kunnolleen  suljettu,  kuului  kaksi  laukausta. 

Kenenkään  ei  tarvinnut  kysyä  laukausten  tarkoitusta.  Ne  puhui- 
vat itse  puolestaan  selvää  ja  armotonta  kieltään. 

Tapausta  seuranneet  miehet  istuivat  hiljaa  ajatuksiinsa  vaipu- 
neina. 


is 

Hennala,  kasarmi  23.  Äärimmäisenä  oikealla  on  kasarmi  No.  22  eli  päävahti.  Siellä  säi- 
lytettiin kaikki  "vaaralliset"  vangit.  Hennalassa  on  kasarmi  No.  24  samankokoinen  kuin 
kuvassa  näkyvä.  Kaikki  kasarmit  olivat  puolivalmiita  kun  ne  olivat  "sotavankiloina." 


Hennala  —  valkoinen  vankilahelvetti 

Antaantuminen  Lahden  luona. 

Taistelut  Lahden  omistamisesta  olivat  tauonneet.  Punainen  ar- 
meija oli  antautunut  kansainvälisen  lahtariarmeijan  armoille.  Puna- 
kaartilaiset joutuivat  vangiksi,  vain  muutamien  onnistuessa  päästä 
pakenemaan.  Valkoiset  voittajat  saksalaisine  kätyreilleen  iloitsivat 
voitostaan,  kerskuen  saaneensa  80,000  vankia.*) 

Oliko  vankeja  voittajien  ilmoittamaa  määrää,  sitä  en  voi  mennä 
vakuuttamaan,  mutta  otaksukaamme,  että  niin  oli.  Herralan  asemalla, 
ensimäinen  asema  Lahdesta  länteenpäin,  oli  useita  junallisia  sota- 
pakolaisia,  miehiä,  naisia  ja  lapsia,  jotka  kaikki  joutuivat  "sotavan- 
keuteen" Lahteen.  Vangiksi  joutuneiden  lukumäärä  oli  kaikessa 
tapauksessa  hyvin  suuri,  sillä  Lahdessa  olivat  kaikki  koulurakennuk- 
set viimeistä  sijaa  myöten  täynnä,  samoin  oluttehdas  ja  valimo.  Kun 
sittenkään  eivät  kaikki  vangit  mahtuneet  näihin  tilapäisiin  vankiloi- 
hin, sijoitettiin  heitä  tuhatmäärin  kaupungin  laidassa  olevalle  Fell- 
mannin  pellolle.  "Muurin"  muodosti  kiväärimiehistä  muodostettu 
ketju  tykkeineen  ja  kuularuiskuineen.  Loput  vietiin  Hennalan  ka- 
sarmeihin. 

Veriorgiat  alkavat. 

Ensimäinen  tehtävä,  johon  valkoiset  valloittajat  ryhtyivät,  oli 
vankien  ryöstäminen  ja  murhaaminen.  Saksalaiset  olivat  mestareita 
taskujen  tyhjentämisessä,  mutta  tolkuttomassa  murhaamisessa  he 

*)  Luku  tavattomasti  liioiteltu,  v.  d.  Goltz  puhuu  25,000  vangista.  (Katso  lukua 
"Lahtarien  ulkomainen  apu.")  —  Toim. 

jäivät  suomalaisista  aseveljistään  huimasti  jälelle.  Päivittäin  kuljes- 
keli isäntämiehiä  ja  herraskekkuleita  etsimässä  vankien  joukosta 
uhreja.  Fellmannin  pellolle  kasatussa  joukossa  oli  paljon  perheitä, 
pakolaisia.  Sydäntä  viiltävää  oli  nähdä  kun  perheen  jotakin  läheistä 
omaista  lähdettiin  viemään  aseellisten  miesten  välissä  "vähän  kuu- 
lusteltavaksi." Tavallisesti  ei  kukaan  viedyistä  palannut  omaistensa 
luokse. 

Ximen  yhtäläisyys,  yhdennäköisyys,  vieläpä  pukukin  (sotilassi- 
nelli)  oli  riittävä  syy  aiheuttamaan  ampumisen.  Jos  nainen  tavattiin 
miehen  pukimissa,  (aktiivisessa  rintamapalveluksessa  olleet  naiset 
käyttivät  miesten  pukuja)  niin  hänet  talutettiin  metsän  laitaan  ja 
ammuttiin  muitta  mutkitta.  Näyttikin  aluksi,  että  verihurtat  oikein 
nauttivat  saadessaan  ampua  naisia.  Kuinka  paljon  naisia  ammuttiin 
Lahdessa  sitä  ei  tiedä  ampujat  itsekään,  mutta  satoja  niitä  kaikessa 
tapauksessa  on  ollut. 

Punaiset  olivat  taistelujen  aikana  tavanneet  kaksi  vakoojaa  ja 
ampuneet  heidät.  Vakoojien  ruumiit  oli  kuljetettu  Lahteen  ja  omai- 
set olivat  niitä  säilyttäneet.  Lahden  valloituksen  tapahduttua  sitten 
vietettiin  "juhlalliset''  hautajaiset.  Oli  tehty  sellainen  päätös,  että 
juhlan  ylennykseksi  on  tapettava  20  punikkia.  Jostakin  tuntematto- 
masta syystä  toivatkin  hakijat  "vain"  17  punikkia  ja  kun  puuttuvan 
määrän  hankkiminen  olisi  tuottanut  hidastusta  "pyhälle  toimituk- 
selle", tyydyttiin  ampumaan  nämä  17  punikkia  vakoilijoiden  autuu- 
deksi. 

Kerrottiin,  että  saksalaiset  olivat  tehneet  sellaisen  sopimuksen, 
että  he  saavat  ottaa  "sotakorvauksen"'  valloittamiltaan  alueilta.  Kel- 
lot, rahat,  vaatteet,  kengät,  sormukset,  kaikki  heille  kelpasi,  ja  vielä 
kesäkuulla  oli  kymmeniä  vankeja  tekemässä  saksalaisille  kirstuja  ja 
laatikoita,  joilla  he  kuljettivat  "sotasaaliinsa"  omalle  maalleen. 

Ennen  lopullista  romahdusta  olivat  punakaartilaiset  lähettäneet 
rauhanneuvottelijoita  vihollisen  luokse  sopimaan  antautumisehdoista. 
Neuvottelijat  olivat  selvillä  tehtävästään  ja  sodanaikaisten  tapojen 
noudattamisesta.  Valkoinen  lippu  liehuu  neuvottelijajoukon  ensimäi- 
sillä.  Ammunta  lakkaa.  Vihollinen  sallii  joukon  lähestyä.  Kun  he 
ovat  äänenkuuluvilla.  huutaa  joku  valkoinen:  Seis!  Mitä  haluatte? 
Kun  neuvottelijat  ilmoittavat  asiansa,  vastataan  siihen  pirullisesti 
nauraen  ja  komennetaan  kuularuiskut  paukkumaan.  Kaikki  neuvot- 
telijat, 46   miestä,  tuhoutuvat   siihen   paikkaan.  Tapahtumapaikka 

kaupungin  laidassa  olevalla  Teivaan  mäellä  on  myöskin  täten  mur- 
hattujen hautapaikka. 

Esimerkit  riittänevät.  Kaikkiaan  lasketaan  näissä  veriorgioissa 
tapetun  yli  kaksituhatta  ihmistä,  joukossa  satoja  naisia  ja  alaikäisiä 
poikia.  Mutta  kauheampaa  tuli  vielä  seuraamaan.  Ampumalla  tappa- 
minen on  sittenkin  inhimillisempää  kuin  kuoleminen  rääkkäyksiin, 
nälkään  ja  tauteihin. 

Hennala. 

Kun  voiton  hurmiossa  olevat  verihurtat  olivat  saaneet  tulisimman 
verenhimonsa  tyydytettyä,  siirrettiin  loputkin  vangeista  Hennalan 
kasarmeihin. 

Hennalan  kasarmit  ovat  venäläisten  rakennuttamat  v.  1912  ja 
tarkoitetut  sotilaskasarmeiksi.  Tällä  paikalla  on  aikaisemmin  sijain- 
nut Hennala-niminen  talo,  jolta  Venäjän  valtio  osti  tarvitsemansa 
maa-alan.  Varsinaisen  kasarmialueen  pinta-ala  on  noin  kolme  tai 
neljä  neliökm.  Kasarmit  olivat  vielä  1918  keskeneräisiä,  ainoastaan 
kaksi  isompaa  miehistökasarmia,  No.  23  ja  24  ja  muutamia  upseeri- 
kasarmeja  oli  jollaisessakin  asuttavassa  kunnossa.  Hennalan  alue- 
kartalle on  merkitty  kaikkiaan  yli  60  rakennusta,  mutta  tähän  lukuun 
on  sisällytetty  myöskin  kaikenlaiset  kaivot  ja  muut  sellaiset.  Varsi- 
naisia asuttavia  kasarmeja  lienee  parinkymmenen  seutuvilla.  Kirkko, 
joka  v.  1918  oli  keskeneräinen,  kansliarakennukset,  verstashuoneus- 
tot,  varastorakennukset,  4  saunaa,  2  sairaalaa,  upseerikasino  y.  m. 
muodostavat  loput  mainitusta  rakennusluvusta.  Kaikki  rakennukset 
ovat  tiilistä  muuratut  ja  melkein  poikkeuksetta  kaksi-  ja  kolmiker- 
roksisia. 

Miehistökasarmit  ovat  rakennetut  savisille  pelloille,  kirkko  kasar- 
mialueen keskustassa  olevalle  mäentöyräälle  ja  upseeri-  ja  aliupseeri- 
kasarmit  metsikköön  raivatuille  aukeille.  Kasarmien  suunta  on  poh- 
joisesta etelään.  Kasarmialueen  pohjoispäässä  on  hautakappeli  ja 
hautausmaa  melkein  raivaamattomassa  hongistossa,  ja  vähän  loitom- 
pana näistä  ampumamaneesi.  Leirialueen  pohjoispään  editse  mutkit- 
telee keväisin  vuolas  Porvoonjoki. 

Tälle  leirialueelle  sijoitettiin  noin  20,000  punaista,  miestä  ja 
naista. 

Verta,  yhä  vain  verta. 
Kun  kasarmit  olivat  täyttyneet  vinttejä  myöten  ja  vangit  saatu 
piikkilanka-aidan  sisäpuolelle,  alkoi  uusi  verenvuodatus.  Nyt  ryhdyt- 

tiin  jakelemaan  "ansaittuja  rangaistuksia."  Verihurttien  "kenttäoi- 
keus" istui  kasarmissa  26  (sairaala)  ja  jakeli  tuomioitaan  toukokuun 
alkuviikkojen  aikana.  Tuomiot  olivat  lyhyitä:  ammuttava.  Täten 
tuomitut  kuljetettiin  kasarmi  5  :n  takana  olevaan  metsikköön  ja 
ammuttiin.  Ammuttavat  kuljetettiin  5  :n,  10  :n  jopa  20:nkin  jou- 
koissa, puolialastomiksi  ryöstettyinä.  Eräänäkin  päivänä  karttui 
ammuttavia  70. 

Tähän  samaan  metsään  ammuttiin  eräänä  toukokuun  alkupäivänä 
152  naista.  Naiset  olivat  riisutut  alasti  —  useimmat  olivat  olleet 
miesten  puvuissa  —  ja  raiskauksien  ja  rääkkäyksien  jälkeen  heidät 
ammuttiin  yhdeksi  lihaläjäksi.  Heidät  silvottiin  kuularuiskuilla  ja 
kuopattiin  paikalla  olevaan  suohon. 

Samaan  kasarmiin,  jossa  kenttäoikeus  jakeli  tuomioitaan,  oli 
teljetty  muuan  Larsson-niminen  pariskunta.  Molemmat  olivat  vielä 
nuoria  ja  tekivät  sivistyneen  vaikutuksen.  Kenttäoikeus  tuomitsi 
miehen  ammuttavaksi.  Tämä  koski  vaimoon  niin,  että  hän  tuli  mie- 
lenhäiriöön ja  tahtoi  hypätä  akkunasta  alas,  kun  miestään  lähdettiin 
viemään  ammuttavaksi.  Tapauksessa  saapuvilla  olleet  kertoivat  puoli- 
soiden eron  olleen  järkyttävän  katsella.  Vaimo  joutui  suorastaan 
hysteeriseen  tilaan  ja  kamppaillessaan  lahtarien  kanssa  repeytyivät 
hänen  vaatteensa.  Hän  tahtoi  seurata  miestään.  Hänen  hysteerinen 
tilansa  jatkui  vielä  seuraavanakin  päivänä  ja  hän  pyysi  edelleen 
päästä  miehensä  luokse  —  ja  vietiinkin :  alastomana,  rääkättynä 
hänet  ammuttiin  samaan  metsikköön  kuin  miehensäkin. 

Tuohon  samaiseen  suohautaan  on  kätketty  Ali  Aaltonenkin*). 
Hänen  oli  ensin  onnistunut  päästä  pakenemaan  vainoojiaan,  mutta 
joutui  Villähden  asemalla  kiinni  ja  tuotiin  Lahteen  ja  sieltä  Henna- 
laan.  Majuri  Kalmin  näyteltyä  häntä  kasarmi  5  :n  pihassa  oleville 
vangeille,  hänet  kuljetettiin  metsikköön  ja  ammuttiin.  Kerrottiin, 
että  Kalm  itse  olisi  suorittanut  ampumisen. 

Kuinka  paljon  ruumiita  tuo  hauta  kätkee,  sitä  ei  tiedä  kukaan,  ei 
edes  "tuomioistuin"  itse.  Tein  v.  1922  matkan  Lahteen  ja  kävin 
tarkastelemassa  "lahtipoikien"  verisiä  jälkiä.  Hauta  sijaitsee  aivan 
kasarmialueen  vieressä  metsikössä.  Se  on  T  :n  muotoinen.  Toinen 
haudoista  on  noin  40  metriä  ja  toinen,  joka  yhtyy  edelliseen,  noin 
20  metriä  pitkä.  Paikalla  on  nähtävästi  ollut  aikoinaan  suohauta  ja 
sen  täyttivät  lahtarit  tapettujen  työläisten  ruumiilla.  Vaikka  olikin 
keskikesä  kun  paikkaa  tarkastelin,  oli  se  löyhkäävän,  likaisen  veden 


*)  Punakaartin  johtomiehiä  ja  etevä  strategikko. 

peitossa.  Veden,  oikeammin  liejun,  pinnalle  pulppuilee  rakkuloita 
ikäänkuin  syvinä  huokauksina.  Paikka  on  laskeutunut  ja  aitaamaton, 
eikä  maanomistaja  ole  suostunut  siihen,  että  kuoppa  kunnolla  täytet- 
täisiin, vielä  vähemmän,  että  sille  nostettaisiin  kumpu.  Metsää  käy- 
tetään karjan  laidunmaana.  Hauta  puhuu  kammottavassa  alastomuu- 
dessaan hirveää  kieltä  valkoisten  verihurttien  pohjattomasta  veri- 
nälästä  ja  vuosia  kestävästä  koston  hautomisesta. 

Näl  k  ään  tap  paininen. 

Jo  ensimäisestä  päivästä  alkaen  saivat  vangiksi  joutuneet  kokea, 
että  jos  säästyikin  "ansaitulta  tuomiolta",  niin  kohtalona  oli  vieläkin 
kauheampi :  nälkäkuolema.  Kun  vangit  olivat  vielä  Lahdessa,  ei 
heille  annettu  syötävää  ja  Heimalassa  ei  asia  suinkaan  parantunut; 
ruokaa  annettiin  vasta  kolmen  vuorokauden  kuluttua. 

Kasarmissa  23,  jonne  tämän  kirjoittaja  aluksi  joutui,  jaettiin 
ruokaa  myöskin  viiden  muun  kasarmin  vangeille.  Kerran  päivässä 
annettiin  jonkinlaista  soppaa,  jonka  pääasiallisimman  osan  muodosti 
vesi,  jossa  oli  seassa  n.  s.  kalliokalaa  ja  joskus  tapasi  seoksessa 
merkkejä  akanaisista  jauhoista.  Kalliokala,  s.  o.  suolattu  ja  kuivattu 
"likokala"  oli  pantu  pataan  ruotoineen  ja  nahkoineen,  puhdistamatta 
ja  liottelematta.  Myöhemmin  pantiin  tähän  sotkuun  juuriksia,  nekin 
pesemättä  ja  puhdistamatta,  santaisina  ja  roskaisina.  Annos  oli  puoli 
litraa,  ja  vaikka  sitä  olisi  annettu  millaisia  määriä  tahansa,  ei  siitä 
olisi  kenellekään  ollut  hyötyä,  sillä  se  oli  ravinnoksi  kelpaamatonta. 
Leipää,  johon  vilja  oli  jauhettu  akanoineen  ja  roskineen,  annettiin 
1/12  leivästä.  Se  oli  niin  piikkistä,  että  se  repi  suoliston  haavoille. 
Kun  ruoka-annokseen  lisätään  suolainen  silli,  niin  siinä  on  kaikki 
herkut.  Sellaisella  sapuskalla  piti  elää.  Savosta  syksyllä  tuodut  vangit 
nimittivät  soppaa  "reuhkaksi." 

Kun  pääasialliseksi  ruoaksi  muodostui  vain  vesi  ja  silli,  niin  ei 
ole  ihmettelemistä,  vaikka  nälkäkuolema  sai  seuralaisekseen  vesi- 
pöhön,  sairauden,  joka  ajetutti  ensin  jalat  ja  sitten  vähitellen  kohosi 
yläruumiiseen  ja  tappoi  onnettoman  helvetillisiin  tuskiin. 

Vatsatauti  oli  yksi  ravinnosta  johtuvia  tauteja.  Moinen  soppa, 
jota  oltiin  pakotettu  syömään,  tuotti  poikkeuksetta  ripulin  ja  kun 
sen  sai,  ei  ollutkaan  enää  keinoja  sen  poistamiseen.  Teen  tuonnem- 
pana selkoa  näistä  vitsauksista. 

Nälkään  kuoleminen  ei  liene  kaikkein  vaikeinta,  kunhan  ensin 
on  sivuuttanut  n.  s.  ensimäisen  asteen,  s.  o.  tottunut.  Mutta  siinäpä 

se  onkin.  Tupakkamiesten  kesken  ollaan  normaalioloissakin  valmiit 
pistämään  tupakaksi,  kun  nälkä  huutaa  suolissa.  Niinpä  Hennalas- 
sakin  koettivat  monet  miehet  tyydyttää  kalvavinta  nälkää  tupakalla, 
mutta  se  itseasiassa  oli  lopun  kiirehtimistä.  Kun  katselin  ympärilläni 
olevia  tovereita,  jotka  olivat  nälkäkuoleman  partaalla,  pysyttelivät 
he  viimeiseen  asti  jalkeilla  eivätkä  enää  viimeisinä  vuorokausina  tun- 
teneet nälän  kalvavaa  tuskaa.  Kun  sitten  suolisto  oli  jo  niin  turtunut, 
ettei  se  enää  ottanut  vastaan  ruokaa,  oli  kuolema  nopeana,  ja  minä 
luulen,  tuskattomana  vieraana.  Laihduttuaan  sananmukaisesti  luuran- 
goksi ja  silmien  painuttua  syviin  kuoppiin,  oli  katseessa  pelottava, 
haudantakainen  ilme.  Kun  olit  vastakkain  toverin  kanssa,  joka  polki 
Hennalan  polkuja  viimeisiä  vuorokausia,  niin  katseensa,  vaikka  se 
olikin  tähdätty  suoraan  silmiisi,  tuntui  katsovan  ohitsesi,  ikäänkuin 
tuntemattomaan  kaukaisuuteen.  Lukuisia  olivat  tapaukset,  jolloin 
vangille  oli  tullut  ruokapaketti  —  vasta  heinäkuulla  annettiin  oikeus 
tuottaa  omaa  ruokaa  —  mutta  jota  hän  ei  enää  kyennyt  syömään. 
Mainitsen  tässä  kuvaavan  tapauksen.  Kyröskoskelta  kotoisin  oleva 
Lindberg-niminen,  jo  vanhempi  mies,  sai  ruokapaketin,  jota  hän  ei 
pyrkinytkään  syömään,  ei  vaikka  kuinka  olisimme  kehottaneet.  "Ei 
minun  nyt  ole  nälkä",  vastasi  hän  kehotteluun.  Hankimme  maitoa  ja 
koetimme  puoliväkisin  sitä  hänelle  juottaa,  mutta  tuloksetta.  Kahden 
päivän  kuluttua  hän  kuoli  —  ainakin  näytti  kuolleen.  Eräs  Salo- 
vaara niminen  mies,  jostakin  Turun  seudulta,  kuoli  aivan  viereisel- 
leni lavitsalle  ja,  kuten  näytti,  ilman  tuskia.   Hänkin  vakuutti  ettei 


Nälkäänkuolleiden  hauta  Hennalassa.  Kuinka  monta  työläistä  siellä  lepää  viimeistä  untaan, 
ei  kukaan  tiedä.  Varovaisten  laskelmien  mukaan  noin  4,000 — 5,000.  "Tuomioistuinten" 
tuomioiden  perusteella  ammuttujen  hauta  on  eri  paikassa. 

tuntenut  nälkää  eikä  kipua  ja  että  hänellä  oli  niin  hyvä  olla.  Mutta 
ei  kulunut  tuntia  viimeisestä  vakuuttelusta,  kun  hän  jo  makasi  kuol- 
leena. Esimerkkejä  olisi  vaikka  kuinka  lukuisasti,  nämä  riittäkööt. 
Pääasia  on  todistaa,  että  Hennalassa  tapettiin  sadottain  työläisiä 
nälkään. 

Tapetaan,  salaa  ja  julkisesti. 

Vaikka  oli  annettu  määräys,  että  vankeja  ei  saa  ampua  ilman  lail- 
lista tutkintoa  ja  tuomiota,  eivät  ampumiset  silti  loppuneet.  Luettelen 
muutamia  tapauksia  valaisemaan  valkoisen  vankilan  komentoa. 

Toukokuulla  tapahtuivat  lukuisimmat  salamurhat.  Niinpä  kasarmi 
24  :n  ulkopuolella  kiertävä  vartija  ampui  pääakkunasta  sisään,  tap- 
paen miehen.  Saman  kasarmin  ruokajonossa  ampui  vartija  miehen, 
joka  oli  siepannut  ylimääräisen  sillin.  Ammuttu  ei  kuollut  heti,  vaan 
uusitulla  laukauksella  lopetti  ampuja  miehen  päivät.  Toukokuun 
alkupäivinä  meni  muuan  vanki  kasarmi  26  :n  kenttäkeittiön  padan 
laidasta  kaapimaan  siihen  jähmettynyttä  keitosta.  Vahtisotamies 
ampui  hänet  varoittamatta.  Ammuttu  oli  niin  huonossa  vaatetuk- 
sessa, että  ainoastaan  saappaat  kelpasivat  ampujalle.  Ruumis  hau- 
dattiin kasarmin  läheisyydessä  olevaan  metsään. 

Toukokuun  23  p  :nä  komennettiin  kasarmi  23  :n  vangit  ulkosalle 
riviin.  Vankeja  oli  tuotu  parina  edellisenä  päivänä  Loviisasta  ja 
sijoitettu  mainittuun  kasarmiin.  Tapahtumapäivänä  oli  myöskin 
tuotu  vankeja  ja  nämä  komennettiin  päävahdin  (kasarmi  22)  sei- 
nustalle, aikaisemmin  tuodut  sijoitettiin  23  :n  pituussuunnassa  ole- 
valle tielle.  Kun  vangit  olivat  asettuneet  määrätyille  paikoille,  alkoi 
saapuvilla  olevan  vartija-  ja  sotilasjoukon  päällikkö  ärjyä  ja  huutaa : 

—  Kuka  ampui  yöllä  kasarmista  kuularuiskun  vartijaa? 
Kukaan  ei  vastannut,  sillä  ei  tiedetty  sellaista  tapahtuneen.  Kuu- 

laruisku  oli  asetettu  kasarmien  läheisyyteen  siten,  että  sillä  saattoi 
"lakaista"  kumpaistakin  kasarmia. 

—  Hyvä!  Näytämme  teille,  että  meillä  on  ankara  laki.  Astukoot 
kaikki  Kyminlaakson  miehet  rivistä  ulos. 

Noin  60  miestä  erottautuu  rivistämme,  jossa  on  muutamaa  vaille 
300  miestä. 

Lahtarit  neuvottelevat.  Miehet  komennetaan  riviin  takaisin.  Oliko 
annos  liian  suuri?  Ärjyntä  jatkuu  sitä  raivokkaammin  ja  siihen 
yhtyy  kaikki  saapuvilla  olevat  pyssymiehet,  ainoastaan  kasarmien 
välisellä  töyräällä  olevat  8  tai  10  Mikkelin  pataljoonan  sotilasta  ovat 
vaiti,  mutta  hypistelevät  hermostuneesti  kivääreitään. 

Sitten  ärjyvä  upseeri  ilmoittaa,  että  joka  viidestoista  mies  ammu- 
taan, jollei  ilmoiteta  ampujaa.  Kun  sellaista  ei  voitu  tehdä,  ryhtyi 
eräs  parinkymmenen  vuotias  herrasnulkki  laskemaan  ja  erottamaan 
miehiä  rivistä.  Tapettavia  karttui  18. 

Miltä  tuntui  seisoa  sellaisessa  rivissä,  jossa  kuolemaa  tarjottiin 
sattumakaupalla  ?  Kun  nyt  vuosien  kuluttua  tarkastelen  muistiinpa- 
nojani ja  kovistelen  muistiluutani,  niin  palautuu  elämys  ilkeänä 
unena  mieleeni. 

Olimme  niin  nälistyneitä  ja  kiusattuja,  että  jos  sattuma  olisi  tuo- 
nut kuoleman  vapauttajaksemme,  olisi  se  tietänyt  enempien  kärsi- 
mysten loppumista.  Olin  selvillä  alusta  alkaen,  että  taasen  saa  Hen- 
nalan  korpi  uutta  höystettä,  mutta  kuolemanpelkoa  en  tuntenut. 
Kaikki  tuntui  yhdentekevältä.  Elämän  jatkumisen  mahdollisuus,  tai 
sen  äkkinäinen  katkeaminen,  eivät  muodostaneet  keskenään  sellaista 
ristiriitaa  niissä  oloissa,  että  ne  olisivat  aiheuttaneet  ajattelulle  erikoi- 
sia tehtäviä.  Olimme  viikkokausia  katselleet  kuolemaa  silmästä  sil- 
mään sen  hirveimmissä  muodoissa  ja  tottuneet  kuolemanajatukseen. 
Hermosto  oli  ikäänkuin  turtunut,  jolle  mikään  näkemys  ei  tuottanut 
yllätystä.  Toisekseen  olisi  mestaus  tietänyt  enempien  kärsimysten 
loppumista,  se  olisi  tietänyt  pikaista  vapautusta  epävarmuuden,  näl- 
käkuoleman ja  tautien  infernosta,  ja  siksi  ei  uhkaava  kuolema  tun- 
tunut järkyttävältä.  Olin  melkein  rivin  loppupäässä,  kun  laskeminen 
alkoi  ja  ajattelin  itsekseni :  saa  nähdä  mikä  numero  minun  osakseni 
tulee?  13!  Onnettomuuden  luku!  välähti  aivoissani.  Oliko  minulle 
onnettomuudeksi  etten  tule  ammutuksi,  hymähtelin  itsekseni.  Lahta- 
rinuorukaisen  laskiessa  vankeja,  tein  sen  havainnon,  että  hän  luki 
viiteentoista  ja  sieppasi  riveistä  joka  kuudennentoista.  Laskuerehdys, 
joka  toisille  tulee  kalliiksi,  mutta  sama  kaiketi  lienee  kuka  meistä 
ammutaan,  ajattelin. 

Kun  lasku  on  toimitettu,  alkaa  joku  rivimme  alkupäässä  oleva 
nuorukainen  puhua;  luulen  että  toiset  vangit  kehottivat  häntä. 

—  Minä  heitin  eilen  illalla  uuniin  lattialla  ollutta  roskaa  ja  ros- 
kien mukana  oli  luultavasti  patruuna,  kun  uunista  kuului  paukaus. 

—  Milloin  se  tapahtui? 

—  Yhdeksän  aikaan  illalla. 

—  Ei  se  ollut  se.  Ampuminen  tapahtui  yhden  aikaan  yöllä. 
Joku  alottaa  uudelleen  keskustelun.  Sen  tulos  on  kohtalokas. 

—  Meidän  joukkomme  ei  enää  ole  yhtä  suuri  kuin  eilen  illalla. 
Joukostamme  vietiin  tänä  aamuna  kaksi  miestä  päävahtiin. 

Upseeri  komentaa  kaksi  sotamiestä  hakemaan  eristetyt,  ja  kun 
heidät  vajaan  kahden  minuutin  kuluttua  on  tuotu  paikalle,  asetetaan 
heidät  ilman  muuta  kasarmin  seinustalle  seisomaan  ja  sotamiehet 
komennetaan  ampumaan.  Toinen,  pitempi  miehistä  huutaa:  Älkää 
Jesuksen  nimessä  ampuko,  minä  olen  syytön !  Kahdeksan  kiväärin 
yhteislaukaus  lopettaa  enemmät  huudot.  Lyhempi  mies  seisoi  tyy- 
nenä kiväärien  edessä  ja  kaatui  ääntä  päästämättä.  —  Toisen  ammu- 
tun nimi  oli  Franssila  ja  toisen  Fagerlund,  kumpikin.,  luultavasti 
Malmilta  kotoisin. 

Lahtarit  tyytyivät  näihin  kahteen  uhriin  sillä  kertaa.  Ne  kahdek- 
santoista "palautettiin  elämään." 

Kasarmi  23  :n  ruokajonossa  kesäkuulla  sai  Uski-niminen  vanki 
nälän  vaikutuksesta  verensyöksyn  ja  kaatui  kentälle.  Eräs  uhrin 
ystävistä  meni  auttamaan  ja  hoivaamaan  kaatunutta.  Sen  huomasi 
lähellä  oleva  Pesu-niminen,  Savitaipaleelta  kotoisin  oleva  vartija, 
kohotti  kiväärinsä  ja  ampui  auttajan  kuoliaaksi. 

15  p:nä  kesäkuuta,  noin  viiden  aikaan  aamulla,  ampui  eräs  var- 
tija kas.  24  :n  klosetin  akkunasta  sisään,  jolloin  neljä  vankia  kuoli  ja 
yksi  haavoittui.  Laukauksen  "onnistumisen"  aiheutti  se,  että  useita 
vankeja  oli  käymälässä  ja  veren  janoinen  pyöveli  ampui  keskelle 
miesryhmää. 

Syyskuun  7  päivän  vastaisena  yönä  ammuttiin  kasarmi  23  :n 
lasisen  oven  kautta  sisälle  ja  tuotti  laukaus  surman  kahdelle  miehelle. 

Yöllä  11.  10.  heräsivät  kasarmi  23  :n  vangit  kolmen  nopeasti 
toistaan  seuraavan  laukauksen  paukkeeseen  ja  kuulien  vinguntaan 
käytävällä.  Heti  laukausten  vaiettua  kuului  kamalaa  vaikerrusta  ja 
huutoa  ja  tuntui  kuin  ihminen  olisi  paiskattu  permantoon.  Samaan 
aikaan  kuului  vaikerrusta  toiseltakin  taholta.  Sanitääri  —  vanki  — 
tulee  paikalle  ja  vaikka  ulko-ovella  seisova  pyssyhurtta  uhkaa  ampua 
jokaisen,  joka  tulee  käytävälle,  menee  sanitääri  ja  useita  muita 
vankeja  vaikerrusta  kohti.  Näky  oli  sellainen,  kuin  oli  osattu  odot- 
taakin :  eräs  vanki  makasi  lattialla  lävitse  ammuttuna  ja  verissään. 
Jo  ensi  silmäys  riitti  todistamaan,  että  ammuttu  oli  kuollut. 

Hiljainen  valittaminen  johti  sanitäärin  toisten  uhrien  luokse. 
Eräs  vanki  oli  saanut  kuulan  reisilihaksiinsa  ja  tuotti  miehelle  vai- 
keita tuskia.  Kolmas  kuula  oli  sattunut  erään  toisen  vangin  jalkaan, 
mutta  oli  haavoittuminen  lievempää  laatua  kuin  edellisen. 

Muistelen,  että  ammutun  nimi  oli  Stälberg  ja  kotoisin  ehkä  Por- 
voosta. Hänelle  saapui  seuraavana  päivänä  postikortti,  jossa  koetet- 

tiin  rohkaista  ja  lohduttaa  häntä  runoilijan  sanoilla:  Än  kommer 
dag,  än  är  ej  alit  förbi  ("Viel'  uusi  päivä  kaikki  muuttaa  voi."  — 
Vap.  suomenn.). 

Mainitsen  vielä  erään  venäläisen  välskärin  tappamisen  osoitta- 
maan, että  mielivalta  oli  Hennalassa  lakina  ja  murhamiehet  varti- 
joina. Eräänä  toukokuun  päivänä  tuli  muutamia  vartijoita  hakemaan 
mainittua  välskäriä  "tutkittavaksi"  ja  antoivat  samalla  tietää,  että 
hänen  päivänsä  olivat  luetut.  Mies  puhui  sujuvasti  suomea  ja  oli 
heti  tolkulla  kysymyksestä.  Hän  teki  tenän  eikä  aikonut  lähteä, 
jolloin  hakijat  alkoivat  tuuppia  häntä  kivääreillään.  Uhri  teki  äkki- 
käännöksen ja  sieppasi  lähimmältä  pyssyhurtalta  kiväärin  kädestä  ja 
alkoi  huitoa  sillä  ympärilleen,  saaden  erään  lahtarin  keikahtamaan 
maahan.  Syntyi  epätoivoinen  taistelu,  joka  päättyi  siten,  että  välskäri 
ammuttiin  kentälle  kuoliaaksi. 

Esimerkit  riittänevät. 

Asuntokurjuus. 

Asunnot  olivat  kurjat.  Olen  jo  maininnut,  että  akkunat  olivat 
melkein  kaikista  murjuista  rikki  ja  taivaan  tuulet  puhaltelivat  ja 
vinkuivat  lautaisissa  sisäseinissä.  Laitoksella  ei  ollut  antaa  sänkyjä, 
ei  sänky-  eikä  muitakaan  vaatteita,  miesten  täytyi  olla  samoissa 
tamineissa  yötä  ja  päivää.  Puhtauden  pito  oli  melkein  mahdotonta, 
kun  ei  ollut  välineitä  sellaiseen.  Miehet  nukkuivat  pelkällä  asfaltti- 
permannolla  kivi  tai  halko  päänalusena.  Vasta  syyspuolella  kesää 
ryhdyttiin  rakentamaan  puisia  makuulavitsoja,  mutta  niistä  ei  kur- 

juus  oikeastaan  lieventynyt  yhtään,  sikäli  vain  paheni,  että  tuoreista 
laudoista  kyhätyt  lavitsat  olivat  luteitten  ja  täitten  erinomaisia  tyys- 
sijoja. Lavitsat  olivat  kolmikerroksisia  ja  moni  sairas  oli  kovan 
edessä  kiivetessään  "parvelle."  Tämän  kirjoittaja  asui  kesän  sellai- 
sessa murjussa,  jonka  lattian  pinta-ala  oli  6x7  metriä  ja  tälle  alalle 
oli  sijoitettu  64  miestä. 

Miehistökasarmit  numerot  23  ja  24  ovat  noin  sadan  metrin 
pituisia  kaksikerroksisia  rakennuksia  ja  rakennetut  alkuaan  yhdeksi 
aukeaksi,  mutta  sittemmin  lautaisilla  seinillä  jaettu  pienempiin  huo- 
neisiin. Klosetit  ovat  rakennuksen  päissä.  Upseerikasarmit  ovat 
kolmikerroksisia  ja  sisältävät  kolmen  huoneen  ja  keittiön  huoneus- 
toja.  Päävahti  on  kaksikerroksinen  ja  sen  alakerrassa  on  12  pientä 
selliä  ja  kaksi  isompaa  huonetta ;  yläkerta  on  rakennettu  kansliahuo- 
neistoksi.  Sellien  pinta-ala  on  2l/2x4  metriä  ja  sellaisiin  selleihin 
ahdettiin  kaksitoistakin  miestä.  Majaillessa  syyskesällä  päävahdissa, 
olin  siinä  onnellisessa  asemassa,  että  sain  asua  puhdistajien  sellissä, 
jossa  oli  vain  8  miestä. 

Kun  "tuomioistuimet"  alkoivat  toimintansa,  eristettiin  tuomiolle 
huudetut  Kuutoseen,  "matkailijakotiin",  kuten  sitä  sanottiin.  Siellä 
oli  niin  paljon  tuomittavaksi  haalittua  joukkoa,  että  kaikki  käytä- 
vätkin olivat  ihan  täynnä.  Yöt  olivatkin  kauheimmat.  Päivällä  sen- 
tään sai  olla  avarahkolla  pihamaalla. 

Sairaalat  —  lahtihuoneita. 

Oli  luonnollista,  että  sellaisissa  oloissa  ja  niin  lukuisan  vankijou- 
kon  keskuudessa  sairaustapaukset  olivat  hirvittävän  lukuisat.  Ke- 
sällä, jolloin  vangit  olivat  luetut  ja  numeroidut,  oli  Hennalassa  yli 
13,000  vankia.  Oikeastaan  voi  hyvällä  syyllä  väittää,  ettei  tuossa 
joukossa  ollut  ainoatakaan,  jota  olisi  saattanut  sanoa  terveeksi; 
kaikki  olivat  ainakin  puutteellisen  ja  epäterveellisen  ravinnon  nään- 
nyttämiä. On  laskettu  —  minä  puolestani  pidän  lukua  liian  alhai- 
sena —  6,000  työläisen  luiden  vaalenevan  Heimalan  korvessa. 

Kasarmissa  25,  joka  oli  muodostettu  sairaalaksi,  oli  sairassijoja 
130  täysimmillään  ollessa.  Silloin  kun  se  sairaalaksi  muodostettiin, 
ei  siellä  ollut  minkäänlaisia  vuodevaatteita,  ainoastaan  rautaiset 
sängyt  ja  niissä  puiset  lavitsat.  Vasta  heinäkuulla  järjestettiin  sairas- 
vuoteet, jotka  muodostivat :  olkinen  patja  ja  tyyny,  lakana  ja  viltti. 

Varsinainen  sairaalarakennus  on  kasarmi  26  ja  siellä  lienee  ollut 
tilaa  noin  parille  sadalle  potilaalle.  Sinnekin  hankittiin  vuodevaatteet 
vasta  myöhemmin.  Tässä  sairaalassa  ottivat  lääkärit  vastaan  potilaita. 

Lääkkeistä  oli  puute  —  ainakaan  niitä  ei  riittänyt  vangeille.  Opiu- 
mia  annettiin  sekä  tippoina  että  pulverina.  Aspirinia  oli  jonkun 
verran,  mutta  ei  läheskään  riittävästi.  Jos  venäläisiltä  ei  olisi  jäänyt 
kasarmiin  kiniiniä,  olisivatkin  lääkeaineet  supistuneet  edellämainit- 
tuihin.  Kiniiniä  oli  sangen  huomattavasti  ja  se  pelastikin  monen 
punikin  kuumeen  kourista.  Sidetarpeita  ei  myöskään  ollut  riittävästi, 
alussa  ei  nimeksikään.  Kaikenlaisia  rättejä  ja  riepuja  käytettiin  side- 
tarpeina. Vasta  1919  kesällä,  jolloin  suurin  osa  eloonjääneitä  vankeja 
oli  siirretty  Riihimäelle,  oli  riittävästi  sidetarpeita.  Opiumi,  morfiini, 
kiniini  ja  peräruiske  olivat  Hennalan  sairashoidon  tyypillisimmät 
lääkkeet  ja  lääkitsemiset. 

Kesällä  raivosi  vankileirillä  tulirokko  ja  espanjantauti.  Tulirokko 
sairaita  varten  perustettiin  eräästä  kolmikerroksisesta  kasarmista 
tulirokkosairaala. 

Varsinaisten  sairaaloiden  ohella  oli  kummassakin  isossa  kasar- 
missa oma  sairaalansa,  jossa  hoidettiin  lievemmin  sairaita.  Nämä 
"sairaalat"  lopetettiin,  kun  murhat,  tappamiset,  nälkäkuolema  ja 
taudit  olivat  tehneet  riittävän  suuria  aukkoja  vankien  riveihin  — 
ja  sairaaloihin. 

Minun  käsitykseni  on,  että  useimmat  kuolemantapaukset  aiheutti 
riittämätön  ja  ravinnoksi  kelpaamaton  ruoka,  mutta  tarkastellessa 
alastomia  ruumiita,  joita  kuljetettiin  hautausmaalle  avonaisilla  rat- 
tailla, huomasi  ruumiiden  olevan  kolmenlaatuisia :  yksi  osa  oli  ääret- 


Hennalan  sairaala.  Tässä  talossa  pääsivät  sadat  punikit  hengestään.  Sairaaloiden  hirvit- 
tävä ivakuva,  muuksi  sitä  ei  voi  nimittää.  Tähän  rakennukseen  kokosi  tohtori  ammuttujen 
pääkallot,  jotka  lähetettiin  Helsinkiin.  (Katso  kirjoitusta). 

tömän  laihoja,  osa  tavattomasti  turvonneita  ja  osa  mustia  kuin  nee- 
kerit. "Mustaan  rokkoon  kuolleita",  sanoivat  vangit. 

Ruumiit  silvotaan. 

Erään  toverin  muistiinpanoista  lainaan  hänen  näkemyksiään 
Hennalasta. 

"Ruumiiden  raateleminen  näytti  olevan  herrojen  mielityötä.  Niin- 
pä ollessani  sairashuoneella  vesijohtoa  korjaamassa  näin  siellä  vanna- 
huoneessa  (kylpyhuoneessa)  erään  ruumiin,  jonka  oikeaan  käteen 
oli  kiinnitetty  paperilappu,  johon  oli  kirjoitettu:  "M.  Lehtikangas, 
Helsinki.  21  vuotias."  Kun  tarkastelin  toverini  kanssa  ruumista, 
niin  huomasin,  että  vainajan  oikeassa  kupeessa  oli  noin  6  senttim. 
pitkä  ja  ehkä  10  senttim.  syvä  pistoaseen  tekemä  haava,  josta  pursusi 
hyytynyttä  verta  lattialle. 

Samoin  aikaisemmin  keväällä,  kun  kävin  ruumisliiterissä  kasarmi 
52  luona,  laskin  siellä  olevan  124  alastonta,  kauhean  näköistä  ruu- 
mista, joista  toiset  olivat  kamalasti  silvottuja.  Eräiltä  oli  vatsat 
revitty  auki  ja  sisälmykset  viety  pois.  Keskellä  huonetta  oli  noin  60 
senttim.  leveä  verentahraama  pöytä,  jonka  päällä  raatelemistyö  näh- 
tävästi oli  suoritettu.  Sementtipermannolla  oli  paksulta  hyytynyttä 
verta. 

Menettely  lienee  tarkoittanut  anatoomisia  tutkimuksia,  mutta  se 
tapa  ja  se  epäinhimillisyyttä  uhkuva  into,  jolla  nuoret  koulupoikaset 
iskivät  puukkonsa  työläisvainajien  ruumiiseen,  oli  omiaan  ilmaise- 
maan, että  "tutkijoissa"  kiehui  viha  ja  kostontunne  työläisiä  koh- 
taan. Sairashoito  ja  sairaiden  kohtelu  oli  sanoin  kuvaamattoman 
kurjaa  ja  ihan  tosissaan  joutui  itseltään  kyselemään,  että  ovatko  nuo 
valkoiset  hirviöt  ihmisiä  vai  petoja." 

Lääkärit  —  osaksi  lahtareita. 

Leirin  ylilääkärinä  toimi  kaiken  sen  olemassaoloajan  John  Vitali, 
Lahdesta.  Minä  jouduin  hänen  kanssaan  henkilökohtaiseen  koske- 
tukseen ja  kokemukseni  perusteella  vakuutan,  ettei  hän  pienimmäl- 
läkään  tavalla  asettunut  pelastamaan  hoidettavakseen  uskottuja  van- 
keja. Hän  päinvastoin  asettui  vastustamaan  kaikkia  pyrkimyksiä 
vankien  kurjan  tilan  kohottamiseksi.  Hänestä  yksinomaan  riippui, 
saiko  vanki  tuottaa  itselleen  ruokaa,  vankilan  ulkopuolelta.  En  tiedä 
hänen  kenellekään  antaneen  oikeutta  tuottaa  ruokaa,  vaikka  vangin 
terveys  riippui  juuri  ruoasta.  Tuo  lääkäri  valansa  unohtanut  vitival- 

koinen  mies  alkoi  sentään  loppupuolella  leirikautta  suhtautua  hieman 
huomaavammin  vankeihin,  vaikka  ei  asettunutkaan  ehkäisemään 
esim.  johtaja  Lansen  juopottelurötöksiä. 

Vitalilla  oli  useita  apulaisia.  Niistä  on  mainittavin  tohtori  Valle- 
nius,  joka  oli  melkein  kaikissa  mestauksissa  saapuvilla  tarkastamassa 
lähtikö  punikista  henki.  Kuvaavaa  on,  että  mestatun  vastustajan 
ruumiillekaan  ei  annettu  rauhaa.  Tohtori  Valleniuksen  ollessa  mes- 
tauksissa saapuvilla,  eivät  pyövelit  saaneet  ampua  mestattavaa  pää- 
hän, sillä  tohtori  kokosi  mestattujen  päät  ja  lähetti  ne  luultavasti 
Helsinkiin.  Kerrankin,  kertoi  sairaalassa  toimessa  oleva  vanki  Tho- 
masson,  oli  tohtorilla  huoneessaan  12  ammutun  työläisen  päätä 
laatikkoihin  pakattuna.  Sama  vanki,  joka  ammatiltaan  oli  apteekkari, 
kertoi,  että  Vallenius  myöskin  kokoili  sairashuoneella  kuolleiden 
vankien  sydämien  n.  s.  imusuonia,  joita  hän  myöskin  lienee  lähet- 
tänyt Helsinkiin.  Kun  kuolema  näytti  jossakin  vangissa  tekevän 
tuloaan  —  oli  asiasta  heti  ilmoitettava  tohtorille.  Imusuoni  oli  leikat- 
tava heti  kuoleman  tapahduttua  tai  ainakin  puolen  tunnin  kuluttua 
siitä,  muuten  ruumis  ennätti  kangistua.  Kun  tohtori  luuli  kuolevan 
vetäisseen  viimeisen  henkäyksensä  —  "kai  se  jo  kuoli"  —  hyökkäsi 
hän  heti  ruumiin  kimppuun  puukkoineen  ja  leikattuaan  haluamansa 
kappaleen  hän  hymähti :  "nyt  varmasti  kuoli."  Kerrottiin  myöskin, 
että  Vallenius  olisi  antanut  n.  s.  "viimeisiä  ryyppyjä",  mutta  Tho- 
masson  arvelee  huhun  johtuvan  siitä,  että  ankaria  tuskia  kärsiville 
sairaille  annettiin  morfiinipistoksia. 

Apulaislääkäri  Sucksdorfin  kerrottiin  olleen  punaisille  suosiollisen 
ja  sen  vuoksi  joutuneen  valkoisten  epäsuosioon.  Kandidaatti  Vannas 
ei  liene  intoillut  erikoisella  valkoisuudellaan,  mutta  tuskin  lienee 
tehnyt  vankien  hyväksi  mitään  erikoisempaa,  ei  ainakaan  sellaista 
kerrottu.  Valleniuksen  erottua  toimestaan,  tuli  leirille  kaksi  naislää- 
käriä, joista  Paasosen  kerrottiin  olleen  ainakin  yhdessä  mestauksessa 
saapuvilla.  Mäkelän  kerrottiin  olleen  mestarin  parantelemaan  varti- 
joiden sukupuolitauteja.  Hän  kulki  leirillä  "pyssysepän"  nimellä. 
Bergström  oli  vanha  mies,  josta  ei  ollut  enää  mihinkään.  Parkkisen 
kanssa  en  joutunut  tekemisiin  enempää  kuin  toistenkaan  kanssa.  En 
kuullut  häntä  kenenkään  kiittävän  enkä  moittivan. 

Hoitajattaret  —  "Sun  fliirun,  sun  f  laariin  — ." 
Ensimäisenä  ylihoitajattarena  toimi  Snell.  Kun  olin  kerran  tilai- 
suudessa seuraamaan  hänen  "hoitoaan",  huomasin,  että  hän  tiesi 
itsekin  olevansa  "ylihoitajatar."  Hänen  kintereillään  juoksenteli  eräs 

upseeripukuinen  "ritari"  ja  yhdessä  tämän  kanssa  Snell  suunnitteli 
lääkkeitä  potilaille.  Kun  minä  jouduin  parin  pakeille  sairauteni 
vuoksi,  sanoi  maskuliini  heilalleen:  "Mitä  me  syötämme  tolle  puni- 
kille, annammeko  vaikka  tota?"  Remakasti  nauraen  suostui  hoitajatar 
ehdotettuun  "lääkkeeseen"  ja  "tota"  minulle  sitten  annettiin.  Minä 
en  kuitenkaan  siitä  huolinut  ja  meille  tuli  kiivas  sananvaihto  "upsee- 
rin" kanssa.  Selviydyin  sentään  tästä  lempivästä  parista  pahemmitta 
kommelluksitta. 

Snellin  jälkeen  sai  ylihoitajattaren  toimen  savolainen  neitsyt 
Heimonen,  joka  Aunuksen  "nostattamisen"  aikana  meni  heimovel- 
jiään  hoivaamaan.  Hän  asui  yhdessä  hoitajatar  Simeliuksen  kanssa 
ja  leirin  silloinen  johtaja  Väinö  Lans  oli  heidän  ainaisena  vieraa- 
naan. Tälle  "veteraanille"  juottivat  nämä  "vaaralliseen"  ikään  pääs- 
seet neitsykäiset  kaikki  alkohoolille  tuoksahtavat  lääkeaineet.  Ker- 
rankin tuotiin  sairashuoneelle  16  litraa  alkohoolia  sairaita  varten, 
mutta  lienee  se  yksinomaan  Lansen  suolien  kautta  haihtunut  ilmaan. 
Kumpi  impyeistä  oli  Lansen  sydäntä  lähinnä,  ei  ole  meidän  arvatta- 
vissa, mutta  Heimonen  näytti  tykkäystään  julkeammin,  kun  taas 
Lans  näytti  taittuvan  Simeliuksen  eduksi. 

Uuden  vuoden  yönä  —  muistaakseni  —  sattui  tapaus,  joka 
herätti  vankien  keskuudessa  kiusallista  huomiota.  Silloin  näet  sai- 
raanhoitajattaret ja  sairaalassa  toimessa  olevat  punaiset  "sanitäärit" 
ja  putsarit  lähtivät  huviajelulle  laitoksen  hevosilla.  Lienee  karttunut 
6 — 8  hevoskuormaa,  ja  tämä  karavaani  kierteli  aina  Lahtea  myöten. 
Jälkiselvittelyssä  ajettiin  retkeen  osallistuneet  vangit  yhteiskasarmei- 
hin,  kun  sensijaan  hoitajattarille  ei  liene  tullut  muuta  kuin  muis- 
tutus. Vangit  yleensä  ottivat  sairaalassa  toimineiden  toverien  menet- 
telyn moitittavalta  kannalta;  se  tuntui  liian  pitkälle  menevältä  vel- 
jeilyltä  lottalaisten  kanssa.  Samoin  pidettiin  vankien  ja  hoitajattarien 
"sekahedelmäkuoroakin"  —  laulukuoroa  —  tarpeettomana  ja  sopi- 
mattomana. 

Heimalan  sairashuoneiden  valkoisesta  henkilökunnasta  otetun 
valokuvan  alla  luettelemme  muutamia  "ansioituneita"  "sisaria"  ja 
"tekijöitä." 

Verta,  vieläkin  verta. 

Hennalassa  säilytettävien  vankien  päiden  varalle  Lahteen  sijoi- 
tetut "valtiorikosoikeudet"  alottivat  istuntonsa  useissa  eri  paikoissa. 
Ensimäiset  vangit  olivat  olleet  punnittavina  ja  havaittu,  että  useat 

Hennalan  sairashuonekunnan  valkoinen  henkilökunta.  1  toht.  Sucksdorf,  2  kandidaatti 
Vannas,  3  ylilääkäri  Vitali,  4  toh.  Bergström,  5  luultavasti  toht.  Parkkinen,  6  ensim. 
ylijohtajatar  Snell,  7  tph.  Vallenius.  Keskirivissä:  8  Hugo  Heinonen,  suojelijapäällikkö, 
9  tuntematon,  10  Simelius,  11  Heimonen,  Snellin  jälkeen  ylihoitajatar,  12  Savela,  13 
tuntematon,  14  Leinonen,  15  Moilanen,  on  luultavasti  Amerikassa,  16  Halonen,  19  Albi- 
nus  Rintala,  vaatetavaravaraston  hoitaja.  Takarivi:  20  Hautala  tai  Hautajärvi,  21  Rau- 
tiainen, 22  Mannerheimo,  23  Lintola,  24  Hotakainen,  25  Hokkanen,  26  Frey,  27  Hirvonen, 
28  Saarikko,  29  Korhonen,  sai  potkut  punikkien  suosimisesta,  30  tuntematon,  31  Som- 
marvall.  Tarkastakaa  kuvaa  ja  sanokaa  monetko  ystävälliset  kasvot  siinä  tapaatte! 

ansaitsivat  kuoleman,  suuri  osa  elinkautisen  ja  loput  monivuotisen 
vankeusrangaistuksen.  Panimme  merkille,  että  tuomiot  helpottuivat 
ajan  kuluessa,  niin  että  syksyllä  joku  onnellinen  saattoi  päästä 
ehdonalaiseen  vapauteenkin.  Mutta  tavallisesti  palasi  tuomiolle  viety 
joukko  yhtä  lukuisana  kuin  oli  lähtenytkin.  "Kun  oli  tuttu  tuomari 
pääsin  elinkautisella",  oli  tavallinen  tervetuliaishuudahdus  odottele- 
ville tovereille.  Vaikka  olikin  monet  kovat  koettu  kesän  kuluessa,  ei 
sittenkään  tahdottu  uskoa  että  tuomiot  pitäisivät  paikkansa.  Luultiin 
jo  valkoisten  tyydyttäneen  verijanonsa  ja  lisäksi  arveltiin,  että  nyt 
kun  "tuomarit"  istuvat  oikeutta  ja  ymmärtävät,  että  verta  on  jo 
vuodatettu  liiaksikin,  niin  ei  enää  verenvuodattaminen  uusiinnu. 
Sellaisilla  hurskailla  toiveilla  lohduteltiin  kuolemantuomion  saaneita. 
Mutta  eivät  lahtarit  leikitelleet  kanssamme.  Tuomitut  eristettiin  eri 
kasarmeihin,  kuolemaan  tuomitut  päävahtiin  ja  toiset  "Ykköseen", 
"Kolmoseen"  j.  n.  e.,  kunnes  koko  vanki  joukko  oli  tuomittu. 

Pyövelit  toimivat. 
Kuinka  monta  vankia  Lahdessa  tuomittiin  kuolemaan,  sitä  en 
tiedä,  mutta  paljon  niitä  täytyi  olla,  kun  Hennalassa  ennätettiin 
ampua  32  vankia.   Toisia  kuolemantuomioita  muutti  "valtiorikos- 

ylioikeus"  elinkautisiksi  vankeusrangaistuksiksi  ja  osa  tuomioista  jäi 
täytäntöön  panematta  annetun  kiellon  perusteella.  Ensimäisessä 
erässä  vietiin  ammuttavaksi  3,  toisessa  5,  kolmannessa  6,  neljännessä 
6  ja  viidennessä  12  miestä.  Ampuminen  suoritettiin  hautausmaalla 
hautakappelin  seinustalla  kello  kuuden  aikaan  aamulla.  Syyskuun  7 
p:nä  toimittivat  ampumisen  sotamiehet,  mutta  saman  kuun  25  p:nä 
he  kieltäytyivät  ja  silloin  täytyi  vartijoista  muodostaa  erikoinen 
pyövelisakki.  Sinä  päivänä,  jolloin  sotamiehet  kieltäytyivät,  piti  am- 
muttaman muistaakseni  5  miestä,  mutta  lykkääntyi  ampuminen  ilta- 
päivään, jolloin  riittävä  määrä  aktiivisia  lahtareita  saatiin  haalituksi 
kokoon. 

Mestauspäivän  edellisenä  iltana  eristettiin  kuolemaan  tuomitut 
päävahdissa  koppiin  numero  7  —  "kuoleman  koppiin"  —  ja  pappi  ja 
lääkäri  kävivät  tutkimassa  tapettavien  valmiutta.  Minä  en  tiedä 
kenenkään  tarvinneen  kummankaan  herran  apua. 

En  saanut  tietää  kaikkien  mestattujen  nimiä,  joten  seuraavasta 
luettelosta  puuttuu  viiden  ammutun  nimet.  Ei  ole  myöskään  tiedos- 
sani minä  päivänä  teloitus  toimitettiin.  Luettelo  on  seuraava : 

Kalle  Kosti  Kanerva  Loimaalta,  Juho  Koskela  Helsingistä,  Matti 
Järvinen  Kotkasta,  Lauri  Martiin  Hyvinkäältä,  Akseli  Ruuth  Jout- 
sasta, Eino  Emil  Leppä  Hauholta,  Otto  Lehtonen  Hauholta.  Ivar 
Vilander  Valkomista,  Hugo  Salonen  Helsingistä,  Ferdinand  Vilhelm 
Heino  Kiikasta,  Evert  Virta  Helsingistä,  Otto  Mäenpää  Kotkasta, 
E.  Suikell  Herralasta,  Verner  Siiman  Ruovedeltä,  Ilmari  Reunanen 
ja  Toivo  Salminen  Kylmäkoskelta,  veljekset  Johan  ja  Yrjö  Palmu- 
nen Ulvilasta,  Vilho  Oksanen  Perniöstä,  Heikki  Mikkola  Huittisista, 
August  Viktor  Viklund  Lohjalta,  Artturi  Harju  Nastolasta,  Johan 
Glad  Lohjalta,  Äberg  Hyvinkäältä,  Lauri  Lahtinen  Hyvinkäältä  ja 
Virtanen  Lohjalta. 

Päävahdissa  oli  lisäksi  parikymmentä  muuta  joilla  oli  vahvistettu 
kuolemantuomio  ja  jotka  olivat  saaneet  tuomionsa  joko  Lahdessa  tai 
muiden  paikkakuntien  "oikeuksissa",  mutta  heidän  tappamistaan  ei 
pantu  toimeen  Lahdessa,  vaan  heidät  siirrettiin  Viipuriin.  Mistä 
syystä  siirto  toimitettiin,  siitä  ei  ole  tietoa,  mutta  monenlaisia  arveluja 
se  herätti  vankien  keskuudessa.  Viipurissa  ennätettiin  vielä  ampua 
seuraavat  vangit  ennenkuin  virallinen  tappaminen  lopetettiin.  Kalle 
Höglund  Viipurista,  Gustaf  Adamsson  Valkomista,  Abel  Sepponen 
Kymistä,  Thure  Fagerström  Bilnääsistä,  Emil  Koski  Halikosta, 
Kalle  Sinivuori  Högforsista,  Juho  Salimäki  Hattulasta,  Kustaa  Vir- 

tanen  Hyvinkäältä,  Arthur  Lindholm  Hangon  maaseurakunnasta  ja 
Sulo  S.  Salmi  Sipoosta.  Viipurissa  olivat  tietenkin  paikalliset  tuo- 
mioistuimet paukutelleet  kuolemantuomioita  ja  paikalliset  lahtarit 
panneet  ne  täytäntöön. 

Lokakuun  11  p  :nä  toimitettiin  Hennalassa  viimeinen  virallinen 
teurastus,  jolloin  vietiin  tapettavaksi  12  työläistä.  Oli  kolea  aamu. 
Edellisenä  päivänä  olimme  kuulleet,  että  ampuminen  tapahtuisi  seu- 
raavana päivänä.  Oli  otaksuttavaa,  että  ammuttavat  vietäisiin  asu- 
mamme kasarmin  (23  :n)  ohitse  ja  siksi  olimmekin  varuillamme. 
Kello  6  aikaan  vaeltaakin  joukko  kasarmimme  ohitse.  Tapettavia  on 
6  ja  saattajia  ainakin  kaksi  kertaa  niin  paljon.  Toiset  6  tapettavaa 
oli  viety  toista  tietä  mestauspaikalle.  Hirvittikö  lahtareita  viedä 
kaikki  12  yhdessä  sakissa? 

Sitä  aamua  en  unohda  milloinkaan.  Tiesimme  odottaa  ja  olimme 
avanneet  akkunat  saadaksemme  paremmin  seurata  kuolemaa  kohti 
kulkevien  tovereittemme  viimeistä  matkaa.  Eräs  tapettavista,  vanha 
mies,  on  kietaissut  niinimaton  hartioilleen  suojatakseen  itseään  kyl- 
mältä. Tunnen  joukosta  F.  Heinon,  Kiikoisista.  Hän  kulkee  pystys- 
säpäin,  takitta,  rinta  paljaana,  uhkuen  nuoruutta  ja  voimaa.  Saavut- 
tuaan kohdallemme  hän  huomaa  tuttuja  akkunassa,  kohottaa  kätensä 
ja  huutaa  raikuvalla  äänellä:  Eläköön  vallankumous!  Me  vastasimme 
ja  aloimme  laulaa  Marseljeesia.  Joukko  loittonee,  katoaa  näkyvis- 
tämme ja  me  jäämme  jännittyneinä  odottamaan  kuuluvatko  laukauk- 
set asuntoomme  asti.  Sellissä  vallitsee  kammottava  hiljaisuus  ikui- 
suudelta tuntuvien  minuttien  kuluessa.  Sitten:  —  hajanainen  yhteis- 
laukaus kuuluu  ja  tuontuosta  yksinäisiä  laukauksia.  Verikoirat  rääk- 
käävät uhrejaan.  Sydän  on  jäykistyä  petomaisen  julmasta  verilei- 
kistä. Pidämme  yksinkertaisen  hartaushetken  pyövelien  käsiin  sor- 
tuneiden toveriemme  muistoksi. 

Näitä  kuutta  mestattavaa  olivat  saattamassa  m.  m.  vartijat  Kalle 
Lahtinen,  Äkerman,  Meriläinen,  Malinen  ja  Manninen.  Nämä  tun- 
nettiin, vaikka  kaikki  saattajat  olivatkin  nostaneet  kauluksensa  pys- 
tyyn ja  vetäisseet  lakit  silmilleen.  Häpesivätkö  pyövelit  ammattiaan? 

Keitä  olivat  ampujat? 

Mestattavia  saattamassa  olleet  vartijat  väittivät,  että  he  eivät 
olleet  ampumassa  ja  että  ammunnan  toimittivat  pavaaehtoisesti  pyö- 
velin virkaan  ryhtyneet  toverinsa.  Varmuudella  tiedetään,  että  ainakin 
seuraavat  vartijat  olivat  ampumassa :  Emil  Hakala  Sysmästä,  Lonka 

Vehkalahdelta,  Äkerman,  Mynttinen,  Rantasen  veljekset  Sysmästä, 
Karikoski,  Lappalainen,  Nikkinen,  Eero  Kauppila,  Kalle  Lahtinen 
Lahdesta,  Korhonen  ja  Manninen.  On  mahdollista,  että  vartijat 
vuorottelivat  pyövelinvirassaan.  Ampujia  on  kaikessa  tapauksessa 
ollut  useampia  kuin  edellä  on  lueteltu.  Vartija  Grönholm  kertoi 
kerran,  että  hän  meni  "salaa"  seuraamaan  ampumista.  Silloin  oli 
m.  m.  Ilmari  Reunanen  ammuttavien  joukossa.  R.  ei  kuollut  ammu- 
tusta laukauksesta  ja  hänelle  täytyi  osoittaa  "armoa"  ampumalla 
uusi  kuula  ruumiiseen. 

Kun  ampuminen  oli  toimitettu,  hyökkäsi  tohtori  Vallenius  uhrien 
kimppuun  ja  irroitti  heidän  päänsä  —  "tieteellistä  tutkimista  var- 
ten!" Contra  bonos  mores!*) 

Leirin  johtajat. 

Ensimäisenä  johtajana  oli  lahtelainen  asioitsi  ja  ja  gulashi  Kalle 
Viljanen.  Miekkonen,  jonka  suurimpana  nautintona  oli  vankien 
tapattaminen  ja  rääkkääminen.  Hänen  omallatunnollaan  lienee  kan- 
salaissodan jälkiselvittelyjen  aikana  tehtyjä  murhia  enemmän  kuin 
kenelläkään  toisella  "asioitsijalla."  "Päästäkää  se  helvettiin",  oli 
hänen  sotalaulunsa.  Hän  kävi  kasarmeilla  omin  käsin  pieksämässä 
vankeja.  Kerrankin  näin  hänen  lyövän  erästä  poikasta  tuuman 
vahvuisella  laudalla  päähän,  niin  että  lauta  katkesi  ja  poika  pyörtyi. 
Hänen  aikanaan  toimitettiin  edelläluetellut  joukkoteurastukset  ja 
rääkkäykset.  Tuo  huligaanimielinen  ja  halveksittu  mies  ei  peinim- 
mälläkään  tavalla  asettunut  estämään  alaistensa  vartijoiden  tekemiä 
veritekoja  eikä  rääkkäyksiä.  Rääkättyjen  katkera  kirous  tulee  aina 
häntä  seuraamaan.  Hänen  verinen  valtakautensa  kauhistutti  viimein 
vallassaoli joita  ja  hänet  erotettiin  prenikoituna  virastaan! 

Seuraava  oli  Väinö  Lans,  ent.  ylioppilas  Lahdesta.  Olen  jo  mai- 
ninnut kuinka  hän  vieraili  sairashuoneella  rakastellen  hoitajattaria  ja 
alkohoolille  tuoksuvia  lääkeaineita.  Hän  pani  toimeen  juominkeja, 
joihin  punikeista  muodostettu  soittokunta  otettiin  soittamaan.  Tiedän 
ainakin  kahdet  bakkanaalit  vietetyn.  Ensimäiset  olivat  leirillä  toi- 
messa olevien  keskeiset,  ja  kun  niistä  sairaanhoitajattaret  nostivat 
metelin,  pidettiin  heidän  suunsa  tukkeeksi  toiset  ja  edellistä  komeam- 
mat. Edellisessä  "juhlassa"  olivat  saapuvilla  ainakin  seuraavat  suu- 
ruudet: päivystäjä  Pöysälä,  sairaalan  taloudenhoitaja  Nyberg,  kans- 
listit Paavilainen  ja  Ryynänen,  suojelija  pomo  Hugo  Heinonen  ja 
lihakauppias  Lindfors.  Toisessa  karonkassa  olivat  paitsi  edellämai- 

*)  Vastoin  hyviä  tapoja.  —  Toim. 

nittuja  leirin  sairaanhoitajattaret.  Tämän  yöllisen  mässäyksen  jäl- 
keen olivat  hoitajatar-Lotatkin  tyytyväisiä. 

Jos  Lans  olisi  tyytynyt  pelkkään  juopotteluun  ja  irstailuun,  olisi 
hänen  virkauransa  ehkä  kestänyt  kauemminkin,  mutta  kun  hän 
erehtyi  myöskin  varastamaan,  niin  se  oli  liikaa  veli  valkoisenkin 
mielestä.  Hänet  tuomittiin  keskellä  loisteliaasti  alettua  virkauraansa 
pariksi  vuodeksi  linnaan  ja  kelpaamattomaksi  valtion  palvelukseen. 
Kaikki  vartijathan  Hennalassa  varastelivat,  mutta  tyytyivät  sellaisiin 
esineisiin,  joita  saattoi  kuljettaa  povessaan,  mutta  kun  Lans  varasti 
kokonaisia  hevosia,  niin  sen  huomasi  koko  maailma. 

Lansea  seurasi  virassa  Pöysälä,  insinöörinkokelas,  lahtelainen. 
Hän  ei  ollut  pitkäaikainen  toimessaan,  sillä  niihin  aikoihin  "nostet- 
tiin", Aunusta  ja  P.  innostui  menemään  sinne. 

Nyberg,  "potkukelkka",  oli  seuraava.  Hän  oli  alkanut  tavallisesta 
vartijasta,  kohosi  siitä  sairaalan  taloudenhoitajaksi  ja  siitä  johtajaksi. 
Hänellä  oli  paljon  vaivaa  eukostaan,  joka  ehdottomasti  tahtoi  lähen- 
nellä punaisia  vankejakin.  N.  oli  muuten  samaa  maata  kuin  edelli- 
setkin. 

Ryynänen  oli  viimeinen  johtajista  ja  täytti  kunniakkaasti  edeltä- 
jiensä saavutukset.  Ryynäsellä  ja  kanslisti  Paavilaisella  oli  suhteita 
kansliassa  toimessa  olevan  arvon  neiti  Gerda  X  :n  kanssa,  jolle 
sukkelapäiset  punikit  olivat  antaneet  nimen:  "Saaronin  ruusu." 
Molemmat  herrat  kumartelivat  tälle  ruusuiselle  Lotalle  aina  tomuun 
ja  tuhkaan  asti  ja  tämä  puolestaan  antoi  silmäystensä  valua  herrain 
puoleen.  Erään  kerran  oli  "Saaronin  ruusu"  nähtävästi  erehtynyt 
ottamaan  liian  pitkän  ryypyn,  joka  nujerrutti  hänet  kasarmin  väli- 
selle tielle.  Ruusulta  oli  jäänyt  "salusiinit"  (pöksyt)  jonnekin  ja 
ilta-auringon  kultaiset  sädekiehkurat  suutelivat  hänen  paljaita  sää- 
riään lojuessaan  auttamattomana  tiellä. 

Vartijat  —  yhteiskunnan  moskaa. 

Mitä  isot  edellä,  sitä  pienet  perässä,  niinpä  oli  Hennalan  vartios- 
tokin. Se  oli  koottu  kaikenlaisista  seikkailijoista,  onnenonkijoista, 
jobbareista  ja  kansalaissodan  aikaisista  "kellarisankareista",  jotka 
taistelujen  jälkeen  vetäytyivät  näyttämölle  esittämään  tärkeyttään 
työläisten  piinaajina  ja  tappajina. 

Leirillä  oli  kolme  Rantasta,  kaikki  Sysmästä.  Lasse  ja  Jaakko 
olivat  veljeksiä  ja  varsinkin  Lasse  kunnostautui,  saaden  nimekseen 
"Hennalan  kauhu."  Kauhun  tunnolla .  on  monta  murhaa  ja  monet 


406 


SUOMEN  LUOKKASOTA  — 


pieksämiset.  "Ammutaan  niitä  p  :leitä  talvella  etteivät  niin  haise",  oli 
hänen  tunnuslauseensa.  Äkerman  kuljeskeli  leirillä  pamppu  kourassa 
pieksämässä  vankeja.  "Hennalan  tiikeri"  oli  hänen  "kunnianimensä." 
Hän  oli  leirin  vakituinen  piiskuri  ja  toiset  vartijat  pitivät  häntä 
hulluna.  Joutui  myöhemmin  Ilmajoen  varavankilaan  istumaan  puo- 
lentoista vuoden  vankeutta  varastamisesta.  Kasarmi  24  :n  keittiön 
päällikkönä  oli  Kalle  Karenius  Lahdesta.  Pirullisimpia  miehiä  mitä 
maa  on  koskaan  päällään  kantanut.  Hänellä  oli  aina  kalikka  kou- 
rassa, huitoen  ja  hakaten  sillä.  Kuoli  vielä  samana  syksynä  kiusaa- 
miensa  vankien  piirittäessä  hänen  omaatuntoaan.  Hänen  poikansa 
koetti  seurata  isänsä  esimerkkiä.  Kasarmi  23  :n  vartijoina  olivat 
Kontio-nimiset  veljekset,  jotka  olivat  kuljettamassa  kuolemaantuo- 
mittuja mestauspaikalle.  Samassa  kasarmissa  eteläpäässä  olivat  Iso- 
talo ja  Vuorinen  vartijoina.  Ollikainen  oli  24  :n  keittiössä  vartijana, 
"kätkien"  ruokia,  varsinkin  voita  hän  kuljetteli  povessaan.  Salin- 
niminen  rohdoskauppiaan  poika  osteli  kuolemaan  tuomituilta  vaat- 
teita, jättäen  ne  maksamatta.  Suutari  verstaan  vartija  Roslund  oli 
mestari  pimittämään  nahkoja.  Puuseppäverstaan  mestari  Valtonen 
kahinasi  kerran  pulituuria  ja  ryhtyi  toisten  vartijoiden  kanssa  sitä 
naukkailemaan.  Karonkka  päättyi  siten,  että  suutarien  mestari  Havia 
kuoli.  Tapauksen  johdosta  pidettiin  pitkiä  kuulusteluja,  mutta  asia 
jäi  hämärän  peittoon.  Lahtelainen  kaupustelija  ja  talonomistaja 
Rajanen  ei  erikoisemmin  intoillut  vankien  pieksämisellä,  mutta  sen- 
sijaan trokaili  tupakoita  siinä  määrin,  että  syksyllä  saattoi  kehua 
ansainneensa  100,000  markan  omaisuuden.  Paperosseista  hän  otti 
5 — 10  kertaisen  hinnan.  Toi  vangeille  Lahdesta  sinne  osoitettuja 
rahoja  maksua  vastaan.  Lahtelainen  Herman  Kari  "kadotti"  sähkö- 
punosta  ja  syytteli  miehiä  varkaiksi,  mutta  joutui  itse  lopulta  kiinni. 
Malinen,  etsivä,  vei  Ykkösen  kasarmista  kaikki  kupari-  ja  messinki- 
kappaleet,  joutui  kiinni  samaan  aikaan  kuin  johtaja  Lansekin  ja  sai 
rapsut  sormilleen.  Albinus  Rintala  varasti  hoitamastaan  vaateva- 
rastosta venäläisiltä  jääneitä  turkkeja  ja  muuta  kamaa  ja  joutui 
kiinni  tekosistaan  saaden  kahden  ja  puolen  vuoden  vankeusrangais- 
tuksen. Ovelimpia  "besorgaajia"  oli  lahtelainen  rihkamakauppias 
Kalle  Lahtinen,  "Amalian  Kalle."  Hän  vedätti  oikein  hevosella  lei- 
riltä tavaraa  joutumatta  kiinni. 

Keskinäiset  vartijain  tappelut  olivat  melkein  jokapäiväisiä.  Edellä 
mainittu  Rintala  katkaisi  kerran  leirin  työnjohtajan,  rakennusmestari 
Kaarlo  Borgin  käden,  kun  Borg  asettui  vastustamaan  Rintalan  suun- 

nittelemaa  samettikappaleen  käyttöä.  B.  oli  suunnitellut  sametista 
"temppelin  esivaatetta"  kirkkoon,  mutta  Rintala  lienee  sitä  ajatellut 
morsiamensa,  sairaanhoitajatar  Savelan  morsiuskapioksi.  Tapaus 
aiheutti  käräjäjutun  ja  R.  sai  sakkoa  pahoinpitelystä. 

Syksyllä  1918,  vartijakunnan  asuessa  kasarmissa  30,  tapahtui 
siellä  raaka  puukotus.  Vartijat  olivat  pelailleet  korttia  ja  puukotettu 
oli  onnistunut  voittamaan  jonkun  summan  rahaa.  Illalla  mies  tavat- 
tiin klosetissa  puolikymmentä  puukonhaavaa  ruumiissaan  ja  niin 
heikossa  tilassa,  ettei  voinut  puhua.  Tapaus  oli  ensin  hämärän  pei- 
tossa ja  vartiosto  ylimmästä  alimpaan  syytti  vankeja  puukottajaksi. 
Onneksi  ei  puukotettu  kuollut  haavoihinsa  ja  saatuaan  puhelahjansa 
takaisin  hän  kertoi,  että  puukotuksen  oli  tehnyt  hänen  vartijatove- 
rinsa.  Nimiä  en  enää  jaksa  muistaa.  Puukottaja  sai  pitkähkön 
tuomion. 

Luettelen  tässä  vielä  muutamia  vartijoita  nimiltään.  Valter  Kau- 
ranen, Eino  Salojärvi,  Eskola,  Halminen,  Mikkola,  Nurkka,  erotet- 
tiin myöhemmin  vankien  pieksämisen  vuoksi,  Varis,  Ripatti,  Sale- 
nius  pariskunta,  Koivu,  Leffren,  Lansen  veli  ja  sisar,  Huhtinen, 
Ohrapää,  tappoi  sittemmin  itsensä,  Jussi  Hirvonen,  Weltheim,  Aarne 
Puukko,  Gunnar  Heinonen,  Jukara(inen)  Niinisalo,  Holma,  Lind- 
ström, Korhonen,  jotka  kaikki  "kunnostautuivat"  kukin  omalla  alal- 
laan. Tila  ei  salli  minun  tehdä  yksityiskohtaisemmin  selkoa  heidän 
"ansioistaan." 

Kortinpeluu,  juopottelu  ja  vankien  riistäminen  ja  rääkkääminen 
oli  heidän  jokapäiväisiä  toimiaan.  Minä  voisin  luetella  ne  muutamat 
vartijat,  jotka  suhtautuivat  vankeihin  inhimillisesti  ja  tekivät  palve- 
luksia. Oli  vartijoita  jotka  päivittäin  kuljettivat  kirjeitä  leirille  ja 
leiriltä  ulos.  Toiset  tekivät  palveluksia  korkeata  maksua  vastaan.  Oli 
sellaisia  vartijoita,  jotka  kuljettivat  esim.  voileipiä  mukanaan  kisko- 
malla huikean  korkeita  hintoja  nälkäkuoleman  partaalla  olevilta  van- 
geilta. 

Kuolema  —  jokapäiväinen  vieras. 

Taistelussaan  hävinneet  työläiset  olivat  joutuneet  valkoiseen  van- 
keuteen edellä  kuvatunlaisten  lääkärien,  hoitajattarien,  johtajien  ja 
vartijoiden  mielivallan  alaisiksi.  Jo  ensipäivästä  alkaen  saattoi  arvata, 
että  kuolema  tulisi  niittämään  kamalan  saaliin.  Palaan  alkupäivien 
tapahtumiin  niin  paljon,  että  mainitsen  vielä,  että  kolmena  ensimäi- 
senä  vuorokautena  ei  vangiksi  joutuneille  annettu  minkäänlaista 
syötävää.  Neljäntenä  päivänä  annettiin  muutamia  keltaisia  silakoita, 

mutta  niitäkään  ei  riittänyt  kaikille.  Toukokuun  ajalla  oltiin  leivättä 
kaksitoista  vuorokautta,  jotakin  muuta  rojua  saatiin  epäsäännöllisesti. 

Ei  ollut  ihme  että  kuolema  alotti  kamalan  kulkunsa  vankien 
keskuudessa.  Toukokuu  meni  vielä  jotenkin,  mutta  kun  päästiin 
kesäkuulle,  alkoivat  vangit  hoippua  ja  kulkea  kuoppaa  kohti.  Kesä- 
kuun loppupuoli,  heinäkuu  kokonaan  ja  elokuu  loppupuolelle  olivat 
kauheimmat  kuoleman  kuukaudet.  Kussakin  kasarmissa  oli  joka 
aamu  kuolleita  läjässä  odottamassa  kuoppaan  vientiä.  Käytäviltä 
koottiin  ruumiit  kasarmin  seinustalle,  josta  "Kalmisto"  vangeista 
muodostetun  säkkinsä  kanssa  kuljetti  ruumiit  Hennalan  korpeen. 
Ruumiit  mätettiin  alastomina  ja  puolialastomina  avonaisille  rattaille, 
ilman  että  lääkäri  oli  tarkastanut  ruumista.  Olin  eräänä  heinäkuun 
päivänä  työssä  hautausmaalle  johtavan  tien  varrella  ja  kysäsin 
ohimennen  paljonko  sinä  päivänä  joutui  miehiä  korpeen.  "Tänään  on 
vähäsen",  vastasivat  miehet,  "vain  vajaa  viisikymmentä."  Paras 
saavutus  oli  kuulema  yli  80  yhtenä  vuorokautena.  Tämän  kuop- 
paussakin  vartijana  oli  Aronen-niminen  lahtelainen  ukkeli,  jolle 
vangit  olivat  antaneet  nimen  "Kalmisto."  Hän  oli  tyly  ja  raaka  mies. 

Elävänä  haudattu. 

Olen  maininnut,  että  kuolleiden  ruumiita  ei  tarkastettu,  vaan  ne 
vietiin  ilman  muuta  hautaan.  Tiedän  varmasti  yhden  tapauksen,  että 
kuoppaan  oli  viety  hengissä  oleva  mies.*)  Tapaus  oli  ilmeinen  nälän 
synnyttämä  voimien  loppuminen  ja  onnettoman  toverit  olivat  luulleet 
hänet  kuolleeksi  ja  kantaneet  käytävälle,  josta  "Kalmisto"  hänet 
korjasi.  Selostin  jo  aikaisemmin  nälkäkuoleman  luonnetta  ja  kun 
vertailen  eri  tapahtumia  keskenään  olen  varma,  että  mies  oli  näänty- 
nyt nälkään.  Kaikessa  tapauksessa  nousi  mies  haudasta,  josta  lähti 
rämpimään  kasarmeita  kohti  ja  pelotettuaan  matkan  varrella  olevan 
vartijan  puolikuoliaaksi,  otettiin  hänet  25  :n  sairaalaan,  jossa  kolmen 
vuorokauden  kuluttua  kuoli  lopullisesti.  Valekuollut  oli  Helsingistä 
kotoisin,  mutta  en  enää  muista  hänen  nimeään,  muistan  vain  että 
nimensä  oli  ruotsalainen. 

Jotenkin  samoihin  aikoihin  tapahtui  toinenkin  samanlainen  tapaus. 
Kuran  ja  saven  tahrima  mies  kömpi  kuoppamaalta  kasarmille,  ja 
vaikka  oli  niin  heikko,  että  tuskin  pystyssä  pysyi,  vietiin  hänet 
päävahtiin  ja  tuomittiin  kolmeksi  vuorokaudeksi  rangaistuskoppiin 
—  karkausyrityksestä. 

*)  Samanlaisia  tapahtumia  kerrotaan  muiltakin  vankileireiltä.  —  Toim. 

Esimerkkien  nojalla  voi  hyvällä  syyllä  väittää,  että  Hennalassa 
haudattiin  monia  elävänä.  Kun  kuolema  oli  vapauttanut  vangin 
enemmistä  kärsimyksistä,  ei  hänen  nimeään  eikä  muita  persoonallisia 
tietoja  kirjattu,  vaan  niinkuin  koiran  raato  hänet  kuopattiin.  Ei  ollut 
haudalla  juhlamenoja,  ei  edes  tavallista  pappien  pomiloimista. 

Hennalan  hautausmaa. 

Hennalan  hautausmaalla  on  neljässä  hautarivissä  nälkään,  mur- 
hiin ja  tauteihin  kuolleiden  työläisten  ruumiita.  Yksi  haudoista  on 
noin  70  metriä  pitkä,  toiset  noin  50  m.  pitkiä.  Tuomioiden  perus- 
teella ammuttujen  hauta  on  toisessa  paikassa,  poikkisuunnassa  edelli- 
siin hautoihin  nähden.  Pienempiä  hautaryhmiä  siellä  täällä. 

Ne  ovat  mahtavia  hautoja  kaikessa  kurjuudessaan.  Haudat  kai- 


Punaisten  naisten  hauta  Lahdessa.  Yhtenä  ainoana  päivänä  ammuttiin  Lahdessa  naisia 
152.  Heidät  oikeammin  silvottiin  kuularuiskuilla. 


vettiin  niin  syviksi,  että  niissä  on  kuusikin  ruumista  päällekkäin  ja 
sittenkin  päällimäiset  ruumiit  ovat  melkein  maanrajassa.  Haudat 
ovat  melkein  raivaamattomassa  korvessa  ja  aivan  hoidotta.  Sinne  ei 
saa  vainajia  hellivä  käsi  mennä  kaunistelemaan  tai  saattamaan  hautaa 
vainajien  lepopaikkaa  muistuttavaksi  kummuksi.  Näiden  valtavien 
hautojen  läheisyydessä  kohottelevat  runko  jaan  venäläiset  hautaristit, 
joiden  alla  lepää  venäläisiä  sotilasnuorukaisia,  jotka  maailmansodan 
aikana  olivat  komennetut  Suomeen  ja  täällä  joutuneet  tuonen  tuville. 
Kansainvälinen  hautausmaa ! 

Kävin  kesällä  1922  tällä  hautausmaalla  —  ja  toisillakin,  Lahtihan 

on  hautojen  kaupunki  —  ja  se  teki  kaamean  vaikutuksen  alastomuu- 
dessaan ja  puhuvassa  suuruudessaan.  Puolessa  vuodessa  —  vajaassa 
—  ennätettiin  tappaa  tuollaiset  kuopat  täyteen  työläisiä.  Hautaus- 
kappelin  seinämällä  ammuttiin  kuolemaan  tuomitut.  Seinässä  on 
syvät  jäljet  osoittamassa  kuulien  tuhoa. 


Päävahdin  seinät  kertovat. 

Ollessani  kaksin  ottein  päävahdissa  —  ensi  kerralla  "vaarallise- 
na" ja  toisella  "maanalaisesta  toiminnasta"  —  olin  tilaisuudessa 
näkemään  ja  kokemaan  sen  kurjuuden  kaikessa  kaameudessaan. 
Ensikerran  joutuessani  sinne  oli  se  niin  täynnä,  että  liikkumistilaa 
ei  ollut  ensinkään.  Se  oli  elokuulla.  Olin  siellä  silloin  toista  kuu- 
kautta ja  se  oli  "nappituomioiden"  kiihkeintä  aikaa.  Minulle  itselleni 
tarjottiin  kuulaa  otsaan.  Toisen  kerran  olin  tammi-helmikuulla  1919 
ja  jouduin  asumaan  "kuolemankoppiin"  numero  7.  Tarkastelin  kopin 
seinät  ja  huomasin  seuraavat,  tapettujen  kirjoittamat  lauseet,  jotka 
jäljennän  tähän  sellaisinaan : 

"Syyttömänä  kärsin  ennenaikaisen  kuoleman,  se  tahtoo  sanoa 
muutan  ruokajärjestelmää.  (Muita  ammuttuja  Eino  Emil  Leppä, 
August  Viktor  Viklund.)  F.  V.  Heino:  Olen  iloinen  kun  pääsen  isän 
luokse,  joka  murhattiin  Kiikoisissa  huhtikuun  20  p:nä  1918.  Kosto 
eläköön!  Me  vaapasti  kuollaan.  Meitä  on  12  ja  kaikki  vapaita." 

Toisessa  paikassa  seinää  on  samalla  käsialalla  kirjoitettu:  <e Fer- 
dinand Vilhelm  Heino  syntynyt  Kiikoisissa  1887.  Tuomittu  kuole- 
maan 7.  9.  '18.  Mestaus  pannaan  toimeen  11.  10.  '18.  Kuolen  val- 
lankumousuhrina,  mutta  meidän  on  voitto.  Muistakaa  toverit:  Val- 
lankumous elää.  Eläköön  Suomen  vallankumous !  Eläköön!" 

Oven  viereiselle  seinälle  on  kirjoitettu:  " Heikki  Mikkola  Lautta- 
kylästä, määrätty  murhattavaksi  27  p:nä  syyskuuta  1918.  Kuolee 
iloisena  päästessään  vaimonsa  luokse,  joka  murhattiin  Hattulassa 
toukokuun  alussa.  Jäi  kolme  poikaa:  Heikki,  Matti  ja  Lauri,  joita 
kuulemma  säilytetään  Huittisten  köyhäintalolla." 

Ollessani  elokuussa  päävahdissa,  oli  siellä  säilytettävänä  muuan 
nuori  tyttö,  joka  rääkkäysten  ja  huonon  kohtelun  vuoksi  oli  tullut 
mielenhäiriöön.  Hänellä  ei  ollut  muita  vaatteita  kuin  paita  yllä.  Ruu- 
miinsa oli  aivan  mustelmilla  ja  selkänsä  pieksämisen  vuoksi  aivan 
verillä.  Hänet  vietiin  syyskuun  aikana  tuomiolle  ja  vapautettiin. 

Pieksämiset. 

Vankien  peksämiset  toimitettiin  kasarmi  8  :n  pihamaalla  jonne  oli 
sitä  varten  laitettu  penkit.  Pieksettäessä  köytettiin  uhri  penkkiin 
kiinni  ja  kaksi  piiskuria  asettui  vuorotellen  hakkaamaan  ja  hakkasi- 
vat niin  kauan  kuin  uhri  pyörtyi  ja  piiskurit  väsyivät.  Leirikauden 
alussa  olivat  pieksäjäiset  jokapäiväisiä,  mutta  harvenivat  vähitellen. 
(Viimeiset  pieksäjäiset  tiedän  tapahtuneen  Riihimäellä  7  p  :nä  helmi- 
kuuta 1920,  jolloin  seitsemästä  vangista  kaksi  hakattiin  melkein 
kuoliaaksi.  Vasta  silloin  rangaistiin  pieksä jiä  erottamalla  toimestaan.) 

Pieksämisessä  kunnostautuivat  erikoisesti  Karenius  ja  Ohrapää. 
Lund  ja  Lahtinen  ("Amalian-Kalle")  ottivat  myöskin  osaa  pieksämi- 
seen. Vartija  Nikkinen  käytti  teräspamppua  vankeja  hakatessaan. 

Kun  sanon,  että  pieksäminen  toimitettiin  senkin  vuoksi,  että 
vanki  ei  ollut  lähtenyt  jostakin  syystä  ruokajonoon,  niin  arvaa  lukija 
millaisia  "syitä"  keksittiin  pieksämisen  puolteeksi.  Olkoon  tässä 
ohessa  mainittu  se  katkera  totuus,  että  muutamat  vangit  olivat  alistu- 
neet tekemään  ilmiantoja  tovereittensa  päälle,  vieläpä  olivat  ryhty- 
neet "järjestysmiehiksi''  —  nuolemaan  ruoskaansa. 

"Henkinen  ravinto," 

"Sielunhoidosta"  huolehti  pappi  Sonny.  Hän  oli  Suomen  ja 
Venäjän  rajalta  olevan  Lempäälän  seurakunnan  kirkkoherra,  jolle 
"rakkaat"  seurakuntalaiset  olivat  antaneet  kiireen  lähdön.  Henna- 
lassa  käsitettiin  hyvin,  miksi  seurakunta  oli  ollut  erimieltä  pappinsa 
kanssa.  Hänellä  oli  kolme  tai  neljä  apulaista,  samaa  maata  kuin 
itsekin.  Heidän  saarnansa  olivat  vankien  henkistä  rääkkäystä  ja 
ottivat  he  tehtävänsä  helvetillisen  ivan  ja  härnäämisen  kannalta. 
Lisäksi  jakelivat  he  lehtisiä,  "Pieniä  kysymyksiä  sotavangeille", 
joissa  pirullisella  tavalla  kyseltiin:  "Mitä  mietit,  sotavanki?"  Kun 
"sotavangit"  eivät  olleet  halukkaita  menemään  moisia  saarnoja  kuu- 
lemaan, ajettiin  heidät  pistinten  uhalla  kirkonmäelle  kuuntelemaan 
mitä  näillä  helvetin  evankelistoilla  oli  sanottavaa.  Kun  muutamat 
vangit  ryhtyivät  oikomaan  pappien  puheita,  talutettiin  heitä  päävah- 
tiin  piinattavaksi.  Pappi  Sonny  itse  siunasi  kuolemantuomiot  ole- 
malla saapuvilla  mestauksissa.  Inhoten  torjuivat  ammuttavat  hänen 
"lohdutuksensa."  Kun  yhdistyneet  porvarilaumat  hyökkäsivät  Pieta- 
ria vastaan,  kiirehti  pappi  Sonny  mukaan  kivääri  kainalossa,  mutta 
palasi  sieltä  nokka  verissä  takaisin. 

Kun  pakollisesta  kirkossa  käynnistä  syksyllä  luovuttiin,  ei  "seura- 

kunta"  tahtonut  tulla  mukaan.  Silloin  Sonny  otti  avukseen  muutakin 
ohjelmaa  ja  sai  arvokkaan  apulaisen  näihin  "hengellisiin"  tilaisuuk- 
siin Matti  Linjasta.  Linja  oli  joskus  ollut  sirkustaiteilijana  ja  oppi- 
nut siellä  tempun  jos  toisenkin.  Varsinkin  vartijat  olivat  ihmeissään 
hänen  tempuilleen.  Matti  sidottiin  säkkiin,  köytettiin  tuoliin,  raudo- 
tettiin,  mutta  hetken  kuluttua  hän  vapautti  itsensä.  Hän  keskusteli 
"henkien"  kanssa,  söi  paperia  ja  oksenteli  rahaa,  nieli  sapeleita, 
tanssi  nuoralla  j.  n.  e.  Jotkut  taikauskoisimmista  vartijoista,  m.  m. 
leipomon  vartija  Ripatti,  otaksuivat  hänen  olevan  ihan  elävän  noidan 
ja  tekivät  pitkiä  kierroksia  nähdessään  Matin  tulevan  vastaan.  Li- 
säksi näissä  tilaisuuksissa  oli  marraskuussa  vankien  keskuuteen 
perustetun  torvisoittokunnan  soittoa.  Suurin  merkitys  näillä  "juh- 


Hennalan  vankileirin  soittokunta,  jonka  jäsenet  ovat  kaikki  van- 
keja. Jäsenten  tuomiot  olivat  8 — 10  vuotta  kuritushuonetta.  Musi- 
kantit olivat  kaikki  punakaartissa  erilaisissa  tehtävissä. 


lilla"  oli  siinä,  että  vangit  pääsivät  kosketuksiin  toistensa  kanssa  ja 
saattoivat  auttaa  eristettyinä  olevia  tovereita  monella  tapaa. 

Paketit  ja  posti. 

Oikeus  oman  ruoan  tuottamiseen  annettiin  vasta  heinäkuulla. 
Kesäkuulla  oli  annettu  oikeus  tuottaa  liinavatteita,  lääkkeitä,  teetä 
ja  sokeria.  Epäilemättä  tulivat  monelle  vangille  kotoa  lähetetyt  ruoat 
varomattomuuden  vuoksi  surmaksi.  Kun  useimmat  olivat  perinpohjin 
nälistyneet  ja  saivat  voimakasta  ravintoa  itselleen,  eivät  he  ymmärtä- 
neet olla  kylliksi  varovaisia,  vaan  saivat  monetkin  hirveitä  vatsan- 
väänteitä ja  kuolivat. 

Paketteja  varastettiin  hirvittävässä  määrässä.  En  tahdo  epäillä, 

etteivätkö  siihen  syntiin  osallistuneet  jotkut  vangitkin,  mutta  varti- 
joiden tiedän  varmasti  varastelleen  vankien  ruokia.  M.  m.  vaateva- 
rastonhoitaja  Albinus  Rintala  pääsi  jostakin  kähveltämään  vankien 
ruokapaketteja,  joiden  voimalla  hän  sitten  teetätti  itselleen  huone- 
kaluja puuseppäverstaalla.  Ainakin  kuolleiden  ja  sellaisten  vankien, 
joita  syystä  tai  toisesta  ei  tavattu,  paketit  menivät  vartijoiden  suu- 
hun. Paketeista  poistettiin  kaikki  "vaaralliset"  aineet,  kuten  rahat, 
tupakat,  veitset  j.  n.  e.  Pakettien  tarkastuksen  toimittivat  Salenius- 
puolisot,  joista  varsinkin  naisellinen  Salenius  oli  sellainen,  jolle  isä 
piru  oli  antanut  lahjojaan  tinkimättömällä  kädellä.  Heidän  apunaan 
oli  muutamia  Lottia  Lahdesta,  m.  m.  eräs  Tuki  jäinen,  joka  piti 
erikoisalanaan  "koota"  käyttämättömiä  postimerkkejä  punikkien 
paketeista.  Vaikka  pakettien  tarkastelussa  toimivat  lottalaiset  koetti- 
vatkin  olla  tarkkoja,  onnistui  sentään  monetkin  lähetykset  saapu- 
maan perille.  Tila  ei  salli  kuvata  niitä  keinoja,  joita  käytettiin  val- 
koisten nenästä  vetämiseksi. 

Kirjeenvaihto  virallista  tietä  oli  melkein  mahdotonta.  Sensuurina 
toimi  muuan  ent.  ylioppilasneitonen,  lahtelaisen  konduktöörin  Pek- 
kalan tytär,  Bertha  Pekkala.  Kirjeet  viipyivät  hänen  käsissään 
viikkokausia  ja  kuolemaan  tuomittujen  viimeiset  kirjeet  hän  pidätti 
poikkeuksetta.  Aito  "naiselliseen"  tapaan  hän  lisäksi  juoruili  vankien 
kirjeiden  sisällöstä  valkoisille  ystäville  Lahtea  myöten.  Siinä  oli  yksi 
kurjimus,  jolle  vankien  kärsimykset  ja  vankien  kiusaaminen  oli 
nautintoa.  Alkukesästä  oli  kasarmien  pihoihin  kasvaviin  puihin 
asetettu  puisia  laatikoita,  joihin  vangit  saivat  panna  kirjeensä,  mutta 
niitä  ei  tyhjennetty  viikkokausiin  ja  olivat  lopulta  niin  täynnä,  että 
"vuotivat"  ylitse.  Paras  ja  nopein  kirjeenvaihto  tapahtui  "maanalit- 
se",  vankien  "oman"  postilaitoksen  kautta.  Sitä  koetti  vartiosto  saada 
keksityksi,  mutta  tuloksetta.  Se  toimi  loppuun  asti  moitteettomasti 
ja  täsmällisesti. 

Huhut. 

Rouva  Huhu  kierteli  leiriä  alusta  loppuun  asti.  Alussa  oli  liik- 
keellä huhu,  että  Venäjän  puolella  on  muodostettu  armeija,  joka 
tulee  vapauttamaan  Suomen  työläiset  valkoisista  vankiloista.  Kun 
niin  ei  tapahtunut,  kertoi  huhu,  että  vankeus  ei  tule  kestämään 
kauan,  vaan  useimmat  pääsevät  kotiin  ilman  muuta  ja  toisilta  voi- 
daan viedä  kansalaisluottamus  toistaiseksi  ja  sillä  on  "kapina"  selvi- 
tetty. Mutta  tapahtumat  osoittivat,  että  "siitä  tulee  muutakin"  kuin 

"kunnia  pois."  Kun  sitten  kuoleman  tuomioita  ropsittiin  oikein  kah- 
malokaupalla, sanoi  huhu,  että  ei  niitä  panna  täytäntöön,  vaan  tuo- 
mitut armahdetaan.  Silloin  katkesi  huhulta  kynnet  tässä  asiassa,  kun 
tuomittuja  ryhdyttiin  ampumaan.  Sitten  seuraa  huhuja  yleisestä 
armahtamisesta  ja  kun  sitä  ei  tule,  niin  huhu  kertoo,  että  3 — 5 
"vuotiaat"  pääsevät  kotiin  ja  —  pääsivätkin  vuoden  lopulla.  Seuraa 
"Muurmanin  huhu",  joka  kertoo  englantilaisten  tulevan  vapautta- 
maan vangit,  mutta  kun  Albionin  pojat  eivät  tulleetkaan,  lohdutteli 
huhu,  että  pian  pääsevät  "8-vuotiaat"  kotiinsa  ja  muut  sikäli  mikäli 

 .  Vaikka  niin  ei  käynytkään,  alkoi  huhu  uuden  kiertokulun 

paremmalla  onnella  ja  kertoi,  että  vankeja  tultaisiin  siirtämään  toi- 
selle leirille  —  ja  siirrettiinkin  v  :n  1919  kuluessa. 

Olen  vain  maininnut  tyypillisimmät  huhut.  Niitä  oli  paljon,  sekä 
hyviä  että  huonoja,  eikä  niiden  alkuperää  tietysti  tiennyt  kukaan. 

Karkaamiset. 

Oli  luonnollista,  että  sellaisesta  pesästä  monet  pyrkivät  karkaa- 
maan. Karkaaminen  sinänsä  oli  helppoa,  mutta  vapaana  säilyminen 
oli  vaikeampaa.  Vallitseva  passipakko  aiheutti  useita  kiinnijoutumisia 
ja  tuonteja  leirille.  Sadottain  oli  vankeja,  jotka  karkasivat  ja  pysyi- 
vät sillä  tiellään,  mutta  ei  ole  vähäinen  niidenkään  luku,  jotka  joutui- 
vat kiinni  ja  ammuttiin.  Ampuminen  "karkaamisyrityksestä"  olikin 
yksi  keino  päästä  epämiellyttävästä  punikista.  Sehän  on  Suomen 
tyypillisimpiä  tappomenetelmiä. 

Kenellä  sattui  olemaan  rahaa,  sen  oli  helpompi  päästä  karkaa- 
maan. Vartijoiden  joukossa  oli  kaikenlaisia  afäärimiehiä  ja  kaup- 
piaita, kuten  olen  koettanut  edellisissä  luvuissa  kuvata.  Niinpä  oli 
passienkin  kauppaa j ia.  Oli  suorastaan  suurenmoisen  huvittavaa 
syyskesällä,  jolloin  jo  miehillä  oli  tuomiot  niskassa,  että  vanki 
"pääsi"  karkuun  passilla  ja  papereilla  varustettuna,  jotka  oli  hank- 
kinut vangin  läheisin  vartija,  ja  kuinka  tämä  samainen  vartija 
"huomattuaan"  linnun  lentäneen  pois,  nosti  helvetillisen  metelin  ja 
meni  ilmoittamaan  kansliaan  että  yksi  vanki  on  karannut.  Päästipä 
kerran  eräs  punikkiin  rakastunut  sairaanhoitajatarkin  "sulhasensa" 
menemään. 

Omituisin  tapa  oli  "karata"  kuolleen  kirjoilla.  Olen  maininnut 
aikaisemmin,  että  kuolleet  kasattiin  käytäville  ja  siitä  sitten  kasarmin 
seinustalle.  Minkäänlaista  tarkastusta  kuolleen  suhteen  ei  toimitettu, 
irrotettiin  vain  rautalevystä  tehty  "prikka",  jossa  oli  vangin  numero, 

kuolleen  takinpieluksesta  (prikan  piti  rangaistuksen  uhalla  olla  näky- 
vällä paikalla)  ja  vietiin  kansliaan  todistamaan  kuolemaa.  Olihan  se 
kuolleen  rinnuksista  irrotettu.  Mutta  ennen  sitä  oli  saattanut  joku 
vanki,  joka  syystä  tai  toisesta  halusi  pysyä  "kuolleena",  vaihtanut 
oman  prikkansa  kuolleen  kanssa  ja  hän  joutui  kuolleen  kirjoihin 
ilman  muuta. 

Kun  vankeja  vietiin  tuomittavaksi,  oli  helppo  lykätä  menoaan 
sanomalla,  että  hän  on  jo  aikoja  sitten  kuollut,  vaikka  asianomainen 
oli  saattanut  todenteolla  karata  tai  vaihtaa  prikkaa  kuolleen  kanssa. 
Kun  vankilan  herrojen  kirjanpidon  mukaan  viimeinen  vanki  oli 
huudettu  tuomittavaksi,  oli  vielä  kymmeniä  vankeja  kasarmissa. 
"Pora-Eero"  (Kauppila)  joutui  ihmeisiinsä  ja  ärjyi,  mitä  miehiä  te 
olette,  kun  ette  ole  koko  leirin  kirjoissa.  Mutta  asia  oli  siten,  että 
nämä  kaikki  olivat  "kuolleita",  jotka  täten  nousivat  kuolleista! 

Leirielämästä  yleensä. 

Olen  jo  maininnut,  että  murjut  olivat  tupaten  asuttuja.  Ei  siis 
ollut  ihme,  että  vangit  jo  aamulla  aikaisin  kiiruhtivat  ulkoilmaan. 

Ulkona  alkoivat  "markkinat."  Siellä  myytiin  ja  ostettiin.  Pää- 
asiallisesti tapahtui  tavarain  vaihto  vankien  kesken,  mutta  eksyi  sinne 
vartijoitakin  trokailemaan  tupakoitaan  ja  voileipiään.  Vankien  kes- 
ken käytettiin  melkein  yksinomaan  arvonmittana  paperosseja.  Riippui 
tavaran  laadusta  montako  "pilliä"  tai  "holkkilaista"  kaupassa  tarvit- 
tiin. Vartijat  luonnollisesti  vaativat  puhdasta  rahaa,  tai  ehyitä  vaat- 
teita. Useimmilla  vangeilla  oli  tietysti  ollut  jossakin  määrin  rahaa 
joutuessaan  keväällä  vangiksi  ja  olivat  sen  onnistuneet  kätkemään 
alkupäivien  rosvouksilta.  Myöhemmin  lähettivät  omaiset  ja  tutut 
lisää,  kun  ei  ollut  tilaisuutta  lähettää  ruokaa.  Näin  ollen  saattoi  lei- 
rillä olla  liikkeellä  sievoisiakin  summia,  joita  vartijat  koettivat  "tar- 
vikkeillaan" saada  ongituksi-  itselleen. 

Jotkut  vangeista  olivat  saaneet  sellaisen  päähänpiston,  että  eikö- 
hän sitä  voisi  syödä  ruohojakin,  kun  ne  oikein  perusteellisesti  keit- 
tää. Kun  ruoho  keväällä  alkoi  orastaa,  kokoilivat  muutamat  miehet 
ruohoja,  varsinkin  nokkosia  ja  "pakeissaan"  (rautaisissa  ruoka-as- 
tioissa) alkoivat  keitellä  omia  "kalorioitaan."  Juhannuksen  nurkilla 
oli  omintakeinen  keittäminen  kukoistuksessaan  ja  roihu  roihun  vie- 
ressä loimusi,  savuttuneiden  ukkelien  sekoitellessa  tärkeän  näköisinä 
pakkejaan.  Toiset  keittelivät  talon  raakoja  soppia  —  "reuhkaa"  ■ — ■ 
toiset  teetä,  joko  oikeata  tai  "vankilateetä"  ja  olipa  joku  onnistunut 

saamaan  muutaman  perunankin.  Polttoaineeksi  käytettiin  esimerkiksi 
kasarmi  24:ssä  pihamaalla  olevaa  vanhaa  riihirakennusta,  eikä  tie- 
tysti välitetty,  että  siitä  kerran  koituisi  "hirmuinen  prosessi."  Ja  se 
prosessi  tuli.  Eräänä  päivänä  ilmestyi  paikanpäälle  johtaja  Viljanen 
pamppuineen.  Olimme  juuri  ruokajonossa,  kun  hän  pamppuineen 
ryhtyi  pieksämään  vankeja  ja  potkimaan  leiritulia  hajalle.  Ruoan 
jakelu  lopetettiin  heti  ja  se  päivä  saatiin  olla  ruoatta. 

Vuoden  loppupuolella  annettiin  vangeille  oikeus  saada  vastaanot- 
taa rahaa  5  markkaa  kuukaudessa.  Mitkä  olivat  perusteina  tälle 
myönnytykselle,  sitä  en  osaa  arvioida,  sillä  leirillä  ei  ollut  virallista 
kauppaa,  eikä  esim.  postimerkkejä  saanut  ostaa  muualta  kuin 
"maanalaisesta"  postikonttoorista.  Vuoden  1919  alusta  annettiin 
oikeus  tuottaa  tupakkaa,  ja  se  lopetti  monelta  vartijalta  trokaamis- 
mahdollisuudet. 

Elämä  vankien  keskuudessa  kului  yleensä  rauhallisesti.  Vaikka 
tuntuisikin  ymmärrettävältä,  että  sellaisissa  oloissa  ärtyneisyys  ja  pi- 
kaisuus olisi  ollut  ainaisena  painajaisena,  ei  asia  ole  kuitenkaan 
siten.  Kaikki  pysyivät  tyyninä,  jopa  ärsyttävän  tyyninä  eräiden  lah- 
tarien  mielestä.  Osaa  vankeja  vaivasi  oikea  välinpitämättömyys 
kaikkeen  ympärillä  tapahtuvaan  elämään.  Tämä  välinpitämättömyys 
oli  toisilla  hyvin  kummallistakin;  oli  näet  miehiä,  joita  ei  tahdottu 
saada  millään  keinolla  puhdistamaan  itseään.  Tosin  oli  puhdistus- 
välineet puutteelliset,  mutta  oli  kuitenkin  käytettävissä  vettä  mielin 
määrin  ja  jo  ennen  juhannusta  oli  tilaisuus  käydä  saunassa.  Siinä 
murjussa,  jossa  minä  asuin,  sain  aikaan  pakollisen  saunassa  käyn- 
nin, ja  kun  miehet  pääsivät  alkuun,  ei  enempiä  kehoitteluja  sitten 
tarvittukaan. 

Harrastukset. 

Kun  oli  kestetty  kaikkein  kamalin  aika,  touko-elokuun  ajantaival, 
jona  aikana  useat  tuhannet  vankitoverit  olivat  kuolleet  kuuliin,  näl- 
kään ja  tauteihin  ja  kun  oli  ruvettu  saamaan  kotoa  ruokaa,  etteivät 
nälkäkuolemantapaukset  enää  olleet  jokapäiväisiä,  alkoivat  leiriläisten 
keskuudessa  käsityönäpertelyt.  Henkiset  harrastukset  rajoittuivat 
pääasiassa  salaa  hankittujen  kirjojen  ja  sanomalehtien  lukemiseen, 
keskusteluihin  ja  yhteisiin  illanviettoihin  lausuntoineen  ja  puheineen. 
Kirjallisuutta  ei  valkoisessa  vankilassa  ollut. 

Keväällä  oli  kullakin  vangilla  vaikeutena  hankkia  itselleen  jon- 
kinlainen ruoka-astia,  sillä  talon  puolesta  sellaisia  ylellisyystavaroita 
ei  ollut  annettavana.  Oli  vain  muutamia  kivi  vateja  kasarmia  kohti 

ja  ne  eivät  riittäneet.  Lusikoita  ei  ollut  ollenkaan  ja  siksipä  alkoikin 
jokaiselle  tulokkaalle  ankara  touhu  valmistaa  itselleen  lusikka  ilman 
työkaluja  keskellä  kuoleman  kulkureittiä.  Luonnollisesti  olivat  puu- 
kot ja  veitset  killettyjä,  mutta  lusikoita  ilmestyi  kaikesta  huolimatta 
—  ja  puukkoja  myös.  Mainitsen  tässä  ohimennen,  että  ruoka-astioi- 
na käytettiin  kaikenlaisia  astioita  muistuttavia  esineitä,  kuten  kypä- 
reitä,  patruunalaatikoita,  puisia  kaukaloita  aina  klosettiastioita 
myöten. 

Kun  puukkoja  ilmestyi,  alkoi  pian  ilmestyä  myöskin  käsitöitä : 
kauhoja,  kynävarsia,  rasioita,  tuohiteoksia,  korulippaita,  tarjottimia, 
paperiveitsejä,  shakkinappuloita  j.  n.  e.  Käydessäni  Kolmosen  kasar- 
missa tapaamassa  eristettyinä  olevia  tovereita,  käydä  naksutteli  erään 
murjun  seinällä  kaksi  puista  seinäkelloa.  Kellot  olivat  kuolemaan  tuo- 
mittujen, Kustaa  Kilpisen  ja  Katajasaaren  tekemiä.  Kellot  olivat 
kokonaan  puusta.  Johtaja  Lans  tarjosi  Katajasaarelle  600  markkaa 
kellosta,  mutta  K.  ei  ryhtynyt  veljeilemään,  vaan  piti  kellonsa  itse. 

Ajanoloon  alkoi  myöskin  ilmestyä  ''markkinoille"  metalli-  ja 
luuteoksia:  puukkoja,  tikareita,  sormuksia,  rintaneuloja  ja  solkia  ja 
muita  koruteoksia.  Jouhista  ja  hiuksista  tehdyt  kellonvitjat  olivat 
myöskin  hyvin  yleisiä.  Olipa  joukossa  piirustajia  ja  kuvanveistä- 
jiäkin. 

Käsitöiden  tekeminen  oli  peräti  vaikeata  kun  ei  ollut  työvälineitä, 
eikä  oikeastaan  raaka-aineitakaan.  Murjut  olivat  pimeitä,  sillä 
ainoina  valolaitteina  olivat  päreet. 

Kun  vielä  mainitsen  erikoisesti  allekirjoittanutta  kiinnostaneen 
"kirjekuoritehtaan",  olenkin  maininnut  tärkeimmät  "teollisuus- 
haarat." 

Jotkut  tekivät  kauppaa  vartijoiden  kanssa,  mutta  useimmat  teki- 
vät näpertelynsä  "Hennalan  muistoksi."  Puuteoksissa  oli  melkein 
poikkeuksetta  sanat :  "Muisto  Hennalasta",  mutta  olipa  sellaisiakin 
esineitä,  joissa  mainittiin  millaisissa  oloissa  esine  oli  syntynyt,  ja 
sellaisia,  jotka  ilmaisivat  sen  olevan  muiston  tovereilta.  Vartijat  oli- 
vat halukkaita  ostamaan  esineitä  vangeilta  pilkkahinnalla  ja  myy- 
mään Lahdessa  monenkertaisella  voitolla.  Jotkut  uskoivat  vartijoille 
tavaroitaan  myytäväksi,  mutta  ne  tavallisesti  menivät  sen  "siliän 
tien." 

Vain  aniharvat  tekivät  muistiinpanoja  ja  harrastelivat  kirjallisia 
tehtäviä.  Mutta  ne  olivat  sellaisia  harrasteluja,  että  niistä  ei  oikeas- 
taan naapurikaan  tiennyt  mitään.  Monet  selittivätkin,  että  kyllä  nämä 

muistaa  ilman  päiväkirjaakin,  niin  helvetillisiä  ovat  kokemukset 
olleet.  Minulla  on  ollut  käytettävänäni  pari  muistikirjaa,  joista  toi- 
sessa on  jokaiselle  päivälle  joku  muistiinpano.  Mutta  ne  muistiinpa- 
not eivät  oikeastaan  puhu  mitään.  Ne  kertovat  vain  mistä  sinä 
päivänä  kävi  tuuli  ja  mitä  saatiin  syötäväksi. 

Virallinen  työnteko. 

Työnjohtajana  oli  rakennusmestari  Kaarlo  Borg  Lahdesta.  Hän 
ei  erikoisemmin  intoillut  valkoisuudellaan.  B.  järjesti  kesällä  toista- 
kymmentä 10-miehistä  työsakkia,  joissa  kussakin  oli  vanki  "työn- 


Punaisia  vankeja  Paloheimon  maatilalla  Lopella.  Valtio  "vuokrasi"  vankeja 
maanviljelys-  y.m.  töihin.    Vuokraaja    maksoi  sekä    valtiolle  että  vangeille 
"korvausta."  Isänmaa  et  jaksanut  kustantaa  vangeille  edes  välttäviä  puku- 
jakaan, kuten  kuvasta  näkyy. 


johtajana"  ja  tälle  annettiin  kulkuoikeus  leirillä  sekä  lupa  kuljettaa 
mukanaan  10  vankia  leirillä  ja  eräillä  määrätyillä  paikoilla  leirin 
ulkopuolellakin.  Borg  ei  luottanut  valkoisiin  veljiinsä,  "ne  varastavat 
kaikki,  mitä  hengestä  on  irti",  selitti  hän,  ja  kaipa  hän  omansa 
tunsi. 

"Työnhaluisuus"  ei  luonnollisesti  ollut  suri,  mutta  liikuntamah- 
dollisuus pitkin  ja  poikin  leirialuetta  ja  tilaisuudet  tehdä  palveluksia 
itselleen  ja  tovereilleen,  olivat  houkuttimia,  jotka  aiheuttivat  vankeja 
pyrkimään  työsakkeihin. 

Lisäksi  oli  leirillä  verstaita  suutareita,  puuseppiä,  metallimiehiä, 
räätäleitä  y.  m.  varten.  Tulokset  minun  luullakseni  olivat  verrattain 

niukkoja,  mutta  pitihän  pakkotyölaitoksessa,  joksi  leirin  nimi  syk- 
syllä muutettiin,  teettää  työtä,  maksoi  mitä  maksoi. 

Kesällä  oli  leirillä  kaksi  leipomoa,  joissa  kummassakin  työsken- 
telivät vangit.  Toisessa  tehtiin  "risuaitaa"  s.  o.  vankien  leipää,  toi- 
sessa vartijoiden  leipää.  Syksyllä  yhdistettiin  leipomot  ja  vangit  ja 
vartijat  saivat  samaa  leipää,  "murikkaa",  kuten  sitä  sanottiin.  "Risu- 
aitaa" leivotutti  lahtelainen  Weltheim  ja  vartijain  leipomossa  oli 
Leffren  mestarina,  lahtelainen  hänkin. 

Muuttoja  leiriltä  leirille. 

Hennalassa  vankina  olleet  naiset  siirrettiin  Hämeenlinnaan  elok. 
20  p  :vän  vaiheilla,  mutta  oli  pari  naista  vielä  myöhemminkin  pää- 
vahdissa,  joista  toinen  oli  mainitsemani  mielenvikainen  tyttö  ja  toi- 
nen jonkun  papin  rouva,  sanottiin. 

Syksyllä  vietiin  miehiä  sisämaassa  oleville  keskitysleireille  maan- 
viljely stöihin  ja  toisia  tuotiin  Kuopiosta  Heimalaan.  Seuraavana 
vuonna  siirrettiin  Viipurin  vankileirin  vangit  Hennalaan  ja  samana 
vuonna  Riihimäelle,  jonne  jo  aikaisemmin  oli  siirretty  osa  Hennalan 
aikaisemmasta  asujamistosta. 

Syyskuun  9  p  :nä  toimitettiin  koekirjoitus  Saksaan  lähtöä  varten. 
Silloinen  hallitus  oli  tehnyt  jonkinlaisen  sopimuksen  Saksan  halli- 
tuksen kanssa  lähettää  suomalaisia  "sotavankeja"  saksalaisiin  kaivok- 
siin ja  Saksasta  piti  tilalle  saataman  jotakin  pellonhöystettä  vastalah- 
jaksi.*) Vain  muutamia  ilmoittautui  halukkaiksi  lähtemään  ja  puuha 
raukesi  omaan  mahdottomuuteensa.  Leirillä  aiheutti  herrojen  mei- 
ninki kiivaita  väittelyitä  "halukkaiden"  ja  "haluttomien"  välillä. 

Syksyllä  1919  siirrettiin  loput  Hennalan  "sotavangeista"  toisille 
leireille,  pääasiassa  Riihimäelle. 

Hennala  oli  elänyt  kamalan  historiansa. 

Loppusanat. 

"Historiallisesti"  ei  minulla  ole  lisättävää.  Tuhannet  kanssani 
todistavat,  että  olen  pysynyt  totuudessa  kaikissa  kohdin.  Olen  kerto- 
nut tapahtumat  ja  kokemukseni  sellaisinaan.  Arvostelun  jätän  luki- 
jalle. Tila  ei  ole  sallinut  minun  syventyä  kenties  hyvinkin  tärkeiden 
asioiden  laveampaan  selittelyyn,  vaikka  selittelyni  ei  suinkaan  olisi 
muuttanut  tapahtuneita  tosiasioita.  Jotkut  toverit  kaivannevat  mai- 
nitsematta jääneitä  kauhutapauksia,  mutta  niiden  kaikkien  luettele- 

*)  Katso  kirjotusta:  "Vankien  vienti  pakkotyöhön  Saksaan."  —  Toim. 

minen  olisi  vienyt  liian  paljon  tämän  teoksen  tilasta  ja  toisekseen, 
minä  luulen  luetelleeni  riittävän  paljon  sellaisia  tapauksia,  että  ne 
antavat  jotenkin  tarkan  kuvan  kauhunpäivistä  Hennalassa.  Jos  ne 
täyttävät  sen  vaatimuksen,  niin  olen  tyytyväinen  yritykseeni  saa- 
dessani edes  heikonkin  kuvan  syntymään  valkoisen  Suomen  kauhu- 
vuosien  historiasta. 

Olkoon  tämä  vaatimaton  kirjoitukseni  heikkona  muistomerkkinä 
Hennalan  korpiin  sortuneille  taistelu-  ja  työläistovereille. 


Viipurin  vankileirille  keskitettiin  keväällä  1918  n.  8,000  vankia. 
Sittemmin  vankileiriä  tyhjennettiin,  mutta  vielä  syyskuussa  1918  oli 
vankileirillä  yli  2,500  vankia. 

Olot  Viipurin  vankileirillä  olivat  ehkä  monessa  suhteessa  vielä 
kurjemmat  kuin  usealla  muulla  leirillä.  Viipurin  vankileirin  oloja 
kuvaa  hyvin  perusteellisesti  eräät  viralliset  lausunnot,  joita  joudut- 
tiin antamaan  tästä  vankilahelvetistä.  Kesäkuun  lopulla  lähetettiin 
Viipurista  sotaministeriöön  m.  m.  seuraavanlainen  kirjelmä: 

"Suomen  sotaministeriölle.  Kasvavalla  levottomuudella  ovat  laajat  kansa- 
laispiirit täällä,  ja  erittäinkin  ne,  jotka  toimensa  tai  virka-asemansa  vuoksi 
ovat  olleet  tilaisuudessa  asiaan  lähemmin  perehtymään,  seuranneet  tilanteen 
kehittymistä  tänne  sijoitetussa  sotavankileirissä.    Kun  tuo  tilanne  nyttemmin 


Riku  Rouanne. 


"Kun    ensimäinen    paketti  tuli, 
niin    puuro    keitettiin."  (Erään 
vangin   piirustus   Hennalassa  v. 
1918.) 

Viipurin  vankileiriltä:  Räätäleitä. 


on  muodostunut  mitä  vakavimmaksi,  emme  katso  voivamme  kauempaa  odottaa 
asianomaisten  alotetta  epäkohtien  poistamiseksi,  vaan  pidämme  velvollisuute- 
namme virkamiehenä  ja  kansalaisena  saattaa  herra  sotaministerin  tietoon  seu- 
raavaa : 

Täällä  säilytettyjen  sotavankien  suuri  lukumäärä  ja  yleinen  elintarpeiden 
vähyys,  alussa  myöskin  jatkuvat  sotatoimet  ja  taistelualueena  juuri  olleella 
seudulla  vallinnut  sekasorto  ovat  kaikki  osaltaan  vaikeuttaneet  sotavankien 
hoidon  järjestämistä  tyydyttävälle  kannalle.  Kuitenkin  on  syystä  toivottu 
että  mainittujen  vankien  kohtalo  päivä  päivältä  muodostuisi  siedettävämmäksi 
ja  että  olot  vankileirissä  ainakin  tähän  mennessä  olisi  saatu  sellaisiksi,  ettei 
leirissä  säilyttämisestä  koituisi  suoranaista  vaaraa  vankien  hengelle  ja  tervey- 
delle. Ettei  niin  ole  tapahtunut,  osottaa  yksistään  se  tosiasia,  että  vankileiristä 
kuluvan  kuun  12 — 22  päivän  välisenä  aikana  on  ollut  pakko  päästää  pois  yli 
700  vankia,  joista  202  vankileirin  lääkärin  lausunnon  mukaan  ovat  olleet  niin 
heikkoja,  että  kuolema  muussa  tapauksessa  mitä  suurimmalla  todennäköisyy- 
dellä ja  aivan  lähimmässä  tulevaisuudessa  olisi  heidät  tavannut.  Useat  van- 
geista ovat  sitä  paitsi  käyneet  jo  siinä  määrin  heikoiksi,  ettei  heitä  enää  ole 
voitu  vapauttaa  ja  sen  jälkeen  jättää  oman  onnensa  nojaan,  vaan  että  on  täy- 
tynyt siirtää  heidät  sairaalaan  hoidettaviksi.  Niinpä  siirrettiin  esim.  kuluvan 
kuun  21  päivänä  30  sellaista  vankia  täällä  olevaan  Markovillan  sotilassairaa- 
laan. Näistä  kolmestakymmenestä  vangista  kuoli  seuraavana  päivänä  iltaan 
mennessä  kolme  ja  eilisiltaan  mennessä  yhteensä  kymmenen,  ollen  mainitun 
sairaalan  alilääkäreitten  tähän  liitetyn  todistuksen  perusteella  kuolemanaiheut- 
tajana  yksinomaan  —  nälkä.  Ja  huomattava  on,  ettei  nyt  kosketeltu  asiantila 
ole  vain  satunnaista,  sillä  kerrottua  vankien  pakollista  vapauttamista  jatkuu 
edelleenkin.  Niinikään  ei  edellä  oleva  tilasto  läheskään  tyydyttävästi  kuvaa 
vallitsevaa  kurjuutta,  sillä  tähän  saakka  on  vangeista  laskettu  vapauteen  ai- 
noastaan sellaiset,  jotka  alustavan  tutkinnon  toimittaja  aikoinaan  oli  ehdotta- 

nut  vapautettavaksi.  Vankileirissä  joka  päivä  sattuvat,  lääkärin  lausunnon 
mukaan  yleisestä  heikkoudesta  johtuvat,  useat  kuolemantapaukset  puhuvat 
myös  selvää  kieltä. 

Kaikki  edelläkerrottuun  olotilaan  johtaneet  syyt  ovat  tuskin  muitten  kuin 
ammattimiesten  löydettävissä.  Melkoisella  varmuudella  voidaan  kuitenkin 
päättää,  että  suurimpana  tekijänä  tässä  suhteessa  on  ollut  ravinnon  vähyys  ja 
kehnous.  Mikäli  meille  on  ilmoitettu,  on  annettujen  ohjeiden  mukaan  sotavan- 
geille ollut  annettava,  aikaisemmin  1,500  ja  nykyisen  1,800  kaloriaa  vastaava 
määrä  ruokaa  vankia  ja  päivää  kohti.  Tiedossamme  ei  ole,  onko  varsinaisessa 
vankileirissä  ja  miten  säännöllisesti  kontrolloitu  jaetun  ruoan  kalorimäärää, 
mutta  ovat  edellämainitut  Markovillan  sotilassairaalan  lääkärit  laskeneet, 
kuten  osottaa  heidän  antamansa,  tähän  myös  liitetty  todistus,  että  mainit- 
tuun sairaalaan  tuotu  ruoka,  joka  kahden  tai  kolmen  viimeisen  viikon  aikana 
on  tuotu  vankileirin  jakelupaikasta  ja  joka  ainakaan  ei  olisi  saanut  olla  niu- 
kempi ja  heikompi  kuin  vangeille  annettu,  on  sisältänyt  ensimäisen  neljän  ja 
puolen  viikon  ajalla  korkeintaan  550  kaloria*)  ja  senjälkeen  korkeintain  800 
kaloria  vankia  ja  päivää  kohden.  Edelläminitut  lääkärit  ovat  samoin  julki- 
lausuneet  pelkonsa,  että  se  aika,  jonka  sotavankien  on  voitu  olettaa  kestävän 
heikkoakin  ravintoa,  on  lopussa  ja  että  ellei  pikainen  apu  ole  lähellä,  joukko- 
kuolemiset  sotavankien  keskuudessa  ovat  tästä  lähtien  odotettavissa. 

Ei  liene  epäilystäkään  siitä,  että  kerrottu  tilanne  sellaisenaan  on  mitä  vali- 
tettavin. Mutta  yhäkin  vakavammaksi  muuttuu  asia  sen  kautta,  että  sotavan- 
kien joukossa  täällä  edelleenkin  on  sellaisia,  jotka  lainkaan  eivät  ole  olleet 
kapinassa  osallisina,  vaan  ilmeisesti  erehdyksessä  tulleet  vangituiksi,  sekä  sitä- 
paitsi erittäin  paljon  sellaisia,  jotka  ovat  joutuneet  kapinallisten  riveihin  sel- 
laisten olosuhteiden  vallitessa,  ettei  heitä  voimassa  olevan  lain  mukaan  voida 
siitä  rangaistukseen  tuomita.  Kuten  tunnettua,  ei  annetun  ankaran  määräyk- 
sen mukaan  ketään  alustavassa  tutkinnossa  vapautettavaksi  ehdotettua,  olipa 
hänen  syyttömyytensä  miten  ilmeinen  tahansa,  ole  lupa  vapauttaa,  ennenkuin 


*)  Katso  kirjoituksesta  "Helsingin  vankileirit"  dos.  Tigerstedtin  lausunto  alimmasta 
välttämättömästä  kaloriamäärästä. 


Punakaartilaisvankeja  Viipurin  vankileirillä.   Keskusvankilan  piha. 


HISTORIAA  JA  MUISTELMIA 


423 


asianomaisen  suojeluskunnan  esikunta  on  antanut  hänestä  asianmukaisen  lau- 
suntonsa ja  tutkintoasiain  ylipäällikkö  kussakin  eri  tapauksessa  vapauttamiseen 
suostunut.  Kun  määrättyä  muotoa  olivat  kyselykaavakkeet  vasta  toisen,  myö- 
hemmän tutkinnon  jälkeen  lähetetyt  suojeluskunnille,  joilta  niiden  täyttämi- 
nen luonnollisestikin  vaatii  pitemmän  ajan,  on  asiantila  ainakin  täällä  aiheut- 
tanut sen,  että  tuollaisia  säännönmukaisia  vapauttamisia  ei  toistaiseksi  liene 
tapahtunut  vielä  ainoatakaan.  Vielä  sanotusta  määräyksestä  johtunutta  vali- 
tettavaa asiantilaa  valaiskoon  sekin,  että  ylempänäkerrotuista  kuluvan  kuun 
12 — 22  päivän  välisenä  aikana  vapautetuista  vangeista  67  on  ollut  alle  16 
vuotiaita  ja  sitäpaitsi  huomattava  määrä  vanhuksia  ja  naisia,  vieläpä  8  mieli- 
sairastakin. 

Allekirjoittaneilta  ei  ole  jäänyt  varteenottamatta,  että  sotavankeja  vapau- 
tettaessa on,  varsinkin  alkuaikoina,  varsinaisten  sotatoimien  tauottuakin,  ollut 
varovasti  meneteltävä,  mutta  katsomme,  ettei  ainakaan  edellisessä  kosketeltu, 
käytännössä  perin  hankala  ja  paljon  aikaa  kysyvä  vapauttamismenettely 
kauempaa  ole  puolustettavissa,  koska  aseellinen  valta  kaikkialla  maassa  jo 
vakavasti  on  hallituksen  sotajoukkojen  ja  aseistettujen  suojeluskuntien  käsissä 
sekä  epäluotettavien  ainesten  liikehtiminen  sen  ynnä  matkustuksen  säännöste- 
lyn vuoksi  mahdotonta,  jonka  ohessa  tähänastinenkin  sotavankeus  siinä  mää- 
rässä on  sekä  henkisesti  että  ruumiillisesti  lannistanut  vangit,  ettei  voi  ajatella 
yhteiskuntaa  toistaiseksi  heidän  puoleltaan  uhkaavan  minkäänlaisen  vaaran. 
Sanotun  määräyksen  viipymätön  poistaminen  ei  epäilyttäne  senkään  vuoksi, 
että  alustavan  tutkinnon  toimittaminen  kauttaaltaan  on  lakimiesten  huolena. 

Edelläsanottuun  viitaten  ja  vielä  huomauttaen  vakavan  mielipiteemme  ole- 
van, ettei  maan  arvo  salli  tässä  kirjoituksessa  kosketellun  asiantilan  jatkuvan 
ja  että  asialla  on  mitä  laajin  sosialinen  kantavuus,  rohkenemme  me  allekirjoit- 
taneet luottaa  siihen,  että  herra  sotaministeri  määrää  viipymättä  turvaudutta- 
vaksi kaikkiin  käytettävissä  oleviin  keinoihin  puheenaolevien  epäkohtien  pikai- 
seksi poistamiseksi.  Tällaisistä  keinoista  ensimäisinä  esitämme,  että  kaikki 
alustavassa  tutkimuksessa  vapautettaviksi  ehdotetut  heti  toistaiseksi  vapaute- 
taan ja  että  täkäläiselle  vankileirille  tahi  toiselle  jo  aivan  ensi  tilassa  toimite- 
taan riittävästi  ravintoaineita.  Viipurissa  25  päivänä  kesäkuuta  1918. 

A.  Hacksell,  varatuomari  v.  t.  komendantti;  Johannes  Carpen,  filosofian 
maisteri,  komendanttiviraston  sihteeri;  Aarne  Pajunen,  tutkintotuomari  ko- 
mendantin virastossa;  Lauri  Metsälampi,  tutkintotuomari  komendantin  vi- 
rastosta; Väinö  Helenius,  insin.  ap.  komendantti;  Eemeli  Korpivaara,  ent. 
hovioikeuden  asessori,  komendantin  tiedusteluosaston  sihteeri.  Edellisiin  yhtyy : 
K.  N.  Rantakari,  komendantti. 

Tähän  liittyvä  lääkärintodistus  on  seuraava: 

"Että  Viipurin  keskuskasarmin  vankileiriltä  Markovillaan  t.  k.  21  p  :nä 
siirrettyjen  30  sotavangin  ravitsemistila  oli  sellainen,  että  kaikista  virvoittamis- 
yrityksistä  huolimatta  jo  kolme  t.  k.  22  päivänä  on  kuollut,  ollen  heidän  kuo- 
lemansa katsottava  yksinomaan  nälän  aiheuttamaksi,saamme  täten  todistaa. 
Viran  puolesta:  Martti  Mustakallio,  Markovillan  sotilassairaalan  alilääkäri. 
Ragnar  Vallin,  Markovillan  sotilassairaalan  alilääkäri.  Viipurissa  23  p  :nä 
kesäkuuta  1918.  (Sinetti) 

Edelleen  toisessa  samojen  lääkärien  antamassa  todistuksessa 
sanotaan : 

"Todistamme  täten,  että  toimittamaimme  laskelmien  mukaan  on  täällä 
säilytetyille  sairaille  sotavangeille  toimitetun  ravinnon  kaloripitoisuus  ollut, 
ensimäisten  neljän  ja  puolen  viikon  aikana,  korkeintaan  550  kaloria  ja  sen- 
jälkeen  korkeintaan  800  kaloria  vankia  ja  päivää  kohden.  Samalla  julkilau- 
summe  vakaumuksemme,  että  se  aika,  jonka  sotavankien  on  voitu  olettaa  kes- 
tävän heikkoakin  ravintoa  alkaa  ehdottomasti  olla  umpeenkulunut  ja  että  sen- 
vuoksi,  ellei  tehokas  apu  ole  lähellä,  lähimmässä  tulevaisuudessa  voi  odottaa 
joukkokuolemisia  vankien  keskuudessa. 

Viipurissa  Markovillan  sotilassairaalassa  25  p.  kesäkuuta  1918.  Martti 
Mustakallio,  Markovillan  sotilassairaalan  alilääkäri.  Ragnar  Vallin,  Marko- 
villan  sotilassairaalan  alilääkäri.  H.  Männistö,  alilääkäri  Markovillan  sotilas- 
sairaalassa. (Sinetti) 

Jäljennöksen  oikeiksi  todistavat:  Aarne  Pajunen,  Eemeli  Korpivaara." 

Edellä  olevissa  virallisissa  lausunnoissa  paljastuu  Viipurin  vanki- 
leirikurjuus  kaikessa  alastomuudessaan.  Ja  lausunnot  ovat  porva- 
rien laatimia,  joten  niitä  ei  suinkaan  voi  syyttää  liioitelluiksi.  Mutta 
lausunnoista  paljastuu  totuus  vain  osittain.  Vangeille  annettu  ravin- 
to on  useassa  tapauksessa  vastannut  ainoastaan  466  kaloria,  mikä 
sekin  paljastuu  vankileirin  ylilääkäri  Bax  Björnsteinin  virallisesta 
lausunnosta.  Neitsytniemen  sairaalaan  otetuilla  vangeilla  on  ravinto 
vaihdellut  840—930  kalorian  välillä. 


Viipurin  vankileiriltä.  Punikit  kirjanpitoa  oppimassa.  Kuva  osottaa  vankien  tiedonhalua. 
Kun  oloja  saatiin  jonkunkin  verran  "vakiinnutettua"  ryhtyivät  vangit  järjestämään  hyö- 
dyllistä ajanviettoa.  Kuvassa  olevan  "luokan"  opettajina  toimivat  toiset  punaiset  toverit. 

On  luonnollista,  että  nälän  lisäksi  olivat  Viipurin  vankileirin 
asukkaiden  osana  kaikki  muutkin  kiroukset,  jotka  vankileireillä  ase- 
tettiin "punikkien"  kannettaviksi.  Virallisten  tietojen  mukaan  oli 
vankileirillä  syyskuun  20  päivään  mennessä  kuollut  323  vankia  yk- 
sinomaan nälkään  ja  sen  aiheuttamaan  kurjuuteen  ja  nääntymyk- 
seen. 

Mutta  kaikesta  huolimatta  ei  vankeja  saatu  kokonaan  masen- 
nettua. Kun  myöhemmin  oloja  saatiin  hiukankin  järjestykseen,  osot- 
tivat  vangit  olevansa  tiedonhaluisia.  Kaikenlaisia  valistusrientoja 
syntyi  vankien  keskuudessa.  Oheen  liitetystä  kuvasta  selvenee,  että 
vangit  tähtäsivät  tulevaisuuteen.  He  luottivat,  että  vielä  valoisammat 
ajat  koittavat  heille  ja  koko  työväenluokalle.  Tämä  toivo  on  pitänyt 
heissä  tarmoa  yllä.  Siihen  luottaen  ovat  he  olleet  valmiit  liittymään 
luokkataisteluarmeijaan  uudelleen  heti  vankilasta  päästyäänkin.  Sel- 
laisia ovat  punikit,  sellaisia  ovat  todelliset  bolshevikit. 

Nimimerkkiä  "Dolco"  käyttävä  Viipurin  vankileirin  kauhut  läpi- 
käynyt toveri  on  tätä  teosta  varten  kirjoittanut  seuraavan  sangen 
valaisevan  kuvauksen : 

Nälän  seuraukset  vankileirillä  alkoivat  näkyä  hirvittävänä,  kun 
eräänä  päivänä  kaksikymmentäkolme  miestä  kannettiin  pois  elä- 
vien joukosta  ja  sangen  usein  tavattiin  vieruskaveri  aamulla  viimei- 
sen kerran  nukahtaneeksi.  Pahempaakin  kuoleman  satoa  aavistettiin, 
kun  touko-  ja  kesäkuun  vaihteessa  saatiin  kerran  olla  kokonainen 
viikko  leivänmurua  näkemättä.  Yksityisesti,  muurin  toiselta  puo- 
lelta leivän  hankkiminen,  jos  sellaiseen  olisi  jolloinkin  ollut  mahdolli- 
suutta, oli  ampumisen  uhalla  kielletty.  Muuten  ampumisen  uhka  oli 
esillä  kaikissa  mahdollisissa  tilaisuuksissa. 

Elokuun  alussa  järjestivät  vallanpitäjät  vankilaan  työpajoja  joi- 
hin sijoitetut  ammattimiehet  pääsivät  ruokasuhteessa  vähän  parem- 
paan tilanteeseen.  He  voivat  ulkoakin  hankkia  yhtä  ja  toista  suuhun 
pantavaa  ja  siten  jo  kykenivät  terveydekseen  jonkun  verran  teke- 
mään työtäkin.  Työnjohtajaksi  osui  eräs  Leino-niminen,  puolihöhlä 
entinen  "liikemies."  Kun  häntä  aina  muistettiin  kehuskella  eteväksi 
mieheksi  sekä  tituloitiin  "herra  johtajaksi",  niin  se  naula  veti.  Niin- 
pä herra  johtaja  L.  ei  pitänyt  vartijaa  työpajassa,  vaan  antoi  kaiken 
sisäisen  hoidon  miesten  valitseman  "punikkivanhimman"  huostaan. 
Niin  saatiin  työpajoissa  keitellä  puurot  sekä  kahvit,  sikäli  kuin  keitto- 
aineita  hankittiin. 

Vankilan  päällikkönä  oli  alussa  eräs  rappeutunut  renttu,  muis- 

taakseni  Nikander  nimeltään,  mutta  tämä  "johtaja"  ei  kauaa  kel- 
vannut omilleenkaan.  Sitten  tuli  johtajaksi  eräs  sotilasherra,  josta 
toki  ei  ollut  vangeille  mitään  haittaa,  ei  hyvää  eikä  pahaa.  Apulais- 
johtajana oli  eräs  "opettaja"  Savolainen.  Hän  tuli  rintaman  mukana 
pohjoisesta.  Tämä  "nuorison  kasvattaja"  oli  alussa  mitä  kiihkein 
lahtari.  Aina  hänellä  oli  vartijoille  valmiina  komentosana:  "Ampu- 
kaa, elleivät  punikit  muuten  pysy  järjestyksessä."  Liikanimeltään 
oli  tämä  herra  "kukkopoika"  ja  se  hänelle  hyvin  sopi.  —  Sama  herra 
on  nykyään  kansakoulun  opettajana  Kotkassa! 

Laitoksen  vahtimestari  oli  eräs  Vilkman,  entisestään  tuttu  kelju 
urakoitsija,  entinen  muurarin  "hanslankari"  Artjärveltä.  Eipä  ihme, 
että  eräs  esikaupungin  kasvatti  hulluksi  tekeydyttyään  kerran  osoitti 
vahtimestarille  likakaivon  vetopiippua  ja  kysyi :  "Jos  sinä  olet  oikea 
artjärveläinen  muurarin  hanslankari  niin  sanopa  montako  tiiliä  tuo- 
hon piippuun  on  muurattu?"  Tulkoon  vielä  mainituksi,  että  vartija- 
sakki,  perin  harvoin  poikkeuksin,  oli  kerätty  kaikista  hylkiöistä  ja 
hyönteisistä,  sellaisista,  jotka  eivät  ole  milloinkaan  kyenneet  rehelli- 
sellä työllä  ja  toimella  itseään  elättämään.  Mutta  sellainen  hyvin 
sopi  sen  ajan  komentoon  ja  oloihin. 

Syksyllä  1918  eri  paikoissa  "laillisesti"  kuolemaan  tuomittujen 
joukko  siirrettiin  Suomenlinnasta  ensin  Lahteen  siitä  syystä,  ettei 
Suomenlinnassa  ollut  enää  pyöveleitä.  Sikäli  kuin  kuolemantuomiot 
saivat  lopullisen  vahvistuksen,  telotettiin  tästä  joukosta  Lahdessa 
muistaakseni  8  miestä.  Mutta  Lähdössäkin  kieltäytyivät  pyövelit 
moista  työtä  jatkamasta  ja  niin  tuotiin  kuolemaa  odottava  joukko 
Viipuriin  juuri  samoihin  aikoihin,  kuin  Saksassa  alkoi  keisarivallan 
kumous.  Samassa  tapettavien  joukossa  oli  oululainen  sanomalehti- 
mies, Porin  rintaman  päällikkö,  Hannes  Uksila.  Tämän  kirjoittaja, 
elinkautisten  murjun  asukas,  pääsi  Hannes  Uksilan  sekä  muiden  tut- 
tavien kuolemaantuomittujen  kanssa  kosketukseen.  Lyhyet  tapaami- 
sen hetket  olivat  sangen  virkistäviä,  vaikkakin  niistä  koitui  H. 
Uksilalle  ikävyyttä.  Eräs  vartija  Linden,  liikanimeltään  pyöveli, 
hoksasi  meidän  sanomalehti  vaihdon  ja  alkoi  siitä  ärhentää  Uksilalle. 
Tämä  pyöveli  meni  niin  pitkälle,  että  ojensi  pistoolinsa  Uksilaa  kohti 
ja  kun  se  onneksi  ei  sillä  kertaa  lauennut,  niin  siitä  suuttuneena  hän 
laukasi  panoksen  kattoon.  Uksila  sai  tuosta  "vesikoppia"  ja  sairastui 
siellä  pahasti.  Töin  tuskin,  äänenkäheyden  vuoksi,  hän  sai  sanotuksi 
tämän  kirjoittajalle  "Näkemiin",  kun  "kuoleman  joukkoa"  taas  lähr 
dettiin  käsikytkimissä  kuljettamaan  takasin  Suomenlinnaan  Mutta 

toki  emme  turhaan  sanoneet  "Näkemiin."  Entistään  ehompi  oli  jäl- 
leennäkemisen ilomme  taas  kesällä  1920  Lappeenrannan  "vanhassa 
helvetissä." 

Viipurin  sotilasvarastoihin  jäi  venäläisiltä  paljon  kaikenlaista  ar- 
vokasta tavaraa.  Se  oli  "sotasaalista"  ja  sellaisenaan  olisi  kaikki  ollut 
valtiolle  kuuluvaa.  Mutta  ennenkuin  varastoja  ehdittiin  valtion 
viranomaisten  taholta  luetteloida  —  jos  niitä  laisinkaan  luetteloitiin 
— ■  "käveli"  kaikki  käypä  tavara  valkorosvojen  mukana.  Iljettävää 
oli  moinen  rosvoaminen,  semminkin  kuin  se  kauttaaltaan  oli  niin  jul- 
kista. Meidän  kesken  sitä  nimitettiin  besorkkaamiseksi,  sillä  tuo 
sanonta  ei  tuntunut  niin  "ruovilta"  kuin  varastaminen,  tahi  rosvoami- 
nen. Yksi  kouraantuntuva  esimerkki  mainittakoon. 

Eräs  "johtaja"  löysi  kasarmin  alueelta  kallisarvoisen  sähkö- 
dynamon.  Hän  teetti  vangeilla  vahvan  puulaatikon  ja  pakkautti  dy- 
namon siihen.  Raskasta  esinettä  käsitellessä  täytyi  olla  joukko 
miehiä  työssä.  Ja  sitten  se  raskas  pakkalaatikko  hävisi  paikalta. 

Parin  vuoden  kuluttua  edelläkerrotusta,  yriteltiin  Viipurissa  ase- 
tella syytteeseen  joitakin  sotasaalisrosvoja.  Siinä  tuli  esille  myös 
edellä  kerrottu  dynamo,  joka  oli  kulkenut  entisen  vankilaherran  talon 
kellariin.  Kuulusteltiin  entistä  johtajaherraa  ja  kuulusteltiin  toisiakin 
herroja,  mutta  katsottiin,  ettei  voida  pitemmälle  mennä.  Asia  näyt- 
täytyi sellaiselta,  että  liian  suuri  joukko  viipurilaisia  valkorosvoja 
olisi  tullut  ilmi,  jos  syvemmälti  olisi  pengottu  asioita.  Sksipä,  "kos- 
ka kuulusteluissa  ei  mitään  erikoisempaa  todistettavasti  ilmennyt", 
asiat  saivat  peittyä  Villasella  ja  kaikki  rosvot  saivat  pitää  saaliinsa. 

Vuoden  1918  lopussa,  ensimäisissä  "armonpaloissa",  vapautui 
suuri  joukko  Viipurin  linnan  asukkaita  mutta  aika  suuri  oli  vielä 
"raskaan  sarjan"  miesjoukko,  joka  1919  keväällä  siirrettiin  Lahteen, 
n. s.  Hennalan  helvettiin.  Jo  talvella  oli  Heimalan  asukkaat  siirretty 
Riihimäelle.  Lahdessa  vietettiin  kesä  ja  sitten  Mannerheimin  "ar- 
monpalan"  tultua,  syksyllä  1919,  saatiin  siirtyä  Riihimäelle.  Saman 
vuoden  lopussa  kävivät  Riihimäellä  sosialidemokraattiset,  maalais- 
liittolaiset sekä  nuorsuomalaiset  edusta j aherrat  "tiedustelemassa 
meidän,  punikkien,  mielipiteitä"  tekeillä  olevan  armahduslain  perus- 
teluiksi !  Ja  niin  armahduksen  "tipra"  taas  tuli  1920  alkupuolella. 
Mutta  "raskassarja"  jäi  edelleen  sinne,  siirtyäkseen  yhä  "linnasta 
linnahan."  Niin  päättyi  Viipuristakin  lähteneiden  linnamatka  viiden- 
teen majailupaikkaan,  kuuluisaan  Tammisaareen.  Kesällä  1921  tul- 

leen  armahduslain  nojalla  sieltä  yksi  ja  toinen  on  vähin  erin  vapau- 
tunut, mutta  eivät  vielä  kaikki  ole  vapaudessa. 


Olimme  Turun  itäisellä  asemalla  halkovaunuja  purkamassa. 
Halkosahan  vieressä  olevan  tehtaan  torvi  soitti  ruokatunnille.  Työ- 
läiset, joista  suurin  osa  oli  naisia,  tulivat  ulos,  mutta  osa  jäi  teh- 
taalle. Ikkunoilla  istuen  söivät  he  eväitään.  Nähtyään  meidät  van- 
git alkoivat  he  laulaa  "Kansainvälistä."  Lauloivat  ja  söivät,  joskus 
huudellen  rohkaisevia  sanoja  meille,  ettemme  sortuisi  piikkilanka- 
aitojen  sisäpuolella  olevien  kivimuurien  sisään,  vaan  jaksaisimme 
odottaa  vapauden  päivää,  joka  varmaan  oli  kerran  koittava. 

Oli  jo  syksy.  Sataa  tihutteli  hienoa  vihmaa.  Mutta  ulkona  oli 
sittenkin  parempi  olla  kuin  ummehtuneessa  murjussa. 

Joku  maanviljelijä  oli  kaivanut  perunoita  läjille  pienellä  pelto- 
tilkullaan, joka  sijaitsi  halkotarhan  ja  mainitun  tehtaan  välillä.  Koko 
aamun  olin  hautonut  ajatusta  miten  voisin  saada  perunoita  edes 


Viipurin    veljeshaudan    patsasluonnos.  Valkoinen 
valta  ei  kuitenkaan  salli  työläisten  haudoille  pys- 
tytettäväksi muistomerkkejä. 

yhden  "pakillisen."  Työni  lomassa  olin  koettanut  käydä  sielläpäin. 
Kokeilin  kuinka  kauaksi  vartijat  ja  vahdissa  olevat  sotamiehet  pääs- 
tävät. Vartija  ehkä  olisi  päästänytkin  edemmäksi,  mutta  sotamiehet, 
jotka  olivat  Suomen  ruotsalaisia  eivätkä  osanneet  suomea,  eivät  las- 
keneet. Monasti  täytyi  heidän  huutaa  "stop"  ja  kohottaa  kivääriään 
ennenkuin  uskoin,  että  he  tarkottavat  täyttä  totta. 

Ikkunalla  istuskelevat  naiset  olivat  tämän  myös  huomanneet  ja 
pari  heistä  tuli  pellolle.  He  ottivat  esiliinaansa  perunoita,  aikoen 
tuoda  minulle.  Sotamies  kohotti  taas  kiväärinsä.  Odotin  perunain 
tuojia.  Vartijakin  saapui  paikalle,  kehottaen  minua  palaamaan  työ- 
höni. En  kuitenkan  totellut  häntä.  Perunain  mieliteko  oli  suurempi 
kuin  hänen  uhkauksensa.  Oli  enää  vain  muutama  metri  minun  ja 
perunoita  tuovien  naisten  välillä.  Silloin  vartija  ojensi  browninkinsa, 
pysäytti  naisetkin  ja  kysyi  kenen  perunat  ovat  ja  onko  naisilla  oi- 
keutta niihin. 

—  Ei  nämä  meidän  ole,  mutta  kukaan  ei  voi  kieltää  näin  vä- 
häistä määrää,  kun  näkee  kuinka  mielellään  vangit  niitä  haluavat, 
vastaa  eräs  naisista. 

Vartija  ei  kerinnyt  vastaamaan  siihen  mitään,  kun  maanviljelijä 
itse  saapui  hevosineen  pellolle  ja  antoi  luvan  ottaa  perunat. 

Vartijan  käskystä  pudottivat  naiset  perunat  maahan  ja  vasta  siitä 
sain  ne  poimia  itselleni.  Pakkiin  ei  mahtunut  paljoa.  Loput  laitoin 
"ryssän  puseroni"  sisään.  Nyt  odottelin  iltaa  päästäkseni  nauttimaan 
aarteestani. 

Olisin  mielelläni  antanut  toisillekin  vangeille  osan,  mutta  vartija, 
ei  antanut  sitä  tehdä.  Työstä  tultuamme  pidettiin  numerohuuiu, 
Odottelin  hyvätuulisena.  Ajattelin  lämpöisiä  perunoita  illalliseksi. 

—  734! 

—  Täällä,  vastasin  minä. 

—  Päävahtiin,  mars ! 

Korvani  alkoivat  soida.  En  oikein  uskonut  mitä  kuulin,  mutta 
tottelin  vaistomaisesti.  Pieni  vääräsäärinen,  ilkeännäköinen  vääpeli 
tuli  kansliasta  ja  hänen  jälessään  vartija  avainnippu  kädessään. 
Vartija  saattoi  minut  päävahtiin,  pysähtyi  kellarin  suulle,  vilkasi 
minua  ja  sanoi:  "Neljä  päivää  karhunkoppia  tottelemattomuudesta 
ja  lukuisista  karkausyrityksistä." 

En  sanonut  sanaakaan.  Se  ei  olisi  auttanut  asiaa.  Astelin  ham- 
masta purren  niljakkaisia  rappusia  alas  kellariin. 

Raskas  ovi  sulkeutui  jälkeeni.    Olin  pimeässä.    En  eroittanut 

muuta  kuin  heikon  harmaan  kajastuksen  jostain  katon  rajasta.  Sei- 
soin pitkän  aikaa  liikkumatta  —  kuuntelin.  Kuulin  kun  vesipisarat 
putoilivat.  Laskin  niitä  itsekseni  hiljaa,  732,  733,  734  —  sehän  oli 
minun  numeroni.  Lausuin  sen  ääneen.  Naurahdin  ja  vastasin: 
"Täällä!"  "Täällä!"  huusin  lujempaa  ja  sitten  nauroin  omille  mieli- 
kuvilleni. 

Jalkojani  alkoi  väsyttää.  Muistin  perunat  povessani.  Nekin  pai- 
noivat. Vetäsin  puseron  nuoran  vetosolmun  auki.  Perunat  putosivat 
lattialle,  hypellen  ja  kieriskellen  sinne  tänne,  kunnes  taas  oli  hiljais- 
ta. Huokasin  syvään.  Aloin  tähystellä  ympäristöäni.  Aloin  hämä- 
rästi eroittaa  seiniä  ja  lattiasta  sen  osan,  mihin  valo  hämärästi  lan- 
kesi. Koetin  eroittaa  jonkintapaista  lavitsaa,  mutta  sitä  ei  ollut. 

Lattia  oli  kostean  niljan  peitossa.  Ei  voinut  siihenkään  istua. 
Koetin  seinää  kädelläni.  Sekin  oli  kostea,  hikihelmillä  koristettu. 
Jokainen  paikka  oli  kylmä  ja  märkä.  Kylmänväristys  kulki  yli  sel- 
käni, kun  vettä  tipahti  paljaalle  niskalleni.  Korjasin  vaatteitani  tii- 
viimmin ympärilleni.  Onneksi  olin  aamulla  kietonut  jalkaini  ympä- 
rille puhtaat  rätit,  joten  jalat  olivat  säilyneet  kuivina  koko  päivän 
eikä  lattian  kosteus  päässyt  puolentoistatuumaisen  puuanturan  läpi. 
Vedin  lippalakin  niin  syvälle  päähäni  kuin  suinkin.  Kädet  nyrkissä 
kainalojen  alla,  käsivarret  ristissä  rinnan  yli  kyyristyin  seinän  vie- 
reen kantapäilläni  istuen. 

Suljin  silmäni  ja  ajattelin  asemaani.  Olin  kuullut,  että  moni  on 
jäykistynyt  näissä  epäterveellisissä  komeroissa  kylmyydestä.  Tulisi- 
kohan se  minunkin  osalleni?  Aivot  askartelivat  näissä  pelokkaissa 
mietteissä  kauan. 

Säpsähdin.  Kuka  se  oli?  Joku  napsautti  sormellaan  päähäni. 
En  välittänyt  —  toistakoon  sen,  ajattelin.  Kuuntelin,  odotin,  ei  kuu- 
lunut mitään.  Vesi  vain  tippui  katosta  entisessä  tahdissaan.  Nostin 
viimein  pääni  ylös,  aukasin  silmäni,  mutta  en  nähnyt  mitään.  Tun- 
nustin päätäni.  Suuri  vesipisarahan  se  vain  oli  katosta  tipahtanut. 
Ei  kukaan  ollut  minuun  kajonnut. 

Jalkojani  pisteli  kuin  neuloilla.  Luonnottomassa  asennossa  oli- 
vat ne  puuttuneet.  Siksi  lähdin  kävelemään.  Nostin  kädet  eteeni, 
etten  seinään  törmäisi.  Mitähän  se  oli !  Puuanturan  alla  murskaan- 
tui jotain  pehmeää  —  niin,  perunahan  se  oli. 

Nälkä  alkoi  vaivata.  Etsin  jalallani  toista  perunaa.  Löysinkin, 
pyyhkäsin  ensin  housunlahkeeseen  enempää  likaa  pois,  sitten  puse- 

rooni.  Hampain  yritin  vielä  raapia  kuoria  pois  ja  sitten  söin  sen. 
Etsin  toisenkin  perunan.  Se  oli  suurempi. 

Lopetettuani  ateriani,  kävelin  edestakasin  pimeässä.  Lämmittyäni 
siten,  kyykistyin  taas  entiseen  asentoon  —  lepäämään. 

Hannes  Mäki. 


Hämeenlinnan  vankileiri 

Surullisia  lehtiä  voidaan  kirjoittaa  Hämeenlinnan  vankileiristä, 
jossa  säilytettiin  sekä  mies-  että  naisvankeja.  Lähes  10,000  punikkia 
sai  viettää  siellä  mitä  synkimmät  ajat.  Vielä  syyskuun  15  p:nä,  jol- 
loin jo  kuulustelujen  ja  tuomioiden  perusteella  oli  laskettu  paljon 
vankeja  pois,  oli  virallisten  tietojen  mukaan  Hämeenlinnan  vanki- 
leirillä miehiä  1,894  ja  naisia  82,  eli  yhteensä  1,976.  Näistä  oli  täl- 
löin sairaalassa  262  vankia. 

Olosuhteet  olivat  yleensä  samantapaiset  kuin  muillakin  vankilei- 
reillä. Sama  kurjuus  ja  hätä  vallitsi  Hämeenlinnan  vankileirin 
piikkilanka-aitauksen  ja  muurien  sisäpuolella,  kuin  muissakin  vankila- 
helveteissä.  Päivästä  päivään  kävi  nälkä  yhä  kovemmaksi  ja  vaati 
uhrin  toisensa  jälkeen.  Varsin  kuvaava  on  erään  vangin  vaimolleen 
lähettämä  kirje,  joka  on  päivätty  11  p.  lokakuuta  1918.  Kirje  on 
siis  ajalta,  jolloin  vankileirioloja  oli  "vakiinnutettu"  ja  jolloin  yleisen 
mielipiteen  painostuksesta  oli  tehty  niitä  ja  näitä  parannuksia.  Mai- 
nittu vanki  kirjoittaa : 

"Elämä  täällä  siitä  lähtien,  kun  ruokapakettien  tuonti  lakkautettiin  on 
alkanut  kammottaa,  sillä  ruoka  on  tavattoman  huonoa  ja  sitäkin  on  saanut 
kovin  vähän,  varsinkin  ne,  jotka  eivät  ole  onnistuneet  pääsemään  töihin. 
Ruoka-annoksemme  on  ollut  pieni  pala  leipää  ja  Yz  silliä  aamulla  ja  kuiva- 
tuista juuriksista  ja  hapankaalista  keitettyä  soppaa,  johon  höysteeksi  on  pantu 
jonkun  verran  joko  lihaa,  joka  usein  on  pilaantunutta,  tai  suolattua  ja  toisi- 
naan myös  pilaantunutta  turskaa  päivälliseksi.  Päivällisannokseen  kuuluu  vielä 
3 — 4  suupalan  suuruinen  leipäannos  ja  ]/$  silliä  ja  3  kertaa  viikossa  25  gr.  voi- 
ta. Tässä  on  työssäkäymättömien  ruoka.  Työssäkäyvät  saavat  vielä  illalliseksi 
joko  soppa-annoksen  ja  pienen  murikan  tai  sillinpalan  ja  murikan.  Mutta 
työhön  pääsyn  mahdollisuutta  ei  ole  kuin  puolella  vankimäärästä. 

Kyllä  se  kesäinen  näytelmä  oli  kamalaa.  Tuskin  ihmiskieli  kykenee  sitä 
kaikkea  kertomaan.  Ajatteles,  että  kuolleita  ajettiin  kahdella  hevosella  lak- 
kaamatta, mutta  sittenkään  ei  ehditty  tarpeeksi  hautaan  kuljettaa,  vaan  kart- 

tui  niitä  ruumishuoneeseen  suuria  pinoja.  Haisemisen  ehkäisemiseksi  täytyi 
kylvää  kalkkia  kerrosten  väliin.  Iltasin  löytyi  ruumiita  pitkin  nurkkia  ulko- 
salta.  Vangit  olivat  tuskissaan  etsineet  rauhallisempia  paikkoja,  joihin  olivat 
kaikessa  rauhassa  nukahtaneet  mitä  erilaisimpiin  asentoihin. 

Kyllä  täällä  tottuu  näkemään  mitä  järkyttävimpiä  tapauksia.  Eilen  esim. 
oli  yksi  sellainen.  Eräs  pitkällisestä  nälästä  kuihtunut  vanki  sai  pyörtymys- 
kohtauksen  ja  kaatui  tunnotonna  maahan.  Tunnotonna  hänet  kannettiin 
sisään,  jossa  hän  tuntoihin  tulematta  uikutti:  "Antakaa  leipää",  vieden  tuon 
tuostakin  kättään  suutansa  kohti.  Kun  käsi  oli  tyhjä,  tuntui  ikäänkuin  hän 
olisi  vihasta  murissut  sekä  uikutti  uudestaan  "antakaa  leipää !"  Tuntoihin 
tulematta  tämäkin  toveri  vietiin  sairaalaan,  jossa  kuolema  lienee  hänet  vapaut- 
tanut kärsimyksistään. 

Sanomalehtiä  täällä  kaipaisi  kovasti,  mutta  niiden  tuonti  on  luvatonta." 

Noin  kirjoittaa  mainittu  vanki  ja  kieltämättä  hän  olisi  kirjoitta- 
nut enemmänkin,  jos  ei  olisi  ollut  pelkoa,  että  kirje  joutuu  pyövelei- 
den  huostaan. 

Sairaustapaukset  olivat  sangen  yleisiä.  Vankileirillä  sanotaan 
olleen  850  isorokkotapausta. 

Valtiollisten  vankien  kohtelua  koskevan  välikysymyksen  aiheutta- 
massa keskustelussa  eduskunnassa  toukok.  1  p  :nä  1919  esitettiin 
useita  epäkohtia  Hämeenlinnankin  vankileiriltä.  Tällöin  esitettiin 
m.  m.  virallisia  raportteja,  joita  ei  suinkaan  voida  pitää  liioiteltuina. 

Raportissa  Hämeenlinnan  vankileiriltä  30  p.  kesäk.  1918  ilmoi- 
tetaan m.  m. :  "Kurjuus  kasvamistaan  kasvaa.  Pian  lääkärit  ja  sai- 
raanhoitajattaret eivät  jaksa  sitä  nähdä,  toinen  toisensa  jälkeen  he 
eroavat  eikä  maksamalla  suuriakaan  palkkoja  voida  saada  uusia.  Sai- 
rashuoneella on  1,300  sairasta,  poliklinikkaan  otetaan  vastaan  500  hei- 


Tapettujen  työläisten  ensimäinen  hauta  Hämeenlinnassa,  Ahveniston  rotkossa. 

3,500  nälkäänkuolleen  joukkohauta  Hämeenlinnassa. 


kointa  päivässä.  Ruoka  on  niin  huonoa,  ettei  sillä  elä,  siitä  suuri  kuo- 
levaisuus. Kaloriamäärä  oli  tavallisesti  750,  vaikka  sitä  määrää  vähän 
korotettaisiin,  ei  se  riitä*),  sillä  vangit  ovat  niin  nälkiintyneet  ja 
lisäksi  tulee  ottaa  huomioon  muut  epäkohdat.  Omaiset  koettavat 
lähettää  ruokaa  nälkäkuoleman  estämiseksi,  mutta  senkin  ovat  kieltä- 
neet. Jollette  anna  parannuksia,  niin  kuinka  kauan  voitte  tehdä  tätä 
niin  toivottomalta  näyttävää  työtä." 

Seuraavasta  raportista  ilmenee  minkätähden  vankilaviranomaiset 
kielsivät  ruoan  lähettämisen  ulkoapäin.    Raportissa  23  p.  heinäk. 


Tapettujen  työläisten  toinen  ja  kolmas  hauta  Hämeenlinnassa,  Ahveniston  rotkossa. 


*)  Katso  kirjoituksesta  "Helsingin  vankileirit"  dos.  Tigerstedtin  lausunto  ihmiselle 
välttämättömästä  kaloriamäärästä. 

sanotaan :  "On  kielletty  minulle  uskottuun  leiriin  ruoan  ynnä  muiden 
lähettäminen,  koska  vangit  saavat  tarpeeksi  hyvää  ruokaa,  paremmin 
kuin  kunnon  kansalaiset." 

Hämeenlinnan  vankileirillä  tapahtuneet  virkailijain  huijaukset 
tulivat  kuuluisiksi.  Nostettiinpa  oikeusjuttukin  heitä  vastaan  ja  täl- 
löin paljastui  kaameita  tosiasioita.  Vangit  olivat  esitettyjen  todis- 
tusten mukaan  joutuneet  säälimättömien  vartijain  ja  "tirehtöörien" 
kynittäviksi.  Eräs  todistaja  oli  vankileirin  makasiinissa  käydessään 
nähnyt  suuren  laatikollisen  kelloja  ja  ottanut  yhden  sellaisen  perineen, 
koska  apulaispäällikkö  E.  Kiianlinna  oli  antanut  siihen  luvan,  sa- 
noen :  "Täältä  ne  ovat  niitä  saaneet." 

Vankien  vaatteet  olivat  joutuneet  myös  valkoisten  ryövärien  saa- 
liiksi. Eräät  vankilaviranomaiset  olivat  myyneet  vangeilta  ryövättyjä 
ja  vankileirillä  kuolleiden  punikkien  vaatteita  lumppuina  eräälle 
myllymäkeläiselle  lumppujen  ostajalle,  joka  vedätti  niitä  vankileiriltä 
6  kuormallista. 

Valkoisten  virkailijain  kähvellyksistä  mainittakoon  m.  m.,  että 
esille  tulleessa  oikeusjutussa  oli  eräs  konttorissa  työskennellyt  nai- 
nen selittänyt  toimineensa  pakettien  avaajana  heinäkuun  aikana  ja 
oli  tällöin  vangeille  lähetetyissä  paketeissa  tullut  rahaa  keskimäärin 
50  mk.  päivässä.  Nämä  rahat  annettiin  tirehtöörille  ja  menivät  sitä 


Tapettujen  työläisten  joukkohauta  Ojoisten  kartanon  veripellossa,  Hämeenlinnan  puiston 
vieressä.  "Hämeen  Voiman"  toimitsijoita  on  tässä  haudattuna. 

tietä  menojaan.  Tirehtööri  oli  ottanut  vankien  paketeista  ruokaakin. 

Kun  sittemmin  vankileiri,  joka  oli  muutettu  Hämeenlinnan  "pak- 
kotyölaitokseksi", hävitettiin,  siirrettiin  naisvangit  Hämeenlinnan 
kuritushuoneeseen.  Täällä  joutuivat  poliittiset  naisvangit,  joiden 
joukossa  oli  ent.  sos.  dem.  puolueen  naisedustajiakin,  täydellisesti 
tavallisten  rikosvankien  asemaan,  eivätkä  saaneet  nauttia  edes  sitä 
ruokaa,  mikä  heille  ulkoapäin  lähetettiin. 

Hämeenlinnan  vankileiri  on  jättänyt  siellä  olijoihin  poislähtemät- 
tömän  muiston.  Mutta  se  on  samalla  antanut  monta  opetusta.  Nämä 
opetukset  säilyvät  mielissä  ja  terästävät  siellä  viruneita  punikkeja 
työskentelemään  työväenluokan  puolesta. 


Eräs  Tammisaaren 
vankileirin  vartija. 

Oikeuslaitos  luokkakoston  välikappaleena 

Valtiorikosoikeuksicn  luonne. 

Kun  kenttäoikeuksien  summittain  jakelemat  pikatuomiot  viimein 
useita  viikkoja  sotatoimien  jälkeen  alkoivat  synnyttää  vastustusta 
eräissä  porvarillisissakin  piireissä,  lopetettiin  vähitellen  punaisten 
kaameat  telotukset  metsissä  ja  sorakuopilla  ja  siirryttiin  muodolli- 
sesti laillisuuden  uomiin.  Kenttäoikeuksien  tilalle  perustettiin  surul- 
lisenkuuluisat valtiorik  o  soikeudet  ja  niissä  ruvettiin  jakamaan  "oi- 
keutta" oikein  lain  kirjaimen  mukaisesti.  Mutta  näiden  "oikeus- 
laitosten tuomiot  eivät  olleet  sen  perusteellisempia  eikä  harkitumpia, 
kuin  kenttäoikeuksienkaan.  Kuolemantuomiot  tosin  vähenivät,  mutta 
valtiorikosoikeuksien  langettamat  kuritushuonetuomiot  olivat  yhtä 
summittaiset,  kuin  kenttäoikeuksien  kuolemantuomiot. 

Suomen  silloiset  lait  eivät  tunteneet  minkäänlaisia  "valtiorikos- 
oikeuksia."  Havaittiin  myös,  että  lakien  mukaan  ei  kymmeniin  tuhan- 
siin nousevaa  vankimäärää  keritä  vuosikausiin  tuomitsemaan.  Mutta 
vapaaksikaan  ei  noita  "roistoja"  haluttu  laskea.  Taantumukselliset 
oikeistolehdet  kehoittivat  sentähden  rikoslain  sivuuttamiseen  ja  puo- 
lustivat "kapinavankien"  jättämistä  erikoisten  sotaoikeuksien  tuomit- 
taviksi, "koska  oli  katsottava  tosiasioita  silmiin  eikä  sallittava  laki- 
pykälien soaista  katsetta."  —  Ja  kuitenkin  selitti  valkoinen  hallitus 
taistelleensa  lain  ja  järjestyksen  palauttamisen  puolesta! 

"Kapinallisten"  tuomitsemiskysymyksessä  oli  merkillinen  Helsin- 
gin lakimiesten  kanta.  Eräs  taantumuksellinen  lehti  kirjoitti  keväällä 
helsinkiläisten  lakimiesten  suhtaantumisesta  punavankeihin  seuraa- 
vaa :  "Parissa  pääkaupungin  yksityisessä  neuvottelukokouksessa  ovat 
täkäläiset  lakimiehet  olleet  yksimielisiä  siitä,  että  kapinoitsijoita  el 
voida  tutkia  eikä  tuomita  vallitsevan  lain  mukaisesti  sekä  lausuneet 
toivomuksenaan,  että  ylipäällikkö  hänelle  annetun  vallan  perusteella 
ja  koska  maata  ei  voi  lain  edellyttämillä  keinoilla  rauhottaa,  määräisi 
asetettavaksi  sotaoikeuksia  sekä  samalla  määrittelisi  ne  perusteet, 
joiden  mukaan  syylliset  näissä  oikeuksissa  olisivat  tuomittavat." 

Että  suunnitellut  poikkeukselliset,  Suomen  oikeuslaitokselle  tähän 
asti  tuntemattomat,  tuomioistuimet  saataisiin  näyttämään  "laillisilta", 

pantiin  porvarillinen  valtiokoneisto  siihen  suuntaan  työskentelemään. 
Porvariston  täydellisessä  kontrollissahan  olivat  kaikki  lainsäädäntä- 
laitokset.  Eduskunnassa  oli  vain  yksi  mies,  joka  edes  väitti  edusta- 
vansa työväestöä.  Tynkäeduskunta  antoikin  toukokuun  29  p:nä  1918 
erikoisen  lain  "valtiorikosoikeuksista"  kapinallisten  tuomitsemiseksi. 
Alkuperäinen  suunnitelma  sotaoikeuksista  oli  hiukan  sievistetty. 
Uuden  lain  perusteella  kyhättiin  kokoon  kokonaista  140  valtiorikos- 
oikeutta,  jotka  olivat  luonteeltaan  osittain  sotaoikeuksia,  osittain 
siviilioikeuksia.  Jokaisessa  tuomioistuimessa  oli  5  jäsentä,  joista 
puheenjohtajan  ja  yhden  muun  tuli  olla  juridisesti  sivistynyt,  yhden 
tuli  olla  upseeri,  ja  kahdesta  jälelläolevasta  oli  tavallisesti  toinen 
joku  työnjohtaja  ja  toinen  opettaja.  Oikeusistuimen  luokkaluonteesta 
ei  voinut  olla  epäilystä. 

Tuomio  perusta. 

Tynkäeduskunnan  hyväksymän  lain  ensimäisessä  pykälässä  sää- 
detään, että  valtiorikosoikeuksissa  tuomitaan  "rikollisista  teoista, 
jotka  sisältävät  avunantoa  vuonna  1918  sattuneeseen  kapinaan  Suo- 
men laillista  valtiovaltaa  vastaan,  tai  jotka  ovat  tähän  kapinaan  nou- 
sun yhteydessä." 

Vähää  ennen  kuin  perustetut  valtiorikosoikeudet  alottivat  toimin- 
tansa, lähetti  tutkintoasiain  päällikkö,  majuri  Gustaf  Aminoff,  val- 
tiorikosoikeuksien  syyttäjille  kiertokirjeen,  jossa  annettiin  seuraavat 
ohjeet  siitä  minkälaisia  rangaistuksia  on  syytetyille  vaadittava : 

"Niinkuin  tiedätte  on  se  laitos,  jonka  toimesta  sotavankeja  tutki- 
taan ja  jonka  päällikkönä  minä  olen,  sotilaallinen  ja  edustan  tässä 
ominaisuudessani  siis  armeijaa.  Vankien  alustavaa  kuulustelua  ja 
tutkintotyötä  suunnittelin  sillä  edellytyksellä,  että  vangit  tultaisiin 
tuomitsemaan  sitä  varten  asetetuissa  sotaoikeuksissa,  joissa  oikeuden- 
käynti on  enemmän  tai  vähemmän  summittainen,  tarkoittaen  asioit- 
ten nopeaa  käsittelyä.  Kun  tiedossani  oli,  että  60,000  vankia  on 
tuomittavana,  syntyi  kysymys  siitä  millä  tavalla  niitä  nopeimmin, 
mutta  samalla  kyllin  tehokkaasti  alustavasti  tutkittaisiin  ja  syyllisyys 
todistettaisiin. 

"Toivottavaa  on,  että  joskin  vangit  nyt  tuomitaan  siviilioikeuk- 
sissa, menettely  niissäkin  tulee  olemaan  ilman  niitä  muodollisuuksia 
ja  sitä  perinpohjaisuutta,  johon  olemme  tottuneet.  Laki  näistä  valtio- 
rikosoikeuksista  tarkottaakin  sitä  ja  onkin  antanut  niille  osaksi 
sotilaallisen  leiman. 

"Mitä  tehtäviin  rangaistusvaatimuksiin  tulee,  niin  pyydän  sitä 
varten  esittää  armeijan  tahdon  ja  toivomuksen  seuraavasti : 

"Kuolemanrangaistusta  on  vaadittava  johtajille,  sotilaspäälli- 
köille,  sota-agitaattoreille,  murhaajille,  ryöstäjille  ja  muille  roistoille. 

"Mitä  taasen  tavalliseen  punakaartilaiseen  tulee,  niin  ei  ole  syytä 
kenenkään  kuvitella,  että  he  olisivat  taistelleet  minkään  aatteen 
puolesta. 

"Syyttäjille  ja  oikeuksille  olen  lähettänyt  sitovat  todistukset  siitä, 
että  punaiset  olivat  Venäjän  sotajoukkojen  ja  hallituksen  kätyreinä 
Suomessa.  Tavalliselle  punakaartilaiselle  on  siis  vaadittava  ankaraa 
edesvastuuta  maanpetoksesta  ja  valtiopetoksesta." 

Tässä  kiertokirjeessä  esitetyt  periaatteet  muodostuivatkin  mää- 
rääväksi ohjeeksi  valtiorikosoikeuksien  toiminnassa.  Mutta  kaikista 
huolellisista  valmisteluista  huolimatta,  joutuivat  valtiorikosoikeudet 
vieläkin  kulkemaan  selvästi  laittomuuden  tielle.  Kompastuskiveksi 
muodostui  varsinkin  syytös  "maanpetoksesta",  johon  Aminoffkin 
ohjekirjeessään  viittaa.  Lain  kirjaimellista  tukea  tuomioille  etsittiin 
näet  niistä  rikoslain  määräyksistä,  jotka  koskevat  valtiopetosta, 
mutta  näiden  määräysten  perusteella  ei  voitu  ketään  tuomita  kuole- 
maan. Mutta,  kun  lain  säätämät  "lievät"  rangaistukset  eivät  tyydyt- 
täneet porvaristoa,  niin  tekaistiin  teoria,  että  Suomi  olisi  muka  ollut 
sodassa  Venäjää  vastaan,  minkä  vuoksi  punaiset  olisivat  joutuneet 
auttamaan  "vihollismaata"  ja  siten  tehneet  itsensä  syypääksi  "maan- 
petokseen." Lain  mukaan  voitiin  maanpetoksesta  rangaista  kuole- 
malla, joten  tämä  teoria  tuli  suureksi  lohdutukseksi  kostonhimoiselle 
porvaristolle.  Täten  saattoivat  valtiorikosoikeudet  jatkaa  kenttäoi- 
keuksien  keskeytynyttä  työtä  ja  jaella  kuolemantuomioita  aivan  lail- 
lisuuden puitteiden  sisällä. 

Mutta  porvarien  keksimä  maanpetosteoria  on  tavattoman  hatara 
ja  vailla  vähäisimpiäkään  todellisia  perusteita.  Omissa  virallisissa 
lausunnoissakaan  ei  valkoinen  hallitus  muistanut  puhua  maanpetok- 
sesta. Siitä  ruvettiin  mainitsemaan  vasta  sen  jälkeen,  kun  havaittiin 
se  porvaristolle  eduksi.  Eduskunnassa  keväällä  1919  käydyssä  väit- 
telyssä osotettiin,  että  esim.  senaatin  päätöksessä  huhtik.  2  p  :ltä 
1918,  jolloin  Viapori  julistettiin  Suomelle  kuuluvaksi,  ei  mainita 
mitään,  että  Suomi  ja  Venäjä  olisivat  olleet  sodassa  keskenään. 
Myöskään  ei  Venäjää  vastaan  ollut  julistettu  sotaa  eikä  Venäjäkään 
ollut  julistanut  sotaa  Suomea  vasaan,  päinvastoin  oli  kohdellut  Suo- 
mea sangen  suopeasti  myöntämällä  sille  itsenäisyyden  j.n.e.  Tuollai- 

nen  sodanjulistus  olisi  ollut  välttämätön,  ennenkuin  kansalaisia  voi- 
taisiin rUveta  tuomitsemaan  maanpetoksesta.  Ja  minkälaiseen  risti- 
riitaan valkoinen  hallitus  itse  joutui !  Luokkasodan  aikana  vangiksi 
saadut  venäläiset  sotilaat  armotta  tapettiin.  Jos  Suomi  ja  Venäjä 
olisivat  todellisuudessa  olleet  sodassa  keskenään,  niin  tekivät  valkoi- 
set itsensä  syypäiksi  kansainvälisten  lakien  törkeään  loukkaukseen. 
Edelleen  senaatin  tiedonannossa  toukok.  8  p:ltä  sanotaan  yksinker- 
taisesti, että  "kapinaliike,  joka  tarkoitti  laillisen  yhteiskuntajärjes- 
tyksen kumoamista  on  saatu  voitolliseen  loppuun  ..."  Julistuksessa 
ei  nytkään  sanallakaan  puhuta,  että  sota  Venäjää  vastaan  olisi  voi- 
tettu, tai  että  sitä  olisi  edes  ollut  olemassakaan. 

Porvariston  sanomalehdet  puhuivat  myös  ainoastaan  kapinasta, 
kansalaissodasta  ja  "vapaussodasta."  Suomen  lakien  mukaan  saatet- 
tiin näihin  osaaottaneita  tuomita  vain  valtiopetoksesta,  josta  ei  ollut 
kuolemanrangaistusta  säädettynä.  Kun  lokakuun  30  p:nä  1918  annet- 
tiin ensimäinen  armahduspäätös,  jonka  perusteella  vankileireiltä 
vapautui  muutamia  tuhansia  vankeja,  puhutaan  vielä  tuossakin  pää- 
töksessä vain  aseellisesta  kapinasta  laillista  yhteiskuntajärjestystä 
vastaan,  eikä  siis  vieraan  vallan  sodasta  Suomea  vastaan.  Kaikissa 
asiakirjoissa  viitataan  vain  valtiopetokseen  ja  kuitenkin  langetettiin 
valtiorikosoikeuksissa  ainakin  555  kuolemantuomiota,  joista  noin 
200  pantiin  täytäntöön.  Maanpetoksesta  säädettyä  kuolemanrangais- 
tusta ei  olisi  lakien  mukaan  voitu  langettaa  yksinomaan  valtiopetok- 
seen syyllisille.  Siksi  tuomioiden  perusteella  toimitetut  telotukset 
muodostuivatkin  selvästi  oikeusmurhiksi,  joille  ei  voida  saada  lailli- 
suuden verhoakaan. 

Valtiorikosoikeudet  langettivat  kuolemantuomioita  myös  murhista 
syyllisille  tai  syytetyille  henkilöille.  Tavalliset  murhajutut  eivät  olisi 
kuuluneet  poikkeuksillisille  valtiorikosoikeuksille,  vaan  yleisille,  sään- 
nöllisille oikeuslaitoksille.  Valtiorikosoikeuksillehan  oli  selvästi  jätetty 
käsiteltäväksi  vain  "kapinarikokset".  On  aivan  luonnollista,  että  mur- 
hasta tuomittiin  henkilöitä  kuolemaan  varsin  hatarilla  perusteilla.  Ei 
ole  lainkaan  harvinaista,  että  aivan  syyttömiä  henkilöitä  on  kärsinyt 
korkeimman  rangaistuksen.  Lokaan  tallattiin  sivistyskansojen  tapa 
huolehtia  siitä,  että  oikeusrikoksia  ei  tapahtuisi,  s.  o.,  ettei  syytön 
tulisi  rangaistukseen  tuomituksi. 

Suomi,  joka  tuntee  suurta  loukkausta,  jos  sen  asema  sivistys- 
maana asetetaan  kyseenalaiseksi,  rikkoi  muussakin  suhteessa  sivistys- 
maiden traditsioneja.  Tavallisestihan  rikosta  rangaistaessa  sovellute- 

taan  lakia,  joka  oli  voimassa  rikoksen  tapahtuessa.  Valkoinen  Suomi 
sensijaan  laati  "kapinallisten"  tuomitsemisesta  lakeja  vasta  senjäl- 
keen,  kun  "kapina"  jo  oli  kukistettu.  Vasta  luokkasodan  jälkeenhän 
asetettiin  toisenlaisia  oikeusistuimia,  kuin  mitä  teon  tapahtuessa 
voimassa  ollut  laki  edellytti. 


Yrjö  Mäkelin,  Suomen  työväenliikkeen  pidetty  johtohenkilö,  joka 
luokkasodan  jälkeen  kuoli  valkoisten  vankina. 

"A  rpajaistuomio  t." 

Entä  minkälaista  oli  "oikeuden jako"  valtiorikosoikeuksissa !  Siitä 
huolimatta,  että  juttujen  käsittelyä  ja  tuomioiden  langettamista  yri- 
tettiin yhdenmukaistuttaa,  muodostui  tuomitseminen  ikäänkuin  arpa- 
peliksi, jossa  pelkkä  sattuma  saattoi  ratkaista  vangin  kohtalon. 
Syytökset,  joista  eräissä  oikeuksissa  pääsi  parin  vuoden  rangaistuk- 
sella, saattoivat  toisissa  päättyä  kuolemantuomioon. 

Tuomioistuinten  tuomari  jäsenet  ovat  itse  kertoneet  miten  erääs- 
säkin tapauksessa  valtiorikosoikeuden  osastoon  tuli  uusi  tuomari. 
Ensimäisenä  syytettynä  oli  eräs  punakaartilainen,  joka  teki  jonkun- 
verran  epämiellyttävän  vaikutuksen.  Päätöstä  tehtäessä  lausui  mieli- 
piteensä ensimäisenä  mainittu  uusi  puheenjohtaja,  virkkoen :  "Minä 
olen  valmis  tuomitsemaan  —  kuolemaan."  Oikeuden  toisen  lakimies- 
jäsenen  tiedustaessa  ihmeissään  perusteita,  vastasi  innokas  puheen- 
johtaja: "Valtiopetoksesta!"  Vasta  kuultuaan,  että  valtiopetoksesta 
ei  lakien  mukaan  voida  tuomita  kuolemaan,  luopui  puheenjohtaja 
ehdotuksestaan,  kun  tuntui  olevan  vaikeata  syytettyyn  nähden  sovel- 
luttaa maanpetospykälääkään.  Äänestyksen  jälkeen  tuomittiin  tämä 
epämiellyttävä  punakaartilainen  rumuutensa  vuoksi  neljäksi  vuodeksi 
kuritushuoneeseen. 

Tammisaaressa  toiminut  valtiorikosoikeuden  77  :s  osasto  tuli 
erittäin  kuuluisaksi  ankarista  tuomioistaan.  Tavallisen  punakaartilai- 
sen tuomio  vaihteli,  melkeinpä  ulkomuodon  perusteella,  kahden 
vuoden  ja  kuolemanrangaistuksen  välillä.  Harvoin  olivat  tuomiot  8 
vuotta  lievemmät,  vaikka  syytetty  olisi  ollut  miten  syytön  tahansa. 
Lakimiehet  huvittelivat  kerran  lyömällä  77  :nnen  osaston  päätöksestä 
vetoa.  Tutkintotuomari,  joka  oli  erään  vangitun  tutkinut,  väitti 
puheena  olevan  osaston  syyttäjälle,  että  jopas  saitte  kerrankin  sel- 
laisen miehen,  joka  oikeuden  täytyy  vapauttaa.  Vangittu  ei  ollut 
kuulunut  punakaartiin,  hänen  ainoana  tehtävänä  oli  ollut  sanomaleh- 
tien myynti  Turun  kaduilla.  Syyttäjä  tunsi  tuomioistuimen  ja  löi 
vetoa.  Syyttäjä  voittikin,  sillä  vangittu  tuomittiin  elinkaudeksi  — 
kiihotuskirjallisuuden  levittämisestä ! 

"Esikuntien"  lausunnot. 

Häpeälliset  ovat  n.  s.  suojeluskuntien  esikuntien  lausunnot,  joille 
useat  tuomiot  perustuivat.  Vangittuina  olevien  punakaartilaisten  koti- 
paikkakunnalla toimivien  suojeluskuntien  puoleen  käännyttiin  tarko- 
tuksella  saada  todistuksia  vangituita  vastaan.  Nämä  esikuntien  lau- 
sunnot olivat  paikkakuntien  porvariston  surkeita  sisunpurkauksia. 
Niissä  ei  häikäilty  sanoa  minkälaisia  valheita  tahansa,  kunhan  vain 
paikkakunnalla  epämiellyttävistä  työläisistä  päästiin. 

Lainatkaamme  näytteeksi  joitakin  esikuntien  lausunnoita,  joita 
on  olemassa  tukuttain.  Forssan  suojeluskunnan  esikunnan  kirjel- 
mässä, jonka  on  allekirjoittanut  Länsi-Suomen  pankin  Forssan 
konttorin  johtaja  Juho  Kivikoski  lausutaan  seuraavaa: 

"Forssan  Suojeluskunta 

Esikunta 
Forssa,  toukok.  21  p.,  1918. 
Riihimäen  Suojeluskunnan  Esikunnalle. 

Koska  olemme  kuulleet,  että  yksi  täkäläisten  sosialistien  kaikkein 
punaisimpia,  täkäläisen  rautatien  kapina-aikainen  komisario  ja  suuri- 
suinen agitaattori  (N.  N.)  on  vankina  Riihimäellä,  pyydämme  koh- 
teliaimmin, että  koittaisitte  päästä  hänestä  mahdollisimman  huo- 
maamattomalla tavalla. 

(Forssan-Jokioisten  Esikunnan  sinetti) 
Juho  Kivikoski." 

Lausunto  ei  ole  tosin  valtiorikosoikeudelle  osotettu,  mutta  palve- 
lee kuitenkin  samaa  tarkotusta. 

Jaakkiman  "suojeluskunnan"  esikunta  antoi  sangen  kuvaavan 
lausunnon  säännölliseksi  ja  maltilliseksi  tunnetusta  työmies  Johan 
Fredrik  Korhosesta  ja  ehkä  juuri  tämän  lausunnon  perusteella 
henkilö  tuomittiin  Tammisaaressa  12  vuodeksi  kuritushuoneeseen  ja 
voi  vain  sattumaa  kiittää,  että  ei  lausunnon  perusteella  saanut  kuole- 
mantuomiota. Lausunto  kuuluu : 

"Jaakkiman  Suojeluskunnan  Esikunnan  lausunto  Työm.  Johan 
Fredrik  Kallenpoika  Korhosesta: 

Siihen  nähden,  että  vangittu  on  ollut  täällä  paikkakunnan  kau- 
huna, ja  ilman  häntä  ja  hänen  veljeään,  ei  luultavasti  tällä  paikka- 
kunnalla olisi  mitään  selkkauksia  tullut,  ehdotamme  täten,  että  hänet 
tehtäisiin  vaarattomaksi,  täällä  ei  häntä  ainakaan  tulla  kaipaamaan, 
eikä  yhteiskunta  tule  sellaista  miestä  suremaan. 

Jaakkiman  Suojeluskunnan  esikunta. 

M.  W.  Lönnqvist,  Esikuntapäällikkö 
Antti  Kopsa,  A.  A.  Fenander,  Ernst  Zinck." 

Seuraavilla  sivuilla  julkaisemme  valokuvajäljennöksiä  suojelus- 
kuntien esikunnille  lähettämästä  kyselykaavakkeesta.  Jäljennöksistä 
käy  myös  selville  millä  häpeällisellä  tavalla  esikunnat  niille  esitet- 
tyihin kyselyihin  vastasivat.  Kysymyksessä  oleva  toveri,  joka  nykyään 
on  hyvämaineinen  kansalainen,  tuomittiin  esikunnassa  "mahdotto- 
maksi koskaan  olemaan  järjestyneen  yhteiskunnan  jäsenenä",  kuten 
jäljennöksistä  näkyy.  Kuitenkin  on  hän  tänäpäivänä  perin  järjesty- 
neen yhteiskunnan  jäsenenä  ja  sangen  hyötyä  tuottavassa  työssä. 
Hän  saa  kiittää  vain  onneaan,  että  esikunnan  suosittama  hirttonuora 


N.0     _       ___  Pöytäkirja,  tehty  _Biiovejien_ 

Talollineni  ' Väinö    Herman inp. 


Suojeluskunnan  Esikunnassa  touko-- kuun  __5-  päivänä 

ta,    synt.    11/6    1883  täällä, 


Herranen    liusta.iärveh  Katkelmas- 

nerranen  j  vuonna  191_  sen  johdosta,  että  Päämajan  tutkintoasiam 


Tuomari  on  pyytänyt  lausuntoa  alempana  mainitusta 
on    H.P.  ehtoollisella  Käynyt 

vangista. 

ja    nauttii  ■  kansalaisluotta- 

Läsnä  olivat  seuraavat  Esikunnan  jäsenet:  

musta    hyvämaineisena;    todistaa  - 

Lauri_SärkkiL,  S.  Koivu  järvi. ,  R^_Salovaara , 

Ruovedellä    toukok.    16.  p:nä 

,T,_ huominen , — J.  Kauppila, — 0.  Schele, — ft.  Ruo 

iyie. 

hola  ookä — useita — pitäjäläisiä.  

G.  Väinönne imo. 
Ka pjjal . 


Vangin  nimi  ja  ammatti:     Herranen,    Väinö,  pientilallinen. 


Missä  ja  milloin  syntynyt:  1883.  

Kotipaikka  ja  kodin  osoite:  Ruovesi  Mustajärvenkylä 


Jos  naimaton  millainen  toimeentulo: 


Jos  naimisissa  tahi  leski,  paljonko  alaikäisiä  lapsia  ja  minkälaiset  varallisuussuhteet 
Naimisissa,     lapsia    on  .5.  ,  ..Omistaa  pj.kku.tilan_,  •  


Minkälainen  luonteeltaan,  kiivas  tai  rauhallinen,  työteliäs  vaiko  lakkoihin  yllyttelijä:  

Kiivas-j-a  Intoilija, — Lakkoretteloiden .alkuunpanija — ja — järjestäjä,  

yks  inpä — kunnal-l-i-sel-  lakin— alalla,  


Elämäntavat  (säännölliset  tahi  kuljeksivaa  elämää):  Säännölliset 


Missä  ja  kenen  luona  tehnyt  työtä  kotipaikallaan  ja  minkälaisen  arvostelun  hänen  työnanta- 
jansa yleensä  hänestä  antavat:  -Omalla  -  ti  1  allaan-,- — parastaan — kuitenkin  

kiihottanut  „kans.aa^  :  


Onko  kuulunut  Työväenyhdistykseen  ja  mikä  asema  siinä:  

 Helvetink  piun    Työväenyhdistyksen    puheenjohtaja   y.m.  luottamus- 

— toimissa,  

Onko  kuulunut  punakaartiin  ja  mikä  asema  siinä:  ,  

On__  kuul unut    sen    johtavana  sieluna.  

Valtiorikosoikeuden  "asiakirjoja."  Jäljennös  tyypillisestä  "esikunnan  lausunnosta",  joiden 
nojalla  lukemattomia  työläisiä  telotettiin.  Valtiorikosoikeudet  jättivät  suojeluskuntien  esi- 
kunnille kyselyjä,  joihin  ne  innokkaasti  vastasivat  päästäkseen  paikkakunnillaan  epämie- 
luisista henkilöistä. 

Missä  ja  milloin  ollut  taisteluissa:'  missä  muissa  toimissa  ollut:  mitä  aseita  on  kantanut  ja  onko 
vangin  luona  sellaisia  löydetty:  — ollut— Ruoveden — kaartia — Il — komp-s — m- 
plutuunan    pöällikkönä..__^  ,  ,  


Onko  vanki  ottanut  osaa  aseista  riisumiseen  ennen  sotaa  ja  sodan  aikana  ja  millä  tavalla: 
ryöstöihin,  murhiin,  rääkkäyksiin,  murhapolttoihin  ja  kiristyksiin,  sosialistien  suurlakon 
aikana  viime  syksynä  ja  myöhemmin  ja  onko  vangin  luona  löydetty  ryöstettyä  tavaraa: 

Ollut    johtomiehenä    aseitten    riistämisessä    ja  lakkoyllyttäjänä. 


Onko  vanki  tehnyt  mitään  muita  esikunnan  tiedossa  olevia  rikoksia  nykyisen  sodan  aikana: 

YI  eensä._  tunne  l.tu_  _  innokkaaksi    vallankumouksen  mieheksi.  

.  ...Hänen.,  luonaan. ..päätetty  talollisten  murhista  ia  ryöstöistä 

 ennen-  kapinan— puhkeamista.  =  

Onko  vanki  esiintynyt  kiihoittajana 

punaiseen  kaartiin:   _  

vallankumoukseen.    

laillista  hallitusta  vastaan:   

asevelvollisuutta  vastaan:   Ei— .tiedetä-  .  

levittänyt  vääriä  kulkupuheita  sotatoimista:  Ei  tiedetä^  . 

tahi  uhkauksia  laillisen  hallituksen  kannattajia  vastaan:  Oikein  räikeästi. 

Oheenliitetäänkö  valallisia  todistuksia  ja  ovatko  todistusten  antajat  luotettavia:  <  t 


Esikunnan  lausunto  vangitusta:  viitaten— yi  läo  lavaan — pöytäkirjaan — katsomaa  van- 

gin  ..olevan    yhteiskunnalle  täysin    hyödyttömän    ja    ehdoLi.o™»gti  vaaral- 

lisen— sekä— sekä—  täysin — mafidottoman    Vngiraftn    mpmaan  järjftst.ynftftn 

yh  t  e  iskun  nan_.  _  j  äs  enenä  --Hirttonuora    ei    ole  liikaa.  

 ±__  

 ,  ,  RUOVEDEN  _.SUOJELUSKUBTA^_  .  

_   Teou-Pöyt  ani  emi  ,  ,  

Valtiorikosoikeuden  "asiakirjoja."  Esikunnan  loppupäätös. 


On    oikein  johtavana  miehenä. 

Mitä  vanki  tietää  kätketyistä  asevarastoista  tai  aseista.: 
 Ei— tiedä.  —  


Mitä  vanki  tietää:  

aseista  riisumisesta  ennen  sotaa  ja  sodan  aikana  (kutka  esim.  johtivat):  ryöstöistä,  murhista  ja  murha: 
poltoista  sosialistien  suurlakon  aikana  viime  syksynä  ja  myöhemmin  ja  kutka  ottivat  niihin  osaa: 

Kieltää — olleensa  —mukana-  eiintarvetakavurikö-is^aT^as^irst^ii^- 
nrisissa,    tai    murhasuunnittelulssa-....  .   


Ammuttava    pahimpana  punak.. 
,'johtomiehenä.    Edelleen  vangittuna, 
TJ.  Olavi  Keso. 
Tutk.  tuomari. 
M; o  52. 
EmiT"~Tul  ijöH 

Kuovesi.  ~ 

t 

Valtioriksoikeuden  "asiakirjoja."  Alustavan  tutkjntotuomarin  päätös  tutkimustensa  tuloksista 

sittenkin  jäi  häneltä  käyttämättä.  Kuten  valtiorikosoikeuden  pää- 
töksestä otettu  valokuvajäljennös  osottaa,  tuomittiin  toveri  Herra- 
nen vaaditun  kuolemantuomion  asemasta  elinkaudeksi  kuritushuo- 
neeseen, josta  hän  jonkun  vuoden  kuluttua  "armahduksen"  perus- 
teella vapautui. 

Valtiorikosoikeuksien  päätöksistä  ei  voinut  valittaa  eikä  vedota. 
Sensijaan  sai  anoa  armoa  ja  valtiorikosoikeuden  ylioikeus  antoi 
armonanomuksen  esityttää  itselleen  ja  jossakin  tapauksessa  lievensi 
tuomiota.  Armonanomus,  joka  vangit  usein  pakotettiin  tekemään, 
oli  sanamuodoltaan  häpeällinen.  Useat  kuolemaantuomitutkin  kiel- 
tääntyivät  anomusta  tekemästä,  vaatien  itselleen  oikeutta.  Missään 
tapauksessa  ei  voida  pitää  häpeällisenä,  vaikka  vangit  kurjissa  olo- 

Jäljennös. 


§:  153. 


K:0  10170. 


V  4  L  T  I  0  R  I  K  O  S  Y  L  I  O  I  E  E  U  B  E  L  L  E 


MRK.  4-MRK.. 


HUS  I  N  G  I  Z  Z  Ä. 

Minä    allekirjoittanut,    jonka  Valtiorikosoikeuden 
59    osasto    on    elokuun    2    päivänä    tuominnut  elimkaudeksi 
kuritushuoneeseen    sekä    sen    jälkeen    men-ittämään  kansalais- 
luottamukseni        vuodeksi,    anon    nöyrimmästi,    että  Val- 
tiorikosylioikeus    armahtaisi    minua    joko    kokonaan  poista- 
malla   rangaistukseni    tai    vähentämällä    sen  mahdollisim- 
man   lyhyeksi.    Kadun    täydellisesti    tekojani    ja  lupaan, 
että    en    milloinkaan    ryhdy    missään    muodossa  vastustamaan 
maamme    laillista  hallitusta. 

Tampereella    elokuun    3    päivänä  1918. 

Wäinö  Herranen 
Talollinen. 
Ruovesi. 


Vaiv.-  ja  työh.    maksu  3:44 
Leimamaksu  4:- 

Puh  t  aaks  i  k  i  r  j  o  i  tus  10:40 

Yhteensä  17:84. 

Armonanomus,   joka   valtiorikosoikeudessa   tuomittu    pakotettiin   tekemään.  Pakotuksesta 
huolimatta   kieltääntyivät    monet   tällaista    "asiakirjaa"    allekirjoittamasta.  Asiakirjoissa 
olleet  leimat  eivät  ole  valokuvajäljennöksessä  tulleet  näkyviin. 

suhteissaan  anomukseen  suostuivatkin,  toivoen  edes  sen  kautta  saa- 
vansa lievennystä  uhkaavaan  kohtaloon.  Useassa  tapauksessa  ano- 
mus tehtiin  vangin  tietämättä  ja  ilman  allekirjoitusta,  kuten  toveri 
Herrasenkin  suhteen,  jonka  "armonanomuksen"  julkaisemme  niin- 
ikään valokuvajäljennöksenä. 

Jäljennös. 


Valttorikosylioikeuden  päätös  yG^^^^^Z^-. 

siä  kotoisin  olevan 
vangitun  "V^UVt 

allekirgmtlaman,  Yaltiorikosylioikeuteen  saapuneen  kirjelmän  johdosta,  jossa 

<ZZ&/&£$&0000£<?'.         anoo,  että  hänet,  joka  Valtiorikosoikeuden 

-osaston  ^  päivänä  ,     kuuta  19JB  julistamalla  pää- 

töksellä on  tuomittu 


pidettäväksi  ^c/l^*/l^ii^44'/^^vff.  vuotta    kuukautta 

kuritushuoneessa  ja  menettämään  kansalaisluottamuksen  /(^^I^Z^l^^C 
".   vuodeksi  yli  vapausyangaijluiJujMi*  armahdettaisiin  kärsimästä  mai- 
nittua rangaistusta.  Annettu  Hehfngissä  ^....pätinnä....^j^t{  kuuta  19J8.. 

Vältiorikosylioikeus'son  itsellensä  esittelyttänyt  tämän  asian  ja  katsoo  hyväksi 
suostua  hakijan  tekemään  anomukseen  siten  että  hänelle  tuomittu  rangaistus  lievennetään 
vuoden  kuritushuönerangaistukseksi,  jonka  rangaistuksen 
kärsittyään  hakija  edelleen  on  oleva  kansalaisluottamusta  vailla 
vuotta. 

'  Valtiorikosylioikeus: 


ti  todistaa:    Helsingissä  IhMioSfaJyUo^ 

A2päivänä/W6AAM  kuuta  1918.  f)  .  •»  >~i 

 «?f,Ä/Ä,,  

Valtiorikosoikeuden  päätös  tuomion  "lieventämisestä." 


448 


SUOMEN  LUOKKASOTA  — 


Porvariston  luokkakosto. 

Valtiorikosoikeuksien  historia  jää  poislähtemättömäksi  häpeätah- 
raksi valkoiselle  Suomelle.  Se  osottaa,  että  oikeuden  asemasta  koh- 
distettiin työläisiin  järjestelmällistä  ja  huolellisesti  suunniteltua 
pirullista  kostoa.  Yksistään  se  seikka,  että  valtiorikosoikeudet  muu- 
tamassa kuukaudessa  tuomitsivat  kymmeniä  tuhansia  työläisiä,  osot- 
taa, että  tarkotuksena  ei  ollutkaan  tuomitseminen  tosiasioiden  perus- 
teella. Tuomiot  olivat  selvästi  porvariston  kostotuomioita  työväen- 
luokkaa vastaan.  Tätä  kostoa  kohdistettiin  erittäin  ankarana  niihin, 
jotka  jo  varhaisempina  vuosina  olivat  toimineet  työväen  järjestö- 
liikkeessä.  Valtiorikokseksi  selitettiin  sekin,  että  oli  toiminut  täysin 
laillisissa  työväenjärjestöissä. 

Joulukuun  9  päivään  mennessä  v.  1918  olivat  valtiorikosoikeudet 
tuominneet  ehdottomaan  vapausrangaistukseen  25,200  henkeä  ja 
ehdolliseen  37,200.  Saman  ajan  kuluessa  oli  valtiorikosylioikeus  käsi- 
tellyt 26,600  armonanomusta.  Kaikkiaan  tuomittiin  alioikeuksissa 
67,788  vankia  muutaman  kuukauden  kuluessa  ja  heidän  yhteiset 
tuomionsa  käsittävät  noin  300,000  vuotta  kuritushuonetta. 

Valtiorikosoikeuksissa  annettujen  tuomioiden  suuruutta  esittää  seuraava 
taulukko : 


Miehiä 

Naisia 

Yhteensä 

Kuolemanrangaistuksia   

 554 

1 

555 

Kuritushuonetta  elinajaksi 

  882 

4 

886 

Yli  12  vuotta    

  _  78 

78 

10—12  vuotta    

  1,204 

9 

1,213 

8—10  „   

  2,527 

18 

2,545 

7—8  „   

  4,316 

37 

4,353 

6—7  „   

  531 

11 

542 

5—6  „   

  2,798 

59 

2,857 

4—5  „   

  3,601 

61 

3,662 

3—4  „   

  6,092 

152 

6,244 

2—3  „   

  29,871 

1,655 

31,526 

1—2  „    

  9,922 

1,792 

11,714 

Vuosi  tai  alle   

  975 

153 

1,128 

Vankeusrangaistusta   

    228 

46 

274 

Sakkoa  y.  m   

  206 

5 

211 

Yhteensä  63,785 

4,003 

67,788 

Kansalaisluottamus  tuomittiin  menetetyksi  57,445  mieheltä  ja  3,222  naiselta 
ja  todistajiksi  kelpaamattomiksi  5,958  miestä  ja  732  naista.  Kaikista  tuomi- 
tuista oli  28.6%  alaikäisiä. 


Lokakuun  30  p  :nä  annetun  "yleisen"  amnestian  perusteella  va- 
pautettiin korkeintain  4  vuodeksi  tuomitut  ja  täten  vapautui  ehdon- 

alaiseen  vapauteen  noin  9,800  vankia.  Joulukuussa  samana  vuonna 
annetun  toisen  amnestian  perusteella  vapautui  noin  6,000  vankia. 
Toukokuun  21  p  :nä  1919  annetussa  armahduksessa  säädettiin,  että 
ne  vapausrangaistusta  kärsimässä  olevat  henkilöt,  jotka  osanotosta 
kapinaan  oli  tuomittu  enintään  8  vuodeksi  kuritushuoneeseen,  tai 
joiden  tuomion  valtiorikosoikeuden  ylioikeus  oli  alentanut  tähän 
määrään,  vapautetaan  ehdonalaiseen  vapauteen. 

Vielä  lokakuussa  1919,  siis  puolitoista  vuotta  senjälkeen,  kun 
"kapina"  oli  "voitollisesti"  kukistettu,  oli  vankiloissa  4,368  valtiori- 
kosvankia,  jotka  olivat  saaneet  tuomionsa  seuraavista  syistä: 


Johtava  asema  kapinaliikkeessä    1,401 

Muu  raskaamman  luontoinen  osallisuus  kapinaliikkeeseen    422 

"Yllyttäjiä"   -   875 

Murha  ja  osallisuusmuodot    495 

Murhapoltto    18 

Tappo   .   8 

Kiristäminen    23 

Varkaus   :   17 

Varastetun  ja  ryöstetyn  tavaran  kätkeminen    70 

Laiton  vangitseminen        9 

Laiton  kotietsintä    3 

Jälkeen  1.  1.  1915  tuomitusta  rikoksesta  rangaistusta  kärsineitä  429 

Erikoisista  muista  syistä  tuomittuja    249 


Yhteensä  4,368 

Itsestään  on  selvää,  että  murhista,  ryöstöistä,  kiristyksestä,  va- 
rastetun tavaran  kätkemisestä,  laittomista  kotietsinnöistä  ja  yllytyk- 
sestä annetut  tuomiot  annettiin  mitä  epäilyttävimpien  todistusten 
perusteella  ja  monet  tuomitut  eivät  tietäneet  mitään  rikoksista,  joista 
heidät  tuomittiin. 

Sittemmin  vapautettiin  vankeja  vähän  kerrallaan,  mutta  vielä 
kymmenenkään  vuoden  kuluttua  eivät  kaikki  vuoden  1918  "kapinal- 
liset" ole  vapautuneet  porvariston  koston  alaisuudesta,  sosialidemo- 
kraattisen hallituksenkin  sivuuttaessa  armahduskysymyksen  vain 
kansalaisluottamuksen  palauttamisella  sen  menettäneille. 

Raskaat  olivat  ne  kärsimysten  ajat,  jotka  vangit  joutuivat  viru- 
maan vankileireillä,  pakkotyölaitoksissa  ja  kuritushuoneissa.  Mutta 
linnatuomiotkaan  eivät  heitä  lannistaneet.  Kun  jälleen  vasemmisto- 
lainen liike  alkoi  Suomessa  nostaa  päätään,  näemme  monet  vuoden 
1918  koetelluista  sankareista  jälleen  vallankumouksellisen  työväen- 

15 

Valtiorikosvangin  "vapauspassi."  Jäljennös  osottaa  minkälaisten  määräysten  alaisena  olivat 
"ehdolliseen  vapauteen"  lasketut. 


liikkeen  riennoissa.  Ovatpa  useat  vapauduttuaan  uudelleen  joutuneet 
"valtionpetturin"  kirjoihin  ja  kuritushuoneeseen.  Mutta  aatetta, 
jonka  puolesta  he  taistelevat,  ei  voida  kahlita.  Se  elää!  Se  päättä- 
väisyys, jota  vuoden  1918  paljon  kärsineet  urhot  ovat  osottaneet, 
rohkaiskoon  koko  työväenluokkaa  toimimaan  edessämme  häämöittä- 
vän  työväenluokan  vapauden  saavuttamiseksi. 

Kuolemaan  tuomitun  kertomus 

Kuolemaan  tuomitulta  säilytettiin  useammassakin  paikassa,  mutta 
kaameimmat  kaikista  lienevät  olleet  Suomenlinnan  päävahti  ja  saman 
linnoituksen  alueisiin  kuuluva  ulkosaari  Iso  Mjölö.  Viimemainitussa 
säilytettiin  suuret  joukot  vankeja  rantalaiturin  lähistöllä  sijaitsevissa 
kasarmirakennuksissa,  mutta  kuolemaan  tuomitut  sullottiin  saaren 
sisäosissa  sijaitsevaan  puoleksi  maanalaiseen  patterivarustukseen. 
Varustuksessa  oli  kaksi  "huonetta",  molemmat  ehkä  noin  15x2 
pinta-alaltaan  pimeitä  luolia,  joihin  niukka  valo  vaivoin  tunkeutui 
ampuma-aukkoja  muistuttavista  ikkunoista,  joita  vielä  varjosti  moni- 
kertainen, tiheä  rautakanki-  ja  piikkilankaristikko.  Luolissa  oli  puu- 
lattiat, mutta  paksun  likakerroksen  peitossa.  Toisella  seinällä  oli 
huoneenmittainen  makuulava,  mutta  hetikään  kaikki  asukkaat  eivät 
siihen  mahtuneet,  vaan  saivat  virua  likaisella  lattialla.  Mitään  makuu- 
vaatteita  ei  tietenkään  ollut  eikä  saanutkaan  olla.  Tapahtui  kerrankin, 
että  vangit  eräällä  kävelytunnilla  taittoivat  lehväksiä  saadakseen  edes 
jotain  pehmikettä  päänsä  alle.  He  ehtivät  jo  viedä  ne  "murjuun"  — 
kuten  punavangit  kaikkialla  huoneitaan  tapasivat  nimittää  —  kun 
paikalle  saapui  vartijapäällikkö,  "Herra  Hyvärinen",  kahmasi  kiroil- 
len pois  lehväkset  huutaen  lopuksi :  "Luuletteko  te  perkeleet  tul- 
leenne tänne  hyöhenpat joille  nukkumaan?  Pian  saatte  mullassa 
maata  niin  mukavasti  kuin  haluatte!" 

Tämä  samainen  "Herra  Hyvärinen"  —  joka  muuten  on  myö- 
hemmin kuollut  —  oli  yksi  niitä  tyyppejä,  joissa  yhtyy  täydellinen 
raakuus  yhtä  täydelliseen  tyhmyyteen.  Hän  lienee  ollut  jostain 
Savon  puolesta  kotoisin,  joku  tiesi  hänen  olleen  jonkinlaisena  lautta- 
miehenä  Savon  vesillä,  toinen  kertoi  hänen  joskus  olleen  leipurina- 
kin. Matala,  tanakka  mies,  hieman  väärät  sääret,  kumara  selkä, 
naama  kuin  foxterrierilla.  Tästä  miehestä  kerrottiin,  että  hän  aikai- 
semmin, ollessaan  vartijana  toisessa  osassa  saarta,  jossa  säilytettiin 
m.  m.  vangittuja  venäläisiä,  oli  urheillut  noiden  nälkäisten  haamujen 
erikoisella  rääkkäyksellä.  Niinpä  kerrottiin  hänellä  olleen  tapana 
asettua  väijyksiin  erään  nurkan  taa,  jonka  ohi  venäläiset  hoippuivat 
kurjaa  ruoka-annostaan  hakemaan  ja  sitten  iskeneen  paksulla  kar- 

tulla  kutakin  tulijaa  vasten  kasvoja,  nenävarret  ja  hampaat  sisään. 
Iltasin  oli  hän  sitten  ylemmilleen  kehunut,  kuinka  monta  karttua  oli 
sinä  päivänä  kappaleiksi  hakannut  ryssän  naamaan.  Ja  "ylemmät" 
naureskelivat  miehelle,  jonka  tiesivät  miltei  raivohulluksi,  mutta 
jonka  raivo  tällä  kertaa  oli  heille  mieluista. 

Tällä  tavoin  oli  tämä  mies  ansioitunut  niin  paljon,  että  hänelle 
uskottiin  vartijapäällikön  toimi  kuolemaantuomittujen  osastolla.  Ja 
että  hän  myöskin  täällä  koetti  tehdä  voitavansa  ansioituakseen  yhä 
lisää,  on  itsestään  selvää. 

Ruokana  kuolemaantuomituilla  oli  jonkinlainen  palkoliemi.  Se 
lienee  ollut  valmistettu  tanskalaisista  juurista  ja  ikivanhoista,  mätä- 
nevistä "vihanneksista."  Väriltään  oli  tuo  liemi  vihertävää,  yhtä 
laihaa  kuin  likavesi,  suolaista  kuin  myrkky  ja  haisi  vietävästi.  Kun 
monellekaan  ei  annettu  minkäänlaista  astiaa,  johon  olisivat  voineet 
lientä  ottaa,  vääntelivät  vangit  löytämistään  rautapellin  palasista 
jonkinlaisia  kouruja,  joista  sitten  särpivät  tuota  löyhkäävää  lika- 
vettä. 

Jonkun  ajan  kuluttua  siirrettiin  kuolemaantuomitut  lähemmä 
toisia  vankeja,  erääseen  puurakennukseen.  Edelleen  heidät  kuitenkin 
pidettiin  tarkoin  muista  eroitettuina,  ruoka  ja  kohtelu  pysyi  samana 
kuin  ennenkin.  Kuvaavana  esimerkkinä  siitä,  millä  tavoin  heitä 
koetettiin  kiduttaa,  kerrottakoon  seuraava  tapaus : 

Eräänä  päivänä  saapui  rakennuksen  edustalle,  jossa  tuomitut 
olivat  lientä  hörppimässä,  joukko  asestettuja  sotilaita,  jokaisella 
lapio  olallaan  kiväärin  vieressä.  "Kymmenen  miestä  mukaan,  lapiot 
käteen!"  ärjäsi  joukon  komentaja  vangeille.  Hieman  epäröiden  astui 
esille  kymmenen  vankia,  ottivat  sotilaiden  ojentamat  lapiot,  ja  niin 
lähdettiin  rakennuksen  takana  olevaan  metsikköön.  Siellä  oli  nur- 
meen merkittynä  jotain  pari  metriä  leveä  ja  ehkä  viisi  metriä 
pitkä  haudan  piirustus,  ja  miehet  komennettiin  kaivamaan  hautaa. 
On  itsestään  selvää,  että  jokaisella  oli  mielessä  ajatus  oman  haudan 
kaivamisesta,  työtä  tehtiin  synkän  äänettömyyden  vallitessa.  Kun  oli 
saatu  kaivetuksi  pari  jalkaa  syvä  hauta,  komennettiin  jättämään 
lapiot  hautaan  ja  miehet  vietiin  takaisin  vankilaansa.  Heti  jälkeen 
otettiin  toiset  kymmenen  miestä  työtä  jatkamaan.  Lopuksi  selvisi, 
että  kysymyksessä  oli  kaatokuopan  kaivaminen  roskien  hautausta 
varten,  mutta  työ  piti  suorittaa  niin,  että  se  saatiin  kuolemaantuo- 
mituille vangeille  mahdollisimman  kamalaksi. 

Kun  oli  pari  viikkoa  tuossa  kasarmissa  majailtu,  siirrettiin  ne 

vangeista,  jotka  vielä  olivat  nälkäkuolemalta  säästyneet,  Suomen- 
linnan päävahtiin.  Se  on  kaamea,  matala  rakennus,  jonka  seinien 
sisäpuolella  on  monta  kauhua  asunut.  Sen  komeroihin  sullottiin 
vangit.  Useissa  huoneissa  ei  ollut  minkäänlaisia  makuusijoja,  vaan 
saivat  miehet  maata  likaisella  asfalttipermannolla.  Äärimmilleen  laih- 
tuneiden ruumiiden  luut  hankautuivat  ulos  nahoista;  syöpäläisiä  oli 
hirvittävästi.  Silloin  tällöin  kävi  "korkeita  herroja"  tarkastuskäyn- 
neillä. Eräskin  heistä  piti  kovaa  metakkaa  siitä,  ettei  vieläkään  oltu 
annettu  lupaa  ryhtyä  ampumaan  vankeja,  vaikka  päävahdissa  oli 
hänenkin  mielestään  "ahdasta  kuin  sikoläätissä." 

Että  tuollainen  lupa  oli  odotettavissa,  siitä  tiesivät  kertoa  eräät 
epämääräiset  olennot,  jotka  kaiken  lisäksi  kulkivat  vankeja  kiusaa- 
massa. Nämä  olennot  olivat  n.  s.  kolportöörejä,  saarnamiehiä,  jotka 
niin  täällä  kuin  edellisissäkin  paikoissa  kävivät  miltei  joka  päivä 
toistamassa  vangeille  yhtä  ja  samaa  ennustusta:  "Te,  jotka  pian 
astutte  elävän  jumalan  kasvojen  eteen"  j.  n.  e.,  samalla  veisaten 
virsiä  viimeisestä  tuomiosta,  tulisesta  järvestä,  madoista  ja  lohi- 
käärmeistä. Jos  tilanne  oli  ennestään  kammottava,  osasivat  nämä 
sielujen  hoitajat  tehdä  sen  vielä  kahta  kammottavammaksi. 

Kolportöörien  ennustukset  toteutuivat  viimein.  Eräänä  varhai- 
sena aamuna,  ehkä  tuossa  5 — 6  tienoissa,  saapui  päävahdin  edustalle 
joukko  upseereja,  sotilaskiväärit  olkapäillään.  Päävahdista  otettiin 
pari  vankia,  potkien  ja  tyrkkien  ajettiin  heidät  upseeririvien  väliin, 
ja  niin  lähti  kulkue  eräälle  linnoituksen  ulkokärjelle.  Jälelle  jääneillä 
ei  ollut  epäilystäkään  siitä,  mitä  tuo  matka  merkitsi.  Ja  jos  joku  vielä 
oli  epäillyt,  haihtui  epäilys  pian.  Ehkä  noin  vähän  paremman  kuin 
puolen  tunnin  kuluttua  saapuivat  vankkurit  sieltäpäin,  jonne  kulkue 
oli  mennyt ;  vankkureilla,  peitteen  alla  häämöitti  kaksi  ihmisruumista 
ja  verijuova  osoitti  tietä,  mistä  vankkurit  kulkivat.  Ammutut  kulje- 
tettiin päävahdin  ohi  satamaan,  josta  ruumiit  laivalla  vietiin  Santa- 
haminaan haudattavaksi. 

Ja  sitten  jatkui  tätä  näytelmää  viikko  viikon  jälkeen,  jotenkin 
joka  ainoa  päivä.  Milloin  vietiin  kaksi,  kolme,  toisinaan  kuusikin 
miestä  kerrallaan;  ja  aina  palasivat  vankkurit  päävahdin  ikkunain 
alitse  vertavaluvine  kuormineen.  Kertojan  ollessa  päävahdissa  ehdit- 
tiin teloittaa  56  vankia.  Tavallisesti  eroitettiin  tapettavat  jo  edelli- 
senä iltana  erikoiseen  "kuoleman  koppiin",  jossa  nuo  samaiset  kol- 
portöörit  heitä  muokkasivat.  Läpi  vankilan  kaikuivat  tuomio-  ja 

hautausvirret,  usein  aamupuoleen  yötä.  Usein  loppui  messu  lyhyeen, 
kun  kuolemaan  menijät  torjuivat  tarmokkaasti  "pappien"  lähentelyt. 

Miltä  tuntuu  odottaa  kuolemaansa  ja  nimenomaan  teloituskuole- 
maa  päivästä  päivään,  sitä  ei  tiedä  kukaan  muu  kuin  se,  ken  sen  on 
kokenut.  Yhden  seikan  tietäkööt  vain  maailman  työläiset:  Kertoja 
on  nähnyt  viidenkymmenen  kuuden  työläisen  lähevän  Golgatalle, 
on  itse  pusertanut  noin  neljänkymmenen  kuolemankoppiin  lähtevän 
kättä  hyvästiksi  ja  tietää  vakuuttaa:  he  menivät  kuolemaan  niinkuin 
menevät  miehet,  joita  ylläpitää  tietoisuus  sen  asian  suuruudesta, 
jonka  edestä  he  kuolevat.  Heidän  joukossaan  oli  miehiä,  jotka  hädin 
tuskin  osasivat  nimensä  kirjoittaa;  oli  toisia,  jotka  tarmokkaalla  itse- 
kasvatustyöllä  olivat  hankkineet  erinomaisen  sivistyksen,  tunsivat 
historiaa  enemmän  kuin  useimmat  koulunpenkeillä  istuneista,  keskus- 
telivat usein  mitä  vaikeimmista  taloustieteellisistä  y.  m.  aineista.  Ja 
kaikki  he  osasivat  kuolla.  (( Viekää  terveisiä  tovereille,  jos  henkiin 
jäätte,  kuolkaa  kuin  miehet,  jos  vuoronne  tulee!"  —  nämä  olivat 
tavallisimmat  viime  tervehdykset,  jotka  kuuli  lähtijäin  suusta. 

Myöhemmin  siirrettiin  kuolemaantuomitut  toiseen  vankilaan  lin- 
noituksen sisäosissa,  ja  teloitusta  jatkettiin  sieltäkin.  Kuinka  monta 
miestä  surmattiin  Suomenlinnan  alueella  valtiorikosylioikeuden  tuo- 
mion nojalla,  sitä  ei  kertoja  varmuudella  tiedä,  vaan  luulee  niitä 
olleen  siinä  60 — 70  tienoilla.  Teloituspaikalla  käyneet  vangit  kertoi- 
vat paikan  olleen  täynnä  pääkallon  palasia,  hiuksia,  lakkeja  y.  m. 
merkkejä  suoritetusta  teurastuksesta. 

Ampujina  oli  ensi  kerroilla  upseereja,  myöhemmin  sotilaita.  Ker- 
rotaan tapahtuneen  toisinaan,  että  ampujiksi  komennetut  sotilaat 
kieltäytyivät,  ja  tilalle  piti  hankkia  halukkaampia. 

Y. 


Vankien  vienti  pakkotyöhön  Saksaan 

Kun  kävi  ilmeiseksi,  että  vangitut  punakaartilaiset  kaikki  tullaan 
tuomitsemaan  vuosiksi  kuritushuoneeseen,  alkoi  porvaristoa  vihdoin- 
kin huolettaa  vankien  ylläpito.  Vankien  tappaminen  nälkään  ja  kur- 
juuteen alkoi  kohdata  sellaista  vastustusta,  että  parannusten  toimeen- 
pano katsottiin  välttämättömäksi,  sillä  vapaaksi  ei  vankeja  haluttu 
laskea.  Mutta  vankien  aseman  parantaminen  vaati  rahoja  ja  niitä  ei 
hallituksella  ollut.  "Vapaussota"  oli  köyhdyttänyt  valtiorahaston  ja 

Saksalle  maksetut  lunnaat  olivat  suuret.  Mutta  sittenpä  keksittiin 
keino.  Päätettiin  lähettää  vangit  Saksaan  pakkotöihin.  Saksa  tarvitsi 
työvoimaa.  Sen  parhaat  miehet  olivat  rintamilla.  Työntekijöitä  tar- 
vittiin selkäpuolella.  Siksipä  punakaartilaisista  aiottiin  tehdä  Saksan 
renkejä. 

Suomen  ja  Saksan  valtaherrat  kävivät  neuvotteluja.  Suomi  tar- 
vitsi kipeästi  lannoitusaineita.  Sitä  olisi  saanut  Saksasta,  jos  olisi 
ollut  rahaa  tai  jotain  muuta  vaihtotavaraa.  Rahaa  ja  tavaraa  puuttui 
Suomelta,  mutta  vankeja  oli.  Mitäpä  muuta,  punakaartilaisvangit 
päätettiin  vaihtaa  lannoitusaineisiin.  Sovittiin  heidän  lähettämises- 
tään Saksaan  pakkotöihin. 

Kesällä  1918  hyväksyttiin  tynkäeduskunnassa  oikein  lakikin,  jos- 
sa hallitukselle  myönnetään  oikeus  lähettää  valtiorikosvankeja  maan 
rajojen  ulkopuolelle  kärsimään  pakkotyörangaistustaan. 

Sittemmin  hallitus  havaitsi,  että  se  ei  voi  pakottaa  ketään  vankia 
lähtemään  maan  rajojen  ulkopuolelle.  Toivottiin  kuitenkin  saatavan 
vapaaehtoisia  ja  kaikissa  vankileireissä  alotettiin  värväys.  Vangeille 
luvattiin  kymmenen  hyvää  kahdeksan  kaunista.  Kuukausia  kestä- 
neen kurjuuden  arveltiin  tehneen  vangit  vastustuskyvyttömiksi  hou- 
kutteluille. Ja  pieninkin  odotettavissa  oleva  muutos  synnytti  heissä 
toiveen  olosuhteiden  parantumisesta. 

Ehdotus  Saksaan  siirtymisestä  ei  vangeissa  kuitenkaan  synnyttä- 
nyt minkäänlaisia  toiveita.  He  olivat  kylliksi  tunteneet  saksalaista 
kuria  ja  komentoa.  Halukkaita  kehoitettiin  kirjoittamaan  nimensä 
seuraavansisältöiseen  kaavakkeeseen : 

"Heinäkuun  16  p:nä  1918  valtiorikosoikeuden  tuomitseman  va- 
pausrangaistuksen täytäntöönpanosta  annetun  lain  nojalla  tullaan 
valtiorikosvankeja  siirtämään  Saksan  valtakunnan  alueelle  Europassa 
siellä  jatkamaan  rangaistuksensa  suorittamista  pakkotyönä.  Vangit 
sijoitetaan  töihin,  jotka  eivät  ole  terveydelle  vaarallisia  ja  joita  suo- 
ritetaan sodankäyntialueen  ulkopuolella ;  vangeille  annetaan  tyydyttä- 
vät asunnot,  riittävä  ravinto,  tarpeellinen  vaatetus  ja  sairaanhoito; 
vankien  työpalkan  takaa  Suomen  valtio  vähintäin  kolmeksi  Suomen 
markaksi  kultakin  työpäivältä.  Ne  vangit,  jotka  vapaaehtoisesti 
haluavat  siirtyä  pakkotyötään  suorittamaan  Saksaan,  kirjoittavat  ni- 
mensä, syntymävuotensa  ja  kotipaikkansa  tähän  kaavakkeeseen." 

Senjälkeen  seuraavat  sarekkeet  varustettuina  otsakkeella:  "Van- 
gin numero",  "Täydellinen  nimi",  "Syntynyt",  "Kotipaikka"  ja 
"Muistutuksia." 

Mutta  "vapaaehtoisia"  ei  ilmaantunut  kuin  sangen  vähäinen 
määrä.  Innokkaasta  värväyksestä  huolimatta  ilmoittautui  Viipurin 
vankileirillä  200  vapaaehtoista,  Tampereen  vankileirillä  150  ja  sa- 
massa suhteessa  muillakin  vankileireillä.  Kaikkiaan  lienee  ilmoittau- 
tunut noin  2,000  miestä.  Koko  homma,  jota  oli  käsitelty  eduskun- 
nassa, hallituksessa  ja  monissa  piireissä  meni  siis  myttyyn.  Puna- 
kaartilaisia ei  niin  saatukaan  vaihdetuksi  lannoitusaineisiin. 

Kun  sitten  Saksan  keisarivalta  kukistui  ja  Saksassakin  alkoi  val- 
lankumouksellinen tilanne,  havaittiin,  että  vankien  lähettäminen 
sinne  olisi  ollut  suoranaiseksi  vaaraksi  porvaristolle.  Niin  särkyivät 
Suomen  porvarien  unelmat  päästä  näin  helpolla  siitä  hirvittävästä 
vankimäärästä,  joka  päivä  päivältä  kävi  yhä  suuremmaksi  rasituk- 
seksi. Siksipä  ei  auttanutkaan  muu  kuin  järjestellä  "armahduksia" 
ja  niiden  kautta  vapauttaa  osa  vangeista,  joita  vankileirien  kurjuus- 
kaan ei  ollut  saanut  masennettua.  Vankilanporttien  raottaminen  oli 
porvaristolle  vaikeata,  mutta  sillä  ei  ollut  muuta  keinoa  valittavanaan. 
Siihen  johti  pakko  eikä  suinkaan  humaanisuus. 


Työväen  järjestötoiminnan  vainoaminen 

Luokkasodan  jälkeen  valloille  päässyt  valkoinen  terrori  ei  suin- 
kaan rajoittunut  vain  niiden  henkilöiden  rankaisemiseen,  jotka  ta- 
valla tai  toisella  voitiin  katsoa  osallisiksi  "kapinaan",  vaan  hillitön 
vaino  sunnattiin  kaikkea  työväen  järjestötoimintaa  vastaan.  Porva- 
ristolla olikin  tarkotuksena  tehdä  kokonaan  loppu  työväenjärjestöjen 
toiminnasta  ja  kerskuillen  vakuuttelivat  suojeluskunnat  ja  porvari- 
lehdet,  että  järjestynyt  työväenliike  on  ainakin  25  vuodeksi  tuhottu. 
Uskalsivatpa  rohkeimmat  työväenliikkeen  viholliset  uskoa  vakuutte- 
luja, että  ehkä  sata  vuotta  saadaan  olla  rauhassa  bolshevismilta  val- 
koisessa Suomessa!  Niin  perinpohjaiseen  hävitystyöhön  käytiin 
käsiksi. 

Johtavat  työväenliikeen  miehet  ja  naiset  olivat  joko  raudoissa  tai 
laudoissa,  järjestöt  oli  lyöty  pirstaksi,  työväenyhdistykset  ja  työ- 
väenjärjestöjen omaisuudet  takavarikoitu  ja  asetettu  "myymis-  ja 
hukkaamiskiellon"  alaisiksi.  Suojeluskunnat  olivat  kaikkialla  isän- 
tinä, käyttäen  työväenjärjestöjen  omaisuuksia  niinkuin  omiaan.  Ko- 
koontumis- ja  painovapaus  oli  poljettu  jalkoihin,  monien  raskaiden 

taisteluiden  kautta  saavutetut  oikeudet  oli  riistetty.  Kaikki  näytti 
menetetyltä. 

Mutta  vainot  eivät  kykene  tappamaan  työväenliikettä.  Sen  jäse- 
niä voidaan  murhata,  heittää  vankilaan,  sen  omaisuudet  saatetaan 
tuhota,  mutta  työväen  aatetta  ei  voida  tehdä  olemattomaksi.  Se  elää 
ja  kokoaa  vastuksista  ja  vainoista  huolimatta  ympärilleen  joukkoja 
taisteluun  kapitalistista  järjestelmää  vastaan.  Niin  kävi  onnettomasti 
päättyneen  luokkasodankin  jälkeen.  Haavoitettu  työn  jätti  nousi 
uudelleen  vaikka  vielä  veri  haavoista  tihkui.  Järjestöjen  heräämisen 


Työläisten  pystyttämä  hautapatsas  Hämeenlinnan  hautausmaalla 
aikana  20.S. — 23.6.  1923  ennenkuin  valkoisen  kulttuurin  edustajat 
sen  tuhosivat. 


merkkejä  alettiin  nähdä  kaikkialla.  Takavarikoituja  omaisuuksia 
alettiin  vaatia  takasin  niiden  oikeille  omistajille. 

Ei  ole  ihme,  että  valkoisen  vallan  edustajat  katsoivat  suutuksis- 
saan  kaikkialla  nähtäviä  työväenliikkeen  elpymisen  merkkejä.  On 
varsin  ymmärrettävää,  että  kymmenissä  työväenyhdistyksissä  syttyi 
hämäräperäisiä  tulipaloja  ja  että  paikalliset  suojeluskunnat  yrittivät 
kaikin  keinoin  estää  yhdistysten  toimintaa. 

Mainitsemme  vain  muutamia  tyypillisiä  esimerkkejä  millä  tavalla 
suojeluskunnat  suhtaantuivat  yhä  äänekkäimmiksi  käyneisiin  vaati- 

Haudanhäpäisijäin  työtä.  Edelläkuvattu  hautapatsas  rikkiräjäh- 
dytettynä.  Valkoiset  viranomaiset  ovat  yrittäneet  pitää  salassa, 
kuka  tämän  konnantyön  määräsi  tehtäväksi.  Arkistossamme  on 
kuitenkin  oikeaksi  todistettu  jäljennös  asiakirjasta,  joka  osottaa 
Hämeen  läänin  maaherran  antaneen  siihen  määräyksen,  jonka  si- 
sältö on  seuraava:  "Hämeenläänin  Maaherra,  Läänin  kanslia  Hä- 
meenlinna, kesäkuun  13  p:nä  1923.  No.  1574.  Hämeenlinnan 
kaupungin  poliisimestarille.  —  Vastaanotettuani  tänään  täkäläisten 
kirkollisviranomaisten  anomuksen  toimenpiteistä  sen  johdosta,  että 
täkäläiselle  hautausmaalle  kapinallisten  haudoille  on  pystytetty  yh- 
teinen muistopatsas,  kehoitan  täten  Teitä  ilmoittamaan  kyseessä- 
olevien  hautojen  hoitokomitean  toimeenpanevan  valiokunnan  jäse- 
nille, toimittaja  H.  H.  Toivolalle  ja  liikeapulaiselle  J.  S.  Kuuse- 
lalle, että  patsas  omavaltaisesti  pystytettynä  on  poistettava  viikon 
kuluessa  tästä  lukien  ja  tulee  Teidän,  ellei  tätä  määräystä  nouda- 
teta, pitää  huolta  siitä,  että  poistaminen  tapahtuu  poliisiviran- 
omaisten toimesta. 

Albert   von  Hellens 
Toivo  Horelli." 


muksiin  toimintavapauksien  antamisesta  työväen  järjestötoiminnalle. 
Lainaamme  Forssan  suojeluskunnan  esikunnan  lausunnosta  kohdan, 
jossa  perustellaan  sitä,  että  Forssan  t.y.  taloa  ei  olisi  luovutettava 
takasin  työväestölle. 

".  .  .  .  Mitä  taas  tulee  nykyään  vallitseviin  olosuhteisiin  paikkakunnalla, 
jotka  on  otettava  huomioon  kysymyksenalaista  anomusta  ratkaistaessa,  niin 
on  huomattava,  että  paikkakunnallamme,  joka  on  yksi  maamme  suurimmista 
punikkipesistä,  vieläpä  nytkin  harjoitetaan  työväen  keskuudessa  ankaraa  kii- 
hotusta olevia  oloja  ja  hallitusta  vastaan,  jopa  julkisesti  uhataan  uudella 
kapinalla,  jos  nyt  Forssan  työväenyhdistys  saisi  talonsa  käytettäväkseen, 
niin  saisi  tämä  myyräntoiminta  harvinaisen  hyvän  pesäpaikan,  jossa  sen  toi- 
mintaa olisi  aivan  mahdoton  pitää  silmällä,  ja  niin  ollen  voisi  tässä  toimen- 
piteessä olla  arvaamatonta  vahinkoa  paikkakunnallemme  ja  koko  maallemme. 

Edellä  olevien  näkökohtien  perusteella,  saamme  täten  ehdottaa  kysymyk- 
sen alaisen  anomuksen  hylkäämistä. 

Tammelan  Suojeluskunnan  Esikunta 
(Sinetti) 
Hannes  Kukkonen, 
T.  Urho  Toivonen." 

Täten  olivat  suojeluskunnat  kohonneet  mahdiksi,  jonka  yksin- 
omaisena tarkotuksena  on  työväenluokan  kurittaminen.  Kun  porva- 
risto kuitenkin  oli  pakotettu  luovuttamaan  työväestölle  taloja  ja 
omaisuuksia,  tapahtui  se  pelon  ja  vavistuksen  vallassa.  Yhdistyk- 
sille annettiin  kaikenlaisia  ehtoja  ja  määräyksiä.  Niinpä  Vaasan 
läänin  maaherra,  julistaessaan  eräiden  työväenyhdistysten  kiinteän 
ja  irtaimen  omaisuuden  myymis-  ja  hukkaamiskiellosta  vapaaksi,  se- 
litti sen  tapahtuvan  "ehdolla  kuitenkin,  että  myönnettävä  vapaus  on 
heti  peruutettava,  jos  yhdistyksen  huoneusto  luovutetaan  kokouksia 
varten,  joista  ei  ole  tehty  määrättyä  ilmotusta,  tai  jossa  harjoitetaan 
rikollista  kiihotusta,  mikä  voi  aikaansaada  yleisen  turvallisuuden 
häiriintymistä,  tai  kehotetaan  Rikoslain  16  luvun  edellyttämiin  rikok- 
siin." Edelleen  annettiin  määräyksiä,  että  ehdonalaisesti  vapautettu- 
jen punakaartilaisten  ei  ole  sallittava  ottaa  osaa  kokouksiin  työväen- 
yhdistysten taloilla. 

Porvariston  asettamista  aitauksista  ja  karsinoista  huolimatta 
alkoi  työväenliike  kaikkialla  nopeasti  nousta.  Työväenyhdistysten 
rinnalla  alkoi  myös  ammatillinen  liike  järjestää  joukkojaan.  Kaik- 
kialla nähtiin  pian  selviä  todistuksia  siitä,  että  porvarien  ennustuk- 
set työväenliikkeen  nujertamisesta  vähintäin  25  vuodeksi  eteenpäin, 
eivät  toteudukaan.  Porvaristo  tuli  huomaamaan,  että  väkivallalla  ei 
voida  työläisten  taisteluhenkeä  lannistaa.  Siksi  se  oli  katsonut  vii- 
saammaksi hiukan  perääntyä  väkivaltaisesta  hyökkäyksestään  ja  toi- 
voi voivansa  johtaa  työväenliikkeen  uuteen  vähemmän  pelottavaan 
suuntaan.  Ja  nousevan  työväenliikkeen  johtoon  asettuneista  tunne- 
tuista oikeistososialidemokraateista  saikin  se  hyvän  palvelijan. 

Kuten  arvatakin  sopii,  olivat  oikeistososialistit  olleet  syrjässä 
silloin,  kun  miestä  tarvittiin,  silloin,  kun  porvaristo  oli  antanut  tais- 
teluhaasteen ja  siksi  olivat  he  säilyneet  valkoisen  terrorin  kynsistä. 
Kiitettävästi  ovat  he  osanneet  porvaristoa  palvella,  jopa  niin  kiitet- 
tävästi, että  heille  viimein  v.  1927  uskottiin  koko  valkoisen  Suomen 
hallituskomento.    V.  Tanner  otti  verisen  Svinhufvudin*)  paikan. 

*)   Svinhufvud,  luokkasodan  aikuisen  valkoisen  hallituksen  päämies. 

9aloelussitoumus 


Täten  sitoudun  oapaasto  lahdoslani  liittymään  Työoäen  9unakaartin  jäseneksi  ia 
oakuulan  kunnian  ja  oapauden  nimessä  alisluoani  noudattamaan  päälliköitten  antamia 
määräyksiä  sekä  suorittamaan  paloelusla  kaikkialla  Suomen  Tasaoallan  alueella. 

Tämä  sitoumukseni  kestää  kuusi  kuukautta,  minkä  ajan  jälkeen  minulla  on  oikeus 
'yhden  kuukauden  irtisanomisajan  kuluttua  erota  toimestani. 

Tässä  toimessani  tulen  innolla  ja  tarmolla  toimimaan  järjestyneen  työoäen  etujen 
ja  oikeuksien  puolustamiseksi. 

Työoäen  9unakaartilla  olen  tästä  toimestani  oikeutettu  saamaan  palkkiota  neijä- 
sataaoiisikymmenlä  markkaa  kuukaudella  toistaiseksi,  eli  siksi,  kun  hallitus  sen  lopullisesti 
järjestää,  sekä  asunnon,  ylöspidon  ja  oaateluksen  sikäli,  kun  se  on  mahdollisia. 

9os  kaartin  jäsen  toimessaan  tulee  kykenemättömäksi  pitämään  huolta  itsestään 
tai  niistä,  joiden  toimeentulo  on  ollut  hänestä  riippuooinen.  sitoutuu  hallitus  pitämään 
heisiä  huolta. 

Gllen  sitoumustani  täyttäisi,  olen  oeloollinen  suorittamaan  lakaisin  paloelusajaltani 
nostamani  palkan. 

•Tästä  on  tehty  kaksi  samasanaisia  kappaletta,  joista  loinen  jää  9unakaartille  ja 
toinen  sitoumuksen  allekirjoittajalle. 

Tampereella   kuun    p:nä  1916. 

SRimi:   

Ammatti:  


Gsikunnan  puolesta: 


I  i 

Punakaartin  palvelussitoumuskaavake. 

Kapitalistinen  riisto  ja  sorto  jatkuu  entisellään.  Porvaristolla  on  tois- 
taiseksi ylivalta  eikä  se  sallisi  sosialidemokraattien  olevan  hallituksessa 
päivääkään,  elleivät  he  olisi  omistavan  luokan  uskollisia  käskyläisiä. 

Porvaristo  tunsi  luokkasodan  jälkeen  tarvitsevansa  oikeisto- 
sosialistien apua.  Siksi  alettiin  ent.  vallankumoukselliselle  työväen- 
liikkeelle kuuluneita  omaisuuksia  luovuttaa  heille.  Helsingissä  alkoi 
"Työmiehen"  tilalle  ilmestyä  "Suomen  Sosialidemokraatti",  joka 
melkein  heti  ensimäisessä  numerossa  alotti  vallankumouksellisen 
työväenliikkeen  parjaamisen.  Kaikkialla  yrittivät  oikeistolaiset  val- 
koisen hallituksen  turvin  päästä  nousevan  työväenliikkeen  johtoon. 

Mutta  työväestö  ei  niin  vain  alistunut  kulkemaan  luokkapetturuu- 
den  tietä.  Vallankumouksellisia  oppeja  pyhinä  pitäneet  joukot  eivät 
voineet  sietää  kaikkien  työväen  kultaisten  periaatteiden  polkemista 
jalkoihin.  Selväksi  kävi  pian,  että  uudelleen  nousseessa  työväen- 
liikkeessä oli  ennenpitkää  tapahtuva  hajaannus  oikeiston  ja  vasem- 
miston välillä.  Niin  kävikin.  Toiselle  puolelle  jäivät  yhä  enemmän 
porvarillistuneet  oikeistososialistit  ja  toiselle  puolelle  vallankumouk- 
sellista aatetta  ja  puhtaasti  marxilaisia  periaatteita  kunnioittavat 
vasemmistolaiset.  Jakaantuminen  oikeistoon  ja  vasemmistoon,  joi- 
den olemassaolo  jo  ennen  luokkasotaakin  oli  havaittavissa,  oli  käynyt 
kiertämättömäksi.  Luokkasota  oli  antanut  uusia  opetuksia  ja  tehtyjä 
erehdyksiä  ei  haluttu  uudistettaviksi. 

Hajaannuksesta  oli  seurauksena,  että  oikeistolainen  ryhmä  pääsi 
porvariston  suosioon,  mutta  vasemmistoa  vastaan  suunnattiin  hillitön 
vaino.  Se  sai  päälleen  sekä  porvariston  että  oikeistososialistien  vi- 
han. Vasemmistolaisen  liikkeen  vainot  ovat  olleet  siksi  monivaihei- 
set, että  monta  lukua  voitaisiin  yksistään  niistä  kirjoittaa.  Kaikesta 
huolimatta  on  vasemmistolainen  työväenliike  kyennyt  keräämään 
varsinaisia  työtätekeviä  joukkoja  puolelleen.  Oikeistolainen  sosiali- 
demokraattinen puolue  on  sensijaan  vajonnut  yhä  syvemmälle  por- 
varillisuuteen, jopa  niin  pitkälle,  että  puolueen  pomo,  Väinö  Tanner, 
tunnusti  sosialidemokraattien  hallituksen  liberaaliseksi  porvarihalli- 


Työläisten  vappujuhla  Kuopiossa,  Väinölän  niemellä  luokkasodan  päätyttyä.  Työväenliike 
nopeasti  elpyi  verisestä  "apuharvennuksesta"  huolimatta. 

tukseksi!  Sosialidemokraattien  voima  rajoittuu  vaaleissa  saatuun 
äänimäärään,  mutta  vasemmistolaisten  takana  on  työväen  järjestölli- 
nen voima.  Vasemmistolaisella  liikkeellä,  minkä  nimisenä  se  milloin- 
kin ilmenneekään,  on  työläisjoukkojen  kannatus.  Se  on  toiminnal- 
laan ja  periaatteillaan  saanut  työväestön  luottamuksen. 

Neuvosto- Venäjällä  heti  luokkasodan  jälkeen  perustettu  Suomen 
Kommunistinen  Puolue  on  ulottanut  vaikutuksensa  Suomeen,  antaen 
työväenliikkeelle  tarpeellista  ohjausta  ja  liittäen  sen  osalliseksi  Kom- 
munistisen Internatsionalen  maailmanlaajuiseen  taisteluun  kapitalis- 
tista järjestelmää  vastaan.  Kärsityistä  tappioista  ja  tehdyistä  virheistä 
on  Suomen  työväenluokka  saanut  sen  kalliin  opetuksen,  että  vain  kom- 
munistinen liike  kykenee  johtamaan  työväenluokan  voittoon. 


Kuinka  punakaartilaisia  vangittiin  ja  tuomittiin 

Antaantuminen  Vesalassa. 

Lahden  rintama  murtui  huhtik.  30  p  :n  iltana  1918.  Punaisilla 
oli  kuitenkin  taisteluissa  ollut  sotilaallista  menestystä  ja  saksalaiset  oli- 
vat saaneet  runsaasti  liiviinsä  "napinreikiä."  Kaatuneita  oli  runsaasti 
molemmin  puolin.  Herralan  pysäkin  luona  oli  punaisia  osastoja  ryn- 
nännyt poikki  saksalaisten  rintaman,  edeten  Kotkaa  kohden.  Mutta 
äkkiä  ilmeni  odottamattomia  aukkoja  punaisten  ketjuun.  Oli  kuin 
joitakin  osastoja  olisi  poistunut  vartiopaikaltaan  ketjusta.  Saksalai- 
set pääsivätkin  etenemään  esteettä.  Jouduttiin  epäedulliseen  ase- 
maan ja  kokoonnuttiin  Vesalan  kylään  lähellä  Lahtea. 

Provokaattorit  tiesivät  kertoa,  että  nyt  päästään  sillä,  kun  luo- 
vutaan aseista.  Tämän  takia  lähetettiin  edustajia  saksalaisten  pää- 
majaan. Edustajat  eivät  tulleet  takasin,  vaan  jäivät  sille  tielle. 
Puolenyön  aikaan  oli  koko  kylä  saksalaisten  piirittämä  ja  sitä  seurasi 
antaantuminen  ilman  ehtoja. 

Tämän  jälkeen  alkoi  puhdistus.  Kaikki  aseet  ja  arvoesineet  vie- 
tiin. Sitten  sullottiin  meitä  kaikkiin  mahdollisiin  paikkoihin,  kuten 
latohin  y.  m.  ulkohuoneisiin  sekä  maantielle  Lahden  ja  Vesalan 
välille  niin  paljon  kuin  mahtui  tälle  3 — 4  kilometrin  taipaleelle.  Sa- 
malla ilmestyi  saksalaisten  sotilaskulkue,  joka  kiiruhti  Kosken  suun- 
nalle, jossa  punaiset  vielä  luottamuksella  hakkasivat  vastaan.  Siinä 

meni  asemiestä  jos  minkälaista,  kenttätykistöä,  pomminheittokoneita, 
kuularuiskuja  ja  sotilaslentokoneet  liitelivät  ilmassa.  Kulkuetta  kesti 
4 — 5  tuntia.  Siinä  nyt  näimme  selvästi  minkälaiset  voimat  meitä  oli 
vastassa  ollut. 

Oli  vapunpäivän  aamu.  Mahtavat  kulkueet  kulkivat  kumpaankin 
suuntaan.  Mutta  juhlatunnelma  kulkueessa,  joka  taivalsi  Lahtea 
kohden,  oli  synkkä.  Moni  ajatteli  tovereiden  kohtaloa  Koskella, 
jossa  vielä  käytiin  urheata  taistelua  lahtareita  vastaan  ja  nyt  pääsi- 
vät tuollaiset  saksalaiset  joukot  ryntäämään  punaisten  niskaan. 

Hiljalleen  painutaan  Lahtea  kohti  aamun  sarastaessa.  Rivissä 
ollessani  kuulin  tietoja.  Saksalaiset  sotilaat  olivat  aitana  kahden 
puolen  tietä.  Raskain  mielin  joukko  painui  kohti  tuntematonta  koh- 
taloa. Siinä  astuessani  tolkkasin  saksalaisille  sotilaille  jotain  huo- 
nolla englanninkielentaidollani,  mutta  kukaan  ei  ymmärtänyt. 

Vihdoin  tulin  ahtaan  portin  eteen.  Siinä  saksalaiset  mölöttivät 
kovaäänisesti  ja  syynäsivät  kaikki  taskut.  Tunsin  voimakkaiden  kä- 
sien tarttuvan  jo  päällystakkiinikin.  En  halunnut  sitä  antaa,  mutta 
silloin  lensi  nyrkki  vasten  kasvojani.  Kaaduin  maahan  ja  silmän- 
räpäyksessä lähtivät  saappaatkin  jalastani.  Muutamassa  sekunnissa 
olin  alusvaatteillani  ja  välähti  jo  mieleeni,  että  ehkä  seuraavalla 
hetkellä  olen  jo  taivaassa.  Sain  kuitenkin  armon  ja  askeleeni  suun- 
nattiin Vesijärven  rannalle  suurelle  pellolle  sotilasketjun  sisään. 

Pellolla  oli  jo  useita  tuhansia  vankeja  ennen  meitä.  Kaikkia 
vankeja  ei  riisuttu  niin  tarkkaan  kuin  minut,  joten  sain  toisilta  vähän 
vaatteita  ylleni.  Joukostamme  ei  puuttunut  provokaattoreita.  Ne 
alkoivat  selitellä,  että  kun  annetaan  päälliköt  ilmi,  niin  sillä  tästä 
päästään.  Joukottain  haettiinkin  miehiä.  Seurasi  taaja  ammunta  lä- 
heisessä metsässä.  Tämä  synnytti  kaameita  ajatuksia  niissäkin, 
jotka  olivat  luottaneet  porvarien  inhimillisyyteen. 

Iltaan  mennessä  olivat  vangit  vetäytyneet  pellolle  vyyhtiin  kuin 
jättiläiskäärme.  Siinä  oltiin  nyt  kuularuiskujen  edessä,  laaja  pelto 
ahdinkoon  asti  täynnä  mahtavaa  ryysyköyhälistöarmeijaa,  joka  äsken 
vielä  oli  lahtareille  niin  uhkaavan  peloittava.  Vahvat  sotilasketjut 
ympäröivät  nyt  ja  kuularuiskuja  oli  asetettu  kaupunginpuoleiseen 
laitaan.  Näin  otettiin  vastaan  vapunpäivän  ilta.  Kosken  suunnalla 
vielä  tykit  jyskyivät.  Se  oli  merkki,  että  punaiset  pitivät  itsepintai- 
sesti puoliaan  suuria  voimia  vastaan. 

Illan  hämärä  alkoi  verhota,  mutta  kaikenlaista  melua  ja  rähinää 
kuului,  ympäristöllä  ammuttiin.   Puolen  yön  aikaan  kuului  vankien 

keskuudessa  kuiske,  että  "sivistyksen  kotkat"  ovat  joukostamme 
vieneet  useita  kymmeniä.  Odotettiin  henkeä  pidätellen  mitä  seuraa. 
Kuului  voimakasta  meteliä  jostain  etäänpää  ja  jonkun  ajan  kuluttua 
kiväärit  paukkuivat. 

Valkeni  taas  päivä.  Kaikenlaiset  herrasrentut  kulkivat  tähystele- 
mässä  pellolle  meitä  ja  voitosta  huumaantuneet  porvarisnaiset  juok- 
sentelivat saksalaisten  jälessä  iloiten  ja  sotilaiden  kaulassa  rimpuil- 
len. 

Päivä  meni  iltaan  monenlaisissa  arveluissa.  Alettiin  jo  arvella 
annetaanko  ruokaa  lainkaan.  Iltaan  mennessä  oli  tykkien  jyminä 
Koskella  myös  tauonnut  ja  hämärän  tullen  veivät  lahtarit  taas  veri- 
uhrinsa. Joukossamme  pääsi  vallalle  yleinen  raukeus  ja  alettiin  pel- 
lolle ryhmittyä  nukkuma-asentoihin,  tähtien  tuikkiessa  avaruuksissa. 
Ei  siinä  paljon  nukuttu,  mutta  pitkällään  olokin  tuntui  virkistävän. 
Viikon  päivät  vierivät  näin  ilman  sanottavia  muutoksia.  Sellaiset 
mukavuudet  kuin  ruoka  olivat  tuntemattomia  tässä  '  yhteiskunnassa." 

Koskelta  käsin  alkoi  saapua  kaikkia  niitä  yhdistyneitä  "sivistys- 
tä" edustavia  voimia,  jotka  olivat  siellä  toimittaneet  "suuren  tehtä- 
vänsä" loppuun.  Valmistettuaan  Koskella  veriuhrinsa,  saapuivat  ne 
nyt  edelleen  täyttämään  suurta  kutsumustaan.  Lahdessa  heti  panivat 
toimeen  noin  150  naisen  rääkkäyksen  ja  telottamisen.  Silminnäki- 
jäin kertomuksen  mukaan  oli  naiset  riisuttu  alasti  ja  sitten  pistimillä 
lävistetty  rinnat  ynnä  muut.  Lahtarille  oli  suloista  nautintoa,  kun  se 
sai  nyt  raadella  ja  häväistä. 

Lahden  kentältä  Hennahan  ja  Lappeenrantaan. 

Noin  viikon  kestäneen  ulkoilmakylvyn  jälkeen  kuljetettiin  meidät 
pellolta  Hennalan  kasarmille.  Tien  varsille  kerääntyneet  porvarit 
ilkkuivat  kulkueellemme. 

Hennalan  kasarmeilla  oli  hirveää  siivoa.  Taistelun  aikana  olivat 
tykkien  kuulat  repineet  tiiliseiniä  ja  lattioita,  kattoja  y.  m.  Kaatu- 
neitten ruumiita  oli  huoneissa  ja  käytävillä.  Sinne  meitä  nyt  ahdet- 
tiin kuin  silakoita  suolaan.  Nyt  vasta  elämä  tukalaksi  alkoi  käydä. 
Usein  piti  tulla  ulos  ja  silloin  Suomen  sivistyksen  edustaja  jakoi 
ruoskaniskuja  puoleen  ja  toiseen,  tiukaten  missä  päälliköt  ovat. 
Maaseudulta  alkoi  saapua  myös  talonjusseja  hakemaan  paikkakunta- 
laisiaan  muka  kotia.  Mutta  matkalla  vangit  aina  salaperäisesti  kato- 
sivat. 

Hennalassa  saatiin  ensi  kertaa  olla  ruokajonossa.  Mutta  kaikki 

eivät  enää  jaksaneet  vuoroaan  odottaa,  vaan  pyörtyen  kaatuivat 
maahan.  Heitä  lyötiin  ja  potkittiin. 

Ruoaksi  saatiin  väkevä  annos  kiehutettua  turskan  suolavettä. 
Joka  valitti  ruoan  huonoutta,  sai  ruoskaa.  Henkensä  alttiiksi  antoi 
sekin,  joka  kasarmin  ympärillä  olleita  petäjän  vesoja  jyrsi,  tai  kaner- 
via katkoi.  Näinä  aikoina  sorakuopat  ottivat  monta  miestä  ja  naista 
poveensa.  Yötä  ja  päivää  hautoja  täytettiin. 

Eräänä  aamuna  jouduin  taas  jonoon.  Villen  pojat  tulivat  taas 
äkseeraamaan.  Matka  suunnattiin  Lahden  asemalle  ja  siellä  sullot- 
tiin tavaravaunut  täyteen  meitä  ihmishaamuja.  Asemalla  irvikuonot 
huutelivat :  "Hei  punikit,  onko  sarvenne  sahatut  ?" 

Jo  alkoi  höyryhepo  korskua  ja  pyörät  pyöriä  ja  itäänpäin  oltiin 
menossa.  Kun  vaunuista  astuimme  ulos,  niin  olimme  Lappeenran- 
nassa. Oli  toukokuun  14  p  :n  ilta.  Meluavaa  hienostoa  oli  täälläkin 
meitä  vastaanottamassa.  Astuimme  kasarmialuetta  kohti  Saiman 
rannalla  olevalle  linnanmäelle. 

Täällä  olivat  teurastajat  jo  joutuneet  työnpuutteeseen.  Kun 
alussa  olivat  töitään  kiireessä  tehneet  hutiloimalla,  oli  vielä  ammut- 
tuinakin päässyt  ruumiskasoista  joitakin  karkaamaan.  Eräskin  täl- 
lainen telotettu  saatiin  kiinni  noin  5  kuukautta  myöhemmin  ja  tuotiin 
leirille  takaisin.  Miehelle  annettiin  nyt  4  vuoden  tuomio  senlisäksi, 
että  oli  jo  kerran  saanut  kuolemantuomion. 

Tultuamme  linnan  alueelle  ja  jouduttuamme  suomalaisten  lahta- 
rien  huostaan,  alkoi  samana  iltana  teurastus.  Joukko  vankeja  oli  ko- 
koontunut kasarmin  käytävälle  oven  luo,  pyytäen  ulkona  seisovalta 
vahdilta  lupaa  hakea  vettä.  Kylmästi  vastasi  vahti :  "Ovea  ei  avata  ja 
jos  ette  mene  pois  käytävältä,  niin  paukahtaa."  Samalla  pyssy  pau- 
kahti myös  useita  kertoja  ja  kuolleita  ja  haavoittuneita  jäi  käytä- 
ville. Ruumiit  jäivät  siihen  useiksi  päiviksi.  Jos  kasarmissa  sattui 
päänsä  viemään  ikkunaa  kohtaan,  niin  silloin  pyssy  taas  paukahti. 
Näin  tuli  tapetuksi  ja  haavoitetuksi  monta.  Haavoittuneet  eivät  saa- 
neet mitään  hoitoa,  joten  pienikin  haava  saattoi  tuottaa  kuoleman. 

Kun  kolme  vuorokautta  oli  oltu  Lappeenrannassa,  niin  vihdoin 
päästiin  jonottamaan  ruokaa.  Ja  mikä  ihme !  Annos  oli  aivan  saman- 
laista turskan  suolavettä  kuin  Hennalassakin.  Ei  ole  ihme,  että  näl- 
kään kuolleiden  luku  alkoi  näinä  aikoina  kasvaa  ja  telotusta  tehostet- 
tiin päivä  päivältä.  Mutta  uusia  tuotiin  sitä  mukaa  kuin  tilaa  tuli. 

Myöhemmin  kesällä  saatiin  vähän  aikaa  päivästä  olla  ulkona  ja 

kesäisen  auringon  paisteessa  tarkkailtiin  sitä  eläinkunnan  runsautta, 
joka  oli  kertynyt  ryysyihin.  Syöpäläisiä  oli  kasarmialueen  hiekkakin 
täynnä! 

Sairaalassa,  tutkinnolla  ja  päävahdissa. 

Monien  epäonnistuneiden  yritysten  jälkeen  pääsin  erään  apulais- 
sairaanhoitajan  avustuksella  sairaalaan.  Sairaala  ei  ollut  paljon  sen 
parempi  kuin  kasarmikaan,  ellei  ota  huomioon  sitä,  että  siellä  sai 
maata  puulattialla,  kun  se  sensijaan  kasarmilla  oli  kivinen.  Sieltä 
eivät  myöskään  käyneet  yöllä  murhamiehet  raahaamassa  mäkeen. 
Mutta  mikään  ihme  ei  ollut,  että  kuolleen  vierestä  heräsi  aivan 
kuin  kasarmillakin.  Olin  sairaalassa  lähes  kuukauden,  mutta  sinä 
aikana  en  nähnyt  lääkäriä  vielä.  Sairaanhoitajan  tai  hänen  apulai- 
sensa saattoi  nähdä  kerran  päivässä. 

Heinäkuun  alkupäivänä  tuli  määräys  lähteä  tutkinnolle.  Minun- 
kin vuoroni  tuli  astua  arvoisien  herrojen  eteen.  Pöydällä  oli  kau- 
heat kuulusteluvälineet :  2  mauseria,  sapeli,  kappale  rautakettinkiä. 
Pöydän  takana  oli  kaksi  herraa  kuin  tiikeriä. 

Kysyttiin  mikä  on  nimi,  kotipaikka  ja  mitä  on  toiminut,  onko 
kauan  ollut  työväenjärjestöjen  jäsenenä  ja  rintamilla  y.  m. 

Näihin  kaikkiin  vastattuani,  haki  toinen  herroista  jonkun  pape- 
rin, joka  osottautui  olevan  paikkakuntani  suojeluskunnan  esikunnan 
lausunto.  Siitä  luki  hän  tähän  tapaan: 

"Ollut  kiihoittaja,  lakkoihin  yllyttäjä,  maailmankulkija,  elänyt 
työmiehelle  sopimatonta  elämää,  on  syyllinen  murhiin  ja  ryöstöihin, 
kiristykseen  y.  m.  On  mielestämme  A-luokan  rikollinen  eikä  hänen 
toivota  saapuvan  milloinkaan  takasin  paikkakunnalle." 

Nyt  kysyi  herra  mahtipontisesti  tunnustanko  kaiken  edelläsano- 
tun  hyvällä,  johon  vastasin,  etten  voi.  Silloin  tuli  mauseri  silmieni 
eteen.  Kun  toistamiseen  kielsin,  alkoi  rautakettinki  hyväillä  luitani. 
Kun  mikään  ei  auttanut,  uhkasivat  lyhyellä  tuomiolla.  Sanoin  että 
otan  sen  vastaan  sellaisenaan  kuin  se  annetaan.  Samalla  heilahti 
sapeli  ja  luulin  siinä  silmänräpäyksessä  pääni  lentävän  kuin  juurik- 
kaan varrestaan,  vaan  sapeli  tulikin  tylsä  puoli  edellä.  Lensin  lat- 
tialle ja  sain  vuoroon  rautaketjusta  ja  sapelista.  Viimein  käskettiin 
sotilas  sisään  ja  minut  määrättiin  kuljettamaan  päävahtiin. 

Siellä  oli  jo  paljon  tovereita,  jotka  kaikki  olivat  A-luokan  "rikol- 
lisia." Ulkoakin  päin  näytti  tämä  rakennus  kaamealta  ja  sisään 
astuessa  teki  hämärä  salaperäisyys  oudon  vaikutuksen.  Aukaistiin 

pienen  pimeän  murjun  ovi.  Koppi  oli  noin  3  metriä  pitkä  ja  pari 
metriä  leveä.  Olin  ensi  kertaa  eläissäni  sellaisessa  luolassa,  jota  en 
voinut  oikein  vertailla  mihinkään.  Eivät  Minnesotan  rautakaivanto- 
jen  tunnelit  ole  niin  synkkiä.  Sinne  oikaisin  nyt  kirvelevät  luuni 
lattialle. 

Aloin  ajatuksissani  kehittää  sotasuunnitelmaa  kaikkia  niitä  tör- 
keitä syytöksiä  vastaan,  joita  minua  vastaan  oli  odottamatta  esitetty, 
Kun  viereisen  murjun  ovea  avattiin  ja  alkoi  kuulua  naisen  hätään- 
tyneitä huutoja.  Kuulin,  että  siellä '  valkoinen  mies  teki  intohimoi- 
sesti raakaa  väkivaltaa  onnettomalle  toverittarelle.  Kuulin  naisen 
sanovan  valkoritarille :  "Te  konnat,  jos  teissä  on  ihmisyyttä,  niin 
tappakaa !" 

Näitä  käyntejä  uusiintui  sekä  öisin  että  päivisin. 

Rakennuksen  toisessa  päässä  oli  murju,  jossa  piiskurit  rääkkää- 
mällä tappoivat  useita  vaatiessaan  tunnustuksia.  Sydäntäsärkevät 
valitukset  tunkeutuivat  läpi  koko  rakennuksen  ja  öiseen  aikaan  haet- 
tiin sorakuopalle  aina  joitakin  tovereita. 

Kun  kerran  päivässä  kävimme  hakemassa  ruokamme,  niin  käytin 
tilaisuutta  hyväkseni  nähdäkseni  viereisen  murjun  naisasujanta,  jon- 
ka tuskaisen  ja  vaikeroivan  äänen  olimme  niin  usein  kuulleet.  On- 
nistuin eräänä  päivänä  näkemään  oven  avatusta  luukusta  nuoret 
naisen  kasvot,  kauniit,  joskin  kalpeat.  Tästä  pienestä  aukosta  pis- 
tettiin hänellekin  se  kurja  annos,  joka  vangeille  myönnettiin.  Erää- 
nä heinäkuun  yönä  käytiin  tämä  toveritar  viemässä  pois  tästä  tus- 
kan luolasta  ja  sen  jälkeen  ei  hänestä  ole  mitään  kuultu. 

Tuomiolla  ja  Konnunsuolla. 

Elokuun  puolivälissä  alkoivat  tuomiomasiinat  toimia.  Monikaan 
ei  päässyt  vapaaksi.  Kuolemantuomioita  jaettiin  kuin  tuskassa  ja 
käytäntöön  panossa  ei  siekailtu.  Elokuun  28  p  :nä  tuli  minunkin 
vuoroni.  Isonlaisen  pöydän  ympärillä  oli  herroja  niinkuin  korppia 
haaskalla.  Eräs  heistä  luki  tutkintojen  tulokset,  kysyen  onko  se  pää- 
piirteissään oikea.  Luettiin  suojeluskunnan  lausunto  ja  mikä  ihme, 
sen  sisältöön  oli  jäänyt  nyt  aukkoja.  Ei  enää  mainittu  murhista. 

Syyttäjän  vaadittua  rangaistusta  valtio-  ja  maanpetoksesta  sain 
astua  ulos.  Parin  minuutin  kuluttua  luettiin  minulle  juhlallisesti 
tuomio  avunannosta  valtio-  ja  maanpetokseen:  10  vuodeksi  kuritus- 
huoneeseen ja  menettämään  kansalaisluottamuksensa  15  vuodeksi! 
Valittaa  tuomiosta  ei  saanut,  mutta  armoa  voi  pyytää.  Vastasin, 
etten  halua  armonrumpua  lyödä. 

Nyt  oli  kuin  suuri  kivi  olisi  pudonnut  harteilta.  Tähän  aikaan 
vankilakomento  jo  kaikin  puolin  alkoi  parantua.  Tuomion  saatuani 
siirrettiin  minut  Konnunsuolle  töihin.  Matka  kulki  Lauritsalan  koh- 
dalla yli  Saimaan  kanavan  ja  siitä  edelleen  kanavan  vartta  25 — 30 
kilometriä  Tuomioja-nimiselle  parakkiryhmälle.  Parakkeja  oli  vielä 
Löykässä  ja  Leppälässä  ja  minut  vietiin  Löykän  parakeille. 

Asunto-olot  olivat  täälläkin  kurjat,  joskin  rehusoppaa  saatiin 
nyt  kolmasti  päivässä.  Työtä  tehtiin  urakassa,  ja  ne  olivat  suuria. 
Kun  aamulla  alotti  työnsä  kello  7,  niin  illalla  vasta  kello  9  pääsi 
lähtemään  parakeille.  Arvata  sopii,  että  kuolevaisuus  vankien  kes- 
kuudessa oli  edelleen  suuri,  mutta  kohtelu  oli  joka  tapauksessa  muut- 
tunut nyt  hiukan  lauhkeammaksi.  Saksan  Ville  oli  menettänyt  kruu- 
nunsa ja  Suomen  porvaritkin  olivat  hiukan  säikähtäneet.  Me  vangit 
emme  milloinkaan  unohtaneet  sitä  veristä  vimmaa,  jolla  lahtarit  vii- 
meisten kuukausien  aikana  olivat  riehuneet. 

E.  Korpi. 


Mitä  työläisnaiset  saivat  kokea 

Asuin  luokkasodan  aikana  eräällä  asemalla  lähellä  Helsinkiä. 
Saksalaiset  vallottivat  tämän  aseman  huhtikuun  12  päivänä  1918. 
Tuona  päivänä  loppui  punaisten  valta.  Seuraavana  päivänä  valkoi- 
set tulivat  saksalaisten  kanssa  toimeenpanemaan  kotitarkastuksia 
punaisten  asunnoilla.  Nuuskimista  kesti  viikottain. 

Tarkastajat  olivat  julmia  meille  naisille.  Kirosivat  meille  suo- 
meksi ja  ruotsiksi  ja  kehuivat,  että  nyt  on  heillä  valta  käsissään. 
Joka  käynnillä  uhkasivat  tappaa  ja  punaisia  miehiä  tiedustellen  van- 
noivat: "Jos  et  vaan  p — leen  akka  puhu  totta,  niin  me  tiedämme 
mitä  me  teemme.  Jos  ei  miehiä  ja  aseita  löydy  talosta,  niin  jumal- 
auta me  tapamme  teidät  akansaatanat,  kyllä  te  olettekin  tässä  räh- 
mästelleet,  mutta  nyt  tuli  sillekin  loppu." 

He  kyllä  hyvin  tiesivät  missä  miehet  ja  aseet  olivat.  Paikkakun- 
nan parhain  miesväki  oli  tietysti  rintamilla,  missä  heitä  kipeimmin 
tarvittiin.  Kun  mieheni  oli  rintamapäällikkö,  niin  olisivat  valkoiset 
halunneet  saada  hänet  käsiinsä  elävänä  tai  kuolleena. 

Vaimoilta  kiristettiin  miesten  olinpaikkoja  kuolemantuomioiden 
uhalla  ja  kaikenlaisilla  lupauksilla.  Kerrankin  katselimme  jo  kuole- 
maa vasten  silmiä.   Meitä  oli  yhdessä  kaksi  perhettä.  Seisoimme 

kaikki  ulkorapulla,  viisi  henkeä,  ojennettu  konekivääri  meitä  kohden 
rapun  edessä.  Konekivääriä  näpläilevä  saksalainen  kysäsi  kuitenkin 
suomalaiselta,  ammutaanko  vai  eikö.  Suomalainen  mies  sillä  kertaa 
kielsi,  mutta  mennessään  uhkasi,  että  kyllä  vielä  näytetäänkin.  Lap- 
set itkivät,  mutta  me  jäykkinä  seisoimme. 

Ei  voida  sanoin  kuvailla  valkohurttain  julmuuksia  ei  edes  lähi- 
mainkaan sitä  mitä  mekin  naiset  ja  meidän  lapsemme  saimme  kär- 
siä. Yötä  ja  päivää  itkua  ja  vavistusta.  Alituiseen  meitä  "suuria 
pahantekjöitä"  vahdittiin.  Pelkäsimme,  että  milloin  pommin  heittä- 
vät talon  alle.  Kuitenkaan  emme  olleet  kellekään  mitään  pahaa  teh- 
neet, olimme  vain  punakaartilaisten  vaimoja.  Siitä  kosto  johtui. 


Punakaartilaisvankeja  Viaporissa  toukokuulla  1918. 


Alkoi  tulla  huhtikuun  loppupuoli  ja  silloin  alkoi  naisten  vangit- 
seminen. Meitäkin  kahta  naista  tultiin  oikein  miehissä  pyssyillä 
varustettuina  hakemaan  esikuntaan.  Toinen  vaimo  pääsi  pois  sairau- 
den takia  ja  varsinkin  kun  lapsille  ei  jäänyt  ruokaa  eikä  rahaa.  Minä 
jäin  esikuntaan.  Seuraavana  päivänä  vietiin  tutkittavaksi.  Valmiina 
oli  pitkä  syytöspaperi.  Siihen  oli  vaikka  minkälaista  roskaa  kerätty. 
Minkäänlaiset  vastaväitteet  eivät  auttaneet.  Kirottiin  vain  ja  pyssyä 
hakaten  käskettiin  pitää  suu  kiinni.  Käypä  mies  minuun  käsiksikin, 
repii  minua  ja  kiroaa  suomeksi  ja  ruotsiksi,  heittäen  minut  lopuksi 
pitkän  käytävän  toiseen  päähän.  Siellä  sain  olla  seuraavaan  päivään 
saakka. 

Seuraavina  päivinä  uudistui  kuulustelu  ja  viimein  vietiin  nimis- 

miehen  luo.  Kun  kielsin  minua  vastaan  esitetyt  syytökset,  kävi 
nimismies  minuun  kiinni,  kirosi  ja  potkasi  oven  auki,  paiskaten 
minut  käytävään. 

Eräänä  sunnuntai-aamuna  lähdettiin  meitä,  noin  kahtakymmen- 
tä vankia,  viemään  Helsinkiin.  Asemalla  jouduimme  suureen  vanki- 
jonoon.  Meitä  lähdetään  kuljettamaan  pitkin  katuja,  käymme  mo- 
nessa paikassa,  mutta  emme  tahdo  mihinkään  kelvata.  Viimein 
saamme  eräällä  koululla  yökortteerin  jä  seuraavana  aamuna  vietiin 
Suomalaiselle  Realilyseolle.  Siellä  oli  naisia  jo  noin  kolmesataa. 
Pappi  meitä  "syntisiä"  oli  vastaanottamassa  ja  piti  meille  pitkän 
puheen. 

Ruoaksi  saimme  mätää,  hapanta  kaalisoppaa  kerran  päivässä. 
Leipää  annettiin  pieni  nokare  ja  illalliseksi  pilaantuneita  silakoita. 
Kurjaksi  me  naisraukat  menimme  ja  kaiken  lisäksi  vietiin  meidät 
lopuksi  vielä  Santahaminaan. 

Santahaminaan  oli  kerätty  naisia  joka  Suomen  kolkasta.  Kurjaa 
oli  katsella,  kun  alkoi  tulla  vangituiden  naisten  synnytysaika.  Minun 
siellä  ollessani  syntyikin  joku  lapsi.  Tuntui  hirveältä  nähdä  kun 
uusia  elämiä  syntyy  sellaisen  kurjuuden  keskellä  paljaalle  kylmälle 
lattialle.  Ei  mitään  vaateresua  ollut  äidillä  antaa  alastomalle  ihmis- 
alulle,  joka  oli  syntynyt  melkein  kirjaimellisesti  kahle  jalassa.  Voi 
sitä  kurjuutta,  mikä  vangin  osalle  tuli.  Likaisella  lattialla  täytyi 
rypeä  syöpäläisten  syötävänä.  Kukapa  voisi  tätä  kyllin  tyhjentä- 
västi kuvata.  Sitä  ei  tarkalleen  voi  tietää  muut  kuin  ne,  jotka  itse 
ovat  olleet  kokemassa. 

Santahaminassa  oli  naisia  pari  tuhatta.*)  Heinäkuussa  alettiin 
roiskia  tuomioita.  Naisillekin  määrättiin  kuolemantuomioita,  elin- 
kautisia, ehdonalaisia  ja  vapauttavia  tuomioita.  Minä  pääsin  aivan 
vapaaksi  heinäkuun  puolivälissä  1918.  Suomenlinnassa  lausui  tuo- 
mari jyrisevällä  äänellä,  että  "koska  emme  ole  nähneet  syypääksi 
maankavallukseen  eikä  valtiopetokseen,  niin  laskemme  ihan  va- 
paaksi." 

Tieto  ei  suurtakaan  vaikuttanut,  sillä  enhän  ollut  enää  ihminen  — 
vain  ihmisen  varjo.  Ryhti  oli  kadonnut,  jalat  olivat  turvoksissa, 
paksut  kuin  kangastukit.  Ei  ollut  paljoa  henkeä  jälellä  kun  viimein 
pääsin  kotiin.  Vielä  sittenkin  nimismies  uhkaili,  kun  en  jaksanut 
ensi  päivänä  näyttää  itseäni  poliisille.   Kyseli  vielä  haluanko  lisää. 


*)  Heinäkuun  alussa  oli  Santahaminassa  yli  tuhat  naisvankia,  joista  eduskunnassa 
tehdyn  ilmoituksen  mukaan,  86  pros.  15 — 20  ikävuosien  väliltä.  —  Toim. 

Ei  ollut  miehen  sydän  sulanut,  vaikka  oli  syyttömän  naisen  lähettä- 
nyt kärsimään. 

Vankina  oloaikanani  en  tietänyt  miehestäni  mitään.  Kun  tulin 
kotia  kyselin  vapailta  ihmisiltä  tietäisivätkö  hekään  mitään  miehes- 
täni. Sen  verran  tiedettiin,  että  paikkakunnan  valkoiset  olivat  tun- 
nustelemassa pitkin  maata,  missä  vankeja  oli  säilytettävänä.  Sittem- 
min sain  kuulla,  että  mieheni  oli  vangittu  Viipurin  vallotuksessa. 
Siellä  hurtat  olivat  saaliinsa  löytäneet  ja  helluntaiaattona  oli  teuras- 
tus suoritettu.  Silloin  kai  lahtarit  vasta  rauhan  saivat,  kun  tämänkin 
rehellisen  miehen  tappoivat. 

Naistoverini  oli  menettänyt  miehensä  samalla  kertaa,  kuin  minä- 
kin, lisäksi  menetti  hän  pojan  ja  tyttären.  Tytär  oli  taistellut  saksa- 
laisia vastaan  suuri  japanilainen  kivääri  kädessä  eräällä  aukealla 
pellolla.  Sanovat  tytön  ampuneen  erään  saksalaisen  ja  senjälkeen 
hypänneen  punaisten  panssarijunaan.  Lahden  taisteluissa  oli  tyttö 
vasta  joutunut  kiinni  ja  valkohurtat  olivat  hänet  silloin  tappaneet. 
Perheen  äiti  oli  tulla  hulluksi,  kun  menetti  yhtä  aikaa  kolme  per- 
heensä jäsentä.  Kuitenkin  neljän  vuoden  perästä  palasi  poika  Neu- 
vosto-Venäjältä, jonne  oli  päässyt  pakenemaan.  Äiti  tuli  niin  iloi- 
seksi, että  ei  ollut  millään  uskoa,  että  se  oli  hänen  oma  poikansa. 
Hän  kysyi  monasti  nimeltä  "onko  se  Yrjö"  ja  kun  viimein  uskoi, 
että  mies  todella  oli  hänen  Yrjönsä,  niin  itkuun  purskahti  äiti,  kun 
edes  yksi  kadonneista  palasi. 

Nämä  ovat  vain  eräitä  esimerkkejä  työläisnaisen  kohtalosta  ke- 
vällä  ja  kesällä  1918. 

Työläisnainen. 


Lehtiä  punavangin  päiväkirjasta 

Päiväkirjan  laatija,  Armas  Viktor  Alanne,  oli  punaisen  hallituk- 
sen aikana  Kouvolan  aseman  rahastonhoitajana,  joutui  toukok.  11 
p:nä  1918  valkoisten  vangiksi  ja  sai  virua  lähes  kuusi  kuukautta 
vankeudessa,  suurimman  osan  tuosta  ajasta  Riihimäen  vankileirillä. 
Päästessään  1918  ehdolliseen  vapauteen,  oli  hänessä  jo  pahassa  mi- 
tassa vankileirikurj uudessa  saamansa  keuhko-  ja  kurkkutuberkuloosi, 
joka  vuotta  myöhemmin  vei  hänet  hautaan. 

Päiväkirja  on  nähtävästi  pidetty,  ainakin  suurin  osa  vankeus- 
ajasta,  salaa  ja  vaikeissa  olosuhteissa  ja  sen  vuoksi  on  siitä  ollut  pai- 

koittain  mahdotonta  saada  selvää.  Julkaistessamme  tästä  päiväkir- 
jasta muutamia  lehtiä,  jätämme  pois  kirjoittajan  perhesuhteita  y.  m. 
puhtaasti  persoonallista  laatua  olevia  kohtia.  Muuten  on  päiväkirjan 
alkuperäinen  sanamuoto  säilytetty  mahdollisimman  tarkoin. 

Perjantaina,  toukok.  11  päivänä  1918  kello  puoli  9  illalla,  tulo 
(Kouvolan)  kasarmiin. 

Lauantaina  ammuttu:  Kuitunen,  Hurme,  Arpinen,  Pietilä (?), 
Lepistö,  Koski,  Olkkonen,  Sorsa.  Kylässä  yleinen  kauhu. 

Sunnuntaina,  toukok.  13  p.  Tutkinnolla  (Kouvolan)  asemalla. 
Tili  jäännös  2,037  mk. 

Maanantaina,  toukok.  14  p.  Ruoka  myöhästyy.  Saatiin  kello 
1 :15  sillinpala  ja  leipää.  Kello  7  soppaa. 

Tiistaina:  Kirjoitin  Maikille  (päiväkirjanpitäjän  vaimo)  Helsin- 
kiin ja  pyysin  pakettia.  Aamiainen  kello  9;  päivällinen  puoli  12. 
Loppupäivä  ilman  ruokaa. 

Keskiviikkona,  15/5.  "Laputus"  (?)  2  ja  puoli  tuntia. 

Torstaina,  16/5.  Päivällinen  kello  12.  Onnetonta,  ettei  tule  ruo- 
kaa. Siltavuori  toi  kello  puoli  6  voileipää  ja  maitoa.  Antoi  29  mk. 
rahaa.  Sain  tietää,  että  Maikki  ja  lapset  olivat  sunnuntaina  olleet 
Kouvolassa.  Kuulin,  että  Halme  on  ammuttu  Kymintehtaalla.  Per- 
jantaina, toukok.  17  p.  Maikilta  ei  vieläkään  mitään  tietoa.  Illalla 
kello  8  ammuttiin  taas  8  miestä,  niistä  yksi  meidän  osastosta  (nimi 
Outinen). 

Lauantaina :  Vahteja  lisätty.  Ei  yhtään  ruokaa  eikä  muutakaan 
sallita  tuoda  sivultapäin.  Alakuloisuus  yleinen. 

Ensimäkien  helluntaipäivä,  19/5.  Ammuttu  5  miestä.  Varastet- 
tiin minun  eväspakettini,  jonka  Rae  oli  jättänyt  Kuhlbergille.  Kir- 
jeen sain  ja  30  mk.  rahaa.  Kirjoitin  äidille  Hämeenlinnaan.  Aamul- 
la satoi  koko  lailla,  ensi  kerran  sitten  lumen  lähdön.  Alkanut  ylei- 
nen rokotus,  sillä  isoarokkoa  ilmennyt  leirissä.  Meidän  huoneessa 
yksi  tapaus  (vietiin  eilen  sairaalaan).  Päivällä  ammuttiin  2  (meidän 
huoneesta,  eräs  Silander,  joka  vietiin  päivällispöydästä  ammutta- 
vaksi). Oli  aijemmin  tuomittu  kuolemaan,  mutta  päässyt  pakoon, 
joutunut  kiinni  ja  tuotu  tänne. 

20/5.  Kuri  vankilassa  yhä  kovenee.  Ei  yhtään  evästä  sallita 
tuotavan  ulkoa.  Koko  kasarmialue  ympäröity  piikkilangalla. 

21/5.  Tutkinnot  ovat  alkaneet,  mutta  käyvät  kovin  hitaasti. 
Vain  joku  harva  on  tänään  ollut  tuomarin  edessä.  Isorokko  leviää, 
1  kuollut  viety  yhteishautaan. 

22/5.  Kello  8  aamiainen,  kello  puoli  11  päivällinen  (aivan  liian 
suolainen).  Kello  puoli  12  vietiin  ammuttavaksi  Limnell  (Porista), 
poika  jäi  itkemään  tänne,  sekä  Lampinen,  vaihdemies  Viipurista. 
Sitäpaitsi  kaksi  muuta  miestä  suuresta  kasarmista. 

23/5.  Illalla  kello  8  aikaan  kaikki  ulos.  Nimien  huuto.  (Pieni 
säikähdys,  juuri  kun  sijoituimme  riveihin  alkoi  kuularuisku  rätistä. 
Kaikki  hätkähtäen  kumartuivat). 

24/5.  Kello  on  jo  11  aamulla  eikä  ruokaa  ole  saatu  sitten  eilisen 
kello  11  aamulla.  Siis  koko  vuorokauden  paasto.  Surkeaa  katsella 
niitä,  jotka  eivät  palastakaan  saa  ulkoapäin.  Eilen  eräs  keräsi  san- 
taan poljettuja  sillinpäitä  ja  söi  hyvällä  ruokahalulla.  Eräs  oli  löy- 
tänyt vanhan  äärettömästi  haisevan  kaalin  ja  söi.  Pari  miestä  lakasi 
työssä  ollessaan  vanhaa  jauhomakasiinia,  jonka  lattialta  keräsivät 
jauhonrippeitä  ja  keittivät  niistä  santoineen  ja  likoineen  puuron- 
tapaista,  jota  ahmivat.  —  Asemalle  kello  1  ja  3  :20,  lähdettiin  vie- 
mään junalle.  Asemalla  antoi  Siltanen  minulle  voileipää  ja  maito- 
pullon. Kunnon  mies.  —  Kirottua!  Junassa  kovin  ahdasta.  Riihi- 
mäelle saavuttiin  puoli  9.  Kasarmille  saavuttiin  kello  1  yöllä.  Oltiin 
12  tuntia  suljetussa  umpivaunussa. 

25/5.  Riihimäellä.  Täällä  suuret  kasarmit.  Kuulema  tulee  kaik- 
kiaan keskitysleirille  18,000  vankia.  Olo  parempaa  taas.  Saa  liikkua 
vapaasti  ulkona  piikkilanka-aidan  sisäpuolella.  Ruoka  parempaa, 
mutta  soppa-annos  pienempi.  Paljon  saksalaista  sotaväkeä  aidan 
takana  kaupustelemassa.  Hinnat  huikeat.  Paperossit  5 — 15  markkaa, 
leipä  75 — 100  mk.,  konjakki  (!)  150  mk.  pullo.  —  Vangit  ajettu 
ruokakomppanioihin  @  140  miestä.  Minun  komppania  No.  10. 
Illalla  kello  puoli  10  kutsuttiin  kaikki  vangit  ulos  nimikirjoitusta 
varten.  Silloin  kohtaa  minua  kauhea  yllätys.  Äkkiä  tunki  sotilas 
läpi  rivin  ja  tyrkkää  raa'asti  minut  ulos.  Tämä  mies  pois  rivistä  ja 
ulkopuolelle  aidan.  Tengström  samoin.  Olin  varma,  että  viimeinen 
hetki  oli  tullut.  Olin  kovin  kalpea.  Sanoivat  meidät  vietävän  ko- 
mendantin kansliaan,  päävahtiin.  Upseeri  esitti  meille,  että  muuttai- 
simme päävahtiin,  jossa  voisimme  saada  erinäisiä  etuja.(!)  Kiel- 
täydyimme ja  kello  15  minuuttia  yli  10  marssimme  keventynein  mie- 
lin takasin  omaan  koppiin.  Toverit  olivat  varmoja  viime  matkastani 
ja  ilostuivat,  kun  palasin. 

26/5.  Eilen  varastettiin  paljon  ruokapaketteja,  erään  kengät, 
takki  ja  alusvaatteet.  Saksalaiset  möivät  venäläisten  hylkäämiä 
kuivia  mätiä  kaloja  5  mk.  pari.  Joku  keräsi  ojasta  luita,  joita  pais- 
toi hiiloksella  ja  söi.  Vesi  alkaa  tyysten  loppua.  Lisää  miehiä  1,800. 
Aamulla  tuotiin  nuori  telegraafineitonen,  Saajanen. 

27/5.  Eväät  kaikki  loppu.  Nälkä  kurnii.  Miehiä  kaatuu  heik- 
koudesta syötyään  ruokaparakin  lattialle.  Sairaita  paljon.  Yöllä  on 
mahdoton  kulkea  toilettiin,  sillä  makaavia  on  kaikkialla,  kaikissa 
asennoissa.  Haju  kamala.  Klosetit  pöyristyttävässä  kunnossa.  Vesi- 
pullollisesta,  ken  sellaisen  onnistuu  saamaan,  tarjotaan  2  mk.,  pie- 
nestä kulauksesta  1  mk. 

28/5.  Täytyi  myydä  kello  perineen  sotilaalle  nälissään.  Sain 
siitä  leivänkappaleen  ja  palan  pohjalaista  juustoa  sekä  paperossi- 
laatikon.  Mitään  evästä  ei  kuulu  mistään.  Tänään  saatiin  elukkain 
rehukakusta  keitettyä  sopan  tapaista,  täynnä  kauran  kuoria  ja  vik- 
keriä. 

29/5.   Kuri  kasarmilla  on  kovennut.   Uusi  komendantti  eversti 

Kraemer  saapui.  Vaikea  näyttää  vaimoilla  olevan  toimittaa  tuomi- 
sensa piikkilangan  tälle  puolen.  Tänään  saatiin  kello  12  jonkinlaista 
soppaa  perunajauhoista,  pellavansiemenistä '  ja  ruisjauhoista.  Nälkä 
ei  lähde.  Yhä  enemmän  sairaita  ja  nälänheikentämiä.  Eilen  saivat 
viimeiset  komppaniat  ruoan  ensi  kerran  päivässä  kello  6  aikaan 
illalla. 

8/6.  Eräs  mies  makasi  kuolleena'  aamulla  lattialla.  Nälkäkuole- 
ma. Vihdoinkin  kuulustelulle.  Pääsin  ensimäisenä  kuulusteluun 
kello  puoli  3  aikaan  ja  kesti  sitä  noin  15  minuuttia.  Kovin  rauhal- 
linen tuomari,  verrattuna  viereisessä  huoneessa  olevaan,  jonka  kuu- 
lin huutavan  ja  kiroavan  ("mitä  perkeleitä"  j.  n.  e.)  tutkittaville. 
Minua  vastaan  toistaiseksi  ei  mitään  raskauttavaa.  Myrskyä  esim. 
kuulusteltiin  yli  3  tuntia.  Orasmaata  2  tuntia  20  minuuttia  j.n.e. 
Puhuivat,  että  meitä,  etenkin  helsinkiläisiä,  tullaan  lähettämään  Via- 
poriin. Se  vielä  puuttuisi.  Aina  helvetillisempää  vain.  Tämä  kuu- 
lustelu oli  vain  alustava.  Täällä  kai  saan  viettää  loput  luetut  päiväni 
sensijaan,  että  vielä  jonkun  ajan  olisin  saanut  nauttia  keväisestä 
luonnosta.  Kohtalon  kirous. 

9/6.  Sunnuntai.  Ilma  ihana.  Aamulla  antoi  eräs  suojeluskunta- 
lainen nulikka  näytteen  heikäläisten  pirullisuudesta.  Ojan  reunalla 
istui  mies,  kaiketi  vähän  kielletyllä  alueella.  En  tiedä  varottiko  häntä 
ennen,  mutta  äkkiä  ampui  hän  mieheen.  Ei  osunut,  mutta  peljästyk- 
sestä  putosi  mies  kivillä  pohjattuun  ojaan  ja  sai  reikiä  päänsä  täy- 
teen. Sensijaan  lensi  räjähtävä  kuula  kasarmin  seinustalle  aivan  lä- 
helle meidän  ikkunaa  ja  haavoitti  kolmea  seinustalla  seisovaa  miestä 
kaulaan,  päähän  ja  käsivarteen.  Ei  enää  uskalla  liikkua  ulkosalla- 
kaan.  Samoin  taas  illalla  10  aikaan  ampui  vahti  yhden  miehen,  joka 
oli  eksynyt  ojan  toiselle  puolelle.  Tämä  tapahtui  myös  melkein  ihan 
meidän  ikkunan  alla. 

10/6.  Illalla  ampui  vahtisotilas  taas  erään  18-vuotiaan  vangin 
rinnasta  läpi,  tämän  yrittäessä  lanka-aidan  läpi  tunkeutua  vettä  ha- 
kemaan vesisäiliöstä.  Sotilas  ampui  pakosta,  upseerin  nimenomaan 
käskiessä.  Poika  jäänee  sentään  henkiin. 

11/6.  Yskää.  Päätä  pakottaa  ja  reumatismi  vaivaa  ja  muuten- 
kin alakuloisuus.  Ei  ole  puhtaita  alusvaatteita  ja  elukoita  on  kovasti. 

12/6.  Kova  reumatismi  vasemmassa  käsivarressa,  jota  en  voi 
nostaa  ylös.  Olivat  taas  ampuneet  miehen  samasta  syystä,  kuin 
10/6.  Metsästä  on  löydetty  Mannisen  ruumis  ammuttuna  puoleksi 
kaivetun  haudan  partaalla.  Vahdit  ampuneet.  Kurjuus  miesten  kes- 
kuudessa nyt  yleistä,  sillä  rahat  kaikilta  melkein  loppuneet.  Pape- 
rossinpätkiä  kerjää  kymmenkunta;  jos  syöt  ulkopuolella,  asettuu 
ympärillesi  piiri  kykkiviä  miehiä,  kaikki  kilpaa  ruinaten  sopan  jään- 
nöstä. 

13/6.   Soppa  melkein  paljaista  kaurankuorista,  joten  puolet  so- 

pasta  täytyy  sylkeä  ulos.  Leipä  myös  kaurankuorista  ja  ylen  työ- 
lästä syödä. 

14/6.  Aamulla  taas  yleishallin  käytävälle  kuollut  mies  (vanha 
Äkeström).  Tänään  alettu  laskea  kotiseudulle  suurempia  miesmää- 
riä, joten  täällä  vihdoinkin  alkaa  väen  vähennys.  —  Myöhemmin.  — 
Ei  ketään  vielä  pois,  vaan  ainoastaan  uudesti  registeeraus.  Vatsani 
tullut  kipeäksi  kauraleivän  syönnistä.  Tasan  5  viikkoa  ollut  van- 
gittuna. 

16/6  (sunnuntai).  Hirveä  tuuli.  Santa  ulkona  lentää  pyrynä  ja 
huoneissa  ei  saa  olla  koko  päivänä,  sellainen  on  määräys.  Salaa  sen- 
tään koetetaan  pysytellä  sisällä.  Ikävä  päivä. 

20/6.  Taas  vaivaa  alakuloisuus  ja  väsymys  ja  pahat  aavistukset. 
Asun  taas  uudessa  "murjussa."  Kuinka  kauan,  kun  taas  ajetaan 
muualle.  Ilma  herttaisen  kesäinen.  Vankeja  kuolee  lukuisasti  sairas- 
huoneissa. Puhutaan,  että  oikeudenkäynti  alkaa  vasta  heinäk.  1 
p:nä.  Kauheata  kidutusta.  Käki  kukkuu  tätä  kirjoittaessani  ikku- 
nan vastapäisessä  metsässä  lisätäkseen  vain  ikävääni  ja  kaipuuta 
ulos  vapauteen. 

22/6.  Vihdoinkin  paremmat  olot.  Minut  muutettiin  ulkopuolelle 
varsinaisen  kasarmin  kirjoitustöihin. 

24/6.  Juhannus !  Satelee  silloin  tällöin,  kirjoitin  Maikille  ja  esi- 
tin hänen  tänne  tulemaan  N.  talon  luo  tällä  viikolla,  joten  saan 
tavata. 

26/6.  Tuli  ukaasi,  että  teetä,  sokeria  ja  tupakkaa  saa  lähettää 
vangeille  esikunnan  välityksellä.  Päätäni  on  särkenyt.  Koko  vii- 
kon, joka  päivä  vapautetaan  noin  40 — 50  vankia.  Kuulin  ensi  kerran 
tänä  kesänä  ukkosen.  Kävi  koko  tuimasti  ja  satoi  runsaasti.  Rahaa 
eikä  pakettia  ei  kuulu.  Raha  olisi  erittäin  tarpeen. 

29/6.  Jo  aamulla  7  aikaan  Nuoritalo  toi  Maikin  tuomia  tavaroi- 
ta, joista  arvasin,  että  hän  vihdoin  oli  tullut.  Puoli  8  tapasin  Maikin 
esikuntatalossa  Ville  N  :n  kamarissa.  M.  oli  täällä  kello  3  saakka. 

2/7.  Pää  yhä  kipeä.  Tähän  asti  on  kuollut  vankilassa  kaikkiaan 
951  vankia.  Korea  numero,  vai  mitä?  Neljällä  ruumislaatikkojen 
tekijällä  on  täysi  työ  saada  tarpeeksi  yksinkertaisia  laatikoita.  Ilma 
tänään  lämmin,  ehkä  liian  lämmin.  Toista  viikkoa  Riihimäellä  maan- 
nut voileipäpakettini  saapui  vihdoin  käsiini,  mutta  kakki  pilalla,  joi- 
takin leivänkuoria  pelastin. 

5/7.  Vapaaksi  yli  200.  Aamusta  lähtien  saa  kontrollin  läpi  lähet- 
tää ruokaa  vangeille.  Ihmettelen  missä  kunnossa  paketit  saapuvat 
perille. 

6/7.  Aina  vaan  kuuma.  Tänä  aamuna  tuli  kielto,  ettei  vankeja 
enää  vapauteta  esikuntien  eikä  yksityisten  takuulla,  ainoastaan  tut- 
kintotuomarin  lausunnon  perusteella.  Ei  ennättänyt  Maikkikaan 
mitään  hommata,  niin  että  tiesi  jumala  pääsenkö  täältä  enää  elävänä. 

7/7.    Löysin  maidonhakureisulla  ensimäiset  mansikat.  Kypsiä 

suuria,  punaisia.  Torpassa  oli  omenapuu  täynnä  raakiloita,  niin  että 
kai  tulee  omenoitakin  ja  heinä  on  mitä  rehevintä.  Ikävä  alkoi  taas 
kalvaa,  kun  ei  pääse  vapauteen  nauttimaan  kaikesta  tästä. 

8/7.  Saimme  uudet  ololiput  (minun  oikeuttaa  kulkemaan  "virka- 
asioissa"  piikkilanka-aitauksen  ulkopuolellakin).  Paljon  työtä  tä- 
nään kansliassa.  Tengström  pääsi  tänään  pois,  samoin  Ahon  Jaska 
y.  m.  Olen  ylen  sairas  tänään,  taitaa  sateinen  ilmakin  siihen  aiheut- 
taa. Kuolevaisuus  taas  suuri.  Ruumislaatikoita  kannetaan  ulos  sai- 
raaloista vähän  väliä. 

9/7.  Leipää  ei  ole  ollut  lainkaan  kolmeen  päivään  ja  puurokin 
on  loppunut,  sillä  jauhoja  ei  ole.  Ruoka-halua  minulla  ei  onneksi  ole 
sillä  soppaluirua  (hapankaalia)  en  voi  syödä.  Vastapäätä  olevassa 
päävahdissa  pienessä  galleri-ikkunassa  huutaa  hulluksi  tullut  mies 
minkä  ennättää.  On  olevinaan  saunassa. 

11/7.  Tasan  kaksi  kuukautta  kulunut  vankeudessa.  Oikeuden- 
käynti on  nyt  alkanut  lopultakin;  ainoastaan  2  osastoa  10:stä  istuu. 
Tuomiot  ovat  3,  5,  8  vuotta. 

12/7.  Tänään  langetettiin  2  kuolemantuomiota,  keitä  ovat,  en 
tiedä  ja  yleensä  kaikki  tuomiot  ovat  ylen  ankaria.  Kuolevaisuus 
kasvaa  pelottavasti.  Kuukausi  vielä,  niin  suurin  osa  on  kuollut,  eten- 
kin kun  mätäkuu  on  lähenemässä  ja  ilmat  hyvin  lämpimiä. 

15/7.  Rautiainen  vietiin  tuomiolle.  12  vuotta  kuritushuonetta  ja 
15  vuotta  kansalaisluottamusta  vailla.  Panee  väkisin  ajattelemaan, 
mikä  on  oma  osani.  Terveyteni  tuntuu  taas  hieman  paranevan. 
Ruuhonen  sai  5  vuotta  ehdollista  vapautta.  Illalla  sanottiin,  että  pap- 
pi antoi  herran  ehtoollisen  kolmelle  kuolemaantuomitulle,  jotka  telo- 
tetaan varhain  huomen  aamulla.  Kaameata! 

17/5.  Päivä  sateinen  ja  syksyinen.  Tarkastuksen  jälkeen  on 
majuri  Kraemer  uhannut  erota  sillä  hän  ei  voi  mitään  kaikelle  kur- 
juudelle. Kuolevaisuus  etenkin  tällä  viikolla  kasvanut  pelottavasti. 
Kaikkialla  kannetaan  ulos  ruumiita  sairaaloista,  kasarmeista,  ulkoa 
pihamailta,  päävahdista  ja  ulkohuoneista.  Oikein  kuolleita  luuran- 
golta, kolisevia  luukasoja. 

18/7.  Kävin  Ri.  ja  koetin  kolme  kertaa  soittaa  Hämeenlinnaan 
saamatta  vastausta.  Paluumatkalla  tuli  vastaani  2  ambulanssivaunua 
kattoon  asti  ladottuina  alastomilla  ruumiilla,  matkalla  hautaan  sa- 
manlaisessa asussa  kuin  maailmaankin  tulivat. 

20/7.  Pyysin  päästä  lääkärille.  Vastaanotto  maanantaina  kello  8 
jälkeen.  En  jaksa  olla  töissäkään  taas. 

26/7.  Myrsky  tuomittu  8  vuodeksi.  Kasarmissa  No.  18  ammut- 
tu 3  miestä,  jotka  ovat  kurkistelleet  ulos  ikkunasta.  (Tuomionsa 
saaneita).  Näitä  oli  majuri  korkea- omakätisesti  piffannut  yhden, 
joka  kurkki  ulos  klosetin  ikkunasta. 

28/7.  Ikävä  sunnuntai.  Sairas  ja  hermostunut.  Kärpäset  kovin 
vihaisia.  Ei  uutta  mitään.  Viime  yönä  olivat  vankilan  päällysmies 
Laitinen  (posteljooni)  ja  ylioppilas  Marttinen  kuulemani  mukaan 

pampulla  hakanneet  erästä  onnetonta,  jota  koettivat  saada  tunnusta- 
maan joitain  murhatekoja.  Valitushuudot  kuuluivat  hyvin  yläker- 
taan. Piesty  kuoli  aamulla. 

30/7.  Aioin  juuri  kirjoittaa  Ahdille  ja  pyytää  uutta  lausuntoa, 
kun  sain  tietää  että  asiani  on  huomenna  esillä  105  :ssä  osastossa. 

31/7.  5  vuotta  kuritushuonetta  ja  10  vuoden  kansalaisluotta- 
muksen menetys  sen  jälkeen !  Kauhea  isku.  Minut  tuomittiin  ase- 
man komisariona  eikä  kasöörinä.  Armoa  täytyy  anoa  vasten  tah- 
toaan, vaikka  auttaneeko  sekään.  Sain  jumalan  kiitos  kuitenkin 
jäädä  entisille  oloilleni,  toimeeni  ja  asuntooni. 


18/8.  Hufvudstadsbladetissa  (Helsingin  ruotsinkielinen  porvari- 
lehti)  nimim.  A.  G — g  kertoo  täkäl.  vankilakäynnistään.  Koko  ar- 
tikkeli aivan  liioiteltu  mitä  tulee  esim.  ruokaan.  Hän  esittää  siinä 
ruokalistan  vangeille,  13  p:ltä  t.  k.  nim.  kauraryyniä  120  gr.,  soppa- 
juuria  90  gr.,  pellavansiemenjauhoja  10  gr.,  hapankaali  150  gr., 
lipeäkalaa  70  gr.,  lihaa  220  gr.(!),  silliä  200  gr.,  leipää  80  gr.  ja 
suolapapuja  90  gr.,  ja  sanoo  lopuksi,  että  monen  vapaudessa  eläjän 
kielelle  vesi  herahtaa  lukiessaan  tämän.  Lihaa  esim.  220  gr.  Menkää 
suolle.  Ehkä  kuukaudessa,  mutta  ei  yhdessä  päivässä.  Kuolleisuus 
on  muka  vähentynyt  ja  kuitenkin  on  ollut  viikkoja,  jolloin  keski- 
määrin 50 — 60  kuollutta  on  joka  päivä  haudattu. 

23/8.  Ison  sairaalan  luona  työskentelevä  työsakki  8 — 9  miestä 
karkasi  tänään  yhdessä  vartijasotilaan  kanssa!  Ihanaa!  Armahdus- 
anomuksiin  saapuu  joka  päivä  päätöksiä,  noin  joka  viides  saa  alen- 
nusta, noin  joka  kahdeskymmenes  pääsee  ehdonalaiseen. 

27/8.  Majuri  Kraemer  jätti  tänään  virkansa.  Sijalle  tulee  ko- 
mis.  Dahlman  Helsingistä.  Illalla  oli  Riihimäen  kirkossa  iltama  van- 
kilan kirjaston  hyväksi.  Myrsky  ja  minä  myimme  pilettiä !  Ohjelma 
hyvä  ja  osaksi  vankien  suorittama,  kuten  köörilaulua  ja  viulunsoittoa. 

8/9.  Vapaaehtoinen  ilmoittautuminen  Saksaan  pakkotöihin, 
noin  450  kirjoittautunut. 

10/9.  Räätäli  Hokkasen  (Halosen)  kuolemantuomio  pantiin  heti 
täytäntöön  lähellä  Rautasen  torppaa. 

15/9.  Vankila  muuttui  siviilivankilaksi,  s.  o.  tuli  vankeinhoito- 
hallituksen alaiseksi.  Tuomitut  numeroitiin  uudestaan,  maalaamalla 
selkään  eriväriset  numerot.  I  luokka,  valkeat;  II  luokka,  keltaiset; 
III  luokka,  punaiset  (niihin  kuulun  minä)  ja  IV  luokka,  siniset. 
Maalaamista  jatkuu  huomennakin. 

16/9.  Elinkautiset,  luvultaan  59,  vietiin  kello  9  aamulla  vahvasti 
vartioituina  Lappeenrantaan. 

24/9.  Taas  pääsi  yksi  joukostamme,  nim.  Göran  Roth.  Minut 
siirretty  työnjohtajan  konttoriin  jonkinlaiseksi  tuntikirjuriksi. 

25/9.  Päätimme  me  9  miestä  kokoontua  Hämeenlinnassa  1920, 
23  p.  kesäk.    Nämä  9  ovat  Antti  Myrsky,  Eetu  Pohjola,  Toivo 

Ketola,  Emil  Rautiainen,  Virta,  Frans  Hiilos,  Lukas  Hietanen, 
G.  Roth  ja  minä. 

Päiväkirja  jatkuu  samaan  suuntaan,  kunnes  sen  kirjoittaja  vii- 
mein vapautui.  Ne  9  miestä,  jotka  25/9  1918  päättivät  kokoontua 
Hämeenlinnaan  eivät  kokoontuneet.  Armas  Alanne,  päiväkirjan 
pitäjä,  kuoli  kurkkutuberkuloosiin  marraskuussa  1919.  Roth  sai 
traagillisen  kuoleman  1920.  Hänet  löydettiin  kuolleena  putkasta. 
Helsingin  valkoisten  väitteiden  mukaan  oli  hän  itse  ottanut  myrkkyä. 
Kuolema  on  hämärän  peitossa.  Hiilos  oli  vankina.  Myrsky  pääsi 
vapaaksi  viimeisenä  noista  9:stä,  vasta  toukokuussa  1921. 


"Markkinahintoja"  vankileirillä 

Hintoja  millä  sotilaat  möivät  eri  tavaroita  Kouvolassa: 
1  laatikko  Petrograd,  Hirvi,  Talous  ja  Majakka  (savukkeita) 
4 — 6  markkaa.   (Normaalihinta  25 — 40  penniä.) 

1  laatikko  Fennia,  Epok,  Matti,  Työmies  5 — 10  mk.  (Normaali- 
hinta 40—50  p.) 

2  sikaaria  2 — 5  mk. 

34  leipää  5 — 15  mk.;  sama  voin  kanssa  10 — 20  mk. 
J/2  leipää  15 — 40  mk. 

1  leipä  tai  limppu  40 — 100  mk.  (Normaalihinta  näihin  aikoihin 
3—5  mk.) 

Riihimäellä  saksalaiset  ja  suomalaiset  sotilaat  vaativat  seuraavia 
hintoja : 

1  laatikko  paperossia  5 — 15  mk. 

1  kananmuna  3 — 5  mk. 

1  purkki  sardiineja  5  mk. 

1  leipä  50 — 100  markkaa. 

1  purkki  hunajaa  (}4  kg.)  35 — 50  mk. 

Sikaarit  1 — 2  mk. 

Pari  kuivattuja  kaloja  5  mk. 

Limonaadipullollinen  vettä  2  mk.( !) 

24  litraa  maitoa  5  mk. 

Pieni  voileipä  (ennen  10  penniä)  5 — 8  mk.  kappale. 

Voittajain  mässäys 

Vastatessaan  eduskunnan  työläisedustajain  taholta  tehtyyn,  val- 
koista terroria  koskevaan  välikyselyyn,  lausui  Suomen  sotaministeri 
Thesleff  vuoden  1919  alussa,  ettei  voida  odottaakaan  olojen  vanki- 
leireillä olevan  tyydyttävien  "aikana,  jolloin  lähes  toinen  puoli  kan- 
saamme syö  pettua."  Mutta  sotaministeri  vältti  mainitsemasta  miksi 
"lähes  toinen  puoli  kansasta"  söi  pettua.  Sillä  vastaus  olisi  tällöin 
voinut  olla  vain  yksi :  suuri  osa  kansasta  näki  nälkää  sen  vuoksi, 
että  pieni  omistava  osa  kansasta  mässäsi  ja  keinotteli  ja  kavalsi  lei- 
vän työtätekevän  kansan,  siihen  luettuna  "valtiorikosvangitkin", 
suusta. 

Tätä  "valkoista  bakkanaalia",  voittajien  sisällissodan  jälkeistä 
mellastusta  kuvaa  muudan  suomalainen  kirjailija  seuraavaan  ytimek- 
kääseen tapaan : 

"Ei  voi  olla  punastumatta  häpeästä  maansa  puolesta  nähdessään 
minkälaiseksi  se  valkoisten  käsissä  kädenkäänteessä  paheni.  Alkaen 
hallituksesta  ja  ylemmistä  ja  alemmista  siviili-  ja  sotilasvirastoista 
sekä  näiden  yksityisistä  virkailijoista  tavallisiin  valkoisiin  kansalai- 
siin: elintarvehuijareihin  ja  manttaalipappohin,  välikäsiin  ja  onnen- 
onkijoihin asti  —  pettivät  kaikki,  rosvosivat  kaikki,  elivät  kuin  vii- 
meistä päivää  kaikki.  Koko  maan  sivistyneistö  heitti  pois  viimeiset- 
kin tekopyhyyshetaleensa,  paljasti  oikean  karvansa  —  sisällissodassa 
oli  se  kantanut  lainkuuliaisuuden  ja  kansalaiskunnon  kilpeä  punaisia 
pahantekijöitä  ja  varkaita  vastaan!  —  Maan  vallassaolijat  liikkuivat 
ujostelematta  maantieritareina,  kähveltäjinä,  väärentäjinä.  Aatelis- 
mies kilvan  nousukkaan  kanssa,  virkamies  maallikon,  valkoinen  suo- 
malainen saksalaisen  kanssa  —  kaikki  puhdistivat,  peijasivat,  besor- 
gasivat.  Rosvottiin  valtiolta  ja  rosvottiin  yksityisiltä,  rosvottiin  jopa 
"hirsipuut  puhtaiksi."  Murhattujen  työläisten  jälkeen  jäämistöt,  ne- 
kin kulkivat  toiselta  varkaalta  toiselle.  Eipä  edes  maisterismiehet 
kammoneet  kähveltää  nälkään  kuolleiden  täisiä  ryysyjä.  Ja  mant- 
taalipapat  istuivat  aittojensa  kynnyksellä  ja  hykerteli vät  kämme- 
niään: kaikesta  sai  satakertaisen  hinnan.  Ja  valkoinen  välikäsi  kul- 
jetti viljan  "isänmaan  ystävälle" ;  tämä  jaksoi  maksaa,  sillä  hän 
kaappasi  missä  oli.  Hallituksella  ei  ollut  aikaa  pitää  lukua  keinotte- 
lijoista ja  varkaista.  Sillä  nyt  jahdattiin  vain  työläisiä.  Ja  kähvelle- 
tyillä varoilla  mässättiin,  ja  saksalaiset  hyväntekijät,  ystävät  ja  ase- 
veikot  olivat  lakkaamattomien  juhlimisien  esineinä.  Saksalaisia  syö- 
tettiin ja  juotettiin  ja  kannettiin  käsivarsilla.  Saksalaisille  vapautta- 
jille tarjosivat  ujostelematta  sulojaan  vallasnaiset  —  se  oli  kansalais- 
velvollisuus, isänmaallisen  hyveen  velvoitus." 

Edellä  lainattu  kuvastaa  tietysti  työläisten  ajattelutapaa  ja  saat- 
taa siltä,  joka  ei  ole  lähemmin  seurannut  Suomen  tapahtumia,  tuntua 
puolueelliselta  arvioinnilta.  Mutta  karkea  todellisuus  oli  tässä,  kuten 
usein  muulloinkin,  järkyttävämpi  kuin  sen  kuvaus.  Sillä  itse  sota- 
ministerihän ilmoitti,  että  lähes  puolet  kansasta  söi  pettua,  ja  tämä 
ei  vielä  merkinnyt,  ettei  suurin  osa  kansasta  olisi  nähnyt  nälkää. 
Niin,  nähtiinpä  itse  valkoisen  mässäyksen  pesäpaikassa,  Helsingissä, 
niin  ankaraa  nälkää,  että  heinäkuussa  1918  kuoli  siihen  1  henkilö 
päivää  kohti,  sts.  30  ihmistä  kuussa,  tieto  minkä  porvarillisetkin  leh- 
det ovat  todistaneet  oikeaksi.  Ja  niin  ujostelematonta,  peittelemä- 
töntä ja  avointa  kuin  niiden  mellastus  ja  ylellisyys  olikin,  jotka 
olivat  tilaisuudessa  harjoittamaan  keinottelua  kansan  nälällä  taikka 
puhdistamaan  kruunun  varastoja,  mikä  varsinkin  sotasaaliiseen  näh- 
den saavutti  kerrassaan  käsittämättömän  laajuuden,  kohosi  sentään 
joskus  itse  mässääjäin  omastakin  leiristä,  jos  kohta  heikkoja,  varoi- 
tuksen ja  tuomion  ääniä,  jotka  sinänsä  kyllä  eivät  merkinneet  muuta, 
kuin  että  ovat  historiallisia  todistuskappaleita  jälkimaailmalle  valkoi- 
sesta siivottomuudesta  —  ihannetilan  sijasta,  mikä  piti  seurata  työ- 
väen kapinan  kukistumista. 

Niinpä  kirjoitti  Helsingin  Sanomat,  myöhempäin  keskustahalli- 
tusten  äänenkannattaja:  "Suomen  maanviljelijäin  valtavat  joukot, 
joissa  tulisi  olla  kansakunnan  siveellinen  tuki,  palvelevat  kilvan 
mammonaa,  valmiina  myymään  rahasta  isänmaan  vaaranalaisen 
vapauden,  rikkomaan  kansalaisrauhan  ja  hävittämään  lainkuuliaisen 
yhteiskuntajärjestyksen." 

Turun  Sanomat  taas  kirjoitti :  "Ei  missään  maassa  ole  kaikellai- 
nen  keinottelu,  lakien  julkea  rikkominen,  säädöksistä  poikkeaminen 
ja  yleensä  kaikkien  tähän  asti  pyhänä  pidettyjen  oikeus-  ja  siveyskä- 
sitteiden  halveksiminen  päässyt  sellaiseen  hurjaan  vauhtiin  kuin  Suo- 
messa viime  aikoina.  Kirjaimellisesti  vallitsee  meillä  nyt"  —  sisällis- 
sodan jälkeen  —  "kaikkien  sota  kaikkia  vastaan,  vaikkakaan  ei  sitä 
käydä  aseilla.  Kukaan  ei  välitä  vähääkään  kuinka  käy  lähimmäisen, 
kukaan  ei  kiinnitä  huomiota  isänmaan  etuun,  ei  valtiotalouden  ase- 
maan, ei  koko  yhteiskuntarakenteen  pysyväisyyteen,  kysymys  on  vain 
siitä,  mistä  eniten  saisi  kerätyksi  pääomia  vaikkapa  toisen  hengen 
hinnalla.  Nykyinen  olotila  Suomessa  on  kansallinen  häpeä,  syvä 
alennuksen  tila  ja  rappiolle  joutuneisuuden  aste.  Eri  yhteiskunnan 
asteilla  on  päässyt  vallalle  sellainen  siveellinen  höllyys  ja  kuritto- 
muus, että  suorastaan  kammottaa." 

Eikä  suinkaan  kammottanut  suotta,  kun  itse  ministerit  kävivät 
"hyvällä  esimerkillä"  yhteisen  kansan  edellä  ja  käyttivät  valta-ase- 
maansa pettääkseen  taikka  yrittääkseen  pettää  valtiota  satumaisilla 
summilla. 

Uudessa  Suomettaressa  (nykyään  Uusi  Suomi,  fascistien  äänen- 
kannattaja) kirjoitettiin  kerran  niinikään:  "Kirkolliskokouksessa 
Turussa  seurakuntain  isät  neuvottelevat  ankarasti  katkismuksen  ope- 

tuksen  alkamisesta.  Mutta  kuinka  voi  opettaa  katkismusta  pienokai- 
sille, kun  rosvot  rehentelevät  julkisilla  toimipaikoilla?  Ei,  seitsemäs 
käsky  on  nyt  naulattava  jokaiseen  seipääseen." 

Mutta  lausuipa  itse  edellä  mainittu  kirkolliskokouskin  tilanteesta 
painavan  sanansa:  "Nälänhätä  uhkaa  syöstä  tuhannet  epätoivoon, 
jopa  kuolemaan.  Mutta  tästä  nälänhädästä  rikastuvat  toiset.  Kuta 
enemmän  köyhien  leskien  kyyneleitä  ja  huokauksia,  sitä  enemmän 
rahaa  ahneiden  arkkuihin.  Kaikki  tämä  vain  laajentaa  eri  kansan- 
kerrosten välistä  kuilua,  vielä  sitäkin  enemmän  se  laajenee,  kun 
hädän  kasvaessa  toisaalla  yhä  vain  toisaalla  nautinnonhimo,  irstaus 
ja  hekuma  kasvaa  .  .  .  Meidän  täytyy  tunnustaa:  paljon  puuttuu, 
kansamme  sielu  on  sairas." 

Kansan  sielu  oli  sairas,  vaikka  juuri  oli  tehty  niin  perinpohjainen 
operatsioni,  että  26,000  työläistä  menetti  siinä  henkensä.  Mutta  kir- 
kolliskokouksen varoituksen  sanoilla  ei  ollut  mitään  kaikupohjaa, 
sillä  juuri  papithan  olivat  innolla  taistelleet  olotilan  aikaansaamiseksi, 
missä  oli  omiaan  rehoittamaan  "irstaus,  nautinnonhimo  ja  heku- 
ma." Kaikki  Suomen  papit  —  kai  yhtä  poikkeusta  lukuunottamatta 
—  olivat  olleet  valkoisten  puolella  sisällissodassa,  ja  jokainen  heistä 
olisi  allekirjoittanut  saarnan,  minkä  muudan,  jo  herransa  eteen  astu- 
nut prelaatti  sisällissodan  aikana  piti,  ja  missä  hän  m.m.  lausui : 
"Tämän  sodan  on  jumala  siunannut  ja  siunaa  edelleen,  sillä  hän  on 
säätänyt  esivallalle  miekan,  että  se  olisi  "rangaistukseksi  pahoille  ja 
kiitokseksi  hurskaille."  Tämän  sodan  puolesta  on  niin  ihanaa  ru- 
koilla. Mutta  perkeleen  joukkojen,  punakaartilaisten  aseille  ei  herra 
anna  menestystä,  vaikka  joku  yrittäiskin  sitä  niille  rukoilla." 

Ja  kuitenkin  tuntui  siltä,  että  hurskaat  oli  kokonaan  laastu  maan 
päältä  ja  että  jäljelle  olivat  jääneet  pahat,  joita  ei  kukaan  rangaissut. 

Mutta  kaikista  vaisuista  parannuksen  sanoista  huolimatta  pahen- 
nus vain  paisui  paisumistaan  ja  varsinkin  armeija  oli  niin  suuri  ryö- 
värinluola,  että  porvarillinen  lehti  Fyren  tasan  vuosi  sen  jälkeen, 
kun  työläisten  vastarinta  oli  pääasiallisesti  nujerrettu,  katsoi  asiak- 
seen paljastaa  seuraavia  suorastaan  tragikoomillisia  asioita : 

"Oli  aika",  kirjoitti  lehti,  "ihana  aika,  jolloin  me  niin  pian  kuin 
joko  elämässä  taikka  sanomalehdistössä,  etupäässä  sanomalehdistössä, 
tuli  puheeksi  meidän  rumat  tekomme  tai  rumat  ominaisuutemme, 
voimme  loukkaantuneena  viattomuuden  paatoksella  viskata  koko 
maailman  silmille  tuon  kaikkea  selittävän  ja  kaikkia  puolustavan 
sanan:  venäläistä  turmelusta  —  jotenkin  samanlaisella  syyttäjän  paa- 
toksella kuin  nykyään  keisari  Wilhelm  tiuskaa  sanan  Ludendorff  ja 
Ludendorff  sanan  keisari  Wilhelm.  "Venäläinen  turmelus"  oli 
meille  ikäänkuin  suuri  ja  komea  pielus  meidän  syntisen  päämme  alle 
pantavaksi  —  mutta  se  ihanuus  katosi  kuten  niin  paljon  muutakin 
Venäjän  vallankumouksen  vedenpaisumukseen." 

Fyren  huomauttaa  sitten  kuinka  saksalaiset  Suomessa  panivat 
puhtaaksi  kaiken  mitä  käsiinsä  saivat  ja  kuinka  poliisit  valittivat, 
että  "kyllähän  me  ennen  luulimme,  että  venäläiset  osaavat  tehdä  koi- 

ruuksia  ja  varastaa,  mutta  kyllä  ryssät  sentään  ovat  taitamattomia 
hutiluksia  siinä  asiassa  saksalaisten  sotilasten  rinnalla."  —  Tässä  yh- 
teydessä on  paikallaan  huomauttaa,  etteivät  saksalaisten  "koiruudet 
ja  varkaudet"  suinkaan  kylmentäneet  heidän  ja  valkoisten  välejä. 
Päinvastoin  nämä  riensivät  kaikessa  noudattamaan  saksalaisten 
upseerien  toivomuksia.  Niinpä  myönsi  Suomen  hallitus  maailman- 
sodan vielä  riehuessa  50,000  •  markkaa  saksalaisen  upseerikodin  ja 
upseeriklubin  kunnostamiseksi  "neutraalin"  Suomen  pääkaupungissa. 
Ja  aineellisen  muodon  saaneiden  suosionosoitusten  lisäksi  tuhlattiin 
saksalaisille  liikuttavan  kauniita  sanoja.  Varsinaisten  juhlarunojen 
lisäksi,  jotka  tavallisesti  oli  omistettu  keisari  Wilhelmille  ja  hänen 
varmalle  voitolleen,  tulivat  loppumattomat  juhlapuheet.  Kuinka  lau- 
suikaan  esim.  viipurilainen  tohtori  M.  Erich :  "Yhteisissä  vaaroissa, 
taistelussa  yhteisen,  suuren  asian  puolesta  solmittu  veljesliitto  tulee 
kestämään  läpi  ajan  ja  ikuisuuden."  Ja  että  Suomen  porvarit  tar- 
koittivat tällaisilla  tunteenpurkauksilla  totta,  näkyy  m.  m.  siitä,  että 
kenraali  von  der  Goltz  vielä  herran  vuonna  1923  vieraillessaan  Suo- 
messa sai  kulkea  loppumattomia  kunniakujia  .  .  . 

"Mutta  eivät  suomalaisetkaan  "vapaustaistelijat"  olleet  oppimes- 
tareitaan  huonommat",  jatkaa  Fyren-lehti  edelleen.  Ja  lehti  kertoo 
eräästä  vänrikistä,  joka  joutui  kiinni  häpeämättömästä  varkaudesta, 
mutta  sai  kaikki  ikuisiksi  ajoiksi  anteeksi,  "koska  varastaminen  ar- 
meijassa oli  niin  yleistä/'  Ja  lehti  jatkaa :  "Huhu  kertoo  eikä  ainoas- 
taan huhu,  että  hiljattain  pidetyssä  yleisessä  kassatarkastuksessa  Vii- 
purissa kaikki  muut  sotilaskassat  olivat  enemmän  tai  vähemmän 
besorgatussa  tilassa  paitsi  yksi  —  erään  rykmentin  kassa",  jonka 
rykmentin  upseereilla  oli  suurempi  sivistys  kuin  Lockstedter-leiri- 
sivistys,  kuten  lehti  sanoo.  Ja  lehdessä  kirjoitetaan  edelleen  jääkäri- 
eversti  Sihvosta,  josta  olisi  tullut  kansallissankari,  jos  valkoinen  ka- 
teus olisi  sen  sallinut :  "Nyt  hänen  kunniastaan  on  tuskin  muuta  jäl- 
jellä kuin  besorgattu  erä  vapaussodan  kassakladissa,  suuruudeltaan 
130,000  markkaa  —  vai  oliko  se  enemmän,  selvittämättömiä  eikä 
edes  selvitettävissä  olevia  varoja."  Ja  edelleen:  "Nuori  jääkärinou- 
sukas  ja  kultapoika,  kapteeni  Takkula,  hän,  joka  mielellään  kutsui 
itseään  "ensimmäiseksi  jääkäriksi",  vangitaan  väärennyksistä  ja  noin 
200,000  markan  kavalluksesta  rykmentin  varoja.  Eräs  jääkäriupseeri 
X  tekee  itsensä  kuuluisaksi  voi  jobbarina,  eräs  jääkäri  vänrikki  Y. 
tekee  erinäisiä  kolttosia,  eräs  jääkärimajuri  niinikään  .  . .  Hämeen- 
linnassa varastaa  jääkäri  vänrikki  Veijola  kaksi  hevosta  omasta  pat- 
teristaan .  . .  Turussa  vangitaan  vänrikki  Vahlberg,  Helsingissä  luut- 
nantti Backberg  .  .  ."  Ja  Fyren-lehti  lopettaa :  "Meidän  saksalaiset 
opetusupseerimme,  jotka  niin  usein  lausuivat  pohjattoman  halveksu- 
misensa suomalaisten  oppilastensa  oppivaisuudesta,  voivat  nyt  yl- 
peillä näiden  saavutuksista  Wilhelmin,  besorgausmestarin  koulussa." 

Fyren-lehti  tekee  paljon  paljastuksia  mutta  hipaisee  yhtäkaikki 
vasta  vähän  pintaa.  Lehti  ei  puhu  mitään  armeijan  intendentuuri- 
huijauksista  eikä  satoihin  miljooniin  nousevista  sotasaalisvarkauk- 

sista,  joista  suurin  koski  luoteisella  rajalla  ollutta  sotasaalismäärää, 
mistä  matkalla  sitä  Ruotsin  kautta  kuljetettaessa  Tornioon  hävisi 
tavaroita  noin  sadan  miljoonan  markan  arvosta  tavalla,  josta  vain 
valkoisten  sotaministeri  Thesleff  lienee  ollut  täysin  selvillä.  Lehti  ei 
mainitse  mitään  sotasaalisvarkauksista  Mikkelissä,  ei  samanlaisista 
kähvellyksistä  Turussa,  Kuopiossa,  Viipurissa,  Helsingissä,  Puolan- 
galla ja  Sortavalassa  mutta  ennenkaikkea  Karjalan  kannaksella, 
missä  sotilashenkilöt  ryöstivät  huviloita,  joiden  omistajat  olivat  le- 
vottomina aikoina  paenneet,  ryöstivät  puolentoista  vuoden  ajan  ja 
kenenkään  häiritsemättä,  nousten  varastettujen  taikka  hävitettyjen 
tavaroiden  arvo  ehkäpä  moniin  satoihin  miljooniin.  Niinikään  ei 
lehti  mainitse  mitään  sotasaaliskähvellyksistä  Suomenlinnassa. 

Mutta  sotaministeristö  ja  sen  alaiset  eivät  olleet  ainoita,  jotka 
osasivat  besorgauksen  jalon  taidon,  jota  ei  suinkaan  oltu  hankittu 
yksistään  Lockstedterin  leirillä.  Kaikilla  muillakin  ministeriöillä  ja 
näiden  alaisilla  oli  salaperäiset  aarnihautansa.  Muuan  huijausyhtiö 
esim.  myy  valtiolle  kolme  koskea  10  miljonan  markan  kauppahinnas- 
ta, vaikka  oli  itse  maksanut  niistä  vain  Y\  miljoonaa,  ja  yhtiön  yhte- 
nä kaikkein  huomattavimpana  jäsenenä  havaittiin  olevan  sisällissodan 
laittoman  valkoisen  hallituksen  puheenjohtajan,  Heikki  Renvallin, 
joka  muuten  kuului  sisällissodan  jälkeiseenkin  hallitukseen,  missä 
ministeriominaisuudessaan  ehdotti  hirtettäväksi  kaikki  "punarikolli- 
set"  mutta  samaan  aikaan  harjoitti  itse  "laillista"  huijausta  mitta- 
kaavassa, mikä  olisi  saanut  pahimmankin  "punarikollisen"  kalpene- 
maan. 

Mutta  että  "puolet  kansasta  söi  pettua",  ei  ollut  mikään  ihme, 
kun  itse  elintarvepäällikkö,  Paloheimo,  joka  tietysti  oli  etukädessä 
vastuussa  elintarvetilanteesta  maassa,  toimi  tässä  ominaisuudessaan 
kyynillisyydellä,  joka  saavutti  suorastaan  hirtehisyyden  asteen.  Hä- 
nen ministerikautenaan  osti  hallitus  9  miljoonan  markan  arvosta 
puutarhasiemeniä,  jotka,  paitsi  sitä,  että  olivat  suurelta  osaltaan  täy- 
sin itämättömiä,  maksoivat  kaksi  kolme  kertaa  yli  käyvän  hinnan. 
Ostettu  siemenmäärä  oli  lisäksi  suunnattoman  paljon  suurempi  kuin 
vuotuinen  tarve.  Jotta  olisi  saatu  kaupaksi  nämä  ala-arvoiset  ja  yli- 
hintaiset siemenet,  kielsi  elintarvehallitus  yksityisiltä  siementen  maa- 
hantuonnin. Tämä  herätti  kuitenkin  asianomaisten  vastarinnan  ja 
tapauksesta  kehittyneessä  suuttumuksen  myrskyssä  paljastui  koko 
huijaus.  Mutta  tämä  ei  vielä  ollut  elintarvepäällikön  kunnottomin 
teko.  Ministeriominaisuudessaan  koetti  hän  myös  kaikin  keinoin  saa- 
da valtion  ostamaan  leivänvastikkeena  selluloosaa,  mitä  olisi  hankki- 
nut selluloosatehdas,  missä  elintarvepäälliköllä  "sattumalta"  oli  run- 
saasti osakkeita.  Ja  tämä  tapahtui  sen  jälkeen,  kun  Ruotsissa  oli 
tarkoilla  tutkimuksilla  osoitettu,  ettei  selluloosalla  ollut  ihmisravintona 
pienintäkään  arvoa.  Mutta  vasta  sen  jälkeen,  kun  professori  Tiger- 
stedt, sama  mies,  joka  aikaisemmin  oli  paljastanut  jäkälähuijauksen, 
samoin  kuin  myöhemmin  nälkäkuolemat  vankileireillä,  oli  puuttunut 
asiaan,  joutui  tämä  elintarvepäällikön  katala  yritys  karille. 

Samaan  luokkaan  kuuluu  Svinhufvudin  hallituksen  menettely,  se 
kun  myi  suuret  määrät  takavarikoitua  väkiviinaa  hallituksen  virkai- 
lijain välityksellä  näiden  ystäville  ja  tuttaville  "suurimmaksi  osaksi 
perusteettoman  huokealla  hinnalla",  kuten  muudan  ruotsikkoporva- 
rien  lehti  myöhemmin  huomautti.  Ja  tätä  salakauppaansa  tuttavan- 
hinnalla  harjoitti  hallitus  kieltolain  maassa!! 

Mutta  tällaista  mitään  kafttamatonta  etuilua  harjoitettiin  halli- 
tuksessa taikka  sen  ystävällisellä  avustuksella  muissakin  muodoissa. 
Mielenkiintoaan  vailla  ei  ole  sekään  seikka,  että  sisällissodan  jälkei- 
sen hallituksen  päällikkönä  syksyllä  1918  ja  keväällä  1919  oli  hen- 
kilö, joka  samalla  oli  maan  suurimman  yksityispankin  päällikkö,  minkä 
pankin  voitto  sisällissodan  vuotena,  jolloin  työläisten  kapinallaan  sa- 
nottiin lamauttaneen  koko  maan  talouselämän,  teki  50%  pääomasta, 
kun  sen  sijaan  yksityispankkien  vuosivoitto  edellisenä  loistavana  rau- 
hallisena huijausvuotena  teki  vain  22.3%  ! 

Edellisten  kanssa  yritti  vaatimattomalla  tavalla  kilpailla  myös 
metsähallituksen  jäsenet,  joiden  paljastettiin  valtion  metsiä  hoitaes- 
saan suosineen  yksityisiä  yhtiöitä;  eniten  syypäitä  lienevät  olleet 
metsähallituksen  päällikkö  ja  muudan  jäsen,  joka  tästä  "uutteruudes- 
taan" palkittiin  maaherran  arvolla. 

Sanalla  sanoen  oli  korruptioni  aivan  yleinen  ylemmissä  instans- 
seissa: Kauppa-  ja  Teollisuuskomissioonista  esim.  sai  kuka  tahansa 
tuontilupia,  kunhan  vain  jaksoi  maksaa,  ja  tätä  keinoa  käytettiinkin 
kauan  ja  yleiseen.  Tällä  rikollisella  tavalla  hankitulla  lisensillä  oli 
vielä  laillisen  lisensin  rinnalla  se  etu,  ettei  sen  omistajan  tarvinnut 
myydessään  täten  tuottamiaan  tavaroita  noudattaa  komissioonin  mää- 
räämiä hintoja.  Lahjusten  määrän  sanottiin  tässä  tapauksessa  nous- 
seen kymmeniin  miljooniin,  ja  sittenkin  kauppa  kannatti. 

Elintarveministeriö  piti  yllä,  paitsi  päällikköään,  kokonaista  kei- 
notteli jalaumaa,  minkä  välityksellä  se  hankki  tarvikkeita  ja  elintar- 
peita kansalle,  josta  "puolet  söi  pettua."  Täten  osti  elintarvehallitus 
m.m.  chevreaux-nahkaa,  minkä  ostohinta  oli  36  markkaa  neliöjalka, 
mutta  myyntihinta  sittemmin  vain  6  markkaa  jalka;  sikuria  40  mar- 
kalla kilo  —  myyntihinta  12  mk. ;  hapankaalia  530,000  kg  @  1 :25 
—  myyntihinta  30  penniä;  soppajuuria  suunnilleen  sama  määrä  @ 

8 :  myyntihinta  1 :50 ;  häränlihasta  maksettiin  kilolta  12 :50  mutta 

saatiin  myytäessä  vain  4: — ;  yleensä  maksoi  elintarveministeristö 
kaikesta  noin  viidenkertaisen  hinnan;  ja  on  helppo  arvata,  ettei  val- 
tiolta täten  rosvotut  kymmenet  ja  sadat  miljoonat  markat  joutuneet 
yksinomaan  gulashien  taskuihin. 

Ja  jos  turmelus  oli  vallalla  itse  elintarvehallituksessa,  niin  miksi 
ihmetellä,  jos  alemmissa  instansseissa  pyrittiin  vähäisten  voimien 
avulla  seuraamaan  ylimmän  esimerkkiä  "nälänhädän  torjumisessa", 
jos  Kouvolan  elintarvelautakunnan  tilit  olivat  pahasti  sekaisin,  jos 
Kuopion  elintarvelautakunnan  varastoissa  oli  suunnattomia  vajauk- 

sia,  jos  eräs  elintarvelautakunnan  puheenjohtaja  kavalsi  puolen  mil- 
joonaa, ja  eräs  toinen  samoin  satasentuhatta,  j.n.e. 

Vielä  vähemmän  sopii  ihmetellä,  että  "kuoleman  esikartanoilla" 
liikkui  viikatemiehen  lisäksi  myöskin  varkaat.  Vangituille  "punarois- 
toillehan"  sai  kuka  tahansa  valkoinen  kansalainen  tehdä  mitä  hyvän- 
sä: työläisiä  sai  kiduttaa  ja  murhata,  miksi  ei  siis  myös  olisi  saanut 
varastaa  leipää  heidän  suustaan  ja  kaikkea  muuta  mitä  irti  sai.  Var- 
kautta harjoitettiin  kaikilla  vankileireillä :  vain  ani  harvoissa  tapauk- 
sissa saivat  tuhansien  kuolleiden  työläisten  omaiset  näiden  jälkeen- 
jättämiä  tavaroita.  Hämeenlinnan  vankilan  johtaja  esim.  eroitettiin 
kähvellystensä  takia  ja  hänen  tilalleen  määrättiin  toinen.  Mutta 
ennen  pitkää  huomattiin,  ettei  tämä  ollut  entistä  kummempi  vaan  oli 
päinvastoin  paljon  pitempänä  ajanjaksona  tehnyt  itsensä  syypääksi 
raskaisiin  väärinkäytöksiin. 

Vastatessaan  sosialidemokraattien  nälkäleirien  olosuhteita  koske-  • 
vaan  välikyselyyn,  huomautti  sotaministeri,  ettei  vankien  muonitusta 
voitu  järjestää  tyydyttävästi  yleisen  nälänhädän  takia.  Mutta  ylei- 
sestä nälänhädästä  ei  voinut  johtua,  ettei  Suomenlinnan  keskitys- 
leirillä eräänä  päivänä  voitu  jakaa  tavanmukaista  50  gramman  leipä- 
annosta  mieheen  sen  vuoksi,  että  tuntemattomalla  tavalla  oli  kadon- 
nut 20,000  leipäannosta.  Tällaisia  katoamisia  sattui  vähin  kaikkialla, 
vankeja  kuoli  kuin  torakoita,  mutta  kuolevaisuuden  syy  oli  yhtä 
kaikki  siinä,  että  "puolet  kansasta  söi  pettua",  mikä  ministerikielestä 
tavalliseen  puhekieleen  muutettuna  merkitsi,  että  vankien  oli  kuol- 
tava, koska  "kulttuurin  esitaistelijain"  ylimpänä  intona  oli  huijata 
heidän  hengellään  ja  kaikkien  hädänalaisten  ihmisten  elämällä. 

Sillä  itsepä  valkokaartilaisetkin,  joiden  piti  olla  kansakunnan 
valioväkeä,  ja  joiden  ylistykseksi  on  kirjoitettu  niin  monia  ala-arvoi- 
sia romaaneja  ja  vieläkin  ala-arvoisempia  ylistysrunoja,  paikkasivat 
käsiään  vielä  sisällissodan  jälkeenkin  minkä  ennättivät.  Kuvaavana 
tapauksena  voidaan  tässä  suhteessa  palauttaa  mieliin  Voikassa  sat- 
tunut. Voikaan  tehtaalta  varastettiin  sisällissodan  aikana  paljon 
tavaraa.  Varkaudet  tietysti  pantiin  muitta  mutkitta  punakaartilaisten 
tilille  ja  saivat  monet  heistä  heittää  henkensä  nimenomaan  niiden 
johdosta.  Mutta  jälkeenpäin  huomattiinkin,  että  varkauden  tekijä 
olikin  yksi  valkokaartilaisten  päähenkilöistä,  joka  oli  toiminut  jopa 
vangittujen  työläisten  tuomarina  ja  tutkijana!  Kalvolan  suojelus- 
kunnan päällikkö  taas  oli  kavaltanut  20,000  markkaa  ja  vierittääk- 
seen  syyn  sinne  minne  sen  olivat  kaikki  muutkin  valkoiset  vierittä- 
neet, "ryösti"  hän  maantiellä  itse  itsensä  koettaen  sen  jälkeen  väit- 
tää, että  "punikit"  olivat  hänen  ryöstäneet.  Armelias  poliisikoira 
kuitenkin  paljasti  tämän  petosyrityksen  iskien  hampaansa  itse  "ryös- 
tetyn" nilkkaan. 

Myös  poliisilaitoksessa  paljastui  väärinkäytöksiä.  Niinpä  oli  Vii- 
purin valtiollisen  poliisi-osaston  kassassa  kuulema  80,000  markan 
vajaus,  Helsingissä  taas  oli  muudan  etsivä  ylikonstaapeli  "käsittämät- 

tömällä  tavalla"  kadottanut  171,000  mk.  kapinaseteleitä,  ja  kaksi 
muuta  etsivää  kähveltäneet  eräitä  tuhansia,  jne. 

Rautateillä  taas  ei  kukaan  voinut  olla  varma  mistään;  eroitettu- 
jen  "punikkien"  tilalle  oli  haalattu  joutilasta  rikollisainesta,  joka 
osasi  puhdistaa. 

Yleistä  turmelusta  kuvaavana  seikkana  ei  liioin  ole  unohdettava, 
että  valkoisen  kieltolakimaan  toisen  kenttätykistörykmentin  upseeris- 
tolla oli  omat  väkijuomavalmistuslaitteensa  ja  oli  elämä  rykmentin 
upseeriston  keskuudessa  tietysti  sen  mukainen.  Toimitettu  tutkimus 
ärsytti  niin  näiden  juopottelevain  upseerien  "kunniantuntoa",  että 
jättivät  kaikki,  luvultaan  30,  erohakemuksensa  etupäässä  sen  vuoksi, 
että  kuulusteltaessa  oli  tavallisilta  sotamiehiltäkin  tiedusteltu  mitä 
tiesivät  asiassa. 

Suorastaan  tragikoomillinen  sen  sijaan  oli  isänmaallista  kupari- 
keräystä  koskeva  skandaali.  Tehdäkseen  kaikki  mahdolliset  palveluk- 
set liittolaiselleen,  sotaa  käyvälle  Saksalle,  oli  Suomen  hallitus  pan- 
nut sen  hyväksi  toimeen  myös  kuparikeräyksen.  Siitä  ja  sen  loppu- 
tuloksesta kertoi  muudan  lehti  toukokuussa  1919  seuraavaa: 

"Viime  keväänä,  saksalaisten  saavuttua  maahan  ja  isänmaallisen 
innostuksen  ollessa  korkeimmillaan,  annettiin  silloisen  hallituksen 
taholta  julistus,  jossa  kehoitettiin  kaikkia  "kunnon  kansalaisia"  luo- 
vuttamaan kaikki  hallussaan  olevat  kupariesineet  Saksaan  vietäväksi. 
Kuparien  kokoileminen  ja  siitä  johtuvat  muut  toimet,  kuten  yleensä 
kaikki  tuottavat  hommat  siihen  aikaan,  jätettiin  Tuontikunnalle,  jota 
avustivat  herrasnaisjärjestöt.  Tuontikunta  tietysti  koetti  toimia  tar- 
monsa takaa  saadakseen  koolle  mahdollisimman  paljon  kupariesinei- 
tä.  Ja  paljon  niitä  kerrotaan  karttuneenkin,  sillä  yksistään  keittiö- 
astioita kuului  Helsingistä  tulleen  6  suurta  huonetta  täpösen  täyteen. 
Siinä  on  moni  perheenemäntä  saanut  luovuttaa  kahvipannunsa  ja 
kastrullinsa  ja  sen  jälkeen  tuntenut  täyttäneensä  velvollisuutensa 
isänmaataan  ja  —  Saksaa  kohtaan. 

Nyt  on  kuitenkin  käynyt  selville,  ettei  näitä  keittiöastioita  syystä 
tai  toisesta  olekaan  lähetetty  Saksaan,  vaan  Tuontikunta  on  ne  joku 
aika  sitten  myynyt  eräälle  helsinkiläiselle  romukaupalle,  joka  vuoros- 
taan pienissä  erin  myyskentelee  niitä  takaisin  tarvitsijoille.  Minkä- 
laisen "afäärin"  Tuontikunta  näillä  herkkäuskoisten  ihmisten  kahvi- 
pannuilla on  tehnyt,  ei  ole  tunnettua."  . . . 

Tästä  isänmaallisesta  innostuksesta  puhuttaessa  ei  muutoin  sovi 
unohtaa,  että  yhtä  alttiita  kuin  hallitus  ja  kaikki  "kunnon  kansalai- 
set" olivat  osoittamaan  "uskollisuuttaan"  Saksalle  ja  saksalaisille, 
yhtä  valmiita  oltiin  puolueettomassa  maassa  osoittamaan  karkeata 
vihamielisyyttä  Saksan  vihollisille.  Amerikalanen  diplomaatti  pidä- 
tetään tullessaan  Venäjältä  ja  saa  kiittää  vain  miesmäisyyttään  siitä, 
ettei  joutunut  ohranan  komeroihin.  Helsinkiläisessä  hotellissa  taas 
toimitetaan  kotitarkastus  Englannin  alamaisen,  Sir  John  Pallock'in 
luona,  Englannin  konsuli  estetään  lähettämästä  chif  ferisähkösanomaa 

hallitukselleen,  ja  Helsingin  lähettyvillä  pakotetaan  Amerikan  kansa- 
lainen asevoimalla  "lahjoittamaan"  talonsa  suojeluskuntalaisille  . . . 

Kuolleisuus  vankileireillä  ja  nälänhätä  maassa  ei  johtunut  elin- 
tarpeiden puutteesta,  vaan  siitä,  että  valkoiset  voittajat  ylimmästä 
alimpaan  löivät  persoonallisesta  voitonhimosta  mynttiä  kansan  kär- 
simyksellä ja  mässäsivät ;  yksistään  sotaakäyvälle  Saksalle  lähetetyil- 
lä elintarpeilla  olisi  voitu  torjua  nälkä  vankileireiltä  ja  köyhäinkort- 
teleista.  Ja  kunniattomina  sisäpolitiikassaan,  olivat  valkoiset  voitta- 
jat sitä  myös  ulkopolitiikassaan:  kun  Saksan  romahdettua  oli  pakko 
karvastelevin  mielin  muokata  maata  ympärysvalloissa,  ei  Suomen 
sisällissodan  ja  sen  jälkeisen  ajan  valkoisissa  vallassaoli joissa  ollut 
yhtään  ainoata,  jolla  olisi  ollut  rohkeutta  myöntää  kutsuneensa  sak- 
salaiset Suomeen. 

Ja  sen  sijaan,  että  turmelus  valkoisten  vallan  aikana  kiipesi  aina 
ministerituoleille  asti,  "eikä  kukaan  ajatellut  kansan  parasta",  kuten 
muudan  porvarislehti  hassunkurista  kyllä  huomautti,  riittää  yksi  ainoa 
esimerkki  osoittamaan  millä  valppaudella  työtätekevä  kansa  valvoi 
maansa  parasta,  kun  sillä  oli  tilaisuus  siihen. 

Maailmansodan  aikana  lainasi  Suomen  pankki  Venäjän  halli- 
tukselle satoja  miljoonia  markkoja  pitkän  aikaa  silloin  jo  arvottomia 
venäläisiä  arvopapereja  vastaan.  Kun  työläiset  sitten  vuonna  1917 
pääsivät  eduskunnan  enemmistöksi,  näkivät  he  tuossa  lainahommassa 
piilevän  äärettömän  tappion  vaaran  Suomen  valtiolle.  Ja  niin  pakot- 
tivat he  porvareiden  vastustuksesta  huolimatta  Suomen  Pankin  hal- 
linnon jälleen  lainatessaan  Kerenskin  hallitukselle  suomalaista  va- 
luuttaa vaatimaan  sen  vastineeksi  englantilaista  ja  amerikalaista 
valuuttaa.  Tällä  tavoin  kertyi  Suomen  Pankkiin  300  miljoonan 
markan  arvosta  Englannin  ja  Amerikan  valuuttaa,  mikä  Suomen 
markan  arvon  laskettua  vuoden  1919  alkuun  mennessä  oli  kohonnut 
kaksinkertaiseen  arvoon.  Nämä  varat  olivat  sijoitetut  Englannin  ja 
Amerikan  pankkeihin,  ja  juuri  näillä  varoilla,  jotka  Suomen  Pankki 
oli  saanut  työläisten  huolenpidosta  ja  porvarien  raivokkaasta  vasta- 
rinnasta huolimatta,  maksettiin  vilja,  mikä  vuosien  1918-1919  väli- 
senä talvena  tuotettiin  Amerikasta,  niin  että  "punaiset  roistot"  vielä 
niin  sanoaksemme  haudoissaan,  nälkäleireillä  ja  maanpaossa  pitivät 
Suomen  kansaa  leivässä,  mikäli  ei  valkoinen  huijaus  riistänyt  sitä 
nälkäisten  suista. 

Juuri  tätä  huijausta  ja  korruptionia  vastaan  nousivat  taasenkin 
ne  työläisten  luottamushenkilöt,  joita  yhtenään  viskataan  vankiloihin 
ja  joita  odottaa  raskaat  kuritushuonetuomiot,  niin  että  kun  valkoisen 
Suomen  kameleonttiagentit  ulkomailla  toitottavat  punaisista  väki- 
valtamiehistä  ja  valtiollisista  vehkeilijöistä,  niin  on  kysymyksessä 
karkea  tosiasioiden  vääristely,  millä  pyritään  sälyttämään  oma  val- 
koinen turmelus  epäitsekkäiden,  kunniallisten  ja  kansan  parasta  hor- 
jumatta katsovain  työläiskansalaisten  tilille. 

K.  Kaatra. 

Kokemuksia  valkoisessa  armeijassa 

Vuosi  1918  ei  poistu  mielestäni.  Tuon  vuoden  kokemuksien  veri- 
nen huurta  on  painunut  syvimpään  kammioon.  Tammikuussa,  hiu- 
kan ennen  luokkasodan  alkua,  poistuin  Helsingistä  syntymäpitä jääni 
Pielavedelle.  Valkoiset  pääsivät  siellä  valtaan  ja  siksi  piileskelin 
kauan.  Poliisivoimalla  etsittiin  kaikkia  piilossa  olevia  miehiä  ja  löy- 
detyt vietiin  valkoisen  esikunnan  eteen.  Siellä  kuulusteltiin  ja  tutkit- 
tiin ja  pelotteluiden  uhalla  pakotettiin  liittymään  suojeluskuntaan. 
Niskottelevat  ainekset  luvattiin  lähettää  kuumimpaan  verilöylyyn. 

Meitä  "epärehellisiä  ja  tottelemattomia"  olikin  76  miestä.  Huhti- 
kuun kirkkaan  aamun  sarastaessa  lähdettiin  meitä  uppiniskaisia  pak- 
ko-ottolaisia  viemään  Kuopioon.  Eivät  kuuluneet  valkoisten  soitto- 
kuntien sävelet,  kuten  "kuuliaisille  ja  tottelevaisille"  niiden  lähtiessä 
taistelemaan  punaisten  puolella  olevia  työläisiä  vastaan.  Meille  sen- 
sijaan sanottiin,  että  kyllä  vielä  tottelette,  sillä  viimeinen  matka  on 
edessä.  Saavuttuamme  Kuopioon,  annettiin  heti  ylle  "suojelijan" 
puku  ja  tarvittavat  välineet  ja  niin  olimme  valkoisen  Suomen  soti- 
laita. 

Tampereella  olivat  ankarat  ja  viimeiset  taistelut  käynnissä.  Sin- 
ne lähdettiin  meitäkin  viemään.  Asemalla  oli  juna  valmiina  ja  sinne 
johtivat  päälliköt  kokoonhaalittuja  uppiniskaisia  poikia.  Meidät  sul- 
lottiin vaunuihin  kuin  teuraskarjaa.  Mustatakkinen  saapui  raamat- 
tuineen  jakelemaan  siunaustaan,  jolle  suljimme  korvamme.  Lähtö- 
aika tuli,  juna  vihelsi  ja  moni  työläisneitonen  heilutti  liinaansa  jää- 
hyvästiksi  —  kurjimmalleen. 

Junan  saavuttua  Tampereelle  olivat  taistelut  jo  päättyneet.  Vuo- 
rokauden saimme  olla  lukittujen  vaunujen  sisällä  ilman  ruokaa. 
Pienistä  ikkunaluukuista  saimme  ilmaa.  Luukuista  katselimme  myös 
vuorotellen  hävityksen  maailmaa.  Ruumiita  oli  pitkin  asemasiltaa  ja 
joka  paikassa  minne  silmä  kantoi.  Kuolon  kurja  valkoinen  maailma 
oli  silmiemme  edessä. 

Aamulla  vasta  avattiin  suljettujen  vaunujen  ovet  ja  Mannerheim 
tuli  upseereineen  katselmukselle.  Tervehdykseksi  kysyy  hän  mitä 
ajattelette  pojat,  kun  olemme  voittaneet  punaiset  hirmumurhaajat. 

Kaikkialla  on  hiljaista.  Ei  ainoastakaan  vaunusta  kuulunut  vas- 
tausta verikenraalin  tervehdykseen. 

Asemalta  vietiin  meidät  Hyppösen  kenkätehtaalle,  jossa  annettiin 
palanen  leipää,  silliä  ja  mädäntyneitä  perunoita.  Hetken  levät- 
tyämme ilmoitettiin,  että  kello  12  on  kaikkien  oltava  valmiina  vietä- 
väksi kaupunkia  puhdistamaan.  Määrätyn  ajan  kuluttua  saapui 
upseerit,  komentaen  ulos. 

Menimme  kauppatorille.  Kuormahevosia  seisoi  pitkin  toria  ja 
niiden  avulla  ryhdyimme  korjaamaan  ruumiita,  joita  oli  läjässä  niin- 
kuin halkoja.  Toisen  toisensa  perään  nostimme  niitä  kuormalle  ja 
veimme  pois.  Sorakuoppaan  ne  kaadoimme.  Punaiset  vangit  saivat 
kaivaa  kuopan  niin  itseään  kuin  vankitovereitaankin  varten.  Valkoi- 
nen murhaaja  huitoi  kiväärillä  ja  ruoskalla  murheen  ja  nälän  nään- 
nyttämää  kuopan  kaivajaa.  Sinne  painuivat  maan  peittoon  sadat 
työväen  taistelijat.  Katkerat  kyyneleet  valuivat  monen  poskipäille. 

Viikon  saimme  olla  Tampereella  puhdistusarmeijassa,  kunnes 
Mannerheimin  teurastusraivon  uhrit  saatiin  kätketyksi  maan  mul- 
taan. Sen  jälkeen  vietiin  Lappeenrantaan  tykkiväkeen.  Siellä  vie- 
tetyt seitsemän  pitkää  kuukautta  olivat  kuin  oloa  haudan  syvyy- 
dessä. Saksan  ja  Ruotsin  "urhot"  olivat  kaikkialla  komentajina. 
Punavangeilla  oli  täytetty  joka  paikka.  Jokainen  kasarmihökkeli  oli 
niitä  täynnä.  Siellä  virui  moni  neitonenkin  ja  äiti  rintalapsensa 
kanssa  odotellen  tuomiotaan  nälän  ja  kurjimman  puutteen  keskellä. 
Ja  joka  päivä  tuotiin  lisää  punaisia  naisia  ja  miehiä  tuomiotaan  odot- 
tamaan. Kaamein  hetki  oli  illalla  kello  9  aikaan,  jolloin  hiekkapen- 
kereelle  vietiin  telotettavia.  Illan  hiljaisuudessa  saattoi  kuulla  tus- 
kan ja  murheen  valituksen  ja  kiväärinpaukkeen,  joka  toi  ikuisen 
unen  monelle  urhoolliselle  ja  rehelliselle  miehelle  ja  naiselle. 

Entinen  "valkoinen." 


Suomen  luokkasota  ja  Amerikan 
suomalaiset 

Suomen  luokkasodan  vaikutus  Amerikaan 

Suurella  mielenkiinnolla  Amerikan  suomalaiset  seurasivat  Suomen 
työväenluokan  kohtaloa  maailmansodan  aikana.  Koko  sota-ajan  tie- 
dot olivat  niukat.  Pienimmätkin  tiedot  ahmaistiin.  Useasti  nielaistiin 
pureksimatta. 

Venäjän  vallankumouksen  puhkeaminen  oli  omiaan  antamaan  lisä- 
kiihotinta  Suomen  asioitten  seuraamiseen.  Yleisesti  odotettiin  Suo- 
messakin tapahtuvan  "jotain."  Oltiinhan  niin  paljo  kuultu  Suomen 
työväenliikkeen  saavutuksista  —  parlamentaarisella  alalla.  Itsestään 
selvänä  pidettiin,  että  Venäjän  vallankumous  antaisi  Suomen  työväes- 
tölle merkin  lopulliseen  vallanottoon. 

Tuli  bolshevikinen  kumous  Venäjällä.  Innostuttiin.  Ihmeteltiin, 
kun  Suomesta  ei  vieläkään  kuulu  "erikoisempaa."  Suurlakkoviestit  jo 
panivat  sydämen  sykähtelemään.  Jopas  alkaa!  Eipä  alkanutkaan  — 
jäätiin  odottamaan. 

Tulipa  vihdoin  hajaviestejä  luokkasodan  alkamisesta.  Tiedot  oli- 
vat puutteellisia,  ristiriitaisia.  Selviönä  kuitenkin  oli,  että  nyt  aletaan 
Suomessakin  nostaa  työläisten  valtaa.  Amerikan  suomalainen  työ- 
väestö yleensä  oli  innostunut.  Suomalaisten  lehtien  tilaa jamäärä 
kohosi,  haalitoiminta  vilkastui.  Oli  ikäänkuin  herännäisyyden  aikaa. 

Eipä  tietenkään  paljoakaan  ymmärretty  luokkasodan  luonteesta. 
Ei  ollut  meillä  selvillä  oppi  köyhälistön  diktatuurista.  Jännittyneinä 
vain  seurattiin  tapahtumain  kulkua.  Muistettiin  Suomen  työväestön 
aikaisempia  saavutuksia  ja  siksi  tuntui  niin  selvältä  se,  että  kyllä  Suo- 
men työväestö  pärjää,  voittaa.  Pikemminkin  epäiltiin  Venäjän  ku- 
mouksen kohtaloa.  Siellä  kun  oli  paljoa  "takapajuisempaa"  kuin 
Suomessa. 

Suomen  asioiden  Toimisto  perustetaan. 

Suomen  vallankumoushallitukselta  saapui  pyyntö,  että  tov.  Santeri 
Nuorteva  ryhtyisi  sen  edustajaksi  Amerikaan.  Tov.  Nuorteva  otti- 
kin toimen  vastaan.  Toveripiireissä  keskusteltiin  asiasta  ja  tultiin 
siihen  tulokseen,  että  tällainen  edustus  oli  välttämätöntä.  Suomalai- 
nen Sosialisti  järjestö  ryhtyi  avustamaan  Toimiston  rahastamista. 
Erikoinen  Suomen  asiain  komitea  nimitettiin  avustamaan  tov.  Nuor- 
tevan  toimintaa.  Tähän  komiteaan  kuuluivat :  F.  J.  Syrjälä,  V.  Anna- 
la, P.  Halko,  T.  Viitala  ja  Y.  Halonen. 

Nuortevan  Toimiston  kautta  onnistuttiin  tekemään  hämmästyt- 
tävän paljo  julkisuustyötä  Suomen  luokkasodan  puolesta.  Amerika- 
lainen  sanomalehdistö  julkaisi  enemmän  Suomea  koskevia  kirj otuksia 
kuin  tuskin  koskaan  ennemmin  tai  myöhemmin.  Joukkokokouksia 

järjestettiin.  Luonnollisesti  Suomen  edustajana  Nuorteva  joutui 
myös  suuresti  raivaamaan  tietä  ''punaiselle  diplomatialle.'' 

Juuri  kun  Suomen  kumoustapahtumat  olivat  antaneet  Amerikan 
suomalaiselle  työväenliikeelle  voimakkaimman  sysäyksen,  alkoi  hil- 
jalleen saapua  hajanaisia  viestejä  Suomen  punajoukkojen  tappioista. 
Ensi  alussa  ei  saatu  mitään  varmoja  tietoja.  Tietoyhteyttä  Suomen 
kanssa  ei  ollut.  Saksalaisten  maihinnoususta  tuli  joitain  tietoja.  Nämä 
tiedot  kuitenkin  osottivat,  että  Suomen  työväkeä  vastassa  olikin  jo 
kansainvälinen  vastavallankumousrintama. 

Saksalaisten  sotajoukkojen  Suomeen  tulo  oli  omiaan  osottamaan 
vallankumoustietoisuutemme  suppeutta.  Vähinerin  osa  meistä  alkoi 
käsittää,  että  vallankumous  ei  olekaan  vain  Suomen  tai  jonkun  muun 
maan  yksityisasia,  vaan  kansainvälinen  kysymys.  Maailmanvallan- 
kumous alkoi  muodostua  selvemmäksi  kysymykseksi.  Kiintoisuus 
Venäjän  bolshevikien  kumoukseen  tuli  syvällisemmäksi. 

Toimiston  työala  laajenee. 

Nuortevan  Toimiston  toiminnassa  kuvastuu  luokkasodan  vaihei- 
den kehitys.  Niin  pian  kun  alkoi  saapua  viestejä  Suomen  vallan- 
kumouksen tappiosta,  alkoi  Toimisto  kiinnittää  yhä  suurempaa  huo- 
miota Venäjän  vallankumoukseen.  Suomen  luokkasota-kysymys  yh- 
distyi Venäjän  vallankumoukseen. 

Heinäkuussa,  1918,  piti  Suomen  asiain  komitea  kokouksen,  neu- 
votellen Toimiston  työstä.  Komitea  antoi  lausunnon,  jossa  m.m. 
sanotaan : 

"Ehkä  surin  osa  Nuortevan  Toimiston  työstä  on  viime  aikoina 
kohdistunut  Venäjän  vallankumouksen  turvaamiseksi  sikäli  kuin  sitä 
täältäpäin  on  voitu  tehdä  .  .  .  Venäjän  vallankumouksen  elämä,  Nuor- 
tevan käsityksen  mukaan,  minkä  komitea  myös  tunnustaa,  on  elinehto 
Suomen  työväenliikkeelle." 

Siksipä  komitea  esittikin  Suomalaisen  Sosialistijärjestön  toimeen- 
panevalle komitealle,  että  "elokuun  1  p:stä  lähtien  tpk.  myöntäisi 
toimiston  avustamiseksi  $500.00  kuukaudessa  ja  senlisäksi  sellaiset 
erät,  mitkä  Canadan  järjestöiltä  mahdollisesti  tulevat,  korvaukseksi  ja 
tunnustukseksi  sille  työlle,  mitä  toimisto  suorittaa." 

Valkoinen  terrori. 

Suoranaisten  tietojen  puutteessa,  kesti  pitkän  aikaa  ennenkuin 
Suomen  luokkasodan  tappiosta  ja  sitä  seuranneesta  valkoterrorista 
saatiin  lähempiä  tietoja.  Kiertoteitse  ja  ulkolaisten  lehtien  kautta 
päästiin  kuitenkin  selville  siitä  kauhistuttavasta  valkoterrorista,  mikä 
Suomessa  oli  käynnissä. 

Amerikan  suomalainen  työväestö  teki  parhaansa  herättääkseen 
yleistä  mielipidettä  Suomen  lahtarivaltaa  vastaan.  Pidettiin  kokouk- 
sia. Julaistiin  päätöslauselmia  amerikalaisissa  lehdissä.  Tässä  työs- 
sä Nuortevan  Toimisto  oli  ansiokkaana  apuna. 

Valkoterrori  ja  luokkasodan  tappio  vaikuttivat  osaan  työläisistä 
lamaannuttavasti.  Toiselta  puolen  kuitenkin  alettiin  yhä  selvemmin 
käsittämään  vallankumousta.  Aletaan  pohtia  valtiokysymystä,  prole- 
tariaatin diktatuuria  jne.  Tästä  vähinerin  kristalloituu  ''suunnat." 

Työväenliike  vasemmistuu. 

Suomen  ja  Venäjän  vallankumouksien  kokemukset  opettivat  pal- 
jo. Ne  vallankumouksellistuttivat  suomalaista  työväenliikettä.  Sel- 
ventymisprosessi  alkoi  tapahtua.  Raivaaja  asettui  luokkasodan  alussa 
sen  kannattajaksi.  Tuki  Venäjänkin  kumousta.  Luokkasodan  jäl- 
keenkin antoi  vielä  tukeaan  jonkun  aikaa.  Edellämainitun  lausunnon 
allekirjoittaneiden  enemmistö  on  nykyisin  päänoskelaisia,  mutta  vielä 
silloin  he  tunnustivat  Venäjän  kumouksen  elämän  olevan  Suomenkin 
työväenliikkeen  elinehdon.  Joukkojen  painostus  oli  niin  voimakasta, 
että  Raivaaja  ei  muuta  kantaa  uskaltanut  silloin  ottaa.  Miljoonamar- 
kan  rahasto  Suomen  työväenliikkeelle  sai  yleisen  kannatuksen. 

Vähinerin,  kumoustapahtumien  opetuksien  alkaessa  vaikuttaa  ja 
pelkän  innostuksen  hälvetessä,  alkaa  tapahtua  vasemmistolaistumista 
ja  oikeistolaistumista.  Raivaaja  alkaa  puhua  yhä  selvemmin  bolshe- 
vikikumousta  vastaan.  Jo  syksyllä  se  antaa  vastavallankumouksellisia 
"arvosteluja"  Venäjän  vallankumouksesta  ja  Venäjällä  olevien  suo- 
malaisten kommunistien  toiminnasta. 

Linjoittuminen  tulee  yhä  selvemmäksi.  Lopulta  tapahtui  puolue- 
hajaannus. Joukkojen  valtava  enemmistö  oppi  Suomen  luokkasota- 
tapahtumista,  ei  lamaantunut.  Pusertaa  innostusta,  tarmoa  Venäjän 
vallankumouksesta.  Pieni  osa  jää  Raivaajan  taakse.  Lehti  kehittyy 
yhä  vastavallankumouksellisemmaksi. 

Suomen  luokkasota  katkerine  kokemuksineen  antoi  bolshevikista 
opetusta  Amerikankin  suomalaiselle  työväestölle.  Ei  tietenkään  niin 
kirkkaasti  ja  selvästi  kuin  niille,  jotka  näissä  kärsimyksissä  ja  taiste- 
luissa itse  suoranaisesti  olivat  mukana. 

Ilman  Suomen  luokkasotaa  ei  Amerikan  suomalainen  työväestö 
olisi  oppinut  vallankumousliikettä  ja  kommunistisen  puolueen  tarpeel- 
lisuutta ymmärtämään  niinkään  suuressa  määrässä  kuin  mitä  se  ny- 
kyisin tämän  käsittää. 

Antakoon  Suomen  luokkasodan  muisto  meille  entistä  suurempaa 
pyrkimystä  ei  ainoastaan  ymmärtämään  kommunistista  liikettä,  vaan 
myöskin  toimimaan  sen  hyväksi. 


Y.  H. 

Interventionin  kulissien  takaa 

Keväällä  1918  Amerikan  Yhdysvallat  yhtyivät  maailmansotaan. 
Siitä  lähtien  sodan  loppuun  asti  oli  Yhdysvaltain  pääkaupunki  Wash- 
ington maailman  politiikan  keskipisteenä.  Ei  silti,  että  Amerikan  poli- 
tikoitsijat  olisivat  olleet  erittäin  taitavia  tai  tietorikkaita  maailman- 
politikan  alalla.  Pikemmin  päinvastoin.  Kansallisesti  itsekylläisenä  ja 
maailmansotaan  asti  verrattain  eristyneenä  taloudellisestikin  Amerika 
ei  ollut  kasvattanut  maailmanpolitikoitsi  joita.  Sen  valtiomiehet  vain 
hämärästi  tiesivät  mitä  mikin  paikka,  valtio  tahi  kansa  Europassa 
edusti.  Mutta  olihan  Amerikalla  rikkauksia  ja  liittolaisilta  olivat  varat 
ehtyneet,  olihan  valtavasti  kasvanut  Amerikan  teollisuus  ja  suunnat- 
tomasti sen  elintarvevarastot.  Kaikki  tämä  määräsi  Yhdysvaltojen 
aseman. 

Washingtoniin  keskittyivät  kaikki  maailmanpolitiikan  langat.  Nii- 
tä kyllä  nyittiin  Lontoosta  ja  Pariisista  päin,  mutta  näytti  siltä  kuin 
Amerikassa  ratkaisu  tapahtuisi.  Amerika  oli  lähtenyt  sotaan  suurin 
elein  ja  suurin  sanoin.  Amerikan  päämies,  presidentti  Wilson  oli  ju- 
listanut sodan  "taisteluksi  maailman  turvaamiseksi  kansanvallan 
asialle",  ja  sodan  tärkeimmäksi  tehtäväksi  kansanvallan  "suurimman 
vihollisen",  Saksan  militarismin  nujertamisen.  Sitten  uudelleen  jär- 
jestettäisiin maailma  kansojen  itsemääräämisoikeuden,  vapauden,  kan- 
sanvallan ja  jos  minkäkin  jalon  periaatteen  pohjalla. 

Washington  pian  muodostui  Mekaksi,  jonne  lähtivät  tukea  pyytä- 
mään, intrigoimaan,  vaatimuksiaan,  pyyteitään  ja  harrastuksiaan  esit- 
tämään jos  minkälaisten  suurvaltojen,  pikkuvaltioitten  ja  valtioiksi 
pyrkivien  ryhmien  asiamiehet.  Venäjän  vallankumous  lisäsi  niiden 
lukumäärää.  Entisestä  Venäjän  keisarivallasta  eronneitten  ja  eroon 
pyrkivien  kansallisuuksien  edustajat,  mikä  suuremmalla  mikä  pienem- 
mällä menestyksellä,  yrittivät  saada  asiansa  kuulluksi  profeetta  Wil- 
sonin  hovissa.  Syksyllä  1917  alkaen  sekaantui  monikieliseen  kööriin 
suomalainenkin  sana.  Svinhufvudin  hallituksen  edustajat  Reuter  ja 
Ignatius  ilmestyivät  Washingtoniin  hakemaan  tunnustusta.  Mutta 
heidän  hallituksensa  kaatui  tammikuussa  1918  ja  helmikuussa  ilmes- 
tyi näyttämölle  Suomen  Kansanvaltuuskunnan  edustaja.  Se  asialli- 
sesti merkitsi  myös  Lokakuun  vallankumouksen  voimien  esiintymistä, 
—  sillä  Suomen  Kansanvaltuuskunta  avoimesti  ilmoitti  solidarisuu- 
tensa  proletaarisen  suurvallan  kanssa. 

Kunkin  edustajan  menestysmahdollisuudet  Washingtonissa  riip- 
pui hänen  suhtautumisestaan  keskenään  sotiviin  valtoihin.  Niin  oli 
asianlaita  vuoteen  1919  asti.  Mutta  kun  Lokakuun  vallankumous 
toi  uuden  valtiomahdin,  joka  oli  tähdätty  kaikkia  imperialisteja  vas- 

taan,  niin  määrääväksi  tuli  jokaisen  asiakkaan  suhde  tähän  kolman- 
teen tekijään. 

Suomen  lahtarien  edustajat  Amerikassa  vuonna  1917  ja  alkupuo- 
lella 1918  eivät  voineet  asiansa  hyväksi  saada  suuria  aikaan.  Olivat- 
han he  siksi  ilmeisesti  Saksan  keisarivallan  käskyläisiä.  Vasta  sen  jäl- 
keen, kun  Suomen  porvarit  surmaamalla  kymmeniä  tuhansia  työläi- 
siä eittämättömästi  todistivat,  että  he  ensi  tilassa  ovat  kapitalistisen 
järjestelmän  uskollisia  vahtikoiria,  ja  mitä  muuhun  politiikkaan  tulee, 
niin  ovat  he  sen  porvarin  puolella,  joka  näyttää  voimakkaammalta,  — 
vasta  silloin  Amerikan  porvari  näki  hyväksi  makeasti  hymyillä  Suo- 
men lahtarille  ja  laskea  hänet  tallustelemaan  verisissä  pieksuissaan 

muitten  tunnustettujen  diplomaat- 
tien joukossa. 

Kesti  kuitenkin  moniaita  kuu- 
kausia ennen  kuin  tämä  kaikki 
kävi  selväksi,  ja  niinpä  joutui 
Suomen  proletaarihallituskin  jon- 
kun ajan  edustetuksi  "VVashingto- 
nin  valtapiireissä,  astuen  ensimäi- 
siä  askeleita  proletaarisen  diplo- 
matian tiellä  ja  yrittäen  solmita 
suhteita  Amerikan  hallituksen 
kanssa  tukeakseen  Suomen  prole- 
tariaatin taistelua,  —  ja  moniait- 
ten  kuukausien  aikana  yritti  Ame- 
rikan porvari  tunnustella,  eikö 
voisi  jollakin  tavalla  käyttää  Suo- 
men köyhälistön  taistelua  imperia- 
listien vehkeilyjen  hyväksi. 

Kun  Suomen  Kansanvaltuus- 
kunnan historia  joskus  tulee  yksi- 
tyiskohtaisesti kirjoitetuksi,  pitä- 
nee antaa  vaatimaton  sija  siinä 
senkin  työn  kuvaamiselle,  mikä 
Amerikassa  tehtiin  yritettäessä 
ensi  kerran  maailmassa  muodos- 
taa suhteita  kapitalistisen  valtion  ja  proletaarisen  valtion  välillä. 
Tämän  kirjoituksen  tarkoitus  ei  ole  tuon  historian  kirjoittaminen. 
Tahdon  tässä  kuvata  vain  sen,  kuinka  Amerikan  imperialistit  yritti- 
vät käyttää  Suomenkin  työläisten  taistelua  omaksi  edukseen  ja 
maailman  työläisten  valtaa  vastaan. 

Suomen  Kansanvaltuuskunnan  edustus  Amerikassa  alkoi  toimin- 
tansa, mikäli  konstin  taisi,  noudattaen  kaikkia  muodollisuuksia.  Se 
pyrki  saamaan  Punaiselle  Suomelle  Amerikan  virallisen  tunnustuk- 
sen. Mutta  se  ei  ollut  pääasia.  Tärkeintä  sillä  oli  saada  aikaan  talou- 
dellisia suhteita,  —  ennenkaikkea  saada  ostetuksi  Amerikasta  elintar- 
peita Suomen  taisteleville  raatajajoukoille.   Aineelliset  edellytykset 

siihen  olivat  tosin  heikonlaiset,  —  Suomen  Kansanvaltuuskunta  ei 
voinut  lähettää  edustajalleen  elintarveostoksia  varten  mitään  varoja, 
eikä  edes  ohjeita  siitä,  mistä  pitäisi  varoja  hankkia.  Vasta  jälestäpäin 
sain  tietää,  että  Amerikan  pankeissa  oli  suuria  summia  Suomen  val- 
tion varoja,  jotka  oli  lähetetty  sinne  jo  Tokoin  hallituksen  aikana  elin- 
tarpeitten  ostoa  varten,  — ■  ja  asetin  ne  takavarikkoon.  Mutta  ensi  kii- 
reessä ei  ollut  aikaa  ajatella,  mistä  saisin  varoja  viljaostoja  varten. 
Oli  tärkeintä  saada  ne  osto-  ja  myyntiluvut,  joita  ilman  ei  kauppias 
olisi  myynyt  tavaroita  Suomeen  lähetettäväksi.  Vientilupia  annettiin 
vain  sellaisissa  tapauksissa,  missä  Yhdysvaltain  hallitus  oli  vakuutet- 
tu, että  niitä  ei  käytettäisi  vihollisvaltojen  hyväksi.  Täytyi  sen  vuoksi 
vetää  esille  kaikki  argumentit,  jotka  osoittivat  Suomen  Kansanval- 
tuuskunnan ja  saksalaisten  pyyteitten  välisen  ristiriidan.  Piti  niissä 
oloissa,  ja  silloisessa  mittakaavassa,  noudattaa  Leninin  linjaa,  että  voi- 
ton saavutettuaan  on  köyhälistövallan,  kapitalistivaltioitten  sitä  ympä- 
röidessä, pysyttävä  pystyssä  ja  hankittava  etuja  käyttäen  hyväkseen 
imperialistien  keskinäisiä  ristiriitoja. 

Mutta  tällaisessä  pelissä  on  aina  vaara  olemassa,  että  antaa  pi- 
rulle pikkusormensa,  josta  vetäen  hän  kaappaa  koko  käden.  Oli  tär- 
keätä valvoa,  ettei  porvari  hieroessaan  kauppoja  pienen  työläisvallan 
kanssa,  pääsisi  toteuttamaan  samaa  linjaa  päinvastaisessa  mielessä,  — 
saattamaan  tuon  pienen  vallan  palvelemaan  porvarien  luokkapyyteitä, 
tekemään  sen  aseeksi  luokkaveljiään  vastaan.  Se  peli  onnistui  impe- 
rialisteille tshekko-slovakilaisten  työtätekevien  joukkojen  erääseen 
osaan  nähden,  osaksi  Ukrainassa ;  ja  Gruusian  menshevikkien  johdol- 
la osa  kaukaasialaisia  raatajia  kietoutui  tähän  loukkoon.  Suomalaisia 
joukkoina  siihen  ei  saatu.  Mutta  löytyi  löyhäpäisiä  suomalaistenkin 
"työläisjohtajien"  keskuudessa,  jotka  siihen  peliin  menivät.  Ja  alun 
tälläiselle  petturuudelle  pani  Oskari  Tokoi.  Hänelle  kuuluu  sija  nii- 
den "työväenjohtajien"  joukossa,  jotka  likinäköisessä  pikkuporvaril- 
lisuudessaan  olivat  valmiit  jo  vuonna  1918  viemään  Suomen  verta- 
vuotavan köyhälistön  luokkapetturuuden  tielle  maailman  proletariaa- 
tin nousevaa  valtaa  vastaan. 

Suomessa  äskettän  ilmestyneessä  "Muurmannin  Legiona"  kirjas- 
saan eräs  O.  Itkonen  tekee  kaikki  voitavansa  puhdistaakseen  O.  To- 
koita  vallankumouksen  petturin  leimasta.  Mutta  tämä  leima  erotta- 
mattomasti jäi  häneen  silloin,  kun  hän  v.  1918  pakeni  Neuvosto- 
Venäjän  valta-alueelta,  ilmestyäkseen  näyttämölle  Arkangelissa,  brit- 
tiläisenä everstinä  ja  brittiläisten  agenttina,  viekotellakseen  suomalai- 
sia työläisiä  esittämään  samanlaista  kurjaa  osaa,  minkä  ottivat  suorit- 
taakseen tshekko-slovakkilaiset  "legionat".  Itkonen  uskottelee,  että 
Tokoin  hommien  tarkoituksena  Arkangelissa  ja  Muurmanin  rinta- 
malla oli  vain  liittolaisten  avun  etsiminen  Suomen  työläisarmeijalle 
Saksan  imperialismin  asiata  ajavia  Suomen  lahtareita  vastaan.  Hän 
kutsuu  Tokoita  suureksi  valtiomieheksi  ja  eritoten  painostaa,  että 
Tokoi  muka  jyrkästi  vaati,  että  suomalaisia  ei  käytettäisi  Neuvosto- 
valtaa vastaan. 

Tälläinen  kuva  Tokoin  toiminnasta  on  väärä.  On  historiallisesti 
todistettavissa,  että  Tokoi  antoi  käyttää  itseänsä  samalla  tavalla  kuin 
Tshekko-Slovakian  valkoiset.  Korkeintaan  voisivat  Tokoi  ja  Tshek- 
ko-Slovakian  johtajat  puolustuksekseen  tekopyhästi  sanoa,  että  he 
eivät  kernaasti  menneet  Neuvosto- Venäjän  pyövelien  joukkoon,  vaan 
että  heidät  siihen  saatiin  "olosuhteitten  pakosta."  Se  olisi  puolus- 
tusta, joka  petturuuden  syytökseen  vielä  lisäisi  syytöksen  selkärangat- 
tomuudesta.  Se  ei  kohottane  heidän  kunniataan.  Tosiasia  on,  että 
liittolaiset  etsiessään  pohjaa,  jonka  perusteella  voisivat  lähteä  aseelli- 
seen toimintaan  Neuvostovaltaa  vastaan,  yrittivät  muodostaa  suoma- 
laisistakin työläisistä  aseistetun  voiman  Venäjän  proletariaattia  vas- 
taan. Ja  tässä  aikeessa  he  saivat  suoranaista  apua  Oskari  Tokoilta. 

Kun  kaikki  tiedot  Venäjältä  pidätettiin  englantilaisen  ja  amerika- 
laisen  sotasensuurin  toimesta,  niin  me  Amerikassa  emme  hyvään  ai- 
kaan tietäneet  mitään  Suomen  vallankumouksellisten  vaiheista  ja 
probleemeista  heidän  Venäjälle  siirryttyään.  Tiedot  saapuivat  Ame- 
rikaan  monta  kuukautta  myöhästyneinä.  Kesäkuussa  sain  tietää  Ame- 
rikaan  palanneelta  Amerikan  Punaisen  Ristin  Venäjän  edustajalta, 
Raymond  Robins'ilta,  että  hänellä  oli  ollut  neuvotteluja  eräitten  Suo- 
men Kansanvaltuuskunnan  jäsenten  kanssa  siitä,  voisivatko  liittolaiset 
tukea  Suomen  työläisten  taistelua  saksalais-suomalaista  valtaa  vas- 
taan. Raymond  Robins  itse  ajoi  sekä  Venäjällä  ollessaan  että  Ameri- 
kaan  palattuaan  sitä  kantaa,  että  Amerikan  pitäisi  tunnustaa  Neuvos- 
to-Venäjä ja  auttaa  sitä  taistelussa  hyökkäävää  Saksan  imperialismia 
vastaan.  Hän  uskoi  myöskin,  että  Amerika  suostuisi  Suomen  työ- 
läistenkin kanssa  toimimaan  saksalaista  imperialismia  vastaan.  Hän 
lienee  antanut  siihen  suuntaan  meneviä  lupauksia  luonaan  käyneille 
Kansanvaltuskunnan  jäsenille,  joiden  joukossa  oli  m.  m.  Tokoi.  Siinä 
tilaisuudessa  tietenkään  ei  ollut,  eikä  voinut  olla,  puhetta  mistään 
muusta,  kuin  että  tällainen  apu  otettaisiin  ehdolla,  että  liittolaiset  tun- 
nustaisivat neuvostohallituksen.  Raymond  Robins  itse  jyrkästi  vas- 
tusti kaikkia  pyrkimyksiä  vastavallankumouksellisen  toiminnan  jär- 
jestämiseksi liittolaisten  toimesta. 

Sopinee  tässä  huomauttaa,  että  ennen  Brest-Litovskin  rauhan  alle- 
kirjoittamista tov.  Lenin  oli  neuvotellut  Raymond  Robins'in  kanssa 
amerikalaisten  avusta  Saksan  keisarivaltaa  vastaan.  Tov.  Lenin  kyl- 
läkään ei  luottanut  siihen,  että  liittolaiset  tulisivat  menettelemään 
Raymond  Robins'in  tuumailujen  mukaisesti,  ja  johti  neuvostovallan 
politiikkaa  pitäen  silmällä,  että  liittolaisille  ei  maailman  sodan  vielä 
raivotessakaan  ole  taistelu  keisari-Saksaa  vastaan  tärkeämmällä  pai- 
kalla kuin  vihamielisyytensä  proletaarien  tasavaltaa  kohtaan.  Mutta 
hän  ei  katsonut  periaatteellisesti  mahdottomaksi  tilapäistä  yhteistoi- 
mintaa liittolaisten  kanssa  siinä  tapauksessa,  että  vastoin  otaksumia 
he  todella  suostuisivat  Raymond  Robins'in  esitykseen.  —  Mutta  Ray- 
mond Robins'in  linjalle  tekivät  hänen  ylempänsä  pikaisen  lopun.  Jos 
Raymond  Robins  toimi  vilpittömässä  mielessä  yrittäessään  aikaan 
saada  sopimuksen  liittolaisten  ja  Neuvostovallan  välillä,  niin  jo 

hänen  lähin  päällikkönsä,  Amerikan  lähettiläs  Frances,  joka  sillä  vä- 
lillä oli  karannut  Vologdaan,  otti  toisen  kannan  asiassa. 

Hän  vastusti  jyrkästi  Neuvosto- Venäjän  tunnustamista  ja  oli 
ilmeisesti  jo  silloin  hyvästi  mukana  Venäjän  vastavallankumouksellis- 
ten voimien  avustamisessa.  Asioitten  kulku  pian  osoittikin,  mitä  poli- 
tiikkaa Frances  muitten  liittolaislähettilästen  kanssa  kannatti.  Heidän 
johdollaan  alkoi  suoranainen  sekaantuminen  Venäjän  asioihin  ja  avun 
antaminen  vastavallankumouksellisille  aineksille  sekä  sellaisten  aines- 
ten järjestäminen.  Kun  tämä  oli  selvää,  niin  juuripa  silloin  Tokoi 
poltti  kaikki  sillat  takanaan,  lähti  liittolaisten  leiriin  ja  lähtiessään 
heitti  parjaussylen  kuolemasta  ja  elämästä  taistelevien  luokkaveljien 
silmille. 

Liittolaisten  vastavallankumouksellinen  toiminta  kulki  silloin  kah- 
ta linjaa  myöten.  Toinen  linja  oli  es-errien  (savinkovilaisten)  yllyttä- 
minen kapinoihin  ja  terroristisiin  tekoihin.  Es-errien  kapina  Mosko- 
vassa ja  Jaroslavissa  kesällä  1918  oli  yksi  ilmiö  siitä.  Siihenkin  eräs 
es-errä  Popov  yritti  sotkea  komennuksessaan  olevia  suomalaisia 
puna-armeijalaisia,  jotka  kielen  taitamattomina  eivät  ymmärtäneet, 
mihin  heitä  vietiin,  mutta  saatuaan  selville  mihin  olivat  joutuneet,  in- 
holla käänsivät  selkänsä  pettureille.  Tshekko-slovakkien  järjestämi- 
nen oli  toinen  linja.  Tähän  linjaan  sisältyi  myöskin  yritys  käyttää 
pohjois- Venäjällä  olevia  suomalaisia  työläisjoukkoja  samaan  tarkoi- 
tukseen. Se  että  tämä  aije  epäonnistui,  ei  suinkaan  ollut  Tokoin  ansio. 
Tokoi,  ja  hänen  mukanaan  sitten  virolaisen  ohranan  palvelukseen 
mennyt  Wesley,  ilmeisesti  edistivät  sitä. 

Tämän  pelin  täydellinen  historia  tulee  kirjoitetuksi  vasta  silloin, 
kun  maailman  proletariaatin  käsissä  on  kaikki  liittolais-ohranojen 
salaiset  arkistot.  Ne  tulevat  selvästi  osoittamaan,  kuinka  sellaiset  so- 
sialidemokratiset  johtajat,  kuin  nykyinen  Tshekko-Slovakian  presi- 
dentti Massaryk  y.  m.  tshekko-slovakilaiset  sosialidemokratit,  sekä 
suomalaisten  sosialidemokratien  taholta  ainakin  Tokoi  ja  Wesley, 
vastustamattomasti  luisuivat  katalan  pelin  kätyreiksi. 

Massaryk  oli  käynyt  Venäjällä  tammikuun  aikana  ja  neuvotellut 
Leninin  ja  Trotskin  kanssa  tshekko-slovakilaisten  sotavankien  kuljet- 
tamisesta pois  Venäjältä  länsirintamalle.  Neuvostohallitus  suostui 
auttamaan  heitä  tässä.  Sovittiin  heidän  lähettämisestään  Muur- 
maniin,  jopa  oli  kysymys  heidän  käyttämisestään  Suomen  lahtareita 
vastaan.  Sittemmin  Massaryk  läksi  Ranskaan  neuvotellakseen  tshek- 
ko-slovakkien käyttämisestä  länsirintamalla. 

On  vaikea  sanoa  missä  kohdassa  Massaryk  myi  itsensä  liittolaisten 
pyövelirengiksi  Neuvosto- Venäjää  vastaan,  —  tosiasia  on,  että  kun 
hän  huhtikuussa  1918  tuli  Amerikaan  kauppoja  jatkamaan,  niin  sil- 
loin jo  oli  valmistumassa  sopimus  liittolaisten  ja  tshekko-slovakkien 
välillä  heidän  käyttämisestään  neuvostovaltaa  vastaan.  Ei  ole  epäi- 
lystäkään siitä,  etteikö  aijottu  käyttää  neuvostovallan  lupausta  viedä 
tshekko-slovakit  Muurmanin  kautta  pois  Venäjältä  siten,  että  Muur- 
manilla  he  yhtyisivät  siihen  mennessä  sinne  saapuviin  liittolaisjouk- 

koihin.  Tarkoitus  oli  samaan  tehtävään  käyttää  myös  Muurmannin 
suomalaista  legionaa  ja  alottaa  suurhyökkäys  pohjoisesta  käsin  Lenin- 
gradia vastaan. 

Toukokuusta  lähtien  me  aloimme  Amerikassa  kuulla  huolestutta- 
via huhuja,  että  tshekko-slovakit  esiintyvät  Venäjällä  vastavallan- 
kumouksen tien  raivaajina.  Neuvostohallitus,  saatuaan  vihiä  liittolais- 
ten aikeista  Muurmanissa,  kielsi  tshekko-slovakeja  sinne  lähettämästä, 
mutta  soi  heille  mahdollisuuden  lähteä  pois  muita  teitä,  määrätyillä 
ehdoilla,  luovutettuaan  aseensa  j.n.e.  On  tunnettua  kuinka  nämä  ka- 
valasti pettivät  heille  osoitetun  luottamuksen  ja  tulivat  vastavallan- 
kumouksellisten voimien  tärkeimmäksi  turvaksi. 

Kuultuame  huhuja  tästä  me  Amerikassa  päätimme  ryhtyä  vasta- 
toimintaan.  Järjestimme  kokouksia  Amerikassa  olevien  tshekko-slo- 
vakilaistyöläisten  kanssa,  joista  useat  tuhannet  lukeutuivat  Amerikan 
Sosialistipuolueeseen.  Selitimme  heille  sen  kurjan  osan,  mitä  heidän 
heimolaisensa  suorittivat  Venäjällä,  ja  vaadimme,  että  he  yhtyisivät 
painostamaan  Amerikan  silloin  toimivaa  Tshekko-Slovakian  "kansal- 
liskomiteaa" luopumaan  tästä  politiikasta.  Tämän  suuntaisiin  kokous- 
päätöksiin vastasi  "kansalliskomitea",  että  tshekko-slovakilaisten 
sotavankien  aikomus  ei  ole  sekaantua  Neuvosto- Venäjän  asioihin,  he 
muka  vain  tahtovat  nopeasti  poistua  Venäjän  alueelta  länsi  rintamille. 
Liittolaisten  kanssa  ei  ole  muka  mistään  muusta  sovittu. 

Nämä  vakuuttelut  kuitenkin  osoittautuivat  törkeiksi  valheiksi. 
Kesäkuun  lopulla  1918  kävin  Suomen  Kansanvaltuuskunnan  edustuk- 
sen sihteerin  tov.  Harold  Kellockin  kanssa  puhuttelemassa  silloin 
New  Yorkissa  olevaa,  nykyistä  Tshekko-Slovakian  presidenttiä  Mas- 
sarykia  tästä  asiasta.  Massaryk  ensin  tiukasti  väitti,  että  hän,  enem- 
pää kuin  "kansalliskomiteakaan",  ei  ole  missään  tekemisissä  vasta- 
vallankumouksellisten voimien  kanssa  Venäjällä.  Hän  näytti  meille 
suuren  määrän  dokumentteja,  kirjeenvaihtoa  hänen  ja  Ranskan  ulko- 
asiain ministerin  Pinchotin  sekä  Lloyd  Georgen  kanssa.  Niistä  piti 
käydä  ilmi,  että  Massaryk  puolusti  Neuvosto- Venäjän  tunnustamista 
ja  yhteistoimintaa  liittolaisten  ja  Neuvosto- Venäjän  kanssa.  Me  em- 
me kuitenkaan  tyytyneet  näihin  selityksiin,  vaan  osoitimme  hänelle 
faktoja,  —  tshekko-slovakkien  esiintyminen  Samarassa,  Vladivosto- 
kissa y.  m.  missä  he  asevoimin  olivat  kukistaneet  paikalliset  neuvosto- 
orgaanit.  Osoitimme  myös,  että  heidän  johtajanaan  Venäjällä  on 
ranskalaisia  kenraaleja  ja  agentteja. 

Massaryk  silloin  ensin  rupesi  syyttelemään  bolshevikkeja,  väittäen 
että  selkkauksia  heidän  ja  tshekko-slovakkien  välillä  syntyy  muka 
sen  vuoksi,  että  bolshevikit  hyökkäävät  heidän  kimppuunsa  ja  estävät 
heitä  lähtemästä  maasta.  Kun  me  torjuimme  tämänkin  väitteen  ja 
osoitimme  asioitten  olevan  aivan  päinvastoin,  niin  Massaryk  alkoi 
hätäillä  ja  loppujen  lopuksi  kyynelsilmin  rupesi  valittamaan,  kuinka 
avuttomaan  asemaan  joutuu  "vapauttaan  tavotteleva  pieni  kansa", 
jonka,  päästäkseen  päämääräänsä,  täytyy  nojautua  maailman  mahta- 
viin valtoihin  ja  niiltä  apua  saadakseen  tahtomattaan  tulee  pakotetuksi 

ajamaan  niiden  politiikkaa.  Hän  myönsi  mahdolliseksi,  että  jotkut 
liittolaisten  edustajat  Venäjällä,  muka  hänen  tietämättään,  johtavat 
tshekko-slovakkeja  väärille  teille.  Sanoi  itse  jyrkästi  vastustavansa 
sellaista  peliä. 

Me  emme  kuitenkaan  tyytyneet  tällaisiin  selityksiin  hänen  puolel- 
taan, vaan  vaadimme  kouraantuntuvampia  todistuksia  hänen  lojaali- 
suudestaan Neuvosto- Venäjää  kohtaan.  Viimein  Massaryk  suostui  lä- 
hettämään Vladivostokiin,  tshekko-slovakkilaiselle  komentajalle,  säh- 
kösanoman, jossa  kielsi  tshekko-slovakkeja  sekaantumasta  Neuvosto- 
Venäjän  sisäisiin  asioihin.  Hän  kirjoitti  siinä  paikan  päällä  sähkö- 
senomatekstin,  jonka  me  muutamilla  pienillä  korjauksilla  hyväksyim- 
me ja  niine  hyvineen  jätimme  tuon  herran  sillä  kertaa  rauhaan. 

Mutta  pari  kuukautta  myöhemmin  joutui  käsiimme  eräs  Vladi- 
vostokissa julkaistu  tshekko-slovakkilainen  sanomalehti,  päivätty 
muutama  päivä  Massarykin  luona  käyntimme  jälkeen.  Siinä  todella- 
kin oli  julkaistu  sähkösanoma,  josta  olimme  sopineet,  —  sillä  "pienel- 
lä muutoksella",  että  Massaryk  oli  lisännyt  seuraavan  lauseen :  "Kui- 
tenkin kaikissa  tehtävissänne,  teidän  ennen  kaikkea  tulee  alistua  Ve- 
näjällä olevien  liittolaisten  edustajien  määräyksiin."  Tuon  arvoinen 
oli  noskelaisuuden  täysipainoisen,  "kunnianarvoisen"edustajan  sana. 
Liittolaisten  johdon  määräykset,  nehän  ne  johtivat  tshekko-slovak- 
kien  tekoja  Venäjällä.  Me  tiedämme  millaisia  ne  teot  olivat,  eikä 
sitä  tarvitse  tässä  kertoa. 

Mutta  palatkaamme  Tokoihin  ja  liittolaisten  suunnitelmiin  suo- 
malaisiin nähden.  Jo  huhtikuusta  alkaen  VVashingtonin  valtioviras- 
tossa  käydessäni  vähä  väliä  kerrottiin  minulle,  kuinka  bolshevikit 
muka  olivat  myyneet  Suomen  vallankumouksen  saksalaisille  ja  kuinka 
he  näin  ollen  ovat  yhtä  suuria  Suomen  työläisten  vihollisia  kuin  saksa- 
laisetkin. Näytettiin  minulle  ne  kuuluisat  väärennetyt  "asiapaperit", 
jotka  eräs  hassu  amerikalainen  diplomaattikokelas  oli  Venäjällä  osta- 
nut 5,000  dollarilla  ja  joista  piti  käydä  ilmi,  että  Lenin  ja  Trotski  oli- 
vat Saksan  kenraalistaabin  palkattuja  asiamiehiä.  Tiedusteltiin  kautta 
rantain  eikö  olisi  viisaampi  minun  luopua  siitä  kannasta,  jonka  olin 
alusta  pitäen  merkinnyt,  nim.  että  Suomen  Kansanvaltuuskunta  toimii 
kaikin  puolin  solidaarisesti  Neuvosto- Venäjän  hallituksen  kanssa. 
Sanottiin,  että  Suomen  vallankumoukselliset  johtajat  olivat  luopuneet 
bolshevikeistä  ja  katsoivat  heidät  vihollisikseen.  On  todennäköistä, 
että  tämä  oli  kaikua  Tokoin  yksityisistä  kuiskailuista  Amerikan  edus- 
tajan kanssa. 

Kun  en  ottanut  kuuleviin  korviini  näitä  tunnusteluja,  jätettiin  kes- 
kustelut toistaiseksi  sikseen.  Mutta  heinäkuun  alussa  tuli  minun  luok- 
seni eräs  Amerikan  n.  s.  yleisen  tiedotustoimiston  edustaja  kutsuen 
minut  kokoukseen  Mount  Vernoniin,  lähellä  VVashingtonia,  heinä- 
kuun 4  p.  jolloin  siellä  Wilson  pitäisi  puheen  ja  jonne  kutsuttaisiin 
kaikkia  Venäjän  vähemmistökansallisuuksien  edustajia.  Halusin  tie- 
tää tuolta  herralta,  mitä  siellä  kokouksessa  tultaisiin  puhumaan  ja 
missä  mielessä  Wilson  käsittelisi  Venäjän  kysymystä.  Herra  vastasi, 

että  Wilson  tulisi  siellä  esittämään  Venäjän  kansalle  hyvin  ystävälli- 
sen kannan.  Kun  emme  saneet  tuon  kannan  ystävyyden  laadusta  sen 
tarkempia  tietoja,  niin  emme  lähteneet  kokoukseen.  Jälestäpäin  tuli 
tiedoksi,  että  tuossa  kokouksessa  oli  hierottu  kauppaa  Venäjän  vähem- 
mistökansallisuuksien  yhteisrintamasta  bolshevikkien  hallitusta  vas- 
taan. 

Muutama  päivä  sen  jälkeen  tulikin  Wilsonin  katalan  tekopyhä 
julistus  siitä,  että  Amerika  syvästi  rakastaa  Venäjän  kansaa,  ei  tahdo 
sen  asioihin  sekaantua,  mutta  kuitenkin  lähettää  Siperiaan  amerika- 
laisia  sotajoukkoja,  joiden  ainoana  tarkoituksena  on  turvata  tshekko- 
slovakkien  poislähtöä  Venäjältä.  Näin  alkoi  Amerikan  virallinen 
osanotto  interventioniin  Venäjällä. 

Sen  mukana  yhä  pitemmälle  kehittyivät  juonet  suomalaistenkin 
vetämiseksi  samanlaiseen  peliin,  mihin  oli  vedetty  tshekko-slovakit. 
Elokuussa  monta  kuukautta  sen  jälkeen,  kun  olin  saanut  lisää  tietoja 
Venäjältä,  sain  odottamatta  pitkän  kirjeen  Tokoilta.  Kirjeen  saapu- 
mistapa oli  sinänsä  jo  outo.  Kirje  tuli  Washingtonista  Amerikan  hal- 
lituksen lähettämänä.  Se  oli  päivätty  Arkangelista  Amerikaan.  Ei  ole 
kirjettä  käsillä,  se  on  myös  niiden  paperien  joukossa,  jotka  Amerikan 
poliisi  takavarikoi  minulta  New  Yorkissa  v.  1920.  En  muista  tarkoin 
päivämääriä  enkä  kirjeen  sanamuotoa.  Mutta  kirjeen  yleinen  sisältö 
on  hyvin  painunut  mieleeni.*)  Se  sisälsi  törkeää  neuvostovallan  par- 
jaamista. Siinä  esiintyivät  kaikki  ne  väitteet,  joiden  voimalla  Ameri- 
kassa yritettiin  meille  uskotella,  että  neuvostovalta  on  saksalaisten  kä- 
tyri ja  Venäjän  sekä  Suomen  työläisten  surmaaja.  Tokoi  kirjeessään 
painostaa,  että  neuvostovalta  on  Suomen  työväenluokan  vihollinen  ja 
että  Suomen  työväenasian  pelastus  on  vain  liittolaisissa.  Ja  sitten 
seuraa  pitkä  ylistysveisu  liittolaisista,  jonka  johtopäätöksenä  on  se, 
että  meidän  täytyy  liittolaisten  varaan  rakentaa  tulevaisuutemme. 

Kirjeessä  tosin  ei  ollut  suoranaista  kehotusta  liittolaisten  kanssa 
hyökätä  neuvostovallan  kimppuun.  Se  oli  itse  asiassa  hyvin  samanlai- 
nen luonteeltaan  kuin  se  Massarykin  sähkösanoman  jälkikaneetti, 
missä  hän  kehoitti  omiaan  kaikissa  asioissa  alistumaan  liittolaisten 
määräyksiin,  ja  jonka  johtopäätöksenä  oli  se,  että  tshekko-slovakeista 
tuli  imperialistien  pyövelirenkejä.  Ei  ole  pienintäkään  epäilystä  siitä, 
että  liittolaisilla  oli  samanlaiset  aikomukset  suomalaisiin  nähden. 
Tokoi  ei  voi  kieltää,  että  hän  siitä  tiesi  ja  sitä  edisti.  Korkeintaan  hän 
voi,  niinkuin  Massaryk,  krokodiilin  kyyneleet  silmissä  voihkia  pienten 
kansojen  kohtaloa,  joiden  asioitten  edistämisen  maksuksi  pitää  ajaa 
susiluontoisten  "suojelijainsa"  politiikkaa. 

Ei  ollut  Tokoin  ansio,  että  juonesta  ei  mitään  tullut.  Muurmanin 
legionalaiset  paremmin  säilyttivät  proletarivaistonsa  kuin  Tokoi  ja 
tshekko-slovakkilaiset  laumat.  Kun  tosiasiallisesti  ruvettiin  ajamaan 
Suomen  punikkeja  Neuvostovaltaa  vastaan,  uhkasivat  he  kääntää  pis- 
timensä yllyttäjiään  vastaan  ja  säästivät  Suomen  työläiset  siitä  tah- 
rasta, minkä  Tokoi  oli  valmis  heidän  päällensä  heittämään.  Turhaan 


*)  Katso  kirjoitusta  "Katsaus  Muurmannin  Legionaan."  — 

yrittää  Itkonen  kuvata  Tokoita  puhtaaksi  kaikesta  juonittelusta  työ- 
väen valtaa  vastaan. 


Suomen  luokkasodan  syttyessä  v.  1918,  Canadan  suomalaisen  työ- 
läisaineksen  sydämet  sykähtivät.  Innostavana  häämötti  jo  Suomen 
työväen  voitto.  Koska  ei  Venäjän  tsaarismin  painajainen  enää  ollut 
esteenä,  niin  odotettiin  Suomen  tilanteen  helposti  yhdistyvän  Venäjän 
työväestön  nousuun. 

Canadassa  elettiin  silloin  suursodan  kiihkoisassa  mielentilassa, 
jonka  yhteydessä  kohdistui  liittolaiskiihko  kaikkia  niitä  vastaan,  jotka 
uskalsivat  nousta  vastustamaan  sotaa  ja  tulkitsemaan  tilannetta.  So- 
dan vastustaminen  tulkittiin  saksalaismielisyyden  ilmaisuksi. 

Venäjän  vallankumouksen  liekit  olivat  jo  sytyttäneet  luokkatietoi- 
sen  työväestön  mielet  ja  sisäinen  innostus  toivoisasti  leimahteli  työtä- 
tekevän luokan  tulevaisuuden  voitosta.  Näin  oli  jo  Suomen  vallan- 
kumouksen taistelujen  hetkellä  selvinnyt  mihin  pitäisi  pyrkiä.  Tah- 
dottiin olla  mukana  Suomen  työväen  taisteluissa.  Tuntui  niin  kotoi- 
selta ja  siksi  seurattiin  tapahtumien  kulkua  mielenkiinnolla. 

Canadan  suomalaisesta  väestöstä,  joka  käsitti  noin  21,000  henkeä 
silloin,  oli  enemmistö  vallankumouksen  puolella.  Vastustavat  ainekset 
aluksi  salasivat  todellisen  kantansa,  mutta  samanaikaisesti  sitä  innok- 
kaammin toimivat  salakähmäisesti,  pyrkien  kaikkialla  paikallisille 
viranomaisille  ja  työnantajille  y.  m.  kantelemaan,  ketkä  ovat  työväen 
hallituksen  puolella,  samalla  vääristellen  ja  uskotellen,  että  ne  ovat 
myöskin  saksalaismielisiä. 

Suomen  taistelujen  käynnissä  ollen,  suursodan  lopussa,  kohdistet- 
tiin Canadassa  hallinnollinen  vaino  kaikkiin  ulkomaalaisiin  ja  yleensä 
luokkataistelukannalla  oleviin  työläisiin.  Aikaisemmin,  jo  vv.  1916 
ja  1917,  oli  estetty  Yhdysvaltain  puolella  ilmestyvät  suomalaiset  työ- 
väenlehdet maahan  tulemasta  Suomen  valkoterrorin  täkäläisten  apu- 
rien mustan  työn  seurauksena.  Sanomalehtiinkin  suhtautumisella 
porvariston  mustat  voimat  täten  osoittivat  mille  puolen  he  kuuluivat. 

Oli  itsestäänkin  selvää,  että  Suomen  luokkatoverien  taistelujen 
häviö  tuntui  vieläkin  katkerammalta,  kun  siihen  yhdistyi  canadalai- 
nen  vaino,  sekä  täkäläisten  valkoisten  suomalaisten  ainesten  provo- 
katsioni. 

Kun  Suomen  porvariston  luokkaterrorin  mainingit  ja  kauhut 
saapuivat  kiertoteitä  ja  lehtileikkauksina  Canadan  suomalaisten  työ- 
läisten tietoon,  toimivat  täällä  valkoterrorin  edustajat,  heittäen  lokaa 
työläisten  silmille.  Erikoisella  julkeudella  tapahtui  valheiden  levittä- 
minen heidän  sanomalehtensä  "Canadan  Uutisten"  kautta,  joka  ilmes- 


Nuorteva. 

tyi  Port  Arthurissa.  Lehti  ilmestyi  vuoden  lopulla  kaksikielisenä  ja 
näin  ollen  muodostui  välineeksi  vääristeltyjen  tietojen  muokkaami- 
selle maan  toiskieliselle  sanomalehdistölle,  joka  oli  aulis  antamaan 
tilaa  kaikelle  tämänluontoiselle  propagandalle.  Täten  ärsytettiin  mieli- 
piteet vieläkin  kireämmälle.  Työläisten  taholta  järjestettiin  joukko- 
kokouksia, joiden  kautta  protesteerattiin  tätä  valhepropagandaa  vas- 
taan ja  vaadittiin,  että  valkoterrorin  kannatta  jäin  liikkeelle  panemain 
vääristelyjen  täytyy  loppua.  Osoitettiin  samalla,  että  valkoiset  juuri 
saksalaisten  junkkerikiväärien  avulla  murskasivat  Suomen  työväen 
hallituksen  ja  löivät  voittoisan  köyhälistön  ennenkuulumattoman  ter- 
rorin kautta. 

Kesällä  v.  1918  heinäkuussa,  pidetyssä  Canadan  Suomalaisen  So- 
sialistijärjestön  edustajakokouksessa  julkaistiin  seuraavansisältöinen 
Suomen  luokkasotaan  suhtautumista  käsittelevä  päätöslauselma : 

"Canadan  S.  S.  Järjestön  edustajakokous,  kuultuaan  Suomen 
työväen  hallituksen  edustajan  S.  Nuortevan  toimintaa  koskevat 
selostukset,  toimeenpanevan  komitean  ja  Yhdysvaltain  S.  S.  Jär- 
jestön toimeenp.  komitean  välisen  kirjeenvaihdon,  päättää : 

1)  Antaa  vilpittömän  tunnustuksen  sille  työlle  mitä  sanottu 
toimisto  on  tehnyt  Suomen  köyhälistön  asian  ja  vallankumous- 
liikkeen tunnetuksi  tekemiseksi  ja  kannatuksen  hankkimiseksi 
sille  Amerikassa; 

2)  Edustajakokous  käsittää,  että  sanotun  toimiston  toimin- 
ta-aikana tapahtuneet  muutokset  Suomessa,  ovat  aiheuttaneet 
toimistolle  tuntuvia  vaikeuksia  toimia  diplomaattisessa  suhteessa 
Suomen  työläisten  hallituksen  asian  ajamiseksi;  mutta  pitää 
kokous  yhä  tärkeänä  Suomen  työläisten  katsomuksia  tulkitsevan 
propagandan  harjoittamisen  Amerikassa,  johon  ennen  kaikkea 
tulisi  sisältyä  selonteko  siitä  kauheasta  hirmuvallasta  ja  raa'asta 
kidutuksesta,  mitä  Suomen  porvarit  valloitushaluisen  Saksan  pis- 
timien suojassa  nyt  Suomen  työtätekevää  luokkaa  kohtaan  har- 
joittavat; 

3)  Tästä  syystä  velvoittaa  edustajakokous  Järjestön  toi- 
meenpanevan komitean  heti  ryhtymään  varoja  keräämään  edellä- 
mainitun propagandan  harjoittamiseksi;  ja 

4)  Edelleen  kokous  päättää,  että  kerätyt  varat  lähetetään 
Yhdysvaltain  S.  S.  Järjestön  toimeenp.  komitealle,  joka  pitäköön 
huolta  siitä,  että  varat  tulevat  mahdollisimman  tarkoituksen  mu- 
kaisesti käytetyksi." 

Tässä  tilanteessa,  v.  1918  syyskuussa,  julistettiin  laittomaksi  jou- 
kottain  canadalaisia  työväenjärjestöjä,  niiden  mukana  Canadan  Sos. 
demokraatinen  puolue,  johon  Suomalainen  Sosialistijärjestö  kuului 
osana.  Olipa  lakkautettujen  järjestöjen  luetteloon  merkitty  vielä  eri- 
koisesti "Canadan  Suomalainen  Sosialistijärjestö."  Sama  panna  koh- 
distui myöskin  työväen  lehdistöön  ja  m.  m.  suomalainen  työväenlehti 
"Vapaus"  estettiin  ilmestymästä  ja  muut  työväenlehdet  joutuivat  kär- 
simään vainosta. 


506 


SUOMEN  LUOKKASOTA  — 


Kun  suomalaisten  työläisten  toiminta  suurien  vaikeuksien  jälkeen 
v.  1918  lopussa  voitiin  uudelleen  järjestää  ja  muodostettiin  Canadan 
Suomalainen  Järjestö,  ryhdyttiin  kokoamaan  rahastoa  Suomen  työ- 
läisten aseman  tunnetuksi  tekemiseksi.  Meidän  veljessiteemme  Suo- 
men proletariaatin  taisteluille  tekivät  mahdolliseksi  innostuksen, 
millä  suhtauduttiin  keräyksiin.  Samanaikaisesti  kuin  Yhdysvaltain 
puolella  v.  1919  koottiin  n.  s.  miljoonanmarkan  rahastoa,  kerättiin 
täällä  samaan  tarkoitukseen  $7,100.30.  Sitten  v.  1920  koottiin  Suo- 
men ulkopuolella  olevien  pakolaisten  hyväksi  $4,748.00,  sekä  v.  1921 
edelleen  luokkasodan  uhrien,  orpojen,  leskien  ja  lasten  avustamiseksi 
vielä  $3,156.00  ja  suuret  määrät  vaatteita  y.  m.  Myöhemmin  on  toi- 
mittu useita  kertoja  Suomen  taistelevan  työväestön  avustamiseksi. 
Viimeisen  parin  vuoden  ajalla  on  avustusta  kerätty  Suomen  luokka- 
taistelukannalla  olevain  työväen  lehtien  ja  vaalitaistelun  hyväksi. 

Vallankumouksellinen  innostus  jäi  Canadan  suomalaiseen  työ- 
väestöön itämään  koston  kipinänä  kapitalistista  valkoterroria  ja  jär- 
jestelmää vastaan.  Se  on  jälkeenpäin  vakiintunut  Canadan  kommu- 
nistisessa puolueessa  ja  Suomalaisessa  Järjestössä,  y.  m.  työväenliik- 
keen muodoissa,  joissa  suomalaisia  työläisiä  luokkataistelukannalla 
yhdistyy.  Tunnetaan  Suomen  vallankumouksen  heikkoudet  ja  siksi 
riennetään  kommunistiseen  puolueeseen,  päättäväisinä  siitä,  että  v. 
1918  luokkasodan  häviö,  oli  Suomen  työväen  viimeinen  häviö.  Luok- 
kasodan raskaita  uhreja  vaatineet  kokemukset  punnitaan  kalliina  ope- 
tuksina, joita  ei  saa  unhoittaa.  Tappio  selvittää  paljon.  Luokkatietoi- 
nen  työläinen  tuntee  välinpitämättömyyden  turmiollisuuden  ja  rientää 
lujittamaan  rintamaansa.  Tänne  Suomesta  siirtyneet  talonpojat  tun- 
tevat v.  1918  seuranneet  katkerat  hetket  ja  pettymykset.  Kulkee 
myös  viestejä,  että  talonpoikaistoverinsa  Suomessakin  alkavat  jo  sel- 
vitä harhakäsityksistään.  Vallankumousta  vastustaneellekin  selviää 
yhtä  ja  toista,  mitä  v.  1918  ei  käsitetty.  Päätä  painaa,  tunnetta  kal- 
vaa, —  aatoksissa  liikkuu  kysymys,  eiköhän  erehdystä  koskaan  voi 
sovittaa?  Monet  vilpittömässä  halussaan  alkavat  alusta  —  tulevat 
luokkataistelijain  eteen  ja  tunnustavat.  Ehkä  sentään  taistelussa 
osoittautuu!  Mutta  päämurhaajille  ja  pöyhkeili joille  ei  ole  anteeksi- 
antoa, heidän  tekonsa  ja  suhtautumisensa  vaativat  antamaan  ansaitun 
kohtelun.  Suomen  työväenluokan  tuleva  voitto  vaatii  näin  menette- 
lemään. Työläisten  ja  talonpoikain  hallitus  täytyy  nostattaa  ja  on  tais- 
teltava yhdessä. 

Olemme  Canadassa  tänä  Suomen  luokkasodan  10-vuotisena  muis- 
tohetkenä.  Näemme  vielä  Canadan  työläisissä  harhaluuloja,  monta 
pettymystä  heillä  on  edessään  ja  siksi  tunnemme  velvollisuudeksemme 
tarkata  virtauksen  kulkua.  Meidän  tulee  toimia  siinä  ja  uhrata  sille 
ja  sen  kautta  koko  maailman  proletariaatin  kansainväliselle  vapau- 
tukselle. Tiedämme,  että  Suomen  työväen  tuleva  huomen  riippuu 
suurelta  osalta  juuri  kansainvälisen  proletariaatinkin  taisteluvalmiu- 
desta,  vaikkakin  lähempänä  voittoisan  köyhälistön  vallankumouksen 

keskustaa  —  Neuvostoliittoa  —  siteet  voidaan  sen  kanssa  helpommin 
järjestää,  kunhan  kerran  ollaan  valmiit. 

Vertailemme  täällä  v.  1918  ja  1919  tapahtumia  —  työläisvastais- 
ten  lakien  voimaan  saattamista  y.  m.  Muistamme,  että  Canadassa 
muodostaa  maataviljelevä  väestö  lähes  puolet  asukasluvusta  ja  ver- 
taamme sen  merkitystä  työväen  luokkarintamaan  liittolaisia  etsiessä. 
Lujitamme  toimintaamme  maan  työväenliikkeen  taistelevan  yhtenäi- 
syyden rakentamiseksi  ja  voittamiseksi  kansainväliseen  työtätekeväin 
valtataisteluun  ja  sen  kautta  kommunistisen  veljeyden  yhteiskunnan 
luomiseksi  —  luokkasodan  taistelijainkin  muistolle. 


Miljoonan  markan  avustus  Suomen  työväen- 


Amerikan  suomalainen  järjestynyt  työväestö  on  aina  suurella 
mielenkiinnolla  seurannut  Suomen  työläisten  taisteluja.  Vuoden 
1905  :n  suurlakon  jälkeen  tämä  mielenkiinto  kasvoi  huomattavasti. 
Amerikan  Suomalaisen  Sosialistijärjestön  lehdissä  selostettiin  Suo- 
men tapahtumia  säännöllisesti  ja  näistä  selostuksista  nähtiin  miten 
hyvin  järjestetyn  valistustyön  kautta  Suomen  työväestö  saatiin  herä- 
tettyä valtiolliseen  toimintaan.  Työväenjärjestöt  kasvoivat,  sanoma- 
lehtiä perustettiin,  työväentaloja  rakennettiin  ja  eduskuntaan  saatiin 
voimakas  sosialistinen  edustajisto  ja  viimein  vuoden  1917  eduskun- 
nassa olivat  sosialistit  enemmistönä.  Kaikkia  Suomen  työväenliikkeen 
saavutuksia  seurattiin  Amerikassa  huolellisesti  ja  toivottiin  paljon. 
Tammikuulla  1918  alkoi  sitten  luokkasota,  jossa  Suomen  porvarit 
saksalaisten  sotilaitten  ja  Ruotsin  vapaaehtoisten  avustamana  raa- 
kamaisesti lahtaavat  työläisiä  ja  kukistavat  vallankumousliikkeen. 
Amerikan  Suomalaisen  Sosialistijärjestön  lehdissä  kerrottiin  tästä 
verilöylystä,  jossa  suuri  määrä  työläisiä  sai  vuodattaa  sydänverensä 
asiansa  hinnaksi. 

Tiedot  hirvittävästä  valkoisesta  terrorista  synnyttivät  ensiksi 
hämmästystä.  Ei  luultu  porvaristoa  niin  eläimelliseksi  ja  raa'aksi. 
Mutta  hämmästys  oli  vain  hetkellistä.  Sitä  seurasi  kiukku,  oikeutettu 
viha  porvareita  kohtaan.  Monen  Amerikan  suomalaisten  työläisen 
omaiset,  sukulaiset  ja  tuttavat  olivat  joutuneet  porvarien  raivon 


A.  T.  Hill, 
Toronto,  Ont. 

uhriksi.  Nousi  viha,  kostonhalu  ja  samalla  vilpitön  myötätunto  Suo- 
men työväestöä  kohtaan.  Heitä  on  autettava ! 
Mutta  miten? 

Tiedettiin  että  Suomen  paljon  lupaava  työväenliike  oli  murskattu 
raunoiksi.  Sen  talot  ja  temppelit  poltettu,  tai  takavarikoitu.  Sano- 
malehdet ja  julkisuusvälineet  hävitetty.  Maassa  vallitsi  ankara  val- 
koinen terrori.  Työväestö  oli  kaikkia  valistusvälineitä  vailla.  Sen 
esitaistelijoista  oli  osa  murhattu,  osa  virui  vankiloissa  ja  kidutus- 
komeroissa  ja  osa  piileskeli  maanpaossa. 

Mitä  me  voisimme  tehdä?  Tämän  kysymyksen  teki  monen  moni 
Amerikan  suomalainen  luokkatietoinen  työläinen. 

Olisimme  valmiit  auttamaan  Suomen  työläisiä.  Olisimme  valmiit 
uhraamaan  vaikka  sydänveremme  auttaaksemme  heitä,  mutta  Atlan- 
nin  meren  yli  tällaiset  uhraukset  eivät  olleet  mahdollisia. 

Rahaa!  Rahaa,  voimme  lähettää. 

Samaan  aikaan  saatiin  tietoja  Suomesta,  että  siellä  sosialidemo- 
kraattisen puolueen  koskemattomana  säilynyt  aines  puuhaili  taantu- 
muksellisissa hommissa  ja  pyrki  ottamaan  käsiinsä  Suomen  häviölle 
joutuneen,  mutta  ei  lopullisesti  lyödyn,  työväenliikkeen  asiat.  Tämä 
ei  tyydyttänyt  Amerikan  suomalaista  luokkataistelun  kannalla  olevaa 
työväestöä.  Tiedettiin,  että  kun  sellaisen  verilöylyn  jälkeen  työväen- 
liike nousee,  ei  se  lähde  kompromisseeraajien  epävarmoille  poluille, 
vaan  hyväksyy  selvän  luokkataistelulinjan. 

Käsittäen  tällä  tavalla  tilanteen,  ryhtyi  Amerikan  Suomalaisen 
Sosialistijärjestön  toimeenpaneva  komitea  avun  keräykseen.  Mikään 
vähäinen  apu  ei  auta.  Suomen  nouseva  työväenliike  tarvitsee  valis- 
tusvälineitä ja  ne  maksavat  rahaa,  paljon  rahaa.  Suomen  työväestö 
oli  uhrannut  kaikkensa.  Amerikan  suomalainen  luokkatietoinen  työ- 
väestö käsitti  velvollisuudekseen  uhrata  sen  minkä  voi.  Päämääräksi 
asetettiin  miljoona  markkaa.  Tuo  summa  vähintään  tarvitaan,  arvel- 
tiin. Vaikka  summa  tuntui  ylivoimaiselta,  ryhtyi  toimeenpaneva 
komitea  toivorikkaana  järjestämään  keräystä. 

Miljoona  markkaa  laskettiin  silloisen  kurssin  mukaan  dollareiksi 
ja  kun  tuo  dollarisumma  jaettiin  Amerikan  suomalaisen  sosialisti- 
järjestön  jäsenmäärällä,  tuli  jokaisen  jäsenen  osalle  $18.  Keräys 
suunniteltiin  puolitoista  vuotta  kestäväksi  ja  jäsenet,  jotka  eivät 
osuuttaan  heti  voineet  maksaa,  saattoivat  suorittaa  osuuttaan  vaikka 
dollarin  kuukaudessa.  Jäsenet  saivat  erikoiset  jäsenkirjat,  joihin 
merkittiin  suoritukset  kuukausittain.  Kun  jäsen  maksoi  osuutensa, 

sai  hän  erikoisen  miljoonan  markan  merkin  rintaansa,  että  muutkin 
näkivät  hänen  täyttäneen  velvollisuutensa.  Osasto,  joka  suoritti 
osuutensa,  sai  kunniakirjan. 

Osastoille  lähetettiin  puhe  jäsennyksiä  miljoonan  markan  keräyk- 
sestä. Jäsennyksissä  selostettiin  Suomen  työväenliikettä,  sen  vaiheita 
ja  saavutuksia,  sisällissotaa  ja  sen  syitä  ja  porvarien  raakamaista 
menettelyä.  Näiden  puheitten  kautta  ylläpidettiin  voimakasta  agitat- 
sionia  keräyksen  onnistumiseksi  ja  tilanteen  selvittämiseksi.  Ameri- 
kan Suomalaisen  Sosialistijärjestön  lehdet,  Toveri,  Työmies,  Rai- 
vaaja, Toveritar  ja  pilalehti  Lapatossu  velvoitettiin  säännöllisesti 
kirjoittamaan  tästä  keräyksestä. 

Tällä  tavalla  lähdettiin  alkuun. 

Heti  alussa  selvästi  sanottiin,  että  keräyksen  tarkoituksena  on 
avustaa  sellaista  työväenliikettä  Suomessa,  joka  jälleen  kohottaa 
siellä  selvän  luokkataistelun  lipun.  Tämän  ajatuksen  takana  oli  koko 
Amerikan  Suomalainen  Järjestö,  eheänä  ja  päättäväisenä.  Kukaan 
ei  vastustanut  tätä  työtä,  ei  oikeistolainenkaan  aines  —  vielä  silloin. 

Mutta  kun  keräyksessä  oli  päästy  hyvään  alkuun,  alkaa  yksi 
Amerikan  Suomalaisen  Sosialistijärjestön  lehdistä,  Raivaaja,  ehdo- 
tella että  miljoonan  markan  varat  olisi  lähetettävä  Suomeen  heti 
siellä  puuhailevalle  sosialidemokraattiselle  puolueelle  talojen  velkojen 
ja  heidän  sanomalehtimiestensä  sakkojen  maksamiseksi.  Linjat  alkoi- 
vat selvetä.  Amerikan  suomalaisen  työväestön  keskuudessa  oikeisto- 
lainen aines  alkoi  keskittyä  Raivaajan  ympärille.  Raivaajan  tällainen 
vasta-agitatsioni  osaltaan  heikensi  keräyksen  yksimielistä  innostusta. 
Alettiin  keskustella  siitä  kenelle  varat  oikeastaan  luovutetaan.  Myö- 
hemmin Raivaajan  kiihotuksesta  syntyi  riitaakin. 

Miljoonan  markan  keräyksen  hyväksi  tehty  agitatsiooni  oli  niin 
voimakasta,  että  kun  Raivaaja  rupesi  tuollaisia  ehdotuksia  esittele- 
mään, niin  suurin  osa  Amerikan  Suomalaisen  Sosialistijärjestön 
jäsenistöstä  inhosi  sitä.  Käsitettiin  miten  kovassa  rahapulassa  Suo- 
men lahtarihallitus  juuri  silloin  oli.  Jos  Raivaajan  ehdotuksen  mu- 
kaisesti olisi  rahasto  lähetetty  Suomeen  sosialidemokraateille  erikoi- 
seksi sakkorahastoksi,  olisivat  porvarit  panneet  toimeen  oikeat  sako- 
tustalkoot.  Porvarien  on  helppo  löytää  syytöksiä  niinkin  vaaratonta 
henkilöä  vastaan  kuin  sosialidemokraattinen  sanomalehden  toimittaja 
on. 

Mentiin  edustajakokoukseen  v.  1919  ja  siellä  tehtiin  miljoonan 
markan  rahaston  käytöstä  seuraava  päätös : 

"Suomen  työväenliikkeen  uudelleen  rakentamista  varten 
kerätty  miljoonan  markan  rahasto  luovutetaan  sellaiselle  vasem- 
mistopuolueelle Suomessa,  joka  hyväksyy  selvän  luokkataistelu- 
kannan  ja  pysyy  erossa  kaikesta  kompromissipolitiikasta  porva- 
reitten  kanssa.  Jos  vasemmistolaiset  saavat  enemmistön  seuraa- 
vassa Suomen  sosialidemokraattisen  puolueen  edustajakokouk- 
sessa, on  toimeenpanevan  komitean  lähetettävä  rahat  heti  edus- 
tajakokouksen jälkeen  Suomen  tälle  puolueelle. 

"Siinä  tapauksessa,  jos  Suomen  sosialidemokraattisessa 
puolueessa  tapahtuu  hajaannus,  jonka  seurauksena  syntyy  uusi 
marxilaisille  luokkataisteluperiaatteille  perustuva  puolue,  jolla 
on  Suomen  työväenluokan  kannatus  puolellaan,  on  toimeenpa- 
nevan komitean  lähetettävä  miljoonan  markan  rahasto  tälle 
puolueelle  käytettäväksi." 

Tämä  päätös  hyväksyttiin  edustajakokouksessa  yksimielisesti. 
Oikeistolaisetkaan  eivät  vastustaneet  sitä. 

Mutta  ei  kulunut  pitkää  aikaa  edustajakokouksen  jälkeen,  kun 
Raivaaja  alkaa  uudestaan  ja  entistä  ruokottomammalla  tavalla  sabo- 
teerata  keräystä.  Alituiseen  oli  siinä  kirjoituksia,  joissa  koetettiin 
epärehellisellä  tavalla  jättää  lukijoihin  sellainen  käsitys,  että  miljoo- 
nan markan  rahoja  ei  ollenkaan  tarkoitetakaan  lähettää  Suomeen, 
vaan  että  Amerikan  Suomalaisen  Sosialistijärjestön  vasemmistolai- 
nen aines  käyttää  ne  omiin  tarkoituksiinsa.  Menivätpä  niinkin  pit- 
källe että  alkoivat  lehdessään  selittää,  että  rahat  ovat  joutuneet  yksi- 
tyisten taskuihin.  Kun  tähän  vielä  lisää  että  Amerikassa  niihin  ai- 
koihin vallitsi  radikaalivainot,  niin  käsittää  miten  arvokasta  palve- 
lusta Raivaaja  ja  oikeistolainen  aines  teki  Amerikan  sortajaluokalle. 
Mutta  samalla  se  teki  karhunpalvelusta  itselleen.  Luokkatietoinen 
työväestö  näki  miten  alas  Raivaaja  ja  sen  hengenheimolaiset  olivat 
vajonneet. 

Mutta  vaikkakin  tällaisia  vaikeuksia  oli,  jatkettiin  keräystä.  Ke- 
räyksen yhteydessä  tehdyn  agitatsionin  luonnekin  muuttui.  Menette- 
lytapakysymykset tulivat  esille  voimakkaana.  Ja  rahastoa  karttui. 

Amerikan  Suomalaisen  Sosialistijärjestön  toimeenpaneva  komitea, 
joka  huolehti  rahastosta,  koetti  useita  kertoja  lähettää  rahoja  Suo- 
meen, sillä  rahan  vaihtokurssi  oli  hyvin  edullinen.  Mutta  edessä  oli 
voittamattomia  esteitä.  Omalla  nimellä  niiden  sijoittaminen  Suomen 
pankkeihin  oli  aivan  mahdotonta.  Raivaajan  alotteesta  oli  Suomen 
lehdissä  käyty  ankaraa  polemiikkia  siitä.  Sosialidemokraatit  alkoivat 

vaatia  sitä  yhä  äänekkäämmin.  Toimeenpanevalle  komitealle  saapu- 
neitten  tietojen  mukaan  Suomen  porvarit  odottivat  sitä  vesi  suussa. 

Suomen  sosialidemokraattisen  puolueen  edustajakokouksessa  va- 
semmistolaiset jäivät  vähemmistöksi  ja  uuden  puolueen  perustaminen 
edistyi  hitaasti.  Samalla  rahan  vaihtokurssi  muuttui  säännöllisesti 
epäedullisemmaksi.  Myöskin  käsitettiin  että  Amerikan  suomalainen 
oikeistolainen  aines  oli  valmis  tekemään  mitä  vain  estääkseen  rahas- 
ton lähetyksen  Suomen  vasemmistolaisille.  Tämä  käsitys  osoittautui- 
kin oikeaksi  kun  he  tekivät  törkeän,  mutta  epäonnistuneen  yrityksen 
pidättää  rahasto  Amerikan  kapitalistisiin  pankkilaitoksiin.  Tämä 
yritys  tuli  kumminkin  heidän  suureksi  harmikseen  liian  myöhään. 
Toimeenpaneva  komitea  oli  jo  ehtinyt  sijoittaa  rahaston  Työmies 
Foreign  Exchangen  välityksellä  Suomen  pankkeihin,  jossa  se  oli 
toimeenpanevan  komitean  määräyksien  alaisena  ulosmaksettavaksi 
milloin  tarpeelliseksi  nähdään.  Lähetyksessä  noudatettiin  Suomen 
Sosialistisen  Työväenpuolueen  keskuskomitean  antamia  ohjeita  ja 
määräyksiä,  ja  heti  kun  mainitun  puolueen  kanssa  oli  asiat  saatu 
järjestettyä,  luovutettiin  sille  koko  rahasto  Amerikan  Suomalaisen 
Sosialistijärjestön  edustajakokouksen  päätöksen  mukaisesti.  Koko 
rahasto  oli  yli  $57,000,  josta  summasta  saatiin  hyvä  joukko  yli 
miljoona  markkaa. 

Kerätty  summa  olisi  ollut  huomattavasti  suurempi,  jos  kaikki 
osastot  olisivat  lähettäneet  keräämänsä  rahat  toimeenpanevan  komi- 
tean kautta.  Raivaajan  kiihotuksesta  lähetti  Fitchburgin  Saima-seura 
keräämänsä  rahat  Suomen  sosialidemokraattiselle  puolueelle.  New 
Yorkin  osasto  lähetti  huomattavan  osan  keräämistään  varoista  Suo- 
men urheiluliitolle.  Vielä  oli  joitakin  pienempiä  osastoja,  jotka  lähet- 
tivät keräämiään  varoja  mikä  minnekin  oman  päätöksensä  mukaan, 
vastoin  keräyksen  alkuperäistä  tarkoitusta  ja  yhteisiä  päätöksiä. 

Toista  miljoonaa  markkaa  oli  Suomen  vallankumoukselliselle 
työväenliikkeelle  suurimerkityksellinen  summa  ja  ovat  he  aikanaan 
lähettäneet  Amerikan  suomalaisille  tovereille  rahastosta  vilpittömät 
kiitoksensa. 

Mutta  vielä  merkityksellisempi  oli  miljoonan  markan  rahasto 
Amerikan  suomalaiselle  työväenliikkeelle.  Sen  avulla  tehtiin  voima- 
kasta vallankumouksellista  agitatsionia. 

Miljoonan  markan  keräyksen  yhteydessä  voitiin  suomenkieliselle 
väestölle  osoittaa  ensinnäkin  porvarien  raaka,  saastainen  menettely. 
Samalla  voitiin  niin  oivallisesti  osoittaa  parlamenttaarisen  toiminnan 

heikkoudet  ja  puutteet  luokkataistelussa.  Osaksi  tästä  rahastosta  rii- 
dellessä selveni  suurille  joukoille  sosialidemokraattien  petollisuus  ja 
ruokottomuus  niin,  että  kun  vähän  myöhemmin  tuli  kysymykseen 
Amerikan  Suomalaisen  Sosialistijärjestön  erkaneminen  Amerikan 
Sosialistipuolueesta,  oli  noin  80  pros.  järjestön  jäsenistöstä  valmis 
katkaisemaan  siteensä  vanhollisen  Sosialistipuolueen  kanssa,  huoli- 
matta Raivaajan  ja  oikeistolaisten  yrityksistä. 

Miljoonan  markan  rahasto  on  edistänyt  vasemmistolaisten  asiaa 
sekä  Suomessa  että  Amerikassa. 

Henry  Askeli. 

Velvollisuutemme  Suomen  työväenliikettä 
kohtaan 

Me  Atlannin  valtameren  tällä  puolen  asuvat  suomalaiset  prole- 
taarit seurasimme  syvällä  mielenkiinnolla  Suomen  sisällissodan 
tapahtumia  vuonna  1918.  Näimme  kuinka  luokkasuhteet  vanhassa 
kotimaassamme  kärjistyivät  siihen  pisteeseen,  jolloin  aseellinen 
yhteentörmäys  luokkien  kesken  kävi  kiertämättömäksi.  Suomen 
luokkatietoinen  työväki  ei  voinut  väistää  luokkataistelun  kehityksen 
sen  eteen  asettamaa  tilannetta.  Se  tarttui  aseisiin,  puolustaakseen 
itseään  porvariston  hyökkäystä  vastaan.  Ja  urhoollisesti  taistelikin 
se  luokkamme  suuren  asian  puolesta.  Sitä  innosti  luokkamme  vapaus 
ja  pyrkimys  tehdä  mahdolliseksi  sosialistisen  yhteiskunnan  toteutta- 
minen, vapauttaa  proletariaatti  kapitalismin  orjuutuksesta  ja  antaa 
sille  vapaa  tilaisuus  ryhtyä  työskentelemään  sosialistisen  yhteiskun- 
nan rakentamiseksi. 

Mutta  ei  ollut  kotimaamme  työväki,  enempää  kuin  muidenkaan 
maiden  työväki,  lukuunottamatta  Neuvosto- Venäjän  proletariaattia, 
joka  jo  silloin  oli  vapauttanut  itsensä,  kommunistisen  puolueen  kou- 
luuttama  tällaisia  tapauksia  varten.  Se  oli  saanut  ohjeensa  sosiali- 
demokraattiselta puolueelta,  joka  ei  ottanut  laskuissaan  huomioon 
sitä,  että  luokkien  välinen  sota  vissillä  luokkataistelun  asteella  tulee 
työväestön  eteen  kiertämättömänä.  Se  ei  ollut  kouluuttanut  Suomen 
työväkeä  aseellisen  vallankumouksen  varalle.  Ja  maassa,  missä  ase- 
velvollisuus oli  ollut  poistettu  pitkän  aikaa,  puuttui  työläisten  enem- 
mistöltä aseellinen  kouluutus.  Osittain  näistä  syistä,  ja  osittain  siitä 
että  se  joutui  taistelemaan  imperialistisen  Saksan  suurta  sotako- 
neistoa vastaan,  tuli  kotimaamme  työväki  sisällissodassa  lyödyksi, 
huolimatta  sanoin  kuvaamattomasta  urhoollisuudestaan  ja  sankaruu- 
destaan, jolla  se  itseään  pitkän  aikaa  puolusti. 

Mitä  suurimmalla  kauhulla  seurasimme  sitten  sisällissodan  päät- 
täjäisiä ja  sitä  seuraavia  hirveän  ja  verisen  valkoterrorin  vuosia, 
jolloin  Suomen  vallassaolijat,  historiassa  ennen  kuulumattomalla 
julmuudella  surmasivat  ja  rääkkäsivät  luokkasotaan  osaaottaneita 
tovereitamme.   Me  näimme  miten  he  vainonsa  vimmassa  pyrkivät 

tuhoamaan  koko  Suomen  työväenluokan,  ettei  se  ikinä  enää  kykenisi 
nousemaan  ja  asettumaan  vastarintaan  porvariston  luokkasortoa  vas- 
taan, ja  ettei  se  ikinä  enää  haaveilisi  vapauttaa  itseään.  Tulinen  kos- 
tontunnelma  täytti  silloin  meidän  sielumme. 

Lohdutukseksemme  saimme  todeta  kuitenkin,  ja  varmaankin 
Suomen  porvariston  suureksi  hämmästykseksi,  että  tuskin  oli  sur- 
mattujen veljiemme  maahan  vuodatettu  veri  ehtinyt  kuivua,  kun  jo 
uusi  työväenliike  kohotti  päänsä  Suomessa,  nousten  päättäväisenä  ja 
äskeisistä  kokemuksista  rikastuneena,  kokoamaan  luokkamme  rivejä 
uuteen  taistelukuntoon. 

Suomen  valkoinen,  petomainen  porvaristo  ei  ole  kuitenkaan  anta- 
nut uudesti  kohonneen  todellisen  työväenliikkeen  esteettömästi  edetä. 
Samalla  kun  se  on  sallinut  luokkapetturien,  sosialidemokraattisten 
johtomiesten,  johtaa  työväenliikettä  harhaan,  ja  solminut  liiton 
heidän  kanssaan,  on  se  heidän  luvallaan  ja  heitä  apunaan  käyttäen, 
pitänyt  jatkuvasti  yllä  valkoterroriaan  kumouksellista  työväenlii- 
kettä vastaan.  Se  on  jahdannut  ja  vainonnut  tätä  liikettä,  telkien 
joukottani  tyrmiin  sen  toimihenkilöitä  ja  aktiivisia  jäseniä.  Se  on 
hävittänyt  sen  orgaanit  ja  laitokset. 

Mutta  aina  on  tämä  liike  noussut  uudelleen  ja  uudelleen.  Ja 
milloin  porvaristo  on  luullut  sen  hävittäneensä  kokonaan  maan  päältä, 
on  se  toiminut  maanalaisena. 

Mistä  sitten  saa  tuo  Suomen  uusi  työväenliike  elinvoimansa?  Se 
ei  enää  toimi  yksin.  Se  rakentuu  sekä  Suomen  proletariaatin  sisällis- 
sodassa saamille  kalliille  kokemuksille  että  maailman  työväenluokan 
kokemuksille,  ja  eritoten  Venäjän  proletariaatin  voitokkaan  vallan- 
kumouksen kokemuksille. 

Me  olemme  olleet  tilaisuudessa  kuulemaan  Suomen  sisällissodassa 
mukana  olleiden  toverien  selostuksia  siitä,  mitä  se  opetti  ja  mitä  sen 
tulee  opettaa.  He  ovat  sen  suurimpana  opetuksena  painostaneet 
kuinka  tärkeä  ja  välttämätön  ensi  ehto  proletaarisen  vallankumouk- 
seen varustautuessa  ja  sen  voitoon  viennissä  on  leniniläinen  kommu- 
nistipuolue. Ja  se  on  todellakin  tärkeä  opetus.  Sen  ovat  jo  monet 
Suomen  luokkasodassa  mukana  olleet  toverit  oppineet  ja  alkaneet 
toimia  tämän  kokemuksen  opettamina. 

Vielä  eivät  tarpeeksi  suuret  työläisjoukot  Suomessa  ole  elävästi 
omaksuneet  tätä  tärkeää  opetusta.  Mutta  he  oppivat  sen  nopeasti. 
Suomen  kommunistipuolue  opettaa  ja  innostaa  heitä.  Se  rohkaisee 
heitä  julmimmankin  valkoterrorin  alaisina  toimimaan  taitavasti  ja 

pelkäämättä.  Suomen  kommunistipuolue  opettaa  kotimaamme  prole- 
caareja  organisoimaan  työläistovereitaan  vallankumoukselliseen  toi- 
mintaan ja  tulevan  vallankumouksen  varalta.  Suomen  kommunisti- 
puolue opettaa  kotimaan  proletariaatille  leninismin  voiton  oppia  ja 
taktiikkaa. 

Olemmeko  me  Amerikan  suomalaiset  proletaarit  ottaneet  riittä- 
vän suurella  tarkkuudella  ja  ahkeruudella  oppiaksemme  Suomen 
luokkasodan  ja  maailman  työväenliikkeen  muista  kumouskokemuk- 
sista?  Ainakin  meidän  tulee  muistaa,  että  nämä  kokemukset  ovat 
meillekin  arvokkaan  opetuksen  lähde.  Ja  meidän  velvollisuutemme 
kotimaan  työväestön  kalliisiin  uhrauksiin  nähden  ja  maailman  työ- 
väenliikettä kohtaan  on:  ottaa  entistä  suuremmalla  ahkeruudella 
tutkiaksemme  jokaisessa  suhteessa  Suomen  luokkasodan  tappion 
syitä,  samalla  kun  velvollisuutemme  on  tutkia  niitä  keinoja  miten 
työväenluokka  voi  voittaa.  Meidän  velvollisuutemme  yhdessä  koti- 
maan proletariaatin  ja  muiden  maiden  työläisten  kanssa,  on  kaikella 
ahkeruudella  ja  antaumuksella  ryhtyä  rakentamaan  kommunistista 
liikettä,  mikä  on  ainoa  tae  vallankumouksen  onnistumiseen  ja  työ- 
väenluokan vapauttamiseen. 

Auttamalla  parhaamme  mukaan  Suomen  työväkeä  kommunistisen 
liikkeen  rakentamisessa  ja  toimimalla  täällä  kommunistisen  maail- 
manpuolueen  amerikalaisessa  osastossa  täytämme  velvollisuutemme 
Suomen  luokkasodan  muistoa  kohtaan. 

H.  Puro. 

Kunniaa  kaatuneille  sankareille 

Unohtumattoman  kauniin  muiston  ovat  kaikkiin  suomalaisiin 
työläisiin  jättäneet  ne  sankarilliset  taistelijamme,  jotka  sydänverensä 
vuodattivat  koko  työväenluokan  hyväksi  vuonna  1918.  Emme 
löydä  kylliksi  kauniita  sanoja  tulkitaksemme  tunteitamme  Suomen 
äänettömien  kommunardien  muiston  johdosta.  Rintamilla  kaatunei- 
den, valkoisten  hurttien  telottamien  tai  vankilahelvettien  tappamien 
tovereiden  ja  toverittarien  suurin  uhraus,  mitä  voidaan  ajatella,  on 
raskauttanut  meidän  mieliämme.  Mutta  turhaa  on  meidän  itkien 
heitä  muistella.  Kaatuneet  urhomme  eivät  ole  meille  surun  ja  mur- 
heen testamenttia  jättäneet.  He  ovat  antaneet  kaatuessaan  työväen- 
luokalle yhden  velvollisuuden:  jatkakaa  taistelua,  kunnes  voitto  on 
saavutettu ! 

Seuraavilla  lehdillä  julkaisemme  kuvia  muutamista  niistä  kym- 
menistä tuhansista  sankareista,  jotka  luokkasodan  pyörteissä  riveis- 
tämme temmattiin  pois.  Henkilöt  ovat  Amerikan  suomalaisten  suku- 
laisia, joiden  poismeno  on  iskenyt  läheisesti  haavan  valtameren  ta- 
kana raatavaan  suomalaiseen  työläisrahvaaseen.  Eipä  silti,  että  mui- 
denkaan kaatuneiden  sankarien  muisto  olisi  Amerikan  suomalaisille 
vähemmänarvoinen.  Ei,  mutta  teoksemme  tila  ei  salli  henkilöllisesti 
ikuistuttaa  kaikkien  kaatuneiden  muistoa. 

Ne  elämäkerrat,  jotka  tässä  julkaisemme  kustakin  kaatuneesta, 
soveltuvat  varsin  hyvin  kenen  luokkasodassa  kaatuneen  elämäker- 
raksi tahansa.  Usean  elämäkerrasta  ilmenee  rehellinen,  vuosikausia 
taaksepäin  ulottuva  toiminta  työväen  aatteen  eteen,  kehdosta  sora- 
kuoppaan asti.  Samalla  nämä  selostukset  osottavat  minkälaisesta 
aineksesta  kokoonpantu  oli  se  armeija,  joka  keskellä  tuimaa  talven 
pakkasta  tarttui  kivääriin  puolustaakseen  työväenluokan  oikeuksia 
katalaa  porvariluokkaa  vastaan.  Nämä  elämäkerrat  olkoon  vastauk- 
sena porvarien  syytöksiin,  että  Suomen  punakaarti  muodostui  ros- 
voista ja  murhamiehistä.  Voisimmeko  murhamiehistä  ja  rosvoista 
kirjoittaa  näin  kauniita  lehtiä,  kuin  mitä  kaatuneista  punakaartilai- 
sista voimme?  Vain  rehellisistä  työläisistä  voidaan  tällaisia  elämä- 
kertoja julkaista.  Se  seikka,  että  toisista  olemme  joutuneet  kirjoit- 

tamaan  vähemmän  kuin  toisista,  ei  suinkaan  merkitse  sitä,  että 
pitäisimme  heidän  muistoaan  huonommassa  arvossa.  Kaikkihan  ovat 
uhranneet  henkensä,  heidän  muistonsa  on  meille  samanarvoinen. 

Milloin  tahansa  on  suomalainen  työväenaines  kaikkialla  valmis 
paljastamaan  päänsä  vuonna  1918  kaatuneille,  rehellisille  työväen- 
luokan taistelijoille.  Tämä  kallis  muisto  samalla  velvoittaa  työväen- 
luokkaa jatkamaan  sitä  taistelua,  jonka  ratkeamista  kaatuneiden  san- 
karien ei  sallittu  nähdä.  Vain  siten  voimme  täyttää  sen  testamentin, 
jonka  he  ovat  kaatuessaan  työväenluokalle  jättäneet. 

Kaatuneita  Amerikan  suomalaisten  sukulaisia 

(1)  Gustafsson,  Paul  ja  Gustafsson,  Aleksander,  veljeksiä,  edellinen  syn- 
tynyt Hangossa.  Otti  osaa  luokkasotaan,  joutui  vangiksi  Lahdessa.  Oli  vankina 
Hämeenlinnassa  seitsemän  kuukautta,  jonka  jälkeen  päästettiin  kotiin  kuolemaan 
luurankona  ja  mielipuolena.  Kuoli  muutamia  päiviä  vakaaksipääsynsä  jälkeen. 
Jälkimäinen  veljeksistä  toimi  punakaartin  päällikkönä,  joutui  vangiksi  ja  am- 
muttiin seinää  vasten  kuuden  muun  Hangon  pojan  kanssa.  Ampuminen  tapahtui 
räjähtävillä  kuulilla.  Koko  takaraivo  oli  irtaantunut.  Hän  lepää  Herrusten  jär- 
ven rannalla  punaisten  veljeshaudoissa.  Veljeksistä  kuoli  luokkasodan  uhrina 
vielä  kolmaskin,  John  Gustafsson,  joka  kuoli  nälkään  Viaporin  vankileirillä.  Hän 
lepää  jossain  Viaporin  sorakuopassa. 

(2)  Ojanen,  Aarne  ja  Vallin,  Ville.  Ojanen  on  syntynyt  Helsingissä  1898. 
Otti  osaa  lakkotaisteluihin  1917  ja  kuului  punakaartiin  alusta  alkaen.  Oli  mu- 
kana useissa  taisteluissa,  kunnes  joutui  vangiksi  Tampereen  valtauksessa.  Tam- 
pereelta kuljetettiin  hänet  Raaheen,  sieltä  Tammisaareen,  jossa  kuoli  elokuussa 
1918.  Vallin  syntynyt  Hämeenkyrössä.  Otti  osaa  lakkoihin  1917  ja  oli  puna- 
kaartissa alusta  lähtien.  Taisteli  joukkuepäällikkönä  useilla  rintamilla.  Joutui 
vangiksi  Kangasalla,  kuljetettiin  Poriin,  missä  ammuttiin  toukokuun  13  p:nä 
1918  noin  18  miestä  käsittävässä  joukossa. 

(3)  Mäkelä,  Eino.  Synt.  Kouvolassa  1899.  Taisteli  Mäntyharjun  rintamal- 
la. Joutui  vangiksi  Kyminlinnassa.  Sai  Riihimäen  vankileirillä  "nelistävän" 
keuhkotaudin,  johon  kuoli  muutama  viikko  senjälkeen,  kun  vapautui  vanki- 
leiriltä. 

Nieminen,  Ville.  Oli  innokas  työväen  mies  jo  varhaisesta  nuoruudestaan. 
Oli  ammatiltaan  seppä  ja  työskenteli  useimmissa  Etelä-Suomen  kaupungeissa. 
Bobrikoffin  aikana  vangittiin  hänet  Porissa  erään  pitämänsä  puheen  johdosta. 
Hänet  karkotettiin  maanpakoon,  mutta  Bobrikoffin  murhan  jälkeen  palasi  taka- 
sin. Luokkasotaan  otti  hän  osaa  ja  oma  tyttönsä  kertoo  hänet  viimeksi  nähneen- 
sä Toijalassa.  Senjälkeen  ei  kukaan  ole  hänestä  mitään  kuullut. 

(4)  Ryhmäkuvassa  ovat:  Väinö  Halmela  (1),  Yrjö  Niemi  (2)  ja  Vihtori 
Mäkelä  (3).  Väinö  Halmela,  torpan  poika  synt.  Ikaalisten  Sikurin  kylässä  tam- 
mik.  4  p  :nä  1895.  Otti  osaa  maatyöväen  lakkoon  ja  suurlakkoon  1917.  Puna- 
kaartissa toimi  hän  joukko-osastojen  johtajana  Ikaalisten  ja  Nuutin  rintamilla, 
ottaen  osaa  useihin  taisteluihin.  Joutui  "kadoksiin"  huhtikuulla  1918.  Yrjö 
Niemi,  synt.  Hämeenkyrössä  1889,  oli  rintamamiehenä  lukuisilla  rintamilla,  vii- 
meksi Lahdessa,  jossa  joutui  vangiksi.  Kuljetettiin  vankina  Raaheen  ja  sieltä 
Tammisaareen,  jossa  kuoli  kesäkuussa  1918.  Vihtori  Mäkelä,  synt.  Ikaalisissa 
Sikurin  kylässä  1897,  toimi  rintamamiehenä  useissa  taisteluissa.  Oli  vankina 
Lammilla,  jossa  hänet  ammuttiin  toukokuussa  1918. 

(5)  Vasenius,  Lauri,  Rautavaara,  Jukka;  ja  Ruokonen,  Kalle  Anton.  Lauri 
Vasenius  kaatui  rintamalla.  Hän  oli  jäsenenä  Tampereen  työväenyhdistyksessä 
ja  toimi  yhdistyksen  teatterin  kuliissimiehenä.  Jukka  Rautavaara  oli  myös 
Tampereen  työv.  yhdistyksen  jäsen  ja  teatterin  kuliissimies.  Hän  kuoli  Riihi- 
mäen vankileirillä  1918.  Kalle  Ruokonen,  synt.  heinäk.  27  p  :nä  1884.  Kuului 
jäsenenä  Tampereen  työväenyhdistykseen  noin  15  vuoden  ajan,  toimien  hänkin 
työv.  teatterin  kuliissimiehenä  ja  näyttämömestarina.  Rehellisenä  ja  ystävällisenä 
saavutti  hän  teatterin  henkilökunnan  ja  muidenkin  tovereiden  suosion.  Hän  otti 
osaa  vallankumoustaisteluihin,  ensin  Kyröskosken  rintamalla,  sitten  tiedustelu- 
osaston apulaispäällikkönä  Tampereella.  Ammuttiin  Tampereen  hautausmaalla 

toukokuun  4  p  :nä  1918  eräiden  "tovereiden"  (raukkojen)  tekemän  ilmiannon 
perusteella.  Jälkeen  jäi  vaimo  ja  kolme  tytärtä. 

(6)  Koskinen,  Jalmari  ja  Mielonen,  Leo.  Koskinen  oli  punakaartissa  ja 
kaatui  taistelussa  Lahden  rintamalla.  Leo  Mielonen,  synt.  toukok.  16  p  :nä  1895 
Lappeella,  ammuttiin  huhtik.  28  p  :nä  Lappeenrannassa.  Häneltä  jäi  Vaimo  ja 
yksi  lapsi. 

(7)  Tyypillinen  torppariperhe  Ikaalisista,  joka  joutui  valkoisten  koston- 
raivon  uhriksi.  Kaksi  perheen  jäsentä  Aleksi  Halmela  ja  Väinö  Halmela  ta- 
pettiin. 

(8)  Broman,  Martti  Eeli.  Syntynyt  10.11.1899  Noormarkussa,  ammatiltaan 
tuntikirjuri.  Liittyi  1916  Tiejoen  sos.  dem.  nuoriso-osastoon  ja  sen  kautta  puo- 
lueeseen, toimien  osastonsa  puheenjohtajana  vuoden  1918  alusta.  Suoritti  vahti- 
palvelusta kumoustaistelun  kestäessä.  Kuoli  Tammisaaren  vankileirillä  20.7.1918. 

He  taistelivat  köyhälistön  puolesta. 

(9)  Heikkilä,  Richard,  Pälkäneellä  ammutun  Juho  Heikkilän  poika,  kotoi- 
sin Mäntyluodosta.  Joutui  valkoisten  vangiksi  Urjalassa  ja  ammuttiin  touko- 
kuun 7  p  :nä  1918. 

(10)  Tiliander,  Viktor.  Synt.  Iitin  pitäjässä  v.  1901.  Nuorukainen  taisteli 
Mäntyharjun  rintamilla  Kuusankosken  ensimäisessä  komppaniassa.  Kaatui 
Tuohikodissa,  Valkealan  pitäjässä  huhtikuun  lopulla.  Hänen  veljensä  Aarne 
kaatui  samassa  taistelussa.  Poikien  isä  Viktor  ammuttiin  Voikkaalla. 

(11)  Sorvali,  Kalle.  Synt.  Tervajoella  Viipurin,  1.  v.  1899.  Otti  osaa  tais- 
teluihin Viipurissa  ja  ympäristöllä.  Valkoisten  vallottaessa  Viipuria,  nähtiin 
Sorvalin  haavoittuvan.  Hänen  arvellaan  joutuneen  sairaalaan,  jossa  lahtarit 
ovat  hänet  nähtävästi  tappaneet.  Häneltä  jäi  vaimo  ja  yksi  poika. 

(12)  Pietiläinen,  Väinö.  Ammatiltaan  seppä.  Otti  osaa  luokkasotaan.  Ta- 
pettiin Tammisaaren  vankileirillä.  Oli  kuollessaan  n.  32  vuoden  ikäinen. 

(13)  Penttinen,  Heikki.  Synt.  1889  ja  murhattiin  valkoisten  toimesta  Eli- 
senvaarassa  maaliskuun  2  p  :nä  kello  11:50  illalla  vuonna  1918. 

(14)  Huttunen,  Janne,  synt.  Tuusniemen  pit.  Kuopion  läänissä,  syysk.  4 
p.  1873.  Työskenteli  sahalaitoksella  Viipurin  läänissä  ennen  luokkasotaa.  Hän 
oli  työväen  järjestöjen  toiminnassa  mukana  parikymmentä  vuotta,  kuuluen  vii- 
meksi Härskijärven  työväenyhdistykseen  ja  Suomen  sahateollisuusliittoon. 
Luokkasodan  puhjettua  liittyi  Härskijänsaaren  punakaartiin  ja  taisteli  Lap- 
peenrannan rintamalla.  Joutui  valkoisten  vangiksi  Saimaan  saaristossa  huhtik. 
26  p  :nä.  Valkoiset  murhasivat  hänet  raa'alla  tavalla  Kuisaaressa  Ruokolahden 
pitäjässä.  Häneltä  jäi  vaimo  ja  2  poikaa. 

(15)  Viitasaari,  Jukka.  Ammatiltaan  leipuri.  Eläessään  siisti  ja  tiedon- 
haluinen. Kulutti  melkein  kaikki  joutoaikansa  lukemisessa  ja  työväen  riennoissa. 
Joutui  luokkasodan  jälkeen  Pietarissa  Kuusisen  klubissa  tapahtuneen  murhatyön 
uhriksi. 

(16)  Tolonen,  Akseli,  metallisorvaaja,  synt.  v.  1890.  Otti  osaa  luokkaso- 
taan punaisten  puolella.  Joutui  Tampereen  vallotuksessa  vangiksi,  kuoli  Tampe- 
reen vankileirillä  nälkään  kesäk.  1  p  :nä  1918. 

(17)  Mäkinen,  Oscar.  Synt.  Heinolassa.  Otti  osaa  Vilppulan  ja  Lempää- 
län taisteluihin.  Kaatui  Lempäälässä  huhtikuussa  1918. 

(18)  Koivunen,  Yrjö.  Syntynyt  Pihlavassa  T.  ja  P.  läänissä.  Kaatui  tais- 
telussa Alhaisissa  T.  ja  P.  läänissä.  Oli  kuollessaan  vasta  18  vuoden  ikäinen. 

(19)  Selin,  Hanna.  Murhattiin  Voikan  tehtaalla  toukokuun  alkupuolella 
1918.  Hän  oli  säikähtänyt  kahta  heinäladossa  piileskelevää  valkoista.  Tapauk- 

sesta  kertoi  hän  muille,  tietämättä  ketä  ladossa  oli.  Pakoilijat  vangittiin,  mutta 
laskettiin  parin  viikon  kuluttua  vapaiksi.  Kun  sitten  valkoiset  olivat  vallottaneet 
paikkakunnan,  joutui  Hanna  Selin  telotettavaksi  muka  ilmiantajana.  Vielä  hau- 
dan partaalla  pyysi  hän  valkoisia  säästämään  hänet,  koska  ei  tietänyt  tehneensä 
mitään  vääryyttä.  Mutta  valkoinen  luokkakosto  ei  tiennyt  mitään  armosta  eikä 
oikeudesta. 

C20)  Toivonen,  Toivo.  Ammatiltaan  suutari.  Hän  oli  Petäjäveden  työväen- 
yhdistyksen perustajia,  toimien  siinä  vuodesta  1905  lähtien.  Hän  oli  kuolemaansa 
saakka  ensimäisiä  miehiä  tehtävien  täyttämisessä  työväentalolla.  Valkoiset  mur- 
hasivat tämän  innokkaan  työväen  miehen  Petäjävedellä  maaliskuun  14  päivää 
vastaisena  yönä  kello  1.  Hänet  oli  raahattu  metsään,  jossa  mitä  julmimmalla  ta- 
valla murhattiin.  Kuollessaan  oli  hän  34-vuotias.  Toivosen  ja  eräiden  muiden 
petäjäveteläisten  murhasta  toimitettiin  jälkeen  tutkimuksia  ja  sanomalehdissä 
olleet  hämmästyttävät  paljastukset  herättivät  suurta  huomiota.  Syvällä  surulla 
toverit  muistavat  kunnon  luokkataistelijaa. 

(21)  Vainio,  Väinö.  Synt.  Forssassa  1886.  Oli  nuorena  miehenä  käynyt 
Amerikassa,  josta  palasi  Suomeen,  Haukiputaalle  1905.  Oli  vuoteen  1918  saakka 
Haukiputaan  Lastaus-osuuskunnan  toimitusjohtajana.  Otti  Haukiputaan  työ- 
läisten mukana  osaa  Oulun  taisteluun.  Joutui  Oulussa  vangiksi,  sai  8  vuoden 
tuomion  ja  oltuaan  11  kuukautta  Tammisaaressa  pääsi  parantumattomana  sai- 
raana ehdonalaiseen  vapauteen.  Vankilassa  ollessa  oli  hänessä  toimitettu  leik- 
kaus, mutta  huonon  hoidon  takia  ei  voinut  enää  vapauteen  päästyäänkään  toi- 
pua, vaan  kuoli  kirurgisessa  sairaalassa  maalisk.  10  p.  1920.  Vainiolta  jäi  suuri 

perhe.  Ystävällisen  ja  suoran  luonteensa  takia  oli  tov.  Vainio  työväen  piireissä 
pidetty  henkilö. 

(22)  Joensuu,  Matti  W.,  maanviljelijän  poika,  toimi  päällikkönä  Kurun 
punakaartissa.  Joutui  vangiksi  Tampereen  vallotuksessa  ja  myöhemmin  am- 
muttiin. 

(23)  Jaatinen,  Janne.  Matkalla  N.- Venäjältä  Suomeen  haavoittui  suoje- 
luskuntalaisten kuulista.  Sai  haavoittuneena  kaivaa  itse  hautansa,  jonne  sitten 
ammuttiin.  Hän  toimi  punaisten  avustuskomitean  lähettinä  (luokkasodan  jäl- 
keen). Ampujat  ryöstivät  40,000  markkaa. 

(24)  Kataja,  Juho.  Synt.  Tyrvään  pitäjässä  v.  1863.  Työskenteli  monilla 
paikkakunnilla  ja  monenlaisissa  töissä,  yrittäen  jonkun  aikaa  maanviljelystä 
Kar kussa.  Oli  perustavia  jäseniä  Karkun  salokunnan  työväenyhdistyksessä  ja 
vuoden  1905  suurlakon  aikana  paikallisen  punakaartin  päällikkönä  y.  m.  luotto- 
toimissa.  Vuoden  1918  luokkasodan  alussa  alkoi  Kataja  koota  ja  harjoittaa 
punakaartin  osastoa  Karkussa,  toimien  komppanien  päällikkönä,  esikunnassa  ja 
myös  rivimiehenä  rintamilla.  Joutui  vangituksi,  mutta  välttyi  ensimäisiltä  las- 
tauksilta. Joutui  Tammisaaren  vankileirille  ja  kuoli  siellä  kesäk.  30  p  :nä  1918. 
Hänelle  oli  Tammisaaressa  tarjottu  jotain  "lääkettä"  pahoinvointiin.  Ensin  oli 
hän  kieltääntynyt  sitä  nauttimasta,  koska  huomasi  sen  tuottavan  kovia  tuskia. 
Nautittuaan  kuitenkin  tuota  "lääkettä"  oli  hän  muutaman  tunnin  kuluttua 
kuollut. 

(25)  Partainen,  Karl  P.,  synt.  Helsingissä  1876.  Työskenteli  vaihdemie- 
henä  Sörnäisten  rautatieasemalla,  kuului  ammattialansa  ammattiosastoon  ja 
toimi  siinä  erilaisissa  luottamustehtävissä.  Otti  osaa  luokkasotaan  punakaartissa. 
Saksalaisten  vallotettua  Helsingin  joutui  hän  vangiksi.  Kohtalotoveriensa  ker- 
toman mukaan  vangitsijat  rääkkäsivät  häntä  pistelemällä  pistimillä  niin,  että 
hän  menetti  järkensä.  Vasta  senjälkeen  hänen  elämänsä  lopetettiin  ampumalla. 

(26)  Turkia,  Anton.  Syntynyt  1872.  Kalliokosken  työv.  yhd.  puheenjoh- 
taja, Kymin  työkomisarina.  Kuului  sahateollisuustyöväen  liittoon.  Tuomittiin 
kuolemaan  lahtarien  kenttäoikeudessa  Kymissä  ja  murhattiin  toukokuun  12 
p:nä  1918. 

(27)  Inberg,  Wiljam  W.,  kalastajan  poika,  synt.  1896  Fiskössä,  Alhai- 
sissa. Otti  sankaruudella  osaa  punakaartin  taisteluihin  1918  ja  kaatui  Noormar- 
kun rintamalla  valkoisten  kuulan  lävistämänä. 

(28)  Lunden,  Alvar.  Luokkasodan  alkaessa  oli  Lunden  vasta  18  vuoden 
ikäinen,  mutta  nuoruudestaan  huolimatta  lähti  hän  taisteluun  köyhien  ja  sor- 
rettujen puolesta.  Lähtiessään  rintamalle  oli  hän  hyvästiksi  sanonut:  "Vaikka 
minua  jää  suremaan  isä,  äiti  ja  siskot,  niin  minun  täytyy  taistella  viimeiseen 
saakka."  Viimeksi  oli  hänet  nähty  Lahden  rintamalla.  Tietymätöntä  on  kaatuiko 
hän  taistelussa,  vai  tuliko  ammutuksi  sorakuoppaan. 

(29)  Alanen,  Aarne  Arthur.  Syntynyt  Tampereella,  kenkätehtaan  työläi- 
nen, kuollessaan  21-vuotias.  Haavoittui  Tampereen  puolustuksessa  ja  joutui 
kaupungintalolla  sijaitsevaan  punaisten  sairaalaan.  Sielläkään  ei  hän  ollut  tur- 
vassa, sillä  valkoisten  luoti  tunkeutui  vielä  ikkunan  läpi  maaliinsa.  Veri  juoksi 
kuiviin  ja  tov.  Alanen  kuoli  ennenkuin  näki  vihollisten  lopullisesti  voittavan 
kaupungin.  Toveri  Alanen  kuului  useita  vuosia  kenkätehtaan  ammattiosastoon 
toimivana  jäsenenä  ja  punakaartiin  sen  perustamisesta  alkaen.  Hän  oli  uskolli- 
nen je  pelkäämätön  punasotilas;  aina  valmiina  kutsun  saatua  käymään  taiste- 
luun. 

(30)  Pehkonen,  Otto.  Synt.  1898,  murhattiin  Elisenvaarassa  maaliskuun  2 
p:nä  klo  11:50  illalla  v.  1918. 

(31)  Grönroos,  Uno.  Synt.  tammik.  15  p:nä  1893,  Porissa.  Kuului  puna- 
kaartiin, toimien  kirjurina.  Kuoli  nälkään  Hämeenlinnan  vankileirillä  v.  1918. 

(32)  Aho,  August.  Syntynyt  Juvalla  marrask.  15  p  :nä  1875  ja  kuoli  Hel- 
singissä jouluk.  27  p:nä  1919.  Oli  kirvesmiesten  ammattiosaston  jäsen.  Kuului 

punakaartiin  ja  joutui  taistelemaan  valkoisia  vastaan  ensin  Hagalundissa  ja  sit- 
ten Hämeen  rintamalla,  Hauholla  y.  m.  Valkoisten  valtaanpäästyä  joutui  Hä- 
meenlinnassa Poltinahon  vankileirille.  Siellä  sai  hän  kokea  kaikki  vankileiri- 
kärsimykset,  kunnes  Helsinkiin  siirrettyä  hänet  täytyi  toimittaa  Marian  sai- 
raalaan, jossa  lääkärin  veitset  avustivat  hengen  menoa.  Siihen  päättyi  tämän 
kunnon  toverin  kärsimysrikas  elämä. 

(33)  Kukkula,  Aaron.  Syntynyt  Ikaalisissa  1895.  Otti  osaa  lakkotaiste- 
luihin  keväällä  1917.  Kuului  punakaartiin  alusta  alkaen  ja  taisteli  useilla  rinta- 
milla. Joutui  vangiksi  Tampereen  valtauksessa.  Kuljetettiin  senjälkeen  Raaheen 
ja  sieltä  Tammisaareen,  missä  kuoli  heinäk.  12  p  :nä  1918. 

(34)  Mattila,  Johan.  Synt.  Mattilassa  Kankaanpään  pitäjässä  T.  ja  P. 
läänissä  vuonna  1888.  Taisteli  luokkasodassa  punakaartin  riveissä  ja  joutui 
vangiksi  Laihialla.  Sieltä  vietiin  hänet  Lahteen,  jossa  sai  muiden  vankien  seu- 
rassa olla  yöt  päivät  paljaalla  vainiolla  pitkän  aikaa.  Tutkintojen  jälkeen  siir- 
rettiin hänet  Hämeenlinnaan,  jossa  hän  kuoli  nälkään. 

(35)  _  Parpala,  Väinö,  synt.  helmik.  26  p  :nä  1893  Sippolassa,  jossa  isänsä 
oli  opettajana.  Kävi  koulua,  viimeksi  teollisuuskoulua,  toimien  senjälkeen  läm- 
mittäjänä ja  myöhemmin  Helsingin  Kone-  ja  Siltarakennus  O.  Y.  :ssä.  Liittyi 
luokkasodan  aikana  punakaartiin  ja  joutui  vangiksi  Viipurin  vallotuksessa.  Siir- 
rettiin kesäkuussa  Tammisaaren  vankileirille,  jossa  sai  virua  syyskuuhun  saak- 
ka. Päästyään  kotia,  kuoli  hän  vankileirikurj uuden  seurauksista.  Kuollessaan  oli 
hän  lausunut :  "Rauhassa  se  kuolee  tämä  poika." 

(36)  ^  Rantala,  Albin.  Kotoisin  Helsingistä,  20-vuotias.  Kuoli  Hämeenlin- 
nan vankileirissä. 

(37)  Nieminen,  Yrjö  Oskari.  Synt.  Mäntsälässä  jouluk.  9  p  :nä  1894. 
Kotipaikka  Helsinki.  Joutui  jo  nuorena  tuntemaan  kapitalismin  kovan  kouran. 
Yritti  useampaa  ammattia,  mutta  ei  tahtonut  saada  työvoimaansa  kaupaksi. 
Ryhtyi  sitten  ajuriksi.  Suurlakon  jälkeen  1917  hän  möi  hevosensa  ja  liittyi  pu- 
nakaartiin. Hän  joutui  tiedustelujoukkueeseen,  mutta  siirtyi  sittemmin  kuularuis- 

kuosastoon.  Porvoon  taistelussa  haavoittui  hän  niin  pahasti,  että  joutui  sairaa- 
laan. Toivuttuaan  lähti  hän  uudelleen  taisteluun,  joutuen  nyt  Kavantsaaren  rin- 
tamalle, jossa  hän  toimi  panssarijunan  tykkimiehenä.  Palattuaan  tältä  rinta- 
malta toimi  hän  ratsuväessä,  kunnes  joutui  Kotkassa  vangiksi.  Sieltä  lähetettiin 
hänet  Haminaan,  jossa  useiden  muiden  tovereiden  kanssa  ammuttiin  tutkimatta 
toukok.  11  p:nä  1918. 

(38)  Salonen,  Erkki  Aleksander.  Synt.  Tampereella.  Ammuttiin  kotikau- 
pungissaan Tampereella  kolme  ja  puoli  viikkoa  senjälkeen,  kun  kaupunki  oli 
joutunut  valkoisille.  Oli  kuollessaan  20-vuotias.  Hän  otti  osaa  taisteluihin  vii- 
meiseen saakka.  Vangittuaan  Salosen  olivat  etsivät  vieneet  hänet  entiselle  venä- 
läiselle kasarmille  päävahtiin,  jossa  kuolemaan  tuomituita  säilytettiin.  Siellä 
vankeja  piestiin  ja  koetettiin  saada  "tunnustamaan."  Vangitsemisen  jälkeen 
seuraavana  aamuna  oli  Erkki  30  muun  vangin  mukana  viety  sorakuopan  reu- 
nalle. Pohjolan  kevätauringon  noustessa  heidät  siihen  murhattiin,  kun  heidät 
sitä  ennen  oli  pakotettu  riisumaan  vaatteensa.  Erkin  kerrotaan  astuneen  kuole- 
maan uljaana  ja  erään  toverinsa  kanssa  kumouslaulua  laulaen.  Mitään  yksityis- 
luontoista rikosta  ei  Erkki  Salonen  ollut  tehnyt.  Riitti  kun  hän  oli  punakaarti- 
lainen. Valkoiset  murhaajat  eivät  nuoruuttakaan  ottaneet  huomioon. 

(39)  Hämäläinen,  Albe.  N.  Oli  maailmansodan  aikana  ollut  kolmatta 
vuotta  Venäjän  armeijassa.  Huonot  työolot  ja  ehkä  osittain  seikkailuhalu  oli 
hänet  sinne  johtanut.  Taisteluissa  oli  hänellä  menestystä,  saaden  kunniamerk- 
kejä y.  m.  Sitten  haavoittui  hän  ja  sai  luvan  palata  Suomeen.  Sitten  tuli  val- 
lankumous. Hämäläinen  sai  määräyksen  jonkun  verran  toinnuttuaan  liittyä 
Suomessa  oleviin  joukkoihin.  Kesällä  1917  oli  hän  Porissa,  toimien  etupäässä 
tulkkina.  Ruvettiin  järjestämään  punakaarteja  ja    silloin   Hämäläinen  siirtyi 

Kokemäelle,  jossa  oli  ympäristön  punakaartilaisten  harjotuspaikka.  Sitten  läh- 
dettiin rintamille.  Taisteluissa  ammuttiin  Hämäläiseltä  toinen  käsi  pois  ja  sitä 
ennen  oli  hän  haavoittunut  lievemmin,  mutta  ei  ollut  siitä  välittänyt,  sillä  hän  oli 
semmoiseen  tottunut.  Hän  oli  haavoittuessaan  Karkun  rintaman  ylipäällikkö. 
Veljensä  Lauri  Hämäläinen,  joka  myös  haavoittui  samassa  taistelussa,  oli  osas- 
topäällikkönä. Albe  joutui  haavoituttuaan  sairaalaan  Poriin.  Kun  kaupunki 
joutui  valkoisille,  oli  siellä  piileskelevä  kauvatsalainen  rahamies  Oskari 
Marttila  esitellyt,  että  Albe  on  vaarallinen.  Senjälkeen  valkoiset  veivät  Albe 
Hämäläisen  ja  sen  koommin  ei  hänestä  kukaan  ole  kuullut.  Hänen  veljensä 
Lauri  Hämäläinen  kuoli  Hämeenlinnan  vankileirillä  nälkään. 

(40)  Virta,  Antti.  Kokkolan  työväenyhdistyksen  toimihenkilöitä.  Luokka- 
sodan puhjettua  oli  hän  n.  s.  lentävän  osaston  komentajana  Kokkolassa  ja  myö- 
hemmin muualla.  Joutui  vangiksi  ja  lahtarit  tappoivat  ja  hautasivat  suohon 
Nurmossa.  Jälkeenpäin  on  Kokkolan  työläisten  toimesta  hänen  ruumiinsa  kai- 
vettu pois  suosta  ja  tuotu  Kokkolan  hautausmaalle,  johon  on  pystytetty  yhtei- 
nen muistopatsas  hänelle  ja  August  Suokolle.  Virta  oli  Suomen  työväenliikkeen 
mukana  sen  alkuvaiheista  lähtien. 

(41)  Ahvenlampi,  Efraim.  Kotoisin  Ikaalisten  pitäjästä,  Miettisten  ky- 
lästä. Lahtarit  raahasivat  hänet  kotoaan  läheiseen  metsään,  jossa  hänet  mur- 
hasivat. Toveri  Ahvenlampi  oli  murhattaessa  57  vuoden  ikäinen.  Murha  ta- 
pahtui keväällä  1918,  jolloin  telotusvimma  oli  parhaassa  käynnissä. 

(42)  Heikkilä,  Juho.  Ammuttiin  vankina  ollessaan  Pälkäneellä  huhtik.  26 
p:nä  1918. 

(43)  Halme,  Oscar,  Alfred.  Ammatiltaan  vaskiseppä.  Otti  osaa  työväen- 
liikkeeseen. Toukokuun  1  p  :nä  valkoiset  vallottajat  ampuivat  hänet  ilman  tut- 
kintoa tai  tuomiota  Forssan  hautausmaalla  satojen  muiden  työläisten  mukana. 

(44)  Palonen,  Paavo  Johannes.  Synt.  Helsingissä  marrask.  27  p.  1899. 
Joutui  Noormarkussa  tiedusteluretkeltään  haavoittuneena  lahtarien  käsiin.  To- 
verit, jotka  pääsivät  pakenemaan  punaisten  puolelle,  sanoivat  Palosen  olleen 
haavoittuneen  vain  jalkaan.  Lahtarit  ampuivat  vangiksi  saatuaan  hänelle  kuulan 
rintaan.  Kuolinpäivä  helmikuun  lopulla.  Toveri  P.  kuului  Helsingin  peltiseppien 
ammattiosastoon.  A-komppanian  mukana  lähti  hän  ensin  Turun  puolelle  ja  kun 
toiset  lähtivät  lomalle  Helsinkiin,  liittyi  tov.  P.  Turun  ratsuväkeen  ja  silloin 
tuli  lähtö  Noormarkun  rintamalle,  jolle  tielle  jäi. 

(45)  Huttunen,  Aatu.  Synt.  Tuusniemen  pit.  Kuopion  läänissä,  tammik. 
30  p:nä  1885.  Jo  nuorena  joutui  hän  vieraan  palvelukseen  ja  sai  katkerasti  kokea 
porvarillisen  yhteiskuntajärjestelmän  nurinkurisuutta.  Ennen  luokkasotaa  työs- 
kenteli hän  sahatyöläisenä  Viipurin  läänissä  Häskijansaaren  sahalla,  kuuluen 
tällöin  työväenyhdistykseen  ja  Suomen  sahateollisuusliittoon.  Luokkasodan  puh- 
jettua liittyi  punakaartiin  ja  joutui  valkoisten  vangiksi  Saimaan  saaristossa 
huhtik.  28  p:nä.  Valkoiset  kuljettivat  hänet  Vuoksenniskalle  ja  murhasivat  hä- 
net usean  muun  toverin  kanssa  raa'alla  tavalla  toukok.  18  p  :nä  1918.  Häneltä 
jäi  vaimo  ja  3  alaikäistä  lasta.  Vainaja  oli  hiljainen  ja  siivo  luonteeltaan,  mutta 
horjumaton  periaatteiltaan  ja  päättäväinen  toimissaan. 

(46)  Petterson,  Kustaa  Gabriel.  Synt.  Tampereella.  Kenkätehtaan  työläi- 
nen. Liittyi  18  vuotiaana  punakaartiin.  Joutui  Tampereen  vallotuksessa  val- 
koisten vangiksi.  Oli  vankina  yli  16  viikkoa.  Vankilassa  ollessaan  sai  keuhko- 
taudin, jota  sairasti  kotonaan  6  kuukautta  ja  sitten  kuoli. 

(47)  Hiidenuhma,  Erkki  Hjalmar.  Synt.  Kyröskoskella  toukok.  15  p:nä 
1883,  ammatiltaan  viilari.  Kuului  Lohjan  punakaartiin,  ottaen  osaa  esikunnan 
toimiin  ja  varsinaisiin  taisteluihin  useilla  rintamilla.  Joutui  vangiksi  Lahdessa 
toukok.  1  p  :nä.  Tuotiin  Lahdesta  Hämeenlinnan  vankileirille,  missä  kuoli  kesäk. 
16  p  :nä  1918. 


Haimi,  Emil.  Toimi  punakaartissa.  Ammuttiin  Karkulassa. 


Karlsson,  Eemeli,  synt.  Hollolassa  huhtik.  21  p  :nä 
1896.  Otti  osaa  taisteluihin  Heinolan  rintamilla  jonkun 
aikaa  ja  sittemmin  Lempäälän  rintamalla.  Matkalla  Lem- 
päälän taisteluihin  oli  hän  lähettänyt  Riihimäeltä  veljel- 
leen postikortin,  jossa  sanoo  toivovansa  saavansa  tilai- 
suuden kellistää  joitakin  lahtareita  ennenkuin  itse  kaatuu. 

Toukokuussa  hänet  vangittiin  ja  vietiin  Hämeenlin- 
naan. Vankileiriltä  saivat  sukulaiset  häneltä  pari  kirjettä, 
joissa  hän  pyytää  vaatteita  lahtarien  ryöstämien  tilalle. 
Sittemmin  ei  hänestä  kuultu  mitään,  ennenkuin  syksyllä 
eräs  hänen  vankitoverinsa  toi  tiedon,  että  hän  oli  heinä- 
kuun 7  p  :nä  kuollut  nälkään  ja  pöhötystautiin. 

